
odern  festőink  legtöbbjének  ugyan¬ 
az  az  útja,  de  mások  a  stációi. 
Budapest,  München,  itt  jobbára 
a  Hollósy-iskola,  majd  Páris  az 
útjuk  nyomjelzői.  De  ugyanegy 
úton  más-másfelé  jutnak.  Az 
ő  fejlődésüket  megfigyelvén,  variálhatjuk  a 
Rómába  vivő  minden  útról  szóló  mondást, 
íme,  egyugyanaz  az  út  sokfelé  visz :  elvihet  az 
egyéniségbe  is.  Poll  Hugó  ugyanezen  az  úton 
járt.  Sietve  előre  törtetett  rajta.  Egy-egy  pihenő¬ 
helyén  elgondolkozott  önmagán  és  meg-meg- 
szabadult  cók-mókjától.  Tudott  sajátossá  lenni. 
Pedig  csupa  idegen  hatást  vitt  magával.  Az 
egyéniségnek  benne  folyó  energiája  eleinte 
arra  bírta,  hogy  az  idegen  hatást  sajátosan 
érvényesítse.  Ettől  az  igyekvésétől  modorossá 
lett.  De  a  modora  jórészt  különleges  volt.  Ez 
a  modor  a  tapasztalat  és  az  egyéniség  össze- 
boronálása  volt.  A  kettő  a  domináló  szerepért 
egyre  versenygett  egymással  s  az  utóbbi  lett 
a  győztes.  És  minél  hatalmasabbá  lett,  annál 
kevésbbé  fért  el  keretében,  a  modorban.  Vége¬ 
zetül  pedig  a  keret  széthasadt.  A  modor  fölé 
kerekedett  az  egyéni  sajátosság.  Az  önmagá¬ 
val  való  megelégedés  és  az  önmagától  való 
szabadulás  váltakozása  Poll  Hugó  fejlődésé¬ 
nek  is  története.  Amaz  öröm,  emez  diadal. 


Az  egyéniség  alakulása  rendesen  annak  az 
örömnek  leküzdésével  jár. 

München,  Hollósy,  Páris:  Poll  Hugó  is  ezen 
az  úton  kereste  a  művészet  igazságait.  A  régi 
igazságok  új  átveretét.  A  modernségnek  Páris- 
ban  éppen  uralkodó  formája  kap  bele  az  oda¬ 
került  fiatal  magyarok  lelkesedésébe,  hogy 
meggyőződéssé  alakítsa.  Ma  a  neo-impresszio- 
nizmus,  Gaugin  primitivizmusa,  a  Van-Gogh 
puritánsága  fogja  meg  őket,  de  Poll  Hugó  párisi 
tanulása  idejében  a  verőfény  kultusz  erőszakos 
papjai  hirdették  a  művészet  igazságait.  Azok, 
akiknek  a  verőfény  rendes  nyilvánulása  nem  volt 
eléggé  ünnepies  s  akik  ezért  a  napvilágra  pózt 
kényszerítettek.  Nekik  a  verőfény  a  maga  ren¬ 
des  munkájával  nem  juttatott  elég  világítási 
hatást  s  ezért  arra  bírták,  hogy  hagyja  abba 
az  egész  színskála  ragyogtatását,  az  árnyék- 
és  fényfoltok  olyan  elosztását,  amely  plasztikus 
képet  formál  vagy  a  felületet  harmonizálja, 
hanem  teg3^en  új  kinyilatkoztatást.  Nyilatkoz¬ 
tassa  ki  a  napimádás  vallásának  új  parancso¬ 
latait.  A  kétparancsolatot,  a  vagy-vagy  hit¬ 
cikkelyeit.  Minden,  ami  van,  vagy  kemény 
árnyék,  vagy  izzó  fehérség.  S  az  árnyék  és 
a  fehérség  kézzel  fogható  test.  Nem  tudom, 
hogy  e  kétparancsolat  kodifikálva  megjelent- e, 
de  azt  valamennyien  tudjuk,  hogy  annak  idején 
meghódította  a  világot.  Néhány  esztendőre. 
Természetes,  hogy  meghódította  a  fiatal  magyar 
festőt  is,  aki  akkor  került  Párisba,  az  új  Sinai- 

hegy  tövében  a  kinyilatkoztatástól  mámoros 
nép  közé.  És  Poll  Hugó  egész  sor  olyan  képet 
festett,  amelyben  az  új  plein-air  árnyékot  és 
fényt  késsel  széthasító  erőszakossággal  nyil¬ 
vánult. 

A  kemény  árnyéknak  és  az  izzó  fehérség¬ 
nek  elválasztása  e  képeken  —  nemcsak  a  Poll 
Hugóéin  —  szinte  geometriai  módszer  szerint 
történt.  A  verőfény  uj  mámorosai  mint  igaz 
forradalmi  emberek,  a  guillotinnal  dolgoztak: 
a  nagy  késsel  szabdalták  a  delikvenst,  a  vász¬ 
nukra  került  képet,  árnyék-  és  fényrészekre. 
De  a  mámoros  napkultusz  megnyilvánulásain, 
a  tejfeles-kék,  majd  meg  a  haragos  zöld  plein- 
air  képeken  a  verőfény  éppenséggel  nem  volt 
izzó,  hanem  szinte  fagyasztón  hideg  volt. 
Kemény  hidegek  voltak  a  kontrasztok,  fagyo¬ 
sak  a  harmóniák.  A  tónusok  majd  hogy  bele 
nem  vesztek  a  lokális  színekbe,  s  e  lokális 
színek  kifejezés,  erő,  mélység  és  szélesség 
nélkül  valók  voltak.  Ismétlem,  nemcsak  Poll 
Hugó  képein,  hanem  még  az  új  napimádók 
vásznain  is. 


De  jóidéig  megragadták  és  elragadtatták  a 
világot  és  az  új  igazságokat  kutató  művésze¬ 
ket.  Már  azért  is,  mert  erős  artisztikus  akarat 
és  igézetes  forradalmi  elszántság  nyilvánult 
bennük.  De  úgy  jártak  mint  a  nagy  forrada¬ 
lomban  a  girondisták.  A  jakobinusok  föléjük 
kerekedtek.  Poll  Hugó  nálunk  annak  az  új 
festésnek  hírhozói  közé  tartozott.  A  hír  hoz¬ 
zánk  csak  későn  érkezett,  mégis  mint  szen¬ 
zációs  újdonság  hatott.  Éppenséggel  nincs  rá 
okunk,  hogy  a  késett  tudomásszerzésért  res¬ 
telkedjünk.  München  közelebb  van  Párishoz,  a 
német  festészet  közvetlenebben  érintkezik  a 
francia  művészettel  és  München  mégis  csak 
elkésetten  vett  tudomást  a  plein-airnek  diadal  - 
máról  is,  természetesen  a  plein-air-festésben 
bekövetkezett  új  szekták  alakulásáról  is.  Még 
jól  emlékezhetünk  arra  a  feltűnésre,  amelyet 
Poll  Hugó  párisi  képei  a  mi  tárlatainkon  kel¬ 
tettek.  Akkor  a  konzervativizmus  nálunk  még 
nemcsak  uralkodott,  hanem  erőszakoskodott 
is.  S  a  közönség  ennek  az  autokrata  ural¬ 
kodónak  alázatos  alattvalója  volt.  Mégis  úgy 

hatottak  reája  a  fiatal  magyar  festő  képei, 
mint  a  sötétségben  gubbasztókra  a  derengés. 
Mint  új  igazságoknak  derengése.  Modern  művé¬ 
szeink,  odakint  s  idehaza  is,  az  igazságok 
folytonos  alakulásának  már  egyéb  eredményei¬ 
ről  is  tudtak  és  részben  magukévá  is  tették 
őket,  de  a  közönség  még  mindig  hóbortnak 
tartotta  az  igazságok  és  fogalmak  újjá  vere- 
tését.  Mégis  érdekesség  hajhászásnál  többnek 
tartotta  Poll  Hugó  hírhozását  és  nem  intézte 
el  azzal  a  szokásos  ítélettel,  hogy  a  művészi 
új  nem  egyéb,  művészieden  okvetetlenkedésnél. 
Mert  Poll  Hugó  képeiből  a  művészi  akarat 
komolysága,  s  a  művészi  lelkesedés  tiszta¬ 
sága  köszöntötte.  Abban  a  kíváncsiságban, 
amellyel  képeit  szemlélte,  megbecsülés  nyil¬ 
vánult.  Ez  akkortájt  nagy  művészi  sikerszámba 
ment. 

Akkortájt !  .  .  .  Úgy  mesélek  Poll  Hugó  első 
sikereiről,  mintha  nagyon  régen  lettek  volna; 
úgy  emlékszem  vissza  első  jelentkezésére, 
mintha  már  nagymúltú  öreg  ember  volna. 
Pedig  fiatal  ember,  még  mindig  olyan  ifjú, 
aki  előre  törtet  és  új  megismerést  keres,  de 
a  magyar  modernségért  folyó  küzdelemben  is 
kettősen  számítják  az  esztendőket.  Én  édes 
Istenem,  még  valamennyien  fiatalok  vagyunk, 
akik  a  modernség  érvényesüléséért  írásban 
és  képben  küzdöttünk  és  munkálkodtunk, 
mégis  nagyon  sokra  emlékszünk  vissza.  Mert 
a  tegnapra  nem  egyszeriben  virradt  a  ma. 
A  derengés  szertelen  sokáig  tartott,  talán  még 
be  sem  végződött.  Még  mindig  csak  pirkad, 
még  nem  delel  a  nap.  Ennek  a  hajnalnak 
elejéről  való  a  mi  fiatal  művészünk  jelentke¬ 
zése.  S  ennek  a  hajnalnak  derekáról  való  az 
ő  kialakulása,  új  megismeréshez  csatlakozása, 
régibb  meggyőződésének  tisztulása. 

Ennek  a  hajnalnak  elejéről  való  Poll  Hugó¬ 
nak  az  az  öröme,  amelyet  a  verőfény  új  érté¬ 
kelésén  érzett,  s  ennek  a  hajnalnak  dereká¬ 
ról  való  az  a  győzelem,  amelyet  erős  akarattal 
s  az  új  megismerésből  fakadt  energiával  azon 
az  örömén  aratott.  Még  fiatal  ember,  s  szinte 
bizonyos,  hogy  lelkületében  a  meggyőződés 
öröme  és  az  önönmagán  való  győzelem  boldog¬ 
sága  még  néhányszor  váltakozni  fog.  Hadd 
emlékeztethessek  Nietzschének  arra  a  mondá¬ 
sára,  amellyel  a  „Fali  Wagner “  című  könyvét 


megkezdette:  „Wagneriánusnak  lenni,  gyönyö¬ 
rűség  volt,  Wagnertől  szabadulhatni,  diadal“. 
Az  új  megismerés  irgalmatlanul  pusztít  régi 
elfogultságok,  régi  balítéletek,  régi  meggyőző¬ 
dések,  régi  örömök  közt.  Ez  a  pusztítás  a 
modernség  diadalmi  útja.  E  pusztítás  elbúsít- 
hat  az  emlékezés  melankóliájával  egy- egy  pilla¬ 
natra,  de  nem  mérgezhet  meg  keserűséggel. 
A  modernség  nem  azért  dönt  romba,  mert  a 
hajlandósága  vandáli,  hanem  azért,  hogy  a 
megismerés  elől  az  akadályokat  eltávolítsa. 
A  modernségre  termett  művészlelkület  az  új 
megismerésen  nem  eshetik  kétségbe,  mert  az 
egyéniség  érvényesülésének  új  lehetőségeit 
szerzi  általa.  Poll  Hugó  e  lehetőségekkel  bát¬ 
ran  és  tudatosan  élt  eddig  is  és  élni  fog  velük 
ezután  is. 

Poll  Hugó  néhány  év  alatt  a  drasztikus 
fény-  ésárnyékerőszakolás'ól  a  fény-  és  árnyék¬ 
foltok  harmonizálásához  pártolt  át.  Úgylehet, 
hogy  paradoxnak  látszik  az  az  állításom,  hogy 
abban  az  erőszakos  részretagolásban  valame¬ 
lyes  szintézis  nyilvánult  meg.  A  szintétikus 
impresszionizmusnak  előhírnökei  voltak  azok 
a  széttagolok,  azok  a  guillotinnal  árnyék-  és 
fénysávokat  szabdalok.  A  módszer  megvál¬ 
tozott,  de  az  eredmény  ugyanolyasféle  maradt, 
amikor  a  szétszabdalókat  az  összetevők  vál¬ 
tották  fel.  Poll  Hugó  festésének  nagy  válto¬ 
zását  azzal  igyekszem  jellemezni,  hagy  mai 
festését  a  régivel  szemben  analitikusnak  mon¬ 
dom,  pedig  alapjában  véve,  s  azt  a  magam 
által  is  paradoxnak  mondott  tételemet  félre- 
tévén  :  régi  festése  nem  volt  szintétikus.  Csak 
éppen  durvábban  analizáltak  a  párisi  fehér¬ 
festők.  Ez  újabb  képei  közül  a  „Visszatérő 
búcsúsok",  a  „Vizsga"  talán  a  legjellemzete- 
sebbek.  Amaz  Párisban  is  nagy  sikert  aratott, 
s  a  Szalonban  megjutalmazták.  Páris  elégté¬ 
telt  szolgáltatott  elpártolt  fiának.  Pedig  Páris¬ 
ban  azóta  a  forradalmi  szekták  az  övével 
merőben  ellentétes  igazságokat  vallanak  és 
diadalra  is  juttatták  őket.  S  e  szekták  között 
leghatalmasabb,  legünnepeltebb,  a  merőn  szin¬ 
tétikus,  a  szinte  tudományosan  spekulálva 
szintétikus  festés  tábora. 

Ugylehet,  hogjf  Poll  Hugó  a  festésében 
való  változást  máskép  magyarázza  meg,  mint 
én,  de  nekem  is  az  a  meggyőződésem,  hogy  a 

művészi  kritika,  amely  arra  igyekszik,  hogy 
a  művészet  pszikologiája  lehessen,  a  képben 
és  megfestésében  többet  láthat,  mint  a  kép 
megfestője.  Mint  ahogy  a  természetben,  a 
tájékban  a  festő  és  a  poéta  többet  lát,  mint 
amennyit  a  teremtő  energia  beléjük  teremtett. 
Jómagam  Poll  Hugó  festésének  mostani  kiala¬ 
kulásának  magyarázatát  a  pasztellal  való  foglal¬ 
kozásában  látom.  A  pasztell  más  technikára, 
más  kézírásra,  másféle  szétbontásra  bírta  s  a 
művész  ezt  a  sok  újat,  az  olaj  festésével  szer¬ 
telen  ellentétben  levőnek  látta.  Ezt  az  ellentétet 
áthidalni  igyekezett.  A  pasztell  tanította  új  — 
olaj  festésére.  A  pasztellbe  pedig  talán  egye¬ 
nesen  belemenekült,  amikor  arra  a  megisme¬ 
résre  tett  szert,  hogy  a  fehérfestés  tévelygés. 

A  dekorációt  kezdte  keresni;  természetes, 
hogy  a  tájékban  kereste.  A  felületet  már  nem 
hasítja  ki,  hanem  differenciálja.  S  pasztelljei- 


ben  a  fényt  a  levegő  hordja,  terjeszti,  a  felü¬ 
letekre  viszi,  míg  régi  képein  a  napgolyó  közvet¬ 
lenül  kilövelte.  A  színértékek  érvényesülnek, 
a  tónusok  a  lokális  színfelületeken  eluralkod¬ 
nak.  A  kép  színes  felületei  mélységeket  érez- 
tetők.  Poll  Hugó  néhány  száz  pasztellképet 
rajzolt,  s  egyre  inkább  belemélyedt  a  pasztell 
technikájába.  Újabb  finomságokra  bukkant  s 
szinte  szuverén  készségre  tett  szert.  Olyan 
nagyon  kezeügyében  van  most  már  a  festése  is, 
hogy  már-már  nincs  rá  oka  hogy  feladatával 
megküzdjön  és  győzelmet  arasson  rajta.  Hanem 
ez  a  szuverénitás  a  modorosság  kerítője.  Még¬ 
sem  féltem  tőle  Poll  Hugót,  mert  múltjában 
az  új  megismerésen  való  örömöt,  mint  művészi 
energiát  ismertem  meg.  Lehetetlen,  hogy  ezt 
az  örömöt  ezután  is  ne  keresse. 

Gerő  Ödön 

fl  SZOBROK  SZÍNEZÉSE 

Mr-  — időn  Kiinger  Beethoven  szobrát 
kiállította  és  a  filiszterek  kezü¬ 
ket  összecsapva  sopánkodtak  a 
művészet  elfajulásáról,  a  művé- 
-  szék  hóbortjairól,  azonnal  gya- 

— -í  nítani  kezdtem,  hogy  Kiinger 
ismét  valami  hatalmasan  egyéni  alkotással 
örvendeztette  meg  a  művészetet.  Mert  minden 
látszólagos  vadsága  és  írói  elkapatottsága 
dacára  igaza  van  Goncourtnak,  hogy  manap 
szép  az,  ami  a  laikusnak  ösztönszerűleg  vissza¬ 
tetszik.  Ugyanis  a  művészetekben  teljesen 
járatlan  a  megszokásnak  rabja.  Meggondolás 
nélkül  konzervatív.  Amit  gyermekkora  óta 
látott  és  megfontolás,  tanulmány  és  bírálat 
nélkül  évtizedeken  át  szépnek  talált,  azt  a 
művészeti  tökéletesség  legfőbb  zsinórmérté¬ 
kévé  teszi  és  ehhez  mér  minden  eléje  kerülő 
alkotást.  Újabb  kikezdéseknek,  sőt  régibb,  de 
előde  ismeretlen  irányzatoknak,  más  országok 
termékének  előtte  becsülete  nincsen.  Az  mind 
szecesszió,  vagyis  művészeti  hóbort.  Legfőbb 
elve  a  kényelem  jelszava:  quieta  non  movere 
—  nyugodtan  hagyni  a  berozsdásodott  elve¬ 
ket  és  szokásokat.  És  érdekes  ezeknek  a 
tiszteletreméltó  hagyományoknak  múltját  boly¬ 
gatni,  nemzetségfájának  ősiségét  kutatni:  való¬ 
ságos  parvenü  arisztokrácia,  tegnapi  ősiségek. 

Mindig  a  „legutolsó  (nem  a  legújabb)  divat “ 
részesül  ama  megtiszteltetésben,  hogy  ezred¬ 
évek  patináját  fitogtathatja.  A  művészetek 
máról-holnapra  élő  kritikus  boncai,  akik  a 
művészetek  konzervativizmusát  kenetteljes  áhí¬ 
tattal  magasztalják  és  az  ősiségre  esküsznek, 
soha  a  művészetek  góthai  almanachját  kezükbe 
nem  veszik,  hogy  kikutassák,  vájjon  hány  őse 
van  felfogásuknak?  Elképedve  látnák,  hogy 
rendszerint  csak  apja  van,  nagyritkán  nagy¬ 
apja.  A  dédapák  már  fehér  holló  számba 
mennek.  így  vagyunk  a  szobrok  színezésével 
is.  Fait  accompli,  hogy  szobrot  színezni  bar¬ 
bárság,  rikító  paraszt  tempó,  amelytől  a  finom 
ízlésű  amatőr  idegesen  borzong.  És  méltóz- 
tassék  elhinni,  hogy  ez  egyszer  mégis  csak 
a  konzervatívoknak  van  igazuk,  mert  felfogá¬ 
suknak  gyökérszálai  lenyúlnak  napjainktól 
Canováig  és  Thorwaldsenig,  sőt  messze-messze 
a  múltba  a  nagy  Michelangelóig,  a  belvederi 
Apollóig  és  a  milói  Vénusig.  Ennél  össze- 
zúzóbb  érvelés  nincs  több  a  világon.  Szilárdab¬ 
ban  áll,  mint  a  Mont-Blanc  vagy  a  Gaurizankar. 

Eppur  si  muove! 

És  még  sincs  igazuk! 

Nézzünk  a  dolog  mélyére.  Lássuk  először 
a  történelmi  tényt,  azután  igyekezzünk  meg¬ 
állapítani  azon  irányelveket,  amelyek  a  modern 
művészetben  útjelzőkként  szerepelhetnek. 

A  tényeknek  megvan  az  a  makacs  tulaj¬ 
donságuk,  hogy  nem  engedik  magukat  leta- 

gadni.  Pedig  történelmi  tény,  hogy  a  szobrok 
javarésze  mindig  színezve  volt.  Sokan  azok 
közül,  akik  a  vatikáni,  kapitóliumi,  müncheni, 
louvrei  gyűjteményeket  végigjárták,  nagyon 
meg  lesznek  lepetve,  ha  azt  hallják,  hogy 
ezek  a  szobrok,  amelyeket  ők  mindenkor  szűzi 
fehérségben  csillogóknak  képzeltek,  valamikor 
egytől- egyig  mind  szinezve  voltak.  Pedig  nem 
is  lehetett  másként.  Mert  a  régi  Görögország 
napfényben  úszó,  mosolygó  vidékén,  az  azúr 
ég  és  acélos  kék  tenger  mámorosító  bűbá¬ 
jában,  a  narancs  és  babér  üde  zöldjében,  a 
pineák  haragos  sötétjében,  ebben  a  mélységes 
szín-milieuben  a  vakító  fehérségű  márvány¬ 
paloták  és  szobrok  lélektanilag  és  fiziologice 
lehetetlenek.  Hiszen  délen  a  nap  még  a  kopár 
sziklafalakat  is  gyönyörű  lilaszínben  ringó, 
zománcszerű  bájjal  csillogtatja;  Hellászban  a 
nap  izzó  heve  nyomán  a  homoksíkok  fövé¬ 
nye  is  életre  zsendül  és  tündén  ringással 
lebegve  színesíti  meg  az  áttetsző  levegőt.  Böck- 
lin  bűbájos  színvilágában,  elkápráztató,  boszor¬ 
kányosán  megigéző  tónusában  hideg  fehér 
szín  helyet  nem  nyerhetett.  Annál  kevésbbé 
a  görög  építészetben  és  szobrászatban.  A 
mostani  görög  épület-  és  szobormaradványok 
szemetbántó  fehérsége  az  idők  árjának  barbár 
ványoló  kezemunkája.  Mert  valamikor  az  Akro- 
polisz  királyi  csarnokai  és  Olimpia  fejedelmi 
emlékei  színes  környezetükkel  egybecsengő 
színpompában  ragyogtak.  És  nem  is  valami 
finom,  hangulatos,  nüanszírozott  színharmó¬ 
niában,  hanem  erős,  érces  hangon  szóló  szín¬ 
fanfárban.  Mert  csakis  ez  a  mély  és  vakító 
színezés  tudott  versenyre  kelni  a  vidék  zajo¬ 
san  ünneplő  színpompájával.  Kék,  piros,  zöld, 
arany,  sárga,  fekete  szín  emeli  ki  az  épületek 
domborműveit  és  nyomatékozza  tagozatait. 
Sőt  magukat  a  falakat  és  oszlopokat,  tehát 
a  terhethordó,  szerkezeti  elemeket  is  sárgás¬ 
zöldes  lazurral  igyekeztek  a  szobrászati  díszek 
és  a  környezet  tónusával  összhangba  vonni. 
A  múlt  század  közepén  Hittorf  a  szicíliai  és 
Semper  a  görög  építészeti  maradványokon 
éles  szemmel  felfedezték  az  egykori  színezés 
nyomait  és  e  töredékes  adatokból  művészi 
intuícióval  rekonstruálták  az  antik  építészet 
színes  világát.  így  tehát  egészen  természetes, 
hogy  a  görögök  ezekbe  a  színdús,  derült  épü¬ 


letekbe  vagy  azok  külsejére  nem  helyeztek 
rikító  fényű,  fehér  márvány-  és  kőszobrokat 
vagy  hasonló  anyagú  domborműveket.  Ilyen 
díszharmóniát  az  ő  finom  érzékű,  lágy  átme¬ 
neteket,  finom  formákat,  csendes  derűt  ked¬ 
velő  lelkületűk  nem  bírt  volna  meg.  Azért 
szobraikat  mindig  színezték,  ha  nem  is  egyenlő 
művészettel  és  művészeti  indokból.  Legrégibb 
fa-  és  hasonló  technikájú,  durva  kőszobraik 
(xaonon)  kezdetleges  színezéstől  élénkek.  A 
fa  és  morzsás  kő  megkívánták  az  időjárás 
elleni  védelmet,  amit  a  festékréteg  nyújtott, 
de  egyúttal  kielégítette  a  primitív  szinérzéket 
is.  A  görög  szobrászat  kialakulásával,  fino¬ 
modásával  és  bámulatos  fejlettségével  a  színek 
nem  tűntek  el,  hanem  a  formatökéllyel  pár¬ 
huzamos  benső  érzéssel  finomodtak  és  válasz¬ 
tékosak  lettek.  A  színekkel  való  élénkítés  soha¬ 
sem  marad  el,  bármily  anyagot  használjon 
fel  a  görög  szobrászat.  A  finom  márvány  rezgő 
csillogása,  mélyről  felvillanó  fénye,  ezüstös 
majd  aranyos  kiszüremlése  nem  igézi  meg 
annyira  a  görög  szobrász  szemét,  hogy  a 
színekről  lemondva,  egyedül  az  anyagban  rejlő 
őseredeti  bájon  bűvölődnék  el.  Neki  több  élet 
kell.  A  kőben  szunnyadó  életet  látnoki  szel¬ 
lemmel  a  felületre  akarja  vonni  —  mint  a 
nap  az  epidermis  klorofilját  —  a  felszínre 
igyekszik  szívni  és  bársonyos  lágysággal  érzé¬ 
kelhetővé  tenni.  Mert  amint  a  durva,  pasztózus 
festékréteg  leköti  az  anyag  báját,  úgy  a  fino¬ 
man  lazúros  technika  szerelmes  gyengédség¬ 
gel  és  szűzies  szemérmetességgel  verődted  ki 
a  márványban  rezgő  anyagfinomságot.  Azért 
a  görög  márványszobrok  színezése  nem  oly 
férfiasán  merész,  mint  az  épületeké,  hanem 
lányosán  gyengéd,  amatőrösen  választékos. 
Az  épületek  homlokzati  kőszobrai  az  anyag, 
az  épület  színezése  és  a  nagy  távlat  miatt 
még  erőteljes  szólamokban  szólaltatja  meg  a 
színek  orkesztrumát;  de  közvetlen  közelben, 
az  épületek  bensejében,  finom  anyagon  mind 
harmonikusabb,  lágyabb  és  szerényebb  lesz. 
Fidiasz  és  Praxitelesz  örökbecsű  művei  színes 
mezt  öltenek  és  Nikiasz  nem  tartja  méltóságán 
alulinak,  hogy  másoktól  vésett  szobrokat  dí¬ 
szítsen  ecsetjével.  A  görög  márványszobrok 
életüknek  derűjében  nem  néztek  oly  hályogos 
szemmel  a  zenés  hangulatú  görög  világba, 

mint  manap  múzeumaink  fagyos  csarnokai¬ 
ban.  A  milói  Venus  talán  tengerkék  szemek¬ 
kel  nosolygott  megbabonázott  környezetére 
és  htbkeblét,  formás  vállait,  ölelésre  ingerlő 
karjai  lágy,  szinte  suttogó  viaszk-  vagy  olaj- 
lazui  .ette  csábosán  puhává.  Haja  talán  aranyos 
sárgái  simult  fejére  és  ruházatát  leheletszerű 
zöld  lullámozta  körül.  Most  halott-fehérségben 
méláák  a  Louvre  saroktermében.  A  hódító 
széps'.g  múzeumbeli  számozott  tárgy  lett.  Az 
idő  kigyetlensége  formáit  nem  tudta  megtörni, 
arcárnk  üdeségét  ráncokba  vonni,  testének 
lágys;gát  megmerevíteni  és  kiszárítani;  de 
százados  álmában  a  föld  törmeléke  között  a 
talaj  íedvessége  kiszívta  életetadó  színeit,  le- 
olvaslotta,  kilúgozta  eredeti  színköntösét  és 
éettől  rezgő  báját  elrabolta.  Ez  a  sors 
érte  valamennyi  fenmaradt  antik  márvány- 
szobra.  Ha  a  barbárok  durva  ökölcsapását 

elkerülte,  a  földbe  ágyalva  elveszítette  színeit: 
a  talajnedvesség  bomlasztó  hatása  elszívta  a 
szobrok  koloraturáját.  Századok  múltán  fel¬ 
támadva  sírjukból  színtelen  fehérségükben, 
mint  kisértetek  ráfeküdtek  a  renaissance  és 
a  XIX.  század  szobrászatára,  mely  lidérc¬ 
nyomásuk  alatt  csak  formájukat  leste  el  több¬ 
kevesebb  szerencsével.  Lüktető  életüket,  dele¬ 
jes  varázsukat  színek  híjján  nem  tudta  elő¬ 
bűvölni. 

E  színes  hatásra  való  törekvés  még  a 
bronzszobrokat  is  hatalmába  ejtette.  Maga  az 
anyag  magában  már  életet  lehel;  a  bronz 
nem  neutrális  szín,  mint  a  márvány  fehérsége. 
Világos-sötét  színfoltjaival  és  árnyékhatásával 
elevenséget  kölcsönöz  a  szobornak.  De  ez 
még  nem  elégítette  ki  a  színekre  sóvárgó  görög 
lelkületet.  Azúrkék  vagy  zöldes  patinával,  rész¬ 
leges  aranyozással,  ezüstnek  és  ólomnak  ötvö- 

zésével  bizsergő  életet  ömlesztettek  a  holt 
anyagba.  Híres  chryselefantin-szobraik  ugyan¬ 
ezen  kolorista  ínyenckedésnek  szülöttei :  a 
fából  kinagyolt  szobrot  arany-  és  elefántcsont¬ 
lemezekkel  borították.  Ilyen  arany-elefántcsont- 
betétű  és  veretű  szobor  volt  Fidiasz  Parthenon 
Athenája  és  olimpiai  Zeusa.  Ezt  az  ércfelrakó 
művészet  szülte  színbeli  változatosságot  any- 
nyira  szerették,  hogy  még  márvány-  vagy  kő¬ 
szobraikat  is  élénkítették  vele:  sisakokat,  páncé¬ 
lokat,  kardokat,  diadémeket,  babérkoszorúkat 
ércből  kovácsolva  illesztettek  a  márványszob¬ 
rokra.  Majd  lassanként  többszínű  márványból 
alakítják  ki  a  szobrokat,  ami  a  chryselefantin- 
szobroknak  csak  újabb  változata.  Ez  az  össze¬ 


illesztő  technika  főleg  a  római  szobrászatban 
virágzik  ki,  ahol  a  büsztök  ruháját  sötétebb 
tónusú,  gazdag  erezetű,  színes  márványból  vés¬ 
ték.  Különben  a  római  szobrászat  színezés 
tekintetében  épp  úgy  nyomon  követi  a  görögöt, 
mint  a  formákban,  amit  a  vatikáni  Augusztus¬ 
szobor  bíbor,  karmazsin-veres  és  kék  színei 
most  is  láthatóan  tanúsítanak. 

Az  ó-keresztény  művészet  szobrokban  sze¬ 
gény  emlékei  az  antik  hagyománynak  fentar- 
tásáról  beszélnek.  A  keresztény  síremlékek 
szegényes,  darabos,  összhangzatnélküli,  főszi- 
nekkel  való  festést  mutatnak.  Egyelőre  minden 
festői  érzék  az  oszlopok  csillogó  fényére,  a 
mozaikok  mélyen  ragyogó  fenségére,  a  már- 

ványlapok  tükrös  ragyogására  irányul.  A  román 
korban  mind  erősebben  nyilvánul  a  szobrászi 
hajlam,  de  az  épület  szerkezeti  ereje  még  nem 
bocsátja  ki  a  szobrászatot  dekoratív  keretei¬ 
ből  és  így  bár  a  szobrászat  már  minden  síkot 
feltagol,  ritmusba  oszt  és  gazdagon  özönli  el  a 
falakat,  önálló  életet  még  nem  igen  él.  A 
szobordísz  tehát  beleolvad  a  templomok  díszítő 
elemeibe  és  részt  nyer  azoknak  színes  kikép¬ 
zésében.  A  csúcsíves  kor  misztikus  lendülete 
kiszélesíti  a  templomok  ablakait  és  sötét,  áttetsző, 
drágakövek  szövedékévé  varázsolja,  amelyek 
Chartresben  és  a  párisi  Sainte  Chapelleben 
leírhatatlan  színpompájukban  olybá  tűnnek 
fel,  mintha  az  istenség  fénytengerét  elrejtő 
fátyolok  volnának.  Semper  szép  mondása  sze¬ 
rint  a  csúcsíves  stíl  még  a  napsugarat  is  meg¬ 
festette.  Hogyne  színezte  volna  tehát  szobrait, 
amelyek  most  már  amorette-gyorsasággal  és 
pillangó  könnyedséggel  lepik  el  a  bejáratok 
oszlopait,  íveit,  a  pillérek  virágfejezeteit,  a  falak 
fülkéit,  a  fiálék  menyezetes  polcait,  az  oltár¬ 
szekrények  és  szárnyak  mezeit.  A  csúcsíves 
templomok  színes  hatása  bájos  tündérálomnak 
kaleidoszkopikus  képe,  melyben  a  színezett  fa- 
és  kőszobrok,  mint  királyi  lények  uralkodnak 
és  tündéri  fényben  fogadják  a  hívek  hódolatát. 

Erre  a  bensőséges,  festői  korra  egy  for¬ 
mákban  gazdag,  erőben  hatalmas,  lendületek¬ 
ben  utolérhetetlen,  de  szinérzékben  koldus, 
megtévedt  szobrászati  idő  következett:  a  renais- 
sance,  amely  az  antik  felfedezett  színtelen 
emlékeinek  formagazdagságában,  vonallendü¬ 
letében.  a  kialakítások  kecsességében  vagy 
isteni  erejében  kereste  a  művészeti  szép  tető¬ 
pontját.  A  föld  méhéből  kiásott  antik  szobrok 
elszíntelenedett,  megfehéredett  formavilága  tel¬ 
jesen  megfelelt  a  római  renaissance  formák¬ 
ban  tobzódó  irányzatának.  Michelangelo  tisz¬ 
tán  formákban  mozgó  zsenialitásának  sem  volt 
érzéke  a  színezés  iránt.  Hiszen  még  a  sixtusi 
kápolna  remek  freskóiból  is  letagadhatatlanul 
kierőszakoskodik  a  „scultore“  (szobrász),  ami¬ 
nek  Michelangelo  magát  nevezni  szerette.  Ha 
fel  is  tételezzük,  hogy  a  századok  pusztító 
ereje  kiszívta  e  falképek  szinerejét  és  kimarta 
a  színek  mélységét,  mégis  igaz  marad,  hogy 
Michelangelo  az  ecsetet  vésőként  kezelte  nem¬ 
csak  a  monumentális  formák  és  emberfeletti 


lendületek  kialakulásánál,  hanem  a  színezésnél 
is.  Rafael  mosolygó  színharmóniáját  Michel¬ 
angelo  soha  meg  nem  közelítette,  de  nem  is 
törekedett  erre.  így  nem  csoda,  hogy  a  szob¬ 
rok  színezésének  szükségét  nem  érezte,  any- 
nyival  is  kevésbbé,  mert  az  időviselte  antik 
szobrokon  sem  észlelte.  Ez  a  nagy  mester 
művészetének  letagadhatatlan  hiánya.  —  És 
Michelangelo  gigászi  ereje  ránehezedett  a  kö¬ 
vetkező  négy  század  szobrászatára.  De  azért 
még  a  renaissanceban  sem  veszett  ki  teljesen 
a  szobrok  színezésének  gyakorlata.  Kedvesen 
ott  ingerkedik  a  Robbiák  terrakotta  gyöngy¬ 
munkáiban  és  Vásári  tanúsága  szerint  a  színes 
szobrok  az  ő  idejében  is  mindennaposak  vol¬ 
tak  Firenze  házaiban.  A  barokk  és  rokkokó 
még  a  faszobrokat  is  fehérre  festette  vagy 
arannyal  vonta  be,  hogy  az  antik  márvány- 
és  bronzszobrokra  üssenek.  De  ezen  két  utóbbi 
stílusban  ne  is  akarjunk  alapvető  művészeti 
megoldást  keresni. 

A  XIX.  század  annyi  művészeti  bűne  között 
a  legsúlyosabb  a  fehér  gipszszobrok  imádása 
volt.  Winckelmann  görög  régészeti  rajongása 
vakon  bomlott  a  fehér  márványszobrok  fen¬ 
ségéért  és  beleélvén  magát  a  görög  művészet 
abszolút  szépségének  és  felülmúlhatatlan  töké¬ 
letességének  gondolatába,  minden  szabad  szár¬ 
nyalást  lekötött  és  szolgai  másolásra  kény- 
szerített.  Nagyobb  lelkesedéssel,  mint  alapos, 
kiterjedő  ismerettel,  az  antik  szobrok  hófehér 
szűzi  tisztaságára  esküdött  és  sajnálkozó  mo¬ 
sollyal  nézte  le  a  katholikus  templomokban 
még  mindig  dívó  szoborszinezés  barbár  hagyo¬ 
mányát.  Goethe  „szép  lelkei “  csak  a  gipsz- 
szobormásolatok  borzongást  okozó  gtyptothek- 
jeiben  érezték  jól  magukat.  Bár  Canova  is 
kísérletezett  a  szobrok  színezésével,  de  az 
antik  esztétikusok  hideg  közönnyel  fogadták. 
Ekkor  jelenik  meg  Quatremére  de  Quincy 
munkája  (1815.)  az  antik  szobrok  színezésé¬ 
ről,  amelyben  több  görög  szobrászati  emléken 
kimutatja  a  színek  használatát,  de  munkája 
a  pusztában  kiáltónak  szavaként  hangzott  el 
és  majdnem  egy  századig  visszhangra  nem 
talált.  Simart  chryselefantin  Athena-utánzata 
és  Gibson  Venusa  elszigetelt  és  nem  mélta¬ 
tott  kísérletek  a  színes  szobrok  sorában.  És 
afelett  már  valóban  csodálkozhatunk,  hogy 

midőn  a  művészet  minden  terén  a  színekért 
rajongunk,  midőn  festészetünk  már  felszaba¬ 
dult  a  klasszicizáló  iskola  lidércnyomása  alól, 
vérünk  nem  dermed  meg  ereinkben  és  hideg 
borzongás  nem  fut  át  tagjainkon,  midőn 
sarkvidéki  hangulatú  szoborgyűjteményeink¬ 
ben  járunk-kelünk.  A  pétervári  jégpaloták 
a  mérsékelt  övbe  áthelyezve  nem  lennének 
lehetetlenebb  helyzetben,  mint  színtelen  már¬ 
ványszobraink  a  mi  környezetünkben.  Lakása¬ 
inkban  szinte  tüntetőleg  terpeszkedik  a  Makart - 
stíl  színpompája:  keleti  szőnyegek,  mélytüzű 
bordó  függönyök ,  arany  -  áttörésű  tapéták , 
sötétre  pácolt  bútorok,  aranyozott  keretek,  ódon 
szövetdarabok,  kínai  selyemátvetők,  japán 
legyezők,  török  bronzművek,  impregnált  pál¬ 
mák,  egyiptomi  muhar-nádak,  színes  ablakok  és 
-  fehér  gipsz-  vagy  márványszobrok.  A  lakás 
legapróbb  részletéig  keressük  a  bensőséges 
színeket  és  ezzel  szemben  nem  irtózunk  egy 
ilyen  kisértetszámba  menő  hideg  színfoltot 
tenni  e  sokszor  barbár,  de  mégis  színes  interiő- 
rökbe.  Makart  legalább  csontszinű  aktokkal 
népesítette  be  ódonhangulatú,  múzeumi  válto¬ 
zatú  lakásait.  Mi  krétafehér  büsztökkel,  medail- 
lonokkal,  vázákkal  bontjuk  meg  lakásaink, 
termeink  úgy  ahogy  összhangosított  milieu- 
jét.  Utcáinkon,  tereinken,  a  bronzszobrokat 
művészeti  életünk  sötét  foltjaiként  kerüljük 
és  titokban  mindnyájan  karrarai  márványért 
epekedünk.  Pedig  csak  egy  archeológiái  tévedés 
félezredes  nyomása  alatt  nyögünk,  amely  alól  a 
felszabadulás  mindenesetre  nehéz  és  az  újabb 
kísérletek  dacára  vagy  félszázadig  még  el  fog 
tartani,  míg  a  nagyközönség  elnevelt  ízlése  és 
szeme  meg  fog  barátkozni  a  színezett  szobrok¬ 
kal.  De  művészeinknek  merészen  neki  kellene 
vágniok,  mert  a  művészetek  országát  is  mindig 
csak  az  erőszakosak  ragadják  magukhoz. 

Természetesen  nem  eshetünk  egyszerre  neki 
minden  színtelen  szobornak  a  festékes  csöb¬ 
rökkel  és  nem  utánozhatjuk  vak  szolgasággal 
a  görög  szobrok  színezését.  Csak  az  elvet 
vehetjük  át  tőlük  és  azon  eljárási  módokat, 
amelyek  a  mi  ízlésünknek,  gondolkozásunk¬ 
nak,  érzésünknek  és  éghajlati  viszonyainknak 
megfelelnek.  Északon  nem  lehet  a  színekkel 
olyan  pazar  kézzel  bánni,  mint  Itália  áttetsző, 
mélyszinti  levegőjében  vagy  Hellász  mesés 


színcsillogásában.  Számolnunk  kell  szürke, 
ködös  vagy  enyhén  színes,  finom  nüánszok- 
ban  rezgő  légkörünkkel,  csapadékos  éghajla¬ 
tunkkal,  kormos-poros  gyári  zónánk  üledékes 
levegőjével.  Hogy  milyen  óriási  hatáskülönb¬ 
séget  okozhat  az  éghajlat  festői  tónusa,  azt 
majdnem  kézzelfoghatóan  mutatja  Márk  Aurél 
aranyozott  szobra  a  piazza  dél  Campidoglión 
és  Schilling  aranyfuttatású  szobrai  a  drezdai 
Brühlsche-terraszon.  Az  első  napsugaras,  virág¬ 
illatos,  áttetsző  levegőben  fogyatékos  forma¬ 
ereje  dacára  imperátori  fenség  fényében  ragyog ; 
az  utóbbiak  sikerültebb  plasztikai  hatásuk  elle¬ 
nére  parvenü  hivalkodással  szakítják  meg  a 
germán  nyár  szelíden  hullámzó  fény  fátyolét 
vagy  szürke  telének  ködös  lágyságát.  —  A 
mi  szobrászatunk  tehát  szabadban  felállított 
alkotásain  kényszerülve  van  egyrészt  lágyabb 
átmenetű  árnyalatokban  mozgó  színekkel  dol¬ 
gozni  és  monochron  szerénységgel  beérni, 
másrészt  nem  annyira  festékes  színezéssel, 
mint  inkább  különféle  színű  márvánnyal,  kő¬ 
anyaggal,  fémdekorációval,  lazúros  inkrusztá- 
cióval  színes  hatásra  törekedni.  Az  interieu- 
rökbe  szánt  plasztikai  műveken  ugyanezen 
eljárások  finom  amatőr-ízléssel  alkalmazhatók, 
de  egyúttal  a  viaszlazuros  beeresztés,  lehelet- 
finomságú  és  fátyolkönnyedségű  szinrétegezés 
szinte  szerencsésen  volna  érvényesíthető.  A 
szobák  félhomályában  elhelyezett  szobrok  for¬ 
mai  szépsége  ezen  színes  hangsúlyozás  révén 
csak  nyerhetnek  bensőséges  életükben.  A  szob¬ 
rászat  ugyanis  a  fény  és  árnytömegek  elosz¬ 
lásának  művészete.  Azért  míg  a  színezéssel 
egyrészt  az  egyhangúságot  akarjuk  elűzni, 
másrészt  az  élek  és  vonalmenetek  hangsúlyo¬ 
zásával  a  vonalak  lendületét  emeljük  ki,  hogy 
ennek  nyomán  az  azokat  kisérő  és  környező 
árnysíkok  annál  több  életet  öntsenek  az  erő¬ 
sen  megvilágított  felületekbe. 

Ily  irányú  szerencsés  kísérletezések  nem 
hiányoznak.  Simart  és  Gibson  után  a  berlini 
Graefe-emlék  domborművein  jelenik  meg  félén¬ 
ken  és  kezdetleges  bizonytalansággal  a  színes 
plasztika.  Diez,  Kiessling  és  Grosse  részben 
eredeti  műveiken,  részben  a  drezdai  antik 
szoborgyűjtemény  gipszmásolatain  tettek  kisér- 
letet.  Megérzik  rajtuk  az  első  dadogás  darabos¬ 
sága,  de  egyúttal  kedves  bája  is.  A  franciák 

közül  Carpentier,  Dampt  és  Riviére-Théodore 
kísérleteztek  a  színes  plasztikával.  A  legmeré¬ 
szebb,  teljesen  öntudatos  és  valóban  művészi 
értékkel  bíró  korszakos  színes  szobor  Kiinger 
Beethoven-je  lett,  amely  annyi  értelmetlen 
gúnyolódásnak,  epés  kirohanásnak  volt  cél¬ 
táblája.  Ma  a  XIX.  század  szobrászati  alkotá¬ 
sainak  ezen  legkiválóbbját  a  lipcsei  múzeum 
külön  szentélyében  őrzik.  Kiingernél  alig  akad 
nagyobb  ismerője  a  különféle  színes  márvá¬ 
nyoknak  és  eddig  nem  akadt  párja  még  az 
antik  művészetben  sem,  aki  ugyanazon  szobron 
oly  bensőséges  harmóniába  tudná  olvasztani 
a  szinte  mozaikszerű  összerakású  márvány¬ 
fajtákat  és  a  színeket  oly  élő  összeköttetésbe 
hozná  a  szobron  nekik  juttatott  részlet  benső 
szerepével.  Kisebb  szobrain  a  festékkel  való 
színezést  is  mesterien  alkalmazza.  Nálunk 
Ligeti  alkotott  néhány  igazi  gyönyörűséget 


okozó,  többszínű  büsztét.  A  Városligetben  levő 
Anonimuszának  hatása  nemcsak  a  monu¬ 
mentális  silhuetteben  megmintázott  alakjában, 
hanem  a  szobor  bronzszinének  és  bisztravölgyi 
szürkés  márványpadjának  a  környezettel  össz- 
hangosított  színhatásában  is  rejlik. 

Ha  volt  bátorságunk  a  festészetben  szakí¬ 
tani  a  múlt  századelei  festőietlen  irányzattal 
és  nyomán  a  renaissance  festészettel  versengő 
képírás  zsendült;  legyen  lelkünk  ahhoz  is, 
hogy  lerázzuk  a  pseudo-antik  szobrászati  jár¬ 
mot;  mert  életerős,  artisztikus  plasztika  csak 
a  kolorista  felfogás  érvénvrejutásával  fejlőd¬ 
hetik  ki.  E  kiválóan  formákban  mozgó  művé¬ 
szet  csak  úgy  fog  lelkűnkhöz  szólni,  ha  festői- 
ségben  teljesen  felolvadó  modern  érzésünknek 
is  eleget  tesz.  Az  élettelen  gipszszobrok  iko- 
noklasztája  a  modern  szobrászat  megváltó 
géniusza  lenne.  Fieber  Henrik 

em  érdektelen:  szemügyre  venni, 
hogy  minő  utakra  tért  művésze¬ 
tünk,  hová  érkezett  s  mily  új 
programra  ok  kínálkoznak  számára. 
E  szemlére  az  is  biztat,  hogy 
körülbelül  egy  évtized  múlt  el  azóta,  hogy 
az  újabb  festészeti  irányok  ifjú  képviselői 
határozottabban,  zárt  sorban  léptek  föl  a 
nyilvánosság  előtt  s  munkáikban  volt  annyi 
ható  erő,  hogy  állásfoglalásra  kényszerítették  a 
közönséget,  amelynek  nagyobbik  része  ellenök, 
kicsiny  töredéke  mellettük  tört  lándzsát. 

Forrt  a  lelkesedés,  bár  a  műhely  fűtetlen 
volt.  Harc  támadt,  nem  személyek  ellen  s 
személyek  érdekében:  elvek  forogtak  kockán. 
Nem  lehetett  s  nem  is  kívánta  senki  elkerülni 
ezt  az  összetűzést.  Alig  hogy  en  gardeba 
álltak:  a  kardok  éle  állandóan  érintkezett, 
hogy  egy  alkalmas  pillanatban  könnyen  ki¬ 
perdülhessen  egy  prím  vagy  quart.  A  kritika 
is  szaporán  dolgozott.  Nem  abban  látta  fel¬ 
adatát,  hogy  jó  vagy  rossz  kalkulust  adjon 
a  képnek,  hanem  művészeti  politikát  csinált. 
Volt  rá  módja,  mert  a  körülmények  kedvezők 
voltak.  Az  akkori  kritikának  ezt  a  művészeti 
politikáját  s  a  neki  kedvező  körülményeket 

talán  jó  lesz  megvilágítani,  mert  ama  küzdel¬ 
mek  reliefje  ezzel  jobban  fog  kidomborodni. 

Mindenek  előtt  lehetővé  kellett  tenni,  hogy 
művészetünk  ne  legyen  idegen  művészetek 
tükörképe.  Magyar  környezetbe  hozni  festő¬ 
inket,  fontos,  de  meglehetősen  nehezen  kivi¬ 
hető  feladat  volt.  Pedig  kétségtelenül  fonák 
dolog,  hogy  olasz  vagy  német  ember  francia 
vagy  japáni  szemüvegen  át  nézze  a  világot. 
Azt  lehetett  volna  ajánlani,  hogy  a  magyar 
művésznövendékek  ki  se  menjenek  a  kül¬ 
földre,  hanem  végezzék  az  ábécét  is  itthon. 
Ez  a  gondolat  csakugyan  figyelemreméltónak 
látszott,  de  rögtön  fel  kellett  adnia  annak, 
aki  csak  egy  pillantást  is  vetett  itthoni  álla¬ 
potainkra.  Iskoláink  t.  i.  szintén  idegenszerűek 
voltak,  gyenge  árnyékai  az  idejüket  múlt  kül¬ 
földi  iskoláknak.  Fő  bajuk  az  volt,  hogy  a 
fiatal  kezdő  kész  eredményeket  kapott,  reci¬ 
péket,  egyedül  üdvözítő  sémákat.  Végeredmé¬ 
nyeket  másodkézből,  holott  alapra  lett  volna 
szüksége.  Münchenben  sem  álltak  a  dolgok 
jobban:  friss  magániskolákba  menekült  a  fiatal¬ 
ság  az  akadémiákból,  mert  ezekben  régi,  tel¬ 
jesen  érett  művészetekről  levont  doktrínákat 
kapott,  tehát  olyasmit,  amit  nem  folytathatott, 
nem  fejleszthetett  önállóan.  Egy  klasszikus 
antik  fej  néhány  százesztendős  művészi  fej¬ 
lődés  utolsó  állomása:  keresztrózsája  az  év- 

századokon  át  épült  dómnak.  Hogy  ezzel 
kezdje  művészi  tanulmányait  a  fiatal  ember: 
természetellenes  dolog.  Aki  csak  a  háztető 
szerkesztését  sajátította  el,  arra  nem  bizhat¬ 
juk  a  palota  tervelését. 

Pedig  Münchenben  is,  nálunk  is  ilyféle 
tanítási  rendszer  dívott  az  iskolában.  Mit 
érnek  el  vájjon  a  fiatal  magyar  művészek, 
ha  ezekbe  az  iskolákba  fogják  őket? 

Szerencsére  a  nyolcvanas-kilencvenes  évek¬ 
ben  hatalmasan  erőre  kapott  a  naturalizmus 
éppen  azokban  a  külföldi  centrumokban,  ahol 
a  magyar  művészi fjak  zöme  első  fegyver¬ 
gyakorlatainak  tüzét  állotta.  Mentül  behatób¬ 
ban  tanulmányozni  a  természetet  s  kizárólag 
a  természetet,  ez  volt  a  vezető  elv.  E  miatt 
az  elv  miatt  szakadtak  el  a  fiatalok  a  régiek¬ 
től.  Háromszoros  átok  alá  került  a  gipsz,  a 
kompozició-séma,  a  szín-elmélet,  s  minden, 
ami  csak  távolról  is  emlékeztet  valamely 
teóriára.  A  gyermek  naiv,  elfogulatlan  szemé¬ 
vel  s  friss  szivével  álltak  a  természet  elé, 
semmi  más  tanítót  sem  fogadva  el. 

Kritikánk  ezt  az  elvet  vetette  a  közönség 
soraiba  s  lándzsát  tört  ama  művészek  mellett, 
akik  ezt  az  elvet  képviselték.  Ebben  az  elv¬ 
ben  nem  csupán  a  művészi  doktrínáktól  való 
szabadulást  látta,  hanem  felhasználta  azt  egy 
másik  fontos  cél  elérésére  is. 

A  cél  az  volt,  hogy  művészetünk  lerázza 
magáról  az  idegen,  csak  külsőségképpen  át¬ 
vett  jellemvonásokat. 

Csakugyan,  akit  meg  iehetett  győzni  arról, 
hogy  a  művészethez  vezető  leghelyesebb 
út  a  természet  bensőséges  és  elfogulatlan 
tanulmányozása,  az  legkevésbbé  van  kitéve 
annak,  hogy  más  festőket  utánozzon.  Hogy 
nem  ingatag  ez  az  alap,  azt  többszörösen 
igazolja  a  műtörténet,  hisz  a  művészet  viru- 
lása  mindig  és  mindenütt  a  naturalizmussal 
kezdődött.  Mert  mi  a  naturalizmus?  Töviről- 
hegyire  való  megvizsgálása,  kikutatása  a  ter¬ 
mészetnek  s  a  látottak  lehető  hű  kifejezése. 
Az  emberek  tehát  megtanultak  a  maguk  sze¬ 
mével  látni  s  a  látottakat  biztos  kézzel  kife¬ 
jezni.  Ha  valaki  idáig  eljutott,  az  szuverénül 
válogathatja  meg  magának  a  fejlődés  további 
útját,  s  ha  erőteljes  egyéniség:  a  legrövidebb 
utón  eljut  a  saját  stílusához.  A  naturalista 


iskola  voltaképpen  nagyszabású  felfegyverző 
intézet,  amely  minden  rendű  küzdelemre  és 
munkára  képesít.  Embere  válogatja,  hogy  ki 
hová  jut  aztán. 

Kritikánk  abban  az  időben  végrehajtotta 
azt  a  feladatát,  hogy  a  naturalizmus  ifjú  kép¬ 
viselői  érvényesülhessenek,  hogy  ne  tekintsék 
őket  a  művészet  marodőrjeinek  vagy  futó¬ 
bolondjainak,  hogy  végre  rokonszenv  híjján 
el  ne  senyvedjenek. 

Ez  is  sok  küzdelemmel  s  bizony  némi 
zajjal  és  összekülömbözésekkel  járt.  De  végre 
kellett  hajtani  a  programm  e  pontját  is  a 
jövő  érdekében. 

A  dolgok  ily  alakulásának  harmadik  fázisa 
ennek  a  fiatal  naturalista  gárdának  hazatele¬ 
pítése  volt.  Lássák,  nézzék,  tanulmányozzák 
a  mi  sajátos  miliőnket.  Elfogulatlan  natura¬ 
lista  szemük  a  mi  kiimánk  változásait,  a  mi 
erdőink  és  pusztáink  színét,  a  mi  embereink 
gesztusait  tanulmányozza.  Egyéni  stílusukat 
alakítsák  ki  itt :  közelebb  fog  az  állani  hoz¬ 
zánk,  mint  ha  e  processzus  ezer  kilométerrel 
odébb,  túl  határainkon  folyik  le. 

Művészeti  irodalmunk  politikája  segítő  kezet 
nyújtott  e  cél  elérésére  is.  A  közönség  már 
meg  volt  nyerve.  Városok  járultak  művész¬ 
telepek  alakításához.  Még  mindig  folyt  a  harc 
az  új  elvek  ellen  s  mellett,  de  heve  lankadt. 
A  sajtó  lehetetlenné  tette,  hogy  egyéni  hit¬ 
vallásáért  bárkit  is  üldözhessenek:  csak  az 
akadémikus  sablonnak  jutott  ki  még  egy-egy 
vágás. 

A  művészeti  irodalom  tehát  tőle  telhetőleg 
beváltotta  ígéretét:  a  maga  hatáskörében  sza¬ 
badságot  biztosított  a  művészeknek  s  hozzá¬ 
járult  oly  viszonyok  megteremtéséhez,  ame¬ 
lyek  közt  az  igazi  talentum,  —  ha  éppen 
akad  vala  — -  érvényesülhetett  és  fejlődhetett. 

Az  persze  nem  állott  e  mozgalom  küzdői¬ 
nek  hatalmában,  hogy  mindezen  felül  még 
géniuszokat  is  teremtsenek. 

Rámutattunk  e  programúira,  a  programm 
argumentumaira.  A  tíz-tizenöt  év  előtti  moz¬ 
galmaknak  ez  volt  a  veleje.  Külső  képe  persze 
égészen  mást  mutatott.  A  napi  élet  apró  vál¬ 
tozatai  közepette  a  közönség  legnagyobb  része 
nem  is  sejtette,  hová  irányul  e  sokszor  zajos, 
sokszor  elkeseredett  harcz.  Zokon  vettek  egy- 

egy  túlzást,  nem  vevén  észre,  hogy  arra 
szükség  volt  egy  távoli  cél  érdekében  Hiány- 
lották  a  pietást  egy-egy  személyiséggel  szem¬ 
ben,  feledvén,  hogy  az  egész  magyar  művé¬ 
szettel  szemben  érzett  pietás  mégis  magasabb 
rendű.  Soknak  tartották  egyes  ifjú  tehetségek 
magasztalását,  nem  vevén  észre,  hogy  az 
nem  személynek,  hanem  egy  fontos  és  egész¬ 
séges  elvnek  szólt. 

Szerencsére  e  fiatal  gárda  sorából  nem 
egy  jeles  tehetség  került  ki.  Míg  a  küzdelem 
folyt,  e  tehetségek  nőttek,  egyéni  zománcot 
kaptak.  A  nagy  közönség  fokozódó  érdeklő¬ 
déssel  tekintett  rájuk.  Képeiket  talán  nem 
értették  meg:  de  érdeklődésüket  lebilincselték 
ezek  a  művek.  A  küzdelem  zaja  lecsöndese- 
dett.  Nem  voltak  már  sem  üldözöttek,  sem 
üldözők.  A  külső  kép  hasonlíthatatlanul  nyu- 
godalmasabb  lett.  Ma  már  tisztán  festőmű¬ 
vészeti  mozgalomról  beszélni  sem  lehet. 

A  legutóbbi  évek  művészetpolitikai  harcai 
már  nem  a  festészet  körül  zajlottak.  Annak 
szabad  fejlődése  biztosítottnak  látszott.  Más 
téren  még  nem  értek  volt  a  dolgok  odáig:  a 
művészet  politikai  irodalom  még  egyszer  meg¬ 
vívta  a  maga  tusáját  a  modern  iparművészet 
érdekében.  Az  utolsó  harc  pedig  a  modern 
építészet  problémái  körül  folyt  és  folyik.  A  kép¬ 
írás  mezőin  azonban  csönd  lett. 

Sokan  vannak,  akik  e  csöndről  arra  követ¬ 
keztetnek,  hogy  beteg  van  a  házban.  Nem 
egyszer  hallottuk,  hogy  a  művészet  iránt 
érdeklődők  elsóhajtják:  „Minő  élénk,  mozgal¬ 
mas,  szép  művészeti  élet  virágzott  nálunk  a 
kilencvenes  évek  körül  s  mennyire  kátyúba 
zökkent  most  minden!  Nincs  rendjén,  hogy 
ide  jutottunk.  Tenni  kellene  valamit.  Talán 
egy  szecesszió,  vagy  ilyesmi ....  Szóval  több 
életet  szeretnénk “ 

Ha  a  fönt  vázolt  mozgalmak  külső  képét 
egybevetjük  a  jelen  állapotokkal,  talán  egyet¬ 
értünk  a  sóhaj tozókkal.  Ha  azonban  vizsgál¬ 
juk  ama  mozgalmak  velejét,  nem  találjuk 
jogosultnak.  Akkor  messzeható  programm 
megvalósulásáért  kellett  küzdeni.  De  az,  íme, 
megvalósult.  Akkor  művészetük  miatt  mellő¬ 
zött  művészek  egész  tömege  számára  kellett 
utat  törni.  De  a  pálya,  íme,  szabad.  Hol  van 
az  a  magyar  festő,  akit  visszautasítanak  a 

tárlatokról,  kizárólag  művészi  elvei  miatt, 
holott  nagy  a  tudása?  Nincs  ilyen  egy  sem.  Hol 
a  tehetség,  aki,  bár  jelentékeny  művész  még 
sem  érvényesülhet?  Nincs  ilyen  sem.  Mi  több, 
minden  talentumot,  aki  túl  van  az  iskolás¬ 
korszakon,  örömmel  üdvözölnek  mindenfelé. 
Miért,  minek  érdekében,  mi  ellen  folyjon  tehát 
a  harc?  Csupán  a  harc  kedvéért?  Azt  meg 
lehet  csinálni  a  művészet  keretein  kívül  is. 

Apró  mizériákban,  igaz,  még  mindig  bővel¬ 
kedünk.  Van  egy  csomó  művészet-politikai  és 
adminisztratív  kérdésünk,  amely  még  meg¬ 
oldásra  vár,  de  ezek  mind  jelentéktelenek 
ama  kérdésekhez  képest,  amelyekért  egykor 
érdemes  volt  küzdeni.  Hogy  X  stipendiumot 
kapott,  Y  pedig  nem,  holott  másfél  grádussal 
többet  érdemel:  nem  kelthet  mozgalmat.  Hogy 
a  publikum  nem  mindig  a  jó,  hanem  inkább 
a  rossz  képeket  vásárolja:  ezt  a  magánügyet 
sem  lehet  közügygyé  dagasztani.  Hogy  a 
jury  most  ezzel,  majd  azzal  kissé  tul-kemé- 
nyen  vagy  tul-enyhén  bánt?  Sohasem  lesz 
másként,  míg  csak  juryket  választanak.  Hogy 
az  állam  ettől  többet  vásáról,  mint  amattól, 
szintén  nem  műtörténeti  jelentőségű  dolog. 
Mindezek  másod-  és  harmadrendű  kérdések: 
helyes  a  megoldásukat  szorgalmazni,  de  e 
verebekre  ágyúval  lőni  mégis  nevetséges  volna. 
Elösmerjük,  hogy  ezeket  az  apróbb  kérdése¬ 
ket  nem  szabad  levenni  a  napirendről.  De 
ellenkeznék  a  művészi  ökonómia  elvével,  ha 
ezer  tollvonást  mozgósítanánk  oly  kérdések 
érdekében,  amelyek  egyetlen  tollvonással  is 
megoldhatók. 

Az  a  csönd  tehát,  a  mozgalomnak  az  a 
hiánya,  amelyet  sok  helyen  gravámenként 
emlegetnek,  programmszerűen  következett  be, 
a  dolgok  természetes  fejlődése  így  hozta 
magával.  Ama  mozgalmas  évekkel  szemben 
művészeti  állapotaink  csakugyan  nem  mutat¬ 
ják  a  lázas  aktivitás  képét.  S  ez  rendjén  van 
így.  Őszintén  kívánjuk,  hogy  a  lázas  aktivitás 
tere,  amíg  csak  lehet,  a  műterem  legyen. 
S  az  élet  mozgalmai  minél  intenzivebben 
jelentkezzenek  —  a  festővásznon.  Sőt  egy 
lépéssel  tovább  is  megyünk.  Mi  hasznos 
dolognak  tartanók,  ha  a  művészek  még  keve¬ 
sebbet  foglalkoznának  művészeti  adminisztratív 
kérdésekkel,  mint  ahogy  most  foglalkoznak. 

Valamikor  szükséges  volt,  hogy  energiájuk 
egy  részét  ennek  szenteljék.  Azt  hisszük, 
hogy  ma  már  ez  felesleges  erő-  és  idő¬ 
pazarlás. 

S  a  művészeti  irodalom?  Hisz  egykor  aktív 
része  volt  a  küzdelmekben,  tűkörképe  volt 
ama  mozgalmaknak,  fegyvertársa  a  modern 
művészeknek.  Meg  lévén  oldva  a  fontos  elvi 
kérdések  egész  sora,  vájjon  mi  feladat  vár 
most  reá?  Vagy  békén  pihenjen  s  ne  kérjen 
többé  részt  a  magyar  művészet  propagálá¬ 
sából? 

Hallottunk  e  kérdésekre  vonatkozó  prepo¬ 
zíciókat  is.  A  művészet-politikai  irodalom  áll¬ 
jon  be  esztétikusnak.  Nézze  meg  a  termelést 
s  mondja  ki:  ez  jó,  az  rossz  kép.  Magyarázza 
meg,  miért  jó,  miért  rossz  Tanítson. 

Ennek  a  programmnak  első  fele  kicsinyes¬ 
nek  látszik  nekünk.  Elösmerjük,  hogy  alka¬ 
lomról  alkalomra  szükség  van  rá  De  jelest, 
elégségest  vagy  szekundát  osztogatni  a  művé¬ 
szeknek:  éppen  nem  nagyszabású  cél.  Nem 
több,  mint  a  napi  szükséglet  kielégítése. 

—  Megvan  azonban  az  a  jó  eredménye 
—  mondhatná  valaki,  —  hogy  a  közönség 
kevésbbé  jártas  része  ismereteit  szaporítja, 
közelebb  férkőzik  a  művészet  megösmerésé- 
hez,  megértéséhez.  Ez  a  pedagógiai  eredmény 
megéri  a  ráfordított  fáradságot. 

Ezt  az  érvelést  elfogadjuk.  De  szűknek 
tartjuk  a  programún  kereteit.  Kevésnek  tart¬ 
juk  ezt  a  didaktikai  munkát.  A  felnőtt  pub¬ 
likumot  a  legszuggesztivebb  toll  is  legfeljebb  ha 
meggyőzi  erről  vagy  arról  a  művészi  hitről. 
De  az  nem  válik  benne  vérré.  Nem  fogja  fel 
magától  értetődőnek.  Sok  esetben  csak  kül¬ 
sőség  marad.  Ruha,  amelyet  fel  is  lehet 
cserélni. 

A  programm,  amelyet  szélesebb  keretűnek, 
fontosabbnak  és  messzibb  hatónak  tartunk, 


sokkal  szélesebb  rétegekre  terjed  ki.  Talaja 
az  iskola.  Anyaga  a  gyermek.  Itt  akad  művé¬ 
szet-politikai  irodalmunknak  legtöbb  tenni¬ 
valója. 

Odahatni,  hogy  az  iskola  artisztikus  ala¬ 
pokra  helyeződjék,  odahatni,  hogy  lényeges 
oktatási  eszköznek  fogadják  el  a  rajzot  és 
mintázást,  odahatni,  hogy  ez  az  oktatás 
modern  szellemű  és  viszonyainknak  meg¬ 
felelő  legyen  s  hogy  kiterjedjen  mint  funda¬ 
mentális  tananyag  az  összes  elemi  és  közép¬ 
iskolákra:  a  messzi  távolban  ragyogó  ideál. 
Egész  nemzedékek  lelkének  átalakítása  érhető 
el  vele.  S  hatása  kiterjed  az  élet  összes 
nyilvánulásaira. 

Van  itt  küzdeni  való  quantum  satis.  Van 
itt  alkalom:  utakat  törni,  mesgyét  hasítani. 
Van  ki  mellé  állani  s  mi  ellen  fogni  fegyvert. 
Sőt  vannak  már  ennek  a  küzdelemnek  hősei 
is,  akik  eddig  meglehetősen  magukra  ma¬ 
radtak. 

S  nincs  akkora  talentum,  hogy  kicsinyel¬ 
hetné  ezt  a  programmot  diadalra  segíteni. 
Akit  talán  magának  a  problémának  prózai 
címe  nem  lelkesít,  az  gondoljon  arra,  hogy  a 
programm  megvalósulása  esetén  mi  más  szem¬ 
mel,  mi  más  szívvel  áll  majd  a  modern  isko¬ 
lából  kikerült  új  publikum  a  művészettel 
szemben.  Aki  a  műtörténetben  valaha  figye¬ 
lemmel  kísérte  azt  a  szuggesztiv  erőt,  amely 
az  igazi,  nemes  értelemben  vett  mecénásból 
sugárzik  a  művészekre,  rögtön  meg  fogja 
érteni,  hogy  tisztán  művészeti  szempontból 
mit  jelentene  ez  a  fordulat. 

Sajnos,  e  célpont  messze,  messze  fekszik 
tőlünk.  De  törhetetlen  hitünk  közelebb  hoz¬ 
hatja  hozzánk.  Minden  apró  „művészeti  eset“ 
reklamálásánál,  minden  esztétikai  kalkulus¬ 
adásnál  méltóbb  ez  a  cél  a  művészeti  iro¬ 
dalom  mozgósítására.  Lyka  Károly 

z  1833-ban  keletkezett  Honművész¬ 
nek  nem  kis  érdeme,  hogy  a  kor 
történeteinek  eseményeit  nagy  figye¬ 
lemmel  kisérte.  Ebben  a  figyelem¬ 
ben  rendszer  és  következetesség 
volt.  A  pezsdítésnek  induló  fővárosi  és  vidéki 
élet  annyi  új  eszmét,  annyi  új  embert  vetett 
a  fölszínre,  hogy  ezeket  figyelmen  kívül  hagyni 
a  legnagyobb  mulasztásnak  tűnt  volna  föl 
előtte.  Tudomány  és  szépirodalom,  a  művé¬ 
szetek  összes  ágai,  ipar  és  kereskedelem  oly 
kiváló  helyet  leltek  hasábjain,  hogy  kortörté¬ 
neti  szempontból  ma  már  egyike  a  legbecse¬ 
sebb  és  leghitelesebb  forrásoknak.  Szerkesz¬ 
tője,  a  kiváló  zenész  és  zeneíró  Rothkrepf 
(később  Mátray)  Gábor  azonban  főleg  azért 
érdemli  meg  az  utókor  háláját,  mert  elseje 
azoknak,  kik  közéletünknek  egyik  legelhanya¬ 
goltabb  ágát :  a  szépművészeteket  és  azok 
ismertetését  karolta  föl.  „Különösen  főköte¬ 
lességül  tettük  honi  művészetünket  illetőleg 
mindennemű  tárgyat  közleni  a  t  olvasókkal, 
hogy  legalább  azon  időből,  melyben  élünk, 
találjanak  utódjaink  mostani  műveltségünk¬ 
höz  utasító  nyomokra,  habár  ilyesmit  a  régibb 
hazai  írók  parlagon  hagytak  is."  A  gondos 
külföldre  hivatkozik,  hol  kötetekben  tárják 
föl  a  művészek  neveit  és  életük  történeteit, 


„midőn  honosinkat  örök  feledékenység  fedi". 
Ott  fürge  szorgalommal  ismertetik  meg  a  világ¬ 
gal  az  élő  művészeket,  míg  mi  csak  gyéren 
hallunk  vagy  olvasunk  a  mieinkről.  Midőn 
létrehozatott  „ezen  legelső  művészeti  folyó- 
irat“  azon  volt,  hogy  szerény  címének,  ameny- 
nyire  lehet,  eleget  is  tegyen. 

Az  utókor  elismeréssel  adózik  e  derék  folyó¬ 
iratnak,  mely  nemcsak  a  magyar  művészet 
múltja,  de  jelene  iránt  ma  már  eléggé  meg 
se  becsülhető  érdeklődést  mutatott. 

O  hívta  föl  a  magyar  közönség  figyelmét 
Kozina  Sándor  festőre  első  ízben,  s  a  mód, 
amelylyel  ezt  tette,  mutatja  azt  a  különbsé¬ 
get,  mely  egy  mai  napi  reklámcikk  s  egy  régi 
világi  hazafias  felhívás  közt  fönnáll.  A  cik¬ 
kecske  végén  bevallja  annak  írója,  hogy  e 
figyelmeztetés  Kozina  „sajátjává  tett  szerény¬ 
ségénél  fogva"  az  ő  híre  és  tudta  nélkül  tör¬ 
tént.  De  reményű,  hogyha  olvasni  fogja  köz¬ 
hírré  tett  nevét,  „menteni  fog  minket,  ha 
megfontolja,  hogy  hazánknak  tartoztunk  ezen 
örvendetes  tudósítással".  Akkoriban  tehát  bo¬ 
csánatot  kértek  valakitől,  a  hazafiság  nevében, 
ha  szóvá  tették  nevét  és  foglalkozását,  ellen¬ 
tétben  a  mai  reklámmal,  mely  szerénységet 
egyik  oldalról  se  emlegetve,  követelőleg,  tola¬ 
kodóig  hívja  föl  a  közönség  figyelmét. 

Kozma  Sándor  nemesi  szüléktől  szárma¬ 
zott  s  előneve  :  felsőpulai.  Sopronmegye  Ságh 
nevű  helységében  született  1808-ban.  Már 

gyermekkorában  nagy  hajlandóságot  mutatott 
a  „független  tanulás  tárgyaihoz “  és  a  művé¬ 
szethez.  Mint  a  gimnázium  6-ik  osztályának 
tanulója  arcképeket  rajzolgatott,  melyek  nagyon 
hasonlítottak  az  eredetiekhez.  Midőn  filozófiai 
tanulmányainak  első  évét  elvégezte,  Pestre 
került  Peschky  József  festő  mellé,  innen  pedig 
Bécsbe,  hol  mint  Krafft  Péter  tanítványa 
magasb  kiképeztetésben  részesült.  Olaszor¬ 
szági  útjának  megkezdése  évében  1829-ben 
már  mint  21  éves  ifjú  elmondhatta  magáról, 
forrásunk  szerint:  „anch’  io  sono  pittore." 
A  művészet  klasszikus  földjén  bejárta  Velen¬ 
cét,*  Firenzét,  Rómát,  Nápolyi.  Nyolc  évi 
távoliét  után  visszatért  hazájába  „és  most 
örömmel  bírja  őt  a  közanya,  a  kedves  szülő 
haza“.  Úgy  látszik,  hogy  egészségi  állapota 
megrendült  Olaszországban,  mert  midőn  1834 
november  havában  hazajött,  kénytelen  volt 
egy  egész  álló  évig  atyjánál  Pilis-Csabán  tar- 

*  Barabás  érdekesen  írja  le  Kozmával  való  találko¬ 
zását  Velencében.  (L.  Emlékiratait.  Budapest,  1902,  115 
és  köv.) 

tózkodni,  ki  ott  a  nádori  uradalom  tiszttartója 
volt.  Az  1835-ik  év  telét  Budán  akarta  bevárni, 
hogy  1836  nyarán  a  francia  festők  műtermeit 
látogathassa  meg.  Ez  időre  lemondott  a  tör¬ 
téneti  képírásról  s  barátjainak  s  másoknak 
arcképeit  festegeté,  „melyeknek  eltalálásában 
szembetűnő  ügyességgel  bír “ .  Bár  a  Bécsben 
lakó  „magyar  nemes  urak“  igen  kedvezőleg 
nyilatkoztak  művészetéről,  budai  helyzete  nem 
lehetett  valami  fényes,  mert,  mint  forrásunk 
írja,  a  budai  (régi)  híd  mellett  egy  fűszeres 
házában,  a  2-ik  emeleten,  „hátul"  lakott. 
(Honm.  1835,  103.  sz.)  De  a  Honművész 
cikke,  úgy  látszik,  javított  helyzetén,  mert 
1836  tavaszán  már  azt  írhatta,  hogy  alig  jelent 
meg  ismertetése,  „több  rendbeli  munka  készí¬ 
tésével  tisztelteték  meg".  Arcképeiről  szólva, 
megjegyzi,  hogy  azokat  „meglepő  hasonlatos¬ 
ság,  finom  ecsetvonással  s  művészi  tökély- 
lyel  párosulva  bélyegzik".  Jelenleg  egy  köz- 
tiszteletben  álló  magyar  tudós  arcképét  festi, 
„kinek  csak  félig  készült  képe  is  oly  helyesen 
van  találva,  hogy  eredetijét  mintegy  oda  vará¬ 
zsolva  tünteti  élőnkbe".  (I.  h.  1836.  I.  20.  sz.) 


Bayer  József:  Felsőpolai  Rozina  Sándor 


Megtette-e  a  tervbe  vett  franciaországi  utat, 
nincs  róla  tudomásunk.  Valószínűnek  tartjuk, 
hogy  nem,  mert  midőn  a  Honművész  1836 
végén  (I.  a.  1836.  II.  104.  sz.)  újból  emlí¬ 
tést  tesz  róla,  csak  azt  írja  meg,  hogy  igen 
számos  arcképet  készített  „a  megrendelő  ura- 
ságoknak  tökélyes  elégedésökre,  meglepő  ha¬ 
sonlatosságot  találva  De  egy  pár  hónappal 
előbb  —  tehát  körülbelül  ősz  elején  -  miután 
igen  dicséretes  próbáit  adta  művészetének, 
téli  tartózkodásra  Felső-Magyarországba  uta¬ 
zott.  Oda  is  elkísérte  őt  a  Honművész  jóindu¬ 
lata  s  az  ott  lakó  uraságoknak  jó  lélekkel 
„figyelmébe  és  pártfogásába*  ajánlotta. 

Innen  kezdve  nyoma  vész  Rozinának  és 
művei  a  Pesti  műegylet  első  és  második  kiállí¬ 
tásán  már  elő  sem  fordulnak. 

Barabás  adatai  szerint  1835-től  Budán  dol¬ 
gozgatott  a  magyar  művészbarát  Döbrentei 


Gábor  „patronátusa  alatt".  Később  a  felvidékre 
ment  gróf  Szirmayval :  Abaujba,  Sárosba, 
aztán  Odesszába  s  onnan  Szent-Pétervárra 
utazott.* 

Tehát  Rozina  Sándor  is  egyike  volt  azon 
magyar  képíróknak,  kik  boldogulásuk  útját 
külföldön  keresték.  Szana  szerint  az  1851 -ik 
évi  londoni  kiállításon  képeivel  szerepelt  még. 
(Száz  év.  78.  lap.) 

Bcteljesültek-e  reményei,  nem  mondhatjuk 
meg.  Külföldi  működéséről,  élete  további  folya¬ 
máról,  halála  évéről  mit  se  tudtunk  fölkutatni. 
Meghalt  anélkül,  hogy  akár  külföldön,  akár 
hazájában  mélyebb  nyomokat  hagyott  volna 
maga  után.  Pályafutása  tán  ebből  a  szem¬ 
pontból  a  legtanulságosabb. 

Bayer  József 

*  L.  Emlékiratait.  Budapest,  1902.  158.  lap. 

LAKÓHÁZ  ÉS  OTTHON 


akóház  és  otthon  egymáshoz  közel¬ 
járó  fogalmak,  s  találkozniok  mégsem 
mindig  sikerül.  Lakóházak  azok  is, 
melyeket  nap  nap  után  szemünk  lát¬ 
tára  emelnek  a  főváros  utcáiban.  De 
vájjon  otthonok-e  egyszersmind?  Téglába  vert 
tőkék  inkább,  mint  emberi  otthonok.  Gazdag  vál¬ 
lalkozók  és  társaságok  üzleti  nagyvállalatai ; 
keletkezésük  egyetlen  célja,  mely  jellemüket 
is  megszabja:  a  befektetett  nagytőke  jó  kama¬ 
toztatása.  Csak  ez  biztosítva  legyen,  s  aztán 
a  „lakhatási  engedélyt*  idejében  megadják,  a 
lakásokat  kivegyék,  a  lakók  pontosan  fizes¬ 
senek  s  jámboran  tűrjék  a  házirend  nyűgét 
és  a  házfelügyelő  packázásait.  Miért  törődni 
a  többivel,  például  azzal,  megengedik- e  a  ház 
viszonyai,  hogy  lakói  barátságos,  emberies 
otthont  teremtsenek  benne?  Lakás  bőven  van 
az  ilyen  házban,  de  otthon  annál  kevesebb. 

Azonban  az  igazi  otthont  nemcsak  a  buda¬ 
pesti  bérházban  keressük  hiába,  mely  több¬ 
nyire  nem  más,  mint  régmúlt  idők  rég  kihalt 
építészetének  silány  paródiája,  s  nem  csoda, 
ha  nem  tud  megfelelni  a  mai  életnek  arra  a 
kérdésére:  hogyan  lehetne  a  nyugalmas,  ottho¬ 
nias  otthonnak  követelményeit  a  nagy  kiter¬ 
jedésre  és  sok  lakásra  számított  bérház  rend¬ 


szerével  összhangba  olvasztani  ?  A  probléma 
máshol  sincs  megoldva,  s  teljesen  kielégítő 
választ  nem  is  várhatunk.  A  tökéletes  otthon 
alapvető  föltételeit,  az  állandóság  nyugodt 
érzését,  a  sürgő-forgó  élettől  való  teljes  elszi¬ 
getelést,  az  egyéni  szükségletekhez  és  eszté¬ 
tikai  igényekhez  való  alkalmazkodást  a  leg¬ 
jobb  fajta  bérház  sem  biztosíthatja.  S  ha  a 
feladatban  rejlő  nehézségek  nem  engedik  meg 
a  teljes  megoldást,  a  féligvalót  is  igen  meg¬ 
nehezíti  az  a  körülmény,  hogy  az  építészet¬ 
nek  ez  a  neme  a  vállalkozó  nagytőke  jármát 
húzza.  Az  utóbbinak  profit- éhségével,  mely 
gyári  módon  való,  tömeges  termelést  követel, 
bajos  kibékíteni  a  nemesebb  otthon-kultusz 
érdekeit. 

Gyökeres  gazdasági  és  társadalmi  átalaku¬ 
lások  javíthatnak  a  helyzeten,  de  annyi  bizo¬ 
nyos,  hogy  egyelőre  közepes  sorsú  ember 
nehezen  boldogul  a  nagyvárosi  viszonyok  kö¬ 
zött,  ha  vágya  ébred  jó  otthon  után.  Ezért 
egyre  szaporodnak  azok,  akik  elkívánkoznak 
a  nagyvárosok  gőzéből,  s  ha  már  messzebb 
nem  ereszti  őket  a  sors,  legalább  kivonulnak 
a  külső,  szabadabb  városrészekbe,  vagy  a 
város  határán  kívül  fekvő  szomszédos  tele¬ 
pekre.  Ez  a  lassú  kiszivárgás,  melyet  gazda¬ 
sági  és  egészségi  okok  is  erősbítenek,  nálunk 
is  mind  határozottabban  ölti  fel  a  szabályos  je¬ 
lenség  képét,  s  bizonyos,  hogy  maholnap  ugyan- 

olyan  társadalmi  tünetként  beszélhetünk  róla, 
mint  most  a  nagyvárosba  özönlők  verseny¬ 
futásáról.  Emennek  nyomában  csalhatatlanul 
lép  fel  amaz ;  Anglia  fővárosa  amint  legtisz¬ 
tább  példánya  a  nagyvárosi  tömörülés  túlzá¬ 
sainak,  ép  úgy  első  színhelye  az  emigráció¬ 
nak,  s  tudjuk,  hogy  a  kert-városok  rokon 
mozgalmának  szintén  Angliában  van  a  forrása. 

Ezek  a  nagyvárosból  menekülő  elemek  a 
leghivatottabbak  arra,  hogy  a  modern  családi 
otthon  kifejlődésének  útját  egyengessék.  A 
nagyvárosokban  ezer  okból  évtizedekkel  előbb 
ereszt  gyökeret  minden  új  áramlat,  mint  a 
vidéken,  hol  nagyobb  a  megszokás  és  hagyo¬ 
mány  hatalma.  Azok  közt  tehát,  akik  a  nagy¬ 
város  levegőjében  éltek,  inkább  akadhat,  aki 
azzal  együtt  a  modernebb  szellemet  is  magába 
szívta.  S  természetes,  hogy  ezt  meg  akarja  hono¬ 
sítani  maga  körül  is,  midőn  kedve  szerinti  új 
otthont  alapít.  Nem  véletlen,  hogy  azok  a 
vidéki  lakóházak,  melyeken  külföldön  a  mo¬ 
dern  építészet  először  próbálta  ki  ebbeli  képes¬ 
ségét,  rendesen  a  fenti  kategóriába  tartozó 
emberek  számára  épültek,  amint  ilyeneknek 
van  szánva  az  a  négy  lakóház  is,  melyről 
alább  lesz  említés. 

Az  ilyen  lakóházat  aztán  könnyebb  úgy 
formálni,  hogy  megérdemelje  az  otthon  nevet. 
Az  építtető  most  átültetheti  a  valóságba  azt 
a  képet,  mely  lelkében  az  otthonról  ringott ; 
rég  melengetett  vágyai,  melyeket  a  bérház 
tipizáló  természete  elnyomott,  kifejthetik  szár¬ 
nyaikat.  Olyan  otthont  teremthet,  mely  egé¬ 


szen  hozzásimul  hajlamaihoz,  életmódjához,  s 
úgy  össze  van  nőve  vele,  mint  —  a  szoká¬ 
sos  hasonlat  szerint  — -  a  kagyló  a  csigával.  S 
az  építész,  ha  jó  nyomon  jár,  nem  azon  igyek¬ 
szik,  hogy  a  gazda  egyéniségét  elfojtsa,  sőt 
annyit  olvaszt  át  abból  munkájába,  amennyit 
művészete  megenged.  Nemcsak  a  költségeket, 
a  méreteket,  a  helyiségek  beosztását  beszéli 
meg  vele,  hanem  számol  egész  egyéniségével, 
s  mint  az  arcképfestő,  jellemébe  mélyed.  Fel¬ 
adata  így  bizonyos  tekintetben  lélektani  ter¬ 
mészetű,  s  a  megoldás  sikerében  nagy  része 
van  annak,  hogy  mennyit  tudott  célja  szá¬ 
mára  az  építtető  egyéniségéből  kifejteni. 

Természetesen  nem  arról  van  szó,  hogy 
az  építész  a  maga  egyéniségét  megsemmi¬ 
sítve,  csak  abban  lássa  feladatát,  hogy  más¬ 
nak  kénye-kedvét  szolgálja.  Az  építőművész¬ 
nek  az  a  szabadsága,  mely  a  kielégítendő 
gyakorlati  cél  korlátái  között  megilleti,  el  nem 

vész.  A  teremtő  művész  ő  marad,  s  az  építtető 
egyéniségéből  csak  anyagot  merít,  melyet 
újjászül  saját  művészlelke  melegén.  Ez  a 
meleg  nemcsak  nem  felesleges,  hanem  külö¬ 
nösen  becses  az  otthon  építészénél.  Az  igazi 
otthont  nem  teremtheti  meg  a  mesterség  közö¬ 
nyös  gyakorlása.  Aki  milyen,  olyan  házat 
épít.  Meleg  otthont  csak  az  építhet,  aki  maga 
is  érez  valamit  az  otthon  melegéből,  s  a  józan¬ 
ságot  érzéssel  olvasztja  össze.  Félig  a  számító 
gyakorlat  embere  legyen  az  otthon  építésze, 
de  félig  a  szívé.  Akkor  munkájában  is  össze¬ 
forr  az  otthon  két  főeleme :  a  praktikus  kénye¬ 
lem  és  a  családias  melegség.  Akkor  elkerüli  a 
szárazságot,  az  iparszerűséget,  sőt  bőven  ontja 
a  friss  ötleteket,  mert  minden  új  ötlet  magát  is 
új  vidámsággal  tölti  el.  Akkor  önzetlen  jó¬ 
kedvvel  buzog  azért,  hogy  művében  kedve 
teljék  annak,  akinek  szánja,  s  kedvének  zo¬ 
mánca  rajt’  csillog  minden  kicsiségen,  mely 
kikerül  műhelyéből. 

Mert  a  modern  otthonépítő,  amint  ez  a 
típus  előbb  Angliában  s  újabban  különösen 
Belgiumban  és  Németországban  kifejlődött, 
nemcsak  a  házat  építi  fel,  hanem  maga  gon- 

doskodik  mindarról,  ami  a  falakat  otthonná 
tölti  ki :  bútorról,  kárpitokról,  szőnyegekről, 
edényekről,  szóval  mindenről,  a  kapufélfától 
az  ágytakaróig,  a  háztetőtől  a  szappantartóig. 
Sőt  gondja  van  a  ház  tájékára,  a  kertre  is. 
A  modern  fejlődésnek  az  a  renaissance-ra 
emlékeztető  iránya  nyilvánul  ebben,  mely  a 
különböző  művészi  szakmák  válaszfalait  mind¬ 
jobban  alámossa,  s  különösen  a  művészet  és 
műipar  határait  mind  több  ponton  egymásba 
ölti.  Azelőtt  annak,  aki  házat  építtetett,  az 
építészen  kívül  egész  sereg  mesteremberrel 
kellett  bajlódnia ;  ma  egy  agyból  telik  ki  min¬ 
den,  s  ez  mindenre  közös  szellem  bélyegét 
nyomja.  Az  efajta  otthon  aztán  olyan,  mint 
egy  eleven  szervezet,  például  egy  terebélyes 
fa,  melynek  sok  ága-boga,  levele,  bonyolult 
gyökérrendszere  van,  de  minden  ízét  közös 
életnedv  táplálja.  Az  ilyen  házban  úgyszólva 
semmi  sem  kerül  ki  a  szokásos  raktári  kész¬ 
letből  ;  az  épület  minden  alkatrészét,  a  beren¬ 
dezés  minden  tárgyát  a  maga  helyére,  a  maga 
külön  céljára  eszelte  ki  a  tervező  leleménye. 
Semmi  sincs,  ami  az  egészből  kiszakadna; 
valamennyi  részlet  természetesen  folyik  át 
egymásba  s  zavartalan  harmóniában  ömlik 
össze.  Igazi  kis  zárt  világ,  melynek  megvan 
a  maga  sajátságos  színe,  eredeti  légköre. 
Mennyi  alkalmat  nyit  az  ilyen  otthon  a  hiva¬ 
tott  tervezőnek,  hogy  leleményességét  kiárasz- 
sza !  Felszabadulva  a  sablon  nyűgétől,  nem 
korlátozza  más,  mint  művészetének  természe- 

tes  törvényei,  azaz  stílusa,  s  az  ízlés.  A  prak¬ 
tikus  fogásoknak  egész  raját  mozgósíthatja, 
hogy  fokozza  a  kényelem  és  egészség  bizto¬ 
sítékait.  A  tér  költészetének,  a  vonalak  kiapad¬ 
hatatlan  kincskészletének,  a  világítás  bűbájá- 


az  áldozatra  való  képesség  vagy  készség- 
ismét  más  szempontból  folynak  be  az  otthon 
jellemére.  Lehet  méreteit  kisebbre  vagy  na¬ 
gyobbra  szabni,  lehet  építeni  egyszerűbb  kénye¬ 
lemmel  vagy  nemes  luxussal.  Vagy  lehet  épí- 


SÍRKŐ 


nak,  a  színek  zenéjének  egész  gazdagságában 
dúskálhat,  hogy  az  otthont  kedvessé,  hangu¬ 
latossá  varázsolja,  lakói  természetéhez,  életök 
stílusához  hangolja. 

Az  ilyen  házban  igazán  otthon  érezhetjük 
magunkat,  s  örömest  sietünk  vissza  falai  közé 
abból  a  világból,  mely  kapuján  túl  kezdődik. 
Természetesen  a  családi  otthonnak  ép  emlí¬ 
tett  jelleménél  fogva  temérdek  változata  kép¬ 
zelhető.  A  gazda  egyénisége,  szükségletei,  a 
felhasználható  összeg  nagysága  —  megannyi 
fontos  tényező,  melyek  alapjában  más  irányt 
szabnak  az  építő  munkájának.  A  puritán 
komolyságtól  a  lírába  olvadó  érzelmességig, 
az  erőteljes  méltóságtól  a  kecses  könnyűségig 
ezerféle  színt  ölthet  az  otthon  a  gazda  egyé¬ 
nisége  szerint.  A  kielégítendő  szükségletek, 


teni  meleg  kis  „viskót",  igazi  családi  fészket, 
abból  a  vágyból,  mely  Arany  soraiból  hangzik : 

Nem  palotába  — ■  veszszen  a  fény  !  — 

Nem  oda  vágytam  s  gondolok  én ; 


Egyszerű  kunyhó,  ott  keleten  ! 

Rakja  rajongó  képzeletem ; 

Oda  sovárog  e  fáradt  tetem : 

Küszködöm,  várok,  míg  tehetem. 

Az  utóbbi  fajta  otthonra  mutatuk  be  nehány 
példát  Vigand  Ede  házterveiből,  megtoldva  egy 
fában  tervezett  kedves  erdei  kápolnával  és 
három  sírkő-tervezettel. 

Azokból  a  vonásokból,  melyeket  az  otthon 
építőjének  jellemzéséül  kiemeltünk,  Vigandban 
nem  egyet  találunk.  Nemcsak  ügyességét  és 
ízlését  fekteti  építészeti  törekvéseibe;  kedély - 

világából  is  olt  azokba  valamit.  Mintha  az  ő 
lelke  mélyén  is  ott  fészkelne  a  vágy  ilyen 
szerény  kis  otthon  után,  s  ezt  a  vágyát 
ömlesztené  át  házainak  takaros  formáiba, 
barátságos  vonalaiba.  Ezenkívül  mint  jeles 
iparművész,  aki  ismeri  a  lakásrendezés  min¬ 
den  csinját-binját,  az  utolsó  szögig  gondos¬ 
kodható  az  otthon  minden  kellékéről,  s  szer¬ 
ves  egységgé  formálhatja  azt. 

Bemutatott  tervei  közül  a  két  földszintes 
házé  magyaros  modorban  készült  s  bennök 
göcseji  és  torockói  motívumokat  olvasztott 
össze;  a  másik  két  ház  valamivel  nagyobb 


szanak.  Őszintén  vallják  be,  hogy  magunkféle 
emberek  számára  készültek  szerény  otthonul. 
Közös  jellemvonás  rajtok  a  bensőség,s  ami  ezzel 
együtt  jár,  az  egyszerűség.  Vonzó  hatásuk  okait 
elemezve,  többet  lehetne  beszélni  arról,  ami  hiány¬ 
zik,  mint  arról,  ami  van  rajtok.  Nyoma  sincs  az 
„  előkelő  “  nyaralók  hamis  hivalkodásának,  a  rak¬ 
tárból  származó  oszlopoknak,  párkányoknak, 
a  henye  plasztikának,  a  duzzadó  izomzatú 
gipszatlétáknak,  s  egyéb  szokásos  „díszítő" 
kellékeknek.  Egyszerű  tömegek,  sima  felüle¬ 
tek,  terpeszkedő,  népies  tetők.  Az  utóbbiak 
némi  festőibb,  mozgalmasabb  elemet  vegyíte- 


igényű,  egyemeletes,  nem  magyaros,  modern. 
Egyszerű  vidéki  lakóházak,  s  nem  is  akar¬ 
nak  egyebek  lenni.  Nem  hajtja  őket  a  bete¬ 
ges  vágy,  hogy  svájci  háznak,  renaissance-villá- 
nak,  vagy  épen  középkori  lovagvárnak  látsz- 


nek  a  ház  nyugodt  külsejébe,  s  méreteiknél 
fogva  gyakorlati  célra  is  jól  kihasználhatók : 
kényelmes  padlásszobákat  rejthet  beléjök  az 
építész.  Az  ablakok  nagyra  szabottak,  mert  a 
levegőben  és  világosságban  fürdeni  szeretünk, 

s  jó  magasra  vannak  vágva,  épen  csak  hogy 
a  kitekintést  megengedjék.  így  szélesebb  kévé¬ 
ben  hull  be  a  világosság  s  a  szél  sem  csap 
az  ember  hátába,  ha  kedve  tartja  az  ablak 
alatt  üldögélni.  Az  egyetlen  külső  díszítés 
a  két  kisebb  ház  nyitott  tornácán  alkalmazott 
népies  famunka.  Az  ornamentális  dísz  hiányáért 
a  részek  összhangzó  arányai,  s  az  igénytelen 
vonalak  ritmusa  kárpótolnak.  Gondoljuk  ezek¬ 
hez  hozzá  a  harmonikus  belsőt,  a  gerendától 
a  padlóig  csinosan  összehangolt  szobákat,  az 
egészhez  szervesen  illeszkedő  berendezést,  az 
ablakok  szemvidító  virágdíszét  s  mindazt,  amit 
gondos  művész  szerényebb  eszközök  mellett 
is  kitalálhat,  hogy  az  otthonba  meleget  lehel¬ 
jen,  —  s  előttünk  egy  szerény,  de  igazi  otthon 
képe,  melyben  az  első  perctől  olyan  bizal¬ 
masan  érzi  magát  az  ember,  mint  a  szülői 
házban. 

A  házak  költségvetése  arányban  van  igény¬ 
telenségükkel.  A  legolcsóbb  (a  Rauscher-féle) 
építési  költsége  8000,  a  legdrágábbé  (a  Pikler- 

féléé)  20.000  korona.  A  költségvetés  szerény 
keretei  természetesen  a  hely  telhető  kihasz¬ 
nálására  kötelezik  az  építőt.  A  legkisebb  ház¬ 
ban  is,  mint  a  mellékelt  alaprajz  mutatja,  a 
pitvaron  kívül  öt  szoba  van:  egy  hálószoba, 
keletre  néző  ablakokkal,  egy  északi  világítási! 
műterem,  egy  nagy  termes  szoba,  mely  közös 
nappali  tartózkodó  s  egyúttal  ebédlő,  és  az 
utóbbiból  nyíló  lányszoba.  A  termes  szobából 
közös  lépcső  vezet  fel-  és  lefelé :  a  padlásra, 
mely  a  vendégszobát  is  magában  foglalja,  s 
az  alanti  mellékhelyiségekbe.  Ugyanebből  a 
szobából  egy  nagy  tornácra  lépünk,  a  kertre 
szóló  lejárással,  s  ebből  még  egy  kisebb 
folyosóra.  Ezek  mintegy  a  lakás  kibővítéseként 
jelentkeznek,  s  fontos  szerepük  van  a  falusi 
életben.  Egyúttal  közvetítő  kapocsként  szol¬ 
gálnak  a  kerthez,  mely  a  vidéki  lakásnak  ép 
oly  kedves,  mint  természetes  kerete. 

Nem  messzenyúló  parkokra  gondolunk,  vagy 
olyan  műkertekre,  minőket  a  magasabb  kerti 
kultúra  eszelt  ki,  hogy  a  természetet,  ezt  a 

vad  kontárt  rendre  tanítsa.  Szerény,  de  szívesen 
gondozott  kis  kert  az,  mely  a  mi  házunkhoz 
illik,  olyan  magyaros  ízű,  minőt  még  néha 
faluhelyen,  kis  kúriák,  paplakok  körül  láthatni. 
Tüzes,  tarka  virágok  nyílnak  benne,  inkább 
„ érzés “  szerint  elvegyítve,  mint  kiszámított 
csoportokra  osztva,  bár  a  ház  elé,  a  középre 
rendesen  kerül  egy  rózsaágy.  Különös  beesők 
van  az  olyan  virágoknak,  melyek  bár  színre 
egyhangúbbak,  de  erős  illatot  árasztanak,  mint 
a  rozmaring,  fodormenta,  lengyelke,  bazsalikom, 
levendula.  Felszálló  illatjokban,  amint  össze¬ 
vegyül  a  levegőben,  szinte  fürdik  a  ház  tája. 
A  gyep  eleven  zöldjéből  keveset  kapunk,  nem 
igen  telik  rá  a  helyből  s  kár  is  lenne  érte  ; 
van  elég  fű  a  legelőn.  Gazdagabb  facsoportokra 
sem  igen  jut  hely,  de  egy- egy  terebélyes  hárs 


vagy  gesztenye  árnyékában  jól  esik  a  ház 
végében  elüldögélni,  s  virágzás  idején  elhall¬ 
gatni  a  méhek  zümmögését.  Az  utakat  nem 
mérték  ki  szabályosan,  s  nem  is  sok  lelemény¬ 
nyel  ;  épen  csak  hogy  mozoghat  az  ember 
a  virágok  között.  Meglepő  fordulókra,  nem 
várt  kilátásokra  nem  bukkan,  aki  rajtok  lép¬ 
del  ;  minden  átlátszó,  semmi  sem  rejtőzik  a 
tekintet  elől . . .  Fogékony  művészi  szem  bizo¬ 
nyára  tudná  több  jellemvonását  is  felfedezni 
ennek  a  kezdetleges,  de  nem  báj  nélküli  kis  világ¬ 
nak  s  könnyebben  eligazodhatna  azon  a  nyo¬ 
mon,  melyen  mi  csak  botorkálunk.  S  a  felszívott 
benyomások  visszaverődéséből  kialakulhatna 
a  magyar  népies  kert  művészi  alakja.  Vigandtól 
—  azt  hisszük  — -  telnék  ilyesmi. 

h  — i] zínjáték  után,  amikor  a  hős  már 

S„  önkezével  kioltá  életét “,  kardjába 
dőlt,  vagy  másféle  szerzői  instrukció 
szerint  egy  minden  jellem  nélküli, 

-  úgynevezett  intrikus  úriember  döfte 

át  terével  szivét  és  rojtos  köpenyét,  fönt  és 
lent,  az  olcsó  és  megkülönböztetett  helyen  a 
publikum  egyformán  sajnálkozik,  hogy  lám, 
nem  jó  annak  nagyot  akarni,  aki  csak  kicsit 
tud.  Mivelhogy  a  figyelő  éles  tekintetével  látja 
a  drámában  azt,  ami  nyílt  történés,  meg  azt, 
ami  a  lélek  befelé  menő  elváltozása,  sír,  sír, 
sír,  ie  magyarázhatlan,  s  így  gyötrő  hatású 
dolgok  robaja  nem  éri.  A  függöny  ha  össze¬ 
szalad,  könnyű  rájönni,  világossá  lesz,  hogy 
ez  volt  az  ok,  ez  hát  az  okozat. 

Teátrumon  kívül  azonban  másként  játszik 
az  élet.  Itt  is  van  hős,  csak  az  kell,  hogy 
tükörbe  nézzünk.  Az  események  épp  úgy  elő- 
készilnek  és  kiszámítódnak,  valami  nagy,  csal- 
hatlan  sakkozó  pardont  nem  ismerő  biztos¬ 
ságával.  De  hiányzik  a  távolság,  az,  ahonnét 
—  mint  néző  a  földszintről  -  nyomon  kísér¬ 
jük  a  jelenéseket,  pontról  pontra,  nem  hagyva 
ki  semmit,  egészen  addig,  amikor  dinamithoz 
ér  a  kanóc,  kialakul  a  vég,  beüt  a  dráma. 
Egy  kérdés  mindig  fönnmarad  s  csak  talál¬ 
gatni  lehet,  miért  dőlt  el  ma  egy  ember,  aki 
tegnap  még  úgy  állt,  hogy  azt  hittük,  kemé¬ 
nyen  és  örökké  fog  állni,  mint  a  grániteövek. 
Az  elet  épp  azt  rejti  el,  amit  a  színjáték 
lámpafény  mellett  apróra  megmutat. 

Nem  véletlen,  hogy  ezt  írjuk  Faragóról, 
aki  művész  volt,  azok  közül  való,  akik  nem 

felelnek,  ha  kérdik,  hogy  mi  bántja  őket. 
A  világ,  az  emberek,  minden  külső  benyomás 
ha  kíméletlenül  jön  hozzájuk,  végzetessé  vál¬ 
hat  az  ily  természeteknél.  Ibsen  töprengő  hősei 
születnek  ezekkel  a  tulajdonságokkal,  akik 
bent,  a  szobában  az  őszt,  a  vénülés  napjait 
élik,  rajzoljon  bár  kívül  aranyfoltokat  a  má¬ 
jusi  fény.  Faragó  József  fáradt  öreg  volt 
abban  a  korban,  amikor  mások,  teljessé  lett 
energiával,  kezdeni  szoktak. 

Esztergom  1 866  és  Berlin  1 906 :  ez  a 
két,  egymástól  negyven  évre  eső,  szerény, 
falusias,  meg  európai  miliőt  jelentő  dátum 
nyitja  és  zárja  az  ő  biográfiáját.  Az  a  rész, 
ami  benne  minket  érdekel,  másokhoz  mérve, 
kissé  tán  későn  indul.  Azt  gondoljuk  ugyanis, 
amikor  Faragóban  megmozdul  a  piktori  vágy. 
Mert  előbb  kereskedő,  majd  hivatalnok.  Fő¬ 
nöke,  Hatvány  Deutsch  Sándor  lesz  figyel¬ 
messé,  hogy  a  rajzok,  amiket  a  bürokrata 
Faragó  —  esetleg  az  akták  rovására  —  követ, 
nem  közönséges  talentum  játékai.  íróasztal 
mellől  megjr  tehát  Münchenbe,  a  hol  hamar 
kap  kitűnőt,  persze  nem  az  akadémián.  A 
professzor  urak  azt  mondják  rá :  ein,  unga- 
risches  Talent,  ami  hogy  mit  jelent,  jól  tudják 
azok,  akik  ifjú,  borzas,  lázadó  éveikben,  akár 
rövid  hónapokon  át  szívták  e  város  levegőjét, 
ahol  minden  második  sétáló  fején  Rembrandt- 
kalap  a  kalap.  Egyfelől  különleges  dicséret 
ez.  Másfelől  azt,  amit  fed,  úgy  hívják  itthon 
hogy :  turáni  betegség.  Magyar  baj.  .Sok 
láng,  kevés  munka. 

Stúdiumra  —  amit  önmagának  diktáljon 
elő  —  nem  mondhatni,  hogy  sok  időt  paza¬ 
rolt  Faragó.  Egyáltalában  a  festés  mintha 
kiesne  kezeügyéből.  Színnel,  amit  csinált,  a 


Dömötör  István  : 

kollegák  előtt  az  sem  volt  „erős  dolog,  üti 
a  szomszédjait.  “  In  memóriám  írva  tán  ride¬ 
gen  hangzik  ez.  De  tragikummal  állunk  szem¬ 
közt,  aminek  vagy  nem  kerestük  a  csíráit,  s 
akkor  még  nyomasztóbb.  Vagy  pedig  keresni 
próbáljuk,  s  akkor  le  kell  írni,  hogy  a  szálak 
már  itt  bogódzanak.  A  gyorsan  és  nem  elég 
nekikészüléssel  végzett  stúdiumokban. 

Mert  amit  ezenfölül  említenek  a  hozzá 
közelállók,  csak  lökés  a  lefelé  esőn.  Mint  egy 
halk  moll-elégia  szólal  ki  néhány  vallomás¬ 
szerű  leveléből,  hogy  felesége  halálával  a 
világ  zaklatásait  nem  bírja  tovább.  Láttunk 
egy  papírlapot,  amely  lehet,  hogy  oeuvre-jei 
közül  az  utolsó.  Mindössze  két  fej,  ahogy 
összekacsint.  Az  egyik  kemény,  ösmert  stílű 
vonalakkal  maga  Faragó.  A  másik  —  a  gyön¬ 
géd,  elvesző  tónusokkal  csinált,  —  a  kaszás 
lovag  sima  koponyája.  Ez  is  karikatúra.  Ám 
ha  visszagondolunk  az  időre,  amikor  meg¬ 
fogant,  ijesztő  ötletté  torzul.  Papírlap,  amely 
azokba  az  órákba  enged  bepillantást,  amikor 
csak  egy  perc,  s  pattan  valami.  Talán  a 
lélek.  Vagy  tudományosan:  az  idegrendszer. 
Mindegy.  Ránk,  sajnos,  azért  tartozik,  mivel¬ 
hogy  komor  valóság  minden  kéznyomával. 
Meg  hogy  ebből  az  időből  bizonyára  nem 
egy  akad  hasonló. 

Miért?  Micsoda  mulatság  ez  Faragónál,  aki 
tegnap  groteszk  mozdulatokban  lelte  örömét? 
Törpe  figurákká  csúfolt  u.  n.  közéleti  jele¬ 
seket.  Budapesttől  a  székely  határig,  min¬ 
denütt,  valamerre  újságot  visz  a  posta,  várták 
vasárnapi  karikatúráit.  Várták  és  nézték, 
országos  hahotával.  Rajzoló  kedvének  száz 
és  száz  lap  vidám  dokumentuma.  Úgy  tetszik, 
a  lelemény,  amely  formát  ad  nekik,  kifogy¬ 
hatatlan.  S  íme,  amint  odébb  megy  pár  évvel 
az  idő,  kint,  a  germán  tölgyek  közt,  Berlin 
utcáin,  árnyék  jár  folyton,  makacsul  közelé¬ 
ben.  Halált  rajzol.  Honnét  ez  az  érzésváltozás? 
Miféle  okok  szövődtek  egymásután,  hogy 
idejut  éppen  Faragó?  Alig  hisszük,  hogy 
anyagi  bajlódások.  A  hat  év,  amit  München 
után  Amerikában  tölt  a  Puch  és  egyéb  ét¬ 
lapoknál,  s  az,  amikor  itthon  dolgozik,  ha 
nem  is  jelent  dús  földi  javakat,  polgári 
szót  használva :  nyugodt  exisztenciát  adott. 
Mindjárt  fölismerték,  hogy  friss  erő.  Szinte 

szuverénül  uralkodott  azon  a  területen,  ahol 
a  politikai  karikatúrát  jegyzik.  Ahogy  Ber¬ 
linbe  települ,  exisztenciáját  itt  sem  éri  meg¬ 
roppanás.  Több  újságnak  munkatársa,  s  főleg 
eleinte  sűrűn  jelennek  meg  aláírt  rajzai.  Aztán 
olyasféle  tervvel  foglalkozik,  hogy  grafikus 
intézetet  alapít.  Ezért  gyakorolja  a  rézkarcot, 
ami  hogy  könnyen  természetéhez  simul,  épp 
a  rajzaiból  nyilvánvaló,  ahol  pontosan  ír  körül 
minden  formát,  apró,  tömérdek  rovátkával  rög¬ 
zít  árnyékot,  a  karcolótű  minuciózus  hűségére 
emlékeztet.  A  berlini  tartózkodás  mindössze 
három  év.  S  mégis  —  legalább  látszatra  hir¬ 
telen  —  „sorstól  üldözött  embert-'  csinált 
Faragóból.  Miért? 

Jeleztük  már,  hogy  a  siker,  az  első  kitűnő 
nem  a  festésben,  s  nem  az  akadémián  érte. 
Professzor  urak  helyett  bohém  kávéházak 
kompániái  adták  ezt.  A  márványasztalokon, 
cigarettafüst  közt  született  karikatúrák.  Nyil¬ 
vánvaló,  hogy  érzi  e  műfaj  elementumát.  Azt, 
ami  a  vonalakban  szatirikus  téma,  ami  a 
gesztusok  és  formák  torz  rendeződése.  Faragó 
domború  tükrön  át  látta  az  élet,  a  dolgok 
momentán  jelentkezését.  Ez  az  érzés  vált 

benne  úrrá,  ha  plajbászt,  tollat  fogott.  Nem 
szelíd,  angolosan  nyugodt  humor,  ami  a 
Jankó-karikaturák  alaphangja,  hanem  a  fanyar, 
maró  erejűvé  fokozott  gúny.  Jankóhoz  a  nevet¬ 
ségessé  tevésnek  oly  fortisszimója  ez,  amely 
gyilkol.  Az  előadás  pedig  egy-egy  ily  meg¬ 
rajzolható  témát  roppant  pozitivsággal  érzé¬ 
keltet.  Faragó  kartonlapjairól  hiányzik  a  tónus 
szerepe.  Keményen  írja  a  formákat,  pontosan, 
egyforma  jelentőséggel  követi  a  vonal  nyo¬ 
mait.  .Szinte  azt  lehetne  mondani,  hogy  min¬ 
tázó  talentum.  A  karrikatura  nagyszerű  hir¬ 
telensége,  amit  műnyelven  „svung“-nak  nevez¬ 
nek  a  piktorok,  nincs  meg  az  *0  lapjain. 
Odáig  nem  fejlődött,  hogy  néhány  gyors, 
lendülő  vonalban,  pár  frappáns  folttal  fejezzen 
ki  mozgást,  impressziót.  Daumier-vel  kezdődik 
ez  az  egyszerűsítés,  s  az  olyan  stilizálok,  mint 
egv  Th.  Heine,  Steinlen,  Walloton  rajzaiban 
odáig  jutott,  hogy  itt  már  nemcsak  formák 
karikirozódnak,  hanem  hangulatok,  objektíve 
jelentkező  dolgok  helyett  a  dolgok  impressziói. 
A  vonal  szuverén  szerepén  kívül  fény  és 
levegő.  Faragónak  ez  a  tömör,  „kevéssel  való 

megcsinálás"  nem  sajátja.  Másként  fért  ő  a 
publikumhoz.  S  hogy  akkor  nálunk  így  kellett 
s  így  volt  jó:  ez  az  ő  biográfiájában  a  siker 
című  fejezet.  S  mégis,  különös  tervek  súgták 
neki,  hogy  nem  itt  van  a  milieu-je.  Kiment 
hát  Berlinbe,  de  hogy  mit  ért  el,  erre  csak  egy 
dátum  felel:  1906  szeptember  másodika.  Akik 
odakünn  reprezentálják  a  karikatúrát,  a  Sim- 
plicissimus  rajzolói  olyan  csapáson  járnak, 
amely  nemrég  nőtt  ki  a  festés  forradalmából, 
új,  friss,  nehéz  erőfeszítéssel  hódított  terület, 
s  így  messzire  esik  Faragótól.  Majdnem  bizo¬ 
nyos,  hogy  ő  ezt  világosan  látta,  akit  annak 
idején  nem  fegyvereztek  föl  eléggé  a  müncheni 
évek.  Élűiről  újrakezdeni  semmit  sem  akart, 
vagy  talán,  lehet,  hogy  nem  is  bírt.  S  mert 
itthon  megszokta,  hogy  első  —  kis  fegyvert 
vett  hát  valamelyik  berlini  boltban.  Az  a 
miért?  —  amit  maga  után  hagyott,  ha  választ 
vár,  innen  várja. 

Művészi  hagyatékából  deczember  havában 
rendez  kiállítást  a  Könyves  Kálmán  műintézet. 

Dömötör  István 


A  NAGYBETEG 
FARAGÓ  JÓZSEF  RAJZA 


TELEPY  KÁROLY 

— ilúlyos  veszteség  érte  1906  szeptem- 

§ber  30-ikán  a  magyar  művészetet. 

Nemes  törekvésekben,  férfias  küz¬ 
delmekben,  becsületes  munkában 

-  és  soha  el  nem  évülő  érdemekben 

gazdag  élet  után  ezen  a  napon  hunyta  le  örök 
álomra  a  szemeit  jó  Telepy  Károly,  a  magyar 
tájképfestők  nesztora,  a  magyar  festés  ideális 
lelkületű,  úttörő  bajnoka  és  az  „Országos 
Magyar  Képzőművészeti  Társulat"  egyik  érde¬ 
mes  megalapítója. 

Telepy  Károly  neve  s  zajtalan,  de  annál 
eredményesebb  munkásságának  a  kezdete  szo¬ 
rosan  összeforrott  a  magyar  képzőművészet 
fejlődésének  avval  a  küzdel¬ 
mes  korszakával,  amelyben 
az  úttörők  kisded,  de  lelkes 
csapatjának  úgyszólván  a 
semmiből  kellett  megterem¬ 
tenie  azokat  az  alapokat, 
amelyeken  a  mai  modern 
művészet  és  művészi  élet  föl¬ 
épülhetett. 

Ennek  a  kisded,  úttörő 
csapatnak  egyik  legbuzgóbb 
és  legtevékenyebb,  bár  egy¬ 
úttal  legszerényebb  tagja  volt 
Telepy  Károly,  aki  csaknem 
hatvan  esztendőt  töltött  el  a 
magyar  művészet  ügyének  a 
szó  legnemesebb  értelmében 
vett  önzetlen  szolgálatában. 


Hogy  mennyire  önzetlen  és  zajtalan  volt  az  ő  élete 
munkássága,  annak  legnagyobb  bizonyítéka 
az,  hogy  azokban  a  könyvekben  és  Írásokban, 
amelyek  a  magyar  művészetnek  erről  az  izgatóan 
érdekes  és  forrongó  korszakáról  szólnak,  csak 
elvétve  találkozunk  Telepy  Károly  nevének 
egy-egy  futólagos  fölemlítésével,  úgy  hogy 
élete  megírásánál  csak  itt-ott  bizalmas  körben 
elejtett  szavaira  és  néhány  még  élő  kortársának 
fogyatékos  szóbeli  adataira  vagyunk  utalva, 
amelyek  azonban  csak  halvány  képét  adják 
annak  a  küzdelmes  munkában  eltöltött  hat 
évtizednek,  amelyet  Telepy  Károly  a  magyar 
művészet  fölvirágoztatásának  szentelt. 

Telepy  Károly  1828  december  25-ikén,  Deb¬ 
recenben  született  és  Telepy  Györgynek,  a 
hírneves  színművésznek,  a  Nemzeti  Színház 
egyik  első  tagjának  volt  a 
fia.  Apja  maga  is  rajongott 
a  festészetért  és  mint  színházi 
díszletfestő  egyike  volt  a  leg¬ 
kiválóbbaknak.  Fiát  a  kegyes¬ 
rendiek  budapesti  gimnáziu¬ 
mában  neveltette  és  közép¬ 
iskoláinak  az  elvégzése  után 
ügyvédi  pályára  szánta.  De 
művészi  hajlamai  csakhamar 
más  irányba  terelték  a  fiút, 
aki  a  helyett,  hogy  az  egye¬ 
temre  iratkozott  volna  be, 
1845- ben  Barabás  Miklós  ta¬ 
nítványai  közé  lépett. 

Az  1848.  évi  szabadság- 
harc  rövid  időre  őt  is  elvonta 
megkezdett  pályájától,  decsak- 


34 


Ambrozovics  Dezső :  Telepy  Károly 


hamar  megbetegedett  és  a  borsodmegyei  Tar- 
donára  vonult  vissza,  hogy  betegségét  kiheverje. 
1849  decemberben  visszatért  Pestre,  majd 
1850-ben  Münchenbe  utazott  s  az  ottani  művé¬ 
szeti  akadémián  Petauer  tanár  vezetése  alatt 
folytatta  tanulmányait.  Apja  nem  lévén  abban 
a  helyzetben,  hogy  őt  anyagilag  támogassa, 
itt  a  legszűkösebb  viszonyok  közt  csak  két 
esztendőt  tölthetett  és  1851  végén  kénytelen 
volt  családjához  visszatérni. 

Abban  az  időben  Magyarország  művelt  tár¬ 
sadalma  még  vajmi  csekély  érdeklődéssel  visel¬ 
tetett  a  művészet  iránt.  Dicséretes  kivétel  volt 
e  sivár  viszonyok  közt  Csekonics  Péter  temesi 
gróf  és  főispán,  aki  egy  időre  pártfogásába 
vette  a  fiatal  művészt  és  le  is  festtette  magát 
általa.  Ez  a  sikerült  arckép  újabb  megrende¬ 
léseket  szerzett  a  művésznek,  melyek  egy 
időre  biztosították  a  megélhetését,  sőt  némi 
segélyben  is  részesülvén,  az  első  kedvező 
alkalmat  felhasználhatta  arra,  hogy  elutazzék 
Veneziába,  ahol  egy  arabs  fejjel  és  két  olasz 
tájképpel  1852-ben  lépett  a  kiállító  művé¬ 
szek  közé. 

Anyagi  helyzete  a  kapott  segély  ellenére  is 
a  lehető  legsanyarúbb  volt,  úgy  hogy  —  mint 
maga  beszélte  később  — -  a  lakásbér  levonása 
után  naponta  csak  négy  krajcárja  maradt  az 
élelmezésre. 

Ebben  az  időben  Telepy  a  nyarat  az  Am- 
pezzo-völgy  bizarr  szépségű  és  festői  vidékén 
töltötte,  nagy  szorgalommal  tanulmányozta  a 
természetet  s  vázlatokkal  és  tanulmányokkal 
megrakodva  tért  vissza  Veneziába,  hol  az  össze¬ 
hordott  anyagot  feldolgozván,  valamelyest  sike¬ 
rült  könnyíteni  sanyarú  helyzetén. 

Ugyanekkortájt  egy  trieszti  műkereskedő 
rövidebb  időközökben  tizennégy  képet  vásá¬ 
rolt  tőle.  Tanára,  Liparini  pedig  —  akinek  a 
szeretetét  annyira  megnyerte,  hogy  még  ké¬ 
sőbben  is  állandó  levelezésben  állott  vele  — 
néhány  megrendelést  szerzett  neki,  miáltal 
anyagi  viszonyai  egy  időre  jobbra  fordultak. 
Jó  szívére  jellemző,  hogy  amint  csak  tehette, 
sietett  leróni  háláját  pártfogója,  Csekonics  gróf 
iránt,  akinek  szép  levelet  írt  és  megküldötte 
neki  akkoriban  festett  két  nagyobbméretű  ké¬ 
pét.  Az  egyik  az  a  jelmezkép  volt,  amellyel 
1853-ban  a  veneziai  akadémián  bronzérmet 

nyert,  a  másik  pedig  a  „Fontana  d’Oro“  című 
tájkép,  melyet  Cortina  táján  az  aranyforrás 
Zuhogójárói  festett.  Levelében,  vele  született 
őszinteségével,  föltárta  grófi  pártfogója  előtt 
sorsának  jobbrafordulását.  Levelére  hosszabb 
választ  kapott  pártfogójától,  aki  nagy  öröm¬ 
mel  és  elismeréssel  adózott  neki  azért  a  fel¬ 
tűnő  haladásért,  amelyről  neki  megküldött 
művei  tanúságot  tesznek  s  arra  lyukadt  ki, 
hogy  miután  leveléből  azt  látja,  hogy  most 
már  a  maga  erejére  is  támaszkodhatik,  tel¬ 
jesen  fölöslegesnek  tartja,  hogy  őt  lovábbi 
kiképzésében  anyagilag  is  támogassa. 

Ez  a  levél  a  fiatal  művészt  meglehetősen 
érzékenyen  érintette,  mert  már  hosszabb  idő 
óta  álmodozott  róla,  hogy  legalább  pár  hóna¬ 
pot  tölthessen  Rómában,  amiről  most  megint 
bizonytalan  időre,  talán  örökre,  le  kellett 
mondania. 

A  sors  azonban  hamarosan  segítségére  sie¬ 
tett  a  reményeiben  csalódott  fiatal  művésznek. 
Veneziai  tartózkodása  alatt  ugyanis  megismer¬ 
kedett  a  Berchtold  grófi  családdal  s  Berchtold 
Antalné  grófnéban  nemesszívű  pártfogóra,  fiai¬ 
ban  pedig  igaz  és  őszinte  barátokra  talált, 
úgy  hogy  a  római  utazás  álomképe  mind 
határozottabb  körvonalakban  bontakozott  ki 
lelki  szemei  előtt.  A  grófi  család  valósággal 
elhalmozta  őt  megrendelésekkel  és  elsősorban 
ő  általa  restauráltatta  a  Palazzo  Contarini-ban 
levő  összes  oltárképeit.  Ezenkívül  a  gróf  mint 
kegyúr,  két  nagyszabású  oltárképet  rendelt 
meg  nála  nagyoroszi  temploma  számára,  a 
család  többi  tagja  szintén  minden  erejéből 
azon  volt,  hogy  a  törekvő  fiatal  művészt  hozzá 
méltó  föladatokkal  foglalkoztassa. 

Ekkor  történt,  hogy  váratlanul  nagy  szeren¬ 
cséje  kínálkozott  a  fiatal  művésznek.  Luigi 
Ponti,  az  egyiptomi  alkirály  udvari  építésze 
ugyanis  több  képet  vásárolt  tőle  az  alkirály 
számára,  amelyeket  magával  vitt  Alexandriába. 
Onnan  visszatérve  az  alkirály  nevében,  aki 
egyelőre  három  esztendőre  udvari  festőjévé 
akarta  szerződtetni,  fényes  ajánlatot  tett  neki. 
De  bármily  csábító  volt  is  ez  az  ajánlat,  a  fiatal 
művész  sehogy’se  tudta  magát  rászánni,  hogy 
megkezdett  tanulmányait  ilyen  hosszú  időre 
megszakítsa,  és  így  az  alkirály  ajánlatát  hálás 
köszönettel  bár,  de  visszautasította. 

Ez  után  még  öt  esztendőt  töltött  Venezi- 
ában,  ahol  alig  győzött  eleget  tenni  a  meg¬ 
rendeléseknek.  1858-ban  az  esztergomi  székes- 
egyház  számára  festett  oltárképét  hozta  haza 
s  útjában  akkori  tanára,  Grigoletti  is  elkísérte, 
akivel,  Kis-Ázsiába  utazása  előtt  körutat  tett 
Prágában,  Lipcsében,  Drezdában  és  München¬ 
ben.  E  tanulmányút  végeztével  megvalósította 
római  utazását  és  hosszabb  időt  töltött  az 
örök  városban,  honnan  1859-ben  tömérdek 
vázlattal  és  tanulmánnyal  tért  vissza  Pestre, 
ahol  ebben  az  időben  kezdődtek  azok  az 
intenzívebb  művészi  mozgalmak,  melyek  pár 
év  alatt  a  mai  Képzőművészeti  Társulat  meg¬ 
alakulására  vezettek.  Telepy,  akinek  az  utóbbi 
időben  festett  arcképei  és  oltárképei  mind 
szélesebb  körökben  ismertté  tették  a  nevét, 
haza  érkezvén,  azonnal  teljes  lelkesedéssel 
beállott  a  mozgalom  élén  buzgólkodó  kis 
művészgárdába,’  amelynek  egyik  legtevéke¬ 
nyebb  tagjává  lett.  A  Pesti  Műegyesület¬ 
nek  már  1857  óta  részvényese  volt,  1861 
január 20-ikán  pedig  megválasztották  „A  Nem¬ 
zeti  Képcsarnokot  alakító  Egyesület  “  igazgató¬ 
választmányának  a  tagjává.  Időközben  meg¬ 
alakult  a  mai  „Országos  Magyar  Képzőművé¬ 
szeti  Társulat"  is,  mely  Telepy  Károlyt,  kinek 
a  Társulat  alapításában  elévülhetetlen  érdemei 
vannak,  1861  március  28-ikán  igazgatósági 
taggá,  ugyanazon  év  július  10-ikén  pedig  tit- 
36 


kárává  választotta  meg.  A  titkári  állást  1880 
május  20-ikáig  viselte,  ettől  kezdve  haláláig  ; 
pedig  mint  műtáros  volt  alkalmazva  s  a  tár¬ 
sulatnak  mindenkor  egyik  legerősebb  oszlopa 
volt. 

Mindössze  ennyi  az,  amit  Telepy  Károlyról 
tudunk,  s  csak  sajnálhatjuk,  hogy  az  elhunyt  1 
nem  hagyott  hátra  följegyzéseket,  amelyek  I 
kétségkívül  rendkívül  érdekes  adatokkal  gaz-  I 
dagították  volna  a  magyar  művészet  történe¬ 
tének  feldolgozására  váró  anyagát. 

Telepyt,  mint  művészt,  ez  a  még  meg- 
irandó  magyar  művészet- történet  lesz  hivatva 
a  maga  helyére  beosztani  s  ezért  művésze¬ 
tével  ezen  a  helyen  nem  is  kívánunk  bőveb¬ 
ben  foglalkozni.  Annyi  kétségtelen,  hogy  a 
közönségnek  mindenkor  dédelgetett  kedvence 
volt  s  ebben  a  tekintetben  jellemző,  hogy 
kevéssel  halála  előtt,  1906  tavaszán  rendezett 
gyűjteményes  kiállításából,  mindamellett,  hogy 
már  akkor  csak  Budapesten  legalább  másfél¬ 
ezer  képe  volt  magántulajdonban,  kiállított 
műveinek  csaknem  a  fele  —  körülbelül  harmad- 
félszáz  kép  —  vevőre  talált.  Művészi  hitval¬ 
lását  egyik  műkedvelő  barátjához  1896  decem-  I 
herében  intézett  levelében  ebbe  a  pár  szóba  ] 
foglalta  össze  :  „Inkább  kicsinek  lenni,  de  ere¬ 
detinek,  mint  nagynak,  de  utánzónak",  — 
ami  körülbelül  megfelel  Musset  örökbecsű  | 
mondásának:  „Mon  vérré  est  petit,  mais  je  1 

bois  dans  inon  vérre11.  Ez  a  hitvallás  magya¬ 
rázza  meg,  hogy  haláláig  egy  pillanatra  se 
tért  le  arról  az  útról,  amelyre  azelőtt  hatvan 
évvel  lépett  s  nehogy  utánzónak  lássék,  a 
modernség  legelkeseredettebb  harcai  között  is 
hűségesen  megmaradt  Telepynek. 

Mint  embert  soha  el  nem  felejtheti  őt  senki, 
aki  csak  valaha  is  érintkezett  vele.  Ha  volt 
a  világon  valaha  férfi-ember,  akire  a  bájos 
jelző  alkalmazható,  úgy  jó  Telepy  bácsi  volt 
az,  aki  egyéniségének  a  varázsával,  derűs 
öngúnnyal  vegyes,  szelíd  humorával,  szelle¬ 
mének  pajkos  szikráival,  jóságos  jó  szívével, 
becsületességével,  egyeneslelkűségével,  szinte 


a  túlzásig  menő  szerénységével  és  a  maga 
egészében  elragadóan  naiv  lényével  mindenkit 
játszva  meghódított. 

Végül  mint  az  Országos  Magyar  Képző- 
művészeti  Társulatnak  több  mint  negyvenöt 
éven  át  volt  tisztviselője  önzetlenségével,  pon¬ 
tosságával,  lelkiismeretességével,  kötelesség¬ 
tudásával  és  hűséges  ragaszkodásával,  soha 
el  nem  évülő  hálára  kötelezte  a  társulatot, 
mely  mindenkor  szeretetteljes  kegyelettel  fogja 
megőrizni  az  ő  tiszta  és  szeplőtlen  emléke¬ 
zetét. 

Ambrozovics  Dezső 

liadalmas  világútjában  elérkezett  a 
naturálizmus  Dániába  is,  úgy  1880 
táján.  Ott  akkor  még  javában  élte 
világát  a  novellás  életkép  és  a 
J  simán-előkelő  tájfestés. 

Meg  kell  adni,  hogy  ez  a  régi  dán  művé¬ 
szet  jól  alá  volt  falazva.  Hagyományos,  biz¬ 
tos  fundamentum  gyanánt  szolgált  neki  a 
természet  komoly  tanulmányozása  s  a  való¬ 
ságban  való  derűs  gyönyörűség.  Ebben  alap¬ 
jában  véve  nem  külömbözött  az  új  művé¬ 
szettől,  bármily  nagyra  van  is  ez  a  maga 
átvett  franciás  divatjával. 

Miután  most  már  ez  a  naturálizmus  az  ő 
egyszerű  és  doktrinárius  kiadásában  rég  túl 
van  a  győzelmén  s  miután  immár  újra  el¬ 
hagyták  még  legragaszkodóbb  hívei  is,  szen¬ 
vedély  és  részrehajlás  nélkül  latolgathatjuk 
szerepét.  Izgató,  de  egyúttal  bő  gyümölcsöt 
termő  forradalom  volt  az  s  bár  nem  tartott 
sokáig,  mégis  neki  köszönjük  annak  a  művé¬ 
szetnek  megújhodását,  amely  azóta  nagygyá 
fejlődött. 

A  naturalizmusnak  egyik  érdeme,  hogy 
hajlékonynyá  tette  a  technikát  az  anyag  vissza¬ 
adására,  amivel  a  valóság  illúzióját  kívánta 
kelteni  a  nézőben.  Nem  elégedett  meg  azzal, 
hogy  visszatükrözze  a  természetet,  hanem 
egyenest  maga  a  természet  akart  lenni.  Oly 

versenyre  készült  tehát,  amely  inkább  mes¬ 
terfogásokban  merül  ki  s  nem  abban,  hogy 
kifejezése  legyen  a  teremtő  lélek  tevékeny¬ 
ségének.  Pedig  ez  volna  tulajdonképpen  a 
művészet,  ha  magas  szintről  nézzük. 

Mégis  igazságtalan  volna  azt  állítani,  hogy 
a  művészet  ez  irányának  nem  volt  semmiféle 
missziója,  vagy  hogy  ezt  nem  teljesítette. 
Mindenekelőtt  megtisztította  a  műtermek  fül¬ 
ledt  levegőjét,  azután  fölélesztette  az  embe¬ 
rekben  azt  az  érzést,  hogy  magasabbrendű 
igazságot  követeljenek  úgy  a  forma,  mint  a 
tartalom  számára.  Mindent,  ami  kicsinyes  és 
édeskés  volt  az  előadásban,  mindent,  ami 
hamis  és  nyegle  volt  a  színben,  kisöpört  a 
dán  művészetből,  —  remélhetőleg  mindörökre. 

A  naturálizmus  jelszava  :  egészség  és  igaz¬ 
ság.  Ennyi  s  nem  több.  Nem  arra  ügyeltek, 
hogy  mit  festenek,  hanem  arra,  hogy  hogyan 
festenek.  A  cél  az  volt,  hogy  a  természetet 
tükrözzék  a  maga  öntudatlanságában,  vélet- 
lenségeivel  egyetemben. 

Ha  a  modern  dán  naturálizmus  mégis  oly 
sok  igazán  művészi  munkát  mutat  fel,  úgy 
ezt  inkább  a  lappangva  továbbélő  hagyomány¬ 
nak  s  a  festők  művészi  tehetségének  köszöni, 
semmint  ama  hideg  és  terméketlen  doktríná¬ 
nak,  amelyet  e  talentumok  a  francia  isko¬ 
lától  vettek  át.  Művészetünk  nagy  előnyére 
ezek  a  nagymesterek  e  doktrínát  egészen  naiv¬ 
eredeti  módon  a  hazájuk  szellemében  fejlesz¬ 
tették.  Hogy  szülőföldjük  természetéhez  ragasz- 

kodtak  s  népük  jellemét  szerették :  képeik  az 
eredeti,  mély  érzések  egész  sorát  tükrözik. 
Ez  az  érzés-elem  aztán  végleg  elhatalmaso¬ 
dott  az  idegenből  átvett  vélt  objektivitáson. 

Mesés  virtuozitásával  és  bámulatos  festői 
előadásával  P.  S.  Krőyer  oly  műveket  terem¬ 
tett,  amelyek  kivívták  az  egész  világ  csodá¬ 
latát.  Ha  kortársai  közül  valakinek,  úgy  Krőyer- 
nek  sikerült  eredetiségével  magához  vonzani 
az  egész  nemzetközi  közönséget.  így  lett  ő 
a  mi  művészetünknek  a  külföldön  legismer¬ 
tebb  képviselőjévé.  De  e  virtuozitás  leple  alatt 
oly  erények  is  rejtőznek  az  ő  művészetében, 
amelyeket  mi  dánok  a  mieinknek  vallunk  s 
amelyeket  talán  csak  mi  értünk  meg  s  mél¬ 
tányolunk. 

Ha  mindezek  ellenére  Krőyer  jellemben  s 
művészetében  tősgyökeres  dán,  kortársa,  L. 
Tuxen,  ezzel  ellentétben  festői  charmeur,  aki¬ 
nek  egyetlen  művében  sem  lelünk  olyasmit, 
ami  azokat  valamiképpen  összekötné  a  mi 
földünkkel  s  népünkkel.  Michael  és  Anna 
Ancher  vele  szemben  törzsökös  gyermekei  a 
szülőföldjüknek :  dán  erényeket  tükröznek 
képeik  s  ami  bennök  hiba :  tősgyökeresen  dán 
az  is.  Mi  több :  minden  munkájuk  egyazon 
szűk  zugocskának,  Skagen  halászfalunak  vidé¬ 
kies  életét  mutatja.  Megható  gyöngédséggel 
s  epikai  erővel  adják  elő  s  interpretálják  a 
zugocska  népét  s  a  két  tenger  közt  elnyúló 
földet. 

Viggo  Johansen  ugyanebbe  a  festőcsoportba 
tartozik.  Festői  látása  és  előadása  teljesen 
naturalista,  mégis  független  művész,  aki  sza¬ 
kadatlanul  kísérletezik  forma  és  szín  dolgá¬ 
ban,  csakhogy  a  jelenségeknek  mentül  beha¬ 
tóbban  mélyére  jusson.  A  házi  tűzhely  festője 
ő,  még  pedig  a  saját  házi  tűzhelyéé  s  fele¬ 
sége  és  gyermekei  szolgáltatták  legszebb  s 
leggazdagabb  képeinek  tárgyát. 

Kristian  Zahrtmann  és  Joakim  Skovgaard 
külön  helyet  foglalnak  el  mai  művészetünk¬ 
ben.  Azt  hiszem,  hogy  Zahrtmann  művészete 
egyetlen  egy  ponton  sem  érintkezik  bármely 
korunkbeli  festőével.  Ő  az  egyetlen  dán  festő, 
akinek  művészetét  ezzel  a  régi  elnevezéssel 
illethetjük :  történeti  festészet.  Régi  történe¬ 
tünknek  egyetlen  korszakát,  vagy  jobban 
mondva :  egyetlen  alakját  szemelte  ki,  Leonóra 


Krisztinát,  a  szerencsétlen  sorsú  hercegnőt, 
az  ő  élettörténetét  elemzi  s  tanulmányozza  a 
képek  egész  során.  Soha  művészet  még  nem 
keltett  ennyire  életre,  nem  értett  meg  ily  mélyen 
valamely  történeti  személyiséget,  mint  Zahrt- 
manné.  Nem  sok  ügyet  vet  a  történeti  hagyo¬ 
mányra,  az  öltözékek  hitelességére ,  vagy 
olyasmire,  ami  már  a  pedantéria  körébe  vág. 
Mindenekfelett  embereket  lát  az  ő  alakjaiban 
s  megismerteti  velünk  az  ő  benső  életüket. 
Csak  azért  van  ez  módjában,  mert  mélyen 
együttérez  velük.  Megszűnt  a  távolság,  ame¬ 
lyet  a  századok  közénk  s  közéjük  ékeltek  s 
kapunk  embereket,  akiket  ugyanaz  az  öröm, 
ugyanaz  a  bánat  izgat,  ami  az  embereket 
mindenkor  izgatja  s  izgatni  fogja.  Ily  emberi 
sorsot  ad  elő  ez  a  művészet  s  mi  ezt  és 
csakis  ezt  mondhatjuk  történeti  festészetnek. 
Zahrtmann  színe  komoly  szépségű,  gazdag 
változatú  és  égő,  nincs  párja  a  dán  művé¬ 
szetben  s  nincs  előképe  a  világ  művészeté¬ 
ben,  hacsak  nem  gondolunk  Rembrandtra, 
akinek  művein  első  mély  tanulmányait  folytatta. 

Skovgaard  úgy  tehetség,  mint  festés  dol¬ 
gában  teljesen  elüt  tőle.  Csak  az  a  vonás 
fűzi  őt  Zahrtmannhoz,  hogy  ő  is  felül  akar 
emelkedni  az  élet  banalitásain  s  hogy  ezt 
meg  is  tudja  cselekedni.  Mind  a  kettő  költői 
lélek,  mind  a  kettőt  élesztik  és  hajtják  azok 
a  rejtelmes  erők,  amelyek  nélkül  kárba  vész 
a  művészet  minden  erőfeszítése:  a  szenvedély, 
a  képzelet  és  a  páthosz.  A  dán  művészet 
bájos  és  szerény  —  bár  jól  gondozott  mezőin 
e  két  művész  magaslik  aranyos  torony  gya¬ 
nánt  az  enyhe  lankások  fölé  s  emlékezteti 
az  egész  emberiséget  a  művészet  magasrendű 
hivatására. 

Van  valami  Skovgaard  művészetében,  ami 
a  vallás  finom  rejtelmeire  és  hatalmára  emlé¬ 
keztet.  Mesterművei  vallásos  tárgyúak,  stílusuk 
elemeit  innen  is,  onnan  is  szemelgette :  a 
régi  Egyiptomból,  az  ősi  görög  edényekről, 
az  olasz  renaissanceból,  Dánia  régi  népies 
művészetéből.  Azon  a  festészeten  nevelte 
tehetségét,  amely  a  legmagasbb  rangot  jelenti 
s  azokból  az  egyszerű  mesékből  és  legendák¬ 
ból  táplálkozott,  amelyeket  hazájának  irodal¬ 
mában  talált.  De  műveinek  végleg  kialakult 
formája  tökéletesen  egységes.  Gazdag  válto- 

zatú,  de  teljes  és  tiszta.  Igaz  és  eredeti ;  mély 
benne  az  érzés,  tömör  az  erély.  Ezek  az  ő 
egyéniségének  jellemvonásai. 

Skovgaardnak  s  egyben  a  mi  művésze¬ 
tünknek  legnagyobb  mesterműve  a  viborgi 
székesegyház  festményei,  amelyeket  hét  évi  tör¬ 
hetetlen  munkálkodás  után  ezidén  fejezett  be. 

Míg  a  naturalista  korszakban  közös  irányról 
s  közös  törekvésekről  beszélhetünk:  az  új 
eszmék  és  új  célok  felbukkanásával  ez  lehe¬ 
tetlenné  válik.  Megerősbödvén  a  tudás,  meg¬ 
gyarapodván  a  művészi  kifejezés  sokféle  módja, 
a  művészek  felhasználhatták  mindezt  oly  dol¬ 
gok  kifejezésére,  amit  egyéniségük  diktált 
nekik.  Beköszöntött  az  individualizmus  kor¬ 
szaka  s  egyszeribe  annyiféle  művészi  törekvés 
került  felszínre,  ahány  festő.  Ha  így  rá  is 
mutathatunk  erre  az  irányra,  nehéz  volna  azt  a 
maga  egészében  jellemezni  vagy  kimutatni 
az  irányt,  amelyben  előretörtet.  Csak  annyit 
tehetünk,  hogy  bemutatjuk  e  külömböző  irá¬ 
nyok  ifjú  képviselőit. 

Az  új  realizmusban  a  természet  nem  játsz- 
sza  ugyanazt  a  szerepet,  mint  a  doktrinárius 
naturalizmusban.  Itt  nem  jut  az  előadás  fogá¬ 
sainak  oly  szerep,  hogy  velők  a  festő  pará¬ 
dézhasson.  Itt  arról  van  szó,  hogy  ki  kell 
ragadni  a  természetből  a  lényeget,  ki  kell 
váltani  belőle  ama  titkokat,  amelyeket  csak 
azoknak  nyilatkoztat  meg,  akik  leghívebb 
rajongói,  akik  szerény  szívvel  imádják,  akik 
magáért  a  természetért  szeretik  a  természetet 
s  nem  azért,  hogy  dicsőséget  és  hasznot  saj¬ 
toljanak  ki  belőle.  Dániában  egy  sor  festő 
követ  ily  célokat,  legtipikusabb  képviselőjük 
F.  Syberg.  Erősen  rusztikus  jellegű  ez  a 
művészet,  a  dán  föld  szaga  árad  ki  belőle. 
Felüdülünk  ekkora  egészség,  ekkora  termé¬ 
kenység  láttára. 

Rusztikus  bár,  de  mély  érzéssel  s  komoly 
melankóliával  teljes  L.  A.  Ring-nek  kissé  nehéz 
festése.  Kiválik  öreg  parasztemberek  előadá¬ 
sában,  bemutatja  őket  apróka  gazdaságukon, 
súlyos  munka  közepette.  Megható  szeretet 
az  ő  képeinek  zománca,  műveiben  annyira 
elmélyedt  e  szegény  emberek  élete  sorsába, 
hogy  mély  rokonszenvet  kelt  bennünk  irántuk. 

Julius  Paulsen  a  szín  fantasztikus  festője  s 
egyben  kitűnő  arcképfestő.  Ha  Ringet  s  az 

ő  elődeit  mint  a  rokonszenv  naiv  élesztgetőit 
mutattuk  be,  úgy  velük  szemben  Paulsen  a 
minden  áron  modern  és  vakmerő  technikájú 
festő.  Emfatikus  líra  az  ő  alkony-festészete 
és  az  ő  notturnóinak  sora,  csöppet  sem  hasonlít 
mindez  a  megszokott  táj  festők  természetleírá¬ 
sához.  Nem  mondhatnék,  hogy  arcképeiben 
valami  mélyen  markol  bele  az  egyéniségbe, 
de  viszont  a  jelenség  külső  képét  oly  meg¬ 
döbbentő  erővel  adja,  hogy  e  részben  nincs 
párja  a  dán  festészetben. 

Az  intim  arckép,  a  benső  életet  élő  ember 
képmása,  az  a  művészet,  amely  intellektuális 
bepillantást  enged  az  előadott  egyéniségbe: 
ez  a  művészet  nincs  nálunk  gyakorlatban. 
Mégis  a  Képzőművészeti  Társulat  budapesti 
kiállításának  dán  osztályában  látható  néhány 
idevágó  kísérlet  is. 

Az  intérieur  viszont  kedvelt  tárgya  festő¬ 
inknek  s  nem  egy  művészünk  kiváló  ered¬ 
ményt  ért  el  e  téren.  Mint  legelső  rangú : 
Vilhelm  Hammershőj  szerepel,  festményei 
keresett  tárgyai  a  nemzetközi  piacnak.  Nincs 
bennök  egy  csöpp  élet  sem.  Nagyon  szépek, 
de  kissé  egyhangúak  s  közel  járnak  az  asz¬ 
kéta-felfogáshoz.  Legfeljebb  ha  egyetlen  alak¬ 
kal  igyekszik  képeit  élénkíteni,  ez  is  mozdu¬ 
latlan  s  legtöbbnyire  háttal  fordul  a  néző  felé, 
Azon  kívül  nincs  itt  egyéb  szürke  falnál, 
fehér  ajtónál  s  egy  pár  ócska  bútornál.  Mind¬ 
ezt  szürkén  festi,  de  ebbe  a  szürkébe  bele¬ 
vegyülnek  a  paletta  legleheletesebb  színei. 

Talán  kevésbé  keresett  színhatásúak,  de 
erőteljesebbek  s  mélyebbek  Cári  Holsoe  inté- 
rieur-festményei.  Sajátos  hangulatot  lehelnek 
magukból  e  minden  élettől  megfosztott  fest¬ 
mények.  Nincs  egyéb  céljuk,  mint  az,  hogy  jól 
essenek  a  szemnek.  Nincs  közösségük  a  művé¬ 
szet  új  mozgalmaival,  azokkal  a  gazdag  sokaságú 
eszmékkel,  amelyek  a  festőket  most  izgatják. 

Végezetül  a  legújabb  nemzedék  két  művé¬ 
szét  kell  bemutatnom,  mindkettő,  külömbsé- 
geik  ellenére  is,  egyformán  élénk  képviselője 
a  mai  idők  izgalmas  törekvéseinek.  Nyugha¬ 
tatlan  lelköket  ritka  erélv  és  fáradhatatlan 
alkotó- erő  tartja  munkában.  S.  F.  Willumsen 
és  Einar  Nielsen  ez  a  két  festő. 

Willumsen  az  idősbik ;  alig  van  festői  irány, 
amelylyel  meg  ne  próbálkozott  volna  s  nincs 

előadási  mód,  amelyet  további  fejlődésére  föl 
ne  használt  volna.  Fejlődésének  különböző 
fokozatain  átesett  a  naturalizmuson  és  im¬ 
presszionizmuson,  a  szimbolizmuson  és  szin- 
thetizmuson  :  szóval  megtanult  az  összes  hang¬ 
szereken  játszani.  Véső  és  ecset  volt  a  szerszáma, 
ráért  az  építészet  problémáival  foglalkozni  s 
iparművészeti  feladatokat  megoldani.  Minden 
téren  érdekes,  sokszor  értékes  munkákat  kap¬ 
tunk  tőle,  s  minden  téren  próbáját  adta  határo¬ 
zott,  de  nem  mesterkélt  egyéniségének.  Leg¬ 
újabb  művei  nagyszabású  egyszerűségükkel 
tűnnek  ki,  vonalainak  mesteri  vezetésével  ritka 
kivétel  Dániában.  Akarat  és  intelligencia  fej¬ 
lődnek  itt  az  érzés  rovására.  Jellemzi  őt  a 
határozott,  férfias  stílus  és  a  monumentalitás 
iránt  való  érzés  és  az,  hogy  kitünően  ért  a 
művészet  minden  fogásának  alkalmazásához. 

Vele  ellentétben  Einar  Nielsen  már  a  kez¬ 
det  kezdetén  a  saját  maga  előadási  módját 
követte  s  kezdettől  fogva  kész  művész  volt. 


Épp  oly  mestere  a  monumentális  alaknak, 
mint  idősb  festőtársa,  de  ezen  kívül  ritka 
érzékenység,  a  psziché  vibrációja  jellemzi  s 
mestere  a  kifejezés  mindenféle  változatainak. 
Egyetlen  eszme  nyilallik  által  Nielsen  minden 
művén:  a  balsorsban,  betegségben,  bánatban 
való  részvét.  „Az  invalidus*,  „A  haldokló 
ifjú  leány*,  „A  fiatal  vak  leány",  „A  szegény 
öregek,  amint  a  halált  várják*,  íme  az  ember¬ 
élet  tragikus  pillanatai,  amelyek  e  művész 
képzeletét  foglalkoztatják  s  amelyek  elvonják 
tekintete  elől  az  élet  ragyogását  és  örömét. 
A  szépség,  amelynek  ő  a  lovagja,  nem  az 
egészség  szépsége,  hanem  a  betegségé.  S  nem 
szépség-képeket  kell  művei  sorában  keresni, 
hanem  azt  a  végtelenül  gyöngéd  érzést,  azt 
a  mély,  kesergő  érzést,  amely  e  képek  min¬ 
den  ecsetvonásán  reszket,  s  amely  ezeket  e 
világra  szülte. 

Niels  Vending  Dorph 

ALLEGÓRIA  ÉS  SZIMBOLIZMUS 

Rafael  Disputáját  szemlélvén,  föl¬ 
tétlenül  elgondolkozik  az  ember 
és  kérdéseket  ad  fel  magának, 
amelyekre  felelni  nagyon  nehéz, 
vagy  nagyon  könnyű,  aszerint, 
amint  piktorát  kereső  ember  áll  a  kép  előtt, 
vagy  pedig  olyan  ember,  aki  megelégszik  a 
téma  vagy  amint  mondani  szoktuk,  az  eszme 
könnyen  felfogható  szépségeivel.  Aki  a  képek¬ 
ben  a  pikturát  keresi  és  a  művészettörténel- 
mileg  hitelesített,  az  iskolában  nagyszerűnek 
tanult  Disputa  piktori  kiválóságait  szeretné 
megismerni,  az  a  valaki  nagyon  meg  lesz 
akadva,  mert  ilyenek  igen  fogyatékosán  van¬ 
nak  a  rafaeli  képekben,  a  művészettörténet 
eme  legszebb  képeiben,  amelyek  nagyszerűen 
bizonyítják  azt  az  egyszerű  és  mégis  olyan 
kevés  méltánylásra  talált  igazságot,  hogy  a 
szép  kép,  az  olyan  kép,  amelyre  a  legsúlyo¬ 
sabb  szabályok  is  ráillenek  s  amelyben  a  leg¬ 
nagyobb  szakállú  tudós  sem  talál  úgynevezett 
műhibát,  az  ilyen  vérfagyasztóan  szép  képek 
nem  mindig,  sőt  nagyon  ritkán  jó  képek. 
Miért  festette  Rafael  ezt  a  Disputát ;  micsoda 
belső  kényszerből  támadt  ez  a  kép,  milyen 
fajta  művészi  megilletődés  az,  ami  éppen  egy 


ilyen  képben  találja  meg  legalkalmasabb  ki¬ 
fejezési  formáját  ?  Ezek  a  kérdések  bukkan¬ 
nak  elő  első  sorban  a  Disputa  szemlélésekor 
s  a  művészet  tisztes  tudósai  könnyedén  meg 
is  felelnek  ezekre  a  kérdésekre :  egypár  fajta 
klasszikus  filozófiát,  a  keresztény  filozófiát 
megelőző  bizonytalanságot,  tapogatódzást  és 
zűrzavart  ábrázolja  ez  a  kép  és  azt  az  össze¬ 
foglaló,  kiegyenlítő  és  a  maga  tökéletességé¬ 
ben  minden  megelőzőt  feleslegessé  silányító, 
az  isteni  eredetű  keresztény  világnézetet, 
amelyet  a  képen  a  pápák,  a  papok,  a  hívők 
és  a  mennyei  jelenés  reprezentálnak.  Valahol 
olvastam  ezt  a  magyarázatot,  mindenesetre 
német  esztétikai  értekezésben  és  akkor  bámul¬ 
tam  először  a  kommentátorok  leleményét,  akik 
nélkül  az  ilyen  gondolatfestő  piktorok  szinte 
nem  is  érvényesülhetnének,  mert  az  egyszerű 
gondolkodású  embernek  sohasem  jutna  eszébe 
magától,  hogy  ha  egy  nagyszakállú  görögöt 
lát,  az  tulajdonképpen  nem  egy  nagyszakállú 
görög,  hanem  maga  a  legfenségesebb  plato¬ 
nizmus,  esetleg  a  stoa,  esetleg  pedig  a  honfibú, 
amely  nagy  tettekre  sarkalja  az  emberiséget 
Egy  gondolat  van  itt  elásva  ebben  a  kép¬ 
ben,  egy  gondolat,  amelyet  vagy  a  címben, 
vagy  a  magyarázó  szövegben  irodalmikig  is 
ki  kell  fejezni,  különben  a  kép  érthetetlen, 
illetve  tisztára  csak  piktori  értékeivel  hat  a 

szemlélőre  s  ez  különösen  Rafaelre  nézve  igen 
veszedelmes 

Az  ember  közelebbről  kezdi  vizsgálni  a 
képbe  ázott  gondolatot,  úgy  okoskodván,  hogy 
ha  már  ez  a  kép  legfőbb  értéke,  akkor  ennek 
kiváló  és  jelentékeny  gondolatnak  kell  lenni. 
Ámde  mentői  több  allegóriából  hámozzuk  ki 
az  alapeszmét,  annál  inkább  kitűnik,  hogy 
az  alapeszme  nem  lehet  más,  sohasem  lehet 
más,  mint  a  leglaposabb  közhely,  mert  külön¬ 
ben  a  legleleményesebb  rébuszfejtő  se  jön 
soha  a  nyitjára,  aminthogy  a  Tiziano-féle 
„Ámor  sacro  e  profano“-nak  keresztelt  képet 
máig  sem  tudták  megfejteni,  még  a  németek 
sem.  Festéssel  csak  ilyesmit  lehet  kifejezni: 
a  szeretet  küzd  a  halál  ellen  (Wats),  „az  isten 
megbünteti  az  emberölést,  még  ha  az  ölő 
Napóleon  volt  is“  (Wiertz),  „a  törvényes  rend 
védelme  alatt  virul  a  művészet,  az  ipar  és  a 
tudomány “  (Lotz),  „a  kereszténység  elfajult 
és  a  szeretet  gyűlölködéssé  vált'1  (Zichy),  „a 
szabadságvágy  hősökké  teszi  az  embereket “ 
(Delacroix)  —  és  még  számtalan  ilyen  jámbor 
bölcseséget,  de  ha  egy  piktornak  eszébe  jutna 
egyszer,  hogy  megfessen  egy  még  nem  köz¬ 
ismert  bölcseséget,  például  ha  Nietzsche  előtt 
valaki  festéssel  akarta  volna  kifejezni,  hogy 
„az  összes  értékeket  újra  kell  értékelni",  ez 
a  valaki  talán  megőrjített  volna  egy  csomó 
kommentátort,  de  becsületes  megérthető  alle¬ 
góriát  nem  tudott  volna  festeni.  Megállapít¬ 
hatjuk  tehát,  hogy  a  festői  allegória  csak 
egy  irodalmilag  is  kifejezett  közhelyet  képes 
képrejtvényszerűen  újra  kifejezni,  erkölcsi  és 
metafizikai  közhelyeket  s  ezeket  is  csak  úgy, 
hogy  meg  sem  közelíti  egy  primitív  mondat, 
egy  egyszerű  irodalmi  fogalmazvány  kifeje¬ 
zésbeli  precizitását  és  világosságát.  Mi  értelme 
vagyon  tehát  a  festői  allegóriának,  kérdi  a 
nyájas  olvasó  ?  A  festői  allegóriának  semmi¬ 
nemű  értelme  sem  vagyon,  óh  nyájas  olvasó. 

Allegóriának  lehet  nevezni  körülbelül  min¬ 
dent,  aminek  a  címe  olyan  fontos,  hogy  nél¬ 
küle  nem  érthető  a  kép.  Allegóriának  lehet 
nevezni  minden  olyan  képet,  amely  tanít, 
okoskodik,  elbeszél  vagy  agitál.  Az  allegóriát 
nem  nézni,  hanem  olvasni  kell,  az  allegória 
nem  érzésekből  támad,  hanem  furfangos  ki- 
eszelés  eredménye,  az  allegória  nem  festő¬ 


művészet,  hanem  illusztráció.  Allegória  min¬ 
den,  ami  egy  szavakban  is  kifejezhető  eszmét 
mond  el,  illetve  akar  elmondani  s  mert  betűket 
festeni  nem  illik,  figurákban  beszél:  a  gon¬ 
dolatot  részeire  bontja  s  a  részeket  emberi 
figurákban,  vagy  közismert  dolgok  figuráiban 
megtestesíti.  Egész  külön  allegorikus  írásmód 
fejlődött  ki  az  idők  folyamán:  egyes  alakok¬ 
hoz  és  egyes  dolgokhoz  bizonyos  megállapí¬ 
tott  képzetek  fűződtek  s  így  lön,  hogy  le 
lehet  írni  egész  mondatokat  ezekkel  a  típu¬ 
sokkal.  Például  a  mondat  ez :  a  törvényes 
rend  védelmében  virul  a  családi  béke,  a  mű¬ 
vészet,  az  ipar  és  a  kereskedelem.  Ezt  a  mon¬ 
datot  ilyenformán  írják  le  allegorikus  írással: 
egy  lebegő  alak  karddal  a  kezében,  esetleg 
mérleget  is  himbálván,  köpenyét  kiterjeszti 
egy  csoport  fölé.  A  mérleg  a  törvény,  a  kard 
a  védelem  megállapított  allegóriája.  Az  az 
irodalmi  kép,  hogy :  a  jog,  védőleg  terjeszti 
ki  köpenyét  a  gyámoltalanok  fölé,  a  pikturá- 
ban  valósággá  válik  s  támad  egy  alak,  aki 
emberformájú,  mindenben  olyan,  mint  egy 
rendes  ember,  csakhogy  egész  életében  nem 
tesz  mást,  minthogy  egy  helyben  lebeg  és 
valóságos  köpenyét  védőleg  terjeszti  ki  a 
gyámoltalanok  fölé.  íme,  itt  rábukkantunk  az 
egyik  nagy  bökkenőre :  ami  az  irodalmi  kép¬ 
ben  lehetséges,  mert  a  szavak  nincsenek  a 
látható  és  kézzelfogható  valósághoz  kötve, 
az  az  anyagtól  el  nem  választott  képzőmű¬ 
vészeti  formákkal  kifejezve  torzul,  sőt  komi¬ 
kusán  hat.  A  képzőművészeti  kifejező  elemek 
is  dematerializálódhatnak,  különösen  a  vonal 
vesztheti  el  minden  vonatkozását  az  anyagtól, 
de  az  ilyen  anyagtalan  vonallal  viszont  sem¬ 
milyen  szavakba  foglalható  gondolatot  nem 
lehet  kifejezni,  amint  ezt  majd  a  szimboliz¬ 
mussal  kapcsolatban  látni  fogjuk.  Mihelyt  egy 
kép  olyasmit  ábrázol,  ami  az  irodalmi  mondat 
pozitivitásával  lép  föl,  a  legelvontabb  vonal 
is  visszakapja  az  anyagát;  például  Nagy  Sán¬ 
dornak  egy  rézkarcán  a  lángész  szárnyas 
ekével  szántja  fel  a  termőföldet,  vagy  egy 
másikon  az  arató  nép  mögött  az  urak,  a  ki¬ 
váltságos  osztályok  képviselői :  a  király,  a 
főúr,  a  polgár  szedik  fel  a  kalászokat.  íme, 
két  közkeletű  bölcseség,  két  irodalmilag  ki¬ 
fejezhető  gondolat,  két  pozitív  gondolat:  a 

zseni  műveli  az  emberiség  földjét,  —  a  mun¬ 
kás  nem  önmagának,  hanem  a  kizsákmányolók- 
nak  dolgozik  —  s  egyszeriben  megszűnik 
a  vonalak  stilizált  anyagtalansága  :  a  gondolat 
pozitivitása  áthatja  a  vonalakat  és  az  eke 
valódi  ekének  hat,  a  parasztok  valódi  parasz¬ 
toknak,  a  marokverők  valódi  királyoknak, 
grófoknak  és  polgároknak,  a  szárny  valódi 
madárszárny  lesz,  a  szántó  ember  valódi  mez¬ 
telen  ember,  s  ez  a  sok  pozitív  valóság  mind 
érthetetlen  és  furcsa  összevisszaságban  furcsa 
dolgokat  művel  előttünk.  Amint  a  szimbolikus 
víziók  felé  hajló  piktorlélek  elvonatkoztatja  a 
dolgok  színeit  és  formáit  a  valóságtól  és 
érzéseinek  megfelelő  kifejező  formába  stili¬ 
zálja  őket  (és  ilyen  módon  mindennemű  festői 
kifejezésmód  szimbolikus),  a  színek,  formák 
és  vonalak  először  átalakulnak  újakká,  a  kép 
színeivé,  vonalaivá  és  formáivá  a  további 
evolúció  folyamán,  amidőn  bejutnak  a  tulaj¬ 
donképpeni  szimbolizmus  levegőjébe,  vonal, 
szín  és  formajellegüket  vesztik  el  és  elvont 
ritmusokká,  tisztára  csak  a  belső  érzés  tüzé- 
től  élő  abstrakciókká  válnak,  tehát  egyre 
inkább  távolodnak  a  tulajdonképpeni  irodalom 
pozitivitásától.  Amint  azonban  egy  irodalmi 
gondolat  pozitivitásával  telnek  el  s  a  festői 
szimbólumokba  irodalmi  pozitívumok  bújnak 
be,  ezek  a  festői  szimbólumok  egyszeriben 
szétfoszlanak,  a  dolgok  valódi  értékükre  redu¬ 
kálódnak,  a  szemlélő  nem  képes  többé  a 
szántó  alak  mozgásának  elvont  ritmusát  érezni, 
nem  érezheti  többé  azt  a  ritmust,  amely  egy 
vízióban  támadt  festői  érzéseket  közli  vele, 
hanem  látja,  tudja  a  pozitív  gondolatot :  ez 
az  ember  a  zseni,  s  ez  a  föld  az  emberiség 
termőföldje,  reális  ember  és  reális  föld,  mert 
a  festői  abstrakciót  megölte  a  szavak  vilá¬ 
gossága,  az  a  világosság,  amely  a  legelvon- 
tabb  elvontságot  kifejező  szó  mellett  is  vala¬ 
mely  pozitív  fogalmat  mutat  meg.  Megállapít¬ 
hatjuk  tehát,  hogy  az  allegórizálás  irodalmi 
módszer,  irodalmi  módon  végzi  az  abstrak- 
cióit,  amely  elvonás  gyökeresen  más,  mint  a 
festői  abstrakció,  más,  mint  a  szimbolikus 
módokon  való  elvonatkoztatás. 

Visszatérve  a  védőjog  allegóriájára,  konsta¬ 
tálhatjuk  azt  a  nagy  bajt,  ami  akkor  áll  elő, 
ha  egy  abstraktnak  elgondolt  figura  vagy  dolog 

valami  megállapított  és  valamely  szóhoz  fű¬ 
ződő  fogalmat  jelent.  A  köpeny  égé  vei  operáló 
Jog  figurája  alatt  ülnek,  mondjuk,  egy  dolgozó 
munkás  (az  ipar),  egy  anya  gyermekével  (a 
családi  béke)  stb.  Nem  az  a  fő,  hogy  mik 
ülnek  itt,  hanem  az,  hogy  ezek  az  alakok 
mind  jelentenek  valamit,  valóságos  írásjelek, 
de  amellett  megtartják  természetes  mivoltukat 
is  és  lesznek  emberek,  akik  öröktől  fogva  és 
örökké  ugyanazt  csinálják:  a  munkás  örökké 
ugyanazt  az  üllőt  veri  ugyanazzal  a  kala¬ 
páccsal,  az  anya  örökké  szoptatja  gyermekét 
és  szünetlenül,  pillanatnyi  pihenés  nélkül,  lebeg 
fölöttük  és  terjeszti  köpenyét  föléjük  a  jognak 
nevezett  ember.  íme,  az  allegória  fogalmakat 
fejez  ki,  bizonyos  fogalmakat  köt  bizonyos 
dolgok  képéhez,  sőt  nem  is  a  dolgokkal  ma¬ 
gukkal  fejezi  ki  kifejeznivalóit,  hanem  a  dolgok¬ 
hoz  fűződő  irodalmi  metaforákkal:  nem  azért 
használ  fel  köpenyeget,  hogy  a  jog  védő  és 
oltalmazó  erejét  szemléltesse,  mert  talán  a 
köpenyeg  színeinek  és  vonalainak  festői  ha¬ 
tása  valamiképpen  asszociálná  a  védelmező 
jog  képzetét,  hanem  tisztára  csak  azért,  mert  a 

köpennyel  való  eltakarás,  mint  irodalmi  meta¬ 
fora  a  védelem  és  oltalom  fogalmát  fejezi  ki. 
Az  allegória  irodalmi  vonatkozásokat  keres  a 
természet  és  a  művészlélek  között,  irodalmi 
módszerekkel  választ  ki  a  természeti  jelensé¬ 
gekből  művészi  produktumot,  s  bármilyen 
festői  értékek  vannak  is  lerakva  egynémely 
részletben,  az  egész  kép  hatása  mindig  bántó 
és  mindig  kellemetlen,  mert  a  két,  kardinálisán 
különböző  egyműködés :  a  festői  és  az  iro¬ 
dalmi  elvonás  eredményei  abszolúte  nem  fér¬ 
nek  meg  ugyanabban  az  alkotásban. 

A  festőművészet  egész  történetén  végig 
kinyomozható  a  tiszta  festői  princípiumnak 
az  allegóriával  való  küzdelme.  Az  embernek 
a  legközvetlenebb  kifejező  eszköze  a  beszéd, 
s  a  határozott  fogalmakat  kifejező  szavak  mű¬ 
vészete  az  emberre  nézve  a  legmagátólértető- 
dőbb  művészet.  A  művészi  vágyak  elfinomu- 
lása,  a  lélek  mechanizmusát  komplikáló  sok 
kultúra  kell  ahhoz,  hogy  az  ember  értékelni 
tudja  az  egy  pillanatig  tartó  érzéseket,  a  lelkes 
pillanatok  érzéseit,  hogy  arra  a  leglirikusabb 
diszpozícióra  jusson  el,  amely  már  a  lírai  köl¬ 
tészetet  sem  találja  elégnek  s  festőművészetet 
kíván.  Innen  van,  hogy  a  tiszta  líra  a  poé- 
zisben  is  olyan  nehezen  differenciálódott  az 
elbeszéléstől,  a  leírástól  és  a  szónoki  pá- 
thosztól,  hogy  a  muzsikáló  szavak,  a  rith- 
rn ikusan  összefonódó  szavak  művészete  olyan 
kevés  poétánál  jelenik  meg  a  maga  egész 
tisztaságában  s  innen  van,  hogy  például  a 
mi  publikumunk,  amely  tagadhatatlanul  már 
az  iskolából  hoz  magával  bizonyos  irodalmi 
vágyakat,  a  festőiség  után  való  vágyakozásnak 
még  olyan  kevés  jelét  mutatja.  A  líra  a  be¬ 
felé  való  mélyülés,  az  intimmé  válás  végső 
stádiuma,  éppen  ellenlábasa  a  legkezdetről  való, 
a  leggyermekesebb  vágyakat  is  kielégítő  mesé¬ 
nek,  érthető  tehát,  hogy  a  mesélő  képet  vagy 
a  szónokló,  az  agitáló,  a  bölcselkedő,  az  ado- 
mázó  képet,  amely  irodalmi,  tehát  könnyebben 
hozzáférhető  momentumokkal  hat,  annál  szí¬ 
vesebben  veszik  az  emberek,  mentői  kevésbbé 
fogékonyak  még  a  tiszta  festőiség  teljes  ér¬ 
vényű  és  szinte  differenciálódottnak  mondható 
lirikumára. 

Az  események,  a  gondolatok,  sőt  a  filozó¬ 
fiák  igenis  hatnak  a  piktorra,  de  nem  újabb 

gondolatokat  keltő  módon,  hanem  érzéseket 
keltő  módokon.  A  Gauguin  bizarr  élete  s  a 
bizarr  tapasztalásokból  összefoglalt  életfilozó¬ 
fiája  festői  víziókat  keltett  az  ő  lelkében  s 
ezeken  a  festői  víziókon  át  sokkal  tisztábban 
látszik  az  ő  egész  lelki  élete,  mint  a  Noa-Noa 
című  regényének  irodalmi  pozitivitásán  át. 
A  festő  nem  magát  az  eseményt,  nem  magát 
a  gondolatot  veszi  tudomásul,  hanem  esemé¬ 
nyek  és  a  gondolatok  hatása  alatt  támadt 
érzéseit,  a  maga  lelkére  vonatkoztatja  az  ese¬ 
ményeket  és  gondolatokat,  azt  a  reakciót  veszi 
tudomásul,  amely  a  külső  hatások  nyomán 
érzésvilágában  megindul:  lírikusa  festő,  s  tel¬ 
jesen  idegen  mindenféle  objektív  konstatálástól. 

Ha  nem  egy  természeti  jelenségből  (ilyen 
alatt  a  tájék  és  az  ember  festői  megjelenését 
értem)  támadt  a  piktor  művészi  meghatott¬ 
sága,  hanem  valamely  már  elvont  jelenség 
szemléletéből,  például  abból,  hogy  olvasott 
valamit,  vagy  tapasztalásaiból  leszűrt  vala¬ 
mely  ítéletet,  akkor  egy  egészen  sajátos  festői 
elragadtatás  állhat  be,  egy  olyan  exaltáció, 
amelyben  nem  tudja,  hanem  látja  és  érzi  a 
gondolatokat.  Ismét  Nagy  Sándorra  gondolok, 
az  ő  Zarathusrájára,  aki  hárfázik  a  napsugara¬ 
kon  s  nem  emberi  formákból  alkotva,  nem 
emberi  életet  él  a  vonalak  miszteriózus  rith- 
musa  következtében.  Ehhez  a  rézkarchoz  nem 
lehet  magyarázó  szöveget  írni,  ezt  nem  lehet 
megfejteni,  nem  lehet  librettóval  ellátni,  nem 
lehet  hozzákötni  semminemű  pozitív  gondo¬ 
latot,  ellenben  érezni  lehet  belőle  azt,  hogy 
mit  érzett  Nagy  Sándor,  mikor  Zarathusrára 
és  a  hozzáfűződő  titokzatos  tanításokra  gon¬ 
dolt,  érezni  lehet  ennek  a  pillanatnak  egész 
lírai  tartalmát  s  mert  ez  így  van,  ez  a  réz¬ 
karc  nem  allegória,  hanem  szimbolikus  rajz. 
Mert  nincs  semmiféle  vonatkozásban  semmi¬ 
féle  irodalmi  momentummal,  mert  nem  jelent 
semmi  olyat,  ami  mondatokban,  alannyal  és 
állítmánnyal  kifejezhető  volna,  mert  semmi 
olyat  nem  jelent,  ami  a  maga  irodalmi  pozitiv- 
ségével  visszaadná  anyagát  a  vonalnak,  ez  a 
rajz  megmarad  az  ő  dematerializálódottságá- 
ban  s  nyilvánvalóan  egy  olyan  abstrakció 
eredméi^/e,  amely  abstrakció  egészen  más 
utakon  haladt,  mint  az  irodalmi  abstrakció. 
Ez  nem  metafizika,  ez  líra,  ez  a  lényeges 


Allegória  és  szimbolizmus 


külömbség  az  allegória  és  a  szimbolizmus 
között :  az  allegória  magát  a  gondolatot  közli 
velünk,  tehát  még  ha  metafizikai  gondolatot 
közöl  is,  akkor  is  fölöttébb  objektív,  mert  azzá 
teszik  a  szöveg  szavaihoz  fűződő  objektív 
valóságok,  a  szimbolizmus  a  gondolatokon 
túl  való  momentumokat  közli  velünk,  mond¬ 
hatni,  a  gondolatspektrum  ultraviolett  suga¬ 
rait,  azokat  a  dolgokat,  amiket  már  elmon¬ 
dani  nem,  csupán  érezni  lehet,  az  érzésekben 
továbbfolytatódó  gondolatot,  a  festő  lelkében 
erőként  működő  gondolat  hatásait  közli  ve¬ 
lünk,  s  ezért  tisztára  szubjektív,  egészen  líra, 
minden  mástól  elvált,  különvalóan  festői  lelki 
processzusok  eredménye. 

A  szavakkal  is  megtörténik,  hogy  túlemel¬ 
kednek  a  saját  pozitív  jelentésükön,  s  egész 

sereg  más  dolgot  is  jelentenek,  mint  amit  ön¬ 
magukban  véve  jelentenének  ;  a  szavak  kife¬ 
jező  ereje  is  felfokozható  a  szimbolizmusig,  de 
a  szó  mindig  szó  marad,  mindig  jelent  valami 
egészen  pozitivet  is.  Ez  a  szimbolizmus  tehát 
az  ibseni  drámának  az  a  sajátsága,  hogy  a 
helyzetek  és  a  lelki  evolúciók  folyamatossá¬ 
gába  beállítva,  jelentőségükben  megnöveked¬ 
nek  a  szavak,  ez  a  szimbolizmus  egészen 
más,  mint  a  festői  szimbolizmus,  s  általában 
jó  lenne  már  egyszer  megszokni,  hogy  min¬ 
den  művészethez,  sőt  minden  egyéni  művé¬ 
szethez  külön  eszthétikával  közeledjünk  s  ne 
keressünk  analógiákat  ott,  ahol  nincsenek  ilye¬ 
nek  :  a  különböző  utakon  járó  különböző  mű¬ 
vészetekben. 

Márkus  László 

RÉGI  SPANYOL  FESTŐK  A  SZÉPMŰVÉSZETI  MÚZEUMBAN 


z  Esterházy-képtár,  mely  1865-ig 
a  Belvedere-  s  a  Liechtenstein-kép- 
tárral  együtt  Bécsnek  elsőrendű 
nevezetességei  közé  tartozott,  külö¬ 
nösen  híres  volt  ritka  spanyol  fest¬ 
ményeiről.  Midőn  a  gyűjtemény  Budapestre 
került,  európai  hírű  spanyol  osztálya  véle 
költözött  az  új  Országos  Képtárba.  A  Szép- 
művészeti  Múzeum,  melyben  az  Országos 
Képtár  négy  évtized  után  végleges  elhelyezést 
nyert,  e  hírnevet  azonban  már  csak  nagyon 
megfogyatkozva  örökli.  Az  utóbbi  egy-két 
évtizedben  Velazquez  dicsősége  elhomályosí¬ 
totta  festő  honfitársaiét ;  e  nagy  festő  neve 
pedig  nem  szerepel  a  Szépművészeti  Múzeum 
katalógusában.  Egy  másik  spanyolországi  nagy 
festő,  Domenico  Theotocopuli  el  Greco,  szin¬ 
tén  hiányzik  festőink  névsorából.  E  kettő 
mellett,  kik  újabb  időkben  mintegy  abszorbe¬ 
álják  a  régi  spanyol  festészet  iránt  való  érdek¬ 
lődést,  a  többiek,  még  Murillo  is,  sokat  vesz¬ 
tettek  jelentőségükből.  Csak  e  kettős  hiány 
pótlásával  lehetne  elérni,  hogy  gyűjteményünk 
régi  hírnevét  visszaszerezze.  Spanyol  osztá¬ 
lyunk  azonban  e  hiányok  mellett  is  eléggé 
nevezetes  s  gazdagságban,  változatosságban 
Spanyolország  határain  innen  ritkítja  párját. 

A  Szépművészeti  Múzeum  régi  képtárának 
spanyol  osztályában  jelenleg  51  kép  látható. 


Ezek  közül  45  még  az  Esterházy-gyűjte- 
ményből  származik ;  hat  darab  azóta  került  belé, 
még  pedig  egy  a  Nemzeti  Múzeumból,  kettő 
ajándék  és  három  vétel  útján.  Egészben  véve 
tehát  még  mindig  az  Esterházyak  híres  spa¬ 
nyol  gyűjteményével  van  dolgunk.  Azonban 
ez  a  kollekció  sem  nagyon  régi  keletű.  Mikor 
1815-ben  az  Esterházy-képtár  Bécsben  meg¬ 
nyílt,  a  most  kiállított  45  kép  közül  csak  két 
jelentéktelen  darab  szerepelt  a  gyűjteményben. 
1815  és  1835  között  vásárolta  a  herceg  a 
legfontosabb  festményeket,  számszerűit  38 
darabot,  részben  a  Kaunitz-  s  a  Burke-gyűjte- 
ményekből,  de  valószínűleg  Artaria  útján  hely¬ 
színén,  Spanyolországban  is.  Ezentúl  a  gyűj¬ 
temény  gyarapodása  meglassúdott ;  1844-ig 

még  négy,  ettől  az  évtől  1865-ig  még  egy  kép 
került  hozzá.  E  számok  azonban  nem  merí¬ 
tik  ki  az  Esterházy-gyűjtemény  egész  állagát, 
mert  annak  még  több,  de  gyenge  darabja 
jelenleg  a  Szépművészeti  Múzeum  depőtjában 
van  elhelyezve. 

I.  A  sevillai  iskola. 

Amerika  felfedezése  óta  Sevilla  volt  Spanyol- 
ország  leggazdagabb,  legélénkebb,  legérdeke¬ 
sebb  városa.  A  Guadalquivir  partján  kötöt¬ 
tek  ki  a  gályák,  melyek  az  újvilág  kincséit 

Európába  hozták ;  itt  voltak  a  legügyesebb 
mesteremberek  az  egész  királyságban;  a  leg¬ 
szebb  s  legcsalfább  nők  itt  űzték  merész 
kalandjaikat,  melyeknek  emléke  még  él  a 
spanyol  vígjátékokban  ;  a  hitbuzgóság  egymás¬ 
után  emelte  a  templomokat  és  kolostorokat ; 
festőket,  szobrászokat,  műiparosokat  Sevilla 
szállított  az  egész  országnak.  A  városban  nagy 
ellentétek  egyesültek  különös  egészszé :  a  recon- 
quistádorok  családjainak  nemes  büszkesége, 
a  meggazdagodott  kereskedők  káprázatos  fény¬ 
űzése,  az  idegenforgalom  vad  tivornyái,  a  papi 
világ  vallásos  fanatizmusa.  S  mindez  egy 
városban,  hol  a  modern  életnek  közepette, 
még  lépten-nyomon  egy  elmúlt  világ  emléke 
kísértett.  Hisz  még  ma  is,  midőn  a  spanyol 
Sevilla  már  csak  angolok  és  franciák  húsvéti 
látványosságává  süllyedt,  a  Giralda  tövében, 
az  Alcazar  bűvös  kertjében,  a  szűk  utcákban, 
hol  szökőkutas,  virágos  patiók  nyílnak  sorra 
—  még  él  a  mórok  városa,  a  különös,  színes, 
mesés  keleti  világ. 

A  XVII.  század  elején  a  művészeket  már 
nem  nagyon  érdekelték  az  ezeregy éjszakás 
hangulatok.  Még  az  építészek  is,  a  kikre  termé¬ 
szetesen  leginkább  és  legtovább  hatottak  a  mór 
hagyományok,  már  vagy  félszázad  óta  teljesen 
elolaszosodtak.  Festészet  és  szobrászat  pedig 
már  elejétől  fogva  csak  keresztény  mintákat 
követhetett.  A  festészet  a  XV.  században  még  az 
olasz  és  a  németalföldi  irány  között  ingadozott; 
a  XVI-ikban  az  olasz  iskola  feltétlenül  győzött. 
A  sevillai  atelierben  Ráfáelre  és  Michelan- 
gelóra  hivatkoztak  a  mesterek.  A  sevillai  klasz- 
szicizmus  egyik  legjellemzőbb  képviselője  Fran¬ 
cisco  Pacheco  (1571  — 1654),  ki  katalógusunk¬ 
ban  két  művel  is  szerepel  (301.  sz.  és  319.  sz.). 
Azonban  ez  attribuciók  egyike  sem  állhat  meg 
a  kritika  előtt.  Az  egyik  festmény,  „Joachim 
és  Anna  találkozása"  (301  sz.)  1821-ben  került 
a  Burke-gyűjteményből  Esterházy  hg  tulaj¬ 
donába,  mint  Francisco  de  Ribalta  műve.  Ezen 
a  néven  szerepelt  az  Esterházy- gyűjtemény¬ 
ben,  majd  az  Országos  Képtárban  egész 
1881-ig,  mikor  is  teljesen  indokolatlanul  Pache- 
córa  keresztelték.  Nincs  a  képen  egyetlen  vonás 
sem,  mely  a  sevillai  klasszicistára  emlékez¬ 
tetne,  ellenben  határozottan  valenciai  jellegű 
és  nagyon  valószínű,  hogy  csakugyan  Fr.  Ribalta 


műve.  A  másik  festmény,  „Mózes  a  pusztában" 
(319.  sz.)  szintén  teljesen  idegen  Pacheco  művé¬ 
szetétől. 

A  XVII.  század  kezdetén  nagy  forrongás 
állott  be  a  sevillai  fiatal  művészek  között. 
Egy  Nápolyban  élő  spanyol  festőnek,  Riberá- 
nak  néhány  képe  jutott  el  Sevillába.  Ez  más 
volt  mint  Ráfáel  és  Michelangelo,  más,  mint 
Pacheco  vagy  Herrera.  Egy  új  irány,  mely  az 
újra  vágyó,  fiatal  kedélyeket  egy  csapásra  meg¬ 
hódítja  ;  egy  új  igaz,  melyre  a  régi  igaztól 
megcsömörlött  fiatalság  rögtön  esküszik.  De 
Caravaggio  s  Ribera  naturalizmusának  nem¬ 
csak  az  újság  volt  érdeme.  Ha  az  olasz  ideá¬ 
lizmus  leigázta  az  idegen  népeket,  s  Németalföl¬ 
dön  úgy,  mint  Spanyolországban  korcs  után¬ 
zatokat  termelt ;  az  olasz  naturalizmus  viszont 
fölszabadította  a  meghódított  tartományokat. 
A  naturalizmus  elvei  értelmében  minden  ország 
a  saját  természetét  festhette. 

1615  s  1620  között  Sevillában  három  fiatal 
festő  esküdött  az  új  iránynak  hűséget :  Zur- 
baran,  Velazquez  és  Cano.  A  két  utóbbi  egy 
műhelyben  tanult,  az  öreg  Pachecónál ;  de 
Zurbarannal  is  barátságban  voltak,  ki  állítólag 
gyakran  megfordult  Velazquezék  házában.  Hű 
az  új  irányhoz  hármuk  közül  csak  Zurbaran 
maradt. 

Zurbaran  a  spanyol  naturalizmusnak  leg¬ 
következetesebb  s  legjellemzőbb  képviselője. 
Jámbor  és  sziklaszilárd  hit  adja  művészetének 
tartalmát ;  a  nápolyi  naturalizmus  elvei  szab¬ 
ják  meg  formáját.  Minden  arcot  modell  után 
rajzol,  minden  ruhát  mannequin  segélyével. 
Kemény,  szögletes  ;  alakjai  olyanok,  mintha 
fából  volnának  faragva,  ruháik,  mintha  pléh- 
ből  készültek  volna.  De  ebben  a  naiv  kemény¬ 
ségben  gyakran  megragadó  erő  lakozik. 

Életének  utolsó  éveiben  egy  kissé  enyhül 
merevsége.  A  Szépművészeti  Múzeum  leíró 
lajstromában  három  kép  viseli  nevét;  közülük 
csak  kettő  az  ő  műve  s  mindkettő  az  utolsó 
évek  terméke.  „A  szent  család"  (315.  sz.)  a 
művész  névjegyzése  mellett  a  1659.  évszámot 
viseli.  Utolsó  fogalmazása  ez  bizonyos  típu¬ 
soknak,  melyek  őt  rokon  tárgykörben  szinte 
pályája  kezdetétől  fogva  foglalkoztatták.  A 
Madonna  és  sz.  József  típusa  föltűnik  már 
azon  az  oltárkép-sorozaton,  melyet  a  30-as 

években  festett  a  jerezi  Cartuja  számára  (jelen¬ 
leg  Condesa  de  Paris  tulajdonában);  valami¬ 
vel  későbbi  a  „Pásztorok  imádása®  a  londoni 
National-Galleryben,  mely  egész  a  legutóbbi 
időkig  mint  Velazquez  szerepelt;  végül  e  típu¬ 
sok  megenyhülve,  elvesztve  éles  keménysé¬ 
güket,  szinte  lágyan  jelennek  meg  a  mi  képün- 


A  szépművészeti  múzeumban  levő  Immaculata  Conceptio  című 
festmény  jelzése 

kön,  a  már  61  éves  művész  munkáján.  A  mi 
jelzett  és  kétségtelen  képünk  alapján  a  londoni 
állítólagos  Velazquez  biztosan  Zurbaran  művé¬ 
nek  ismerhető  föl. 

Festményünk  régebben  angol  magángyűjte¬ 
ményben,  majd  Jules  Porges  párisi  kollekció¬ 
jában  volt;  1904-ben  került  vétel  útján  a 
Szépművészeti  Múzeum  tulajdonába. 

Zurbaran  másik  műve,  az  „Immaculata 
conceptio “  című  (318.  sz.)  még  későbbi,  a 
névjegyzés  mellett  olvasható  évszám  tanúsága 
szerint  1661-ből  való.  Ebből  az  esztendő¬ 
ből  a  művésznek  csupán  egy  képe  ismeretes 
még,  „Az  oszlophoz  kötött  Krisztus®  című,  a 
jadraquei  San  Juan  Bautista  templomban.  Ezek 
az  utolsó  ismert  művei  Zurbarannak,  ki  való- 


A  Jadraqueben  levő  Oszlophoz  kötözőit  Krisztus  című  festmény 
jelzése 


színűleg  a  következő  évben,  1662-ben  halt 
meg.  A  mi  festményünk  a  művész  jellemző 
merevségének  már  csak  kevés  nyomát  mutatja, 
a  mihez  valószínűleg  a  tárgy  természete  is 
hozzájárult.  Különösen  föltűnő  a  háttér  légies 

könnyedsége.  E  mű  1820-ban  került  az  Ester¬ 
házyak  tulajdonába. 

Zurbaran  első  ismert  művének  egész  a 
legújabb  időkig  az  1625-ben  festett  San  Pedro 
oltárt  tartották  a  sevillai  székesegyházban. 
Azonban  1905-ben,  a  madridi  Zurbaran  kiál¬ 
lításon,  egy  1616.  évszámmal  jelzett  „Con¬ 
ceptio"  szerepelt  (Catálogo  de  la  exposición 
de  las  obras  de  Fr.  de  Zurbarán,  31.  sz.), 
mint  a  művész  első  munkája  Ez  a  festmény 
egész  felfogásában,  típusban,  színben  és  sok 
részletben  annyira  közel  áll  a  mi  festményünk¬ 
höz,  hogy  okvetlen  van  kapcsolat  közöttük. 
Lehetetlen,  hogy  az  egyik  1616-ban,  a  másik 
1661-ben  készült  volna,  hogy  az  egyik  leg¬ 
első,  a  másik  legutolsó  műve  volna  a  festő¬ 
nek.  A  mi  képünk  jelzése  kétségtelen,  s  tel¬ 
jesen  egybevág  az  említett  jadraquei  festmény 
ugyanazon  évről  való  jelzésével.  Azonban  a 
másik  „Conceptio®  jelzése  is  eredeti,  csupán 
az  évszámot  olvasták  helytelenül.  Nem  1616 

VUT íarcLn 
ff  /  e* 

A  Lopez  Ceperoné  tulajdonában  levő  Conceplio  című  fest¬ 
mény  jelzése,  az  1656-os  évszámmal,  melyet  helytelenül  1616-nak 
olvastak 

az,  hanem  1656.  így  a  két  festményt  csak 
öt  év  időkülönbség  választja  el  egymástól,  s 
a  mi  festményünk  az  előbbinek,  mely  López 
Cepero  özvegyének  tulajdonában  van,  fejlettebb 
változata.  Zurbaran  legelső  ismert  műve  tehát 
ezentúl  is  csak  a  sevillai  San  Pedro  retablo 
marad. 

A  Szépművészeti  Múzeum  katalógusában 
Zurbarannak  tulajdonított  harmadik  festmény 
(308.  sz.)  Alonso  Cano  műve.  Cano,  épp  úgy 
mint  Zurbaran,  a  nápolyi  naturalizmussal  kezdte 
festői  pályáját.  1637-ben  azonban  elhagyta 
Sevillát,  Madridba  ment,  s  itt  a  királyi  palo¬ 
tákban  fölhalmozott  remekművek  rendkívül 
hatottak  fogékony  kedélyére  s  új  irányba 
terelték  művészetét.  Már  Palomino  említi  a 
hatást,  mellyel  Correggio  művei  voltak  művé¬ 
szünkre.  A  Correggio-hatásnak  két  meggyőző 
példáját  látjuk  gyűjteményünkben.  „Krisztus 
és  Magdolna®  című  festménye  (320.  sz.)  két- 

ségtelenül  Correggio  hasonló  tárgyú  festmé¬ 
nyének  benyomása  alatt  készült.  E  Corregiót 
a  Duque  de  Medina  de  las  Torres  ajándékozta 
IV.  Fülöpnek,  s  az  ma  a  Prado-képtárban 
(132.  sz.)  látható.  Cano  önálló  művészi  fölfo¬ 
gására  vall  a  szabadság,  mellyel  mintaképét 
felhasználta.  Képünk  ugyanolyan  monogram¬ 
mal  van  jegyezve,  mint  Cano  ifjúkori  műve 
a  berlini  Kaiser-Friedrichs-Museumban  (Sz. 
Ágnes,  414B.  szám)  s  valószínűleg  a  művész 
madridi  tartózkodásának  első  idejébe  esik. 
A  rajz  határozottságán  s  a  festői  eljárás  szi¬ 
gorúbb  voltán  még  érzik  a  naturalisztikus  iskola 
hagyománya. 

Kezelésben  szabadabb,  egész  előállításában 
festőibb  másik  műve:  Krisztus  az  olajfák 
hegyén  (321.  sz.).  E  festmény  a  Bürke  kol¬ 
lekcióból  jutott  az  Esterházy-képtárba,  hol 
Vargas  neve  alatt  szerepelt.  Mesterének  helyes 
megállapítása  Beruetétől  származik.  Képünk 
szabad  átdolgozása  Correggio  hasonló  tárgyú 
festményének,  mely  egykor  spanyol  királyi 
tulajdonban  volt  s  a  melyet  VII.  Ferdinánd 
Wellingtonnak  ajándékozott.  A  festmény  még 
ma  is  Londonban,  az  Apsley  House-ban  lát¬ 
ható.  Egy  másolata  van  a  londoni  National 


Gallery-ben  (76.  sz.),  másik  a  madridi  Pradó- 
ban  (136.  sz).  Ez  utóbbi  szintén  királyi 
tulajdonból  származik  s  III.  Károly  gyűjtemé¬ 
nyében  mint  eredeti  Correggio  szerepelt.  Cano 
festménye  főleg  a  térbeosztásban  tér  el  ere¬ 
detijétől  Keletkezési  idejét  1640 — 50  közé 
tehetjük,  míg  a  „Krisztus  és  Magdolna41  1637  — 
1640  körül  készülhetett. 

Valószínűleg  1643  és  1650  között  dolgozott 
Cano  Valenciában  s  a  szomszédos  Cartuja  de 
Portacoeli-ben.  Ez  utóbbi  ldastromban  egy 
Evangélista  sz.  Jánost  festett,  melyet  Cean 
Bermudez  említ  s  melyet  Madrazo  a  madridi 
Prado  képtárban  függő  festménnyel  (667.  sz.) 
vélt  identifikálhatni.  A  madridi  festmény  azon¬ 
ban  csak  jelentékenyen  kisebbített  másolata 
az  eredetinek,  mely  a  mi  képtárunkban  lát¬ 
ható  307.  sz.  alatt.  (A  mi  képünk  magas¬ 
sága  2  m.  18  cm.,  a  madridié  1  m.  29  cm  ; 
a  mienk  szélessége  1  m  53  cm.,  a  madridié 

97  cm.).  Cean  Bermudez  Canónak  csak  két 
Evangélista  Sz.  János  ábrázolását  ismerte ; 
egyik  még  helyszínén  van,  a  sevillai  Univer- 
sidadban,  a  másik,  az  említett  festmény,  mely 
a  XIX.  század  elejéig  a  Cartuja  de  Porta- 
coeliben  volt  Minthogy  a  madridi  kép  szóba 
sem  jöhet,  a  mi  festményünket  elég  valószí¬ 
nűséggel  azonosíthatjuk  a  Portacoeli-belivel. 
Viszontagságairól  semmit  sem  tudunk;  az  Ester- 
házy-képtárba  1 8 1 2  és  1 820  között  került.  Kelet¬ 
kezése  —  stílusa  alapján  is  —  1643  és  1650 
közé  tehető. 

Canónak  még  egy  negyedik  műve  is  lát¬ 
ható  a  Szépművészeti  Múzeumban,  az  emlí¬ 
tett  Mária  c.  festmény,  mely  a  katalógusban 
Zurbaran  neve  alatt  szerepel  (308.  sz.).  E  fő 
teljesen  megegyezik  Canónak  a  Pradóban  függő 
egyik  Madonnájával  (2149  a.  sz.)  s  első  pilla¬ 
natra  is  nyilvánvaló,  hogy  ugyanazon  kéz 
műve  ugyanazon  modell  után.  Festményünk 
könnyedsége,  frissessége  arra  vall,  hogy  meg¬ 
előzte  a  pradóbeli  nagy  képet.  E  gyönyörű 
fő  Cano  művészetét  érettsége  teljében  mutatja 
be.  A  maga  idejében  is  tetszhetett,  mert  a 
művész  háromszor  is  megfestette  :  az  idézett 
pradóbeli  festménynek  ugyanis  egy  változata 
ugyanott  látható  670.  sz.  alatt. 

Cano  teremtette  meg  az  andalúziai  madonna- 
típust  s  bizonyára  hatással  volt  a  17  évvel 
fiatalabb  Murillóra,  ki  e  típust  tovább  fejlesz¬ 
tette.  Egyelőre  nem  látjuk  még  tisztán  e  hatás 
fokát,  nem  tudjuk,  hogy  Cano  öregkori  művei, 
mint  pl.  a  sevillai  székesegyházban  levő  Ma¬ 
donnája,  mely  szinte  összetéveszthető  Muril- 
lóval,  már  az  ifjabb  művész  befolyásának  ered¬ 
ménye  vagy  ellenkezőleg  annak  mintaképe-e  ? 
Ez  utóbbi  esetben  Murillo  művészete  egyenes 
folytatása  volna  Canóénak. 

Murillo  a  Szépművészeti  Múzeumban  kitű¬ 
nően  van  képviselve.  Későn  kezdődő  művé¬ 
szetének  első  korszakából,  melyet  a  spanyo¬ 
lok  estilo  frio-,  azaz  hideg  stílusnak  neveznek, 
való  a  „Menekülés  Egyiptomba “  c  festmény 
(302.  sz.).  E  műnek  egy  későbbi  sajátkezű  vál¬ 
tozata  látható  a  szentpétervári  Ermitage-ban. 
Képünk,  mely  a  40-es  évek  végén  készülhe¬ 
tett,  nyilván  mutatja  az  ifjú  AJurillónak  a  sze- 
villai  naturalisztikus  iskolához  való  tartozását. 
E  mű  1820-ban  jutott  Esterházy  tulajdonába. 


Második  korszaka,  melyet  a  spanyolok 
estilo  cálido,  azaz  „meleg  stilus“  névvel  jelöl¬ 
nek,  a  művészt  már  fejlődésének  magas  fokán 
mutatja.  Gazdag  s  meleg  színek,  kompozició- 
beli  biztosság  s  teljes  uralom  a  technikai 
eszközökön  jellemzik  e  korszakát.  Ez  időből 
való  A  szent  család  c.  festménye  (306.  sz.), 
mely  a  tárgy  zsánerszerű,  rendkívül  bájos  föl¬ 
fogásával  lep  meg.  E  festmény,  az  előbbivel 
(302.  sz.)  együtt,  mint  annak  pendantja  került 
a  gyűjteménybe. 

Művészete  tetőpontját  Murillo  élete  utolsó 
szakaszában,  az  estilo  vaporoso  korszakában 
éri  el.  Ez  időből  való  a  Madonna  c.  festmény 
(310.  sz.).  A  képnek  egy  ismétlése  régebben 
Montpensier  herceg  tulajdonában  volt  s  a  se¬ 
villai  San  Telmo  palotában  őriztetett.  Miután 
a  hercegnő  a  palotát  a  sevillai  érsekségnek 
hagyományozta,  a  képtár  1897-ben  elkerült 
onnét  s  egyik  vidéki  kastélyból  a  másikba 
vándorol.  Sanlucar  de  Barramedából  állítólag 
Rantau-ba  vitetett  s  jelenleg  nem  látható.  A 
fénykép  után  ítélni  bajos,  de  a  Murillo-mono- 
grafusok  szerint  szintén  eredeti  mű,  sőt  talán 
korábbi,  mint  a  mienk.  A  mi  festményünkön 
látható  és  a  katalógusban  reprodukált  név- 
jegyzés  és  évszám  (B.  E.  Murillo  1675.)  hamis, 
ugyanazon  időből  (talán  csak  a  XIX.  század 
elejéről)  való,  mint  az  összes  fejeken  látható 
kíméletlen  ráfestés.  A  fejek  lágysága,  olvatag 
festőisége  nem  tetszett  a  kontár  restaurátor¬ 
nak  s  a  szemeket,  szájakat  stb.  éles,  kemény, 
fekete  vonalakkal  festette  újra.  Csak  e  ráfes¬ 
tés  eltávolítása  után  remélhető,  hogy  a  Ma¬ 
donna  de  la  Faja  (így  nevezték  e  festményt 
a  bal  sarokban  látható  pólyáról)  teljes  finom¬ 
ságában  fog  érvényesülni.  Ez  ábrázolás  valaha 
nagyon  híres  lehetett ;  spanyolországi  gyűjte¬ 
ményekben  több  másolata  látható,  többek 
között  egy  Tobartól,  a  cadizi  Acad.  de  Bellas 
Artes-ben.  E  festményt  1812  és  1820  között 
vásárolta  Esterházy. 

Murillo  művészetét  legteljesebben  élete  utolsó 
éveinek  egyik  főműve,  „A  kis  Jézus  kenyeret 
osztogat a  c.  festmény  (304.  sz.)  mutatja  be 
képtárunkban.  Don  Justino  de  Neve,  a  se¬ 
villai  székesegyház  kanonokja,  Murillo  barátja, 
különösen  szívén  hordta  a  sevillai  Hospital 
de  los  Venerables  ügyét.  Ez  az  intézet  elag- 

gott  papok  számára  alapított  menhely  volt. 
1678-ban  Don  Justino  négy  festményt  rendelt 
Murillónál,  kettőt  a  Hospital  temploma,  kettőt 
annak  refektóriuma  számára  Mind  a  négy  mű 
nagy  hírre  tett  szert  s  az  írók  nem  győzik 
magasztalni  szépségüket.  A  templombeli  oltár¬ 
képek  közül  a  Sz.  Pétert  ábrázolóról  azt  írják, 
hogy  Murillo  felülmúlta  vele  Riberát.  A  másik 
oltárkép,  mely  ma  a  Louvre-ban  függ,  a  világ¬ 
hírű  Conceptio.  A  refektórium  belépő-falát 
Justino  de  Neve  remek  képmása  díszítette, 
jelenleg  Lord  Lansdovvne  tulajdonában.  Végül 
a  negyedik  festmény,  a  refektórium  főfalán, 
a  mi  képünk  :  „A  kis  Jézus  kenyeret  osztogat" 
c.  volt.  Elhelyezése  megérteti  a  festmény 
tartalmát.  Az  öreg  papok  ebédlőjében  elhe¬ 
lyezve,  szimbolikusan  az  intézet  föladatát  fe¬ 
jezte  ki :  Krisztus  táplálja  elaggott  szolgáit. 

A  XVIII.  század  vége  felé  még  mind  a 
négy  festmény  helyszínén  volt.  Ott  látta  Joseph 
Townsend  a  mi  képünket,  melyről  Journey 
trough  Spain  in  1786  and  1737  c.,  1791-ben 
megjelent  művében  úgy  nyilatkozik,  hogy  az 
Murillo  legelragadóbb  alkotása  (III.  k.  297.  L). 
Helyszínén  írja  le  Cean  Bermudez  is:  „La 
Virgen  con  el  Niüo  que  reparte  panes  a  unos 
sacerdotes  peregrinos,  colocado  en  el  testero 
dél  refectorio  de  este  hospital"  (Dicc.  II.  k. 
53.  1 ).  Helyszínén  látta  még  F.  Quilliet  is,  ki 
„Dictionnaire  des  peintres  espagnols  Paris 
1816“  c.  művében  szintén  említi  (100.  1.). 

1804-ben  azonban  Don  Justino  Neve  kép¬ 
mása  már  a  De  la  Hunte-féle  aukción  sze¬ 
repel,  tehát  már  valamivel  előbb  el  kellett 
tűnnie  a  Venerables-ek  refektóriumából.  Nem 
lehetetlen,  sőt  valószínű,  hogy  a  mi  képünk 
is  vele  együtt  hagyta  el  eredeti  helyét.  A 
templombeli  két  kép  még  ott  maradt  s  csak 
Soult  marsall,  a  híres  képharácsoló  kivonulá¬ 
sakor  jutott  ennek  gyűjteményével  együtt  kül¬ 
földre.  Stirling  és  Curtis  azt  hiszik,  hogy  a  mi 
képünket  is  Soult  hozta  magával,  csakhogy 
festményünknek  a  Soult-jegyzékekben  semmi 
nyoma  s  igy  valószínű,  hogy  ebédlőbeli  kép¬ 
társának  sorsát  osztotta  s  még  Soult  előtt 
eltűnt  helyéről.  Az  Esterházy-képtár  leltárába 
1822  aug.  19-én  vezettetett  be. 

E  mű  jelentőségét  mutatja  az  is,  hogy 
Murillóról  szóló  minden  munka  foglalkozik 


vele.  Curtis  Velazquez  and  Murillo,  New- York 
1883.  c.  művében  négy  régi  másolatát  említi. 

A  Murillo  neve  alatt  kiállított  „Sz.  József  a 
gyermek  Jézussal"  c.  festmény  (327.  sz.),  mely 
1823  óta  van  az  Esterházyak  birtokában,  nem 
tulajdonítható  neki  teljes  biztossággal.  Viszont 
a  Murillo  követőjének  tulajdonított  „A  szent 
család"  c.  kép  (314.  sz.),  valószínűleg  Fran¬ 
cisco  Antolinez  y  Sarabia  (f  1676)  műve.  E 
kis  festmény  Antolinez  név  alatt  került  1821- 
ben  a  Burke-kollekcióból  az  Eszterházy-gyűjte- 
ménybe  s  egész  1888-ig  mint  Jósé  Antolinez 
műve  szerepelt. 

Pedro  de  Moya  „A  művész  képmása"  c. 
festménye  (328.  sz.)  semmiesetre  sem  Moya 
műve.  Mint  a  katalógus  említi,  Beruete  Murillót 
tartja  szerzőjének,  s  azt  hiszem,  helyesen.  A 
jeles  képmás  fölfogásban,  színben,  rajzbeli 
részletekben  egészen  Murillo  kezére  vall.  Lehet, 
hogy  Pedro  de  Moyát  ábrázolja  s  a  hagyo¬ 
mány  ebből  eredő  félreértéssel  nevezte  el  a 
művész  önarcképének.  De  Moyáról  hiteles  kép¬ 
másunk  nincsen,  így  ezt  a  kérdést  sem  dönt¬ 
hetjük  el  egyelőre.  Teljes  óvatossággal  e  fest¬ 
ményt  tehát  csak  föltételesen  mondhatjuk  Moya 
képmásának,  ellenben  nagy  valószínűséggel 
Murillo  művének.  A  kép  1812  és.  1820  között 
került  Esterházy  tulajdonába. 

Viszont  a  311.  szám  alatt  kifüggesztett 
„Férfi  képmás"  című  festmény  nem  Murillo 
műve.  Csak  össze  kell  kissé  vetnünk  a  köze¬ 
lében  függő  hiteles  munkákkal  s  rögtön  látjuk, 
mennyire  eltér  azoktól  fölfogásban,  színben, 
technikában.  Murillóra  nagyon  jellemző  a  fül¬ 
nek  különös,  de  stereotip  formája,  amint  az 
„A  kis  Jézus  kenyeret  osztogat"  c.  kép  por- 
trait-in  is  látható.  A  szóban  forgó  képmáson 
egész  más  a  fülforma  s  ilyennel  Murillónál 
sehol  sem  találkozunk.  A  fölfogás  egésze  épp 
úgy,  mint  az  előállítás  minden  részlete  Murillo 
ellen  beszél. 

E  mű  1819-ben  került  az  Esterházy-gyűjte- 
ménybe  Velazquez  neve  alatt.  E  név  alatt 
szerepelt  Bécsben,  majd  Budapesten  egész 
1873-ig.  Midőn  az  Esterházy-képtár  a  magyar 
állam  tulajdonába  ment  át,  a  becsűvel  meg¬ 
bízott  Mündler  e  képben  Murillo  önarcképét 
vélte  felfedezni.  Tévedése  csakhamar  nyilván¬ 
valóvá  lett;  Pulszky  Károly  1888-ban  törölte 

helytelen  Murillo  elnevezés  helyett  Velazquez 
irányával  kell  jelölnünk. 

A  hamis  képelnevezések  szívósságára  jel¬ 
lemző  példa  a  284.  sz.  „Mária “  c.  festmény, 
mely  Lazzaro  Tavarone  nevét  viseli.  Ez  el¬ 
nevezés  helytelensége  első  pillanatra  is  nyilván¬ 
való,  hisz  a  festmény  szemmelláthatólag  Mu- 
rillo-utánzat  és  majd  egy  egész  századdal 
Tavarone  működése  után  készült.  E  festmény 
Murillo  utánzójának  a  már  említett  Tobarnak 
műve;  Tovar  néven  került  1821-ben  a  Burke- 
gyűjteményből  az  Esterházy  -  képtárba.  Itt 
azonban  a  képtár-igazgató  a  név  nem  ismerése 
vagy  helytelen  elolvasása,  mindenesetre  valami 
félreértés  következtében,  nem  Tover,  hanem 
Tavarone  néven  lajstromozta  s  azóta  a  fest¬ 
mény  85  éven  át  viselte  a  teljesen  lehetetlen 
Tavarone  nevet. 

az  önarckép  elnevezést,  de  Murillo  szerző¬ 
sége,  a  hamis  képelkeresztelések  és  a  sajtó¬ 
hibák  konok  szívósságával  mindmáig  tartja 
magát.  Pedig  e  festmény  régebbi  elnevezése 
kétségtelenül  közelebb  jár  a  valósághoz,  mint 
a  Murillo  név,  mellyel  e  művet  egyáltalában 
nem  lehet  kapcsolatba  hozni.  E  kitűnő  arc¬ 
kép,  ha  tán  nem  is  Velazquez  műve,  minden¬ 
esetre  rokon  fölfogást  és  technikát  mutat  s 
kétségtelenül  az  ő  környezetéből  származik. 
Ha  Velazqueznak  Montafles  szobrászt  ábrá¬ 
zoló  pradóbeli  festményével  vagy  a  drezdai 
képtárban  levő  férfi  képmásával  összehason¬ 
lítjuk,  a  felfogás  egészén  kívül  még  a  részle¬ 
tekben,  a  duzzadt  ajkak,  az  orrtő,  a  szemek 
ábrázolásában  s  a  fülformákban  is  meglepő 
egyezést  találunk.  Mindaddig,  míg  a  kutatá¬ 
sok  e  festmény  történetére  s  eredetére  nézve 
nem  adnak  pontos  felvilágosítást,  a  művet  a 


? 

MŰVÉSZET  ÉS  MŰALKOTÁS 


Bármint  vélekedjünk  is  az  emberek  esztétikai  neve¬ 
léséről,  annyi  bizonyos,  hogy  napjainkban  csak  a 
művészet  adhatja  meg  nekünk  a  magasba  emelkedés 
ama  momentumát,  amelyre  épp  úgy  szükségünk 
van,  mint  az  álomadta  önfeledtségre. 

Friedrich  Hebbel 

* 

Mint  a  levegő,  épp  oly  nélkülözhetetlen  manap 

nekünk  a  művészet.  W.  M.  Hunt 

* 

Világfelfogás,  vallás  és  művészet  az  a  háromság, 
amely  együttvéve  a  kultúrát  adja.  S  a  három  közül 
a  művészet  az,  amelyet  legnehezebb  volna  nélkülözni. 

Houston  Stewart  Chamberlain 


Hirtelen  föleszmélek;  csakugyan  nevetséges  azt 
mondani:  szeretem  a  művészetet.  Ez  annyi  volna, 
mintha  nyíltan  azt  vallanám  magamról,  hogy  kitűnő 
vagyok.  Stendhal 

Aki  tisztán  s  szívből  szereti  a  művészetet,  rossz 
ember  nem  lehet.  Hisz  már  doktor  Luther  mondta, 
hogy  a  vallás  mellett  a  művészet  a  legnagyobb 
kincs,  amely  az  emberi  elmének  kijuthat. 

Philipp  Ottó  Runge 

Egyazon  forrásból  ered  művészet  és  vallás. 

Friedrich  Nietzsche 


Úgy  tartom,  hogy  a  nemes  műremek  élvezése 
hasonlatos  az  imádkozáshoz. 

G.  W.  Wackenroder 

* 

Szép  művek,  képek  s  szobrok  úgy  hatnak  rám, 
mint  a  komoly  zene  vagy  mint  az  evangéliumok 
valamelyikének  egy-egy  fejezete.  Tulajdonképpen 
mindez  azonos  egymással. 

Kari  Stauffer-Bern 

Igazi  művészet  oly  élmény,  amely  az  embert 
tetőtől-talpig  átalakítja. 

Lothar  von  Kunowski 

* 

A  gyönyörűség,  amelyet  a  művészet  ad,  egyike 
életünk  legemelkedettebb  lelkiállapotainak. 

F.  Th.  Fischer 

Nem  csupán  a  filozófia,  hanem  a  szépművésze¬ 
tek  is  alapjában  oda  törekednek,  hogy  az  élet 
problémáját  megoldják. 

Arthur  Schopenhauer 

* 

Évezredeken  át  a  művészet  volt  az,  amely  első 
sorban  oktatott  minket  arra,  hogy  kedvvel  és  érdek¬ 
lődéssel  nézegessük  az  élet  mindenféle  jelenségeit, 
s  oda  neveljük  érzésünket,  hogy  végre  kimondhas¬ 
suk:  „Bármilyen  is:  mégis  szép  az  élet“. 

Friedrich  Nietzsche 


Papír  szeletkék 


A  valódi  műremek  képes  arra,  hogy  megszűn¬ 
teti  a  néző  öntudata  és  a  művész  közt  a  távol¬ 
ságot.  S  pedig  nemcsak  ezt,  hanem  azt  a  távol¬ 
ságot  is,  amely  őt  a  többi  embertől  is  elválasztja, 
akik  ugyanazt  a  műremeket  élvezik.  A  művészet 
legnagyobb  varázsereje  és  fősajátsága,  hogy  fel¬ 
szabadítja  az  egyéniséget  a  többi  embertől  való 
elszigeteltségéből,  kiemeli  magánosságából  és  egybe¬ 
olvasztja  más  egyéniségekkel. 

Leó  N.  Tolsztoj 

Végső  célja  a  művészetnek,  hogy  megakassza 
a  gondolkozást,  megállítsa  a  gondolkodó-gépet,  el¬ 
űzze  a  töprengést  s  gyönyör-érzésbe  ringasson  min¬ 
ket,  amelynek  semmi  köze  az  őrlő  gondolatokhoz. 

Franz  von  Lenbach 

* 

Igaz  művészettől  szelíd  lesz  a  szívünk  s  elszáll 

a  komorság.  Ovidius 

* 

Művészet  s  csakis  művészet  tehet  minket  töké¬ 
letessé.  Művészet  s  csakis  művészet  védhet  minket 
az  élet  piszkos  veszedelmeitől. 

Oscar  Wilde 

* 

Semmi  sem  fejleszt  s  művel  egy  népet  oly  gyor¬ 
san  s  nemesen,  mint  az  igazi  művészet  beható 
szemlélete;  semmi  sem  sorvasztja  el  oly  gyorsan 
erkölcsét,  mint  a  rossz  művészet  hatása,  legyen  az 
rossz  színház,  rossz  kép  vagy  rossz  költészet. 

Adalbert  Stifter 

Ha  le  akarjuk  fokozni  az  emberiséget,  a  leg¬ 
biztosabb  módja  az,  hogy  lefokozzuk  a  művészeteket. 

William  Blake 

A  művészetek  kiválóképpen  a  fényűzést  szol¬ 
gálják  ...  de  a  fényűzés  minden  válfaja  közt  a 
művészet  forrt  össze  legbensőbben  a  művelődéssel. 
Aki  elzárja  magát  tőle,  az  barbár,  ha  még  oly 
raffináltak  is  az  erényei  meg  a  bűnei. 

Victor  Cherbuliez 

Ki  meg  nem  ízleli,  soha  meg  sem  becsüli  a 

művészetet.  Camöes 

•  * 

Közömbösség  a  művészet  iránt  már  csaknem 
barbárság.  Kari  Friedrich  Schinkel 


A  morálhősök  mindenkor  ellenségei  voltak  a 
művészetnek.  Minden  világtoldozó  és  emberjavító 
azon  kezdte,  hogy  „le  a  művészettel ! “ 

Benno  Rüttenauer 

* 


Felette  bűnösöknek  kell  tartanunk  az  olyan  val¬ 
lási  tanokat,  amelyek  elvetik  a  szépművészeteket, 
mint  aíéle  büntetésre  méltó  holmit  s  ezzel  meg¬ 
vonják  az  embertől  annak  az  egyetlen  lehetőségét, 
hogy  a  földhözragadt  érzékiség  fölé  emelkedjék  s 
a  földi  formákban  is  felismerje  az  istenit. 

Kari  Friedrich  Schinkel 

* 

•  .  .  Nem  fogadom  el  azt  a  véleményt,  hogy  a 
legmagasb  művészet  helyes  nevelőeszköze  a  töme¬ 
geknek.  Azok  az  idők,  amidőn  legmagasabbra  fej¬ 
lődött  a  művészet,  éppen  nem  tűntek  ki  erkölcsük 
tisztaságával  .  .  .  Nem  hiszem,  hogy  a  képzőművé¬ 
szetnek  valamely  iránya  hozzájárulhat  az  erkölcs 
eldurvulásához.  Különben  is  az  a  meggyőződésem, 
hogy  a  képzőművészet  egyáltalán  nem  hat  közvet¬ 
lenül  a  tömegek  szellemére. 

Franz  von  Lenbach 

* 

Azok  a  körülmények,  amelyek  a  művészetek 
felvirágzásának  kedveznek,  gyakran  egyenest  ellen¬ 
tétei  azoknak,  amelyek  közt  a  népek  biztosan  bol¬ 
dogulnak.  Stendhal 

* 

A  képzelet  legszebb  alkotásai  mindig  a  politikai 
viharok  idejében  születtek,  mint  ahogy  a  legjobb 
szőlő  és  a  legillatosabb  virág  olyan  talajon  nő, 
amelyet  egy  vulkán  tüzes  árja  termékenyített  meg. 

Th.  B.  Macaulay 

* 

A  budget-k  és  a  szabadság  százada  nem  lehet 
egyben  a  szépművészeteké  is.  A  vasűt  és  a  haj¬ 
léktalanok  menhelye  százszor  többet  ér  a  Péter- 
templomnál.  De  ezeknek  a  roppant  hasznos  dol¬ 
goknak  semmi  közük  sincs  a  szépséghez.  Ebből 
arra  következtetek,  hogy  a  politikai  szabadság  ellen¬ 
sége  a  művészetnek.  Stendhal 

A  történelemnek  legkellemetlenebb  tanulsága  az, 
hogy  amikor  és  ahol  ízlés  és  művészet  uralkodott, 
ott  s  akkor  sülyedni  kezdett  az  ember. 

Cári  Julius  Weber 

Sokszor  egész  nemzetek  csak  abból  élnek,  hogy 
elődeik  művészetet  teremtettek. 

Kari  Friedr.  Schinkel 

Fidiász  egyetlen  műve  nagyobb  becsületet  szer¬ 
zett  Görögországnak,  mint  Nagy  Sándor  valamennyi 
diadala  együttvéve. 

Parlamenti  jelentés  1904-ből,  a  francia 
szépművészeti  budgetről.) 

Henry  Marét. 

Semmi  sem  marad  meg  egy  nemzetből,  csak  a 
képei,  a  költészete,  szobrai  és  épületei. 

W.  M.  Hunt 

Rég  lehanyatlott  már  a  felhők  ura,  Zeus,  holott 
még  mindig  rázza  ambróziás  fürtjeit  Fidiász  Zeusa. 

Ottó  Knille 

* 

A  műremekek  a  történelem  legfinomabb  forrásai. 

Kari  Friedr.  Schinkel 

Legigazabb  történetét  azokban  a  műremekekben 
írja  meg  minden  korszak,  amelyeket  létrehozott. 

Hermann  Grimm 

A  művészet  aféle  érzékeny  lemez  a  történelem 
camera  obscurájában :  előítélet  nélkül  megrögzíti  az 
emberiség  szellemi  és  fizikai  életét,  mihelyt  az 

sugarait  reá  bocsátja.  Walter  Crane 

* 

Külsőséges  kultúrának  nem  lehet  bensőséges 

művészete.  Hermann  Muthesius 

* 

Igaz,  sőt  tán  legigazabb  fokmérője  a  kultúrának 
a  művészet,  mivelhogy  nem  fakad  gyakorlati  szük¬ 
ségletből.  A  betegség  megkívánja  az  orvost,  az 
állami  rend  a  jogászt,  az  ipar  a  vegyészt  és  fizi¬ 
kust;  a  jó  művészi  munka  azonban  csupán  eszté¬ 
tikai  szükségletből  ered,  tehát  legfinomabb  terméke 
a  kultúrának.  Mentül  finomabb  a  közízlés,  annál 
finomabb  a  művészi  munka. 

Kari  Stauffer-Bern 

* 

A  művészetben  a  legjobb  is  csak  épp  elég  jó. 

Goethe 

# 

Minden  remekmű  imádság. 

John  Ruskin 

Csak  fanatizmus  tart  életet  a  művészetben. 

Emilé  Zola 

A  művészetben  s  a  szeretetben  megvan  az  a 
rokonvonás,  hogy  a  legkisebb  dolgot  is,  amely 
szeretetünk  tárgyával  valamelyes  vonatkozásban  van, 
szeretettel  vesszük  körül.  Josef  v.  Führich 

Nem  zárkózhatunk  el  a  világtól  biztosabban, 
mint  a  művészet  által.  S  nem  egyesülhetünk  vele 
biztosabban,  mint  a  művészet  révén. 

Goethe 


A  művészet  egyike  azoknak  az  emberi  tevékeny¬ 
ségeknek,  amelyek  bensőségesen  összefüggnek  az 
élettel.  Bizonyára  ezért  van  benne  annyi  ellentmon¬ 
dás;  mert  hisz  semmi  sem  rejt  magában  annyi 
ellentmondást,  mint  az  élet.  Hans  Thoma 

* 

Tényleg  és  szükségképpen  arisztokratikus  min¬ 
den  művészet,  hisz  oly  érzéseken  alapul,  amelyek 
kevés  emberben  vannak  meg  eredetileg  s  még 
kevesebben  fejlődhettek  ki'. 

Ivari  Hillebrand 

Az  igazi  művészet  mindenkor  csak  szűk  kör¬ 
höz  szól.  Jules  Breton 

* 

Eredetileg  a  művészet  nem  az  elméket  vagy  az 
érzést  foglalkoztatja,  hanem  egyesegyedül  a  művészi 

temperamentumot.  Oscar  Wilde 

* 

A  művészet  semmi  egyéb,  mint  alakítás. 

Goethe 

* 

A  művészet  nem  talál  ki  eszményeket,  hanem 
csupán  alakítja  azokat,  még  pedig  ama  kor  és  nép 
szellemében,  amelyhez  a  művész  tartozik. 

Ludwig  Richter 

* 

A  művészetben  a  gyermek  oktatja  az  apát,  a 

mű  a  művészt.  Friedrich  Hebbel 

* 

Hányszor  oktattak  ki  minket  arra,  hogy  a  művé¬ 
szet  mi  mindent  nem  köszön  a  vallásnak.  Nincs 
szavunk  ez  ellen;  de  egyben  legyen  szabad  egyet 
fordítani  e  mondaton.  Cári  Justi 

Szíveskedjél,  óh,  nyájas  olvasó,  ezt  az  igazságot 
megjegyezni :  negyedannyi  műremeket  sem  bírnánk, 
ha  első  sorban  a  jámborság,  azután  a  hiúság  nem 
költ  rá  pénzt.  Stendhal 

Művészetet  ápolni  lehet,  előteremteni  soha. 

F.  J.  Waldmüller 

* 

A  művészet  nem  az  a  növény,  amely  minden 
időjárásban  s  hirtelenül  nő  neki;  a  művészet  nemes 
fa,  amelynek  szüksége  van  tiszta  verőfényre,  időre 
s  hű  ápolásra,  hogy  kibonthassa  koronáját,  de 
azután  becses  és  válogatott  gyümölcsöt  terem. 

Mindig  akadt  egy-egy  ápolója  ennek  a  fának, 
sokat  értek  el  és  a  történet  hálával  említi  őket.  De 
még  nagyobb  és  maradandóbb  volna  az  eredmény, 
ha  egy  egész  nép  volna  e  fa  ápolója. 

Adalbert  Stifter 

* 

Olyan  a  művészet,  mint  a  pengő  pénz:  nemzeti 
a  verete,  de  nemzetközi  az  értéke.  ** 


.  .  .  Felette  könnyen  veszendőbe  megyen  a  művé¬ 
szet,  de  nehéz  és  sok  időbe  telő  az  újra  kitalálása. 

Dürer 

* 

Természetnek,  művészetnek  megvan  a  maga  útja, 
nem  lehet  azt  megálmodni,  sem  előre  megállapítani. 

Johann  Georg  Hamann 

A  művészet  társas  jellegű  s  nem  csupán  azé, 

aki  alkotja.  Ottó  Knille 

* 

A  fa  gyümölcse  nem  a  fáé. 

Friedrich  Hebbel 

* 

Balszerencsében  fogant  az  olyan  művészet,  amely¬ 
nek  minden  szépsége  kizárólag  a  művészek  szá¬ 
mára  való.  d’Alembert 

* 

A  műremek  köztulajdon  s  szól  ekképpen: 
„Senkié  sem  vagyok,  vagy  inkább:  mindenkié  s 
számtalan  tulajdonosom  közül  azé  vagyok  leginkább, 
aki  legjobban  tudja  a  titkaimat  eltulajdonítani  “. 

Victor  Cherbuliez 

* 

Olyan  legyen  a  műremek,  mint  a  természet, 
amelynek  átszellemült  tükörképe:  ne  bírja  egészen 
megmagyarázni  a  legmélyebb  jártú  kutatás  sem  s 
mégis  az  egyszerű  néző  is  érezzen  ki  belőle  vala¬ 
mit,  még  pedig  jelentékeny  valamit. 

Franz  Grillparzer 

* 

Nem  elég,  ha  a  műremek  egyszerű  esztétikai 
kielégítéssel  szolgál;  saját  lényünknek  is  meg  kell 
gazdagodnia  általa.  Éreznünk  kell,  hogy  hiány 
támadna  bennünk,  ha  ez  a  mű  hiányzanék. 

Flermann  Grimm 

* 

Csak  az  az  igazi  mestermű,  amelyből  a  művész 
egész  szeretete  szól  hozzánk. 

Anselm  Feuerbach 

* 

Minden  igazi  remekmű  páratlan  a  maga  nemében. 

G.  Bieler 

* 

Nagy  a  világ,  nincs  két  egyforma  nap,  sőt  óra 
sem,  s  a  világ  teremtése  óta  nincs  két  egyforma 
falevél,  —  az  igazi  remekművek  is,  akár  a  ter¬ 
mészet  művei,  mind  különböznek  egymástól. 

John  Constable 


Furcsán  vagyunk  a  képekkel:  egy-kettőre  elavul¬ 
tak  azok,  amelyek  nem  maradnak  mindörökre  frissek. 

Richard  Muther 

Vagyon  immár  építőművészetünk  és  szobrásza- 
tunk,  festőművészetünk  és  sokszorosító  művészetünk, 
sőt  van  díszítő-  és  iparművészetünk  is.  Életfelfogá¬ 
sunk  széles  és  tömör  kifejezése  azonban  hiányzik. 
Vannak  művészeteink,  de  nincs  művészetünk. 

Max  Kiinger 

* 

Gyönyörű  a  művészet  s  igazán  isteni,  de  ha 
az  ember  látja  a  művészek  és  műbarátok  sáfárko¬ 
dását  s  nézi  az  istenadta  műértő  publikumot,  úgy 
érzi,  mintha  fonákját  látná  a  művészetnek.  Bizony 
kevéssé  épületes,  kevéssé  esztétikai  ez  a  látvány. 
Azon  kell  lennünk,  hogy  mindenképpen  csakis  az 
arcát  lássuk  ennek  a  jeles  művészetnek,  mert 
különben  csömör  kerülgeti  az  embert. 

Ludwig  Richter 

* 

Görögországban  nemzeti,  az  ó-keresztény  idők¬ 
ben  egyházi,  a  renaissance-ban  főúri  szükséglet 
volt  a  művészet.  Napjainkban  azonban  lefokozták 
a  piac  szükségletévé.  Jósé  Viliegas 


VEGYES. 

Bizonyos  festőknek  úgynevezett  lelkiismeretes 
gondossága  nem  egyéb,  mint  az  untatás  művészete. 

Eugéne  Delacroix 

* 

Figyelmeztették  Corneliust,  hogy  a  kartonján 
a  görög  hősök  egyikének  kezére  hat  ujjat  festett. 
„Nos  —  válaszolt  Cornelius  —  s  ha  hét  ujja 
volna,  mit  ártana  az  az  egész  kép  eszméjének  ?“ 

* 

Ary  Scheffer  a  következő  adomát  meséli  Ingres 
„St.  Symphorion“ -járói.  A  vértanú  anyjának  karja 
roppant  hosszúvá  lett  a  képen,  tisztán  a  kompo¬ 
zíció  kedvéért.  Ary  Scheffer  ildomos  megjegyzésére 
komoly  méltósággal  válaszolt  Ingres  :  „Egy  oly 
anyának  karjai,  aki  a  halálba  induló  flát  meg¬ 
áldja,  sohasem  lehetnek  eléggé  hosszúak4'. 

* 

Emlékirataiban  Joseph  von  Ivopf  megemlékszik 
egy  Faber  nevű  festőről,  akit  hibái,  tehetségtelen- 
sége  és  furcsaságai  miatt  senki  sem  vett  komolyan. 
„No  bizony  —  szólt  egy  napon  Faber  —  úgy 
festeni  mint  Rafael,  nem  valami  nehéz.  Ezt  én  is 
tudnám.  De  ki  fizeti  meg?“ 

HAZAI  KRÓNIKA 

nŰVÉSZETI  ÜGYEK  A  PARLAMENTBEN. 

A  magyar  képviselőház  vajmi  ritkán  foglal¬ 
kozik  a  művészet  ügyeivel.  Annál  nevezetesebbnek 
tartjuk  Horthy  Béla  orsz.  képviselő  január  14-iki 
felszólalását,  amelyben  művészetünk  legfontosabb 
bajaira  utalt  s  egyben  egészséges  programmot  is 
adott.  Helyénvalónak  tartjuk  a  beszéd  ide  vonat¬ 
kozó  részét  némi  rövidítésekkel  közölni : 

„Talán  sehol  sem  igényel  oly  körültekintést  az 
állami  beavatkozás  a  dolgok  irányításában,  mint 
éppen  a  kultúra  ezen  ágánál  :  ha  valahol,  ügy  itt 
kell  az  erők  szabad  fejlődését  biztosítani.  Oly 
könnyen  kárttevő  itt  az  állami  beavatkozás,  hogy 
egyrészt  a  legfinomabb  tapintatra  van  szükség 
annak  meghatározásánál,  hogy  meddig  s  mily  fok¬ 
ban  érvényesüljön  ez  a  beavatkozás,  másrészt  az 
egyszer  helyesnek  felismert  programmot  férfiasán 
át  is  kell  ültetni  az  életbe,  mert  minden  fél¬ 
intézkedés  csak  káros  lehet.  Ily  félintézkedés 
szülötte  volt  például  legfontosabb  művésznevelő 
iskolánk :  a  m intaraj ziskola  és  rajztanárképző. 
Művészeket  is  akart  nevelni,  rajztanárokat  is ; 
szép  cél  mind  a  kettő,  de  csak  teljesen  külön¬ 
böző  rendszerek  keletében  érhető  el.  A  rajztanár¬ 
képző  még  aránylag  jobban  járt:  rengeteg  elméleti 
ismereteken  kívül  adott  olyasmit  is,  amire  bizo¬ 
nyos  jóakarattal  rá  lehet  fogni,  hogy  művészi 
munkálkodás.  Viszont  a  mintarajziskolában  a  sok 
elméleti  tárgyat  nyögték  a  fiatal  művésznövendé¬ 
kek,  beszorultak  osztályokba,  kurzusokba,  szemesz¬ 
tereket  kellett  végigróniok,  még  akkor  is,  ha  a 
festőtanárok  egyénisége  nem  felelt  meg  nekik. 
Semmi  sem  oly  végzetes  a  fiatal  művésznövendékre, 
mint  az,  ha  művészeti  elmélettel  tömik  tele,  ennek 
köszönjük  a  múltban  a  legsivárabb  akadémikus 

festészetet.  Az  elmélet  még  csak  nem  is  egyengeti 
a  fiatal  művész  űtját,  nem  engedi  meg  szabad 
fejlődését,  mert  más  művészek,  más  korok  esze- 
járását  plántálja  beléje,  holott  mi  azt  várnók,  hogy 
műveiben  a  mai  kor  és  a  mi  fajunk  eszejárása 
nyilatkozzék  meg. 

Hasonló  félmunka,  elrontott  munka  volt  a 
Képzőművészeti  Tanács  szervezése.  Azt  akarták, 
hogy  ez  a  fórum  művészeti  kérdésekben  tanácsot 
adjon  s  így  a  művészeti  ügyek  kormányzását  bizo¬ 
nyos  egységes  szempont  irányítsa.  No  meg  aztán 
illő  tempore  jó  volt  ez  a  tanács  arra  is,  hogy 
bizonyos  fokig  fedje  a  miniszter  hátát.  Kineveztek 
tehát  egy  bizottságot,  amelynek  hivatása  munka 
volna.  De,  t.  Ház,  méltóztassanak  csak  elképzelni 
egy  ötven-hatvan  tagból  álló  bizottságot  munka 
közben!  Merő  lehetetlenség  egy  ily,  saját  tömegé¬ 
nél  fogva  tehetetlen  bizottságot  oly  munkára  fogni, 
amely  a  művészet  és  az  élet  finom  relációit  szabá¬ 
lyozza.  Mily  áldásos  működést  fejthetne  ki  e  nehéz¬ 
kes  apparátus  helyén  egy  feltucat,  vagy  még  ennél 
is  kevesebb,  de  kiváló  szakember ! 

Félmunka  volt,  t.  Ház,  az  is,  amidőn  derűre- 
borúra  mesteriskolákat  alapítottak  nálunk.  Három 
mesteriskola,  freskóiskola,  női  festőiskola,  aquarell- 
iskola  keletkezett  állami  pénzen,  sőt  ha  jól  hallot¬ 
tam,  egyideig  kisértett  egy  pasztelliskola  ideája  is. 
Mai  szervezetükben  ezek  csak  pénzfecsérlést  jelen¬ 
tenek.  Hiába  gondolja  ki  valaki  a  legszebb  terve¬ 
zetet  ily  célokra :  ha  az  nem  felel  meg  az  élet 
kívánalmainak,  akkor  holt  munkát  végzett.  Papi¬ 
roson  ezeknek  az  intézeteknek  az  a  céljuk,  hogy 
a  fiatal  művész,  ha  elvégezte  az  alapvető  tanul¬ 
mányokat,  magasabbrendű  kiképzésben  részesüljön. 
Szép  gondolat,  de  csak  papiroson  van  meg.  Én 
nagyon  jól  tudom,  t.  Ház,  mint  festenek  ezek  a 
mesteriskolák  az  életben.  Beszélgessenek  egyszer, 
mint  ahogy  én  beszélgettem,  egyszer  s  másszor 

bizalmasan  oly  fiatal  festőkkel,  akik  pályáztak  a 
mesteriskolába.  Kérdezzék  meg,  miért  mentek  oda  ? 
Őszinte  pillanatokban  azt  a  választ  kapják,  hogy 
az  ingyen  műterem,  az  ingyen  modell,  a  kényel¬ 
mes  stúdium  s  az  esetleg  várható  protekciós  meg¬ 
rendelések  vonzották  oda  ezeket  a  szegény  embe¬ 
reket,  akik  még  nem  tudnak  másként  boldogulni 
az  életben.  Mi  történik  azután  ott  ?  Az  ifjú  gene¬ 
ráció  bevonul  egy  iskolába,  tele  modern  vágyakkal 
és  fiatalos  törekvésekkel  s  ott  egy  oly  tanár  korrek¬ 
túráját  kapja,  aki,  bármily  nagyrabecsült  alakja 
művészetünknek,  mégis  végtelen  távolságban  áll  e 
modern  vágyaktól.  Tanár  és  tanítvány  közt  egyet¬ 
len  rokonszál,  egyetlen  közös  eszme  sem  talál¬ 
ható  itt.  Idegenül,  néha  ellenségesen  néznek  egy¬ 
másra.  A  hangulat  pedig  mindkét  részen  az  elégü- 
letlenségé. 

Félmunkát,  ijesztőn  félmunkát  végezett  eddig 
a  kultuszminisztérium  a  művészeti  ösztöndíjak  oszto¬ 
gatásával.  Három-négyszáz  forintot  adtak  a  fiatal 
festőnek,  szobrásznak.  Azzal  a  pár  forinttal  men¬ 
tek  ki  a  szegény  fiúk  Münchenbe,  Párisba,  hogy 
ott  oly  tanulmányokat  végezzenek,  amit  a  mi  isko¬ 
láinkban  nem  végezhetnek.  Alig  hogy  kissé  bele¬ 
találják  magukat  a  szokatlan  környezetbe,  alig 
hogy  hozzáfognak  a  komoly  munkához,  elfogyott 
a  bankó.  Szomorú  dolgokat  tudnék  mesélni  erről 
a  tárgyról. 

Az  ösztöndíj  nem  erre  való.  Adják  kevesebb, 
de  kiváló  tehetségű  embernek,  de  adják  oly  sum¬ 
mában,  hogy  csakugyan  tanulmányainak  élhessen. 
Ezt  a  félmunkát  nem  ajánlanám  így  folytatni. 

Mindazokból  a  viszonyokból,  amelyeket  eddig 
bátor  voltam  előadni,  a  fiatal  művésznemzedéknek 
új  típusa  alakult  ki  :  a  művészproletár.  Megvan  ez 
mindenütt,  de  oly  aránytalan  mennyiségben,  mint 
nálunk,  mégsem  található  sehol. 

Azt  mondhatná  valaki,  t.  Ház,  hogy  erről  mi 
többi  emberek  nem  tehetünk  s  nem  tehet  róla  az 
állam  sem.  De  még  ezt  a  szomorú  vigaszt  is  meg 
kell  vonnom  magunktól.  Igenis  tehetünk  róla,  igenis 
hozzájárul  az  állam  ezeknek  az  állapotoknak  elő¬ 
idézéséhez.  Ismét  csak  a  mintarajziskolára  kell 
visszatérnem,  amely  mai  szervezeténél  fogva  meleg¬ 
ágya  a  művészproletariátusnak.  A  mintarajziskola 
ugyanis  szervezetében  veszedelmesen  hasonlít  egy 
kórházhoz,  amelybe  minden  beteget  befogadnak 
s  aztán  a  módszerek  minden  fajával  addig  ipar¬ 
kodnak  benne  az  élet  utolsó  szikráját  is  megtar¬ 
tani,  amíg  csak  egyáltalán  lehet.  A  mintarajziskolában, 
akár  tehetséges  valaki,  akár  tehetségtelen,  meg¬ 
tanulhat  bizonyos  recepteket,  bizonyos  formákat, 
bizonyos  elméleteket  s  ezeket  jelesre  vagy  jóra 
tudván,  önmagát  azzal  áltatja,  hogy  van  tehetsége. 
Észre  sem  veszi,  hogy  egy  norinbergi  tölcsérrel 
vitték  mindezt  a  fejébe  s  hogy  abból  tulajdonkép¬ 
pen  minden  a  másé,  semmi  sem  az  övé.  így  megy 
szépen  osztályról-osztályra,  végig  ama  bizonyos 
szamárlétrán,  s  csak  akkor  ocsúdik  fel  ijedten, 


midőn  az  iskola  elvégzése  után  kilép  az  életbe. 
Most  aztán  a  világ,  a  kritika,  a  klikkek  stb.  az 
okai  annak,  hogy  ő  nem  boldogulhat.  Arra  ren¬ 
desen  sohasem  ébred  a  szerencsétlen,  hogy  az 
okot  a  maga  tehetségtelenségében  keresse.  Hisz 
oly  szép  simán  folytak  tanulmányai  a  mintarajz¬ 
iskolában. 

E  bajokon  csak  összes  képzőművészeti  iskoláink 
egységes  reformjával  segíthetünk.  Oly  intézetet  kell 
teremteni,  amely  egyrészt  alkalmat  ad  a  kiváló 
talentumoknak  a  lehető  legerősebb  fejlődésre,  más¬ 
részt  természetes  szelekció  révén  már  a  pálya  leg¬ 
elején  elijeszti  onnan  az  oda  nem  való  elemeket. 
Van-e  ilyen  intézmény,  képzelhető-e  ilyen  iskola? 
Van,  t.  Ház,  s  tehát  meg  is  csinálható  nálunk. 
A  an  a  külföldön  nem  egy.  S  érdekes  nézni,  hogy 
a  legszebb  készültségű  művészek  ott  épp  ezekből 
az  intézetekből  kerültek  ki.  A  nevük  szabadiskola, 
école  libre,  scuola  libera.  A  szabadiskola  jóval 
kevesebbe  kerülne  s  jóval  többet  adna.  A  tanít¬ 
vány  annak  a  mesternek  a  korrektúráját  kapja, 
aki  leginkább  megfelel  neki.  A  tehetségtelen  ember, 
magára  hagyatva,  csak  csekély  önerejére  utalva, 
ott  nagyon  hamar  kiábrándul.  A  szabadiskolától 
várjuk  művészeti  állapotaink  szanálását.  Persze  ezt 
nem  lehet  bürokratikusán  elintézni  :  művészi  hit, 
a  meggyőződések  finom  latolása  s  a  mi  hazai 
viszonyaink  mérlegelése  kell  hogy  a  szervezésénél 
döntő  szerepet  játszanak. 

Félmunka  volt,  t.  Ház,  a  mi  építészeink  neve¬ 
lésének  organizácziója.  A  fiatal  építész  nálunk  a 
műegyetemre  megy,  jó  intézménybe,  ahol  megis¬ 
mertetik  az  összes  szerkezetekkel  és  az  összes  régi 
stílusokkal.  Ami  az  építészetben  tudomány,  azt  itt 
kitűnő  szakemberektől  tanulja  meg  az  ifjú.  Csak¬ 
hogy  az  építészet  nem  pusztán  tudomány,  hanem 
egyúttal  művészet  is.  Mi  több,  minket  a  kultusz- 
budget  tárgyalásakor  nem  is  érdekelhet  oly  építé¬ 
szet,  amely  nem  művészet.  A  mi  fiatalemberünk 
elvégzi  tehát  a  politechnikumot  s  most  kezdődnék 
az  az  idő,  amidőn  művészi  kiképzésére  gondol¬ 
hat.  Ezt  a  művészi  kiképzést  egy  politechnikum 
sem  adja,  de  hisz  nem  is  ez  a  célja.  A  külföldön 
különféle  intézmények  létesültek  e  célra,  nálunk 
ilyesmi  nincs.  Fiatal  építőnk  tehát  kénytelen  kül¬ 
földre  menni  artisztikus  kiképzése  céljából. 

Tisztelt  Ház !  Legyen  szabad  ezen  a  helyen, 
ahol  nemzeti  kultúránk  kiformálásáról  folyik  a  ta¬ 
nácskozás,  a  mellékesnek  látszó,  de  lényeges  körül¬ 
ményről  behatóbban  szólnom.  Azt  akarjuk,  hogy 
nemzeti,  magyaros  legyen  az  építészetünk.  Azt 
akarjuk,  hogy  elüssön  a  némettől,  olasztól,  franciá¬ 
tól.  S  t.  Ház,  hogyan  segítjük  elő  e  szép  célt? 
Hogyan  neveljük  nemzetivé  építészetünket  ?  Azzal, 
hogy  a  politechnikumon  kiképezzük  az  építész¬ 
fiatalságot  ?  De  hisz  ott  épp  azt,  amiben  a  nemzeti 
vonás  megnyilvánul,  épp  azt  nem  tanítják  és  nem 
taníthatják.  Kívánunk  nemzeti  formanyelvet  s  hogy 
ezt  a  nemzeti  íőrmanyelvet  megtanulják:  külföldre 

kényszerítjük  e  célból  építészeinket.  Lehet-e  ennél 
fonákabb  eljárást  elképzelni?  Nem  is  félmunka,  jó¬ 
formán  semmi  az,  amit  ezért  az  eminens  célért 
tettünk. 

A  közvélemény  és  jeles  művészek  egész  sora 
évek  óta  hangosan  követeli,  hogy  e  fontos  cél 
érdekében  tegyünk  valamit.  A  kérés,  a  követelés 
süket  fülekre  talált.  Akiktől  ezt  kérték,  azoknak 
nem  volt  szívük  ezt  a  szózatot  meghallani.  S  nem 
volt  érzékük  ahhoz,  hogy  megértsék,  mit  jelent  e 
két  szó  :  nemzeti  építészet.  Lám,  t.  Ház,  egy  séta 
bármely  városunk  utcáján,  meggyőz  minket  arról, 
hogy  építészetünk  német,  olasz  vagy  francia.  Vagy 
annak  rossz  imitációja.  Idegenben  lakunk,  amikor 
Magyarországon  lakunk.  Nemzeti  érzésünk  csak 
az  ajkunkon  van  meg  :  hajlékunk,  bizalmas  ottho¬ 
nunk  külföldi.  Kérdem,  t.  Ház,  egyezik-e  ez  azzal, 
amit  magyar  kulturtörekvésnek  nevezünk  ? 

Voltak  ennek  a  magyar  építészeti  formanyelvnek 
bátor  küzdői,  lelkes  bajnokai.  S  vannak  is.  Egy- 
egy  munkájuk  előtt  a  külföld  nagy  művészei  is 
kalapot  emelnek.  Még  nem  mondták  ki  az  utolsó 
szót,  még  űtban  vannak.  Önfeláldozó  munkával 
folytatták  kísérleteiket.  Mi  volt  a  részük  ?  Támo¬ 
gattuk-e  őket  ?  Siettünk-e  útjukból  az  akadályokat 
elhárítani  ?  Nem,  t.  Ház.  A  hivatalos  művészet¬ 
politika  mellőzte  e  törekvéseket.  Olykor  juttatott 
egy-egy  kiváló  ily  irányú  mesternek  egy-egy  munkát. 
S  azzal  azt  hitte,  eleget  tett  kötelességének.  íme, 
egy  pont,  amelynél  az  állam  jótékonyan  avatkoz¬ 
hatnék  be  a  művészet  sorsába.  Még  pedig  oly¬ 
képpen,  hogy  nem  pusztán  holmi  megbízással  tisz¬ 
telje  meg,  legtöbbször  contre  coeur,  e  mestereket, 
hanem  arról  is  gondoskodjék,  hogy  e  mesterek 
magyar  tanításai  kárba  ne  veszszenek.  Itt  volna 
helyén  egy  minden  bürokratikus  elemtől  megtisztí¬ 
tott  építészeti  iskola  szervezése,  amely  melegágya 
lehetne  a  magyar  formanyelv  törekvéseinek.  Szidták, 
gúnyolták  a  törekvéseket,  mondták :  kiforratlanok . 
Kettőt  válaszolhatok  erre,  t.  ház.  Először  a  leg¬ 
kiforratlanabb,  de  artisztikus  törekvés  is  többet  ér, 
emberibb,  mint  régi  reneszánsz  és  barokk-formák 
utánzása,  másodszor  pedig  azt,  hogy  máról-holnapra 
nem  termett  meg  sem  a  görög,  sem  a  gótikus, 
sem  semmilyen  stílus.  Ha  mi  magyaros  építészetet 
kívánunk,  amely  végre  magyar  karaktert  adjon  váro¬ 
sunknak,  úgy  még  akkor  is  elő  kellene  mozdítani 
minden  idevágó  törekvést,  ha  azokat  kisebb  emberek 
képviselnék,  mint  amilyenek  tényleg  képviselik. 

Csak  egyet  szeretnék  még  szives  engedelmükkel 
kiemelni.  Ha  a  legegészségesebb  intézményekkel  gon¬ 
doskodtunk  is  művészeink  neveléséről,  még  nem 
végeztünk  el  minden  feladatot.  Mert  hiába  volna 
ezer  elsőrangú  művészünk,  ha  a  közönség  érzék- 
telenül  állana  velük  szemben. 

Hogyan  állunk  most  már  ezzel  a  közönsé¬ 
günkkel  ? 

Bizonyos  javulást  s  haladást  nem  lehet  e  részben 
eltagadni.  Éledezik  s  fejlődik  a  művészet  iránt  való 

érzék.  Elég,  ha  két  számot  említek  :  a  Képzőművé¬ 
szeti  Társulatnak  öt  évvel  ezelőtt  2500  tagja  volt, 
ma  8000.  A  közönség  lassankint  vonzódik  a  művé¬ 
szetekhez. 

Ha  azonban  ez  oly  fontos,  akkor  bizonyára 
állami  feladat  e  fontos  kérdés  megoldását  elősegí¬ 
teni.  Nem  áltatom  magam  t.  ház,  azzal,  hogy  az 
államnak  módjában  van  a  mostani  közönséget  inten¬ 
zív  művészet-kultuszra  nevelni.  El  lehet  érni  itt  is 
sokat,  én  azonban  távolabbi,  szélesebb  horizontokra 
szeretném  irányítani  tekintetüket,  Nekünk  oda  kell 
törekednünk,  hogy  ha  a  mai  publikum  nem  nevel¬ 
hető  már  teljesen  a  művészet  átértésére  :  ám  neveljük 
arra  a  jövendő  publikumát:  azt  az  ezer  meg  ezer 
apró  magyart,  aki  most  az  iskolapadon  ül.  Ha  ez 
sikerül,  valóban  fundamentálisan  biztosítjuk,  nem¬ 
zeti  művészetünk  jövőjét. 

Lehet-e  ilyesmit  elérni  ? 

Igenis,  lehet.  Még  pedig  az  iskola  keretén  belül. 
Nem  talán  azzal,  hogy  műtörténetet  tanítunk.  Mert 
akkor  csupán  neveket  és  évszámokat  adunk  az 
apróságnak,  újabb  terhes  lomot  a  már  meglévőhöz. 
Másként.  Van  erre  egy  jó  szervünk,  rendelkezé¬ 
sünkre  áll  egy  derék  kar :  a  magyar  rajztanító  és 
rajztanár.  Az  ő  kezéről  kell  leoldanunk  az  útmuta¬ 
tások  bilincsét,  az  ő  tetterejét  és  intelligenciáját 
kell  élesztenünk,  hogy  egészséges  módszerrel  bele¬ 
vigye  az  iskolásgyermeket  a  művészet  elemeibe. 

T.  ház !  mély  respektussal  nézem  ennek  a  kar¬ 
nak  új,  modern  munkálkodását.  Az  idők  elváltoztak: 
a  rajztanárban  fontos  embert  látunk.  Hála  néhány 
kiváló  emberünk  hősies  munkálkodásának,  ma  már 
nem  az  a  rajztanár,  aki  régen  volt.  Mire  tanított 
minket?  Görög  s  más  síkdísztmények  másolására. 
Szépen  ki  kellett  azokat  tussal  húzni  és  előírt 
színekkel  kifesteni.  Hogy  férne  bele  egy  10 — 15 
éves  gyerek  fejébe  egy  görög  stilizált  minta,  amely¬ 
ben  500  év  görög  kultúra  jegecesedett  ki  ?  Igazán 
haszontalan  időtöltés  volt  ez  a  íajta  rajz.  S  a 
szegény  rajztanárnak,  ha  még  oly  talentumos  volt 
is,  nem  volt  szabad  ettől  a  kaptafától,  ettől  a 
bürokratikus  sablontól  eltérnie. 

Ma,  hála  az  ezért  folyt  küzdelmeknek,  más 
munkát  végez  a  modern  rajztanár.  Nem  holt  robot 
az,  hanem  organikus  bevezetés  az  élő  művészet 
megismerésébe. 

A  főváros  összes  községi  iskoláiban  már  rend¬ 
szeresítve  van  a  modern  rajztanítás.  Mi  több, 
a  külföld  is  szemet  vetett  már  rá.  A  milánói 
kiállításon  a  fővárosi  iskolásgyermekek  rajzai  való¬ 
sággal  szenzációt  keltettek.  Az  olasz  rajztanárok 
mohón  kaptak  rajta  s  új  és  újabb  küldeményeket 
kértek.  Azt  akarják,  hogy  az  olasz  rajztanítás  a 
magyar  mintára  reformáltassék. 

Vájjon,  t.  ház,  gondoskodtunk-e  mi  arról,  hogy 
a  magyar  rajztanítás  is  reformáltassék  erre  a  ma¬ 
gyar  mintára  ! 

Sajnos,  nem.  Ez  még  csak  a  főváros  községi 
iskoláinak  privilégiuma. 


Hazai  krónika 


E  módszernek  ma  már  van  irodalma  is  és 
ezért  nem  fejtem  ki  bővebben. 

Ha  az  iskolákban,  valamennyiben  ily  intelli¬ 
gens  rajztanítás  rendszeresíttetnék,  úgy  oly  nem¬ 
zedékre  volna  kilátás,  amely  ennek  révén  nyílt 
fővel  s  gyakorlott  szemmel  állana  művészeink  alko¬ 
tásai  elé.  Ez  volna  az  igazi  műértő  publikum, 
ennek  szelleme  termékenyítené  meg  igazában  művé¬ 
szetünket.  “ 

ELYREIG AZÍTÁS .  A  Művészet  1906.  évi  VI. 
számában  a  406-ik  oldalon  a  3-ik  számúi  idézet 
a  következőkre  igazítandó  ki :  Aleardi  és  Muttoni. 
Verona.  1853.  A  szöveget  Aleardi  írta,  a  metsze¬ 
tek  Muttoni  művei. 

HÉ  REMKED  VELŐK  EGYESÜLETE  címmel  két  éve 
ü=i  működik  nálunk  egy  érdemes  társulat.  Céljául 
a  plakett-  és  érem-művészet  fejlesztését  tűzte  ki, 
olyformán,  hogy  tagokat  gyűjt  s  a  rendelkezésre 
álló  anyagi  eszközöket  pályázatok  kiírására,  meg¬ 
rendelésre  fordítja.  Eddig  kiadta  Beck  Ö.  Fülöp 
„Petőfi44  és  Teles  Ede  „Anyaság4'  című  plakettjét. 
Hamburgban  az  idei  télen  kiállítást  rendezett  magyar 
plakettekből,  amely  kiállítás  várakozáson  felül  járt 
anyagi  és  erkölcsi  sikerrel.  Az  Éremkedvelők  Egye¬ 
sületének  150  rendes  tagja  van.  Ezzel  a  rendes 
taglétszám  teljes.  Pártolótagokat  azonban  az  egye¬ 
sület  szívesen  fogad. 

POLL  HUGÓ  „Vásár44  című  képét  közöljük 
mellékletünkön. 

JÁVOR  PÁL  rajzolta  az  1.,  14.,  19.,  38.,  46., 
52.  és  66.  oldal  fejlécét. 

MUHITS  SÁNDOR  rajzolta  a  6.  oldal  fejlécét 
és  a  18.  oldal  záródíszét. 

PONGRÁC  KÁROLY  „Szolnoki  táj44  cimű  fest¬ 
ményét  reprodukáljuk  a  20.  oldalon. 

MIHALIK  DÁNIEL  tanulmányát  közöljük  a  21. 
oldalon. 

NAGY  SÁNDOR  ex-librisét  reprodukáljuk  a  29. 
oldalon. 

CONRAD  GYULA  tanulmányát  közöljük  a  28. 
oldalon. 

LAKATOS  ARTÚR  rajzolta  a  30.  és  34.  oldal 
fejlécét. 

TELCS  EDE  „Anyaság44  című  plakettjét  közöl¬ 
jük  a  37.  oldalon. 

WEBER  JÓZSEF  rajzolta  a  62.  oldal  fejlécét. 


J  SZOBOR.  December  2-án  leplezték  le  gróf 
Andrássy  Gyula  lovasszobrát  Budapesten.  A 
szobor  Zala  György  műve. 

RPEMESVÁRI  LEVÉL.  A  Nemzeti  Szalon  október 
il  elején  Temesvárott  rendezett  tárlata  ötletéből 
azokra  a  hibákra  szeretnék  rámutatni,  amelyek  a 
vidéki  tárlatok  rendezésénél  még  mindig  makacsul 
tartják  magukat.  Pedig  ez  a  tárlat,  mondhatni,  pom¬ 
pásan,  várakozáson  felül  sikerült  s  a  mintegy  300 
tárgy  közül  hetven  talált  vevőre.  Viszonylagosan 
is,  meg  abszolúte  is,  igen  szép  eredmény.  Az  eladó 
művészek  között  vannak  :  Déry,  Szenes,  Kacziány, 
Gulácsy,  Rubovics,  Kézdi,  Grossmann  Hedvig,  Ma- 
gyar-Mannheimer,  Jászai,  Bachmann,  Egervári,  Túli, 
Tölgyessy,  Gergely,  Markó,  Feszty,  Ligeti,  Kiss 
György  stb.  A  legnagyobb  vétel  600  koronát  tett 
ki,  ámde  a  többi  vétel  mind  a  200  korona  alatt 
és  körül  mozgott. 

A  vételkedvnek  ez  az  alacsony  foka  az,  a  mi 
tulajdonképpen  a  vidéki  tárlatok  főbaja  és  jellem¬ 
zője.  Nagyobb,  művészibb  kép  általán  véve,  ez  idő 
szerint  a  200 — 300  koronánál  kezdődik,  a  meny¬ 
nyire  én  ismerem  művészeti  viszonyainkat.  Már 
most  mindazon  művészek,  kiknek  nagyobb  lendü¬ 
letű  s  árú  képei  voltak  ezen  a  tárlaton,  keserűen 
és  szerintem  jogosan  panaszkodnak,  hogy  az  ő 
műveik  csupán  mintegy  díszkeretét  adják  azoknak 
a  könnyebb  stílusú  és  vidékiesebb  ízű  műveknek, 
melyek  oly  szerencsések,  hogy  könnyen  vevőre 
találnak.  S  ha  ez  így  megy  folyton  a  vidéki  tár¬ 
latokon,  bizony  elmaradnak  onnan  éppen  ezek  a 
jobb  művek. 

Ez  a  jogos  panasz  azonban  szerintem  nem  a 
tárlat  rendezősége  ellen  volna  emelendő,  mert  ennek 
a  temesvári  tárlatnak  művészi  nívója  szokatlanul 
magas  volt,  hanem  méltán  érheti  panasz  a  közönséget. 

Minden  egyes  jobb  műnek  megjelenése  tehát 
úttörő  hazafias  tett,  mely  egyszer  okvetlenül  meg¬ 
hozza  gyümölcsét  a  közönség  ízlésének  emelésében. 

De  vájjon  e  messzi  célért  kockáztassa  műveit 
a  művész  ?  Törje,  rontsa,  képeit,  rámáit,  fizessen 
rá  a  tárlatra  ?  Ez  olyan  kérdés,  melyet  éppen  az 
erősebb  stílusú  művészek  javára  volna  illendő  el¬ 
intézni. 

Tehetné  ezt  egyfelől  a  tárlat  rendezősége  azzal, 
amit  pl.  Temesvárott  is  helytelenül  elmulasztott, 
hogy  az  erősebb  kvalitású  műveket,  többet  együtt¬ 
véve,  a  helybeli  múzeumoknak,  hatóságoknak  jutá¬ 
nyos  áron  felajánlana.  Az  ajánlat  hivatalosan  volna 
teendő,  kiemelve  az  ajánlatban  a  mű  érdemeit.  A 
kérdéses  hatóságok  nagyobb  kedvet  kapnának  a 
vételre,  mert  magukra  hagyva  művészek  és  művek 
felől  legtöbbnyire  maguk  a  vezető  egyéniségek  is 
teljesen  tájékozatlanok  a  vidéken.  De  lehetne  talán 
valamely  pontosan  meghatározott  kárpótlást  is  adni 
a  vidéki  tárlatokon  önzetlenül  többször  is  résztvevő 
művészeknek.  Végtére  is  ha  már  hasznuk  nincs, 
legalább  ne  károsodjanak. 

Mű  veszeti  ivó  dal  o  m 


A  legnagyobb  mértékben  veszélyes  és  művészeti 
céljaink  összessége  ellen  van,  ha  egy  vidéki  tárlat 
oly  rövid  ideig  van  nyitva,  mint  a  temesvári  volt : 
nyolc  napig. 

Ez  az  idő  igazán  egyébnek,  mint  erőltetett  eladási 
campagnenak,  nem  nevezhető. 

Miután  a  vidéki  közönség  nem,  vagy  alig  vagy 
pedig  gyönge  dolgokat  vesz  :  mi  lehet  a  tárlat  igazi 
célja  más,  mint  hogy  tanítson,  neveljen  ?  A  kiállí¬ 
tási  időt  tehát  fel  kell  használni  minden  okos  esz¬ 
közzel  arra,  hogy  a  tárlat  művészi  becsét,  művé¬ 
szeti  irányait  a  közönséggel  megismertessük.  Oly 
nagyobb  helyeken,  mint  a  milyen  Temesvár,  akad 
erre  ember.  Jellemző  pl.  erre  a  tárlatra,  hogy  egyet¬ 
len  plein-air  vagy  impresszionista  kép  sem  kelt  el, 
pedig  Nyilassy,  Túli,  Molnár,  Kaciány  s  mások 
művein  ez  az  irány  kitűnő  művekkel  volt  képvi¬ 
selve.  A  közönség  a  modern  irányzatok  felől  tel¬ 
jesen  homályban  van.  A  tárlatokat  régi  akadémikus 
avagy  még  alantabb  álló  irodalmi  szemmel  nézi. 
Tizenöt-hűsz  napi  tárlat  alatt  tanító  bemutatásokkal 
többet  használhatunk  a  közízlésnek  s  a  jobb  művé¬ 
szeti  elveknek,  mint  száz  ceremoniás  eladással.  A 
temesvári  rövid  tárlatnak  különben  nem  a  Szalon, 
hanem  külső  körülmények  voltak  az  okai. 

Megvolt  a  jó  szándék  abban  az  irányban  is, 
hogy  egy-két  okos  felolvasás  tartassák,  hiszen  a 
megnyitó  előadáson  Lázár  Béla  és  Kacziány  felol¬ 
vastak,  a  tárlat  folyamán  pedig  Déry  az  igazán 
fáradhatatlan  rendező  a  „művészi  látásról"  beszélt, 
ámde  ezek  nem  annyira  tanító,  hanem  inkább  pará¬ 
dés  felolvasások  voltak  ;  Déry-ét  kivéve,  a  tárlat 
falain  kívül  s  bemutatások  nélkül. 

A  temesvári  tárlaton  kitűnt  továbbá  az  is,  hogy 
a  közönség  szívesen  veszi  a  kisplasztika  tárgyait. 
Ligetinek  négy,  Kiss  Györgynek  két  műve  talált 
vevőre.  Bár  a  vezetőség  e  tekintetben  szép  munkát 
fejtett  ki,  jövőre  szobrászainkat  jobban  kellene  sze¬ 
repeltetni  a  vidéki  tárlatokon. 

A  „Művészet"  hasábjain  nem  egyszer  volt  szó 
arról,  hogy  a  vidéknek,  ha  emelni  akarjuk,  adjuk 
a  lehető  legjobbat.  Ez  igen  szép  elv,  de  magában, 
mint  a  temesvári  magas  színvonalú  tárlat  is  mutatja: 
nem  elegendő.  Jól  tervezett  tanító-előadásokról  és 
hosszabb  kiállítási  időről  is  kell  e  mellett  gondos¬ 
kodnunk.  Lovas  Imre 

ITÜNTETÉSEK.  Az  1906.  évi  milánói  nemzet¬ 
közi  kiállítás  magyar  iparművészeti  csoportjá¬ 
ban  nagy  díjat  kapott  Horti  Pál,  Kriesch  Aladár, 
Nagy  Sándor,  Faragó  Ödön,  Maróti  Géza,  Stróbl 
Alajos,  Ligeti  Miklós,  Zala  György,  Dékáni  Árpád, 
ülgyai  Viktor,  Paczka  Ferencné,  Beck  Ö.  Fülöp, 
Simay  Imre.  Díszoklevelet  kaptak  :  Undi  S.  Mariska, 
Wiegand  Ede,  Kriesch  Aladár,  Helbing  Ferenc,  Glatz 
Oszkár,  Márk  Lajos,  Morelli  Gusztáv,  Rippl-Rónai 
József,  Székely  Árpád,  Vaszary  János,  Tarján  Osz¬ 
kár.  Aranyérmet  kaptak  :  Menyhért  Miklós,  Markup 
Béla,  Holló  Barnabás,  Sovánka  István,  Betlen 

Gyula,  Benkó  (Medgyaszay)  István,  Undi  S.  Mariska, 
Chabada  Béla,  Vadász  Miklós,  Vesztróczi  Manó, 
Pravotinszky  Lajos,  Mátrai  Lajos,  Róna  József, 
Berán  Lajos,  Förk  Ernő,  Boros  Rudolí,  Petrányi 
Miklós,  Raffay  László,  Gróh  István,  Jankó  Gyula, 
Molnár  Jenő,  Lakatos  Artúr,  Weszeli  Vilmos, 
Suján  Pál. 

A  Pesti  Chevra  Kadisa  építészeti  pályázatán, 
amelyet  gyógyíthatlan  betegek  számára  építendő 
intézet  tervezetére  hirdetett,  a  zsűri  két  első  díjat 
ítélt  oda.  Az  egyiket  Leitersdorfer  Béla  kapta,  a 
másikat  Bálint  és  Jámbor  építőművészek.  A  máso¬ 
dik  díjat  Vágó  László  és  József,  a  harmadikat 
Fejér  és  Ritter  építőművészek  nyerték. 


MŰVÉSZETI  IRODALOM 

FESTÉSZET. 

Kacziány  Ödön  kiállítása.  írta  Meller  Simon,  Szerda 
okt.  3. 

Henri  de  Groux.  írta  L.  H  — i,  Pester  Lloyd  okt.  11. 

Bihari  Sándor.  írta  F.  H.  Magyar  Szemle  okt.  11. 

Bihari  Sándor  műveinek  kiállítása.  írta  Meller  Simon, 
Szerda  okt.  10. 

„Ein  wiedergefundenes  Bild  des  Tizian."  (Kilényi 
Hugó  tanulmánya.)  írta  R.,  Pester  Lloyd  okt.  17. 

A  budapesti  Tizián-kép.  Az  Újság  okt.  19.  és  24. 

Ugyanarról  Halász  Sándor.  Budapesti  Hírlap  okt.  23. 
és  Kilényi  Hugó,  u.  o.  okt.  24. 

Paul  Cézanne.  írta  Fíilep  Lajos,  Szerda  okt.  31. 

Aubrey  Beardsley.  Irta  Michael  Josef  Eisler,  Pester 
Lloyd  nov.  7. 

Cézanne.  írta  Színi  Gyula,  Pesti  Napló  nov.  7. 

Kézdi-Kovács  László  kiállítása.  Napilapok  nov.  7. 

Ein  wiedergefundenes  Bild  des  Tizian.  (Kilényi  könyv, 
ism.)  A.  F.  S.,  Neue  Freie  Presse  nov.  7. 

Tizián-kép  Budapesten.  (Kilényi  könyv.)  Meller  Simon, 
Szerda  nov.  7. 

A  révbe  ért  szecesszió.  (Bécsi  levél.)  írta  Lengyel 
Géza,  Budapesti  Napló  nov.  9. 

Kimnach  László  (megh.).  Napilapok  nov.  10. 

Kézdi-Kovács  László  képei.  Hét  ( — m) ;  Vasárnapi 
Újság,  Ország-Világ  (b.) ;  Uj  Idők  ( — ó)  nov.  11. 

Aus  dem  Wiener  Ivunstleben.  írta  L.  H — i,  Pester 
Lloyd  nov.  11. 

Kritikusok,  piktorok.  Irta  Fráter  Aladár,  Vasárnapi 
Újság  nov.  18. 

Kimnach  László.  írta  K  —  ny  Ö  —  n,  u.  o. 

A  Kimnachi-eset.  írta  Syrion,  A  Hét  nov.  18. 

A  hnnek  (a  téli  tárlaton).  Irta  Alexander  Bernát, 
Vasárnapi  Újság  nov.  25. 

Magyar  motívumok  a  festészetben.  írta  Fitz  József. 
Keresztény  Magyar  Ifjúság  nov.  10. 

A  finnek  művészete.  Irta  Lyka  Károly,  Uj  Idők  dec.  2. 

Pállya  Celestin  kollektív  kiállítása.  Napilapok  dec.  7. 

Királyfalvy  Károly  és  Ács  Ferenc  kiállítása.  Napi¬ 
lapok  dec.  9. 


Művészeti  irodalom 


Női  képkiálHtásokról.  Irta  Tutsekné  Bexheft  Lilly,  Az 
Újság  dec.  16. 

A  madonna.  Irta  Simkó  József,  Független  Magyar- 
ország  dec.  25. 

Félicien  Rops.  írta  dr.  M.  Josef  Eisler,  Pester  Lloyd 
dec.  25. 

Lesser  Ury.  (Berlini  levél.)  írta  R.  Bárdy,  Pester  Lloyd, 
1907  jan.  1. 

A  politikus  rajz.  írta  Alfa.  Budapesti  Hírlap  jan.  9. 

Vajda-kiállítás.  Napilapok  jan.  11. 

Die  Münchener  Secession  in  Wien.  írta  L.  H — i, 
Pester  Lloyd  jan.  15. 

Ein  wiedergefundenes  Bild  des  Tizian.  Studie  von 
Hugó  von  Kilényi.  Budapest,  Pallas  1906.,  31.  1.,  7  mellékl. 

Székely  Bertalan  tanítása.  írta  Tardos  Krenner  Vik¬ 
tor.  Rajzoktatás,  X.  1. 

A  festői  ábrázolás  eszközei.  írta  Hollós  Károly.  U.  ott. 

Böcklin.  írta  Tardos  Krenner  Viktor.  U.  ott. 

SZOBRÁSZAT. 

Két  szobor.  (Bezerédj-Washington ;  Strobl-Semmel- 
weis.)  Szerda  okt.  3. 

Művészet  a  temetőben.  írta  P.  A.,  Építő  Ipar  44 —  1 556.  sz. 

Unter  Modellen  (Munkácsy-pályázat).  írtaMax  Ruttkay- 
Rothauser,  Pester  Lloyd  okt.  14. 

Újabb  Munkácsy-szobrok.  Irta  Rózsa  Miklós,  Buda¬ 
pesti  Napló  okt.  14. 

Ugyanarról.  írta  Jób  Dániel,  Magyar  Hírlap  okt.  14.; 
(K.  K.  L.),  Pesti  Hírlap  okt.  14.;  Az  Újság  okt.  14.; 
többi  napilapok  okt.  14. 

Mátrai  Lajos  halála.  Napilapok  okt.  16. 

A  Munkácsy-szobor-pályázat.  írta  Fieber  Henrik, 
Magyar  Szemle,  okt.  13. 

A  Munkácsy-szobor-pályázat.  írta  Meller  Simon,  Szerda 
okt.  17. 

Új  magyar  szobrok.  írta  Lyka  IC.,  Uj  Idők  okt.  21. 

Meunier  a  Hagenbundban.  írta  Kosztolányi  Dezső, 
Budapesti  Napló  okt.  26. 

Rákóczi  és  a  bujdosók  emléke.  (Konstantinápolyi 
levél  a  galathai  és  a  rodostói  emléktáblákról.)  Budapesti 
Napló  okt.  18. 

Donáth  szobrai.  The  Stúdió  okt.  sz. 

A  Munkácsy-szobor  sorsa.  Magyar  Hírlap  okt.  26. 

Ein  Raíael-Donner-Denkmal.  írta  H.,  Pester  Lloyd  nov.  1. 

Rodin  otthon.  írta  Kozmutza  Kornélné,  Uj  Idők  nov.  1 1 . 

Rafael  Georg  Donner.  írta  Meller  Simon,  Szerda  nov.  1 1 . 

Szociálizmus  a  művészetben.  (Bécsi  levél  a  Meunier- 
kiállításról.)  írta  Eigner  Nándor,  Alkotmány  nov.  15. 

A  Munkácsy-szobor,  Napilapok  dec.  2. 

Zala  Andrássyja.  Uj  Idők  (Lyka  Károly),  dec.  9. 

Zala  Andrássyja.  Budapesti  Hírlap,  Az  Újság  dec.  7. 

Meunier-kiállítás  Bécsben.  írta  S.  Huszadik  Század, 
VII.  12. 

ÉPÍTÉSZET. 

Építészet  és  építőművészet.  írta  Meller  Simon,  Szerda 
okt.  11. 

Rákóczi  és  bujdosó  társai  hamvainak  elhelyézése. 
írta  Kertész  K.  Róbert.  Építő  Ipar  42 — 1554.  sz. 


Építészet  és  kertészet  Londonban.  írta  Rerrich  Béla, 
Építő  Ipar  44 — 1556.  sz. 

A  műegyetem  építészhallgatóinak  kiállítása.  írta  P.  H. 
Építő  Ipar  45 — 1557.  sz. 

Könyvism.  Hültl  Dezső  :  Bernini.  írta  Meller  Simon, 
Szerda  okt.  17. 

II.  Rákóczi  Ferenc  síremléke  Kassán.  írta  Meller  Simon, 
Szerda  okt.  24. 

Egy  kis  építészeti  botrány.  (A  Nemzeti  Szalon  és  a 
Képzőművészeti  Tanács.)  Magyar  Hírlap  okt.  19. 

A  Rákóczi- síremlék  elhelyezése.  írta  — Ív,  A  Nap 
okt.  25. 

Építészhallgatók  kiállítása.  Napilapok  nov.  2. 

Az  új  zenepalota.  írta  Reporter.  Az  Ország  nov.  3. 

Az  építészeti  hallgatók  kiállítása.  írta  H.  A.,  Pesti 
Napló  nov.  3. 

Megfegyelmezett  művészet.  írta  Lyka  Károly,  Uj 
Idők  nov.  4. 

Építészhallgatók  kiállítása.  írta  Meller  Simon,  Szerda 
nov.  7. 

Építészeti  mesteriskolát  Lechnernek.  írta  dr.  Lázár 
Béla,  Magyar  Szó  nov.  10. 

Budapester  Neubauten.  írta  Prof.  L.  Palóczjr,  Pester 
Journal  nov.  10. 

Az  építő  ifjúság  bemutatója.  írta  L.  K.,  Uj  Idők  nov.  1 1. 

Magyar  építésmotivumok.  írta  dr.  Pékár  Károly,  Ország 
Világ  dec.  9. 

Magyar  műemlékek.  (Forster  könyvének  ism.).  írta 
Sebestyén  Károly,  Budapesti  Hírlap  dec.  28. 

Olasz  levelek.  (Ravenna  építészetéről).  írta  Förk  Ernő. 
É.  és  h.  n.  19  1. 

Régi  építészeti  máradványokról  Eperjesen.  írta  dr.  Jani- 
csek  József  Archaeologiai  Értesítő,  ú.  f.  XXVI.  5. 

A  szegedi  fogadalmi  templom  pályatervei.  (Aigner 
Sándor  &  Rainer  Károly,  Förk  &  Sándy,  Ybl  Lajos, 
Hickisch  Rezső,  Schoditsch  Lajos  tervei).  Magyar  Pályá¬ 
zatok,  IV.  10. 

A  nagyváradi  Fekete  Sas  szálloda  pályatervei  (Komor 
&  Jakab,  Habicht  Károly,  Tőry  Emil,  Sebestyén  Artúr, 
Hikisch  &  Kotál,  Kiss  Géza  &  Bihari  Jenő,  Román  Mik¬ 
lós  pályaművei).  U.  ott,  11. 

A  nagyváradi  központi  takarékpénztár  pályatervei 
(Rimanóczy  Kálmán,  Rendes  Vilmos,  Sebestyén  Artúr, 
Lobi  Ferenc,  Bloch  Alfréd,  Kaiser  Hugó,  Katona  János 
&  Miiller  József  pályaművei).  U.  ott,  12. 

IPARMŰVÉSZET. 

Szilassy  János,  XVIII.  századi  ötvös.  írta  Kemény 
Lajos,  Archaeologiai  Értesítő  XXVI.  kötet,  4.  sz. 

A  nők  s  az  iparművészeti  oktatás.  Az  Újság  nov.  8. 

A  művészet  vására.  (A  modern  lakás.)  Budapesti 
Napló  dec.  2. 

Magyar  Nők  Képzőművelődési  Körének  kiállítása. 
Napilapok  dec.  9. 

A  gyermekjátékok.  írta  dr.  Rottenbiller  Ödön,  Füg¬ 
getlen  Magyarország  dec.  25. 

Csipke.  írta  Lyka  Károly,  Uj  Idők  jan.  1. 

Győrvidék  kapufái.  írta  Pálos  Ede.  A  Magyar  Nem¬ 
zeti  Múzeum  Néprajzi  Osztályának  Értesítője.  VII.  (II.) 
3—4. 

Céhládák  és  egyéb  céhemlékek  a  debreceni  városi 
múzeumban.  írta  Zoltai  Lajos.  U.  ott. 

A  habán  majolika  és  az  exuláns  cseh  testvérek  Magyar- 
országon.  Sochaií  Pál  könyvének  ismertetése.  U.  ott. 

A  magyar  nemzeti  múzeum  római  medaillonjai.  írta 
Gohl  Ödön.  Numizmatikai  Közlöny,  V.  4. 

A  zentai  csata  emlékérmei.  írta  ifj.  Frey  Imre.  U.  ott. 
VI.  1. 

Jaquin  báró  emlékérmei.  írta  Rampacher  Pál.  U.  ott. 

VEGYES. 

A  képzőművészeti  kritikáról.  írta  Meller  Simon,  Szerda 
okt.  3. 

Das  neue  Museum  dér  schönen  Künste.  írta  E.  G., 
Pester  Lloyd  okt.  5. 

Művésztanya.  (Rónai  Ödön  gyűjteménye.)  írta  gróf 
Vay  Sándor,  Pesti  Hírlap  okt.  14. 

Az  örök  fügefalevél.  (Római  levél.)  írta  Bállá  Ignác, 
Az  Újság  okt.  14. 

A  szolnoki  művésztelep  kiállítása.  Napilapok  okt.  16. 

A  szolnoki  művésztelep  kiállítása.  írta  Meller  Simon, 
Szerda  okt.  17. 

A  milánói  siker.  írta  Lyka  Károly,  Uj  Idők  okt.  21. 

Die  Herbstsaison  in  Paris.  (Kiállítások.)  írta  Claude 
Anet,  Pester  Lloyd  okt.  21. 

A  Nemzeti  Szalon  őszi  kiállítása.  Napilapok  okt.  21. 

Megnyílt  a  Szalon.  (Párisi  levél.)  Irta  Kemény  Simon, 
A  Nap  okt.  25. 

Sálon  d’automne.  írta  Fülep  Lajos,  Szerda  okt.  31. 

Hevesi  Lajos.  írta  Meller  Simon,  u.  o. 

Jegyzetek  a  jövő  művészetéről.  Irta  Lengyel  Géza, 
Huszadik  Század  nov.  3. 

Orosz  művészettörténeti  kiállítás  Párisban.  Pesti  Hír¬ 
lap  nov.  2. 

Az  állam  művészeti  kiadásai.  Budapesti  Hírlap  nov.  3. 

Mailánder  Brief.  (A  kiállításról.)  írta  Emil  Thilben, 
Pester  Lloyd  nov.  10. 

Könyvisme.  Handbuch  dér  Kunstgeschichte  von  Anton 
Springer.  Ism.  — o— ,  Pester  Lloyd  nov.  18. 

Téli  tárlat.  Összes  napilapok  nov.  13.;  Budapesti 
Hírlap  nov.  14.;  Pester  Journal  nov.  15.;  Vasárnapi 
Újság  (K— ny  Ö— n)  nov.  18.;  Uj  Idők  (Lyka  Károly) 
nov.  18.  és  25.  ;  A  Hét  (Marco)  nov.  18.  és  25.;  Ország- 
Világ  (Dr.  Bányász  László)  nov.  18.  ;  Szerda  (Meller 
Simon)  nov.  14. 

Holt  kincsek.  (Ad  vocem:  Művészet  [Gyűjteményeink  j). 
írta  Quintus,  Az  Újság  nov.  18. 

Múzeum  és  élet.  (Levelek  a  szerkesztőhöz.)  Az  Újság 
nov.  24. 

Gustav  Keleti.  írta  Berzeviczy  Albert,  Pester  Lloyd 
nov.  24. 

Magyar  műkedvelők  társulatának  kiállítása.  Napilapok 
nov.  25. 

A  Szépművészeti  Múzeum.  Pesti  Napló  dec.  4.  ; 
Budapesti  Hírlap  dec.  6. 

Művészetünk  virradása.  írta  Hock  János,  Magyar- 
ország  dec.  8. 

Művészi  séták.  írta  Schönherr  Gyula,  Budapesti  Hír¬ 
lap  dec.  7. 

A  Magyar  Szépművészeti  Múzeum.  Pesti  Hírlap  (K. 
K.  L.) ;  Népszava  (_P.  Zs.  V.)  dec.  8. 

Anatole  Francé  a  szociálizmus  és  a  művészet  viszo¬ 
nyáról.  írta  Fehér  Tamás,  Független  Magyarország  dec.  25. 

Kunst  und  Wissenschaft,  írta  Josef  Diner-Dénes, 
Pester  Journal  dec.  25 

A  brisbanei  sír  és  a  Szépművészeti  Múzeum  (Pulszky 
Károlyról).  írta  Yartin,  Az  Újság  dec.  28. 

Bajok  a  Szépművészeti  Múzeumban.  írta  Nagy  Endre, 
Független  Magyarország  dec.  25.  és  28. 

Valami  a  jelen  és  jövő  művészetéről.  írta  Be.  Nép¬ 
szava  dec.  25. 

Faragó  József-kiállítás.  Napilapok  dec.  29. 

Művészet  és  kritika.  írta  Z.,  Magyar  Közélet,  1907 
jan.  6. 

A  Ráth-Múzeum.  Napilapok,  1907  jan.  10. 

A  Téli  Tárlat.  Irta  Lengyel  Géza.  Huszadik  Század, 
1907  jan. 

Collection  Egon  Ritter  von  Oppolzer.  Auktion  in 
München  in  dér  Galerié  Helbing  3.  Dez.  1906.,  16.  1. 
17.  mell. 

Vezető  a  sárosvármegyei  múzeum  gyűjteményében 
Bártfán.  Irta  Mihalik  József.  Kassa,  1906.,  Vitéz  A.  ut. 
119.  1. 

A  lakáskérdés  és  Budapest  jövője.  Megjegyzések  a 
székesfőváros  községi  politikájához.  Irta  Forbát  Imre. 
Budapest,  1906,  Grill.  141.  1. 

Pannonhalma.  írta  Rezner  Tibold.  A  pannonhalmi 
szent  Benedek-rend  soproni  kath.  főgimnáziumának  érte¬ 
sítője  az  1905 — 1006.  iskolai  évről.  Sopron,  1906,  Röttig. 

L’arte  decorativa  all’esposizione  di  Milano.  La  sezione 
ungherese.  Irta  Vittorio  Pica.  Emporium  (Bergamo), 
1906  aug. 

L’enseignement  industriel  en  Hongrie.  Exposition 
internationale  de  Milán  de  1906  Hongrie.  Budapest,  1906, 
Keresk.  minisztérium. 

A  műalkotásokról  a  középiskolában.  írta  Székely 
Árpád.  Rajzoktatás,  X.  1. 

Az  új  (rajzoktatási)  irány  kritikája.  írta  Vámos  Adolf. 
U.  o. 

Simkó  József  képviselőházi  beszédéből  (a  modern 
művészetről).  U.  ott. 

A  francia  rajzoktatási  kongresszusról.  Irta  Bors 
Károly.  U.  ott. 

Adatok  hazai  rajzoktatásunk  történetéhez.  írta  Schau- 
schek  Árpád. '  U.  ott. 


Felelős  szerkesztő  :  LYKA  KÁROLY 

Kiadótulajdonos:  S1NGER  és  WOLFNER 
Budapest,  Andrássy-út  10. 

Hornyánszky  Viktor  cs.  és  kir.  udvari  könyvnyomdája. 


DEÁK-ÉBNER  LAJOS 


daát  a  jobb  parton,  a  királyi-lak 
alján  szerényen  nehány  bolthelyi¬ 
ség  vonul:  a  „Várbazár “  nevű 
épület. 

„  Várbazár  “  ?  ! 

Soha  művész- házat  nem  ért 
irónikusabb  elnevezés.  Semmi  sem  kevésbbé 
fejedelmi,  mint  e  szűkén  egymás  mellé  sora¬ 
kozó  cellaszerű  helyiségek,  melyekben  a  fiatal 
szobrásznemzedék  több  tagja,  azonkívül  a  Női 
Festő-Mesteriskola  nyert  sóit  disant  ideiglenes 
elhelyezést. 

Itt,  e  dísztelen  kirakatok  egyikében  húzó¬ 
dott  meg  a  körülmények  kényszerítő  hatalma 
folytán  a  magyar  művészet  egyik  legjelesebbje, 
az  előbb  említett  intézménynek  igazgatója,  a 
régi  magyar  művészgárda  nagytudású  és  felette 
rokonszenves  tagja. 

Egy  emberöltőre  visszanyúló,  kiválóképpen 
termékeny  művészeti  munkásságáról  az  alábbi 
ismertetés  csak  halvány  képet  adhat. 


Deák-Ébner  művészetének,  mint  az  érem¬ 
nek,  két  oldala  van.  Az  egyik  és  a  legjelen¬ 
tősebb  oldal :  a  genre-festészet,  a  másik  és 
a  kisebb  fontosságú :  a  monumentális  festé¬ 
szet.  Egyéniségének  ezen  Jánus-arcát  —  ha 
szabad  e  kifejezést  használni  —  különböző 
időközökben  bizonyos  kizárólagossággal  viselte, 
a  két  ellentétes  műfaj  közül  majd  az  egyiket, 


majd  a  másikat  művelte,  főereje  azonban  föl¬ 
tétlenül  az  elsőben  van. 

„Genre-festészet“  — ominózus  kifejezés,  mely 
eszünkbe  juttatja  apáink  és  nagyapáink  bűneit. 

Ismét  elvonulnak  képzeletünkben  a  múlt 
század  második  harmadának  korcsalkotásai, 
melyeknél  a  címezés  és  a  tárgyi  tartalom  volt 
főfontosságú,  a  művészeti  előállítás  követel¬ 
ményei  pedig  részben  vagy  egészben  háttérbe 
szorultak. 

Deák-Ébnert  ízlése  és  ösztöne  megkímélte 
e  lejtőtől.  Műveiben  sehol  és  sohasem  keresi 
az  anekdotaszerűt.  Jeleneteket  ad  a  magyar 
nép  és  vásári  életből,  s  ezeket,  —  ha  nem  is 
minden  cicoma  nélkül,  —  de  azért  egyszerű¬ 
séggel  és  igaz  közvetlenséggel  bocsátja  elénk. 

Először,  messze  idegenben,  idegen  témák¬ 
kal  kezdi. 

A  Verekedő  francia  munkásokat  1873-ban 
festette  Párisban  (kiállította  ugyanazon  évben 
a  londoni  Albert-Hall  kiállításán  ;  ma  is  angol 
magántulajdonban  van).EzmégCourbet  erősza¬ 
kos  naturalizmusát  juttatja  eszünkbe.  Utóbb 
a  Tisza -Zagyva  mentén  terülő  Szolnokon 
(1874 — 75.)  közvetlen  érintkezésbe  jut  a  ma¬ 
gyar  népélettel  s  azontúl  kizárólag  hazai  tár¬ 
gyak  foglalkoztatják  képzeletét. 

Megismerkedik  Pettenkofennel,  a  szolnoki 
vásári  jelenetek  örök  dicsőségű  mesterével,  s 
részben  annak  tanácsai  és  útmutatásai  alap¬ 
ján  festi  a  magyar  piaci  élet  sokrendű  válto¬ 
zatosságait. 

Nagy  különbséget  észlelhetünk  mégis  a  két 
művész  fölfogása  között.  Első  a  méretbeli 

különbség.  Pettenkofen  kis  méretben  fest, 
Ebner  képeinek  térfogati  terjedelme  jóval  na¬ 
gyobb.  Ott  a  térszűkénél  fogva  szívesen  nélkü¬ 
lözünk  minden  akciót  (mely  a  fizikai  korlátolt¬ 
ság  miatt  amúgy  is  csak  zavart  és  értelmet¬ 
lenséget  idézhetne  elő),  itt  viszont  megkívánjuk 
az  élénkebb  drámai  mozgalmat.  És  éppen  ez 
az,  amiben  egyéni  jellemük  legszembetűnőb¬ 
ben  különbözik.  Az  előbbi  csupán  a  leglénye¬ 
gesebbet,  a  nélkülözhetetlent  mondja  el  (és 
ezt  fölülmúlhatatlan  művészi  erővel  teszi),  az 
utóbbi  szeret  részletekbe  mélyedni,  apróra 
kifürkész  mindent,  észrevesz  mindent  — -  még 
a  legrejtettebb,  mellékesnek  látszó  tényeket  is 
—  s  azt  hivatott  művészi  képességgel  meste¬ 
rien  tárja  elénk.  Amaz  epigrammatikus  rövid¬ 
séggel  jellemez,  emez  epikai  részletességgel 
áll  elő. 

Vásári  képei  közül  talán  legkimagaslóbb,  leg- 
befejezettebb  tökéletességű  a  „Baromfi vásár “. 
(Kis  aranyérmet  nyert  Münchenben,  dr.  Kohner 
Adolf  tulajdonában,  Budapest.) 


A  piaci  élet  mozgalma  tárul  szemeink  elé. 
Az  előtérben  adás-vételi  jelenetnek  vagyunk 
tanúi.  Asszonyok  trécselnek,  alkusznak  a  por¬ 
téka  ára  felől.  Nagy  tudással  és  igazi  ráter¬ 
mettséggel  festett  kép.  Semmi  sincs  elhanya¬ 
golva.  A  csendéleti  részletek,  a  földön  sorakozó 
szárnyas-jószág  éppen  olyan  szeretettel  van 
festve,  mint  a  kép  főalakjai.  A  csirkék  tolla¬ 
zatának  lágysága,  a  kendők  és  különböző 
mintázatú  szövetek  egyformán  érvényesülnek. 

Minden  részlet  önmagában  is  egy-egy  remek 
mű,  s  mindazonáltal  összhangzatosan  olvad 
az  egészbe. 

A  művész  nagy  gonddal  és  fáradsággal, 
gyakori  és  többszörös  tanulmányok  segélyével 
készíti  elő  képeit.  Türelme  és  kitartása,  min¬ 
denre  kiterjedő  gondja  és  figyelme  a  „Fa 
prestók“  és  „prestissimók“  korában,  midőn 
a  jelszó  :  „öt  (vagy  legföljebb  tíz)  perc  alatt 
alkotni !“  méltán  ejthet  gondolkodóba  és  szol¬ 
gálhat  útmutatásul  a  jövőre. 

0  is  Pettenkofen  mintája  szerint  végigtár- 

gyalta  a  vásári  jelenetek  egész  skáláját,  min¬ 
den  iparcikk  és  gazdasági  termény,  amennyiben 
festői  és  művészi  szempontból  érdekesnek 
mutatkozott,  méltánylásra  talált. 

Egy  „Ruhavásárt"  állított  ki  az  1881-ik 
párisi  Szalonban  (jelenleg  francia  magánt. -bán), 
ismerjük  „Edény  vásár"  c.  képét  (szintén  fran¬ 
cia  magánt.).  Motívumának  eredetiségénél  fogva 
fölemlítésre  méltó  a  „Tojásvásár"  (angol  ma- 
gánt.-ban).  Menyecskét  látunk,  amint  a  tojást 
tenyerébe  fogva,  napfény  felé  tartja,  hogy 
romlatlan  állapotáról  meggyőződjék. 

Ugyancsak  egy  „vásári  jelenet"  („Falu  vége") 
van  Fáyné  Wahrmann  René  úrasszony  tulajdo¬ 
nában,  „Zöldségvásár"  Somssich  gróf  tulajdo¬ 
nában  stb. 

A  piaci  élet  megfigyelése  sugallta  a  „Vásári 
baleset"  c.  rendkívül  érdekes  képet.  (Nagy 
aranyérmet  nyert  Antwerpenben  1885-ben, 
ugyanakkor  megvette  a  „Société  royale  d’en- 
couragement  des  beaux  árts"  5000  fr.-ért  ki¬ 
sorsolás  céljából,  újra  eladásra  került  1900-ban, 
jelenleg  Eiffe  tulajdonában,  Antwerpenben.) 

Nemcsak  hazai  életképfestészetünknek,  ha¬ 
nem  a  kontinens  genrefestészetének  egyáltalán 
egyik  legkiválóbb  darabja,  melynek  neveze¬ 
tességére  nem  árt  bővebben  rámutatni. 

Képünk  a  „Sauve  qui  peut"  jelenetének 
pszichológiai  oldalát  utánozhatatlan  tökéletes¬ 
séggel  érzékelteti. 

Széles  kiterjedésű  alföldi  vásárteret  látunk. 
Pompás  sátrak,  szekerek,  szekérből  kifogott 
lovak,  ácsorgó,  beszélgető,  üzlettel  elfoglalt 
vagy  pihenő  vásári  nép  jobbról  és  balról. 

A  háttérben  hirtelenül  gyanús  veszedelem 
támad.  Egy  parasztíőgat  lovai  (egy  pej  meg 
egy  szürke)  hirtelen  megbokrosodtak  s  maguk¬ 
kal  rántva  a  szekeret,  száguldanak  a  népes 
piac  felé. 

Hirtelenül  ijedelem  fog  el  mindenkit.  Asz- 
szonyok  halálos  aggodalommal  eltelve  felkap¬ 
ják  gyermeküket  s  menekülnek,  egy  lányka 
szinte  repülve  iramodik.  Legelőlparasztfiú  rohan, 
bal  karját  ösztönszerűleg  nyújtja,  hogy  véletlen 
esésben  testének  súlyát  ellensúlyozza.  Ez  a 
tulajdonképpeni  fő-alak,  a  futás,  a  mozgás 
mechanikájának  túlzás  nélkül  való  kitűnő 
példája  (jegyezzük  meg,  hogy  mindenféle  ha¬ 
mis  pillanat-fényképfölvételi  elméletek  tökéle¬ 


tes  mellőzésével,  tisztán  természeti  megfigye¬ 
lés  és  ösztönszerű  érzés  alapján  készült). 

Szóljunk-e  még  a  csendéleti  részletekről 
itt  feldöntött  szék,  ott  leterített  suba,  —  mond¬ 
juk-e,  hogy  mindez  nagy  lelkiismeretességgel 
és  avatott  tudással  készült?  —  Deák-Ébner- 
nél  ez  önmagától  értetődő  dolog. 

Szintén  a  vásári  légkör  sugallta  egy  másik 
„Baleset"  c.  képét  (kiállítva  a  budapesti  Mű¬ 
csarnok  tárlatán  1881-ben).  Itt  azonban  a  ló 
éppen  ellenkező  szerepet  játszik.  Kimúlva  hever 
szegény  pára  a  ponyvával  fedett  szekér  olda¬ 
lán.  Köréje  kiváncsi  és  csodálkozó  asszony¬ 
nép  gyülekezik.  A  háttérben  sátrak  és  vásári  nép. 

A  piaci  élet  jelenetei  mellé  sorakoznak  a 
falusi  nép-  és  korcsmái  élet  változatosságai. 

Szolnokon  festette  1874-ben  a  „  Kártyázok' ‘ 
c.  kisebb  képet  (jelenleg  Sulzbach  bankár  bir¬ 
tokában  Frankfurtban).  Ugyancsak  ott  és  akkor 
készült  a  „Pulykát  cipelő  cigánylegény".  Ezek¬ 
hez  a  Pettenkofennel  való  érintkezés  becses 
emlékei  fűződnek.  A  harminc  évvel  idősebb 
mester  a  valőrök  fontosságáról  győzte  meg 
a  tanulni  és  tudni  vágyó  ifjabb  pályatársat. 

A  „Terefere"  (francia  magántulajdonban),  a 
„Szerelmes  levél"  (magyar  paraszt  ül  asztal 
mellett  és  levelet  készül  írni ;  Bruck  Lajos 
tulajdonában),  „Falusi  hirdetmény"  (angol 
magántulajdonban),  „Vasárnap  délután"  (korcs¬ 
mái  jelenet:  legény  leánynak  udvarol,  a  hát¬ 
térben  alakok,  Alberti  gróf  tulajdonában,  Nizza) 
c.  képek  mindannyi  a  hazai  népéletből  vett 
jeleneteket  mutatnak. 

A  mezei  munkások  életéből  vett  képek:  az 
„Aratók  hazatérése"  (1881.-ből,  a  király  tulaj¬ 
donában),  ugyanaz  még  egy  példányban  (Hopp 
tulajdonában,  Budapesten),  „Aratók  kifizetése" 
(Herpka  iparin,  tanár  tulajdonában),  a  „Kuko¬ 
rica-szüret"  (1889.-ből,  a  király  tulajdonában). 
Ez  utóbbi  esthangulatú  motívum  az  Alföldről. 
Jobbról  rőzseláng  lobog.  Balról  üldögélnek  a 
tengeri  hántolok.  Egy  asszony  kilép  a  sorból 
s  a  tűzre  gallyat  hajítani  készül.  Az  előtérben 
heverő  kukoricacsövek  sárga  foltja  érdekes 
színkontrasztot  ad  a  beálló  éj  sötét  hangulatá¬ 
val.  A  „Kukoricaszedő"  (Szmrecsányi  püspök 
tulajdonában)  stb. 

A  tiszaparti  halász-  és  hajósnép  életéből  vett 
tárgyak:  a  „Hajóvontató  asszonyok"  (1885, 

dr.  Strasser  Imre  tulajdonában,  Budapesten) 
és  a  „Tiszaparti  halászok"  (1890,  megvette  a 
Képzőművészeti  Társulat  kisorsolás  céljából.) 

Az  újoncozás  jelenetét,  mely  Munkácsy 
Mihálytól  kezdve  minden  magyar  életképfestőt 
inspirált,  Ébner  sem  hagyhatta  figyelmen  kívül. 
Ilyen  tárgyú  képe  két  példányban  létezik.  Az 
egyiknél  —  ez  a  korábbi  —  a  jelenet  sza¬ 
badban  játszódik  (ez  angol  magántulajdonban 
van),  a  másiknál  korcsmái  helyiségben  táncol¬ 
nak,  tivornyáznak  a  legények  (1883.  .Strasser 
Sándor  tulajdonában,  Budapesten). 

Jules  Bretonnak  „Búzaszentelés“-ére  emlé¬ 
keztet  az  1886-ban  kiállított  „Húsvéti  körme¬ 
net"  (a  budapesti  Nemzeti  Múzeum  tulajdoná¬ 
ban),  Millet  kevésbbé  rokon  jellemvonást  mutat. 
Ennek  félelmetes  aszkézise  Deák-Ébner  derült 
és  mindvégig  optimisztikus  kedélyvilágának 
kevésbbé  felelt  meg  (bár  reminiszcenciákkal 
találkozunk:  pl.  az  „Aratók  hazatérésén"  sze¬ 
replő  epizód-alak,  a  lehajló  asszony  a  hírne¬ 
ves  „Tallózok"  egyikét  sejteti),  ellenben  Jules 
Breton  lágysága,  olvadékony  színezése,  vala¬ 
mint  az  esztétikai  mellék- íz,  mellyel  a  paraszt¬ 
életből  vett  típusokat  fölcifrázza,  összhangza- 


tossá  és  kellemessé  teszi  (de  egyszersmind 
eredeti  zamatuktól  megfosztja),  a  magyar 
életképfestő  ízlésének  jobban  megfelelt. 

Képünkön  elől  a  templomszolga  halad.  Mö¬ 
götte  egyházi  sátor  alatt,  kezében  szentség¬ 
tartóval,  vonul  a  pap.  Jobbról  kiváncsiaskodó 
alakok,  gyermekek.  Balról  ájtatoskodó  asszo¬ 
nyok.  A  sátrat  vivő  falusi  emberek  közül  egyik¬ 
másik  pompás  típusa  a  vidéki  magyarnak. 

Két  évvel  később  egy  másik  „menetet" 
állít  ki,  a  „Nászmenet" -et  t.  i.  (1888.  a  Szépm. 
Múzeum  tulajdonában.) 

Meleg,  aranysárga  tónusú  kép,  melybe  az 
egyes  színfoltok  lágyan  illeszkednek  bele. 

Mély,  kék  ég  borul  a  faluvég  fölé,  ami¬ 
lyen  hőséges  nyári  napon  szokott  az  Alföld 
síkja  fölött  terjengem.  Elől  a  menyasszony 
szemlesütve,  szendén  és  szemérmetes  lépés¬ 
sel  halad,  körülötte  az  örömszülék,  a  szerető 
és  aggódó  anya,  a  násznép  serege,  odább, 
jó  előre  a  nyoszolyó-leányok  vonulnak,  a 
banda  húzza,  a  legények  ugrándoznak,  vígad¬ 
nak.  A  palánk  teteje  mögül  kiváncsi  gyermek¬ 
fejek  kandikálnak  elő :  ünnepe  van  a  falu 
ap  raj  ának-nagyj  ának . 

A  maiak  a  kompozícióban  talán  szabadab¬ 
bak,  fölfogásukban  a  természetes  egyszerűség 
elve  talán  jobban  domborodik  ki,  viszont 
a  részletező  gond,  a  befejezettség  finomsága 
és  tökéletessége,  melynek  itt  tanúi  vagyunk, 
hiányzik  náluk. 

A  bájos  és  üde  gyermekéletből  is  szívesen 
meríti  tárgyait. 

Legelső  kiállított  képe,  melyet  a  kritika 
gúnnyal  és  vicceléssel  fogadott  (Gyermekek 
szőlővel,  bécsi  világkiállítás,  1873.),  alakjainak 
állítólagos  soványsága  miatt  (gyógyintézetbe 
utasították  őket)  —  a  Murillo-szerű  gyermek- 
genre  körébe  tartozik.  „Két  barát “  c.  képét 
megvette  a  Képzőművészeti  Társulat  s  a  párisi 
világkiállításra  küldte  (jelenleg  francia  magán- 
tulajdonban).  1874-ben  „Fifine“-t  állítja  ki, 
bájos  gyermekfej -tanulmányt,  mely  Boulard- 
nak  a  párisi  Luxembourg-múzeumban  levő 
hasontárgyú,  rokonszellemű  és  kezelésű  mű¬ 
veire  emlékeztet.  Deák-Ébner  minden  alkalom¬ 
mal  a  kitűnő  és  lelkiismeretes  pontosságú 
francia  iskola  méltó  tanítványának  mutatkozik. 


AZ  ÁLOM  1888 

DEÁK-ÉBNER  LAJOS  FESTMÉNYE 
PHOTOGRAPHLSCHE  GESELLSCHAFT  BERLIN 

Nem  annyira  kolorista,  mint  inkább  finom 
és  szorgalmas  rajzoló.  Színezésében  delikát, 
az  erőteljes  és  kirívó  effektusokat  kerüli,  lágy 
és  egyöntetű  hatásra  törekszik. 

Egyéb  művei:  „Jós-virág"  („La  Marguerite“, 
francia  magántulajdonban,  kiállítva  Budapes¬ 
ten,  1884.).  Két  leányalakot  ábrázol  fél  élet¬ 
nagyságban,  az  egyik  a  virág  szirmait  tépi : 
szeret?  nem  szeret?  a  másik  kíváncsian  szem¬ 
léli.  Alkonyati  hangulat.  A  „Konyhakertben" 
(kiállítva  1885.  Budapesti  magántulajdonban), 
„.Somogyi  parasztleány “  (1887.  A  művész 
Londonban  élő  öccsének  tulajdonában),  „A 
nyalánk"  (1887),  „Etetés14  (1893),  „Kút  mel¬ 
let"  (1893). 

Tájképek:  „Réten44  (1890),  „Konyhakert" 
(1893.  Pasztell,  Wagner  kapitány  tulajdoná¬ 
ban),  „Veszprémi  országút"  (1893.  Antwer¬ 
peni  magántulajdonban),  „Kátyús  út44  (1903. 
Tempera),  „Farkasfalvi  részlet"  (1903)  stb. 

Az  arckép  sem  hiányzik  a  művész  oeuvre- 
jéből.  Már  74-ben  kettőt  állított  ki  ilyet  a 
párisi  Szalonban.  Elvétve  később  is  találko- 

zunk  velük,  így  1890-ben  két  női  arcképpel 
szerepelt  a  tárlaton.  1905-ben  B.  M.  úrhölgy 
arcképét  láttuk. 

Hl  műfajnál  azonban  a  megítélés  szempont¬ 
jából  fontosabbak  azon  teljes  nagyságú  női 
aktok,  melyekkel  az  1891-i  évtől  kezdve  talál¬ 
kozunk.  „Álom“  c.  képe  napsütötte  fűben 
heverő  női  alakot  ábrázol.  A  test  mintázásá¬ 
ban,  rajzának  finomságában  a  legjobb  franciák 
műveivel  vetekszik. 

Lefébre  szépen  fest,  de  bizonyára  nem  fest 
szebben. 

Valőrben  ma  talán  hívebbek  vagyunk,  a 
természeti  jelenség  együttes  hatásának  vissza¬ 
adásában  a  valósághoz  talán  szigorúbban 
alkalmazkodunk :  úgy  találjuk,  hogy  a  fa 
lombjain  áttörő  napsugarak  erejének  intenzi¬ 
tásához  képest  a  mezítelen  test  sötétebbnek 
látszik,  a  nőies  test  báját  azonban  költőibb 
érzékkel  visszaadni  bizonyára  nem  tudjuk. 

Hasonló  felfogású  képet  festett  1890-ben 
„Nyár“  címmel. 

Ezek  voltak  tulajdonképen  a  bevezető  lépé¬ 
sek  néhány  nagyobb  kiránduláshoz  a  monu¬ 
mentális  festészet  terére. 


Fölébrednek  emlékében  a  müncheni  tanuló¬ 
évek,  Stréhuber  és  Anschütz  leckéi,  a  cor- 
nelianus-nazarénus  hitelvek,  az  „  Antiken-Saal“ 
gipszei  és  drapéria-tanulmányai  jönnek  kisér¬ 
teni. 

Azonkívül  Lotz  Károlyhoz  fűződő  benső 
barátsága  is  emez  irányba  sarkalja. 

Deák-Ebner  búcsút  mond  a  vásártérnek,  a 
piaci  alakoktól  megválik,  fölhelyezkedik  egy 
cölöpszerű  építmény  tetejébe  és  elkezd  mú¬ 
zsákkal  kacérkodni.  Az  intim  festészet  teréről 
átvándorol  a  monumentális  falfestészet  terére. 
Az  1890 — 95-i  időközben  „al  secco“  eljárás 
szerint  az  újonnan  épült  Műcsarnok  peristil- 
jébe  frizalakban  három  nagyobb  képet  és  két 
medaillont  fest. 

A  középső  dekoratív  panneau  Apollót  ábrá¬ 
zolja  a  Múzsák  között.  Balról  a  Szobrászat 
kezdete  van  allegorizálva. 

Vulkán  agyagból  formálja  az  emberi  alakot, 
mely  Athéné  ihletszerű  érintése  folytán  életre 
ébred.  Mellette  Ámor  és  a  Gráciák.  Jobbról  a 
Festészet  eredete  van  szimbolizálva.  Egy  pász¬ 
tor  kedvesének  árnyékát  falra  rajzolja.  Köz¬ 
ben  egy-egy  monochrom-ábrázolás,  egyik  a 

festészet,  másik  a  szobrászat  szimbolikus  meg¬ 
jelenítése.  Az  újjá  alakított  várpalota  lépcső¬ 
házában,  valamint  vesztibüljében  szintén  több 
allegóriái  festménnyel  vesz  részt.  Ott  az  Igaz¬ 
ság  és  Mértékletesség,  emitt  a  Barátság  és 
Vendégszeretet  van  példázva. 

1901-ben  festi  a  „Múzsa “  c.  képet  (Hausz- 
mann  Alajos  tanár  tulajdonában). 

Azonkívül  a  Szent-István-bazilika  számára 
készít  mozaik-ábrázolásokat:  „Krisztus  Péter¬ 
nek  átadja  a  kulcsokat",  „Krisztus  kiküldi 
tanítványait,  hogy  tanítsanak". 

Közben  illusztrációkkal  is  foglalkozik.  Az 
Athenaeum  Petőfi-kiadása  számára  rajzokat 
készített  a  következő  költeményekhez  :  Zöld¬ 
leveles  fehér  az  akácfa,  A  felhők,  Falu  végén 
kurta  kocsma,  A  puszta,  A  király  esküje,  Síkos  a 
hó,  szalad  a  szán  —  stb. 

* 

„Onrevienttoujours  á  ses  premieres  amours.“ 

Harminc  évi  hűtlen  távoliét  után  a  művészt 
1904-ben  ismét  Szolnokon  találjuk.  Visszatér 
Pettenkofen  örökéhez.  A  jó  kofákat,  az  egész 
vásártéri  publikumot  régi  barátsággal  üdvözli. 

Ismét  föl  vonulnak  a  „Baromfivásár",  „Zöld¬ 
ségvásár",  „Lacikonyha"  stb.  c.  művek. 

Azonban  az  Olimpuszon-időzés  fölfogásá¬ 
ban,  ösztönszerű  érzésében,  mintha  némi  vál¬ 
tozást  idézett  volna  elő,  mintha  valamely 
idegen  elem  tolakodott  volna  a  régi  eredeti¬ 
ség  helyébe.  „Ba¬ 
rom  fi  vásár"  c.  ké¬ 
pén  például  ( 1 904. 

Szépm.  Múzeum  tu¬ 
lajdonában)  az  elő¬ 
térben  levő  kofa,  aki 
felfordított  kosarán 


ül  és  portékáját  kínálja,  heroinához  illő  moz¬ 
dulatot  tesz  s  nem  annyira  piaci  hölgy,  mint 
inkább  szoknyát  öltött  géniusz. 

Néha  a  felfogás  egyöntetűségét  nélkülözzük. 
Az  okoskodó,  latolgató,  fontolgató  ész  erősebb  a 
spontán  megnyilatkozás  tehetségénél.  Semmit 
sem  a  véletlen  és  mindent  tervszerűség  hozott 
létre.  Mindennek  hatása  előre  ki  van  számítva. 
Minden  a  „wohl  Abgewogenheit"  szigorú  elve 
szerint  készül. 

De  hagyjuk  a  gáncsoskodást  (mert  valóban 
nem  egyéb).  Ne  tépjük  meg  egy  érdemekben 
kiválóan  gazdag,  annyi  becsest  és  értékest 
létre  hozott,  példaszerű  művészpálya  végső 
hajtásait. 

Hol  van  a  lángész,  ki  életében  nem  hibá¬ 
zott  ? 

Hol  van  a  művész,  aki  elejétől  végig  kizá¬ 
rólag  jót  alkotott  s  akiben  épenséggel  semmi 
kivetni  való  sincs  ? 

Sajnos,  hogy  ezt  a  múltat  —  Deák-Ébner 
Lajos  múltját  —  nálunk  eddig  oly  kevéssé 
méltányolták.  Híre  nincs,  neve  még  csak  nem 
is  népszerű.  A  külföld  egykor  érdem  szerint 
ünnepelte,  itthon  nyert  egy  második  (!)  Tár¬ 
sulati  díjat,  azonkívül  még  egy-két  díjacskát. 

A  nagy  belátási!  Trefort  1887-ben  haza 
hívta  s  a  Női  Festő- Mesteriskola  vezetését 
bízta  reá. 

Végül  nagylelkűen  egy  börtönlyukat  is  bo¬ 
csátottak  rendelkezésére,  hogy  ott  festhessen, 

ha  úgy  tetszik.  — 
Hazajött,  tehát  el¬ 
felejtették,  —  mert 
egyéb  képessége 
nincs,  csak  tudása 
és  szerénysége. 
Rózsaffy  Dezső 

HAJRÁ  GAUGUIN ! 

éhány  tárlat  révén  egész  Közép- 
európa  megismerkedett  Gauguin 
sajátszerű  művészetével  s  rövid 
idő  alatt  a  Mercure  de  France-tól 
el  egész  a  Mir  Iszkuztváig  a  folyó¬ 
iratok  egész  serege  méltatta,  boncolta,  ele¬ 
mezte,  hirdette  őt,  sőt  könyvek  jelentek  meg 
róla.  A  műkereskedők  élelmes  csapata  is  fel¬ 
kapta  az  új  portékát  és  szerencsésen  felhajtotta 
az  árait  azokra  a  magaslatokra,  amelyeken  az 
ezer  százalékos  nyereség  virágai  nyílnak.  — 
Mindez  persze  a  szegény  mester  holta  után 
történt. 

Gauguin  sajátos  festészetének  természetesen 
más  hatása  is  volt.  Megbabonázta  a  festők 
egy  részét  s  ezek  mindenképen  azon  vannak, 
hogy  Gauguin  értelmében  alkossák  műveiket. 
Mi  több,  nem  csupán  festők  kerültek  ennek 
az  exotikusan  érdekes  művészetnek  hatása 
alá,  hanem  olyanok  is,  akik  még  csak  útban 
vannak  a  képírás  felé,  akik  tehát  most  vég¬ 
zik  az  első  alapvető  tanulmányokat.  Ezzel  a 
jelenséggel  eléggé  sűrűn  találkozunk  idehaza 
is,  érdemes  vele  foglalkozni. 

Gauguin  festészete,  egyéb  sajátságaitól  el¬ 
tekintve,  feltűnően  összefoglaló  s  csak  a  dolgok 
velejét,  leszűrt  elixirjét  adja.  Néhány  vastag 
körvonalba  som  mázódnak  a  színek,  kevés  vál¬ 
tozatossággal,  a  finom  átmenetek  mellőzésével. 
Már  messziről  feltűnik  a  művésznek  az  a 
törekvése,  hogy  szinte  a  naiv  együgyűségig 
fokozza  le  előadását,  de  megérzik  az  is,  hogy 
alapjában  nem  naiv  ez  a  művészet,  hanem 


merész  agyafúrtsággal  teljes.  A  cél  nem  az, 
hogy  valamely  természeti  jelenségnek  lehető 
hű  képét  adja,  hanem,  hogy  benyomásait 
közölje  velünk  teljesen  egyénien  átalakított 
formában.  Ebből  is  láthatja  az  olvasó,  mit 
jelent  az:  Gauguint  utánozni.  Jelenti  ennek  a 
festőnek  teljes  félreértését.  Mert  senki  sem 
válhatik  egyénivé  azzal,  hogy  más  egyént 
utánoz.  Csak  tehetségtelen  emberek  vállalkoz¬ 
nak  ilyesmire. 

Más  megítélés  alá  kerül  az  a  tény,  hogy 
sűrűn  akadnak  fiatal  kezdők,  nálunk  is,  akik 
úgy  vélik  legjobban  biztosítani  fejlődésüket, 
ha  Gauguin  fejlett  stilizáló  művészetét  köve¬ 
tik.  Nekik  Gauguin  iskola,  gradus  ad  Par- 
nassum. 

Ez  pedig  komoly  veszedelem.  Mert  meg- 
eshetik,  hogy  a  fiatal  kezdők  közt  igazi  tehet¬ 
ség  is  akad  s  az  efajta  iskolában  minden¬ 
korra  megpecsételi  a  sorsát. 

Mi  a  festő  fejlődésének  biztos  menete?  Két 
helyről  kaphatunk  erre  választ.  Az  egyik  fórum 
a  művészettörténet,  amely  konkrét  adatokban 
mondja  el  nekünk  a  legkitűnőbb  mesterek 
fejlődéstörténetét.  Abból  kiolvasható,  hogy 
minden  nagy  művész  a  természet  legbehatóbb 
tanulmányozásán  kezdte  s  szorgalmas  kísér¬ 
letek  révén  teljesen  megismerkedett  anyagával, 
szerszámával,  a  technika  fogásaival.  Bizonyos 
körökben  azonban  lenézik  a  művészettörté¬ 
netet  s  annak  tanulságait,  még  pedig  a  józan 
ész  nevében.  Nos,  éppen  ez  a  józan  ész  legyen 
a  másik  fórum,  amelytől  a  választ  várjuk. 

A  józan  ész  azt  mondja,  hogyha  festeni 
akarok  tanulni,  alaposan  meg  kell  ismerked¬ 
nem  vásznammal,  festékemmel,  ecsetemmel. 

Mivel  pedig  festeni  formánál  és  színnél  egyebet 
fizikailag  lehetetlen,  szükséges,  hogy  a  formák 
és  színek  kifejezését  is  megtanuljam.  Mert  ha 
mindezt  nem  tudom,  akkor  nem  is  juthatok 
el  a  festésig. 

f  ormát  és  színt  a  szemünk  révén  ismerünk 
meg.  Mindenki  tudja,  hogy  nincs  két  teljesen 
egyforma  szempár  ezen  a  világon:  világos 
tehát,  hogy  mindenki  másként  látja  a  termé¬ 
szetjelenségeit,  habár  gyakran  nagyon  hasonló 
is  több  ember  látása.  Ha  festeni  akarunk, 
elsőrangú  feltétel,  hogy  a  magunk  szemével 
nézzük  a  természet  jelenségeit,  mint  a  forma 
és  szín  hordozóit.  Úgy  tanulmányozunk  tehát 
legeredményesebben,  ha  alaposan  megnézzük 
a  természetet  és  igyekszünk  a  látottakat  men¬ 
tül  hívebben  lefesteni. 

Ezek  teljesen  elemi  dolgok.  Talán  azért 
derogálnak  oly  sok  fiatal  kezdőnek.  A  becs¬ 
vágy  hízelgő  szava  azt  súgja:  Magasabbrendű 
célt  kövess  az  egyszerű  természetfestésnél! 
Alakítsd  át,  amit  láttál,  a  magad  egyénisége 
szerint ! 

Ez  mindig  végzetes  balesetet  szokott  jelen¬ 
teni.  Ismerek  húsz-huszonötéves  ifjakat,  akik 
hat-nyolc  év  óta  foglalkoznak  festéssel.  S  máris 
egyéniségüket  akarják  kifejezni.  Tehát  valamit, 
ami  nincs  meg  bennük.  Messze,  messze  tar¬ 
tanak  még  attól,  hogy  az  élettapasztalatok 
bennük  egyéniséget  nevelnének.  Messze  van¬ 
nak  még  attól,  hogy  egyáltalán  bizton  ki  tud¬ 
janak  fejezni  bármit  is.  Olykor  még  azt  sem 
tudják  kifejezni,  hogy  a  fül  a  koponya  mely 
táján  ül.  S  már  egyéniségről  ábrándoznak. 
Elveszett  emberek,  szerencsétlen  álmadozók, 
akik  elől  az  energikus  teremtő  erő  birodalmai 
örökre  el  vannak  zárva. 

A  józan  ész  tehát  arra  int  minket,  hogy  a 
legjobb  tanulmány  a  természet  jelenségeinek 
lehető  hű  utánzása.  Röviden  s  egyszóval  natu- 
lalizmusnak  hívjuk  ezt.  Aki  életének  nem 
csekély  részét  e  tanulmánynak  szenteli,  az 
nemcsak  hogy  megismerkedik  a  színek  és 
formák  dúsgazdag  változataival,  hanem  annyi 
készségre  is  tesz  szert,  hogy  ecsetjével  minden 
érzékelhető  színt  és  formát  ki  is  tud  fejezni. 
Szuverén  urává  válik  a  szerszámainak. 

Ha  már  idáig  jutott,  úgy  tetszése  szerint 
hallgathat  egyénisége  sugallatára.  Megalakul 


a  saját  stílusa.  Talál  új  kifejezési  módokat. 
Festői  mondanivalói  meggyarapodtak.  Stilizál¬ 
hat,  sommázhat,  szintétikusan  festhet,  ahogy 
kedve  tartja.  De  ezt  a  nagy  szabadságot  csakis 
és  kizárólag  annak  köszöni,  hogy  naturalista 
tanulmányai  révén  minden  akadályt  le  tud 
győzni.  Mert  eleget  tud. 

Mit  szóljunk  most  ahhoz,  ha  valaki  járat¬ 
lan  ifjú  korában  azzal  igyekszik  talentumát 
aláfalazni,  hogy  ott  kezdi,  ahol  más,  nagyra 
fejlett  művész  abbahagyta?  Mit  szóljunk  ahhoz, 
ha  valaki  a  rajz  ábécéjét  úgy  akarja  elsajá¬ 
títani,  hogy  Gauguin  módjára  igyekszik  naiv- 
raffináltan  a  formák  ezreit  egyetlen  vonalba 
sűríteni? 

Kétségtelen,  hogy  el  van  veszve.  Pedig 
sűrűn  láttunk  rajzolni  éppen  nem  tudó  ifjak- 
nál  oly  stúdiumokat,  amelyeken  ujjnyi  vastag- 
vonalakba  szorul  a  modell  természetadta  sok 
formája.  S  akik  azt  hiszik,  hogy  immár  elér¬ 
keztek  tehát  a  Gauguin-magaslatokra. 

E  rajzok  láttára  több  dolog  válik  nekünk 
nyilvánvalóvá.  Először  kisül,  hogy  az  illetőnek 
még  fogalma  sincs  a  rajz  legelemibb  sajátsá¬ 
gairól.  Azután  kilátszik  e  munkákból  az  a 
turpisság,  hogy  a  néző  egészséges  szemére 
bizzák:  hámozza  ki  az  az  ujjnyi  vastag  vonal¬ 
ból  a  benne  titkon  lappangó  igazi  kontúrt. 
Harmadszor  az,  hogy  itt  szimpla  Gauguin- 
utánzóval  van  dolgunk. 

Ha  ezek  a  Gauguin- imádók  kissé  jobban 
szemügyre  vennék  e  mester  művészetét,  akkor 
bizonyára  ettől  nagyon  eltérő  művészi  pro- 
grammot  formálnának  maguknak. 

Akkor  azt  látnák,  hogy  ez  a  stilizáló  művé¬ 
szet,  mint  minden  egyéni  stílus,  csak  az  illető 
egyén  beható  tanulmányainak  végső  produk¬ 
tuma.  S  hogy  az  csak  hosszas  természettanul¬ 
mányokból  alakulhat  ki. 

Ha  most  valaki  a  maga  járatlanságában 
ott  akarná  tanulmányait  kezdeni,  ahol  azokat 
Gauguin  hosszas  munka  után  abbahagyta, 
akkor  éppen  azokat  a  kincseket  vetné  el 
magától,  amelyek  révén  Gauguin  és  minden 
más  művész  is  a  maga  stílusához  eljutott. 
Csak  rengeteg  természetfestéssel  lehet  a  stílus 
oly  leszűrődéséig  fejlődni,  amilyenre  ifjaink 
vágynak.  Sajnos,  ezt  kevesen  hiszik  el,  s  aztán 
keservesen  megfizetik  az  árát. 

Azt  mondhatná  valaki,  hogy  nem  vagyunk 
következetesek,  midőn  Gauguin  festői  látását 
nem  ajánljuk  követendő  példa  gyanánt,  holott 
épp  mi  kívántuk,  hogy  művészeink  mentül 
kitartóbban  kövessék  például  Bastien-Lepage 
útjait.  S  a  magyar  festők  jórésze  a  nyolcva¬ 
nas  évek  végén  és  a  kilencvenes  évek  elején 
csakugyan  behatóan  foglalkozott  e  francia  mes¬ 
ter  problémáival. 

Az  ellentmondás  azonban  csak  látszólagos. 

Mert  hiszen  éppen  Bastien-Lepage  művé¬ 
szete  volt  a  leghangosabb  prédikációja  a  natu¬ 
ralizmusnak,  a  természet  körömszakadtig  való 
tanulmányozásának.  A  példa,  amelyet  ő  muta¬ 
tott,  egyenest  a  természethez  terelte  a  festő¬ 
ket.  Gauguin  egyéni  stilizálása  azonban  min¬ 
den  egyéb,  csak  nem  a  naturalizmusra  való 
buzdítás. 

Aki  azokon  az  utakon  jár,  amelyeken  Bastien- 
Lepage  járt,  az  előtt  nyitva  áll  minden  tér : 
tudással  megrakodtan,  szabadon,  szuverénen 
térhet  át  a  legintenzivebb  egyéni  stílusra. 

Aki  azonban  most  ott  kezdi,  ahol  Gauguin 
abbahagyta,  az  csak  egyet  tanult  meg:  Gauguin 
stílusának  utánzását. 

Mindezekből  még  egy  elvi  jelentőségű  követ¬ 
keztetést  vonhatunk  le. 

Az  egyéni  stílusok  vagy  bármely  stilizáló 
művészet  utánzásából  az  származik,  amit  aka¬ 
démiának  nevezünk.  Holt  sablonok  gyűjte¬ 
ménye.  S  ha  ideérkezett  a  művész  vagy  a 
művészet,  máris  befagyott.  Életét  veszti. 

Minden  időben  megesett,  hogy  e  holt  aka¬ 


démiával  szemben  tehetséges  festők  a  termé¬ 
szetre  appelláltak.  Minden  akadémikus  kor¬ 
szak  végén  s  annak  elveivel  tudatosan  szembe- 
szállva,  naturalista  művészet  kezdődik.  Ez 
azután  egyéni  stilizáláshoz  vezet,  amelynek 
holt  utánzásából  ismét  merev  akadémia  lesz. 

így  változik  a  művészi  korszakok  jelleme. 

Ha  most  egy  pillantást  vetünk  a  festőmű¬ 
helybe,  meglepő  analógiára  találunk. 

A  fiatal  festő  is  naturalisztikus  tanulmá¬ 
nyokon  kezdi  s  kedvező  körülmények  közt 
eljut  az  egyéni  stílusig.  Ha  azután  később 
alkotó  ereje  megcsappan,  önmagát,  a  rég 
megszerzett  egyéni  stílust  utánozza,  aminek 
akadémia  a  neve. 

Önkéntelenül  is  a  modern  fejlődéstörténet 
elvei  jutnak  eszünkbe  e  jelenség  láttára.  Em¬ 
lékszünk  a  természettudomány  filogenetikus 
törvényére,  amelynek  értelmében  ember-állat 
embrió -korától  a  kifejlettség  koráig  analóg 
fejlődési  úton  halad,  mint  az  a  törzs,  amely¬ 
hez  tartozik.  Az  egyes  művész  normális  fej¬ 
lődési  menete  is  analóg  a  művészet  egymásra 
következő  korszakainak  fejlődési  menetével. 
Világosan  meglátszik  ez  a  képzőművészetek¬ 
ben  mindenütt,  ahol  azoknak  alkalom  kínál¬ 
kozott  az  egyhelyt  való  hosszabb  fejlődésre. 

Ez  az  általános,  törvényszerű  jelenség  meg¬ 
hökkentheti  azokat,  akik  ma  Gauguin  jegyé¬ 
ben  igyekeznek  pályafutásukat  megkezdeni. 
Maga  lábán  járó  művész  nem  lesz  belőlük. 

Lyka  Károly 


GLATZ  OSZKÁR  VÁZLATKÖNYVÉBŐL 

GUY  DE  MAUPASSANT  MINT  MÜVÉSZETKRITIKUS 


nagy,  a  legnagyobb  francia  el¬ 
beszélő,  Maupassant  örökbecsű 
munkáit  jól  ismeri  a  magyar  közön¬ 
ség  is;  irodalmi  hagyatékában  ma¬ 
radt  vagy  harminc  kötet  elbeszélés, 
regény,  útirajz  és  ezt  kiadták  már  számtalan 
formában  s  minden  európai  nyelven.  Halála 
óta  (1893  július  6.),  de  még  élete  négy  utolsó 
s  iszonyú  esztendejében  is,  sokan  megírták 
élettörténetét,  mint  kritikussal  azonban,  senki 
sem  foglalkozott  vele  s  összes  művei  kiadá¬ 
sából  is  kifeledték  azokat  a  cikkeit,  amelye¬ 
ket  a  XIX.  Siécle  című  lapba  írt  1886-ban 
„A  Szalonéban  (Au  Sálon)  címmel. 

Jóformán  senki  sem  tudja,  legalább  is,  min¬ 
denki  elfeledte,  hogy  az  utolsó  nagy,  egész¬ 
séges  francia  elbeszélő  ilyesmivel  is  foglal¬ 
kozott. 

Pedig,  mint  a  Siécle  emberei  vallják,  Mau¬ 
passant  nem  a  mások  biztatására,  a  maga 
jószántából  vállalkozott  ez  érdekes  kísérletre 
s  a  Siécle,  természetesen,  csak  örömmel 
fogadta  a  világhírű  író  ajánlkozását. 

Maupassantnak  megvolt  a  maga  vélemé¬ 
nye  a  művészetről,  kivált  a  művészeti  kriti¬ 
káról,  kivált  arról  a  kritikáról,  amellyel  a  napi 
sajtó  árasztja  el  s  téveszti  meg  igen  sokszor 
a  nagy  közönség  vélekedését.  A  cikkek  a 
Maupassant  egyéb  írásait  is  annyira  jellemző 
szép  nyelven  s  világos,  egyszerű  logikával 
vannak  megírva;  nézetei  eredetiek,  vélekedé¬ 
sében  bátor,  sőt  vakmerő,  nem  durva,  de 


egészségesen  jókedvű.  Összesen  öt  cikket  írt; 
közöljük  itt  ebből  az  öt  cikkből  azt,  ami 
általános  becsű  s  érdekelheti  a  magyar  művé¬ 
szeket,  a  magyar  írókat  és  a  mi  közönségün¬ 
ket  is. 

* 

Hölgyeim,  Uraim,  ha  úgy  tetszik,  tegyünk 
nehány  sétát  együtt  azon  a  nagy  képvásáron, 
amelyet,  sohase  tudom  miért,  Szalonnak  ne¬ 
veznek.  Nehogy  azonban  azt  tessék  gondolni, 
hogy  a  művészetbiráló  urak  módjára  a  festés 
művészetéről  készülök  elméleti  előadást  tar¬ 
tani!  ...  A  világért  se  tenném  s  minden  okom 
megvan  rá,  hogy  ilyesmit  ne  cselekedjek. 
Legfőbb  okom,  hogy  én  bizony  egy  csöppet 
se  értek  ahhoz  a  mesterséghez,  amelyet  nem 
gyakoroltam  s  amelyet  meg  nem  tanultam. 
Azonban  tudok  hozzá  éppen  annyit,  ameny- 
nyit  kritikus  társaim  tudnak,  de  fölöttük  meg¬ 
van  még  az  a  határozott  előnyöm  is,  hogy 
én  bevallom  járatlanságomat,  sőt  e  járatlan¬ 
ságot  kedvezőbbnek  tartom  az  ő  tekintélyes¬ 
kedésüknél. 

A  festészet  terén  különben,  csakúgy,  mint 
az  irodalomban,  zenében,  héber  nyelvben  vagy 
a  gyógyítás  tudományában,  alapjában  véve, 
ki  nem  ismeri  magát  senki  s  a  legegyszerűbb, 
a  legbecsületesebb  eljárás,  ha  ezt  beismerjük, 
amit  azonban  senki  nem  cselekszik,  se  a 
közönség,  se  a  kritikusok,  se  a  festők. 

Könnyű  ezt  bebizonyítani. 

Kezdjük  a  kritikusokon. 

Tegyük  fel,  hogy  közülök  valamelyikben 
csakugyan  megvan  a  szemnek  az  a  nagyon 
tinóm  és  nagyon  ritka  hivatottsága,  amely  a 
modem  művészt  művésszé  avatja,  amely  a 
művésszel  veleszületik  s  ami  hiányzik  a  mai 
művészek  jó  hattized  részéből.  Nos  tehát,  ha 
a  kritikusban  megvan  ez  a  hivatottság,  dehogy 
is  írna  az  a  festésről,  festene  a  jó  ember. 

De,  mondjuk,  van  a  kritikusban  ilyen  szü¬ 
letett  festői  rátermettség,  akkor  meg  hiányzik 
belőle  a  mesterség  tudása,  azé  a  bonyodal¬ 
mas,  azé  a  nehéz  mesterségé,  amelynek  meg¬ 
tanulásához  sok  esztendő  munkája  szükséges. 

De  a  festészetnek,  éppen  mint  az  iroda¬ 
lomnak,  meg  van  az  a  sajátossága,  hogy 
bárki  elhitetheti  magával:  én  értek  hozzá!... 
Pedig,  alig  ért  hozzá  valaki.  Aki  helyesen 
megfirkant  egy  levelet,  már  azt  hiszi:  tudnék 
írni  én  is,  holott  sejtelme  sincsen  arról  a  küz- 
ködésről,  azokról  a  töprengésekről,  arról  a 
titkos  kínszenvedésről,  amiken  az  író  keresztül 
vergődik,  míg  a  szavakba  belé  tudja  adni  azt 
a  miszteriózus  életet,  ami  művészetté  avatja 
az  írás  mesterségét.  így,  aki  végigsétál  egy 
tárlaton,  lelkiismeret  furdalás  nélkül  már  íté¬ 
letet  is  mond  a  festőkről  —  s  mi  jusson?... 
Azon  a  jusson,  mert  lát.  Én  látok  —  gondolja, 

—  tehát  tudok  is! 

Elég  egy  haladó  gőzmozdonyt  látni,  hogy 
egy  gépészmérnök  ismereteivel  bírjunk? 

Már  pedig,  a  kritikus  azt  hiszi,  eleget  tud, 
mert  látott  sok  haladó  vonatot,  —  vonatot 
vagy  képeket,  ha  úgy  tetszik.  És  ítél!  ítél, 
áldást  osztogat,  biztat,  bátorít,  helyesel,  elítél, 
osztogat  dicséretet  és  gáncsot,  áraszt  sötétsé¬ 
get  és  világosságot.  És  cselekszi  mindezt  a 
saját  vélekedése  nevében,  a  saját  elméletei 

—  vagy  ami  még  rosszabb,  a  saját  részre- 
hajlatlansága  alapján. 

Ha  a  klasszikus  iskola  híve,  úgy  megveti  az 
újítókat;  ha  elméleteiben  forradalmár,  halomra 
gyilkolja  cikkeiben  a  szépművészeti  iskolákat. 

Ha  pedig  „részrehajlatlan“,  úgy  nem  ért 
sem  ehhez,  sem  ahhoz  s  biztat  mindenkit 
egyforma  nagyképűséggel. 

A  festők  pedig,  évről-évre,  dühöngenek 
ezek  ellen  a  próféták  ellen  s  ekközben  áhítoz- 
zák,  sőt  szorgalmazzák  ugyanazoknak  magasz¬ 
taló  sorait,  akiknek  véleményét  megvetik. 


Ki  mondhat  tehát  kritikát  a  festőkről? 

A  közönség? -  Ha  a  kritikus  aránylag 

nem  ért  hozzá,  a  járókelő  közönség  meg  tel¬ 
jesen  semmit  sem  ért  hozzá. 

A  közönség  megyen  képeket  nézni,  éppen 
úgy,  mint  ahogy  a  kis  gyermekek  nézik  a 
képeket.  Érdekli  elsősorban  a  kép  tárgya;  ipar¬ 
kodik  megérteni,  keresi  magát  az  eseményt, 
tanakodik,  ugyan  kihez  is  hasonlít  ismerősei 
közül  az  az  ábrázolt  alak?... 

—  Nézzed  csak!  Juliska,  oda  nézz!  Az  a 
kövér  asszony  nem  hasonlít  Bafour  asszony¬ 
sághoz  ? 

És  kacagnak. 

Ha  valaki  magyarázná  nekik,  mennyi  a 
rejtelmes,  mennyi  a  bonyodalmas  egy  sike¬ 
rült  műalkotásban  —  a  majom  éppen  úgy 
elcsodálkoznék  egy  markába  nyomott  ketyegő 
zsebórán. 

* 

Hogy  megértsük  azt  a  művészetet,  amelyet 
a  mai  nemzedék  keres,  ahhoz  a  szemnek 
olyan  finomsága,  olyan  érzékenysége  szüksé¬ 
ges,  amilyen  kevés  emberben  van  meg.  És 
igen  kevés  festőben.  Olyan  szem  kell  hozzá, 
olyan  fogékony,  annyira  finom,  mint  a  leg- 
szubtilisabb  muzsikus  füle,  amely  az  árnya¬ 
latok  egyetlen  megpillantása  révén  érzi,  látja, 
tudja  az  összes  szomszédárnyalatokat,  a  leg¬ 
összetettebbeket,  a  legkényesebbeket  s  ezt 
érzi,  tudja,  látja  kéjes  gyönyörűséggel. 

Az  ilyen  szem  finomsága  és  gyakorlottsága 
megkülönbözteti  a  legrejtettebb  átmeneteket 
s  élvezi  végtelen  örömmel  azokat  az  akkor¬ 
dokat  is,  amikről  a  tömegnek  sejtelme  sincsen. 

A  tömeg,  —  amelynek  művészeti  nevelése 
még  nem  teljes  és  soha  nem  is  lesz  teljes  — 
nem  ismer  csak  néhány  színt,  az  anyaszíne¬ 
ket,  azokat,  amelyekről  az  ó-kori  poéták  is 
daloltak  már.  Mert  az  ó-koriak  nem  ismerték 
az  árnyalatokat,  csak  úgy  nem,  mint  a  han¬ 
gokat,  a  festészetet  épp  oly  kevéssé,  mint  a 
zenét.  Az  ó-kori  írásokban  alig  néhány  szín¬ 
ről  történik  említés.  Volt  érzékük  a  rajz  iránt, 
szerették  a  formák  harmóniáját,  a  mozdulatok 
kecsességét,  de  a  mesterséges  színek  rejtel¬ 
mes  szépségéről  mitsem  tudtak,  mint  ahogy 
nem  tudtak  annak  a  zenének  elbűvölő  hatal- 

máról,  amely  a  modern  ember  ideges  lelkét 
gyötri  meg. 

Apránként  azonban,  lassan-lassan,  kinyílt 
az  emberi  szem. 

Az  olasz  iskola  adott  ragyogó  koloristákat, 
akik  mindég  kemények  egy  kissé,  bár  csodá¬ 
latosak  s  a  németalföldi  iskolák  ölén  születtek 
azok  a  pazar  emberek,  akik  egyetlen  szín 
fokozatos  változataiban  tudták  meglátni  s  tud¬ 
ták  visszaadni  az  árnyalatok  végtelenségét. 
Egy  falatka  szövet,  amelyet  Rembrandt  festett, 
két  szomszéd-tónus,  amelyet  e  hasonlíthatlan 
mester  keze  helyezett  el,  megtanít  bennünket, 
hogy  amit  feketének  hittünk,  az  nem  fekete 
s  abban  a  ragyogó  feketében  több  a  szín, 
több  a  gazdagság,  a  változatosság,  több  a 
nem  is  sejtett  s  a  hódító  báj,  mint  Rubens 
káprázatos  vásznain.  Ez  az  ember  tanított 
meg  végre  bennünket,  mily  kevés  a  jelentő¬ 
sége  a  képen  a  kép  tárgyának  és  ő  tanított 
meg  bennünket,  hogy  valamely  műalkotás 
sajátságos  szépsége,  a  benső,  az  intimus,  a 


meg  sem  magyarázható  szép  mennyire  nem 
az  a  szép,  amit  az  emberi  szem,  a  tudatlan 
szem  szépnek  szokott  találni. 

Hány  csodálatos  arckép  s  megannyi  csúnya 
vén  ember  arcképe  közönséges,  szinte  komi¬ 
kus  nyárspolgárok  arcképe;  csak  kacagnánk, 
ha  csupán  az  ábrázolt  alak  kifejezésének 
emberi  voltát  néznők.  Es  elnémult  bámulat 
ébred  bennünk,  mert  a  művészet  teljes  és 
miszteriózus  kifejezései,  nem  pedig  egy- egy 
emberi  fej  kifejezései! 

A  kép  tárgyának,  csakugyan,  nincs  a  fes¬ 
tészetben  értéke  egyéb,  mint  ez:  a  művész¬ 
nek,  akár  ábrázol  olyasmit,  amit  megállapodás 
szerint  szépnek  szokás  tartani,  akár  ábrázol 
olyat,  amit  a  szokás  csúnyának  mond,  köte¬ 
lessége  csupán  az,  hogy  találja  meg  s  mutassa 
be  tárgyának  értelmét  és  minden  értékét  úgy, 
hogy  alkotása  művészi  legyen,  akár  tárgya 
szépsége  mellett,  akár  tárgya  csúfságának  elle¬ 
nére.  Alkotásával  hasson  meg  bennünket  s 
nem  a  mesével,  amit  képe  ábrázol.  Mert  azt 

az  egyszerű  és  közvetetlen  hatást,  amit  vala¬ 
mely  dolog  vagy  valamely  esemény  gyakorol 
érzékeinkre  és  lelkünkre,  nem  szabad  össze¬ 
tévesztenünk  azzal  a  nemesebb  s  mennyivel 
szövevényesebb  hatással,  amit  annak  a  dolog¬ 
nak  vagy  eseménynek  ábrázolásában  meg¬ 
nyilvánuló  művészet  gyakorol.  A  legborzal¬ 
masabb,  a  legvisszariasztóbb  valami  válhatik 
csodálatraméltóvá  egy  nagy  művész  ecsetje 
vagy  tolla  alatt. 

Igen  ám,  de  a  közönség  és  számos  kriti¬ 
kus  —  írók  —  rákényszerítették  a  festőkre 
az  irodalmi  pikturát;  követelik  a  képtől,  hogy 
meséljen,  régi  mesét  vagy  újat,  meséljen  az 
ó-kor  történetéből,  a  néhai  emlékiratokból, 
akár  szomorú,  akár  vidám,  legtöbbször  valami 
érzékcsiklandozó  históriát,  vagy  meséljen  vala¬ 
mit  a  lapok  törvényszéki  rovatából  s  ez  éppen 
olyan  veszedelme  a  festés  művészetének,  mint 
amilyen  veszedelem  a  művészíró  munkájának 
a  kapós  tárcaregény. 

Mert  a  tömeg,  mitsem  sejtvén  arról  a  mű¬ 
vészi  gyönyörűségről,  amely  a  nézés  révén 
támad  az  agyban,  nem  lát  s  nem  érez,  csak 
naivul;  múzeum  vag}f  képkiállítás  éppen  csak 
annyi  neki,  mint  a  megrajzolt  s  megfestett 
olvasmány. 

De  akad  a  közönség  körében  is,  akit  a 
természet  megáldott  ily  művészi  gyönyörű¬ 
ségre  termett  fogékonysággal  és  ezek,  végre 
is,  majd  csak  felülkerekednek;  hanem  keve¬ 
sen  vannak,  ritkák,  elvesznek  a  tömegben  s 
hangjukat  későn  halljuk  meg,  nagyon  későn. 

Nos  tehát,  ki  az  illetékes,  kinek  van  joga 
véleményt  mondani?  A  festőknek? 

Szó  sincs  róla.  Es  azért,  mert:  lehetetlen, 
hogy  elfogultak,  részrehajlók  ne  legyenek  min¬ 
den  olyan  társukkal  szemben,  akinek  más  a 
temperamentuma,  mint  az  övék,  tehát  más 
úton  jár,  mint  ők. 

Például:  Puvis  de  Chavannes  azokat  az 
álmokat  keresi  és  marasztja,  amelyek  az  ő 
szemei  előtt  vonulnak  el,  az  ő  festő-poéta 
szemei  előtt. 

Már  most  hogy  értené  s  hogy  tudná  el¬ 
fogulatlanul  méltányolni  Meissonnier  nagyító¬ 
üveg  alá  való  pikturáját? 

Az  álmait  iparkodik  vászonra  adni  Gustave 
Moreau  is,  de  micsoda  aprólékos  pontosság¬ 


gal!  .  . .  Vájjon  csodálta  s  megértette  őt  Cour- 
bet,  az  a  markos,  bárdolatlan  kolorista? 

A  Szépművészeti  iskola  emberei,  azok  a 
hagyományokkal  telített  szabatosak,  mily  fö¬ 
lényesen  vonogatják  vállukat  Manet  vagy 
Monet  előtt,  mindenki  előtt,  akit  a  közszoká¬ 
sos  magatartás  lázit,  aki  megveti  az  iskolás 


DEÁK-ÉBNER  LAJOS  VÁZLATKÖNYVÉBŐL 


7 


>S9 


Malonyay  Dezső 


rajzolást  s  a  szabályok  szerint  beállított  képet, 
keresvén  ehelyett  a  tónusok  gyorsan  rebbenő 
harmóniáit,  keresvén  azt  az  igazságot,  amit 
az  elődök  még  meg  nem  találtak.  Mert  ha  a 
természet  maga  nem  is  változott,  de  módo¬ 
sult  az  emberi  nézés  s  ráismer  szavakkal  ki 
sem  fejezhető  színekre  is  már. 

Tessék,  nézzük  csak  az  új,  a  modern  szö¬ 
veteket.  Ki  mondja  meg  szóval,  milyen  a 
színük?  Nézzük  a  khinai  sárgákat  és  rózsa¬ 
színeket,  a  vöröses  lilák  egész  gammáit,  a 
rózsaszínű  lilákat,  a  narancssárgás-lilákat  és 
azt  a  számtalan  új  zöldet,  amit  szemünk  ma 
már  megkülönböztet,  de  nevet  még  nem  talál¬ 
tunk  számukra. 

Vájjon  a  realisták,  hatalmas  zsenijük  elle¬ 
nére,  tudják  kellően  méltányolni  Watteau 
ecsetjének  báját? 

Nap-nap  után,  mily  kicsinyléssel  beszélnek 
a  modern  ecset  mesterei  a  régi  festés  egy- 
egy  mesteréről.  Ingres  mily  türelmetlen  volt 
Delacroix  iránt!  Delacroixt  szidták  s  kicsinyel¬ 
ték  összes  kortársai  és  így  járt  Corot,  így 
Millet  és  így  sokan. 

Ha  tehát  senki  nem  illetékes,  ha  senkinek 
sincs  jussa  véleményt  mondani  a  festészetről, 
mit  keresünk  a  kiállításon?  Képeket  megyünk 
nézni,  egész  naivul,  amint  az  jó  polgárember¬ 
hez  illik.  Sétálunk  teremről-teremre,  mint  a 
többiek,  nézegetjük  egymást  s  a  képeket,  hall¬ 
gatjuk,  amit  más  mond  s  elmondjuk  azt  egy¬ 
másnak  is.  Színről  s  rajzról  hallgatunk,  egy¬ 
más  ízlése  felett  nem  vitatkozunk. 

Nézzük  a  képeket  és  a  festőket  is,  azaz: 
keresgetjük  őket,  hogy  ez  vagy  amaz  a  piktor 
miért  választotta  ezt  vagy  amazt  a  témát. 
Nyomozgatjuk  szándékát,  eszméit,  érzékeny¬ 
ségét  s  megkeressük,  mivel  iparkodik  lekenye- 
rezni  a  magunkfajta  egyszerű  embereket.  Óh! 
micsoda  szép  keleti  hölgyek  henteregnek  a 
tarka  kanapékon,  soha  szultán  olyan  szépeket 
nem  látott!  Micsoda  gallus  vagy  frank  vité¬ 
zek!  Milyen  rettenetes  a  szemük  s  milyen 
hatalmas  kenderszőke  bajuszuk  van!  Milyen 
borzasztó  és  milyen  megható  jelenetek,  micsoda 
kifejezésteljes  gesztusok!  A  kis  gyermekek  nem 
győznek  csodálkozni : 


—  Papa!  oda  nézz!  hogy  haragszik  az  a 
bácsi ! 

Vagy: 

—  Oh,  mama!  milyen  beteg  az  a  néni! 

* 

Sajnálkozzunk  egy  kicsit  a  piktorok  felett! 

Belépvén  a  Szalonba,  mintha  ütés  érné  az 
ember  szemét,  fáj  a  szemnek  az  a  sok  nyers 
szín  s  az  az  erőszakos  világítás;  a  fájdalom 
apránként  migrénbe  tompul  át.  És  így  bódor- 
gunk  teremről  teremre,  mind  riadtabban.  Vakít 
a  sok  erőszakosan  harsadó  szín,  kápráztatnak 
az  izzó  aranykeretek,  szinte  keressük:  nem 
árulnak  itt  afféle  füstös  üvegű  pápaszemeket, 
amilyeneket  napfogyatkozás  alkalmával  kínál¬ 
nak  az  utcán  ?  .  .  . 

Sokkal  kényesebb,  finomabb  művészet  a 
piktura,  semhogy  az  a  merő  árnyalat  meg¬ 
tűrné  az  ilyen  tömeges  beraktározást.  Vegyük 
hozzá,  hogy  ahány  kép,  az  mind  megannyi 
más  világításban,  más  és  más  helyen,  más 
és  más  körülmények  között  készült  s  hogy 
hatása  teljes  legyen,  ugyanolyan  világításban 
kellene  bemutatni. 

És  a  váratlan  szomszédságok!  Mily  kako¬ 
fónia!  ....  Piros  tülekedik  a  pirossal,  kék 
gyomrozza  a  kéket,  mintha  kétségbeesetten 
verekednének,  hogy  így  egymásmellé  kény¬ 
szerítették  őket.  A  finom  s  gyöngéd  munkát 
agyoncsapja  a  színeiben  hivalgó  sok  nagy 
vászon.  Ordítanak  s  az  üvöltés  elnyomja  eme¬ 
zek  szelíd  suttogását. 

Az  ember  azonban  hozzátörődik  minden¬ 
hez.  Es  megyünk,  megyünk,  mind  fásultab- 
ban,  teremről,  teremre.  .  .  . 

* 

Amióta,  elég  meggondolatlanul,  két  cikket 
írtam  a  Szalonról,  már  sokan  kérdezték  tőlem  : 

—  Ugyan!  hát  ön  is  képeket  gyűjt? 

Hasztalan  tiltakozom,  hiába  esküszöm  ártat¬ 
lanságomra,  becsületességemet  hiába  hány- 
torgatom,  csintalan  mosollyal  bólintanak:  jó! 
jó!  ismerjük  az  effélét! 

Lázit  ez  a  gyanú  s  nincs  mód  védekeznem 
ellene.  íme,  kijelentem  nyilvánosan,  hogy  képet 
nem  kaptam  és  nem  is  fogok  kapni  egyetlen 
kiállító  festőtől  sem.  Bevallom,  e  kijelentés 

nem  esik  túlságosan  terhemre  s  nem  is  olyan 
túlságosan  könnyelmű,  mint  amilyennek  lát¬ 
szik.  Agyafúrt  nép  a  piktor!  És  jó  kereske¬ 
dők.  Ha  cserébe  a  dicsőségért,  amit  a  kriti¬ 
kustól  kap,  ád  valamit,  olyasmit  ád,  amin 
egyébként  túl  bajosan  adhatna.  Azonban  mi, 
írók,  mi  sem  vagyunk  ügyetlenebbek!  Tessék 
csak  elolvasni,  amit  barátságból,  potyára  adunk 
valamely  lapnak  vagy  frissen  indított  folyó¬ 
iratnak:  az  a  cikk,  az  az  elbeszélés  alig  ér 
többet  a  fehér  papirosnál.  így  a  meg  nem 
fizetett  kép  is,  mert  a  talentum  is  árúcikk. 

Szegény  meg  nem  vesztegethető  kritikusok ! 

Micsoda  kínszenvedésnek  vannak  ők  kitéve ! 
Mint  a  tanú,  aki  eskü  alatt  vall,  esküszöm, 
hogy  csak  igazat  mondok  és  elmondok  min¬ 
den  igazat. 

Éppen  belékezdtem  az  igazmondásba  ma 
reggel,  amikor  érkezik  a  postás  s  hoz  vagy 
negyven,  ötven  levelet. 

Az  első : 

„Kedves  Barátom,  kérlek,  ne  feledkezzél 
meg  beszámolódban  X.  barátnőnk  sikerült  szép 
arcképéről.  Lekötelezed  öreg  cimborádat,  aki 
feltétlenül  számít  reád.8 

A  második: 

„Kedves  Uram,  barátaim  egyike  igen  sike¬ 
rült  tájképpel  vesz  részt  az  idei  kiállításon, 
engedje  remélnem,  hogy  az  a  jó  viszony, 
stb.  stb.“  Aláírva:  egy  igen  szép  asszony, 
akinél  gyakran  s  pompásan  ebédelek. 

A  harmadik: 

„Kedves  Öregem,  légy  kedves  X-hez,  aki 
remek  dolgot  állít  ki.  Számítok  rád  s  már 
ígéretet  is  tettem  nevedben." 

A  negyedik: 

„Uram,  egy  hölgy,  aki  szerencsés  volt  önnel 
ebédelni  a  minap  s  akivel  ön  oly  lebilincselő 
beszélgetést  folytatott,  íme  bátorságot  vesz, 
hogy  szives  érdeklődésébe  ajánlja,  stb.  stb.“ 
És  milyen  csinos,  de  mennyire  csinos  ez  a 
hölgy! 

Az  ötödik: 

„Édes,  aztán  ne  feledkezzél  Z-ről!  Örömet 
szerzel  nekem  és  én  nem  szoktam  hálátlan 
lenni  .  .  .  .“ 

A  hatodik: 

„Kedves  és  igen  tisztelt  Kartárs  úr,  ol¬ 
vastam  remek  kritikáit,  engedje  meg,  hogy 


különös  figyelmébe  ajánljam  Z.  barátomat, 
aki . .  .“ 

Ez  is  Z-t  ajánlja!?..  .  Az  ember  belépirul, 
de  hát  mit  csináljon  az  ember!  .  .  . 

* 

És  kaptam  levelet  szenátoroktól,  képvise¬ 
lőktől,  akadémikusoktól,  kaptam  a  csizmadiám¬ 
tól,  borbélyom  két  festőre  hívta  fel  figyelme¬ 
met  s  valami  kitűnő  hajkenőcsöt  is  ajánlott; 
mosóném  ajánlatát  az  inasom  közvetítette. 
(Egy  szegény  tájképfestőre  mos  a  derék  asz- 
szony.)  Kaptam  levelet  befolyásos  hölgyektől, 
akiknek  lehetetlen  nemet  mondani;  kaptam 
igen  bájos  hölgyektől,  akiktől  mindent  remél¬ 
het  az  ember  és  kaptam  hölgyektől,  akiknek 
nincs  jogom  nemet  mondani.  És  kaptam  maguk¬ 
tól  festőktől,  akik  igen  bölcsen  úgy  okoskodnak: 
maga  fűtsön,  aki  melegen  akar  maradni! 

A  kérések,  az  ígéretek  s  a  bókok  eme 
özöne  zuhogott  reám,  elolvadtam,  mint  meleg- 
esőtől  a  jégcsap 

Csak  azok  nem  írtak  s  azok  érdekében 
nem  írtak,  akiket  tehetségük  is  eléggé  ajánl. 

Mégis,  lelkiismeretem  nem  hagyott  nyugton. 
Küzködtem  magammal  négy  napig,  kerestem 
a  kibúvót  mindenfelé. 

Bekopogtattam  a  jelesebb  kritikusokhoz. 
„Legyen  szeretetreméltó!"  —  tanácsolta  ez. 
„Legyen  könyörtelen!8  —  biztatott  amaz, 
mindketten  a  világ  leközönyösebb  hangján. 
És  íróasztaluk  teli  volt  levéllel. 

Egy-egy  írásra  ráismertem. 

Gondoltam:  megyek  valami  paphoz,  meg¬ 
gyónok.  .  .  .  Hátha  megkérdeznék  egy  zsűri¬ 
tagot:  hogy  utasítanak  vissza  egy  olyan  képet, 
amelyet  sokan  és  nagyon  ajánlanak? 

A  zsűritag  megsúgta:  „Kedves  levélben 
társaimra  kenem  a  visszautasítás  vádját8. 

Ehhez  a  módszerhez  én  nem  folyamod¬ 
hatom. 

És  ekkor  határoztam  el,  hogy  nyilvánosan 
meggyónom  helyzetemet  s  kritikámban  N.  A. 
(Nagyon  Ajánlva)  betűvel  jelzem  azokat  a 
képeket,  amelyeket  csábító  szép  hölgyek  prote-  • 
zsálnak,  A.  (Ajánlva)  betűvel  barátaim,  az 
akadémikusok,  a  szenátorok,  képviselők  s 
érdemes  szállítóim  pártfogoltjait,  a  kis  a  betű 
jut  azoknak,  akik  maguk  ajánlották  figyel¬ 
ői 


7* 


membe  magukat,  S.  A.  (Semmi  Ajánlás)  betű¬ 
vel  jelzem  azt  a  nyolc-tíz  képet,  amelyekkel 
senki  sem  törődött. 

Meggondoltam. 

Hátha  csak  a  számát  említeném  meg  azok¬ 
nak  a  képeknek,  amelyek  végett  senki  sem 
zaklatott? . .  .  Igen,  de  így  meg  több  név  jutna 
beszámolómba,  mint  amennyi  a  kiállítási  kata¬ 
lógusban  van !  Mert  pártfogolták  nálam  még  a 
visszautasítottakat  is. 

Elsodort  az  ár  engem  is.  Lelkiismeretemet 
elringatta  az  önzés,  elcsábított  egy-egy  bájos 
mosoly  emléke  és  eszembe  jutottak  barát¬ 
nőink  remekül  terített  asztalai.  .  .  . 

Töredelmesen  bocsánatot  kérek  azoktól  a 
kritikus  társaimtól,  akik  hozzáférhetetlenek; 
akire  se  kérés,  se  könyörgés,  se  hízelgés  nem 
hat,  —  az  vesse  reám  az  első  követ!  ...  Én 
elveszett,  én  megrontott  és  megvesztegetett 
kritikus  vagyok,  igen,  az  vagyok,  —  és  én 
vagyok  az  egyetlen!  ...  A  többi  mind,  mind 
érintetlen  maradt!  Bocsánat  nékem!  Óh,  bocsá¬ 
nat  nékem! 

Azzal  kezdtem:  senkinek  sincs  joga  azt 
állítani,  hogy  véleménye  csalhatatlan  a  festé¬ 
szet  terén. 

Bezzeg  a  szobrászatban  mindenkinek  tájé¬ 
kozódva  kéne  lennie,  mert  hisz  mezítelen  emberi 
testet,  többet  vagy  kevesebbet,  de  látott  min¬ 
denki  s  módja  adva  vagyon  az  összehason¬ 
lításhoz. 

De  ez  se  használt! 

A  képfaragó  művészete,  úgy,  ahogy  azt  a 
legrégibb  kortól  folyvást  művelik,  egyszerű, 
mint  a  pékmesterség.  Miben  áll?  Ábrázolni 
márványban,  gipszben  vagy  agyagban  egy 
férfit  vagy  egy  nőt,  mindig  ugyanazt  s  alig 
változó  két- három  pózban.  .  .  . 

Az  illető  táncolhat,  birkózhat,  sírhat,  nevet¬ 
het,  dühösködhetik  vagy  könyöröghet  anélkül, 
hogy  testének  alakja  változnék,  mert  misem 
hasonlít  kevésbbé  egy  élő  emberhez,  mint 
éppen  egy  márványba  faragott  ember.  Ahány 
élő  ember,  megannyi  más  termet,  más  formák, 
más  arányok.  Nincs  kettő,  aki  hasonlítana 
egymáshoz,  míg  a  márványba  faragott  ember 

bizonyos  körülmények  között  mindig  ugyanaz, 
lehetetlenül  és  konvencionálisán  szép. 

Az  írók  már  jóideje  kiábrándultak  a  hősök¬ 
ből,  akik  oly  nagyok,  oly  szépek,  nemesek, 
bátrak  és  nagvlelkűek,  akik  megmentik  az 
ártatlan  leányzókat,  megfékezik  a  nekivadult 
paripákat,  leöldösik  az  árulókat  s  térdet  haj¬ 
tanak  a  fehérhajú  aggastyán  atyák  előtt  és 
végül  az  erény  apotheozisában  nősülnek  meg. 

A  festők  is,  már  jóideje,  szabadulni  ipar¬ 
kodnak  a  szép  izmok  s  a  nemes  magatartás 
iskolájából,  nem  rafaeleskednek,  az  egész 
emberi  természet  kifejezésére  törekesznek  s 
a  dolgok  lényegében  keresik  a  szépet. 

Csak  a  képfaragó  nem  mozdul.  Faragja, 


egy  örökkévalóság  óta,  a  szép  törzset,  a  szép 
karokat,  a  szép  lábszárakat,  úgy,  ahogy  a 
görög  szobrok  reánk  maradt  roncsain  látja, 
azokon  a  görög  szobrokon,  amelyek  épp  oly 
kevéssé  hasonlítanak  a  modern  emberhez,  mint 
csillag  a  paradicsomalmához. 

És  a  közönség  ott  sétál  a  sok  egyforma 
fejű,  egyforma  testű,  fenséges  gesztusú  vagy 
kecses  márványfigura  előtt,  gőgösen  mormogva: 
„Ugyancsak  szép  biz’  ez!  Szép  az  ember!" 

Ugyan,  kedves  felebarátom,  tekints  magadra! 
Nézzed  meg  feleségedet,  leányodat,  fiadat,  apá¬ 
dat,  anyádat,  cselédeidet,  tekints  át  a  szom¬ 
szédba!  Van-e  közöttünk  egy  is,  akinek  olyan 
a  karja,  olyan  a  lábaszára? 

Nyisd  ki  szemedet  az  utcán,  nézd  azokat 
a  gólyalábúakat,  akik  hármat  lépnek  egyszerre, 
meg  a  kis  pocakosokat,  akik  gurulnak!  Tekints 
körül  az  uszodában,  amint  felebarátaid  vacog¬ 
nak  a  piros  úszónadrágban !  Jussanak  eszedbe 
a  legszebb  női  testek,  amiket  életedben  láttál, 
csak  egy  is  hasonlított  közülök  Vénuszhoz? 
Es  ha  felöltöztetnők  ezeket  a  márvány  Vénu¬ 
szokat?!  .  .  . 

Jó  közönség,  mindent  elnyelő,  mindent  meg¬ 
emésztő  jó  közönség,  ideje,  hogy  dühbe  jöj¬ 
jünk  ezen  a  sok  gömbölyű  szépségen,  ezeken 
a  hurka  tagokon,  ezeken  az  Apollókon  s  össze¬ 
zúzzuk  ezeket  a  banális  istennőket! 

A  képfaragás,  éppen  mint  a  színpad,  ott 
rekedt  a  konvenciók  kátyújában  s  nem  is 
veszik  észre,  mint  küzködik  a  festészet  és 


például  a  regényirodalom,  hogy  ugyanonnan 
szabaduljanak.  .  .  . 

* 

Ha  akadna  valaha  egy  szépművészeti  minisz¬ 
ter,  egy  igazán  intelligens  miniszter,  —  az 
bizonyosan  igy  határozna: 

Ne  legyen  többé  szépművészeti  miniszter 
s  a  szépművészeteket  hivatalosan  ne  igaz¬ 
gassa  senki. 

A  szépművészeteket  az  állam  többé  nem 
protezsálja. 

Az  évi  Szalon  megszűnik. 

Igen,  de  ilyen  miniszter  soha  nem  akad. 

Mert  az  évi  Szalon  nem  egyéb,  mint  a 
földművelésügy  vagy  a  kereskedelem  mintá¬ 
jára  protezsált  festészet  egyenes  következmé¬ 
nye.  Már  pedig,  ha  a  protezsáló  merőben  ala- 

csonyabb  művészi  szinten  áll,  ha  tudatlanabb, 
járatlanabb  s  kevesebb  ízlésű,  mint  a  prote- 
zsált,  —  ilyen  helyzetnek  keserves  a  követ¬ 
kezménye. 

A  miniszter  járatlansága  túlságosan  evi¬ 
denssé  lévén,  alapítottak  Művész-Egyesületet 
a  Szalon  rendezésére:  siketnémák  helyett 
Bábel  tornyának  munkásaihoz  folyamodtak. 

Mi  az  eredmény  ? 

1.  A  festészet  —  a  nagyközönség  szemé¬ 
ben  —  egy  kalap  alá  került  a  hizlalt  baromfi¬ 
kiállítással. 

2.  Sajátságos  akrobataság  tenyészik  és  fej¬ 
lődik  a  művészek  körében,  hogy  ki  csípi  el 
el  az  idén  az  állam  által  kipécézett  nagy 
érmet?! 

A  festő,  mint  vizsgán  a  kis  diák,  lesi  a 
jutalmat,  —  tehát  jó  kalkulusra  dolgozik  s 
nem  a  művészet  jegyében. 

Fő,  hogy  munkámat  meglássák,  észre¬ 
vegyék  s  első  sorba  jussak.  Tehát  jó  nagy 
vásznat!  És  nagyot  kennek  teli,  terringettét, 
de  milyen  nagyot!  .  .  .  így  a  miniaturistákból 
Puv.is  de  Chavannesok  lesznek;  —  azok,  akik 
hivatottak  finom,  szelíd  képecskék  festésére, 
kulisszákat  mázolnak,  mert  a  hatás  a  fő!  így 
hódítja  meg  a  Szalon  a  művészi  rátermettsé¬ 
get.  És  ezt  nevezik  állami  műpártolásnak. 

3.  És  egy-két  nap  alatt  ilyen  nagy  vászon 
el  nem  készül,  hónapok,  esztendők  munkája 


ez  s  azalatt  alig  jut  néhány  óra  az  igazi 
hivatottság  művelésére,  legfeljebb  a  falat  kenyé¬ 
rért  kanyarint  néhány  piaci  vásznat  a  Szalonra 
készülő  piktor.  És  így,  esztendőről-esztendőre. 

4.  A  miniszternek,  vagy  a  viceminiszterek¬ 
nek,  akik  a  festés  művészetéhez  csak  annyit 
értenek,  mint  egyéb  művészetekhez,  vannak 
művészi  elveik  is.  Ugyanígy  lehetnek  főzési 
elveik  is.  De  náluk  a  hatalom  s  miután  nagy 
érmet,  kitüntetést,  megrendelést  az  állam  ád, 
miután  képet  az  állam  vásárol  —  tessék  azt 
követelni,  hogy  a  boldogtalan  piktor  ne  tö¬ 
rődjék  velük. 

Az  állam  vásárol  képeket  —  ez  rendben 
volna,  de  az  a  baj,  hogy  mielőtt  vásárol, 
választ  is  a  kiállított  képek  közül. 

Es  mit  mond  a  gyakorlat? 

Amióta  a  Szalon  áll,  két-három  kivétellel, 
ahány  remekmű  megfordult  a  Szalonban,  az 
magántulajdonba  jutott,  holott  az  állam  kivá¬ 
laszthatta  volna  és  módjában  volt  meg  is  vásá¬ 
rolni,  mielőtt  más  hozzányúlhatott  volna. 

Egy  mód  volna!  Bíznák  a  véletlenre.  Kalapba 
az  összes  képek  numerusát  s  a  legfiatalabb 
miniszter,  vagy  a  legifjabb  képviselő  húzzon, 
bekötött  szemmel,  vagy  harminc-negyven  szá¬ 
mot!  így  megeshetnék,  hogy  valami  érdeme¬ 
set  is  vásárolnának,  hisz  a  véletlen  vak  s 
olykor  értelmesnek  is  mutatkozhatik.  .  .  . 

Malonyay  Dezső 

udapesten  a  közelmúltban  két  lovas 
szobrot  lepleztek  le,  Szent  István 
és  Andrássy  Gyula  gróf  ércmását. 
Nem  célom  e  műveket  részletesen 
megbírálni,  csupán  egyik  alkotó¬ 
részüket,  a  bronz-alak  piedesztálját  adó  lovat 
kívánom  a  figyelmes  néző  és  a  hippologus 
szempontjából  megvilágítani.  Teszem  ezt  azért, 
mert  utóbbi  időben  egyre  gyakoriabbak  lesz¬ 
nek  nálunk  is  a  lovas  szobrok,  míg  ezzel 
szemben  képzőművészeink  nem  iparkodnak 
azokat  az  állatpszichologiai  és  állatmechanikai 
ismereteket  elsajátítani,  amelyek  nélkül  művük 
nem  nyújthatja  a  valóság  képét.  Állatpszicho- 
logiát  és  mechanikát  mondtam,  ami  nem 
tévesztendő  össze  az  állat  anatómiájával;  szí¬ 
vesen  elismerem,  hogy  az  utóbbi  téren  szob¬ 
rászaink  járatosak  és  apró  hibáktól  eltekintve, 
a  hippologus  szakembert  is  kielégíthetik. 

Nem  lehet  róla  szó,  a  ló,  ez  a  legnemesebb 
állat,  nemcsak  a  legtetszetősebb,  de  a  legcél¬ 
szerűbb  szobrászati  dekoratív  tényező.  Egy¬ 
részt  színessé,  elevenné,  mozgalmassá  teszi 
a  bronzot,  másrészt  emeli,  nagyobbítja  az 
alakot,  amely  így  kevésbbé  van  kitéve  annak 
a  veszedelemnek,  hogy  nincs  arányban  a 
perspektívával,  ami  sok  szobrot  jeles  tulajdon¬ 
ságai  dacára  is  elnyomott.  A  lónak  a  talap¬ 
zaton  az  a  célja,  hogy  életet  jelentsen  és 


nemes  vonalaival  a  bronzalakot  még  preg- 
nánsabbá  tegye.  Nem  szabad  tehát  e  tényező 
fölött  gyorsan  elsiklani  s  a  művész  nem  dol¬ 
gozhat  e  téren  pusztán  intuícióval,  hanem 
szakismeretekre  is  szüksége  van. 

Fadrusz  János  ezt  tökéletesen  átértette  s 
éppen  Mária  Terézia  szobrán  tanult  a  legtöb¬ 
bet.  Ez  a  gyönyörű  munka,  ami  a  lovat  illeti, 
nem  sikerült :  a  királynő  falovon  ül,  a  paripa 
kéz  mögött  áll,  oly  alakban,  amit  csak  a 
kantár  elől  menekülő  ló  mutat.  Maga  az  állat 
is  csúnya,  szomorú  mintája  az  úgynevezett 
renaissance-lónak,  amelyet  játékszernek,  deko¬ 
ratív  dolognak  tartottak,  akár  a  parókát  vagy 
a  nyírt  fákat.  Fadruszt  menti,  hogy  hippolo- 
giailag  a  Mária  Terézia  ideje  tényleg  igen 
szegény  volt,  de  azért  a  magyar  királynét 
inkább  egy  korabeli  erdélyi  paripára  ültettem 
volna,  nem  pedig  a  Burg  hajlott  vonalú  manége- 
áldozatára.  Következő  lovas  szob  ránál  Fadrusz 
nagy  tanulmányokat  tett,  sokat  foglalkozott 
a  ló  mechanikai  és  pszichológiai  tulajdonságai¬ 
val  és  így  született  meg  a  kisbéri  Wenckheim 
szobor,  amelyet  nemcsak  az  e  téren  való  leg¬ 
jobb  magyar  műnek  tartok,  de  amely  a  világ 
minden  lovas  szobra  közt  a  legkiválóbbak 
egyikét  jelenti.  Kár,  hogy  ez  a  remek  el  van 
rejtve  a  nagyközönség  és  a  művészek  elől, 
neki  a  helye  Budapesten  volna,  valamint,  hogy 
másának  ott  kellene  lennie  Európa  minden 
képfaragó -iskolájában.  Ez  a  paripa,  amely 
egyúttal  a  modern  magyar  félvér  legszebb 

mása,  él,  gondolkodik,  s  bár  nem  mozgásban 
mutatja  be  a  lovat,  oly  helyes  momentumot 
ábrázol,  hogy  a  ló  minden  pillanatban  felénk 
indulni  látszik.  Lovas  ember,  aki  együtt  érez 
paripájával,  hányszor  gyönyörködött  abban  a 
képben,  mikor  lassan  léptető  lova  egyszerre 
megáll,  körültekint  és  szemét  egy  távoli,  talán 
nem  is  létező  pontra  szegezi,  miként  az  ember, 
ha  figyelmesen  olvas,  egy -egy  percre  leteszi 
a  könyvet  és  az  ablakon  át  a  felhők  járását 
nézi.  Ebben  a  pillanatban  a  legtermészetesebb, 
a  legegyszerűbb  a  ló,  lehullnak  róla  a  domesz- 
tikáció  bilincsei,  megfeledkezik  lovasról,  szer¬ 
számról  és  csak  bámul  a  természetbe,  amely¬ 
nek  ő  is  egyik  alkotása,  amellyel,  érzi,  össze 
van  forrva. 

Többi  szobrászunk  lova  fotográfus  előtt 
áll.  Ez  nem  az  az  élő  lény,  amely  csodálatos 
lelki  világával  vonzani  tud,  ez  nem  az  a  sok¬ 
oldalú,  az  emberrel  együtt  fejlődött  állat,  amely 
mindig  érdekelni  tud,  ez  a  szijjártók  kirakatában 
álló  papirostészta-paripa,  amely  üvegszemmel, 
akarat  nélkül  nézi  a  világot.  Kicsinosítva,  föl¬ 
cifrázva,  lehetetlen  pointekkel  fölruházva  bámul¬ 
nak  le  ránk  ez  állatok  a  talapzatról,  minden 
jelentőség  és  élet  nélkül.  És  ha  legalább 
magyarok  volnának.  De  nem  ;  a  Colleoni  óta 
minden  lónak  hidegvérűnek,  hájas  nyakúnak 
és  rossz  csánkúnak  kell  lennie,  főleg  pedig 
kéz  mögött  állónak,  értve  ezalatt  azt,  hogy 
a  fej  elhagyja  még  az  orthodox  iskolalovaglás 
megszabta  szabályos  merőleges  vonalat  is,  s 
ahelyett,  hogy  előre  nyomulna,  vissza  a  szügy 
leié  megy,  ezzel  a  legnagyobb  abszurdumot 
jelentve,  amit  hippologus  elképzelhet.  Nem 
akarok  e  helyen  lovagló  leckét  adni,  egy-két 
megjegyzést  azonban  nem  hallgathatok  el, 
miután  e  hiba  immár  stereotip  s  nincs  senki, 
aki  szobrászainkat  e  dologról  fölvilágosítaná. 

A  modern  lovaglás  és  egyáltalán,  a  ló 
mechanizmusának  helyes  ismerete  azt  kívánja, 
hogy  a  ló  mindig  előre  menjen.  Fillis,  minden 
idők  kétségtelenül  legjobb  praktikus  és  theore- 
tikus  lovasa,  427  oldalas  könyvet  írt  az  ido- 
mításról  s  azt  egy  mondatban  mégis  össze 
tudta  foglalni:  egyensúlyban  tartani  a  lovat 
és  előre  menni  vele.  De  amint  a  fej  a  merő¬ 
leges  vonal  mögé  kerül,  a  kantár  működése 
megszűnt,  az  egyensúly  nincs  meg,  a  ló  össze¬ 


húzza  magát,  s  azt  a  szánalmas  képet 
nyújtja,  mint  legtöbb  lovas  szobrunk.  Ennek 
a  szerencsétlen  theoriának  Baucher  volt  a  mes¬ 
tere,  egy  máskülönben  kitűnő  lovas,  aki  azon¬ 
ban  theoretice  tudását  nem  tudta  érvényesí¬ 
teni,  de  Baucher  se  mert  akárcsak  álmában  is 
arra  gondolni,  hogy  lovait  így  állítsa  oda,  mint 
c  azt  szobrászaink  teszik.  Baucher  is  megkívánja 
híres  huszonhat  §-ában,  hogy  a  ló  szabadon 
haladjon  előre,  a  modern  campagne-lovaglás 
is  ezen  alapszik,  sőt  a  cirkuszi  dresszura  is, 
mert  hiszen  Fillis  maga  is  manége-lovas  volt. 

Ha  elnézem  Zala  György  szobrát,  sehogyse 
tudom  azt  a  képet  kapni,  hogy  ez  a  ló  előre¬ 
halad.  Ez  a  paripa  mégcsak  egy  helyben  se 
piaffirozhat,  mert  ezt  a  csánk  kevéssé  való 
hajlítottsága  akadályozza  meg.  A  mozgás 
ellen  szól  az  első  jobb  láb  állása  is,  amely 
visszatartólag  működik.  A  helyes  egyensúly 
képét  megzavarja  a  fej  alacsony  és  hibás 
tartása.  Az,  hogy  a  lapocka  nem  egészen 
tetszetős  és  a  lovas  ülése  nem  természetes, 
könnyebben  volna  megbocsátható,  de  hogy 
a  súlypont  a  vízszintesnek  képzelt  vonal  hátsó 
végére  esik,  mindenkit,  aki  lóval  foglalkozik, 
bosszant,  annál  inkább,  mert  e  tény  révén 
az  adott  viszonyok  közt  az  első  partinak  más 
képet  kellene  nyújtania.  Mind  e  hibák  pedig 
kétszeresen  kellemetlenek,  mert  már  nem  lehet 
rajtuk  segíteni,  holott  előzetesen  szakember 
segítségével  elkerülhetők  lettek  volna.  Jóllehet 
életet  a  paripába,  más,  mint  maga  a  művész 
így  sem  önthetett  volna. 

Lovas  szobraink  egy  röviden  már  jelzett 
hibája  az  is,  hogy  a  paripát  túlságosan  idea¬ 
lizálják,  retusírozzák  és  ezzel  megfosztják 
az  élet  karakterisztikus  vonásaitól.  A  magyar 
ló  és  magyar  szobron  csak  magyar  lovat 
tudok  elképzelni  —  a  honfoglalás  idejétől 
kezdve  máig  soha  korrektnek  nem  volt  mond¬ 
ható,  gyakori  nála  a  szarvasnyak,  a  túlkicsi 
köröm,  a  csillagvizsgáló  fej,  a  csúnya  far,  és 
az  egész  alak  igénytelen.  De  ez  a  kis  állat 
csupa  erő,  izom,  csupa  ügyesség  és  szívós¬ 
ság,  amely  róla  első  pillanatban  lesugárzik. 
A  magyar  ló  sohasem  volt  kifent  gavallér, 
hanem  viharhoz,  fagyhoz,  küzdelemhez  szokott 
katona,  aki  a  csatamezőn,  nem  a  mán  égeben 
mutatja  meg,  hogy  mennyit  ér.  Ennek  a  moti- 

vumnak  nem  szabad  hiányzaniabronz-lóról  sem, 
s  amely  együtt  volt  velünk  ezer  éves  küzdel¬ 
münkben,  a  magyar  ló  megérdemli,  hogy  ere¬ 
deti  formában  álljon  nagy  embereink  mellett. 
Sehol  ehhez  hasonló  paripa  nincs  a  világon:  el¬ 
határozottsága,  vakmerősége,  szilajsága,  kuruc 
lelkülete  mintegy  reflexe  gazdájának.  Ki  örö¬ 
kítse  meg  e  sajátos  típust,  ha  nem  magyar 
művész  ?  Az  idegen  épp  oly  kevéssé  fogja 
tudni  megérteni  és  appreciálni  lovainkat,  mint 
a  francia  vagy  olasz  szobrász  a  tanyák  nép¬ 
életét.  Kifenni,  fölcicomázni  ezt  a  paripát,  az 

igazság  meghamisítása,  a  művészetnek  vásári 
fotográfusi  nívóra  való  leszállítása. 

A  régi  magyar  lovat  lett  volna  hivatva 
megörökíteni  a  Szent  István  szobra.  Sajnos, 
ez  a  paripa  is  minden  inkább,  csak  nem 
magyar.  Az  ezer  év  előtti  lóból  egy  vonást 
nem  tudok  benne  megtalálni,  ellenben  a  szeren¬ 
csétlen  fejtartás  itt  is  megvan,  a  végtagok 
állása  szintén  hibás.  Ez  nem  a  Szent  István 
korabeli  ló,  amely  ugyan  egész  Európában 
félelmetes  hírű,  de  az  egykori  kutatások  sze¬ 
rint  (1.  Kovácsy  és  Monostori  könyvét)  mongol 

eredetű,  apró,  formátlan,  de  mozgékony  és 
felette  kitartó  volt.  De  vájjon  hisszük-e,  hogy 
elődeink  a  Szent  István  szobrának  lovával 
akárcsak  egy  nyulat  képesek  lettek  volna 
utolérni  ?  A  budai  szobron  a  ló  mozdulatlanul 
áll,  a  művész  talán  tartott  tőle,  hogy  nem 
tudja  megoldani  az  előrehaladás  problémáját. 
A  szerénység,  amellyel  ezt  cselekszi,  minden¬ 
esetre  dicséretes,  de  a  lónak  a  szobron,  ha 
életet  akar  juttattni,  éppen  a  mozgás  a  fontos 
mozzanata,  különösen  oly  idő  ábrázolásánál, 
amikor  még  tűzzel-vassal  kellett  előre  hatol¬ 
nunk  s  azért  az  alkotó  óvatos  kitérését  nem 
szabad  helyeselnünk.  Hogy  azonban  álló  lovat 
is  lehet  élénkké  tenni,  föntebb  Fadruszról 


szólva,  már  megállapítottuk  és  ötlettel  a  művész 
itt  is  bizonyára  segíthetett  volna  magán.  így, 
ahogy  talapzatán  a  paripa  most  hátradőlten 
áll :  holt  anyag,  senki  se  hinné  el  róla,  hogy 
ugyanez  az  állat  teszi  mozgalmassá,  életerőssé, 
felejthetetlen  benyomáséivá  a  Maré  Aurél-szob- 
rot  és  az  Elgin-terem  kemény  lófejeit. 

Nagy  vonásokban  ezeket  akartam  elmon¬ 
dani  lovas  szobrainkról,  ezt  is  csak  azért, 
mert  hiába  vártam,  hogy  valaki  e  hibákra 
rámutasson.  Lehet,  hogy  némelyek  különcség¬ 
nek  tartják  azt,  amit  leírtam,  de  az  igazság¬ 
nak,  úgy  hiszem,  ebben  a  formában  is  jogo¬ 
sultsága  van. 

Lövik  Károly 

atalmas  léptekkel  törtet  előre  min¬ 
den  téren  a  modern  társadalom. 
A  múlt  század  közepe  óta  való¬ 
sággal  forradalom  szerűen  alakult 
át  az  emberi  élet  külső  képe.  Új 
erők,  új  szerkezetek,  régi  erők  új  alkalmazása 
új  formákat  is  teremtett  a  technika  terén  s  a 
huszadik  századba  még  nagyobbralátó  remé¬ 
nyekkel,  még  rendkívülibe  fejlődés  vártában 
lépett  be  az  egész  emberiség  Rohammal  tör¬ 
tet  előre  a  fejlődés  hágóján  minden,  csak 
éppen  egy  téren  állt  meg  az  emberi  lelemény 
szinte  tehetetlenül :  a  színpadi  technika  terén. 
Igen,  megállott,  bárha  sok  aprólékos  fogás¬ 
sal,  bizonyos  eszközök  és  felszerelések  ügyes 
és  ötletes  alkalmazásával  egy-egy  pillanatra 
talán  azt  a  látszatot  tudja  kelteni,  mintha 
alaposan  fejlődött  volna,  mintha  egyideájú 
lenne  a  modern  technika  egyéb  terein  mutat¬ 
kozó  roppant  haladással. 

A  külsőségek  azonban  senkit  meg  ne  tévesz- 
szenek  Művelt  ember  kívülről,  a  nézőtérről  is, 
ahonnan  pedig  nem  nyílik  bepillantás  a  szín¬ 
pad  műhelyébe,  megállapíthatja  és  meg  is 
állapítja,  hogy  : 

a  huszadik  század  színpadja  semmi  lénye 
gesben  sem  különbözik  a  XIX.  század  hagyo¬ 
mányos,  régi  színpadától. 

A  technika  egyéb  tereken  való  vívmányai 
hiába  vonultak  be  a  színpadra.  Bonyolult 
sülyesztő-  és  emelő-gépezetek,  villamos  vilá¬ 
gítás,  reflektorok  s  a  velük  járó  fényhatások, 
vetítő-készülékek,  az  aszfaleia  s  más  egyéb, 


mivel  a  modern  gépészet  a  színpadot  felsze¬ 
relte,  mindmegannyi  részlet,  többé-kevésbbé 
hasznos,  célravezető  és  hatásos :  de  mégis 
csak  részlet,  mely  a  modern  színpadot  nem 
különbözteti  meg  a  régitől,  ezen  küszöböli  ki 
azokat  a  hibákat,  melyek  a  régi  színpadot 
jellemzik  s  amelyekből  a  színpad  hazugságai 
és  képtelenségei  kényszerűen  következnek. 
Szóval :  a  modern  színpadon  a  régihez  ren¬ 
delkezésünkre  állanak  új  erők,  de  eddig  nem 
találtuk  meg  az  új  formát,  amelynek  kereté¬ 
ben  ezek  az  új  erők  méltóképen  szolgálhatják 
a  szinpad  külső  célját :  a  természetesség  és 
valószerűség  látszatának  művészi  felkeltését. 

Mert  mi  a  modern  színpad,  ha  szerkezeté¬ 
ről  leszedjük  a  díszítő  kulisszaruhát  s  a  rész¬ 
letbeli  technikai  felszereléseket  ?  Teljesen  azo¬ 
nos  a  régi  színpaddal:  négyszögletes,  kétoldalt 
egy-egy  fallal  elzárt  terület,  amelyen  e  falak 
elburkolására  szuffitákat  és  kulisszákat  kell 
alkalmazni.  Az  igazi  természettel,  az  életvaló¬ 
ság  adta  képpel  szemben  így  a  falak  elleple- 
zésének  kényszeréből  jő  létre  egy  külön  világ, 
egy  természetellenes,  a  valóságtól  eltérő  és 
festői  szempontból  is  művészieden  és  hazug- 
világ,  amely  minden  képben  a  falakat  elfedő 
kulisszaívek  stereotip  és  szimmetrikus  elosz¬ 
lásával  úntat. 

Ahhoz,  hogy  a  színpad  is  a  huszadik  szá¬ 
zadhoz  méltóvá  váljék,  gyökeres  átalakulására 
van  szükség.  A  színpad  konstrukciójának  kell 
megváltoznia,  hogy  a  kulisszakényszertől  meg¬ 
szabadulva,  a  rendező  szabadon  követhesse  a 
természetesség  és  a  művészi  képhatás  paran¬ 
csait.  Több  mint  egy  évtizede  működöm  szín¬ 
padon  s  ez  idő  alatt  száz  meg  száz  esetben 

éreztem  a  mai  színpad  elégtelen,  hibás  és 
ezernyi  képtelenséget  termelő  voltát.  Nem  áll¬ 
tam  egyedül.  A  külföldön  is  számos  kísérlet 
történt  az  általánosan  érzett  technikai  hibák 
megigazítására.  Míg  én  a  toló  színpad  szerke¬ 
zetét  eszeltem  ki,  melyről  néhány  év  előtt 
már  esett  szó  a  nyilvánosság  előtt,  azalatt  a 
külföldön  megcsinálták  a  forgó  színpadot,  mely 
azonban  szintén  nem  bizonyult  megfelelőnek 
s  csak  egyes  színpadi  problémák  valamely 
megoldására  vezetett.  Az  általános,  az  alapvető 
hibát,  a  kulisszakényszert  azonban  nem  küszö¬ 
bölte  ki,  az  artisztikus,  a  festői  szempontot 
észre  sem  vette,  sőt  előnytelen  alakjánál  és 
szűk  voltánál  fogva  egyéb  bajokat  és  nehéz¬ 
ségeket  zúdított  a  rendezőre. 

Színpadi  munkám  nehézségei  közben,  ami¬ 
kor  egyre-másra  éreztem,  hogy  az  író,  a  költő 
látomásait  a  színpad  alapszerkezetének  kezdet¬ 
leges  és  hibás  volta  miatt  nem  bírom  művé¬ 
sziesen  valóra  váltani,  végre  hosszas  tanul¬ 
mányozás  után  sikerült  megtalálnom  azt  az 
elvet,  mely  a  színpad  konstrukcióját  lénye¬ 
gesen  átalakítja  s  lehetővé  teszi  a  színpad 
összes  artisztikus,  technikai,  építési,  tűzbizton¬ 
sági  és  pénzügyi  problémáinak  megoldását. 

Ennek  az  elvnek  alapján  el  is  készítettem 
az  új,  a  természetes  színpad  szerkezetének 
tervezetét. 

Hitem  —  s  ezt  megerősíti  számos  elismert 
színpadi  férfiú  véleménye  is,  —  hogy  sikerült 
megtalálnom  a  huszadik  század  színpadjának, 
az  új  színpadnak  nyitját,  mely  teljesen,  alap¬ 
rajzban  és  szerkezetben  eltér  a  múlt  századok 
színpadjától  s  a  színpadi  technikusok  legfon¬ 
tosabb  kérdéseire  megadja  a  választ. 

Az  elvnek  és  az  elv  alapján  készült  új 
színpadi  szerkezetnek  ismertetését  adja  ez  a 
cikk  utóbb  következő  fejezeteiben.  Itt  csak 
az  újítás  jelentőségét  kívántam  röviden  vá¬ 
zolni. 

Hozzáteszem,  hogy  e  munkámban  nem 
vezetett  anyagi  előnyök  gondolata.  Csak  a 
színpad  jövője  lebegett  előttem  s  az  a  büszke 
gondolat,  hogy  a  színpad  reformja  —  mint 
remélhetőlg  sok  egyéb  újítás  is  —  Magyar- 
országból  induljon  ki :  a  huszadik  század 
színpadja  magyar  alkotás  legyen. 

* 


A  REGI  SZÍNPAD.  A  régi  színpad  régi  a 
szó  szoros  értelmében.  Ma  sem  egyéb,  mint 
egy  nagy  teremnek  egy  elrekesztett  és  kissé 
felemelt  része,  melyben  egymástól  bizonyos 
távolságokra  kapualakú,  befestett  vásznakat 
(íveket)  akasztanak  fel  avégből,  hogy  az  oldal¬ 
falakat  eltakarják ;  leghátul  pedig  egy  telefes¬ 
tett  nagy  függönyt  (prospektus),  mely  az  ívek¬ 
nek  háttérül  szolgál.  Minden  ív  közt  van  egy 
hosszú  csatorna,  ellátva  világító-testekkel,  eze¬ 
ket  nevezik  világító-szuffitáknak. 

Hogy  aztán  ezeknek  fölhúzására  és  lebo- 
csátására  primitívebb  vagy  tökéletesebb  szer¬ 
kezeteket  alkalmaznak,  az  a  lényegen  nem 
változtat,  valamint  az  sem,  hogy  a  sülyesz- 
tőket  kézzel,  vízzel  vagy  villamos  erővel  emel¬ 
getik  vagy  mélyesztik. 

A  kép,  amit  a  közönség  lát,  a  végeredmény 
ugyanaz,  ami  XIV.  Lajos  korában  volt :  vá¬ 
szonkapuk  sorozata,  melyre  majd  fák,  majd 
levegő,  majd  barlang  van  festve.  Tulajdonkép 
nem  lehet  csodálkozni  rajta,  hogy  ez  mai 
napig  így  van,  mert  hiszen  mindig  így  volt 
és  mindenki  már  szokásból  tudja,  hogy  az 
a  festett  vászonív  alatt  erdőt,  eget  vagy  bar¬ 
langot  kell  érteni. 

Senkinek  eszébe  nem  jut,  hogy  a  szerep¬ 
lők  máshonnan  jöhetnének,  mint  a  festett 
kulissza  mögül  és  máshova  is  tűnhetnének 
el,  mint  a  festett  ív  mögé.  Pedig,  ha  az  ember 
egy  kissé  gondolkozik  felette,  észre  kell  ven¬ 
nie  ennek  képtelen  és  természetellenes  voltát, 
nem  is  szólva  az  anesztétikus  képhatásról, 
amely  minden  artisztikus  felfogással  ellenkezik. 

Pedig  az  artisztikus  rész  nagyon  fontos.  A 
színház  tulajdonképeni  célja  nemcsak  az,  hogy 
a  közönség  néhány  unalmas  órát  kellemesen 
eltöltsön,  hanem  iskolának  kell  lennie,  ahol 
a  közönség  szellemileg  művelődik  a  szép¬ 
művészetek  minden  terén.  Az  összes  művé¬ 
szeti  ágak  egyesülve  kell  hogy  közrehassanak 
abban,  hogy  a  közönség  jó  ízlését  és  a  szép 
iránti  fogékonyságát  gyarapítsák.  A  jó  és  ne¬ 
mes  ízlésnek  főképen  a  jelenetek  képhatásá¬ 
ban  kell  megnyilatkoznia,  azaz  mindennek, 
amit  a  színpadon  látunk,  olyannak  kell  len¬ 
nie,  mintha  jó  művész  által  alkotott  kép  lenne. 
A  színpadra  nézve  fennállnak  mindazon  sza¬ 
bályok,  melyek  a  kép  komponálására  mérv- 

adók :  az  egyszerű,  nemes  folthatás,  mely 
által  éppen  a  kompozíció  leglényegesebb  része, 
az  emberi  alak  központjává  lesz  a  képnek  és 
értelmes,  könnyen  felfogható  összbenyomást 
ad.  Legtöbben  nem  is  tudják,  hogy  miért 
szép  egy  kép,  csak  érzik,  hogy  szép,  mert 
azonnal  megértik. 

A  mostani  színháznál,  főkép  ha  tájat  kell 
ábrázolni,  igen  nehéz  artisztikus,  egyszerű 
képet  csinálni,  mert  valami  úton- módon  el  kell 
takarni  a  színpadot  határoló  falakat.  Ezt  csak 
az  ívekkel,  kulisszákkal  érhetjük  el ;  tehát 
minden  dolgot  egy  nyugtalan  hatású  lomb¬ 
sátorba  kell  komponálni,  akár  erdőt,  akár 
szabad  vidéket,  csatateret  vagy  várost  kell 
ábrázolni  a  színpadon.  Igaz,  hogy  lehet  az 
ívre  eget  is  festeni,  de  ebben  nincsen  köszö¬ 
net,  mert  a  gyűrött  vászonkapu  csak  annál 
kellemetlenebből  hat.  Ilyenformán  aztán  bár¬ 
mely  képhez  már  eleve  adva  van  egy  kapu¬ 
alakú  nehéz  és  tarka  folt,  többnyire  többé- 
kevésbbé  négy  szögű  kivágással.  Négy- öt  ilyen 
lombsátor  után  aztán  jön  egy  tájkép,  amely 
a  legtöbb  esetben  semmiféle  összefüggésben 
nincsen  az  összeboruló  fasorral.  Legnagyobb 
a  baj  olyankor,  ha  alföldet,  sivatagot  vagy 
tengert  kell  ábrázolni. 

Mit  tehet  az  ember  ?  A  falakat  és  a  vilá¬ 
gító  szuffitákat  valahogy  el  kell  takarni.  Tehát 
vagy  fasort,  vagy  levegőt  kell  festeni  a  vász¬ 
nakra.  Ezért  vannak  a  csaták  mindig  a  sűrű 
erdőben  és  ezért  jönnek  a  hajók  a  nyilt  ten¬ 
geren  a  levegőből  olyanformán,  mintha  egy 
harmonika  belsejében  valamelyik  ráncból  búj¬ 
nának  elő.  Síkságnál,  ha  az  ívekre  is  síkság 
van  festve,  a  fellépő  személyek  úgy  néznek 
ki,  mintha  a  megnyíló  földből  jönnének  elő, 
és  ezen  segíteni  nem  lehet.  Mi,  akik  csináljuk, 
legjobban  meg  vagyunk  győződve  róla,  hogy 
ez  képtelen  és  ízléstelen  dolog,  de  nem  tudunk 
segíteni  rajta  és  úgy  kell  tennünk,  mintha  ez 
jól  volna  csinálva,  viselnünk  kell  a  felelőssé¬ 
get  érte.  Ez  azonban  még  csak  a  valószerűség 
rovására  elkövetett  hiba.  De  legalább  is  hasonló 
nagy  baj  az,  hogy  az  ember  a  legjobb  akarat 
mellett  is  kénytelen  vétkezni  a  festői  kép 
rovására.  Szép  képnél  a  folthatásnak  össze¬ 
függőnek  kell  lennie,  a  nehéz  foltnak  termé¬ 
szetszerűleg  a  kép  alapján  kell  nyugodnia  és 

az  aranymetszésben  (Goldschnitt)  (nem  a  közé¬ 
pen  és  nem  is  a  szélén)  kell  kulminálni. 

Tájképnek  tehát  a  színpadon  tulajdonképpen 
nem  olyannak  kell  lennie,  mint  a  112.  lapon 
látható  rajzok,  hanem  olyan  folthatásúnak,  mint 
a  113.  lapon  levők. 

Mindenesetre  azonban  nem  lehet  szabályul 
felállítani,  hogy  minden  színpadi  képet  okvet¬ 
len  egekig  érő  fák  összenőtt  lombsátorának 
kell  határolnia.  Általában  nem  valami  esztéti¬ 
kus  dolog,  ha  minden  kép  úgy  néz  ki,  mint 
ha  egy  fényképező  kamara  belsejére  volna 
festve.  Még  rosszabb,  ha  hátsó  színpadot  is 
használunk,  mert  akkor  a  harmonika-redők 
száma  még  szaporodik  és  a  mély,  négyszögű 
lyuk  csak  annál  bántóbban  tűnik  fel. 

A  színpad  túlságos  mélyítése  különben  nem 
is  szükséges.  Módot  kell  azonban  találni  arra, 
hogy  a  távoli  díszleteket  ne  kellessék  a  vilá¬ 
gító  szufiita  eltakarása  végett  égig  érő  magas¬ 
ságra  festeni,  hanem  alacsonyra,  amint  azt  a 
perspektíva  megköveteli.  Csak  akkor  lehet  ter¬ 
mészetes  hatást  elérni,  ha  a  színpadon  is  úgy 
mint  az  életben,  minden  fölött  a  mérhetetlen 
nagy  égboltot  látjuk. 

A  fal  és  mennyezet  eltakarása  céljából  ren¬ 
geteg  mennyiségű  felesleges,  sőt  bántó  hatású 
vásznat  kell  tehát  felfüggesztenünk,  és  pedig 
ahány  változása  van  egy  darabnak,  annyi 
garnitúrát.  Maga  a  színpad  tele  van  a  sok 
vászonnal,  a  színpad  fölött  pedig  a  zsinór¬ 
padláson  vászon  vászon  mellett  lóg  és  irtózat 
rágondolni,  mi  történik,  ha  valami  tüzet  talál 
fogni.  Olyan  ez,  mint  egy  gyaluforgácscsal 
telerakott  kályha,  egy  szikra  kell  csak  és  egy¬ 
szerre  lángban  áll  minden. 

Szép  dolog  a  vasfüggöny,  meg  a  színpadi 
zápor,  de  tény,  hogy  ezek  még  soha  sehol 
égő  színpadot  el  nem  oltottak  és  szerencsétlen¬ 
séget  meg  nem  gátoltak. 

Természetes  és  igaz  hatásokat  el  lehet 
érni  szoba-  és  teremdiszleteknél,  ahol  zárt  a 
helyiség  és  alkalmazkodik  a  színpad  alakjá¬ 
hoz.  Ezt  semmiféle  színpadon  jobban  meg¬ 
csinálni  nem  lehet,  különösen  manapság,  mikor 
plafondot,  plasztikus  ajtó-  és  ablakmélyedése¬ 
ket,  valódi  bútorokat,  szőnyegeket,  függönyö¬ 
ket  és  csecsebecséket  használunk  és  a  leg¬ 
nagyobb  minuciozitással  mindent  bele  rakunk 

a  szobába,  éppen  úgy,  mint  a  való  életben. 
Itt  azonban  egy  más  nehézség  lép  fel.  A  szín¬ 
változásnál  előbb  mindent  el  kell  hordani  és 
aztán  elkezdeni  a  következő  nem  kevésbbé 
komplikált  sceneriát  építni  és  berendezni.  Ha 
a  közönség  tudná,  hogy  milyen  munka  folyik 
a  leeresztett  előfüggöny  mögött,  nem  zúgolódna 
a  10—15  perces  szünetek  miatt.  Ezen  azon¬ 
ban  segítni  nem  lehet,  még  ha  meg  is  három¬ 
szorozzuk  a  díszítő  személyzetet,  akkor  csak 
egymást  fogják  gátolni  a  munkában,  mert  szűk 
a  hely. 

Legnagyobb  bosszúság,  ha  valamely  sceneria 
egy-két  felvonás  után  megismétlődik.  Akkor 
tessék  a  már  egyszer  berendezett  és  szét¬ 
szedett  színpadot  ismét  megcsinálni. 

Hogy  az  ide-oda  kapkodás  és  dobálás,  a 
bútoroknak  csapkodó  ajtókon  való  hurcolása 
nem  szolgál  javára,  az  természetes.  A  díszlet 
olyan  sok,  hogy  lehetetlen  a  színháznál  tar¬ 
tani.  Össze  kell  sodorni,  kocsin  egymás  tete¬ 
jébe  rakni,  megkoronázni  lépcsőkkel  és  emel¬ 
vényekkel,  ezek  tetejébe  felül  8 — 10  munkás 
csizmástól  és  így  szállítani  a  raktárakba  vagy 
vissza,  gyakran  esőben,  viharban.  Képzelhető, 
hogy  az  egy  párszor  ide-oda  hordott  díszlet, 
hogy  néz  ki.  Szóval  ha  valamely  díszletet  három- 
szor-négyszer  ki-  és  behordoztak,  akkor  már 
le  van  törlődve  róla  minden  festék,  ráncos  és 
lyukas  minden  vászon  és  össze-vissza  van 
törve  rajta  minden  léc.  A  sok  és  sűrű  dísz¬ 
letnek  nagy  hátránya  továbbá  az,  hogy  nem 
lehet  jól  világítni.  A  reflektorokat  akárhová 
állítjuk  a  sűrűn  egymás  mögé  akasztott  vász¬ 
nak  közé,  a  fénykéve  mindig  érinteni  fogja 
a  díszletet,  nagyszerűen  kiemelvén  annak  lapos 
voltát  és  ráncait.  Ez  a  hiba  mindaddig  kike¬ 
rülhető  nem  lesz,  míg  a  színpad  sok  díszlet¬ 
tel  dolgozik,  úgy  hogy  a  világítást  nem  alkal¬ 
mazhatjuk  derékszög  alatt,  hanem  a  felakasztott 
vásznak  közt,  azokkal  párhuzamosan  vagyunk 
kénytelenek  világítani. 

A  mostani  színpadnak  tehát  a  következő 
fogyatkozásai  vannak  : 

1.  Lehetetlen  jó  tájképet  ábrázolni  rajta, 
mert  kénytelenek  vagyunk  minden  tájat  ős¬ 
erdővé  átalakítani. 

2.  Az  elért  képhatások  modorossága,  ter- 
mészetellenessége  és  festőietlen  folthatása. 


3.  A  kezelés  lassúsága. 

4.  A  díszletek,  bútorok  hiábavaló  és  gyors 
rongálása. 

5.  A  világítás  tökéletesítésének  lehetetlen¬ 
sége. 

6.  A  nagy  tűzveszélyesség. 

7.  A  kulisszaközök  szűk  volta  miatt  nem 
lehet  nagyobbszerű  bevonulásokat  rendezni. 
A  nemzeti  színházban  például  nem  tudunk 
az  első  utcákban  sem  kocsit  sem  lovat  be¬ 
hozni. 

* 

AZ  ÚJ  SZÍNPAD.  Mindezen  a  bajon  csak 
a  színpad  teljes  új  reformjával  lehet  segíteni. 
Ezzel  eleve  tisztában  voltam. 

Tizenkét  évi  színházi  működésem  alatt 
állandó  küzdelemben  voltam  a  tökéletlen  szín¬ 
paddal.  Mindennap  beleütköztem  valami  olyan 
akadályba,  amit  a  színpad  szűk  volta  és  im- 
praktikus  szerkezete  állított  elém  Ezen  hosszú 
idő  alatt  nem  volt  nap,  amikor  ne  kellett 
volna  arra  gondolnom,  hogy  hogyan  lehetne 
ezeken  a  hibákon  segítni. 

Már  évek  óta  próbálgattam  olyan  szín¬ 
padot  kigondolni,  mely  a  felsorolt  fogyatkozá¬ 
sokkal  nem  bírna,  melyen  a  természetszerű¬ 
ség,  a  festőiesség,  a  gyors  és  könnyű  kezelés, 
az  ideális  világítás,  az  olcsóság  és  tűzbiztos- 
ság  sokkal  nagyobb  mértékben  elérhető  volna. 

Eredetileg  arra  gondoltam,  hogy  három 
egymásmelleit  fekvő  színpadot  kellene  építni, 
melyen  két  tolható,  egy-egy  egész  színpadot 
elfoglaló  talapzat  van.  Ezekre  a  platformokra 
egv  időben  két  sceneriát  lehet  építeni,  válto¬ 
zásnál  aztán  egyiket  félre  lehet  tolni  és  a 
másikkal,  melyen  a  következő  díszlet  már 
fel  van  állítva,  helyettesíteni.  Ez  eszme  aztán 
később  még  jobban  tökéletesült  és  most  már 
azt  hiszem,  hogy  teljesen  megfelelő  új  szín¬ 
pad-típussá  fejlődött  ki. 

Eszmém  a  következő  : 

A  színpad  jobb  és  bal  oldalán  köralakban 
szélesedik  ki  és  pedig  oly  körszelvény  alak¬ 
jában,  melynek  középpontja  körülbelül  a  szín¬ 
ház  bejárója  előtt  volna  (1.  a  rajzot)  A  kör 
belső  része  3- szór  oly  hosszú,  mint  a  színpad 
nyílása  és  a  két  oldalt  szükséges  kulisszakor 
(DC,)  tehát  mintegy  36  méter  (CDC^J  A 
külső  kör  (XXL)  mintegy  17  méterrel  van 

hátrább.  Ezen  tér-alaprajzban  a  körsugár  által 
három  egyenlő  részre  oszlik  (ECD1,  IDCJ^ 
KCJÁjE,).  A  középső  rész  (IDCJÁ),  akkora 
mint  egy  rendes  színpad,  sőt  hátulsó  része 
még  tágasabb  a  rendesnél.  A  színpad  mély¬ 
sége  7  utcára  volna  osztva,  mindegyik  mint¬ 
egy  2'40  szélességben.  A  nézőtérhez  közelebb 
levő  4  utcán  két  tóiható  talapzat  áll  (ABCD 
és  AjB^Dí),  melyek  tetszés  szerint  a  középső 
színpadra  (BDA^)  tolhatok.  Ezen  platformok 
mintegy  9  60  mélységgel  bírnának  és  így  bőven 
elegendők  volnának  arra,  hogy  bármely  szobát 
vagy  termet  azokra  előre  fel  lehessen  építeni 
és  teljesen  berendezni. 

Díszletváltozásnál  a  nézőtér  előtti  plattform 
félre  tolatik  és  helyét  néhány  pillanat  alatt  a 
másik  plattformra  készen  felállított  díszlet  el¬ 
foglalhatja. 

Ezáltal  el  volna  érve  a  gyors  változó  képes¬ 
ség,  ami  drámai  színháznál,  ahol  túlnyomó 
sok  az  interieur,  igen  fontos  szükség,  sőt 
ezen  megoldás  annyival  is  előnyösebb,  hogy 
ugyanazon  díszlet  megismétlődése  esetén  a 

félretolt  díszletet  szét  sem  kell  szedni,  csak 
a  kellő  pillanatban  ismét  a  nézőtér  elé  tolni. 
Mialatt  az  egyik  szobadíszlet  játszik,  a  díszítő 
személyzetnek  ideje  van  a  másikat  a  nem 

használt  platformon  fölépíteni,  plafonddal,  csil¬ 
lárral,  bútorral  és  kellékekkel  teljesen  beren¬ 
dezni,  vagy  ha  nagyobb  teremről,  vagy  tem¬ 
plom  belsejéről  van  szó,  akkor  az  egész  díszletet 
annyira  el  lehet  készíteni,  hogy  a  középtérre 
való  tolás  után  csupán  a  szuffitákat  (mennye¬ 
zeteket)  kell  lebocsátani  és  a  díszlet  teljesen 
készen  áll. 

A  színpad  hátsó,  gömbölyű  fala  hátul  oly 
magas,  hogy  a  legelső  sorban  ülő  sem  lát¬ 
hatja  a  tetejét  és  horizontul  szolgál,  azaz, 
tiszta  égbolt  van  reá  festve  olaj  festékkel,  kellő 
légperspektíva  színezéssel,  hogy  a  látóhatáron 
távolságot  mutasson.  Körben  menvén  a  szín¬ 
padnyílás  mögött  egyszersmind  olyan  széles 
is,  hogy  a  legszélén  ülő  néző  (Z  és  Z,)  sem 
láthatja  a  végét.  Ha  tehát  alföldet  vagy  ten¬ 
gert  akarunk  ábrázolni,  elegendő  egy  mintegy 
2  méter  magas  díszletsort  elébe  állítani,  hogy 
a  természetes  végtelen  távolság  és  üresség 
hatását  elérjük.  Ebben  az  esetben  a  két  toló 
színpad  a  két  oldalon  állna.  Tájképet  egyál¬ 
talán  egészen  más  módon  kellene  csinálni,  mint 
eddig.  Lombsátor  nélkül.  Elől  egyes  fákat 
vagy  épületeket  kellene  felállítani,  melyek  felett 
a  szabad  eget  látni,  hátul  pedig  alacsonyabb, 
külön  felállítható  egyes  díszleteket,  de  csak 
annyit,  amennyi  a  szép  kép  megalkotásához 
okvetlen  szükséges.  Itt  ugyanis  nem  volna 
sem  ív,  sem  kulissza,  mert  nincs  szükség 
arra,  hogy  akár  a  falakat,  akár  a  mennyezetet 
díszlettel  eltakarjuk,  tehát  a  kép  foltját  is 
tetszés  szerint  alakíthatjuk,  nem  lévén  kény¬ 
szerítve,  hogy  a  nehéz  és  tarka  kapu-formájú 
íveket  használjuk.  Az  ilyen,  egészen  nyílt  szín¬ 
padon  aztán  elérhetjük  a  legtökéletesebb  pano- 
rámikus  hatásokat,  mert  éppen  a  távoli  táj¬ 
képből  ötször-hatszor  annyit  lehet  mutatni, 
mint  a  rendes  színpadon,  hol  a  folyton  szű¬ 
külő  fasortól  a  tulajdonképpeni  panorámából 
legjobb  esetben  hét-nyolcz  méternyit  lehet 
látni. 

Az  új  színpadon  a  díszletet  olyanformán 
kellene  alkalmazni,  mint  a  diorámákban  szokás. 
Ha  ugyanis  az  előtérben  néhány  plasztikus 
tárgyat  alkalmazunk,  annyira  összhangba  hoz¬ 
hatjuk  a  festett  távolsággal,  hogy  észre  sem 
lehet  venni  az  átmenetet  a  valóság  és  a  fes¬ 
tés  között.  Fő  előnye  ennek  a  rendszernek 


a  síkság,  sivatag  és  tenger  ábrázolásánál  mutat¬ 
kozna,  mert  ameddig  a  szem  ellát,  (X — Xx) 
mindenütt  csak  a  végtelen  űr  állna  előtte. 
Némi  fantáziával  el  lehet  képzelni,  hogyan 
nézne  ki  ezen  a  színpadon  Ádám  és  Lucifer 
repülése  az  űrben  az  „Ember  tragédiájában “, 
a  sivatag  a  „Sába  királynőjében “,  az  alföldi 
jelenet  a  „Peleskei  nótáriusban “,  a  „Bolygó 
hollandi"  hajója  vagy  a  wagrami  csatatér  az 
„Aiglonban“  (lásd  a  képeket  a  túlsó  oldalon). 

Az  elmondottakból  tehát  két  dolog  konsta¬ 
tálható. 

Az  egyik  a  gyors  kezelhetőség.  Ha  vala¬ 
mely  darabban  sok  a  változás,  mint  Shakes- 
pearenél  és  Maeterlincknél,  nem  kellene,  mint 
mondani  szokás,  kihűlni  hagyni  a  közönséget 
a  hosszú  szünetek  által.  Nincs  többé  díszítési 
akadály,  akár  az  egész  darabot  egyfolytában 
lehet  előadni,  nyílt  változásokkal. 

A  másik  a  festői  és  valószerű  díszletezés 
lehetősége. 

Továbbá  ki  fog  tűnni,  hogy  a  világítás  és 
tűzbiztosság  tekintetében  is  nagy  előnyök  mutat¬ 
koznak,  de  erről  később. 

A  többi  már  tisztán  a  konstrukció  dolga. 
Erre  nézve  nem  mehetek  el  a  legapróbb  részle¬ 
tekig,  de  nagyjában  elmondom,  hogy  a  szerke¬ 
zetet  hogyan  képzelem. 

* 

A  FELSŐ  SZERKEZET.  A  láthatár  (Alap¬ 
rajz  XXj  keresztmetszet  RRR),  mint  említet¬ 
tem,  falból,  esetleg  vékony  Rabitz-falból  van, 
nem  vászonból.  Dacára  ennek,  lehet  bele  tölcsér¬ 
alakú  lyukakat  fúrni,  melyek  hátul  kis  toló¬ 
ajtókkal  vannak  elzárva.  Ha  aztán  a  mögötte 
levő  keskeny  űrt  (keresztmetszet  PPjP.,  .  .  .) 
bevilágítjuk  és  az  ajtócskákat  kinyitjuk,  csil¬ 
lagos  égbolt  hatását  fogja  tenni. 

A  legelői  ülő  néző  mintegy  45°-nyira  (kereszt- 
metszet  RÍ 2 — 23)  lát  fölfelé  a  színpad  menye- 
zetét  képező  drapéria  alatt  (keresztmetszet  B). 

Ezen  vonalon  felfelé  haladva,  minden  utcá¬ 
ban  volna  egy  híd  lépcsőzetesen  felfelé  min¬ 
den  következő  megfelelőleg  magasabban,  úgy 
hogy  az  első  sorban  ülő  néző  se  láthassa 
(keresztmetszet  10,  14,  16,  18,20,22,24,  26). 
Ezen  hidak  rácsszerkezettel  volnának  szilár¬ 
dítva  és  a  tetőzethez  erősítve;  irányuk  pedig 

követné  a  színpad  körformáját.  Előfelé  termé¬ 
szetesen  mindig  szűkebb  körben.  A  hidak 
alatt  világító  szuffiták  volnának  alkalmazva, 

természetesen  csak  addig,  ameddig  a  színpadra 
belehet  látni  (keresztmetszet  9,11,13,15,17,19, 
21,23;  alaprajzon  OX  és  OXi  vonalak  közt). 

Céljuk  egyrészt  az  volna,  hogy  bármely 
pontról  bárhova  lehessen  hatásvilágítást  alkal- 

mazni,  de  másrészt  arravalók  volnának,  hogy 
azok  karzatain  dupla  vágányon  futó  kerekek 
horgaira  díszleteket  lehessen  akasztani  és  azokat 
jobbról  balra,  vagy  balról  jobbra  húzni.  így 
aztán  egyszerű  módon  meg  van  oldva  a  vándor¬ 
díszlet  kérdése,  minden  speciális,  bonyolult 
szerkezet  nélkül.  Ezek  a  díszletek  legnagyobb¬ 
részt  láthatatlan  hálóban  függnek  és  miköz¬ 
ben  elvonulnak,  az  ég,  ha  kell,  látható  fölöttük. 
Ködök,  fátylak  ilyenformán  oldalról  jöhetné¬ 
nek,  sőt  néhány  ilyen  függönyt  állandóan 
bekötve  kellene  tartani  a  külső  fal  (EFG  és 
EiFiGJ  mentén  levő  elzárt  cellákban,  melyekbe 
a  hidak  végére  alkalmazott  váltókitérőkön 
be  lehet  húzni  anélkül,  hogy  azokat  leszerelni 
kénytelenek  volnánk.  Ezen  a  módon  egész 
hosszú,  földigérő,  húzható  díszletet  lehet  min¬ 
den  híd  végén  készletben  tartani. 

Nem  szükséges  azonban  mindenhez  külön 
vándordíszletet  csináltatni,  mert  az  első  utcák¬ 
ban,  amennyiben  például  erdőre  van  szükség, 
beakaszthatunk  néhány  fát  és  pedig  minden 
alkalommal  más  sorrendben  és  más  helyre, 
úgy  hogy  néhány  fával  a  legkülönbözőbb 
képek  variációit  állíthatjuk  össze,  holott  az 
eddigi  erdőívekkel  mindig  ugyanazon  képet 
kaptuk. 

A  hátrább  levő  díszletdarabok,  hegyek, 
dombok,  fagruppok,  házak  stb.  úgyis  perspek¬ 
tívában  kisebbek  és  masszás  szilhouettel  bír¬ 
nak,  ennélfogva  rámákra  feszítve,  mint  álló¬ 
díszletek  alkalmazhatók,  sőt  amennyiben  nem 
túlmagasak,  egyszerűen  kis  kocsikra  erősítve, 
bárhová  tolhatok. 

A  mellékszínpadokon  alkalmazott  hidak 
felett  45 °-ú  irányban  piafond  van,  ellenben 
a  középső  színpad  feletti  űr  olyan  magas, 
hogy  oda  díszleteket,  mennyezeteket  stb.  lehes¬ 
sen  felhúzni  és  pedig  elegendő,  ha  minden 
két  híd  között  3 — 4  ilyen,  a  híd  enyhe  gör¬ 
bületét  követő,  díszletfelvonó  van  alkalmazva, 
hogy  szükség  esetén  ne  csak  oldalvást,  hanem 
felülről  lefelé  vagy  megfordítva  is  lehessen 
díszleteket  változtatni.  Véleményem  szerint  azon¬ 
ban  az  utolsó  utcában  már  nem  is  szükséges, 
sőt  az  előttevalóban  is  elég  egy  vagy  kettő. 

Közvetlen  a  proscenium  és  a  redőny  közt 
négy  függöny  kellene  :  a  vasfüggöny  (kereszt- 
metszet  és  alaprajz  1),  egy  leereszthető  elő- 

függöny(2),  egy  szétnyíló,  úgynevezett  bayreuthi 
függöny  (3)  és  végül  egy  vízszintes  irányban 
húzható  függöny  (5),  mely  egyszersmind  a 
színpad  esetleges  szűkítésére  is  szolgálna, 
amennyiben  csak  annyira  lenne  széthú¬ 
zandó,  amennyit  éppen  a  sceneria  szé¬ 
lessége  megkíván.  Legelői  állandóan  egy 
felhő-  vagy  fátyol  függönyt  kellene  alkal¬ 
mazni  (8),  mely  egy  csapdán  (6)  át  lefelé 
is  elsülyedhetne,  de  felhúzható  is  volna. 
Természetesen  egy,  az  utolsó  széthúzó 
függönyhöz  hasonló  drapéria  is  kell  az 
első  utcában  (4),  hogy  szükség  esetén  a 
kép  rámáját  lefelé  is  szűkíteni  lehessen. 

Meg  kell  még  említenem,  hogy  ú.  n. 
repülőgépekre  nincs  szükség.  A  m.  kir. 
opera  repülőgépei  igen  sok  pénzbe  kerül¬ 
hettek,  de  hasznavehetetlenek.  Hét  ember  kell 
minden  géphez,  de  ezekkel  nem  lehet  közle¬ 
kedni,  mert  négy  emelet  magasságban  működ¬ 
nek,  a  repülés  mégis  döcögős  és  ne¬ 
hézkes.  A  Rajna  kincséhez  és  Psyche 
ballethez  nem  is  vettük  ezeket  a  gépe¬ 
ket  igénybe,  két  csiga  és  két  felcsavaró 
dob  segélyével  képes  vagyok  bármely 
irányban  bármit  gyorsan  vagy  lassan 
röpíteni  a  legkisebb  veszély  nélkül  két 
ember  segélyével,  akik  a  színpadon  van¬ 
nak  és  kiknek  közvetlen  közelből  uta¬ 
sításokat  lehet  adni.  Az  új  színpadnál 
a  repülést  nemcsak  az  utcák  irányá¬ 
ban,  hanem  bárhol  keresztül- kasul  meg 
lehet  csinálni,  mert  nincsenek  ívek,  me¬ 
lyek  a  drótzsinórok  útjában  állnának. 

Az  alaprajz  bárminő  is  legyen,  mindenesetre 
lehet  a  két  oldalszínpad  mellső  és  külső  olda¬ 
lain  egy-két  méternyi  széles  helyet  meg- 
takarítni,  hova  az  előadáshoz  szükséges 
díszletek  félretehetők  legyenek.  A  szoffita- 
felvonók  zsinórjait  és  ellensúlyait  szintén 
a  falak  mentén,  vagy  a  horizontfal  mögött 
lehet  elhelyezni. 

* 

AZ  ALSÓ  SZERKEZET.  Nagyobb  te¬ 
rületeket  elsüllyeszteni  vagy  emelni  a  szín¬ 
pad  előrészén  majdnem  sohasem  kell.  A 
magyar  kir.  Operánál  meg  van  csinálva 
az  aszfaleia  minden  útcában,  de  nem  em¬ 
lékszem,  hogy  használtuk  volna.  Mélyí¬ 


tés  és  magasítás  az  5—6 — 7-ik  útcában  szük¬ 
séges  és  ezt  olyanforma  beosztással  lehetne 
csinálni,  mint  ahogy  az  Operában  van,  csak 

RÜEN,  AZ  ÚJ  SZÍNPADON 


azzal  a  különbséggel,  hogy  ezek  a  sülyesztők 
mellesleg  díszlet-  és  bútorfelvonókként  is  sze¬ 
repelnének  és  pedig  úgy  a  középső,  mint  a 

két  oldalszínpadnál.  Az  első  négy  utca  alatt 
csak  a  középen  kellene  sülyesztő-szerkezet  és 

pedig  az  egész  középső  színpad  egy  darabban 
volna  annyira  emelhető  és  mélyíthető,  hogy 
a  nívókülönbséget  (keresztmetszet  E,  F)  a  két 

oldalszínpaddal  ki  lehessen  egyenlítni.  Ugyanis 
ha  oldalszínpadot  nem  használunk,  a  középső 
rész  a  két  oldalszínpad  magasságára  volna 

emelendő.  A  szerkezet  ugyanolyan  lehet,  mint  az 
operánál,  t.  i.  hogy  csak  az  egyik,  vagy  csak  a 
másik  oldalon  is  lehessen  emelni.  Ennek  segít- 

ségével  meg  lehet  csinálni  a  hánykolódó  hajót, 
mint  például  az  Afrikai  nőnél.  Azonban  ehhez 
tán  nem  is  szükséges  aszfaleia-szerkezet,  meg 
lehetne  oldani  excentrikus  hengerekkel  is. 

A  középső  színpad  alatt  elég  2‘50 — 3  m. 
mélység.  Az  utcákban  tolócsapdák  vannak, 
melyek  alá  hordozható  kézi  emelőgépeket  lehet 
alkalmazni  és  bármely  ponton  használni,  még 
akkor  is,  ha  a  toló  platform  játszik,  mert  ezen 
is  lehet  a  megfelelő  helyen  tolócsapdákat 
nyitni. 

A  színpadot  tehát  mindig  ugyanazon  ma¬ 
gasságban  lehet  használni,  akár  a  középső,  akár 
a  két  mellékszínpad  bármelyikével  játszunk. 

A  két  mellékszínpad  külső  széle  A,  C  és 
B',  D'-nél  kifelé  hosszúkás  ékalakban  végződne, 
mely  az  F,  G,  A,  C  és  F,  G,  Bú  D'  között 
levő  padló  alá  futna  és  erre  szolgálna,  hogy 
a  mozgó  platformok  használata  esetén,  oldalt 
a  két  különböző  magasságú  nívó  össze  legyen 
kötve. 

A  szobákhoz,  termekhez  a  toló  platformo¬ 
kat  használjuk,  a  nyílt  tájképekhez  a  közép¬ 
sőt,  annyival  is  inkább,  mivelhogy  függő 
díszletek  leeresztése,  a  hidakon  eszközölt  oldal¬ 
ról  behúzása,  vagy  pedig  a  három  utolsó 
utcába  betolható,  vagy  eleve  megerősíthető 
díszletdarabok  által  pár  pillanat  alatt  elő  lehet 
varázsolni  a  legkomplikáltabb  szceneriát.  Ha 
dombok,  emelvények  szükségesek,  akkor  leg¬ 
jobb  a  szabad  platformot  használni,  melyen 
ezek  már  használatra  készen  előre  összeállít¬ 
hatók. 

Ilyenformán  egy  darabhoz  szükséges  díszlet¬ 
sorozat  megfejtéséhez  a  rendezőnek  a  leg¬ 
különbözőbb  módok  és  kombinációk  állnak 
rendelkezésére,  miáltal  frappáns  hatásokat,  fur¬ 
fangos  díszletváltozásokat  csinálhat,  mert  meg¬ 
szűnik  minden  technikai  nehézség  és  azok  a 
problémák,  amelyek  eddig  a  legnagyobb  nehéz¬ 
ségekbe  ütköztek,  nem  is  számítva  a  nagy  költ¬ 
séget,  melyet  okoztak,  gyerekjátékká  válnak. 

Eddig  például  a  vándordíszlet  egyike  volt 
a  legnagyobb  nehézségeknek.  Az  ehhez  való 
költséges  gépezeteket  esetről-esetre  fel  kellett 
állítani  és  ismét  leszerelni. 

Ezen  a  színpadon  pedig  bármikor  nehéz¬ 
ség  nélkül  meg  lehet  csinálni  azáltal,  hogy  a 
hidakon  függő  díszleteket  egyszerűen  bizonyos 

irányban  húzzuk.  (Urvasi,  Szentivánéji  álom, 
Borkman,  Varázsfuvola.) 

A  süllyesztők  részletes  szerkezetét  hossza¬ 
dalmas  volna  e  szűk  keretben  részle¬ 
tezni.  P2zek  a  dolgok  már  régen  meg 
vannak  oldva  és  alkalmazásuk  nehéz¬ 
séget  nem  okoz. 

Az  alsó  szerkezetről  lévén  szó,  talán 
itt  van  a  helye  megemlíteni  azt,  hogy 
a  középszínpad  süllyesztő  terme  (kereszt- 
metszet  G,  H,  I.  stb.)  alatt,  bútorkellék 
és  emelvényraktárak  volnának,  három¬ 
négy  sorban  egymás  alatt,  melyek  az 
orcheszter  és  nézőtér  alá  is  terjedhet¬ 
nének.  Ez  utóbbi  hely  eddigelé  igen 
kevéssé  volt  kihasználva.  Ide  jöhetné¬ 
nek  még  az  asztalos-  és  lakatos-mű¬ 
helyek,  fűtési  és  szellőztetési  eszközök,  vala¬ 
mint  a  világítási  raktárak  is.  A  színpadtól  hát¬ 
rafelé  pedig  a  foldalatt  nagy  9  — 10  m.  magas 
betonirozott  raktárak  volnának  építendők 
(N  körfolyosó,  O  raktár),  melyekbe  a  leg¬ 
magasabb  díszletdarabok  is  elhelyezhetők 
és  pedig  a  7.  utcában  levő  mély-  és  gyors¬ 
járatú  süllyesztő  segélyével  (M).  Ezen  rak¬ 
tárak  szakaszokra  volnának  osztva  és  egy¬ 
mástól  elzárhatókra  volnának  csinálva,  úgy 
hogy  az  esetleges  tűz  továbbterjedése  meg¬ 
gátoltassák. 

Különben  tűzeset  alig  fordulhatna  elő, 
mert  a  beton  falak  nem  égnek  le  és  levegő 
hiányán  a  tűz  magától  kialszik. 

Ezen  földalatti  raktárak  által  egyrészt 
óriási  költségmegtakarítás  volna  elérhető 
a  fuvarozásnál,  de  másrészt  és  ez  a  legfon¬ 
tosabb,  a  díszletek  kímélése  volna  elérve,  úgy 
hogy  tízszer  annyi  ideig  is  lehetne  a  díszletet 
jókarban  tartani,  ha  azt  nem  fuvarozzuk 
és  az  előbb  említett  módon  nem  hor¬ 
dozzuk  a  színházból  a  raktárba  és  vissza. 

Egy  díszlet,  ha  nem  hurcolják  és  dör¬ 
zsölik,  ezer  esztendeig  eltarthat,  mert  a 
közönség  a  festéket  le  nem  nézi  a  vá¬ 
szonról.  Ez  a  megtakarítás  évente  sok 
ezer  koronát  tesz  ki,  azért  ha  megköze¬ 
lítő  számítást  teszünk  az  előálló  nagyobb 
építési  költségre  nézve,  úgy  fogjuk  találni, 
hogy  a  megtakarított  fuvarozási  és  dísz¬ 
let- elhasználási  költség  sokkal  nagyobb 


A  PELESKGI  NÓTÁRIUS,  ALFÖLDI  KÉP,  AZ  ÚJ  SZÍNPADON 


a  díszletnél,  az  az  elv,  hogy  a  raktárak  nagyok, 
kényelmesek  és  kéznél  legyenek.  Bútort,  véle¬ 
ményem  szerint,  nem  kellene  szűk  helyeken 


a  túlkiadás  kamatjánál  és  amellett  a  színház¬ 
nak  módjában  lesz  tiszta  és  ép  díszletekkel 
játszani.  Végre  is  egy  színház  építésénél  nem 


A  LOLVGÓ  HOLLANDI,  ELSŐ  FELVONÁS,  AZ  ÚJ  SZÍNPADON 


öt  vagy  tízesztendőre  kell  számítni,  hanem 
legalább  egy  évszázadra. 

A  bútor  raktározásánál  épp  oly, fontos,  mint 


.  §;•  : 


•  . 


SÁ13 A  KIRÁLYNÉJA,  SIVATAG,  AZ  ÚJ  SZÍNPADON 


1  15 


Kéméndy  Jenő :  A  huszadik  század  színpadja 


csapkodó  ajtókon  át  hordozni.  Ezért  van  min¬ 
den  bútorunk  össze-vissza  verve  és  tördelve. 
Sokkal  jobb  azokat  a  pinceraktárakból  lifteken 
(sülyesztőkön,  K)  a  színpadra  hordani.  Ezen 
raktáraknál  szintén  óriási  költség  takarítható 
meg  a  gyors  rongálódás  meggátlása  által. 

Öltözőkbe  a  láthatár  aljában  vágott  ajtó¬ 
kon  lehet  jutni.  Ezek  egy-két  sorban  egymás- 
felett  volnának  elhelyezhetők  a  láthatár  mögött. 
(Q,  Ql)  Felettük  azután  kartermek,  szabómű¬ 
helyek,  ruhatárak,  festő,  kasírozó  és  hivatalos 
helyiségek  volnának  (Qá,  QA  stb.).  A  színpad 
hátsó  része  úgy  is  igen  magas  és  a  tért  jól 
ki  lehet  használni. 

Természetesen  úgy  lefelé  a  süllyesztőkbe, 
mint  felfelé  az  előbb  felsorolt  helyiségekbe, 
kényelmes  lépcsők  és  liftek  volnának  építen¬ 
dők,  megfelelő  helyen,  mely  a  színházra  szánt 
terület  alakjától  függ. 

Ezt  természetesen  csak  akkor  lehet  meg¬ 
oldani,  ha  a  terület  alakja  és  nagysága  adva  van. 

* 

VILÁGÍTÁS.  Már  előbb  jeleztem,  hogy  a 
világító  szufüták  elhelyezését  a  hidak  alján 
képzelem  és  pedig  csak  addig,  amíg  be  lehet 
látni  a  színpad  üregébe,  hogy  a  közönség 
által  látható  díszletek  megvilágíthatok  legyenek. 
Szobadíszletnél  természetesen  egy  a  piafond 
elé  bocsátott  kis  szuffita  és  a  rivalda  vilá- 
gítna  csupán,  esetleg  még  az  ablakokon  be¬ 
világító  reflektorok. 

Leereszthető  szuffiták  csak  a  színpad  felett 
és  csakis  az  első  négy  utcában  szükségesek 
(9,  11,  13,  15,  17),  hogy  mennyezetes  ter¬ 
meket  kellő  intenzi vitással  lehessen  világítni. 
Az  egyszer-mindenkorra  láthatatlan  területen 
(OXG  és  0 1  X1;  GJ  aztán  akár  emelvényekről, 
akár  hidakról  lehet  a  legkülönbözőbb  hatás¬ 
világításokat  eszközölni,  a  felhőket  3 — 4  felhő- 
vetítő-gépből  lehet  egyszerre  vetítni  a  láthatárra 
és  ezzel  a  legkülönbözőbb  hangulatokat  és 
átváltozásokat  megcsinálni.  Hajnalt,  napfelkel¬ 
tét  vagy  naplementét,  holdfényt,  futó  felhőket, 
vihart,  villámlást  stb.,  a  képzelhető  legköny- 
nyebb  módon  meg  lehet  csinálni,  mert  elég 
hely  van  hozzá  és  emellett  a  sugárkévét  min¬ 
dig  derékszög  alatt  lehet  a  díszletre  vetni, 
miáltal  elkerülhető  az  a  kellemetlenség,  hogy 


a  fénysugár  olyan  díszletet  érintsen,  amely¬ 
nek  megvilágítása  nem  szükséges.  Megköny- 
nyíti  a  dolgot  még  az  is,  hogy  bármely  híd 
bármely  pontjáról  le  lehet  világítni  a  színpadra. 

Egészen  új  hatásokat  is  lehet  elérni.  Igen 
szép  hatásnak  képzelem  azt,  hogyha  nap  vagy 
hold  játszik  az  égen,  akkor  a  tárgyak  és  ala¬ 
kok  előre  vetnének  árnyékot  vagy  hogy  egy 
társaság  verőfényes  napon  egy  fa  árnyékában 
üljön  stb. 

Ezek  volnának  nagyjában  az  elvek,  melyek 
szerint,  azt  hiszem,  egy  aránylag  tökéletes  szín¬ 
pad  szerkeszthető  lenne;  az  apróbb  részletek, 
mint  a  tolószínpad  megszerkesztése  rácstar¬ 
tókra  és  azoknak  bemélyesztett  kerekeken  való 
zajtalan  tolása,  valamint  az  erre  felhaszná¬ 
landó  erőforrások  felhasználása,  azt  hiszem, 
hogy  semmiféle  gépészmérnöknek  nehézséget 
okozni  nem  fognak.  Magam  is  akárhányféle 
megoldást  ajánlhatok  kézi,  villamos  vagy  hidrau¬ 
likus  erőfelhasználás  mellett. 

* 

A  TŰZBIZTONSÁG.  Egy  fontos  előnye 
volna  még  az  újszerkezetű  színpadnak  és  ez 
a  fokozott  tűzbiztonság  A  színpadi  rendes 
tűzbiztonsági  és  színpadi  záporkészülékkel  ter¬ 
mészetesen  ez  is  ellátandó  volna,  de  minden- 

esetre  a  tűz  veszélye  sokkal  kevesebb,  mint 
más  színpadon.  Először  azért,  mert  aránylag 
sokkal  kevesebb  díszlet  van  alkalmazva,  tehát 
kevesebb  a  gyúlékony  anyag.  Másodszor  pedig 
azért,  mert  a  tér  sokkal  nagyobb  és  így  a 
menekülés  veszély  esetén  sokkal  könnyebb. 
Nagy  területek  vannak  olyanok,  hol  éghető 
díszlet  nincsen  sem  fent,  sem  lent,  ilyenek 
az  utolsó  utcák  és  a  két  oldalszínpad.  Meg¬ 
jegyzem,  hogy  a  régi  színpadon  nincs  egy 
talpalatnyi  hely,  mely  felett  vászon  ne  lógna, 
és  a  tűz  első  pillanatában  az  egész  színpad 
minden  pontja  tele  volna  lezuhant  égő  vász¬ 
nakkal. 

Az  új  színpadon  oly  nagy  a  hely,  hogy 
az  egyik  sarokból  veszély  nélkül  lehetne  nézni, 
ha  a  másikban  az  ott  levő  díszletek  égni 
kezdenének.  Világításról  lévén  szó,  el  nem  hall¬ 
gathatom,  hogy  a  nézőteret  lehetőleg  elrejtett 
világító-testekkel  világítanám.  Csillárt  semmi¬ 


esetre  sem  használnék.  A  csillár  tulajdonkép 
egy  kihaló  típus.  Gyertyához,  lámpához  jó 
volt,  mert  megfelelt  céljának.  A  gyertya,  lámpa 
és  gáz  szabadon  égő  test,  melyet  úgy  kellett 
elhelyezni,  hogy  éghessen,  de  semmit  se  gyújt¬ 
son  meg  Legjobb  helye  volt  tehát  ég  és  föld 
közt  a  levegőben,  ott  semmi  sem  gyűlt  meg 
tőle.  A  villanykörtét  azonban  akárhol  lehet 
égetni  tűzveszély  nélkül.  Meggyújtása  távol¬ 
ból  történhetik,  tehát  semmi  ok  sincsen  arra. 
hogy  csillárt  használjunk,  mert  a  látható  fény¬ 
forrás  vakít  és  elhomályosítja  éppen  azt,  amit 
látni  kell.  Zavarja,  sőt  agyonveri  a  színpadi 
képet.  A  színpad  legszebb,  ha  a  nézőtér  tel¬ 
jesen  sötét.  Próbálja  meg  bárki  kezével  el¬ 
takarni  a  nézőtér  csillárját  és  egyéb  lámpáit 
és  látni  fogja,  mennyivel  nyugodtabb,  szebb 
lesz  a  színpad  képe. 

Lámpákat  egyáltalán  nem  kellene  látni, 
hanem  a  páholy-mellvédek  díszítései  közé  úgy 

helyezni  el,  hogy  azok  csak  indirekt  reflex¬ 
fény  alakjában  világítsanak  vagy  legalább  is 
alsó  és  a  színpadtól  elfordított  részüket  valami 
úton  el  kellene  takarni,  hogy  a  néző  részére 
az  egyetlen  fényfolt  a  színpadi  kép  legyen  és 
a  rendező  által  kigondolt  és  produkált  folt¬ 
hatást  semmi  egyéb  ne  zavarja. 

A  nézőtér  tűzbiztonságát  illetőleg  szintén 
volna  egy  javaslatom.  Véleményem  szerint  a 
nézőteret  nem  szabad  beépíteni  folyosók  és 
hivatalos  helyiségek  tömkelegébe,  hanem  két 
oldalát  szabadon  kell  hagyni,  hogy  a  közön¬ 
ség  bármely  emeleten  pár  lépéssel  a  néző¬ 
térről  a  szabad  levegőre  juthasson.  A  páholy¬ 
ból  a  páholyfolyosón  át  erkélyekre  kellene 
jutni,  melyekből  a  ház  külsején  szabad  lép¬ 
csőkön  is  le  lehet  jutni  az  utcára.  (L.  a  szín¬ 
házalaprajzot.)  Veszély  esetén  legtöbb  embert  a 
füst  fojt  meg,  pedig  ha  szabad  levegőre  jut¬ 
hatott  volna,  bőven  lett  volna  ideje  a  mene¬ 
külésre. 

Az  új  színpaddal  együtt  a  színház  épüle¬ 
tének  alaprajza  tehát  lényegesen  különbözne 
a  szokásos  formától.  En  például  a  Nemzeti 
Színház  jelenlegi  telkén  a  1 10.  1.  levő  színház¬ 
alaprajzon  mutatott  megoldást  tartom  a  leg¬ 
célszerűbbnek.  Már  a  helyzet  megkívánja,  hogy 
a  bejárás  a  sarkon  legyen  és  a  színház  hossz- 
tengelye  átló-irányban  álljon. 

A  színház  ilyen  tagolása,  azt  hiszem,  hogy 
az  építésznek  is  bőséges  alkalmat  nyújt  új¬ 
szerű  és  szép  megoldásra.  Az  épület  közepén 
kiemelkedő  kupolaszerű  zsinórpadlás  impozáns 
befejezése  lehetne  az  egésznek.  Érdekesen 
meg  lehetne  oldani  a  két  oldalon  beszögellő 
udvarokat  is,  melyekből  nyílt  árkádos  lépcsők 
vezetnének  le.  Elől  az  első  emeleti  foyerből 
szintén  lehetne  erkélyszerű  nyílt  verandát  ki¬ 
képezni.  Az  egészet  komoly,  széles  formákban 
tartott,  kissé  magyarosan  díszített,  impozáns 
épületnek  képzelem  és  meg  vagyok  győződve, 
hogy  jelesebb  építészeink  bármelyike  igen  érde¬ 
kes  és  újszerű  dolgot  tudna  csinálni  belőle. 

Természetesen,  minden  adott  területbe  más 
és  másképpen  kell  belekomponálni.  A  Nemzeti 
Színház  jelenlegi  területe  a  bérházzal  együtt 


elég  nagy  arra,  hogy  akár  egyenesen,  akár 
átló  alakban  elférjen  benne. 

Egy  dolog  van  még,  amiről  szólnom  kell, 
ez  az  akusztika.  Tudvalevőleg  erre  nézve  nem 
igen  lehet  biztosra  számítni  a  tervezésnél.  Van 
rá  nehány  szabály  és  tapasztalás,  de  előre 
mégsem  lehet  soha  tudni,  hogy  milyen  lesz. 

Szobadíszleteknél  mindenesetre  olyan  lesz, 
mint  minden  más  színháznál.  Nyílt  díszletnél 
pedig  azt  hiszem,  hogy  a  köralakú  fal —  hori¬ 
zont,  mely  a  hangot  a  nézőtér  felé  veti  vissza, 
inkább  használhat,  mint  árthat. 

* 

ÖSSZEFOGLALÁS.  Mindent  egybefoglalva, 
tehát  az  új  színpad  nagyjában  a  következő 
előnyöket  nyújtaná: 

1 .  Gyors  és  könnyű  kezelés,  hosszú  fel¬ 
vonásközök  megszűnése,  nyílt  változások  és 
mozgó  díszletek  lehetővé  tétele. 

2.  Az  ívek,  mennyezetek,  prospectusok  és 
kulisszák  megszűnése  és  ezáltal  valószerű 
művészi  folthatású  képek  alkotásának  lehe¬ 
tővé  tétele.  Síkságok,  tenger,  ür  stb.  ábrázo¬ 
lásának  lehetősége. 

3.  Menetek,  bevonulások  nagyobb  stílben 
eddig  lehetetlenek  voltak  a  szűk  kulisszaköz 
miatt,  az  új  színpadon  akár  vágtató  lovasokat, 
kocsikat  stb.  lehet  alkalmazni. 

4.  Egy  időben  három  próbát  lehet  tartani, 
külön  házi  színpadra  nincs  szükség. 

5.  A  világítás  nagyfokú  tökéletesítése. 

6.  4'űzbiztonság  fokozása  színpadon  és  néző¬ 
téren. 

7.  Megtakarítás,  úgy  a  kevesebb  díszlet¬ 
szükséglet,  mint  a  raktározás  egyszerű  cél¬ 
irányos  módja  által. 

Szent  meggyőződésem,  hogy  a  színháznak 
jelenlegi  abszurd  formáját  meg  kell  változ¬ 
tatnia  és  ha  megváltoztatja,  csakis  ilyen  formát 
fog  felvenni.  Szeretném,  ha  a  reform  Magyar- 
országból  indulna  ki,  amire  legjobb  alkalom 
volna  most,  amikor  megépíteni  készülünk  az 
új  Nemzeti  Színházat. 

AZ  ARCKÉP 

Ha  meg  is  holt  valaki,  sokáig  tartja  életben  az 
arcát  a  képíró  művészete. 

León  Battista  Alberti 

* 

Egészen  bizonyos,  hogy  az  ember  önmagát  sze¬ 
reti  leginkább  a  természetben.  Innen  van,  hogy 
mindenféle  műfaj  közt  az  arckép  állja  leginkább 
az  idő  és  az  esztétikusok  pusztító  támadásait. 

Albert  Besnard 

Meggyőződésem  szerint  az  arckép  jelenti  a  fes¬ 
tészet  legmagasabb  fokát.  Midőn  kortársainkat  fest¬ 
jük,  egyben  magát  a  kort  is  festjük.  S  a  maga 
korát  bemutatni  bizonyára  minden  művészet  célja. 

Angeli  Henrik 

Telivér  történeti  festmény  lehet  az  elmésen  meg¬ 
festett  arckép  is,  ha  például  korunk  valamely  nagy 
tudósát  egészen  modern  öltözékben  festjük  meg. 

Anselrn  Feuerbach 

Az  arckép  a  festő  próbaköve. 

Ingres 


kereskedő,  harmadsorban  virtuóz,  akiben  sem  meg¬ 
győződés,  sem  művészi  jellem  nem  lakozik. 

Ivari  Stauffer-Bern 

Arckép.  —  Ez  a  legnyomorűságosabb  műfaj. 
Mert  leginkább  megköti  a  művész  kezét. 

Arnold  Böcklin 

Sohasem  ad  az  arcképfestő  többet  egy  fejben, 
mint  amennyi  a  magáéban  van. 

Richard  Muther 

A  képmás,  ez  a  látszólag  szei'ény  műfaj,  óriási 
intelligenciát  kíván.  Nagy  engedelmes  készséget,  de 
épp  akkora  divináló  erőt  követel  a  művésztől.  A  jó 
arckép  láttára  egyszeribe  megsejtem  minden  fára¬ 
dozását  a  mesternek,  akinek  előbb  látnia  kellett 
minden  láthatót,  azonfelül  azonban  meg  kellett  sej¬ 
tenie  mindazt  is,  ami  elrejtőzik  a  tekintet  elől. 

Charles  Baudelaire 

* 

Híres  festők  arckép-műveiben  gyakran  oly  szel¬ 
lem  rejtőzik,  amely  nincs  meg  az  ábrázoltban.  Ez 
az  ő  saját  szellemük.  Olyanok,  mint  a  színész, 
aki  mindig  önmagát  játssza. 

Kari  Justi 


A  képmás  mutatja  leghívebben  a  művész  viszo¬ 
nyát  a  természethez. 


Hermán  Grimm 


Az  arcképfestés,  ha  ügy  tetszik,  veleje  és  fok¬ 
mérője  lehet  a  művészi  tudásnak,  persze  csak  az 
eszményi  értelemben  vett  arcképfestés,  nem  pedig 
az  arckép-ipar.  Manap  a  legtöbb  arcképfestő  első 
sorban  rendkívül  ügyes  szalonember,  másodsorban 


Minden  képmásban  s  egyáltalán  minden  igazi 
remekműben  műlhatatlanul  benn  rejtőzik  a  művész 
egyénisége  ...  Jól  ügyeljünk  tehát  arra,  hogy  kivel 
festtetjük  meg  magunkat  s  hogy  jó  vásár-e,  ha 
művészünket  ráadásul  kapjuk  a  képmáshoz. 

Josef  von  Kopf 

* 

Szívesen  festegetek  arcképet.  Egészen  tisztessé¬ 
gesen  szokott  sikerülni,  valahányszor  éreztem,  hogy 

colnia.  Erre  pedig  nem  könnyen  kapható  a  becsü¬ 
letesen  gondolkodó  festő,  ha  csak  nem  szolga¬ 
természet.  Josef  Anton  Koch 

Ismerőseink  képmásaival  rendszerint  nem  vagyunk 
megelégedve.  Ez  okból  mindig  szánalommal  gon¬ 
dolok  az  arcképfestőre.  Oly  ritkán  kívánunk  az 
emberektől  lehetetlent:  az  arcképfestőtől  mindig. 
Az  ő  képén  kell,  hogy  meglássák  az  ábrázoltnak 
minden  hajlama,  minden  viszonya,  minden  ellen¬ 
szenve.  Nem  engedik  a  festőnek,  hogy  a  maga 
egyénisége  szerint  fogja  fel  őt,  hanem  úgy,  ahogy 
ez  is,  az  is  felfogná.  Nem  csoda,  ha  az  ilyen 
művész  lassankint  megcsontosodik,  közömbössé, 
csökönyössé  válik.  Goethe 

Nem  az  arcvonások  pontosságán,  az  orr  bibir- 
csén  fordul  meg  a  hasonlatosság;  az  arc  jellemét, 
azt,  ami  lelket  önt  belé,  kell  megfesteni,  hogy  annak 
a  férfiúnak  géniusza  ott  éljen  a  képen. 

I.  Napóleon 

Nem  csak  valakinek  külalakját,  hanem  teljes 
egyéniségét  is  szemléltetnie  kell  az  arcképnek.  Úgy 
vagyunk  ezzel  is,  mint  mikor  az  író  megrajzolja 
nekünk  valamely  alakját.  Sokféleképp  teszi  ezt: 
lehet  az  személyleírás,  amilyent  a  rendőri  köröz- 
vényekben  olvasunk,  de  lehet  afféle  is,  amilyent 
Shakespeare  vagy  valamely  más  nagy  író  alkotott 
egy-egy  személyről.  Az  arckép  is  ilyen  sokféle. 
Legközönségesebb  természetesen  a  körözőlevél. 

Johann  Hermann  Detnrold 


Lelkünk  szokásait  s  ne  a  perc  hevülését  mutassa 

a  képmás.  Stendhal 

* 

Az  bizonyos,  hogy  aki  magát  megfestteti,  meg¬ 
kívánja  azt  is,  hogy  a  kép  hasonlítson.  Kevésbbé 
bizonyos  viszont  az,  ha  vájjon  a  nagy  művészek 
meg  szoktak-e  felelni  ennek  a  kívánságnak. 

Christian  Ludwig  v.  Hagedorn 

* 

Elvül  állítanám  fel,  hogy  ha  a  közönség  nem 
döbben  meg  a  hasonlatosságtól,  akkor  nem  egészen 
jó  az  arckép.  Minden  egyéb  csak  másodsorban  jön 
tekintetbe.  Kari  Stauffer-Bern 

Canonról  mesélik,  hogy  midőn  egyszer  egyik 
megrendelője  nem  volt  megelégedve  az  arcképpel, 
ráförmedt:  „Ha  olyan  arcképet  akar,  amely  hasonlít, 
menjen  a  fényképészhez !  “ 

A  fényképezés  kétségkívül  kedvezően  hatott  az 
arcképfestésre  abból  a  szempontból,  hogy  a  közön- 

a  rokonság  kritikája  nem  hatalmasodik  el  túlsá¬ 
gosan  bárgyún.  Azért  mindig  kellő  óvatossággal 
válogattam  meg  azokat,  akiket  festettem. 

Hans  Thoma 

Sohasem  visz  rá  a  lelkem,  hogy  arcképet  fes¬ 
sek.  Egyrészt  azért,  mert  az  emberek  mindig  másnak 
akarnak  látszani,  mint  amilyenek,  másrészt,  mert 
az  ilyen  festőnek  mindig  a  más  nótájára  kell  tán- 

ség  most  már  nagyobb  súlyt  vet  a  jó  arcképnél 
a  hasonlatosságra. 

Hubert  Herkomcr 

Ne  ütközzünk  meg  azon,  ha  egy  s  más  ember 
nem  talál  hasonlatosságot  az  arcképen :  nagyon 
kevés  azoknak  a  száma,  akik  látni  is  tudnak. 

Madame  Vigeé  Le  Brun 

—  „Ebben  az  arcképben  nincs  sok  hasonla¬ 
tosság."  —  Sebaj.  Ne  ölje  meg  munkáját  az 
abszolút  hasonlatosságra  való  törekvéssel.  Ez  az, 
ami  a  művésznek  megadja  a  kegyelemdöfést:  a 
„család  számára"  kell  festenie,  amely  „mindenben 
pontos  élethűséget"  kíván  s  ha  ez  végre  megvan, 
úgy  még  mindig  akad  egy  tucat  ember,  akik  megint 
csak  másként  kívánnák  ezt  is,  azt  is.  Hiába  akarna 
mindenkinek  eleget  tenni,  jobb  tehát,  ha  önmagának 
tesz  eleget.  Feltéve,  hogy  képes  rá. 

W.  M.  Hunt 

A  jó  arcképfestő,  midőn  hasonlóvá  festi  emberét, 

szebbé  is  teszi.  Arisztotelész 

* 

Aelianus  írja,  hogy  Thébában  állami  szabvány 
rendelte  el  a  festőknek  és  szobrászoknak,  hogy 
nemesbítve  kell  eiőadniok  ábrázolandó  embereiket 
s  hogy  ezer  drachma  büntetést  kellett  fizetnie  annak, 
aki  rútabbá  formálta  előképét. 

A  festő  feladata,  hogy  mindig  méltóságosabbá, 
fenségesebbé  formálja  a  képmást,  mellőzve  a  termé¬ 
szeti  fogyatkozásokat.  Így  cselekedtek  a  régi  fes¬ 
tők  is.  Giovan  Paolo  Lomazzo 

Midőn  egyszer  Canovának  egy  csöppet  sem 
szép  képet  mutattak  Correggio  arcképe  gyanánt, 
visszautasította  azt  azzal  a  megjegyzéssel,  hogy  a 
báj  festője  nem  lehetett  ily  rút. 

Mint  ahogy  a  napi  életben  nem  járja,  hogy 
felebarátunk  fogyatkozásait  és  gyengéit  szeretet 
nélkül  a  piacra  vessük  s  mint  ahogy  az  ilyesmi 
nem  valami  fényes  világot  vet  azoknak  jellemére, 
akik  akár  mily  elmeéllel  is  erre  a  veszedelmes  játékra 
adják  magukat:  épp  úgy  gondja  lesz  a  művelt  lelkű 
arcképfestőnek  arra,  hogy  mindazon  nyomok  közül, 
amelyeket  az  emberek  ábrázatára  az  élet  írt.  lehe¬ 
tőleg  kiemelje  a  kedvezőket,  kinyomozza,  ami  fényt 
derít  rá  s  enyhítse  vagy  beárnyalja  mindazt,  ami 
nem  harmonikus  és  ami  zavarja  a  kedvező  benyomást. 

Philipp  Veit 

Mindenki  olyannak  kívánja  arcképét,  mint  ami¬ 
lyen  igazában  lenni  szeretne:  szépnek,  kedvesnek, 


minden  szögletességtől  mentesnek.  Ha  szerencsétlen¬ 
ségére  némi  jellemet  is  tükröz  az  arca,  ami  lelké¬ 
ben  már  rég  elhamvadt,  úgy  jaj  a  festőnek,  ha 
az  Isten  képmásának  e  végső  maradványait  is  fel 
meri  kapni:  hitelét  veszti. 

Josef  Anton  Koch 

* 

Nem  is  képzelhetek  egyebet  jó  arckép  alatt, 
mint  egy  ember  külső  és  belső  lényének  hű  való¬ 
sággal  felfogott  tükörképét.  Ha  emberünk  fonák: 
fonáknak  kell  az  arcképének  is  lennie.  Sehogy 
sem  fér  az  eszembe,  hogy  miért  kellene  az  emberről 
már  e  földi  éltében  is  kényünk-kedvünk  szerint 
átszellemült  arcképet  festeni.  Bízzuk  ezt  a  fune- 
rátorokra. 

Julius  Schnorr  v.  Carolsfeld 

Alaposan  megérteni  azt,  akit  festünk:  az  arckép¬ 
festő  főkelléke.  W.  Burger-Thoré 

Az  emberi  ábrázat  olyan,  mint  a  könyv:  pár 
ülésen  nem  érthetjük  meg  lényegét. 

Cári  Justi 

Mielőtt  egy  arckép  bármily  csekély  előtanulmá¬ 
nyához  fognék :  szükséges,  hogy  emberemet  alaposan 
megismerjem.  Látnom  kell  őt  legjobb  perceiben  s 
oda  kell  hatnom,  hogy  kedvemet  leljem  benne. 
A  képnek  ama  fény  világosságában  kell  megszü¬ 
letnie,  amelyet  a  személyes  rokonszenv  sugároz  .  .  . 
Ha  valakit  festek,  munkám  tartama  alatt  egészen 
az  övé  vagyok  és  senki  másé. 

Hubert  Herkomer 

* 

Ha  képmást  festek,  mindenekelőtt  azt  kutatom, 
hogy  mi  érdekli  emberemet.  Ezzel  lehetőleg  benső 
kapcsolatba  juthatok  az  ő  egyéniségével.  Hisz  nem 
üres  mását  kívánom  adni,  hanem  oly  jellemzését, 
amelyben  nyilvánvalóvá  lesz  az  ő  egész  működése. 
Szeretem,  ha  modelljeim,  míg  festegetek.  beszél¬ 
getnek  velem  s  így  egyben  gondolataikat  és  érzé¬ 
seiket  is  belém  sugallják. 

Hanns  Fechner 

Azon  kell  lennünk,  hogy  a  fejet  s  főképp  az 
arcot  három-négy  ülésre  megcsináljuk  s  ezek  egyike 
se  tartson  tovább  másfél,  legfeljebb  két  óránál. 
Mert  a  modellt  megszállja  az  unalom,  nyugtalan¬ 
kodni  kezd  s  láthatón  elváltozik  az  ábrázata.  Ezt 
pedig  kerülni  kell.  Ezért  pihentetnünk  s  lehetőleg 
szórakoztatnunk  kell  őt.  Főképp  asszonyoknál  aján¬ 
lom  ezt:  kedveskedni  kell  nekik,  azt  keli  nekik 
mondani,  hogy  szépek,  hogy  üde  az  arcszínük  stb. 
Ez  jó  kedvre  gyújtja  őket  s  szívesebben  ülnek. 
Ha  másként  bánunk  velük,  nem  érünk  célt.  Azt 
is  célszerű  mondogatnunk,  hogy  bámulatosan  jól 
ülnek,  ez  arra  biztatja  őket,  hogy  alaposan  kitart¬ 
sanak.  Helyes  nekik  azt  tanácsolni,  hogy  ne  hoz¬ 
zanak  magukkal  ismerősöket,  mert  ezek  mind  elő- 
állanak  az  útbaigazításaikkal,  ami  aztán  nagy  baj. 

Madame  Vigée  Le  Brun 

Bajos  szép  asszonyt  festeni ;  a  legbajosabb  olyant, 
aki  azt  hiszi  magáról,  hogy  még  szebb,  mint 
amilyen.  Ennek  a  feladatnak  a  legjobb  arcképfestő 
sem  képes  megfelelni. 

Angeli  Henrik 

* 

Szép  asszonyokról  beszélgetett  egyszer  Adolf 
von  Menzel  Paul  Meyerheimmel.  Azt  mondta,  hogy 
nyilván  azért  nem  festett  soha  ilyen  arcképet,  mert 
az  asszonyok,  mihelyt  belépnek  a  műterembe,  meg¬ 
kívánják,  hogy  a  művész  úgy  nézze  őket,  mint 
valamely  merőn  más  világ  lényeit.  Végül,  hogy  kife¬ 

jezze :  mennyire  tárgyilagosnak  kell  a  festőnek 
lennie,  ezt  kérdezte  barátjától:  „Vájjon  talán  te 
más  szemmel  nézed  a  nőstény  krokodílust,  mint 
a  hímjét?" 

Elég  csinos  asszony  arcképét  festette  Louis 
Vigée  s  munka  közben  észrevette,  hogy  míg  az 
ajkakat  festette,  az  asszony  a  torzulásig  összehúzta 
az  arcát,  csakhogy  kisebbnek  lássék  a  szája.  A  fes¬ 
tőt  bosszantotta  a  dolog,  de  hidegvérrel  vágta  oda: 
„Bármint  erőlködik  is,  asszonyom,  olyan  kicsinyre, 
mint  ön  szeretné,  úgy  sem  tudom  festeni". 

Gainsborough  nem  szívesen  festette  színészek 
arcképét.  „Ezek  a  fickók  —  mondogatta  —  min¬ 
denkinek  arcát  mutatják,  csak  a  magukét  nem.“ 


Minden  más  képnél  inkább  kívánja  meg  az  arc¬ 
kép,  hogy  hatása  egyszerű  legyen.  Mert  mégis 
csak  az  arc  a  fő  s  kell,  hogy  szemünket  az 
bilincselje  le.  A  tarka  szín  és  tarka  világítás  viszont 
elszórakoztatja  szemünket. 

John  Burnet 

* 

Ha  egyszer  arcképet  kellene  festenem,  első  kér¬ 
désem  az  volna:  Milyennek  kivánja  a  képet?  S 
aztán  az  óhaja  szerint  rendezném  el.  Ha  aranyórát 
vagy  láncot  kíván  rajta,  úgy  ezt  már  jó  eleve 
bele  kell  komponálnom,  mert  később  megzavarhatná 

a  harmóniát.  Arnold  Böcklin 

* 

Sok  modern  arckép  kép,  de  nem  képmás. 

Hanns  Fechner 

Végzete  a  mai  festészetnek,  hogy  a  festők  min¬ 
denáron  csak  festeni  akarnak.  Az  arcképfestők 
annyira  elmélyednek  a  puszta  festésbe,  hogy  egé¬ 
szen  megfeledkeznek  az  ábrázolásról. 

Paul  Goldmann 

* 

A  hasonlatosságot  a  modern  arcképfestő  a  fény¬ 
képészre  bízza.  S  talán  azzal  akarja  mutatni,  hogy 
művész  s  nem  fényképész,  hogy  arcképeit  nem 
festi  hasonlóra.  Itt  is  mindenekfelett  a  szín  vezet. 
Az  az  űr  vagy  az  a  hölgy,  akinek  mását  kell 
festeni,  nem  fontos  a  képen,  nekik  mindössze  azt 
a  pár  tónust  kell  megadniok,  amelyekre  a  festőnek 
az  ő  színharmóniájához  szüksége  van.  Ebben  a 
színharmóniában  csak  akkora  szerephez  jut  az  arc, 
mint  a  ruha,  a  bútor,  a  háttér  s  a  tőrülmetszett 
„szecessziós"  arcképfestőre  olykor  bizonyára  zava¬ 
rón  hat,  hogy  annak  az  embernek,  akit  fest,  egy¬ 
általán  ábrázata  is  van.  Az  embert  is  csak  úgy 
festik,  mint  a  „Naplementét",  vagy  a  „Pipacsos 
rétet".  Minden  egyre  megy.  S  egy  „modernül" 
érző  kritikus  nemrégiben  azt  rótta  fel  hiányul  egy 
arcképnek,  hogy  nélkülözi  a  „tájkép  zamatját". 

Paul  Goldmann 

Paszomántos  aranytapéta-háttér,  piros  bársonyos 
renaissance-szék,  szürke  selyemruha,  életnagyság¬ 
ban,  modellbábról  festve,  hibásan  mintázott  fej, 
balul  sült  kéz :  körülbelül  e  forma  a  XIX.  század¬ 
beli  szalon-hölgy-portré. 

Anselm  Feuerbach 

A  legtöbb  mester  megszokta  az  arckép  hátterét 
túlzottan  sötétre  festeni.  Tanítványaik  pedig  hűsé¬ 
gesen  követték  őket  ebben.  Mind  azt  hiszik,  hogy 


a  fej  így  érdekesebbé  válik.  De  azzal,  hogy  fekete 
háttér  elé  kerül  az  erősen  megvilágított  arc,  elvész 
a  képmás  egyszerűségének  jellemvonása,  ami  pedig 
felette  fontos.  E  háttér  teljességgel  szokatlan  viszo¬ 
nyok  közé  állítja  a  tárgyakat.  Vájjon  természet¬ 
szerű-e,  hogy  a  megvilágított  fej  sötét,  azaz  meg 
nem  világított  háttérről  válik  cl?  Nem  logikus-e, 
hogy  a  fény,  amely  az  alakra  esik,  egyben  meg¬ 
világítja  a  mögötte  lévő  falat  és  tapétát  is?  Mes¬ 
terkéltnek  kell  ezt  a  fogást  tartanunk,  ha  csak  nem 
tesszük  fel,  hogy  a  fej  háttere  valamely  szokatla¬ 
nul  sötét  drapéria,  ami  ritka  eset,  vagy  pedig  egy 
barlang  torkolata,  vagy  koromsötét  pince  szája, 
ami  még  ritkább  eshetőség. 

Eugéne  Delacroix 

* 

Nem  könnyű  dolog  hátteret  festeni.  Azt  hiszem, 
a  régi  mesterek  többet  vesződtek  háttereikkel,  mint 

alakjaikkal.  W.  M.  Hunt 

* 

A  fiatal  Van  Dyck  Rubenshez  jött  azzal  az 
ajánlással,  hogy  hátteret  már  tud  festeni.  „Ez  több, 
mint  amit  én  tudok"  —  válaszolt  neki  Rubens. 

* 

Egy  kevés  vonással  rajzolt  arcképvázlatból  első¬ 
sorban  az  ábrázoltnak  jellemére  következtetünk. 
Egy  kevés  vonással  festett  arcképvázlatról  pedig  a 
hirtelen  alakított  formák  révén  a  művész  alakító¬ 
tehetségére  következtetünk. 

Max  Kiinger 

Oly  arckép,  amely  más  mint  amilyennek  azt  a 
megrendelő  álmodta,  nagyon  alkalmas  arra,  hogy 
ellenséges  érzületet  keltsen. 

Hans  Thoma 

A  céltalan  dísz  mindig  parasztos.  Finomabb 
emberen  s  művészi  arcképen  minden  csekélységnek 
szükségesnek  és  szándékosnak  kell  lennie  az  egész 
emelésére.  Arnold  Böcklin 

Azok,  akik  a  külsőségek  rabjai,  azt  hiszik, 
hogy  a  felpántlikázott,  kikent-kifent  és  kendőzött 
alak  szebb,  mint  amit  a  romlatlan  természet  alkotni 
képes.  Quintilianus 

Nincs  ostobább  dolog,  mint  a  festőknek  az  a 
szokása,  hogy  pojáca-módra  cifrára  öltöztetik  embe¬ 
reiket  s  még  hozzá  azt  remélik,  hogy  hasonlatos¬ 
ságot  tudnak  majd  teremteni  .  .  .  Egészen  biztos 
vagyok  benne,  hogy  ön,  mylord,  ért  a  ruházat 
minden  részletéhez,  de  csak  a  festő  képes  azt  a 
hatást  mérlegelni,  amelyet  a  kép  egyes  részei  egy¬ 
másra  gyakorolnak.  A  csinos  arc  hatását  könnyen 
megsemmisítheti  a  helytelenül  alkalmazott  fölös  mel¬ 
lékholmi,  akkor  is,  ha  azt  a  festő  eszelte  ki.  Ami 


engem  illet  —  s  ezt  ne  vegye,  mylord,  füllentés¬ 
nek  —  jó  szemem  van  az  igazság  meglátására  s 
azért  kevésre  méltatom  a  kieszelt  dolgokat,  még  a 
szépen  kieszelteket  is.  Csak  azt  akartam  mondani, 
hogy  Lady  Darmouth  arcképe  hasonlatosabb  lesz 
s  kevésbbé  rikító,  ha  rendes  ruhát  kap. 

Thomas  Gainsborough 


Midőn  dr.  .  .  .  még  fiatal  volt  s  nem  bővelkedett 
a  páciensekben,  Stuarttal  akarta  arcképét  megfes¬ 
tetni.  Az  első  ülésre  alaposan  nekiöltözködve  jelent 
meg  s  jó  egy  órát  türelmesen  várt:  Stuart  csak 
nem  fogott  munkához.  Néha-néha  egy-egy  oldal¬ 
pillantást  vetett  modelljére,  míg  végre  ennek  türelme 
szakadt  s  nagy  udvariasan  így  szólt:  „Nem  volna 
kegyes  talán  munkához  fogni  ?  Igaz,  hogy  pácien¬ 
seimet  átadtam  egyik  kollégámnak,  de  időm  mégis 
nagyon  becses."  —  „Munkához  fogni?  —  kérdezte 
Stuart  —  az  ám,  de  nem  látok  önön  semmit,  amit 
érdemes  volna  megfesteni."  Azzal  levétette  kabátját, 
alaposan  összegyűrte  azt  meg  a  nyakravalóját  is, 

nekiesett  a  hajának  s  felborzolta,  aztán  így  szólt; 
„No  most  tessék  helyet  foglalni,  hozzáláthatunk". 


Nagy  mell  és  mosolygós  arc  ellentmondón  hat 
és  durva.  Arnold  Böcklin 

* 

Önarckép  a  képzelhető  legjobb  tanulmánya  a 
festőnek  ...  A  gondolkodó  festő  a  legjobb,  leg¬ 
olcsóbb  és  legengedelmesebb  modellje  önmagának. 
Mindig  jókor  jön,  folyton  kéznél  van,  amikor  épp 
szükség  van  rá.  Csak  jó  tükör  kell  hozzá. 

Arnold  Böcklin 

Ami  a  költő  önéletrajza,  az  a  festő  önarcképe. 

Ferdinand  Lábán 

Minden  nagy  régi  mester  művészettel  íestette  a 
kezet.  A  kéz  épp  oly  jellemzetes,  mint  az  arc. 

Wilhelm  Leibl 


Papír  szeletkék 


Oly  kifejező  a  kéz,  hogy  hozzátartozik  a  fizio- 
gnomiához.  Alfréd  Stevens 

Rosszhiszeműséget  jelent,  ha  az  arcképen  a 
kézhez  külön  modellt  használunk. 

Alfréd  Stevens 

Olyan  művészeknek,  a  kik  a  hatás  egységére 
törekednek,  mindig  galibát  okoz  a  kéz. 

Cári  Justi 

* 

Aki  az  egyes  arcképnek  már  tökéletes  mestere, 
még  korántsem  ért  a  csoportarckép  festéséhez.  Hogy 
több  személyt  egyesítsünk,  elfogulatlanul  s  hason¬ 
latosan,  természetesen  és  monumentálisán,  igazság¬ 
gal  és  festőién,  szűk  keretben,  valóban  óriási  nehéz¬ 
séget  jelent.  S. 

Paradoxon  nélkül  mondhatjuk  a  jól  sikerült  arc¬ 
képről,  hogy  jobban  hasonlít  eredetijéhez,  mint  az 
önmagához.  A.  W.  Schlegel 

Ama  nagy  festő,  aki  arcképén  kinyilatkoztatja 
s  megformálja  legtökéletesebb  pillanatát  s  kifejezését 
a  modelljének,  amelyre  az  csak  képes:  majdnem 
mindig  karikatúrát  fog  látni  modelljében,  ha  vele 
a  való  életben  megint  találkozik. 

Friedrich  Nietzsche 

Aki  jó  arcképet  szemlél,  személyes  ismeretséget 
köt  s  vannak  oly  ismeretségek,  amelyeket  sohasem 

felejt  el  az  ember.  Theodor  Birt 

* 

Ha  egy  asszony  miniatűr-arcképét  nézdegéljük, 
szinte  azt  érezzük,  mintha  benső  barátja  volnánk, 
oly  közel  vagyunk  hozzá!  Egy  elmés  férfiú  mondta 
ezt  egyszer  nekem  s  érzem,  hogy  igazat  mondott. 
Csakugyan:  mily  távolságot  jelent  viszont  az  olaj¬ 
festésű,  nagy  arckép !  Stendhal 

* 

„Barátom,  oltsd  fel  zseniális  ábrázatodat“  — 
szólt  a  feleség  az  ő  híres  férjéhez,  midőn  arc¬ 
képét  festette  a  művész.  S  a  közönség  hiába  nevet 
a  zseniális  ábrázaton,  mégis  lépre  megy. 

Stendhal 

* 

Münchenben  egyszer  egy  arckép  volt  látható, 
a  fej  nem  sikerült  valami  fényesen,  annál  inkább 
a  prém.  Schwind  is  látta  s  így  szólt:  Hja,  barátom, 
ha  moly  volnék!  .  .  . 

Valaki  egyszer  azt  kérdezte  Lenbachtól,  hogy 
mi  egy  arcképének  az  ára.  „Az  nem  egyforma44  ; 


—  válaszolt  —  „van  olyan,  amelyért  20,000 
márkát  kívánok,  de  leszállók  5000  márkáig  is,  ezt 
az  összeget  szívesen  fizetem  én  azért  az  előjogért, 
hogy  lefesthessek  egy  igen  érdekes  arcot44. 

* 

Bármely  ember  arcképe  kétszer  annyiba  kerül, 
mint  amennyiért  egy  éppen  akkora,  de  képmás 
nélkül  való  festmény  eladható. 

Hans  Bock  festő  (15  79) 

Az  arcképfestés  fejőstehene  a  festőnek. 

Bihari  Sándor 

* 

Festek  képeket  a  dicsőségért  s  képmásokat,  hogy 
jusson  valami  a  konyhára  is.  Ez  az  életemnek 

változatlan  folyása.  Antoine  Wiertz 

* 

A  történeti  festők  fölelevenítik  a  holtakat,  ők 
magúk  pedig  csak  a  holtuk  után  kezdenek  élni. 
Az  élők  arcképeinek  köszönöm,  hogy  már  éltemben 
is  élek.  Godfried  Kneller 

Ha  arcképet  festenék  s  a  modell  meghalna,  mi¬ 
előtt  az  orrát  befejeztem  volna,  inkább  kidolgozat¬ 
lanul  hagynám  az  orrot,  semhogy  emlékezetből 
készítsem  el.  Inkább  orr  nélkül,  mint  csinált  orral .  .  . 

Adolf  Menzel 

* 

Christian  Kari  Magnusscn  festő  sokszor  elmcsél- 
gette  az  ő  hamburgi  megrendelőjének  esetét.  Elet- 
nagyságű  arcképet  festett  róla  erős  oldalvilágítással. 
A  megrendelő  azonban  visszautasította  a  képet  azzal 
a  megokolással,  hogy  az  ő  arcának  egyik  fele  nem 
sötétebb  a  másiknál,  hanem  mind  a  kettő  egyfor¬ 
mán  világos. 

Igaza  volt-e  annak  a  bugrisnak,  aki  azt  állította, 
hogy  az  árnyék  a  festészet  tökéletlenségei  közé 
tartozik? 

A  mi  bugrisunk  azonban  bizonyára  önkéntele¬ 
nül  is  a  fekete  és  hamis  árnyékra  gondolt.  S  barátja, 
akihez  így  szólt,  nem  sokat  törődött  volna  azzal, 
hogy  arcképén  az  orra  alá  barna  tubák-folt  került, 
ha  ez  az  árnyék  helyes  lett  volna.  Mert  ha  jól 
van  megfestve  az  az  árnyék,  ami  emberünknek 
épp  oly  kevéssé  tűnt  volna  fel  az  arcképen,  akár 
a  természetben. 

Mi  pedig  ismételten  lelkére  kötjük  sok  ifjú  fes¬ 
tőnknek,  akik  irtózván  a  hamis  árnyéktól,  beteges, 
hígvérű  sápadtságot  adnak:  Fessétek  az  árnyékot 
úgy,  hogy  a  bugris  észre  se  vegye ! 

Jules  Breton 

Közli:  T.  II . 

zjlZ  UTCA  MŰVÉSZETE.  Három  állomáson  kell 
/ni  keresztül  jutnia  a  művészetnek,  míg  végre  el¬ 
jut  igazi  tanyájára  :  az  emberi  szívbe,  mint  társa¬ 
dalmi  világ-fölfogás.  Az  első  állomás:  a  múzeum. 
Nemzeteknél,  ahol  a  primitív  kultúra  távol  a  művé¬ 
szeti  erőforrásoktól  indult  fejlődésnek,  előrehala¬ 
dott  ízlésű  mecénások  gyűjtemények  megalapítá¬ 
sával  adják  meg  a  kezdetét  az  esztétikai  életnek. 
A  múzeumi  állomáson  keresztül  jut  a  művészet 
második  céljához  :  a  családi  tűzhelyhez,  az  egyes 
házakba.  Ez  már  magasabb  fokot  jelent,  ha  nem 
is  azt,  hogy  művészet  éltető  eleme  és  szükség¬ 
ösztöne  minden  családnak.  A  harmadik  állomás : 
az  utca,  amikor  a  művészet  keresztül  törvén  a 
múzeumi  gátakon  és  a  magánházak  falain  szük- 
ségszerűleg  a  nyilvánosságot,  a  nagy  tömegek  sza¬ 
lonját  is  okkupálja. 

Tekintsünk  most  hazánkra :  múzeumi  gyűjté¬ 
sekkel  kezdődött  a  művészi  élet,  —  hála  Isten¬ 
nek,  —  most  már  sok  helyütt  a  családi  tűzhely¬ 
hez  is  férkőzött,  —  de  az  utcát  még  nem  fog¬ 
lalta  el. 

Az  utcát,  a  nyilvánosságot  kell  meghódítani  a 
művészet  számára.  Az  utca  művészete  alatt  nem 
értem  a  nagyszabású  szobrokat  vagy  az  építészetet, 
mert  mindez  más  kategóriába  tartozik,  hanem  igenis 
értem  ez  alatt  azt,  hogy  esztétikai  módon  szólaljon 
meg  az  utcán,  ami  igazán  az  utcán  van  :  az 
üzlet  és  a  házak  meg  közterek  díszítése.  Az  utca 
lélektana  akként  fejlődött,  hogy  mindaz,  ami  az 
utcán  van,  tulajdonképpen  némán,  de  evidens  szim¬ 
bólummal  mutatkozik  be  a  nyilvánosságnak.  A  bolt 
a  címtáblával  tesz  tanúságot  önmagáról;  a  ház 
külső  díszítéseinek  természetével  árulja  el  célját ; 
kertek  és  közterek  szintén  bemutatkoznak  a  maguk 
módján. 


De  ennek  a  módnak  feltétlenül  művészinek  kel¬ 
lene  lenni.  Az  utcának  ezt  a  művészi  átalakulását 
egy  „Gyakorlati  Művésziskola “  segedelmével  kellene 
megoldani,  a  melynek  tervezetét  a  következőkben 
akarom  röviden  kifejteni : 

Már  régen  foglalkozom  a  gondolattal,  miképpen 
lehetne  a  művészetet  igazán  népszerűsíteni,  akként, 
hogy  ennek  nemcsak  a  művészet  lássa  a  hasznát, 
hanem  —  üdvös  művészi  benyomások  révén 
már  a  gyermek  is.  Célom  :  az  ifjúság  segedelmé¬ 
vel  megcsinálni  az  utca  művészetét  és  az  utca 
művészetének  segedelmével  a  művészet  szeretetére 
oktatni  az  ifjúságot.  Törekvésem  tehát  körvonalban 
önmagába  tér  vissza.  Mindezt  el  lehetne  érni  a 
„Gyakorlati  Müvésziskola  Akadémia “  segedelmével, 
a  mely  három  osztályból  állana. 

I.  A  festészeti  osztály.  Előrebocsátom,  hogy  az 
iskola  tisztán  praktikus  célnak  szolgálván,  minden 
tehetségnek  nyitva  állna,  tekintet  nélkül  az  elő¬ 
tanulmányokra.  Nem  a  reál-  vagy  gimnázium,  — 
nem  az  iparművészeti  iskolából  várom  azokat,  akik 
az  utca  művészetét  megcsinálnák,  hanem  úgyszól¬ 
ván  az  utcáról.  Eddigelé  csak  a  plakátok  kép¬ 
viselték  az  utcán  a  művészi  törekvést.  De  ezzel 
nem  merül  ki  az  a  mindenképpen  jogos  irányzat. 
Véleményem  szerint  például  a  maradandó  cégtáb¬ 
lák  festése  és  az  üzletek  külső  díszítése,  sokkal 
fontosabb  a  nappal  elmúlandó  plakátnál.  Az  isko¬ 
lában  erre  oktatnák  a  fiatal  tehetségeket  és  ezáltal 
elérnők,  hogy  e  praktikus  iskola  elvonná  a  művé¬ 
szettől  a  szerencsétlen  fél-  és  negyedtehetségeket, 
az  igazi  tehetségeket  pedig  —  ha  megnyilatkoztak 
—  feljebb  adná  a  művészeti  iskoláknak.  Ez  az 
iskola  alig  kerülne  költségbe,  a  praktikus  életnek 
szolgálván,  táplálná  maga- magát  és  tanítványait 
részben  anyagi  biztonsághoz  is  juttatná,  az  álla¬ 
mot  pedig  fölmentené  nem  egy  ösztöndíj  adomá¬ 
nyozásától.  Mert  azt  mondhatom,  hogy  nem  egy 
művészietlen  cégtábla  ma  több  pénzébe  kerül  az 

üzletembernek,  mint  amennyiért  hébe-hóba  egy-egy 
kitűnő  piktorunk  festményét  vehetné  magának.  El¬ 
tekintve  a  művész-pedagógiai  célzattól,  hasznát  látná 
az  ügynek  a  város  esztétikája  is,  a  melynek  külső 
megnyilatkozása  művészi  formákra  tenne  szert.  Azt 
pedig  nem  kell  külön  fejtegetnem,  minő  kitűnő 
hatással  lenne  a  gyermek  fogékonyságára  a  művészi 
formák  és  ötletek  ilyen  közvetlen  befogadása.  Be¬ 
vallom,  hogy  első  művészi  impresszióimat  jó  magam 
is  cégtábláknak  köszönhetem.  Gyermekkoromban 
sokszor  szöktem  a  Kristóf-térre,  hogy  megbámul¬ 
jam  Than  festményét,  vagy  a  Koronaherceg-utcába, 
ahol  Barabás  menyasszonyát  láthattam.  Holbein, 
Watteau,  Rahl  stb.,  —  mind  foglalkoztak  ezzel 
a  mostanában  kissé  lenézett  műfajjal,  sőt  nem¬ 
csak  a  .  nagyok,  hanem  a  jóval  kisebbek  is 
készítettek  cégtáblákat.  Én  például  —  engedelmet 
a  szubjektív  vallomásért  —  a  világért  sem  merek 
elutazni  Kápolnásnyékre.  Ott  t.  i.  tizenhárom  éves 
koromban  egy  trafik-cégtáblát  festettem,  és  mert 
nem  volt  olajfestékem  —  közönséges  hajolajhoz 
fordultam  segítségért.  A  cégtábla  még  máig  sem 
száradt  meg. 

A  művészi  cégtáblák  Budapest  kissé  sablonos 
fiziognómiájának  egy  sajátságos,  jellemző  vonást 
adnának,  és  ismétlem  —  sokkal  olcsóbban  állít¬ 
hatók  elő,  mint  a  mostani  sablonos  avagy  groteszk 
munkák.  Azonkívül  a  festészeti  iskolában  e  tan¬ 
tervnek  —  a  szabad  rajzon  és  festészeten  kívül  — 
egyéb  tárgyakra  is  kellene  kiterjeszkednie,  és  pedig 
az  anyagra,  festékre,  lakkra,  vászonra,  fára,  fémre, 
stb.,  vagyis  a  tanítványok  praktikus  úton  racio¬ 
nális  festékkémiára  is  tennének  szert.  Persze  e 
tervezet  kivitelére  szükségünk  volna  a  kultusz-  és 
kereskedelmi  minisztérium  segítségére,  továbbá  a 
fő-  és  székváros  támogatására. 

II.  A  gyakorlati  művésziskola  második  osztályában 
az  idevágó  plasztikának  fejlesztését  kellene  célul 
kitűzni.  Vannak  szobrásziskoláink,  sőt  mesterisko¬ 
láink,  ahol  a  tanítványok  olyan  föladatokra  aspi¬ 
rálnak,  amelyeknek  végbcvitelével  csupán  teljesen 
kiforrott  művészeket  lehet  megbízni.  Pedig  a  vázla¬ 
tot  a  kész  munkától  akkora  távolság  választja  el, 
hogy  csak  a  kifejlett  művész  tudja  meghatározni 
spáciumát !  Ennek  a  félreértésnek  számos  művészi 
balfogás  a  következménye,  ami  nem  egy  közterün¬ 
ket  teszi  visszás  művészi  állapotaink  szomorú  tanú¬ 
jává.  Az  iskola  második  osztályának  keretében 
parkjaink,  sétányaink  és  köztereink  rendszeres  plasz¬ 
tikai  kifejlesztését  kellene  feladatul  kitűzni  és  pedig 
akként,  hogy  a  kivitelnél  tisztán  csak  hazai  anyag 
jöhetne  tekintetbe.  Itt  is  fölemlítem,  hogy  nem 
gondolok  szobrokra,  a  melyek  egészen  más  kate¬ 
góriába  tartoznak,  hanem  például  közkutakra,  óriási 
vázákra,  művésziesen  megoldott  kőpadokra  stb. 
Minden  ilyen  plasztika  sokkal  több  pénzbe  kerül, 
mintsem  gondolnék,  de  az  iskola  segedelmével  igen 
olcsón  állítható  elő  és  az  ilyen  szervezeteknek 
tudom  be,  hogy  egyes  olasz  városok  közterei  oly 

pazar  gazdaságra  tettek  szert  az  ilyen  dekoratív 
plasztika  tekintetében.  Bizonyos,  hogy  az  anyagi 
gondtól  ment  szabad  alkotás  lehetősége  a  legnagyobb 
buzgóságot  ébresztené  fel  az  ifjakban,  akik  abban 
találnák  legszebb  sikerüket,  ha  egy-egy  művüket 
nyilvános  téren  felállítanák.  Mely  művészi  serken¬ 
tés  !  És  akkor  sokkal  nagyobb  alapossággal  és 
igazságossággal  lehetne  ösztöndíjakat  adományozni, 
amelyeknek  sorsát  eddigelé  a  protekció  döntötte  el. 

III.  Fejtegetésem  végéhez  sietek  és  azért  csak 
röviden  konstatálom,  hogy  az  iskola  harmadik  osz¬ 
tályának  tantervébe  az  architektúra  e  célnak  meg¬ 
felelő  részét  venném  fel.  Az  ifjúság,  amely  jelen¬ 
leg  a  művészeti  proletáriátus  martaléka  lesz,  az 
iskola  segedelmével  tisztességes  kenyeret  adó  pályára 
tenne  szert. 

Befejezésül  még  a  következőket  akarom  meg¬ 
jegyezni.  Fejtegetésem  szűk  kerete  kizárja,  hogy  e 
kérdést  minden  oldalról  megvilágíthattam  volna,  azért 
csak  konstatálom,  hogy  l.a  „Gyakorlati  Művész- 
Iskola  “  minden  nagyképűségtől  eltekintve,  tisztán 
csak  praktikus  céloknak  akar  szolgálni,  2.  hogy  alig 
kerül  nevezetes  anyagi  áldozatba,  mert  úgyszólván 
maga  magát  fogja  táplálni.  Meg  akarja  teremteni 
a  művészet  harmadik  állomását,  az  utca  művé¬ 
szetét.  Jelszavam  :  művészetet  az  utcának  és  utcát 
a  művészetnek  !  Eddigelé  ezzel  a  művészi  ötlettel 
jómagam  sétálok  az  utcán,  de  ezennel  megállók 
az  illetékes  körök  kapujánál  és  kopogtatok.  Ha 
kidobnak  vele,  akkor  egy  művészszel  több  lesz 
az  utcán,  de  ezzel  az  utca  művészete  nem  lesz 
megoldva. 

Magyar  Mannheimer  Gusztáv 

ÁTRAI  LAJOS  GYÖRGY.  Hosszú  esztendőkön 
át  egész  generációkat  tanított  meg  a  fafaragás 
mesterségére.  Szobrász  volt  s  erről  az  oldalról  nem 
egy  —  méretre  kisebb  —  monumentum  őrzi  nevét. 
Jelessége  azonban  mégis  a  tanítványok  :  fiatal  ipar¬ 
művész-emberek,  akiket  nem  engedett  ki  addig  az 
iskola  fedele  alól,  amíg  nem  voltak  tisztában  mes¬ 
terségüknek,  a  fafaragásnak  grammatikájával.  Igazi 
hivatása  tehát  akkor  kezdődik,  amikor  professzor¬ 
nak  hívják  az  Iparművészeti  Iskolába.  Ebből  a 
hivatásból  minden  ponton  lelkiismereti  kérdést  csi¬ 
nált.  Teljes  leikével  neki  élt,  nem  sajnált  tőle  időt, 
fáradságot,  energiát.  Szolid,  a  dolgukat  alaposan 
értő  munkások  becsületessége  ad  nemes  patinát 
professzori  minőségének.  Mátrai  (családi  néven  : 
Muderlak)  Lajos  1850  március  6-án  született  Buda¬ 
pesten,  szegény  iparos  szülőktől.  Szülei  a  Teréz¬ 
városban  laktak,  ahol  akkortájt  a  német  nyelv  volt 
a  lakosság  anyanyelve.  S  mivelhogy  a  Bach-kor- 
szakban  nevelődött  s  az  iskolában  is  csak  német 
szót  hallott,  szinte  idegen  nyelvképp  kellett  meg¬ 
tanulnia  hazája  nyelvét.  Már  mint  kis  fiúcska  sok 
szeretettel  rajzolt  és  faragcsált.  Hajlamai  ekkor 
ébredeztek,  szülei  tehát  Kauser  János  kőfaragóhoz 
adják  inasnak,  akinél  három  évet  tölt  a  Tudomá- 

nyos  Akadémia  épületen  munkálkodva.  Mestere 
csakhamar  rájött,  észrevette  a  próbálkozásaiból,  hogy 
nem  kőfaragónak,  hanem  szobrásznak  való.  A 
szobrászpálya  ekszisztencziális  szempontból  persze 
nem  nyújtott  oly  biztos  keresetforrást,  oly  biztos 
jövőt,  mint  a  kőfaragás,  —  s  ezért  ellenezték  szülei, 
hogy  erre,  az  akkor  még  nagyon  is  kalandos  ter¬ 
mészetű  pályára  lépjen.  Később  azonban  keresztül¬ 
vitte  tervét.  Egy  épületszobrászhoz  jut  tanulónak, 
ahol  1867-ig  dolgozik.  Ambíciója,  tudáskedve  ekkor 
külföldre  hajtja.  A  közelebbi  cél  már  tiszta  előtte  : 
fafaragó  lesz.  Ügyes  bécsi  fafaragó-mester  a  gaz¬ 
dája,  akitől  többet  már  nem  tanulhatva,  1868 
őszén  új  állomás  felé  igyekszik:  Párisba.  A  francia¬ 
német  háborúig  marad  itt,  lázas  szorgalmat  fejtve 
ki.  Egész  nap  dolgozott,  mint  faragó,  a  kora  reg¬ 
geli  órákat  a  francia  nyelv  elsajátítására  fordította, 

este  pedig  az  akadémiára  járt  gypsz  és  természet 
után  rajzolni.  A  francia-német  háború  kitörésekor 
ismét  Bécsbe  tér  vissza,  ahol  Lajos  Viktor  főher¬ 
ceg  palotájánál  és  az  iparművészeti  múzeum  belső 
boltozásának  díszítésével  megtanulja  a  „stucco“ 
technikáját.  Atyja  halála  után  súlyos  anyagi  körül¬ 
mények  közé  jut.  Művészeti  stúdiumokat  nem  foly¬ 
tathat  s  arra  kényszerül,  hogy  fafaragó  műhelyt 
nyisson.  Ahhoz  azonban,  hogy  ez  a  műhely  hasz¬ 
nokat  hajtson,  hiányzott  belőle  az  üzleti  érzés. 
Vágyai  különben  is  művészeti  tanulmányok  felé 
űzték  s  így  történt,  hogy  újabb  helyzetébe  nem 
tudván  beletörődni,  1878-ban  újra  Párisba  megy 
—  most  már  mint  nős  ember  —  a  világkiállításra. 
Erre  egy  ösztöndíj  adta  meg  neki  a  lehetőséget : 
a  budapesti  iparkamara  utazási  ösztöndíja.  Páris 
levegője  megerősíti  szobrász  ambícióit.  Él  benne  a 
törekvés,  hogy  addig  nem  jön  haza,  amíg  apróra 


nem  ösmerlcedett  meg  e  művészet  mesterségbei 
titkaival.  Biztos  foglalkozást  talál  Münchenben, 
II.  Lajos  bajor  király  kastélyainak  építkezésénél  s 
ami  szabad  ideje  jut,  mindezt  a  művészetnek  szen¬ 
teli.  Hazulról  Kelety  Gusztáv  buzgólkodása  folytán 
terjed  rá  a  figyelem  s  amikor  megnyílik  az  ipar- 
művészeti  iskola,  hazahívják.  (1880.)  Ettől  az  idő¬ 
ponttól  kezdődik  abbeli  működése,  amely  sokaknak 
felejthetetlenül  él  emlékezetében.  (Meghalt  1906. 
október  15-én.)  Művei  közül  a  következőket  említ¬ 
jük  :  Izsó  Miklós  szobra,  Károli  Gáspár  göntzi 
szobra  (mindkettőt  pályázat  útján  nyerte),  a  győri 
Kisfaludy-szobor,  a  soproni  Széchenyi  István-szo- 
bor,  Schveidel  József  szobra  Zomborban,  Fontaine 
Lumineuse  a  millenniumi  kiállításon,  Vásárhelyi  Pál 
szobra  Szegeden.  (E  két  utóbbit  már  fiának,  ifj. 
Mátrai  Lajosnak  segédkezésével  mintázta.) 

IÁLLITÁSOK.  December  6-án  nyílt  meg  a 
Könyves  Kálmán  r.-t.  helyiségeiben  Pállya  Ce- 
lesztin  kollektív  kiállítása.  December  9-én  nyílt  meg 
Klammer  Mariska  kiállítása,  saját  műtermében. 
(Kmetty-u.  19.)  December  9-én  nyílt  meg  a  magyar 
Nők  közműv.  körének  képző-  és  iparművészeti  kiállí¬ 
tása.  (Váci-utca  9.  szám  alatt.)  December  15-én 
nyílt  meg  az  Uránia  képkereskedés  karácsonyi  tár¬ 
lata.  December  16-án  nyílt  meg  a  Nemzeti  Szalon 
bajai  kiállítása.  December  29-én  nyílt  meg  Faragó 
József  hátrahagyott  rajzainak  kiállítása,  a  Könyves 
Kálmán  r.-t.  művészeti  szalonjában.  Január  5-én 
nyílt  meg  a  Képzőművészeti  Társulat  vándorkiállí¬ 
tása  Gyöngyösön.  Január  11-én  nyílt  meg  Vajda 
Zsigmond  gyűjteményes  kiállítása  a  Könyves  Kál¬ 
mán  r.-t.  művészeti  szalonjában.  Január  20-án  nyílt 
meg  a  Nemzeti  Szalon  kiállítása  Győrött.  Február 
7-én  nyílt  meg  Szikszay  Ferenc  gyűjteményes  kiállí¬ 
tása  a  Könyves  Kálmán  szalonjában.  Február  t  6-án 
nyílt  meg  a  Szépművészeti  Múzeum  grafikus  kiállí¬ 
tása.  Február  1  6-án  nyílt  meg  Ivalivoda  Kata  kiállí¬ 
tása  a  művészet  és  művelődési  nőegyesület  vigadóbeli 
helyiségében.  Február  21-én  művészeti  sírkő- kiállítás 
nyílt  meg  a  Várkert-bazárban  Füredi  Richárd,  Tóth 
István  szobrászművészek  és  Lechner  Jenő  építőmű¬ 
vész  műveiből.  Február  27-én  nyílt  meg  Telepy 
Károly  hagyatékából  rendezett  kiállítás  a  Könyves 
Kálmán  szalonjában.  Március  3-án  nyílt  meg  Erdei 
Viktor  gyűjteményes  kiállítása  a  Philantiában(Váci-u. 
4.).  Március  6-án  nyílt  meg  Mihalik  Dániel  kiállí¬ 
tása  az  Uránia  műkereskedésben.  Március  9-én  nyílt 
meg’a  Nemzeti  Szalon  első  csoportkiállítása  modern 
magyar  festőművészek  munkáiból,  a  Szalon  új  helyi¬ 
ségében.  (Erzsébet-tér.) 

ITÜNTETÉSEK.  A  Képzőművészeti  Társulat  nem¬ 
zetközi  téli  tárlatának  ezerkétszáz  koronás  Ráth- 
díját  Knopp  Imre  nyerte.  Az  Eszter házy- féle  hatszáz 
koronás  vízfestmény-díjat  Olgyai  Viktornak  ítélték 
oda.  A  Lipótvárosi  Kaszinó  ezerkoronás  pályadíját 
Herrer  Cézár  kapta. 

A  szabadkai  városház-pályázat  2400  koronás  első 
díjat  Komor  Marcel  és  Jakab  Dezső  nyerték.  Az 
1  200  koronás  második  díjat  Bálint  Zoltán  és  Jámbor 
Lajos  kapták,  az  1000  koronás  harmadik  díjat  pedig 
Reich  S.  Ferenc. 

A  Mérnök-  és  Építész-Egylet  ajánlatára  a  lévai 
vigadó-épület  tervpályázatára  beérkezett  1  7  pályamű 
közül  az  első  díjat,  1000  koronát,  a  „Centrális" 
jeligéjű  terv  szerzőinek,  Hoffmann  Alfréd  és  Fürst 
Ulriknak  ítélték  oda.  A  második  díjat  Földes  Ede,  a 
harmadikat  Román  Miklós  kapta. 

A  Beregszászon  emelendő  törvénykezési  épület 
építési  terveire  hirdetett  pályázaton  az  első  2000 
koronás  díjat  Jablonszky  Ferenc,  a  második  1400 
koronás  dijat  Rainer  Károly,  a  harmadik  díjat  pedig 
(800  kor.)  Orth  Ambrus  és  Somló  Emil  nyerték. 
Megvétetett  a  16.  számú  terv,  amelynek  szerzője 
K.  Császár  Ferenc. 

A  Batthyány  örökmécs-emlékpályázat.  Ebben  az 
esztendőben  lesz  a  századik  évfordulója  annak,  hogy 
gróf  Batthyány  Lajos,  a  halhatatlan  emlékű,  vértanú 
miniszterelnök  született.  A  székesfőváros  tanácsa 
az  évforduló  alkalmából  a  Szabadság-téren,  ahol 
Batthyány t-kivégezték,  nagyszabású,  díszes  emléket 
állíttat,  melyen  állandóan,  éjjel-nappal  égni  fog  az 
örökmécs.  Az  emlékre  a  Magyar  Mérnök-  és  Építész- 
Egyesület  pályázatot  hirdetett,  amelyen  az  első  díjat 
és  az  Ybl-érmet  Pogány  Móric  tervének  Ítélték  oda, 
a  második  dijat  Förk  Ernő  kapta. 

A  besztercei  pénzügyigazgatósági  épület  tervpályá¬ 
zatán  8  terv  közül  az  első  díjat  Pfaundler  Ottmár, 
a  300  koronás  második  díjat  Römischer  Gusztáv 
nyerte. 

A  Herkulesfürdői  szálloda- és  vendéglő- pályázaton 
az  első  díjat  Hoepfner  Guidó  és  Györgyi  Géza,  a 
második  díjat  Sebestyén  Artúr,  a  harmadik  díjat 
ifj.  Nagy  István  kapták. 

Az  erzsébetvárosi  törvénykezési  épület  tervpályá¬ 
zatán  a  bíráló  bizottság  az  első  díjat  Stolbe  Adolfnak, 
a  II.  díjat  Töry  Emilnek,  a  III.  díjat  Löhlbach  és 
Reichel  tervének  Ítélte  oda. 

A  KÖNYVES  KÁLMÁN  műkiadó  társaság  jogo¬ 
sításával  közöltük  múlt  számunkban  Poll  Hugó 
következő  képeit :  Vásár,  A  búcsúsok  hazajövetele, 
Öregek,  A  vizsga,  Villamoson,  e  számunkban  pedig 
Knopp  Imre  Vasárnapi  főkötő,  és  Deák-Ébnernek 
Lacikonyha  és  Baromfivásár  című  képeit,  ugyancsak 
a  Könyves  Kálmán  jogosításával. 

PR AV OTINSZKY  LAJOS  Est  című  képét  közöl¬ 
jük  mellékleten.  Eredetije  színes  rézkarc. 

UNDI  S.  MARISKA  színes  rajzát  közöljük  egyik 
mellékletünkön.  E  rajzlap  mutatvány  abból  a  gazdag 
díszű  sorozatból,  melylyel  Undi  Mariska,  Szikra : 
Régen  című  kötetét  díszítette.  A  mű  nemsokára  meg¬ 
jelenik  a  Franklin-Társulat  kiadásában,  a  mi  mellék¬ 
letünk  is  a  Franklin-Társulat  műintézetében  készült. 


BODOR  ALADÁR  rajzolta  a  73.,  82.,  86.,  99. 
oldal  fejlécét. 

MLJHITS  SÁNDOR  rajzolta  a  98-ik  oldal  záró¬ 
díszét. 

LAKATOS  ARTÚR  rajzolta  a  106.,  119-ik  és 
127  ik  oldal  fejlécét. 

FARISI  LEVÉL.  (A  Grand  Sálon  kiállítása:  Henri 
Martin,  Rochegrosse  stb.  —  Szenes  Fülöp  kiál¬ 
lítása.  —  Sorolla  y  Bastida.  — -  Zorn.  —  Henner.) 

Néhány  év  előtt  a  champs  d’élyséei  nagy 
Salonból  kivált  egy  hatalmas  művészgárda,  élükön 
Carriére,  Besnard,  Gaston  La  Touche,  Lucien  Simon 
és  többekkel ;  megalakították  a  champs  de  marsi 
szalont,  kiszélesítve  a  művészi  egyéniség  szabad¬ 
ságait. 

A  régi  Sálon  továbbra  is  megmaradt  tradíciói 
mellett  s  lett  belőle  egyszerűen  a  „tekintélyek 
szalonja"  ;  e  jelzővel  teljesen  megelégedettnek 
látszik.  Itt  találkozunk  a  múlt  történelmének,  az 
elvonult,  elavult  forradalom  meséivel;  tábornokokat, 
szenvedő  királynékat  és  kardinálisokat  láthatunk 
viszont,  felváltva  büszke  családi  portrait-kkal  és 
súlyos  tájképekkel. 

Szinte  kíváncsian  kérdezzük:  miként  kerültek 
ez  ensemble-ba  Henri  Martin,  Hofíbauer,  Ivnigth 
és  Léandre?  Mind  oly  egyéniségek,  kik  nem  hason¬ 
lítanak  senkihez  az  ezidőszerinti  mesterek  közül 
A  Henri  Martin  nagy  művéért  is  már  érdemes 
volt  megnyitni  a  kiállítást.  A  tökéletes  technika  itt 
szerencsésen  találkozik  a  nagy,  egységes  stílhar- 
moniával,  rajzban  és  színezésben.  Minden,  amit 
ad,  a  művész  teremtő  érzésén  jut  elénk.  Nemes 
egyszerűségeit  átértjük,  szinte  beleképzeljük  magun¬ 
kat  c  művészi  világba.  Kilenc  mezőre  osztotta 
művét  Martin.  Az  egyik  rész  jelképezi  a  mezei 
életet,  a  másik  a  szellem  embereiét.  Az  első  nap¬ 
fény  özönétől  elöntött  vidék,  az  éltetadó  gabona 
művelőivel,  kik  görnyednek  a  munkában,  család¬ 
juknak  élnek  és  szeretkeznek.  A  másik  részen 
költők,  művészek  és  tudósok  vonulnak  el  a  folyó 
partján,  nézve  egy  távol  feltűnő  csillagot,  talán 
azt,  melyet  Castelar  az  élet  éjszaki  csillagának 
nevez;  némelyeknek  lehullani  látszik,  másoknak 
feltűnik  .  .  .  Ezek  az  idealisták  beszélgetnek  és  eszmét 
cserélnek;  a  folyó  partja  rózsákkal  és  violákkal 
szegélyezett,  a  másik  oldalról  Toulouse  kapitolja 
és  középületei  látszanak.  A  nagy  dekoratív  panneaun 
szereplők  között,  az  idealisták  részén,  szülőföldje 
nagyjait  szerepelteti  a  művész.  A  kilencedik  mezőbe 
mintegy  bezáróan,  egy  kolostori  szögletben,  magát 
festette  oda  a  művész,  a  misztikus  és  pietásos 

várakozás  helyzetében  és  megjelenik  előtte  a  minden 
szépség  szimbóluma,  a  nő  .  .  .  Mindez  oly  üde, 
természetes  és  életteljes,  mintha  egy  komor,  nap¬ 
sütés  nélküli  erdőből  derűben  és  színben  dúskáló 
mezői e  jutnánk.  Színei,  beállításai  kitörő  vidám 
^  melancholikus  dalok.  Toulouse,  a  művész 
szülőföldje,  díszítteti  fel  e  művel  kapitolja  dísz¬ 
termét. 

Egy  másik  nagy  mű,  kevésbbé  szimpatikus, 
Rochegrosse  óriási  vászna  a  „Vörös  öröm“  (La 
j°ie  rouge).  E  műbe  legfőképpen  abból  a  szem¬ 
pontból  kell  elmélyednünk,  hogy  ismét  oly  egyé¬ 
niséggel  van  dolgunk,  ki  magacsinálta  úton  halad. 
Barbár  férfiak  törtek  be  egy  női  csapat  közé, 
szinte  halljuk  az  állatias  kéjvágy  vad  rivalgását, 
mely  mindent  letiporni  és  legyilkolni  kész,  hogy 
célját  elérje.  Középen  geniális  kompozícióban  a 
Vörös  Öröm  szimbóluma:  a  hátsó  két  lábára  ágas¬ 
kodó,  toporzékoló  ló  hátán  egy  elvadult  barbár 
óriás,  lent  a  földön  mesteri  női  testek  hever¬ 
nek  szanaszét.  A  sok  nyers  kék,  narancsszín, 
kirívó  vörös  színek  utalnak  az  eszmére. 

Mondhatnék,  hogy  éles  a  kontroverzia  a  modern 
festőnél,  ha  a  középkorba  nyúl  a  témáért;  Hoff- 
baueinél  korántsem  az;  talán  inkább  játék  avagy 
atelier-szeszély.  „A  condottiere  diadalútja“  Firenze 
harci  középkorából  való;  a  vezér,  katonáinak  sora 
élén,  bevonul  a  városba.  A  fegyverek,  lándzsák, 
sisakok  fénylenek  a  napsütésben,  az  oszlopcsar¬ 
nokok  között.  Egész  tömegek  mintha  egyetlen  rit¬ 
musban  mozognának,  úgy  az  intim  vagy  tüzes 
színfoltok  is. 

A  szegény  emberek  életéből  vett  egy  jelenetet 
Jules  Adler;  mesteri  művészettel  jellemzi  alakjait. 
Rajza  íölöttébb  erőteljes  és  finom,  színezése  csupa 
intimitás.  Aston  Knight  Párist,  /Londont  és  New- 
Yorkot  jellemzi  egy-egy  ismert  detail  visszaadásá¬ 
val  hármas  képben.  Antoine  Thivet,  a  kitűnő 
művész,  ki  leginkább  kisképet  test,  Baudelaire  egy 
\  ei  sére  festette  képét.  A  költő  leírja,  mi  a  miliője 
egy  meggyilkolt  nő  testének.  Thivet  képe  misztikum 
és  élet  egyszerre.  Az  éjszaka  halvány  fénye  sej¬ 
telmesen  szűrődik  be  a  hollandi  ablakon ;  a  boudoir 
nehéz  vörösbársony  kerevetén  levágott  fejű  női  test 
hevei  vértócsában ;  a  bizarr  sujet-t  mesteriesen 
oldotta  meg  Antoine  Thivet. 

Kép  és  szobor  aránytalanul  több  itt,  mint  a 
másik  szalonban,  mégis  csak  kevés  itt  a  felje¬ 
gyezni  valónk.  A  szoborművek  közt  sok  a  gene¬ 
rális  avagy  bourgeois-buste ;  a  nagyobb  törekvések 
közül  Paul  Landovski  „Kain  fiai“  csoportozatát 
említjük;  művét  erővel  és  tudással  komponálta, 
az  ifjúság,  a  munkás  és  az  agg  költő  szimbó¬ 
lumaival. 

Magyar  művészek  tekintélyes  számban  vannak 
képviselve,  László  Fiilöp  vajai  Vav  Péter  gróf 
arcképe  a  művész  legkiválóbb  művei  közül  való; 
Jean  de  Castellane  grófnő  arcképét  már  kevesebb 
kedvvel  adta  vissza  a  művész.  Mesteri  nuditás 


Csók  István  „Thamar“-ja,  tudással  és  ízléssel  meg¬ 
komponálva.  Knopp  Imre  egy  intim,  életteljes  leány¬ 
arcképet  küldött;  a  verseci  Joannovics  Pál  ismert 
„kakasviadal “-át  állította  ki;  e  mesterművet  ezúttal 
másodosztályú  éremmel  tüntették  ki;  a  művész  fia, 
Svetislav,  egy  szép  akttal  szerepel.  Blaskovits 
Ferenc  érdekes  kompozícióban  egy  keleti  fegyver¬ 
tánc  jelenetét  festette  meg;  Berény  Rezső  előkelő 
felfogásban  jellemez  két  portrait-t;  igen  karakterisz¬ 
tikus  Józsa  Károly  két  sorozat  eredeti  fametszete. 
Weisz  Adolf,  ki  egyébként  a  katalógusban  „natu¬ 
rálisé  Francais“-ként  szerepel  és  „hors  concours“ 
két  keveset  mondó  genret  küldött;  Ferraris  Artúr 
Erzsébet  román  királyné  arcképét  festette  meg;  báró 
Lekow  Hedvigtől  két  finom  gravuret  látunk.  Külö¬ 
nösképen  hangulatos  „Heloise  és  Abélard  sírja“. 
Sóos  Anna,  a  párisi  Colarossi-iskola  tanítványa, 
a  magyar  népéletből  vette  témáját  „A  katona 
meséje“  művén.  Érdekes  kompozícióban.  Sóos 
Eleméi  nyolc  szép  és  karakterisztikus  rézkarcot 
állított  ki. 

Május  második  felében  egy  magyar  művész 
mutatkozott  be  a  párisi  közönségnek  a  Georges 
Petit- szalonban :  Szenes  Fülöp.  Az  előkelő  magán¬ 
szalon  két  termét  foglalta  le  a  művész  tizenöt  képe. 
Már  az  első  napokon  adtak  találkozót  itt  ama 
művészek,  kik  a  műcsarnoki  nemzetközi  kiállításon 
annakidején  szerepeltek  és  érdeklődést  éreznek  a 
magyar  művészi  élet  iránt.  Mind  a  tizenöt  képet 
előnyösen  ismerjük  a  budapesti  tárlatokról,  itt 
csupán  arra  utalunk,  miképpen  fogadta  a  műveket 
a  párisi  kritika;  úgyszólván  egyöntetűen  a  „Mea 
culpa“-t  emelik  ki,  melyben  „mélységes  pszicholó¬ 
giai  tudás  és  költői  rezignáció  nyilvánul “,  továbbá 
a  ,, Napsugár' ‘-vázlatokon  általában  a  mester  erős 
rajztudását  és  jellemző  erejét  méltatták.  Előkelő 
közönség  látogatta  a  tárlatot.  Szenes  Fülöp  művé¬ 
szete  a  műbarát  Georges  Petit  figyelmét  is  magára 
vonta  és  megbízta  arcképe  megfestésével. 

A  Szenes-kiállítás  alkalmával  fölmerült  az  eszme, 
hogy  a  modern  magyar  művészetet  érdekes  volna 
bemutatni  Páris  közönségének.  A  világ  e  szivében 
még  nem  jelentkezett  együttesen  a  modern  magyar 
művészgárda,  pedig  föltehető,  hogy  nagy  erkölcsi 
sikert  érne  el  művészi  erősségünk.  És  pedig  leg¬ 
inkább  a  téli  időszakot  vélik  erre  alkalmas¬ 
nak.  Más  kérdés,  miként  gondolkoznak  erről  az 
illetékes  körök.  Egészen  tőlünk  függ,  hogy  észre- 
vegyenek  bennünket. 

* 

Aránylag  hosszú,  húsz  éves  festői  múltba 
mélyedhetünk  a  Georges  Petit-szalon  Sorolta  y 
Bastida  kiállításán  ;  lépésről-lépésre  figyelhetjük,  mint 
fejlődött  nagygyá  az  egykori  kovácslegény.  Megejt 
bennünket  már  a  valenciai  festőiskolái  korszaktól 
a  tizenkilencedik  évéig  leírt  útja  is,  midőn  legelső 
dicsőségéhez  jutott:  a  spanyol  állam  megvásárolta 
művét,  „Május  másodikját.  E  műből  is  kiolvas- 


suk  már,  mily  fontosnak  tekintette  a  rajztudást, 
mint  nélkülözhetlen  alapot  s  később  mint  kerítette 
hatalmába.  Midőn  elnyeri  a  római  díjat,  nem 
téveszti  meg  az  örök  város  klasszicizmusa,  hű 
marad  önmagához. 

Már  kezdettől  fogva  keresi  az  igaz  beállításokat, 
a  színek  tiszta  átérzését,  de  mindenekfölött  a  nap¬ 
fényhatásokat.  Mert  ki  kell  emelnünk  különös¬ 
képpen,  hogy  Sorolla  a  legspanyolabb  a  honfitársai 
között  s  a  legelsők  közül  való  a  jelenkor  modernjei 
között.  Csak  keveseknek  adatott  meg  a  színek  és 
vibrálásaiknak,  a  fény  lelkének  átérzése  oly  verve- 
vel,  mint  azt  sziklás  s  a  napfénytől  szinte  égő 
hegycsoportjain,  mezőin  és  egyéb  beállításain  látjuk. 
Különös  harmóniában  vonulnak  el  előttünk  a  vörö¬ 
sek,  lilák,  zöldek  és  kékek;  sehol  egy  visszatetsző 
akkord  e  csodás  igazmondásokban.  Nem  kevésbbé 
impresszionáló  a  könnyed,  tétovátlan  természetes¬ 
sége  s  egyéniségének  nagy  stiljét  két  évtized  alko¬ 
tásai  fokozatosan  tükrözik  vissza. 

Festi  a  tengerparti  jeleneteket,  mindenütt  meg¬ 
kapó  mozgalmassággal  és  életteljesen ;  leginkább 
vonzzák  a  gyermekcsoportozatok,  bájos  mozdula¬ 
tukban  :  fürdőző  avagy  játszadozó  gyermekek. 

ALKONYATI  CSEND 

PENTELEI  MOLNÁR  JÁNOS  FESTMÉNYE 
A  TÉLI  TÁRLAT  NEMES-ÖSZTÖNDÍJÁNAK  NYERTESE 

A  modellek  majdnem  mindig  ugyanazok,  hisz  e  víztől 
irtózó,  játszadozó,  nevetgélő  kicsinyek  az  övéi ; 
ismeri,  átérzi  mozdulataikat  s  mily  erővel!  E  tárlat 
legbecsesebbjei  közé  tartozik  egyik  legutóbbi  műve 
a  mesternek:  „Gyermekeim  —  tizennyolcadik  szá¬ 
zadbeli  valenciai  kosztümben. “  Ezt  magával  a  nap¬ 
fénynyel  festette  tán,  egyetemben  a  színek  kivéte¬ 
lesen  mély  őszinteségével. 

És  még  egy-két  hasonló  plein-air,  mindenütt  a 
szerettjeivel.  Otthon,  a  tengerparti  sziklákon,  a  szabad 
természetben. 

A  művész  több  kiváló  portraitjével  is  találkozunk 
itt,  Spanyolország  élő  nagyjai  közül.  Rendkívül 
beszédes  szeretettel  festett  Jósé  Echegaray,  Castillon, 
Jimenez,  Perez  Galdoz  stb.  képe. 

.Sorolla  művei  közt  igen  sok  van  magántulaj¬ 
donban,  elszórtan  a  világ  minden  részében.  Leg¬ 
többet  Amerikába  vittek;  európai  műzeumokban 
kevés  van.  Párisban  is  eddig  egyedül  a  Musée 
Luxembourgban  találkozunk  egy  művével.  Ma  mégis 
mindenfelé  ismerik  s  a  legelsők  közé  helyezik. 

A  jelen  tárlaton  kiállított  műveknél  a  legkisebb 
ár  tízezer  frank  volt;  mégis  rövid  két  hét  alatt 
úgyszólván  valamennyit  megvásárolták. 


ŐSZI  ESTÉK... 


Azok  a  Cégényben  töltött  esős  őszi 
esték  reám  nézve  cseppet  sem  voltak 
unalmasak.  Különösen  ha  Tini  «tanti» 
vendégünk  volt. 

Milyen  édes  mesemondó  néni  az!  Kár, 
hogy  nem  ismerik !  Kis  fekete  esi  pke- 
kendő  van  a  fején,  nagy  vastag  pápaszem 
az  orrán  és  mióta  emlékszem,  soha,  soha 
ki  nem  fogyott  a  meséből  és  a  kis  uno¬ 
kákból,  akik  azokat  áhitattal  hallgatták. 

Boldog  unokák!  Hányszor  irigyeltem 
őket,  hogy  egész  éven  át  hallgathatják 
a  nagymamájukat,  míg  nekem  csak  néha- 


néha  jut  belőle  !  De  aztán  ha  elérkezett 
az  a  várva-várt  nap,  amikor  én  is  oda 
kuporoghattam  az  ölébe,  s  egyedül  csak 
nekem  suttogta  azokat  a  színméz  me¬ 
séket,  bizony  nehéz  volt  engem  onnan 
elcsalogatni.  Mert  tudni  kell,  hogy  min¬ 
dig  csak  suttogta  meséit,  s  talán  azért 
voltak  azok  olyan  nagyon  szépek.  Mert 
hát  hogy  is  lehetne  nesztelenül  ide-oda 
suhanó  tündéreket,  holdsugáron  érkező 
viliiket  hangos  szóval  emlegetni?  Menten 
letört  volna  a  szárnya  valamennyinek, 
éppen  mint  ahogy  a  kis  madár  szárnya  le¬ 
törik,  ha  parasztgyerek  parittyaköve  éri. 

S  ezt  mi  kelten  nagyon  is  jól  tudtuk, 
ugye  édes  tantim?  Ezért,  míg  a  terem 
másik  végében  lármás  össze-visszaságban 
kergették  a  ((pagátot)),  te  meg  én  csön¬ 
desen  üldögéltünk  ott  a  fenyőtobozok 
lángjától  hangos  kandallónál  és  hagytuk 


Adatok  művészetünk  történetéhez 


Egy  másik  tüneményes  művészi  egyéniség,  de 
a  precizitásra  jobban  hajló  és  ellentétes  légkörben 
élő:  Anders  Zom,  ugyanegy  időben  rendezett  kiál¬ 
lítást  a  Durand-Ruelben.  Sorolla  a  nap  égő  színeit, 
a  beállítások  pillanatnyi  ötleteit  érzi  át,  Zorn  a 
skandináv  fények  átható,  derűs  poézisét  s  elgon¬ 
dolásai  is  sokkal  temperáltabbak,  modelljei  úgy¬ 
szólván  pszichológiai  tanulmányok.  E  tárlaton  igen 
sok  aquarellel  találkozunk;  a  mester,  saját  beval¬ 
lása  szerint,  mintegy  tizenöt  éve  fest  olajba.  És 
eme  aquarellek  telítve  vannak  fény  nyel  s  Éjszak 
vizeinek  külön  karakterével,  hol  a  tengert  festi. 
Nála  nem  misztikum  az  óceán,  mint  a  Kalevala 
földjének  sok  művészénél:  meglepő  életerővel  adja 
vissza  a  tenger  csöndjét  avagy  félelmetes  brutali¬ 
tásait;  alapjában  ismeri  Svédország  levegőjének  és 
földjének  minden  atomját,  haldokló  napjának  fé¬ 
nyeit,  földjeit  és  szőke  nőit.  Legerősebb  ott,  hol 
nincs  témához  kötve  a  szárnyalása ;  így  a  por- 
trait-kban,  különösen  az  olajba  festetteknél,  talál¬ 
kozhattunk  kevésbbé  jelentősekkel  is,  mint  Coquelin 
cadet,  Károly  herceg,  Liljefors  stb.  arcképei.  Viszont 
szülőföldjéről,  Dalekarlienből  való  genrejei  dúskál¬ 
nak  az  életben  és  fényben,  minőt  csak  hozzá  hasonló 
nagy  mesterektől  látunk.  Számot  ad  Anders  Zorn 
sokoldalúságáról  itt  még  több  száz  elsőrangú  met¬ 
szet,  túlnyomóan  arcképstudiumok ;  mint  faszob¬ 
rász  is  több  mesterművei  küldött:  a  művész  nagy¬ 
anyja,  egy  nimfa  és  szatir  stb.  mindegyik  vég¬ 
telen  szeretettel  alkotva.  Valóban,  nem  más  a  mű¬ 
vészet,  mint  a  természet  lelke ;  csak  így  rnélyed- 
hetünk  el  Zorn  nagyságában  is,  ki  a  dalekarlien-i 
egykori  pásztorgyerekből  jutott  ily  eszményi  magas 
piedesztálra,  a  jelen  modern  mesterei  között. 

A  Petit- Palaisban  Jean-Jacques  Henner  műveinek 
egy  ensemble-ját  szemlélhetjük.  Az  elhunyt  nagy 
művész  egy  rokona  és  örököse  ajánlotta  föl  e 
fejedelmi  kollekciót  Páris  városának.  Az  elszászi 
mester  e  műveiért  nagy  összegeket  Ígértek  életé¬ 
ben,  de  mint  mondotta:  maga  körül  akarja  látni 
azokat.  Jólétéhez  mérten  könnyen  gondolkozhatott 
így.  Nem  látta  a  realisztikus  életet,  az  árnyakat  és 
szomorúságokat,  csak  bőséget  és  pompát.  Mintegy 
tizenhat  vászon  mesél  Henner  külön  világáról,  sötét 
hátterreiben,  fehér  nuditásaival,  titokzatosan,  mégis 
sok  lelkiismeretességgel.  Az  itt  kiállított  művek 
reprodukcióból  többé -kevésbbé  ismeretesek,  mi¬ 
lyen  a  „Magdolna  a  barlangban",  „Krisztus", 
„A  kék  főkötős  leány"  stb.  és  több  tájkép  a 
mester  római  éveiből.  Lkndvai  Károly 

jp LHALT  MŰVÉSZEK.  Henze,  Róbert  Ernst  szob¬ 
ra  rásztanár  (szül.  182  7ben)  meghalt  Drezdában. 

Hintsche,  Ferdinand  műépítő  (szül.  1846-ban) 
meghalt  Münchenben. 

Keszler,  August  tájfestő  (szül.  1826-ban)  meg¬ 
halt  Düsseldorfban. 

Millet,  Jean  Baptiste  festő,  a  hírneves  Millet 
egyik  testvére  (szül.  1831-ben)  meghalt  Párisban, 


Moppert,  Franz  festő  (szül.  1865-ben)  meghalt 
Baden-Badenban. 

Mussotov,  Viktor  festő  (szül.  1871-ben),  meg¬ 
halt  Péterváron. 

Müller,  Paul  szobrász  (szül.  18'43-ban)  meghalt 
Stuttgartban. 

Nieper,  Ludwig,  a  lipcsei  műipariskola  igazgatója 
(szül.  1826-ban)  meghalt  Lipcsében. 

Noak,  August  festő  (szül.  1822-ben),  meghalt 
Darmstadtban. 

Petersen  Angeln,  Heinrich  tengerfestő  (szül.  1850- 
ben)  meghalt  Düsseldorfban. 

Petersen,  H.  C.  tájfestő  (szül.  1822-ben),  meg¬ 
halt  Schleswigben. 

Renault,  Edmond  festő  (szül.  183  7-ben),  meg¬ 
halt  Párisban. 

Rodde,  Gustav  Kari,  tanár  és  festő  (szül.  1830- 
ban)  meghalt  Gross-Lichterfelde-ben. 

Sacconi,  Giuseppe  műépítő  (szül.  1856-ban), 
meghalt  Collegigliatoban. 

Salomon,  Simeon  festő  (szül.  1 843-ban),  meghalt 
Londonban. 


ADATOK  MŰVÉSZETÜNK  TÖRTÉNETÉHEZ 

EINRICH  EDE  festőről  sokat  írtak  a  lapok,  mikor 
1847-ben  a  „Műegyesület"  kiadta  „Hunyadi 
Mátyás  “-át,  mint  műlapot.  Az  egykorú  írók  átdol¬ 
gozását  sürgették  e  rézmetszetnek,  mi  eléggé  jellemzi 
azt,  hogy  Heinrich  mily  kevéssé  tehetséges  festő 
volt.  Azonban  Franki  Ágost  Lajos  Bécsben  meg¬ 
jelenő  „Sonntagsblatt“-ja,  mikor  az  1846-ikévi  pesti 
kiállításról  ír,  nem  találja  érdektelennek  felhívni  a 
közönség  figyelmét  e  festőre,  ki  akkor  Rómában 
élt.  Három  festményének  címét  is  említi  és  ezért 
bírnak  reánk  nézve  első  sorban  bizonyos  értékkel 
e  hírlapi  közlemények.  Franki  felsorolja,  hogy  ismeri 
Heinrichnak  egy  „Tanulmányfej “-ét,  egy  hárfásnőt 
ábrázoló  képét,  továbbá  azt  a  festményét,  mely  egy 
harcost  mutat  be.  A  kritika  szerint  a  három  fej 
visszaadja  vonásaiban  azt  a  gondolatot,  mit  a  festő 
kifejezni  akart.  A  festés  nem  éppen  a  legtisztább, 
feltűnik  a  képeken  az  is,  hogy  Heinrich  Ede  a  kezeket 
nagyon  is  elrajzolta,  de  azért,  úgy  véli,  a  festmé¬ 
nyeken  mégis  meglátszik  a  tehetség.  E  festő  azonban 
nem  váltotta  be  a  hozzá  fűzött  reményeket.  Sőt 
mikor  részt  vett  1854.  júliusában  az  osztrák  mú- 
egyesület  kiállításán  „A  négy  évszak"  című  fest¬ 
ményével  a  kritika  (Nordmann  Johannes  „  Sálon  “- 
jának  mellékletén:  a  „Wiener  Kunstblatt"  14.  szá¬ 
mában)  azt  írta,  hogy  e  festmény  rossz  munka. 
E  feljegyzés  tehát  csak  annyival  bír  reánk  fontos¬ 
sággal,  mert  megismerjük  belőle  Heinrich  egy  isme¬ 
retlen  munkájának  tárgyát.  — 200. 

Naményi  Lajos 

GYÖRGYI  ALAJOS  ÖNARCKÉPÉ 


GYÖRGYI  ALAJOS.  A  múlt  évfolyam  utolsó 
számában  megemlékeztünk  egy  Györgyi  nevű 
festőről,  aki  a  hatvanas  években  működött.  A  pár 
sornyi,  hézagos  megemlékezéshez  most  újabb  ada¬ 
tokat  fűzhetünk.  Györgyi  (Giergl)  Alajos  született 
1821-ben,  márc.  15-én  Pesten,  ahol  atyja  ezüst- 
műves-mester  volt.  Iskoláinak  elvégzése  után  ő  is 
megtanulta  atyja  mesterségét  s  eközben  szorgalma¬ 
san  rajzolgatott.  Huszonkét  éves  korában  Pesky 
János,  budai  festőművész,  tanítványának  fogadja, 
akinek  ajánlatára  1845-ben  a  bécsi  művészeti 
akadémiára  megy.  Itt  szoros  barátságot  köt  a  ma¬ 
gyar  freskófestés  későbbi  mesterével,  Lotz  Károly- 
lyal.  Bécsből  visszatér  Pestre  s  képei  a  Műegylet 
kiállításain  csakhamar  feltűnnek.  Az  akkori  kritika 
természethűséget  s  erőteljes  színezést  említ  jelessé¬ 
gük  gyanánt.  Gróf  Pejacsevics  Márk  támogatásával 
beutazza  Olaszországot  s  e  tanulmányútja  után 
ismét  Bécsben  tölt  ezúttal  hosszabb  időt.  Ekkor 
Rahl  Károly  tanítványa,  aki  nagy  fejlesztő  hatással 
volt  rá.  Ahogy  hazatér,  bőven  kap  megrendelést 

főrangú  körökből.  Nevezetesebb 
arcképei  az  Andrássy,  Károlyi, 
Széchenyi,  Odeschalchi,  Wenk- 
heim,  Forgách,  Lónyay,  Prónay 
stb.  mágnás  családok  birtoká¬ 
ban  vannak.  Deák  F erencet  több¬ 
ször  festette  természet  után.  A 
Zala-  és  Pestmegye  Székházában 
lévő  életnagyságú  Deák-arcké¬ 
pek  tőle  valók,  úgyszintén  Erkel 
Ferenc  arcképe  a  Történelmi 
arcképcsarnokban.  1862-ben  a 
bécsi  Burgba  hívják,  ahol  a  csá¬ 
szár  háromszor  ül  modellt  arc¬ 
képéhez.  Magyar  művészre  nézve 
akkoriban- — az  elnyomatás  kor¬ 
szakában  —  ez  a  kitüntetés  pá¬ 
ratlan.  Életnagyságú  képet  kel¬ 
lett  volna  festenie  a  császárról, 
a  Szt.  István-rend  nagymesteri 
díszében,  —  de  csak  a  tanul¬ 
mányként  szolgáló  mellképet 
fejezhette  be.  Erőt  vett  rajta  a 
betegsége  s  1863  szept.  22-én 
meghal,  aránylag  fiatalon,  negy¬ 
venkét  éves  korában.  1).  1. 

—  201. 

SCHORN  festőről  kéziköny¬ 
veink  nem  emlékeznek  meg. 
Egyedül  Kazinczy  említi  leve¬ 
lezésében,  Berzsenyi  Dániel  ké¬ 
pének  készítésekor.  A  festőt  az 
ódaköltőnek  Blaschke,  az  ismert 
rézmetsző  ajánlotta,  mikor  ez 
azzal  a  szándékkal  ment  Bécsbe, 
hogy  ott  két  festő  által  megraj¬ 
zoltatja  képét.  Blaschke  ajánlása 
bizonyíték  amellett,  hogy  elég  tehetséges  festő  lehe¬ 
tett,  különben  a  jobb  kép  után  vágyó  Berzse¬ 
nyinek  nem  ajánlotta  volna.  Különben  a  költő  is 
nagy  elismeréssel  emlékezik  meg  róla.  Az  összeköt¬ 
tetés  létesítése  neki,  úgylátszik,  már  azért  is  örven¬ 
detes  volt,  mert,  mint  Kazinczynak  írja,  1812-ben 
augusztus  15-én  Schorn  Selmecbányán  született  és 
így  magyarországi  festőt  tüntethetett  ki  azzal,  hogy 
képét  megfesse.  Schorn  elég  szép  sikerrel  kezdte 
pályáját.  Berzsenyinek  „néhány  attestatumokat" 
mutatott,  melyek  szerint  a  bécsi  akadémiától  több  ízben 
pályadíjat  is  nyert.  Schorn  Berzsenyi- képe  minia¬ 
tűré  volt  és  megnyerte  az  ódaíró  tetszését,  mert 
martiális  vonásaiból  —  mint  írja  —  szinte  ki  lehet 
olvasni,  hogy  ő  a  fenséges  eszmék  dicsőítője.  Csu¬ 
pán  attól  tart  Berzsenyi,  hogy  Kazinczy  a  kép  lát¬ 
tára  „a  borzas  bajszú  magyartól"  majd  megijed  és 
a  cifra  dolmányt  és  a  bő,  akkor  úgynevezett  philo- 
sophusi  köpenyeget  ki  fogja  kacagni.  Kazinczynek 
azonban  más  volt  a  véleménye.  Berzsenyi  öltözetét 
nem  tartotta  nevetségesnek,  sőt  a  hogy  Schorn  meg- 

festette  „francia  ízlésű  lajblival  és  zsabóval,  cravat- 
tal“  előtte,  a  nem  vad  patriótát  jelenti.  Kazinczy 
teliát  helyeselte  Berzsenyi  felfogását  és  így  közvetve 
megdicsérte  Schornt  is,  kiről  különben  más  alka¬ 
lommal  is,  1813.  február  3-án  azt  írja,  hogv  „jól 
dolgozott" .  Elég  elismerés  ez  Kazinczytól,  ki  nem 
volt  oly  nagyon  elragadtatva  a  korabeli  festők  munkái¬ 
tól.  Nem  lesz  érdektelen  itt  még  feljegyezni,  hogy  Ber¬ 
zsenyi  Schorn-nak  e  képért  25  frt  v.  ez.  fizetett. 
Schornról  Váczy  János  Kazinczy  Ferencz  levelezésé¬ 
ben  azt  írja,  hogy  ez  kétségkívül  Schorn  Ede.  Nekünk 
az  a  nézetünk,  hogy  e  két  festő  nem  azonos.  E 
feltevésünket  arra  alapítjuk,  hogy  Berzsenyi  Kazin- 
czyhez  írott  levelében  határozottan  megjelöli  Schorn 
születési  helyét,  mikor  Selmeczbányát  ír,  Schorn 
pedig  lipcsei  származású.  — 202. 

FRIXNER  rézmetszőről  eddigi  kutatások  alapján 
csak  azt  tudtuk,  hogy  1796-tól  kezdve  1803-ig 
működött  Pesten.  De  Kazinczy  levelezésében  találunk 
egy  adatot,  mely  azt  bizonyítja,  hogy  még  tíz  év 
múltán  is  élt  és  ekkor  budai  lakos  volt.  Ez  adatot 
annak  köszönhetjük,  hogy  Kazinczy  érdeklődött  az 
iránt,  ki  is  volt  az,  ki  az  1813-ban  megjelent 
„Mondolat“-nak  megrajzolta  a  címképét,  azt  a  réz¬ 
metszetet,  hol  Kazinczy  szamáron  megy  —  mint 
írja  —  a  „dicsőség  temploma  felé."  így  megtudta, 
hogy  ezt  Prixner  metszette  a  szintén  Budán  lakó 
Verseghy  Ferenc  tanácsára.  n.  — 203. 

/j]  DAT OK  FERENCZY  ISTVÁN  ÉLETRAJZÁ- 
íni  HOZ.  Dr.  Ferenczy  József  kassai  ref.  lelkész 
levele  Bodon  Ábrahámhoz,  Gömör-  és  Ivishont-vm. 
alispánjához. 

Tisztelt  Tekintetes  Úr, 

Kedves  Barátom  Uram  ! 

Felette  nagyra  becsülöm,  az  előttem  ismeretlen 
Findura  úrnak  nagy  buzgalmát,  néhai  kedves 
Testvérem  életírásának  megkészítésében.  De  meg¬ 
vallom,  hogy  az  ő  eseménygazdag  s  szomorúságá¬ 
ban  is  igen  tanulságos  életének  leírását  még  most 
nagyon  idő  előttinek  tartom.  Mert  a  mint  én  akar¬ 
nám  pragmatice  leírni  vagy  megiratni  Bátyám  életét, 
úgy  nem  lehet :  a  mint  pedig  sajtó-  s  tán  más 
pör  félelme  nélkül  lehet,  úgy  meg  én  nem  akar¬ 
hatom.  Kezeim  közt  vannak  az  Idvezültnek  1814 
—  56-d  évek  közt  hozzám  írt  bizalmas  Levelei, 
körül  belül  150  számmal;  a  ki  halálom  után 
azokat  kiböngészi,  ’s  azok  mellett  felhasználandja 
az  adatokat  is,  melyeket  az  ő  szája  után  írásba 
tettem,  az  írhatja  meg  méltóképen  az  ő  életét:  de 
mint  mondám,  annak  ideje  még  nem  jöt  el.  Vég¬ 
rendeletemben  intézkedtem  róla,  hogy  mind  a  Levelek, 
mind  jegyzeteim,  halálom  után  jó  kézbe  jussanak, 
azután  évek  múltával  kiaknáztathassanak. 

A’  Széchenyi  rokon  egy  időben  lakott  ugyan 
Bécsben  jó  Testvéremmel :  de  alig  hiszem,  hogy 
valami  fontosabb  események  tudásával  bírhatna, 
minthogy  akkor  vele  nem  sok  fontos  eset  történt. 


Igaz,  hogy  Türict  örömest  elfogadta  volna  vejének; 
de  ebben  semmi  nevezetes  nincs.  Azt  azonban 
alig  lehetne  mondani,  hogy  ő  az  ajánlatot  (ha 
ugyan  olyan  világosan  történt)  hidegen  utasította 
volna  vissza ;  sőt  inkább  melegen  a  művészet 
iránti  szent  hévvel  tette  s  tehette  azt.  Mint  nyil¬ 
ván  megtetszik  azon  körülményből,  hogy  midőn 
1817-ben  a’  Reformátio  3-d  százados  Ünnepe 
lehető  legnagyobb  pompával  tartatott  Bécsben,  azon 
alkalommal  volt  esküvője  Türiet  Vilmának  egy 
kereskedővel,  akkor  a  Menyasszonyt  mint  Vőfély 
testvérem  vezette  az  oltárhoz.  De  én  részemről 
ezt  nem  nagy  dolognak  tartom.  Sokkal  nagyobb 
áldozatot  tett  ő  a  hazai  művészet  oltárára  akkor, 
midőn  a  Nagy  Művész  Canova,  az  ő  Nagy  Mes¬ 
tere  1 823-ban  meghalálozott.  Canova  ugyanis  műter¬ 
mét  s  házát,  kész  és  készülőben  levő  Műveit, 
Baruzzi  nevű  rokonára  hagyta,  sok  más  dolgokkal 
együtt  azon  föltétellel,  hogy  testvéremet  társul  vévén, 
együtt  folytassák  tovább  a  művészséget.  Ez  már 
igazán  művészi  s  nagyszerű  ajánlat  volt!  És  mégis 
a  szerény,  de  honszerelemtől  lángoló  művész  köte¬ 
lesnek  érezte  magát,  azt  visszautasítani  ily  szavak¬ 
kal  :  „Rómának  s  általában  Olaszhonnak  annyi 
művésze  van,  hogy  nincs  szüksége  az  én  művé¬ 
szetemre  :  de  Hazám  szegény  mind  Művészekben 
mind  Művészetben,  oda  kell  hát  visszatérnem,  hol 
reám  nagyobb  szükség  van,  hol  nincs  senki,  ki 
szobrászattal  foglalkoznék."  Vissza  jött  hát  hazájába, 
hol  legelsőbben  is  sok  fáradsággal  ’s  nem  keve¬ 
sebb  költséggel  Márványt  keresett  azt  hívén,  hogy 
a  föld  mely  művészt  szült,  adni  fog  márványt  is! 
Ebben  nem  is  csalódott,  mert  a  Magyar  Erdély 
s  Oláhországot  határozó  Ruszkahegyben  valósággal 
oly  márványt  talált,  mely  nem  oly  fejérsegű  ugyan, 
mint  a  Carrarai,  de  jóságára  sokkal  felülmúlja, 
azt  s  hasonló  a  párosihoz.  Ám  de  a  Nemzet  nem 
adott  munkát  a  Művésznek,  sanyarogni  s  éhezni 
engedte  azt  A’  mit  midőn  római  barátai  megtud¬ 
tak,  a  jószívű  Baruzzi  nem  késett  ismét  meghívni 
Rómába,  nagyon  előnyös  Ígéretekkel:  de  a  Magyar 
Művész  nem  ment,  nem  akarván  hazáját  s  hazafi 
társait  a  külföld  azon  gúnyjának  kitenni,  hogy 
nincs  érzéke  s  értelme  a  művészethez.  Nem  kétlem, 
hogy  ha  visszament  volna,  most  Olaszhon  büszke 
lenne  műveire.  De  a  magyar  szellem  s  jellem  nem 
ismeri  az  ubi  bene  ibi  patria  elvét,  legalább  nem 
örömest  követi. 

De  legyen  ezekből  ennyi  elég. 

A  mi  pedig  Findura  Ur  azon  kérdését  illeti  : 
hol  van  az  Üdvezült  lélek’  emlék  felállítva  ?  azt 
írhatom  Vaálban  Fejér  Megyében.  Édes  Anyánk 
pedig  1831.  Aprilban  halt  meg.  Édes  Atyánk 
pedig  szinte  1831.  Júliusban. 

Bocsánatot  kérek  Levelem  hosszúságáról:  de  ha 
szeretett  testvérem  jön  szóba:  alig  tudók  mértéket 
tartani  a  beszédben. 

Egyébbiránt  bátor  vagyok  én  is  a  tudós  ifjútól 
azt  kérdezni  :  Olvasta-e  a’  gróf  Széchenyi  Kelet’ 

népe  czimű  munkáját,  és  azon  könyvnek  az  1841-d 
évi  Athenaeum  42-d  számában  megjelent  Bírálatát? 
Abból  meg  fogja  tudni  annak  okát,  miért  kellett 
szegény  Bátyámnak  annyit  szenvedni  még  pedig 
méltatlanul. 

A’  mit  e  Levélből  jónak  lát  közölni  a  tudós 
Ifjúval:  közölje  kérem  szívesen,  miután  én  nem 
tudhatom,  hogy  a’  nagy  Pesten  hol  találhatná 
meg  Levelem.  Azt  is  méltóztassék  tudtára  adni, 
hogy  az  Életírással  ne  siessen  ;  Nonum  prematur 
in  Annum,  Mondja  Horátz.  Pesten  jó  alkalma 
van  az  egyetemi  könyvtárban  végig  lapozni  a 
Tudományos  Gyűjteményt  1817-től  kezdve,  mely¬ 
nek  Mártiusi  füzetében  találja  az  első  említést 
Testvéremről.  Nem  lessz  az  sok  munka ;  mert 
hiszem  a  Mutatótábla  mindeil  füzetben  ott  van, 
az  könnyen  útba  igazítja,  mert  vagy  világosan  ki 
van  téve  a  Ferenczy  név,  vagy  pedig  a  Nevezetes¬ 
ségek,  vagy  a  Művészet  rovatában  talál  itt  ott 
jeles  adatokra.  Végig  tekintheti  az  Athenaeum  füzeteit 
is.  A’  Röszler  által  kiadott  Gemeinnützige  Blátter 
nevű  mellékletében  is  a  budai  német  Újságnak. 
Birry  nevű  ember  írta  le  a  Mátyás  emlékét,  ha 
jól  emlékszem  1840.  végén,  vagy  1841.  elején. 
Megérdemlené  még  most  is  a  magyarra  fordítást. 

Nagybecsű  barátságába  ajánlt  kitűnő  tisztelettel 
vagyok  Kassán,  1866.  Oct.  30-d 

F.  J.  őszinte  barátja 

Dr.  Ferenczy  József  m.  k. 

—  204. 

nAULPERTSCH  ANTAL  FERENCNEK,  az  osz¬ 
trák  neves  festőnek  van  Budán  egy  képe,  mely¬ 
nek  tárgyáról  nem  olvashatunk  sehol  semmit.  Pedig 
e  műve  is  egyike  figyelemreméltó  alkotásainak.  Oltár¬ 
kép  ez,  mit  1764-ben  festett  a  budai  felső  vízivárosi 
plébániatemplomnak  E  képet  Kögl  Ádám,  jezsuita 
pap  plébános  rendelte  a  festőnél,  kit  már  régebben 
személyesen  ismert.  Az  oltárkép  közepén  Jézus  szíve 
van  sugarak  által  környezve,  mit  tövisek  is  övez¬ 
nek.  A  szívből  felcsapó  lángok  közül  kereszt  emel¬ 
kedik.  E  fölött  nap  sugárzik,  melyben  Jézus  nevé¬ 
nek  rövidítése  olvasható.  A  szív  körül  15  angyal 
látható.  Gyermekded  ártatlanság,  áhitat  és  boldog 
dicsőültség  tükröződik  vissza  ez  angyalfejeken.  A 
kép  alján  is  füstölőket  lóbáló  nagyobb  angyalok 
láthatók.  A  kép  235  m.  és  L3  m  széles.  Ugyan¬ 
akkor  Maulpertsch  még  egy  oltárképet  festett,  mely 
Szent  Józsefet  ábrázolja,  a  mint  a  gyermek  Jézus¬ 
sal  enyeleg.  •  Maulpertsch  e  művéről  sem  emlékez¬ 
nek  meg  a  szakkönyvek,  azért  kívántuk  itt  mindkettőt 
röviden  felemlíteni.  Nem  lesz  érdektelen  itt  felso¬ 
rolni,  hogy  még  mely  templomokban  vannak  Maul- 
pertschtől  oltárképek.  Tudtunkkal  a  zirci,  győri, 
komáromi,  váci,  székesfehérvári  templomokban  talál¬ 
hatók  c  kiváló  festőtől  oltárképek.  — 205. 

Naményi  Lajos 


MŰVÉSZETI  IRODALOM 

TT  ION  .KDO  DA  VINCI  ÉS  A  RENAISSANCE  KIALA- 
)l — i  KULÁSA.  írta  Diner-Dénes  József.  113  szövegképpel, 
16  melléklettel.  Művészeti  Könyvtár.  (Budapest,  Lampel  R. 
kiadása,  1906.)  Nagyon  sajátságos  könyvvel  ajándékozta 
meg  Diner-Dénes  József  a  magyar  műtörténeti  irodalmat. 
Már  a  bevezetés  jelzi,  hogy  szokatlan  felfogással,  mód¬ 
szerrel,  előadási  móddal,  hanggal  lesz  dolga  az  olvasónak. 
Már  megcsendülnek  itt  azok  a  lírai  motívumok,  amelyek 
utóbb  az  egész  munkát  keresztiil-kasul  szövik.  A  maga  gon¬ 
dolkodása  fejlődésének  történetét  mondja  el  benne  rövidre 
fogva  a  szerző.  Mindig  hihetetlennek  tetszett  neki,  hogy 
nagy  emberek  a  maguk  korától  függetlenül  pattanhassa¬ 
nak  ki  a  földből.  Abban  a  nagy  távolságban,  amely 
például  Michelangelot  korától  elválasztotta,  ő  a  természet 
logikátlan  ugrását  látta.  Látta,  de  megnyugodni,  de  hinni 
nem  tudott  benne.  Belátta,  hogy  sem  a  lélektan,  sem  az 
élet-  és  korrajz  meg  nem  fejti  azt  a  kérdést,  miért  volt 
Michelangelo  olyan  nagy,  s  miért  éppen  a  maga  korában 
született.  Pedig,  szerinte,  ez  a  kérdés  adja  meg  a  nyitját 
Michelangelo  egyéniségének  és  művészetének.  A  tehetet¬ 
lenség  érzete  kétkedővé  tette  a  hívőt.  Diner-Dénes  József 
már-már  annyira  jutott,  hogy  örökre  le  akart  mondani 
a  műtörténetről.  Ekkor  megismerkedett  Marx  Károly 
elméletével,  a  „történelmi  materialismus“  theoriájával. 
Ez  az  elmélet  nagyjában  nem  egyéb,  mint  Taine  ismert 
milieu-elméletének  egyoldalú  kifejlesztése.  Taine  a  kör¬ 
nyezet  alkotásaiként  fogta  föl  az  embereket :  minden 
embercsira  áldozata  szüleinek,  akiknek  tulajdonságait 
többé-kevésbbé  örökli,  meg  a  kor  viszonyainak,  amelyben 
született  és  nevelkedett.  Marx  a  korok  s  a  bennök  élő 
ember-egyének  meghatározó  föltételeit  a  gazdasági  viszo¬ 
nyokban,  az  anyagi  élet  termelési  módjában  látta.  Az 
ember  egyénisége  alakulásának  éveiben  önként  alkal¬ 
mazkodik  kora  gazdasági  föltételeihez.  Önként  és  szük¬ 
ségszerűen.  Ha  Michelangelo  olyan  nagy  művész  és 
ember  volt  s  ha  épp  az  ő  korában  támadt  olyan  nagy 
ember,  mint  volt  Michelangelo,  akkor  ez  nem  ugrás  a 
természetben,  hanem  szükségszerű  következmény  Marx 
elmélete,  minthogy  tátongó  űrt  látszott  áthidalni,  első 
hallásra  meghódította  Diner-Dénes  Józsefet.  Ettől  fogva 
számlálatlan  éveket  fordított  szociológiai  és  gazdaság¬ 
történelmi  tanulmányokra.  Lassanként  rájutott,  hogy 
tanulmányai  mindinkább  széjjelágazóbbak  lesznek.  Mikor 
Firenze  gazdasági  fejlődésének  történetét  megismerte 
már,  azon  vette  észre  magát,  hogy  semmire  sem  megy 
vele,  ha  meg  nem  ismeri  Toscana  városainak,  azután 
Rómának,  Genovának,  Veneziának  gazdasági  viszonyait. 
Ezek  azonban  Franciaország,  Anglia,  Németország,  Német- 
Alföld  gazdasági  viszonyaival  függnek  össze  ;  kiegészítik 
egymást,  s  egymás  nélkül  nem  magyaráznak  meg  semmit, 
avagy  csak  igen  keveset.  Minderre  rájutott  Diner-Dénes 
József,  csak  azt  nem  látta  be,  hogy  ennek  az  anyagnak 
felölelésére  kevés  egy  emberélet,  s  hogy  mindezek  a 
tanulmányok,  mennél  inkább  belemerül  részleteikbe,  annál 
messzebb  ragadják  kutatása  céljától  :  annál  kevésbbé 
visznek  Michelangelo,  vagy  Lionardo  da  Vinci  egyéni¬ 
ségének  és  művészetének  megismerésére.  Annyira  elme- 

rült  gazdaságtörténelmi  tanulmányaiba,  hogy  —  maga 
mondja  —  csak  a  vállalat  szerkesztőjének  erélyes  nóga¬ 
tása  tudta  e  könyv  megírására  felrázni.  Ekkr  azután 
félbeszakította  tanulmányait,  melyeket  pedig  a  renais- 
sance  s  Lionardo  da  Vinci  megértése  céljából  föltétlenül 
szükségeseknek  Ítélt,  és  jórészt  nélkülök  írta  meg  könyvét. 
Bizonyára  szokatlan  az,  ha  a  szerző  azzal  kezdi  művét, 
hogy  megalkudott,  mikor  a  tollat  kezébe  vette,  hogy 
sok  minden  olyan  előmunkálatot  hanyagolt  el,  amiknek 
híján  tudja,  hogy  célját  el  nem  érheti  és  mégis  —  belefog 
a  munkába.  Szerencsére  könnyű  belátni,  hogy  képtelen¬ 
ség  az  az  előmunkálat,  amelyre  Diner-Dénes  vállalkozott. 
Es  megvigasztalhatjuk  :  soha  rá  nem  került  volna  a  sor 
arra,  hogy  könyvet  írjon  Lionardoról  s  a  renaissance 
kialakulásáról,  ha  tanulmányait  félbe  nem  szakítja. 

A  renaissance  kialakulásának  történeti  folyamatát 
jeles  munkák  alapján  —  Firenze  történetén  figyeli  meg 
a  szerző.  A  Krisztus  után  való  570.  esztendőn  kezdi. 
Ekkor  foglalták  el  a  longobárdok  Toscanát  s  uralmuk 
megszilárdulásával  belefogtak  a  birtokrendezésbe.  A  föld- 
íelosztás  nem  a  hűbérurak  javára  üt  ki,  hanem  a  váro¬ 
sokéra.  A  városképződés  a  lakosság  individualizálódását 
jelenti.  A  renaissance  azonban  épp  az  individualizálódás 
kora.  A  középkorban  az  egyén  belemosódott  a  tömegbe  : 
a  renaissance-ban  feltámadnak  az  egyén  jogai  s  érvé¬ 
nyesülésre  törekszenek.  Firenze  fejlődésének  tehát  a 
longobárdok  vetették  meg  alapját.  Fejlődésének  eszközei 
a  pénz  s  a  munka.  Az  előbbi  a  bank-,  igazabban  uzsora¬ 
üzlet,  az  utóbbi  a  kereskedelem,  de  nem  árú-,  hanem 
pénzkei eskedelem  alakjában.  Az  idők  folytán  Firenze 
bankárai  lettek  a  pápák  bankárai.  Üzleteik  sokfélesége, 
elágazó,  messze  nyúló  volta  tágította  szemkörüket,  meg¬ 
növelte  önállóságukat,,  vállalkozó  bátorságukat,  mindent 
összevéve,  előmozdította  az  egyén  érvényesülését.  A 
firenzei  bankár  nem  a  közösségből  meríti  erejét,  hanem 
magából.  Kenyerét,  vagyis  vagyonát  szellemi  munkával 
keresi  s  merész  tervei  kieszelésében  nagy  része  jut 
képzeletének.  Ezt  nevezi  a  szerző  gyakorlati  rajongásnak, 
reálfantáziának,  hirenzében  hova -tovább  kifejlődik  a 
kapitalizmus.  Tipikus  alakjai  a  járadékélvező  s  az  „üzlet 
feje“.  Minthogy  teljesen  szellemi  munkára  szorítkozik 
tevékenységük,  bennük  fejlődik  ki  első  sorban  az,  amit 
„idegélet“-nek  nevezünk.  „Idegeik  állandó  feszültségben 
vannak  és  újabb  izgalmakra  van  szükségük,  hogy  munka- 
képességüket  el  ne  veszítsék.  Ahol  az  üzlet  már  elvesz¬ 
tette  varázsát,  ott  érzéki  izgalmakra  van  szükség,  mígnem 
mindkét  izgalom  abban  egyesül,  amit  idegkulturának 
nevezhetünk.  Minden  érzéki  izgalom  azonban,  többször 
ismétlődve,  elveszti  hatását.  Azért  gazdagítják  őket  egyre 
újabb  árnyalatokkal  és  azért  törekednek,  hogy  egyre 
újabb  formát  adjanak  neki.  Ebből  a  fejlődési  sorozatból  áll 
végül  elő  az  esztéta,  az  az  ember,  aki  egyre  újabb  izgal¬ 
makat  keres  s  mindent  az  idegizgalmak  szempontjából 
értékel."  Ezekből  az  „esztéták“-ból  telnek  a  magán- 
maecenasok  s  alkalmasint  —  nagyon  határozottan  ez 
nincs  megmondva  Diner-Dénes  könyvében  —  ezeknek 
a  fokozott  idegéletet  élő  embereknek  sarjaiból  fejlődnek 
a  renaissance  kulturnagyságai,  gondolkodói  és  művészei, 
a  Michelangelok,  Raftaelek  és  Lionardo  da  Vincik. 


Körülbelül  ebben  a  gondolatmenetben  foglalható  össze 
az  az  anyag,  amely  a  246  oldalas  könyvnek  három¬ 
ötödnél  nagyobb  részét  megtölti.  A  történelmi 'materia¬ 
listák  így  képzelik  el  a  renaissance  kialakulását.  Ezen 
a  folyamaton  belül  törvényszerűen  születnek  és  fejlődnek 
a  nagy  emberek.  Lionardonak  az  élvezetekbe  merült 
Firenzében  kellett  azzá  fejlődnie,  ami  lett.  Ezért  nem 
csodálkozik  a  szerző  azon,  hogy  sem  az  előtte  való, 
sem  a  mögötte  elmúlt  századok  nem  termeltek  hozzá 
hasonlót.  Imponáló  a  törvény,  ha  ellentmondást  nem 
tűrően  nyilvánítják  annak.  De  vállalkozott-e  volna  a 
szerző  Lionardo  eljövetelének  megjövendölésére,  amikor 
Lionardo  meg  nem  született  még  ?  A  históriának  nem 
egy  olyan  korszaka  múlt  el,  mint  a  firenzei,  olyan  nagy 
emberek  nélkül,  aminő  Michelangelo,  Raffael  és  Lionardo 
da  Vinci  voltak.  Nem  emlékeztet-e  sokban  Amerika  a 
szellemi  munkán  gyarapodó  Firenzére  ?  Korunk  s  való¬ 
színűleg  az  elkövetkező  korok  egész  élete  is  nem  az 
agy  munkájával  igyekszik-e  mentői  változatosabb  vonat¬ 
kozásokban  az  izom  munkáját  fölöslegessé  tenni  ?  Még 
soha  az  invidualizálódás  korát  annyira  nem  élte  az 
emberiség,  mint  tegnap  és  ma  s  minden  valószínűség 
szerint  holnap.  De  nagy  embereink  csak  ezután  lesznek 
még  eljövendők.  A  történelmi  materialisták  talán  meg  tud¬ 
nák  mondani,  mikor  ?  Pedig  ismerik  a  csillagok  járását  s 
tudnak  horoscopumot  olvasni.  Mert  ezeket  a  jelenségeket 
törvények  szabályozzák.  De  nincsenek  törvények  !  Éppen 
a  lángelme  felbukkanását  nem  szabályozzák  törvények. 
A  tömeg,  vagy  az  apró  emberek,  még  a  közepes  méretűek 
is,  talán;  paragrafusok  szerint  születnek,  élnek  és  halnak 
meg.  Az  ő  tetteiket,  alkotásaikat,  egész  mivoltuk  ala¬ 
kulását  befolyásolhatja  a  kor,  ametyben  élnek  s  koruk 
áramlatai.  De  a  lángelme  csak  véletlenül  hasonlít  korára, 
ha  hasonlít.  Az  ő  léte  mindig  „ugrás  a  természetben'1, 
sohasem  szükségképen  való  következése  adott  apró 
körülményeknek.  A  lángelme  inkább  aberrációja  a  világ¬ 
rendnek,  olyanféle,  aminő  a  nap  gömbének  fényes  protu¬ 
beranciája.  Minden  lángelme,  ha  lényegét  vizsgáljuk, 
megannyi  nagyszerű  szabadulás  a  törvény  fojtogató 
karjából,  megannyi  a  törvény  fölébekerekedés.  Aki  a 
nagy  embert  szinte  a  geometria  módján  akarja  „  meg¬ 
határozni  ,l,  az  eleve  elvétette  célját. 

Diner-Dénes  József  könyve  nagyobb  részében  azt  a 
módszert  ismerteti,  amely  —  úgy  véli  —  Lionardo  da 
Vinci  megértésére  visz  Végre  azután  eljut  magához 
Lionardo  da  Vincihoz  is.  Előbb  az  életéről  beszél  s  ezt 
a  részt  így  kezdi :  „Ami  itt  következik,  az  e  könyv 
legfölöslegesebb  része".  Tudniillik  Lionardo  élete  törté¬ 
netének  megismerése  nem  könnyebbíti  meg  Lionardo 
művészi  és  tudományos  munkásságának  megértését,  mert 
„bizonyos  szellemeknél  sem  egyéni  nagyságuknak,  sem 
alkotásaik  nagyságának  semmi  köze  a  külső  események¬ 
hez".  A  történelmi  materialista  íme  ellentmondásba  kerül 
önmagával  :  lemond  a  megismerés  pozitív  elemeiről.  De 
hát  az  az  egész  hosszú  fejlődési  folyamat,  amelynek 
lezárójaként  szerepelteti  a  szerző  Lionardot,  nem  pusztán 
külső  körülmények  elemzéséből  alakult  ki  ?  A  történelmi 
materializmus  nem  éppen  külső  eseményekből  szedi 
anyagát  és  érveit  ?  Mi  egyéb  ez  az  ellentmondás,  mint 

önkéntelen  megvallása  annak,  hogy  a  történelmi  materia¬ 
lizmus  s  a  kutatásnak  minden  hozzá  hasonló  „pozitív** 
módszere  tehetetlen,  amikor  egy  nagy  élet  rejtelmének 
megfejtésére  kerül  a  sor.  Mit  tudtunk  meg  Lionardora 
vonatkozólag  abból  a  152  oldalnyi  fejtegetésből,  melyben 
a  szerző  a  renaissance  kialakulását  magyarázza  ?  Azt, 
hogy  Lionardo  megszületését  olyan  gazdasági  alakulások 
előzték  meg,  amelyek  kedveztek  a  szellemi  természetű 
munkálkodásnak,  vagy  pontosabban :  hogy  Lionardo 
olyan  korban  fejlődött,  amelyben  Firenze  hanyatlásnak 
indult  már,  a  munka  városa  az  élvezetek  városává  kez¬ 
dett  elfajulni.  Kétségtelen,  ezt  tudni  is  hasznos;  de 
magát  Lionardo  egyéniségét  s  művészetét  mindez  nem 
világítja  meg.  Mindez  csak  körüljárása  a  problémának. 
A  problémát  (problémának  vallom,  aminthogy  lényegében 
minden  emberélet  megannyi  probléma,  amelyekben  semmi 
sem  értetődik  magától)  módszerekkel,  rendszerekkel  és 
törvényekkel  legföljebb  kerülgetni  lehet,  de  beléje  vilá¬ 
gítani  csak  az  intuíció  képes.  Akár  a  tudós,  akár  a 
költő  intuíciója.  Diner-Dénes  József  gúnyosan  nyomja 
meg  a  szót,  amikor  ideológusoknak  nevezi  azokat,  akik 
inkább  észlelnek  és  rátalálnak,  semmint  kutatnak  és 
tapasztalnak.  P.edig  ő  maga  is  inkább  ideológus,  mint 
empirikus.  Persze  ideológusa  Válogatja.  A  következtetés¬ 
nek  nem  szabad  önkényesnek,  a  rátalálásnak  nem  szabad 
találgatásnak  lennie. 

Látnivaló,  a  könyv  túlnyomó  részt  nem  művészeti 
kérdésekkel  foglalkozik.  —  A  képelemzőket  megveti  a 
szerző,  az  úgynevezett  stiluskritikusokkal,  akik  egyazon 
kor  különböző  művészeinek  niunkái  között  az  egymásra 
való  hatás  s  a  különbségek  jeleit  keresik,  szintén  eléggé 
fölényesen  bánik  el.  Hogy  milyennek  képzeli  hát  tulaj¬ 
donképen  a  nem  „hivatalos"  tnűkritikát,  vagy  bár  csak 
a  műtörténetet  is,  az  ebből  a  könyvből,  sajnos,  nem 
derül  ki.  Lionardonak,  a  művésznek,  alig  néhány  lapot 
szentelt  a  szerző,  az  is  inkább  hevenyészett  sommázás, 
amelyet  hébe-korba  a  maga  eredeti  megfigyeléseivel 
tarkít.  Amikor  például  Líonardoval,  az  emberrel  foglal¬ 
kozik,  megemlékezik  arról  a  sajátságos  viszonyról  is, 
amely  fiatal  tanítványai,  de  általában  szép  alakú  ifjak 
és  Lionardo  között  volt.  A  „fajtalanság*’  vádja  ellen 
megvédelmezi  a  mestert,  azután  így  folytatja  :  ,, Csupa 
szép  és  ifjú  emberrel  véteti  magát  körül,  de  nem  őket, 
hanem  a  szép  és  ifjú  nőket  festi.  E  női  arcokat  azonban 
nem  modellek  után  festi  ...  a  szép  és  ifjú  nőarcképe¬ 
ket  bensejéből  alkotja  s  mintegy  belső  élményeit  festi 
le.  Ha  azonban  közelebbről  nézzük  őket,  észrevehetjük, 
hogy  szent  Anna,  a  Madonna  della  rocca,  fővonásaikban 
szép  és  ifjú  férfiak,  akiknek  csak  a  hajviseletét  kell 
megváltoztatni,  hogy  Bacchust,  vagy  az  ifjú  Johannest 
formáljuk  ki  belőlük.  Sőt  a  Mona  Lisában  és  az  estei 
Izabellát  ábrázoló  kartonon,  az  orr-  és  száj  részeken 
könnyen  föl  lehet  ismerni  a  Lionardo-féle  szép  ifjút, 
főleg,  ha  e  részeket  a  többiektől  elkülönítve  szemléljük. 
A  nőnek  és  férfinak  e  kissé  perverz  összevegyűlésében 
van  a  Lionardo-féle  női  képek  varázsa**.  Ezt  az  elmé¬ 
letét  azután  részletesen  kifejti,  sőt  visszatér  reá,  midőn 
Lionardo  festményeit  kiilön-külön  tárgyalva,  a  Mona  Lisá- 
ról  beszél.  Ennek  a  képnek  készülése  módjáról  az  a 

nézete,  hogy  Lionardo  modell  nyomán  festette  meg,  a 
modell  minden  részét  azonban  a  lcgkitünőbbb  meg¬ 
figyelésekből  gyűjtötte  össze.  Elmondja,  hányszor  állt 
töprengve  a  Louvreban,  e  rejtélyes  kép  előtt  és  kereste 
a  rejtély  megoldását.  Végre  részleteire  kezdte  bontani 
Mona  Lisát  s  ez  a  módszer  rávezette  a  rejtély  nyitjára. 
Mona  Lisa  szája,  orra  és  orrcimpái  nem  nőié,  hanem 
férfiéi.  A  szomszéd  teremben  függ  egy  Bacchus-  s  egy 
János-kép ;  Diner-Dénes  József  az  ő  lírai  meggyőző¬ 
désével  kétségtelennek  látja,  hogy  Lionardo  művei.  — 
Szájuk  és  orrcimpáik  ugyanolyanok,  mint  Mona  Lisáé. 
Hasonló  fölfedezésre  különben  már  számos  évvel  azelőtt 
is  rásegítette  intuíciója  a  szerzőt.  A  drezdai  Madonna 
Sistina  előtt  is  kínzó  rejtélyt  érzett,  amígnem  egy  közelé¬ 
ben  álló  ifjú,  szép  vétkes  nő  nagy,  tudó  szemeire  ismert 
az  angyalfejecskék  szemeiben.  A  vétkes  nő  szeme  az 
ártatlan  angyalfejecskékben  :  ez  adta  meg  az  angyalkák¬ 
nak  megfejthetetlen  bájukat.  íme,  Diner-Dénes  eredeti 
megfigyelései.  Meggyőzőknek  az  ő  előadásában  —  ha 
volna  is  bennök  valamelyes  igazság  —  éppen  nem  mond¬ 
hatók.  Vagy  elhiszi  az  ember,  vagy  nem.  A  mi  szintén 
csak  annak  bizonysága,  hogy  ez  már  még  sem  törté¬ 
nelmi  materializmus,  hanem  tiszta  ideológia,  hogy  ne 
mondjam,  költői  divináció. 

Diner-Dénes  József  azzal  a  hittel  fogott  munkájába, 
hogy  új  utat  tör  a  műtörténetnek.  Csalódott  abban, 
hogy  új  az  út,  amelyen  megindult  és  sajnos  abban  is, 
hogy  az  ő  útja  egyáltalában  célra  vezet.  A  történelmi 
materializmus  gyönge  szerszám,  ha  nem  segíti  munkájá¬ 
ban  egy  sereg  más  disciplina,  a  történetfilozófia,  a  lélek¬ 
tan  s  ami  ezeknél  is  fölebbvaló ;  a  biztosan  következtető 
intuitív  tehetség.  A  „Művészeti  Könyvtár**  —  úgy  kép¬ 
zelem  —  annak  a  célnak  szolgálatában  indult  meg,  hogy 
eligazítsa  a  magyar  nagyközönséget  a  képzőművészet 
ismereteiben,  hogy  gyakorlati  módon  t  mitsa  meg  arra, 
mint  kell  a  képzőművészet  remekeit  élvezni  és  értékelni. 
Ezzel  a  céllal  Diner-Dénes  József  nem  törődött,  nem  is 
volt  szükséges  törődnie,  mert  hisz  a  vállalat  szerkesztője 
sem  vetett  reá  súlyt.  Van  egy  harmadik  szempont  is  : 
író  és  gondolkodó  ember  lírája  a  könyv.  Naivul,  őszinte 
hangon  számol  be  kétségeiről,  reményeiről  s  megindítóan 
beszéli  el  benne  világnézete  fejlődésének  történetét.  Ha 
ebből  a  szempontból  nézzük,  érdekes,  sőt  mulattató  is 
ez  a  könyv  ;  az  előadás  fogyatékosságait  és  a  homályos 
helyeket,  a  sűrű  ismétléseket,  az  elég  gyakori  ellent¬ 
mondásokat  is  megbocsáthatjuk  érte.  Líra  ez  a  könyv. 
Már  a  bevezetés  is  előkészít  reá.  Sejteti,  hogy  szokatlan 
munkával  lesz  dolga  az  olvasónak.  Elek  Artúr 

ODERNE  MALER.  írta:  John  Ruskin.  Bánd  III. 
Von  verschiedenen  Dingen.  Eugen  Diederichs  ki¬ 
adása.  Jena,  1906.  394  oldal.  Tekintve  megjelenéseinek 
idejét,  azon  csalódásba  eshetnénk,  hogy  modern  festőinket 
méltatja  Ruskin  és  ismerve  páratlanul  gondos  megfigye¬ 
lését,  kérlelhetlen  logikáját  és  magasabb  erkölcsi  mértékét, 
melyet  nemcsak  mint  Carlyle  és  Fronde  a  történelemre 
és  politikára,  de  különösen  a  művészetre  alkalmaz,  feszült 
érdeklődéssel  szeretnék  ítéletét  hallani  a  jelen  nagy  művé¬ 
szeti  problémáról. 

De  elolvassuk  az  előszót,  melyben  keserű  szavakkal 
emlékezve  meg  Turnéi'  halaidról,  kit  kartarsai  rosszaka¬ 
ratú  meg  nem  értése  vitt  sírba,  tudomásunkra  hozza, 
hogy  e  kötetének  nem  lehet  más  célja,  mint  egyrészt 
újabb  adatokkal  bizonyítani,  mily  nagy  és  nemes  volt 
Turner  művészi  tevékenysége,  másrészt  anyagot  gyűjteni 
a  korunkban  uralkodó  művészeti  irányok  legalaposabb 
bírálatára;  mely  irányok  azonban  1856-ban  tehát  kerek 
50  év  előtt  keltek  szárnyra. 

Igazibb  cím  e  kötetnek:  Mindenféléről.  Többet  beszél 
a  költészetről,  erkölcsi  világnézetről,  mint  a  festészetről 
és  különösen  gondos  megfigyelése  tárgyává  teszi  az  ember 
viszonyát  a  természethez,  kezdve  az  ó-koron,  végig  menve 
a  középkoron  egészen  napjainkig.  Mivel  pedig  úgy  az 
ó-korból,  mint  a  középkorból  nem  igen  maradtak  ránk 
tájképek,  tehát  a  költészet  megvilágításánál  keresi  ada¬ 
tait,  apróra  láncolva  Hornért,  Herodotost,  majd  Dantet 
végül  Walter  Scott-ot. 

Első  három  fejezetet  azon  kérdésnek  szenteli:  «Mi 
tulajdonképpen  a  « grand  style»,  amit  annak  idején  a  nagy¬ 
szabású  történelmi  festményekre  alkalmaztak.  Szerinte  a 
magasabb  és  alacsonyabb  művészet  közt  nem  az  előadás 
módja,  a  téma  megválasztása,  vagy  a  festői  kezelés  vonja 
meg  a  határt,  de  a  cél,  melyet  a  festő  szeme  elé  tűzött, 
fessen  hát  illatos  rózsát,  vagy  egy  mélység  borzalmas 
szilijeit,  fáradjon  hát  hónapokig  cgy-egy  hüvelyknyi  vász¬ 
non,  vagy  fedje  egy  nap  alatt  festékével  egy-egy  pom¬ 
pás  palota  homlokzatát;  keresse  bár  képének  tárgj’át 
parasztok  vagy  nemesek  közt,  ha  szeretet  vezérli,  ha 
nagy  és  nemes  cél  hevíti  szivét,  ha  szomjazva  a  szép¬ 
séget  és  égő  gyűlölettel  van  eltelve  a  durvaság  és  bűn 
ellen,  akkor  ő  a  grand  style  mestere. 

Es  most  paragraphusokba  szedi  a  grand  style  fel¬ 
tételeit:  I.  A  tárgy  nemessége  (ha  megválasztása  őszinte 
lelki  szükségből  ered).  II.  A  szépség  iránti  rajongás.  A 
lelki  szépség  megfestésének  nagy  mestere  Angelico  áll  e 
tekintetben  a  legfelső  fokon;  Veronese  és  Correggio  az 
érzék,  szépség  rajongó  bámulói  a  második  fokon,  és  Dürer 
Rubens,  valamint  az  északi  mesterek  valamennyien,  kik 
a  szépség  figyelmen  kivül  hagyásával  csak  az  igazságot 
keresték,  állanak  a  harmadik  lépcsőfokon,  és  végül  Teniers, 
Salvator,  Caravaggio  is  a  bűn  és  rossz  többi  tisztelői 
szerinte  első  fokán  állanak  azon  létrának,  mely  az  örvénybe 
visz.  III.  Az  őszinteség,  vagyis  a  lehető  legtöbb  igaz¬ 
ságot  a  lehető  legteljesebb  harmóniában  adni.  E  szem¬ 
pontból  aztán  elitéli  Rembrandtot,  ki  azon  egy  kockára 
tette  fel  egész  tehetségét,  mily  erősen  emelkedik  ki  a 
fénysugár  által  megvilágított  tárgy  e  kép  árnyékban 
maradt  részeiből  is,  hogy  e  nem  lényeges  igazságot  vissza¬ 
adhassa,  feláldozza  képének  öt  hatod  részén  nemcsak  a 
fényt  és  színt,  de  az  anyag  visszaadásának  lehetőségét 
is.  IV.  Az  eredetiség,  vagyis  a  teremtő  fantázia. 

Midőn  így  képét  nyújtja  a  grand  style  fogalmának, 
áttér  az  igazi  és  hamis  ideál  elhatárolására.  Mert  szerinte 
az  emberi  tevékenység  három  irányra  oszlik : 

Először  megismerni  önmagunkat  és  a  dolgok  állását, 
melyek  körülvesznek. 

Másodszor  magunkban  és  a  bennünket  körülvevő 
dolgokban  találni  fel  a  boldogságot. 


Harmadszor  magunkat  és  a  dolgok  jelen  állapotát 
javítani,  amennyiben  azok  nem  jók,  de  a  javulásra  képesek. 

Ennek  ellenében  az  emberek  következőképpen  jár¬ 
nak  el: 

Először  teljesen  tájékozatlanok,  úgy  magukat,  mint 
az  őket  környező  dolgokat  illetőleg. 

Másodszor:  elégedetlenek  önmagukkal  és  a  környező 
világgal. 

Harmadszor:  még  sem  igyekszenek  javítani  sem  magu¬ 
kon,  sem  viszonyaikon,  de  hagyják  a  dolgok  állását,  úgy 
a  hogy  van. 

És  ezt  képzelőtehetségünk  helytelen  alkalmazásának 
tulajdonítja  Ruskin,  mely  a  távolban,  az  elérhetetlenben, 
a  lehetetlenben,  a  hamis  ideálokban  keresi  a  gyönyört. 
Kérlelhetetlen  logikával  szedi  szét  Rafael  kartonjának 
» Péter  küldetésének",  minden  szépségét,  míg  sikerül  be¬ 
bizonyítania,  hogy  még  az  írást  olvasva  tisztán,  termé¬ 
szetesen,  minden  kételyünket  legyőzve  áll  előttünk  az  Úr, 
amint  megjelenik  apostolai  közt  a  galileai  tónál,  addig 
Rafael  szépen  göndörített  hajú,  rőfnyi  uszályt  hurcoló 
görög  filozófusai  és  bőredőjű,  rojtos  leplében  kellemmel 
letérdelő  Péter  apostola  láttára  rögtön  eltűnik  minden 
hitünk  a  történet  valódiságában. 

Az  ily  hamis  ideálizmusnak  ellenébe  helyezi  az  igaz, 
a  való  ideálját  és  pedig  először  a  puristák  ideálizmusát, 
kik  lelkűk  tisztaságánál  és  nemességénél  fogva  visszariad¬ 
nak  minden  köznapitól,  minden  rúttól,  csak  a  szépet  látják 
meg,  tehát  egy  képzelt  világot,  mint  valót,  festenek  meg; 
ilyenek  voltak  a  XIII.  század  naiv  illuminátorai  és  később 
Angelico.  Másodszor  a  naturalista  ideált,  mely  úgy  veszi 
a  dolgokat,  ahogy  vannak,  meglátja  a  jót  és  rosszat,  a 
szép  mellett  a  rútat,  de  elrendezésében,  a  kontrasztok 
alkalmazásában,  egy  szóval  az  anyag  öntudatlanul  művészi 
feldolgozásában  mégis  tökéletes  szépet  nyújt.  Harmad¬ 
szor  a  groteszk  ideálját  és  e  fejezethez  csatolva  adja 
képét  egymás  mellett  egy  gótikus  griffnek  és  egy  antik 
római  griffnek  és  ragyogó  szellemmel,  de  e  mellett  nyom- 
ról-nyomra  boncolgatva  a  római  hamis  griffet,  mely 
oroszlán  és  sas  természetéből  semmit  el  nem  árul,  mely¬ 
nek  formálásánál  nem  a  való  megközelítése,  de  a  tet¬ 
szetős  formák  voltak  az  irányadók  és  mely  finom  kidol¬ 
gozása  mellett  is  eltörpül,  hazug  benyomást  kelt  a 
nehézkes,  durván  elnagyolt,  de  az  igazság  erejével  ható 
gótikus  griff  mellett.  E  nyolezadik  fejezet  adja  legtelje¬ 
sebb  képét  az  aprólékosságig  menő,  élesen  boncolgató 
kritikusnak  éles  logikájával  és  meggyőző  magyarázko¬ 
dásával. 

Nagyon  érdekesen  és  bámulatos  tájékozottsággal  vezet 
végig  az  emberiség,  boldog  ifjú  korától  kezdve  napjainkig 
a  természet  iránt  való  érdeklődés  vezérfonalán.  A  görö¬ 
gök  derűs  világnézete  szerint  a  természet  is  az  ember 
szolgálatára,  jóvoltára  van  rendelve.  Szerették  az  üde 
rétet,  mely  lovaiknak  jó  legelőt  nyújtott,  a  tiszta  forrást, 
mely  hűsítő  itallal  szolgált,  a  gyümölcsfákat,  a  szőlőlugast, 
az  erdőt  hűs  árnyával,  a  szántóföldet  ringó  kalászaival 
és  a  nyugodt  tengeröblöt,  melyben  a  hajónak  még  hor¬ 
gonyt  sem  kellett  vetnie.  A  középkor  lovagja  a  föld¬ 
művelést,  mint  minden  testi  munkát  mélységesen  lenézi; 
nem  is  találunk  leírásaikban  vagy  rajzaikban  szántóföldet 

de  gondosan,  csinosan  megmunkált  kertet  szép  virággal, 
az  ágakon  éneklő  madarakkal.  A  fák  közül  legnagyobb 
előszeretettel  rajzolják  a  narancsfát  és  almafát.  Hegyes, 
sziklás  vidéket  ők  sem  szeretnek,  ők  is  félve  kerülik, 
mint  az  ó-kori  népek,  de  náluk  a  félelem  tisztelettel 
párosul,  azt  a  világtól  elvonult,  Istennel  háboritlanul 
érintkező  remeték  menhelyét  tudják  bennük. 

Míg  a  középkor  embere  az  állandóságot,  a  tisztán 
áttekinthetőt,  a  ragyogó  világosságot  szereti  a  termé¬ 
szetben,  addig  mi  a  homályt,  a  folyton  váltakozó  felhőket, 
ködös  távlatot  és  a  levegő  hatását  keressük  a  tájképben, 
úgy  hogy  Ruskin  találóan  jellemzi  a  modern  tájképfes¬ 
tészetet  a  felhők  szolgálójának. 

Utolsó  fejezetét  vaskos  könyvének  Turner  tanító- 
mestereinek  szenteli.  Elitéli  persze  kegyetlenül  az  Aka¬ 
démiát,  mely  az  egyedül  megtaníthatót,  az  olajfesték 
helyes  kezelését  sem  tanította,  de  ahelyett  oly  tévutakra 
vezette,  hogy  fél  életén  át  felednie  kellett,  míg  magát 
felismerte  és  belső  ösztöne  után  indulhatott.  Claude 
Lorrain-t  nevezi  Turner  főmesterének.  Korántsem  osztja 
bőkezűen  e  franczia  mesternek  a  babért,  mert  korlátolt 
képességűnek  tartja,  de  egy  érdeméi,  hogy  képein  jelenik 
meg  először  a  nap  az  égen,  elvitatni  nem  engedi.  A  két 
Poussin,  Gaspard  és  Nicolas  befolyását  is  feltalálja 
Turner  néhány  képén,  de  a  legjótékonyabb  hatást  szerinte 
Cuyp  gyakorolta  egyszerűen  és  becsületesen  megfestett, 
vibráló  levegőjű  tájképeivel.  De  Horghe  cs  Rembrandt 
utolérhetlen  művészete  a  levegő  és  fényhatás  terén  mara¬ 
dandó  nyomokat  hagyott  több  képén ;  végül  korának  első 
tengerfestője  Vandevelde  volt  mestere  a  hullámok  meg¬ 
festésében. 

Ruskin  e  műve  korántsem  könnyű  olvasmány.  Agyon¬ 
gyötör  aprólékos  boncolgatásával,  elkábít  szédületes 
olvasottságával  és  lenyűgöz  kegyetlenül  éles  logikájával. 
Sokszor  nagyon  is  merész  állításokat  kockáztat,  sokszor 
megingat  oly  pilléreket,  melyeket  az  idők  végéig  rendít- 
hetleneknek  szeretünk  hinni,  pl.  Rafael  lekicsinylésében 
sokszor,  igen  sokszor  túllő  a  célon  angol  puritánizmu¬ 
sában,  de  végül  is  kibékít  és  meggyőz  kristálytiszta  erköl¬ 
csével,  lángoló  szeretetével  minden  szép  és  nemes  iránt 
és  lenyűgöz  hatalmas  ékesszólásával.  Mindenesetre  oly 
tényező  Ruskin  a  műtörténelemben,  akinek  ismerete  nélkül 
nem  hatolhatunk  elég  mélyen  be  a  művészi  produkció 
rejtelmes  műhelyébe.  O/.v.  B.  N.-né 

A  MODERN  NORVÉG  MŰVÉSZET 


norvég  művészek  hosszú  időn  át 
Németországot  keresték  föl  tanuló 
éveik  alatt.  A  múlt  század  közepe 
táján  Düsseldorfba  zarándokoltak ; 
később  Karlsruhe  volt  az  a  város, 
amelyben  legtöbben  — jobbára  tájképfestők  — 
összeverődtek.  Itt  1863  óta  Gude  Hans  norvég 
festő  és  tanár  volt  az  akadémia  vezetője  s  a 
fiatal  művészek  leginkább  tőle  kapták  első 
kiképzésüket.  Még  későbben,  a  hetvenes  évek¬ 
ben  München  lett  a  központ,  ahol  a  norvég 
művészek  tömörültek. 

A  hagyományok  és  a  kolorit-,  valamint  a 
motívum-választás  révén  a  norvég  művészet 
Németországhoz  volt  kötve;  lényegében  német 
művészet  volt,  norvég  földbe  átültetve.  Csak 
kevesen  voltak,  mint  Dahl  C.  Johan,  Fearn- 
ley  1  homas,  Tidemand  Adolph  és  Gude  Hans, 
akik  ebben,  a  szülőföldjüknél  jóval  nagyobb 
országban  is  érvényesülni  tudtak  és  művé¬ 
szetükbe  valami  egyéni  tónust,  valami  norvég 
jellegzetességet  hoztak,  mely  meghúzta  a  határ¬ 
vonalat  a  német  művészet  és  az  ő  művésze¬ 
tük  között. 

Az  az  esztendő,  amelyben  a  modern  nor¬ 
vég  festőművészet  megszületett,  1878,  a  párisi 


kiállítás  esztendeje  volt.  Bár  egyesek,  mint 
Collett  Fredrik  és  Nielsen  Amaldus  már  előbb 
szakítottak  a  német  művészettel  és  inkább  a 
nagy  francia  mestereknél  keresték  impulzu¬ 
saikat,  mégis  az  egész  vonalon  való  szakítás 
és  a  front-változtatás  csak  1878-ban  követke¬ 
zett  be  és  pedig  Krohg  Christian,  Thaulovv 
Fritz  és  Werenskiold  Erik  vezetése  alatt. 

Lehetetlen  lesz  egy  rövid  cikkely  szűk  kere¬ 
tében  mindazokról  szólanom,  akik  ott  voltak, 
hogy  a  harcot  végig  küzdjék  és  a  diadalt 
megszerezzék ;  nem  egy  név  lesz,  melyet  e. 
kell  hallgatnom,  amelynek  pedig  különben 
elég  jó  hangzása  van.  Be  kell  érnem  azzal 
hogy  felsoroljam  a  legkiválóbb  harcosokat 
akik  hosszú  évek  során  át  ráütötték  egyéni¬ 
ségük  bélyegét  a  norvég  művészetre,  mélynél 
reprezentatív  alakjai  voltak. 

Az  1878-ik  esztendő  óta  vált  észrevehetővé 
az  átvedlés,  mely  csakhamar  mint  kétségbe¬ 
vonhatatlan  tény  is  jelentkezett.  Tömegesen 
hagyták  el  a  művészek  a  német  műtermeket 
hogy  Párisban  megtelepedjenek.  A  szabadban 
való  festés,  a  plein  air,  mint  valami  kinyilat¬ 
koztatás  hatott  ezekre  a  művészekre ;  siettek 
palettájukat  mindazoktól  az  aszfalt-barna  és 
feketés  színektől  megtisztítani  és  erélyes  kéz¬ 
zel  dobtak  félre  mindent,  ami  őket  a  német 
művészetre,  a  német  lelkületre  emlékeztette. 

Valósággal  olyan  volt  ez,  mint  a  fiatal  művé¬ 
szek  egész  vonalának,  egész  seregének  a  meg- 
futamodása.  Pálcát  törtek  minden  műterem¬ 
művészet  fölött  és  mindent  természet  után 
akartak  megfesteni.  Ezek  a  fiatal  művészek 
a  naturalizmus  zászlaja  alatt  hallatták  első 
csatakiáltásukat  és  ez  a  zászló  volt  az,  amely 
alatt  végre  diadalra  is  jutottak. 

Mikor  a  nyolcvanas  évek  beköszöntőitek, 
valami  erőteljes  szellemű  áramlat  hömpöly¬ 
gőd:  keresztül  a  mi  országunkon.  Björnson 
és  Ibsen  évek  során  adták  közre  hatalmas, 
problémákkal  terhes  alkotásaikat,  melyek  a 
lelkeket  lángra  lobbantották.  A  mi  politikai 
légkörünk  soha  úgy  telítve  nem  volt  villamos¬ 
sággal,  mint  akkor ;  a  jobboldaliak  és  a  sza¬ 
badelvűek  valóságos  élet-halál  harcot  vívtak 
egymással.  És  a  jobb  oldal  volt  az,  mely  a 
fejlődés  folyamán  alul  maradt  és  1884-ben 
megalakult  a  mi  első  szabadelvű  és  parla¬ 
mentáris  kormányunk. 

Annakelőtte  a  norvég  művészek  mintegy 
önkéntes  számkivetésben  éltek.  Bár  a  szívük 
hű  maradt  szülőföldjükhöz,  mégis  Németország 


volt  voltaképpeni  hazájuk  és  többnyire  csak 
rövid  tanulmány  utakat  tettek  Norvégiában.  A 
legtöbben  szerették  ugyan  hazájukat,  de  szinte 
átment  a  vérükbe  az  a  felfogás,  hogy  lehe¬ 
tetlen  abban  a  kis  országban  élniök,  amely¬ 
nek  a  talajából  fakadtak.  Most  egyszerre  azon¬ 
ban  úgy  érezték,  mintha  hazájuk  ezer  han¬ 
gon  szólította  volna  őket,  hegyek  és  völgyek 
csábították  őket,  valamint  a  viharvert  tenger¬ 
partok  és  az  éjféli  nap,  mely  az  év  felerészét 
egyetlen  hosszú  és  ragyogó  nappá  varázsolta. 

A  vándormadarak  visszatértek  hazájukba. 
És  ezúttal  mindenkorra. 

Eljöttek,  szívükben  a  lelkesedés  füzével  és 
lelkűkben  mindama  sok  újjal,  amit  láttak.  Eljöt¬ 
tek,  kezükben  tele  virággal,  s  legfőbb  vágyuk 
az  volt,  hogy  ezekkel  a  virágokkal  honfitársai¬ 
kat  teleszórhassák.  De  otthon  hidegség,  több 
mint  hidegség,  nyilvánvaló  ellenséges  indulat 
fogadta  őket.  Egy  kisebb  csoport,  minden  külö¬ 
nösebb  jelentőség  nélkül  való  festővel  állot¬ 
tak  szemben,  akik  otthon  tengődtek ;  de  szem¬ 
ben  állottak  a  közönségnek  egész  tömör  több¬ 
ségével  is,  mely  megszokta,  hogy  a  művészetet 

A  modern  norvég  művészet 


„made  in  Germany“  pápaszemen  keresztül 
nézze  és  mely  az  új  irányt  minden  habozás 
nélkül,  mint  durvaságot  és  dilettantizmust  el¬ 
vetette. 

Makacs  küzdelem  fejlődött  ki  az  ellenséges 
pártok  között.  A  többség  megingathatatlan 
volt ;  az  új  művészetet  egyszerűen  társada¬ 
lomellenesnek  fogta  fel  és  minden  tőle  telhe¬ 
tőt  elkövetett,  hogy  azt  megtörje.  A  művészek 
közt  azonban  volt  három  ember,  aki  nem 
adta  meg  magát,  Thaulow,  Krohg  és  Weren- 
skiold.  A  kathedráról  és  a  lapokban  egyaránt 
küzdöttek  a  művészetükért.  Olyan  átlátszó¬ 
sággal,  mely  valósággal  elvakított  és  olyan 
fölényes  érveléssel,  mely  tiszteletet  parancsolt, 
szálltak  szembe  ellenfeleikkel,  akiknek  az 
ellenvetései,  melyeket  a  régi  idők  hírnökei  tol¬ 
mácsoltak,  mind  bágyadtabbak  lettek,  aszerint, 
amint  az  új  emberek  támadásai  szaporodtak 
és  fegyvereik  élesebbekké  lettek. 

De  a  leghatásosabb  fegyver,  amelylyel 
diadalukat  végre  is  kiküzdötték,  a  maguk 
nagy  és  ragyogó  művészete  volt.  Nem  is  kel¬ 
lett  hozzá  valami  sok  esztendő,  hogy  a  művé¬ 
szek  felfogása  diadalt  arasson.  A  naturalizmus 
föltétien  úrrá  lett  a  norvég  művészetben. 

A  modern  norvég  művészetről  szólván, 
mindenekelőtt  az  úttörők  közül  kettőről,  Niel- 
sen  A  maidusról  és  Collett  Fredrikről  kell 
megemlékeznünk,  akik  még  élnek  és  előre¬ 
haladott  koruk  ellenére  is  még  fiatalos  tűzzel 
és  épp  oly  lelkesedéssel  működnek,  mint  a 
küzdelem  emlékezetes  esztendeiben. 

Nielsen  Amaldus  fiatal  éveiben  Gude  tanít¬ 
ványa  volt,  de  csakhamar  szakított  vele;  később 
csak  a  természetet  vallotta  kizárólagos  tanító 
mesterének.  Ő  is  egyike  azoknak  a  kevesek¬ 
nek,  akik  egész  életüket  hazájukban  töltötték, 
de  kortársaival  ellentétben  mindjárt  nagy 
rokonszenvvel  és  megértéssel  fordult  az  új 
irány  felé.  A  szabadban  való  festés  elvét 
azonnal  a  magáévá  tette  —  úgy  látszott, 
mintha  ez  az  elv  úgy  homályosan  az  ő  lel¬ 
kében  is  ott  derengett  volna,  de  nem  volt 
elég  ereje  hozzá,  hogy  teljes  napfényre  jöj¬ 
jön  —  és  későbben  sokszor  lehetett  őt  a 
tengerparton,  az  ő  voltaképpeni  birodalmában 
látni,  amint  szemeit  a  csupasz  zátonyokon  és 
szigetecskéken,  valamint  a  tengeren  pihen¬ 

tette,  amely  őnála  sohasem  háborog  zord 
őserejében,  hanem  szelíd,  nyári  szellő  lehel¬ 
jeiében  fodrozza  apró  hullámocskáit.  Egyike 
ő  a  legigazságszeretőbb  festőknek,  akik  csak 
Norvégia  földjétől  tanultak;  soha  nem  alku¬ 
szik  a  lelkiismeretével.  Képein  valami  nagy, 
fájdalmas  hangulat  ömlik  el,  finom  és  szép¬ 
séggel  telített  érzéke  a  legnyomorúságosabb 
tájat  is  pompás  tündérmesévé  tudja  varázsolni. 

Collett  Fredrik  korán  ment  Párisba,  ő  volt 
az  első  norvég  festő,  aki  francia  akadémiát 
keresett  föl  és  francia  befolyás  alá  került. 
Első  munkái  nem  egységesek  és  nagyon 
egyenlőtlenek ;  csak  mikor  már  túl  volt  a 
fiatalságon,  akkor  jelentkezett  olyan  mester¬ 
nek,  aminő  most  is.  Elmondhatjuk,  hogy 
Collett  voltaképpen  csak  akkor  lett  festővé, 
mikor  a  norvég  telet  az  ő  hatalmas  hótöme¬ 
geivel  és  a  rohanó,  jéglepte  folyókat  az  ő 
habzó,  fekete  örvényeivel  fölfedezte. 

A  norvég  művészet  „charmeuC-je  Thau- 

low  Fritz  volt.  Most  ő  is  elhagyott  bennünket; 
sohase  fogjuk  többé  látni  az  ő  óriási  alak¬ 
ját,  szép  magasan  fölszegett  fejét,  sohase 
fogjuk  hallani  többé,  amint  lelkesen  beszél  a 
művészetéről,  amelynek  egész  életét  szentelte. 
1890  óta  Thaulow  nem  Norvégiáé  többé,  ha¬ 
nem  Európáé,  Amerikáé,  az  egész  világé. 
Csak  nagy  ritkán  küldött  egy-egy  képet  a 
hazájába.  De  a  küzdelem  éveiben  természe¬ 
tesen  ő  volt  a  fiatal  művészek  feje,  akinek 
a  festőállványa  köré  valamennyien  csoporto¬ 
sultak  és  akinek  minden  legkisebb  elejtett 
szavára  esküdtek. 

Thaulow  tengerfestőnek  indult,  de  csak¬ 
hamar  szakított  a  tengerrel.  A  norvég  tél  volt 
az,  mely  őt  is,  mint  később  Collett-et  von¬ 
zotta.  De  ellentétben  az  utóbbival,  aki  a  havat 
csak  sűrű,  alacsony,  borús  és  zivataros  ég¬ 


boltozat  alatt  szereti,  Thaulow  a  magas,  fel¬ 
hőtlen  égért  s  a  nagy  hatalmas  hómezőkért 
rajong,  amelyet  a  nap  aranyos  fénynyel, 
finom,  kékes  és  átlátszó  árnyékokkal  hint 
be.  Az  első  években,  amikor  még  egészen  a 
miénk  volt  és  mielőtt  általánosan  elismert 
világhírnevére  szert  tett,  Krohg-gal  és  Weren- 
skiold-dal,  Munthe  Gerhard-dal  és  Petersen 
Eilif  fel  ő  volt  az,  aki  a  mi  művészetünkre  rá¬ 
nyomta  annak  az  egyénien  norvég  jellegnek 
a  bélyegét,  melyet  az  mind  máig  megőrzött. 

Krohg  Christian  volt  talán  a  legmodernebb 
e  tehetséggel  gazdagon  megáldott  emberek 
sorában.  Művésztársai  közt  nem  volt  egy 
sem,  akit  a  mi  nagy  költőink  alkotásai  any- 
nyira  megihlettek  volna.  Egész  szenvedéllyel 
sietett  ezeknek  a  segítségére.  Egyik  képet  a 
másik  után  festette,  melyek  mind  a  társada- 

lom  igazságtalanságát  illusztrálták.  És  ha  úgy 
találta,  hogy  az  ecsettel  nem  tudja  mindazt 
kifejezni,  ami  a  lelkét  nyomta,  tollat  ragadott. 
Irt  egy  „Albertina“  című  regényt,  mely  egyike 
az  újabb  norvég  irodalom  legnagyobb  port 
fölvert  alkotásainak.  Jobban  ismeri  mint  mű¬ 
vésztársai  közül  bárki  a  halászok  és  a  ten¬ 
gerészek  életét. 

Krohg  Christian  egyike  a  mi  legerőteljesebb 
művészegyéniségeinknek,  egyike  azoknak,  akik 
otthon  a  legmaradandóbb  nyomot  hagyták 
maguk  után.  Ez  idő  szerint  a  párisi  Colarossi 
akadémián  egyike  a  legnagyobb  tiszteletben 
és  becsülésben  álló  tanároknak. 

Egyike  azoknak,  akiket  a  naturalizmus  új 
evangéliuma  a  legkorábban  s  a  legerőtelje¬ 
sebben  megkapott,  Werenskiold  Erik  volt,  aki 
egyúttal  azoknak  is  egyike,  akik  a  legnagyobb 
hévvel  buzgólkodtak,  hogy  az  új  irányt  biz¬ 
tos  révbe  vezessék.  Illusztrátoraink  között  ő 
áll  a  legelső  helyen ;  senki  a  norvég  nép¬ 
humort  a  maga  legbelsőbb  lényegében  úgy 


meg  nem  értette,  mint  ő.  A  mi  népmeséink¬ 
kel  úgyszólván  azonosította  magát ;  ezekhez 
készült  rajzai  szinte  folytatják  és  kiegészítik 
a  meséket  s  egyedüli  és  tökéletes  kifejezői 
annak  a  szellemnek,  mely  a  mesékből  felénk 
árad.  És  a  mi  régi  királymondáinkat,  Sturla- 
sons  Snorre  mondáit,  a  maguk  komor  vad¬ 
ságában  olyan  tisztán  és  nemesen  adta  vissza 
rajzaiban,  hogy  soha  még  Norvégiában  ezek¬ 
nél  különb  illusztrációk  nem  készültek.  De 
azért  Werenskiold  mint  festő  is  kimagaslik 
művésztársai  közül.  Az  ő  „Paraszttemetés “-ét, 
mely  a  mi  Nemzeti  Múzeumunkban  függ  itt¬ 
hon,  még  ma  is,  mint  a  nyolcvanas  évek 
művészetének  a  megtestesítőjét  csodáljuk. 

Ibsenről  festett  arcképének  a  sokszorosí¬ 
tásai  Magyarországon  sem  ismeretlenek;  cso¬ 
dálatot  gerjesztő  lélektani  éleslátással,  mely 
semmiben  sem  áll  a  Lenbaché  mögött,  adta 
vissza  ennek  a  rejtelmes,  nagy  és  magános 
költőnek  szédítő  mélységeit.  Werenskiold,  öt¬ 
ven  és  néhány  éves  kora  ellenére  is  fiatalabb, 

mint  akár  a  legfiatalabbak,  épp  oly  lelkes, 
mint  volt  ifjú  éveiben,  rajongó  azzal  szem¬ 
ben,  amit  helyesnek  tart,  nagy  művész,  nagy 
ember,  egyeneslelkű,  de  a  természettel  szem¬ 
ben,  mely  minden  igaz  művészetnek  a  daj¬ 
kája,  alázatos  és  imádattal  teljes. 

Az  említettekhez  csatlakozik  csakhamar 
két,  velük  egyívású  művész,  Petersen  Eilif  és 
Munthe  Gerhard. 

Petersen  Eilifre  nézve  az  átmeneti  időszak 
a  többiekénél  valamivel  tovább  tartott;  lehet, 
hogy  ő  valamivel  mélyebb  gyökeret  vert  a 
német  talajban,  mint  ezek.  0  már  huszas 
évei  kezdetén  feltűnést  keltett  Németország¬ 
nak  a  művészet  iránt  érdeklődő  köreiben 
figurális  képeivel  és  Németországban  biztos 
jövőnek  nézett  elébe.  De  ő  is  csak  úgy  járt, 
mint  művésztársai  valamennyien:  mikor  meg¬ 
szólalt  a  hazája  hangja,  habozás  nélkül  kö¬ 
vette,  csomagolt  és  megindult  hazafelé.  Ragyogó 
technikájával,  biztos,  festői  modorával,  erős 
és  megingathatatlan  támaszává  lett  az  új 
iskolának.  És  lassanként  teljesen  megszaba¬ 
dult  a  müncheni  iskola  barnás  tónusaitól, 
úgy  hogy  az,  aki  most  az  ő  derült,  napos 
képeit  látja,  aligha  fogja  felismerni  benne  az 
egykor  ünnepelt  müncheni  festőt,  aki  előtt 
Németország  bármely  akadémiájának  a  tanári 
széke  nyitva  állott.  Petersen,  mint  táj-  és 
arcképfestő  is  kiválót  alkotott,  egy  arcképe, 
mely  Garborg  költőt  ábrázolja,  s  mely  a  mi 
Nemzeti  Múzeumunkban  függ,  úgy  ragyogó 
jellegzetessége,  mint  festői  beállítása  révén  a 
skandináv  arcképfestészet  legjobb  alkotásai 
közé  tartozik. 

Munthe  Gerhard  mint  festő,  kizárólag  a 
tájképfestészetnek  szentelte  magát,  s  rende¬ 
sen  a  tágas  völgyeket,  a  széles  térségeket 
festi,  ahol  a  szem  messze  elkalandozhat,  ahol 
a  természet  nem  rémületet  kelt  hatalmas  ere¬ 
jével,  hanem  kedvesen,  mosolyogva  gyönyör¬ 
ködtet.  Az  a  képessége,  amellyel  a  terep 
legapróbb  részleteit  is  ábrázolni  tudja,  való¬ 
ban  csodálatraméltó,  színei  derűsek  és  erő¬ 
teljesek.  Legkiválóbb  tájképfestőink  közé  tar¬ 
tozik.  Emellett  azonban  Munthe  mint  dekoratív 
művész  is  előkelő  helyet  foglal  el  művészeink 
sorában.  Az  ő  dekoratív  rajzai,  szőnyeg-tervei 
és  ékszer-vázlatai  valósággal  forradalmat  tá¬ 

masztottak  a  norvég  ízlés  terén  s  a  mi  mű¬ 
iparunk  és  díszítő  művészetünk  előtt  egészen 
új  utakat  nyitottak  meg.  Dekoratív  művé¬ 
szeink  sorában  ma  a  legelső  helyen  áll  és 
eredetiség  dolgában  tán  egész  Európában  rit¬ 
kítja  párját. 

Ez  az  öt  művész  képezi  a  mi  fiatal  művé¬ 
szeink  „stock“-ját,  s  ez  az  oka  annak,  hogy 
velük  egyenként  aránylag  oly  bőven  foglal¬ 
koztam. 

Korra  nézve  az  eddig  említettek  mindeni- 
kénél  idősebb  Sinding  Ottó,  aki  az  északi 
világ  és  a  Lofoten-ek  festője.  Az  ő  képei  az 
észak  meredek  sziklákkal  övezett  szűk  fjord- 
jaiba  vagy  a  halász-helyekre  vezetnek  el  ben¬ 
nünket,  ahol  szorosan  egymás  mellett  sora¬ 
koznak  az  észak  halászbárkái,  melyek  karcsú 
tartásukkal  Venezia  gondoláira  emlékeztetnek. 
Sinding  Ottó  művészete  jórészt  Németország¬ 
ban  gyökerezik.  Sok,  sok  év  óta  ott  van  a 
hazája  s  ez  idő  szerint  is  Münchenben  taná- 
roskodik. 

Ennek  a  nemzedéknek  született  festője 
Heyerdahl  Hans,  aki  úgy  meg  volt  áldva  tehet¬ 
séggel,  hogy  abban  a  korban,  amelyben  má¬ 
sok  még  az  iskola  padját  koptatják,  ő,  látszó¬ 
lag  minden  megerőltetés  nélkül,  feljutott  a 
mesterek  közé.  „Ádám  és  Éva“  című  fest¬ 
ményével  már  húsz  éves  korában  megkapta 
a  párisi  Sálon  aranyérmét  és  nem  sokkal 
ez  után  a  francia  állam  megvásárolta  egy 
másik,  „A  haldokló  gyermek"  című  festmé¬ 
nyét,  mely  ezenkívül  még  egy  két  évi  firen¬ 
zei  tartózkodásra  szóló  ösztöndíjat  is  szerzett 
neki.  Heyerdahl  Hans  a  mi  legfinomabb  kolo¬ 
ristánk  és  egyik  legtartalmasabb  tehetségünk, 
aki  a  figurálás  és  a  tájkép  terén  egyaránt 
kiváló. 

A  norvég  tájképfestésről  szólván,  nem 
mulaszthatjuk  el  Skredsvig  Christian  és 
Glöersen  Jacob  nevét,  akik  mind  a  ketten 
jelentékeny  és  önálló  alkotásokkal  gazdagí¬ 
tották  a  norvég  művészetet,  különösen  az 
első,  a  mi  festőink  lírikusa,  aki  kivált  régebbi 
képeibe  olyan  költői  hangulatot  lehelt,  mely 
valami  halkan  zümmögő  dal  varázsával  ha¬ 
tott  reánk. 

Soot  Ey^olf  kevéssé  termékeny,  de  nagyon 
is  számottevő  művész.  Legjobb  képeiben  — 

amelyek  mind  figurális  alkotások  vagy  arc¬ 
képek  —  bensőséges  erőt  és  feladatai  iránt 
való  teljes  és  szenvedélyes  odaadást  árul  el. 

Kittelsen ,  Werenskiold-dal  együtt  illusz¬ 
trálta  a  mi  népmeséinket ;  ezen  a  téren  mély¬ 
séges  intuícióval  értette  át  a  groteszk  elemet 
és  úgy  festi  előttünk  az  ördögöt  a  falra,  hogy 
azt  hisszük,  valósággal  látjuk  őt.  Az  észak¬ 
vidékről  festett  vízfestményei  finom  és  költői 
kedélyről  tesznek  tanúbizonyságot. 

A  fiatalabb  nemzedék,  mely  ezután  követ¬ 
kezett,  elődeinél  könnyebben  jutott  hozzá 
festői  meggyőződéseihez.  Ez  a  nemzedék  köz¬ 
vetlen  utóda  az  előzőnek,  mely  könnyű  szer¬ 
rel  tette  a  magáévá  azokat  a  sikereket,  me¬ 
lyekhez  az  öregek  csak  kemény  küzdelem 
árán  juthattak  hozzá.  A  fiatal  művészeknek 
nem  kellett  kerülőt  tenniök  Németországon 
keresztül.  Legott,  mint  teli  vér  naturalisták 
ugrottak  ki  a  versenytérre. 

Ennek  a  közbülső  nemzedéknél':  legtehet¬ 
ségesebb  és  legsokoldalúbb  tagja,  Munch 
Edvard.  Mint  valami  bőség  -  szaruból,  úgy 
ontja  tarka  egymásutánban  a  tájképeket  és 
figurális  alkotásokat,  arcképeket  és  kőrajzo¬ 
kat,  rézkarcokat  és  fametszeteket.  De  eg}fet- 
len  más  norvég  művészről  sem  voltak  any- 
nyira  eltérők  a  nézetek  és  egyik  körül  sem 
folyt  oly  makacsul  a  harc,  mint  ő  körűié. 
Talán  a  magyar  közönségnek  is  van  róla 
tudomása,  hogy  Munchnak  egy  Berlinben 
rendezett  kiállítása  volt  az,  mely  a  német 
művészvilágban  bekövetkezett  szakadásnak 
az  utolsó  lökést  megadta.  Azóta  a  küzdelem 
hullámai  elsimultak  és  Munch  az  ő  nemzeté¬ 
nek  az  öntudatában  már  rég  elfoglalta  a  leg¬ 
eredetibb,  legszenzitivebb  norvég  művészek 
egyikének  a  helyét.  Eleinte  tanárának,  Krohg 
Christiannak  a  nyomdokain  haladt,  előadása, 
modora  azonban  lélekkel  teljesebb,  tartalma¬ 
sabb  és  idegesebb  volt.  Legjobb  képeit  valóság¬ 
gal  minden  idegszálával  és  egész  leikével 
festi.  Olykor  úgy  rémlik,  mintha  képeiben 
szét  akarná  robbantani  a  festészet  határait, 
így  mikor  ecsetjével  és  színeivel  az  aggoda¬ 
lom,  a  féltés,  a  lelki  egyedülvalóság  lelki- 
állapotát  akarja  festeni.  De  olyan  széles  a 
látóköre  ennek  a  művésznek,  olyan  mélyen 
be  tud  hatolni  az  emberi  lélek  redői  közé, 


hogy  talán  éppen  azok  a  képei,  melyek  lát¬ 
szólag  a  festő  művészetének  a  legszélsőbb 
határain  is  kívül  esnek,  éppen  azok  a  képei 
a  legfeledhetetlenebbek  előttünk.  A  mi  Nem¬ 
zeti  Múzeumunk,  alkotásainak  egész  sorozatát 
őrzi,  melyek  méltán,  mint  a  gyűjtemény  gyön¬ 
gyei  élnek  a  köztudatban. 

Munch  Edvard  hatalmas  művészegyénisége 
mellett  egy  Wentzel  Gustav  s  egv  Ström 
Halfdan  művészete  könnyen  halványnak  látsz - 
hatik.  Pedig  az  alsóbb  polgári  osztály  és  a 
szegényes  viskók  világából  vett  interiőrjeik- 
ben  nem  egy  erőteljes  és  megdöbbentően 
igaz  alkotással  gazdagították  művészetünket. 
Ström  Halfdannak  van  a  párisi  Musée  de 
Luxembourgban  egy  „Gyermekét  szoptató  anya  “ 
című  festménye,  mely  kifejezésének  a  benső- 
ségével,  érzésének  a  mélységével  és  biztos 
technikájával  ellenállhatatlanul  magával  ra¬ 
gadja  a  nézőt.  Valósággal  szerencsétlenség, 
hogy  ez  az  alkotás  reánk  nézve  elveszett. 

Ebből  a  közbülső  nemzedékből  fel  kell 
még  említenem  a  széptehetségű,  de  sajnos, 
korán  elhunyt  Sörensen  Jörgen-t,  aki  művé¬ 
szetében  tanító  mesterének,  Thaulownak  a 
nyomdokain  haladt  és  Krohg  Odá-t,  Krogh 
Christian  feleségét,  aki,  különösen  az  utóbbi 
években  mint  arcképfestőnő  nem  mindennapi 
tehetségnek  adta  jelét.  Eiebakke  August  is 
kiváló  tehetséget  árult  el  figurális  képeiben, 
mely  előkelő  helyet  biztosít  számára  a  nor¬ 
vég  figuralisták  között. 

Ha  most  rátérünk  a  legfiatalabb  nemze¬ 
dékre,  arra,  amelynek  tagjai  a  harmincas  évek 
körül  vannak,  de  a  harmincat  még  meg  nem 
haladták,  úgy  azt  találjuk,  hogy  ennek  a  nem¬ 
zedéknek  az  arculata  sok  tekintetben  külön¬ 
bözik  elődeiétől. 

Munch  Edvard,  aki  - — -  az  ember  akár  es¬ 
küt  tehetett  volna  rá  —  nem  is  gondolt  arra, 
hogy  iskolát  alapítson,  csaknem  valameny- 
nyiükre  ráütötte  a  maga  egyéniségének  a 
bélyegét.  Azok  közül,  akik  mentek  maradtak 
Munch  befolyásától,  fölemlítem  Egedius  Half- 
dan-t,  aki,  bár  már  22  esztendős  korában 
elragadta  a  halál,  mégis  ráért  arra,  hogy  ma¬ 
radandó  becsű  műveket  alkosson  és  Sohlberg 
Haraldot,  aki  az  ő  izzó  képeinek  bensőséges 
rajzával  olykor  a  japánokra  emlékeztet.  A  leg- 

fiatalabbak  közt  Astrup  Nikolai  látszik  olyan¬ 
nak,  aki  a  jövőben  a  mi  művészetünkben 
vezetni  fog. 

Norvégia  kicsiny  és  szegény  ország,  mely 
művészeinek  nem  mindig  nyújthatott  kedvező 
viszonyokat,  szobrászaival  azonban  a  szó 
szoros  értelmében  mostohán  bánt  el.  Éppen 
azért  jelentősebb  szobrászainknak  szerfölött 
csekély  a  száma. 

Sinding  Stefan  korán  elhagyta  hazáját  és 
megszerezte  a  dán  állampolgárságot.  Az  utolsó 
emberöltő  óta  Kopenhágában  lakik  állandóan 
és  művészete  inkább  Dániáé,  mint  a  mienk. 
Nemzeti  Múzeumunkban  több  szoborcsoport 
látható  tőle,  melyek  mindenike  jól  átgondolt 
kompozíciójával  és  nagy  plasztikai  tudásával 
kelt  feltűnést. 

Eredetibb  és  erőteljesebb,  sokkal  inkább 
norvég  és  jóval  eredetibb  Utsond  Gunnar. 
Az  a  nagy  csoportja,  melynek  tárgya  a  mi 
mithologiánkból  van  merítve  s  mely  a  leg¬ 
utóbbi  párisi  világkiállításon  látható  volt,  örökre 


megmarad  mindazok  emlékezetében,  akik  csak 
egyszer  is  látták. 

De  mint  a  legnagyobb,  a  legsajátszerűbb, 
egészen  külön  helyet  foglal  el  szobrászaink 
között  Vigeland  Gustav.  Úgy  tetszik,  mintha 
nemzetünknek  minden  plasztikai  tehetsége  eb¬ 
ben  az  egyetlen  emberben  tömörült  volna  össze. 
A  meztelen  emberi  testet  ízről-ízre  ismeri.  Gigászi 
erővel,  ideges  szenzibilitással  ábrázolja  az  em¬ 
bert  örömében  és  bánatában,  szerelmi  mámo¬ 
rában  és  fájdalmában.  Vigeland  Gusztáv  egv 
külön  monográfiát  érdemelne.  A  mai  kor  szob¬ 
rászatéban  egyenértékű  ő  a  legnagyobbakkal, 
és  egy  sincs,  aki  őt  felülmúlná. 

Végezetül  még  egyszer  ismétlem :  nagyon 
sok  olyan  művészünk  van,  aki  kiváló  műve¬ 
ket  alkotott,  s  akinek  a  nevét  nem  volt  alkal¬ 
mam  megemlíteni.  Kénytelen  voltam  a  leg¬ 
nagyobb  művészegyéniségekre  szorítkozni, 
akik  markáns  egyéniségükkel  az  utolsó  két 
évtizedben  Norvégia  művészetére  a  legjellem¬ 
zőbbek  voltak.  Thorolf  Holmboe 

PAUL  CÉZANNE 

kkor  éreztem  meg  a  maga  valójá¬ 
ban  Cézanne  erejét,  mikor  a  párisi 
Sálon  d’automne  tavalyi  kiállítá¬ 
sán  tíz  képét  láttam  együtt,  egy 
falon  —  rengeteg  más  kép  köze¬ 
pette.  Kétezer  műtárgy  között  toronymagas¬ 
ságra  emelkedtek  ki  az  ő,  első  pillanatra  igény¬ 
telen  dolgai.  Köröttük  a  kis  és  nagy  termekben 
jelen  volt  jóformán  az  egész  modern  francia 
piktúra.  Képviselve  volt  minden  irány,  de  leg¬ 
főképp  azok,  melyeknek  Cézanne,  Gauguin, 
van  Gogh  mutatott  utat.  Szín,  szín  minden¬ 
felé.  Harsogó,  egymást  túlkiabáló  színek,  fék¬ 
telen  tobzódás.  Egy  nagy  teremben  különösen 
együvé  kerültek  a  legvakmerőbb  és  legélesebb 
színhatásokat  kereső  piktorok.  Az  ember  kábult. 
Megrohanták,  ostromolták,  végül  egymást  ver¬ 
ték  agyon  a  színek.  Igen,  és  végül  - —  a  szí¬ 
nekben  fürdő  egész  terem  szürkének  látszott, 
fakónak,  rettenetesen  szürkének,  színtelennek. 
A  végsőkig  feszített  színszenzációk  után  fárad¬ 
tan  és  fásultan  került  a  megvakított  szemlélő 
a  —  Cézanneok  elé.  És  akkor  egyszeriben 
nagy  megkönnyebbülést  érzett,  kikerülvén  a 
színek  kétségbeesett  csatájából  és  nagy  föl¬ 
üdülést,  hogy  szembetalálta  magát  ezekkel  a 
keresetlen,  de  határozott  szavú  dolgokkal. 
Amazok,  a  sokaság,  elkeseredett  és  izzadó, 
kínos  és  kínzó  viaskodói  a  színproblémának; 
ez,  Cézanne,  élő  és  megnyugtató  megoldása 
ugyanennek  a  problémának.  A  bábeli  zsivaj- 

bán  dermesztőleg  hatott  hangjának  tompa¬ 
sága;  tompa  és  erős,  mint  a  földrengés  szava. 
Közel  kétezer  kép  igyekezett  itt  egymást  túl¬ 
kiabálni;  végül  mégis  nem  lehetett  másnak 
szavát  hallani,  csak  Cézanneét  és  még  vala¬ 
kiét,  két  külön  teremben,  Gauguinét.  Mi  volt 
a  titka  ennek  a  fölénynek?  Az  a  két  portré, 
néhány  tájkép,  néhány  csöndélet  önkéntelenül, 
miért  rítt  ki  annyira  ebből  a  miliőből,  ahol 
minden  a  kirívást  célozta?  Hisz  oly  igény¬ 
telenek,  egyszerűk,  a  többiekhez  képest  való¬ 
sággal  fakók  és  szürkék  voltak  ezek  a  képek. 
Rajtuk  némi  zöld,  aztán  narancssárga,  meg 
kék,  széles,  sima  foltokban,  egymás  mellett. 
Egy  Matisse  vagy  Mauguin  mellett  tán  feke¬ 
tének  hatnának,  ha  akármilyen  szomszédság¬ 
ban  mégis  nem  Cézanne  kerekednék  fölül. 
Mert  fölülkerekedik.  Erős  konstrukciójával, 
színeinek  —  melyek  sohasem  kiáltok  —  ele¬ 
mentáris  erejével;  azzal,  hogy  ezek  a  színek 
nem  verik,  hanem  támogatják  egymást,  egyik 
sem  él  külön,  hanem  mindnyájan  közös,  szerves 
életet  élnek;  nem  külön  az  egyes  színek  adják 
meg  a  kép  hangját,  hanem  valamennyien 
együttvéve;  a  színek  tehát  nem  önmagukért 
vannak,  hanem  a  kép  tónusáért.  Halk  színeket 
Cézanne  a  legerősebb  tónussá  tud  hangolni, 
míg  a  többieknél  a  színek  közt  elvész  a  tónus. 
Csak  annyira  feszíti  a  színek  erejét,  amíg  azt 
a  valőr  elbírja;  a  többieknél  a  súlyos  szín- 
koloncok  alatt  nyomorék  és  nyakatört  valőr 
halódik.  Nem  játék  és  nem  találgatás  neki 
a  színproblémával  való  bajlódás;  tragikus 
komolysággal,  félelmes  meggyőződéssel  veti 

rá  magát.  Reáteszi  mindenét.  És  mivel  erős 
ember  és  nagy  hit  van  benne,  győz.  És  ismét 
fölülkerekedik,  mert  lélekkel  alkotja  művé¬ 
szetét,  csak  magából  és  csak  a  természetből. 
Es  a  modern  diszharmóniák  közé  megdönt¬ 
hetetlenül  beleékeli  a  maga  ősi  harmóniáját. 

A  tíz  Cézanne-képre  hamarosan  gyászfátyol 
került.  Az  örök  ifjú  mester,  akinek  dolgai 
szinte  fiatalodtak  évről-évre,  meghalt.  Hatvan¬ 
hét  éves  volt.  Amily  nesztelenül  élt,  olyan 
nesztelenül  tűnt  el  az  életből.  Fejlődött  élete 
utolsó  percéig,  ereje  nőtt  évei  számával.  Soha 
nem  adta  jelét  fáradságnak,  lankadásnak,  kiáb¬ 
rándulásnak.  Mindvégig  gyerekes  hittel  és 
lelkesedéssel  dolgozott  művészetén,  nem  csa¬ 
lódva  ösztönében,  mely  vitte,  ragadta  magával. 
Ösztön-ember  volt  s  mint  ilyen,  kívül  állt  az 
egyetemes  piktura  fejlődésének  mozgalmán. 
Illetve  kívül  állt,  amíg  akarata  nélkül  be  nem 
vonták  s  meg  nem  tették  mesterré,  minta¬ 
képpé,  új  irányok  kezdőjévé.  Neki  magának 
eszeágában  sem  volt  a  modern  piktura  fejlő¬ 
désébe,  történetébe  beleavatkozni,  nem  mások 
számára  kereste  azt,  amit  meg  is  talált,  hanem 
kizárólag  magának.  Élete  utolsó  néhány  esz¬ 
tendejéig  jóformán  alig  tudtak  róla,  annyira 
értett  az  elbujáshoz.  Egyesek  ajkán  élt  csak, 
mint  legendás  alak,  akit  nem  látott,  nem 
ismer  senki,  de,  aki  valahol,  a  világnak  valami 
félreeső  zugában  mesterműveket  termel.  Mint 
kezdő  ember,  nem  vonta  el  magát  teljesen  a 
nyilvánosságtól;  ő  is  ott  volt  az  école  de 
Batignollesban,  Manet  mellett.  Részt  vett  az 
impresszionisták  első  egységes  kiállításán,  1874- 
ben,  Nadarnál.  Azután  eltűnt.  Csak  itt-ott 
lehetett  hallani  olykor  a  képeiről,  melyeket 
sosem  szignált  s  amelyekről  csodákat  meséltek 
bámulói.  Szülőföldjén,  Provenceban  élt  és 
dolgozott  nagyrészt.  Kezdetben  Zola,  akivel 
együtt  indult  Páris  meghódítására,  volt  meg¬ 
hitt  barátja.  Idővel  vele  is  megszakadt  érint¬ 
kezése.  Művészete  önálló,  eredeti  kibontako¬ 
zásának  ideje  a  hatvanas  évekre  esik,  amikor 
még  valósággal  fekete  képeket  fest,  a  hetvenes 
évek  táján  tisztul  és  világosodik  palettája. 
1895-ben  Vallard  a  rue  Laffitten  mintegy  50 
Cézanne!  állított  ki,  ami  szenzációs  meglepetés 
számba  ment.  Ekkor  hullott  le  a  lepel  a  tit¬ 
kolózó  művészről.  A  modern  piktura  történe¬ 


tébe  tulajdonképpen  csak  ekkor  lépett  bele 
egész  súlyával  ez  az  ember,  akihez  jelentőség 
dolgában  csak  Manet  fogható.  Mellette  erősen 
hatott  Gauguin  és  van  Gogh,  de  a  túlsúly 
mindmáig  Cézanneé  maradt.  A  csak  magá¬ 
nak  dolgozó  művészé,  aki  semmi  sem  volt 
kevésbbé,  mint  apostol,  tanító,  forradalmár. 

A  szántszándékkal  keresett  splendid  isola- 
tiont  megpecsételte  Cézanne  valamennyi  dolgá¬ 
val.  Sem  amikor  elindult,  sem  mikor  céljához 
megérkezett,  sem  halála  után  gyökeret  verni 
nem  tudott  és  aligha  fog  a  publikumban. 
A  közönség  nagy  része  legföljebb  közvetve 
érzi  művészete  hatását,  azok  révén,  akik  az 
ő  súlyos  mondanivalóit  könnyebben  bevehető, 
tetszetősebb  apróságokká  hígítják  föl.  Túlsá¬ 
gosan  egyszerű,  túlságosan  primitív  és  nagyon  is 
hiányzik  belőle  a  mesterség  —  olyan  tulajdon¬ 
ságok,  melyek  méltánylására  kevesen  fogé¬ 
konyak.  A  kimondott  impresszionisták,  Manet 
is,  de  főként  Monet,  Renoir,  Degas,  Pissarro, 
Sisley  térhódításában  nem  csekély  szerepe 
jutott  annak,  hogy  ők  mindvégig  nagy  súlyt 
fektettek  a  mesterségre.  Közös  erővel  dolgoz¬ 
tak  technikájuk  fejlesztésén,  melyet  lehetőleg 
tökéletesítettek  is,  gyakran  —  Manet  kivéte¬ 
lével  a  művészet  rovására.  Az  impresszio¬ 
nisták  megjelenése  és  működése  a  maguk 
idején  természetes  szükség  volt,  el  kellett 
következnie  s  többek  között  feltétlen  szükséges 
technikai  fölszabadulást  és  újjászületést  jelen¬ 
tett.  Cézannenak  az  impresszionisták  technikájá¬ 
nak  kifejlesztésében  semmi  része.  Akikkel  együtt 
emlegették  s  akikkel  együtt  is  indult  el  (Manet, 
Monet,  Renoir  stb.),  azoktól  meglehetősen 
távol  állott;  annak  a  tévedésnek,  hogy  Cé¬ 
zannet  sokan  az  impresszionisták  közé  sorolják, 
nyilván  az  a  nyitja,  hogy  kezdetben  ő  is  ott  volt 
Manet  mellett.  Tulajdonképpen  pedig  nem  állott 
közösségben  az  említettekkel  s  annak  idején 
nem  is  talált  visszhangra.  Már  akkor  más 
utakon  járt  s  később  egyre  távolodott  tőlük. 
Az  impresszionisták  a  maguk  idején  az  aka¬ 
démiával  szemben  való  forradalmat  jelentették  ; 
ugyanezt  jelenti  ma  Cézanne  az  impresszio¬ 
nizmussal  szemben.  A  Monet-k  természetlá¬ 
tása,  festése  módjából  jóformán  semmit  sem 
tett  magáévá.  Sőt,  ma  úgy  áll  ő  előttünk, 
mint,  aki  Gauguinnel  együtt  megtette,  amire 

semmiféle  ellenséges  támadás  nem  volt  képes: 
puszta  megjelenésével  megvilágította  a  nagy- 
érdemekben  gazdag  impresszionizmus  kiéltsé- 
gét,  azt,  hogy  az  a  művészi  mozgalom  immár 
elmondott  mindent,  ami  mondanivalója  volt 
s  elérte  fejlődésének  urolsó  stádiumát.  Ezzel 
Cézanne  befejezte  az  impresszionista  mozgal¬ 
mat;  vele  új  időszak  kezdődik,  melynek  iránya 
ellentétes  az  őt  közvetlen  megelőzővel. 

Ismeretes,  hogy  hova  fejlődött  az  impresszio¬ 
nizmus,  amikor  Seurat  és  Signac  levonták  a 
konzekvenciákat  Monet-k  eljárásából,  szabá¬ 
lyokba  és  törvényekbe  foglalták.  Ők  is,  mint 
elődeik,  a  természethez  közvetítőnek  Chevreuil 
könyvét  használták  s  a  művészetből  mester¬ 
séget,  mesterségükből  pedig  tudományt  csinál¬ 
tak.  Optika,  theoria,  technika,  a  priori  tudás, 
doktrína,  szisztéma  sült  ki  eljárásukból.  Ugyan¬ 
azt  keresték,  mint  Monet-k,  csak  tudományo¬ 
sabb  alapon  és  kevesebb  művészettel :  a  fény 
analízise  volt  a  céljuk,  a  fény  szuggerálása, 
melyhez  az  út  a  színfelbontáson  keresztül 
vezetett.  íme  az  impresszionizmus  főbb  jellem¬ 
zői:  a  lokális  tónus  tagadása;  a  reflexek 

tanulmánya  a  komplementer  színekkel;  végül 
színpöttyek  egymás  mellé  tevésével.  Az  im¬ 
presszionistákkal  leginkább  a  színfelbontás 
dolgában  kerül  ellentétbe  Cézanne.  Ugyanígy 
Gauguin,  de  maga  Manet  is,  akinek  egészen 
más  fogalmai  voltak  folthatásról,  mint  köve¬ 
tőinek  s  aki  a  folthatás  keresése  közben  nem 
ment  bele  a  színek  Monet- i  értelmében  való 
felborításába.  Az  egységes  foltok  hatására 
épült  föl  Manet  művészete  és  stílusa;  ami  a 
stílust  illeti,  az  még  határozottabban  van  meg 
Cézanneban,  aki  a  föl  nem  bontott  színekkel 
elérendő  folthatásra  való  törekvésében  is  még 
következetesebb,  mint  Manet.  A  monumen¬ 
tális  dekoratív  művészet  elemei  vannak  együtt 
a  Cézanne-képeken.  Manet,  Cézanne,  Gauguin 
stílussal  bíró  foltfestők  a  stílustalan  impresszio¬ 
nistákkal  szemben,  akik,  bár  a  színprobléma 
merítette  ki  erejüket,  a  stílusra  való  törekvés 
közben  kénytelenek  voltak  a  vonalhoz  nyúlni. 
(Seurat.) 

Cézanne  forradalma  a  rendszerető  impresz- 
szionistákkal  és  mindenféle  festői  szisztémával 
szemben  éppen  minden  szabálynak  fölforga- 
tását  s  magának  a  színtheoriának  is  fejtetőre 
állítását  jelenti.  Az  impresszionisták  javában 
benne  voltak  ismert  festési  módjuk  alkal¬ 
mazásában,  mikor  Cézanne  még  valósággal 
fekete  képeket  festett,  melyekre  ugyanaz  áll, 
mint  Manet  fekete  képeire:  egy  csöppet  sem 
maradnak  el  világos  képei  mögött.  E  két  em¬ 
ber,  Manet  és  Cézanne  művészetében  koránt¬ 
sem  jelent  olyan  nagy  valamit  a  képeikre 
kerülő  világosság,  mint  kortársaiknál.  Ami 
az  impresszionistáknál  cél,  náluk  legföljebb 
eszköz,  alkalom  arra,  hogy  új  módon,  új 
nyelven  is  kifejezzék  egyéniségüket.  Hogy 
Cézanne  a  hetvenes  évek  táján,  amikor  leg¬ 
inkább  tájképeket  fest,  mindinkább  kifelé  jön 
a  feketékből,  palettája  világosodik,  csak  annyit 
jelent,  hogy  mondanivalója  számára  —  talán 
éppen  mivel  sokat  foglalkozott  a  tájjal  ez 
időben  —  megfelelőbbnek,  kézenfekvőbbnek 
tartotta  előbbi  festői  eljárásának  világosabb 
színekre  való  fektetését;  technikája,  illetve 
technikátlansága  megmaradt  a  régi,  törekvése, 
célja,  fölfogása,  előadása  ugyanaz,  csupán  a 
rendelkezésére  álló  festői  eszközök  közül  vett 
igénybe  újabbakat,  de  mindig  a  maga  régi 

módja  szerint.  Ahogy  Cézanne  fejlődésében 
korántsem  jelentett  pálfordulást  a  világosság 
beköszöntése,  úgy  nem  is  vetette  ő  rá  magát 
soha,  optikával,  fényanalízissel,  színfelbontás¬ 
sal,  a  reflexek  és  komplementer  színek  tanul¬ 
mányával  egyáltalán  nem  foglalkozott. 

Cézanne  megtestesülése  ennek  a  művészi 
ideálnak:  olyannak  festeni  a  természetet,  ami¬ 
lyennek  látjuk,  nem  amilyennek  előre  tudjuk. 
Az  impresszionistáknál  ez  az  elv  a  lokális 
tónusok  kiküszöböléséhez  vezetett,  de  ők  egy¬ 
úttal  tovább  is  mentek,  amennyiben  két  meg¬ 
figyelésből  következtettek  egy  harmadik  esetre, 
amikor  már  előbb  szerzett  megfigyeléseiket 
egyszerűen  alkalmazták,  értékesítették.  Ők  már 
igenis  előre  tudták  —  optikai  ismereteik  alap¬ 
ján  — -  hogy  bizonyos  szín  bizonyos  világí¬ 
tásban  milyen  másik  színt  kíván  meg,  milyen 
árnyékot  stb.  Cézanne  két  megfigyelésből  soha¬ 
sem  következtetett  egy  harmadik  esetre.  Egész 
munkája,  egész  ereje  mindig  arra  a  dologra 
koncentrálódott,  amely  éppen  előtte  állt;  soha¬ 
sem  gondolt  sem  előre,  sem  hátra.  Mindenkor 
újra  kezdte  a  munkát  s  művészetéből  az  a 
felfogás  szól  hozzánk,  hogy  a  természet  min¬ 
denkor  és  mindenütt  más  és  más,  de  ennek 
megfelelőleg  más  módon  is  kell  megközelíte¬ 
nünk.  Nem  elég  egyszersmindenkorra  megálla¬ 
pított  szabályokkal  egyszerűen  konstatálnunk 
a  természet  eme  változatosságát;  maguknak 
a  szabályoknak  kell  esetről- esetre  változniok, 
illetőleg  szabályokkal  nem  megyünk  semmire. 
Ami  jó  a  tudományban,  nem  föltétlenül  jó  a 
művészetben.  Ezzel  Cézanne  óriásilag  kiter¬ 
jesztette  a  festői  szabadság  határait,  amennyi¬ 
ben  sohasem  kötötte  hozzá  megállapításokhoz, 
hanem  rábízta  az  egyéni  látás  korlátlanságára. 
Innen  van,  hogy  művészete  egységének  titka 
nem  is  egy  következetesen  érvényesített  mód¬ 
szerben  rejlik,  hanem  kizárólag  látásának  szu¬ 
verén  egyéni  voltában.  Abban,  hogy  a  ter¬ 
mészetet  mindig  másnak  és  másnak  látja,  de 
mindig  a  maga  módja  szerint,  úgy  ahogy 
rajta  kívül  senki  emberfia.  Amit  Monet  tudott 
a  komplementer  színekről,  azt  alkalmazhatta 
Pissarrois,ésPissarro  előre  tudhatta,  hogy  Monet 
bizonyos  világítás  mellett,  bizonyos  színeket 
körülbelül  hogy  fog  visszaadni.  Nagy  meglepe¬ 
tés  alig  várt  rájuk.  Cézanne  sohasem  tudta, 

mit  hoz  a  holnap,  mit  a  következő  perc.  Naiv 
lelkét  egyremásra  érték  a  meglepetések.  Mint 
ahogy  mindig  meglepetéssel  kell  járnia,  amikor 
az  ő  fajából  való  egyéniség  szembe  kerül  a 
természettel.  Nem  tudott  olyan  biztos  és  elé¬ 
gedett  lenni  a  természettel  szemben,  mint  az 
említettek  Nem  tudta  úgy  vizsgálni  a  termé¬ 
szetet,  nem  tudott  olyan  objektíve  közeledni 
hozzá,  mint  az  impresszionisták.  Lázban  volt, 
vergődött  a  természet  előtt,  bevallotta  neki 
tehetetlenségét,  aztán  leborult  s  újult  erővel 
ment  neki,  birkózott  vele,  kegyetlen  volt, 
brutális.  Csak  éppen  nyugodt  és  hideg  nem 
volt.  Az  örök  küzdés  maga  volt  ő.  Hosszéi 
küzdelem,  láz  minden  dolga,  nehéz  hódítás, 
keserves  vajúdás.  Sokáig  meghányt -vetett, 
siilyos  kinyilatkoztatásai,  melyekben  semmi 
tetszetősség,  semmi  kellemesség  a  föltálalásban, 
az  előadásban,  semmi  könnyen  beérés  a  pilla¬ 
nat  ötleteivel,  örömeivel,  apró  szenzációival, 
hanem  mindenütt  siilyos  munka,  nehéz  győ¬ 
zelem,  megdöbbentő  elmélyedés  —  dehogy 

157 


Fiilep  Lajos 


is  tartanak  ezek  rokonságot  az  impresszio¬ 
nisták  könnyed,  ötletszerű,  szellemes,  tetszetős, 
ízléses  pikturájával. 

Az  impresszionisták  mindjobban  távolodtak 
az  anyagtól.  Beérték  a  tárgyak  színével  s  a 
levegővel  és  fénnyel,  melyben  a  színek  jelent¬ 
keztek.  A  levegő,  melyet  élesen  láttak,  elvette 
a  tárgyak  súlyát,  keménységét,  materiális  hatá¬ 
sát.  Cézanne  az  anyagból  indult  ki.  Akkor 
is,  mikor  még  fekete  képeket  fest  és  akkor 
is,  mikor  már  egész  világosakat  és  színeseket. 
Ebben  nincs  párja:  megérezni  a  kemény  vagy 
lágy,  színes  vagy  fakó,  száraz  vagy  nedves 
anyagot,  a  föld,  a  víz,  a  fák,  gyümölcsök, 
bútorok,  emberi  testek  matériáit.  Egész  tes¬ 
tével  és  leikével  zuhant  rá  az  anyagra  és 
monumentálissá  tudta  fokozni  képein  azt  a 
hatást,  melyet  a  természet  tárgyainak  anyaga 
reá  tett.  Az  ember  valamennyi  ideg'ével  és 
érzésével  kénytelen  alárendelni  magát  egy 
Cézanne-féle  alma,  findzsa,  fa,  tenger  vagy 
ég  materiális  szenzációjának.  Csöndéletképein 
keresztül-kasul  érezni  a  gyümölcsök  egész 
anyagát,  keménységét,  héjját,  belét;  tájképeit 
látva,  valóságos  gyerekes  vágy  fogja  el  az 
embert,  hogy  rálépjen  a  zöld  mezőkre,  bebújjon 
a  fák  közé,  belemerüljön  a  mélységes,  gyö¬ 
nyörű  kék  színű  vizekbe  —  nem  lehet  elmon¬ 
dani,  mennyire  természet  az,  amit  Cézanne 
egy  ilyen  tájképen  ad.  Portréi  nem  anató¬ 
miával  mondják  el  a  fej  s  az  emberi  test 
konstrukcióját;  végsőig  feszített  átéreztetései 
mindannak,  ami  a  fejet  alkotja;  vad  megmar- 
kolásai  egy-egy  fejnek  mindenestül,  szőröstül- 
bőröstül,  csonttal,  agyvelővel,  vérrel,  mintha 
egyszerre  volnának  odavágva  a  vászonra.  Az 
az  anyag  azonban,  melyet  Cézanne  a  legele- 
mentárisabban  érez  meg,  a  levegő,  a  végtelen¬ 
ségig  széjjeláradó,  be  nem  rámázható,  min¬ 
denütt  jelenvaló  levegő. 

Az  anyag  egységének  és  összetartásának 
hatását  csak  egységes  és  összetartó  színfol¬ 
tokkal  érhette  el.  Az  impresszionisták  anali¬ 
tikus  eljárásával  szemben  a  szintetikus  fel¬ 
fogást  vallotta  magáénak  (akárcsak  Gauguin) 
s  míg  amazok  fölapróztak,  addig  ő  tömör, 
feszült,  telített  nagy  felületekbe  osztotta  szét 
színeit,  egyetlen  szín  gazdagságába  és  mély¬ 
ségébe  foglalva  össze  mindazt,  amit  azok 

számtalan  szín  összehatásával  igyekeztek  ki¬ 
fejezni.  A  színek  látásának  ez  a  módja  a  nagy 
velenceiektől  datálódik,  Rubensen  keresztül 
Watteauval  és  Delacroixval  folytatódik  Francia- 
országban  s  tetőpontját  Cézanne-nal  éri  el. 
Delacroixtól  sokat  tanult  Cézanne.  Amit  amaz 
főként  freskóin  keresett,  egymás  mellé  rakva 
széles,  világító  színfoltokat,  mindent  a  szín¬ 
foltok  egymásra  való  hatásába  építve  —  szín 

a  színért  —  azt  Cézanne  tájképein,  csöndéle¬ 
tein  valósította  meg,  egybefoglalással,  össze- 
tömörítéssel,  egyszerűsítéssel,  a  széles  szín¬ 
foltok  közös  hatásának  monumentálissá  foko¬ 
zásával.  Alig  néhány  szín  van  csöndéletein  : 
az  almák  pirosa  és  zöldje,  a  narancsok  oran- 
geja,  a  serviettek  tiszta  fehérje,  a  vázák  zöldje 
és  szürkéje,  a  vizespalackok  áttetsző  szür¬ 
kéje  és  fakója,  a  drapéria,  a  háttér  nyugodt 
barnája  vagy  vöröse ;  de  ez  a  néhány  szín 
úgy  össze  van  hangolva,  összekalapálva,  ere¬ 
jük  a  végsőkig  fokozva,  telítettek,  feszültek, 
mélyek,  világítók,  hogy  mellettük  minden 
színfelaprózás,  színhalmozás,  egyes  színfol¬ 
toknak  száz  apró  színes  vesszőcskéből  vagy 
pöttyből  való  összekomponálása  játékként  hat. 
lájképei  a  lehető  legszimplább  motívumok: 
egyetlen  széles,  élénk  zöld  színű  folt  a  rét, 
fölötte  —  megint  csak  egyetlen  folt  —  mély 
kék  ég,  maga  a  végtelenség;  a  fák  között 
megvilágított  tisztásra  vagy  házakra  látni  ki; 
tengerparti  képein  csupa  izzás  minden,  csupa 
fény. 

Zola  így  írt  Cézanne-nak,  meghitt  barátjá¬ 
nak  1866-ban:  „Tudod-e,  hogy  forradalmárok 
voltunk  anélkül,  hogy  tudtuk  volna ?“  Igen, 
az  volt,  ha  forradalmárnak  lenni  annyit  tesz, 


mint  egyéninek  lenni,  egyedül  lenni,  senkire 
sem  hasonlítani  s  ha  forradalmat  jelent  ma 
a  pikturában  annak  megmutatása,  hogy  az 
egységes,  széles  színfoltokban  mennyivel  na¬ 
gyobb  erő  lakozik,  mint  a  széjjeltöredezet- 
tekben.  Szétosztani  —  erre  nem  vitte  rá  a 
lélek.  Szisztémát,  rendszert  csinálni,  a  termé¬ 
szetet  és  jelenségeit  fölaprózni,  kicsiségeket 
megfigyelgetni,  kombinálni,  szétszedni  és  újra 
összeadni  —  dehogy  tudott  volna  ő.  Nagyon 
jellemzőek  Zolának  kettejükről  írott  sorai : 
„Tömérdek  ideát  forgattunk  föl.  Áttanulmá¬ 
nyoztuk  és  elvetettük  az  összes  szisztémákat 
s  miután  keményen  dolgoztunk,  azt  mondtuk 
magunknak,  hogy  az  élet  hatalmas  egyéni 
érzésén  kívül  minden  hazugság  és  os¬ 
tobaság  ....  Azt  tartottuk,  hogy  a  zsenik 
alkotók,  hogy  minden  mester  egy  világot 
teremtett  meg  —  és  kitagadtuk  az  iskoláso¬ 
kat,  a  tehetetleneket,  mindazokat,  akiknek 
eljárási  módja  néhány  morzsát  összelopni  s 
azt  mint  a  maguk  önállóságának  termését 
föltálalni“.  A  művészi  igazságnak  tökéletes 
vallását  keresték. 

Nem  az  impresszionisták,  hanem  a  primi- 
tivek  közé  tartozik  Cézanne,  valamint  Gauguin 
és  van  Gogh  is.  Fülep  Lajos 

legizgalmasabb  érdekességű  mű¬ 
vészpályák  közül  való  a  Kernstock 
Károly  fiatal  pályája.  Külső  mozza¬ 
natokban  szerényen  csöndes  pálya 
ez,  de  művészi  emóciók  halk  ütkö¬ 
zeteiben  —  a  művészpályának  ezek  az  auster- 
litzei  és  Waterlooi  —  viharosan  eseményes. 
ilyen  értelmezésben  ez  a  romboló  erejű  har¬ 
minchárom  éves  ember  olyan  lendületű  ívet 
futott  meg,  aminőnek  a  művészet  született 
tekintélyei  egész  életükben  —  és  az  ilyenek 
mind  nyolcvan  évig  élnek  —  alig  néhány  fokát 
másszák  meg,  hogy  mielőbb  „  megállapodná¬ 
nak  “.  O  minden  fokot  mélyen,  bensőségesen 
átélt  és  élményei  csak  vajúdva  termékenyül- 
tek  képekké.  Tulajdonképen  nagyon  is  szegé¬ 
nyesek  ennek  a  pályának  a  képekben  érzé¬ 
kelhető  eredményei,  ennek  a  pályának  az 
intellektuális  koncepciójához  mérten.  Nem  az 
eredmények,  hanem  a  nagy  megindulások  és 
nagylendületű  perspektívák  pályája  ez.  Irigy¬ 
lem  az  úgynevezett  utókor  kulturhistórikusát, 
aki  majd  Kernstock  Károly  oeuvrejét  lemérheti. 
Azt  hiszem,  a  kultúra  általános  tanulságaiban 


is  gazdagon  gyümölcsöző  lesz  ennek  a  mun¬ 
kája.  De  ma  még  csak  a  forrongásoknak,  a 
küzdelmeknek,  az  egyéniség  leggyönyörűbb 
küzdelmeinek  forró  képét  szemlélhetjük. 

Ez  a  szemlélet  sem  kevésbbé  vonzó  és 
tanulságos. 

De  a  külső  mozzanatokon  is  át  kell  esnünk. 
Ha  nem  is  kínálnak  izgalmakat  és  indokolá¬ 
sokat,  a  téma  teljességéhez  tartoznak.  Hát 
Kernstock  Károly  is  az  Iparművészeti  Iskolá¬ 
ban  kezdte  pályafutását,  miként  annyian.  Ott 
átesett  a  nagy  emberek  életrajzának  egy  köte¬ 
lező  fejezetén:  tehetségtelennek  nyilváníttatott. 
Nem  hitte  el.  És  ez  az  első  hitetlensége  rá- 
vallott.  Münchenben  már  „megtanultak  róla 
jobban  vélekedni14.  Hollósy,  persze.  Egy  rajzát 
még  ma  is  a  legelőkelőbb  helyen  őrzik  a  nagy- 
multú  Hollósy-iskola  példatárában. Ott  megtanult 
rajzolni  —  az  akkor  még  „lázadó"  —  Hollósy- 
rendszer  kérlelhetetlen  szigorúságában.  Meg¬ 
tanulta  a  formákat  megérezni  és  akadémikus 
kirajzolgatás  nélkül  —  megéreztetni.  Sokszor 
csak  a  részleteket,  az  egésznek  proporcionális 
rovására.  Szinte  ennél:  a  proporció  biztos¬ 
ságánál  alig  tanulhatott  többet  következő  stá¬ 
cióján,  a  Juliánban.  Bouguereauhoz  került,  mi¬ 
ként  annyian. 

1897-ben  hazajött.  Mindjárt  első  föllépése 
feltűnő  sikert  jelentett.  Sokan  felismerték  és 
ami  még  többet  jelent:  sokat  vitatkoztak  fölötte. 
Akkor  még  a  sujet  szempontjainál  tartottak. 
Kernstock  tudta  ezt  és  harcos  kedvvel  sietett 
megbotránkoztatni  a  burzsoát.  A  vége  az 
ügynek  az  volt,  hogy  az  állam  megvette  az 
„  Agitátor “-t.  Kernstock  energiáját  bizonyára 
inkább  lehangolta,  mint  buzdította  ez  a  gyors 
siker,  ez  a  nyugalmas  révbe-térés.  Ugyanebben 
az  időben  festette  a  ,.Hajóvontatók“-at  is, 
melyet  1901-ben,  impozáns  siker  elismerése- 
képen,  Udine  városa  vásárolt  meg  a  velencei 
nemzetközi  kiállításon.  Csakhamar  —  nem  is 
volt  még  nagykorú  —  az  övé  volt  majdnem 
minden  elismerés,  melyet  a  magyar  fórum 
csak  kínálhat.  Elnyerte  a  Ráth- díjat,  egy  évvel 
később  pedig  a  Műbarátok  díját. 

Kernstock  maga  afféle  gyöngéd  elnézés¬ 
sel  szól  ezekről  a  sikereiről.  Iskola-éveknek 
mondja  ezt  a  korszakot,  sőt  törekvéseit  is 
iskola-törekvéseknek.  Az  előretörő  művész  jel¬ 
lemző  vallomása,  de  nem  objektív  értékű.  Mi 
nemcsak  akkor,  de  —  miként  ki  fog  tűnni  — - 
ma  is  többet  látunk  abból  a  korból  való  mun¬ 
káin  iskola-törekvéseknél.  Mindenesetre  egy 
nagy  festő-potencia  erővel  teljes  megnyilat¬ 
kozásait.  Ebből  a  korból  a  művész  két  inten¬ 
zivebb  benyomásáról  emlékezik.  Mindkettő 
egy-egy  olaszországi  htjával  kapcsolatos.  1900- 
ban  jutott  először  a  művészet  klasszikus  föld¬ 
jére  és  egyben  mély  elfogódással,  a  klasszikus 
művészet  varázskörébe  is.  Itt  nyilatkozott  meg 
előtte,  az  ősi  miliőben,  Tiziano  és  Michelangelo, 
meg  a  kései  reneszánsz  többi  nagymestere, 
akik  mellett  még  a  Louvreban  értetlenül  haladt 
el.  Mert  azok  közül  való,  akik  nem  erőltetnek 
magukra  semminő  öröklött  tiszteletet;  minden¬ 
ről  személyesen,  a  saját  érzésükkel  akarnak 
meggyőződni.  Ezen  az  úton  természetes,  hogy 
előbb  értette  meg  saját  korának  művészetét, 
mielőtt  a  régi  művészet  —  kopizálására  hatá¬ 
rozta  volna  el  magát.  Hirtelen  támadt  elragad¬ 
tatása  és  a  velencei  kiállítás  alkalma  a  következő 
évben  ismét  Itáliába  vitte.  Ekkor  érdeklődése 
még  mélyebbre  hatolt  vissza  az  idők  távolságába. 
A  prerafaeli  idők  szűz  ritmusaitól,  Botticelli, 
Ghirlandajo  és  Fra  Filippo  művészetétől  má- 
morosodott  meg  .  .  . 


Különös,  mély  hatást  gyakorolt  erre  a  mo¬ 
dern  emberre  ez  a  régi  művészet.  Átértette 
a  nagy  kapcsolatot,  mellyel  Zarathustra  a  tö¬ 
megek  feje  fölött  köti  össze  a  kiválasztot¬ 
takat,  akik  ..észreveszik  egymást^.  Megérezte 
ezt  a  szellemi  kapcsolatot  minden  idők  távol¬ 
ságán  keresztül  ez  a  vállas  reneszánsz-ember, 
aki  szociálistánák  vallja  magát  és  pompás  pél¬ 
dánya  minden  idők  humanistáinak.  Ez  az  ízig 
modern  evolúciós,  aki  régmúlt  idők  leikéből 
hallgat  ki  halkan  szűrődő  dallamokat .  .  .  Csak 
puszta  véletlen,  hogy  festőnek  született.  Ha 
véletlenül  államférfinak  születik,  akkor  is  nagy 
koncepciójú  és  mégis  furcsa  gyöngédségül  re¬ 
neszánsz-ember.  így,  hogy  színnel  alkotó  fes¬ 
tőnek  született,  minden  megértése  és  minden 
evolúciós  vágya  festői  kifejezésre  kívánkozik. 
Még  pedig  —  és  ez  éppen  a  jellemző  —  min¬ 
denkor  hatalmas,  reneszanszi  méretű  kon¬ 
cepciókra.  Ez  a  vágya  eddigi  pályájának  ural¬ 
kodó  és  legvonzóbb  jelensége.  Ennek  a  nagy 
akaratnak  küzdelmeiről,  hatalmas  elindulásai¬ 
ról  és  tragikus  megrokkanásairól  beszél  az  ő 
pályája,  melyet  izgalmas  érdekességeinek  mon¬ 
dottunk. 

Minden  vágya  festői  kifejezésre  kívánkozott 
mindenkor  és  élményei  mégis  csak  csekély 
részben  virágzottak,  teljesültek  festett  képekké. 
Egy  igen  kemény  tragikumot  érintettünk  ezzel 
a  fogalmazással.  Kernstock  alkotásaiból  alig 
lehet  az  ő  belső  életének  vonalát  is  mozaik- 
szerűen  összerakni.  Csak  útjelzői  ezek  egy- 
egy  fontosabb  stációjának.  Ami  legérdekesebb, 
az  közbül  van,  a  küzdelmeknek  egyik  képtől 
a  másikig  elvivő  útján.  Legnagyobb  erőssége 
és  egyben  legsúlyosabb  ballasztja  ennek  a 
művésznek  az  ő  erős,  fegyelmezett,  kérlelhe¬ 
tetlen  kritikája.  Amolyan  gyermekfaló  kronoszi 
önkritika  ez,  mely  legtöbb  alkotását  még  szüle¬ 
tésük  előtt  fölfal  ja.  Vagy  születésük  valamelyik 
stádiumában.  Mindig,  mindig:  az  önkritika. 
Kernstock  nem  „dalos-  (recte:  festő-)  termé- 
szet“ ;  ő  nem  fest,  amint  festenie  adatott. 
Ama  szentséges  alkotó  naivitásnak  ő  teljes¬ 
séggel  híjján  van.  Mások  még  alig  jutottak 
el  valamelyik  evolúció  megértéséig,  ő  már  a 
következő  hullámnál  tart,  oly  lázas  önemész¬ 
téssel,  mely  az  alkotás  nyugalmát  sem  engedi 
neki.  Kemény  csaták  ezek  és  minden  művész 

legfájdalmasabb  végzetével:  meddőséggel  súj¬ 
tanak.  Kernstock  három-négy  küzdelmes  évet 
köszönhet  nekik;  de  ezek  vezettek  végül  ahhoz 
az  alkotásához,  a  mely  most  a  vele  való  fog¬ 
lalkozást  oly  örvendetesen  aktuálissá  teszi. 

Annak  a  fölényes  intelligenciának  a  kap¬ 
csán,  mely  a  festő  Kernstockot  jellemzi,  moz¬ 
gatja  és  talán  akadályozza,  érdekes  kérdéshez 
jutottunk  el.  Mily  szerepe  van  az  intellek¬ 
tuális  elemnek  a  képzőművészetben?  ■ —  talán 
így  fogalmazhatnék  meg  ezt  a  kérdést.  Aktuali¬ 
tást  az  ad  neki,  hogy  az  újabb  elméletek  sür¬ 
gősen  disztingválnak  a  festői  elem  és  a  tartalmi 
elem  között.  A  képzőművészetből  kiközösíte¬ 
nek  minden  irodalmi,  tartalmi,  értelmi  elemet. 
A  festészetet  megteszik:  a  színek  abszolút 
nyelvévé;  a  szobrászatot:  abszolút  plasztikai 
témák  kifejezésévé.  Sosem  eléggé  sürgősen. 
A  képzőművészettől  nem  várjuk  többé  előre 
elgondolt,  irodalmilag  kirészletezett  gondolatok, 
szibolumok  megábrázolását ;  csupán  csak:  szí¬ 
neket  és  formákat.  Hogy  ez  a  „  csupáncsak  “ 
a  finoman  bonyolult  lelki  folyamatok  mily 
végtelenségét  rejti,  azt  háromezer  éven  keresz¬ 
tül  bizonyítja  a  képzőművészet,  mely  sosem 
produkált  egyéb  igazi  értéket  ennél  a  „csupán 
csákónál.  Ám  ez  az  agitálva  hirdetett  elmélet 
alkalmas  arra,  hogy  az  intellektuális  festő 
helyett  a  talpig  festő-ember,  a  jobbra-balra 
nem  néző,  abszolút  festék-  és  ecsetember 
fogalmát  vigye  bele  a  könnyen  eltévedő  köz¬ 
tudatba.  Szinte  ártalmasnak  tűntetheti  föl  a 
festő  általános  kultúráját.  Holott  ez  a  kultúra 
—  mondjuk  ki  sietve  —  a  színnel,  formával 
alkotó  művészre  is  elsőrendű  fontosságú.  Per¬ 
sze,  főként  nem  ismeretbeli,  hanem  lelki  kultú¬ 
ráról  szólván.  Minden  művészi  alkotás  meg¬ 
ítélésében  a  kultúra  fejlettsége,  az  intellektuális 
elem:  mindenkor  döntő  szempont  marad,  ez 
érdekel  bennünket  mindenekfölött.  Persze,  a 
pikturában  ez  a  piktura  nyelvén  és  csakis  a 
piktura  nyelvén  nyilatkozik  meg.  Már  tudni¬ 
illik  annak,  aki  ért  ezen  a  nyelven.  Ennek  a 
nyelvnek  megvan  a  maga  kultúrája,  mely  a 
többi  kultúrától  lényegében  nem,  csak  meg¬ 
jelenésében  különváló.  Szellemben  azzal  össze¬ 
függő  és  vele  közös  tartalma  az  emberinek. 

A  kérdés  messze  vezetne,  de  tanulságaiból 
annyi  alkalmazható,  hogy  Kernstock  jól  pél¬ 


dázza  a  fönti  disztinkciót,  mely  nem  csupán 
szavak  játéka.  Senki  sem  óhajtotta  nála  éke¬ 
sebben  elhatárolni  az  irodalmi,  értelmi  pikturát 
az  abszolút  pikturától  —  hiszen  föllépése 
éppen  ennek  a  jelszónak  legharciasabb  kor¬ 
szakába  esik  —  és  egyben  senkinek  a  mű¬ 
vészete  sem  tükrözi  gazdagabban  az  övénél 
az  intellektus  munkáját.  Ezért  idéztem  föntebb 
Kernstock  méltatójául  kulturhisztórikust;  az 
ő  művészete  az  általános  emberi  kultúrának 
is  értékes  dokumentumait  tartalmazza. 

Kernstock  lázas  gyorsaságban  és  intenzi¬ 
tásban  élte  át  a  piktura  utolsó  tíz  évének 
minden  forradalmát.  Szinte  villamos  érintke¬ 
zésben  volt  a  külföld  minden  mozgalmával, 
a  legfinomabb  szellő-áramlásokkal  is,  ame¬ 
lyeket  nem  ő  keresett  fel,  hanem  amelyek 
átrezdültek  rajta,  mint  rokon  hangszeren.  Mert 
mindent,  amit  felfogott,  át  is  élt,  át  is  küzdött, 
a  saját  külön  küzdelmével  és  a  magáévá 
avatott  minden  eredményt,  a  saját  vére  hulla- 
tásával.  Az  az  érdekes  vonal,  amelyet  fejlő¬ 
dése  leír,  a  realizmus  legforróbb  korszakába 
vezet  vissza  és  a  stilizálás  legelvontabb,  leg- 
finomodottabb  útjain  végződik.  Érdemes  végig¬ 
kísérni  rajta  az  alkotások  útmutatásával,  melyek 
az  egyes  fázisokat  jelölik. 

Akkoriban,  mikor  Kernstock  megindult, 
virágkorában  ünnepelte  a  realizmus  a  dogmák 
bilincseinek  lehullását,  a  genrefestés  hazug- 
édességeinek  pusztulását.  De  nem  elégedett 
meg  a  pusztítással;  mint  minden  forradalom, 
túlzó,  harcias  kedvvel  akarta  demonstrálni  a 
maga  igazságait.  A  forradalmak  jellemző  para¬ 
doxonja  az  is,  hogy  a  szujet  közömbösségét 
hirdetvén,  a  realizmus  maga  is  egy  sujet  hatal¬ 
mába  került.  Az  úgynevezett  „szép“  sujet-ket 
rombolván,  a  nyomor  sujet-jét  tette  szinte 
kötelezővé  híveire.  Kernstock  is  egy  képének, 
a  „Szerelem"  címűnek  kivételével,  amelynek 
akt-rajzolás  —  inkább  rajzolás,  mint  festés  — 
volt  a  legmegfoghatóbb  problémája,  ennek  a 
demonstratív  parancsnak  hódolt.  A  néphez 
fordult  témáért.  Sőt  a  nyomorhoz.  Amely  meg¬ 
indít,  lázit,  agitál.  Az  „Agitátor",  a  „Hazatérő", 
az  „Este“  nyomasztó  komorsággal  hasít  ki 
egy-egy  darabot  ebből  a  világból.  Az  egyiken 
szinte  a  litteratus  célzatosságig  elmegy  a  téma 
komorrá  hangolásában :  egy  sötét,  súlyos  felhő- 

darab  hátterébe  szakadnak  bele  az  egymás 
után  fáradtan,  elcsigázva  haladó  munkások 
kontúrjai  .  .  . 

De  ezen  a  ponton  meg  kell  államink.  Lází- 
tást,  agitálást  emlegettünk.  De  mindenkor  csak 
a  festői  téma  önkénytelen,  az  ábrázolt  ter¬ 
mészet  brutális  igazságából  folyó  agitációról 
lehet  szó.  Sohasem:  a  festő  agitativ  célzatai¬ 
ról,  tehát  tendenciózus  festésről.  A  felületes 
jelszavak  után,  vagy  politikai  látószögből  elin¬ 
duló  közfelfogás  éppen  Kernstockról  fogalma¬ 
zott  gyorsan  véleményt.  Kernstock  szociális- 
tának  vallotta  magát  tudományos  meggyőződés 
tekintetében,  mi  sem  volt  kézenfekvőbb  és 
olcsóbb  tehát,  mint  az  ő  munkásokat  ábrázoló 
művészetét  is  szociálista-művészetnek  minő¬ 
síteni.  Természetesen,  ilyen  művészet  nincsen. 
Semmiféle  politikai  „ista “-művészet.  Festőt, 
amikor  vászna  előtt  áll,  nem  érdekelhet  többé 
semmiféle  politikai,  vagy  tudományos  kérdés, 
egyszerűen  :  csakis  festői  elemek.  Minden,  ami 
világnézletéből  ezeken  az  elemeken  keresztül 
megnyilatkozik  —  és  minden  megnyilatkozik 
—  csak  öntudatlan,  célzatosság  nélküli  lehet. 
Kernstock,  amiképen  vallja  a  társadalmi  evo¬ 
lúciót,  éppen  úgy,  de  ettől  különállóan  vallja 
a  művészeti,  a  festészeti  evolúciót  is,  amely 
azonban  nem  —  szocialista-festészet.  Mi  az 
tehát,  amiért  a  realizmus,  azaz  tulajdonképen 
minden  irány  oly  mohón  keresi  fel  a  népet 
képzőművészeti  témáért?  A  válasz  fölöttébb 
egyszerű  és  meggyőző.  A  képzőművészet 
lényegében  gyökerezik.  A  képzőművészet  kizá¬ 
rólag  csak  külsőleges  mozzanatokat  ábrázolhat, 
belső  mozzanatoknak  is  csak  külsőleg  meg¬ 
jelenő  képét.  Mindez  pedig  a  testi  munkát 
végező  nép  mozdulatain,  külsején  sokkal  fel¬ 
tűnőbb  elváltozásokat,  lendületeket  és  defor¬ 
mációkat  jelent.  Vegyük  témául  példa  okáért: 
a  fáradt  embert.  A  kulturember  lekerekített, 
modorrá  közömbösített  mozdulatai,  testtartása 
alig  engedi  kifejezésre  a  fáradságot.  Viszont 
Kernstock  fáradt,  elgyötört  munkásai  testük 
meghajlott  tartásában,  kezük  súlyos  eleresz- 
tésében,  járásuk  szinte  kongó  súlyában:  meg¬ 
annyi  festői  problémát  adnak  fel.  És  még  egy 
döntő  indokolásuk  van  a  népies  témáknak. 
Az  tudniillik,  hogy  kevesebb  ruhán  keresztül 
juttatnak  a  képzőművészet  örök  témájához: 

az  emberi  testhez.  Aminthogy  Meunier  imputált 
„szociálizmusának“  is  egyetlen  indokolása, 
hogy  aktokat  keresett,  aktokat  akart  szerves 
miliőbe  helyezni ;  nem  természetes,  hogy  inkább 
a  bányák,  mint  a  szalonok  világát  választotta? 

Kernstock  egészen  a  groteszkig  jutott  a 
külső  elváltozások  hajszolásában.  Neki  egész 
külön  típusa:  a  bárgyú,  a  hülye,  a  maga 
deformált,  nyers,  groteszk  mozdulataival.  Ezt 
kizárólag  a  mondottak  indokolják.  Ebből  a 
korból  való  képein  sokkal  inkább  a  mozdu¬ 
latok,  a  formák  problémái  is  érdeklik,  mint 
a  színeké.  Színben  meglehetősen  keveset  nyúj¬ 
tanak  ezek  a  képek.  Sötétek,  durván  árnyalok, 
kevéssé  összehangoltak.  Nem  ismerik  még  a 
szín  önmagáért  való  örömét.  De  azért  mon¬ 
danivalóik  mindig  festőiek;  a  szónak  akkori 
értelmében.  És  többek,  mint  egy  irány  típu¬ 
sai.  Többek:  egyéniek.  A  kor  irányának  fegy¬ 
verzetével  a  maguk  útjait  járják.  Robusztus 
őserő  lakozik  bennök.  És  külön  ingerük,  hogy 
egy  finomodott  kulturember  őserejét  revelál- 
ják.  Éppen  ezért:  kissé  hánya-veti,  kissé  ifjonti 
még  ez  az  erőmutatvány,  kissé  brutalitásban 
tobzódó.  De  csupa  bátor  meggyőződés,  csupa 
fiatalság  és  csupa  talentum. 

A  színnek  önmagáért  való  öröme,  a  nap¬ 
sugár  feloldó  és  elváltoztató  tüzes  játékainak 
gyönyörűsége:  mindez  Kernstock  következő 
etappe-jának  megismeréseit  jelenti.  Nemcsak 
megismeréseit:  uralkodó  hitvallását.  A  nap¬ 
sugár  hitvallása  ez,  a  realizmusnak  az  a  pom¬ 
pás,  egészséges  fejezete,  melyet  a  plein-air 
harci  jelszavával  jelölnek.  Ez  már  a  színek 
külön  beszédével  ismertette  meg  Kernstockot, 
de  értsük  meg  jól:  a  színeknek  csupán  a 
napsugárral  való  tüzes  társalgásával.  Itt  még 
mindig  csak  a  realizmusnak  egyik  fejezeténél 
tartunk;  itt  a  szín  még  a  realizmus  czélza- 
tait,  a  hű  megközelítés  felé  törő  küzdelmeit 
szolgálja.  Tehát  tulajdonképen  még  nem  is 
önmagáért  van,  hanem  a  realizmusért.  Kern¬ 
stock  forrongó  ereje  eddig  ebben  az  irány¬ 
zatban  hatolt  legmélyebbre,  ennek  közelítette 
meg  legmagasabb  ormait.  Idevágó  képei  fej¬ 
lődött  fokán  mutatják  be  ezt  az  irányzatot, 
amely  oly  jól  talált  az  ő  duzzadó  erejéhez, 
tomboló  fiatalságához.  Szerencsésen  elkerüli 
a  plein-air  túlzott  kontrasztjait,  holt  felületeit. 

Csodálatos  ragyogásban  él,  vibrál  minden  eze¬ 
ken  a  képeken,  a  levegő  atomjai  remegnek 
és  megolvadt  arany  ömlik  el  a  napsütött  része¬ 
ken.  És  ezt  a  pompás,  forró  játékot  csupa 
sötéten  tartott,  hideg  zöldek  cselekszik.  A 
legpontosabb  színértékelésben  van  a  titka  ennek 
az  intenzitásnak.  Kernstock  a  maga  czéljaihoz 
megcsinálta  a  maga  techniháját  is,  mely  nem 
elődök  nélkül  való,  de  ugyancsak  fejlett,  azon¬ 
kívül  hajlékony,  kifejezésben  gazdag.  Szilaj, 
szeszélyes  össze -visszaságban  keveri  színeit, 
nagyrészt  magán  a  vásznon  és  pompásan 
hatástudóak  a  véletlenjei  ennek  a  keverésnek, 
itt  már  uralkodó  a  szín,  de  még  a  formák 
plasztikája  is  fontos  és  a  valőrök  aggodalma¬ 
san  szolgálják  a  realitást.  A  „ Szilvásban “,  a 
„ Szilvaszedők "  és  a  „Falu  bolondja"  legjel¬ 
lemzőbbek  erre  a  korszakra.  Legtökéletesebb, 
legharmónikusabb  köztük  a  „  Szilvaszedők “. 
Adegkapó  és  jellemzően  groteszk  a  baloldali 
nő  mozdulata.  Ugyancsak  ilyen,  már  témá¬ 
jánál  fogva  is,  a  „Falu  bolondja". 

A  plein-airben  tobzódás  kedvezően  apasz¬ 
totta  Kernstock  nagy  vérbőségét.  Mintegy  öt 
év  előtt  új  korszaka  kezdődik  festésének,  való¬ 
színűleg  az  olasz  reneszánszban  való  elmé¬ 
lyedésének  hatása  alatt.  Az  alig  harmincz 
éves  művész  már  kiélte  legnyersebb  izgalmait. 
A  plein-air  izzó  örömeiből  a  clair-obscure  bo¬ 
rongó  félhomályába  vonják  nyugtalan  vágyai, 
talán  megpihenni,  talán  magába  szállni.  Éreznie 
kellett,  hogy  a  hűség,  a  „festői  igazság"  még 
nem  lehet  legvégső  czélja  a  festésnek.  A  realiz¬ 
mus  harsogása  kissé  elkábította  és  csöndesebb, 
finomodottabb  harmóniákra  vágyódott.  Lelke 
egy  csöndes  atelier-sarokba  kuporodott,  hol  érzé¬ 
keny  pillái  mögül  a  megvilágított  tárgyak  halk, 
fénytelen  világosságát  figyelte,  az  atelier-beálli- 
tások  bágyadt  különösségeit,  amikben  mindig 
van  valami  hamis  művészkedés  és  amik  mégis 
finom  művészi  igazságokat  sugallnak.  Valami 
áhítatos,  puha  csönd  omlik  az  „Anya  és  gyer¬ 
meké  “-re,  meg  a  „Három  modell  "-re  is,  csupa 
gyöngédség,  csupa  sejtelmesség,  mely  ott  bor- 
zong  az  előtérbe  helyezett,  puha,  finom  és 
fehér  ujjak  hegyén  is.  Igen,  a  kezek,  e  sok¬ 
sok  kéz  finom  erezetén  is  halk,  bágyadt  és 
meghitt  közlések  suhannak  tova,  enyésznek 
el  .  .  .  Azért  németesen  kemény,  kicsit  „be¬ 


állított"  és  kicsit  halott  képek  ezek.  Az  egyi¬ 
ken  a  gyermek  arca,  a  másikon  az  akt:  a 
legmelegebb  részletek.  A  „Három  modell" 
mintha  egy  kissé  demonstráció  is  volna  az 
abszolút  festői  téma  dolgában.  Mintha  azt 
hangsúlyozná,  hogy  nincs  többé  szükség  sem 
értelmi  kompozícióra,  sem  kosztümre ;  festői 
téma,  íme,  három  modell  is,  civili  köntösben 
(a  nőé:  a  meztelenség),  egyszerűen  egymás 
mellé  helyezve,  ülve  avagy  állva  is.  Némi 
nihilizmus  tetszeleg  rajta. 

Kernstock  hamar  betelt  az  aszkézissel.  Azt 
hiszem,  visszakivánta  a  színek  örömét.  A  szí¬ 
nek  embere  ő  végtére  is  és  ezt  csak  erősza¬ 
kosan  ha  sikerül  eltitkolnia.  A  színek  pompás, 
ujjongó  álmai  gyötörték,  de  a  realisztikus 
plein-airhez,  melyet  kevésnek  ismert  fel,  nem 
tudott  többé  visszatérni.  Útján  ismét  új  per¬ 
spektívákat  keresett.  És  most  következtek  el 
rá  az  önemésztés  leggyötrőbb  órái.  Évei.  Négy 
évig  nem  láttunk  Kernstocktól  semmit  a  tár¬ 
latokon  s  mikor  reklamáltuk  ezt  az  erős, 
ígéretes  művészünket,  nem  tudtuk,  hogy  egé¬ 
szen  mást  okoztunk  neki,  mint  örömet.  Nem 
tudta  magát  fölismerni,  nem  talált  konklúzió¬ 
kat.  Folyton,  szakadatlanul  dolgozott  és  nyom¬ 
ban  meg  is  semmisítette  minden  munkáját. 
Négy  képet  festett  ugyanegy  vászonra,  hogy 
ráfestvén  az  ötödiket  is,  összetépje.  Valami 
külső  indítéknak  kellett  közbelépnie,  hogy 
művészi  ereje  ismét  diadalmasan  törjön  érvé¬ 
nyesülésre. 

Az  elmúlt  ősszel  Párisba  utazott  —  és  az 
igézet  megtört.  A  Gauguin  megnyilatkozásá¬ 
tól  mámoros  Párisban  igazolását  találta  annak 
az  útnak,  melyet  küzdvén  keresett.  Gauguin, 
Van  Gogh,  Cézanne  és  a  mindig  megnyilat¬ 
kozásszerű  Puvis  de  Chavannes:  ó  ezek  az 
ő  emberei!  És  a  még  fiatalabbak,  akikben  ő 
meglátta  —  a  jövőt.  És  ez  a  mindig  legfia¬ 
talabb  művész  a  legfiatalabbak  mellé  állott. 
Alost  már  tiszta  perspektívákba  tekintő  hittel, 
kibimbózó  reménységekkel. 

Most  újra  megjelent  előttünk,  a  Nemzeti 
Szalon  intim  tárlatán.  A  „Kertben"  új  feje¬ 
zetet  nyit  Kernstock  pályáján.  Ezzel  a  tudatos 
stilizálás  állomásához  érkezett  el.  így  mond¬ 
hatjuk,  ha  művészi  revelációkat  lehet  jelsza¬ 
vakba  sűríteni.  Ha  ezzel  nem  fosztjuk  le  róla 

az  egyéni  komplikációk  titkos  szövevényeit, 
amelyek  sokkalta  jellemzőbbek  a  leszűrhető 
elméletnél.  Ami  leszűrhető,  az  ennyi:  a  ter¬ 
mészetből  csak  annyit  fogadjunk  el,  amennyi 
belőle  célzatainkat,  minél  egyénibb  célzatainkat 
szolgálja.  A  természet  csak  adatok,  művészi 
dokumentumok  tárháza  és  a  legfinomabb  érté¬ 
kek  bennünk,  a  mi  meglátásunkban  rejlenek. 
Ezt  az  önmagunkból  beléje  öltöztetett  tartal¬ 
mat  ki  kell  szívnunk,  ki  kell  stilizálnunk  belőle. 
Ekként  önmagunkat  hatványozzuk  meg.  És 
pillanatok  suhanó  érzéseit  rögzítjük  művészi 
valósággá,  ama  szuggesztió  céljából,  amely 
legfőbb  értéke  a  művészetnek. 

Egyetlen  képről  beszélhetünk  mindössze, 
de  ez  egy  művészi  világnézlet  fontos  fordu¬ 
latát  jelenti.  Azaz  talán  csak  kifejlődését,  dia¬ 
dalmas  életrekelését  a  szunnyadó  és  küzködő 
vágyaknak,  melyeket  a  művész  eddigi  pályá¬ 
ján  is  itt-ott  érintettünk.  A  reneszánsz-ember 
elérkezett,  íme,  ahhoz  a  finomodottabb  mű¬ 
vészethez,  melyért  a  plein-air  izgalmas  örö¬ 
meiről  lemondott.  De  most  nem  kellett  a  fél¬ 


homályba  vonulnia,  ellenben  a  színek  igazi, 
ujjongó  öröméhez  jutott  el  egyben  a  színek 
embere.  A  színekhez,  melyek  önmagukért  van¬ 
nak,  nem  a  realizmusért.  Remegő,  lázas  szín¬ 
öröm  ez,  mely  a  színek  legmélyebb  füzében, 
meghatványozott  intenzitásában  gyönyörködik. 
Külön  közléseik,  harmóniáik  vannak  itt  a  szí¬ 
neknek,  de  a  vonalaknak  is,  a  megkomponált 
lineamentumnak  is,  mely  keretét  és  lendületét 
adja  a  színek  zenéjének.  A  konstruktív  zöld 
kontúrok,  ezek  szolgáltatják  a  zene  vezér- 
motivumát.  Színek  és  vonalak  szólnak  itt  a 
maguk  külön,  szavakra  le  nem  fordítható 
nyelvén,  miként  a  zenében  hangok  és  rit¬ 
musok.  Abszolút  piktura,  mely  a  realizmus¬ 
ból  csak  annyit  használ  föl,  amennyi  célza¬ 
taira  tartozik.  De  azt  kimélyíti,  meghatványozza. 
Figyeljük  csak  meg  a  napsütés  eleven  erejét 
ezen  a  képen!  Forróbb,  perzselő bb,  mint  a 
realizmus  napsütései.  A  fiú  szeme  elé  kapja 
karját,  hogy  védekezzék  a  ráömlő  fényesség 
ellen,  mely  kéjes  remegésbe  pezsdíti  a  levegőt. 
És  mindezt  a  formák  zavaró  valőrbe  hangolá- 

sából  kihámozottan,  felszabadultan,  minél  egy¬ 
szerűbben,  minél  szűzebben  törekszik  előadni. 
Főként  ez:  az  egyszerűség  az,  amiben  Kern- 
stockra  még  nagy  munka  vár,  a  bonyolult 
kultur-emberre  érdekes  izgalom,  a  visszaprimi- 
tivülés  izgalma. 

Ha  összehasonlítjuk  ezt  a  képet  az  ugyan¬ 
azonos  tárgyú,  alig  néhány  év  előtti  „Anya 
és  gyermeké  “-vei,  akkor  fogalmat  nyerhetünk 
Kernstock  pályájáról,  mely  művészi  emóciók 


halk  ütközeteiben  viharosan  eseményes.  Mily 
végletes  különbségek  a  téma  azonosságán 
keresztül!  Ily  átélésekre  csak  kivételes  emberek 
alkalmasak. 

És  Kernstock  ma  harminchárom  éves.  Most 
nagy,  dekoratív  panneaukról  szövi  álmait.  Az 
egész  világot  tele  akarja  festeni  ez  az  egyetlen 
ember. 

Bárdos  Artúr 


KERTBEN 

KERNSTOCK  KÁROLY  FESTMÉNYE 


169 


VÁNDORKIÁLLÍTÁSOK 

r~ .  ==iUntegy  hatvan  művészeti  kiállí- 

Mtást  látott  az  elmúlt  esztendő¬ 
ben  Budapest.  Új  dolog,  amely 
teljesen  lekötné  érdeklődésün- 

-  két,  ha  ugyancsak  ebben  az 

—■ "■■■ ü  imént  lezárt  szezonban  nem  tör¬ 
tént  volna  olyasmi,  a  mit  egész  mai  művé¬ 
szeti  életünk  legfontosabb  eseményének  tar¬ 
tunk.  Még  pedig  azért,  mert  egy  életerős,  derék 
gondolat  első  megtestesülését  láttuk  benne, 
olyan  gondolatét,  amelyet  nemcsak  lehetne, 
de  kellene  is  folytatni,  ha  komolyan  vesszük 
a  művészeti  politikát. 

Ez  az  esemény  a  vándorkiállítás  volt. 

A  gondolat  Balogh  Bertalané,  aki  azt  elő¬ 
ször  egy  könyvvé  dagadt  röpiratban  vetette  a 
felszínre.  Fejtegetései  oly  meggyőzők  voltak, 
hogy  a  Képzőművészeti  Társulat  belement  a 
kísérletbe  s  létrejött  a  vándortárlat,  amely 
Egerben,  Miskolcon,  Kassán,  Sátoralj a-Ujhe- 
lyen,  Debrecenben  és  Gyöngyösön  bemutatta 
a  Társulat  válogatott  kép- anyagát  az  odavaló 
közönségnek.  Külön  ki  kell  emelnünk,  hogy 
e  tárlatok  anyagi  kockázatát  a  maga  teljes 
egészében  Balogh  Bertalan  vállalta. 

A  „Művészet"  olvasói  részletes  jelentéseket 
kaptak  e  vándortárlat  sorsáról,  sikeréről.  Leg¬ 
egyszerűbb  volna  kurta  statisztikába  foglalni 
azt  a  sikert :  62.000  korona  ára  műtárgy  kelt 
el.  Sokkalta  fontosabb  azonban  ennek  a  mér¬ 
legnek  morális  háttere.  Mert  bármily  kívánatos 
is,  hogy  művészeink  piaca  idehaza  megbővül¬ 
jön,  maga  a  puszta  pénzbeli  nyereség  még 
sem  szerepelhet  előttünk  vezető-motivum  gya¬ 
nánt.  Fontos  például,  hogy  sok  ezer  oly  em¬ 
ber  láthatta  ezt  a  kiállítást,  a  ki  külömben 
nem  juthat  érintkezésbe  a  művészettel.  Fon¬ 
tos,  hogy  a  vidéken  eladott  képek  most  már 
maguk  csinálnak  állandó  propagandát  a  művé¬ 
szetnek.  Fontos,  hogy  nem  szedett-vetett  holmi, 
hanem  a  megszerezhető  legjobb  anyag  jutott  e 
városok  közönsége  elé.  Fontos,  hogy  a  vár¬ 
megyék,  községek,  bankok,  honoráciorok  ma¬ 
guk  adtak  példát  a  művásárra,  hogy  múzeu¬ 
mok  alapjait  vetették  meg  itt  is,  ott  is  az  efféle 
vásárlások,  hogy  haldokló  művészeti  egyesü¬ 
letek  merítettek  belőle  új  erőt  s  végül,  hogy 
az  apró  közönség  is,  a  jövendő  közönsége : 
az  iskolák  növendékei  most  először  jutottak 
érintkezésbe  azzal  a  művészettel,  amelyről 
nekik  oly  sokat  mesélnek  olvasókönyveik, 
tanáraik.  Messzire  vezetne,  ha  itt  részletesen 
ki  akarnék  mutatni  ezeket  az  egyenkint  is  fon- 

tos,  összességükben  megbecsülhetetlen  hatáso¬ 
kat.  Tény,  hogy  jelentékeny  eseményt  jelent 
a  vándortárlatok  ez  első  sorozata. 

Első  sorozatnak  mondottuk,  abban  a  remény¬ 
ben,  hogy  követi  ezt  egy  második,  egy  tizedik, 
stb.  Mi  több :  fontosabbnak  tartjuk  a  vándor- 
kiállítások  rendszeresítését  sok-sok  egyéb  mű¬ 
vészetpolitikai  tennivalónál.  S  meg  vagyunk 
róla  győződve,  hogy  e  kívánságunkat  magáévá 
teszi  a  művészet  minden  barátja. 

Oly  természetesnek  látszik  nekünk,  hogy 
ezeket  a  kiállításokat  folytatni  kell,  hogy  szinte 
csak  a  puszta  szervezésről  eshetik  még  szó.  S 
nagyon  kívánatos  volna,  hogy  ezt  a  szót  miha¬ 
marább  tett  is  kövesse. 

A  szervezet  pedig  nem  lehet  olyasféle,  mint 
amilyen  az  első  kísérleté  volt.  Ekkor  egy 
buzgó  magánember,  aki  egészen  más  életpályán 
mozgott  eddig,  puszta  lelkesedésből  magára 
vállalta  az  összes  szervezési,  előkészítési  mun¬ 
kálatokat,  s  mi  több,  magára  vállalta  még  az 
anyagi  felelősséget  is.  Mindenki  be  fogja  látni, 
hogy  tőle,  a  magánembertől,  akinek  elvégre 
egyébb  dolgai  is  vannak,  nem  kívánhatjuk, 
hogy  ezt  a  rengeteg  munkát  ezentúl  évről- évre 
egy esegy edül  s  a  saját  érdekei  rovására  újra 
elvállalja. 

Csak  egy  gondtalanul  élő  milliomos  enged¬ 
hetne  meg  magának  ilyesmit,  de  milliomosaink 
díszes  sorában  még  eddig  nem  bukkant  föl 
egy  ilyen  férfiú.  Szó,  ami  szó,  lehetetlen  kíván¬ 
ság  volna,  hogy  a  vándorkiállítás  eddigi  igaz¬ 
gatója,  Balogh  Bertalan,  ily  módon  folytassa 
sikerdús  akcióját.  Viszont  alig  tudnók  elkép¬ 
zelni,  hogy  hasonló  eredményt  érhetnének  el 
a  jövendő  vándorkiállítások  ő  nélküle.  Ez 
ugyanis  azoknak  az  akcióknak,  a  széleskörű 
munka  ama  fajába  tartozik,  amelynek  sikere 
teljesen  egy-egy  arra  termett  ember  személyén 
múlik,  amelyet  nem  lehet  bürokratikusán, 
társulatilag,  vagy  hivatalosan  végezni.  Szo¬ 
morú  tapasztalatokból  merítettük  ezt  a  meg¬ 
győződést  s  a  siker  érdekében  fontosnak  tartjuk 
azt,  hogy  épp  oly  ember  intézze  a  maga  leg¬ 
jobb  belátása  szerint  az  ilyen  akciót,  aki  e 
téren  már  bevált  s  aki  szerény  eszközökkel 
is  ily  kiváló  sikert  tudott  biztosítani  az  első 
ciklusnak.  Ezt  az  okfejtést  bizonyára  elfogadják 
mindazok,  akiknek  módjukban  van  áttekint¬ 


hető  képet  formálniok  a  legtöbb  eddig  rende¬ 
zett  vidéki  műtárlat  sanyarú  eredményeiről. 

Nézetünk  szerint  ennek  az  áldásos  akciónak 
folytatására  meg  kellene  nyerni  az  első  ciklus 
igazgatóját  olyképpen,  hogy  minden  idejét  és 
erejét  e  célnak  szentelhesse.  Balogh  Bertalan 
eredeti  prepozíciójában  olvastuk,  hogy  mily 
arányban  gondolta  ő  a  vándorkiállítások  szer¬ 
vezését.  S  most,  az  első  ciklus  sikerével  kézzel¬ 
fogható  módon  bebizonyította,  hogy  számí¬ 
tása  bevált,  terve  egészséges  s  nincs  egyéb 
hátra,  mint  a  kivitelről  gondoskodni. 

E  kivitelnek  az  volna  a  módja,  hogy  az 
ország  tizenkét  kerületre  osztódnék,  hetvenöt 
várossal,  amelyek,  mindegyikét  3— 3  évi  turnu¬ 
sokban  felkeresné  a  vándortárlat,  a  Képző- 
művészeti  Társulat  által  rendelkezésére  bocsá¬ 
tott  műtárgyakkal.  A  tennivalók  ekkora  sza¬ 
porodása  szükségessé  tenné,  hogy  az  igazgató 
mellé  néhány,  pusztán  adminisztratív  munkát 
végző  közeg  osztassák,  mert  egyetlen  ember 
nem  birkózhatik  meg  ekkora  feladattal.  Talán 
mondanunk  sem  kell,  hogy  szent  Bürokrá- 
ciuszt  mentői  távolabb  kellene  tartani  az  egész 
ügytől. 

Okunk  van  hinni,  hogy  a  Képzőművészeti 
Társulat  nagy  örömmel  váltaná  valóra  ezt  a 
széles  alapú  tervet.  De  bizonyos,  hogy  a  Tár¬ 
sulat  egymaga  anyagilag  nem  elég  erős  a  válla¬ 
lat  biztosítására.  Országos  érdekű  dologról 
lévén  szó,  helyén  volna,  ha  a  Társulatot  ebben 
a  kormány  hathatósan  támogatná.  Az  érde¬ 
kelt  megyék  és  városok  szerényebb  mértékben 
bizonyára  szintén  hozzájárulnának  a  vándor¬ 
tárlatok  költségeihez.  Még  attól  sem  riadnánk 
vissza,  ha  a  kormány  az  állami  vásárlásokra 
szánt  összegből  vonná  el  a  vándorkiállítások 
állandósításához  szükséges  évi  20.000  korona 
támogatást,  mert  megvagyunk  róla  győződve, 
hogy  ez  az  összeg  a  művészeknek  tízszeresen 
megtérülne,  úgy  hogy  itt  nem  a  művészek 
megrövidítéséről  volna  szó,  hanem  az  őket 
megillető  összeg  búsásabb  kamatoztatásáról. 
Ha  a  mostani  egyetlen  ciklus  60.000  koronát 
jövedelmezett,  úgy  az  évi  kettős  ciklusra  bizton 
lehetne  számítani  a  100.000  koronát  meg¬ 
haladó  eladásra,  ami  ily  egyszerű  befektetés¬ 
nek  soha  nem  álmodott  kamatozását  jelen¬ 
tené. 

Meg  kell  jegyeznünk,  hogy  az  e  célra  kive¬ 
tett  pénzek  korántsem  tekinthetők  a  művészet 
oltárára  letett  könyöradománynak.  Mint  ahogy 
a  „művészetpártolás"  gyakran  használt  ki¬ 
fejezést  is  felette  fonáknak  tartjuk.  Aki  csak 
pártol  művészetet,  akinek  az  tehát  nem  szük¬ 
séglet,  az  semmi  vonatkozásban  nincs  a  művé¬ 
szettel.  Kormánynyilatkozatokból  tudjuk,  hogy 
a  művészetet  a  politika  is  kulturális  tényezőnek 
tartja.  Nos,  hogy  ez  a  nyilatkozat  hitelre  talál¬ 
jon,  felette  helyén  valónak  tartanók,  ha  az 
akadémikus  értékű  pártolást  éppen  a  kormány 
megtoldaná  egy  ily  mélyjáratú  terv  megvaló¬ 


sításával.  Ha  csakugyan  kulturális  szükséglet 
a  művészet,  akkor  minden  művészeti  politiká¬ 
nak  egyik  fontos  célja,  hogy  ez  a  művészet 
láthatóvá  váljék,  ne  csak  a  budapesti  tárlatokon, 
hanem  az  egész  országban.  Mert  a  művészet¬ 
ről  beszélni :  semmi.  A  művészetet  adni,  mutatni, 
nézni,  látni  kell.  Hogy  az  egész  ország  lát¬ 
hassa,  arra  csak  egy  mód  van :  meg  kell 
mutatni  az  egész  országnak.  Most  már  azt  is 
megtudtuk,  Balogh  Bertalan  és  a  Képzőművé¬ 
szeti  Társulat  értékes  kísérletéből,  hogy  mikép¬ 
pen  lehet  megmutatni. 

Lyka  Károly 

THE  LIFE  OE  HORRORS 

alamikor  régen,  amikor  még  Angliá¬ 
ban  is  olyan  állapotok  uralkodtak, 
mint  minálunk,  valamelyik  ipar- 
művészeti  intézetben  egy  szoba 
nyílott  meg:  a  chamber  of  horrors, 
magyarul:  a  rémület  szobája.  Volt  abban 
minden,  ami  az  embert  környékezi.  A  torz¬ 
szülötteknek  megnevezték  az  apját  s  azokat 
a  boltokat,  ahol  árulták  őket ...  Ez  a  szoba 
állandósult  egy  időre,  s  eredményes  volt  a 
fennállása.  —  Nevetségessé  vált  e  módon  a 
gyáros,  kereskedő,  vásárló  és  „boldog"  tulaj¬ 
donos.  Természetes,  hogy  ott  ma  már  nincs 
szükség  rá  többé,  de  lelkemre  mondom,  hogy 
elkelne  nálunk,  a  rikító  ízléstelenség  orszá¬ 
gában. 

A  nagyapáink  nem  igen  beszélgettek  mű¬ 
vészetről.  Nem  volt  „modern"  berendezésük. 
„Palotában"  se  laktak  soha,  és  mégis  sokkal 
harmonikusabb  életet  éltek,  mint  a  fiaik,  uno¬ 
káik.  A  kertben  lévő  diófából  beh’  sok  érett, 
melegszínű  pohárszék  támadt  falusi  asztalos 
keze  nyomán,  amelyen  meglátszott  a  becsü¬ 
letes  munka  szépsége.  Hogyne.  Akkor  nem 
a  mának  éltek,  de  törődtek  a  holnappal.  Egy- 
egy  karosszéknek  a  formáján  eltűnődött  az 

öreg  magyar  heteken  keresztül.  Kinézte  a  helyét 
jóelőre  és  szeretettel  vigyázott  rá  a  születése 
pillanatától  kezdve.  Szinte  hozzászabták,  olyan 
jól  ült  benne  .  .  .  Azokban  a  régi  szobákban 
az  almáriomban  lévő  házi  szőttesnek  levendula¬ 
illat  volt  a  szagosítója.  Kissé  sárgás  volt  a 
színe,  mert  tiszta  esővízben  mosták.  Igaz, 
hog}^  soká  is  tartott  ...  A  falakon  acélmet¬ 
szet  lógott  keskeny  rámában,  vagy  litográfia. 
A  magyar  történet  zivataros  jelenetei,  híres 
férfiak  arcképe,  meg  sasos  Napóleon.  A  családi 
képek  megbámult  vásznáról  pedig  az  elődök 
szeme  pihent  meg  az  ismerős  környezeten  .  .  . 
Az  asztalon  színes  üvegpohárban  friss  virág 
állott  s  alacsony,  széles  ablakok  vasrácsa 
mögül  piros  muskátlik  égő  bokrétája  kíván¬ 
csiskodott  .  .  .  Apáról-fiúra  szállt  sok-sok  régi¬ 
ség.  Fegyver,  kristály,  ékszer,  porcellán.  De, 
hogy  a  gazdáik  immár  letűnének,  a  sok  szép¬ 
séges  holmi  elkallódott  ezerfelé.  Régiségkeres¬ 
kedők  még  most  is  sűrűn  járják  felvidéki 
kúriák  környékét. 

Mindaz,  amit  most  elmondtam,  régi  nóta. 
Azóta  megváltozott  a  világ,  s  e  változásról 
országokon  keresztül  úgy  beszélnek  hozzá¬ 
értő  emberek,  hogy  a  parvenűség  félszázada, 
amelyben  kipusztult  az  emberek  lelkének  me¬ 
lege,  a  szépség,  az  ízlés,  az  igazság  szeretete, 
röviden:  a  kultúra. 

Vájjon  igaz-e  ez?  Jöjjön  velem  az  olvasó 
és  ítéljen  maga. 

A  lakóházak  régi  paloták  másolásai,  mal¬ 
terból  emelt  kőhalmazok.  Gipsz  Herkulesek 
és  Kariatidok  tartják  a  kaput.  A  lépcsőház  már¬ 
ványfala  szobafestő  tajtékos  munkája.  Arany¬ 
festésű  a  lépcső  vaskorlátja.  Szárnyas  puhafa¬ 
ajtók  a  mázoló  legény  kegyelméből  tölgyfát 
füllentenek,  a  felettük  lévő  „ korona “  tudj’ 
Isten,  miből  „alkotódott"  .  .  .  Ez  a  külső.  Mert 
a  lakások  belseje  még  lélekemelőbb  .  .  .  Men¬ 
jünk  be  talán. 

A  sötét  előszobában  állandóan  lámpa  ég, 
mint  olasz  templomok  aranymozaikos  belse¬ 
jében  az  örökmécs.  A  falra  botanikus  kert 
festődött.  Az  előszobaszekrény  ajtaján  a  Par- 
thenon  oszlopai  vannak  kifaragva.  Az  ebéd¬ 
lőben  a  tálaló  a  Pitti-palota  motívumain  van 
„szabadon"  felépítve.  Tudniillik  majdnem  olyan 
magas,  ellenben  kiugró  bástyák  és  „üregek" 
is  vannak  benne.  A  tetején  kancsók,  tálak 
állanak,  amelyeken  csak  azért  nem  szörnyű¬ 
ködöm,  mert  nem  terjed  oda  fel  az  ember 
tekintete.  Szépek.  Áttört  faluk  van,  négy  fülük 
—  ergo  bátran  kétkézre  foghatják  — ,  nem 
lehet  bennük  tartani  semmit,  és  létráról  töröl- 
getik  őket.  A  falon  „faburkolat"  van  —  festve. 
Ahol  ez  végződik,  ott  olajnyomatok  lógnak. 
A  havas  csúcsok  svájci  kunyhója  vízeséssel, 
csolnakkal,  pallóval,  tehénnel,  amelyet  egy 
nő  őriz  kék  szoknyában,  piros  zubbonyban 
és  sárga  fejkendőben.  Hogy  miért  van  vala¬ 
mennyi  így  öltözve,  azt  a  gyáruk  tudná  talán 
megmondani,  de  lehet  az  is,  hogy  arrafelé 
ilyen  a  divat.  Néha  „csendélet"  is  akad,  vagyis: 
jobblétre  szenderült  vadkacsa  szőllőfürttel  gar- 
nirozva,  és  a  közismert  agg  franciskánus  ba¬ 
rát,  aki  irdatlan  nagy  hordóból  pityizál  .  .  . 
Kérem,  ne  álljunk  meg  a  terített  asztal  előtt, 
mert  abból  baj  lesz.  A  futón  egész  libapást  van 
kivarrva,  nyolc  darab  állat  meg  egy  leány.  Azt 
talán  mondanom  is  felesleges,  hogy  az  étkezők 
fele  a  mulattató  jelenetet  helyzeténél  fogva  ál¬ 
landóan  tótágast  látja.  Különben,  fejjel  lefele, 
vagy  ezzel  felfele  egészen  egyre  megy.  Az  üveg¬ 
nemű  „csiszolása"  öntve  van,  késből,  villából 
a  forrasztások  nyomán  valami  törmelék  gipsz 
hivalkodik.  Node  menjünk  tovább  .  .  .  Figye¬ 
lem !  Van  még  dekorációs  tányér  is,  ezüstö- 


zött  habarcsból.  A  sólymásznő  és  párja  „dom¬ 
borít"  rajtuk,  ezeket  olasz  figurinótól  vették 
negyedáron. 

A  lakás  háromszobás.  A  legnagyobb  szoba 
a  „szalon".  Selyem  a  tapétája  —  papírból. 
Louis  XV.  a  bútora.  Tavaly  csinálták  az  akkor 
még  Károly-körúton.  Olcsó,  de  mutatós.  A 
szőnyeget  már  vándorló  székelytől  vásárolták, 
s  egészen  olyan,  mintha  perzsa  volna.  Az 
állótükör  alatt  zöld  mohából  színes  krizanté- 
mumok  nyiladoznak,  —  ezeket  valamely  ki¬ 
állításnak  karácsonyi  vásárján  vették  az  idén 
—  tehát  okvetlenül  artisztikusnak  kell  lenniök. 
A  falon  gobelin  van  bársonyba  rámázva.  A 
házikisasszony  festette  vászonra  „minta  után". 
Jól  sikerült,  kellett  is,  hogy  a  „szerelmes  lo¬ 
vag"  című  rokokó  olajnyomat  ne  legyen  egye¬ 
dül.  AJost  egészen  egybeillenek  ...  A  dívány 
megett  műpálma  lógatja  búsan  a  levelét.  Nem 
szárad  el  és  nagy  helyet  foglal.  Az  asztalkán 
„modern"  üvegváza  áll.  Szellemes  „művész" 
lehet  a  tervezője.  Rózsaszínű,  s  akkora  üveg¬ 
tüskék  vannak  rajta,  mint  az  ujjam.  Hogy 
még  színesebb  legyen,  a  kisasszonykák  tavalyi 
bébékalapjáról  beletették  a  pipacsokat,  zöld 
lombot  és  tartozékait  ...  Az  asztal  alsó  desz¬ 
káján  van  a  könyvtár,  kevés,  de  válogatott 
munkával.  Például:  Marlitt- regények,  Esch- 
truth- novellák,  Beniczkyné  vannak  névszerint 
képviselve.  Díszműben  sincs  hiány,  mert  né¬ 
mely  újság  karácsonyi  albumokkal  is  szíves¬ 
kedik.  Van  ebben  a  szobában  még  szobor 
is:  „természetes"  színezésű  törpécske,  pipával 
a  szájában.  Ő  együtt  nyaral  a  családdal  Leány¬ 
falun.  Ott  mindig  a  kapu  felé  mosolyog  obiigát 
gondtalansággal.  Selyempárna  ?  Igen,  még¬ 
pedig  hattyús  Lohengrin  hímződött  ki  rajta, 

de  megfázunk  a  fűtetlen,  lakatlan  szobá¬ 
ban,  siessünk  tovább. 

A  legkisebb  szoba  természetesen  a  háló. 
Ha  vendég  jön,  kinyitják  az  ajtaját,  amelylyel 
szemben  tükör  van,  hogy  „nagyobb"  legyen 
a  lakás.  Ebben  a  szűk  odúban  alszik  a  fa¬ 
mília.  Ha  nem  fér  el,  ott  az  ebédlődivány, 
amelynek  tornyából  előbb  óvatosan  leszedik 
a  majolika-kulacsot  a  lepkével,  nehogy  „le¬ 
mozogja"  a  gyermek.  A  vendégszoba  tudni¬ 
illik  nem  laknivaló  .  .  .  Hogy  a  konyha  és 
egyéb  mellékhelyiségek  milyenek,  arról  ne 

beszéljünk,  azt  inkább  elengedhetjük  egymás¬ 
nak. 

Ne  méltóztassanak  mosolyogni,  mert  ilyen 
az  élet.  Amikor  ezt  mondom,  hallom,  hogy 
van  vagyonos  ember  is,  aki  építtet  magának, 
és  berendezkedik  .  .  .  Óh  igen  .  .  .  Magyar- 
ország  a  tornyos  villák  szép  hazája,  ahol 
minden  nyugalomba  vonult  krájzler  várúr 
akar  lenni.  S  ehhez  torony  kell  mindenáron. 
Fő,  hogy  kívülről  imponáljon  a  „kastély". 
Bent  azután  szakasztott  az  az  ízléstelenség 
dominál,  mint  a  bérkaszárnyák  lakóinál.  Ta¬ 
lán  jobb  az  anyag,  de  a  műveltség  és  ízlés 
színvonala  ugyanolyan.  E  helyeken  találjuk 
meg  a  rokoko  dombornyomású  porcellánokat, 
amelyeken  —  akarva  nem  akarva  —  végig¬ 
csörömpöl  minden  vendég,  itt  van  az  „akva- 
rell  nyomások"  melegfészke,  a  házalóktól  vett 
„képzőművészet"  lerakodóhelye,  s  a  „sze¬ 
cessziós"  bútorstílus  menedéke  .  .  .  Értsük 
meg  jól.  Nem  kvalitásos  művészek  tektonikus 
tudással,  vonalritmikával  és  színérzéssel  meg¬ 
alkotott  bútorait  látjuk,  de  bútorgyárak  selej¬ 
tes,  ornamentikával  agyonhalmozott,  konstruk¬ 
ciójában  esztelen  korcsszülötteit,  amelyek  épp 
annyira  őszinték  és  igazak,  mint  azok,  akik 
magukhoz  váltják  őket. 

Miért  van  mindez  így  ? 

Nagyon  egyszerű  az  értelme,  amelyhez 
nem  kell  egyéb,  mint  a  társasélet  figyelmes 
szemlélése.  Elfogott  bennünket  kevés  kivé¬ 
tellel  a  helyzetünkön  túl  való  szereplési  visz- 
keteg,  az  úgynevezett  társadalmi  obligók  nem 
teljesítése,  de  hajhászása,  amellyel  szemben 
kultúrszempontból  a  standard  of  life-unk  szál¬ 
lott  alább.  Ezzel  kapcsolatban  azután  engedett 
a  családi  élet  bensősége,  melegsége,  az  ott¬ 
hon  szeretete,  amivel  mindent  megmondtam. 
Kiveszett  tehát  a  komoly  művelődésre  való 
törekvés,  a  művészetek  szeretete,  következés¬ 
képpen  a  biztos  ítélőképesség,  az  ízlés.  Ahol 
pedig  mindez  hiányzik,  ott  igazán  pulvis  et 
umbra  sumus. 

Max  Kiinger  mondása  jut  az  eszembe : 
„Vagyon  immár  építőművészetünk  és  szobrá- 
szatunk,  festőművészetünk  és  sokszorosító 
művészetünk,  sőt  van  díszítő-  és  iparművé¬ 
szetünk  is.  Életfelfogásunk  széles  és  tömör 
kifejezése  azonban  hiányzik.  Vannak  művé¬ 

szeteink,  de  nincs  művészetünk".  .  .  .  Érde¬ 
mes  vizsgálnunk  ezt  a  néhány  szót,  de  magyar 
szemüvegen  keresztül  .  .  .  Nézzük  csak. 

Hogy  a  művészetek  együttes  hatásukban 
megteremtsék  a  művészetet,  életfelfogásunk  eme 
széles  és  tömör  kifejezését,  ahhoz  erős,  kitartó 
munka  szükséges,  amelyben  gondolkodás  nél¬ 
kül  a  nemzeti  talajra  állva,  az  egyéniségek 
olvasztó  tüzénél  át  kell  formálnunk  életünk¬ 
nek  karakternélküli  szürkeségét  s  be  kell  borí¬ 
tanunk  színpompás  zománccal,  összefoglalván 
vele  különálló  drágaköveket.  Nem  kell  ehhez 
egyéb,  csak  vasakarat.  Minden  művész  és 
kritikus  hordhat  ehhez  az  épülethez  egy-egy 
téglát,  mindenki  saját  legjobb  tudása  szerint. 
S  az  eredmény  kellő  irányítás  mellett  lehetet¬ 
len,  hogy  elmaradjon. 

Elnézem  tárlatokon,  meg  egyebütt  építő¬ 
művészeink  munkáját.  Mindenütt  nagy  épületek 
tervezése,  vagy  bérkaszárnyák  bevett  stílusok 
szerint  való  felhúzása  ötlik  a  szemembe.  Alig 
találok  valahol  egyéni  törekvést  s  ami  külö¬ 
nösen  fontos,  teljesen  elhanyagoltnak  látom  a 
lakóházak,  apró  kunyhók  szépségekkel  telí¬ 
tett  világát.  Kertépítészetről,  interiőrök  kikép¬ 
zéséről  szintén  nincs  szó,  pedig  világszerte 
építőművészek  vezetnek  e  téren  az  otthonok 
megteremtésének  kultuszában.  Parlagon  hever 
a  temető  művészetének  a  megoldása  is,  ahol 
az  egyiptomi  obeliszkek  szaporodtak  el  dudva 
módjára,  a  pietás  örve  alatt  .  .  . 

Szobrászainknak  csupán  elenyésző,  számba 
alig  vehető  százaléka  foglalkozik  éremművé¬ 
szettel.  Pedig  ezen  a  téren  is  temérdek  munka 
akad.  Ha  elgondolom,  hogy  elsőrangú  francia 
mesterek,  német  és  osztrák  művészek  plaket¬ 
téit  néhány  koronáért  megszerezhetem,  míg  a 
meglévő  magyarokat  alig  bírom  megfizetni, 
elfog  a  szomorúságnak  nem  közönséges  mér¬ 
téke.  Mert  ne  feledjük  el,  hogy  a  jó  plakett, 
tenyérnyi  nagysága  dacára,  monumentálisabb 
alkotás,  mint  nagy  tömegű  bronzok  semmit¬ 
mondó  felhalmozása  s  hogy  igen  sok  báj  és 
finomság  vész  el  meddő  küzdelmek  közepette. 
Épp  így  vagyunk  a  sokszorosító  művészetek¬ 
kel:  a  fametszettel,  a  litográfiával,  a  rézkarc¬ 
cal  ..  .  A  fametszet  a  maga  szépségével 
egyetemben  úgyszólván  eltűnt,  néhány  lito¬ 
gráfiánk  alig  ismert,  a  rézkarcok  szintén  nin- 

csenek  a  közönség  szeme  előtt,  s  amennyiben 
vannak,  aránylag  nagyon  drágák.  Meg  is  ma¬ 
gyarázom,  amit  mondok.  A  worpswedei  mű¬ 
vészkolónia  két  mappában  adta  ki  a  rézkar¬ 
cait.  Mindegyik  gyűjteménynek  tizenkét  lapja 
van  s  az  áruk  mappánként  harminc  márka. 
Egy-egy  ilyen  kollekció  bármelyik  szobának 
teljesen  kielégítő  művészi  dísze  s  olcsó  vászon¬ 
pánttal  szegve,  üveggel  leborítva,  alig  kerül 
pénzbe.  Ugyancsak  a  németek  bocsátanak 
piacra  sorozatonként  elsőrangú  litográfiákat, 
amelyek  darabja  tizenegy  márka. 

Iparművészeti  munkálkodásunk  szintén  nincs 
kellőleg  szervezve.  A  bajt  különösen  abban 
látom,  hogy  egyrészt  kellő  alaptudás  nélkül 
drága  anyagbeli  túltengés  állott  be  s  az  apró 
használati  cikkek  széppé  tevésével  alig  foglal¬ 
koznak,  másrészt,  hogy  legkiválóbb  képző¬ 
művészeink,  kevés  kivétellel,  idegenkednek  az 
e  téren  való  működéstől.  Ezzel  kapcsolatban 
azután  eszembe  jutnak  az  angol  prerafaelisták 
s  a  többi  nagyságok,  akik  hatalmas  lépéssel 
vitték  előre  országuk  kultúráját,  amely  kultú¬ 
rának  azonban  —  ne  feledjük  el  —  az  volt 
az  elve,  hogy  mentői  nagyobb  tömegeket  aján¬ 
dékozzunk  meg  a  művészet  kincseivel.  Vagyis: 
a  legideálisabb  szocializmus,  amely  nemcsak 
az  amatőr  példányok  parvenű  divatját  ismerte. 

Mindezek  után  pedig  elérkeztem  a  nézetem 
szerint  legfontosabb  helyhez,  ahol  a  penna¬ 
forgatók  közül  valamennyien  verhetjük  a  mel¬ 
lünket,  nemcsak  kicsinyek  és  jelentéktelenek, 
de  a  legnagyobbak  is.  És  ez  a  közönség 
nevelése.  Tartunk  előadásokat  elvont  tárgyak¬ 
ról,  akadémikus  magaslatokon  olyanoknak, 
akik  nincsenek  tisztában  az  elemi  fogalmak¬ 
kal.  „Végigélveztem “  néhányat.  Röviden  annyit 
mondhatok,  hogy  a  háromnegyedrészben  nők¬ 
ből  álló  társaság  olyan  dolgokról  hallott  ame¬ 
lyekről  csak  évekig  tartó  komoly  tanulással 
lehet  megközelítőleg  eleget  tudni.  Ahogy  figyel¬ 
tem  a  felolvasót,  észrevettem  azt  is,  hogy 
maga  se  tudja  kellően  az  anyagát.  így  nevelni 
még  önmagunkat  se  lehet  .  .  .  Van  azonban 
kezdete  mindennek  —  az  iskolában,  gyerme¬ 
kek  között,  mert  az  a  jövő  társadalma,  amely¬ 


nek  a  lelke  fiatalságánál  fogva  hajlítható,  for¬ 
málható,  ám  ha  valahová,  úgy  ide  kell  ön¬ 
zetlenség,  türelem,  meg  fanatizmus.  Nyissuk 
ki  szemük  előtt  a  szép  kertjének  elzárt  ajtaját 
s  adjunk  legalább  az  ő  kezükbe  művészkéz 
teremtette  képeskönyvet,  ha  már  a  magunkéba 
nem  foghatunk.  Van  valami  —  elfogultsága 
dacára  is,  —  Morris  híres  mondásában :  „The 
only  work  of  art  which  surpasses  a  complete 
médiáéval  book  is  a  complete  médiáéval  buil- 
dingu. 

Mondhatná  valaki,  hogy  a  múzeumok,  ki¬ 
állítások  erős  oszlopai  a  művészi  nevelésnek. 
A  megjegyzésnek  teljesen  igaza  van,  de  nem 
minálunk.  Mert  ahhoz,  hogy  múzeumokban, 
kiállításokon  a  tisztán  tanulni  vágyó  közön¬ 
ség  is  megfordulhasson,  három  dolog  szük¬ 
séges.  Az  első,  hogy  a  múzeumok,  kiállítások 
rendezése  mindenütt  szakavatott  kézben  legyen, 
a  második,  hogy  jó  felvilágosító  katalógust 
is  lehessen  pénzért  kapni,  s  harmadszor,  hogy 
ne  legyenek  rendesen  zárva.  Az  utolsó  ab¬ 
szurdumnak  hangzik,  pedig  nem  az.  Hogy 
miért  nem,  az  alább  következik.  A  főváros 
lakosságának  legintelligensebb  része  a  dél- 
előttök  folyamán  kenyérkereséssel  van  elfog¬ 
lalva,  szabad  ideje  csak  délután  és  este  vagyon, 
amikor  is  minden  nyilvános  gyűjteményen 
lakat  van,  hogy  a  kiállítási  csütörtökökről 
egyáltalán  ne  beszéljek.  így  azután  a  rémület 
élete  nem  változhatik  a  gyönyörűség  életévé. 
Nem.  Ezzel  a  rendszerrel  az  élet  szépsége 
nem  a  fáradalmak,  küzdés  megérdemelt  jutal¬ 
mává,  de  a  munkanélküliség  megízesí tőjévé 
fajul. 

Nem  marad  tehát  egyéb  hátra,  mint  a  szer¬ 
vezett  munka,  amely  megteremti  életfelfogá¬ 
sunk  Kiinger  szerint  való  kifejezését.  Olyan 
munka,  ahol  nemcsak  a  gazdag  szakíthat  a 
lombból,  de  a  szegény  is  virággal  ékesítheti 
kicsiny  ablakát.  És  kérdem  szeretettel :  hon¬ 
nan  fakadhat  ennek  a  művészetnek  a  csirája  ? 
Erre  a  kérdésre  feleljen  mindenki  szíve  sze¬ 
rint,  de  vigyázzunk,  mert  a  felelettől  függ  a 
mindeneket  átölelő  magyar  művészet  jövendője. 

Margitay  Ernő 

Szépművészeti  Múzeum  gyűjtemé¬ 
nyei  között  a  legifjabb  keletűek 
egyike  az,  mely  a  magyar  művé¬ 
szek  rajzait  foglalja  magában.  Az 
Esterházy  -  gyűjteményből ,  mely 
különben  gazdag  volt  grafikai  művekben  is, 
ilyennemű  magyar  munka  nem  szállt  örökül  a 
múzeumra.  Nem  is  szállhatott,  mert  ennek  a 
gyűjteménynek  az  anyaga  nem  nyúlt  át  abba 
az  időbe,  melyben  magyar  grafikáról  s  álta¬ 
lában  magyar  képzőművészetről  beszélni  lehet. 
A  magyar  rajzgyűjtemény  legrégibb  eredetű 
darabjai  a  Nemzeti  Múzeumból  kerültek.  Innen 
származnak  egyebek  közt  Zichy  Mihálynak 
„Az  ember  tragédiájáéhoz  készített  illusztrá¬ 
ciói,  Liezen-Mayer  Sándor  „Tavaszi  idyll“-je, 
id.  Markó  Károlynak,  Markó  Andrásnak,  Li¬ 
geti  Antalnak,  Gundelfinger  Gyulának  több 
rajza  és  aquarellje.  Ezt  a  kisebb  csoport  mű¬ 
vet  leszámítva,  a  gyűjtemény  keletkezése  és 
gyarapodása  —  mint  a  múzeum  összes  mo¬ 
dern  grafikai  anyagáé  —  egészen  az  utolsó 
évtizedre  esik. 

1897-ben,  Brocky  Károly  jobbára  aquarellek- 
ből  álló  műveinek  az  Országos  Képtár  részére 
való  megvételével  indul  meg  az  alapvető  szer¬ 
zemények  sorozata.  A  következő  évben  két 
gazdagabb  kollekció  csatlakozik  hozzájok : 
Libay  Lajos  rajzainak  és  aquarelljeinek  zöme 
és  Liezen-Mayer  tanulmányai  Schillernek  „A 
harang “  című  költeményéhez  készített  illusz¬ 


trációihoz.  1899-re  esik  azoknak  a  Zichy-féle 
illusztrációknak  a  megszerzése,  melyeket  Arany 
balladáihoz  készített  a  művész.  1900  bán  Libay 
rajzainak  egy  kisebb  csoportja,  továbbá  gróf 
Nemes  Nándorné,  szül.  báró  Ransonnet  Eliza 
hátrahagyott  grafikai  művei  kerülnek  a  gyűj¬ 
teménybe,  az  utóbbiak  a  család  adományából. 

Nagyot  lendítettek  a  magyar  rajzgyűjtemény 
gyarapodásán  az  1902.  év  szerzeményei.  Ebben 
az  évben  vásárolják  Munkácsy  rajzainak  gyűj¬ 
teményét,  id.  Markó  Károlynak  és  fiainak  egy 
csoport  rajzát  és  aquarelljét,  Liezen-Mayer  raj¬ 
zainak  egy  sorozatát,  s  végül  ugyanebben  az 
évben  jut  ajándék  utján  a  múzeum  birtokába 
az  „Osztrák -magyar  monarchia  írásban  és 
képben"  című  vállalat  magyar  része  számára 
készült  illusztrácziók  rajzanyaga,  mely  egye¬ 
bek  közt  Aggházy,  Baditz,  Benczúr,  Deák- 
Ébner,  P'eszty,  Háry,  Keleti,  Mednyánszky, 
Mészöly,  Neogrády,  Pállya,  Pataky,  Rauscher, 
Révész,  Roskovics,  Spányi,  Vajda,  Vágó, 
Wagner  műveit  tartalmazta. 

A  legutóbbi  években  Barabás  Miklósnak 
1903-ban  vásárolt  rajz-  és  aquarellhagyatéka, 
továbbá  Liezen-Mayer  rajzainak  1904-ben  szer¬ 
zett  újabb  sora  szaporították  derekasabban  a 
gyűjteményt. 

Gazdag  grafikai  anyagot  foglal  magában 
Lotz  Károly  hagyatéka  is,  mely  az  1907: 
XII.  törvénycikk  meghozatala  folytán  szintén 
az  állam  tulajdonába  került  s  a  Szépművészeti 

Múzeumban  lesz  elhelyezendő.  Ezeket  a  raj¬ 
zokat  azonban  forma  szerint  nem  csatolják 
a  grafikai  osztály  állományához,  hanem  meg¬ 
hagyják  a  hagyaték  keretében,  hogy  ez  meg¬ 
őrizze  együttes  jellegét  s  megbontatlan  egy¬ 
ségben  legyen  elhelyezhető. 

Ezekhez  a  csoportos  szerzésekhez,  melyek 
zömét  teszik  a  gyűjteménynek,  hozzá  kell 
adnunk  az  időnként  vásárolt  egyes  műveket, 
melyek  között  egy- egy  műtörténeti  fontosságú 
is  akad,  mint  Munkácsy  szénvázlatai  „Zálog¬ 
házban"  és  „Újoncozás"  című  festményeihez, 
vagy  Paál  László  fiatalkori  szénrajza:  „Az 
erdő".  Általában  a  rövid  múltú  gyűjtemény 
régibb  művészeink  termékeiben  már  is  számot¬ 
tevő  gazdagságra  tett  szert.  Néhányan  közü¬ 
lök,  mint  Barabás,  Brocky,  Liezen-Mayer,  ép 
oly  bőven,  mint  jellemzően  vannak  képviselve. 
A  fejlesztésnek  természetesen  még  bő  tere 
van,  s  még  inkább  kiegészítésre  vár  a  gyűj¬ 
temény  modernebb  része.* 

Az  anyag  egy  részét,  82  művész  254  mű¬ 
vét  közszemlére  állította  ki  dr.  Térey  Gábor 
osztályigazgató,  aki  eddig  is  sokat  buzgott 
azért,  hogy  a  múzeumban  felkincseit  gazdag 
grafikai  anyag  ne  maradjon  a  mappák  féltett 
titka,  melyre  csak  néha  nyit  rá  egy-egy  kutató 
szakember,  hanem  termékenyítő  faktorrá  vál¬ 
jék,  mely  neveli  a  közönséget  s  lökést  ad 
művészeinknek.  10  év  óta  egész  sorát  rendezte 
a  tárlatoknak,  melyek  egyaránt  tanúsították 
kiváló  fogékonyságát  a  grafika  ügye  iránt  és 
a  rendezésben  való  választékos  ízlését.  Las¬ 
sanként  sorra  került  a  sokszorosító  művészi 
eljárásoknak  majdnem  valamennyi  neme,  s 
abban,  hogy  a  magyar  grafika  újabban  fej¬ 
lődésbe  indult,  bizonyára  e  tárlatoknak  is 
van  részök. 

A  kiállítás,  mely  egyúttal  felavatta  a  grafi¬ 
kai  osztály  kiállítási  helyiségét,  Thoroczkai- 
Vigand  művészetének  ép  oly  ízléses,  mint 
kitünően  hasznavehető  termékét,  „a  XIX.  szá¬ 
zadbeli  magyar  művészek  kézrajzainak  retro¬ 
spektív  tárlata"  címet  viseli,  de  valójában  — - 
ép  úgy,  mint  maga  a  gyűjtemény,  melyből 
ízelítőül  válogatták  —  nem  pusztán  olyan 

*  A  gyűjtemény  gyarapodására  vonatkozó  adatokat 
dr  Térey  Gábor  osztályigazgató  úr  volt  szíves  közölni. 

műveket  nyújt,  melyek  a  rajz  anyagával  ké¬ 
szültek,  hanem  másnemű  művészi  manuszkrip- 
tumokat  is,  különösen  aquarelleket.  S  tisztában 
kell  lennünk  vele,  hogy  magoknak  a  rajzok¬ 
nak  is  kisebb  része  az,  mely  a  „rajz  a  rajzért" 
fajtájához  tartozik.  Nálunk  kevés  hajtása  támadt 
a  vonalak  lakonikus  nyelvén  való  művészi 
igazmondásnak,  Rembrandt,  Goya,  Daumier 
nemes  mesterségének,  melynekgyökere egyedül 
a  művésznek  abban  a  vágyában  van,  hogy  egy 
darab  életet  olyan  tömören  és  hamvas  frissen 
vessen  papírjára,  amint  csak  a  rajz  egyszerű 
eszközeitől  telhetik.  S  a  rajzoknak  az  a  másik 
csoportja,  mely  mindenekfelett  a  jelenségek 
stílus-elemeit  fürkészi  és  a  vonalak'  rithmusán 
tölti  kedvét,  szintén  csak  legújabban  akadt 
képviselőkre.  így  természetes,  hogy  a  kiállítás 
is  a  kompozíciókhoz  készült  vázlatoktól  és 
részletstudiumoktól  egész  a  tájakat  és  nép¬ 
viseleteket  bemutató,  ismeretterjesztő  illusztrá¬ 
ciókig  sokfajta  rajzot  ölel  fel  ugyan,  de  kevés 
olyat,  mely  a  fenti  csoportba,  az  autochton 
rajzművészet  hamisítatlan  termékeihez  lenne 
sorozható. 

Különben  a  kiállításnak,  mint  magának  a 
múzeum  magyar  rajzgyűjteményének,  különö¬ 
sen  régibb  anyaga  tesz  számot.  Id.  Markó 
Károlyon  kezdve  képviselve  vannak  úttörő 
művészeink  nevesebbjei,  s  műveik  mögött 
egész  éledező  festészetünk  képe  rajzolódik. 
E  képből  két  alak  válik  ki  különösen  jelen¬ 
levő  műveivel,  Barabás  és  Brocky.  Az  előbbi, 
tudjuk,  főként  mint  arcképfestő  vált  híressé, 
abban  a  korban,  melyben  a  festészetet  úgy¬ 
szólva  egyedül  táplálta  az  embereknek  az  a 
vágya,  hogy  képmásukat  átszállítsák  utód¬ 
jaikra  és  a  tanácskozó  termeket  népszerű 
kortársaik  arcképeivel  díszítsék.  A  kiállításon 
levő,  jobbára  ifjúkori  aquarelljei  eszünkbe  jut¬ 
tatják,  hogy  Barabásban  másféle  képességek 
is  voltak,  melyeket  később  elnyomott  a  kenyér¬ 
adó  mesterség.  Vándorló  éveiben,  melyeket 
Olaszországban  töltött,  s  néha  később  is, 
mintegy  lopva,  a  maga  számára,  tájakat  és 
népies  jeleneteket  festett  aquarellben,  annyi 
csínnal  és  könnyedséggel,  amennyit  nagy 
vásznai  után  senkisem  várna  Úgy  látszik, 
egyik  első  képviselője  ő  annak  a  típusnak, 
mely  a  század  folyamán  még  sokszor  volt 


Magyar  művészek  rajzai  a  Szépművészeti  Múzeumban 


megújulandó :  az  itthon  élő  magyar  művész 
típusának,  kit  szárnyai  kifejtésében  megaka¬ 
dályoztak  a  környező  viszonyok.  Ép  így  kép¬ 
viseli  Brocky  a  külföldre  szakadt  magyar  mű¬ 
vészt,  aki  kedvezőbb  légkörbe  jutva,  szaba¬ 
dabban  bonthatta  ki  tehetségét,  de  aztán 
egészen  ki  is  kapcsolódott  a  mi  művészeti  törek¬ 
véseink  láncából.  Brockynak  majdnem  híre 
veszett  nálunk,  s  csak  1896-ban,  a  millenniumi 
kiállításra  összegyűjtött  képeiből  tudtuk  meg, 
hogy  egyike  volt  azon  keveseknek,  akikben 
akkortájt  (megh.  1855-ben!)  igazi  festői  vér 
buzgóit.  E  nézetünkben  megerősítenek  a  ki¬ 
állításon  látható  aquarelljei.  Telivér  kolorista 
volt  ő,  aki  főképen  színekben  élt  és  gondol¬ 
kodott.  Vázlatai  mutatják,  hogy  képeit  tisztán 
színekben  fogalmazta ;  az  uralkodó  színfoltok 
elosztásával  indult  meg  nála  a  teremtés  pro¬ 
cesszusa.  Önkéntelenül  Szinyei  ilyenfajta  szín¬ 
vázlataira  gondol  az  ember. 

Általában  a  régi  művészeknek  ez  a  cso¬ 


portja,  melyhez  még  Libay  Lajos  ceruzarajzai 
és  aquarelljei,  Lippich  Terka  tollrajzai,  Sterio 
Károly  aquarelljei  stb.  sorozhatok,  nem  egy 
meglepetéssel  szolgál.  A  múzeum  mappáiból 
több  ismeretlen  vagy  elfelejtett  lap  került  elő, 
s  csodálkozva  láttuk,  hogy  nem  fakultak  el 
annyira,  mint  hittük. 

Most  változik  a  kép  s  a  szerény  kezdők 
helyébe  nagy  nevek  viselői  lépnek.  A  vázlatok, 
részletstudiumok  sokasága  arra  emlékeztet,  hogy 
a  nagy  kompozíciók  korában  vagyunk,  olyan 
művészek  között,  kiknél  a  rajz  főként  arra 
szolgál,  hogy  a  festészet  nagy  feladatait  elő¬ 
készítse.  Zichy  az  egyedüli  múlt  századbeli 
művészeink  derékhadából,  akinekgazdag  forma¬ 
képző  ereje  főleg  a  rajzban  keresett  kielégítést. 
Őt  ismert  illusztrációk  képviselik,  melyek  új 
vonással  nem  járulnak  aművészről  alkotott  fogal¬ 
mainkhoz.  Munkácsynál  már  nincs  a  rajznak 
egyéb  hivatása,  mint  az,  hogy  a  festészetnek 
szolgáljon,  a  kompozíció  fogantatásánál  segéd- 

kezzék.  A  kiállításon  is  jobbára  festményekhez 
készült  vázlatokat  látunk  tőle,  melyek  vallo¬ 
mást  tesznek  azokról  a  percekről,  midőn  a 
művész  keze  gyorsan  száguldva  versenyzett 
alkotásra  gerjedt  fantáziájával,  hogy  az  ebben 
életre  kelő  alakokat  leírni  győzze.  Lotz  rajzai  is 
leginkább  képötletek,  könnyű  bőséggel  ontott 
apróságai  egy  rendkívüli  ruganyosságú,  a 
klasszikus  formakészleten  korlátlan  fölénynyel 
uralkodó  művésznek,  aki  olyan  könnyen  és 
természetesen  termelte  képeit,  rajzait,  mint  a 
fa  levelet  hajt  vagy  gyümölcsöt  érlel.  Liezen- 
Mayer,  Benczúr  vannak  még  ebből  a  csoport 
ból  jelentékenyebben  képviselve  s  rajzaik  újból 
tanúságot  tesznek  arról,  hogy  ezek  a  művé¬ 
szek  technikai  tudásukat  saját  művészi  cél¬ 
jaik  szempontjából  minő  tekintélyes  fokra 
fejlesztették.  Amint  napjainkhoz  közeledünk, 
szaporodnak  a  nevek,  de  viselőik  egyénisége 
nem  válik  ki  olyan  határozottan,  mint  egy  egy 
régibb  művészé,  kiket  többnyire  nagyobb  és 
jellemzőbb  sora  képvisel  műveiknek.  A  héza¬ 
gok  is  érezhetőbbek,  de  az  együttes  kép 
mégis  eléggé  alkalmas  arra,  hogy  megvilágítsa 
az  utat,  melyre  rajzoló  művészetünk  újabban 
kanyarodott.  A  festészet  fejlődésének  iránya 
szabja  meg  a  rajz  sorsát  is.  Az  előnyomuló 
modern  festészet  mohón  veti  rá  magát  a  jelen¬ 
ségek  világának  illanó,  mozgékony  tüneteire, 
a  fényre,  a  levegőre  s  feloldja  a  vonalak  hatá¬ 
rozottságát.  Ez  a  célzat  nyomja  bélyegét  a 
rajzra  is.  Az  a  vonal,  mely  a  formák  körül 
húzott  kontúrt  jelenti,  mindjobban  kiszorul  s 
a  folt  és  a  tónus  kerekedik  fölé. A  levegő  itt  is 
érezteti  formákat  bontó  hatását;  elmosottabb, 
festőibb  lesz  a  rajz.  Mészöly,  Mednyánszky 
művei  vezetnek  át  a  kiállításon  erre  a  nyomra, 
melyen  az  ifjabb  nemzedék:  Fényes,  Strobentz, 
Glatz,  s  még  egy  sor  újabb  művész  halad, 
természetesen  nagy  különbségeket  tüntetve 
fel  egyéniségök  szerint.  Wellmannak,  Coulin- 
nak  a  régibb  tradíciókba  kapcsolódó  tiszta 


vonalművészete  szinte  magára  marad  ebben 
a  körben.  Azonban  a  kiállítás  néhány  darabja 
arra  mutat,  hogy  az  út  ismét  kanyarodik  s 
új  célok,  új  törekvések  vannak  támadóban, 
hasonlók  azokhoz,  melyek  tőlünk  nyugatra  már 
teljesen  ki  is  bontakoztak.  A  vonal,  melyet  kis 
időre  elnyomott  a  formákat  oldó  festői  irány, 
újra  feltámad,  sőt  önállóbban  jut  szóhoz,  mint 
előbb.  A  helyzet  most  megfordul,  s  míg  előbb 
a  rajzban  is  a  festészet  jellemvonásai  kere¬ 
kedtek  felül,  most  a  festészet  körébe  is  át 
csap  a  vonalak  uralma.  A  grafika  egyre  jobban 
emelkedik  jelentőségében.  Ez  a  jelenség,  úgy 
látszik,  napjaink  éledező  antirealisztikus  áram¬ 
lataival  van  kapcsolatban,  melynek  hangjai 
mind  erősebben  vegyülnek  a  naturalizmus 
még  egyre  harsogó  dallamába.  A  grafika  esz¬ 
közei  könnyebben  követik  a  művészt  a  reális 
világtól  rnesszeeső  régiókba,  s  van  az  igaz¬ 
ságnak  valami  magja  Kiinger  felfogásában,  aki 
azt  irta,  hogy  a  gondolatok  kifejezése  csak  a 
rajzművészetben  van  igazán  helyén.  Ennek 
az  áramlatnak  szelleme  tükröződik  az  újjáéledt 
vonal  karakterében  is.  Ez  nem  a  régi,  a  kalli¬ 
grafikus,  nyugodt  vonal  többé,  mely  arra  való, 
hogy  élesen  és  szabatosan  jelezze  a  formák 
határát,  sem  pedig  az,  mely  a  művészet  gyors¬ 
írásával  örökíti  meg  az  élet  mozgását,  gyor¬ 
san  tűnő  jelenségeit.  Ez  a  vonal  függetlenebb 
a  természettől  s  a  művész  átalakító  hatalmá¬ 
nak  engedelmeskedik,  mely  az  apró  véletlenek 
leírása  helyében  egységes  ríthmust  teremt,  az 
összhangtalan  valóságot  harmóniára  váltja,  s 
a  vonalakat  úgy  formálja,  hogy  a  legnagyobb 
kifejező  képességet  érjék  el  annak  az  érzés¬ 
nek  tolmácsolására,  melyet  a  művész  rajtok 
át  közvetíteni  akar.  A  stilizált  vonalnak  ezt 
a  művészetét  különösen  Körösfői-Kriesch  Ala¬ 
dár  és  Nagy  Sándor  rajzai  képviselik,  a  rajz 
ősi  fájának  legutolsó  hajtásai. 

Petrovics  Elek 

ÚJAK  ÉS  RÉGIEK 

Változékony  a  művészetről  való  vélekedés,  akár 
a  tenger  hullámai. 

Luitpold  bajor  régensherceg 

Csak  elposványosodott  időknek  van  elposványo¬ 
sodott  művészetük.  Cornelius  Gurlitt 

Az  olyan  művész,  aki  kifejezési  eszközeit  a 
múlttól  kölcsönzi,  nem  érdemel  jövőt.  ** 

Rég  elhamvadt  pernyéből  szikrát  élesztgetni  s 
várni,  hogy  attól  lángra  lobbanjon  minden,  -  hiú 
törekvés.  F.  W.  J.  Schelling 

Uj  embereknek  új  művészet  való. 

Eichard  Muther 

* 

Más  emberek  s  más  korszakok  másban  sánti- 
kálnak.  Gustav  Floerke 

A  különböző  korszakok  nagyon  is  különböző 
lelkesedést  keltenek.  F.  W.  J.  Schelling 

Más  idők:  más  képek.  Georg  Hirth 

Ugyanaz  a  természeti  törvény,  amely  megszabja, 
hogy  júliusban  más  virág  nyit,  mint  májusban, 
más-más  arculatot  kölcsönöz  minden  művészeti  kor¬ 
szaknak  is.  Richard  Muther 


Annál  derekabb,  annál  nagyobb  hatású  valaki, 
minél  mélyebben  merít  korának  velejéből. 

Hermann  Hettncr 

A  magunk  korának  legyünk  emberei. 

Honoré  Daumier 

* 

Kétféleképp  eshetünk  ki  korunk  színvonalából: 
alája  és  föléje.  Arthur  Schopenhauer 

A  kortársak  már  nem  egyszer  csalódtak  és  sok 
olyas  művészet  pusztult  el  nyomtalanul  a  földről, 
amelyet  teli  torokkal  dicsértek  előzékeny  kortársak. 

Konrad  Lángé 

Tiszteljük  a  régi  fundamentumokat.  De  ragasz¬ 
kodunk  ahhoz  a  jogunkhoz,  hogy  valahol  megint 

valami  újat  kezdjünk.  Goethe 

# 

Mihelyst  ismét  túlságosan  kezdjük  szeretni  a 
változatosságot  s  új  dalokat,  új  képeket,  új  tája¬ 
kat  hajszolunk  :  elhalt  bennünk  a  természet  és 
művészet  szeretetének  igazi  képessége  s  helyébe 
lép  az  a  szeretet,  amelyet  a  gyermek  érez  játékai 
iránt.  John  Ruskin 

Siessen  hasznát  látni,  ha  valaki  új  valamiben, 
mert  míg  új,  addig  még  becsülik.  Általában  tet¬ 
szik  már  a  változatosság  okáért,  ami  új;  az  ízlés 
felfrissül  tőle,  s  a  vadonatúj  középszerűségnek 
nagyobb  a  becsülete,  mint  a  megszokott  kitűnőségé. 
Ami  kiváló:  lassan  elkopik  s  ódonná  válik.  Tudni 
illik  azonban,  hogy  az  újság  glóriája  rövid  tar¬ 
tamú  :  négy  nap  múlva  már  elpárolgott  a  köz- 

becsülés.  Érteni  kell  tehát  ahhoz,  hogy  lefölözzük 
a  becsülésnek  e  zsengéit  és  a  tovaillanó  tapsok 
közt  igyekezzünk  gyorsan  megragadni  azt,  amit 
elérhetünk.  Mert  mihelyst  lohadni  kezd  az  újság- 
heve,  vele  csillapodik  a  szenvedély  is.  Semmi 
sincs,  ami  már  egyszer  idejét  ne  múlta  volna. 

Balthasar  Grácián 

Ez  a  finom  művelt  világ  minden  áron  be  akar 
csapatni.  Nem  tudja,  hogy  régi  szemét,  új  szemét 
egyformán  szemét.  Josef  Anton  Koch 

A  földi  dolgok  körforgásában  gyakran  a  leg¬ 
újabb  a  legrégibb.  Cári  Justi 

Tiszteletre,  becsülésre  van  joguk  azoknak,  akiknek 
művei  kiállották  az  idők  próbáját ...  Ha  nagy  és 
hosszúéletű  a  dicsőségük,  úgy  azt  bizonyítja,  hogy 
nem  a  divat  és  szeszély  gyönge  szálán  függött, 
hanem,  hogy  az  együttérzés  és  gyönyörűség  fonala 
fűzte  az  emberi  szívhez.  Joshua  Reynolds 

Ami  egyszer  nagy  és  igaz  vala,  az  idők  árjá¬ 
ban  talán  elveszti  piaci  értékét,  de  sohasem  szű¬ 
nik  meg  nagynak  s  igaznak  maradni. 

Julius  Allgeyer 

A  művész,  akinek  más  az  ideálja,  mint  a  mienk, 
ezzel  még  nincs  „ letárgyalva “.  Ami  elavult,  az  tör¬ 
ténelmi  értékűvé  válik.  Ami  ellen  fiaink  küzdenek, 
azt  tisztelik  az  unokáink.  Richard  Muther 


Amit  kora  nagynak  s  magasztosnak  tartott,  újra 
s  újra  érvényesülni  fog  még,  bár  időnkint  fele¬ 
désbe  merül  is.  Azok  az  urak  azonban,  akik  igazi 
nagy  mesterekkel  szemben  túlhaladott  álláspontot 
szeretnek  emlegetni,  jól  tennék,  ha  kissé  aggódná¬ 
nak  az  iránt,  hogy  mire  taksálja  majd  őket  a  jövő. 

E.  J.  Háhnel 

Holnap  az  a  rossz  ízlés,  ami  tegnap  jó  ízlés  volt. 

Cornelius  Gurlitt 

Amit  ma  még  a  jó  ízlés  diadalának  vélünk, 
holnap  talán  már  puszta  badarság.  Apáink  elmés- 
ségén  nagyot  ásítunk. 

Helfrich  Peter  Sturz 

Vannak  pillanatok,  amikor  merőn  ízléstelennek 
és  borzasztónak  tűnik  fel  nekünk  a  tegnap.  Míg 
aztán  az  a  tegnap  történelmivé  válik  s  a  kellő 
távolból  helyesen  átfoghatja  tekintetünk. 

Alfréd  Roller 


Kevéssel  halála  előtt,  18  73-ban,  Franz  Xavér 
Winterhalter  elkészítette  végrendeletét.  Hogy  a 
jövendőtől  igazságos  kritikát  kapjon,  egy  tucat  ki 
nem  állított  művét  azzal  hagyta  hátra,  hogy  azo¬ 
kat  ötven  évig  senki  meg  ne  nézhesse. 

A  művészet  rikkancsainak  mániája,  hogy  újak 
kedvéért  a  régieket,  a  legújabbak  kedvéért  az  úja¬ 
kat  halomra  mészárolják.  Herm.  Kienzl 

* 

„Ha  asszonyt  látok  a  templomban  —  írta  Mme 
de  Girardin  —  mindig  úgy  hat  rám,  mintha  valaki 
ellen  imádkoznék.  “  Mi  is  azt  mondhatjuk,  hogy 
a  nagy  siker,  amelyet  időre-órára  szerzünk  vala¬ 
mely  iránynak,  tulajdonképpen  egy  más  irány  ellen 
való  támadás,  amelyre  már  ráuntunk. 

Róbert  de  la  Sizeranne 

Igaz,  az  élő  művésznek  megvan  a  maga  joga. 
De  mégsem  kell  mindazokat  agyonvernie,  akik  a 
maguk  idejében  szintén  éltek  ezzel  a  joggal.  Miért 
értse  meg  ezt  az  igazságot  csupán  a  történetíró,  s 
miért  nem  a  művész  is?  Gustav  Floerke 

Minden  kornak  megvan  az  a  joga,  hogy  a 
tulajdon  szemével  nézze  meg  a  nagy  férfiakat. 

Walter  Gensel 

Aki  a  világot  megtanítja  arra,  hogy  szépnek  érezze 
az  új  dolgokat,  az  nagy  jótevője. 

Cornelius  Gurlitt 

A  mi  demokrata  korunkban  mindannak,  ami 
a  művészetben  új,  két  nemzedéket  kell  legyőznie, 
mielőtt  érvényre  jutna  :  a  régiekét  és  a  kortársakét. 
Amaz  már  nem,  emez  még  nem  tudja  az  újat 
megérteni.  Max  Liebermann 

A  jelen  s  a  jövő  minden  jel  szerint  verseny¬ 
társak.  Aki  az  egyik  körül  legyeskedik,  készül¬ 
jön  el  arra,  hogy  kosarat  kap  a  másiktól. 

Joshua  Reynolds 

Amennyire  sajnálni  való  a  művész,  ha  küz¬ 
denie  kell  a  korával,  épp  annyira  megvetni  való, 
ha  derekát  beadja  neki.  F.  W.  J.  Schelling 

* 

A  díszítőművészet  régi,  uralkodó  formáit  csak 
akkor  volna  szabad  félre  tolni  helyükről,  ha  azokat 
nemcsak  magasabbrendű,  hanem  oly  új  formák 
foglalhatják  el,  amelyek  egyben  kárpótlást  adnak 
a  károkért  és  zavarért,  ami  minden  újítást  követni 
szokott.  Joshua  Reynolds 

Papír  szeletkék 


Ha  valaki  meg  akarná  javítani  egy  nép  körében 
esetleg  uralkodó  rossz  ízlést,  célját  nem  éri  azzal, 
ha  egyenest  az  előítélet  árja  ellen  úszik.  Az  emberi 
elmét  elő  kell  készíteni  valamely  új  dolog  befoga¬ 
dására.  Az  átalakuláshoz  időre  van  szükség.  A  nép¬ 
szerű  ízlést,  bármily  helytelen  volna  is  az,  nem 
egyszerre  kell  gyökeresen  átalakítani. 

Joshua  Reynolds 

A  forradalmak  a  művészetben  épp  oly  brutáli¬ 
san  zajlanak  le,  mint  az  életben. 

Richard  Muther 

Minden  művészeti  hódító  hadjáratot  marodőrök 
kisérik,  akik  ott,  ahol  mások  küzdöttek,  könnyű 
prédára  lesnek.  H.  v.  Tschudi 

A  modern  mozgalmak  képén  legzavaróbb  az  a 
körülmény,  amitől  egyetlen  forradalom  sem  ment, 
hogy  t  i.  az  igazán  küzdő  s  magukat  felszabadí- 
tani  igyekvő  elmék  mellett  egész  serege  szaladgál 
azoknak,  akik  az  újat  csak  azért  utánozzák,  mert 
új,  sőt  még  el  is  torzítják.  A  vezérek  mégis 
jóakaratukban  részesítik  őket,  mert  hisz  jól  esik 
hívekkel  bírni.  Julius  Lessing 

A  művészetekben  az  új  művek  nem  kisebb 
figyelmet  érdemelnek  a  régieknél. 

Winckelmann 

A  régi  művészet  sok  selejtet  takart  nem  egy 
jó  holmival.  Nem  egy  jó  holmi  takar  az  új  művé¬ 
szetben  sok  selejtet.  Hermáim  Oeser 

Kétségkívül  előítélet,  ha  nem  ismerjük  el,  hanem 
megvetjük  s  letárgyaljuk  a  régi  jó  dolgokat.  Hanem 
minden  nagy  stílusban  teremtő  időknek  megvolt  ez 
az  előítélete.  Nem  lettek  volna  oly  bő  teremtő- 
erejűek,  ha  bizonyos  szempontból  nem  lettek  volna 
oly  előítéletesek,  oly  naivak. 

Benno  Rüttenauer 

A  divatjárványok  —  sajátságos  —  a  legkülön¬ 
félébb  országokban  egyazon  időben  szoktak  kitörni. 

Anselm  Feuerbach 

Minden  divatkórság  megvolt  már  egyszer  s  mi 
modernek  újra  csépeljük  azt  a  szalmát,  amelyet 
előttünk  már  párszor  kicsépeltek. 

Anselm  Feuerbach 

Nagy  és  kicsiny  elme  egyaránt  csinálhat  újat. 
Amaz  elhagyja  a  régit,  mert  fogyatékosnak  vagy 
hamisnak  bizonyult,  emez  pusztán  azért  mert  régi  .  .  . 


A  géniusz  nagyobbat  akar  teremteni  elődeinél,  a 
géniusz  majmolója  csak  mást. 

G.  E.  Lessing 

Ha  valamely  merész  elme  önerejében  bízva  új 
kapun  át  nyomul  az  ízlés  templomába,  sarkon 
követi  száz  utánzója,  akik  ugyanezen  a  résen  át 
remélnek  belopódzhatni.  De  hiába!  Ugyanazzal  az 
erővel,  amellyel  amaz  a  kaput  betörte,  rögtön  be 
is  csapja  maga  mögött.  Elképedt  kísérői  künn 
rekedtek  s  az  örök  hír  helyébe,  amelyről  álmo¬ 
doztak,  gúnyos  nevetés  jő.  G.  E.  Lessing 

* 

Azok  a  művészek,  akik  teljes  életerejüket  arra 
fordítják,  hogy  kézzelfogható  kifejezést  adjanak 
az  új  eszmeirányzatnak,  azok  az  igazi  úttörők; 
figyelmes  elmével  követjük  őket  s  kíméletes  a  türel¬ 
münk  egy-egy  sikertelenség  esetében  De  hogy  alkotó 
művésznek  tartsunk  mindenkit,  aki  másként  csinálja 
a  holmiját,  mint  elődei,  az  tán  mégis  túlzott  kíván¬ 
ság.  Pedig  megkívánják.  Julius  Lessing 

A  legnagyobb  dicséret,  amellyel  a  modern  művé¬ 
szet  javarészét  illethetjük,  talán  az,  hogy  egy 
parányi  csöppecskével  kevésbbé  köznapi  a  való¬ 
ságnál.  Oscar  Wilde 

A  modernek  persze  rögtön  letorkolják  az  embert: 
„Ezt  ön  nem  érti  meg!“  —  Hát  igaz  is :  hogyan 
járhat  valaki  cul  de  Paris  nélkül,  mikor  éppen 
1888-at  mutat  a  kalendáriom. 

Gustav  Floerke 

A  modern  művészeti  kritikán  úrrá  lett  a  féle¬ 
lem,  hogy  leránt  olyasmit,  amit  holnap  talán  mes¬ 
terműnek  fog  a  világ  elismerni.  Mint  ahogy  a  bar- 
bizoni  boltosok  sokáig  nem  merték  a  hitelt  meg¬ 
tagadni  valamely  festőtől,  attól  való  félelmükben, 
hogy  miattuk  éhen  pusztul  egy  új  Millet. 

Róbert  de  la  Sizeranne 
* 

A  modernek  elvei  a  kizárólagos  érvényességnek 
olyan  diktátori  igényeivel  léptek  fel,  hogy  az  ember 
szinte  alig  meri  a  saját  véleményét  hangoztatni. 
Nem  akarunk  elmaradni,  nem  akarunk  nyárspol¬ 
gárok  lenni  s  azért  kényszerítjük  magunkat,  szép¬ 
nek  s  helyesnek  tartani  olyasmit  is,  amit  érzé¬ 
sünk  elutasít  magától.  Henry  Thode 

A  régi  kép  idegcsillapító,  az  új  kép  idegizgató. 
Amaz  úgy  hat,  mint  az  egyszerű  válasz,  emez 
mint  a  nyugtalan  kérdés.  Amaz  kimondta  az  utolsó 
szót,  emez  új  szókra  késztet. 

Ottó  Knille 

RÉSZLET  A  NAGY  ERDŐBŐL 
MÉSZÖLY  GÉZA  RAJZA 

A  SZÉPMŰVÉSZETI  MÚZEUM  GRAFIKAI  KIÁLLÍTÁSÁBÓL 


A  magunkfajta  ember  az  eszméivel  szinte  kisér¬ 
tet  módjára  jár-kel  a  virtuózoknak  abban  a  tüle¬ 
kedésében,  amellyé  magát  az  egész  művészeti  ügy 
kinőtte.  Moritz  v.  Schwind 

Ti  arra  akarnátok  minket  kárhoztatni,  hogy  úgy 
bolyongjunk  köztetek,  mint  az  árnyék,  holott  ti 
magatok  sem  vagytok  valóság. 

Adolf  Pichler 

* 

Bolond,  aki  fejébe  veszi,  hogy  patologikus  diva¬ 
tokkal  győzelmesen  képes  megküzdeni.  De  azért  még 
sem  akadályozhatnak  meg  minket  abban,  hogy 
úgy  fessünk,  ahogy  kedvünkre  van. 

Anselm  Feuerbach 

üreg  korunkban  kegyeletből  (hogy  ne  mond¬ 
jam:  hiúságból)  szívesen  gyűjtögetjük  ifjúkorunk 
elszórt  babérait,  hogy  azokkal  magunkat  csöndben 
megkoszorúzzuk,  mivelhogy  immár  nincs  módunk¬ 
ban  újakat  szereznünk.  Ne  bántsuk  az  érdemes 
aggastyánoknak  ezt  a  kedvtelését,  bár  ők  nem 
szívelhetik  az  ifjabb  nemzedék  fején  a  borostyánt 
s  gyakran  azt  hiszik,  hogy  velük  e  világról  kipusz¬ 
tul  minden,  ami  nagy  és  jelentős. 

E.  J.  Háhnel 


Érdeklődnünk  kell  az  ifjúságnak  baklövései  iránt 
is,  de  ne  játsszunk  könnyelműen  a  nagy  elvekkel. 
Többet  ér  egy  kis  bolondság  a  halálnál,  de  óvakod¬ 
junk  a  közveszélyes  bolondoktól! 

Camillc  Corot 

Jean  León  Géróme,  mint  az  1900-iki  párisi 
kiállítás  nemzetközi  juryjének  elnöke,  az  impresszio¬ 
nista  művészek  termét  a  következő  szókkal  mutatta 
be  kollegáinak:  „Bocsánat  uraim,  hogy  ily  mázo¬ 
lásokat  kell  önöknek  bemutatnom.  De  gondolják 
meg,  hogy  mi  Franciaországban  egyebet  is  tudunk 
csinálni.  Ez  itt  csupán  rothadó  kelevény  és  kinövés. “ 


Mily  ritkán  akadunk  a  kiállításon  festett  alakra, 
amely  lelki  életével  igazán  vonz  és  lebilincsel  min¬ 
ket  !  Még  arcképeknél  is  megszállja  az  embert  az 
érzés  :  Szörnyűséges  lehet  ily  alakot  festeni  (még 
szörnyűbb  persze  —  ily  festő  által  íesttetni).  Az 
ember  ügyet  se  vetne  az  efféle  holmira,  ha  e  művé¬ 
szek  neveit  nem  hangoztatnák,  mint  egy  új  éra 
úttörőit.  Az  ember  szinte  hinni  kezdi,  hogy  az  éra 
az  errare-ből  származik.  Eduard  v.  Gebhardt 

Közli:  T.  H. 

ARCÉL-TANULMÁNY 
WELLMANN  RÓBERT  RAJZA 

A  SZÉPMŰVÉSZETI  MÚZEUM  GRAFIKAI  KIÁLLÍTÁSÁBÓL 


HAZAI  KRÓNIKA 

ÁL I  MEGHÍVÓ  TERVÉRE  HIRDETETT  PÁLYÁ¬ 
ID  ZATUNK  EREDMÉNYE.  A  „Művészet44  Kner 
IzidoL'  gyomai  nyomdász  megbízásából  pályázatot  hir¬ 
detett  művészi  báli  meghívó-tervekre,  s  a  felhívásra  a 
határnapig,  április  15-ig,  háromszáznál  több  pályamű 
érkezett  be.  A  biráló-bizottság  április  22-én  döntött, 
s  a  600  koronás  első  díjat  Muhits  Sándor  „Mutter44 
jeligés  munkájának,  a  250  koronás  második  díjat 
Wéber  József,  a  150  koronás  harmadik  díjat  Földes 
Féld  Imre  pályaművének  ítélte  oda. 

Szükségesnek  tartjuk  ezt  a  pályázatot  néhány 
sorral  kommentálni.  Kner  Izidor  nyomdája  a  leg¬ 
jobbak  és  leggondosabbak  közül  való;  a  tulajdonos  a 
rendes  nyomdai  munkákon  kívül  épp  a  díszes  báli 
meghívók  előállításával  foglalkozik  kiválóképpen. 
Haladva  a  korral,  azon  volt,  hogy  lehetőleg  tervelő 
művészektől  szerezze  be  a  szükséges  terveket,  de 
ez  mindeddig  temérdek  bajlódással  járt.  Másrészt 
a  külföldi  műintézetek  potom  áron  ajánlgatták  neki 
a  kész  kliséket,  Kner  azonban  súlyt  helyezve  arra, 
hogy  munkája  minden  ízében  magyar  legyen,  ezek¬ 
nek  az  ajánlatoknak  mellőzésével  lapunk  révén  a 
magyar  művészeket  kérte  fel,  hogy  munkáikat  ren¬ 
delkezésére  bocsássák.  Félretéve  minden  anyagi 
szempontot,  akkora  pályadíjakat  ajánlott  fel,  ami¬ 
lyenekre  nincs  példa  a  külföldön  sem.  Őszinte 
elismeréssel  kell  adóznunk  a  gyomai  nyomdainté¬ 
zetnek,  hogy  ily  lelkes  cselekedetre  határozta  magát. 

A  pályázatra  több  mű  érkezett,  mint  viszonyaink 
között  várható  volt.  Meg  kell  mindjárt  jegyeznünk, 
hogy  erről  a  pályázatról  sem  maradtak  el  a  selejtes 
vagy  sablonos  munkák,  kezdők  gyenge  próbálga¬ 
tásai  s  a  routinier-k  taposott  nyomon  haladó  mun- 

kái.  De  akadt  köztük  egy  egész  sor  sikerült,  sőt 
kiváló  munka  is,  úgy  hogy  a  pályázatot  hirdető 
cég  ezekből  is  felhasznál,  megvásárol  egy  sorozatot. 

Még  a  stiláris  szempontból  sikerült  művek  jó 
részén  is  feltűnt  az  a  körülmény,  hogy  tervelőik 
nem  egyszer  ügyet  sem  vetettek  a  nyomdatechnikai 
előállítás  követelményeire,  vagy  egyszerű,  bármire 
használható  könyvdíszt  rajzoltak,  esetleg  oly  terve¬ 
ket,  amelyek  egy  füzet  borítékjára  vagy  egy  könyv 
bekötési  táblájára  inkább  valók,  semmint  báli  meg¬ 
hívóra.  Általában  sokkalta  jobban  sikerültek  a  pusz¬ 
tán  ékítménycs  rajzok,  míg  az  alakrajz  a  legtöbb 
esetben  nagy  gyengeségeket  mutatott. 

A  biráló-bizottság  a  díjak  odaítélésénél  s  kivált 
az  első  díj  kiadásánál  honorálni  akarta  az  ötlet 
formális  eredetiségét,  a  biztos,  férfias  és  friss  raj¬ 
zot.  A  második  díjjal  kitüntetett  mű  színeinek 
eleganciájával,  a  formális  megoldás  eredetiségével 
válik  ki.  A  harmadik  díj  nyertese  az  ügyes  kom¬ 
pozíción  kívül  dicséretet  érdemel  azért,  hogy  helye¬ 
sen  aknázta  ki  a  grafikai  előadásmód  lehetőségeit. 

nAI  SZÁMUNK  NÉGY  RÉZKARCOT  KÖZÖL: 

Garzó  Berthold,Rakssányi  Dezső,  Bottka  Miklós 
és  Kiss  Rezső  műveit,  melyek  szerzői  képzőművé¬ 
szeti  főiskolánknál,  a  mintarajziskolánál  újabban 
létesült,  Olgyai  vezetése  alatt  álló  grafikai  szak¬ 
osztályban  sajátították  el  a  rézkarc  technikáját. 

A  karc,  mint  a  mély  nyomásnak  legnemesebb 
képviselője,  legegyszerűbb,  legközvetlenebb  és  leg¬ 
egyénibb  grafikus  kifejezési  módunk.  Mint  Kiinger 
Miksa  „Festészet  és  rajz44  című  művében  jellemzőn 
írja:  „csodálatosnak  látszhatnék  előttünk,  hogy  a 
kézrajz,  mely  művészének  annyi  szabadságot,  annyi 
lehetőséget  biztosít  és  fejlődése  minden  fázisában 
ellenőrizhető,  mint  művészi  produkcióra  ösztönző 


Hazai  krónika 


inger,  elmarad  a  rézkarc  mögött.  De  éppen  az, 
hogy  a  rajz  egyetlen  példány,  hogy  megjelenése 
aránylag  szürke,  sápadt,  tónusainak  skálája  korlá¬ 
toltabb,  színtelenebb,  okozza  azt,  hogy  mögötte  áll 
a  mély  nyomás  szülöttének,  mely  egységes  erejével, 
mélységével  és  technikai  változásainak  páratlan  gaz¬ 
dagságával  messze  felülmúlja.  “ 

Az  acéltűn,  a  vonalkarc  lényeges  eszközén 
kívül  a  festőecset,  a  ceruza,  a  kréta,  a  roulette- 
kerék,  minden  elképzelhető  eszköz,  melynek  segít¬ 
ségével  valamiképpen  képhatás  elérhető,  teljes  érvé¬ 
nyéhez  juthat  a  rézlapon.  Ezt  az  itt  közölt  sok¬ 
szorosításokból  is  megsejthetjük  még.  Az  aquatintánál 
az  ecsetet,  a  vernis-mounál  a  ceruzát  mint  köz¬ 
vetítőt. 

Tudjuk,  hogy  a  vonalkarcnál  az  aquafortista 
a  rézlemez  felületére  leheletfinoman  elhengerelt  viasz¬ 
réteget  rajzolja  át  tűjével  s  a  felcsillanó  vonalak 
mélyítését  maró  savak  eszközük.  A  vernis-mou- 
technikánál  azonban  a  crayonrajz  szellemében  ké¬ 
szül  a  mű  egy  viaszrétegre  borított  szöveten  vagy 
papiroson,  melynek  struktúrája  rajzolás  közben  a 
viaszrétegen  keresztül  átnyomódik  a  lemezre.  A  fél- 
tónuskép  hatását  éri  el  az  aquatinta-eljárásnál. 
Ennél  gyantaport  hint  el  finom  rétegben  a  lemez 
felületére,  reáolvasztja  azt  és  az  odaforradó  gyanta- 
cseppck  közein  keresztül  maratja  be  a  rajzot.  Az 
edzés  félbeszakítása,  egyes  részletek  védő  befödése 
által  fejlődnek  mindkét  eljárásnál  a  tónusok  foko¬ 
zatai.  A  vernis-mou  kényes  technikáját,  mely  köny- 
nyűkezű,  biztos  rajzolót  tételez  löl,  Bottka  műve 
illusztrálja.  Rakssányi  aquatintája  a  födőecset  sík¬ 
jait  jellemzően  mutatja,  míg  Garzó  művén  egy-egy 
részlet  puha  átmeneteivel  elárulja  az  Olgyai-féle 
űj  kréta-eljárásnak  előnyeit. 

A  monotipia,  mint  neve  mondja,  nem  szoros 
értelemben  vett  grafikai  műfaj,  mivel  csak  egy, 
ritkán  két  nyomatot  ad  a  prés  segítségével  a  meg¬ 
festett  lemezről.  Közvetve  egy  galvanoplasztikus  űton 
róla  formálódó  anyalemezben  ugyan  a  monotipia 
is  ad  nyomtatási  formát  (Herkomertipia).  Kedvelt, 
érdekes  eljárás,  melynek  előnyt  nyűjt  a  rendes 
festményrajz  felett,  hog}r  mélységeiből  a  fényeket 
simító  acéllal,  ecsetnyéllel,  sőt  direkt  ujjnyomással 
hatásos  pasztozitásban  ki  lehet  festeni.  Friss,  szelle¬ 
mes  improvizációnak  engedelmes,  véletlenségekben 
bővelkedő  kifejezési  módja. 

ZOBORÁPOLÁS.  A  szobrot  is  ápolni  kell,  mint 
a  finom  arcbőrt,  kerti  növényt,  vagy  pende- 
lyes  gyereket.  Ápolni  kell,  mert  ennek  hiányában 
szépségfoltok  ütnek  ki  felületén.  Az  idő  úgynevezett 
vasfoga  véle  is  elbánik,  akár  a  gáláns  dámákkal, 
akik  melanchólikus,  hervadó  korukban  mindenféle 
ravasz  kis  szereket  próbálnak,  hogy  —  ha  csak 
egy  percre,  csak  még  egy  lobbanásig,  —  de  meg¬ 
állíthassák  tovatűnt  tavaszaikat.  Amit  rajtuk  a 
manikűr  doktora  végez,  drágán  és  komplikáltan, 
a  szobron  azt  néhány  munkásember  cselekszi  olcsón 


és  nagyon  egyszerűen.  Mosogatás,  törlés,  tisztítás 
meg  egyéb  ily  műveletekből  áll  ez  az  utóbbi  tudo¬ 
mány.  Ősrégi  dolog,  mint  maga  a  faragott  kép. 
Ősrégi  kúra,  amit  ma  épp  úgy,  mint  Fáraó  idején, 
figyelembe  vesznek  a  városi  areopágok,  —  persze 
nem  nálunk.  Honi  földön  a  szobor  utcagyerek- 
sorsban  él.  Magára  hagyatottan,  ápolás  nélkül, 
nevelő  nélkül.  A  díszbeszéd  után,  amikor  „lehullott 
a  lepel “ ,  az  alkotót  „lelkesen  üdvözlik“  s  felvételt 
csinál  a  fotográfus,  e  nagy  pillanattól  kezdve  csak 
a  tér  verebei  éreznek  iránta  különös  szimpátiát. 
Az  Isten  és  a  főkertész  kegyelméből  törpe  bokrok 
nőnek  körülötte.  Rend  és  szabály  szerint  e  törpe 
bokrokat  mindig  nyírják,  vizezik,  csak  ő,  a  bronz¬ 
hérosz  mered  a  levegőégben  s  viseli  megadással 
azt  az  új  ruhát,  azt  az  éppen  nem  decens  burkot, 
amit  reáragaszt  a  meteorologia  összes  csapása, 
szeszélye:  eső,  hó,  szél,  fagy,  por,  piszok.  Az 
olvasó  pedig  most  ne  higyje,  hogy  ez  itt  humo- 
reszk.  Régi  tény,  amit  írtunk  s  komolynak  annyira 
komoly,  hogy  a  Képzőművészeti  Tanácsban  szóba- 
került.  Levelet,  pecsétest  s  hivatalosat  küldött  a  Tanács 
a  fővároshoz,  „több  gondot"  kérve  a  szobrok  köz¬ 
állapotát  illetőleg.  Ha  a  levél  nem  marad  pusztán 
udvarias  akta,  valamelyik  nap  végre  hát  sikálni  fog¬ 
nak  benneteket  ó  budapesti  momentumok,  (d. — ) 

nŰVÉSZI  DÍSZLETEK.  Hamarosan  most  nem 
tudjuk  okát  adni,  hogy  ez  a  műfaj  miért 
halad  oly  lassan  a  célja  felé.  Mindössze  két  esetre 
emlékszünk  az  idei  szezonban,  amikor  nem  a 
barokk  sablonok  szerint  festett  díszletekhez  volt  sze¬ 
rencsénk.  Az  egyik  az  „Ördög"  második  felvoná¬ 
sának  díszlete:  egy  modern  lakóház  hallja.  (Ter¬ 
vező:  Márkus  Géza  műépítész.)  A  másik  d’Annunzio 
„A  holt  város"  drámájához  készült,  Márkus  László 
rajza  szerint,  a  Thalia-társaság  színpadán.  Mindkettő 
színben  és  vonalban  erősen  stilizált.  Egységes  tónusú 
képet  adnak,  ahol  bármely  világításnál  minden  szín 
(bútorok,  kosztümök)  pontosan  a  helyén  van.  Ered¬ 
ménynek  azonban  a  színházak  részéről  ez  meg¬ 
lehetős  sovány.  A  színigazgató  urak,  mint  mindig, 
az  idén  is  tömérdek  pénzt  költöttek  „fényes  kiál¬ 
lításra".  Csak  a  művészi  díszlet  látott  belőle  ször¬ 
nyen  keveset.  (d.  — ) 

I  LEHET  ÉPÍTÉSZ  ?  Majdnem  oly  elemi  kérdés, 
mintha  azt  kérdezem,  hogy  ki  nyerhet  az 
osztálysorsjátékon.  De  épp  ezért,  mert  kérdésnek 
egyszerű,  vitára  alkalmatos.  A  Közmunkák  Tanácsa 
pl.  egész  másként  definiálja,  hogy  ki  lehet  építész, 
mint  a  Mérnök-  és  Építészegyesület.  Valamelyik 
áprilisi  nap,  valamilyen  esetből  kifolyólag,  ugyanis 
ilyformán  határozott:  mindenki  építész,  akinek 
építkezésnél  ipari  munkában  része  van.  E  nagyon 
szabad,  tág,  sőt  merész  kijelentés  aztán  heves  vitát 
és  tiltakozást  provokált  egy  másik  fórumon,  szak¬ 
férfiak  közt,  a  Mérnök-  és  Építészegyesületben. 
Könnyű  eltalálni,  hogy  itt  mily  döntő  ponton  for- 

dúlt  a  dolog.  Azon  a  papiroson,  mit  az  építész- 
hallgatók  négy  év  múltán  kapnak  a  tarsolyukba  s 
amely  elismeri  róluk,  hogy  már  most  felkent  pap¬ 
jai  az  architektúra  múzsájának.  A  diplomán.  Pedig 
amit  a  Közmunkák  Tanácsa  mondott,  csak  első 
hallomásra  „non  sens“.  A  szó  etimologikus  értel¬ 
mében  igaza  van.  Mert  ha  a  malteros  ember, 
aki  reggeltől  estig  habarcsot  vagdos  a  téglafalak¬ 
hoz,  nem  is  tudja,  hogy  pl.  mennyi  egy  pillér 
tartó-ereje,  ha  egy  köze  sincs  az  építmény  kigon¬ 
dolásához,  végeredményben  azért  az  ő  energiája, 
az  ő  erőlködése  is  ott  van  az  épületen.  Százado¬ 
kon  át  millió  kőmíves-lélek  vett  részt  ily  módon 
abban,  hogy  lakóházak,  templomok,  várak  és  sírok 
nőttek  ki  a  földből  s  dacosan  állták  a  múlandó¬ 
ságot.  Mellékes,  hogy  közkatonák,  névtelen  hősök, 
akikről  senki  se  tud,  akiket  a  pallér  szombaton  kilizet 
s  hétfőn  akár  fel  se  fogad.  A  gerendákon,  az  állványok 
deszkáin,  amint  szótlanul  végzik  ugyanazt  a  mun¬ 
kát,  amint  reggel  újrakezdik,  amit  este  félbehagytak, 
—  soha  ki  nem  fogyó  fajtájuk,  voltaképp  az  embe¬ 
riség  gyönyörű  szimbóluma.  (d. — ) 


CGY  PÁLYÁZAT  TANULSÁGAI.  A  hisztorikum: 

Kner  Izidor  (nyomdász  Gyomán)  pályázatot 
hirdetett  báli  meghívó-rajzokra.  Mivelhogy  sok  jó 
munkát  akart,  azt,  hogy  e  témával  a  grafikusok 
elitje  foglalkozzék,  ezer  koronát  deponált.  Ezer 
korona  pályadíjnak  minden  körülmények  közt  tekin¬ 
télyes,  jelen  esetben  meg  egyenest  ritka.  Úgy  értjük 
ezt,  hogy  a  verseny,  amiért  a  résztvevők  startol¬ 
nak  s  a  díj,  amit  a  bejövök  nyernek,  nem  fedik 
teljesen  egymást.  Viszonyuk  inkább  fordított.  Mert 
miről  van  szó?  Nem  olyasvalamiről,  ami  rendkívüli 
erőfeszítés.  Nem  olyasvalamiről,  amely  miatt  az 
ember  heteken  át  töri  fejét,  álmatlanul  hánykoló¬ 
dik,  hogy  miként  lesz,  hogyan  lesz.  Azt  is  lehetne 
mondani,  hogy  egy  röpke  délután,  pikkoló  mellett, 
kényelmes  karosszékben  oldható  meg  az  ily  könnyű, 
tisztán  ötletre  alapított,  „ levegős “  téma.  További  hisz¬ 
torikum  :  beküldtek  vagy  háromszáz  rajzot.  A  zsűri 
kiadta  ugyan  (elő  volt  írva,  hogy  ki  kell  adni)  az 
ezer  koronát,  —  de  egy  bíráló  általában  meg¬ 
jegyezte:  érthetetlen,  hogy  kik  pályáznak  és  kik 
nem  pályáznak.  Rejtély,  hogy  amikor  nagy  summa 
pénz  hever  a  tálcán,  sokan  (épp  azok,  akik  besöpör¬ 
hetnék)  kezüket  sem  mozdítják  feléje.  Az,  ami  kívül 
esik  a  „grand’  art“-on,  még  mindig  másodosztályú 
valami.  Az  „örök  művészet"  nevében  a  zöm,  a 
festő-derékhad  karbatett  kézzel  áll  azelőtt,  amit  az 
élet,  a  forgó,  huszonnégyórás  élet  kíván  tőlük. 
Mindazonáltal  apró  Gauguin-ok  ugyancsak  az  „örök 
művészet,,  nevében  arról  panaszkodnak  piktoraszta¬ 
luknál,  hogy  nem  tartja  el  őket  az  állam,  a  köz,  a  nyil¬ 
vánosság.  És  hogy  ez  igazságtalan.  Barbár,  (d. — ) 


KIÁLLÍTÁSOK.  Március  12-én  tavaszi  kiállítás 
nyílt  meg  az  Eggen'oerger-féle  műkereskedésben. 
Márc.  14-én  nyílt  meg  a  Műcsarnokban  a  Poll 

Elugó  és  Meunier-kiállítás.  Márc.  23-án  akvarell- 
kiállítás  nyílt  meg  a  Könyves  Kálmán  szalonjában. 
Márc.  24-én  nyílt  meg  a  Nemzeti  Szalon  fiumei 
kiállítása.  Márc.  24-én  nyílt  meg  a  Szegedi  Képző- 
művészeti  Egyesüiet  tavaszi  kiállítása.  Márc.  27-én 
nyílt  meg  Márffy  Ödön  és  Gulácsy  Lajos  gyűj¬ 
teményes  kiállítása  az  Urániában.  Márc.  28-án 
intézeti  kiállítás  nyílt  meg  a  mintarajziskola  és 
és  rajztanárképző  intézetben.  Ápr.  1  0-én  nyílt  meg 
László  Fülöp  gyűjteményes  kiállítása  a  Nemzeti 
Szalonban.  Ápr.  16-án  nyílt  meg  a  Könyves  Kál¬ 
mán  tavaszi  kiállítása.  Ápr.  26-án  kiállítás  nyílt 
meg  Aubrey  Beardsley  rajzaiból  az  Iparművészeti 
Múzeumban.  Ápr.  2  7-én  nyílt  meg  az  Országos 
Képzőművészeti  Társulat  tavaszi  tárlata. 


KITÜNTETÉSEK.  Az  Iparművészeti  Társulat  fém¬ 
ipari  tárgyak  terveire  hirdetett  pályázatán  az 
első  300  koronás  díjat  Muhits  Sándornak  ítélték 
oda.  200  koronás  díjat  kaptak:  Meyer  Antal,  Alt 
Sándor,  Petrányi  Miklós,  100  koronás  díjat  kaptak: 
Hazai  Aladár,  Szabó  Károly  és  Guthy  Sándor. 

Az  aradi  Kossuth-szobor-pályázaton  az  első  díjat 
Kallós  Ede  szobrász  és  Márkus  Géza  építő -művész, 
a  második  díjat  Margó  Ede  és  Popper  Ede  szob¬ 
rászok  és  Pogány  Móric  építő-művész,  a  harmadik 
díjat  Horvai  János  szobrász  és  Pogány  Móric 
építő-művész  nyerték. 

A  földművelésügyi  minisztérium  palotájának  átala¬ 
kítására  kiírt  pályázaton,  az  első  díjat  Tőry  Emil 
nyerte. 

Ferenc  József  koronázó-alapítványnak  négyezer 
koronás  festő-díját  a  bizottság  Márffy  Ödönnek 
ítélte  oda. 

A  Könyves  Kálmán  r.-t.  képkeretre  kiírt  pályáza¬ 
tán  a  százötven  koronás  első  díjat  Hargita  Nándor 
és  Gabrovits  Kornél  közös  tervének  adták. 

A  szentesi  városház  tervpályázatán  az  első  díjat 
Bohn  Lajos,  a  második  díjat  Tőry  Emil  nyerte. 
A  biráló-bizottság  megvételre  ajánlotta  Haas  és 
Málnai,  Hickisch,  Kotál,  Dobóczy  József  és  Székely 
László  terveit. 

Az  Éremkedvelők  Egyesületének  1908.  évi  tag¬ 
illetményére  kiírt  plakett-pályázatán  a  150  koronás 
második  díjat  Reményi  József  kapta.  Az  első  díjat 
nem  adták  ki. 

A  Képzőművészeti  Társulat  tavaszi  tárlatán  a 
négyezer  koronás  társulati  díjat  Mihalik  Dániel 
„Heretáblák"  című  képének  ítéllék  oda.  A  négy- 
százötven  koronás  Harkányi-díjat  Rigele  Lajos 
szobrászművész  kapta  a  „Tékozló  fiú  visszatérése" 
című  szobor  alapján. 

NAGY  SÁNDOR  rajzolta  ennek  a  füzetnek  összes 
fejléceit. 


HEGEDŰS  LÁSZLÓ  „Imádkozó  asszonyok" 
című  olajfestményét  reprodukáljuk  mellékletünkön. 

FÁRISI  LEVÉL.  (Régi  és  modern  oroszok.)  A 
Sálon  d’Automne  többféle  nevezetessége  közt 
nem  csekély  érdeklődést  keltett  az  orosz  művészet 
felvonulása.  Elmélyedhettünk  eredetében,  fejlődésé¬ 
ben,  egész  történetében,  mi  a  jó  elrendezésnek  is 
köszönhető. 

A  XV.  századba  térünk  vissza,  az  ikonokig,  a 
szentek  életét  és  cselekvéseit  ábrázoló  képekig;  ez 
ikonok  jó  része  nem  egyéb  rituális  festegetésnél : 
többnyire  kolostorokba  vonult  barátok  foglalkoztak 
vele  szigorú  előírások  szerint.  Alig  tettek  egyebet, 
mint  csendesen  másoltak  a  különböző,  kezük  ügyébe 
eső  primitívek  után.  Nagy  Péter  reformeszméi  között 
szerep  jutott  a  művészetnek  is.  Művészeket  hívott 
a  külföldről,  tehetségeknek  adott  szárnyat.  Ebből 
a  korból  származik  az  olasz  hatások  alá  került 
Nikilin  János  s  a  hollandus  Matvejev,  mindkettő 
képviselve  a  jelen  tárlaton.  Már  Nagy  Péter  halála 
után,  1  757-ben,  leánya  Erzsébet  művészakadémiát 
is  alapít,  francia  és  olasz  művészeket  hív  meg  s 
a  maguk  korában  jeles  portréfestők  keletkeznek, 
mint  Leviczky,  ennek  tanítványa  Levikovszky,  Roko- 
tov,  Scsukin,  Csibanov,  kik  a  cári  udvart  és  szereplő 
egyéniségeit  festették  pompázatos  kosztümökben. 

Hasonló  szerepe  volt  Schubin  és  Scsedrin  szob¬ 
rászoknak,  kiknek  művészetéről  több  buste  ad 
számot. 

A  XIX.  század  eleje  ártó  hatással  volt  az 
orosz  művészetre.  Oroszország  fegyverben  állott,  a 
benső  zavargások  és  Napóleon  fenyegetései,  had¬ 
járata  elzsibbasztották  a  kedélyeket  és  ez  a  han¬ 
gulat  teljes  súlyával  feküdt  a  művészetre  is.  Kip- 
rensky  és  Brullov  megalapítják  a  romantikus  isko¬ 
lát;  az  első  nagyobb  művész;  mégis  mindkettőnél 
egyformán  érezzük  a  hidegséget,  az  1820  —  40 
közé  cső  olasz  iskola  akadémikus  stíljét.  Később, 
a  XIX.  század  második  felében,  Venecianov  a 
realizmust  viszi  be  korának  művészetébe,  sokszor 
derűs  zsánerben.  Úgy  nála,  mint  kisebb  kortársai¬ 
nál,  Vorobiev,  Krutzky,  Teodotov  műveiben  erő¬ 
teljes  a  rajz  és  sokszor  visszaadják  a  szláv  szelle¬ 
met.  Általában  véve,  kevésbbé  mondhatjuk  ugyanezt 
az  ez  idő  szerinti  orosz  művészetre.  Azon  művészek 
között,  kik  az  e  célra  külön  rendezett  teremben 
szerepelnek,  sok  elhunyt,  köztük  sokan,  kiket  elő¬ 
kelő  hely  illet  a  saját  koruk  műtörténetében,  mint 
Gay  Miklós,  a  biblikus  és  realista,  —  Levitán, 
Wassziljev  s  az  ifjabb  Vokolov,  tájképfestők  — 
s  akit  első  sorban  kellett  volna  említenünk,  Répin 
Éliás,  ez  a  vérbeli  orosz,  kinek  a  „Kozákok  üze¬ 
nete"  műve  annak  idején  oly  méltó  feltűnést  kel¬ 
tett  néhány  erős  arcképpel.  De  az  egész  orosz 
tárlat  legkiemelkedőbb  egyénisége  Vrubcl  Mihály; 
ez  a  nagy  művész  alkotó  erejének  teljében  lett 
vakká,  ma  pedig  tehetetlenül  sínylődik  valamely 
oroszországi  vakok-intézetében.  Vrubel  egyénisége 


dekoratív  és  szimbolista.  A  zsenije  az  első  látásra 
néhol  visszatetsző,  hogy  aztán  magával  vigyen  ben¬ 
nünket  egy  külön  tartományba,  minőt  c  művész 
magának  teremtett.  A  Démon,  az  Angyal  és  Halál. 
Pan  —  telve  miszticizmussal,  mélységes  érzésekkel 
és  szimbolista  voltát  nem  tagadja  meg  még  fele¬ 
sége  arcképénél  sem.  Néhányon  francia  hatás  érzik, 
Rylov,  Juon  és  Korovin-nél,  míg  a  tájképfestőik 
szinte  kivétel  nélkül  melankólikusak,  szinte  panasz- 
kodók,  igen  sok  lírai  érzéssel,  ilyen  Bogajevszky, 
Jaremits,  Pereplecsikov,  Petrovicsev,  Rörich  stb.  A 
szobrászaik  közül  Trubeczkoj  vezet  ismert  szob¬ 
rokkal  és  a  szimbolista  Sudbinin. 

Szerepelt  a  kiállításon  egy  sor  magyar  művész 
is.  Említsük  az  első  sorban  Márffy  Ödön  négy 
flamandföldi  képét,  Szikszay  Ferencet,  Lakatos  Artúr 
12  festményét,  ezek  között  kettő  tájkép,  a  többi 
dekoratív,  sok  eredetiséggel;  a  művészt  az  Őszi 
Szalon,  a  kiállított  művek  alapján,  societaire-ré 
választotta.  Hat  friss  képet  küldött  Czóbcl  Béla, 
ki  űj  és  egyéni  utakra  törekszik,  Pogány  Margit 
négy  erős  kompozíciót,  Szegfy  Erzsi  érdekes  viola 
és  zöld  hangulatot.  Rózsaffy  Dezső  csendélete, 
Huszár  Vilmos  két  detailje,  Körmendy-Frim  Géza 
négy  tanulmánya,  Berényi  Róbert  arcképstudiumai, 
Csáktornyay  Zoltán  öt  tájképe  tanúskodnak  Páris- 
ban  tartózkodó  fiatalabb  nemzedékünk  törekvéseiről. 
Három  eredeti  fametszetet  állított  ki  Józsa  Károly. 
Körmendy-Frim  Antal  két  jellegzetes  szoborstudi- 
umot,  Szabó  Adalbert  kovácsolt  iparművészeti  tár¬ 
gyakat. 

Kívánatos  volna,  hogy  a  jövő  Őszi  Szalon  kiál¬ 
lítása,  mely  egyébként  mindenkor  kivételes  művé¬ 
szeti  eseményt  jelent,  nagyobb  számban  vonzza 
otthoni  művészeinket  is.  Llndvai  Károly 

nÜNCHENI  KRÓNIKA.  E  télen  az  eredménnyel 
ügy  a  közönség,  mint  a  művészek  meg  van¬ 
nak  elégedve,  minden  irányú  ízlés  talált  dicséretre 
és  vásárra  érdemeseket.  Például  a  Szecesszión  254 
eladó  műtárgya  közül  69  cserélt  gazdát,  tehát  több, 
mint  egynegyede  a  hivatalosaknak  lett  választott 
is.  Hogy  a  vásárló  kedv  ne  csökkenjen,  a  meg¬ 
szokott  állandó  és  váltakozó  kisebb  tárlatok  (Künstler- 
genossenschaft,  Kunstverein)  mellett  a  nagy  mű¬ 
kereskedők  termeiben  rendezkedik  be  egyik  kis 
kiállítás  a  másik  után.  Mielőtt  a  fontosabbak  ismer¬ 
tetéséi  e  térnénk,  a  tavaly  és  régebben  oly  sokat 
és  oly  méltán  gáncsolt  műegyesület  egy  dicséretes 
vállalkozását  kell  tisztelettel  felemlítenünk.  Az  utolsó 
müncheni  krónikában  tárgyalt  visszatekintő  kiállítás 
kiegészítése  és  folytatása  gyanánt  három  héten  át 
az  összes  termeket  az  elismert  nevű,  részben  ma 
is  élő  bajor  festők  művei  díszítették. 

Spitzweg,  Wenglein,  Piloty,  Püttner,  Leibl,  Linden- 
schmit,  Lúgó,  Delaroche,  Schleich  mellett  ott  láttuk 
Trübnert,  Jankót,  Defreggert,  Habermannt  kitűnő 
művekkel  képviselve.  A  múlt  századbeli  bajor  festő¬ 
művészet  fejlődése  ezen  szép  gyűjtemény  és  a  Glas- 

palást  visszatekintő  tárlatában  felhalmozott  képek 
ismerői  előtt  így  teljes  világosságában  áll  és  az 
átmenet  a  mai  állapothoz  könnyen  megérthető. 

Hogy  a  francia  festők  a  legújabb  irányt  meny¬ 
nyire  és  milyen  úton-módon  befolyásolták,  a  Wim- 
mer  műkereskedő  szalonjában  bemutatott  új  fran¬ 
ciák  kiállítása  akarta  megmagyarázni.  De  csak  akarta. 
Münchennek  sohasem  volt  ezen  a  téren  szerencséje; 
minden  eddigi  francia  gyűjtemény  hiányos  és  így 
voltaképpen  célttévesztett  volt.  Sajnos,  ezen  a  bajon 
már  nem  lehet  segíteni,  a  jellemző,  irányt  jelző 
művek  csaknem  kivétel  nélkül  külföldi  képtárak 
falait  díszítik,  ami  még  a  művásáron  forog,  rész¬ 
ben  másodrangú  festők  aláírását  viseli,  részben  el¬ 
ismert  nagy  mesterek  műterem -lomja  és  inkább 
sajnálkozó  csalódást,  mint  csodálatot  kelt.  Wimmer 
kilenc  képet  mutatott  be  Pissarró-tól,  a  nagy  út¬ 
törőtől,  de  egy  sem  érdemel  közülök  figyelmet, 
Renoir-tól  néhány  apró  lom  volt  látható  és  egyéb 
érdektelen  holmi  között  csupán  Stevens  Alfréd  képei 
(„Szép  idő “)  tűntek  ki,  de  éppen  ő  a  legkevésbbé 
„modern 

Heinemann  műkereskedő,  ki  a  divatos  francia 
kultusz  helyett  már  évek  óta  az  angolt  műveli,  egy 

nagy  gyűjteményt  állított  ki  a  régi  angol  mesterek 
műveiből.  Gainsborough,  Raeburn,  Turner,  Crom 
János  (Old  Crom),  Romney,  Lawrence  és  Constable 
az  ismertebb  nevek.  Az  utóbbi  gyűjteménye  kitűnő 
képet  ad  a  saját  útját  kereső  nagy  impresszionis¬ 
táról  és  épp  ily  jellegzetes  a  többi  is,  de  az  arc¬ 
képfestők  csupán  a  kor  jeles  ízlését  és  művészek 
és  megrendelők  elragadó  előkelőségét  árulják  el, 
anélkül,  hogy  az  arcképfestés  nagy  mestereivel  való 
összehasonlítást  elviselhetnék. 

Ugyancsak  Heinemann  mutatta  be  ezen  hideg 
és  előkelő  művészet  ellenlábasait,  a  mai  ideges, 
forrongó  kor  legújabb  szülötteit,  90  eredeti  rajzot 
a  Simplicissimus  munkatársaitól.  Heine,  Gulbranson, 
Paul  Brúnó,  Wilke  Rezső,  Schulz,  Thöny  és  Pasciu 
mellett  Heilemann  és  Reznicek  csipkealsószoknyás, 
tolakodóan  színes  eredetijei  csupán  azért  érdemel¬ 
nek  felemlítést,  mert  ezek  a  nagyközönség  által 
legjobban  megcsodált  lapok  az  angyali  szigorúság¬ 
gal  ítélkező,  ördögi  gúnyú  Simplicissimus  meg¬ 
alkuvó  képességét  jellemzik. 

A  többi  sok  apró  tárlat  közül  röviden  még  a 
következők  legyenek  felemlítve.  Zimmermann  mű¬ 
kereskedőnél  Landsinger  festő  néhány  lírikus  jel- 

lemű,  böklines  monotip  tájképe  mellett  egy  érdekes 
kis  gyűjteményt  állított  ki  régi  mesterek  vázlataiból 
és  rajzaiból.  Az  elhunyt  Bayersdorfer,  a  müncheni 
régi  képtár  hírneves  szakértője,  dicsérettel  emléke¬ 
zett  meg  erről  a  kis  és  finom  magángyűjteményről, 
melyben  Velazquez  (Vulkán  műhelyében),  Rubens, 
Michelangelo  (férfi  lábak,  tanulmányrajzok  a  six- 
tini  kápolna  girlandhordozóihoz),  Tiziano  (Jézus  tövis¬ 
sel  koronázása,  vöröskréta  rajz),  Van  Dyk,  Bassano, 
Tiepolo,  Cellini  Benvenuto  nevei  és  művei  ragyogtak. 
A  gyűjtemény  eladó  volt,  de  az  állami  szakértők 
elszalasztották  az  alkalmat  és  a  művek  szétvándo¬ 
roltak  a  szélrózsa  minden  irányában. 

Ezen  régi  jeleseket  nyomban  öt  eddig  névtelen 
Stuck-tanítvány  gyűjteménye  váltotta  fel.  Ügyes  és 
merész  kezdők,  de  még  minden  egyéni  jellemző 
vonás  nélkül  és  a  Szecesszió  összes  jeleseinek 
kézírása  felismerhető  műveikben.  Ez  a  kiállítás 
mégis  érdemes  a  felemlítésre,  mint  a  kiállítási  szen¬ 
vedély  tűltengésének  jellemző  tünete. 

A  műegyesület  heti  tárlatain  szintén  nagy  gyűj¬ 
teményekkel  igyekszik  feltűnni,  aki  csak  teheti.  A  sok 


névtelen  érdemeden  és  kis  érdemű  között  messze 
kiválnak  Hayek  tájképei,  zsánerei  és  kivált  állat¬ 
képei.  Nemes  és  összhangzó  színei,  biztos  forma¬ 
adása,  megmaradnak  a  szemlélő  emlékezetében.  (3 
egyike  a  jövő  híreseinek.  Gyen  is  János 

jp  LHALT  MŰVÉSZEK.  Salomon,  Sinsem  festő 
“  (szül.  1842-ben)  meghalt  Londonban. 

Severdonak,  J.  van  történelmi  festő  (szül .  1  8  20-ban), 
meghalt  Bruxellesben. 

Sturm,  Fritz  tanár,  tengerfestő  (szül.  1834-ben) 
meghalt  Berlinben. 

Schwind,  Wilhelm  szobrász  (szül.  1850-ben) 
m  eghalt  M aj  n  a-F fan kfu rtban . 

Textor,  Charles  szobrász  (szül.  1836-ban),  meg¬ 
halt  Lyonban. 

Thierot,  Henri  tájfestő  (szül.  1864-ben)  meghalt 
Rómában. 

Thienemann,  Ottó  építész  (szül.  1828-ban)  meg¬ 
halt  Bécsben. 

Verheyden,  Isidore  festő  (szül.  1847-ben),  meg¬ 
halt  Bruxellesben. 

Verheyden,  Thomas  belga  táj-  és  arcképfestő 
meghalt  Bruxellesben. 

Willems,  Florent  festő  (szül.  1822-ben)  meg¬ 
halt  Neuillyben. 

Vcith,  Adolf  festő  (szül.  1 844-ben)  meghalt 
Karlsruheban. 

Weir,  Harrison  állatfestő  (szül.  1824-ben)  meg¬ 
halt  Londonban. 


ADATOK  MŰVÉSZETÜNK  TÖRTÉNETÉHEZ 

nÉG  VALAMI  ROZINA  SÁNDOR  FESTŐMŰ¬ 
VÉSZRŐL.  Nagy  Pál  szerkesztésében  Pesten 
megjelenő  Nemzeti  Újság  1840.  évi  23.  számá¬ 
ban  egy  Nagyváradról  február  25-cn  kelt  levél 
a  következő  érdekes  dolgokat  írja:  „Van  még 
Váradon  egy  nagy  érdekű  újság,  mit  a  hazával 
tudatni  érdemes.  Sopronmegyei  születésű  Liszt  Fe¬ 
rencről  sokat  hallottunk  mint  zongora  nagy  mes¬ 
teréről;  nem  kisebb  örömérzést  gerjeszthet  a  Magyar 
haza  előtt  ugyan  Sopron  vármegyei  ns.  szüléktől 
származott  Rozina  Sándor,  festészet  nagymestere, 
ki  1 6  évek  előtt  Budán  járta  a  hatodik  iskolát, 
az  előtt  pedig  Esztergomban,  mint  első  eminens; 
természeti  vonzódásból,  mint  tanuló  a  festészeti 
pályát  választva,  csakhamar  a  szépművészeti  nagy 
Maecenasnak  cs.  k.  főherceg,  szeretve  tisztelt  Ná¬ 
dorunknak  hatalmas  figyelmét  s  pártfogását  meg¬ 
nyervén,  a  római  festészeti  akadémiában  több  éveket 
töltött,  utóbb  huzamos  ideig  Párisban  s  Velencé¬ 
ben  adott  szép  munkáival,  nevezetességre  kapott. 
Most  Oroszországba  Pétervárra  utazandót  nem  meg¬ 
vető  ajánlatok  mellett  Elobusitzky  János  előbbi 
alispán  úr  kecsegtette  Váradra,  kinél  jelenleg  a 
legfőbb  uraságok  festetik  magukat,  kedveseiket  (!) 
és  gyermekeiket  jó  áron:  egy  mellképet  12  ara¬ 
nyért,  térdig  25  arany,  egy  személyt  100  aranyért. 

Rözönségesen  azt  beszelik,  hogy  mióta  Várad 
áll,  illy  ügyes  ecsetéi  festő  nem  volt  itt;  holott 
most  a  jó  Isten  tudja  mi  célból,  több  idegen  fes¬ 
tők  látogatók  meg  városunkat,  kik  sokkal  olcsób¬ 
bért  rajzolgatnak;  de  csak  egyedül  Rozina  az,  ki 
a  tökéletes  mester  nevet  méltán  érdemli ;  mert  ő 
mindenkit  ad  vivum  (!)  hiba  nélkül  talál.  Kár, 
hogy  jelenleg  Oroszhonba  siet.  Onnét  nemsokára 
visszatérendő,  német,  olasz,  francia  földön  keresz¬ 
tül  Londonba  igyekszik. 

Rozina  igen  szép  s  deli  termetű  ember,  társal- 
kodása  kellemetes,  szélesen  terjedt  bölcs  tapaszta¬ 
láséi.  Ő  jó  magyar,  deák,  német,  olasz,  francia 
és  angol  beszédű,  azért  a  fő  uraságok  erényes  (!) 
tulajdonságait  méltányozva  közszeretettel  tisztelik 
jeles  körükben.  Mellyekből  nyilvános  az,  hogy  a 
főbb  rendű  magyarok,  tudják  és  akarják  minden 
adandó  alkalommal  a  remeklő  művészek  érdemeit 
elismerni,  ápolni,  s  illetőleg  méltányolni,  mint  azt, 

jelesen  most,  ezen  kedves  hazánkfia  iránt  példásan 
nyilvánítók  Biharmegyc  fényes  rendek  “ 

A  Művészet  folyó  évi  1.  számában  közölt  cik¬ 
kemben  Rozina  életpályáját  csupán  1836-ig  tud¬ 
tam  kisérni.  E  nagyváradi  levél  révén  sok  új 
adattal  bővül  Rozina  életrajza. 

1.  Kétségtelen,  hogy  1836-tól  1840  elejéig  itt¬ 
hon  maradt.  Kezdetben  Abauj-  és  Sárosmegyékben, 
majd  Biharmegyében  s  valószínűleg  Klobusitzky 
borsodi  főispán  közvetítésével  Borsodban  is  arc¬ 
képeket  festett. 

2.  Utazásának  Szentpétervár  nem  végcélja,  hanem 
csak  ideiglenes  állomáshelyül  volt  kiszemelve. 

3.  A  franciaországi  rég  terveit  utazást  az  Orosz¬ 
országból  való  visszatérés  utáni  időre  hagyta. 

4.  Végcélul  a  Londonban  való  megállapodást 
tervezte.  És  itt  szerencsésen  találkozik  Szana  azon 
adata,  hogy  Rozina  az  1851-iki  londoni  kiállítá¬ 
son  részt  vett,  Rozinának  Nagyváradon  nyilvánított 
szándékával. 

5.  Rozinát  nem  holmi  vándor-piktornak,  hanem 
európai  műveltségű,  világot  látott,  sok  nyelvet  be¬ 
szélő  úri  embernek  kell  tartanunk,  kinek  nemesi 
származása  nem  volt  az  egyetlen  jogcím  arra,  hogy 
a  vármegyék  legelőkelőbb  úri  társasága  maga  közé 
fogadja. 

6.  Az  „igen  szép  és  deli  termetű “  Rozináról 
el  kell  hinni  azt  is,  hogy  a  hazai  levegő  kigyó¬ 
gyította  régibb  betegségéből  s  mint  32  éves  férfiú 
bátran  kockáztathatta  meg  az  oroszországi  utazást. 

7.  Nem  kevésbbé  érdekes  és  új  adat  az,  hogy 
Rómába  József  nádor  ösztöndíjával  juthatott  ki. 

8  Esztergomi  és  budai  tanuló  éveiről  is  csak 
ez  a  nagyváradi  levél  értesít,  melynek  írója  bizo¬ 
nyára  személyes  érintkezés  révén  szerezte  adatait. 

Kívánatos  volna  arcképeinek  felkutatása  már  abból 
a  szempontból  is,  vájjon  a  kortársak  magasztaló 
elismerését  mennyiben  tudja  az  utókor  igazolni. 

—  206.  Bayer  József 

pELSŐPULAI  ROZINA  SÁNDOR.  Bayer  József 
U  néhány  érdekes  adattal  gyarapította  tudásunkat 
ez  elfeledett  művészünkről  múltkori  cikkelyében.* 
Szemere  Bertalan  Naplói  nyomán  talán  nem  lesz 
érdektelen,  ha  közöljük  még  róla  e  néhány  feljegyzést. 

A  felvidékről  Rozina  1841-ben  indult  Orosz¬ 
országba,  hol  mint  ügyes  arcképfestőt  igen  ked¬ 
velték  és  mintegy  100,000  frankot  keresett.  1844- 
ben  már  itthon  volt  ismét  és  Pulyán  vonult  meg 
a  Jurkovich-családnál,  melynek  tagjait  le  is  fes¬ 
tette.  Pulyát  nem  is  akarta  azután  sem  elhagyni. 
Magához  vette  öreg  szüleit  és  élt  a  természetben 
a  művészetnek  és  a  filozófiának.  A  szabadság- 
harcban  nem  vett  tettleges  részt,  bár  szabadság¬ 
szerető,  sőt  republikánus  érzelmű  volt.  Az  abszo¬ 
lutizmus  idején  azonban  úgy  megirtózott  a  hazai 
állapotoktól,  hogy  arra  határozta  magát,  hogy  ki- 

*  Művészet  VI.  19  —  22. 

vándorol  Amerikába.  így  jutott  ki  1851  júliusában 
Párisba,  hol  Szemere  Bertalant  nagy  kedvvel  fes¬ 
tette  le.  Parisból  Londonba  ment  a  kiállításra,  melyen 
ő  és  Brocky  Károly  képviselték  a  magyar  művészetet. 

Hogy  kiment-e  vájjon  Kozina  Amerikába,  nem 
bizonyos.  Sőt  valószínűbb,  hogy  nem  ment  ki. 
Útlevele  ugyanis  még  1851-ben  lejárt,  haza  kel¬ 
lett  tehát  jönnie,  hogy  meghosszabbítsa.  Csakhogy 
ez  nehezen  ment  s  annyi  bizonyos,  hogy  még 
1852  decemberében  sem  kapott  újabb  útlevelet. 
Itthon  élt  tehát  ismét  Pulyán.  Többször  megfordult 
Bécsben ;  de  Pestre  nem  szeretett  menni.  Különb 
arcképfestőnek  tartotta  magát  Barabásnál,  Pesten 
pedig  akkor  éppen  ez  volt  a  legfelkapottabb. 

Az  1855-iki  párisi  világkiállítás  ismét  Párisba 
csalta  Kozinát.  Ez  alkalommal  is  felkereste  Sze¬ 
merét,  kinek  neje,  Jurkovich  Leopolda,  még  Pu- 
ly áról  ismerte  és  becsülte .  Szemeréék  szerették 
volna,  ha  állandóan  ott  telepedett  volna  le  Kozina. 
Úgy  látszik,  meg  is  volt  ez  a  szándéka.  Erre  vall, 
hogy  több  munkát  vállalt,  melyet  Szemere  szerzett 
neki.  „Csakhogy  —  mint  Szemere  feljegyzi  Nap¬ 
lójában,*  —  amint  szerény,  elves,  becsületes  ember, 
úgy  különös  is  és  impraktikus,  különben  dolgát 
sokra  vihetné.  Hiába  halmozzuk  elébe  az  alkalmat, 
nem  tud  vele  élni. “  Mégis  ekkor  hosszabb  időt 
töltött  Párisban.  Megfestette  a  többi  közt  dr.  Dubois 
bárónak,  a  császárné  orvosának  arcképét  is. 

Ennyi  mindössze,  amit  Szemere  Naplóiból  Kozi- 
náról  megtudunk.  Kiegészíthetjük  még  ez  adatokat 
azzal  a  néhány  jellemző  vonással,  melyek  mint 
embert  állítják  elénk.  „Egyszerű,  naiv,  eszes,  gon¬ 
dolkodó  és  nemes  lelkületű  ember",  mondja  róla 
egy  helyen  Szemere.  Máshelyt  pedig  ezeket  írja  róla  : 

„Amint  becsületes  ember  egyrészről,  olyan  gond¬ 
talan  s  pedáns  másrészről  és  fukar.  0  a  maga 
szokásaitól  senki  kedvéért  nem  tér  cl,  ő  minden 
szívességet  elfogad,  de  semmit  nem  viszonoz,  ő 
mindig  eljön,  ha  meghívod  dohányozni,  ebédelni, 
teázni,  de  nála  se  szivarra,  se  semmire  ne  szá¬ 
míts  .  .  .  Kozina  nekem  sok  belső  fájdalmat,  tűnő¬ 
dést  okozott  magaviseletével,  hajlandó  valék  rosz- 
szaságnak  tartani,  mi  csak  gyengeség,  szívtelen¬ 
ségnek  tartani  a  gondatlanságot,  hálátlanságnak  az 
ügyetlenséget,  részvétlenségnek  a  saját  szokásaihoz 
ragaszkodást,  mindezek  azonban  testvérek,  annyi 
mégis  igaz,  hogy  önzésből,  fukarságból  jó  adag 
van  benne,  de  hozzá  teszem,  hogy  e  gyöngeség 
inkább  mutatkozik  nála  az  élet  apróbb  részleteiben, 
mint  nagy  eseményekben,  ekkor  kész  mindent  tenni, 
de  kell,  hogy  szólítsd  fel“.**  — 207. 

Kiss  Ernő  dr. 

OZINA  SÁNDORRÓL.  A  „Művészet"  ez  évi  első 
számában  Bayer  József  tanulmányt  közölt  Kozina 
Sándorról.  Hevesi  Lajos  erre  vonatkozólag  a  követ- 

*  Naplóm  I.  346. 

Naplóm  II.  10 — 11. 


kezőket  volt  szíves  velünk  közölni  :  „E  festőnek 
felsőmagyarországi  tartózkodásához  figyelmeztetnék 
Berzeviczy  Albert  „Régi  emlékek"  című  könyvére, 
hol  e  festőnek  van  nagy  valószínűséggel  tulajdo¬ 
nítva  az  öreg  Szinyei  Merse  László  arcképe 
(25.  1.).  Ugyanott  (10.  1.)  Klement  nevű  festő  arc¬ 
képezi  a  Berzeviczy-szülőket.  “ 

Az  itt  említett  idézetek  így  szólnak  : 

25.  1.:  „Félelmesebb  tekintéllyel  bírt  előttem  egy 
másik  kisebb,  szintén  olajfestésű  kép,  melyet  meg¬ 
lehetős  biztonsággal  lehet  a  múlt  század  első  felé¬ 
ben  gróf  Szirmay  hívására  az  északi  felvidéken 
időzött  Kozina  Sándor  művének  tekinteni  s  amely 
egy  bozontos  szemöldökű,  astrachanprémes,  fekete 
mentébe  öltözött  komoly  és  szigorú  tekintetű  koros 
férfit  ábrázolt :  anyai  nagyatyámat,  Szinyei  Merse 
Lászlót." 

19.  1.  :  „Ugyanez  időből  (1844  k.)  való  arc¬ 
képeiket  (Berzeviczy  A.  szüleit)  valami  Klement  nevű 
festő  készítette;  atyám  a  Bentham  egy,  akkor  nálunk 
sokat  olvasott  művét  tartja  rajta  kezében,  mely 
kedvenc  olvasmánya  volt  ;  anyám  képét  menny- 
asszonyi  díszben  a  festő,  elutazni  lévén  kénytelen, 
befejezetlenül  hagyta".  — 208. 

PIELBERGER  JÁNOS  1628 — 1679.  Ezen  ma 
gyár  származású  festőre  a  Tudományos  Gyűj¬ 
temény  GRTS.  jegyű  cikkírója  (1828.  IV.  k.) 
tereli  a  közfigyelmet  Winkelmann  Malerlexikon-ja 
(Augsburg  1796.)  alapján.  E  Lexikon  szerinte  két 
Spiclberger  Jánosról  emlékezik,  kik  közül  az  egyik 
düsseldorfi,  a  másik  magyar  eredetű  volt.*  E  kettő 
közül  a  magyar  az,  aki  mind  tehetségét,  mind 
tekintélyét  illetőleg  a  nagyobb  figyelmet  érdemli 
meg,  mert  mellképeken  kívül  történeti  és  „nedves 
falképeket"  is  készített.  Sajnos,  ezen  művészünk 
származásáról  se  tudunk  bizonyosat,  de  a  képein 
használt  következő  fölirat:  „Spielberger  nobilis 
hungarus"  szerintünk  nemcsak  magyar  és  nemes 
származását  mutatja,  de  azt  is,  hogy  büszke  volt: 
magyar  és  nemes  származására. 

A  képírás  kedvéért  Német-  és  Olaszországban, 
főleg  Velencében  több  esztendőt  töltött.  Vissza¬ 
térvén  Bécsben,  Nürnbergben  és  Augsburgban  tar¬ 
tózkodott  Munkás  életének  Bajorországban  a  halál 
1679-ben  vetett  véget. 

E  rövid  életpályán  belül  nem  tudott  az  első¬ 
rangú  festők  közé  jutni.  Műveinek  semmi  különös 
ismertető  jele  nincs  „hanem  ha  az  érdekelt  hun¬ 
garus"  jelzés.  Cikkírónkat  a  hazafias  buzgalom 
vezetvén,  azt  kérdi:  vájjon  miért  nem  jegyezte 
Spielberger  a  képeit  magyarul?  „Nyilván  csak  azon 
igen  természetes  okból  —  feleli,  —  mivel  ő  is, 
mint  sok  más  hazánkfiai,  idegen  szüléktől  szárma- 

*  A  kezünk  ügyében  lévő  Wolff-féle  Lexikon  (Lcipzig 
1837.)  IV.  k.  324.  lap  Spielberg  Jánosról  tévesen  úgy 
emlékezik  mint  történeti  és  arcképfestőről,  ki  1619  ben 
született  Düsseldorfban,  de  1640  ben  már  meghalt. 

zott,  vagy  pedig,  ha  az  úgy  nem  volt  is,  az  akkori 
idő  tónusa  szerint  inkább  kedvelette  a  deák  szót  a 
magyarnál.  “ 

Cikkírónk  meg  nem  állhatja,  hogy  ennek  ötle¬ 
téből  meg  ne  vádolja  a  modern  Magyarország 
deákos  divatját:  „De  mit  mondjunk  —  kérdi  — 
ezen  felvilágosodott  századunknak  azon  magyarjai¬ 
ról,  kik  tudatlanságból  és  előítéletből  nyelvünket 
bárdolatlansággal  és  kellemetlenséggel  irgalmatlanul 
vádolván,  annak  még  csak  megtanulására  is  kevés, 
vagy  éppen  semmi  időt  se  fordítanak  és  magukat 
a  föld  egyik  csudájának  vélik,  ha  életüknek  leg¬ 
szebb  részét,  egy  kihalt  nemzet,  századok  óta 
kegyetlenül  rontott  és  még  a  lengyelek  által  is 
közelebbről  számkivetett  nyelv  gagyogásával  töltik. . . 
.  .  .  Újat  nem  mondottunk,  de  a  jót  többször  mon¬ 
dani  nem  hiba.“  Ezt  a  szemrehányást  hazája  „bol¬ 
dogságát  és  gyarapodását  tiszta  szívből  kívánó 
indulatnak "  kívánja  tulajdonítani,  mert  ha  csak 
attól  félt  volna,  hogyha  még  egy  XVII.  évszázadi 
magyar  festőt  is  a  deák  nyelv  használójának  tüntet 
föl,  ezzel  azok  kezébe  ad  fegyvert,  kik  még  mindig 
szégyenük  a  deák  nyelv  —  nem  tudását. 

Megemlíti,  hogy  Spielberger  képeinek  tárgyait 
különös  kedvvel  Ovidius  Metamorphozisaiból  vette. 
De  festett  szent  képeket  is.  Ezzel  szerinte  Spiel¬ 
berger  megkívánta  czáfolni  azt  a  felfogást,  hogy  a 

görög-római  világ  testkultusza  a  képfaragásnak, 
később  a  keresztény  világ  különösen  a  festésnek 
előmozdítója  lett  légyen.  Hogy  ezen  igyekezete 
„csupa  kívánság  maradott “,  azt  éppen  munkássága 
mutatja,  mert  Spielberger  festményei  „többnyire 
szent  személyeket  ábrázolnak." 

Művei  közül  megemlíti  1.  a  regensburgi  sz. 
Emerán-templomban  (helyesebben:  Szent  Emmerám) 
Sz.  Benedek  kimúlását;  2.  a  bécsi  Sz.  István- 
templomban  a  Szent  Szűz  mennybemenetelét  ábrá¬ 
zoló  oltárképeit.  El  nem  hallgathatja  3.  a  Hg.  De 
Ligne  gyűjteményében  található  „azon  különös 
szépségű  ülőembert,  ki  térdeire  könyökölve  mély 
gondolatokba  merül  és  egy  festett  angyalra  néz.“ 
Ezen  képen  ott  van  a  Spielberger  Hungarus  jel¬ 
zése  és  a  kép  keletkezési  éve:  1660.  is. 

Kemény  Lajos  igen  becses  levéltári  kutatásai 
alapján  (Művészet,  1903.  év  2.  sz.  145 — 147.  1.) 
a  Spielenberger  képíró  család  nyomai  Kassára 
vezetnek.  Nagyon  valószínű,  hogy  a  Tudományos 
Gyűjtemény  cikkírójának  Spielberger  Jánosa  egy 
és  ugyanazon  személy  a  kassai  Spilenberger  János¬ 
sal.  Az  ő  kutatásai,  szerint  van  egy  Spielenberg 
II.  János  Kassán,  kinek  két  fia  van,  ű.  m.  Pál  és 
II.  János.  Ez  a  II.  János  egyazon  személy  lehet 
a  mi  Spielberger  Jánosunkkal,  ki  atyja  halála  évei¬ 
ben:  1652-ben  külföldön  jár  mint  23  —  24  éves 


ifjú.  Kemény  Lajos  forrása  szerint  ez  a  II.  János 
1629 — 1679.  közt  cl.  Winkelmann  idézett  Lexikona 
szerint  1628 — 1679  közt.  A  személyazonosság 
kérdése  kétségtelen. 

Tudományos  Gyűjteményben  cikkírónk  szerint 
„nobilis  Hungarusnak"  jelezte  volna  magát  a  ké¬ 
pein.  Ha  igaz  ez  az  állítás  (mit  képei  ismerete 
nélkül  bajos  eldönteni),  némi  kétség  merül  föl 
mégis  nemességét  illetőleg.  Ugyanis  Magyarország 
Monográfiája  I.  kötetében  (Abauj-Torna  Vármegye 
cs  Kassa.  Budapest,  1896.  533 — 558.  lap)  hasz¬ 
talan  keressük  e  családot  a  megye  és  Kassa  városa 
nemesi  családai  sorában.  A  további  kutatásnak  első 
sorban  a  név  kérdését  kell  tisztázni,  mert  a  düssel¬ 
dorfi  Spielberg  János,  nem  miként  a  fönt  idézett 
Wolf-féle  Lexikon  írja  1640-ben,  hanem  —  egy 
más  forrásunk  szerint*  —  1691-ben  (Füszli  szerint 
1690-ben)  halt  meg,  tehát  jóval  későbben,  mint 
a  mi  „nobilis  Hungarus“-unk.  Azt  hisszük,  hogy 
a  mi  kassai  eredetű  festőnk  tudomással  bírt  düssel¬ 
dorfi  névrokonának  létezéséről  s  nehogy  képeiket 

*  Nouveau  dictionnaire  historique  Pár  L.  M.  Chaudon 
et  F.  H.  Delanaine,  Törne  onziéme  A  Lyon,  Au  XII. 
(1804.)  406  lap.  L.  a  Spilberg  életrajzot 

A  további  kutatás  megkönnyítése  céljából  idejegyezzük 
ezen  Dictionnaire  egy  másik  adatát  szószerinti  szöveg¬ 
ben:  «Spilembergue  (Iréné  de)  née  á  Venise,  fut  con- 
temporaine  du  Tizien,  etexcella  comme  luidans  la  peinture. 


összezavarják  a  „nobilis  Hungarus“  vagy  a  csak 
„Hungarus“  jelzéssel  akarta  minden  tévedésnek 
elejét  venni.  Azt  gondoljuk,  hogy  első  sorban 
Kemény  Lajosnak,  másodsorban  jelen  cikkünknek 
adatai  elegendő  kiinduló  pontul  fognak  a  további 
kutatásnak  szolgálni  s  az  adatok  hitelességének 
alapos  megrostálása  után  teljes  joggal  fogunk  egy 
új  nevet  a  XVII.  évszázadi  magyar  művészet  szerény 
történetének  lapjaira  följegyezhetni.  Ez  alapon  aztán 
Ivupeczky,  Mányoky,  Orient  nevei  mellé  odailleszt¬ 
hetjük  majd  a  Spielenberger  vagy  Spielberger  János 
nevét  is. 

Spielberg  Jánosról, mint  magyarországi  születésű  fes¬ 
tőről,  legelőször  Joachim  von  Sandrart(í  606 — 1688) 
tesz  említést  ily  című  munkájában:  Teutsche  Aca- 
demie  dér  Bau-,  Bild-  und  Mahler-Kunst.  Nürn- 
berg  1675  (I.  k.  338.  lap).  Szerinte  1628-ban 
született  és  1670  körül  a  bécsi  császári  udvarnál 
mint  hírneves  arcképfestő  foglalatoskodott.  Forrá¬ 
sunk;  Füszli  Allgemeines  Künstlerlexiconja  (Zürich, 
1779,  623.  lap)  azt  írja,  hogy  nehéz  eldönteni, 

Ses  Tableaux  sont  trés  recherchés,  et  souvent  confondus 
avec  ceux  de  ce  peintre  célebre. » 

Nincs  kizárva  annak  a  lehetősége,  hogy  a  kassai 
Spilenberger  képíró-család  ezzel  a  föntemlített  Spilember- 
gue-gel  rokon  s  Velencéből  került  Kassára.  Az  a  körül¬ 
mény,  hogy  II.  János  Velencében  is  megfordult,  aztigazolná, 
hogy  családi  hagyományok  emlékei  fűzték  Velencéhez. 

vájjon  egy  és  ugyanazon  vagy  két  külön  személy 
a  düsseldorfi  és  a  magyar  Spielberg  János.  A  magyar¬ 
ról  írja  Stetten  nyomán  (Erláuterungen  dér  in  Kupfer 
gestochcnen  Vorstellungen  aus  dér  Geschichte  dér 
Reichsstadt  Augsburg  in  X  Briefen,  Wien  1765, 
8-ik  levél),  hogy  a  magyar  Spielenberg  Ausgsburg- 
ban  is  tartózkodott  s  ott  a  Szent  Keresztről  és 
Szent  Annáról  elnevezett  templomokban  értékes 
históriai  képeket  találunk  tőle.  Midőn  a  pestis  kiütött, 
Spielberg  a  családjával  16  79-ben  Bécsből  Bajor¬ 
ország  felé  menekült.  Célját  nem  érhette  el,  mert 
családjával  együtt  Felső -Ausztria  egyik  járvány-kór¬ 
házában  meghalt. 

Spielberg  életére  vonatkozó  forrásmunkák  között 
Füszli  még  Descamps  János  ily  című  művét  is 
használta:  Vie  des  Peintres  fiamads,  allemands  et 
hollandois.  Páris  1753.  (II.  k.,  271.  lap.) 

Tájékoztatóul  megjegyezzük,  hogy  a  Nouveau 
dictionnaire  fönt  említett  Iréné  de  Spilenbergue-je 
Füszlinél  mint  Iréné  di  Spilimbergo  szerepel.  Hogy 
az  1576-ban  99  éves  korában  meghalt  Tiziannak 
mely  időpontban  volt  tanítványa,  ezt  egyik  forrá¬ 
sunk  se  említi  s  így  csak-  annyit  mondhatunk  róla, 
hogy  a  XVI-ik  században  élt.  Füszli  adatai  szerint 
Spilimbergo  Irén  1  7  éves  korában  halt  meg.  A  halála 
alkalmára  írott  latin  és  olasz  verseket  egyik  leg¬ 
nagyobb  csodálója,  Gradenigo  György  adta  ki,  tán 
ezek  közt  származására  vonatkozólag  is  bővebb 
adatokat  lehetne  találni. 

Képeit  kellene  tehát  fölkutatni,  hogy  necsak 
teljes  és  hiteles  jegyzékét  bírjuk  alkotásainak,  hanem 
hogy  tisztába  jöjjünk  nevének  helyesírásával  is. 
Ezt  képtáraink  őrei  a  legkönnyebben  elvégezhetnék. 

- — 209.  Bayer  József 

PILLENBERGER  JÁNOS.  A  hasonnevű  kassai 
képírónak  fia,  Sandrart  szerint  Kassán  szüle¬ 
tett  az  1 6 2 8-ik  évben.  Anyai  nagyatyja,  Kurzweil 
Kristóf,  szintén  kassai  festő  volt.  A  városi  jegyző¬ 
könyvek  apja  halála  évében  (1652.)  emlékeznek 
meg  róla,  mint  Hans  Spillenbergernek  árvájáról, 
akinek  Forgács-utcai  —  ma  Deák  Ferenc-utca  - — 
háza  romlott  állapotban  van.  A  fiatal  Spillenberger 
az  1660-ik  évben  Velencében  járt,  amint  arról 
egy  De  Lignc  herceg  képtárában  volt  tussrajzán 
levő  felirat  tanúskodott:  J.(oannes)  Spielnberger 
Hung.(arus)  fe.(cit)  Vénét. (iis)  1660.  Majd  Mün¬ 
chenbe  került,  ahol  166  3-ban  a  bajor  választó 
megbízásából  ennek  a  starnbergi  tavon  levő  Bucen- 
taurus  nevű  hajóját  ékesítette  ecsetjével.  A  hajó 
íödélzetén  azt  a  mythologiai  jelenetet  festette  meg, 
amint  Boreas  elragadja  Oreithiát;  a  hajó  oldalaira 
pedig  szirének,  najádok  és  tritonok  csoportjait. 
Ez  időtájból  való  egyik  augsburgi  lutheránus  tem¬ 
plomban  levő  oltárképe,  a  prédikáló  Péter  apostol 
s  a  regensburgi  sz.  Emmerán  egyházban  sz.  Benedek 
halála.  Az  16  72-ik  évben  festette  a  bibliai  Zsu¬ 
zsannát  a  fürdőben,  melynek  aláírása:  J.  Spillen¬ 
berger,  1672.  Ez  a  képe  a  pommersfeldi  képtárba 

került  a  Mózes  feltalálását  ábrázoló  képpel  együtt. 
Ez  évben  a  bécsi  császári  udvar  festője  s  megfesti 
I.  Lipót  császár  arcképét,  mely  Ivüsell  rézmetsze¬ 
tében  ismeretes.  Ekkor  —  1672-ben  —  lestette  a 
bécsi  sz.  István  templomban  levő  oltárképét,  Mária 
mennybemenetelét;  majd  ugyancsak  a  bécsi  ágoston- 
rendűek  temploma  számára  Krisztus  születését;  a 
s.  Maria  Rotonda  templomban  levő  A  bethlehemi 
pásztorok  imádását  és  sz.  Katalin  vértanúságát;  a 
sz.  Orsolya  Himmelspforte  számára  sz.  Orsolya 
vértanúságát,  a  szeplőtlen  Szűz  fogantatását  és  sz. 
Szaniszló  áldozását;  a  göttweihi  kolostor  sz. 
Háromság  képét  s  az  1675-ik  évben  az  újtesta- 
mentomi  halászatot,  továbbá  Péter  és  János  apos¬ 
tolokat;  a  brünni  dóm  főoltárképét,  Péter  és  Pál 
apostolokat;  majd  a  kitzbüchli  (Tirol)  parochialis 
templom  föoltárképét.  Megfestette  a  római  Lucretiát, 
melyet  Spillenberger  Márton  metszett  rézbe,  a  rajta 
levő  feliratok :  J.  Spilb.(erger)  inv.(enit)  et  pinx.(it)“ 
és  „M.  Spilb.  “  szerint.  Az  epedő  Nárciszt  ábrá¬ 
zoló  képét  a  bécsi  Schwab  J.  G.  metszette  rézbe, 
míg  Ivüsell  a  már  említett  arcképen  kívül  az  ele¬ 
mek  és  az  erények  allegóriáit.  Nagler  szerint  a 
rézmetszésben  is  járatos  volt;  enemű  művei  Ver- 
tumnus  és  Pomona,  melynek  aláírása:  J.  Spiln. 
Ung.  f.,  továbbá  a  Herkules  monda  egyik  jelenete. 
A  művész  a  pestis  elől  menekülvén,  vesztegzár  alá 
került  s  ott  egész  családjával  együtt  az  1679-ik 
évben  a  járvány  áldozatául  esett.  Mellképét  Kilián 
metszette  az  1671  -ik  évben. 

E  rövid  életrajzi  vázlatból  erősen  kidomborodik, 
hogy  Spillenberger  magyar  származásával,  legalább 
működése  első  szakában,  szinte  hivalkodni  látszott; 
már  ez  óbból  sem  volna  szabad  róla  megfeledkez¬ 
nünk  s  mulasztást  követtünk  el,  hogy  élete  törté¬ 
netét  nem  kutattuk  s  műveiről  műtörténet-irodalmunk 
alig  emlékezett  meg  eddigelé.  Legalább  is  annyi, 
ha  nem  nagyobb  joggal,  mint  Kupetzkyt  és  Má- 
nyokyt  s  annyi  jelesünket,  kik  életük  javát  kül¬ 
földön  töltötték,  Spillenberget  is  a  magunkénak 
mondhatjuk.  Ha  Sandrart  adata  —  művészünk 
évéről  —  hiteles,  úgy  serdülő  korában,  amelyre 
tanuló  évei  estek,  még  Kassán  tartózkodott  s  atyja 
vezethette  be  a  libera  ars  titkaiba;  ezeknek  az 
éveknek  a  hatása  pedig  kitörülhetetlen  a  gyermek¬ 
ifjú  leikéből  s  műveinek  tanulmányozása  már  ez 
okból  is  halaszthatatlan  kötelességünk,  mert  a 
magyar  géniusz  múltjába  vet  világot. 

Egyik  művét,  Lukrétiát,  Ráth  György  reprodukálta 
az  Iparművészet  Könyvében,  a  rézmetszetről  szóló 
fejezetben.  — 210.  Kemény  Lajos 

YURKOVICH  KÁROLY.  Ha  a  múlt  század  első 
felében  kevés  feljegyezni  valót  talált,  az  aki  tör¬ 
ténetesen  hazánk  műtörténetével  foglalkozott,  azon 
nem  lehet  csodálkozni. 

Sem  művészeink  nem  igen  voltak,  sem  mű¬ 
kritikusaink  ;  s  ha  az  a  festő,  akinek  életrajzi 
adataiból  egyet  mást  összeírtunk,  Budapesten  élt 

ugyan,  de  mivel  siketnéma  volt  s  nem  csinált 
neki  reklámot  sem  a  sajtó,  sem  a  nagyközönség. 

Gyurkovich  Károly  egy  budapesti  polgárembernek 
Gyurkovich  István  szűcsmesternek  volt  a  fia,  s 
1 8 1 0-ben  született.  Mint  gyermek  szerencsétlen 
esés  következtében  elvesztette  beszélőképességét,  s 
hogy  a  társadalom  hasznos  tagja  lehessen,  szülői 
a  váci  siketnéma-intézetbe  adták,  ahol  Ferenc  király¬ 
nak  stipendiumát  élvezte  s  könnyű  és  gyors  felfogása 
által  csakhamar  egyike  lön  az  intézet  legügyesebb 
és  legkedveltebb  növendékeinek. 

Elvégezvén  tanulmányait,  Vácon,  az  uralkodó 
lehetővé  tette,  hogy  Gyurkovich  magát  a  festészet 
tanulmányozására  szentelhette,  mivégből  nemcsak 
tanult  Bécsben  a  szent-Anna-utcai  festészeti  Aka¬ 
démiában,  hanem  ahol  egy,  a  mithologiából  merített 
tanulmányával  pályadíjat  is  nyert. 

Szokatlan,  de  végtelenül  kedves  jelenet  volt 
azon  iskolai  ünnepély,  amelyen  a  díjak  kiosztásra 
kerültek ;  az  intézet  védnöke  vagy  az  igazgatója 
szólította  a  Gyurkovich  nevet,  de  az  illető  nem 
jelentkezhetett,  amit  a  nagyközönség  a  művész 
szerénységének  akart  betudni,  míg  meg  nem  tudta, 
hogy  az  ifjú  siketnéma  volt. 

Gyurkovich  1842-ben  házasságra  lépett  a  váci 
siketnéma-intézet  egyik  kedves  és  művelt  növen¬ 
dékével  Ivnoll  András  cs.  kir.  katonaorvos  leányával, 
Máriával,  aki  a  József  nádor  feleségének  Mária 
Dorottyának  alapítványát  élvezte,  mely  házasságából 
hét  gyermek  született,  s  valamennyien  ép  érzékűek 
voltak. 

A  Gyurkovich  Károly  házassága  azért  is  érde¬ 
kes,  mert  ez  volt  Magyarországon  az  első  meg¬ 
engedett  siketnéma  házasság,  melynek  megenge¬ 
déséért  a  magas  pártfogók  jártak  közbe  a  római 
pápánál.  A  lipótvárosi  plébánia-templomban  ment 
végbe  az  egyházi  szertartás,  okt.  29-én  szombati 
napon  Muzsik  József  és  Baudrexler  Ferenc  tanuk 
közvetítésével.  Az  egykorú  lapok  nem  mulasztották 
cl  a  mennyegző  lefolyását  leírni,  azonban  hiába 
kerestük. 

Miután  azon  időben  Budapesten  se  Műcsarnok, 
se  Képzőművészeti-társulat  nem  volt,  Gyurkovich 
a  maga  budai  termében  íestegetett,  leginkább  arc¬ 
képeket  elefántcsontra  s  a  festészetet  iparszerűleg 
folytatta,  hogy  családját  fenntarthassa,  gyermekeit 
felnevelhesse.  Műtermét  elegendően  látogatták  mind¬ 
addig,  míg  a  fényképészet  divattá  nem  vált.  Talál¬ 
koztak  családos  emberek,  akik  magukat  annyi 
példányban  leshették  le,  ahány  tagból  állott  a 
családjuk,  miért  is  ma  nem  ritkán  előfordulnak 
képei  a  régiségkereskedők  kirakatában. 

Oltár-képeket  nem  igen  készített,  de  van  egy 
nagyobb  fogadalmi  képe,  amelyet  egy  nő  festetett 
szerencsés  megszabadulása  emlékére,  midőn  kocsi¬ 
ját  a  lovai  elragadták.  Hol  van  e  mű,  nem  bírtuk 
kipuhatolni. 

1872-ben  nyáron  Jókai  Mór  is  ült  a  festőnek, 
s  a  nagy  regényíró  arcképe  egy  ideig  a  józsef¬ 


városi  baloldali  kör  társalgó-termét  díszítette,  ahol 
azonban  nem  sokáig  részesült  köztiszteletben,  mert 
a  képet  a  baloldal  fúziója  után  az  ablakon  át 
az  utcára  dobták  s  onnan  sértetlenül  került  Hegedűs 
Sándor  volt  kereskedelemügyi  miniszter  birtokába. 

Művei  közül  felemlítendők  a  művész  nejének  arc¬ 
képe  Znaimban,  Morvaországban,  leányának,  Skrabel 
Györgynének  birtokában  ;  özv.  Mattyók  Bencéné 
gyermekkori  arcképe  Pomázon  ;  a  Ginellg-család 
és  Fischer  bankámé  arcképe  Budapesten,  ahol  több 
képet  festett  a  székesfőváros  tanácsnokai  s  a  polgári 
lövészegylet  megbízásából. 

Pár  évvel  ezelőtt  Pivár  Ignác,  a  vakok  buda¬ 
pesti  intézetének  igazgatója  is  említette,  hogy  az 
ő  intézetében  is  vannak  Gyurkovich-féle  képek, 
bizonyára  igazgatók,  vagy  ami  inkább  feltehető, 
az  intézet  alapítóinak  s  jóltevőinek  arcképei. 

Cházár  Andrásnak  arcképét  a  negyvenes  évek¬ 
ben  festette  Gyurkovich  Károly  s  a  kép  Ponori 
Thewrewk  Józsefnek:  „A  magyarok  születésnapjai “ 
című,  Pozsonyban,  az  1846-ik  évben  megjelent 
könyve  címlapja  előtt  rézmetszetben  látható. 

A  váci  siketnéma-intézetben,  az  igazgató  irodá¬ 
jában  fel  van  függesztve  Cházár  Andrásnak  egy 
olajfestésű  mellképe,  amely  valamikor  Kubinyi 
Rudolfnak,  Gömör  vármegye  főispánjának  tulajdona 
volt,  de  nem  bírtuk  eldönteni,  hogy  nem  a  Gyur¬ 
kovich  képének  a  másolata-e,  vagy  talán  az  ere¬ 
detije  ? 

Gyurkovich  K.  Budapesten  halt  meg  1874-ben. 
Hamvai  a  kerepesi  temetőben  nyugszanak. 

Más  nyomtatott  adat  nincsen  róla,  mint  amit 
Nagy  Iván  pár  sorban  tett  közzé  a  „  Századok  “ 
1874.  évi  Vili.  évfolyamának  44-ik  lapján. 

—  211.  '  F.  I. 

CGY  XVIII.  SZÁZADBELI  ISMERETLEN  MA¬ 
GYAR  CSENDÉLETFESTŐ.  A  XVIII.  század 
művészei  közt  csendéletfestő  vajmi  kevés  akadt.  Eddig 
csak  Bogdán  Jakabról  tudtuk,  hogy  hangulatteljes 
képeket  festett,  nemcsak  a  vallás,  de  a  természet 
köréből  is.  E  képek  révén  került  Angliába,  hol  Anna 
királyné  látta  el  munkával.  Hiszem  is,  ha  külföldön 
élő  magyarjaink  közül  valaki  felkeresné  a  londoni 
királyi  ház  levéltárát,  átnézné  ott  a  XVIII.  század 
elején  vezetett  számadási  könyveket  és  összevetné 
a  felszínre  kerülő  adatokat  a  királyi  család  kép¬ 
tárában  levő  monogrammokkal  vagy  névtelenül  talál¬ 
ható  festményekkel,  okvetlenül  többet  tudnánk  e 
csendéletfestőnkről,  mint  amennyit  ma  ez  érdekes 
festőalakról  feljegyezhetünk. 

Szükséges  volt  ennek  előrebocsátása,  hogy  annál 
is  inkább  lássuk,  hogy  van  jelentősége  ama  festő¬ 
nek,  kit  e  sorokban  megismertetni  akarunk  Egyike 
azoknak,  akikről  még  eddig  nem  tudtunk  semmit. 
Működése  a  csendéletfestés  körébe  tartozik.  A  felső- 
magyarországi  vadzordonságű,  de  fenségességében  is 
elragadó  vidék  növelték  festőnk  érzékét.  Itt  volt 
működési  helye. 

A  képírócsaládnak  két  helyütt  találjuk  nyomát. 
Abaújvármegyében  és  Nyitrában.  Az  Izbéghi-család- 
ról  van  szó.  Eredetileg  nem  is  így  írták  nevüket. 
A  „Történelmi  Tár“-ban  közölve  van  1729-ből  egy 
nyugta,  hol  a  festő  Izbiginek  írja  nevét  és  csend- 
életképfestőnk  is  Izbighy-t  jegyzett  oda  ama  képek 
alá,  mit  1734-ben  készített.  Csak  a  mai  olvasás 
minősíti  e  nevet  Izbéghinek,  úgy  mint  eztifj.  Kemény 
Lajos  is  tette  a  „Művészet"  1903.  évfolyamának 
5.  számában,  hol  a  342.  lapon  említést  tesz  egy 
Izbéghi  István-ról.  Ha  tekintetbevesszük,  hogy  nevét 
teljes  régi  magyaros  írásmóddal  „ghy“-val  írta, 
úgy  magyar  származásában  e  családnak  nincs  okunk 
kételkedni,  bár  akkor  a  felvidéken  élő  festők  között 
találunk  sok  olyat,  ki  nálunk  letelepedve  magyaros 
nevet  is  vett  fel.  De  semmiesetre  sem  származott 
festőnk  magyar  nemes  családból.  Ezt  arra  alapítjuk, 
hogy  az  1754 — 55.  évi  nemesi  összeírásba,  mikor 
országszerte  minden  vármegyében  telkek  és  armá- 
lisok  alapján  feljegyezték  ama  élő  nemeseket,  kik 
címeres  levelük  vagy  ha  szájhagyomány  alapján  és 
némi  irattal  igazolni  tudták  őseik  érdemeit,  a  leg- 
tüzetesebb  vizsgálódás  dacára,  nevét  e  családnak  nem 
találjuk. 

Felmerül  most  már  az  a  kérdés,  vájjon  minő 
rokonsági  kötelék  van  az  1729-ben  a  kassai  Szt. 
Erzsébet-templom  számára  1 2  forintért  zászlót  festő 
Jzbéghi  István  és  csendéletképet  festő  1734-ben  élő 
Izbéghi  Mihály  között?  A  családi  összeköttetés  tagad¬ 
hattam  Ha  tudjuk,  hogy  Izbéghi  Mihálynak  eddig 
ismert  két  csendéletképén  a  jegyzés  így  szól :  „St.  Mich. 
Izbighy",  akkor  valószínűleg  látszik,  hogy  talán 
Izbéghy  Mihálynak  két  neve  volt  és  így  István-nak 
(Stephanus)  is  hívták.  Első  percben  azt  hisszük, 
hogy  egy  szcmélylyel  is  van  dolgunk.  De  ha  elemez¬ 
zük  ez  aláírást,  mit  ott  látunk  képein,  akkor  csak¬ 
hamar  meggyőződünk  arról,  hogy  Izbéghy  Mihályt 
nem  szabad  e  névaláírása  alapján  összetéveszteni 
Izbéghy  Istvánnal  és  itt  tényleg  egy  eddig  teljesen 
ismeretlen  festővel  van  dolgunk,  ki  csak  ugyanazon 
családból  származik,  mint  Izbéghy  István. 

Erre  nézve  bizonyítékunk  a  következő.  Részünkről 
a  nevet  megelőző  „St“  betűknek  nem  tulajdonítjuk 
a  „Stephanus"  jelentőséget,  hanem  úgy  véljük,  hogy 
ez  „Struxit“-ot  jelent.  A  festő  egyszerűen  csak  azt 
jelezte,  hogy  ki  készítette.  Mert  ha  használatos 
keresztneve  a  „Stephanus"  (István),  akkor  bizonyára 
ezt  írta  volna  ki  hosszabb  rövidítéssel,  nem  pedig 
a  Mihály  nevet.  Ha  pedig  két  neve  volt,  az  1729-ben 
élő  Izbéghinek  és  nemcsak  Istvánnak,  hanem  Mihály¬ 
nak  is  hívták  a  Szt.  Erzsébet-templom  zászlófestőjét, 
bizonyára  kiírta  volna  teljesen  mindkét  nevét  azon 
a  nyugtán,  mit  a  templom-gondnoknak  munkájáról 
adott.  Azt  a  két  csendéletképet,  melyről  szólunk,  gróf 
Forgách  Pál  püspöknek  festette.  Ezt  is  azonban  csak 
azokból  a  betűkből  sejthetjük,  melyek  a  két  kép 
vásznának  hátsó  oldalán  találhatók. 

E  betűk  a  következők:  P.  S.  C.  F.  I).  G.  —  P.  P. 
Úgy  véljük,  a  helyes  megfejtés  útján  járunk,  ha 

ezeknek  a  következő  értelmet  adjuk:  Paulus  Sextus 
Comcs  Forgách  de  Ghymes  Episcopus.  A  betűk  ezen 
értelmét  azzal  hisszük  megerősítettnek,  mert  tényleg 
Forgách  Pál  gróí  ez  időben  váradi  püspök  volt  és 
a  grófi  családban  elterjedt  szájhagyomány  is  úgy 
véli,  hogy  e  képek  még  amaz  időszakból  valók,  mikor 
a  váradi,  majd  később  váci  püspöknek  a  ghymesi 
kastély,  hol  e  képek  még  ma  is  találhatók,  volt 
kedvenc  tartózkodási  helye. 

Tény  az  is,  hogy  Forgách  Pál  gróf,  ki  1  722-ben 
építette  ezt  a  vártól  különálló,  a  Ghymes  községben 
levő  kastélyt,  nagy  kedvelője  volt  a  festészetnek. 
Igaz  műbarát,  ki  kincseket  ajándékozott  a  szép  fal¬ 
díszekért.  Családi  képtára  volt,  mely  azóta  is  folyton 
gyarapodott.  Külföldi  mesterek  művei  ezek  leginkább. 
Forgách  Pál  gróf  püspök  korában  még  oly  festőket 
is  foglalkoztatott  és  képeiket  megvette,  mint  a  minő 
a  velencei  mester:  Trcvisani  Francesco,  Max  Pfeilcr 
és  Paul  Hemling.  E  művészek  között  foglal  helyet 
Izbéghy  Mihály,  kinek  ép  úgy,  mint  Izbéghi  Istvánnak, 
egyházi  körökben  volt  nagy  összeköttetése. 

Hogyan  jutott  Izbéghy  Mihály  Forgách  Pál  gróí 
püspök  udvarába?  Milyen  más  műve  ajánlotta  őt 
a  kényes  ízlésű  főpap  kegyébe?  Mindez  előttünk  ép  oly 
ismeretlen,  mint  nem  tudunk  közelebbit  élete  folyá¬ 
sáról  és  még  arról  sem  adhatunk  számot,  hogy  hol 
született  és  mikor  halt  meg.  Van  azonban  még  egy 
mód  és  erre  szükségesnek  tartunk  rá  is  mutatni, 
hogy  erre  talán  oly  levéltári  kutatások  adhatnak 
felvilágosítást,  mit  mi  cl  nem  végezhettünk.  így  cél¬ 
szerűnek  véljük  átvizsgálni  Forgách  Pál  püspök  ide¬ 
jéből  a  számadási  könyveket  a  nagyváradi  püspök¬ 
ség!  levéltárban  vagy  lehetséges,  hogy  ezeket,  mikor 
Vácra  került  mint  püspök,  oda  is  magával  vitte  és 
az  idevágó  adatok  ott  találhatók.  Talán  e  két  egy¬ 
házmegye  művészetért  lelkesedő  papjai  közt  akad 
majd  valaki,  aki  világosságot  derít  a  felvetett  kér¬ 
désekre;  mert  az  bizonyos,  hogy  a  mai  Forgách  grófi 
családi  levéltárban  erre  vonatkozólag  adat  nincs,  mint 
ezt  e  sorok  írójával  Bacskády  Károly,  a  ghymesi 
grófnak :  Forgách  Károlynál-:  régi  vadásztársa,  közölte. 

Mindkét  csendéletképnek  nagysága  egyforma. 
Szélessége  mindegyiknek  98  centiméter,  magassága 
(38  centiméter. 

Valószínűleg  látszik,  hogy  e  két  csendéletképnek 
szimbolikus  jelentősége  is  van.  Erre  enged  követ¬ 
keztetni,  hogy  az  első  számmal  ellátott  kép  hátterében 
egy  terebélyes  régi  fa  látható,  melynek  ágain  két 
zöld  harkály,  a  fát  csőrével  kopogtatva,  rovarokat 
keres.  A  fa  a  katholikus  vallás,  a  két  harkály  a 
református  és  az  ágostai  helvét  vallás.  Mintegy  azt 
ábrázolja  e  kép  háttere,  hogy  e  két  vallás  követői 
vallják  a  régi  elterjedt  vallást  és  igyekszenek  leron¬ 
tani  azt,  amit  a  katholicizmus  épített.  Nehezebb  meg¬ 
fejtés  ma  már  az,  hogy  e  kép  előterében  mit  jelent 
az  ott  heverő  három  tök,  a  négy  zöld  uborka  és 
a  bal  sarokban  látható  varangyos  béka.  Lehetséges, 
hogy  ezekkel  a  többi  vallásfelekezeteket  akarta  szim¬ 
bolizálni  a  püspök;  mások  meg  azt  tartják,  hogy 

e  termények  mintegy  jelképezik,  hogy  akár  mézédes, 
mint  a  sült  tök  íze,  akár  savanyú,  mint  a  zöld  uborka, 
a  katholikus  vallás  tana  :  vágyik  reá  a  varangyos 
béka,  mely  abban  találja  gyönyörűségét,  hogy  csúffá 
tegye  azt,  mit  isten  adott. 

A  másik  képnek  szimbolikus  jelentőségével  ezúttal 
nem  akarunk  foglalkozni.  Ennek  is  állítólag  vallási 
jelentősége  van.  Feltűnő,  hogy  itt  a  varangyos  békát 
egy  kígyó  pótolja.  A  képnek  leírása  különben  a 
következő :  Egy  ribizkebokor  gyümölcscsel  áll  a 
háttérben.  Elől  egy  falócán  két  félig  felvágott  sárga¬ 
dinnye  hever.  A  lóca  alatt  egy  egész  és  egy  fél 
görögdinnye  van  elhelyezve.  A  bal  sarokban  pedig 
egy  kígyó.  E  két  mű  imént  jelzett  szimbolisztikus 
jelentménye  szájhagyomány  szerint  sokat  foglalkoz¬ 
tatta  a  tulajdonosokat. 

Mindkét  csendéletkép  olajfestmény.  Színeik  még 
ma  is  elevenek.  — 212. 


ÜAKOBEY  KÁROLY  festőről  csak  vajmi  keveset 
rJ  jegyeztek  fel  a  kézikönyvek.  Pedig  ő  volt  az, 
ki  a  szabadságharc  után  következő  években,  csak¬ 
nem  több  mint  húsz  éven  át,  oltárképekkel  elárasz¬ 
totta  az  országot.  A  „Magyar  Sión  “-bán  olvassuk, 
(IX.  évf.  55  7.  1.)  hogy  húsz  év  alatt  172  oltár¬ 
képet  festett  és  más  szent  képeinek  száma  felül¬ 
haladja  az  500-at.  Ez  utóbbi  kerek  számban  mi 
némi  túlzást  látunk,  de  azért  mégis  kívánatosnak 
látjuk  felkérni  azokat,  a  kik  Jakobey  oltárképei 
felől  pontos  adatokat  tudnak,  közöljék  ezt  a  „Művé¬ 
szet  “-tel.  — 213. 


(0rROS  PÁL.  (Ad  165.  adat.)  így  írta  magát  az 
^  jeles  szepes-szombati  képfaragómester.  Az  az 
epitafium,  amit  saját  maga  faragott  családja  emlé¬ 
kezetére,  a  szepes-szombati  Szt.  György-templom 
diadalive  alatt  az  északi  oldalon  függ  e  felírással : 
Anno  1688  Die  17  Decembris.  Dieses  Epithaphiü 
hat  dér  Ehrhafte  und  Kunstreiche  Pavly  Gros,  Bield- 
hauer  allhier  seine  nunmehr  in  Grab  ruhendem  Herrn 
Vater,  Pavlo  Gros,  seiner  Frav  Mutter  Marina,  welche 
no  eh  bey  leben  ist,  und  dér  Gantze  Familie,  zu 
immerwerende  gedáchtnis  ave  gerichtet.  — 214. 


^\fl ANDZA  MIHÁLY  festőről  megemlékezik  Szana 
Tamás  is.  Csöndélet-képeket  festett  a  XIX. 
század  huszas  éveiben  és  „Mátyás  király  és  Beatrix 
hercegnő “  című  képe  (1828-ban)  feltűnést  keltett. 
E  festő  elébb  színészi  pályán  is  működött,  színdara¬ 
bokat  is  írt,  fordított,  néhány  új  szót  is  honosított 
meg  abban  az  időben,  mikor  sokszor  erőltetett  kifeje¬ 
zéssel  kaptak  lábra  Kazinczy  nyelvújítási  törekvései 
nyomán.  Már  ekkor  is  előszeretettel  festett  és  mint 
Döbrentei  Gábor  írja,  Székelynét,  a  kolozsvári  szín¬ 
ház  e  kiváló  művésznőjét  is  lefestette,  mely  képé¬ 
ről  a  színészet  barátai  rézmetszetet  akartak  készíteni. 

—  215. 
Naményi  Lajos 


Jg’AUMERTH  KERESZTÉLY.  Egyike  szép  remé- 
*—■ nyekre  jogosító,  de  korán  elhúnyt  művésze¬ 
inknek. 

Melzer  Jakab  emlékezik  meg  róla,  kortörténeti- 
leg  nagyon  becses  ily  című  művében:  „Biogra- 
phien  berühmter  Zipser,  Kaschau  und  Leipzig  1833.“ 
a  335.  lapon.  Szerinte  kiváló  festő  és  rézmetsző 
volt.  Lőcsén  született  1792  május  8-án.  Művei 
után  ítélve  meg  Baumerthet,  Melzer  véleménye  sze¬ 
rint,  mint  festő  és  rézmetsző,  idővel  nagy  hírnevűvé 
válhatott  volna,  ha  a  halál  nem  vetett  volna  idő- 
előtt  véget  életének.  A  kegyetlen  végzet  épp  akkor 
ragadta  ki  az  élők  sorából,  midőn  abból  a  szán¬ 
dékból,  hogy  művészetében  magasabb  képzettséget 
érjen  el,  Bécsbe  óhajtott  elmenni. 

Meghalt  1824  július  18-án.  Érdemes  volna 
felkutatni,  hogy  magánosok  birtokában  minő  művei 
találhatók  szülőföldjén?  — 216. 

B.  I. 

r EREK CZ Y  ISTVÁN  ÉLETE  ÉS  MŰVEI.  írta  Meller 
Simon.  10  melléklettel  és  115  szövegképpel.  (Buda¬ 
pest,  Athenaeum,  1906.  402  old.)  —  Két,  három  emberöltőn 
át  állt  a  Nemzeti  Múzeum  folyosóin  nehány  régies  szo¬ 
bormű  :  márványba  faragott  reliefek,  két  nagy  bronz¬ 
dombormű,  meg  egy  római  tógás  férfi  márványszobra  ; 
a  talapzatán  Kölcsey  nevét  olvashatta  az  ember.  E  szob¬ 
rok  mellett  lassú,  folytonos  léptekkel  elsétált  az  évek 
során  körülbelül  az  egész  ország.  Gyermekkori  ácsor- 
gásai  idejéből  mindenki  emlékezhetik  a  sajátos,  antikizáló 
modorú  szoborművekre,  amelyekre  mi  — kései  nemzedék  — 
már  idegenkedve  pillantgattunk.  Idegenkedve  és  közöm¬ 
bösen.  A  szobrászuk  nevét  senki  sem  emlegette,  senki- 
sem  tudakolta ;  aki  tudott  róla,  véletlenül  tudta,  s  nem 
sokra  becsülte  azt,  hogy  tudta.  De  nemcsak  a  múzeum¬ 
járó  tömeg  volt  ilyen  tájékozatlan,  a  sok  ideig  egyetlen 
magyar  műtörténeti  kézikönyv,  a  Pasteineré  is  éppen  csak 
hogy  tudott  egy  Ferenczy  István  nevű  magyar  szobrász¬ 
ról,  aki  a  Kolozsvári  testvérek  után  három  évszázaddal 
élt  és  időrendi  helyzeténél  fogva  első  lapján  lesz  szerepe¬ 
lendő  annak  a  könyvnek,  melyben  majdan  a  magyar 
szobrászat  történetét  fogják  megírni.  Senki  sem  érdek¬ 
lődött  Ferenczy  István  viselt  dolgai  iránt,  hátrahagyott 
műveit  senki  sem  kereste.  A  véletlennek  köszönhetjük, 
hogy  íme  egy  testes  kötet  számol  be  élete  eseményeiről, 
munkálkodásáról  s  emberi,  meg  művészi  jelleméről. 

1903  tavaszán  történt,  hogy  özvegy  Jánosdeák  An- 
drásné,  Ferenczy  István  testvérnénjének  leá-nya,  a  szob¬ 
rász  műveit,  leveleit  s  könyvtárát  az  államnak  ajándé¬ 
kozta.  Fejedelmi  ajándéka  fejében  mindössze  azt  kötötte 
ki,  hogy  az  állam  megírassa  Ferenczy  művészi  műkö¬ 
désének,  életének  és  korának  történetét.  A  magyar  képző¬ 
művészet  történetét  kincsekkel  tette  gazdagabbá  ez  az 
adomány.  Egész  sorozatnyi  olyan  szobra  került  meg 

Ferenczynek,  amelynek  senki  hírét  nem  hallotta  addig; 
levelei  pedig  fölérnek  egy  mémoire-ral  az  anyag  bősége 
tekintetében.  Egész  élete  pályájának  története  benne  fog¬ 
laltatik  ezekben  a  levelekben :  huszonkét  éves  korától  fogva 
hatvannégy  éves  koráig,  haláláig,  pontos  kommentárai 
minden  cselekvésének,  sőt  minden  tetté  sem  érlelődött 
tervének.  Testvéröcscsét  értesíti  bennök  életének  neveze¬ 
tesebb  mozzanatairól.  Leveleiből  úgyszólva  készen  kerül 
ki  Ferenczy  István  jellemének  alakja,  művészi  evolúciója 
egész  folyamatának  rajza;  a  bennök  előforduló  utalások 
tették  lehetővé,  hogy  biographusa,  Meller  Simon,  felku¬ 
tassa  az  országban  szanaszét  szórt  műveit,  síremlékeket, 
szobrászi  oromdíszeket,  amik  levelei  híján  talán  örökre 
ismeretlen  maradnak.  Ferenczy  életének  ilyenformán  tulaj¬ 
donkép  ő  maga  a  történetírója.  Gondolkodó,  szándékai¬ 
ban  tudatos,  az  események  logikáját  egy  pillantással  föl¬ 
érő  történetírója.  Minden  izében  érdekes  emberi  élet 
története  bontakozik  ki  előadása  során. 

Autodidakta  volt.  Apja  a  maga  mestersége  folytató¬ 
jának,  lakatosnak  szánta.  A  fiú  elment  Budára  s  meg¬ 
tanulta  a  rajzolás  elemeit.  Majd  vándorútra  kelt  s  Bécsbe 
került  1814-ben,  huszonkét  esztendős  korában.  Jó  csillaga, 
amely  ekkor  tűnt  föl  első  ízben,  egy  értelmes  és  jó  indu- 
latú  éremmetsző  mester  műhelyébe  vitte.  Itt  megtanulta  az 
éremmetszés  technikáját.  Egyidejűlegbeiratkozott  a  képző- 
művészeti  akadémiára  úgy,  hogy  félnapon  a  műhelyben 
kereste  meg  kenyerét,  a  nap  másik  felében  az  akadémia 
éremvéső  tanfolyamán  dolgozott.  Négy  esztendőt  töltött 
Bécsben,  s  ez  idő  alatt  tudattá  alakult  benne  az,  ami  halo- 
vány  sejtelemként  derengett  benne  addig :  hogy  művész 
lesz  belőle.  Négy  esztendőt  töltött  a  császárvárosban  s 
akadémiai  pályadíjjal,  a  dicsőség  ízével  szájában  készült 
fel  útra  Róma  felé  Canovához.  Már  tudta  ekkor,  hogy  ő  az 
első  magyar  szobrász  lesz,  olyan  hosszú  tespedés  után 
az  első,  aki  meg  akarja  kezdeni  hazájában  a  képzőművé¬ 
szetek  hagyományát.  Gyalog  vándorol  át  az  Alpeseken, 
sorra  veszi  a  régi  kis  osztrák  városokat,  majd  pedig 
Olaszország  kincses  városait.  Meg  alig  áll  útján,  körül  alig 
néz.  Róma  felé  siet  mohón,  elfogultan.  Goethe  száguldott 
végig  ily  szórakozottan  Italián,  hogy  meglássa  az  örök 
várost  s  benne  a  régiek  műkincseit.  A  magyar  szobrász¬ 
jelölt  Canovához,  kora  nagy  művészéhez  sietett.  De 
csillaga  egy  pillanatra  cserben  hagyta:  Canova  nem  adha¬ 
tott  munkát  neki,  Thorwaldsenhez  utasította.  Népmesébe 
illő  szinte,  hogyan  vergődik  fel  itt  az  iparoslegény  puszta 
akaratával,  meg  vadon  tehetségével  mesteremberből  mű¬ 
vésszé,  hogyan  ejti  munkájával  bámulatba  agyarkodó  tár¬ 
sait,  hogyan  lesz  megbecsült  segítője  a  dán  szobrásznak 
legfontosabb  művészi  feladataiban.  Thorwaldsen  műhe¬ 
lyében  megismerkedik  Ferenczy  kora  híres  magyarjaival, 
Széchenyi  Istvánnal  is,  másokkal  is;  József  nádornak 
annyira  imponál  haladásával,  hogy  három  évre  ösztön¬ 
díjat  rendel  neki,  utóbb  megtoldja  még  két  évre  valóval. 
Hogy  így  a  kenyér  gondja  nem  foglalja  el  idejét  egészen, 
a  bálványához,  Canovához  is  eljár  tanulni;  a  mester  meg¬ 
kedveli,  bizalmasának,  barátjának  fogadja.  A  művészi 
levegő,  a  kiváló  példák  hatása,  fejlődésének  érzete  alko¬ 
tásra  serkenti.  Márványba  faragja  Csokonai  mellszobrát, 
majd  pedig  megalkotja  a  bájos  „  Pásztorián ykát“,  mű- 

vészi  pályája  egyik  legnagyobb  sikerét.  Műveinek  híre 
elterjed  otthon.  Érdeklődni  kezdenek  iránta  a  hazában, 
kivált  a  mikor  haladása  tanúságul  hazakiildi  a  nádornak 
Csokonai  mellszobrát  s  a  MPásztorleánykát“.  Döbrentei 
Gábor  levéllel  keresi  meg  s  további  ösztöndíjjal  kecsegteti, 
Rudnay  hercegprímás  neki  szánja  az  akkor  épülő  eszter¬ 
gomi  bazilika  szobrászi  feladatait.  Rómában  ég  már  lába 
alatt  a  föld,  minden  hang  hazafelé  nógatja,  a  szíve  húzza, 
a  tett  vágya,  a  dicsőség  vágya  űzi  és  kergeti  haza.  Eddigi 
vergődéseit  és  eredményeit  csak  foglalónak  tekinti:  az 
igazi  munka  otthon  várja,  meg  kell  teremtenie  a  magyar 
művészetet. 

Már  javakorabeli  férfi.  Tudja,  mit  akar,  bízik  magá¬ 
hoz,  csillagában;  amit  nem  magától  vár:  az  a  körülmé¬ 
nyek  kedvező  alakulása.  Otthon  a  nemzetet  ébresztgeti 
néhány  lelkes  iró,  Kazinczy  és  társai.  Ferenczyt  nagy 
diadallal  fogadják.  Ettől  fogva  művészi  pályája  végéig  az 
írók  társaságában  él  Ferenczy ;  Kazinczy,  Döbrentei, 
majd  Vörösmarty  és  Fáy  András  lesznek  a  barátai.  Tanul 
tőlük,  miveltségét,  amelyet  egymaga  szerzett,  segítsé¬ 
gükkel  megalapozza  és  megbővíti.  Alig  érkezik  haza,  már¬ 
ványkeresésre  indul.  Keresi  művei  anyagát.  Csodálni  való 
szívóssággal  tölt  e'l  két  esztendőt  kereséssel,  csalódással, 
sokszor  kétségbeeséssel,  de  akarata  állja  a  próbát  s  nem 
nyugszik,  a  mig  föl  nem  födözi  a  ruszkabányai  már¬ 
ványbányákat.  A  hogy  nem  ötletszerűen  indult  legelsőbb 
is  az  anyaga  felkutatására,  azonképp  tudatosan  fog 
munkaterve  második  részének  megvalósításába  is:  jeles 
kortársai,  kiváló  hazafiak,  írók  és  tudósok  képmásainak 
megmintázásába.  Közben  megrendelésre  készít  síremlékeket 
és  szoborképmásokat,  s  ezzel  keresi  kenyerét.  1839  már 
az  idő.  Ferenczy  feje  fölött  meggyűltek  az  évek,  köze¬ 
ledik  az  ötvenhez.  Ekkor  veszi  észre,  hogy  voltaképp 
minden  reményében  megcsalódott  itthon.  Művészetet 
akart  terjeszteni,  és  néhány  irodalmi  műveltségű  férfiú, 
néhány  főúr  tud  csak  alkotásairól,  az  egész  értelmiség 
osztálya  előtt  holt  betű  még  mindig  a  képzőművészet; 
művész -nemzedéket  akart  nevelni,  és  nem  akad  tanít¬ 
ványa,  művész-iskolát  alapítana,  és  az  országgyűlés  is, 
a  király  is  megtagadja  terve  támogatását;  egész  életet 
betöltő  nagy  feladatnak  képzelte  a  kiváló  magyarok  szo¬ 
borképcsarnokának  megalkotását,  s  deresedő  fővel  arra 
ébred,  hogy  igazán  nagyot,  ami  egybefoglalná  életét  és 
méltón  zárná  le  azt,  nem  cselekedett  még;  végre,  hogy 
pártfogói,  megrendelői  elhalnak  s  a  jólét  helyett  bezörget 
ajtaján  a  szükség.  Barátai  látják  lelke  komorodását,  meg 
akarják  menteni  a  művészete  számára.  így  alakul  ki  az 
a  terv,  hogy  az  egész  országot  felszólítják,  adjon  alkal¬ 
mat  a  nélkülöző  művésznek  élete  nagy  műve  megalkotá¬ 
sára  Gyüjtőíveket  bocsátanak  szét.  A  nagy  összefoglaló 
műről  van  szó,  a  halhatatlan  erőpróbáról,  és  hogy  ez  mit 
jelent,  senki  sem  tudja  jobban  Ferenczynél.  Mausoleum- 
szerű  hatalmas  alkotást  tervez  Mátyás  király  emlékének 
megörökítésére;  az  építmény  tetejére  a  hollós  király  lovas¬ 
szobrát,  oldalaira  Mátyás  életét  allegóriákba  tömörítő 
domborműveket;  nagyszerű  gránittömeget,  a  melyet  mo¬ 
numentálissá  tesznek  arányai,  és  egy  dombormű-soro¬ 
zatot,  amelyről  ránk  maardt  fényképfölvételei  alapján  is 
megítélhető,  hogy  bennök  igazán  maradandót,  absolut 

nagyot  alkotott  Ferenczy.  Hét  hosszú  esztendeig  vias¬ 
kodott  ezzel  a  tervével  az  első  magyar  szobrász.  Sok 
pénzre,  százezer  forintra  rúgott  az  emlék  költségvetése, 
s  a  honfitársak  nem  adakoztak.  Gyermekkorát  élte  akkori¬ 
ban  az  újságírás,  s  már  is  a  mai  journalismus  félelmetes 
fegyvereivel  támadt  a  nagyszerű  koncepcióra  :  kicsiny¬ 
léssel,  személybe  kapaszkodó  fitymálással,  rosszhiszemű¬ 
séggel,  rágalommal,  hazug  ürügyekkel,  a  legkedvezőbb 
esetben:  együgyű  érvekkel.  Minden  tudatlan  léhűtő  ütött 
egyet  a  szobrászon,  s  hangos  volt  az  ország  a  ször- 
nyűködéstől,  hogy  Ferenczy  Istvánnak  százezer  forint 
kell  —  kenyérre.  A  művész  csendeseket  jajdult  a  durva 
támadásokra,  de  el  nem  hagyta  magát.  Lázasan  fogott 
a  munkába,  megrajzolta  a  terveket,  elkészítette  az  emlék 
gipszmintáját,  agg  fővel  megtanulta  a  bronzöntés  tech¬ 
nikáját  és  öntő-műhelyt  szerelt  föl,  végleges  méreteik¬ 
ben  megmiutázta  a  reliefeket,  összehordta  az  anyagot, 
a  rezet,  a  márványt  s  beleölte  ezekbe  a  készületekbe 
egész  vagyonát.  Ezenközben  pedig  a  gyűjtés  eredménye 
alig  hogy  néhány  ezer  forint  lett,  az  országgyűlés  elve¬ 
tette  azt  az  indítványt,  hogy  az  állam  hozzájárulásával 
készíttessék  el  Mátyás  király  szobra,  a  király  is  tagadóan 
válaszolt  a  művész  felség-folyamadására.  Hét  esztendei 
munka  után  arra  ébredt  Ferenczy,  hogy  elől  kellene  kez¬ 
denie  mindent :  a  pénzgyűjtést  is,  a  művészetet  is.  Mert 
az  idő  eljárt  fölötte,  a  közízlés  elfordult  a  klassicismus- 
tól,  a  realisztikus  törekvések  (életrajzírója  romantikusnak 
mondja)  kerültek  felül  a  képzőművészetben,  a  kortársak¬ 
nak  nem  kellett  a  tógás  Mátyás  király,  magyar  ruhásat 
követeltek.  Csakhogy  a  művész  élete  télbe  fordult  már. 
Ötvennégy  éves  korában  ritka  emberfia  gondolhat  meg¬ 
újhodásra,  új  tervekre,  új  munkákra.  A  halál  hidege  fut¬ 
hatott  végig  Ferenczyn,  amikor  annak  tudatára  jutott, 
hogy  élete  harmóniája  megzavartatott,  hogy  az  idő  össze¬ 
csapott  feje  fölött  s  az  ő  művészi  alkotóereje  elfogyott. 
Akarata,  a  hatalmas  erejű,  amely  művésszé  kovácsolta 
a  lakatoslegényt,  nem  segíthetett  már  rajta.  Annak  már 
csak  arra  vehette  hasznát,  hogy  megrövidítse  vele  a  meg¬ 
oldás  idejét.  A  milyen  határozottan  tudta  élete  minden 
percében,  mi  a  tennivalója,  ugyanolyan  határozottsággal 
tudta,  hogy  reá  egy  valami  vár  csak  már:  el  kell  temet¬ 
keznie  mielőbb. 

A  klasszikus  tragédiák  hősei  búcsúznak  el  oly  nyu¬ 
godt  elszánással,  oly  nemes  pathosszal  a  naptól,  amely 
nem  fog  világítani  már  nekik  a  Hadesben,  a  hegyektől 
s  a  tengertől,  mint  a  hogy  Ferenczy  elbúcsúzott  a  mű¬ 
vészettől.  Kjjiordatta  háza  udvarára  minden  becses  hol¬ 
miját,  márványszobrait,  bronzöntvényeit  s  a  megkezdett 
műveket,  a  vázlatait.  A  mi  közülök  halandó  anyagból 
való  volt,  összezúzta.  így  pusztultak  el  legkiválóbb  alko¬ 
tásai,  a  Mátyás-szoborra  szánt  reliefek.  A  mije  megma¬ 
radt,  szekerekre  rakatta,  azzal  megindult  szülő váiosa, 
Rimaszombat  felé. 

Testvérnénje  házában  morzsolt  le  még  kilenc  esz¬ 
tendőt.  Rettenetes  csalódása  mélabússá  tette,  szomorú 
ember  lett  belőle,  de  lelke  egyensúlya  meg  nem  ingott. 
Fúrás-faragással  töltötte  napjait,  néha  hatalmába  kerí¬ 
tette  rövid  időre  valami  hirtelen  támadt  lírai  érzés,  s 
ilyenkor  mintázófát  fogott;  hétköznaponkint  holmi  fur¬ 


fangos  hajógép  összeszerkesztésében  fáradozott.  A  sza¬ 
kadatlan  munkának  köszönhette,  hogy  kedve  meg  nem 
savanyodott  a  félreeső  vidéki  városban;  emberkerülő  sem 
lett,  társaságba  szívesen  el-eljárt,  barátait,  ismerőseit  meg¬ 
meglátogatta,  és  szinte  halála  napjáig  írta  szerelmetes 
öcscsének,  a  kassai  esperesnek  leveleit,  amikben  beszá¬ 
molt  mindenről,  ami  az  olyan  magafajta  szomorú  öreg 
ember  szivét,  eszét  foglalkoztathatta.  Amikor  1856  egy 
szép  nyári  napján  lehúnyta  szemét,  észre  sem  vették  a 
hazában,  hogy  meghalt  „Ferenczy  István  a’  művész",  a 
hogy  büszkén  szokta  volt  aláírni  nevét  hivatalos  írásain. 

Ennek  a  nemes  egyéniségnek  életrajza  —  említettük 
—  készen  van  meg  a  művész  leveleskönyvében.  A  héza¬ 
gok  kitöltése,  a  vonatkozások  megmagyarázása  s  az  uta¬ 
lások  megfejtése  az,  ami  életrajzírójára  vár.  Meller  Simon 
ezt  a  feladatát  pontosan  és  tudósi  lelkiösmeretességgel 
teljesítette.  Igazán  nagy  munkát  végzett.  Kisebb  könyv? 
tárra  megy  azoknak  a  könyveknek  mennyisége,  amiket 
végig  kellett  olvasnia,  hogy  megfejtsen  mindent,  ami 
Ferenczy  levelein  homályos  s  hogy  pmtolja  azt,  ami  az 
összefüggés  rovására  hiányzik  belőlük.  El  kellett  mélyed- 
nie  az  egykorú  Magyarország,  Bécs,  majd  pedig  Olasz¬ 
ország  történetébe,  az  egykorú  művészeti  állapotok  tanul¬ 
mányozásába.  A  korrajzi  háttér  megvázolása  általán  igen 
sikerült.  A  régi  Pest-Budáról  megkapó  képet  fest,  az 
empire-kori  Rómáról  is  eléggé  érzékelhető  képet  ad. 
Lelkiösmeretességéről  a  kötet  minden  lapja  tanúsko¬ 
dik.  Canova  és  Thorwaldsen  művészetét  működésük 
helyén  tanulmánjmzta,  azért  is  tud  róluk  oly  helyes 
fogalmat  adni.  A  kopenhágai  Thorwaldsen-múzeumban 
még  a  mester  munkanaplóján  is  végiglapozott,  hogy  a 
lehetőséghez  képest  megállapítsa,  mi  szerepe  jutott  egyéb 
segítők  közt  Ferenczynek  Thorwaldsen  műtermében.  Szor¬ 
galmasan  kutatott  azután  a  Nemzeti  Múzeum  s  az  Aka¬ 
démia  levéltárában;  sikerült  is  felfedeznie  Ferenczynek 
egyéb  leveleit,  szintén  adatokkal  bővelkedőket,  továbbá 
barátainak  reá  vonatkozó  írásait.  Igaz,  hogy  bizonyos 
irányú  kutatásokat  meg  elmulasztott.  Megemlíti,  például 
hogy  Ferenczy  legkedvesebb  barátja  Rómában  az  olasz 
Baruzzi  Cincinnato  szobrász  volt,  aki  1889-ben  halt  meg 
mint  a  bolognai  szépművészeti  akadémia  tanára.  Nem 
valószínű-e,  hogy  Baruzzi  följegyzései,  vagy  levelei  közt 
akadnak  Ferenczyre  vonatkozó  adatok  ?  Viszont  azon¬ 
ban  még  az  egykorú  magyar  lapokra  is  kiterjedt  Meller 
figyelme  s  a  múlt  századeleji  magyar  ujságirodalom  szó- 
és  mondatkészletével  pompásan  sikerült  rekonstruálnia  a 
kor  közvéleményét. 

Kár,  hogy  a  módszert,  amellyel  anyagát  feldolgozza, 
nem  a  legszerencsésebben  választotta  meg.  Ferenczyt 
beszélteti,  a  hol  csak  teheti,  s  Ferenczy  levélstílusát 
olvasni  élvezet;  a  levelek  időközeit  azután  a  maga  elő¬ 
adásával  tölti  ki,  a  Ferenczyn  kívül  töiténteket  is  ő  beszéli 
el,  közben  magyaráz  és  bírál,  egy-egy  hosszabb  fejezet 
végén  pedig,  amelybe  a  művész  életének  egy-egy  fontos 
korszaka  szorul,  összefoglalja  az  eseményeket  és  a  maga 
véleményét.  Mindez  kissé  mozaikszerűvé  teszi  a  munkát, 
részei  mesterségesen  összeragasztottaknak  tetszenek.  A 
könyv  kompozíciója  sínyli  meg  leginkább  a  módszert. 
A  levelek  tartalmi,  vagy  alakbeli  érdekességei  magukkal 

ragadják  a  szerzőt.  Sok  fölöslegest  szed  föl  (például  a 
bécsi  kongresszus  idejebeliünnepségekbő  leírása,  Ferenczy 
kirándulása  a  sabin  hegyek  közé,  annak  a  levélnek  köz¬ 
lése,  amelyben  Ferenczy  Debreczen  kollégiumának  fel¬ 
ajánlja  Csokonai  szobrát  s  a  reá  kapott  válaszok,  meg 
magasztaló  ódák,  Nyáry  Pál  proklamációjának  szó  szerinti 
kiadása  stb.),  ami  aránytalanságot  okoz,  sőt  szétfeszíti 
terjedelmével  a  könyv  kereteit  és  álutakra  tereli  az  olvasó 
figjmlmét.  A  módszerben  látom  annak  a  kompozicióbeli 
zűrzavarnak  az  okát  is,  amely  akkor  válik  érezhetővé, 
mikor  a  szerző  a  Ferenczy  távollétében  otthon  történ¬ 
teket  mondja  el  s  a  visszatekintő,  meg  azonközben  is 
előrehaladó  elbeszélés  között  nem  tudja  megtalálni  az 
átmenetet;  azért  esik  e  helyütt  sűrűn  ismétlésekbe  és  zsúfolja 
össze  az  eseményeket.  A  helyes  módszer  az  lett  volna,  ha  a 
szerző  vagy  beéri  a  levelek  —  de  ez  esetben  valamennyi 
levélnek  —  egész  terjedelemben  való  közlésével  s  pusztán 
a  kisérő  jegyzetekre,  esetleg  nehány  összefoglaló  feje¬ 
zetre  szorítkozik;  vagy  pedig  önállóan  írja  meg  a  könyvet 
a  levelek  adatai  alapján,  de  nem  szövegével;  megírja  mint 
egy  művészéletnek  s  korának  monográfiáját. 

Hogy  nem  így  járt  el,  az  egyébben  is  megbosszulta 
magát.  A  szerzőnek  meg  kell  küzdenie  Ferenczy  levelei 
suggestiójával  s  az  olvasónak  módja  van  rá,  hogy  magu¬ 
kon  az  adatokon  próbálja  ki  az  életrajzíró  ítéleteinek 
helyességét  így  rakódott  össze  bennünk  a  könyv  elolvasása 
közben  az  a  benyomás,  hogy  Meller  nem  értékelte  igaz 
érdeme  szerint  Ferenczyt.  Sem  az  embert,  sem  a  művészt. 
Nemcsak,  hogy  nem  hangsúlyozta  sehol,  milyen  kiváló 
egyéniség  volt  ez  a  kemény  akaratú,  haláláig  követke¬ 
zetes  és  tudatos  férfi,  de  sőt  sokszor  vállveregetően  beszél 
róla.  Kicsinyli  például  művelődési  képességét,  holott 
levelei  arról  tanúskodnak,  hogy  Ferenczy  művelt  ember 
volt,  aki  vágyott  műveltsége  fejlesztésére  és  fejlesztette 
is  azt  tanulással,  szorgalmas  olvasással,  művelt  férfiak 
társaságában.  Kicsinylés  van  abban  is,  mikor  a  szerző 
fellengzőnek,  meg  dagályosnak  jellemzi  Ferenczy  stílusát 
Óh  nem !  Arról  a  természetes  pathoszról  lehet  csak  szó, 
amely  csakugyan  megvolt  Ferenczy  egyéniségében,  de 
a  mely  a  szivéből  fakadt  és  nemes  gesztusokban  feje¬ 
ződött  ki.  Thorwaldsenre  panaszkodik  egyik  római  leve¬ 
lében,  az  emberek  irigységét,  rágalmait  emlegeti  s  meg¬ 
járt  nehéz  pályájára  visszanézve,  felfohászkodik:  „így 
jár  az,  a  ki  téli  reggel  útra  indul;  az  éjjeli  havat  kell 
annak  törni  és  fuvatagokkal  küzködni,  nem  volt  senki 
előttem,  nem  látok  senkit  mellettem,  utánam  is  keveseket 
vagy  talán  őket  észre  nem  veszem;  tégedet  ismét  egyedül 
kérlek,  légy  énnekem  hazámfia,  barátom,  testvérem,  te 
légy  nékem  mindenem,  óh  egyetlenegy  Józsefi*  nevem." 
Aki  így  tudott  írni,  az  nem  volt  kontár  a  levélírás  művé¬ 
szetében.  És  ehhez  hasonló  mutatókkal  oldalakat  tölt¬ 
hetnék  meg. 

A  szobrászt  jobban  megbecsüli  Ferenczyben  Meller, 
de  még  sem  értéke  szerint.  Bár  fényképfelvételek  alap¬ 
ján  vagyunk  kénytelenek  ítélkezni,  Ferenczy  művészetét 
jóval  értékesebbnek  látjuk,  mint  életrajzírója.  Meglepő 
a  fejlődése  kivált  a  Mátyás-szobor  reliefjeiben;  az  a 

*  Ferenczy  Józsefnek  írta,  a  testvéröccsének. 

dombormű-részlet  például,  amely  Hunyady  Lászlót  ábrá¬ 
zolja  atyja  sírhalmán,  szinte  modern  már  formai  felfo¬ 
gásban  és  érzésben.  Ferenczy  egyes  szoborműveiről  külön¬ 
ben  feltűnő  szűkszavúan  nyilatkozik  a  szerző,  részletesebb 
jellemzésüket  meg  sem  kisérti,  elsiklik  fölöttük,  vagy 
általános  ítéletet  mond  róluk.  Ferenczy  szobrászi  egyé¬ 
niségéről,  művészete  mineműségéről  azért  nem  kap  kellő 
képet  az  olvasó. 

De  még  így  is  igen  értékes  könyv  a  Melleré.  Aki 
végigolvasta,  hálával  gondol  szerzőjére,  fáradhatatlan  buz- 
góságára,  lelkiismeretességére  és  ízlésére.  Typografiai 
alkotásnak  is  kiváló  a  könyv;  a  képeit  szerencsésen  válo¬ 
gatta  össze  Meller  és  ízlésesen  rendezte  cl  a  szövegben. 

Ei.hk  Artúr. 

NÖVÉNYVILÁG  ÉS  AZ  EMBER.  Művelődéstörté- 
ínl  neti  tanulmányok.  írta  Szutórisz  Frigyes.  Budapest, 
1905.  Szerző  szeretettel  ölelte  fel  ezen  művében  a  nö¬ 
vényvilág  nagy  birodalmát.  S  amint  a  címe  mutatja, 
felölelte  azt  úgy,  hogy  annak  főleg  az  emberhez  való 
viszonyára  fektette  a  fősúlyt.  Munkájában  méltatja  a 
növényeknek  fontosságát  az  ember  táplálkozásában,  azok¬ 
nak  gyógyító  erejében,  fejtegeti  szerepüket  a  mitholo- 
giában,  közéletben,  költészetben  és  a  művészetben.  Úgy 
tudom,  hogy  könyve  természetrajzi  oldalról  szakszerűleg 
már  volt  ismertetve;  s  úgy  emlékszem,  hogy  több-keve¬ 
sebb  elismerésben  is  találkozott  a  nagy  anyag  önálló 
kiválogatása,  csoportosítása  s  a  gyakorlatibb  tudnivalók 
kiemelése  szempontjából.  Ezt  az  ismertetést  nálamnál 
hivatottabbak  teljesítették.  Én  csak  a  növényeknek  a 
művészetben  való  szereplésére  vonatkozó  részre  (526 — 
503.  lapokon)  terjeszkedem  ki. 

Művében  kezdi  az  India  művészetében  látható  leg¬ 
ősibb  növényi  ékítményekkel,  amelyek  —  úgyszólván 
—  kizárólag  szent  növényekből  kerültek  elő.  A  hinduk 
szent  növényei  közül  a  lótosz,  a  pálma,  a  bodhifa,  a 
jázmin,  a  mangófa  stb.  bőséges  alkalmazást  talált  a 
művészetben.  Pár  sorban  röviden  jellemzi  Khina  és  Japán 
virágdíszítményeit,  amelyeket  (főleg  Japánban)  a  hami¬ 
sítatlan  természet  szolgáltatott  a  művészetnek.  Az  egyip¬ 
tomi  művészetben  méltatja  a  lotosz,  a  papirusz-sás  és 
a  datolyapálma  művészeti  alkalmazását.  A  pálmadísz, 
vagy  palmetta  a  többi  növénydísszel  kombinálva  a  leg¬ 
változatosabb  összetett  palmetták  szerkezetére  vezetett. 
Jellemző  volt  a  lótosznak,  papirusznak,  pálmafának  és 
a  nádnak  az  egyiptomi  templomokon  és  sziklasírokon 
oszlopként  való  alkalmazása. 

Elmondja,  hogy  Egyiptom  növényi  díszítményei  milyen 
hatással  voltak  Asszíria,  Perzsia,  Palesztina,  egész  Elő- 
Ázsia  növényi  ornamentikájára.  Átmegy  a  föníciaiak  és 
zsidók  növénydíszítményeire.  Röviden  jelzi,  hogy  az 
egyiptomi  hatás  kiterjedt  a  görög  művészetre  is.  A  görög 
művészetnél  szól  az  akantuszról,  a  palmettáról,  a  konty- 
virágról,  a  szőllőről,  a  levélsorról  és  a  levélfüzérről. 
Néhány  sorban  megemlékezik  a  római  művészetben  dívott 
fesztonról  és  koszorúkötésről.  A  keresztény  művészetben 
gyakran  szereplő  ornamentum  a  szőllő  és  a  liliom,  a 
rózsa,  a  gránátalma,  a  pálmafa  és  a  citromfa.  A  régi 
népeknél,  sőt  a  kereszténységnél  is  a  növényzetnek 

csupán  magyarázó  a  jellemvonása,  tehát  alkalmazása 
szimbolikus  volt.  Némi  zökkenéssel  átmegy  a  magyar 
ékítményekben  szereplő  tüzes  liliom,  tulipán,  pávaszemcs 
rózsa,  gránátalma  és  életfa  ornamentumokra.  A  bazili¬ 
kákon,  a  bizánci,  vagy  román  stílű  templomokon  a 
növényi  ékítmények  mind  a  klasszikus  kor  maradvá¬ 
nyaiként  tűnnek  fel.  Ezekkel  inkább  az  építészet  szabá¬ 
lyai  szerint  bántak  el.  Áttér  azután  a  legtöbbször  növé¬ 
nyeken  alapuló  iszlám  szőnyeg-ornamentikára,  az  ara- 
beszkre.  A  déli  gótikában  a  szelíd  lombozottság,  az 
északiban  a  tüskés  a  legkedveltebb.  A  nagy  gót  kor¬ 
szakból  származó  régi  kéziratokon  minden  levéldíszít¬ 
mény  tüskés  formájú.  A  renaissance  korral  igen  rövi¬ 
den  végez  s  mellőzi  a  magyarországi  renaissancet,  amely 
legfőképpen  az  ornamentikára  szorítkozott.  Erről  lett 
volna  szintén  mit  mondania.  Itt-ott  körültekintően  emeli 
ki,  hogy  a  növények,  ezek  formái  nem  maradtak  elszi¬ 
getelten  a  növényi  ornamentumok  alkalmazásában,  hanem 

több-kevesebb  átalakítással  —  még  egyes  épületré¬ 
szekre  is  átterjedtek.  A  pagodák  legfontosabb  oszlopai 
a  lotosz  termőjét  utánozzák.  Az  egyiptomiak  művészeté¬ 
ben  az  összes  oszlopok  növényi  képleteknek  tekinthetők, 
amelyek  a  földből  nőnek  ki  és  szabadon  az  égbe  nyúl¬ 
nak.  Salamon  jeruzsálemi  templomában  olyan  fejű  osz¬ 
lopok  is  voltak,  amelyek  a  liliom  alakját  utánozták.  Végül 
néhány  jellemző  szót  mond  a  különböző  stílusok  díszít¬ 
ményeiről.  Mindehhez  az  adatokat  elég  szorgalmasan, 
bár  több  lényegesebb  dologban  hézagosán  válogatta 
össze.  A  művészetről  adott  ezen  meghatározása,  hogy 
az  az  embernek  veleszületett  s  gyakorlat  útján  tovább¬ 
fejlesztett  abbeli  tehetsége,  hogy  magának  és  másoknak 
gyönyöit  szerezzen,  ki  nem  elégítő.  Mert  bizony  a  mű¬ 
vészetek,  valamint  a  nagy  szellemi  forrongások,  az  esz¬ 
mékért  való  küzdelmek  korában  jöttek  létre,  azonképpen 
maguk  is  szellemi  forrongásoknak,  eszméknek  kifejezői. 
Megsejtette  ezt  némileg  ott  (556.  1.),  ahol  a  gótikáról 
mond  lélektanilag  pár  jellemző  szót.*  Ám  ha  elismeri, 
hogy  a  gótika  a  növényvilágnyújtotta  összhatás  alatt 
állott,  akkor  a  művészetről  ki  kellett  volna  fejeznie,  hogy 
ez  maga  is  hasonlít  egy  teremtőhöz,  amely  magából 
ugyan  nem  hozza  létre  a  világmindenséget,  mindazáltal 
minden  művében  egy  sajátos  kis  világot  teremt,  amely¬ 
nek  lényege  a  látszat  szerint  ugyanazon  feltételeken  és 
törvényeken  nyugszik,  amelyek  a  világmindenséget  egész¬ 
ben  és  egyes  részeiben  tartják  és  uralják. 

Szerző  már  művének  címével  is  sejtetni  akarta,  hogy 
főleg  azt  kívánta  kimutatni,  mily  hasznot  merít  az  ember 
a  növényvilágból,  mily  gazdag  forrásul  szolgálhat  az  a 
gyönyörködésre  a  költészetben  közvetlenebbül,  ámde 
egyúttal  közvetve  is  a  művészetben  a  műalkotó  képes¬ 
ség  útján,  amely  az  alkotásokhoz  megkivántató  értelmi 
tartalom  következtében  a  szellemi  erők  kifejtése  és  azok 
munkájának  igénybevétele  kapcsán  tud  bennünk  gyö¬ 
nyört  kiváltani.  Az  értelmi  fegyelmezettség  bizonyos  foka 
kívántatik  ahhoz,  hogy  a  művész  a  növényeket  közvet- 

*  Természetes,  hogy  a  költői  szimbolizmusnak,  a  vágyakozási 
elméletnek  csak  mérsékelten  kell  befolyást  tulajdonítanunk.  Rus- 
kin:  Velence  kövei.  I.  176.,  177.  1. 


lenül  utánozva  ábrázolhassa.  Szellemibb  találékonyság 
kell  ahhoz,  hogy  a  növényeket  stilizálhassa,  illetőleg 
azok  ellesett  vonalaiból  egy  már  adott  ornamentum  vo¬ 
nalainak  lendületét  megkomponálhassa.  A  képzelet  meré¬ 
szebb  röptű  működésére  van  szükség  akkor,  amikor  a 
művész  a  részleteken  nyilvánuló  vonallendületet  átviszi  az 
egész  alkotásra  (az  épületre),  úgy  hogy  ezzel  összefog¬ 
laló  munkát  végez.  Habár  az  előbbi  két  esetben  sem, 
ám  annál  kevésbbé  ezen  harmadik  esetben  juthatunk  el 
puszta  érzelem  útján  azon  gyönyör  élvezéséhez, 
melyet  ezen  alkotások  nyújtanak.  Hanem  igenis  első 
sorban  gondolkodásunk  útján  érjük  el  azt  .  .  .  Éppen 
az  erőltetettebb  alkotásbeli  összekötések  azok,  amelyek 
oly  problematikussá,  nehézzé  teszik  a  modern  növényi 
szecessziós  stílusnak  élvezését  (úgy  mint  pl.  a  növény¬ 
vonalak  túlcsapongó  alkalmazását  feltüntető  pagodákét). 
Tudjuk,  hogy  úgy  az  antik  klasszikus,  mint  a  keresz¬ 
tény  (tehát  főleg  az  olasz)  renaissance  is  az  épület  egé¬ 
szében  ezen  erőltetéstől  tartózkodott  s  éppen  ezen  tar¬ 
tózkodásában  inkább  elvont  mértani  vonalakkal  dolgozott. 
Amivel  kétségkívül  jobban  utalta  ekkép  a  növényvilágot 
is  sajátos  rendeltetésére,  természetére.  Tette  ezt  mégis 
úgy-  hogy  alávetette  ezt  az  evolváló  korszellemnek  meg¬ 
felelően  többoldalú  művelésnek,  kiképzésnek.  A  növény- 
oinamentika  terén  akkor  jön  létre  a  formagazdagság  a 
görög,  a  római  és  a  renaissance  művészet  virágzó  korá¬ 
ban,  amint  erről  pl,  az  akantusz  levél,  a  pompéji  növény¬ 
ornamentika,  a  ráfáeli  loggiák  levélékítményei  tanús¬ 
kodnak. 

Am  éppen  ez  a  formagazdagság  kölcsönözte  ezen 
növényornamentikának  a  magyarázó,  mint  a  növények¬ 
nek,  közvetlen  visszaadása  az  utánzó,  a  szertecsapongó 
vonalak  művelése  az  egész  épületen  a  kifejező  jellegét. 
Tudjuk,  hogy  a  magyarázó  jelleg  legközelebb  áll  a  mű¬ 
vészetnek  természetéhez  is,  amennyiben  az  is  a  kor¬ 
szellemnek,  nemkülönben  a  teremtő  népjellemnek  fejte- 
getőjeíil  lép  fel.  Azért  nemcsak  egyszerűen  gyönyörköd¬ 
tet,  hanem  oktat  és  felvilágosít  is.  így  pl.  abból,  hogy 
a  római  építészet  a  hajlított  vonalakat  eo  ipso  kultiválta 
az  ívek  és  boltozatok  sűrű  alkalmazásával,  könnyen  ért¬ 
hető,  hogy  a  tagozódó  hajlékonyságban  úgy  is  gazdag 
akantusz  levéldíszt  is  nagyon  kedvelte,  ám  azt  egyúttal 
mesterkéltebbé  is  tette.  (A  rozetták  is  jól  veszik  ki 
magukat  —  éppen  ívelt  vonalaiknál  fogva  —  egyik¬ 
másik  diadalíven.)  Szerzőnek  éppen  ezt  a  jellemző  vonást 
kellett  volna  megragadnia  s  kidomborítania  és  ehhez 
képest  a  főbb  növények  természethű  alkalmazásának 
ismertetése  után,  a  fenti  művészeti  korszakok  növény¬ 
ornamentikáját  mélyrehatóbban  jellemeznie. 

Mégis  úgy,  hogy  amennyiben  pl.  az  olasz  renaissance 
közvetlenebb  térmészetességre  tudott  szert  tenni  a  fes¬ 
tészetben  és  szobrászatban,  a  szintétikus  összetétele- 
zés  kisértésétől  annyira  nem  tudott  menekülni  az  építé¬ 
szetben  s  a  növény-ornamentikában.  S  Ruskinnak  sok 
igaza  van,  amidőn  a  renaissance  erőszakos  eljárásáról 
szól.  Mégis  magyarázóvá,  élénk  fejtegetővé  lesz  így  is 
ezen  ornamentika,  mert  arról  a  kiapadhatatlan  lelemé¬ 
nyességről  tanúskodik,  amelyhez  a  művészeket  a  kifogy¬ 
hatatlanul  vajúdó  formakeresés  juttatta. 

A  renaissance  növény-ornamentikájáról  szólva  meg¬ 
emlékezhetett  volna  arról,  hogy  Olaszországban  már 
Daniétól  kezdve  a  reális,  a  való  élet  megfigyelésére  és 
megéneklésére  nagy  volt  a  hajlam.  A  természettudományi 
érdeklődés  általános  elterjedésének  bizonyítéka  volt  a 
korán  megnyilatkozó  gyűjtés  s  a  növények  és  állatok 
összehasonlító  megfigyelése,  úgy  hogy  Olaszország  (Burck- 
hardt  II.  7 — 30.  1.)  legkorábban  dicsekedhetett  botanikus 
kertekkel. 

S  ha  az  olasz  költészet  is  különösen  a  XV.  század 
végén  s  a  XVI.  század  elején  számos  bizonyítékát  nyújtja 
annak,  hegy  a  külső  természet,  a  tájak,  az  állatok,  a 
virágok,  mily  erős  hatással  vannak  a  kedélyre  s  a  kép¬ 
zeletre,  akkor  a  művészet  díszítményei  közt  előforduló 
természeti  tárgyak  szintén  arról  tanúskodnak,  hogy  az 
a  természetből  felfrissítő  elemeket  szeretett  meríteni. 
Buja  növényzet  és  vad  koloráció  ismertető  jelei  ennek 
az  ornamentikának  több  ornamentistánál.  Szerző  az  orna¬ 
mentika  szempontjából  nem  sorolja  elő  megfelelő  egy¬ 
másutánban  a  legnevezetesebb  művészeket.  S  amellett, 
hogy  az  igen  ügyes  ornamentista  Polidoro  de  Cara- 
vaggiót,  továbbá  —  a  különösen  gyümölcs-  és  virág¬ 
festésben  kitűnt  —  Giovanni  da  Udinét,  a  florenci  Ghe- 
rardo  és  Attavante  manuskriptumainak  stíljét  nem  említi, 
Rafaelt  csak  egyszerűen  említi  s  elhallgatja  róla  azt, 
hogy  az  ornamentika  legmagasabb  kifejezését  köszönjük 
neki.  O  rendezi,  harmonizálja  és  képezi  mindazt,  amit 
az  ő  koráig  ismertek.  Továbbá  a  ráfáeli  és  az  ő  iskolája 
által  helyreállított  antik  dekorációs  mód  mellett  még  egy 
termékeny  újítást  kellett  volna  figyelemre  méltatnia.  A  XVI. 
század  művészei  ugyanis  az  antik  ornamentum  elfoga¬ 
dása  után  szükségét  érezték  annak,  hogy  ennek  a  részek¬ 
ben  nagyobb  változatosságot  kölcsönözzenek  és  azt  a 
széles  dekoratív  effektusoknak  megfelelő  elemekkel  lássák 
el.  S  Racinet  (Das  polychromische  Ornament.  42.  1.)  azt 
mondja,  hogy  az  itáliai  renaissance  valódi  befejezése 
talán  ezen  hozzáadás  feltalálásában  áll. 

Nem  alapszik  elég  körültekintésen  szerzőnek  azon 
állítása  (540.  és  541.  1.),  hogy  „a  rómaiak  összes  művé¬ 
szetükkel  a  görög  nyomában  jártak11.  Holott  pl.  az  épí¬ 
tészetben  a  rómaiak  művészi  teremtő  ereje  —  a  görögök 
egyszerű  gerendaszerkezetű  építészetével  szemben  — 
éppen  abban  mutatkozik,  hogy  a  boltszerkezetekkel  a 
belső  tér  elvét  érvényesítette.  A  téralkotást  tartják  a 
rómaiaktól  kezdve  majdnem  minden  épület  feladatának. 

Meg  kellett  volna  emlékeznie  arról  is,  hogy  a  XIX. 
század  közepén  mennyire  igyekeztek  a  német  mesterek 
és  tudósok  az  antiknak  szellemét  és  szépségét  meg¬ 
nemesítve,  a  modern  berendezésekre  átvinni.  A  növény¬ 
díszítmények  dús  alkalmazása  látható  a  legújabb  német 
stílfejlődésben. 

A  stilizált  lombozatnak  alkalmazását  a  magyar  vise- 
leteken  röviden  szintén  jellemezhette  volna. 

Éppen  művének  a  címében  is  kifejezett  jellege  is 
könnyen  rávezethette  volna  az  alkotó  individualizmus 
méltatására,  amelynek  a  növény-ornamentikában  oly  nagy 
teremtő  képessége  és  fontossága  van,  hogy  belőle  a 
díszítmény  originális  stílusfejlődésének  útjai  is  levezet¬ 
hetők  lettek  volna. 

A  tudományosan  rendszerező  módszerre  mindenesetre 
jobban  kellett  volna  törekednie,'  mivel  így  a  növény¬ 
ornamentika  legfőbb  vonásait  —  kis  keretben  is  —  job¬ 
ban  sikerült  volna  kidomborítania.  Amire  azért  is  lett 
volna  szükség,  mivel  —  mint  maga  mondja  — -  „beérni 
akarta  legfontosabb  növényi  díszítmény  és  ékítmény  fej¬ 
lődésének  főbb  vonásokban  való  vázolásával  s  általában 
a  növényvilágnak  a  művészetben  való  érvényesülésével11. 
Mindezen  hiányok  dacára  is  eltekintve  az  itt-ott  észre- 
vehetőleg  nem  eléggé  összeolvadó  összeállításoktól,  művé¬ 
nek  ezen  részletét  igy  is  elég  érdekesnek  és  tanulságos¬ 
nak  találom.  Dr.  Janicsek  József. 

LE  GALLERIE  deli’  accademia  Carrara  in  Bergamo. 

írta  Gustavo  Frizzoni  dr.  Bergamo,  1907.,  Istitulo 
d’  arti  grafiche  kiadása.  Midőn  egy  évtizeddel  ezelőtt 
Bergamoban  Giacomo  Carrara  grófnak,  az  accademia 
di  béllé  arti  nagylelkű  alapítójának,  százados  emlékünne¬ 
pét  ülte  a  Circolo  Artistico,  e  nagy  életerejű  egyesület, 
egy  oly  kiadványnyal,  amely  a  bergamói  művészetet 
általában  s  az  Accademia  Carrara-gyűjtemény  kincseit 
részletesen  méltatta,  ismét  csak  e  város  egyik  polgára 
—  még  pedig  nem  kisebb  ember,  mint  Gustavo  Frizzoni 
dr.  volt  az,  akinek  tolla  súlyt  és  díszt  kölcsönzött  e 
kiadványnak,  amelynek  szövegbeli  fejtegetései  nemcsak 
e  szemszedett  és  híres  képtárra,  hanem  a  Galleria  Lochis- 
és  Galleria  Morelli-gyűjteményekre,  mint  a  képtár  kiegé¬ 
szítőire  is  kiterjednek,  amelyekben  kivált  a  milánói  és 
lombardiai  mesterek  érdekes  és  gazdag  változatosságban 
képviselvék.  Ki  is  lehetne  hivatottabb  ama  képtár  helyes, 
igaz  és  tanulságos  magyarázatára,  mint  Frizzoni  dr.,  e 
kétségtelen  illetékességű,  biztos  ítéletű  ismerője  a  művé¬ 
szetnek. 

Az  Istituto  italiano  d’arti  grafiche  intézet  most  az  ő 
illusztrált  monográfiáinak  gazdag  tartalmú  sorozatában 
új  kiadását  adja  ennek  a  szövegnek,  amelyet  a  szerző 
az  utóbbi  évek  tudományos  fejlődésének  szempontjából 
egyes  részeiben  helyreigazított  s  amelyben  a  hely  és  tulaj¬ 
donban  beállott  egyes  változásokat  is  korrigálta.  A  ter¬ 
jedelmes  oktávkötetet  195  kép  díszíti,  ára  mindössze 
6'50  líra.  ( — r  — r). 

AGYARORSZÁG  MŰEMLÉKEI.  A  vallás-  és  köz- 
oktatásügyi  miniszter  megbízásából  szerkeszti  báró 
Forster  Gyula,  a  Műemlékek  Orsz.  Biz.  elnöke.  I — II.  kötet. 
(A  Műemlékek  Orsz.  Bízott,  kiadványai.)  Ha  kezünkbe 
veszünk  valamely  külföldi  nagy,  összefoglaló  művészet- 
történetet,  legnagyobb  fájdalommal  kénytelenek  vagyunk 
újra  és  újra  konstatálni,  hogy  a  magyar  művészettörté¬ 
net  adatai  szinte  teljesen  hiányoznak  belőle.  A  legújab¬ 
bakból  is.  íme  Woermann  már  a  második  kötetét  is  be¬ 
fejezte  s  eljutott  a  XVI.  századig,  de  nem  tud  nekünk 
egy  fél  oldalnál  többet  szentelni.  Pécs,  Jaák,  Kassa,  — 
az  európai  művészettörténetben  Hekuba.  S  amit  tudnak 
is  róluk,  az  is  német  forrásokra  megy  vissza,  még  jó 
hogyha  Henszlmannra,  az  igaz,  hogy  annak  is  csak  a 
hatvanas  években  a  bécsi  „Mittheilungen  zűr  Erforschung 

*  V.  ö.  némi  például  Ruskin :  Velence  kövei.  I.  257.  lapon  a 
természeti  tárgyak  nyújtotta  vonalak  összeállítását. 

und  Erhaltung  dér  Bauudenkmale“-ban  megjelent  érte¬ 
kezéseire  s  ami  keveset  az  újabb  magyar  kutatás  fel¬ 
színre  hozott,  mindazt  természetesen  nem  ismerik.  Ezért 
azonban  nem  őket  illeti  meg  a  szemrehányás,  hanem 
első  sorban  minket,  amiért  kultúránk  e  fontos  kérdéseit 
elhanyagoltuk,  főleg  Henszlmann  halála  óta.  Pedig  a 
feladat  világos  :  feldolgozni  a  magyar  műtörténelmi 
emlékeket  s  másodsorban  a  tudományos  világnak  fel¬ 
tárni  az  eredményeket.  Természetesen  e  célt  lépésről- 
lépésre  haladva  lehet  csak  megközelíteni.  Első  sorban 
ismerni  kell  az  összes  műemlékeket,  az  épeket  és  a 
romokban  heverőket  egyaránt,  a  megsemmisültekre  vo¬ 
natkozó  történeti  adatokat,  hogy  aztán  összehasonlító 
művészettörténeti  alapon  lehetőleg  rekonstruáljuk  őket. 
hzek  ismerete  után  lehet  aztán  kijelölni  a  művészeti 
fejlődés  útját,  a  fejlődés  egyes  korszakairól  minél  rész¬ 
letesebb  képet  rajzolva.  Az  így  kialakult  eredményeket 
a  mi  kötelességünk  lesz  bemutatni  a  külföldön,  a  hibás, 
téves  és  ferdített  adatokat  helyreigazítva.  Henszlmann 
és  Ipolyi  tisztában  voltak  e  feladattal  és  meg  is  kezdték 

—  minden  irányban  — -  e  feladat  megoldását.  Haláluk 
után  azonban  hosszú  szünet  állott  be.  A  műemlékek 
pusztultak,  kézirataikat,  gyűjtéseiket  belepte  a  por.  a 
munka  egyre  nagyobbodott  s  mindenki  visszarettent  a 
kezdettől.  Az  Osztrák-Magyar  Monarchiának  leíró  kötetei¬ 
ben  Pasteiner  Gyula  rövid,  főleg  építészeti  leírásokat 
adott  minden  mélyebb  részletezés  nélkül  s  a  Műemlékek 
Orsz.  Bizottságában  is  gyűltek  halomra  a  jelentések, 
folytatták  egyes  műemlékek  restaurálását  is,  de  rend¬ 
szer,  tudományos  következetesség  nélkül,  az  anyagi 
viszonyokkal  folytatott  meddő  küzdelemben.  Czobor 
Béla  folytatta  e  közben  az  adatgyűjtést,  de  pl.  nem 
jutott  hozzá,  hogy  befejezze  Henszlmann  félbenmaradt 
nagy  munkáját  a  kassai  dómról.  Pedig  időközben  tör¬ 
téntek  kísérletek  —  első  sorban  az  Akadémia  körében 

—  a  műtörténeti  munkálatok  megkezdésére.  Az  „Archeo¬ 
lógiái  Közlemények"  első  kötete  1859-ben  jelent  meg, 
de  csak  1866-ban  tudta  az  ügyek  intézését  a  bécsi  köz¬ 
ponti  bizottság  kezéből  a  maga  számára  biztosítani, 
egyelőre  a  műemlékek  ismertetésére  szorítkozva,  azok 
megmentésére,  fenntartására  anyagi  eszközökkel  nem 
rendelkezvén.  Csak  1872-től  kezdve  vette  át  az  ekkor 
megalakult  orsz.  műemlék  bizottság  (első  előadója 
Henszlmann  volt,  utána  Czobor,  most  Éber)  a  műemlék- 
íigyek  vezetését,  míg  az  Akadémia  archeológiái  bizott¬ 
sága  csak  a  műemlékek  ismertetésére  szorítkozott.  Az 
1881  :  XXXIX.  t.-c.  a  műemlékek  megóvásáról  véglege¬ 
sen  szervezte  az  orsz.  bizottságot,  mely  feladatának 
tekintette  a  műemlékek  felkutatását,  felvételét,  a  fenntar¬ 
tás  szempontjából  való  osztályozását,  de  azok  ismerte¬ 
tését  is.  Ha  „ismertetés"  alatt  a  művészettörténeti  feldol¬ 
gozást  értjük,  akkor  ki  kell  mondanunk,  hogy  harmincöt 
év  óta  a  bizottság  nem  sokat  tett,  ami  pedig  az  összeírást 
illeti,  Ipolyi  és  Rómer  Flóris  működése  óta  ez  irányban 
sem  történt  jelentős  lépés  —  mindmáig.  Az  első  jegy¬ 
zéket  Fridrich  István  csinálta  1872-ben,  a  másodikat 
Henszlmann  1885  — 88-ban,  mindkettő  csak  vázlat,  igen 
hiányos,  hézagos  kísérlet,  melyek  nem  helyszíni  szemle 
alapján  készültek  és  a  Henszlmanné,  teszem,  mindössze 


570  emlékről  szólott.  Pedig  mindjobban  kiderült,  hogy 
műemlékeink  művészettörténeti  feldolgozását  egy  lehető 
pontos  jegyzék  összeállításának  kell  megelőznie,  mert  a 
feldolgozónak  ismernie  kell  mindenekelőtt  az  egész 
országra  vonatkozó  irodalmat,  még  akkor  is,  ha  csak 
egy-egy  részletkérdést  akarna  feldolgozni.  Ennek  a  be¬ 
látása  vezette  a  bizottságot  arra  az  elhatározásra,  hogy 
összeiratja  a  műemlékek  jegyzékét  a  rávonatkozó  biblio¬ 
gráfiával  mindenekelőtt  s  e  nehéz  feladatra  talált  is 
vállalkozót  dr.  Gercze  Péter  személyében,  aki  az  1896. 
kiállítás  románkori  csoportjának  összeállítása  érdekében 
beutazta  volt  szinte  az  egész  országot,  maga  több  százra 
menő  fényképfelvételt  csinált  s  műtörténeti  munkálkodá¬ 
sával  is  bebizonyította,  hogy  a  kellő  ismeretekkel  ren¬ 
delkezik.  Feladatának  meg  is  felelt,  elkészítvén  a  lehető 
legteljesebb  helyrajzi  jegyzéket  és  összehordta  a  mű¬ 
emlékekre  vonatkozó  bibliográfiát  s  mindezt  egy  pillan¬ 
tással  áttekinthető  rendszerbe  foglalta. 

Eltérve  a  fentemlített  kísérletektől,  forrásul  vette 
első  sorban  a  teljes  irodalmat,  a  kéziratokat  is  bele¬ 
számítva.  Átböngészte  az  archeológiái,  történelmi  és 
földrajzi  műveket,  útleírásokat,  folyóiratokat  s  a  vidéki 
tudományos  társulatok  és  múzeumegyletek  kis  körben 
ismert  kiadványait,  az  egyházi  sématizmusok  közül 
az  oláh  nyelvűeket  is,  Margulits  horvát  repertóriumából 
a  horvát  irodalmat.  Feldolgozta  a  M.  N.  Múzeumban 
található XVI — XVIII.  századi  vár-,  város-  s  csataképekkel 
illusztrált  régi  nyomtatványokat,  hogy  ilyképp  a  legtöbb 
vár  és  város  régi  képeit  is  megnevezhesse.  Felhasználta 
az  arch.  bizottság  rajztárát  a  m.  n.  múzeumi  kézirat¬ 
gyűjteményt  (több  mint  30,000  cédulakatalógus  anyagot), 
a  millenniumi  kiállítás  alkalmából  összegyűlt  jelentéseket, 
a  műemlékbizottság  gazdag  okmánytárát  s  még  gazda¬ 
gabb  rajztárát.  A  kézirati  hagyetékokból  feldolgozta  a 
Fridrich-,  Henszlmann  és  Rómer-féle  bibliográfiákat,  e 
rengeteg  anyagot  rendezte,  feldolgozta  és  minden  mű¬ 
emléknél  idézi  a  rávonatkozó  adatot  a  csomag  megne¬ 
vezésével.  így  azután  sikerült  neki  7500  műemléket  meg¬ 
nevezni  (ezek  közül  pl.  csak  783  fatemplomot ',  amj 
tehát  a  Henszlmann-bibliografia  570  műemlékéhez  képest 
óriási  haladás.  Szorgalmáról  íme  csak  egy  adat  :  Kassa 
műemlékeit  12  folió  hasábon,  Budapestét  35  folió  hasábon 
sorolja  fel.  De  ezenkívül  egybeállította  a  műemlék¬ 
bizottság  rajztárának  jegyzékét  is  —  megyék  szerint. 
Végül  pedig  a  magyarországi  régi  falképeknek  jegyzékét 
is  a  rávonatkozó  bibliográfiával  együtt  s  az  így  bemu¬ 
tatott  falképek  száma  meghaladja  a  300-at.  Most  tehát 
meg  van  vetve  az  alap  a  művészettörténeti  feldolgozásra, 
csakhogy  az  ingatlan  műemlékek  jegyzékét  nyomon  kell, 
hogy  kövesse  az  ingó  műemlékek  lehető  teljes  jegyzéke, 
ami  műemlékvédelem  szempontjából  is  jóval  fontosabb 
és  sürgősebb  kivánalom.  Ezt  hasonlókép  helyszíni  szemle 
alapján  lehet  és  kell  megcsinálni,  ami  ismét  rengeteg, 
munka  lesz,  szinte  emberfeletti  önfeláldozást  kívánó 
Annyi  bizonyos,  hogy  az  ingatlan  műemlékek  jegyzéké¬ 
vel  szerzőnk  nagy  hálára  kötelezte  a  magyar  műtörténeti 
kutatást,  mert  lehetnek  ugyan  hiányai,  —  amiket  csak 
későbbi  részletkutatás  fog  felfedhetni,  —  érdemeit  azon¬ 
ban  csak  tudatlanság  és  rosszakarat  vitathatja  el.  Aki 

azonban  viszonyainkat  ismeri,  természetesnek  találhatja, 
hogy  napisajtónk  révén  akadt  olyan  „tudós"  is,  aki  ezt 
a  lekicsinylést  el  is  követte. 

Meg  kell  még  emlékeznünk  az  első  kötet  elején 
megjelent  tíz  kisebb  tanulmányról,  melyek  közül  ötöt  a 
bizottság  elnöke,  br.  Forster  Gyula  írt,  többnyire  a 
Hunyady-korra  vonatkozó  emlékekről,  jelesen  a  Hunyadiak 
síremlékeiről,  két  Mátyás-kori  harangról,  Capistrano  arc¬ 
képéről,  melyet  Vivarini  festett  és  jelenleg  a  Louvrc-ban 
látható.  A  Hunyadi- korra  vonatkoznak  továbbá  Möller 
értekezései  a  Hunyadi-síremlékek  anyagáról  s  a  Hunyadi 
János-kori  építészeti  emlékekről.  Varjúé  a  gyulafehérvári 
Hunyadi- síremlékekről,  Veresé,  de  a  Schönherr  Gyuláé 
is,  ez  utóbbi  Corvin  Jánosnak  a  lepoglavai  templomban 
levő  síremlékéről  szól.  Báró  Forster  Gyula  ismerteti  az 
esztergomi  «szép  templom*  fakapujának  maradványait  s 
a  belvárosi  Halászbástya  és  a  domokosok  templomának 
romjait  is.  Mindezen  cikkek  gazdagon  vannak  illusztrálva. 

Az  orsz.  műemlékbizottság  ezzel  a  két  hatalmas, 
szép  kötettel  nagy  reményeket  keltett  fel  működése 
iránt;  mi  azt  hisszük,  hogy  báró  Forster  Gyula  elnök 
tisztában  van  a  vezetése  alatt  álló  bizottság  nagy  fon¬ 
tosságával  és  öntudatosan  vezetni  fogja  abban  az  irány¬ 
ban,  hogy  a  magyar  művészettörténet  a  kellő  alap- 
munkálatok  elkészülte  után  —  s  a  bizottság  működésé¬ 
nek  első  sorban  ily  kollektív  munkálatokban  kell  meg¬ 
nyilatkoznia!  —  mihamarabb  levethesse  gyermekcipőit. 

Dr.  Lázár  Béla. 

ER  BAUMEISTER.  Szerkeszti  Jansen  és  Miiller,  ki¬ 
adja  George  D.  W.  Callevey,  München.  —  A  modern 
építészetnek  ez  a  kiváló  gonddal  szerkesztett  s  gazda¬ 
gon  kiállított  folyóirata  ez  évben  is  sokoldalú  közlemé¬ 
nyekkel  indult  meg.  Szélsőségektől  mentes,  de  modern 
művészi  munkák  közlését  tette  céljává,  még  pedig  oly 
módon,  hogy  egy-egy  épülettervet  számos  részlet  világít 
meg,  el  egész  a  berendezés  legkisebb  darabjáig.  Az 
áprilisi  füzetet  különösen  Brúnó  Schmitz  „Rheingold" 
épülete  teszi  kiválóan  érdekessé  A  folyóirat  havonkint 
jelenik  meg,  előfizetési  ára  negyedévre  6  M. 

ANDRÁSSY  TIVADAR  GRÓF 

ájó  sebeket  szakgatott  föl  a  művé¬ 
szet  barátainak  a  lelkében  az  a 
kegyeletes  ünnepség,  amelyet  az 
Országos  Magyar  Képzőművészeti 
Társulat  május  hó  12-én  néhai 
elnöke,  Andrássy  Tivadar  gróf  emlékezetének 
áldozott. 

Mikor  a  műcsarnok  szobortermében  elhang¬ 
zott  Kriesch  Aladár  magasan  szárnyaló  emlék¬ 
beszéde  és  lehullott  a  lepel  a  nemes  gróf  Benczúr 
festette  arcképéről,  az  emlékezés  szakadozott 
fátyolén  keresztül  megelevenedett  a  jelenvoltak 
előtt  az  oly  váratlanul  sírba  dőlt  férfiú  daliás 
alakja  és  osztatlan  tiszteletnek  és  szeretetnek 
örvendett  egyénisége,  s  önkéntelenül  is  a  fáj¬ 
dalom  és  a  meghatottság  könnyei  csillantak  föl 
a  szemekben. 

Még  mélyebbre  szántott  a  megindulás  a  lel¬ 
kekben  akkor,  mikor  az  ünnepség  végeztével 
a  megjelent  díszes  közönség  Apponyi  Albert 
gróf  vallás-  és  közoktatásügyi  miniszternek  az 
élén  bevonult  a  műcsarnoknak  azokba  a  ter¬ 
meibe,  amelyekben  az  elhunyt  grófnak  vagy 
száz  darab  festményét  gyűjtötte  volt  össze  a 
Társulat  hálás  kegyelete. 

Állandóan  itt  élt  közöttünk  és  mégis  a  leg¬ 
többen  csak  ebben  az  emlékezetes  pillanatban 


tudtuk  meg,  hogy  Andrássy  Tivadar  gróf, 
politikai  életünk  szeplőtlen  tisztaságú  harcosa, 
társadalmi  életünk  egyik  vezéralakja  és  a 
művészetek  finom  ízlésű  és  bőkezű  mecénása, 
egyúttal  az  ecsetnek  is  igazi  hivatott  mestere 
volt,  aki,  ha  körülményei  a  művész-pályára 
sodorják,  a  legkiválóbb  festők  sorába  emel¬ 
kedhetett  volna. 

Annyi  bizonyos,  hogy  ennek  a  kis  gyűjte¬ 
ménynek  minden  darabja  egy  zseniális  művész- 
lélek  élményeinek  egy-egy  értékes  és  megkapó 
dokumentuma. 

Az  első,  ami  Andrássy  gróf  művészetében 
még  a  legfelületesebb  szemlélőt  is  megkapja, 
az  érzésnek  az  a  szálfinomsága,  amely ly el  az 
ihlet  pillanataiban  a  természetből  a  leikébe 
szűrődő  benyomásokat  vásznain  visszaadja, 
továbbá  az  a  friss,  a  rajongással  határos, 
kegyeletes  áhítat,  amelylyel  úgy  a  természet, 
mint  a  művészet  iránt  viseltetik,  s  mely  a 
közvetlenségnek  valami  ellenállhatatlan  zomán¬ 
cával  vonja  be  ecsetjének  minden  vonását. 
Művei  sorát  végignézve,  nyomát  se  találjuk 
sehol  semmiféle  póznak,  semmiféle  mesterkélt¬ 
ségnek  vagy  modorosságnak  s  a  technika 
semmiféle  ravaszkodásának,  ellenben  mindenütt 
becsületes  őszinteség  és  a  meggyőződésnek  a 
finom  érzés  lombikján  át  leszűrt  ragyogó  tisz¬ 
tasága  sugárzik  felénk,  mely  az  igazság  lenyű¬ 
göző  erejével  hat  reánk. 

Igaz.  hogy  mint  minden  túlérzékeny  művész¬ 
iélek,  úgy  Andrássy  gróf  sem  szabadulhatott 
sokszor  egy-egy  erőteljes  művész-egyéniség 
elementáris  hatása  alól,  de  még  azokból  a 
műveiből  is,  amelyek  az  utánérzésnek  egy- 
egy  ilyen  vajúdó  korszakából  valók,  átragyog 
az  ő,  valamelyest  a  melancholiára  hajló,  de 
mindenkor  eminenter  lírai  és  szűztiszta  egyé¬ 
nisége,  mely  a  természetnek  mások  lelkén 
keresztül  az  övébe  jutott  szövevényes  benyo¬ 
másait  is  egyszerűsíti  és  a  maga  képére  és 
hasonlatosságára  átdolgozza. 

Akár  az  avar  fűvel  és  az  erica  lilás-vörös 
szőnyegével  elborított  hegyhátat  festi,  amely 
mögül  ezüstös  fényben  gomolyog  előre  egy- 
egy  fantasztikus  felhőcaoport,  akár  a  hajnal 

szűzies  frissességében  a  völgyből  fölszálló  köd¬ 
foszlányok  ihlették  meg  a  lelkét,  akár  a  holdas 
éjjel  áhítatos  csöndjét  lopja  meg  ecsetjével, 
akár  az  esőtől  ittasult  erdő  zöld  szimfóniáját 
kísérli  meg  vásznára  varázsolni,  akár  a  gomolygó 
felhők  kárpitján  diadalmasan  átszakadó  nap¬ 
sugár  aranyos  káprázatának  izgató  problémá¬ 
ját  próbálja  megoldani,  mindenütt  a  lelke  leg¬ 
tisztább  húrjai  csendülnek  meg  és  szinte  meg¬ 
lepő  virtuozitással  közvetítik  a  szemlélővel  az 
ő  legbensőbb  egyéni  élményeit. 

Tiszteletet  parancsoló  elszántsággal,  minden 
kislelkű  habozás  nélkül  vág  neki  a  legsúlyo¬ 
sabb  problémáknak,  járatlan  utakon  ragadják 
a  szürke  konvenciók  nyűgét  nem  ismerő 
szárnyai  és  szinte  tudattalan,  naiv  bátorságát 
csaknem  minden  esetben  siker  koronázza. 
Erős  akaratával,  fanatikus  meggyőződésével 
és  szerencsés  intuíciójával  sokszor  játszi  köny- 
nyedséggel  siklik  át  a  legnyaktörőbb  akadá¬ 
lyokon,  amelyek  már  nem  egy  hivatásos 
művészt  kivetettek  a  Pegazus  nyergéből  s  nem 
egy  emlékezetes  kudarcnak  váltak  az  okozóivá. 

És  itt  állapodjunk  meg  egy  pillanatra. 

Andrássy  gróf  nem  volt  hivatásos,  hanem 
csak  úgynevezett  műkedvelő  festő,  akit  azok, 
akik  az  okmányszerű  minősítések  szerint  ska¬ 
tulyázzák  el  a  szellemi  munka  embereit,  föl¬ 
tétlenül  az  úgynevezett  dilettánsok  osztályába 
soroznak  be. 

Pedig  nem  tartjuk  lehetetlennek,  hogy  éppen 
ez  a  lekicsinyelt  „nem  hivatásosság"  —  mely 
a  világért  sem  tévesztendő  össze  a  hivatásta- 
lansággal  —  éppen  ez  az,  a  mi  kedvező  tala¬ 
jául  szolgált  Andrássy  gróf  természetadta  tehet¬ 
ségének  szabad  és  egészséges  fejlődésére,  s 
a  mi  olyan  szokatlan  bájt  és  vonzóerőt  köl¬ 
csönöz  az  ő  művészetének.  Andrássy  gróf 
nem  dolgozott  a  kenyérért,  a  megélhetésért, 
nem  a  hiúság  adta  a  kezébe  az  ecsetet,  mert 
különben  nem  ápolta  volna  mélységes  titok¬ 
tartással  művészlelke  legszebb  virágait,  nem 
ismerte  a  művészi  munkát  profanizáló  kicsi¬ 
nyes  féltékenységet  és  nem  volt  ráutalva  a 
sajtó  vállveregetésére.  Nem  kellett  —  legalább 
is  művészi  egyéniségével  nem  —  résztvennie 
az  úgynevezett  művészi  életben,  mely  mi- 
nálunk,  sajnos,  inkább  az  egyéni,  mint  az  elvi 
harcok  sivár  és  ellenszenves  képét  nyújtja  és 

durva  kézzel  letörli  a  művészi  alkotások  him- 
porát  és  zománcát  és  hovatovább  az  egyéni 
érvényesülés  prózai  eszközévé,  egyszerű  mes¬ 
terséggé  alacsonyítja  le  a  művészetet.  Nem 
volt  kénytelen  batáridőüzletnek  tekinteni  a 
művészetet,  ami  természetesen  szárnyát  szegi 
minden  művészi  ihletnek  és  szülőanyja  a  felü¬ 
letességnek.  Ő  abban  a  szerencsés  helyzetben 
volt,  hogy  minden  profán  és  zavaró  befolyás¬ 
tól  menten,  kizárólag  a  maga  és  talán  köz¬ 
vetlen  hozzátartozói  gyönyörűségére,  ott,  ahol 
akart,  s  akkor,  amikor  éppen  kedve  volt,  a 
spontán  ihlet  és  a  csöndes  elmélyedés  óráiban 
dolgozhatott  és  ebből  származik  alkotásaiban 
az  érzés  egységes  összhangja,  a  kifejezés 
zavartalan  őszintesége  és  fogékony  lelkének 
az  az  őszi  napsugárhoz  hasonló,  kissé  bána¬ 
tos  ragyogása,  mely  alkotásainak  a  javarészét 
bearanyozza. 

16* 


Természetes,  hogyha  az  akadémikus  bírá¬ 
lat  szigorú  pápaszemén  keresztül  vizsgálnék 
a  műveit,  úgy  könnyen  találhatnánk  bennük 
kifogásolni  valót.  Kezünkben  a  paragrafusokba 
foglalt  művészeti  kátéval,  özönével  onthatnék 
a  kicsinyes  és  rövidlátó  észrevételeket,  dobálóz¬ 
hatnánk  az  esztétika  nagyhangú,  de  annál 
sekélyesebb  tartalmú  műkifejezéseivel  s  végül 
egy  kis  jóakarattal  talán  még  azt  is  kisüt¬ 
hetnék,  hogy  Andrássy  gróf  csakugyan  nem 
volt  művész,  hanem  csak  műkedvelő.  De  sze¬ 
rintünk  a  bírálatnak  ez  a  fajtája  jogosulatlan, 
fölösleges  és  káros,  mert  ez  a  korlátok  közé 
szorított,  fegyelmezett  ész  bírálata,  amelylyel 
azt,  hogy  valaki  virtuóz-e  vagy  sem,  igenis 
el  lehet  dönteni,  de  azt,  hogy  művész-e  vagy 
sem  —  soha.  A  művészetben  csak  egyféle 
bírálatnak  van  jogosultsága,  s  ez  a  szabadon 
csapongó  érzés  bírálata.  Mert  végre  is  a  művé- 

szét  lényege  nem  egyéb,  mint  külsőleg  érzé¬ 
kelhető  jelenségek  vagy  metafizikai  momen¬ 
tumok  okozta  érdekes  és  egyéni  érzések 
másokkal  való  közvetítése.  A  ki  ismeri  ennek 
a  titkát,  az  művész,  a  ki  pedig  nem,  az  kontár. 

Andrássy  gróf  pedig  ismerte.  És  ha  azok¬ 
ban  a  dolgokban,  amelyek  a  művészet  terén 
megtanulhatók,  itt-ott  talán  kissé  fogyatékos 
volt  is,  viszont  pazar  bőséggel  megvoltak 
benne  azok  az  adományok,  amelyek  meg  nem 
tanulhatók,  el  nem  sajátíthatók.  S  erős  meg¬ 


győződésünk,  hogy  éppen  ezek  azok,  amelyek 
kiemelik  az  embert  a  köznapi  szürkeségből  és 
művészszé  avatják  őt. 

Ez  az,  amit  a  magyar  művészek  csodá¬ 
latos  intuícióval  megérezték  akkor,  amikor  a 
„Magyar  Képzőművészek  Egyesülete “  Mun- 
kácsy-szemfödelét  néhai  Andrássy  Tivadar  gróf 
érckoporsójára  ráterítették  s  evvel  őt,  bár,  saj¬ 
nos,  csak  halála  után,  művészszé  avatták, 
magukat  pedig  megtisztelték. 

—  BR - 

z  emlék-  és  hangulatteli  quartier- 
ben  a  rue  St.  Jacques-on  egyszerű 
kopott  külsejű  bérházban  látott 
napvilágot  Rodin.  Sokan  születtek 
és  éltek  itt  a  gondolat  nagy  em¬ 
berei  közül  —  többen,  mint  a  hányat  dór  oszlopai 
alá  befogadhatna  a  Panthéon  :  örök  dicsőségre, 
örök  pihenőre.  Lorrainevölgyi  szelíd,  vékonyka 
asszony  volt  a  nagy  mester  anyja.  Fogékony 
lelkű,  mély  érzésű.  Csontos,  erős,  tagbasza¬ 
kadt  normand  az  apja,  talán  valami  vérség  a 
roueni  egyházak  nagy  építőivel.  Első  iskola¬ 
éveit  Bauvaisban  járta.  Csendes,  gyöngéd  és 
félénk  természetű  fiúcska  volt.  Szeretett  tanulni, 
szorgalommal,  kitartással.  Pajkos  kis  társaitól 
húzódozott.  Részint,  mert  szegény  volt  és  ezt 
már  az  ilyen  parányi  társadalom  is  képes 
kegyetlen  ridegséggel  éreztetni.  Rövidlátó  is 
volt.  Ezt  nem  tudta.  Csak  a  vele  járó  bajo¬ 
kat  érezte.  Bajlódott  az  olvasással.  Nem  látta, 
nem  tudta  a  táblára  Írottakat.  Az  apró  szám¬ 
jegyek  kuszán  szaladtak  össze  rövidlátó  sze¬ 
mei  előtt.  És  ő  mélységesen  megutálta  őket, 
úgy  mint  a  nem  értett  dolgokat  szokás.  Az 
egész  aritmetikát  gyűlöletesnek  találta.  De  egy 
nagy  erő  ébredését,  fejlődését  érezte  magá¬ 
ban.  Karjain  megfeszültek  az  izmok.  Ütni  kí¬ 
vántak.  Már  akkor  hatalmas  melle  úgy  emel¬ 
kedett,  úgy  követelte  a  friss,  szabad  levegőt, 
mint  egy  kis  Hercules.  Lelkében  is  bontogat¬ 
ták  szárnyaikat :  nagy  vágyak,  nagy  érzések, 
nagy  látások.  Repülni  szeretett  volna  Sokszor 
álmodta  is :  repül !  Repül  óriás  fehér,  roppant 
súlyos  szárnyakon.  Egyedül.  Ismeretlen  tá¬ 
jak  felé. 

És  tenni,  kezdeni  akart  valamit,  mikor 
vízióiból  felébredt,  erővel  zsenge  tagjaiban. 

Még  nem  tudta,  mit.  Gondolta  orvos  lesz : 
boncolni,  gyógyítani  fog  sok,  sok  embertestet. 
Lecsukott  szemmel  már  látott  is  milliókat 
kíntól,  örömtől,  meztelenül  vonaglani  feléje 
nyúlt  karokkal.  Látott  erőtől  duzzadókat,  látott 
fáradt  pettyhüdt  izmokat.  Virágtestű  fiatalokat, 
aszott  öregeket.  És  őt  kérte,  őt  várta  mind. 
Gondolta  azt  is :  szónok  lesz.  Buzdítani  fog, 
ad  másoknak  is  erejéből.  Ha  egyedül  maradt 
szónokolni  kezdett.  Heves,  kifejező  gesztusok¬ 
kal.  Néha  az  iskola  padjai  közt,  néha  kint  a 
szabadban.  Mindegy  volt  neki  bárhol,  csak 
ne  lássa  senki  sem  fiatal  szárnypróbálgatásait. 
Már  sejtette,  talán  tudta  is :  megértésre  nem 
számíthat.  Erejének  biztonságában  erre  nem 
is  kívánkozott.  Kacagott  befelé  mindig,  ha 
dicsérték,  ha  korholták.  Vállát  felvonva  mor¬ 
mogta  is  magában  :  „je  sais  ce  que  je  saisu. 
Aztán  vidám  is  volt  és  bús  is  volt.  Úgy, 
amint  a  vére  le  és  fel  hullámzott.  Ezek  a 
hullámzások  nála,  már  gyermekkorában,  mély 
medrűek  voltak  és  nagy  kavarodásokat  kel¬ 
tettek  benső  életében. 

—  Hélas  que  j’ai  soufíert,  que  j’ai  su  me 
réjouir  déjá  comme  tout  petit  gosse !  — 
mondogatta,  ha  gyermekkoráról  kérdezgettem. 

Tizennégy  éves  múlt,  mikor  a  beauvaisi 
pensionatusból  visszakerült  szülővárosába,  a 
csodákat  Ígérő  Párisba.  Óriási  örömet,  óriási 
félelmet  érzett.  Rettenetes,  világokat  elnyelő 
száj  súgta  fülébe :  Páris,  Páris  ! !  És  világos 
lett  előtte,  ez  a  színhelye  törekvéseinek,  küz¬ 
delmeinek.  Dacos  gyermekfejét  hátra  vetette, 
rövidlátó  szemei  keresni,  fürkészni  kezdtek, 
így  került  a  kicsi  „École  de  Dessin“-be,  a 
rue  de  rÉcole-de-Médecine-en.  Itt  kezdtek 
látni,  tanulni,  rövidlátó,  nagylátású  szemei. 

Itt  látták  meg  a  XVI.  Lajos  korabeli  szé¬ 
pen  és  jól  mintázott  ornamentikus  model¬ 
leken  :  a  rajz  melegségét,  a  hajlékonyság 
graciozus  szépségeit,  mi  e  kor  élő  bája 
volt.  Ezek  után  formálta  meg  később  a 
,,ronde-bosse“  princípiumát  Már  itt,  már  eb¬ 
ben  a  korban  érezte  kigyúlni  lelke  vágyát : 
a  formamegértést,  a  formateremtést.  Ennek 
eléréséért  tanult,  dolgozott  a  kis  fiú  hihetetlen, 
szobrászhoz  illő  csökönyösséggel.  Reggel  nyolc¬ 
tól  délig  izzadva  gyúrta,  formálta  az  agyagot. 
Délután  a  Louvreban  járt  az  antikoknál.  Már 
imádta  őket.  Pogány  lelkének  ez  a  szenve¬ 
délye  életével  sem  fog  elmúlni.  Megmarad  a 
sok  nagy  örökséggel.  Elve  műveiben.  Ott,  hol 
a  mester  teremtő  keze  tovább  fejlesztette. 

Este  a  „Bibliothéque  Impériale“-ból  köl¬ 
csön  kapott  albumok  nyomatait  nézegette. 
Michel-Angelo,  Tiziano  és  a  Rembrand  ttanítá- 
sait  szívta  magába. 

Elhanyagolt  kert  volt  az  iskola  mellett, 
mohos,  nagy  vén  fákkal.  Ott  járt  a  kora  reg¬ 
geli  órákban,  a  levelek  formáit  nézegette.  Mi 
mások  voltak  ezek  az  eres  élő  levelek,  a 
különböző  holt  modellek  sablonjaihoz  hason¬ 
lítva  !  Itt  minden  levél  formája  mást  mon¬ 
dott.  O  értette.  Erezte  rajtuk  a  nap  tüzét,  a 
föld  nedvét :  a  diadalmas  Eletet,  és  égő  arcá¬ 
hoz,  szemeihez  szorongatta  őket.  Később  már 
dugva,  tiltott  gyönyörűséggel  rajzolta,  stilizálta 
formáikat. 

—  Ha  rajta  kapnak,  így  szabadon  dol¬ 
gozni  a  természet  után,  kizártak  volna  az 
iskolából  e  merészségemért,  —  mondta  és 
gyermekkori  félelme,  bánata  rezgeti  halk  hang¬ 
jában,  de  nem  vettek  észre  és  én  tovább  dol¬ 
gozgattam.  Sokat  tanultam  az  apró  levélkéktől. 

így  élt  három  évig.  A  két  utolsóban  az  an¬ 
tikokat  és  a  természetet  másolva  tudta  :  mind¬ 
kettőt  jól,  pontosan  kell  ismernie  mielőtt  ön¬ 
magából  adhatna.  Sokat  akart  adni,  ezért 
tanult  olyan  sokat.  De  öröm,  sőt  életszükség 
volt  neki  a  tanulás.  Az  a  tanulás,  amely  az 
örök  Széphez  hozta  közelebb. 

* 

Tizenhét  éves  korában  „befejezte  tanul¬ 
mányait"  —  amint  mondani  szokás.  Tulaj¬ 
donképen  akkor  kezdte  el  legkomolyabban. 


Biz  ez  időben  már  a  megélhetés  gondjai  le¬ 
foglalták  tanuló  és  munkaidejének  javaré¬ 
szét.  Kicsi  fizetésért  sokat  dolgozott  egy 
díszítőnél.  De  kevés  szabad  idejét  mohó  öröm¬ 
mel,  jól  használta  fel.  Múltak  az  évek.  Díszítő 
gazdája  munkája  mellett  1864-ben,  elkészítette 
a  nyilvánosságnak  szánt  első  művét,  az  ismert: 
„Tété  de  l’homme  au  néz  cassé“-ját.  A  Sá¬ 
lon,  tudjuk,  visszautasította.  Ez  nem  mond 
semmit.  Azt  láthatjuk  azonban,  hogy  e  huszon¬ 
négy  éves  korában  készített  művének  nagy¬ 
szerű  reálizmusa  alapköve  volt  a  nagy  Rodin 
később  világokat  meghódító  művészetének. 

E  Salon-visszautasítás  idején  került  Rodin 
Carrier-Belleuse-hek.  Dolgozott  itt  is,  dé  min¬ 
dig  a  természet  tanulmányozásainak  sugala- 
tára.  Ez  időből  a  sévresi  porcellán-gyár  büszke¬ 
séggel  őrzi  Rodin  vázáinak  néhány  remek 
díszét. 

Később,  a  háború  után,  Bruxellesbe  ment. 
A  Palais  de  Bourse  híres  cariatide-it  és  a 
Palais  d’Académies  frisei-t  csinálta  meg. 
így  szerezte  olaszországi  útja  költségeit. 
1875-ben  indult  el  tanulmányozni  az  antik 
és  renaissance  művészetét  toskáni  ég  alatt. 
„J’ai  en  toute  la  volonté  de  comprendre“  — 
mondta  erői  szólva.  Utazásából  erős  impresz- 
sziókkal,  új,  világos  megértésekkel  tért  vissza 
Bruxelles-be.  Ekkor  kezdte  meg  a  „l’Homme 
de  Tágé  d’Airain"  művét.  Nyolc  hónapig 
dolgozott  csak  a  fején.  Elmerülve,  mély,  gon¬ 
dos  tanulmányozással.  Fiatal  francia  katona, 
paraszt  fiú  volt  a  modellje.  Erdőszélén  lakott 
és  pihenést  tartva  bement  mindig  a  fák  közé 
gondolkozni.  Messze  ment  be.  Alig  hallotta  a 
napon  heverésző  katona  füttyét.  Madarak 
beszédét,  füvek  zizegését  hallgatta.  Mikor 
visszajött  új  érzésekkel,  új  kedvvel  vette  ke¬ 
zébe  a  mintázó  fát.  Ennek  a  szobornak  igazi 
neve:  1’ Honimé  qui  s’éveille  á  la  Natúré" 
mondta  Rodin  .  .  .  „pendant  les  heures  du 
silence  au  bois  j’ai  compris  encore  :  ce  que 
j’ai  cherché  á  Florence,  á  Romé,  je  peux  le 
trouver  á  Paris,  á  Bruxelles  et  partout  ail- 
leurs  .  .  .  partout  oú  la  vie  m’entoure  et  oú 
je  vive  ..."  tette  hozzá  csendesen,  az  ő  kü¬ 
lönös  tompított  hangján.  A  márvány  kő  mély, 
távoli,  halk  visszhangjához  hasonlít  a  hangja 
Néha,  mikor  egyedül  ültem  vele  valamelyik 

műtermében,  ha  váratlanul  megszólalt,  azt  az 
érzést  keltette  :  valamelyik  márványtömbjéből 
jött  emberi  hang. 

És  éppen  ezt  a  szent  ihlettel  teremtett 
művét  támadták  meg  a  legbrutálisabban.  Er¬ 
ről  mondták :  élő  modellről  vett  gipszöntvény. 
Csináltak  nagy  botrányt.  Sok,  sok  kellemet¬ 
lenséget  a  fiatal,  szegény  és  el  nem  ismert 
művésznek.  Most  a  Luxembourg  múzeumá¬ 
ban  csodálják  ezt  a  hajlékony,  finom,  poéti- 
kusan  szép,  fiatal  embertestet.  Zsibbadtan  ébred. 
Ereiben  most  kezd  folydosni  a  vér.  Szemeit 
fájdalmasan  nyitja  ki  a  nagy  világosságra. 
Meglepetésében,  aggályában  egyik  karját  fejé¬ 
hez  emeli,  másik  karjával,  mintha  védeni 
akarná  magát  ismeretlen,  vagy  képzelt  veszély¬ 
től  ..  .  És  jön  öt  világrész  népe  és  nézi  gyö¬ 
nyörködve.  De  csak  nagyon  kevés  tudja  és 
még  kevesebbnek  jut  ma  már  eszébe  :  meny¬ 
nyit  szenvedett  miatta  az  ifjú  Rodin. 

1877-ben  hazájában  tett  tanulmányutat. 
Elindult  kibetűzni  a  nagy  székesegyházak 
néma  drámáit.  Az  emberi  szorgalomnak,  tudás¬ 
nak,  értelemnek  ezeket  a  legmonumentálisabb 
emlékeit  kereste  fel.  Ez  után  az  utazás  után 
gyúrta  ki  agyagból  a  „Saint  Jean  Baptiste“-t 
Ma  a  Luxembourgban  van  ez  is  szemben  az 
előbbi  bronzzal.  Ott  áll  felemelt  kezével.  Ez 
az  izmos,  hústalan,  erős,  de  szelíd  lelkű  férfiú- 
Áll:  egy  rettenetes  jövendő  előtt. 

Teremtő  keze  alól  egyre-másra  láttak  nap¬ 
világot  a  remek  művek.  Botrányt  okozott 
mindegyiknek  születése.  Mintha  csak  törvény¬ 
telen  geniek  lettek  volna.  Megvetéssel,  harag¬ 
gal  nézték  őket  az  erkölcs  jegyében  dolgozók. 
De  Rodin  felhúzta  megszélesedett  vállait  és 
kacagva  vésett,  faragott,  mért  tüzes  kalapács¬ 
ütéseket  És  jöttek :  Éva,  a  Pokol  kapuja, 
Ugolin-nal,  Bellone-nel  és  a  Penseur-el,  Victor 
Hugó,  Balzac,  a  Calais-i  polgárok  és  sok, 
sok  más. 

Calaisban  megrémültek  a  derék  polgárok. 
Megrémültek  nagyon,  mert  d’Eustache  de 
Saint  Pierre  megrendelt  szobra  helyett,  hat 
szenvedésektől  elcsigázott  polgárt  küldött  ne- 
kiek  Rodin.  Meg  volt  a  baj,  a  felállításukhoz 
szükséges  pénz  is  hiányzott.  Soká  kétséges 
is  maradt,  felállítják-e  a  kis  felföldi  város 
piacán.  Később  lezúgott  a  kedélyek  vihara. 

Nem  értették  meg  ugyan,  de  megtudták: 
remekművet  kaptak.  Művész-  és  írókörökben 
sok  szó  volt  a  „Calais  Bourgois“-iről,  mint 
többi  műveiről.  Szidták,  magasztalták  nagy- 
vonású  reálizmusát,  amelyet  már  a  „Tété  de 
l’homme  au  néz  cassé“-ján  láthattak.  Kor, 
divat,  nézetek  változhattak.  Rodin  hű  maradt 
magához.  Nőtt,  erősödött  hitében.  Ismerjük  a 
Viktor  Hugó,  a  Balzac  körül  támadt  zene¬ 
bonákat  is.  Hogyan  is  érthette,  vagy  szeret¬ 
hette  volna  az  a  generáció  Rodin  Balzac-ját, 
amely  a  Théátre  Franpais  mű  vészieden  Balzac 
szobrának  örült  ? .  . . 

* 

Ma  dicsőségének  teljes  glóriájában,  több 
hódolattal  körültömjénezve,  mint  bármelyik 
uralkodó:  tovább  dolgozik  Rodin.  Élete  gondo¬ 
lattól  izzó  munka.  Már  negyven  év  óta.  Dicső¬ 
ség,  gazdagság  hozzá  nem  siettek.  Csak  las¬ 
san  gördülve,  biztos  erővel  jöttek.  Érkezésüket 
alig  vette  észre  az  elmélyedt.  Úgymint:  a  bajt, 
csalódást, igazságtalanságot,  rágalmat ;  legszebb 
éveinek  kínlódásait.  Nagy  munkája  hevében, 
ezek  is  eltörpülve  vonultak  el,  zúgó  kalapács 
ütései  alatt.  Mindig  teremtőerőnek  érezte 
magát.  Karakterisztikus  kézlegyintéssel  haladt 
el  a  kicsinyes  dolgok  mellett.  Ő  az  egyedül 
álló.  A  más  művészekhez  nem  hasonlítható 
„simple  et  pauvre  ouvrier." 

Milyen  mint  ember?  —  Igazi!  Meg  van 
benne  minden  jó  és  minden  rossz.  Ezért  min¬ 
den  dolgok  megértője.  Óriási  egyénisége  az 
összes  emberi  tulajdonságokat  magába  foglalja. 
Külsőségekben,  úgymint  művészetében:  a  leg¬ 
egyszerűbb,  a  legnagyobb  stílű.  Természet¬ 
imádó.  Magát  az  Életet  imádja:  emberben, 
állatban,  növényben.  Érdeklődése,  megfigye¬ 
lése  intenzív.  A  háta  mögött  történt  dolgokat 
is  látja,  ha  akarja.  Csudálatosán  tud  látni  és 
nem  látni.  Éppen  mint  művészetében,  biztosan 
tudja  mindig,  mennyire  szabad  utánozni  és 
mennyire  szabad  eltávolodni  a  természettől. 
Egy  nap  Éva  szobrával  szembe  ülve,  ezt 
magyarázta  nekem. 

—  „  Lá  ssa  —  mondta  művére  mutatva,  —  ez  az 
aszszonytest világosan jelezte,  mennyire  szabad 
a  modellt  másolni,  vagyis  mint  kell  köze- 


A  BRONZKORSZAK 
AUGUSTE  RODIN  SZOBORMŰVÉ 


225 


Kozmákul  Köméinél  Rodin 


ledni  és  távolodni  a  természettől,  hogy  igaz 
legyek,  hogy  művészi  maradjak.  Egész  idő 
alatt,  amíg  mintáztam,  nem  tudtam,  miért 
érdekel  oly  módfelett.  Ezt  csak  befejezésekor 
tudtam  meg  .  .  .  Óh,  a  nagy  sejtés  sokszor 
többet  nyújt  a  művésznek,  mint  a  hideg, 
pozitív  tudás  ...  A  tudás  jó  alapkőnek  .  .  . 
erősen  kell  megállani  .  .  .  úgy  szállhatnak  leg¬ 
magasabbra  a  gondolatok  .  .  .  Tökéletesebb 
Évát  elképzelni  sem  tudtam  volna.  Ez  a  remek 
asszonytest  a  gondolatomat  tükrözte  vissza. 
Mintha  keresve  az  ősanyát,  rátaláltam  volna 
egy  víztükörben.  Remegve,  lázasan,  mohón 
sietve  mintáztam.  Féltem,  nehogy  az  előttem 
remegő  víztükörként  elsimuljon  .  .  .  levélhul¬ 
lásra,  szellőlengésre  .  .  .  Öntudatlan  sietésem 
benső  ösztön  volt.  És  milyen  indokolt !  .  . 
Elkészülve,  kértem  modellemet,  jöjjön  el  még 
másnap  reggel.  Szerettem  volna  abban  a  vilá¬ 
gításban  összehasonlítani  őket.  Az  asszony 
szégyenkezve  válaszolta :  Bocsásson  meg, 
kérem,  azt  hiszem  nem  jöhetek . .  .  gyermekem 
születését  már  minden  percben  várhatom  .  .  . 
Ekkor  tudtam  meg,  mit  kerestem  ezen  a  külö¬ 
nösen  konstruált  asszonytesten,  amelyen  az 
anyaság  oly  diszkrétül,  oly  kevéssé  látszott, 
hogy  azt  hittem  csak  képzeletem  játéka ...  És 
örültem  nagyon,  hogy  ezt  előbb  nem  tud¬ 
tam  meg  .  ..“ 

Elhallgatott.  Szivarra  gyújtott.  És  szállt  a 
kékes,  finom  füst.  Szállott  imbolyogva  a  mester 
márványban  remegő  embertesteinek  szépségei 
közt.  Néztük  —  hallgattunk.  Szállottak  gon¬ 
dolataink  is.  Éva  szobrát  láttam.  Megeleve¬ 
nedve  állott  előttünk  az  ősanya  lehajtott 
fejjel.  Egyik  karját  mellére,  másikat  széles 
csípője  felett  derekához  szorítva.  Háta  meg¬ 
görnyedt  az  isteni  átok  súlya  alatt.  Hatalmas 
hát!  Elviselhetné!  De  lázad,  borzong:  felegye¬ 
nesedne.  Félig  csukott,  bizonytalan  nézése  ki¬ 
fejezi:  nem  érti,  miért  vétkes,  miért  átkozták 
meg,  miért  kergették  ki  ?  .  .  .  Fél.  Várakozik. 
Eltakarva  gyönyörű  keblét,  szorítja,  reá  szo¬ 
rítja  szégyenkezve  tömör  karját.  Megmozdult 
kebeléből,  mely  remeg,  anyai  szeretetet  hoz  fel 
lüktető  vére.  És  reszket  karján  nyugvó  melle 
is.  Az  anyai  örömtől.  A  forró  vágytól  gyermeke 
után  .  .  . 

Rodin  megérintette  vállamat. 


— -  Én  is  úgy  vagyok  vele.  Sok  gondolatot 
ád.  Azért  még  sem  tévedtem  el  általa  a  mások 
birodalmába:  a  novellistákhoz  például. 

Nevetve  mentünk  el  a  rajzaihoz.  Azt  keresi 
rajzaiban  is,  amit  szobor  művein.  A  nagy 
tömegek  egybefolyásából  ki  akarja  éreztetni 
a  mozgásokat  adó,  lüktető:  Életet.  Vannak, 
akik  azt  állítják:  kétféle  egyéniség  a  szobrász 
és  a  rajzoló  Rodin.  Nem  komoly  állítás  ez. 
Mert  akár  a  vésővel,  akár  a  mintázófával, 
vagy  irónnal  kezében  fürkésző,  kutató  szemei, 
csak  egyet  keresnek,  csak  egyet  látnak  és  ezt 
rögzítik  meg,  egységes,  tömör  rajzának  könnyedt 
hajszálvékony  kontúrjai. 

Nézve  rajzait,  beszélgettünk  a  japániakról. 
Elzárt  szekrényből  két  értékes  albumot  vesz 
ki.  Hokuszái  és  Utamaro  rajzait.  Őket  tartja 
a  legtökéletesebb  rajzolóknak.  Egyszerűségü¬ 
ket,  kifejező,  rendkívül  finom  formaérzésüket 
magasztalja. 

—  Az  ázsiai  nap,  az  ázsiai  föld  melege 
érlelte  ilyen  művészekké.  Annak  a  földnek 
növényei  vagyunk,  ahol  születtünk,  bár  meg¬ 
élünk  más  talajban  is,  megtartva  fajunk  saját¬ 
ságait.  .  .  .  Néha  eszembe  jutott,  milyen  lettem 
volna,  ha  nem  francia  földön  szülétek?  .  .  . 

Forgatta  az  album  lapjait.  Tűnődtem : 
milyen  bizarr,  bizonytalan  hasonlatosság  van 
az  ő  és  a  Hokuszái  rajzai  közt.  Az  emberi 
test  egy-egy  vonalát  egyformán  látták  meg 
—  de  egy-egy  másikat  merően  ellentétes  lát- 
szögből:  a  japáni  föld  és  a  francia  föld  e  két 
nagy  fia. 

Rodinnek  japáni  kisleány  modellje  van.  Ez 
érdekli  most.  És  én  kérdeztem  őt,  ki  annyit 
látott,  annyit  tud,  kihez  hullámzik  a  népség 
a  föld  minden  tájáról,  kérdeztem:  mit  tart  a 
legideálisabb  Szépnek? 

—  Ideálról  beszélnek!  Az  ideál  ott  van 
mindenütt  .  .  .  mindenütt,  ahová  művész  keze 
nyúl  és  bármilyen  művészet:  íróé,  festőé,  szob¬ 
rászé  ...  az  olyan  mindegy  ...  fő,  hogy  meg¬ 
lássák  az  emberi  lélek  kifejezését  az  életben. 
A  természetben  minden  szép:  az  öreg  ember, 
a  fiatal  ember,  a  szenvedés,  az  öröm.  Van 
bája  a  hervadó  virágnak  is,  mint  az  alig  ki¬ 
pattant  bimbónak.  Egy  egyetemes  szépség  van: 
az  Élet!  .  .  . 

RODIN  MŰVÉSZETE 

Korlátolt  ízlését  egész  tömeg  szegte  az 
újságokat  látó  Rodin  mellének,  mikor  szob¬ 
raiból  botrányok  fakadtak.  A  francia  „public 
imbecile".  Minden  rendű  és  rangú  akadémi¬ 
kusok  :  szobrászok,  írók,  meg  az  a  hétköznapi 
közönség,  mely  annak  idején  kacagta  Rude-ot, 
Barye-t,  Carpeaux-t.  A  tömeg,  mely  sohasem 
fog  megérteni  semmi  differenciálódott  nagyságot, 
mely  megretten  és  kacag,  ha  Baudelaire 
versel  neki,  Verlaine  vagy  éppen  Rimbaud,  a 
„Részeg  hajó“  evezőse.  A  tegnap  forradalmár 
Rodin  —  quand  mérne,  —  a  ma  hőse.  Vén- 
ségére,  fehér  szakállal,  meggörnyedt  háttal 
osztatlan  csodálatába  zárja  a  kulturvilág  és 
párját  nem  találjuk  a  múltban  és  jelenben  el¬ 
kalandozva,  a  művészetben.  A  szobor  modern 
művészetének  kialakulása  pedig  éppen  az  ő 
nevéhez  forr.  Hogy  a  harcok  idején,  a  nyo¬ 
morúság  napjaiban  össze  nem  roppant,  hogy 
koncessziókat  nem  téve  nagygyá  lett,  —  azt 
nemcsak  művészete  egyetemes  és  abszolút 
nagyságának  köszönhetjük  mi  művészetet  sze¬ 
rető  emberek.  Nemcsak  neki,  az  ame  supérieur 
csodálatot  keltő  kitartásának.  Különös  érdeme 
az  néhány  előkelő  intellektuális  franciának, 
akik  átsegítették  minden  poklokon.  A  kellő 
pillanatban  védelmére  siettek  mindig:  Octave 
Mirbeau,  továbbá  az  impresszionisták  barátja 
és  kritikusa:  Geoffroy,  a  szimbolisták  hívő 
csapatából  a  poéta  Gustave  Kaim,  a  „Figaro14 
akkor  még  fiatalosan  érző  Arséne  Alexandre-je 
és  a  „L’Aurore"  publicistája:  Clémenceau,  ki 
ma  miniszterelnök. 

Rodin  művészete  sem  valami  pillanatnyi 
kitalálás  volt,  mely  a  támadások  alatt  szerte¬ 
porlad.  Mázsás  köveket  görgetett  hozzá,  — 
más  ilyeneket  mozdítani  sem  bír!  A  genie-nek 
a  semmiből  való  előpattanása  a  művészetben 
lehetetlenség.  Olyan  mese,  melyben  sohasem 
hitt  senki  sem.  Nagy  szemlélődéseknek  kell 
megelőzniük  azt,  hogy  valaki  valamirevaló 
művészember  lehessen.  A  benne  lappangó 
erőnek  bele  kell  kapcsolódnia  már  előbb  létező 
mások  erejébe,  hatásuk  alatt  fejlődnie  kell. 


Hiszen  a  természetben  minden  evolúció.  Rodin 
sem  teremhetett  elő  csak  úgy  egyszerre  a 
művészetével.  Visszavonultságban,  magányban 
hosszú  éveken  át  munkálkodott.  Vizsgálgatta 
és  megértette,  miként  formáltak  a  görögök, 
miként  nyúlt  hozzá  az  élethez  Michel  Angelo. 
Fürkészte  a  természet  lappangó  titokszerűsé¬ 
gét,  és  így  szélesedett,  tágult  a  látó  horizontja 
míg  megfogta  végre  az  élet  misztériumát. 
Ha  szimbólummal  akarunk  reávilágítani,  az  a 
természet  előtt  ébredezni  kezdő  fiatal  ember, 
a  „L’áge  d’airain"  nem  más,  mint  az  öntudatra 
ébredő  Rodin. 

Abban  a  nagy  francia  művészi  milieuben, 
melybe  —  akarva,  nem  akarva  —  mindennapi 
életével  valamennyire  hozzátartozó  volt  Rodin, 

—  valóságos  napiparancs  volt  az  antikhoz 
való  visszatérés.  Az  „École  des  Beaux  Árts" 
udvara,  földje,  fala  antik  szobrokkal  tele. 
Egész  görög  föld  nevet  reánk  plasztikai  pom¬ 
pájában.  Urai  —  a  „halhatatlanok".  Még  sem 
látták  meg,  amit  megtalált  Rodin,  ellesvén  az 
antik  szobroktól  minden  titkukat.  Egy-egy 
márvány  Achilles  élete  nem  nyílik  ám  meg 
mindenkinek !  Pedig  hányán  látják,  hányán 
másolják  és  hányán  hiszik,  hogy  megértik! 
Csak  kiváltságosaknak,  kik  közelednek  szent 
áhítattal.  Rodint  vágy  sarkalta  az  antik  szob¬ 
rok  közé,  mint  ahogy  a  természet  fürkészé- 
sére  űzte  hajtó  ösztönszerűség,  mely  ott  lebeg 
minden  induló  művészember  feje  felett.  Az 
akadémiák  mesterei  minden  rajongásuk  dacára 
sem  láttak  az  antikban  semmit.  Semmit  mást, 

—  tartsuk  csak  szemünk  elé  Gérome  tana- 
gráinak  egyikét-másikát,  —  mint  üres  pózo¬ 
kat  és  formákat.  Korrekt  és  hideg,  „joli“, 
„gracieux",  „élégant"  szobrokkal  telt  meg  így 
mindig  a  párisi  Szalon.  Hogy  mit  takar  a 
külső  forma  és  milyen  élet  rejtőzik  azon  belül 
az  antik  konstrukciójában  és  a  tneggyúrásban, 
a  modellálásban,  —  azt  nem  is  sejtették.  Rodin 
pedig  éppen  ezt  kutatta,  kémlelte.  Ezért  hozott 
zivatart  magával  minden  új  szobra.  Mindegyik 
tagadása  volt  a  sablonos  akadémiai  esztéti¬ 
kának.  Érthető  hát,  hogy  egyiptomi  primitívek, 
katedráitokról  leszálló  kimérák,  vagy  a  Pan- 
theon  frízéről  leköszöntő  Fidiasz  sem  kelt- 

hettek  volna  nagyobb  rémületet  a  sablonokra 
húzott  papirmasé-szobrok  társaságában,  ■ — 
mint  egy-egy  Rodin-szobor:  annyira  nem  vol¬ 
tak  ezek  „  akadémikusak 

Ha  Rodint  magát  kérdezgetjük  ezekről  a 
dolgokról,  —  igen  szerényen,  kevésre  érté¬ 
kelvén  az  ő  fontos  szerepét,  —  így  felel: 

—  „Én  nem  találtam  ki  semmi  újat,  én 
csak  „valamit“  —  megtaláltam.  Amit  én  csi¬ 
nálok,  újnak  tűnhetik  azért,  — mert  eltévesz¬ 
tették  szem  elől  a  szobrászat  célját  és  esz¬ 
közeit.  Újításnak  tartják  az  antik  törvényeihez 
való  visszatérést;  mert  ezek  a  törvények  nem 

olyanok,  milyeneknek  a  középszerűségek  gene¬ 
rációi  igyekeztek  feltűntetni,  hogy  igazolhassák 
tévedéseiket.  Ezek  a  törvények  megfigyelések, 
melyeket  reálisták  a  természet  előtt  végzett 
munkáikból  vontak  le.  Én  nem  utánzóm  a 
görögöket.  Az  „école“  azt  tartja:  másolni 
kell  őket.  Én  azt  hiszem,  hogy  a  fő:  meg¬ 
találni  a  módszerüket  és  megérteni  őket.  Ezt 
pedig  nem  lehet  csinálni  recipék  szerint.  Az 
antikok  erejét  a  konstrukciójuk  és  a  modellá- 
lás  adják  meg;  ők  jól  ismerték  a  síkokat. 
Nagy  tévedés  csak  részletek  szerint  min¬ 
tázni;  mélyre  hatolhatunk,  amennyire  csak 
lehet,  de  összhangban  mindig  az  ensemble- 
lal.  így  egy  buste-nél  nem  arról  van  szó, 
hogy  egymásután  megcsináljuk  az  arcot,  az 
orrot,  a  szájat,  a  szemet.  Előbb  tanulmá¬ 
nyoznunk  kell  és  meg  kell  csinálnunk  a  masz¬ 
kot.  Egy  fej,  sőt  lehet  mondani,  kicsi  különb¬ 
séggel  minden  forma  olyan,  mint  egy  labda. 
Hanem  ennek  a  lapdának  minden  profilja 
különböző.  Ha  tehát  meg  akarjuk  konstruálni : 
forgatnunk  kell  folyton  a  tengelye  körül  és 
vissza  kell  adnunk  minden  profilt  a  maga 
korlátái  között.  Profilok  szerint  kell  modellálni, 
így  hatolni  mélyre  és  nem  szabad  csak  a 
felszínen  maradni.  A  konstrukció  szilárdságán 
alapul  minden  egyéb  A 

így  beszél  Rodin  és  különös  figyelmet  érde¬ 
mel  minden  szava.  Szabályai  nem  üres 
princípiumok,  —  milyenekre  semmi  szükség  a 
művészetben,  —  hanem  amiket  mond,  értéket 
nyernek  azáltal,  hogy  azokat  meg  is  csinálja. 
Nincs  veszedelmesebb,  mint  a  művész  eszté¬ 
tikáját  és  ideológiáját  elfogadni,  munkái  szem¬ 
lélésénél.  Hanem  Rodin  azok  közé  a  kevesek 
közé  sorolandó,  kiknek  beszéde  harmóniában 
és  egyensúlyban  áll  a  munkáikkal.  Ugyanaz 
a  mindent  átfogó  egyetemes  erő,  az  az  érzés 
és  látás  működik  benne  akkor  is,  mikor  min¬ 
táz,  mint  amikor  beszél.  Es  ebben  szinte  a  rena- 
issance  mesterek  lelkének  örököse.  Legjobban 
illenék  a  Mediciek  udvarába.  Különös  véletlen 
azonban,  hogy  Rodin,  az  antik  magasztalója 
és  benső  megértője,  soha  Görögországban  nem 
járt.  .Szegénységében  csak  a  Louvre  volt 
tanítómestere  és  igen  rövid  időre  Olaszország. 
Később  valaki,  akit  nagyon-nagyon  szeretett, 
az  küldözgetett  neki  Görögországból  márvány- 

isteneket,  istennőket.  Rodin  ■ —  mondja  — 
legtöbbet  ezektől  a  szerelmethozó  márványok¬ 
tól  tanult,  mert  vizsgálódott,  fürkészett,  folyton 
tanult.  Belőlük  leste  el  minden  titkos  rugóját 
művészetének:  a  massza  erős  meggyúrását, 
a  profilok  szerint  való  mintázást,  rajtuk  látta 
a  formák  karakteres  hangsúlyozásának  tör¬ 
vényeit  és  hogy  szobrain  szerepet  adott  a 
levegőnek  meg  a  fénynek,  —  az  sem  valami 
szeszélyes  kitalálás  vagy  más  idegen  helyről 
jövő  impulzus  volt.  A  fény  problémáját  már 
ott  látta  évezredek  előtt  formált  görög  szob¬ 
rokon. 

A  „L’homme  au  tété  de  néz  cassé“-val 
akart  a  fiatal  Rodin  nyilvánosság  elé  lépni. 
De  utolérte  a  bátor  fiatalok  végzete,  —  vissza¬ 
utasították.  Egy  töröttorrú  emberfejnek  meré¬ 
szen  szabott  architektúrája  ez.  Már  maga  a 
tárgy  is  szokatlan,  csodálatos  és  merész :  ki 
látta  már,  hogy  egy  betört  orrú  ember  fejét 
megmintázzák  !  Csaknem  tizenöt  évi  próbál¬ 
kozás  jött  ezután.  Eredménvea  „ L’áge  d’airain“, 
mely  egy  mozgásba  induló  ifjú  test  pompás 
egyensúlyában  számtalan  Rodin-tulajdonságot 
láttat  és  még  többet  sejttet.  Nagy  vonalak 
vezetik  a  mozgást  és  a  vonalak  uralkodnak. 
De  a  feszülő  izmokban  mozgolódik  valami 
új  megsejtése  az  élet  kifejezésének:  majdnem 
szétfeszül,  szétpattan  az  a  szobor.  Jóval  később 
jövő  dolgain,  —  említsük  a  legismertebbe¬ 
ket,  —  Dalou  és  Rochefort  buste-jén,  a  Luxem- 
bourg-múzeumban  található  „Vén  asszonykán, 
a  „Pensée“-n,  Victor  Hugó  szobrán,  a  „Bai- 
ser“-n,  „Isten  kezén11,  a  Pantheon  lépcsői 
előtt  emelt  „Penseur“-jén,  a  fejlődésében  éppen 
kritikus  pontot  jelző  „ Balzac “-on  és  újabban 
készült  szobrain,  melyek  műterméből  a  kö¬ 
zönség  kiváncsi  szeme  elé  még  nem  kerültek 
—  tisztán  csendül  minden  sajátossága.  Ezek 
megadják  neki  a  különállást  és  megszabják 
jelentőségét,  mindenek  fölé  emelkedő  nagy¬ 
ságát  a  modern  művészetben.  „Én  igen  hű 
természettanulmányokkal  kezdtem,  —  beszéli 
művészete  kialakulásáról  Rodin  —  olyanokkal, 
mint  a  „L’áge  d’airain".  Hanem  ez  a  szobrom 
még  nem  elégített  ki :  van  benne  valami  hideg¬ 
ség.  Rochefort  buste-je  és  Victor  Hugó  már 
erősebbek:  szélesebb  a  modellálásuk.  Ehhez  a 
második  módszeremhez  csak  az  elsőn  át  érkez¬ 


tem  el  azzal,  mely  a  szorosan  vett  „étude“- 
ökben  áll.  Ez  adta  meg  nekem  az  anatómiai 
ismereteket,  a  tudást.  Megértettem  azután, 
hogy  egyes  részleteket  fel  kell  áldoznom  az 

egységes  geometriának,  az  általános  külső 
hatás  szintézisének.  Magasabb  reálizmusra 
kell  felemelkednem,  ami  a  természetnek  tem¬ 
peramentumunk  szerint  való  interpretálásában 
áll.  Megértettem,  hogy  a  művészet  valamivel 
emelkedettebb  nagyságot  és  valami  túlzást 
követel.  Flaubert  mondotta:  „11  n’y  a  que 
les  éxagérés  qui  soient  vraiment  grands".  És 
neki  igaza  van.  Teljesen  a  természetet  kopi- 
zálni  nem  célja  a  művészetnek.  Hiszen  egy 
természetutáni  öntvény  a  legtökéletesebb 
kópia,  melyet  csak  el  lehet  képzelni:  még 
sincs  benne  élet,  nincs  mozgás  és  semmit¬ 
mondó.  A  hangsúlyozás,  a  fontos  részek  érez¬ 
tetése  és  túlzása,  az  amire  szükség  van. 

Hangsúlyozni  kell  az  izmok  megfeszülését, 
az  összehúzódásokat,  ki  kell  vájni  a  lyukakat. 
A  szobrászat  nem  lapos  és  modellálás  nélküli 
figurák  simaságában  áll :  a  szobrászat  a  lyuk 
és  a  púp  művészete.  Minden  attól  függ, 
hogyan  modellálunk,  mikép  keressük  meg  a 
síkok  vezető  vonalát,  mikép  csináljuk  meg  a 
bemélyedéseket  és  kidomborodásokát,  hogyan 
kötjük  ezeket  össze  és  hogyan  oldjuk  meg 
a  fény  és  az  árnyék  harmonikus  átmenetét, 
így  érjük  el  a  szépséget,  a  finomságot,  a 
lágyságot  éppen  úgy,  mint  az  erőt.  A  min¬ 
tázás:  az  élet  visszatükrözése,  maga  az  Élet, 
mert  hiszen  ott  van  mindenben.  Oh,  hanem 
a  közönség  mindezt  nem  érti.  A  tudatlanok 
az  ilyen  szobrokra  azt  mondják:  „Ce  n’est 
pás  fini“.  A  bevégzettség  fogalma  pedig  éppen 
olyan  veszedelmes,  mint  az  elegánsé:  mind 
a  kettő  képes  megölni  a  művészetet." 


Rodin  dolgozási  módja  más  hát,  mint  a 
szobrászoké  rendesen.  Különös  és  szokatlan. 
Ezért  döbbentette  meg  minden  Rodin  szobor 
a  közönséget.  Antikok  formálási  modorán,  a 


természet  figyelmes  vizsgálódása  között  fej¬ 
lődve  valami  „túlzást"  vitt  bele  a  munkáiba. 
A  Luxembourg-múzeumban  őrzött  „Csók“-on 
lássuk  —  hogyan.  Egymást  öleli  ezen  egy 
szerelmes  pár:  lázasan  tapad  a  férfi  testéhez 
a  nő,  bársonyos  karokkal  öleli,  gyöngéden 
érinti  a  ipárja  és  a  vágytól  sóvárgó,  meg¬ 
remegő  szerelem  —  elcsattan  egy  csókban. 
Figyeljük  a  sok  furfangos,  de  hatásában  egy¬ 
szerű  eszközt,  mellyel  elénk  tárja  Rodin  ezt 
az  Eletet.  Nagy  márványtömbből  csak  éppen 
hogy  kivájja  a  két  alakot  Masszájukat  vég¬ 
telen  erősen  hangsúlyozza.  Egyes  részek  szisz¬ 
tematikusan  megnagyítódnak  és  megtörténik, 
hogy  változnak  egész  proporciók.  Különös 
mélyre  besüpped  a  gerinc.  Háton,  vállon  iz¬ 
mok  túlontúl  kidúdorodnak.  Combok,  karok 
megnyúlnak  és  szélesednek.  Márványban  nem 
észlelt  darabos  külsőt  kap  az  egész  szobor. 
A  modellálás  ilyen  önkényesnek  látszó  erősí¬ 
tésében  állana  hát  Rodin  módszere,  de  ez  a 
sok  túlzás  önmagában  véve  nem  cél:  minden 
fáradságos  igyekezet  csak  arra  szolgál,  hogy 
a  szoborra  csalogassa  a  fényt.  E  megdurví¬ 
tott,  kiszélesített  formákba  belekap  a  fény, 
megtörik.  A  mélyre  vájt  lyukakba  betapad  a 
levegő.  Heves  világítási  kontrasztok  támadnak 
természetesen  és  amint  harmóniában  szétosz¬ 
lik  az  árnyék  és  a  fény:  akcentust  kap  minden 
kiemelt  rész.  Mihelyt  végig  cirógatja  a  szob¬ 
rokat  a  világos  levegő,  eltűnik  belőlük  a  nehéz¬ 
kesség,  varázsütésre  nyoma  vész  a  formák 
keménységének.  Élet  száll  beléjük,  milyet  csak 
antikok  voltak  képesek  anyagba  csalni,  meg 
Michel  Angelo.  így  akkumulál  életet  magába 
a  „Balzac"  szobra  is.  Bő  köpenybe  bur¬ 
kolódzik  Balzac  hatalmas  teste  és  e  nagy 
tömeg  —  végtelen  egyszerű:'  nem  akarja 
magára  vonni  a  figyelmünket.  Szemünk  ön¬ 
kéntelenül  felkúszik  a  fejre,  gőgös,  büszke, 
kevély  fejére  Balzacnak  és  jóformán  csak  ez 
a  fej  a  szobor.  Homloka  roppant  széles,  szem¬ 
üregei  mélyre  vájva,  szemöldökei  alól  elő- 
ugranak  a  csontok,  gúnyosan  összeszoruló 
ajkai  arcába  beszántanak.  A  fényből  szív  ma¬ 
gába  oly  monstrucózus  erőt,  hogy  szuggesztió 
nélkül  hisszük :  ez  az  imperátori  fej  csakis 
Balzacé  lehet,  csakis  benne  születhetett  meg 
a  „Comédie  Humaine".  Nem  szürke  levegőjű 

hogy  miként  tudja  e  csinálási  módjával  mun¬ 
káiba  bevinni  azt  az  egyéni  és  súlyos  tartal¬ 
mat,  azt  a  különös  Rodin-életet. 

Rodin  tágas  kaput  nyit  előttünk  viziója 
országába.  Nem  rohanó,  munkás,  lármás  élet 
folyik  itt,  nem  zajlik  nagy  hullámokkal  az 
élet:  hanem  ébredezik,  mint  ahogy  előpattan 
a  bimbó  és  kinyílik  bennünk  egy-egy  sovárgó, 
vergődő  vágy.  Meunier  bányászainál  megfog¬ 
ható  formán  nyilvánul  az  élet,  meghatároz¬ 
ható,  súlyosan  éreztetett,  fiksz  mozgásokban: 
munkában,  amint  emberek  suhintanak,  zúz¬ 
nak,  csákányt  forgatnak,  terhet  emelnek  és 
összeroskadnak.  Rodin  szobrainak  élete  nem 
mutatkozik  ilyen  nekilendült,  útban  lévő,  nyu¬ 
govóra  térő  mozgásokban,  inkább  a  test  dina¬ 
mikus  erejének  éppen  cselekvésre  indulásában. 
Nem  találunk  sehol  sem  pózokat,  nem  hatá¬ 
rozottan  definiálható  mozdulatokat:  ezek  he¬ 
lyett  az  élet  pillanatnyi  mozgolódását,  erők 
ébredését  jelző  „mouvement  juste“-öket.  Nem 
a  megfogható,  megtapinható  élet  zakatol  a 
márványaiban,  hanem  megtapinthatatlan  flui¬ 
dunk  futkos  és  kergetőzik.  Munkája  az  ilyen 

szoba,  nem  homályba  boruló  atmoszféra  a 
Rodin-szobrok  barátságos  környezete.  Márvá¬ 
nyai  áhítoznak  a  világosság,  a  ragyogó  levegő 
után:  a  fény  csókol  beléjük  életet. 

Az  olasz  Medardo  Rosso  Rodin  elől  is 
magának  igyekezett  megszerezni  a  plasztika 
Claude  Monet-jának  dicsőségét,  hirdetvén,  hogy 
ő  volt  az  első,  aki  a  szobrászatban  figyelemre 
méltatta  a  fényt.  A  piemonti  olasz  még  gyer¬ 
mek,  mikor  Rodin  szobrai  körül  botrányok 
kavarognak,  —  de  különben  is  Rodin  munkái 
oly  logikusan  egymásból  fejlődnek  és  egymásba 
kapcsolódnak  hogy  Medardo  Rosso  mű¬ 
vészetének,  - —  még  ideáinak  —  sincs  nyoma 
bennük.  Az  igaz,  hogy  Medardo  Rosso  út¬ 
törő:  az  első  impresszionista.  Az  első, 
aki  szobrokon  megvillanó,  pillanatnyi  látásokat 
igyekszik  visszaadni.  De  ez  Rodin  szerepét 
nem  érinti.  Az  ő  művészetét  nem  a  fény  prob¬ 
lémájának  a  plasztikába  való  behozatala  hatá¬ 
rolja  körül.  Nemcsak  dolgozási  modora,  nem 
a  „túlzás",  néma  „hangsúlyozás",  nem  a  fény 
és  árnyék  furfangos  elrendezése.  Rodin  abszo¬ 
lút  nagyságának  az  a  bélyege  és  a  próbaköve, 

életnek  —  rezonálója.  Az  élet  misztériumának 
másodpercnyi  felbuggyanása,  izmok  mozgásba- 
kapása,  szunnyadó  vágyak,  forrongó  indula¬ 
tok,  pezsdülő  szenvedélyek  pillanatnyi  meg- 
rezzenése.  Az  örök  Életnek  mindmegannyi 
szimbolikus  megjelenése.  Hogy  szimbólumok 
iránt  fogékony,  azt  maga  sem  tagadja,  sőt 
azt  is  beismeri,  hogy  a  természet,  a  nagy 
univerzum  színtétikus  átérzésére  is  reagál, 
—  ösztönzi  erre  a  primitív  embertől  örökölt 
metafizikus  invenciója.  „A  természet  tárja 
elénk  —  mondja  - —  a  szintéziseket  és  szimbó¬ 
lumokat  ;  a  legszigorúbb  realitásban :  csak 
tudjuk  Őket  olvasni.  Nem  az  irodalomból  sze¬ 
dem  azokat,  hogy  szobrászkézzel  interpretál¬ 
jam.  Ha  nagy  szeretettel,  hűségesen  közöljük 
a  természetet:  mindent  elérünk.  Ha  széptestű 
asszony-modellem  van,  úgy  érzem,  mintha 
a  róla  készített  rajzaim  madarak,  halak 
képei  volnának.  Ez  valószínűtlennek  látszik, 


—  hiszen  eleinte  én  magam  is  kételkedtem. 
De  egyszer  a  sévres-i  múzeum  számára  készí¬ 
tettem  vázákat.  Kínlódtam,  mert  sehogysem 
tudtam  olyan  formát  találni,  mely  méreteiben 
és  vonalaiban  kielégített  volna.  Egyszer  azután 
női  testeket  rajzolgatván,  azok  közül  egyik 
igaz,  harmonikus  vonalaival  —  a  maga  szín 
tézisében  —  pompás  formájú  vázát  mutatott 
nekem!  Szó  sincs  „ teremtésről “.  Teremteni, 
véletlenül  kitalálni,  —  csak  üres  beszéd.  Min¬ 
den  benne  van  környezetünkben.  Mindent  meg¬ 
találunk  a  természetben:  folytatólagos,  ismét¬ 
lődő  mozgás  minden.  Egy  asszonytest,  egy 
hegy,  egy  ló  ugyanazon  elvek  alapján  vannak 
konstruálva  és  azonos  a  koncepciójuk.  A 
természetben  egy  fatörzs,  egy  márványdarab 
külső  alakjukkal  hányszor  adtak  nekem  esz¬ 
mét,  hányszor  szabták  meg  a  mozgás  veze¬ 
tését.  Sokszor  úgy  tetszett  nekem,  mintha 
egy-egy  alak  lenne  bennük  elrejtve  és  az  én 

egész  munkám  csak  abban  állana,  hogy  szét¬ 
törjem  körülöttük  azt  a  burkot,  mely  előlem 
eltakarja.  “ 

Rodin  munkáinak  főjellemvonása  e  tulaj¬ 
donságai  mellett  az  egyszerűség.  Egyszerűnek, 
mint  a  milyen  egyszerű  és  szerény  a  terhet 
viselő  paraszt  normandok  vérének  örököse, 
maga  a  gazdájuk:  Rodin.  Szobrai  is  szerényen 
bukkantak  fel  és  mintha  bocsánatot  szerettek 
volna  kérni  azért,  hogy  botrányt  okoztak.  For¬ 
radalmi  arcuk  csak  a  halhatatlan  akadémiku¬ 


sok  előtt,  meg  a  „public  imbécilet!  szemében 
volt.  Szerettek  volna  ők  csendben  belebbenni 
a  világba.  Az  „épatez  le  bourgois“  elvéből 
semmi  sem  volt  meg  sem  a  szobrok,  sem 
uruk  természetében.  Szerény  egyszerűséggel 
jutott  el  Rodin  mai  magasságára.  —  Michel 
Angeloig  kell  visszamennünk,  ha  hasonlítani 
akarjuk  valakihez,  —  és  ez  röpíti  a  jövendő 
halhatatlanságába. 

Bölöni  György 


MIKOLA  ANDRÁS  VÁZLATKÖNYVÉBŐL 

lig  van  a  művészet  történetének 
irodalmilag  olyan  gazdagon  feldol¬ 
gozott  fejezete,  mint  a  15.  és  16-ik 
századi  olasz  művészeté.  Még  sem 
mondhatjuk,  hogy  a  tárgyalás  aktái 
le  volnának  zárva.  Ellenkezőleg  ma  inkább,  mint 
valaha  szükséges  a  kérdések  egész  tömegét 
még  egyszer  áttekinteni,  s  az  egész  törté¬ 
neti  anyagot  még  egyszer  revideálni. 

A  művészettörténeti  vizsgálódás  kezdete¬ 
kor  az  antik  művészet  állott  a  gondolkodás 
előterében,  s  pedig  nem  pusztán  mint  az 
összehasonlítás  céljait  szolgáló  elem,  hanem 
mint  normatív  jelentőségű  elv,  amely  az 
anyag  kiválogatásában  ép  úgy,  mint  a  kivá¬ 
lasztottak  megítélésében  feltétlenül  érvényesí¬ 
tette  parancsszavát.  Csak  bizonyos  emlékekre 
vetettek  ügyet,  azokra,  amelyek  az  antik 
felfogással  valamely  módon  vonatkozásba 
voltak  hozhatók,  általuk  és  belőlük  magya¬ 
rázhatók,  míg  a  többit  a  legkisebb  figyelemre 
sem  méltatták. 

Magától  értetődik,  hogy  ez  az  álláspont 
nem  lehetett  állandó.  Újabban  lassan-lassan 
meghódítja  a  kutatás  az  elhanyagolt  anyagot 
is.  így  vetett  ügyet  mindenekelőtt  az  egész 
középkori  művészetre1,  így  jutottak  az  érdek- 

1  Vőge :  Anfánge  des  Monumentalen  Stiles  im 
Mittelalter.  Strassburg.  1894. 


lődés  hátteréből,  ahová  a  cinquecentoval  szem¬ 
ben  kerültek  volt,  az  érdeklődés  homlokterébe 
a  15-ik  század  szobrászai  és  festői.  A  közép¬ 
kor  vizsgálata  annak  helyesebb  értékelését 
eredményezte,  a  fejlődés  szempontjából  (álta¬ 
lános  művészeti  érték  tekintetében  is),  a 
15-ik  századdal  való  beható  foglalkozás  viszont 
megmutatta,  hogy  a  quattrocento  és  középkor 
között  egyenes  kapocs  van,  s  hogy  az  újkor 
művészete  nem  a  középkor  hagyományaival 
való  szakítást  jelenti,  hanem  ép  ellenkezőleg 
annak  egyenes  folyatásaként  tekintendő.1 

A  vélemények  azonban  még  mindég  nem 
tisztázódtak  eléggé.  A  15 — 16-ik  századi  olasz 
művészet  történeti  vizsgálatában  az  antik¬ 
ból  való  magyarázat  az  irodalomban  ma  is 
számos  hívet  számlál  még,  mindazonáltal  a 
renaissance-elmélet,  Bode  és  mások  tol- 
dozgatása  ellenére  is  napról- napra  düledezni 
látszik,  s  helyébe  új  elmélet  kialakulóban. 
Ennek  a  megalkotására  pedig  ugyanazt  az 
utat  kell  követnünk  tovább,  amelyen  a  régi 
elv  megdöntéséig  eljutottunk.  A  tárgyak  min¬ 
den  csoportját  kimerítően  és  monografikusán 
kell  feldolgozni,  s  pedig  minden  előre  meg¬ 
alkotott  értékelési  nézlet  nélkül  az  eredetet 

1  Kurt  Moritz  Eichborn :  Dér  Sculpturencyklus  in  der 
Vorhalle  des  Freiburger  Münsters  und  seine  Stellung  in 
dér  Plastik  des  Oberrheins.  Strassburg  1899.  III.  Teil  : 
Gotik  und  Renaissance. 

és  fejlődést  illetőleg  —  ellenkezőleg  magát  az 
értékelési  szempontot  a  tárggyal  való  foglal¬ 
kozásból  kell  nyernünk.  Számos  hiány  van 
még  ezen  a  ponton.  Nincs  még  feldolgozva 
a  sienai  festészet  és  szobrászat,  Siena  és 
Urbino,  Firenze  és  Siena  kapcsolata,  hiány¬ 
zik  az  Összefüggés  megállapítása  Giotto  és 
az  előző  festészet,  továbbá  a  Pisa  nők,  s 
az  őket  megelőző  szobrászat  között.  A  leg¬ 
feltűnőbb  azonban  az,  hogy  hiányzik  az  olasz 
dekoratív  szobrászat  monografikus  feldolgo¬ 
zása,  pedig  a  firenzei  szobrászat  java-része 
dekoratív  feladatok  megoldása  volt,  s  a  deko¬ 
ratív  szobrászati  termékekben  megnyilatkozó 
művészeti  gondolkodás  és  formavilág  oly 
jelentős,  hogy  nemcsak  a  firenzei  szobrászat¬ 
nak,  hanem  általában  a  fejlődő  olasz  művé¬ 
szetnek  roppant  érzékeny  centrális  pontjaként 
tekinthető.1 

1  WöJflin  :  Renaissance  und  Barock.  München  1888. 
64.  1.  Dér  Pulsschlag  des  Volksgemüts  ist  nicht  in  den 
grossen,  schwerbeweglichen  Formen  dér  Baukunst,  son- 
dern  in  den  kleinen  dekorativen  Künsten  zu  beobachten. 


Ez  is  olyan  tárgy,  amellyel  a  legújabb  idők¬ 
ben  kezdenek  komolyan  foglalkozni.  1904-ben 
jelent  meg  Fritz  Burger  nagy  kötete,  mely  a 
dekoratív  munkák  egy  csoportjának  a  törté¬ 
netét  először  kisérti  meg  kimerítően  feldol¬ 
gozni.  1  A  síremlék  mystikus  hatásánál  és 
kultúrtörténeti  vonatkozásainál  fogva  köze¬ 
lebbről  érdekli  a  kutatókat.  A  dekoratív  mun¬ 
kák  egyéb  csoportjai  még  ma  is  teljesen  el¬ 
hanyagoltak.  Pedig  az  egész  anyagot  fel  kell 
dolgozni,  s  pedig  úgy,  hogy  a  dekoratív 
építész-szobrászati  műveket  centrális  pontjába 
helyezzük  Firenze  művészeti  fejlődésének  a 
vizsgálatában,  s  velük  összefüggőleg  próbál¬ 
junk  belevilágítani  Firenze  egész  művészeti 
gondolkozásába. 

Hogy,  bár  a  dekoratív  művészet  jelentősé¬ 
gét  jó  rég  felismerték,  "-1  mégsem  készült  az 

1  Fritz  Burger  :  Geschichte  des  florentinischen  Grab- 
mals  von  den  altesten  Zeiten  bis  Michelangelo.  Srass- 
burg.  S.  H.  Ed.  Heitz  1904. 

2  1.  Wölflin  i.  h.  és  már  Burckhardt :  Geschichte 
dér  Renaissance  in  Italien  és  Cicerone  1.  kiadását. 

egész  anyagnak  monografikus  feldolgozása, 
azt  részben  a  tárgy  nehézsége  okozta.  Ezek 
a  dekoratív  munkák  3  fajta  elem  összetéte¬ 
léből  állanak  :  építészet,  szobrászat  és  orna- 
mentumból.  Mindhárom  elem  lényeges  sajá¬ 
tosságait  kell  megállapítani,  s  e  3  egymástól 
eltérő  jellegű  műfaj  lényegébe  épen  nem 
könnyű  behatolni.  Hozzájárul  az,  hogy  épen- 
séggel  nem  kínálkozik  magától  semmiféle 
összefoglaló  szempont,  amelyből  ezeket  a  ter¬ 
mékeket  egységesen  tárgyalni  lehetne. 

A  12 — 13-ik  századi  franciaországi  szobrok 
például  sajátságos  elhelyezésüknél  fogva  ön¬ 
ként  nyújtják  a  megítélésükre  alkalmas  szem¬ 
pontot.  Ezek  a  szobrok  dekoratív  szerepet 
töltenek  be,1  az  építészettel  szerves  kapcso¬ 
latban  jelennek  meg,  s  ebből  a  szempontból 
kell  őket  áttekinteni.  Viszont  az  olasz  dekoratív 
termékeken  épen  az  építészet  és  szobrászat 
szervetlen  összeilleszkedése  —  általánosan 
feltűnő,  s  közismert  jelenség/2  Burger  ezt  a 
közismert  tényt  választja  áttekintése  egyik 
vezető  elvének.  Szerinte  az  építészet  és  szob¬ 
rászat  inorganikus  összefüggése  sem  mindég 
állandó  jellegű,  s  a  változások  ebben  a  tekin¬ 
tetben  egy  bizonyos  természetű  fejlődésme¬ 
netet  mutatnak,  amely  a  Marzuppini  sírem¬ 
lékig  emelkedett,  attól  fogva  azonban  hanyatlást 
jelent.  Nem  egyszer  azonban  a  két  művészet 
összeköttetésének  organikus  voltát  illetőleg  a 
16-ik  századi  emlékek  közt  is  a  Marzuppini 
síremlékkel  egyenértékűt  kénytelen  felismerni. 
Másrészt  minden  inorganikussága  dacára  sem 
állíthatja  Michelangelo  Medici  síremlékéről,  vala¬ 
mint  II.  Gyula  pápa  síremlék-tervéről  sem, 
hogy  az  művészeti  érték  tekintetében  akár¬ 
miben  is  a  Marzuppini  síremlék  mögött  ma¬ 
radna.  Ő  maga  érzi,  hogy  ez  az  elv  nem 
kielégítő,  s  azért  az  emlékek  tartalmi  jegyeit 
vizsgálja,  s  a  humanisztikus  műveltség  fejlő¬ 
désével  való  kapcsolatait  próbálja  megállapí¬ 
tani  a  tartalomnak,  s  ebben  a  keretben  pró¬ 
bálja  a  formai  elemek  változását  megállapítani. 

így  sem  lehet  kielégítő  a  vizsgálat.  A  tar¬ 
talmi  jegyekkel  való  operáció,  különösen,  ha 
a  humanizmus  nagyon  is  gyanús  fogalmával 

1  Vőge  i.  m. 

2  1.  Kurt-Moritz  Eichborn  i.  m. 


együtt  operál  —  nem  sok  bizalomra  ad  okot, 
a  formai  elemek  fejlődéstörténetével  pedig  nem 
épen  sok  ütközőpontot  mutat.  Az  építészet 
és  szobrászat  inorganikus  összefüggése  pedig, 
ha  az  olasz  dekoratív  építészet-szobrászatnak 
tényleg  alapvető  jellemvonása,  állandó  jellegű 
sajátosság,  amely  kisebb-nagyobb  mértékben 
állandóan  érvényesül  —  s  nem  az  összefüg¬ 
gés  relatív  foka  adja  meg  a  fejlődés  menetét, 
hanem  a  laza  kapcsolat  keretén  belül  vala¬ 
mely  egészen  más  elv. 

A  fejlődés  vizsgálatánál  tekintetbe  kell  venni 
azt  a  nagy  különbséget,  amely  az  olasz  terü¬ 
let  művészeti  gondolkodását  az  Alpeseken 
inneni  népekétől  mindég  megkülönböztette.  Az 
északi  építészet,  amely  hosszú  evolutio  után 
végül  a  csúcsíves  építészetben  leli  meg  a 
maga  gondolatainak  összefüggő  rendszer  alak¬ 
jában  való  kifejlődését,  construktív  jellegű  mű¬ 
vészet.  Az  indulópont  a  boltozatnak  az  oldal- 
nyomás-törvény  felhasználásával  való  felépítése 
úgy,  hogy  a  boltozat  óriási  súlya  az  épület 
külseje  mellett  álló  támasztó  pilléreken  nyu¬ 
godjék.  Minden  egyéb  ebből  az  alapgondolat¬ 
ból  következik.  Ennek  a  folyománya  a  belső 
tér  formája,  a  faltömeg  eltávolítása  az  épület 
belsejében,  hosszú  keskeny  és  sűrűn  egymás¬ 
mellé  helyezett  ablakok,  a  fal  tagolása  bent 
és  kint,  az  ornamentumoknak  —  a  súly  átvivő, 
szükségképen  csúcsíves  ívek  alapján  —  ki¬ 
alakult  egységes  jellege,  vertikális  tendencia  a 
felépítésben,  magasabban  kiemelkedő,  tehát 
jelentékeny  főhajó,  ennek  megfelelő  hatalmas 
kapu,  vertikális  tagoló  elemekkel  díszítve  a 
béliéiben,  s  a  tagoló  oszlopok  közé  helyezett 
szoboralakok  dekoratív  volta.1 

Az  olasz  építészet  egészen  más  sajátos¬ 
ságokat  mutat.  A  legrégibb  időtől  fogva  az 
olasz  építészet  téralkotó  jellegű.  Már  az  etrusz¬ 
kok  idejében  is  az  volt,  amit  ökonómiai  alapon 
kielégítően  magyarázhatni.  Toscana  területén  a 
civilizációnak  igen  régi  nyomai  vannak,  s  a 
fennmradt  emlékek  tanúsága  szerint  a  lakos¬ 
ság  állandó  letelepülése,  s  ezzel  együtt  az 
építészeti  tevékenység  igen  korán  megkezdő¬ 
dött.  A  föld  sajátságos  talajviszonyai  folytán 

1  Dehio-Bezold  :  Die  kirchliche  Baukunst  des  Abend- 
landes.  Stuttgart  1898.  II.  B. 

igen  nehezen  organizálható  a  terület  centrális 
hatalmi  kézbe.  Az  itt  lakó  népek  egyes  kisebb 
közösségekben  éltek,  s  olyan  nagy  arányú 
centrális  szervezetű  birodalmi  hatalom,  nem 
fejlődött  ki,  mint  Egyiptomban.  Itália  egyéb¬ 
ként  ezt  a  decentralizált  jellegét  a  római  im- 
perium  korában  is  megőrizte,  az  egyes  vidé¬ 
kek  külön  álló  provinciák  voltak  ;  a  középkor 
és  újkoron  át  egész  a  19-ilc  század  2-ik  feléig 
politikailag  is  részekre  oszlott,  s  épen  nem 
véletlen,  hogy  a  mai  egységes  olasz  király¬ 
ság  közigazgatása  is  a  decentralizáció  jegyében 
mozog. 

Természetes,  hogy  az  építészeti  tevékeny¬ 
ség  is  itt  egészen  más  jelleget  öltött.  Ilyen 
helyeken  az  anyagi  eszközök  sokkal  cseké¬ 
lyebbek,  hogysem  olyan  nagy  arányú  és  nagy 
kiterjedésű  építészeti  tevékenység  keletkezhet¬ 
nék,  mint  Egyiptomban.  Minthogy  állandó 
letelepülés  mégis  volt,  s  a  legkitűnőbb  épü¬ 
letkő  a  helyszínén  kínálkozott,  ennélfogva 
valamilyen  építészeti  tevékenység  mégis  fejlő¬ 
dött.  De  míg  Egyiptomban  a  központilag 
szervezett  egyházi  és  világi  hatalom  a  mun¬ 
kások  százezreit  foglalkoztathatja,  s  nagy 
kiterjedésű  hatalmas  palotákat  és  templomokat 
emel,  addig  itt  az  építő  csekély  munka¬ 
erővel  dolgozik,  s  az  építésnél  inkább  a  cél¬ 
szerűséget  tartja  szem  előtt,  ami  annyit  jelent, 
hogy  nem  az  épület  külsejére,  hanem  az 
épület  belsejére  fordít  nagyobb  gondot,  nem 
a  nagy  külső  fény,  a  hatalmas  testtömeg 
érdekli,  mint  a  nagy  néprétegekben  félel¬ 
met  kelteni  akaró  centralizátort,  hanem  az 
épületnek  az  a  része,  amely  neki  s  az  ő 
kis  közületének  állandó  tartózkodási  helyet 
biztosit.  Évszázadokon  keresztül  művelik  ezt 
az  építészetet.  Az  emlékek  tanúsága  szerint 
—  Toscana  területén,  de  egyebütt  is  Olasz¬ 
ország  középső  részén  a  régi  itáliai  építészet 
egyetlen  problémája  egy  célszerűen  rendezett 
belső  tér  kialakítása  volt.  Az  építészet  akkor, 
amikor  még  a  fejlődés  kezdetleges  fokán  állott, 
amikor  az  építőnek  az  építhetéshez  minden 
egyes  gondolatelemet,  még  a  tisztán  mun¬ 
kaiakat  is  fel  kellett  találnia,  akkor  kizárólag 
az  épület  belseje  foglalkoztatta  —  a  vele  fog¬ 
lalkozni  kívánót.  A  lassan  felhalmozódott 
képzetek  mind  a  téralakítás  szükségletei  körül 


csoportosúltak.  Magától  értetődik,  hogy  a  tér¬ 
rel  szemben  a  kívánalmak  fokozatosan  fej¬ 
lődnek,  a  tér  folyton  nagyobb  és  tágasabb 
lesz,  s  az  ilyen  tér  kialakítása  mindig  súlyo¬ 
sabb  és  súlyosabb  feladatot  rótt  az  építő 
vállaira.  A  construkciónak  mindég  nagyobb 
szerepe  lesz,  de  sohasem  lesz  maga  a  const- 
rukció  a  kiindulópont,  a  konstruktív  gondo¬ 
lat  nem  vitetik  keresztül  következetesen,  csak 
addig,  ameddig  a  térkialakítás  szükséglete 
megkívánja,  nem  is  állandó,  egységes  termé¬ 
szetű,  mint  a  csúcsíves  építészetben,  hanem 
mindenféle  változatoknak  helyet  adó :  mindég 
a  tér  kívánalmai  szerint.  Nagyon  fontos  hang¬ 
súlyozni,  hogy  akkor,  amikor  az  építészet 
fejlődőben  volt,  amikor  az  egyes  elemek  a 
későbbi  építészet  számára  mintegy  maguktól 
összeállottak,  akkor  kizárólag  a  téralkotás 
állott  a  művész  gondolkodásának  apperceptiv 
előterében,  tehát  az  épület  belseje,  míg  a  külső 
teljesen  elhanyagoltatott.  Az  így  összegyűlt 
építészeti  képzetek  pedig  évszázadokon  át 
folytonosan  gyarapodva  oly  intenzivek  voltak, 
hogy  akkor,  amikor  több  százados  fejlődés 
után  végül  a  Kr.  utáni  1.  században  sikerült 
Rómának  egy  nagyon  erős  centrális  jellegű 
imperiumot  alakítani,  amikor  köztudomás  sze¬ 
rint  roppant  kiterjedt  építészeti  tevékenység 
keletkezett,  s  méretekben  is  szokatlanul  nagy 
épületeket  emeltek,  akkor  is  az  építészeti  tér 
gondolata,  az  épület  belseje  vezette  a  művé¬ 
szeket  alkotásukban.  Hogy  a  több  százados 
fejlődés  még  az  etruszk  korszakban  tényleg 
determinálta  ilyen  értelemben  az  olasz  föld¬ 
terület  építészetét,  azt  mi  sem  bizonyítja  job¬ 
ban,  mint  épen  az,  hogy  a  római  birodalmi 
építészet  meg  tudta  őrizni  téralakító  jellegét 
annak  dacára,  hogy  a  Kr.  előtti  utolsó  két 
században  a  keletről  származó  építészet  hatásá¬ 
nak  igen  erősen  ki  volt  téve,  ez  az  építészet 
pedig  az  építészeti  testtömeg  jegyében  gon¬ 
dolkodik. 

A  későbbi  fejlődés  szintén  ezen  a  csapá¬ 
son  halad  tovább.  Az  ó-keresztény  bazilika 
egy  fejlődésmenet  megindítója,  amelynek  alapja 
a  belső  tér  minél  jobb  kifejlesztésére  való 
törekvés.1  A  román  építés  is  a  tér  gondo- 

1  Riegel :  Die  Spátrömische  Kunstindustrie. 

latából  indul  ki  Olaszországban,  sőt  akkor, 
amikor  egész  Nyugat-Európában  mindenütt  a 
construktiv  alapgondolatú  csúcsíves  építészet 
uralkodik,  Olaszország  a  leghatározottabb 
averziót  mutatja  a  külső  támasztó-rendszerrel 
szemben,  s  ahol  a  tér  nagy  szélességi  kiter¬ 
jedése  miatt  a  boltozat  statikája  ezt  feltétlenül 
szükségessé  tenné,  ott  inkább  lemond  a  bolto¬ 
zatról,  vízirányos  befedést  választ  és  pedig 
—  ez  megint  igen  jellemző  a  tértágitási  törek¬ 
vésre  —  nyitott  fedélszékkel.  Az  épület  nagy 
faltömegei  szükségkép  meg  vannak  tartva,  a 
belső  igen  egységes  hatású  —  s  a  belső  teret 
aránylag  csekély  számú,  s  egymástól  nagy 
távolságban  álló  pillérek  bontják  hajókra. 

Minket  ez  a  dekoratív  szobrászati  munkák 
szempontjából  annyiban  érdekel,  hogy  az 
ilyen  építészet,  amely  a  tér  kialakítását  tartja 
szem  előtt,  s  nem  az  építészeti  testtömegek 
elhelyezésével  foglalkozik,  az  nem  nyújthat 
természeténél  fogva  alkalmat  arra,  hogy  a 
szobrászat  számára  olyan  a  formákból  orga¬ 
nikusan  kialakult  helyet  teremtsen,  mely  a 
szobrászatot  szükségképi  kiegészítőnek  meg¬ 
kívánja,  és  ennek  alapján  szervesen  magába 
is  fogadja.  A  templom- építés  a  homlokzatot 
teljesen  elhanyagolja,  s  bár  itt  is  tűzetnek  ki 
a  művészek  elé  feladatok,  amelyen  építészet 
és  szobrászat  együtt  fordul  elő,  de  a  két  mű¬ 
vészet  formai  kifejezésének  ezeken  a  műveken 
sincsenek  közös  ütközőpontjai.  Az  építészeti 
formák  egy  általánosabb  jellegű  gondolat  fel¬ 
tétlen  szolgálatába  szegődtek,  s  pedig  oly  ter¬ 
mészetű  gondolat  szolgálatába,  mely  a  szob¬ 
rászat  szerves  befogadására  a  legcsekélyebb 
alkalmat  sem  hajlandó  juttatni. 

Hozzájárul  még  egy  körülmény,  az  neve¬ 
zetesen,  hogy  maga  a  toskánai  szobrászat 
természeténél  fogva  szintén  nem  mutat  semmi 
hajlandóságot  az  építészeti  keretbe  való  orga¬ 
nikus  beilleszkedésre. 

Dekoratív  szobrászati  termék,  mely  egy 
testtömegekkel  dolgozó  építészet  formarend¬ 
szerébe  természetesen  akar  beilleszkedni,  forma¬ 
világában  nem  egy  engedményre  kénytelen, 
így  látjuk  ezt  a  csúcsíves  szobrászatban,  s 
így  a  görög  szobrászatban  is.  A  csúcsíves 
szobrokat  oszlopok  közé,  vagy  oszlopok  elé 
helyezték  —  azért,  ha  a  szobor  szervesen  akar 

a  számára  kijelölt  helyre  beilleszkedni,  a  test 
elrendezése  is  szükségkép  oszlopszerű  lesz. 
A  test  helyzete  és  mozgásának  iránya  verti¬ 
kális,  a  tagok  mozgása  csekély,  a  fej  és  láb 
helye  fixálva  lévén,  csakis  a  középső  testtö¬ 
megben  folyik  le,  mi  által  az  alak  testi  tömege 
sajátos  görbevonalú  helyzetet  vesz  fel.  A  ruha, 
ha  élénkebb,  erősen  és  többszörösen  hajlott, 
vertikális  nagy  redőket  mutat,  amelyek  ferdén, 
hajlottan  húzódnak  lefelé.  Amennyiben  karak¬ 
tert,  vagy  egyéni  lelkiállapotot  akar  kifejezni, 
szükségkép  csakis  az  arcra  szorítkozhatik, 
mint  kifejezési  eszközre  —  könnyen  fiziog- 
nomiai  jelleget  ölt.  De  bármekkora  legyen  a 
szobrász  individualitás  kifejezésére  való  törek¬ 
vése,  a  helyzettel  szükségkép  mindég  meg¬ 
alkudni  kénytelen,  a  szobor  teste  a  vertikális 
tendenciától  el  nem  térhet,  s  a  testmozdulat¬ 
tal  való  kifejezésben  —  pedig  ez  a  szobrászat 
egy  alapvető  sajátossága  —  csak  igen  korlá¬ 
tozott,  s  nagyon  általános  lehet. 

A  toskánai  szobrászat  ezzel  ellentétben 
már  a  legrégibb  időktől  fogva  erősen  indi¬ 
viduális  hajlamú.  Szobrászat  és  domborúmű 
a  primitív  népeknél  mindég  a  halotti  kultusszal 
kapcsolatosan  fejlődik.  Erre  nézve  pedig 
Toscana  területét  illetőleg  áll  ugyanaz,  amit 
az  építészettel  kapcsolatban  már  kifejtettünk. 
Amint  az  épület  egyes  családok  számára 
épült,  s  az  épület  létrehozásán  csakis  a  családfő 
individuális  tevékenysége  működött  közre,  mint 
munka-organizátor,  úgy  az  egyének  halála 
is  minden  egyes  alkalommal  az  egyén  kis 
környezetét  érdekli.  A  keleti  nagy,  centrális 
birodalomban  az  uralkodó  fő  halála  az  egész 
birodalmi  szervezet  összeroppanását  jelenti. 
Ott  más,  közönséges  kispolgári  egyének  ha¬ 
lála  teljesen  jelentéktelen  azzal  az  óriási  jelenté- 
kenységű  eseménnyel  szemben,  amelyet  a 
centralizátor  halála  jelentett.  A  halotti  kultusz 
táplálta  művészeti  tevékenység  szükségkép  ily 
esetekben  erőlteti  meg  a  fantáziát,  a  vésők 
és  kalapácsok  ilyenkor  dolgoznak,  —  az  em¬ 
berek  ezrei  jeltelen  sírban  porladoznak,  míg 
az  uralkodó  teste  hatalmas,  monumentális  sír¬ 
kamrában  alussza  évmilliós  álmait.  Toskana 
halottja  a  maga  számára  húnyta  le  szemeit ; 
a  család  néhány  tagja  megsiratja,  eltemeti,  — 
áldoz  a  halottak  istenének,  s  gondosan  meg- 

őrzi  kedves  halottja  emlékét.  A  művészeti 
tevékenység,  mely  ezzel  a  halotti  kultusszal 
áll  vonatkozásban  —  nem  akar  tömegekre 
való  hatással  dolgozni  —  ellenkezőleg  pusz¬ 
tán  a  halott  személyiségével  áll  képzettársítási 
kapcsolatban.  így  ezzel  a  halotti  kultusszal 
kapcsolatos  szobrászat  az  elhúnyt  egyénisé¬ 
gére,  mint  személyiségre  vonatkozik,  indi¬ 
viduális  jegyeket  vesz  fel,  s  lassan-lassan 
egészen  portraitszerű  jelleget  ölt.  Innen,  hogy 
Etruriában  a  legrégibb  időkből,  amikor  pedig 
a  kőfaragás  művelői  a  kemény  kő  megmun¬ 
kálásában  még  csaknem  egészen  járatlanok 
voltak,  valóságos  portraitszobrászat  nyomaira 
akadunk,  míg  keleten  birodalmi  jelentőségű 
eseményeket  látunk  domborúműveken  ábrá¬ 
zolva,  hódításokat  és  csatajeleneteket,  ahol  a 
győző  és  a  legyőzött  az  uralkodó  és  az  alája 
rendelt  néptömeg  egymástól  csakis  méretek¬ 
ben  térnek  el,  míg  formailag  valamennyien 
általános  jellegűek. 1 

Az  olasz  utánzó  művészetekben  az  indi¬ 
vidualitásra  való  törekvés  ép  olyan  alapjelen¬ 
tőségű  tény,  mint  az  építészetben  a  térgon¬ 
dolat  érvényesülése.  A  római  birodalmi  művészet 
korában  is  —  a  keletről  kiinduló  hellenistikus 
áramlat  erős  hatása  ellenére,  feltétlenül  érvé¬ 
nyesül  —  s  eddig  sohasem  látott,  sajátos 
fejlődési  magaslatra  emelkedik  a  római  törté¬ 
neti  domborúmű  ábrázolásban,  s  az  arckép¬ 
szobrászatban. 2  A  9 — 12.  század  esetlen 
formái  között  nem  egy  erősen  valószerű 
szoboralakot  találunk,  különösen  a  mozdulat¬ 
tal  való  jellemző  kifejezés  terén,  míg  Niccolo 
és  Giovanni  Pisano  ugyancsak  ezen  az  ala¬ 
pon  óriási  lépéssel  merészen  előrehaladva 
megteremtik  az  újkor  teljesen  individuális  jel¬ 
legű  szobrászatát.  Nagyon  jellemző,  hogy  Ernst 
Pollacek2  már  Niccolo  Pisano  pisai  és  sienai 
szószékének  megfelelő  helyén  (királyok  imá- 
dása  —  jelenetben  balszélen  fent  az  épület 
mögött)  Niccolo  Pisano  önarcképét  véli  felfe- 

'■  IV.  Amenophis  Echnaton  idejére  eső,  s  egyébkor 
is  az  u.  n.  népies  irány  művészetében  előforduló  egyes 
alakok  is  forma  és  kifejezés  tekintetében  szintén  általános 
jellegűek.  1.  W.  Spielberg  :  Geschichte  dér  Ágyptischen 
Kunst  bis  zum  Hellenismus.  Leipzig  1903. 

3  Wickhoff :  Wiener  Genesis.  Wien  1895. 

3  Ernst  Polacek  Zeitschrift  fiir  bildende  Kunst.  V.  N.F. 


dezni.  Hogy  ez  tényleg  az  ő  önarcképe-e, 
vagy  sem,  arról  vitatkozni,  teljesen  felesleges 
és  meddő  dolog  volna,  de  mindenesetre  na¬ 
gyon  érdekes,  hogy  ilyen  jellegű  szobormű¬ 
nél,  már  a  13-ik  századra  nézve  ilyesmire 
gondolhat  valaki !  Csak  meg  kell  nézni  a  kér¬ 
déses  alakokat,  s  minden  egyes  vonásában  az 
arcnak,  s  minden  egyes  mozdulatában  a  test 
tagjainak  egy  erősen  jellegzetes,  határozott 
egyéniséget  láthatunk  Elég  Donatellora  gon¬ 
dolni,  s  a  15-ik  század  folyamán  ismét  gaz¬ 
dagon  felvirágzott  arcképszobrászatra,  amely 
az  egyéniség  kifejezését  egészen  az  esetleges 
lelkiállapot,  a  pillanatnyi  hangulat  visszaadá¬ 
sáig  fejleszti,  hogy  megmérhessük,  mit  jelent 
ez  az  erősen  individuális  irány  az  olasz  szob¬ 
rászat  fejlődésében. 

Természetes,  hogy  ennek  a  dekoratív  fel¬ 
adatok  megoldása  szempontjából  szintén  igen 
nagy  súlya  van.  Ez  formákban  még  min¬ 
dég  nagyobb  és  nagyobb  valószerűségre  való 
törekvést  jelent,  amely  idővel  a  jelenség  leg¬ 
apróbb  és  legesetlegesebb  jegyeinek  vissza¬ 
adásáig  is  eljut,  a  formák  individualizálódása 
minden  ponton  bekövetkezik,  s  így  ki  van 
zárva  az,  ami  az  imént  a  szerves  szobrászati 
dekoráció  alapfeltételeként  tűnt  fel,  —  hogy  a 
szobrászati  formák  általános  jellege  legalább 
egy  ponton  érvényben  maradjon.  S  ha  ez  ki 
van  zárva,  akkor  kizártnak  kell  tartanunk, 
hogy  a  szobrászat  egy  általános  konstruktív 
gondolattól  függő  építészeti  formarendszerbe 
természetesen  beilleszkedjék. 

Akár  az  olasz  építészet,  akár  a  szobrá¬ 
szat  sajátosságait  tartjuk  szem  előtt,  ugyanarra 
az  eredményre  jutunk  —  az  olasz  szobor  és 
épület  nem  illeszkednek  szervesen  együvé. 
Építészet  és  szobrászat  annyira  különálla- 
nak  egymástól  formailag,  s  mindkettőnek 
annyira  hangsúlyozott  alapgondolata  van,  hogy 
a  művész  képzelete  is  teljesen  izoláltan  gyűjti 
össze,  az  építészeti  és  szobrászati  képzetek  a 
főgondolatnak  alárendelve,  tehát  egymástól 
izoláltan  appercipiáltatnak,  s  ugyanígy  repro¬ 
dukál  tatnak  is.  Természetes,  ezen  az  alapon 
magukban  a  művészekben  nincs  is  meg  a  belső 
szükséglet,  a  vágy  arra,  hogy  olyan  természetű 
feladatokat  tűzzenek  ki  maguk  elé,  melyekben 
építészet  és  szobrászat  együtt  fordul  elő. 

Ilyen  feladatok  azonban  ennek  dacára  Olasz¬ 
országban  mindenütt  napirenden  vannak.  Nem 
ugyan  az  épületeken  magukon,  mint  az  Alpo¬ 
kon  innen,  hanem  az  épület  belsejében,  a 
berendezési  tárgyakon.  A  tárgyakat  a  temp¬ 
lomi  élet  szükségletei  írják  elő,  s  hogy  a 
tárgyakat  olyan  nagy  pompával  akarják  kiál¬ 
lítani,  azt  az  Olaszország  területére  centrali¬ 
zált  papság  nagy  társadalmi  és  gazdasági 
hatalma  magyarázza.  A  feladatok  legnagyobb 
részét  a  papság,  valamennyit  azonban  min¬ 
denesetre  a  tőkével  biró  társadalmi  osztály 
tűzi  ki  s  a  művész  minden  idegenkedése  elle¬ 
nére  —  a  művészek  egészen  más  műveltségű 
osztályhoz,  az  iparosokhoz  tartoznak,  —  foglal¬ 
kozni  kénytelen  a  kitűzött  feladatokkal,  ha 
kenyerét  meg  akarja  keresni. 

Hogy  ennek  a  foglalkozásnak  milyen  ter¬ 
mészetű  lesz  az  eredménye,  az  előre  várható. 
Az  Alpokon  innen,  ahol  az  épületen  magán 
az  építészet  és  szobrászat  formális  egységben 
van,  ott  át  kell  csak  venni  a  nagy  épület 
megfelelő  részeit,  méretekben  kicsinyíteni,  a 
benne  levő  szobrok  arányait  megállapítani,  s 
magától  készül  el  a  dekoratív  termék,  ame¬ 
lyen  az  építészet  és  szobrászat  összefüggése 
ugyanolyan  természetű,  mint  magán  az  épü¬ 
leten.  itt  a  dolog  egészen  máskép  áll.  Maga 
az  épület,  amelyből  a  formákat  átvehetik, 
téralkotó  jellegű,  míg  a  dekoratív  terméknek 
szükségkép  tömegszerinti  építménynek  kell 
lennie.  Tehát  az  épületből  átvett  formáknak  itt 
egészen  más  jelentőségük  is  lesz.  Ez  a  jelentőség 
azonban  nem  a  konstrukcióban  keresendő, 
mert  a  konstrukció  alapját  a  tömegek  statikai 
elrendezése  adja  meg.  Az  építészeti  formák, 
amint  azt  Burger1  helyesen  kiemeli  tisztán 
dekoratív  jellegűek,  minden  konstruktív  elem 
nélkül,  pedig  ép  a  construkció  az  az  eleme 
az  építészeti  tevékenységnek,  amely  a  szob¬ 
rászat  számára  organikus  helyet  biztosít. 

Ezekben  a  dekoratív  munkákban  sem  lehet 
tehát  az  építész  semmi  tekintettel  a  szobrá¬ 
szatra.  Természetes,  hogy  ép  ilyen  kevés 
gondot  fordít  a  szobrász  az  építészet  eset¬ 
leges  szükségleteire.  Minden  lelkifurdalás  nél¬ 
kül  jár  a  maga  individuális  útjain,  akkor  is, 

1  Burger  i.  m. 

ha  dekoratív,  építészeti  jellegű  termékekre 
helyeztetik  a  szobor,  s  épen  nem  hajlandó 
az  épület  kedvéért  a  formák  individualitásá¬ 
ból  bármit  is  engedni,  pedig  e  nélkül  szó  sem 
lehet  organikus  összefüggésről. 

Egyszóval  ez  röviden  azt  jelenti,  hogy 
építészet  és  szobrászat  egymástól  teljesen 
izolált  csapáson  halad  mindég,  még  akkor  is, 
ha  a  kettő  dekoratív  tárgyakon  együvé  kerül 
is.  Az  ilyen  feladatok  nem  az  olasz  művé¬ 
szeti  gondolkodás  természetéből,  sőt  ennek 
ellenére  tűzetnek  ki,  külső  initiativából,  a 
munkaadók  támasztotta  szükségletekből.  Az 
iparos  művész  a  tőkével  rendelkező  munka¬ 
adókkal  szemben  e  feladatok  elkészítésére  rá 
volt  utalva.  De  épen  ipari  szervezettségénél, 
s  a  munkaadóktól  társadalmi  helyzetéből  fakadó 
különböző  műveltségénél  fogva,  a  feladatok 
megoldásánál  egészen  saját  álláspontján  ma¬ 
rad.  Az  iparilag  szervezett  művészek  munkai 
kérdésekben  bizonyos  régi  hagyományokhoz 
ragaszkodó,  conzervativ  gondolkodást  fejlesz¬ 
tenek  ki  —  amely  a  művészek  különálló  — 
a  munkaadókétól  eltérő  iparos- műveltségénél 
fogva  —  megmarad  a  saját  maga  régtől  fogva 
megszokott  gondolkodás-módjánál. 

Mindennek  az  eredménye  pedig  az,  hogy  a 
dekoratív  műveken  is  építészet  és  szobrászat 
inorganikusan  áll  egymás  mellett.  Hol  az 
építészet,  hol  a  szobrászat,  sőt  egyes  esetek¬ 
ben  egyenesen  a  dekoráció  viszi  a  vezérsze¬ 
repet  az  egyes  dekoratív  termékeken,  a  ké¬ 
szítő  művész  egyéniségének  és  készültségének 
megfelelőleg.  Egy  időben  ebben  a  tekintetben 
a  legkülönbözőbb  természetű  művek  készül¬ 
hetnek.  Világos,  hogy  ilyen  esetben  az  építé¬ 
szet,  szobrászat  és  ornamentum  összefüggése 
nem  lehet  a  fejlődés  vizsgálatának  vezető 
szempontja.  Ellenkezőleg  —  s  ez  az  egész 
hosszú  okoskodás  végkonkluziója  —  a  három¬ 
fajta  elemet  egymástól  szét  kell  választani, 
mindegyik  fejlődését  a  dekoratív  termékek 
keretén  belül  —  s  pedig  e  termékek  összes 
fajait  kell  mindég  szem  előtt  tartanunk  — 
külön-külön  kell  pontosan  megállapítanunk. 
A  részek  összefüggésének  kérdése  az  egyes 
művészek  alkotásában  tisztán  személyes  jellegű 
sajátosság,  amelynek  a  fejlődés  egész  mene¬ 
téhez  kevés  köze  van. 

Az  előző  fejtegetésben  nyert  szempont, 
ha  fejtegetéseink  helyesek  voltak,  az  olasz 
dekoratív  művészet  tárgyalásánál  irányadó 
kell,  hogy  legyen.  A  történeti  tárgyalás  3 
nagy  fejezetre  kell,  hogy  szakadjon,  amelyek 
közül  az  első  a  dekoratív  művek  építészeti 
részének,  második  a  szobrászatinak,  a  harma¬ 
dik  az  ornamentális  rész  fejlődésének  szen¬ 
telendő. 

Az  alábbiakban  megkísértjük  az  anyagnak 
ilyen  elrendezését,  főkép,  hogy  elméletünk 
gyakorlati  alkalmazhatóságáról  meggyőződést 
szerezzünk.  Természetes,  hogy  az  áttekintés 
igen  rövid  és  vázlatos  lesz,  egyes  pontokon 
valósággal  rapszodikus  rövidségű.  Az  anyag¬ 
nak  ilyen  szempontból  való  összegyűjtése  és 
csoportosítása  még  nem  történt  meg,  e  sorok 
írója  a  szükséges  előmunkálatoknak  még  jó¬ 
formán  a  kezdetén  van,  s  így  végleges  ered¬ 
mények  megállapításáról  nem  lehet  szó.  Inkább 
tudományos  programm  akar  lenni,  amelynek 
értékéről  az  olvasó  ítéljen. 

* 

Már  említettük,  hogy  a  dekoratív  művé¬ 
szet  javarésze  a  15-ik  század  folyamán  a 
síremlékekre  esett.  Ezeknek  az  építészeti  formái 
nem  mind  egyformák,  de  nagyjából  egy  álta¬ 
lános  jellegéi  típus  állapítható  meg,  amely  a 
Marzuppini  és  Bruni  síremléken  látható  leg¬ 
világosabban  1  A  síremlék  lényeges  részét 
elől  nyitott  fülke  képezi,  amelyet  lent  kiszö- 
kellő  talapzat,  kétoldalt  két  pillér,  hátul  elzáró 
színes  táblákból  álló  fal,  s  fent  felkörív  hatá¬ 
rol.  Az  egyes  építészeti  részek  egymástól 
architektonikus  tömegeik  szerint  különválnak, 
s  egymással  szemben  önállóan  élő  architek¬ 
tonikus  tömegeket  képeznek,  amelyeknek  izo¬ 
lált  kialakítása  és  helyes  arányok  szerinti 
összeillesztése  képezi  a  művészi  feladatot.  A 
fülkébe  illesztetik  bele  a  sarkophag,  amely 
magában  szintén  egy  önálló  építészeti  test¬ 
tömeg  ;  arányai  szintén  a  többi  rész  arányai¬ 
tól  függenek. 

A  siremlék-forma  egésze,  amint  azt  sokszor 

1  Reprodukálva :  Sepulchral  Monuments  in  Italy 
Médiáéval  and  Cinquecentist  —  The  photographs  and 
descriptive  text  bei  Stephan  Thompson.  —  London 
1878.  V.  füzet  29.  és  30.  tábla. 


kiemelték, 1  tényleg  emlékeztet  egyben-más- 
ban  a  római  diadalívekre,  bár  az  egyes  ele¬ 
mek  itt  egészen  más  jelentőséget  és  alkal¬ 
mazást  nyernek.  Eredete  nem  is  erre  megy 
vissza.  Legrégibb  nyomai  a  régi  arcosoliumra 
mennek  vissza,  azokra  a  katakomba-falakba 
vágott  félköríves  fülkékre,  amelyeknek  víz- 
irányos  alaplapja  a  koporsónak  a  falba  való 
besűlyesztésére  szolgált.  A  fülkét  magát  fest¬ 
ményekkel  díszítették,  s  oltárokul  is  használ¬ 
ták.  Az  oltár  és  síremlék  fejlődése  ettől  fogva 
ugyanazon  a  csapáson  haladt.  Amikor  a  kata¬ 
kombába  való  temetkezés  után  a  temetkezési 
hely  a  templom  mellett  fekvő  temető  volt, 
lassan  kifejlődött  a  templom  külső  falához 
való  temetkezés.  A  síremlék  formája  szintén 
a  templom  falába  vágott  félkörives,  vagy  — 
a  13-ik  században  már  —  csúcsos  iv,  amelynek 
kivájt  alsó  határlapjába  a  sarkophagot  sülyesz- 
tették  bele,  hogy  a  besülyesztés  után  ismét  sima 
lappal  eltakarják.  Ezek  a  síremlékek,  az  ű.  n. 
avellumok  mind  sűrűbben  fordulnak  elő,  le¬ 
foglalják,  a  templom  egész  hosszanti  oldalát, 
sőt  az  Olaszországban  egyébként  ritka  hom¬ 
lokzat  sem  zárkózhatik  el  a  hosszanti  oldalak 
kialakúit  formája  elől,  amely  egymás  mellé 
helyezett  ívekből,  s  alattuk  álló  támasztékok¬ 
ból  áll,  amint  azt  a  firenzei  San-Miniato  temp¬ 
lom  homlokzata  szépen  példázza,  ahol  az 
avellum  -  gondolat  felhasználása  homlokzat¬ 
alkotási  célokra  a  legfinomabb  művészettel 
van  megvalósítva.2 

A  síremlék  a  templom  külsejéből  a  temp¬ 
lom  belsejébe  vonul,  amikor  a  13-ik  századtól 
kezdve  a  templom  belsejébe  való  temetkezés 
mind  általánosabb  jellegű  lett.  Lényegében 
véve  a  templom  külsejében  alkalmazott  avel¬ 
lum  formát  bevitték  az  épület  belsejébe,  ahol 
azonban  a  megszokott  forma  a  helyzetnél  fogva, 
amelybe  került,  nem  egy  változásra  volt  kény¬ 
telen.3  Megtartják  a  félköríves  (egyes  esetek- 

1  Burckhardt :  Geschichte  dér  Renaissance  in  Italien. 
Burckhardt-Bode :  Cicerone. 

3  Arcosoliumokat  és  avellumokat  repr.  1.  Burger 
i.  m.-ban,  Kraus  és  Schultze  Keresztény  archeológiájában 
—  és  Venturi  I— II.  kötetében. 

!  A  tárgyalás’  sok  ponton  eltér,  sőt  némelykor  egye¬ 
nesen  ellenkezik  Burgerével.  A  dolog  közelebbi  meg- 
okolásáról,  valamint  Burger  álláspontjának  a  cáfolatáról 
egyelőre  le  kell  mondanunk. 

ben  itt  is  csúcsos  ívű)  fülkét,  csakhogy  ezt  a 
fülkét  nem  vághatják  be  magába  a  templom 
falába  az  épület  belsejében  —  mert  a  falmeg¬ 
tartás  egyik  alapsajátossága  az  olasz  építé¬ 
szetnek,  hanem  külön  ki  kell  faragniok  s  a 
falhoz  illeszteniük  a  síremléket.  Természetes, 
hogy  ha  a  fülke  nem  a  falba  van  vágva,  nem 
lehetséges  az  sem,  hogy  a  sarkophagot  a 
fülkét  alul  elzáró  alapsíkba  vágott  lyukba 
tüntessék  el.  így  egy  építészeti  elem  helyett, 
amint  eddig  volt  az  avellumoknál,  kettő  ala¬ 
kult,  —  a  sarkophag  s  fölötte  a  félkörív.1 

1  Ugyanez  a  forma  ciboriumokon  is  mutatkozik, 
csakhogy  a  ciborium  teljesen  szabadon  áll,  négy  oldalról 
vannak  az  oszlopok  és  félkörívek  elhelyezve,  s  az  ívek 
mennyezetté  összefoglalva. 

Mindkettőt  a  falhoz  kell  illeszteni,  és  pedig 
természetesen  egymás  fölé.  így  alakúit  ki  ma¬ 
gából  a  feladat  természetéből  kifolyólag  a 
templom  belsejében  levő  síremlék  legelső 
építészeti  típusa,  amely  a  sarkophagból  s 
egy  föléje  mennyezetként  elhelyezett  félkörű 
ívből  áll.1  Igaz  ugyan,  hogy  mind  a  kettőt, 
a  sarkophagot  ép  úgy,  mint  a  mennyezetet 
szilárdan  meg  lehet  a  falhoz  erősíteni,  mind¬ 
azonáltal  a  két  nagy  egynuás  fölé  helyezett 
tömeg  legalább  látszólag  kevés  biztonságban 
van.  A  sarkophagot  konsolokra  állítják,  a 
mennyezetet  meg  a  sarkophaggal  próbálják 
összekapcsolni,  nem  sok  sikerrel.  A  legnehe- 

1  L.  Burger  i.  m. 

zebb  feladat  azonban  nem  is  a  sarkophag, 
hanem  a  sokkal  nagyobb  tömegű  mennyezet 
szilárdsági  látszatát  előidézni.  Szerencsére  erre 
a  célra  önként  kínál  módot  az  épület  belseje, 
ahol  a  mennyezettel  megegyező  félköríves 
forma  nem  tartozik  a  ritkaságok  közé,  mert, 
hisz  amint  tudjuk,  a  hajókat  egymástól  el¬ 
választó  oszlopokon  a  hosszanti  gádorfal  men¬ 
tén  végig  mindenütt  félkörívek  nyugszanak. 
Önként  kínálkozik,  hogy  a  félkörű  mennyezet 
alá  oszlopokat  helyezzenek  el,  amint  hogy 
magában  az  épületben  is  oszlopokat  láttak 
az  ívek  alatt.1  A  mennyezet,  ha  alatta  két¬ 
oldalt  oszlopok  vannak,  félig-meddig  fülkére 
emlékeztet,  amely  az  oszlopokkal  együtt  egész 
a  templom  padlójáig  nyúlhat,  s  így  a  sarko- 
phagot  magába  fogadhatja  —  lent  a  padlózaton, 
s  így  nem  forog  fenn  többé  annak  a  szük¬ 
sége,  hogy  a  sarkophag  külön  konsolokon 
nyugodjék.  Rendesen  a  két  oszlop  alá  egy 
széles  talapzatot  tesznek,  amely  az  egész  épít¬ 
ménynek  alapúi  szolgál,  s  amefyen  a  sarkophag 
is  nyugszik.  így  alakul  ki  a  XIV.  századi  sír¬ 
emlék,  amelynek  lényeges  részét  egy  széles 
kiugró  talapzat,  rajta  álló  két  oszlop,  s  ezen 
nyugvó  mennyezet  képezi.  A  mennyezet  alatt 
a  sarkophag  foglal  helyet.2  A  típus  kiala¬ 
kulása  után  az  egyes  részletek  változnak, 
oszlop,  mennyezet,  sarkophag  formája  az 
egyes  esetekben  eltérő. 

A  fejlődés  azonban  itt  sem  áll  meg.  A 
XIV.  században  kialakult  forma  is  számos 
jegyet  tartalmaz,  amely  a  művészeti  feladat 
meg  nem  oldottságát  mutatja,  s  ennek  a  meg¬ 
oldása  felé  törekednek  a  művészek.  A  meny- 
nyezet  most  már  elég  szilárdnak  látszik,  de  a 
támaszték  és  a  mennyezet  formája  között 
határozott  dissonantia  mutatkozik.  Az  oszlop 
feje  ugyanis  jóval  kisebb  keresztmetszetű, 
mint  a  mennyezet  talpa,  s  ennek  következ¬ 
ménye,  hogy  a  támaszték  csak  a  mennyezet 
egy  része  alá  igazodik,  míg  a  többi  rész  tel¬ 
jesen  a  levegőben  látszik  lógni.3  Az  építészeti 

1  Thompson :  Sepmlchral  Monuments.  —  II.  tábla 
—  Cerchi  síremlék. 

2  X.  Gergely  pápa  síremléke.  Thompson  i.  m.  1.  tábla. 

3  Venturi :  Storia  deli’  arte  italiana  IV.  kötet  Fig. 
380.  Nino  Pisano  :  Cavalcanti  síremléke  —  egy  nagyon 
késői,  de  igen  jellemző  példája  ennek  az  állapotnak,.. 

dissonantiát  elébb  dekoratív  részletek  felhasz¬ 
nálásával  akarják  megszüntetni,  helyesebben 
azáltal,  hogy  a  képzeteket  más  természetű 
társulásra  indítják,  a  figyelmet  az  építészeti 
dissonantiától  elterelni  törekszenek.  A  talap¬ 
zat  két  oszlop  és  mennyezet  egy  fülkére 
emlékeztető  részt  képez,  s  ez  nagyon  emlé¬ 
keztet  arra  a  fülkére,  amelyben  a  halott  ren¬ 
desen  még  életében  nyugodni  szokott  s  amely¬ 
ben  a  ravatalt  is  nagy  ünnepségek  között 
elhelyezték.1  Hozzájárult  az  a  körülmény, 
hogy  amióta  a  síremlék  az  épület  belsejébe 
jött,  a  szobrászat  részt  követel  magának  a 
síremlék  díszítésében,  s  legelőbb  is  a  sarko- 
phagon,majda  külön  hulla-ágyon  nyugvó  halott 
alakját  fejleszti  ki.  A  halott  alakja  a  síremlék 
fülkeszerű  belső  részében  elhelyezve  —  fölötte 
a  mennyezettel,  egészen  arra  a  mennyezetes 
ágyra  emlékeztette  a  művészt,  amelyet  az  elő¬ 
kelők  lakásában  mindennap  láthatott.  Mint¬ 
hogy  a  ravatalt  is  épp  ilyen  helyen  állították 
fel,  ennek  következtében,  tekintetbe  véve  álta¬ 
lában  a  művészeti  fejlődés  realisztikus  törek¬ 
véseit,  eléggé  közeleső  volt,  ezt  a  gondola¬ 
tot  a  síremlékeken  kifejleszteni.  A  mennyezetes 
ágy  lényeges  része  volt  a  függöny,  s  így  a 
síremlékeken  ez  is  megjelenik.  A  függöny  — 
a  XV.  századi  síremlékek  állandóan  jelenlévő 
eleme  lesz,  s  ez  a  nevezetes,  mindig  úgy 
helyeztetik  el,  hogy  az  oszlop  és  mennyezet 
találkozási  pontja  lehetőleg  el  legyen  takarva. 
De  ha  eltakarva  nincs  is.  akkor  is,  azáltal, 
hogy  —  a  függöny  révén  —  az  építészeti  rész¬ 
től  a  szobrászati  és  ornamentális  rész  felé 
fordul  a  figyelem,  s  végül  is  hangulati  és 
tartalmi  elemek  jutnak  uralomra,  az  építészeti 
dissonantia  nem  bántja  a  szemet.2  A  meg¬ 
oldás  azonban,  épen  mert  az  építészeti  képze¬ 
tek  tisztán  építészetiekkel  állanak  képzettársí¬ 
tási  kapcsolatban  az  alkotó  művésznél,  nem 
tekinthető  véglegesnek.  A  megoldást  tovább 
is  keresik,  s  pedig  abban  az  irányban,  hogy 

1  Burger  részletesen  tárgyalja  az  ünnepélyes  szertar¬ 
tásokat. 

2  A  függöny  nem  ugyan  ezen  a  helyen,  de  hasonló 
célzattal  fordul  elő  egy  igen  korai  síremléken  :  Giovanni 
Pisano  művén,  XI.  Benedek  pápa  síremlékén.  Thompson 
V. — VI.  tábla.  A  XV.  századiak  közül  Donatello  :  XXIII. 
János  síremléke  és  Brancacci  síremlék. 

a  támasztékot  és  mennyezetet  formailag  össz¬ 
hangba  hozni  törekszenek.  A  mennyezet 
keresztmetszete  természetesen  nem  változha¬ 
tó  úgy,  hogy  a  támasztékul  szolgáló  oszlop¬ 
törzs,  vagy  fő  köralakú,  vagy  négyzetes 
keresztmetszetét  vegye  fel.  A  XV.  században 
a  monumentális,  főkép  a  világi  épületek  min¬ 
tájára  az  oszlopot  négyzetes  pillér  váltja  fel 
a  síremlék  mennyezete  alatt.  A  formaátvétel 
a  XIII.  században  is  a  monumentális  épületből 
történt,  így  természetes,  hogy  a  monumen¬ 
tális  építészet  formai  alakulása  most  is  megérez¬ 
teti  hatását.  Miután  az  oszlop,  mint  támaszték 
eltűnt,  s  helyét  a  pillér  foglalta  el,  azonnal 
kínálkozott  a  megoldás.  A  pillért  négyzetes 
oszlopból  egyszerűen  a  fal  felé  egész  szélessé¬ 
gében  tovább  építvén  téglaidommá  kell  ala¬ 
kítani,  s  akkor  az  orom  és  támaszték  találkozási 
pontján  —  a  kettő  keresztmetszete  teljesen 
egyforma  lesz,  s  az  építészeti  dissonantia  tel¬ 
jes  megoldást  nyer.  A  megoldatlanságot  palás- 
toló  függönyre  nincs  többé  szükség,  eltűnik, 
s  kialakul  még  a  XV.  században  a  síremlék  új 
típusa,  amely  lent  talapzattal,  oldalt  két  pillér- 
szerűen  végződő  oldalfallal,  fent  félköríves 
mennyezettel,  hátul  határoló  fallal  elzárt  fülke. 
Magától  értetődik,  hogy  az  egyes  építészeti 
részeket  egymástól  el  kell  választani ;  a  talap¬ 
zatot  kétoldalt  erősen  kiszöktetik,  a  pilléreket 
a  mennyezettől  egy  közbeiktatott  taggal  választ¬ 
ják  el,  s  minden  egyes  részt  egészen  az  illető 
tag  építészeti  tendenciájának  megfelelő  orna- 
mentummal  látják  el,  amint  azt  Marzuppini 
vagy  Bruni  említett  síremlékén  láttuk.1 

Az  egész  fejlődésmenet,  mint  láttuk,  egy¬ 
másból  természetesen  következő  fázisokból 
alakul.  Mikor  a  dekoratív  művészetek  a  temp¬ 
lom  belsejébe  bevonúlnak,  akkor  új  formai 
kérdések  megoldása  kerül  elő,  amelynek  a 
megoldására  önként  kínálkozik  az,  ami  az 
épület  belsejében  állandóan  szembetűnik.  A 
félköríves  mennyezethez  átveszik  az  épületből 
a  hajókat  elválasztó  gádorfal  hosszanti  ívei 
alatt  álló  oszlopokat.  Ez  az  elem  azután  — 
módosulásokkal  ugyan,  de  állandóan  jelenlevő 
eleme  lesz  a  dekoratív  építménynek.  Nagy 
különbség  van  azonban  a  között  a  feladat 

1  Bruni  síremléke.  —  Thompson  27 — 28.  tábla. 


között,  amelyet  a  támaszték  itt  és  ott  teljesít, 
s  ezt  a  különbséget  nem  szabad  szem  elől 
téveszteni,  mert  a  szerep  természete,  amelyet 
a  támaszték  a  síremléken  betölt,  a  síremlé¬ 
kek  fejlődése  szempontjából  rendkívül  ne¬ 
vezetes. 

Az  épület  belsejében  az  oszlopoknak,  vagy 
pilléreknek,  a  melyek  a  hajókat  egymástól 
elválasztják,  konstruktív  jelentőségük  van,  a 
felettük  végighúzódó  gádorfalát  tartják  a  közép¬ 
hajónak  A  szerkezeti  szerep  a  támaszték 
formáiba  bizonyos  állandóságot  és  szabatos¬ 
ságot  visz  be.  Ezeken  a  dekoratív  munkákon 
a  támasztékoknak  nincs  statikai  jelentőségük. 
A  sarkophag  és  mennyezett  magukban  is 
megállanának,  s  a  szem  pusztán  a  szilárd¬ 
sági  látszat  kedvéért  óhajtja.  Világos,  hogy 


EGY  SZEGEDI  TEMPLOM  TERVE 
FÖLDSZINTI  ALAPRAJZ 
GOLL  ELEMÉR  MŰVE 


18* 


2  ül 


Kenczler  Húgó 


itt  a  támasztékokkal  tetszése  szerint  bánhat 
el,  a  formákban  a  legnagyobb  változatosságot 
és  szabatosságot  engedheti  meg  magának  a 
művész.  Az  építmény  többi  része  sincs  sem¬ 
miféle  általánosabb  jellegű  építészeti  elvnek, 
sem  téralkotó,  sem  konstruktív  jellegűnek 
alávetve.  Ennélfogva  az  építmény  minden 
egyes  része  nagy  változatosságra  és  formai 
szabadságra  képes.  Az  egyes  részek  nem 
következnek  építészetileg  egymásból,  a  részek 
között  semmi  egységes  logikai  kapocs  nincs, 
minden  rész  szabadon  alakulhat.  Ennek  a 
következménye,  hogy  nem  az  építmény  egésze 
áll  mindig  az  alkotó  művész  tudatelőterében, 
hanem  igen  sokszor  minden  egyes  részlet 
külön-külön.  így  megvan  az  alkotmányok 
természetében  a  csírája  annak  a  fejlődésnek, 
amely  későbben,  amikor  a  kellő  alkalom  arra 
megérkezik,  tényleg  be  is  következik :  az 
nevezetesen,  hogy  egyes  építészeti  részek 
mások  rovására  nagy  mértékben  kifejlődnek.1 2 

Az  alkalmat  erre  a  fejlődésre  a  szobrá¬ 
szat  adja  meg.  Okokból,  melyekre  most  nem 
térhetünk  ki,  a  síremléken  elhelyezett  szob¬ 
rok  mennyiség  és  méretek  tekintetében  gyara¬ 
podnak.  A  szobrászat  a  sarkophag  körül 
csoportosul  első  sorban,  —  már  tartalmánál 
fogva  is,  továbbá  a  félkörű  ív  mezejében. 
Mindkettő  a  fülkébe  esik.  Ennélfogva  a  fülke 
jóval  tágulni  kénytelen,  jelentőségben  nagyot 
nyer,  s  jobban  kiemeltetik.  A  fülkét  határoló 
két  pillér  erősebben  ugrik  ki,  s  az  építmény 
felül  magas  attikát  kap.  Rendesen  a  fülkék 
száma  is  a  dús  szobrászat  miatt,  a  számos  alle¬ 
gorikus  és  történeti  alak  elhelyezésére  meg¬ 
szaporodik  :  egy  helyett  három  lesz.'3  A  kö¬ 
zépső  jelentőségben  a  legnagyobb,  jóval 
magasabb  és  szélesebb  az  oldalsóknál,  archi- 
tektonikusan  is  sokkal  jelentékenyebb,  hatal¬ 
mas,  oszloppal  díszített  pillérek  határolják 
kétoldalt,  külön  kiszökellő  talapzaton  állanak, 
magas  attikával  bírnak  s  azon  segmentum 
alakú,  vagy  háromszögletes  orom  nyugszik. 
Az  oldalsó  fülkék  a  háttérben  vannak,  lapo¬ 

1  Minő  da  Fiesole  síremlékein  és  oltárain  már  érezni 
ezt  a  törekvést. 

2  L.  Andrea  Sansovino  síremlékeit :  Schönfeld  :  Sanso- 
vino  und  seine  Schule.  —  Hans  Semper  :  Hervorragende 

sabbak,  kevésbbé  mélyek,  alacsonyabbak  és 
keskenyebbek.  Az  egész  építmény  minden 
részén  mégis  egyforma  magas,  mert  a  középső 
fülke  túlemelkedő  részének  megfelelő  helyét 
rendesen  sima  vagy  domborúművel  díszített 
lappal  töltik  ki.  Az  egész  építmény  három 
részből  áll,  amelyek  közül  egy  tömegénél 
fogva  határozottan  uralkodó  jellegű,  míg  a 
másik  kettő  egészben  véve  háttérbe  szorul. 
A  három  rész  között  semmi  egység  nincs, 
a  középső  tömeg  uralkodó  jellege  dacára 
nincs  lezárva,  az  oldalsók  háttérbeszorulása 
a  középsővel  szemben  különös  dissonantiát 
mutat,  amelyet  fokoz  még  a  szobrászatnak 
olyan  elhelyezése,  hogy  a  nagyobb  középső 
helyre  állítják  a  tartalmilag  és  formailag  jelentős 
alakokat,  s  az  oldalsó  részt  a  szobrászat  is 
meglehetősen  elhanyagolja. 

Ez  a  fejlődési  folyamat  csak  a  XVI.  szá¬ 
zad  második  felében  következik  be,  s  már  a 
barokképítés  idejére  esik.  A  gyökere  azonban 
visszanyúlik  a  XV.  századra.  Az  építészet 
tömegszerinti,  de  nem  konstruktív,  hanem 
dekoratív  jellegű ;  az  egyes  részeknek  nincs 
statikai  funkciójuk,  ennek  következtében  sza¬ 
badon  alakulhatnak  a  mi  tetszésünk  szerint. 
Ez  teszi  lehetővé,  hogy  a  szobrászat  beavat¬ 
kozására  egyik  építészeti  rész  a  másik  rová¬ 
sára  fejlődjék  ki.  Egyszóval  az  építészeti 
rész  (szerkezetellenes)  dekoratív  jellege  egye¬ 
nesen  magában  rejti  már  az  egyoldalúságot 
az  építészeti  tömegek  elhelyezésében,  amivel 
bizonyos  tendenciózusság  kerül  be  az  építé¬ 
szeti  részbe,  ami  megint  mozgási  képzetek¬ 
kel  való  társulást  idéz  elő  - —  ez  pedig, 
Wölflin  szerint1  egy  jelentésű  az  építészet¬ 
ben  a  festőiséggel.  A  XV.  század  formáiból 
így  szükségkép  származik  az,  amit  barokknak 
nevezünk.3 

Ugyanerre  az  eredményre  fogunk  jutni  a 
szobrászati  rész  fejlődésének  a  vizsgálatánál 
is.  A  legrégibb  síremlékek  minden  szobrá¬ 
szati  részt  nélkülöznek ;  a  katakombák  arco- 
soliumai  festészeti  dísszel  vannak  ellátva. 
Csak  az  antik  jellegű  s  formailag  egészen 

1  Wölflin:  Renaissance  und  Barock.  S  15.  ff. 

2  Wölflin  a  barokk  eredetét  más  alapon  magya¬ 
rázza. 

az  antik  művészet  keretébe  tartozó  sarkopha- 
gok  képeznek  kivételt.1  Később  —  előbb  orna- 
mentális,  majd  figurális  szobrászatot  vesz  fel 
a  síremlék.  Amikor  a  síremlék  a  templom 
belsejébe  bevonul,  akkor  indul  meg  a  szobrá¬ 
szati  dísz  erősebb  gazdagodása.  Természetes, 
hogy  a  szobrászat  az  építészet  adta  keretben 
helyezkedik  el,  mindenekelőtt  a  sarkophagon 
az  elhunyt  alakja,  a  félkörű  ívben  Mária 
domborműalakja  —  medaillon  —  mellkép¬ 
ben  s  két  angyal  helyeztetik  el.  Ezen  kívül 
több-kevesebb  szobor  magának  az  építmény¬ 
nek  az  organikus  részein  foglal  helyet  —  mit 
sem  törődve  a  dekoratív  építészet  formai 
életének  érvényesülésével.  Általában  a  fejlő¬ 
désmenet  az,  hogy  a  kor  előrehaladásával  a 
szoborművek  mennyiség  tekintetében  folyto¬ 
nos  gyarapodásban  vannak.  Elébb  pusztán 
ornamentális  jellegű  szobrászat  látható  az 
emlékeken,  már  a  XIII.  században  a  figurá¬ 
lis  dísz  nagy  méreteket  ölt.  A  síremlékeken 
a  halott  alakján  kívül  Mária  és  az  ő  kíséreté¬ 
ben  angyalok,  sőt  magának  az  Úrnak  az 
alakja  is  megjelenik.  A  XIV.  században 
ezekhez  gyászoló  alakok,  a  XV-ben  feliratot 
és  virágfűzéreket  tartó  gyermekek,  s  aXVI-ban 
allegorikus  alakok  csatlakoznak. 

Az  alakok  ugyanazt  a  fejlődésmenetet 
mutatják,  amelyet  a  szobrászat  általában,  hisz 
a  szobrászati  termelés  legjavarésze  a  deko¬ 
ratív  munkák  keretén  belül  játszódik  le,  s 
annál  a  függetlenségnél  fogva,  amelyet  a 
szobrászat  az  építészettel  szemben  a  fejlődés 
egész  folyamán  át  szakadatlanul  élvez,  semmi 
különbség  a  dekoratív  szobrászat  s  az  egyéb 
szobrászati  termelés  közt  nem  áll  fenn.  A 
XII.  században,  s  a  XIII.  század  első  felében 
lassan  meghódítják  a  szobrászatot  technikai¬ 
lag:  megtanulnak  alakokat  faragni,  s  a  kép¬ 
zeletükben  élő  képzeti  formáknak  valóságos 
plasztikai  formákat  adni.  Nagyon  nevezetes  a 
fejlődésre  nézve  az,  amit  különben  nem  szok¬ 
tak  eléggé  kiemelni,  hogy  ez  a  művészet 
első  sorban  —  eredeténél  és  rendeltetésénél 
fogva  (keresztény  művészet)  tartalmi  jellegű. 
Ez  annyit  jelent,  hogy  konkrét  tartalom  ábrá¬ 
zolására  törekszik :  bibliai  jeleneteket  —  álta- 

1  L.  Kraus  i.  m.  I.  és  Venturi  i.  m.  I.  kötetét. 


kínosabban :  történeti  tárgyak  előállítását  tartja 
szem  előtt.  Ennek  következtében  egészen  más 
módon  és  egészen  más  irányban  fejlődik, 
mint  a  görög  szobrászat.  Nem  a  jelensé¬ 
get  általában  tartja  szem  előtt,  az  emberi 
alaknak  formák  és  arányok  tekintetében 
minél  szabatosabb  visszaadására  törekszik 
—  hanem  egy  határozott  cselekvény  elő¬ 
állítását  tartja  szem  előtt,  amelyben  az 
egyes  alak  formailag  és  kifejezés  tekintetében 
a  cselekvény  egészének  alá  van  rendelve.  De 
a  cselekvény  jellemző  kifejezése  érdekében 
az  alakok  kialakításában  az  alakok  egyéni 
kifejezőképessége  lesz  a  művész  vezető 
gondolata.  Nem  általános  formai  szépségek, 
kánonok  előállítása  a  vezető  szempont,  hanem 
az  individuumnak  olyan  természetű  előállítása, 
hogy  az  egyénnek  a  cselekvésben  való  rész¬ 
vétel  megszabta  pillanatnyi  lelki  és  testi  álla¬ 
pota  határozottan  érvényesüljön.  Ez  a  törek¬ 
vés  a  legnagyobb  mértékben  kongruál  az 
itáliai  szobrászat  egész  fejlődési  folyamán 
végighúzódó  évezredes  alapsajátossággal,  ame¬ 
lyet  bevezető  fejtegetésünkben  individualitásra 
való  törekvés  neve  alatt  foglaltunk  össze. 

A  szobrászati  művek  cselekvényt  ábrázoló 
temészete  —  megszabja  az  egyes  alakok  ki¬ 
alakításában  a  művészeti  alapgondolatot  s 
ezzel  együtt  a  fejlődést  is.  A  szobrászati 
fejlődés  kezdetén  a  technikai  nehézségek 
miatt  a  formák  pongyolák,  az  arányok  hely¬ 
telenek.  A  fejlődés  a  cselekvés  jellemzetessége 
érdekében  folytonosan  szabatossabbá  teszi  a 
formákat  és  helyesebbé  az  arányokat.  Másik 
nevezetes  dolog,  hogy  a  cselekvés  ábrázolása 
bizonyos  pillanatnyi  helyzet  kifejezését  fel¬ 
tételezi  szükségkép.  Már  Lessing  rámutatott 
arra,  s  ez  azóta  átment  a  köztudatba,  hogy 
az  ábrázoló  művészetek  a  cselekvényt  nem 
tudják  successiv  momentumokban  előadni.  A 
folyamatos  elbeszélésben  is  simultán  jelenetek 
állanak  egymás  mellett,  amelyek  mindegyike 
a  cselekvény  egy-egy  pillanatnyi  fázisát  mutatja. 
Minden  egyes  jelenetben  a  cselekvény  részt¬ 
vevői  olyan  helyzetben  kell  hogy  elénk  tűn¬ 
jenek,  amely  helyzet  az  esemény  pillanatnyi 
jellegének  tökéletesen  megfelel.  Csakis  akkor 
látszanak  a  cselekvény  tényleges  végrehajtói¬ 
nak.  így  nemcsak  határozott  egyént  állítanak 

elő  az  olasz  szobrászatban,  hanem  az  egyén 
testi  és  lelki  állapotában  a  pillanatnyi  helyzet 
visszaadására  törekszenek.  Természetes,  hogy 
ez  nem  sikerül  egyszerre;  fokozatosan,  lassan 
következik  be,  s  a  dolog  természeténél  fogva 
a  technikában  elért  vívmányokkal,  a  forma 
kezelésében  fokozatosan  gyarapodó  ügyesség¬ 
gel  párhuzamosan  halad.  A  XV.  század  erős 
természettanulmányozása  végül  teljesen  be¬ 
fejezi  a  vívmányt  —  s  a  portraitszobrá- 
szatban  egyenesen  oda  jut,  hogy  nemcsak  az 
egyént  egy  bizonyos  határozott  fizikai  és 
lelki  állapotban  tűnteti  fel,  hanem  szántszán¬ 
dékkal  olyan  fiziognomiai  kifejezést  választ, 
amely  egy  egészen  esetleges  jellegű  kedély¬ 
állapotnak,  véletlen  hangulatnak  felel  meg. 

A  további  fejlemények  gyökerei,  amint  az 
építészetnél  is  láttuk,  úgy  itt  is  a  művészeti 
gondolkodás  alapsajátosságaiban  keresendők. 
A  cselekvés  jellemző  kifejezése  vezeti  a  mű¬ 
vészeket,  a  művészet  tartalmi  jellegű,  a  tar¬ 
talom  pedig  mindég  általános  érvényű,  sőt  a 
XIII. — XIV.  század  folyamán  igen  gyakran 
szimbolikus  jellegű  is.  A  cselekvényábrázo- 
lás,  mint  láttuk  a  pillanatnyi  helyzet  kifeje¬ 
zésre  juttatásának  kedvez,  a  pillanatnyiság 
fokozatos  gyarapodása  pedig  az  esetleges 
jegyek  ábrázolására  vezet,  ami  a  tartalom¬ 
ban  megkívánt  általános  érvénnyel  nem  egyez¬ 
tethető  össze.  A  tartalom  általános  érvényű- 
ségének  a  kívánalmai  miatt  a  művész  keresni 
fogja  a  pillanatnyi  helyzeten  belül,  amelyet  az 
olasz  individuális  és  cselekvényt  ábrázoló  ter¬ 
mészetű  művészet  már  megteremtett,  azokat 
a  kifejezési  formákat,  amelyek  általános  tar¬ 
talmi  jegyek  ismertető  jegyeit  foglalják  ma¬ 
gukban.  Ez  a  sajátossága  az  olasz  szobrá¬ 
szatnak  tulajdonképen  a  fejlődés  egész  folyamán 
át  mindég  megvan.  De  határozottan  és  dön- 
tőleg  csak  akkor  lép  fel,  amikor  a  XV.  szá¬ 
zad  végén  az  individualizmus  és  pillanatnyiság 
az  általános  művészeti  naturalizmus  révén 
az  esetlegességek  ábrázolásához  vezette  a 
szobrászatot.  Ennek  a  sajátosságnak  a  folyo¬ 
mánya  volt  legalább  részben  a  domborúmű- 
nek  lassú,  de  fokozatos  háttérbe  szorulása,  a 
teljes  szoboralakok  előtérbe  nyomulása,  ezzel 
együtt  a  testiség  határozottabb  kifejezésre 
juttatása,  lendületes,  sokat  mondani  akaró  moz¬ 


dulattal,  jelentékenyen  megnövekedett  testtel, 
óriási  méretekkel,  s  az  alak  arányainak  az 
általános  tartalom  érdekében  esetleg  erősza¬ 
kos  megváltoztatásával.  így  keletkezik  a 
XVI.  század  folyamán  azokból  az  általános 
feltételekből,  amelyek  az  egész  olasz  szobrá¬ 
szat  művészeti  fejlődésének  alapját  teremtik 
meg,  az,  amit  barokk  szobrászatnak  nevezünk, 
s  amely  végül  az  olasz  szobrászat  teljes  for¬ 
mai  hanyatlásához  is  elvezet. 

Nagyon  érdekes  az  ornamentum  szerepe 
is.  Aliiig  a  figurális  szobrászati  dísz  a  deko¬ 
ratív  művekről  hiányzik,  addig  az  ornamen¬ 
tum  az  építmény  kizárólagos  kiegészítője,  s 
a  díszítés  tekintetében  egészen  önálló  jellege 
lesz.  A  szobrászati  dísz  fellépésével  szerepe 
lényegesen  megváltozik. 

A  művészeti  termelés  egyik  gyökere  a 
díszítő  kedv,  s  minden  művészben  jókora  adag 
díszítő  kedv  van  kifejlődve.  Az  építészet  és 
szobrászat  inorganikus  összeillesztése  az  épí¬ 
tészeti  és  szobrászati  képzetek  izolatiojából 
szükségkép  következik,  de  a  dekoratív  mű 
elkészülése  után,  miután  a  külön  elkészült  ré¬ 
szeket  összeillesztették,  az  inorganikus  össze¬ 
függést  a  dekoratív  érzék  művészetileg  fogyaté¬ 
kosnak  találja.  Ennek  az  összefüggéstelenség¬ 
nek,  ennek  az  antidekorativizmusnak  a  meg¬ 
szűntetésére  a  dekoratív  termékeken  alkal¬ 
mazza  az  ornamentumot.  Az  ornamentum  még 
mindég  bőséges  ;  az  épület  minden  részén  elő¬ 
fordul,  kiemeli  s  egymással  összekapcsolja  az 
építészeti  részeket,  kitölti  az  üregeket,  pótolja 
a  hézagokat,  nagy  mennyiségénél  fogva  a 
hatás  lényeges  részévé  válik,  s  az  által,  hogy 
az  építészeti  résszel  lép  kapcsolatba,  ellen¬ 
súlyozza  a  szobrászatot.  Azonkívül  még  egy 
feladatra  vállalkozik,  a  falat  hozza  organikus 
összefüggésbe  a  falhoz  támasztott  dekoratív 
termékkel.  A  Marzuppini -síremléken  látszik 
az  ornamentumnak  ez  a  kiegyenlítő  szerepe  a 
legérdekesebben.  A  magas  talapzat  szélén 
álló  két  puttót,  amelynek  semmi  architektoni- 
kus  elem  nincs  az  elhelyezésében,  a  sarko- 
phag  végtelenül  finom  formái  ellensúlyozzák, 
a  halott  alakjával  szemben  a  hulla-ágy  deko¬ 
rációja,  a  finom  hajtékokban  elrendezett  kendő 
van  a  mérlegen  ;  a  Madonna  és  a  két  angyal 
az  ívmezőben  —  mert  domborművek  mé- 

lyen  fekszenek,  tehát  nem  tolakszanak  az 
érvényesülés  előterébe,  csak  egyszerű  keretbe 
vannak  foglalva,  mig  fent  a  pillérek  feje  fölött 
a  félkörű  ívek  talpának  a  szélén  álló  két 
karcsú,  magas  gyermek,  annak  a  hatalmas, 
nagy  koszorúnak  a  súlya  alatt  görnyede- 
zik,  amelyik  a  síremléket  a  falhoz  kapcsolja 
hozzá. 

Az  ornamentumnak  ez  a  látszólagos  ki- 
egyenlítésre  való  törekvése  nem  mindig  jár 
egyforma  sikerrel,  s  csak  a  legritkább  eset¬ 
ben  jut  el  olyan  magaslatra,  mint  a  Marzup- 
pini-síremléken.  Igaz,  hogy  a  helyzete  ebben 
a  tekintetben  nagyjában  véve  folyton  nehe¬ 
zedik.  A  szobrászat  jelentőségben  még  csak 
ezután  kezd  igazán  gyarapodni,  s  ezután 
növekszenek  meg  az  alakok  méretekben  is 
tetemesen.  Az  építészet  egyes  részei  is  ezután 
különülnek  el  egymástól  határozottan,  s  csak 
ezután  fejlődnek  az  egyes  építészeti  tömegek 
nagyobb  mértékben  más  tömegek  rovására. 
Az  építészet  maga  a  dissonantiának,  a  moz¬ 
gásnak  a  jegyében  él  a  XVI.  században,  s  a 
szobrászat  elhelyezkedésénél,  méreteinél,  s 
kifejezésénél  fogva  nagyban  fokozza  a  dis- 
sonantiát.  A  XVI.  század  második  felében 
ez  a  dissonáns  jelleg  egyenesen  divatos  formája 
a  dekoratív  művészetnek.  Ilyen  körülmények 
között  az  ornamentum  is  feltétlenül  elveszíti 
azt  a  kiegyenlítő  szerepét,  amelyet  a  XV. 
században  betölteni  akart.  De  ezzel  elveszíti 
a  létjogosultságát  —  mert  hisz  a  díszí¬ 
tés  fogalmánál  fogva  ezt  a  kiegyenlítő  és 
kiegészítő  feladatot  van  hivatva  teljesíteni. 
A  XVI.  század  folyamán  az  ornamentum 
mennyiségileg  folyton  csökken,  s  végül  csakis 
a  pilléreket  tagoló  pilasterek  mezőjére  —  s 
az  egyes  párkányok,  pillér  és  oszlopfők,  címe¬ 
rek  díszítésére  szorítkozik.1 

Ezzel  együtt  jár  az  ornamentum  formális 
átalakulása  is,  amint  azt  Burger  is  igen  he¬ 
lyesen  felismeri,  anélkül,  hogy  az  ornamen¬ 
tum  változásának  általunk  vázolt  okára  — 
szerepének  a  természetére,  s  ennek  a  módo¬ 
sulásaira  rámutatna.  A  XIII.  századig,  amíg 
az  ornamentum  az  építészeti  elemekkel  egyenlő 

1  Minő  da  Fiesole  síremlékei.  —  Sansovino  oltára 
a  Santo  Spiritoban  Firenzében. 

jelentőségű,  addig  a  formák  sok  nehézkes, 
tömör  elemet  tartalmaznak,1  nagy  részben 
geometriai  jellegűek,  kevés  mozgást  és  vál¬ 
tozatosságot  mutatnak,  s  az  alapsíkkal,  a  mely  be 
az  ornamentum  be  van  ágyazva,  egységes 
zárt  tömeget  képeznek.  Innen  indúl  meg  a 
fejlődés  fokozatosan,  amint  az  új  szerep :  az 
építészet  és  szobrászat  ellentétének  a  meg¬ 
szűntetésére  való  törekvés  előre  halad.  A 
formákban  nagy  gazdagodás  áll  be,  a  geo¬ 
metriai  ornamentum  teljesen  háttérbe  szőrűi, 
a  folyandáros  növény  uralkodó  lesz,  az  orna¬ 
mentum  a  neki  ágyúi  szolgáló  alapsíktól 
hovatovább  mind  jobban  és  jobban  különvá¬ 
lik,  kidomborodása  jelentékenyebb  lesz,  a 
mozgás  szabadabb,  a  formák  hajlékonyabbak, 
a  részletekben  igen  sok  finomság  és  való¬ 
szerűség  mutatkozik.2  Az  ornamentum  szere¬ 
pének  háttérbe  szorulásával  a  formák  veszí¬ 
tenek  a  finomságukból,  a  formák  nagy 
érzékenységére,  hajlékonyságára,  organikus 
összefüggésére  nincs  szükség.  Az  alaptól 
való  erősebb  eltávolodás  azonban  olyan 
vívmány,  ametyet  a  XVI.  század  is  megtűrt, 
sőt  a  mozgási  képzetek  ébresztésére,  a  disso- 
nantiakeltésre  való  törekvése  a  barokknak  még 
nagy  mértékben  fokozza  is.  A  formák  mere¬ 
vebbek  lesznek,  a  folyondárosságra  nincs 
szükség,  az  elemek  valószerűségére  nem 
ügyelnek  többé,  a  növényi  ornamentum  mellé 
a  geometriait  újból  felveszik,  s  mindenféle 
más  tárgyakat  is  tetszés  szerint  belevesznek, 
amint  azt  Benedetto  Rovezzano  pillérdiszí- 
tései  a  Bargello  számos  emlékén  mutatják. 

A  XVÍ.  században  így  fejlődik  ki  minden 
oldalról  az,  amit  barokknak  nevezünk.  Az 
építészet  arányai  meg  vannak  bontva,  egyes 
tömegek  túlsúlyban,  mások  háttérben  vannak 
—  a  dekoratív  építmény  is  határozottan 
monumentális  hatású  akar  lenni.  A  szobrászat 
nagy  tömegekkel  dolgozik,  nagy  mozdulattal 
akar  hatalmas  pathost  kifejezni,  általános  jel¬ 
legű  a  formákban  és  kifejezésben,  s  semmi 
szervességet  az  épülettel  nem  mutat.  Az 
ornamentum  aránylag  kevés  helyen  húzódik 
meg,  ott  sem  mutat  semmi  finomságot,  sza- 

1  Cerchi  síremlék  Thompson  ,‘-5—4.  tábla. 

2  Marzuppini-siremlék. 


Az  olasz  dekoratív  építész-szobrászat  fejlődéséről 


batosságot,  az  egyes  elemek  között  nincs 
természetes  átmenet,  a  legkülönfélébb  elemek 
minden  rendszer  nélkül,  s  minden  összeillesz- 
kedési  kísérlet  nélkül  rendetlenül  foglalnak 
helyet  egymás  mellett. 

Csak  össze  kell  hasonlítanunk  egy  ilyen 
XVI.  századi  dekoratív  terméket  a  XV.  szá¬ 
zad  bármelyik  síremlékével,  s  láthatjuk,  hogy 
a  művészeti  gondolkodás  száz  év  alatt  mek¬ 
korát  változott ! 

Wölflin  formulázta  a  legszabatosabban  azt, 
ami  a  XVI.  században  bekövetkezett,  de  a 
változás  okát  ő  sem  állapította  meg.1  A  különb¬ 
ség  olyan  nagy,  s  aránylag  oly  rövid  idő 
alatt  történt  a  változás,  hogy  csakis  az  ellen¬ 
tétes  vonásokat  látják,  a  pontokat,  amelyek 
egymás  mellé  esnek,  a  szálakat,  amelyek  az 
összefüggéseket  jelölik,  nem  ismerik  fel. 

Pedig  mint  láttuk,  a  XVI.  századi  barokk 
művészet  gyökerei  visszamennek  a  régibb 
olasz  művészetre,  s  a  fejlődéstörténet  meg- 

1  Wölflin  :  Renaissancc  und  Barock  és  Die  klassische 
Kunst  című  könyveiben. 


írásánál  ezeket  a  jegyeket  gondosan  össze 
kell  gyűjteni,  s  élesen  kiemelni.  Nem  helyes 
egy  új  művészeti  irányt  egy  nagy  egyéniség 
személyes  hatásából  származtatni.  A  művé¬ 
szet  nem  él  és  nem  fejlődik  utánzásból.  Michel- 
angelót  nem  lehet  ügy  tekinteni,  mint  a 
barokk  művészet  megteremtőjét.  A  barokk 
az  őt  megelőző  olasz  művészet  természetéből 
szükségkép  bekövetkezett  volna  Michelan¬ 
gelo  nélkül  is.  Az,  ami  az  ő  művészetének 
a  lényegét,  az  ő  gondolkodásának  a  közép¬ 
pontját  teszi  ki,  az  a  barokk  művészettől 
meglehetősen  idegen  valami.  S  ami  benne 
barokk-jegy,  az  az  általános  olasz  művészeti  fel¬ 
tételek  és  történeti  előzmények  egyenes  kö¬ 
vetkezménye  nála  épp  ügy,  mint  akármelyik, 
nála  jóval  tehetségtelenebb  kortársánál.  Michel¬ 
angelo  jelentőségét  nem  is  a  barokk  művé¬ 
szet  megalapításában  kell  keresnünk,  hanem 
egészen  más  körülményben.  Hogy  mi  ez  a 
körülmény,  azt  kifejteni  már  nem  feladata 
ennek  a  dolgozatnak. 

Dr.  Kenczler  Húgó 

RÉGIEK  É5  ÚJAK 

Jellemzi  az  egész  újabb  irányt  a  tájkép  túlsúlya,  ha 
mégis  embereket  is  festenek,  úgy  azokat  is  táj  kép¬ 
szerűen  adják  elő.  Ami  az  embert  voltaképp  becsessé 
teszi  az  életben :  a  lelkét,  —  azt  semmibe  sem 
veszik.  Legjobb  esetben  csak  éppen  tesz-vesz  a 
képen :  kalapál,  varr,  szab  stb.  Egyebekben  pedig 
a  fősúly  az  úgynevezett  levegős  tónusra  esik,  mintha 
ez  volna  az  egyetlen  valami  a  világon,  ami  becses 
s  mintha  ez  a  levegős  tónus  jelentené  az  emberiség 
méltóságát,  amely  így  a  festő  kezébe  van  letéve. 
Tiziano  Adógarasa  túlhaladt  álláspont,  mert  nincs 
levegős  tónusa  s  az  új  idők  vívmányaként  dicsér¬ 
nek  egy  vászonrongyot,  amelyen  néhány  szál  hihe¬ 
tetlen  ember  álldogál,  (amennyire  tudniillik  ezt 
nekik  fogyatékos  testalkatuk  megengedi),  amelyen 
van  pár  színfolt,  aminek  semmi  köze  sincs  a  ter¬ 
mészethez  s  amely  a  tónusnak  csupán  felületes 
mímelése,  annak  érdekessége  nélkül. 

Eduard  von  Gebhardt 

A  festészetben  eddig  az  jelentette  a  hatvágást, 
hogy  a  sokféle  elemet  rendezett  egységgé,  harmó¬ 
niává  tömörítették.  Egyszerre  csak  úgy  fordult  a 
sor,  hogy  divat  lett  a  színeket  széjjelhasogatni, 
felaprítani.  Amit  minden  egészséges  szem  egység¬ 
nek  ismert  fel,  azt  széjjeltépdesik  s  most  már  a 
drága  publikum  tótágast  állhat  annak  örömétől,  hogy 
íme,  mily  mesésen  fölvittük  a  dolgunkat  a  szín¬ 
látásban.  Hans  Thoma 

* 

...  azt  mondta,  a  kép  semmi  ábrázolást  ne 
adjon,  csak  festés  legyen.  Pár  év  múlva  majd 
elbámulhat  azon,  hogy  hívei  minő  mázolást  fognak 
véghezvinni.  Moritz  von  Schwind 

Olvasztótégelybe  minden  konvencióval!  Aki  mű¬ 
vész  akar  lenni,  annak  mindent  át  kell  ömlesz- 
tenie,  annak  új  formákat,  új  formulákat  kell  kitalálnia. 
Minden  régi  értéket  félre  kell  tolni,  a  művésznek 

merőn  új  értékeléshez  kell  jutnia.  Szabaduljon  meg 
minden  más  hittől,  dogmától,  véleménytől.  Mihelyst 
átveszi  mások  véleményét,  elvesztette  a  saját  tehet¬ 
ségét.  George  Moore 

A  modern  művészeti  irány  feltűnően  hasonlít  a 
szociáldemokráciához:  egyikök  sem  tűri  meg  a 
tekintélyt.  Reinhold  Begas 

Egy  ifjú  nemzedék  nőtt  fel,  amely  kegyeledelen 
elvakultságában  semmit  sem  akar  köszönni  a  nagy 
elődöknek,  hátat  fordít  minden  hagyománynak  s 
élőről  akarja  kezdeni  a  művészetet.  Az  a  fegyel¬ 
mezetlen  szellem,  amely  manap  átlengi  a  világot, 
táplálja  az  elismert  magasb  hatalmak  ellen  kiütött 
lázadást  s  a  szabad  fejlődés  akadályát  látja  a  hálában, 
amelyet  valaki  azok  iránt  érez,  akik  lelkes  alko¬ 
tásukkal  a  legmagasb  élvezetet  szerezték  e  világnak. 
Az  új  idők  gyermekei  vonakodnak  a  múltra  tekin¬ 
teni,  nekik  nem  szabad  a  régiektől  semmit  sem 
tanulniok  s  nem  szabad  átvenniök  még  azokat  az 
eszközöket  sem,  amelyekkel  ama  nagy  férfiak  az 
ő  csodálatos  hatásaikat  elérték  ...  A  régi  együgyű 
mondást,  hogy  senki  sem  pottyan  kész  mesterként 
a  világba,  dajkameseként  kacagja  ki  ez  a  merész 
művészifjúság.  S  mivelhogy  úton-útfélen  felhangzik 
a  csatakiáltás:  „Igazséigot,  csupán  igazságot !“  s 
mert  a  szépség  fogalmát  akadémikus  rövidlátásnak 
minősítik,  természetesen  feleslegessé  lett  azokkal  az 
eszközökkel  foglalkozni,  amelyek  segítségével  a 
régi  mesterek  az  ő  rég  túlhaladt  álláspontjukon 
szépet  alkotni  iparkodtak. 

Franz  von  Lenbach 

* 

A  modern  festészet  nem  veheti  hasznát  a  régi 
képnek,  mert  a  legutóbbi  száz  évben  a  festés  módja 

teljesen  megváltozott.  George  Moore 

* 

Semmit  sem  vetek  meg  annyira,  mint  a  járt 
utat  és  kitaposott  ösvényt. 


Paul  Baudry 


Papirszeletkék 


Ami  harmonikus,  nyugodtan  hat,  de  éppen  ez  Az  ifjú  művésznemzedékben  az  önbecsérzet  és 

az,  ami  a  mai  ideges,  izgatott,  szenzációt  szomjazó  a  kritikai  szellem  sokkal  hamarább  fejük  és  erő¬ 
ifjúságunknak  nincs  ínyére.  Fonák  motívumok  sebb  gyökeret  hajt,  mint  a  kiérdemelt  babér  iránti 

meghibbant  egymás  mellé  állítása,  a  rikító  szín,  kegyelet  s  a  szaktekintélyekbe  vetett  bizalom, 
a  torz  forma,  a  rútság  vagy  arcátlanság  tolakodó  Keleti  Gusztáv 

előadása  persze  zajt  csap,  de  hisz  épp  ezt  kíván¬ 
ják.  Ez  a  durva  s  erőszakos  törekvés  különíti  az 

újakat  a  régiektől.  Franz  von  Lenbach 

* 

Bevallom,  bár  nem  szívesen,  hogy  az  ifjúság- 
mai  törekvéseihez  nincs  bizalmam,  ideáljaik  iránt 
nem  vagyok  fogékony  s  azok  nem  rokonszenvesek 
nekem.  Megcsodálják,  ami  abszurd,  túlbecsülik, 
ami  ocsmány  s  amit  művész  és  műértő  minden 
időkben  szentnek,  szépnek  tartott:  most  megvetés 
a  része.  Szívből  fáj  nekem  látnom,  mily  állást 
foglal  el  az  ifjúság  mestereivel  szemben.  S  amint 
hogy  megszűntek  mestereiket  tisztelni,  épp  oly  pon¬ 
gyolán  bánnak  a  művészetükkel.  Munkáiknak  sem 
előképeik,  sem  alapjuk  nincs,  azt  mondják:  „saját 
magukból  alkotnak".  A  festészet  nem  eredménye 
immár  a  művészi  törekvések  és  érzések  hosszú 
sorának,  —  a  festészet  merő  divattá.,  lett. 

Angeli  Henrik 


A  régi  Pinakothéka  már  nem  érdekli  a  mai 
fiatalságot  és  sokak  szemében  letárgyalt  álláspont. 
Ha  tanítványaimnak  oly  tanácscsal  szolgálok,  amely 
a  régiek  festésében  gyökerezik,  úgy  többnyire  fölé¬ 
nyes  mosollyal  találkozom.  Ugyanez  történik,  ha 
a  véletlen  esetlegességei  helyett  az  alapos  átgon¬ 
dolásra  utalok.  Franz  von  Defregger 

Egy  vasárnap  délelőtt  a  müncheni  Pinakothéká- 
ban  Böcklinnel  találkoztam.  „Nagyon  szívesen  jövök 
ide,  —  szólt  szokott  szarkazmusával  —  ez  az 
egyetlen  hely  Münchenben,  ahol  az  ember  nem 
találkozik  festőkkel."  Hans  Thoma 


EX-LIBRIS 

VESZTRÓCZY  MANÓ  RAJZA 


Kisértsék  csak  meg  ezeknek  az  ifjaknak  vala¬ 
melyikét  a  régi  Pinakothékába  vezetni,  —  egyikük 
múltkor  azt  mondta  nekem,  hogy  valahányszor 
odamegy,  nem  bírja  nevetés  nélkül  állani. 

Ferdinand  Keller 

Papír  szeletkék 


Böcklin  egyszer  arra  a  kérdésre,  vájjon  meg¬ 
nézte-e  már  a  Glaspalast  kiállítását,  így  válaszolt: 
„Nem,  —  még  nem  végeztem  a  régi  Pinakothékával“. 

* 

Ősrégi  igazság,  hogy  az  ember  szívesebben 
nézegeti  a  szépet,  mint  a  rútat  és  közönségest. 
Ha  a  modernek  meg  is  akarják  dönteni  ezt  a  tételt, 
én  hű  maradok  hozzá.  Franz  von  Defregger 


H»nfMSON« 


EX-LIBRIS 

BELÁNYI  VIKTOR  RAJZA 

Ha  még  művészeink  is,  a  szépnek  e  hivatott 
apostolai,  oly  szildaszilárdan  meg  vannak  győződve 
az  egész  modern  élet  rútságáról,  hogy  habozás 
nélkül  mindig  rút  tárgyat  választanak,  mihelyst  arról 
van  szó,  hogy  előadási  ügyességükkel  parádézzanak, 
csodálkozhatunk-e,  ha  a  nagy  tömeg  végre  a  szép 
fogalmának  értelmét  végleg  elfeledi? 

Walter  Crane 

A  különböző  pártoknak  a  nevetségesig  felfújt 
harcától  nem  azért  tartom  magamat  távol,  mintha 
nem  érdekelne,  hanem,  mert  azt  túlságosan  nyug¬ 
talanítónak  érzem  és  mert  —  utálom.  Alapjában 
mégis  csak  a  személyes  érdekre  való  törekvés  itt 
a  főok  s  a  művészet,  a  szegény,  csak  ürügy  gya¬ 
nánt  szolgál.  Eduard  Grützner 

* 

Én  pedig  így  vélekedem:  az  ember  élete  eltart 
egy  bizonyos  ideig;  vájjon  mi  az,  amivel  a  legjob- 

bán  el  lehet  tölteni?  Avagy  tán  egy  egész  nyáron 
át  azzal  kínlódjam,  hogy  lefessek  természetes  nagy¬ 
ságban  egy  kutat  s  a  körülötte  levő  piszkot  meg 
gazt  s  százszor  is  levakarjam,  mivelhogy  a  vén 
redves  fának  tónusát  nem  látom  eléggé  sikerültnek, 
azután  pedig  belefessek  egy  valamely  vászoncselé¬ 
det,  hogy  a  tónus  értékét  tanulmányozzam?  Nincs-e 
mégis  a  világon  valami,  ami  magasabb  értékű? 
Semmi  kifogásom  ellene,  ha  valaki  egyszer  ilyen 
kísérletet  is  végez  a  tanulmány  kedvéért,  de  ha 
ezzel  kellene  eltöltenem  az  életemet,  akkor  mégis 
sajnálnám  magamat.  Kari  Stauffer-Bern 

Jön  egy  külföldi  festő,  mondjuk  Lappországból, 
óriási  vászonnal,  amely  minden  eddigit  lefőz  s 
ezzel  feltűnést  kelt.  A  kép  inkább  pacsmagolás, 
mint  festés  s  a  változatosság  kedvéért  az  ég  vér¬ 
vörös,  a  fa  kék,  az  ember  citromsárga  rajta.  „Nagy¬ 
szerű !  Fényes,  ez  kivágta  a  rezet !“  —  szól  ez 
is,  az  is  s  egyszerre  arra  ébrednek,  hogy  eddig 


EX-LIBRIS 

SARKADI  EDE  RAJZA 


nem  értették  át  a  természetet,  sőt  hogy  mindezideig 
egyáltalán  nem  tudott  helyesen  látni  az  emberiség 
—  s  elkezdenek  lappokká  átvedleni. 

Eduard  Grützner 

* 

A  szabad  levegőnek,  a  szétszórt  világosságnak, 
az  igazi  napsütésnek  oly  jelentőséget  tulajdonítanak 


Pap  i  rszel  étkek 


a  mai  festészetben,  amilyent  soha  meg  nem  érde¬ 
melt  s  amilyent  —  beszéljünk  őszintén  —  mind 
ez  a  dolog  meg  sem  érdemel. 

Eugéne  Fromentin 

* 

Mindnyájan  kutatók,  keresők  vagyunk.  Hát  előre! 

Mégis  be  kell  vallanunk,  hogy  korunk  művé¬ 
szetének  vívmányai  korántsem  oly  fontosak,  mint 
amilyeneknek  sokan  feltűntetik.  Jóformán  csak 
annak  határain  belül  maradnak,  amit  hatásnak 
nevezünk.  A  hatás  egyike  a  művészet  legszüksé¬ 
gesebb  elemeinek,  de  az  a  pár  felfedezés,  melyek 
ennek  határait  megtágították,  gyakran  az  alapvető 
nagy  elemek  rovására  fejlődtek,  amelyeket  elhanya¬ 
golni  a  régiek  nagyon  is  óvakodtak. 

Olyik  mai  festő  szinte  elöntötte  napsugárral  az 
alakjait,  amelyek  még  csak  konstruálva  sincsenek. 
Mások  az  esthomály  bűvös  szürkéjében  úsztatják 
a  fát,  az  állatot,  az  embert  s  mindezek  formái 
elvesztették  a  hangsúlyukat. 

Minden  látszat  szerint  a  verőfény,  az  ég,  a 
levegő  jutott  ahhoz  a  fontos  szerephez,  amelyet 
egykor  a  régiek  az  emberi  alaknak  juttattak. 


EX-LIBRIS 

BARTA  ERNŐ  RAJZA 


Az  bizonyos,  hogy  a  tinóm  és  váratlan  hatá¬ 
sokra  való  törekvés  megérdemelte  a  bátorítást. 
Jólesőn  jellemzi  ez  a  mai  irányt  s  felette  érdekes 
változatosságot  kölcsönöz  alkotásainak.  Ritka  módon 
segíti  elő  az  érzés  kifejezését  s  azt  hiszem,  hogy 
hivatva  van  mély  jellemvonással  gazdagítani  a  jövő 
művészetét.  Mégis  csupán  hiányos  eredményeket 
hoz  létre,  mert  alapja  nem  a  nagy  és  élő  rajztudás. 


Az  emberi  alak  sokat  nyerhet,  ha  igaz  és  köl¬ 
tői  világítás  fogja  körül,  de  csak  úgy,  ha  maga 
az  alak  megtartja  főjelentőségét.  Még  ahhoz  is 
sokkalta  nemesebb,  hogy  egy  tájképben  csak  éppen 
mint  pusztán  festői  elem  szerepeljen  s  csupán  ürügy 
gyanánt  szolgáljon  a  verőfény  vagy  esthomály 
előadására. 


EX-LIBRIS 

IvÜRTHY  GYÖRGY  RAJZA 


Másrészt  azt  hiszem,  hogy  a  festészet  lemond¬ 
hat  a  legrejtélyesebb  hatásokról,  hacsak  megtartja 
az  erős  testformát  s  nem  foszlik  fel  megfejthetetlen 
talánnyá. 

Vájjon  mikor  jelenik  meg  e  világon  ama  nagy 
festő,  aki  a  hagyományokra  támaszkodva,  fel  tudja 
használni  az  új  vívmányokat  is,  egy  hatalmas 
géniusz  jegyében  olvasztva  össze  azokat? 

Jules  Breton 

Még  a  legnagyobb  elmén  is  megbosszulja  magát 
az,  ha  húzódik  a  kor  új  alakulásaitól. 

Kari  Gutzkow 

* 

Komoly  s  tehát  egyúttal  erős  mozgalmaknak 
rendesen  oly  mélyreható  a  befolyásuk,  hogy  egészen 
nem  vonhatja  ki  magát  hatásuk  alól  még  a  leg¬ 
élesebb  elvi  ellenfél  sem,  minden  ellenséges  állás- 
foglalás  dacára  is.  Arthur  Roessler 

Mulatságos  nézni,  hogy  a  régi  iskolának  ez  vagy 
az  a  tagja  mint  lopja  magát  be  valamely  konyha¬ 
kertbe,  hogy  ott  felállítsa  a  vásznát  s  rajta  isten 
szabad  ege  alatt  engesztelési  gyakorlatokat  végez 
a  régi  öles  falképekért.  Ottó  Knille 

Papír  szeletkék 


Pár  évtizeddel  ezelőtt  még  lehetetlen  volt  egy 
csillogó  pacsmagolást  tájkép  vagy  egyáltalán  fest¬ 
mény  gyanánt  értékelni. 

Gottfried  lveller 

* 

A  tudatlanság  még  éppenséggel  nem  új  irány. 

Arnold  JBöcklin 


A  modern  művészet  mindenesetre  a  mi  enge¬ 
detlenül  mozgolódó,  minden  téren  naponkint  új 
dolgokat  szülő  korunk  egyik  eredménye  s  épp  ezért 
nem  érdemli  a  szidást.  Nyílt  kérdés  marad  azonban 
- —  s  rá  talán  csak  később  kapunk  választ  — 
vájjon  művészetünkre  nézve  nem  voltak-e  mégis 
jelentősebbek  a  régi  idők  csendben,  világtól  elzár¬ 
kózva  alkotó  mesterei,  semmint  ez  a  kapkodó  kor, 
avagy  a  modern  idők  virtuózai. 

Anton  von  Werner 


Az  újkor  összes  technikai  vívmányai  csak  bőví¬ 
tik  és  szaporítják  a  művészet  eszközeit,  de  nem 
jelentik  a  művészet  színvonalának  általános  emel¬ 
kedését.  Adalbert  Franz  Seligmann 

* 

Haladásról  beszélnek,  de  ha  egybevetjük  a  régi 
művészetet  az  újjal,  rájövünk,  hogy  az  utóbbi  nem 
előre,  de  visszafelé  haladt. 

Franz  von  Lcnbach 

* 

Kortársaimmal  szemben  korántsem  érzem  magam 
lekicsinyültnek.  De  ha  a  régi  mesterekre  gondolok, 
ijedség  fog  el  s  mélyen  megalázódnak,  sőt  meg- 
semmisültnek  érzem  magamat. 

Peter  von  Cornelius 


Oly  bizton  érzem,  amint  ahogy  nap  van  az  égen, 
hogy  az  a  kultúra,  amelynek  részesei  vagyunk, 
nem  teremt  magából  oly  művészetet,  amely  érték¬ 
ben  s  jelentőségben  az  antik  vagy  a  nagy  olaszok 
művészetéhez  hasonló  volna.  Vájjon  keseregjünk-e 
e  miatt?  Legyünk  azon,  hogy  a  régi  művészet  még 
el  nem  pusztult  maradványait  minden  módon  meg¬ 
őrizzük  :  de  legyünk  tisztában  azzal,  hogy  e  marad¬ 
ványok  mégis  csak  a  múltéi. 

Julius  Lángé 

Nagy  kárára  van  a  mai  művészeti  fejlődésnek 
és  bírálatnak,  hogy  korunk  alkotásai  sohasem  lát¬ 
hatók  a  régi  művek  tőszomszédságában  s  ezzel 
elestünk  az  egészséges,  tágkörű  kritikától. 

Adolf  Hildebrand 


Mi,  rövidlátó  emberek,  nem  tartjuk  eléggé  eszünk¬ 
ben,  hogy  a  mai  műveket  a  kortárs  szeme  per¬ 
spektivikusan  felnagyítva  látja,  lévén  azok  az  elő¬ 
térben.  Gustav  Eberlein 

* 

Egykor  és  most.  Mit  ér  nekünk  a  remekművek 
művészete,  holott  elvesztettük  ama  magasb  művé¬ 
szetet,  az  ünnep  művészetét!  Egykoron  a  remek¬ 
művek  mind  ott  álltak  az  emberiség  nagy  ünneplő 
útján,  megannyi  emlékjele  magas  és  boldog  pilla¬ 
natoknak.  Manap  a  remekmű  arra  való,  hogy  vele 
a  sok  kimerültét  és  beteget  elcsalogassák  az  embe¬ 
riség  szenvedéseinek  nagy  útjáról,  ha  csak  egy 
részegült  percre  is;  mámort  kínálnak  nekik  s  egy 
csöpp  őrületet.  Friedrich  Nietzsche 

Ideiglenesség,  átmeneti  jelleg,  a  véglegesnek, 
befejezettségnek,  kiegyenlítésnek  teljes  hiánya,  — 
íme  korunk  néhány  jellemvonása. 

Houston  Stewart  Chamberlain 


Csak  pillanatnyi  kovász  a  kurta  lélegzetű  mű¬ 
vészet.  Franz  Elei 

Mentői  ostobábbak  az  úgynevezett  új  eszmék, 
annál  fanatikusabban  kapják  fel  s  hajtják  végre. 

E.  .1.  Háhnel 

* 

Aki  mesteri  módon  tud  beteg  lenni,  még  min¬ 
dig  pár  fokkal  mögötte  áll  az  egészségesnek. 

P.  Ansgar  Pöllmann  0.  S.  B. 


Nincs  semmi  a  művészetben,  ami  betegesnek 
volna  mondható.  Nincs,  amit  a  művész  bátran  ki 
ne  mondhatna.  Oscar  Wilde 

A  bolondot  hamarább  észreveszik,  mint  az  ép¬ 
eszű  embert.  Innen  a  sok  új  művész  hírneve. 

E.  J.  Háhnel 

Ha  valakinek  egyszer  meg  is  hibban  az  esze, 
s  valami  bolond  vagy  bizarr  dolgot  alkot,  úgy  az 
még  mindig  sokkal  érdekesebb,  mint  bármely  kitűnő 
iskolás  recipe  másolata.  Richard  Muther 

Max  Jordán  képtár-igazgató  meséli,  hogy  egyszer 
egy  parasztasszony  azzal  a  kérdéssel  lepte  meg: 
hova  kerül  az  a  sok  régi  kép,  ha  majd  az  újak  is 
elkészültek. 

Közli:  T.  H. 

HAZAI  KRÓNIKA 

n  PARMŰ VÉSZEK  EGYESÜLETE.  Ma  már  nincs 
li  egészen  úgy,  mint  legutóbb,  még  tegnap  is  volt, 
amikor  pontosan,  tévedés  nélkül,  szinte  előírás 
szerint  meghatározták,  hogy  mi  kell  a  halhatatlan¬ 
sághoz.  Ma  már  sokan  el  tudják  képzelni,  hogy  a 
„hír  és  dicsőség"  felé  nemcsak  egy  bizonyos  négyzet- 
méternyi  vászon  visz  s  hogy  nem  piktori  eszközökben 
van  a  piktori  tartalom.  Vagyis,  hogy  a  költőkkel 
szóljunk:  fordult  az  idő  kereke.  És  itt  —  legalább 
egyelőre  —  nem  az  elfordulás  szöge  határoz,  hanem 
az,  hogy  tényleg  mozdult  valami,  hogy  tényleg 
csavartak  egyet  azon  a  felfogáson,  amely  a  külön¬ 
böző  művészetek  értéke  felől  különböző  előítéletek 
dús  melegágya  volt,  amely  rangkülönbséget  hozott 
a  kép  és  szobor  közé  azzal  szemben,  ami  bútor, 
szőnyeg  és  egyéb  efféle  holmi,  körülbelül  oly- 
formán,  mint  ahogy  köztudomású:  egy  csillagnál 
kezdődik  a  hadnagy  és  háromnál  a  kapitány,  tehát 
csönd  legyen  és  ne  okoskodjék  hadnagy  úr,  ha 
jön  a  kapitány.  Ez  a  „dunkler  Punkt“  már  elmúlt, 
s  nem  divat  arról  hangosan  beszélni,  hog}^  a  „szép 
modern  tájkép"  első  osztályú  valami,  a  „szép  modern 
rózsafabútor"  pedig  másodosztályú.  Megnőtt  a  deko¬ 
ratív  művészek  tábora  s  a  M.  K.  E.  mellett  itt  van 
az  1.  E.  (Iparművészek  Egyesülete).  Pecsétje  van, 
hivatalos  papirosa  és  szervezete  van,  egyfelől  hogy 
védje  a  beletartozó  művészek  érdekeit:  másfelől: 
mint  tömör  testület  reprezentáljon  és  felemelje  szavát 
mindazon  esetekben,  amikor  az  iparművészet  ex 
cathedra  megméretnék  és  könnyűnek  találtatnék. 

(d.— ) 

J  RAJZ-  ÉS  FESTŐISKOLÁK.  Mint  a  külföl¬ 
dön,  nálunk  is  terjed  a  művészet  iránt  való 
érdeklődés,  még  pedig  nem  csupán  a  puszta  kíván¬ 
csiság  vagy  tárlatlátogatás  formájában,  hanem  sok¬ 
kal  egészségesebb  módon:  rajzolni,  festeni  kezde- 

nek  azok  is,  akiknek  tulajdonképen  nem  lesz  a 
művészet  az  igazi  életpályájuk.  A  dilettáns,  aki 
megismerkedik  a  művészet  anyagával  és  eljárásai¬ 
val,  sokkalta  közelebb  férkőzik  a  művészet  meg¬ 
értéséhez,  mint  a  puszta  teóriák  vagy  egyszerű 
tárlatlátogatások  révén.  S  megvan  az  efféle  fog¬ 
lalkozásnak  az  a  jó  oldala  is,  hogy  több  eshető¬ 
ség  kínálkozik  egy  váratlan  új  tehetség  felbuk¬ 
kanására. 

Ennek  a  nálunk  eléggé  új  szükségletnek  ez  év 
őszétől  kezdve  két  új  rajz-  és  festőiskola  fog  meg¬ 
felelni  Budapesten.  Mindegyik  más-más  jellegű. 
Az  egyiknek  vezetői  Márk  Lajos  és  Kallós  Ede, 
két  jeles  művészünk,  akik  vezetése  mellett  férfiak- 
nők  vegyest  fognak  rajzolni,  festeni,  mintázni  tanulni. 
Afféle  szabad  iskola  lesz,  amely  körülbelül  azokat 
a  célokat  fogja  követni,  mint  Párisban  a  Julian- 
iskola. 

E  két  művész  jó  ismerőse  közönségünknek. 
Kallós  szép  szobrai  közül  egy  egész  sor  díszíti  a 
Kerepesi-temetőt.  Márk  Lajos  ez  év  őszén,  hogy 
úgy  mondjuk,  ismét  aktuálissá  válik:  külön  kiál¬ 
lítást  rendez  s  mi  a  Művészet  legközelebbi  füze¬ 
tében  fogjuk  új  munkáit  bemutatni. 

A  másik  iskola  kizárólag  nők  számára  való  s 
csak  kevésszámú  látogatót  vesz  fel.  Mestere  Well- 
tnann  Róbert. 

Wellmann  hosszú  időt  töltött  Róma  vidékén, 
de  festményei,  rajzai  révén  jó  ismerőse  a  buda¬ 
pesti  amatőröknek.  A  Művészet  egész  sor  rajzot 
mutatott  be  tőle  (egyet  ebben  a  számban  is),  ezek 
eredetijei  többnyire  Szépművészeti  Múzeumunkba 
vándoroltak.  Méltán,  mert  rajzainak  sajátszerűsége 
külön  helyet  biztosít  neki  művészeink  közt.  Első 
tekintetre  a  rajztudás  nagysága  köti  le  figyelmün¬ 
ket:  végtelén  lelkiismeretességgel  követi  nyomról- 
nyomra  egy  arc,  egy  kéz  formáit,  kérlelhetlenül 
felfedi  a  hajtások  finomságát,  azokat  az  enyhe 
változatokat,  amelyekkel  az  árnyék  egy  fülcimpa 
egy  ajk  apró  modellaturáját  leplezi.  A  rajz  találó 

szigorúsága  jellemzi  őt  leginkább,  szinte  tudományo¬ 
san  rideg  volna,  ha  ezt  a  szilárdan  konstruált  alapot 
nem  élénkítené  a  tónus-  és  árnyékjáték  lehelletes 
finomsága.  Szinte  csodálni  való,  mint  fut  végig  a 
tónusok  finom  árnyéka  a  rajz  formáin,  mint 
élénkíti  azt  s  teszi  gazdaggá.  Rajztudományának 
kiváló  charme-ot  ad  ez  az  elem.  Érdemes  meg¬ 
figyelni,  mint  vész  el  egy  hajló  vonal,  egy  tónus, 
szinte  nesztelen  decrescendoban  a  többi  közé,  mint 
siklik  egy  árnyék  finom  köde  egy  formán:  alig¬ 
hogy  a  ceruza  vagy  kréta  nyomot  hagyott  a  papíron, 
alighogy  a  kéz  néhány  mozdulatra  készteti  a  szer¬ 
számot,  Wellmann,  a  rajz  tudósa,  ezeknek  a  lehel¬ 
letes  finomságoknak  a  grafikus  költője.  Minden 
ízében  pozitív  ember,  mestere  az  anyagának  s  nem 
csoda,  ha  e  szigorúan  elmélyedő  munka  nem  sza¬ 
pora.  A  nagyközönség  talán  ezért  ismeri  kevésbbé 
az  ő  műveit. 


témáit  közli  velünk.  Amelynél  ez  a  grafikus  műfaj 
túlmegy  a  sokszorosító  szerepen  s  önálló  játékba 
kezd:  külön  problémák,  szépségek  kifejtésébe. 

Doby  Jenő  1834  szeptember  4-én  született 
Kassán.  Iskoláit  (elemi  és  gimnázium)  Pesten  tanulta 
ki.  Rajzból  az  első  leckeórákat,  a  bevezetést  Hen- 
szelman  Imre  nagybátyjától  vette,  a  rézkarc  és  met¬ 
szés  gyakorlását  pedig  Fuchstaller  Lajos  pesti  met¬ 
szőtől.  Festéssel  szintén  foglalkozott.  1812-ben 
Böhm  Farkas  nevű  pécsi  festőhöz  ment  s  innét 
Rómába,  ahol  egy  csomó  régi  mester  képét  másolta. 
Másfél  évi  tartózkodása  után  hazakerül  s  külön¬ 
böző  helyekről  kap  arcképmegrendeléseket.  1855- 
ben  Párisban  tanulmányozta  a  világkiállítást,  majd 
beáll  Gleyre  s  később  Soudain  rézmetszők  mű¬ 
termébe.  Amikor  hazajön,  az  archeológiái  bizottság¬ 
tól  és  a  bécsi  „Central  Commission  zűr  Erhal- 
tung  dér  Baudenkmáler“-tól  nyer  munkát.  1868- 


^OBY  JENŐ.  1884-ben  foglalta  el  tanári  székét 
Doby  Jenő  az  iparművészeti  iskolában.  Ettől 
kezdve  máig,  huszonhárom  éven  át,  tanította  a  réz¬ 
karcot.  Egész  gárdát  nevelt  a  grafikus  ágnak,  ala¬ 
posan,  lelkiismeretesen,  buzgón,  mint  az  igazi  hiva¬ 
tásukat  betöltő  tanítómesterek. 

Maga  is,  mint  rézkarcoló-művész,  sokat  dolgozott. 
Szinte  felsorolhatlan,  hogy  miféle  műlapok,  mily 
szobrok,  képek,  épületek,  iparmű¬ 
vészeti  holmik  reprodukciói  kerültek 
ki  keze  alól.  A  rézmetszés  minden 
mesterségbeli  bravúrjának,  technikai 
ismeretének  birtokosa  volt,  mind¬ 
azonáltal  jelentősége  —  a  fontosabb 
és  maradandóbb  —  professzori  mű¬ 
ködésében  keresendő.  Műhelyének 
falai  közt  a  szó  régi,  nemes  értelmé¬ 
ben  mester  volt.  Feltűnést,  nyilvános 
szereplést,  ekszponált  helyzetek  fé¬ 
nyét  messzire  kerülő  öreg  úr,  aki 
szerényen  a  tanítványaira  tolt  min¬ 
dent,  ha  érdemek  jöttek  szóba.  Egy¬ 
aránt  mesterüknek  tekintették  azok, 
akik  a  réz-metszésrégi  és  újabb  irá¬ 
nyához  tartoznak.  Két  oldalról  két¬ 
féle  kor,  felfogás,  művész-generáció 
fogódzik  össze  itt,  Doby  alakja  körül.  Egyfelől  azok, 
akiknél  a  rézkarc  mások  művészetének  közléséül 
szolgál,  mások  képeinek,  szobrainak,  vonal-  és  forma¬ 
ötleteinek.  A  rézkarc  itt  elsősorban  reproduktív, 
sokszorosító  s  úgy  tetszik,  hogy  teljességgel  semmi 
egyéb,  csak  íejlett  technika.  Látszólag  szigorúan 
kizárja  a  művész  minden  szubjektivitását,  pedig 
valójában  művésztermészetet  kíván,  igen  finom  intel¬ 
lektust,  megértést.  Dobynagyrészt  ily  rézkarcotokat 
nevelt.  A  tudás  fegyverével  jól  felszerelt  művészmun¬ 
kásokat,  akik  stílszerűen  végzik  ezt  a  feladatot:  más 
művészeteket  a  rézmetszés  nyelvén  interpretálni.  De 
másíelől  tőle  vették  leckéiket,  azok  is,  az  az  újabb, 
fiatal  rézkarcoló  csoport,  amely  saját  ideáit,  ötleteit, 


bán  a  íokamarasi  hivatal  öt  évre  terjedő  segélyével 
Bécsbe  megy  s  Jakoby  Lajos  növendéke  lesz.  A 
segélyt  továbbképzése  céljából  kapta,  meg  hogy 
rézbe  messe  a  budai  várban  lévő  zentai  csata  c. 
képet.  Jakoby nál  folyvást  fejlesztette  tudását,  egyik 
legjobb  növendéke  volt,  közben  dolgozott  a  bécsi 
Sokszorosító  Egyesületnek  s  a  budapesti  Országos 
Képtárnak.  A  „Zentai  csata“  1823-ban  készült  el, 
oly  sikerrel,  hogy  a  kormánytól  egy  csomó  kép 
rézbemetszésére  kap  megbízást.  Ami¬ 
kor  az  iparművészeti  iskola  réz- 
metsző-osztálylyal  bővült,  Doby  volt 
a  kiszemelt  ember.  Tanárrá  Trefort 
Ágost  nevezte  ki.  A  halál  is  innen, 
az  iparművészeti  iskola  tanszékéből 
ragadta  el,  július  elsején. 


/fi\  DOGÉ- PALOTA  BUDAPES- 
TEN.  Napokon  keresztül  vita, 
tudományos  pro  és  contra  nyilat¬ 
kozat  folyt  egy  nagy  és  elterjedt 
napilapban,  hogy  részint  a  magyar 
építőművészet,  részint  az  ú.  n.  ide¬ 
genforgalom  emelésére,  virulására, 
JENŐ  sot  üdvere  ide  kell  állítani,  le 

kell  másolni  a  világ  legkiválóbb  épü¬ 
leteit.  Kezdve  tehát  az  egyiptomi 
gúláktól  a  Doge-palotáig  mindent,  amit  a  műtörténeti 
kézikönyvek  reprodukálnak.  Főleg,  elsősorban  — 
hogy  miért  elsősorban,  ezt  bajos  tudni  —  a  Doge- 
palotára  van  szükség,  hogy  itt  álljon,  s  árkádjait, 
oszlopfőit  finom  kőcsipkéit  budapesti  sugarak  fürösz- 
szélc,  csókolják,  ragyogtassák.  Nekünk  nem  lehet 
célunk,  sem  feladatunk,  hogy  ezen  a  helyen  véleményt 
mondjunk  azokról  a  különböző  és  gyanús  értékű 
ideákról,  ötletekről,  eseményekről,  amelyek  ma  meg¬ 
történnek  és  holnap  már  semmi  nyomuk,  fölkerülnek 
és  holnap  már  nevetik  őket.  A  „Doge-palota  Buda- 
pesten“  azonban  oly  helyről  jött,  annyira  foglal¬ 
koztatta  azt,  amit  az  ujságirónyelv  közvéleménynek 
mond,  hogy  érzésünk  szerint  e  fölött  nem  szabad 

szó  nélkül  elsuhanni,  nem  árt  egy  percre  megállni, 
hogy:  pardon,  az  ilyen  farsangi  tréfából  nem  kérünk 
a  művészet  nevében.  Mert  bár  a  „Doge-palota  Buda¬ 
pesten"  csak  papíron  jelentkezett,  esetleg  alkalmas 
volt  arra,  hogy  elhódítsa  egy  részét  az  ingadozóknak, 
megtévessze  az  embereket  az  építőművészet  szabad 
törekvései  felől.  Úgy  látszik,  végtelenszer  szükséges 
ismételni,  hogy  ez  a  föld  nem  a  dogek  földje,  hogy 
az  építés  mindig  az  éghajlat  és  társadalmi  beren¬ 
dezések  szerint  idomul,  hogy  ezerkilencszázhetet 
számlálunk,  amikor  szigorban,  merev,  akadémikus 
megkötöttséggel  egy  régi,  többszázéves  stílus  zárt 
formáiban  építeni,  körülbelül  annyit  jelent,  mintha 
egy  mai  embertől  azt  kívánnák,  hogy  cserélje  el 
a  saját  bőrét.  Aztán:  miért  ép  Budapest,  melynek 
építészeti  tradíciója  majdnem  semmi,  másoljon  épü¬ 
leteket,  amelyek  legyenek  bár  valamely  történeti 
stílus  kikristályozott  példányai,  jellemzőek,  tiszták, 
pregnánsak,  mindazonáltal  amire  emlékeztetnek, 
tőlünk  teljesen  idegen  kultúra,  talaj  és  levegő. 
A  Doge-palota  és  minden  más  palota,  amelyről  a 
műtörténet  tud,  csakis  egy  környezetben  érthető: 
abban  a  környezetben,  ahová  építőinek  sorsa,  vére, 
energiája,  egész  élete  tapad.  A  Doge-palota  előtt 
olasz  ember  kalapot  emel,  mert  amit  érez,  viharos 
és  gyönyörű  századok  :  egy  darab  velencei  história 
hangulata.  De  mondjuk:  modern,  „sztrájktörő"  mun¬ 
kás  kezektől  újraépítve,  mi  marad  ebből  a  hangulat¬ 
ból?  Ki  talál  azon  megilletődést,  ha  például  valahol 
a  Duna  partján  e  velencei  palota  precíz  másolata  áll, 
kívülről  híven,  stílszerűen,  ám  belülről  hiányzanak 
Tintoretto  freskói,  üzletek  vannak,  kötényes  kisasz- 
szonyok  vannak,  s  a  falakon  cédulák:  szabott  ár, 
magyar  ipar,  saját  gyártmány.  Kinek  öröm  ez,  hasz¬ 
nos  és  tanulság:  a  Velencét  még  nem  járt  építőknek, 
vagy  a  „nagy  szállodák"  nyelvtudós  portásainak? 
Végül:  amikor  épen  nem  jelentéktelen  számban 
vannak  már  új  utakon  igyekvő  építőink,  miért  nem 
hagyjuk  békében  őket  és  friss  kedvüket,  hogy 
szabadon  foglalkozzanak  dolgaikkal  és  végre  is 
eljussanak  valahová.  Miért  csak  a  „történelem 
lámpása"  vakítsa  szemüket,  s  miért  nem  a  modern 
idők  villanyfénye?  (d — .) 

ITÜNTETÉSEIv.  A  brassói  állami  ipari  szak¬ 
iskola  tervpályázatán,  amit  a  kereskedelemügyi 
miniszter  hirdetett,  az  első  díjat  Kommer  Józseí, 
második  díjat  Schoditsch  Lajos,  harmadik  díjat 
Papp  Gyula  és  .Szabolcs  Ferenc  építőművészek 
nyerték. 

A  szatmárnémeti  áll.  ipariskola  tervpályázatán 
az  első  díjat  Orth  Ambrus  és  Somló  Emil,  második 
díjat  Földes  Ede  és  Scheiber  Miklós,  harmadik 
díjat  Szeszlér  Sándor  építőművészek  kapták. 

A  magyar  Szt.  Erzsébet  uj-szegedi  templom  terv- 
pályázatán  az  első  díjat  Vihart  Ferenc,  a  második 
díjat  Morascher  Sámuel,  a  harmadik  díjat  Zoltán 
Vince  és  Nagy  István  építőművészek  nyerték. 

Mocsonyi  Antal-féle  bérház-pályázaton  az  első 
díjat  Orth  Ambrus  és  Somló  Emil,  a  második  díjat 
Miklós  és  Wirth,  a  harmadik  díjat  Rainer  Károly 
építőművészek  nyerték. 

A  Nagykanizsai  Takarékpénztár  r.-t.  székházának 
tervpályázatán  a  450  kor.  első  díjat  Reiss  Zoltán 
építőművésznek  ítélték  oda. 

Az  Egyesült  Óbecsei  Takarékpénztár  r.-t.  szék¬ 
házának  terveire  hirdetett  pályázaton  az  első  díjat 
Málnai  Béla  és  Haasz  Gyula,  a  második  díjat 
Baumhorn  Lipót,  a  harmadik  díjat  Miiller  József 
építőművészek  nyerték. 

A  Szatmári  Iparosifjak  Otthona  részére  emelendő 
épület  tervpályázatán  a  400  koronás  első  díjat 
Tóásó  Pál,  a  200  koronás  második  díjat  Bohn 
Lajos  építőművészek  nyerték. 

Halmos  János  síremlékére  hirdetett  pályázaton 
az  1000  koronás  első  díjat  Sárkány  István,  az 
500  koronás  második  dijat  Tátray  Lajos  építő¬ 
művészek  nyerték. 

A  Képzőművészeti  Társulat  igazgatósága  a  Har¬ 
kányi-féle  díjat  Kővári  Szilárd  festőművésznek  ado¬ 
mányozta. 

A  kultuszminiszter  az  iparművészet  kitüntetésére 
szánt  áll.  nagy  aranyérmet  az  Iparművészeti  Tár¬ 
sulat  tavaszi  kiállításán  Kőrösfői  (Kriesch)  Aladár 
festőművésznek  adományozta. 

ICohner  Adolf  dr.-nak,  a  szolnoki  művész-telep 
elnökének  bárom  ösztöndíját  Kővári  Szilárd,  Halász- 
Hradil  Elemér  és  Körmendi  Frimm  Jenő  kapták  meg. 

A  szabadság-szobor  másodszor  hirdetett  pályá¬ 
zatán  a  tizenkétezer  koronás  első  díjat  és  a  kivi¬ 
tellel  való  megbízást  Szamovolszky  Ödön  és  Gách 
István  szobrászművészek  nyerték.  A  nyolcezer  koro¬ 
nás  második  díjat  Zala  György  és  Hikisch  Rezső, 
a  hatezer  koronás  harmadik  díjat  Füredi  Richárd, 
a  háromezer  koronás  ötödik  díjat  Dudits  Andor, 
Pogány  Móric,  Pongrác  (Popper)  Szigfrid  és  Margó 
Ede  kapták. 

A  munkásbetegsegélyző-pénztár  székházának  ter¬ 
vére  kiírt  pályázaton  az  első  díjat  és  a  kivitellel 
való  megbízást  Vágó  László  és  Vágó  Józseí  építő¬ 
művészeknek  ítélték  oda.  Az  ezerkoronás  második 
díjat  Bálint  és  Jámbor  építőművészek  kapták. 

A  kultuszminisztérium  az  Andrássy-féle  művészi¬ 
ösztöndíjakat  Nyilasy  Sándor  és  Szlányi  Lajos  festő¬ 
művészeknek  adományozta. 

Tíz  állami  ösztöndíjat  a  következő  művészek 
nyertek:  Pentelei  Molnár  János,  Conrád  Gyula, 
Gémes  Gindert  Péter,  Frecskay  Endre,  Egry  József, 
Stróbl  Zsigmond,  Siklódy  Lőrincz,  Vidovszky  Béla, 
Kővári  Szilárd,  Körmendi  Frimm  Jenő. 

J  SZOBROK.  Május  20-án  leplezték  le  a  karcagi 
Kossuth-szobrot,  Horvai  János  művét.  Május 
26-án  leplezték  le  a  rozsnyói  Kossuth-szobrot,  Róna 
József  művét.  Június  2-án  leplezték  le  a  hajdúböször¬ 
ményi  Bocskay-szobrot,  Holló  Barnabás  művét. 
Június  19-én  leplezték  le  Balatonföldváron  gróf 

Széchenyi  Imre  szobrát,  Radnai  Béla  művét.  Aug. 
18-án  leplezték  le  Dobó  István  egri  szobrát,  Stróbl 
Alajos  művét. 

IÁLLÍTÁSOK.  Május  4-én  nyílt  meg  Farkasfalvi 
Imre  képkiállítása  Kálmán-u.  15.  sz.  a.  Május 
8-án  nyílt  meg  Köbér  Leó  műveinek  kiállítása  a 
Könyves  Kálmán  szalonjában.  Május  1 1-én  nyílt 
meg  a  Nemzeti  Szalon  nyári  tárlata.  Május  12-én 
nyílt  meg  néhai  gróf  Andrássy  Tivadar  műveinek 
gyűjteményes  kiállítása  a  Műcsarnokban.  Május  1 9-én 
nyílt  meg  a  Nemzeti  Szalon  vándorkiállítása  Nyitrán. 
Május  1 9-én  nyílt  meg  Honti  Nándor  kiállítása  az 
Uránia  műkereskedésben.  Jűnius  5-én  nyílt  meg  a 
Könyves  Kálmán  „Ifjúság"  tárlata.  A  Nemzeti 
Szalonban  június  15-én  nyílt  meg  a  francia  impresz- 
szionisták  második  csoportkiállítása.  Június  16-án 
nyílt  meg  a  Szépművészeti  Múzeum  nemzetközi 
modern  metszetkiállítása. 

RIPPL-RÓNAI  JÓZSEF  „Nyíres"  című  művét 
közöljük  e  szám  mellékletén,  színes  sokszorosítás¬ 
ban.  Eredetije  olajfestmény. 

LAKATOS  ARTÚR  rajzolta  a217,  222,  259, 
260.  és  266.  lap  könyvdíszét. 

MIKOLA  ANDRÁS  vázlatkönyvéből  közlünk 
egy  tanulmányt  a  234-ilc  oldalon. 

PRAVOTINSZKY  LAJOS  rajzolta  a  235-ik 
oldal  fejlécét. 

JUHÁSZ  ÁRPÁD  rajzolta  a  236-ik  oldalon 
közölt  tanulmányt. 

MUHITS  SÁNDOR  „Isten-Áldás"  című  rajzát 
közöljük  a  237-ik  oldalon. 

NOVÁK  JÓZSEF  LAJOS  rajzolta  a  240-ik  olda¬ 
lon  közölt  „Tengerpart"  c.  képet. 

LOHWAG  ERNESZTIN  tanulmányát  közöljük 
a  241  -ik  lapon. 

REINHARD  KÁROLY  a  „Tűzhely  körül"  c. 
rajzát  közöljük  a  244-ik  oldalon. 

SZENES  FÜLÖP  „A  gyűrű"  c.  rajzát  közöl¬ 
jük  a  245-ik  oldalon. 

JÓZSA  KÁROLY  „Kutyatanulmány"  c.  eredeti 
kétszínű  fametszetét  közöljük  a  248-ik  oldalon. 

GOLL  ELEMÉR  művei  közül  a  249,  251, 
252,  253-ik  oldalon  közöljük  egy  szegedi  templom 
számára  készült  tervrajzokat. 


MIHALIK  DÁNIEL  „Heretáblák"  c.  művét 
közöljük  a  257-ik  oldalon. 

ÉDER  GYULA  rajzolta  a  26  1  -ik  oldalon  közölt 
ex-librist. 

VESZTRÓCZY  MANÓ  rajzolta  a  26 1 -ik  oldalon 
közölt  ex-librist. 

BÉLÁN YI  VIKTOR  rajzolta  a  262-ik  oldalon 
közölt  ex-librist. 

SARKADI  EDE  rajzolta  a  262-ik  oldalon 
közölt  ex-librist. 

BARTA  ERNŐ  műve  a  263-ik  oldalon  közölt 
ex-libris. 

KÜRTHY  GYÖRGY  ex-libris-rajzát  közöljük  a 
263-ik  oldalon. 

WELLMANN  RÓBERT  tanulmányrajzát  közöl¬ 
jük  a  265-ik  oldalon. 


KÜLFÖLDI  KRÓNIKA 

nÜNCHENI  KRÓNIKA.  (A  nyári  nagy  kiállítá¬ 
sokról.)  Münchenben  egész  éven  át  folyik 
a  munka  az  első  német  művészváros  jó  hírének 
fenntartására,  és  a  műegyesületben  bemutatott 
Gussow-hagyaték  (Kiinger  mester  első  tanítója),  a 
Trűbner  egész  fejlődését  feltüntető,  meglepően 
gazdag  és  tanulságos  gyűjtemény,  a  Bracld-féle 
modern  műkereskedésben  Hoffmann  Lajos,  Putz 
Leó  és  az  elhunyt  Klein  Fülöp  válogatott  művei¬ 
nek  tárlatai,  valamint  a  többi  sok,  kisebb-nagyobb 
műkereskedésben  folyton  megújuló  gyűjtemények 
régi  és  új  francia  és  angol  mesterek  műveiből  és 
az  ifjabb  művészek  külön  kiállításai  gondoskodnak 
arról,  hogy  aki  Münchenből  soha  ki  sem  mozdul, 
annak  is  tudomása  legyen  a  nemzeti  fejlődés  és 
a  nemzetközi  művészeti  mozgalmak  állásáról.  A 
szecesszió  tavaszi  tárlata  az  ifjú  nemzedéknek  nyújt 
alkalmat  a  látás,  tanulás  és  dolgozás  eredményének 
bemutatására,  míg  végre  a  nyári  két  nagy  tárlat 
az  évi  termés  olyan  tömegével  szolgál,  hogy  a 
tájékozás  és  tájékoztatás  nehéz  feladattá  válnak. 
Akik  tehát  csupán  a  nyári  nagy  vándorlás  idejé¬ 
ben  keresik  fel  Münchent,  lehetetlen,  hogy  a  tár¬ 
latok  még  oly  beható  tanulmányozása  mellett  is 
helyes  szempontból  bírálhassák  el  a  német  mű¬ 
vészetet. 

A  „Glaspalast"  látogatója,  kivált,  ha  talán 
előzőleg  a  párisi  művészvásár  óriási  piacát  futotta 

végig,  hajlandó  röviden  az  egész  tárlatot  (79  terem¬ 
ben  2300  tárgy)  lebecsülni,  pedig  néhai  Menzel 
mester,  aki  törhetetlen  nyugalommal  szokta  az 
összes  kiállított  tárgyakat  végigtanulmányozni,  az 
idén  is  sok  tanulni  és  becsülni  valót  találhatna  a 
kívül  oly  rút  üvegház  színdús  termeiben.  A  leg¬ 
feltűnőbbet  és  leglátogatottabbat  Erler  Frigyes  ren¬ 
dezte  be  és  díszítette  fel  a  wiesbadeni  fürdőpalotában 
készült  freskók  közül  négynek  a  vászonra  tem¬ 
perával  festett  tervezetével.  Tárgyuk  elég  köznapi  ; 
a  négy  évszak,  de  a  feladat  megoldása  oty  meg¬ 
lepően  újszerű,  hogy  a  művészet  világtörténelmében 
nincs  példa,  amellyel  ezeket  a  gyönyörűen  kom¬ 
ponált,  nemes  egyszerűségükben  elragadó  színezésű, 
vidám  ifjúságot  és  erőt  mutató  műveket  össze 
lehetne  hasonlítani. 

A  monumentális  díszítő  festés  Erler  freskóiban 
a  fejlődés  teljesen  új  fokára  lépett.  Persze  a  mű¬ 
ízlés  bizonyos  fejlettsége  kell,  hogy  a  szemlélőben 
már  meglegyen  és  ahogy  nem  lehet  csodálni,  ha 
az  irodalmi  ízléstelenségben  élő  például  Shakes- 
pearet  unalmasnak  és  érthetetlennek  tartja,  úgy 
nem  csodálkozhatunk  azon  sem,  ha  némely  turista 
látogató  ajkáról  becsületsértő  kritika  hallatszik,  míg 
a  művészek  egész  serege  áll  szüntelen  áhítatos 
csodálattal  eltelve  ezen  lehető  legmagasabb  fej¬ 
lettségű  művészeti  megnyilatkozás  előtt.  Ugyan¬ 
ezen  mestert  vallja  szerzőjének  Neisszer  bőrgyógyász 
tanár  kitűnő  arcképe  a  „Scholle“  termében,  mely 
az  ábrázolt  személy  miatt  is  érdekes,  ő,  t.  i.  ezen 
új  művészeti  irány  első  elismerő  pártfogója  és 
zászlóvivője.  Erler  vezér  körül  sorakozik  a  régi 
gárda.  Öcscse,  Erler  Erich  nagyott  fejlődött  és  a 
nagy  méretek  helyett  az  előadás  előkelőségével  és 
a  felfogás  mélységével  lep  meg,  habár  a  régi, 
szigorúan  a  rajz  alapján  álló  modort  még  meg¬ 
tartotta.  Voigt  rendkívül  finom  téli  városképei 
mellett  egy  nagyon  rossz  nagy  képet  is  mutat 
(A  virágárusnők).  Münzertől  pár  szép  akt  és  jel¬ 
mezkép  mellett  nehány  kisebb  színvázlat  látható, 
amelyekben  csaknem  Feldbauer  mezejére  lépett, 
aki  a  régi  színvonalon  állva  küzködik  az  előadás 
nehézségeivel.  Eichler  egy  közepes  minőségű  nagy 
tájkép  mellett  —  az  előtérben  az  ismert,  erőltetett 
mosolygású  pepitaruhás  lány  fekszik  a  fűben  - — 
a  két  év  előtt  látott  almáskamarát  állította  ki, 
csakhogy  most  egy  térdelő  öreg  parasztasszony  ad 
még  több  értéket  a  képnek.  Legtöbb  haladást  mutat 
a  legszorgalmasabb  és  legtöbbet  emlegetett  ifjú 
mester :  Putz  Leó.  Az  új  képtár  számára  megvett 
gyönyörű  női  arcképe  mellett  négy,  tőle  már  meg 
sem  lepő  virtuozitással  festett  teás  edény  csend¬ 
életet,  egy  a  tükör  előtt  a  szemlélőhöz  háttal  álló 
női  testet  és  két,  a  szabadban  ragyogó  napfénytől 
áttört  lombárnyékban  heverő  félaktot,  illetőleg  arc¬ 
képtanulmányt  látunk  tőle,  mindenütt  tisztán  a 
színfolt  és  a  színösszhang  alapján  állva,  úgy  hogy 
a  rajz  néhol  nagyon  is  a  háttérbe  szorul  és  hibákat 
mutat.  A  „Scholle“  csapat  ifjainak  hajdani  tanítója, 
270 


Höcker  akadémiai  tanár  az  idén  szintén  itt  állít 
ki  és  az  öreg  harcos  még  jól  megállja  a  sarat, 
bár  harcmodora  ezek  közt  a  merész  ifjú  óriások 
között  erősen  elavultnak  látszik. 

Az  imént  tárgyalt  legmodernebbek  ellentéte 
gyanánt  említsük  fel  mindjárt  az  elhunyt  Diez 
Vilmos  tanár  hagyatéki  kiállítását  a  régi  Lenbach- 
teremben.  A  hagyaték  szó  tulajdonképpen  nem 
helyes,  mert  a  gyűjtemény  legnagyobb  része  a 
híres  mestertanár  régi  képeiből  áll.  Az  ismert 
és  sokak  által  túlbecsült  képecskék  a  harmincéves 
és  a  napóleoni  háborúk  tarka  vitézeinek  kalandjait 
mutatják  százféle  változatban,  mind  bámulatos 
részletezéssel  és  megnyerő  szép  előadással  festve, 
de  ezeknél  jobban  érdekli  és  lepi  meg  a  szemlélőt 
a  pár  félig  kész  kép  vagy  vázlat  kusza  barna 
ecsetvonalaival  és  a  ceruza-  és  vízfestés-tanulmányok, 
sajnos,  kicsiny  gyűjteménye.  Tollrajzai,  melyek  a 
virtuóz  rajzolót  legjobban  jellemeznék,  teljesen 
hiányoznak. 

A  Luitpold-csoport,  a  művészegyesület,  továbbá 
a  berlini,  düsseldorfi,  weimari,  suttgarti  és  schleswig- 
holsteini  művész-csoportok  tárlatai  nem  mutatnak 
semmi  új  értékű  dolgot,  bár  a  sok  érdektelen, 
semmit  mondó,  sőt  itt-ott  gyenge  között  akad  sok 
jó,  sőt  nagyon  jó  is.  A  Luitpold-csoportban  egy 
„fénytelen  olajjal"  festett  óriási  kép  pályázik  a 
szenzáció  kétes  értékű  dicsőségére.  Szerzője Beckerath 
Vilmos,  tárgya  érthetetlen,  címe :  János  (a  keresztelő) 
és  mintaképe  Hodler,  akin  azonban  merevségében  és 
szomorú  szárazságában  jóval  túltesz.  Ezen  csoport 
ismertebb  és  jobb  nevei  közül  felemlítjük  Thor  Waltert 
egy  pompás  tanulmányfejéért,  Palmié  Károlyt  három 
pontozó  modorü,  de  kitűnő  színösszhangban  tartott 
város-képéért,  Baer  Frigyest,  Urbant  régi,  de  érdekes 
hibáikért.  A  művészegyesület  43  terme  közül  egy 
a  vezért  illeti  meg,  aki  Lenbach  helyett  ma  csak 
Kaulbach.  Bravúrosan  festett,  de  édeskés,  megalkuvó 
női  és  gyermekarcképei  bennünket  nem  érdekelnek. 
A  mögéje  sorakozó  óriási  tábor  vegyes  értékű  művei 
ép  oly  kevéssé.  Vastagh  Géza  és  Paczka  Ferenc 
sem  hiányoznak  az  obiigát  csirkesokadalommal  és 
a  két  magyar  parasztlánnyal  és  nemzeti  kérkedés 
nélkül  is  a  jók  közé  kell  őket  sorozni. 

A  grafikus  művészeti  ágak  tavaly  jelzett  fel¬ 
lendülése  az  idén  rendkívüli  méreteket  öltött.  Az 
eddigi  rajzoló,  karcoló,  vízfestő  egyesületi  gyűj¬ 
temények  mellé  állott  a  német  illusztrálok  szövet¬ 
ségének  külön  kiállítása  négy  teremben,  több  mint 
200  kerettel.  Közöttük  van  a  legnagyobb  humoros 
rajzoló:  Oberlánder  egész  sereg  tollrajzzal,  Reinicke 
René  5  guásrajzzal  és  a  sok  névtelen  illusztráló 
között  csupán  a  „Fliegende“  gárdájából  még  tíz 
más,  vegyes  értékű  művész.  Ha  a  szövetség  egy 
kissé  szigorúbban  bírált  és  válogatott  volna,  az 
bizonyára  csak  javára  válik,  de  a  sok  csokoládé¬ 
reklám  és  a  gyermek -képeskönyvek  számára  készült 
színes  és  színtelen  és  tarka  rajzok  tömege  az 
osztály  kiállítás  színvonalát  erősen  lesülyeszti. 

A  „Glaspalast“  és  a  szecesszió  közötti  választó¬ 
fal  eltűnőben  van  és  az  utóbbi  az  előbbi  műveiből 
bátran  megkétszerezhette  volna  a  kiállított  művek 
számát,  anélkül,  hogy  a  tárlat  jelleme  megváltoz¬ 
nék.  A  régi  jó  hír  még  csak  azon  alapszik,  hogy 
a  szecesszió  a  tagfelvételnél  roppant  válogatós.  A 
régi  gárda  állít  ki  az  idén  hajdan  űjszerű,  ma 
már  ismert  modorű  dolgokat,  ügy  hogy  a  tavalyi 
és  régebbi  tárlatok  ismerői  előtt  alig  kell  mást, 
mint  a  neveket  elsorolni,  hogy  tudják,  milyen  a 
kiállítás  képe.  Liebermann  mester  kijelentése,  hogy 
a  hajdani  forradalmárok  az  új  kor  klasszikusai 
lesznek,  itt  ugyancsak  valónak  bizonyult.  A  mün¬ 
cheni  vezérek  Uhde  és  Jank  (most  ő  is  már 
akadémiai  tanár)  kivételével  mind  megjelentek. 
Stuck  „alvilágjá“-ban  furcsa  össze-visszaságban 
helyezte  el  régebbi  képeinek  alakjait  és  a  vonagló, 
görnyedő  testek  fölött  merev  pózban  trónol  az  al¬ 
világ  ura  és  mutatja  hármas  torzfejét  a  cerberus. 
A  hesszeni  nagyherceg  arcképe  mellett  egy  erősen 
ornamentikus  hatású,  pompás  kis  „golgota44  és  a 
hátsó  díszteremben  egy  kitűnően  színes  kis  kép 
(két  késelő  spanyol)  viselik  még  a  mester  aláírását. 
Habermann  „anyám  arcképe44  piszkos  színű  és 
hanyag  rajzú,  míg  egy  rózsaszínű  műteremlom 
között  kínosan  nevető  félaktja  teljesen  a  régi 
Habermann  kezeírása.  Hengeler  lágy  színű  tavaszi 
tája  mellett  rendkívül  finom  hangulatú  interiőrje 
tűnik  tel;  Borkhard,  Dili,  Becker,  Iveller,  Samberger 
(Welti  arcképe)  Stadler,  Kuehl  Gotthard,  Winternitz 
Leistikow  a  régi  minőségűek,  azaz  nagyon  jók. 
A  berlini  vendégek  közül  feltűnik  Slevogt,  „a  lovag 
és  az  asszonyok44  című,  sok  rideg  tudást  és  durva 
érzékiséget  fitogtató  nagy  vászna.  Feltűnni  minden 
áron  volt  a  szerző  szándéka,  míg  Skarbina  „sárga 
terem 44 -jén  és  Corinth  férfiarcképen  az  előadás 
nemes  egyszerűsége  mögött  egyaránt  érezzük  a 
melegszívű  művészt  és  a  kitűnő  festőt.  Trűbner 
életnagyságú  lovas  arcképei,  Pleuers  erőteljes 
vasúti  tájképei,  Grőbner  arcképei  (a  berlini 
dragonyostiszt  naturalisztikus  jellemzetességében 
csaknem  karikatúra  számba  jön),  Weisgerber  hatás¬ 
vadászó,  színes,  de  rendkívül  hanyag  rajzú  vázlatai 
fvagy  kész  műveknek  vegyük  őket  ?),  az  idegenek 
közül  Pellegrini  pasztellfejei  és  Rafaelli  városképei, 
továbbá  Schmid-Reute  merev  szigorúságú,  geomet¬ 
rikus  formákból  összerakott  aktrajzai  és  ezek  után 
festett,  sokkal  gyengébb  vásznak  legyenek  csak 
röviden  felemlítve.  Glatz  Oszkár  lágyan  és  szépen 
rajzolt  litográfiája,  a  bécsi  Schmutzer  óriási  karcai 
(a  Joachim-kvartet  csaknem  életnagyságú  fejeivel 
1  m.  50  cm.  hosszú,  1  m.  10  cm.  magas!)  és 
a  Königsbergbe  költözött  Wolf  két  kitűnő  fejkarca 
képviselik  a  kis  grafikai  osztályban  a  jót.  A 
szoborcsarnokban  feltűnnek  Jaekle,  Heer(Gulbranson 
karikatúra-rajzoló  feje)  Jansen  (Koppén  festő  arc¬ 
mása,  fekete  bronz,  zöld  íriszű  fehér  szemekkel) 
és  Zűgel  Vilmos  apró  állatbronzaival. 

Gyenis  János 


VII.  VELENCEI  NEMZETKÖZI  KIÁLLÍTÁS. 
ÍMÍ  Minden  második  évben  Velence  kiállítást  rendez, 
az  idén  immár  hetedízben.  Kétszer  dicsőségesen  meg¬ 
állta  ott  helyét  egy-egy  válogatott  gyűjteménnyel  a 
magyar  művészet  is.  Az  idén  felajánlották,  hogy 
állandó  pavillont  építsünk  s  így  a  magyar  művészet¬ 
nek  lett  volna  végre  egy  állandó  külföldi  otthona. 
A  belgák,  akiknek  szintén  felajánlották,  azonnal  fel¬ 
fogták  e  kitüntetés  jelentőségét  és  menten  hozzá¬ 
fogtak  pavillonjuk  felépítéséhez.  Mi  a  sok  tanács¬ 
kozás,  illetékességhajsza  között  kifogytunk  az 
időből,  s  így  a  magyar  művészetet  a  nemzetközi 
szobában  Déry  Béla  és  Feiks  Jenő,  az  osztrák¬ 
szobában  László  Fülöp,  Horovitz  Lipót  és  Kaufmann 
Izidor,  a  német-szobában  pedig  Knirr  Henrik 
képviselik.  Aztán  megvigasztalhatjuk  magunkat 
Pató  Pál  sóhajával  !  Pedig  mikor  e  sorokat  írjuk, 
a  kiállításon  már  800  ezer  líráért  adtak  el  mű¬ 
tárgyakat  ;  a  magyar  művészetnek  nincs  külföldön 
olyan  piaca,  mint  Velencében,  ahol  az  első  magyar 
kollekcióból  mintegy  50  ezer  líráért,  a  másodikból 
is  harmincezer  líráért  vásároltak. 

Az  idei  velencei  kiállításnak  három  neveze¬ 
tessége  támadt :  az  orosz  gyűjtemény,  a  belga 
pavillon  és  az  „álom  művészeté-t44  ábrázoló 
terem.  Nevezetességek  —  a  nagyközönség  számára. 
A  finom  műbarát  ezek  mellett  is  talál  sok  ínyes 
darabot,  de  be  kell  vallania,  hogy  a  kiállításon 
túlteng  a  modern  akadémia,  míg  az  alsó  áram¬ 
latok,  az  ezek  mellett  készülő  forradalom  alig  jut 
szóhoz.  A  kiállítás  jelszava :  minden  törekvésnek 
és  minden  technikának  hely  adassék,  kivéve  —  a 
banalitásnak.  De  a  zsűri  e  jelszónak  nem  felel¬ 
hetett  meg.  Patriotizmusból.  Mert  a  banalitás  éppen 
az  olasz  termekben  üli  diadalát,  s  jellemző,  hogy 
az  olasz  közönség  tapsa  között.  Ahol  édeskés 
tárgyat,  porcellános  festészetet  látunk  :  ott  fityeg  a 
megvételt  jelző  tábla  is,  sok  esetben  azt  jelezve, 
hogy  megvette  —  az  anyakirálynő.  Az  ízlés  pedig 
az  ilyen  táblácskák  után  igazodik,  s  a  többi 
olasz  gyűjtő  bizony  a  Regina  Madre  nyomdokain 
halad.  A  modern  művészetet  ma  az  impresszioniz¬ 
mus  betetőzői  képviselik,  de  eluralkodott  benne  a 
természet  megfigyeléséből  elvont  elveket  banalizáló 
ügyeskedők  tömege.  Megérzések  helyett  meg¬ 
nézések  - —  átélések  helyett  másolások,  —  nagyon 
csekély  árnyalatkülönbségekkel.  Ismételjük  :  az  olasz 
termekben  tűnik  ez  ki  legjobban.  Ott  minden  a 
végletekig  van  feszítve.  A  színek  túlzottak :  bíbor 
pírba  borult  esti  táj,  bíborpiros  napfeljötte,  őszi 
természet,  melyben  a  piros,  kék  és  zöld  rikít,  oly 
természetképek,  melyek  egymást  váltogatják.  Vagy 
ellenkezőleg,  a  színek  lefokozottak  :  párák  lebegnek 
a  vizek  fölött,  s  betakarják  az  egész  természetet; 
vagy  édeskések:  ahol  szín  és  tárgy  összefog,  hogy 
meghasson,  téli  angyalok  lebegnek  a  havas  táj 
fölött,  tavaszi  lenge  ruhába  bújt  szellemek  a  friss 
pázsiton  !  S  mennyi  a  porcellános  arckép,  a  skótos 
táj,  az  angolos  színharmónia.  Ezek  között  nehéz 

kikeresni  a  finom  morceau-t,  pl.  Graziosi  finom 
zöld  harmóniáit,  Mancini  szélesen  festett,  pasztózus 
fejeit,  Selvatico  Linó  jellemző  arcképét,  Alciati 
érzésteli  kompozícióját,  a  viharos  tájban  hegedülő 
férfit,  mind  csupán  ügyes  megnézéseket,  melyek 
eredeti  érzéseket  éppenséggel  nem  revelálnak.  A 
külföldi  művészet  képviselőit  nagyrészt  ismerjük. 
A  szoborteremben  —  melyet  Sartorio  festett  reliefek¬ 
kel  „díszített14,  —  ott  van  Rodin  Gondolkodó-ja, 
egy-egy  Meunier  és  Kiinger  mellett.  A  nemzetközi 
teremben  Melchers,  Mesdag,  Palmié,  Tuxen,  Vail ; 
a  norvég  teremben  finom  zöldeskék  stilizált  táj¬ 
képpel  megismerjük  Sohlberg  Haraldot  és  Cézanne 
tanítványát,  Folkestad  Bernhardot.  A  holland  terem¬ 
ben  egy  finom  Tencate  vízfestményt,  egy  világos 
Israelst,  az  egyik  osztrák  teremben  Barwig  remek 
faszobrocskáit,  a  másik  osztrák  teremben  László 
Fülöp  feleségének  arcképén  olvassuk  a  felírást, 
hogy  megvették  a  római  múzeum  számára,  a  francia 
teremben  egy  kitűnő  stilizált  bretagne-i  tájképpel 
Cottet,  egy  fehér  színharmóniával,  mely  tenger¬ 
partján  álló  két  nőt  ábrázol,  széles  pasztózus  fel¬ 
rakásban,  Simon  Bussy,  egy  assisi  Giovanettát 
ábrázoló  kis  bronzzal  Roger-Bloche  tűnnek  ki.  A 
fiatal  I.  P.  Laurens  apja  modorában  festette  meg 
szülei  arcképét,  s  nem  mond  újat  se  Ménard,  se 
Blanche,  se  La  Touche,  az  öreg  Fantin-Latour-t 
sem  szabad  arcképe  után  megítélni.  Besnard,  La- 
Gandara,  Carolus  Duran,  még  Raffaelli,  sőt  V uillard 
is  rossz  órában  készült  művekkel  szerepelnek.  A 
svéd  teremben  nagy,  anyagi  sikere  van  Boberg  Anna 
kisasszonynak,  a  velencei  és  római  képtár  mellett 
minden  modern  gyűjtő  lefoglalta  egy-egy  képét, 
az  olasz  királytól  kezdve  az  anyakirálynőig,  pedig 
a  kisasszony  csak  nagyon  ügyes.  Larsson,  Zorn 
nem  változott.  Aminthogy  a  németek  közt  sem 
Flabermann,  vagy  Dettmann,  Bracht,  Leistikow, 
az  öreg  Thedy,  Zügel  vagy  Hengeler,  egyedül 
Knirr  Henrik  érdekel,  akinek  családi  arcképe 
finom,  angolos  ízlésben  készült  mű,  a  velencei 
galéria  meg  is  szerezte.  Tuaillon  kicsinyített  Frigyes¬ 
szobra,  a  nemrég  elhunyt  Klein  Fülöp  öltöző-jele¬ 
nete  a  gyűjtemény  legjobb  darabjai.  Az  angol 
teremben  Brangwyn  faliképéi,  Lavery  egy-két  finom 
arcképe,  főleg  azonban  a  Sargent-gyűjtemény  imponál. 
Monumentális  hatásokat  keres,  szemfényvesztő  ügyes¬ 
kedéssel  az  angol  arckép-hagyomány  keretei  közt. 
Ez  megmagyarázza  sikerét.  A  második  szobor¬ 
teremben  Ciusa  rút,  öreg  asszonya,  hatalmasan 
egy  tömeggé  összefoglalt  és  mégis  kitűnően  tagolt 
egységével,  nagy  hatású  alkotás.  A  metszet-gyűj¬ 
teményben  igen  tanulságos  volt  Chahine  Edgár 
rézkarcait  nézni,  hogy  ez  az  örmény  eredetű  művész 
mint  vedlett  át  a  francia  Helleu  üres  utánzójává. 
Egy  eredeti  Helleu'rajz  az  egész  nagyhangú  gyűj¬ 
teményt  agyonütötte  volna.  Ez  különben  sok  más 
művésszel  is  megtörténhetne !  A  kiállítás  három 
kiúja  közül  az  álom  művészetét  rejtegető  terem 
csak  ötletnek  volt  érdekes.  De  sajnos,  mindegyik 

allegóriának  fogta  fel  és  nem  szuggesztiónak.  Anglada 
rózsák  közt  járó  fiatal  lányt  ábrázoló  képén  a 
színek  mély  tüzében  szimbolikus  érzés  rejlett, 
Marius  Pictor  lefokozott  színei  is  kifejező  erejűek, 
a  többiek  gondolati  tartalmat  kerestek  az  álomszerű 
kifejezésben  Az  egyik  a  lehulló  Ikaruszt,  a  másik 
Krisztus  vérigsebzett  testét,  a  harmadik  a  harcba 
vonuló  katonáknak  megjelenő  Garibaldi  szellemét, 
vagy  a  felszabadult  Prometheust  stb.  ábrázolták. 
Dekoratív  szépség  volt  Denis  finom  violáskék 
tónusharmóniáiban,  míg  Stuck  Saloméja  vagy 
Previati  napallegóriája  szín-  és  forma-túlzásaikkal 
rémítgettek.  Az  orosz  teremben  két  ellentétes  áramlat 
viaskodott :  az  ultraeurópa  és  a  sötét  Ázsia,  — 
a  túlfinomultság,  a  technikai  elemzés  túlsága  vagy 
a  durvaságba  átcsapó  vadság.  Ahogy  Somoff  édeskés 
rokoko-idylljei  ellentétben  állanak  Maliavin  szín¬ 
tobzódásaival,  úgy  viszonylik  Seroff  ügyeskedése 
Strabrowskivad  fantazmagóriáihoz.  Minden  technikát, 
széles  festést,  petyegtetést,  kicsinyes  rajzot,  sőt 
faragott  festményt  is  megtalálunk.  Még  kitűnő 
művészetet  is.  Ilyen  Kustodieff  családi  arcképe, 
három  jellegzetes  alakkal,  kiket  egyszerre  testestől- 
lelkestől  megismerünk.  A  belga  pavillon  a  kultúra 
virága.  Egy  gyönyörű  gyűjtemény  a  korán  elhunyt 
Evenepoel-től  a  kiállítás  központja.  De  ott  kapjuk 
Khnopff  nehány  finomkodó  rajzát,  egy  jellemző 
Van  Rysselberghe  arckép-csoportot,  Claus,  Bertsoen, 
Delville,  Gilsoul,  Laermans  ismert  művészetét, 
Lagae  finom  arckép-szobrait,  Van  dér  Stappen  egy 
jellemző  titánoskodását,  s  Minne  gotizáló  alakjait. 
A  kulturember  itt  elemében  van.  Amit  a  modern 
ízlés  szeret  —  itt  minden  együtt  van  :  ízlés,  érzés, 
biztos  kifejező  készség.  De  mi  lesz  mindezek  után? 

Dr.  Lázár  Béla. 

FÁRISI  LEVÉL.  (A  Grand  Sálon  és  a  Sálon 
National  kiállítása.  —  A  nemzetközi  karri- 
katura-kiállítás.)  —  A  Grand  Sálon  tekintélyei  az 
utóbbi  években  lemondottak  a  művészi  szabadelvű¬ 
ségről,  habár  ez  a  feltétele  minden  egészséges  fejlő¬ 
désnek.  Ennek  következményeképp  ellenáramlat  kelet¬ 
kezett,  a  hors  concours-rendszer,  a  polgári  kitün¬ 
tetési  fokozatok,  becsületrendek,  Institut-tagság  stb. 
favorizálása  miatt,  melyek  a  művészek  ügyét  külső¬ 
ségeknek  vetik  alá. 

Henri  Martin  még  négy  év  előtt  nem  juthatott 
be  a  Grand  Salonba.  Még  becsületrendje  sem  volt.  .  . 
Jó,  hogy  két  év  előtt  hozzájutott,  egyébként  nem 
volna  e  kiállításnak  gloire-ja.  Két  dekoratív  panneau-ja 
párisi  közintézetek  számára  készült.  Martin  poin- 
tillista,  de  Signacnál  nagyobb  elmélyedéssel,  stílusa 
is  monumentálisabb  és  szabadabb.  E  két  panneau 
a  természet  lírikus,  nemes  csöndjét  adja  vissza. 
A  „Tisztás44  eleven  fényekben,  a  sarjadzó  erdőség 
szökevény  patakjával,  az  „Alkonyat44,  a  tenger¬ 
parton  hazatérő  juhnyájjal,  egységes,  nemes  har¬ 
móniában,  nagy  művészlélek  színrajongásáról  ad 
számot. 

Laparra  jónak  vélt  egy  óriási  vásznat  tele¬ 
népesíteni  egy  fantasztikus  drámai  kompozícióval. 
Tömegesen  csoportosulnak  özvegyek,  árvák,  har¬ 
cosok,  szeretők,  holtak  és  elevenek  a  felhőbe  vesző 
piedesztál  előtt,  mely  fölött  a  zsarnok  ül  lován. 
Valami  festett  drámai  költemény  akar  lenni  a 
háború  ellen,  bizonyára  eredményeképpen  a  szerző 
római  tanulóéveinek  a  Villa  Mediciben.  De  ma  már 
nem  tudunk  ilyen  akrobata  illusztrációknak  örülni. 

Jean  Paul  Laurens-szal  is  találkozunk  ezúttal, 
mély  tudás  a  „Pietró“-jában  —  chef  d’oeuvre  mint 
rajz  —  de  mily  meszesek  a  barnái,  mily  élet¬ 
nélküli  az  egész  beállítás!  Középkori  ízt  akart  be¬ 
önteni  barettes,  kardos  férfialakjába  és  csupán 
színészt  adott.  Sokkal  életteljesebb  fiának,  Paul 
Albert-nek  arcképe. 

Toudouze  termékei,  egy  retrospektív  kiállításban 
vannak  együtt.  Ezek  a  francia  történelemből  vett 
jelenetek,  egyenlő  beállításban  az  obiigát  iskolai 
falképekkel. 

Közvetlen  Henry  Martin  mellé  sorozhatjuk 
Jules  Adler  átérzett  „Alkonyat“-át.  Szabadabb  a 
fénykeresésben  Lucien  Simonnál.  A  párisi  alkonyati 
fényben  mozgó,  jövő-menő  nők  toaletjének  vibráló 
effektusaiban,  igaz  párisi  karaktereket  ad  vissza, 
hangulatosan  és  impresszionisztikus  életteljességgel. 
A  mester  évről-évre  üde,  igaz  és  elmélyedő  művész- 
lélek  marad  és  új  meglepetésekkel  számol  be. 

Hoffbauer  ezúttal  kevésbbé  szerencsés  kávéházi 
jelenetével,  mint  a  tavalyi  „Condottiere“-jevel. 
Emitt  volt  stílusérzék,  elgondolás,  jelen  műve 
enervált  színfoltokból,  odavetett  beállításokból  áll. 

És  egyre-másra  halmozódnak  a  tekintélyek : 
Flaméng,  Humbert,  Landelle,  Maxence,  Lefébure, 
Aimé  Morot,  Chaplin,  Róbert  Fleury,  Bonnat, 
Chartran  stb.,  valamennyi  a  becsületrend  lovagja 
és  hors  concours,  festettek  hivatalos  arcképeket, 
szenátorokat,  kik  legtöbbnyire  nyugdíjba  vonultak 
s  esetleg  az  öreg  köztársasági  elnököt,  Falliéres-t.  .  . 
Harpigniest  se  felejtsük  el,  az  öreg  Harpigniest, 
ki  már  második  gyermekkorát  éli,  mégis  minden 
kiállításon  fáradhatlanul  részt  vesz,  habár  minden 
ily  alkalommal  letép  egyet  a  babérdíszéből. 

A  szobrászati  részben  sokkal  nagyobb  a  választék. 
Messziről  látjuk  ugyan  Marqueste,  Puech,  Dubois 
stb.  neveit,  egy-egy  mitológiai,  nehézkes  inspirációval, 
mégis  sokan  vannak,  kiket  mai  szemmel  is  meg- 
érzünk.  A  monumentális  szobrászatban  ilyen  Gau- 
dissart  „ Tengerész “-e,  mögötte  egy  finoman  rajzolt 
és  szélesen  mintázott  géniusszal.  Az  emlékmű  a 
touloni  tengerész-katasztrófa  emlékére  készült  s 
nagy  egyszerűségével  hat. 

Friss  csoportozat  Perrault  tevekaravánja.  Többen 
Meunier  hatása  alá  kerültek  :  így  Bouchard,  Gasq, 
Blondat.  Sőt  a  sujet-ért  is  a  bányászok  közé 
szálltak,  mindazonáltal  nem  tagadhatjuk  meg  tőlük 
az  egyéni  felfogást,  sőt  Bouchard  „holt  társukat 
vivő  bányászok"  csoportja,  különösen  mély  drámai 
érzéssel  van  megkomponálva. 


Valamit  kellene  tenniök  a  párisi  szalonokba 
küldő  magyar,  illetve  külföldi  festőknek,  szemben 
a  közömbös  elhelyezésekkel.  Csók  István  „Vam- 
pirek"  művét,  mely  nem  csupán  a  harmincadik 
teremnek,  de  az  egész  tárlatnak  egyik  legjobb 
műve,  oly  rossz  helyre  akasztották,  hogy  csak 
erős  világításban  lehet  látni.  László  Fülöp  Vay 
Péter  grófról  újabban  kiállított  portré-vázlata  ezúttal 
kevésbbé  szerencsés  a  kivitelben. 

Perimutter  Izsák  két  magyar  tárgyú  festménye : 
„Magyar  vásár"  és  „Magyar  interiőr"  szintén 
rossz  elhelyezést  kapott,  ami  mégsem  ront  a  fiatal 
magyar  mester  bravúros  világítási  effektusain.  Két 
pasztell  „hors  concours"  Schlomka  Alfrédtől,  ki 
a  katalógus  szerint  Budapesten  született,  az  oros¬ 
házai  származású  Oskó  Lajos  finom  miniatur- 
portrétje,  Parlaghy  Vilma  Lwoff  hercegnő  lenbachos 
arcképe  Bahadur  herceg  maharadzsáról,  —  a  verseci 
Ivanovics  Pál  Kann  Edit  akadémikus  arcképével  ; 
fia,  Szvetiszláv,  modernebb:  egy  szerb  leány  arc¬ 
képét  állította  ki,  Berény  Rezső,  ki  egyébként  rég¬ 
óta  „naturálisé  franqais",  önarcképét  küldte  el, 
melyben  nem  hízelgett  a  művészetének  ;  találkozunk 
még  Stein  Róza  gipszstudiumával,  Szabó  Adalbert 
kovácsolt  vasellenzőjével,  hogy  e  helyütt  utólszor 
említsük,  mint  kik  szintén  francia  állampolgárokká 
váltak. 

Kilenc  művészi  fametszettel  szerepel  Józsa 
Károly,  „Alvajáró"  bronzával,  bátran  kezelve,  Számek 
Olga,  a  velencei  Szt.-Márlc  túlsók  gondossággal 
festett  belsejével  Della  Corte-Szvatek  Aurélia.  Az 
építészek  közül  mentionra  méltatták  Medgyaszay 
Benkó  István  „Magyar  Panteon"  akvarelljét. 

/  A  másik  Szalon,  a  „National",  évről-évre 
veszít  jelentőségéből.  Flameng,  Baschet,  Coliin  épp¬ 
úgy  foglalhatnának  helyet  itt,  észrevétlenül,  mint 
a  szomszédos  épületszárnyban.  Dagnan-Bouveret, 
Dubufe,  Cottet,  Roll  —  hogy  többet  ne  említsünk, 
az  általuk  hangsúlyozott  „tradiciós  művészet" 
helyett  egyszerűen  kereskedelmi  termelésbe  estek, 
mintha  Sedelmeyerék  kalmárságaiban  vergődnének. 
Csendéletek,  „ki nyalt  tájképek,  a  hetvenes  évek 
stílusába  visszalépett  francia  Biedermeyerségek  s 
Dagnan-Bouveret- féle  „Madonnák"  —  valósággal 
eladásra  festve,  lelhetők  itt  fölös  számmal.  Besnard 
két  plafondképe,  a  „Gondolat"  és  az  „Anyag"  a 
művészi  ambíció  hiányáról  ad  számot.  Párisban  rég 
letettek  már  ama  nyárspolgárias  gondolkozásról, 
hogy  a  művésznek  megszabják  a  témát,  ellenben 
nem  mondottak  le  arról,  hogy  egy  a  nagy  nyil¬ 
vánosság  elé  szánt  műből  hiányozzék  a  kompozíció. 
Besnard  e  dekoratív  panneau-i  üresek,  szürke  tónusa 
unalmas,  hideg.  Besnard  művészetében  egyebütt  meg¬ 
találjuk  a  színek  játékát,  formákat  és  a  koncepciót. 
Gaston  la  Touche  négy  panneau-ja  a  művész  meg¬ 
szokott  rutinjában,  a  modern  életnek  az  antik  kép¬ 
zeletekkel  való  összejátszása,  farmok,  automobilok, 
■majmok  és  finom  nők,  az  ő  buja  aranyos  fényeiben, 
zöldjeiben.  Maurice  Denis-nek  csak  egy-két  festméi^e 

van  itt,  a  színek  és  fény  életteljes  összehatásában. 
—  Mint  a  Nagy  Salonban  a  külföldiekkel,  úgy 
itt  is  mostohán  bántak  a  magyar  művekkel.  Rippl- 
Rónai  József  „Vidéki  magyar  családjáét  elakasz¬ 
tották,  alig  lehet  megtalálni.  Pedig  a  magyar  mester 
e  képe  igen  sok  nagyját  veri  a  tárlatnak.  Kunffy 
Lajos  „Falusi  temetése"  Budapesten  volt  előzetesen 
kiállítva.  Lekow  Henrik  két  rajzot,  Gráf  Ilma  vidéki 
interiőrt,  Körmendi  Frimm  Jenő  három  szobor- 
studiumot  küldött. 

A  szobrászati  részben  Rodin  gipsztorzója  jelent 
forradalmat.  A  mester  zsenije  mind  mélyebbre  hatol 
az  emberi  érzésekbe,  hogy  kifejezésre  juttassa  őket. 
A  mostani  torzója  fejnélküli  ember,  aki  megy, 
halad,  a  maga  ősi  robusztus  erejében.  Az  izmok 
stúdiuma  és  a  mozdulat  a  mester  keresztelő  Szent- 
János  művére  emlékeztet.  Bugatti  néhány  ügyes 
állatimpressziója,  egy  megszokott  Bartholomé,  Dampt 
stb.  a  szobrászi  rész  kiemelhetőbbjei,  de  ez  utóbbiak 


karrikaturát,  Józsa  Károly  a  párisi  életből  küldött 
több  mulatságos  impressziót. 

A  katalógusból  Magyarországot  kifelejtették. 
Hasonlóan  Oroszországot  és  Itáliát.  Hír  szerint  új 
katalógust  nyomatnak  - —  az  entente  cordiale 
érdekében.  Ilyen  felületesség  csak  Párisban  eshetik 
meg.  Lendvai  Károly 

festő.  Apaffy  Mihály  erdélyi  fejedelem  udvarában 
Képíró  Gothard  nevű  német  festő  rendes  évi  fize¬ 
téssel  volt  alkalmazva.  Dr.  Szádeczky  Béla  szíves¬ 
ségéből  —  ki  Apaffy  udvartartásával  foglalkozik  — 
az  udvari  számadáskönyvek  után  közölhetem  a  festő 


ismét  csak  „nevek". 

1678-iki  fizetését. 

* 

„Németh  képírónk  Képíró 

Gothard  konventiója, 

kinek  esztendeje  kezdetik  25 

Maii  1678. 

A  „Rire"  szárnyai  alatt  rendezett  karrikaturista- 

Per  annum  készpénz  fizetése 

...  fi. 

25 

kiállítás  eléggé  sikerültnek  mondható,  habár  sokan, 

Vinczi  posztója  hat  sing 

.  .  .  ul. 

6 

Steinlen,  Gibbson,  Veber  stb.  távolmaradtak.  Az 

Búzája  tizenkét  kis  köböl 

cub. 

12 

impressziónk  az,  hogy  Wíllette,  Léandre,  Korain, 

Bora  huszonöt  veder 

Ul'. 

25 

Faivre,  Caran  d’Ache,  Métivet,  Roubille  stb.  ki¬ 

Szalad  hat  köböl 

cub. 

6 

vételével,  kik  túlnyomórészt  a  vonal  nyelvén  meg¬ 

Borsója  két  véka 

2 

szólaltatott  humorban  válnak  ki,  egész  tömeg  van 

Köleskásája  két  véka 

2 

olyan,  kik  rossz  rajzban  és  megszokott  drasztikum- 

Húsra  három  forint  . 

...  fi. 

3 

ban  dolgoznak,  az  elmésség  egyenes  kizárásával. 

Disznója  egy . 

nro 

1 

A  karrikatura  ősi  célja  az  elmés  szatíra,  míg  itt 

Vaja  két  ej  tel  .... 

oct. 

2 

gyakran  a  természetbeli  kinövések  fokozódását 

Ecetje  három  ejtel 

oct. 

3 

találjuk  az  esztétikai  ízlés  teljes  csődjével  Némely 

Túrója  hetven  font 

libr. 

70 

montmartre-i  karrikaturistának  még  megbocsátanék 

Dátum  in  civitate  nostra  Álba  Júlia  die  et 

anno 

azt  is,  ha  undok  modelleket  vesz  rajzónjára,  de 

ut  supra." 

az  esprit  feltételével  természetesen.  Az  esprit  e 
helyütt  a  feltétlen  uralkodó  elem,  ennek  kellene 
alárendelve  lennie  a  rajz,  színek,  és  sujet  szövő- 
désének. 

Caran  d’Ache  nem  csupán  a  humoros  rajzban 
tűnik  ki;  különös  ügyességgel  metszi  fába  a  múlt 
századbeli  orosz,  francia  és  angol  katonákat. 

Erőteljes  masszív  rajzok  az  angolokéi.  Az 
angol  karakter  mellett  kimagaslanak  az  egyéniségek: 
Walter  Crane  húsz  rajza,  King,  Shepperson,  Som- 
merville  Mills ;  a  „Punch“  nevezetes  rajzolói : 
Armour,  Booth,  Bull  stb.  ismert  nevek,  egészséges 
ötletes  humorral  vonalaikban.  S  a  németek.  Az  ő 
karrikaturáik  Nitzschén,  Hartmannon,  Krafft-Ebingen 
átszűrt  filozófiai,  sexuális  rajzok,  legtöbbnyire  a 
nyers  igazság  brutalitásával  megrögzítve  egy-egy 
társadalmi  vagy  politikai  életbe  vágó  viszásságot. 
Itt  van  Thöny,  Heine,  Wilke,  Paul,Gulbransson 
stb.  Némelyek  a  német  bourgeois-élet  humorát 
fejtik  ki,  sokszor  gondosan,  nehézkesen,  de  több¬ 
nyire  humorral  és  nagy  rajztudással,  mint  Harbur- 
ger,  Hengeler,  Vogel,  Zopf,  Caspari  stb  A  magyarok 
közül  Vadász  Miklós  két  ötletes  plakátot  és  egy 

A  festő  egy  másik  konvenciója  1683  május 
25-ről  kelt.  A  közbeeső  évekről  nincs  ugyan,  de 
maga  az  a  körülmény,  hogy  szolgálati  esztendeje 
öt  év  múlva  is  május  25-én  kezdődött,  addigi  al¬ 
kalmaztatása  mellett  bizonyít.  1 683-iki  fizetése  annyi¬ 
ban  tér  el  az  1678-ikitől,  hogy  ekkor  már  búza 
helyett  naponta  4  asztali  cipót  s  azonkívül  külön 
két  közcipót  kapott.  Mai  értékkel  számítva  évi  fizetése 
mintegy  1100  koronára  rúgott  — 217. 

Kelemen  Lajos 

HANRITS  SÁMUEL  GOTTLIEB.  Kupetzky  János 
tanítványai  közül  a  következő  idegen  művé¬ 
szek  váltak  hírnevesekké :  Fürsti  János  Gáspár 
svájci,  Müller  Gábor  anspachi  és  Müller  Benjámin 
drezdai  születésű  festők.  De  volt  egy  magyar  szü¬ 
letésű  tanítványa  is,  Hanrits  Sámuel  Gottlieb,  kiről 
a  „Tudományos  Gyűjtemény"  GRTS.  jegyű  (Gróf 
Teleki  Sámuel)  munkatársa  tesz  először  említést. 
(1828.  IV.  k.  39 — 40.  1.)  Szerinte  bár  „nem 
tartozik  az  elsőbb  rangú  művészek  sorába,  mégis 
könnyű  szerkeztetése  tekintetéből,  és  mint  magyar 
megérdemli  hazafiai  figyelmét. 


Művészeti  irodalom 


Az  Allgemeines  Künstlerlexicon  adatai  alapján 
(Zürich,  1779)  közli,  hogy  Besztercebányán  szü¬ 
letett.  „Micsoda  szüléktől  és  melyik  esztendőben 
vette  eredetét,  arról  hallgatnak  tudósaink"  —  írja. 
Annyi  mindazonáltal  bizonyosnak  látszik,  hogy 
1726-ban  Berlinben,  „egy  nagy  familiakép  szer- 
keztetésbeli  ügyességét  bebizonyította". 

Berlinen  kívül  megfordult  Braunschweigban,  sőt 
Londonban  is. 

Oret  János  híres  rézmetsző  „több  munkáit  kö¬ 
zönségessé  tette". 

Közelebbit  nem  sikerült  róla  megtudnunk.  Mások 
tán  szerencsésebbek  lesznek.  — 218. 

B.  J. 

ZjfSZTALOS  JÁNOS  (János  asztalos,  Johannes 
Mii  Mensarius)  mennyezetfestő.  A  magyarfülpösi 
(Marostorda  m.)  ev.  ref.  templom  hajójában  54 
négyszögű  táblán  1642  novemberében  készült 
mennyezet  s  igen  szép  tulipános  kórus  van.  A 
mennyezet  latin  felirata  szerint  a  festményeket 
Bálint  pap  idejében  (Felfalusi)  Gáspár  Miklós 
költségén  I.  Rákóczi  György  és  felesége  Lorántffy 
Zsuzsánna  segítségével  Asztalos  János  (Johannes 
Mensarius)  készítette.  A  mennyezet  nyugati  sorának 
6  négyszögén  egyszerű  pikkelydísz  s  a  közepén 
két  íeliratos  tábla  van.  A  többi  46  négyszögön 
a  festő  a  legnagyobb  változatossággal  legalább 
40-féle  mintát  használt.  Igen  becses,  magyaros 
virágdíszítményei  megérdemelnék  a  szakszerű  fel¬ 
dolgozást  és  reprodukálást.  Eddig  csak  rövid  is¬ 
mertetés  jelent  meg  róluk  az  Erdélyi  Múzeum  1898. 
évi.  612  — 14  lapjain  és  az  Erdély  1899.  év¬ 
folyamában. 

A  becses  munka  festőjéről  életrajzi  adatokat 
nem  tudhatunk.  Asztalos  vezetékneve  valószínűleg 
csak  a  XVII  század  szokása  szerint  a  mesterség 
után  felvett  név.  — 219. 

Kelemen  Lajos 


MŰVÉSZETI  IRODALOM 

MAGYAR  NÉP  MŰVÉSZETE.  Első  kötet:  A  kalota- 
Lnl  szegi  magyar  nép  művészete,  számos  szakértő  és 
művész  közreműködésével  írta  Malonyay  Dezső.  Buda¬ 
pest,  Franklin-társulat.  1907. 

Bejártam  tavasszal  a  Földközi  -  tenger  partvidékét, 
végigutaztam  Olaszország  nagyobb  és  Franciaország 
kisebb  részén,  mindenütt  éber  szemmel  kerestem  az  illető 
ország  népviseletét,  sajátos  művészi  megnyilatkozását 
viseletében,  kézimunkájában,  apró  házi  holmijában  és  .  .  . 
hiába.  Igaz,  hogy  a  világforgalom  kitaposott  ország- 
útjáról  nem  sok  alkalmam  volt  letérni,  de  mikor  még 
Szicília  parasztasszonyai  is  ugyanazt  a  silány  gyári  pamut¬ 
kötényt  viselik,  mint  a  mi  cselédeink  és  Nápoly  fekete¬ 
hajú  lánya  éppen  oly  divatos  frizurára  éppen  oly  hitvány 


hajtűk  és  fésűk  segítségével  építi  fel  borzas  fürtéit, 
elkeseredve  jajdultam  fel  Ruskin-nel  együtt,  hogy  „erre 
való  hát  a  gyáripar?"  Merő  pénzvágytól  űzve  fokozza 
a  termelést  végletekig,  töri,  zúzza,  rombolja,  elsepri  a 
föld  színéről  a  régit,  a  tartós  anyagból,  gondos  kezekkel 
font  és  magaföstötte  fonalból  szőtt  vásznat,  posztót, 
melyet  maga  varrt,  maga  hímzett  az  asszony,  de  meg 
is  becsülte,  még  az  unokájára  is  ráhagyta.  Minek  fonjon 
szőjjön,  hímezzen  ma,  mikor  itt  az  olcsó,  színes,  mutatós 
portéka  ?  Hogy  az  első  egypár  mosás  után  vége  a  szí¬ 
nének,  meg  a  szövetének,  sebaj,  hordja  rongyosan  a 
régit,  de  vesz  megint  szép  újat,  szóval  divatozhat. 

Hazaérkezésem  után  jutott  kezemhez  e  szép  könyv. 
Ujjongva  üdvözöltem,  hiszen  magam  is  bús  szemmel 
láttam,  hogy  tűnnek  el  nálunk  is  lassan-lassan  a  múltak 
emlékei.  A  fővároshoz  közel  lévő  falvak  már-már  inter- 
nácionálisak,  mikor  még  délceg  magyar  viseletűket  is  a 
„vasúti"  blouse-zal  kezdik  felcserélni.  A  vasutmenti 
falvak  ifjúságának,  még  a  gazdaember  fiának  is  az  az 
ambíciója,  hogy  vasúti  szolgálatba  léphessen.  Csábítja 
őket  a  hónap  elején  egy  összegben  kapott  pénz,  csá¬ 
bítja  a  hivatalos  allure-ökkel  komolykodó,  már  bévül 
lévő  „altiszt"  és  nem  utolsó  sorban  a  testhez  álló  kackiás 
blouse.  Ha  tehát  nem  lehet  mind  vasúti,  legalább  annak 
akar  látszani  és  kelletlenül  nézi  végig  őket  az  ember 
templomozáskor,  hogy  az  öregebbje  rangosán  hordott, 
fényesre  kefélt  magyar  csizmája,  zsinóros,  magyar  nadrágja 
és  lajbija  mellett  mily  szánalmas  formája  van  a  pan¬ 
tallóba  bújt.  kék  vasúti  blouse-ban  hetykélkedő  fiatal¬ 
ságnak. 

Csakugyan  itt  az  ideje  menteni  a  menthetőt  és  ha 
már  a  népművészetre  kimondta  halálos  ítéletét  a  rohanó 
idő,  és  a  civilizáció  dédelgetett  gyermeke,  a  gyáripar 
könyörtelenül  sietteti  a  kivégzést,  szedjük  össze  emlékül 
még  meglévő  remekeit,  írjuk  fel  készítésmódjukat,  raj¬ 
zoljuk  le  mintáit,  hogy  amely  fonalat  a  népies  művészet 
elejtett,  azt  felvegye  a  nemzet  és  a  maga  egyéniségének, 
nemzeti  sajátosságának  megfelelően  beleoltsa  minden 
művészi  megnyilatkozásába.  Úgy  legyen  ! 

„A  magyar  nép  művészete"  öt  kötetre  van  tervezve. 
Minden  évben  jelenik  meg  egy-egy  kötet.  Ez  első  kötet 
Kalotaszeg  művészetét  mutatja  be,  a  másodikban  a  szé- 
kelység  és  Toroczkó  művészetét  ismerjük  meg;  a  har¬ 
madik  elvezet  a  Dunántúlra,  a  negyedik  és  ötödik  kötetben 
bejárjuk  a  nagy  Alföldet,  a  Felvidéket  és  az  északkeleti 
Hegyalját.  Célja  :  „felkutatni  a  magyar  művészi  alkotó¬ 
kedv  ösztönszerű  érvényesülésének  kezdetleges  próbál¬ 
kozásaitól  kezdve,  el  a  már  fejlettebb  motívumokig  lehe¬ 
tőleg  mennél  többet;  menteni  az  elkallódástól  azt,  amink 
van  és  így  a  nemzeti  jelleg  megőrzésében  erősíteni, 
irányítani,  fejleszteni  fajunk  alkotókedvét ;  megmutatni, 
bizonyítani  és  igazolni  fajunk  művészeti  érzékének,  ráter¬ 
mettségének  sajátosságát,  erejét,  becsét;  .  .  .  gyarapítani 
a  nemzeti  önbizalmat,  tanítani  a  magunk  többrebecsü- 
lését ;  .  .  .  gátat  vetni  az  idegenből  özönlő  művészeti 
és  iparművészeti  nivelláció  elé." 

E  céljának  meg  is  felel  derekasan.  A  felkutatott 
területet  Bánify-Hunyadtól  Kolozsvár  határáig,  a  Kalota- 
szegnek  nevezett,  e  két  határpont  között  elterülő  harminc- 

négy  falut  oly  vonzón  ismerteti  és  Edvi  Illés  Aladár 
oly  gyönyörű  akvarelljeivel  illusztrálja,  hogy  szinte  úti¬ 
társaikká  szegődünk.  Bejárjuk  velük  a  falvakat,  belá¬ 
togatunk  a  házakba,  végighallgatjuk  az  öreg  sárvásári 
molnár  történetét,  megbámuljuk  a  ketesdi  ezermester 
Kis  Lőrinc  Ferkő  magacsinálta  mindenét,  ki  az  ács¬ 
mesterséget  édesapjától  tanulta,  a  többit:  asztalosságot, 
esztergályosságot,  lakatos  mesterséget,  gépkovácsságot 
s  órásmesterséget  a  maga  esze  után  tudta.  Kezdve  a 
magakieszelte  körfűrészelő  masinától,  a  hátultöltő  pus¬ 
kától  a  muzsikáló  óráig,  csinál  ő  mindent.  Elmegyünk 
Cuca  Szűcs  Istvánná  íróasszonyhoz  Bánffy-Hunyadra,  ki 
talán  már  csak  egymaga  tud  a  szép  fodorvászonra  „írni", 
lúdtollal  meg  varjútollal,  koromlével  szebbnél-szebb  min¬ 
tákat  előrajzolni.  A  hetven  felé  jár  már  a  nénike,  beteges, 
nem  igen  ír  már.  „Gyün  a  baj  rám,  mint  az  árvíz;  tiszta 
fej  kell  az  íráshoz,  úrfi  drágám,  nem  lehet  azt  már  ilyen 
ingóban."  De  azért  apránkint  mégis  írt  nekünk  néhány 
ősi  mintát.  Csodálva  néztük,  hogy  kezd  a  munkához, 
minden  előzetes  beosztás,  minden  méregetés  nélkül  : 
kezdi  a  nagy  árkus  elején,  mintha  levelet  írna  és  a  ser- 
cegő  penna  alól  csak  úgy  ömlik  a  kalandosnál-kalan- 
dosabb  fordulatú  díszítő  vonal,  a  csuszamlásokból,  az 
eltérésekből,  a  véletlenségekből  is  összhangzatosan  egyéni 
és  eredeti  díszítés  lesz." 

„Tudott  hozzá,  magyarázza  az  ura,  volt  is  sok  cifra 
rúdravaló  a  házban.  Éppen  hogy  két  párnahéjj  maradt. 
A’  kell,  amikor  meghalunk.  Eladnók,  de  a  pénz  elmegyen 
s  aztán  majd  az  se  lesz,  amire  fektessenek." 

Szelíden  megveregette  öreg  párja  hátát  s  mókás 
mosollyal  mondta :  „Külső  országban  az  ilyen  vén 
asszonyt  mán  viszi  a  piacra  az  ura  s  adja  el.  Fátyolt 
az  orcájára,  valami  bolond  tán  megveszi.  Én  mán  nem 
adom,  ha  ennyi  időt  együtt  valánk  !  Ne  félj  öreg,  az 
enyim  maradsz". 

Bólint  az  öreg  néni  s  ő  is  szelíden  feleli:  „Fátyolt 
bizony,  azt  tesz  kigyelmed  az  orcámra  s  viszen  a 
piacra  .  .  .  Szent  Mihály  lován." 

Mint  valami  acélos  forrásban,  úgy  fürdik  meg  lelkünk 
az  ily  ősi  zamatú,  színmagyar  érzésű,  rég  nem  hallott 
párbeszédben.  Rég  nem  hallott  ?  Sohase  hallott  a  mi 
nagyvárosi  zagyva  beszédhez  szokott  fülünk  ilyent,  de 
feltámadnak  halottaikból,  az  őseinktől,  falusi  kúriájukon 
élő  régi  magyar  nagyasszonyoktól  öröklött  képzetek  és 
azok  üdvözlik  örömujjongva  ez  ismerős  hangokat.  Ha 
egyéb  érdemük  sem  volna  Malonyayéknak,  minthogy 
tapintatos  kézzel  tudtak  játszani  a  nép  lelkének  húrjain 
és  az  így  megszólaltatott  hangszer  dallamait  ily  szeren¬ 
csésen  tudták  visszaadni,  már  az  is  megbecsülhetetlenné 
teszi  munkálkodásukat. 

Egyes  leírásokat  kivéve  —  melyek  a  dolog  termé¬ 
szetéből  kifolyólag  szárazok  — ,  mint  üdén  csörgedező 
patak  folyik  az  egész  elbeszélés.  Hogyan  szálltak  ki 
Bánffy-Hunyadra,  látogatták  meg  az  öreg  író  nénit, 
benéztek  Kati  Mártonhoz,  a  szűcshöz,  aki  csinálta  eddig 
a  szebbnél-szebb  mejjrevalókat,  de  már  ő  is  azon  tana¬ 
kodik,  mint  sok  más  társa,  hogy  valami  kis  szatócs- 
üzletet  nyisson,  mert  „nem  győzzük,  amióta  begyütt  a 
vasút".  Kivallatják  az  egész  mestersége  felől  és  ő  szíves 

készséggel  magyarázza  el,  hogy  húzza  le  a  berbécsről 
a  mészáros  a  bőrt,  amit  azon  nyersen  átad  a  szűcsnek. 
Az  lefejti  róla  a  zsírt,  kipeckeli,  megszárítja,  aztán  áztató¬ 
kádban  előbb  áztatja,  majd  kimossa  sok  lében,  aztán 
meleg  vízzel  só-,  timsó-,  vitriololaj-,  hamuzsírból  és  dercé¬ 
ből  csávát  (pácot)  kever,  evvel  bedörzsöli  a  bőröket, 
összehajtva  a  kádba  dobja  és  a  megmaradt  csávát 
ráönti.  Másnap  kiteregetik  az  udvaron  a  földre,  hogy  a 
föld  zsírján  száradjon  és  az  így  elkészült  bőröket  a 
hiúba  (padláson)  csomókba  kötve  elrakják.  Mert  jobb, 
tartósabb  és  kidolgozásra  is  alkalmasabb  a  pihent  bőr. 
Elmondja  a  mester,  hogyan  válogatja  széjjel  a  bőröket 
egyszerű  kozsóknak,  ujjas  mejjrevalónak,  melyet  piros  bőr¬ 
rel  díszít ;  dufla  elejű  mejjrevalónak,  melyet  karmazsinnal 
és  lakkal  ékít  a  hunyadi  parasztnak;  gyönge  juh-  és 
báránybőrt  szán  a  „selymesnek",  melyet  csak  a  legény¬ 
ember  és  leánynép  visel,  ez  aztán  a  bimbós,  körmös- 
bimbós,  egy  rend  csillagos,  két  rend  csillagos,  gyorgyinás, 
meg  aztán  a  koszorús  mintájú.  Legparádésabb  az  „egész 
cifra",  azon  még  paradicsommadár  is  van. 

Színpompás  képen,  mely  a  bekötési  táblát  is  ékíti, 
látjuk  a  kalotaszegi  menyasszonyt.  0  is  hordja  a  vállfűs 
inget,  melynek  vállát  néha  tenyérnyi  széles  piros  vagy 
fekete  kivarrás  vagy  fehér  recekötés  díszíti.  A  gallért  és 
kézelőket  két-két  hosszan  lecsüngő  hárászbojttal  kötik 
össze.  Az  ingre  jön  a  kurta  szoknya,  ezenfelül  a  szép 
fehér  fodorvászonból  való  „pengyel".  E  fölé  kerül  a 
kalotaszegi  viselet  legfestőibb  része,  a  „muszuj",  vagy 
„bagazia".  Sűrű  ráncba  szedett  fekete  vagy  kék  fél¬ 
szoknya,  belső  szélére  jó  szélesen  piros,  sárga  vagy 
zöld  posztót  varrnak  és  aztán  a  két  csípőnél  derékig 
felhajtják,  hogy  alatta  kilássák  a  pengyel,  míg  hátul  egész 
hosszában  lelóg.  A  pengyelt  elől  köténnyel  takarják  el, 
mely  ugyanolyan  színű,  mint  a  muszuj.  Piros  csizma 
zöld  selyemmel  kivarrva  „megadja  a  keleties  nuance-ot 
az  egész  viseletnek".  Asszony,  leány  tarka  virágos  kendőt 
hord  fején,  melyet  templomozáskor  elől,  különben  hátul 
köt  meg.  Lányok  konfirmációtól  kezdve  lakodalomig 
pártát  tesznek  vasárnaponként.  Ez  két-négyujjnyi  vas¬ 
abroncs,  kirakva  gyöngyházcsigával,  aranypillangós  üveg¬ 
gyönggyel,  hátul  különböző  színű  sallangok,  pántlikák, 
gyöngyös  kötők  és  bojtok  lógnak  le. 

A  menyasszony  dulandlét  (tülle  anglaise)  visel  mind¬ 
addig,  míg  keresztelőre  nem  viszik  első  magzatát.  Finom 
fehér  patyolat-fátyol  ez,  köröskörül  színes  kivarrással, 
két  sarkába  rózsa-  vagy  tulipánalakú  nagyobb  rajzzal. 
A  dulandlé  alá  jön  a  gyöngyös  csipkével  lekötött  színes 
staniol-lemezekkel  és  piros  hárász-diszszel  ellátott  főkötő, 
mely  alighogy  keresztültetszik  a  fátyolon.  A  dulandléval 
körülkötik  a  fejet,  a  nyakon  egyszer  körülcsavarják  s 
hátul  úgy  omlik  le  sarokig. 

A  következő  fejezetet  a  templomnak  szenteli  szerző. 
Megmutatja  képét  a  damosi,  kőrösfői,  ketesdi,  mogyoró- 
kereki  templomnak,  melléje  adván  aztán  okulásul  az  új- 
mogyorókereki  templomot,  „hogy  milyen  formátlan  tucat¬ 
épületet  húzott  helyébe  egy  kolozsvári  építő  1897-ben". 
Pompásan  van  elhelyezve  a  kőrösfői  szépséges  kis  temp¬ 
lom.  „A  dombtető  gyönyörűen  emelkedik  ki  az  ívesen 
ácsolt,  kiugró  harangházból  a  finom  karcsú  torony  s  helyes 

arányban  van  a  sarkokra  helyezve  a  négy  melléktor- 
nyocska.  A  könnyű  íaalkotmány  fehérre  meszelt  síma 
falon  nyugszik,  komoly  egyszerű  templomhoz  illő  síma 
falon.  Csak  a  szögletein  vannak  pillérféle  sávok  s  felettük, 
alattuk  összefogja,  körülövezi  a  torony  falait  egy  pár¬ 
kány,  egy  barázdált  lap,  valami  igen  sajátságos,  egészen 
eredeti  és  teljesen  ideillő  díszítés.  Becsületes,  igaz  érzésű 
művészember  munkája  ez;  nem  tukmált  embereire  kölcsön¬ 
szedett  idegen  formákat,  az  egyszerű  magyar  templomon 
nem  hazudott  fából  s  vakolatból  követ  s  kőfaragást, 
dolgozott  józanul,  őszintén,  fával  és  vakolással  úgy, 
ahogy  azt  a  fa  és  a  vakolás  anyaga  s  természete  meg¬ 
kívánja.  Őszinteségének  és  egyszerűségének  jutalma  az 
épület  bájos  finomsága,  az  egésznek  szinte  meg  sem 
magyarázható  harmóniája. 

„Vasárnap  délután  Magyarókerekén  kitelepedtünk  a 
szérűskertbe,  a  vén  ács,  Szűcs  András  Öreg  szérűskert- 
jébe,  a  szilvafa  alá  s  ő  mesélte,  mint  építettek  házat  a 
régi  világban,  amikor  még  jobbágy  volt  a  paraszt,  amikor 
még  nem  tették  utca  felől  az  ablakot,  ne  leselkedhessék 
be  az  ispán,  hogy  nyomban  úrmunkájára  zavarja  azt, 
aki  odahaza  rostokolt.“  „Hozzáfogás  előtt  szóltunk  a  jó 
embereknek,  segítsenek ;  másnak  nem.  Fát  segítséggel, 
kalákával  meghoztuk  a  Havasról ;  az  oláh  vágott  hatvan 
fát  hat  véka  búzáért,  a  kalákának  járt  egy  vacsora  s 
pálinka.  A  vacsora  ?  Egy  kis  tésztaleves,  borsos  tokány, 
savanyú  étel  egressel,  afféle  jó  füstölthús  tejfölösen,  meg 
frissen  sütött  kenyér.  Hatvan  fából  kitellett  egy  ház, 
követ  se  tettek  alája.  úgy  rakták  le  a  talpfákat.  Kamara 
esett  az  utca  felől,  ablak  a  kertnek,  tornác  is  került. 
A  padlás  tetejét  az  asszonyok  tapasztották.  Fehér  agya¬ 
got,  olyan  kékes  gyöngy  színű  fehér  agyagot  oláhnék 
hordanak  le  a  hegyből,  Bocsból  s  adják  pityókáér’,  török- 
búzáér’,  akkorákat,  mint  egy  cipó,  avval  fehérítjük  a  ház 
falát  seprűvel.  Mer’  vót  fene,  meszelő,  a  régi  világba  ! 
A  bocsi  cipót  megtörik  cseberbe,  aztán  elkeverik,  míg 
olyan  lesz,  mint  a  mész,  aztán  verik  seprűvel  a  ház 
oldalához." 

De  hiszen  kiírnám  én  az  egész  könyvet,  oly  nehezen 
tudok  megválni  e  jóízű,  zamatos  beszédtől.  Pedig  le 
szeretném  írni  a  sok  szép  formájú,  gazdagon  hímes 
utcaajtót,  a  szellős  tornácot,  a  tulipánvégű  vagy  galamb- 
dúcos  kútágast,  be  is  mennék  a  házba,  gyönyörködném 
a  magasra  vetett  ágyban  a  hímes  ágyfűvel,  meg  a  fölötte 
lógó,  rúdra  akgatott  sok  szép  varrottasban,  bár  azt 
mondja  Benkő  Luki  Istvánná,  hogy  nincs  már  a  faluban 
varrottas,  „kiszedték  mán  piacra  a  koporsóból  is“.  Az 
ágy  mellett  áll  az  esztováta,  a  szövőszék,  odább  a  pad- 
láda,  előtte  a  kamarásasztal,  mert  hogy  a  pad  aljában 
láda  van,  az  asztal  alja  pedig  kisebb-nagyobb  fiók  és 
szekrény,  az  eltenni  való  étel  számára.  Kis  pádon  áll  a 
víz  korsóban,  facseberben  (ők  vizes  kártyának  nevezik), 
néha  csinos  korlát  szegzi  be,  hogy  a  gyerek  magára  ne 
ránthassa. 

Hiszen  van  ilyen  bútora  széles  e  világon  minden 
falusi  embernek,  de  hol  van  az  a  művészlelkű  nép,  mely 
kifaragja,  megfösse,  himessé  varázsolja  annak  minden 
porcikáját  és  cselekedje  azt  oly  öntudatlan  művészi 
érzékkel,  a  haimónia  ösztönszerű  érvényesítésével,  mint 


amilyent  lépten-nyomon  látunk  a  Kalotaszegen,  ha  csak 
meg  nem  rontotta  szemüket  egy  egy  gyári  minta.  „Búto¬ 
ruk  főérdeme  —  írja  Kriesch  Aladár  —  a  legnagyobb 
minden  egyébnél,  hogy  szépségük  szerkezetükben  rejlik, 
nincs  rajtuk  fölösleges  ;  de  föladatukat,  kötelességüket 
híven  betöltik  s  mindamellett  mennyi  leleményesség,  a 
vonalak  milyen  gazdag  harmóniája  P‘  „A  teli  viruló  szí¬ 
nekbe  való  belemerülés  jellemzi  általánosságban  is  Kalota¬ 
szeg  művészetét;  diadalmas  zászlóként  lobogó  ismertető¬ 
jele  ez  különben  minden  élő  igaz  művészetnek."  Faragják 
és  föstik  az  asztalt,  a  széket,  a  ládát,  az  ágyat,  a  fogast, 
tálast,  kis  székeket,  a  fonó-kereket,  guzsalyt,  a  sulykot, 
a  gereblyét,  jármot,  gazdagon  a  kapuzábékat  s  az  utca¬ 
ajtókat.  A  szeretettel  díszített  apró  holmi  közétartozik,  való¬ 
ságos  ékszere  ennek  az  ékszert  nem  viselő  asszony¬ 
népnek  a  vőlegényétől,  kedvesétől  kapott  vászonfeszítő, 
vetélő  orsófogó,  a  cifra  mosósulyok,  a  kézi  mángorló 
vagy  „lapicka"  és  a  szépséges  kis  kapatisztító.  Rendesen 
maga  faragja,  színezi  ezt  a  szerelmes  legény,  de  vannak 
némely  falunak  híres  mesterei,  mint  a  sárvásári  öreg 
molnár,  aki  öt-hat  szomszédos  falut  látott  el  ilyen 
remekbe  készült  apró  holmival. 

Ahány  szerelmes  legény  a  vidéken,  félszázad  óta  a 
malomba  ballag  le  : 

„Mónár  bácsi,,  a  jó  Atya  is  megáldja  kigyelmedet, 
sulyok  kéne  nékem,  erősen  hímes  !  Úgyis  áll  a  malom." 

„Ki  a  szeretőd,  te?  —  kérdezte  az  öreg  molnár,  — 
mert  aszondják,  örökké  olyan  élemedett  volt. 

„Péntek  Gyugyi  György  lánya,  a  Kisó,  —  vallotta  a 
legény. 

No,  az  !  .  .  .  Járt  ű  is  már  errefelé.  Tudom,  a  kéket 
kedveli. 

Azt  a’,  a  kéket!  A  páváskéket.  De  egy  szív  is  légyen 
a  sulykon,  mónár  bácsi,  drágám  ! 

Lesz.  Madár  is  lesz.  Páros  galamb.  Szombat  estére 
idenézhetsz.  Ha  addig  meg  nem  indul  a  malom. 

Adhatna  már  a  jó  Atya  egy  kicsiny  esőt,  — -  sóhajt 
a  legény  s  halad  dolgára. 

Szombat  estére  —  mert  hogy  mindig  az  égen  volt 
az  „áldott"  (így  hívják  a  kalotaszegiek  a  napot)  s  eső 
nem  hullván,  a  malom  se  indult  meg,  —  kész  a  sulyok, 
gyönyörű  hímes,  szív  is  van  rajta,  páros  galamb  is. 
Őrzi  is  majd  Kisó,  a  Péntek  Gyugyi  György  lánya,  csak 
húsvéti  gúnyát  sulykol  véle  ;  és  őrzi  majdan  a  leánya 
is,  ha  egyszer  odáig  segélte  őket  a  jó  Atya." 

Egyik  legsikerültebb  része  a  könyvnek  a  fazekas¬ 
mesterségről  szóló.  Igazi  íróművészre  vall,  ahogy  bevezeti 
a  dolgot,  mikor  Istók  Pista  Szemes  bikali  földmíves  füstös 
mestergerendájáról  szedegetik  elő  a  „míveket",  amiket 
a  télen  cselekedett.  Volt  ott  sok  holmi,  sulyok,  borotvás 
iskátulya,  sikkantyú,  kis  tükör  és  egy  félig  hímzett  ihar¬ 
fatáblácska,  melyre  valami  mácsonya-virág  forma  volt 
vájva,  olyan  stilizáló  érzéssel,  a  tér  dekoratív  kitölté¬ 
sének  annyi  ösztönszerű  ízlésre  valló  gazdagságával, 
olyan  gyönyörű  arányossággal,  hogy  elcsodálkoztak  rajta. 

—  „Ez?  Hát  csempenyomtató,  Topónak. 

Az  a  gaz,  amit  ráfaragtam,  az  künt  terem  a  gyepű 
alatt.  Mondok,  valami  haszna  kerüljön  .  .  .  Mer’  hogy 
olyan  formás,  az  aszály  pusztítaná  el." 

Hogy  mi  az  a  csempe  ?  A  csempe  kályhafiók,  ilyen 
kályhafiókokból  rakja  össze  furfangosan  kemencéjét  a 
kalotaszegi  magyar,  beföstvén  a  cseréplapok  eresztékjeit 
míniumos  pirosra. 

„Ki  az  a  Topó  ?“ 

„A  Nagy  János  Topó?  Fazekas  .  .  .  osztán!"  (Az 
„osztán"  csodálkozást  jelent,  hogy  annyit  se  tud  az 
úrifajta.) 

„Hogy  hol  lakik?  Hunyadon  lakott  annak  a  hetven- 
hetedik  bopája  is  (bopa :  nagyapa,  bonya  :  nagyanya),  mer’ 
hogy  fazekas  volt  az  egész  nyámság  (rokonság)  örökké.  “ 

Egy  esős  reggelen  aztán  Malonyay  betelepedik  Topóék¬ 
hoz,  hogy  majd  megtanulja  a  fazekasmesterséget.  És 
mialatt  apróra  elmagyarázza,  húsz  rajzon  meg  is  mutatja, 
hogyan  készül  a  gyorsan  forgó  korongon  a  mester  ujjai 
közt  a  fazék,  oly  felséges  magyaros  ízű  megnyilatko¬ 
zásra  bírja  Topót  és  egész  házanépét,  hogy  ezért  a 
pár  oldalért  is  érdemes  az  egész  könyvet  megvenni.  Én 
elolvastam  már  jó  sokszor,  de  mindig  új  és  új  szépséget, 
bájt,  magyaros  fordulatot  találok  benne.  Ilyenkor  látja 
az  ember  hogy  bár  sokszor  elkoptatott,  üres  frázisnak 
tetszik  a  nép  őserejére  való  hivatkozás,  színigazság  az, 
mely  a  csaló  markában  se  válik  hamis  pénzzé. 

„Az  a’,  —  kezdte  Topó  — ,  persze  hogy  a’  vót,  agyaggal 
mocskolódék  az  egész  nemzetségem.  Vélem  az  esett, 
hogy  apám  elhótt,  mielőtt  engem  ráoktatott  volna.  Az 
öreg  Miklós  Ferenc  keze  alá  kerültem  .  .  .  Szerettem, 
biztos,  hogy  szeretem  ezt  a  lucskos  mesterséget.  Ha 
apád  az  vót,  mondok,  légy  te  is  az,  ne  vesszen  a  mes¬ 
terség  .  .  .  Miklós  Ferenc  gazdám  eleénte  kiesig  iitögeté 
az  ujjamat,  de  Isten  azér’  áldja  meg.  Másként  lettem 
vón’  tekergő." 

Kint  zuhant  valami.  Az  inas  matatott  a  hiúban, 
lepottyantott  egy  csempét. 

„Egy  kályha  lecsepege  a  hiúból,  —  mondotta  nyu¬ 
godtan  Topó  és  feleségéhez  :  —  mán  kettő  e  héten  !  Ha 
még  egy,  a  gyereket  megtaslizod." 

„Hát  télen  ?“ 

„Télen?  agyagot  inkább  ősszel  hozunk  két-három 
szekérrel  (porhanyóbb  az  agyag,  ha  soká  áll,  javítja  a 
fagy  is).  Télbe  nem  esik  jól  ez  a  mesterség,  itt  lucs- 
kolódni.  Télen  ?  Megyek  az  udvarba,  vágok  fát,  vakarom 
a  bihalyt,  béjövök,  eszek,  ha  ád  az  asszony,  palacsintát, 
rétest.  Ha  az  nincs,  hagymát.  Sokszor  meg,  ha  jól  meg- 
pirongat  az  asszony,  nem  eszek  semmit,  hanem  iszok 
e’  kis  pálinkát  s  haladok  el.  Hébe-hóba  dógozunk.  Meg 
a  kitekintőn  (ablak)  nézem  a  menyecskéket  is,  mikor 
jőnek  a  kútra. 

Rászól  a  felesége  : 

„Elhallgat  kigyelmed!  .  .  .  Hogy  a  jánya  előtt  nem 
sül  ki  a  szeme  az  ilyen  embernek  !“ 

Mellesleg  mondva,  Groó  István  szerint  a  kalotaszegi 
agyagművesség  nagyon  elsatnyult ;  kevesen  foglalkoznak 
vele,  díszítésük  szegényes,  egyedüli  szép  munkájuk, 
melyeket  a  régi  jó  minták  után  nyomnak,  a  kályhacsempék. 

Kalotaszeg  híressége,  a  szép  sárgás  fehér  fodorvászon 
készítéséről  Léti  Annus  asszony  oktatta  ki  Malonyayékat, 
miközben  szaporán  kapkodta  egyik  „fűkendert"  a  másik 
után  a  „hehelőre". 

„Hogy  van-e  munkánk  véle?  Elhiszem!  Kilencven¬ 
kilenc  munkája  vagyon  a  kendernek,  drágám  !“ 

„Mert  mán  a  főd  is  !  Válogatni  kell  azt.  Csak  az  a 
helyes  néki,  aki  torha,  jó  puha,  meg  egyenes,  az  az 
ügyes  kenderes  főd.  Azt  oszt  télbe  marhaganéval  jó  vas¬ 
tagon  megganézzák  az  emberek,  márciusba  megugarolják, 
májusba  megszántják  mag  alá,  elvetik  s  beleboronálják. 
Jó.  A  mag  hát  künn  van,  a  fődbe.  Ha  esőt  ád  a  jó 
Atya,  akkor  lesz  szép  a  kender.  Nem  gyomlálunk.  A  mag 
tizenhárom  hétig  ül  a  fődben.  Aratástájt  lesz  csak  véle 
dogunk  :  akkor  nyüjjük  ki  a  virágost,  rá  három  hétre 
(szeptember)  meg  nyűgjük  a  magos  kendert.  E’  mán 
asszonymunka,  ebbe  az  ember  nem  elegyedik.  Három 
markot  nyüvünk  egy  fűbe,  odaállogatjuk  csomóba,  ha 
megszáradt,  hazavisszük  s  kirakjuk  űket  az  eresz  héjjára 
telelni.  Tavasszal,  Szent  György -nap  után  elvisszük 
a  tóba,  eláztatjuk,  kövekkel  lenyomjuk.  Ázik  vagy  két 
hétig.  Aztán  kivetjük,  szétterítjük  s  megszárad.  Itthon 
elcsapjuk,  tillóval.  Elcsapás  után  megheheljük.  Eztán 
letesszük  a  pincébe,  hogy  pihenjen.  Amint  és  az  eső, 
akkor  ecseljük.  Hogy  miért  akkor,  amikor  és  az  eső  ? 
Mer’  akkor  nem  kopik  úgy,  nem  fullasztja  a  szegény 
asszonyt  annyira. 

Hogy  aztán  ?  Van  még  véle  munka,  van  aranyom 
úrfi,  elég.  Fűkendert,  két  fűt  feltépünk  egy  guzsalyra, 
aztán  azt  fonjuk  nyújtani  orsóval,  vagy  guzsalyról  a 
kerekre  (a  rokkára),  ha  akinek  a  keze  fárad.  így  készül 
a  vékony  fonál.  Annak  a  sárga  fodorvászonnak,  akit 
úgy  szeret  az  úrfi,  annak,  édes,  ilyen  vékony  fonál  a 
nyujtószála  is,  meg  a  verőszála  is. 

Mikor  minden  asszony  elvégzi,  lesz  a  szapulás.  Ki 
milyen  ügyes  gazdasszony,  de  mán  Szent  Pál-nap  után 
nem  soká  hagyhatjuk.  A  szapulóba  kereken,  jó  lucsko- 
san  belérázzuk,  béterítjük  lepedővel,  a  „hammas“-sal, 
ráteszünk  két  véka  rostált  cserfahamut  s  egy  nap  mind 
szapuljuk,  főzzük,  öntjük,  mellőle  egy  asszony  sehá  nem 
mehet. 

Tüzesített  kővel  forraljuk  éjfélig  is.  —  Egy  nap  s 
éjjel  asszonynak  nyugodalma  nincsen,  hogy  fekete  ne 
maradjon.  Mikor  fehér,  kimossuk  tiszta  hideg  vízben, 
kicsavarjuk,  kirángatjuk,  spárgára,  itthon  az  udvaron 
kiteregetjük.  Megszárad,  mikor  milyen  idő  van,  két  nap 
alatt  is,  három  nap  alatt  is,  akkor  kirángatjuk.  Szegény 
asszony  !  csoda,  hogy  megvan  a  lelke  ! 

Hogy  mitől  lesz  fodros  a  vászon,  mikor  lekerül  az 
esztevátáról  ?  ...  Az  asszony  munkájától  csak.  A  mi 
verejtékünktől,  úrfi  aranyom  !  Belényomjuk  a  vásznat 
egy  csöbör  vízbe  s  verjük  a  kis  székhez  szaporán,  sokáig. 
Ha  jó  súlyosan  fontuk  az  orsónál,  girengyezik  ígörön- 
gyösödik),  megfodrosodik,  a’  lesz  a  fodorvászon.  Mert, 
hej,  szép  is  a’  !  Koporsómban  is  jobban  pihenek  meg, 
elhiszem,  ha  a’  lesz  párna  a  fejem  alatt  .  .  .“ 

„Erre  a  szépséges  fodorvászonra  került  hajdan  — 
kerül  még  ma  is,  de  már  ritkábban  —  a  varrás,  az  írás 
után  való  varrás.  Mert  ez  a  szép,  ez  a  művészi,  nem 
pedig  az  az  emésztő  tucatmunka,  ami  „kalotaszegi 
varrottas"  néven  kerül  ma  a  piacra  s  ami  kenyérkere¬ 
setnek  kenyérkereset,  de  a  művészetnek  semmi  köze 
hozzá." 

így  jajdul  fel  Malonyay  a  „  varrottas“-ról  szóló  cikké¬ 
nek  végén,  de  nincs  egészen  igaza.  Bizonyos,  hogy  a 
magarajzolta,  vagyis  benne  élő  művészi  hajlamtól  ösz¬ 
tönözve  írott  szabálytalan,  egyéni  eltérésektől  változatos 
minták  eredetiebbek,  becsesebbek,  mint  a  mostan  kul- 
ti vált  keresztöltés es  és  áttört  minták.  De  mégis  csak 
művészi  az,  mert  kézimunka,  mert  a  régi  jó  minták  után 
van  dolgozva  és  mert  nincs  benne  semmi  a  gép  lélek- 
nélkiili  tucattermeléséből.  Hogy  koncessziót  tesznek  a 
divatnak,  a  luxusnak  és  selyemmel  dolgoznak,  az  sem 
pompás  darabok  is  azok  a  feher  selyemmel  munkált 
ragyogó  asztalfutók  és  térítők.  Helytelen,  hogy  kezdik 
a  divatszíneket  alkalmazni,  halvány  rózsaszínt,  égkéket, 
ezek  határozottan  émelygősek,  nem  illenek  össze  az 
őszinte,  egyeneslelkű,  darabos  házivászon  struktúrájával, 
de  még  mindig  kevesebb  bajt  okoznak,  mintha  egy  ily 
szépen  fejlődő  háziipart,  mely  egész  vidékek  magyar¬ 
ságát  van  hivatva  megmenteni,  illetékes  helyről  jövő 
néhány  elhamarkodott  szó  lekicsinyli  és  hitelét  rontja. 

Mentői  többet  foglalkoztam  e  könyvvel,  annál  jobban 
megszerettem  a  munkát  is,  meg  a  népet  is.  Közeledett 
a  nyár,  a  levegő  tele  volt  úti-tervekkel,  az  én  fejem 
körül  mind  csak  a  kalotaszegi  falvak  nevei  zsibongtak. 
Elmegyek,  megnézem,  megismerem  őket,  ha  én  ezt  a 
festői  viseletét  színről-szinre  látom,  feltalálom  a  tulipános 
végű  kútágast,  a  galambdúcos  kaput,  a  hímes  utcaajtót, 
gyönyörködöm  tornyos  ágyaikban,  tulipános  ládáikban, 
soha  szebb  nyaralást  nem  kívánok. 

Betelepedtem  tehát  Varszáth  Kató  nénémhez  Bánffy- 
Hunyadon,  aki  egész  házanépével  naphosszat  varrja  a 
kék  posztó  bujbeléket  a  havasi  oláh  férfinépnek.  És 
onnan  végigzarándokoltam  előbb  a  hunyadi  utcákat,  majd 
a  közeli  falvakat,  feltaláltam  a  lerajzolt  házakat,  kapukat, 
megbarátkoztam  Topóékkai,  akik  mód  nélkül  büszkék, 
hogy  le  vannak  pingálva.  Topó  bátyám  csak  váltig  saj¬ 
nálja,  mért  nem  tudta  előre,  hogy  kiírják  a  könyvbe, 
akkor  sokkal  cifrábbakat  beszélt  volna.  (Nem  kérünk 
belőle;  addig  eredeti  a  nép  beszédje,  míg  nem  szándékos, 
nem  cikornyás.)  Úgy  tett  Malonyay  véle,  hogy  csak 
adogatta  neki  fel  a  beszédtárgyat,  míg  társa,  mintha  oda 
se  hallgatna,  írt,  de  írta  szószerint  Topó  zamatos  mon¬ 
dását. 

Találtam  még  egy  író  asszonyt  is,  módos  gazda  fele¬ 
ségét,  aki  két  lányát  oly  gazdagon  házasította  ki,  hogy 
kedvtelve  mutatta  Kudor  Kata  Lula,  birómenye,  a  száz 
darab  fejkendőjét. 

Hangulatosabb  képet  azonban  nem  láttam,  mint  teg¬ 
nap  délelőtt  esős,  párás  levegőben  a  magyar- biukali 
temetőt ! 

A  hantok  ude-zold  pázsitja  nem  olyan  merev  mértani 
*  vonalakban  borul  az  alatta  pihenő  fáradt  vándorra,  mint 
a  mi  nagyvárosi  temetőinkben.  A  sírkert  zöld  gyep¬ 
szőnyegéből  jókora  halmok  hullámvonalai  emelkednek 
ki;  gyümölcsfák  esőtől  nehéz  ágai  hajladoznak  a  kemény¬ 
fából  való  fejfákra,  melyek  többnyire  csillagos  buzo- 
gányvégűek.  A  felírást  és  a  hímes,  föstött  magyaros 
díszítést  kis  eresz  védi  a  fejfán  az  eső  elől.  Közbe- 
közbe  egész  pogánykori  akkordot  üt  meg  az  eladó  leány 
vagy  legény  fejfája.  Háromágú  galy  van  a  végébe  tűzve, 


azon  koszorú  és  az  egyik  szélső  galyon  hosszú  ágon 
lobog  az  elhalt  leány  kedvenc  fejkendője  és  kis  kendője. 
Ingatja  a  szél,  tépik  a  faágak,  mossa  az  eső,  szárítja  a 
nap,  fakul,  szakadozik,  de  oly  végtelenül  megható,  hogy 
sohasem  felejtem  el  ! 

Nem  ismeri  magyar  népét  senki,  míg  el  nem  olvassa 

Malonyayék  könyvét.  A 

Ozv.  Báthory  Nándorné. 

MÁRK  LAJOS  ÚJABB  FESTMÉNYEI 

kik  Márk  Lajos  legújabb  képeit  néze¬ 
getik,  amelyek  egy  része  e  füzet¬ 
ben  kerül  első  ízben  a  nyilvánosság 
elé,  elképzelhetik  a  környezetet  is, 
amelyben  e  festmények  megszület¬ 
tek.  Délutánonként  e  műteremben  talán  a 
Lipótváros  vagy  Belváros  egy-egy  szép  asz- 
szonya  pózol  a  tegnap  érkezett  párizsi  öltözet¬ 
ben.  Délelőtt  ellenben  egy  aktmodell  hever  a 
kerevcten,  vagy  a  tükör  előtt  igazít  magán 
egy  lecsúszott  nagy  selymet,  amelyen  hirtele- 
nül  megvillan  changeant  játékában  a  lila  és 
zöld  szín.  Képzeljük  hozzá  a  hát,  a  nyak 
elefántcsont  színét,  amely  gazdagon  s  melegen 
világít  ki  a  háttérből  s  már  meg  is  konstruáltuk 
Márk  Lajos  valamely  képét,  természetesen  a 
távirat  hézagosságával. 

Egy  fontos  dolgot  azonban  egészen  kifelej¬ 
tettünk  a  képzeleti  festményből :  a  szerzőt. 
Pedig  az  ő  profilja  élesen  belerajzolódik  mind¬ 
ezekbe  a  képekbe,  nélküle  csak  egy  jobbra 
vagy  balra  hajló  élőképet  kapnánk,  tehát  vala¬ 
mit,  ami  unalom  dolgában  semmi  kívánni  valót 
sem  hagy  hátra.  Gondoljunk  azokra  az  iskolai 
aktrajzokra,  amelyeket  egy-egy  akadémia  áll¬ 
ványán  láttunk  :  rajtuk  van  a  modell  mozdu¬ 
latlan  türelmetlensége  és  fáradtsága  is,  látszik 
mint  várja  már  a  lecsöngetést  és  a  négy 
forintot.  Márk  művészete  azonban  nem  a 
modell  holt  reprodukciója. 


Mégis  e  szép  női  testek  nélkül  el  sem  tud- 
nók  képzelni  e  képek  szerzőjét.  Amióta  mun¬ 
kálkodását  figyelemmel  kisérhettük,  alig  láttunk 
tőle  oly  festményt,  amelyen  az  első  szó  a  női 
test  inkarnációjának,  a  gömbölyű  karnak, 
érdekesen  mintázott  nyaknak,  a  könnyed  moz¬ 
dulatokba  hajló  testnek  ne  jutott  volna.  Igaz, 
vannak  oly  képei  is,  amelyeken  színes  selyem 
suhog,  nehéz  brokát  ereszkedik  bársony-pam- 
lagokra,  ahol  nehány  leány  vagy  asszony  kere¬ 
sett  öltözékben  tesz-vesz.  De  ha  jól  megnézzük 
ezeketa  műveket,  egyszerre  meglátjuk,  hogy  itt  is 
az  jellemzi  az  alakokat,  amit  különben  aktokon 
szoktak  a  festők  előadni :  a  pompás  asszonyi 
állat  mozdulatai,  a  derék  könnyed  hajlása,  a 
két  kar  tunyán  lenge  mozdulatai.  Nagyon 
érdekes  megfigyelni,  mint  szuggerálja  nekünk 
az  asszonyi  test  egész  mechanizmusát  azzal, 
hogy  a  fej  kissé  előre  hajlik,  az  egyik  váll 
kissé  lejjebb  ereszkedik,  a  törzs  kissé  elfordul. 
Bármilyen  szövetdísz  borítja  is  a  test  többi 
részét,  mégis  az  érvényesül  ezeknek  az  alakok¬ 
nak  felfogásán  leginkább,  ami  a  szabad  moz¬ 
dulattá  aktot  jellemzi. 

Aki  visszaemlékszik  Márk  régibb  akt-képeire, 
például  a  „Szirének  fészkére",  a  mostaniakban 
jelentékeny  fejlődést  fog  észrevenni.  Nem  csak 
azt,  hogy  ma  jobban  rajzol  és  fest,  mint 
annakelőtte,  a  haladásnak  ez  a  fajtája  nála 
szinte  csak  idő  kérdése.  De  látni  fogja  az 
immár  nem  tétovázó  festői  szándékot.  A 
„Szirének  fészke"  még  keresgélés.  Egy  halom 
akt,  az  Odisszea  nehány  verssorának  para- 

frázisa.  Laza  gyűjteménye  a  testeknek,  ame¬ 
lyek  így  nem  sokat  mondanak  nekünk  a  festő 
élményeiről,  hangulatairól.  Személytelen  kép, 
melynek  legnagyobb  erénye  a  rája  fordított 
szorgalom.  Más  dolgokat  sugalmaznak  azon¬ 
ban  e  régi  munka  legifjabb  testvérei.  Pedig 
ezek  egy  részének  megint  csak  ama  pompás 
asszonyi  állat  a  főhőse.  A  modell  nem  válto¬ 
zott  meg.  De  átalakult  az  a  két  szem,  amely 
ezeket  nézte,  átalakult  a  kéz,  amely  formáit 
a  vásznon  mimeli,  főként  pedig  átalakult  a 
fő,  amelynek  agyában  e  képek  leszűrődtek, 
alakot  öltöttek.  A  festőből  művész  lett,  akinek 
egy-egy  képe  most  már  vallomás  s  nem 
pusztán  munka. 

Legközvetlenebbül  nyilvánul  Márk  művészi 
felfogása  ezeknek  az  alakoknak  mozgásában. 
Ez  meglep  s  nemcsak  futólag  foglalkoztat 
minket.  Vannak  a  testnek  funkciói,  mozdu¬ 
latai,  amelyek  szinte  naponkint  ismétlődnek, 
folyton  szemünk  előtt  folynak  le,  tehát  meg¬ 
szokottak  és  ennélfogva  semmitmondók.  A 
festő,  aki  képein  csak  ilyesmit  ad,  az  semmit 
sem  árul  el  abból,  hogy  mi  kötötte  le  őt 
világszemléletében,  mi  ragadta  meg,  mi  oko¬ 
zott  lelkének  egy  szenvedélyes  megrezdülést, 
vagy  egy  melancholikus  órát.  Pedig  hányán 


adják  csak  éppen  ezt,  hányán  járnak  a  nagy 
emberpiacokon,  anélkül  hogy  bármit  is  látná¬ 
nak  ott  a  sablon  sült  prózájánál.  Sőt  hányán 
rajzolják  és  festik  ezredik  aktjukat  is  oly  száraz 
mathematikával,  hogy  a  körvonalaikat  szinte 
egyenletekkel  lehetne  kifejezni.  E  látlelet¬ 
festőkkel  szemben  Márknak  megvan  a  maga 
külön  álláspontja.  Amit  ő  a  test  gyönyörű 
megjelenéséből  nekünk  tolmácsol,  éppen  nem 
hagy  bennünket  közömbösen.  Oly  behatóan 
tanulmányozta  a  test  váratlan,  kifejező,  egy- 
egy  ritka,  de  meghatározott  szituációból  eredő 
mozdulatait,  mintha  egy  aktvilágban  élne  s 
mintha  reggeltől  estig  egyebet  se  látna,  mint 
a  test  remekül  ruganyos,  mozdulataiban  szinte 
mindenható,  végtelenül  gazdag  funkcióit.  Hogy 
mit  jelent  a  mozdulatoknak  ily  szabad  és  gaz¬ 
dag  sora  a  festőre  nézve,  azt  nagyon  is  jól 
tudja  mindenki,  aki  éltében  valamikor  modellt 
állított.  Még  műhely-adomák  is  vannak  róla. 
A  festő,  aki  egy  meghatározott  tárgyú  képhez 
igazította  be  modelljét,  nyugodtan  várta,  míg 
amaz  leveti  utolsó  ruhadarabját.  „Maradjon 
így !  “  kiáltott  hirtelenül,  midőn  a  leány  az 
öltözetet  a  széktámlára  vetette.  S  egy  egészen 
más  kép  lett  belőle,  mint  amelyhez  készülő¬ 
dött.  Ha  a  modell-állítás  ily  véletlenei  ismer- 

tetnék  meg  a  festőt  az  érdekes  és  festőin 
értékes  mozdulatokkal,  akkor  Márk  képei  egye¬ 
bek  se  volnának  a  véletlen  szakadatlan  és 
rendszeres  láncolatánál.  De  épp  ezzel  meg¬ 
szűnik  aztán  a  véletlen  véletlennek  lenni.  Más 
valami  játszik  itt  közre,  inkább  művészi  ter¬ 
mészetű  dolog.  Ha  a  műhelyt  aktvilágnak  kép¬ 
zeljük,  ahol  a  festő  tanulmánya  nem  abban 
merül  ki,  hogy  nyolctól  tizenkettőig  szaka¬ 
datlanul  azt  az  egy  pózt  festi,  hanem  ahol 
alkalom  nyílik  előre  nem  szándékolt  mozdu¬ 
latokat  látni,  ahol  ruha  nélkül  végezheti  a  test 
az  önkéntelen  mozdulatok  ama  gazdag  variá¬ 
cióit,  amelyeket  az  utcán  s  a  társaságban 
csak  ruhától  elfedve  látunk,  —  akkor  talán 
némi  kulcsot  kapunk  annak  megértéséhez, 
hogy  miként  kerülhetett  e  képekre  az  új,  el 
nem  csépelt,  intenzive  jellemző,  kiadatlan  moz¬ 
dulatoknak  egész  sora.  A  festő  szempontjából 
elég  baj,  hogy  a  természet  legpompásabb  for¬ 
máit,  az  emberi  testet,  ma  már  csak  a  műhely 
zárt  falai  közt  tanulmányozhatja.  Segít  magán, 
ahogy  tud :  némely  iskolában  órahosszat  sétál¬ 
tatják  az  aktmodellt,  hogy  a  növendékek  ne 
csak  pózba  rögzítve,  hanem  végre  mozdulat¬ 
funkcióban  is  megláthassák  az  embert. 

Mindez  azonban  nem  elég,  mert  a  járó, 
szaladó,  gesztikuláló  aktot  is  meg  lehet  tanulni. 
Szorgalom  és  training  révén  hiánytalan  felvé¬ 
telek  készülhetnek  így  is.  De  ki  fogadná  el  az 
ilyen  fagyos  pontosságú  munkát  művészi  vég¬ 
célnak?  Ha  Márkalakjai  csupán  efféle  jelesre 
felmondott  lecke  volnának,  még  csak  figye¬ 
lemre  se  méltatnók  őket.  Nem  puszta  tanul¬ 
mány  és  korrekt  megfigyelés  csapadékai  azok, 
hanem  különleges  termék,  amelynek  eredete 
és  jelleme  nehezen  foglalható  szavakba.  Sze¬ 
retjük  érzésnek,  ösztönnek  nevezni.  Úgy  is 
mondhatjuk,  hogy  vérré  vált  benne  az  akt,  a 
test  mozdulatának  megértése.  De  ezek  mind 
puszta  szavak  Csak  hasonlatokkal  közelíthet¬ 
jük  meg.  Gondolhatunk  egy  sebészre,  aki  a 
késével  épp  csak  oly  mélyre  vág,  amennyire 
egy  hajszálig  szabad.  De  az  ujja  nyomásán 
„érzi"  ezt  s  nem  számítja  ki  előre  a  millimé¬ 
tereket.  Gondolhatunk  a  vérbeli  vadászra,  aki 
„kapásból"  lő.  Az  atlétára,  aki  pontosan  el¬ 
végzi  a  magasugrást,  s  e  pontosságot  annak 
köszöni,  hogy  comb-izmai  épp  a  kellő  ener¬ 


giával  húzódnak  össze  s  tágulnak  ki  Mi  más 
ez  az  „eltalálás",  mint  a  gépész  pontossága, 
aki  a  manométer  skálájáról  olvassa  le,  hogy 
mennyire  szabad  még  hevítenie  a  kazánt.  A 
test  gyönyörű  mozdulatainak  ily  újjáteremtése 
szintén  érzés  dolga.  S  nincs  hozzá  segítő 
manométer.  Nem  is  éri  el  igazában  senki,  aki 
nem  érzi  át  egészen  az  aktot.  Szinte  színészi 
munkáról  van  itt  szó,  a  festőnek  karjai,  törzse, 
lábai,  nyaka  mind  vele  mozog  az  akt  mozdu¬ 
lataival,  bár  csak  érzésben  is.  Erre  születni 
kell.  Azaz  külön  tehetség  kell  hozzá. 

Már  ebből  a  halvány  képből  láthatjuk,  mily 
vonatkozások  keletkeznek  egy  ily  fesmény 
megszületésekor  ember  s  ember  —  festő  és 
modell  közt.  Tökéletes  kompasszió,  mélyen 
emberi  jellemvonás.  Ezzel  a  momentummal  a 
munka  hirtelenül  értékessé  válik.  Mert  aki  itt 

tart,  az  nem  puszta  leírója  egy  másik  ember¬ 
nek,  hanem  a  kép  a  szerzőt  is  magában  rejti 
éppen  abban  a  lelkiállapotban,  amelyben  ő 
festés  közben  élt.  így  csúszik  bele  a  művész 
is  az  aranykeretbe,  amelynek  négy  léce  lát- 


20* 


283 


Lyka  Károly:  Márk  Lajos  újabb  festményei 


szólag  csak  egy  modell  ábrázolatát  fogja 
körül.  A  mi  festőnk  profilja  is  így  van  jelen 
ezekben  a  festményekben. 

Vájjon  miben  ösmerjük  fel? 

Valaki  már  azzal  is  jellemezheti  önmagát, 
hogy  mit  lát  meg  az  életben,  mi  érdekli. 
Márknak  ugyancsak  bő  választékot  kínál 
képeinek  főszereplője,  az  asszony.  Mily  variá¬ 
ciókban  okozott  bút,  örömöt,  tragédiát  bol¬ 
dogságot  e  világon!  Az  egész  irodalom  vele 
foglalkozik.  Nagy  géniuszok  halhatatlan  ala¬ 
kokba  sűrítik  egy-egy  típusát.  Gondoljunk 
Grizeldiszre  vagy  Kleopátrára,  Nanára  vagy 
Gretchenre,  Szécsi  Máriára,  vagy  lady  Mac- 
bethre  s  a  köréjük  csoportosuló  ezrekre.  Eze¬ 
ket  az  irodalom  formálta  ki  a  maga  eszközeivel. 
A  festő  eszközei  mások :  ő  nem  adhat  oly 
természetű  jellemrajzot,  mint  a  költő.  Amit  e 
réven  veszít,  azért  dúsan  kárpótolja,  hogy 
közvetlenebb.  Adja  magát  a  jelenséget  s  ezen 
azt,  ami  neki  rajta  fontosnak,  jellemzőnek  lát¬ 
szott,  ami  őt,  a  művészt  izgatta,  ami  arra 
hajtotta,  hogy  megfesse.  Márk  sok  képe  na¬ 
gyon  tanulságos  e  részben.  Valamelyik  képén 
heverő  aktot  láttunk:  simulékony,  könnyed 
mozdulatú,  kissé  lusta,  de  élettelteljes  testet, 
amely  a  macska  félig  henye,  félig  leselkedő 
mozdulatát  mutatja.  A  festő  ilyes  jellemvonást 
látott  modelljén,  valamit,  ami  csakugyan  jel¬ 
lemez  sok  női  testet.  Néha  a  párduc  energiája 
vagy  az  elkényeztetett  házimacska  finnyássága 
is  megcsillan  rajta.  Sok  művész  fedezte  fel  ezt 
a  jellemvonást,  némelyik  egyenest  ennek  és 
csakis  ennek  visszatükrözésére  festette  vagy 
rajzolta  meg  képét.  Khnopff  például  úgy  adja 
a  maga  megfigyelését,  hogy  párductestre  illeszt 
női  főt.  Bármily  hajszálfinom  kaligrafiával 
készült  ez  az  ábrázolás,  alapjában  mégis  vas¬ 
kos,  mert  útszéli  együgyűség  van  abban:  ezt 
a  megfigyelést  így  szóról-szóra  a  rajz  világába 
átültetni.  Szinte  már  csak  hieroglif,  azaz  puszta 
közlés.  Márk  képe  azt,  ami  neki  e  modellen 
értékesnek  látszott,  szereti  közvetlenebbül  adni. 
inkább  a  szemünk,  mint  az  absztraháló  értel¬ 
münk  számára  tette  megfigyelését  evidenssé. 
E  hajlékonyság,  ez  a  feminin  vonás  visszatér 
az  ő  kosztüm-képein  is.  Ott  a  nők  a  múlt 
század  elejéről  való  öltözetet  viselnek,  de 
negédes,  néha  grációzus,  néha  kokott-szerű, 


néha  bájosan  önfeledt  mozdulataikat  c  bő 
kosztümök  mesterkélt  tömege  sem  nyomja  el. 
Szó  sincs  róla,  ezek  az  asszonyok  nem  abból 
a  fajból  valók,  akik  Gracchusokat  nevelnek. 
De  ez  nem  érinti  magának  a  festésnek  értékét. 

Más  világ,  mint  amelyben  mi  élünk,  de  ez  a 
más  világ  beszédesen  tolmácsolódik  e  képeken. 

Annyira,  hogy  szinte  erezzük  rajtuk  a  szí¬ 
nes  kosztümökben  bővelkedő  műhely  kissé 
fülledt  levegőjét.  De  még  ebben  is  sok  a  jel¬ 
lemző  vonás.  Márk  némelyik  képén  az  arran- 
gementban,  az  előadásban  olyasmit  mutat 
nekünk,  amit  sok  helyen  látunk  éppen  Buda¬ 
pesten  a  vernisságeok,  operaházi  és  filharmo¬ 
nikus  esték,  a  jótékony  célú  drága  előadások 
publikumán,  amely  épp  ily  fülledt  légkört  von 
maga  köré  gyémánt-  és  csipketerhével,  a  jólét 
tunya  nonchalance-ával,  a  buja  színeffektusok- 

287 


NŐI  KÉPMÁS 

MÁRK  LAJOS  FESTMÉNYE 


NŐI  ARCKÉPEK 


MÁRK  LAJOS  FESTMÉNYEI 


kai,  azokkal  az  attitűdökkel,  amelyek  francia 
elegáncia  álnéven  kerültek  Budapestre  vala¬ 
mely  párisi  tucat-diseuse  boudoirjából.  Sok¬ 
szor,  igen  sokszor  kerül  elénk  Budapesten  ez 
a  sajátságos  világ,  de  úgy  látszik  nem  akadt 
még  mesterére,  aki  a  veséjébe  lát  és  egész 
hangulatát  ki  is  tudja  fejezni.  Márknak  sike¬ 
rült  ez  és  néhol,  ahol  a  cél  megengedi,  pompás 
szatírát  is  ad  róla,  így  például  azokban  az 
apró  illusztrációkban, amelyeket  HerczegFerenc 
„Andor  és  András"  című  könyvébe  rajzolt  s 
amelyek  közül  mi  is  reprodukálunk  néhányat. 
Ha  egészen  élesen  akarjuk  látni  azt  a  buda¬ 
pesti  miliőt,  amelyet  Márk  sok  képén  oly  köz¬ 
vetlenül  tud  bemutatni,  vessük  össze  e  fest¬ 
ményeket  egy  kis  falu  egyszerű  típusaival 
vagy  egy  hegyi  táj  kristálytiszta  levegőjével. 
Ez  nem  kritikája  annak,  vájjon  melyik  miliő, 
melyik  típus  értékesebb :  értéket  csak  a  művész 
tud  adni  ennek  is,  annak  is.  Az  Ezeregyéj 
langyos  légköre  és  buja  színjátéka  hasonlít¬ 
hatatlanul  fenségesebb  lehet  egy  ridegen  és 
művészietlenül  konstruált  gótikus  székesegy¬ 
háznál. 

Ily  jcllemzetes  dolgokat  látott  meg  Márk  s 
adott  elő  képein.  Kiemeltük  már  aktfestésének 


egyik  bélyegét  s  utaltunk  arra,  hogy  ez  az 
asszonyvilág  oly  típust  és  miliőt  mutat  be, 
amely  egészen  budapesti.  Harmóniában  van 
c  festői  szándékkal  a  kiválóan  temperamentu¬ 
mos  előadás.  A  tétovázásnak  alig  akadunk  itt 
nyomára.  Épp  oly  kevéssé  fél  a  színtől.  Sőt 
az  nagyon  szervesen  illeszkedik  festő-szán¬ 
dékába.  Néhol  úgy  látszik,  hogy  egy  kosztüm, 
egy  csillogó  drapéria  csak  azért  kerül  a  képre, 
hogy  pompázatosán  emelje  ki  egy  nyak,  egy 
kar  színét.  Lenge  fátyol,  színjátszó  selymek, 
irizáló  szövetek  — -  olykor  nem  is  organikus 
ruha  —  s  lángvörös  hajtömeg  kerülnek  együvé, 
érzékies  játékba.  Kiegészíti  ezt  a  sajátságos, 
más  festőnél  nem  látott  hatást  egy  elem, 
amelyet  pongyolaságnak  neveznénk,  ha  ezt 
nem  érthetné  valaki  magának  a  festésnek  mód¬ 
jára.  A  fátyol  kissé  oldalt  van  kötve.  A  láng- 
vörös  hajtömeg  kissé  rendetlen,  egy  pár  tincs 
kuszán  s  lustán  lóg  le.  A  selyem  kissé  lecsú¬ 
szott  a  vállról.  Nem  elhatározó,  fontos  gesz¬ 
tusokra  lendül  a  kar,  hanem  csak  egy  kissé 
mozdul  meg.  S  ebbe  a  világba,  amely  ily 
keletiesen  tunya,  beleveti  Márk  a  műterem 
összes  színes  szöveteit,  selymeit,  brokátjait, 
mulljait. 


291 


LA  CUENCA  SZERVIROZÁS  UZSONNÁHOZ 

MÁRK  LAJOS  FESTMÉNYE  MÁRK  LAJOS  FESTMÉNYE 


PARKBAN  BARÁTNŐK 

MÁRK  LAJOS  FESTMÉNYE  MÁRK  LAJOS  FESTMÉNYE 


Lyka  Károly:  Mark  Lajos  újabb  festményei 


Azokat  a  képeit,  a  melyeket  a  szabad  ter¬ 
mészetben  állított  be,  nem  tartjuk  oly  jellem- 
zeteseknek,  mint  ezeket,  amelyekről  épp  az 
imént  mondottunk  el  egyet-mást.  Itt  meglátott 
s  kijezett  olyasmit,  amit  eddig  képen  nem 
láttunk.  Bár  egyetlen  oly  festményét  sem  ösmer- 
jük,  amely  egyszerű  leírása  volna  a  budapesti 
élet  egy  jelenetének,  mégis  rámondhatjuk  mű¬ 
vei  jó  részére:  ez  Budapest.  Öltözzék  bár 
directoir-szabásba,  változzék  bár  egyszerű  akt- 
modellé,  sétáljon  bár  egy  vidéki  kertben:  ez 
az  alak  minden  mozdulatában,  cselekvésében, 


színeiben,  rest  pongyolaságában  mégis  csak 
Budapest. 

Azt  mondhatjuk,  hogy  e  jellemvonás  első 
felfedezője  éppen  a  mi  festőnk  s  azt  is  mond¬ 
hatjuk,  hogy  ezt  a  jellemvonást  minden  tépe- 
lődés  nélkül  elénk  tudta  adni  azzal  a  meglepő 
művészi  fejlettséggel,  amely  új  képeit  a  még 
csak  néhány  évvel  ezelőtt  festettektől  meg¬ 
különbözteti. 

Márkról,  mint  arcképfestőről  nem  szólhat¬ 
tunk  ezúttal.  E  helyett  néhány  idevágó  művét 
reprodukcióban  mutatjuk  be. 

Lyka  Károly 

tömeg-lakást  bérpalotának  hívják 
Budapesten,  nyilván  azért,  mert 
együtt  lakik  huszonöt -harminc 
szegény  ember.  A  szegénységnek 
a  foka  különböző  Az  egyik 
háromszáz  forint  házbért  tizet,  a  másik  talán 
ezret  is,  de  házbérnegyed  idején  mindnyájan 
sötét  gondokkal  járnak.  Mindnyájan  szegény 
emberek.  A  házuk  azonban  palota.  Nevetni 
való  ellentét  volna  biz  az,  ha  semmi  közünk 
nem  volna  hozzá,  ha  idegenül  szemlélnénk 
a  vérszegény  palotákat,  ha  nem  mi  laknánk 
rozoga  lakásaikban,  gipszíveik  mögött,  a 
foszló  tapétás  falak  tövében.  Nagyon  is  közel 
érezvén  magunkat  a  cifra  falakhoz,  az  egész 
állapot  inkább  siralmas.  Ezt  a  siralmat,  Buda¬ 
pest  építkezésének  siralmát,  már  épen  elegen 
megzengették,  a  múltnak  és  a  jelennek  a 
hibái  elegendő  módon  fel  vannak  derítve 
ahhoz,  hogy  most,  végső  menedékképen  a 
jövőhöz  forduljunk,  régi  szokás  szerint  a 
sivár  tények  helyett  valamivel  színesebb  áb¬ 
rándokat  festvén. 

Amikor  végigmegy  az  ember  a  körúton, 
ezen  az  immár  befejezett  és  tipikusan  buda¬ 
pesti  alkotáson,  amikor  jobbról,  balról  csak¬ 
nem  kivétel  nélkül  ijesztően  antiartisztikus, 
de  ambíciótól  duzzadó  épületek  integetnek 
felé,  akkor  bánatosan  megkérdezi  önmagától, 
vájjon  lehet- e  remélni,  hogy  a  hibák  renge¬ 


teg  sora  és  a  balul  végződött  kísérletek  után 
valahol  egy  kis  művészi  fellendülés  követ- 
kezhetik?  Nincs-e  a  mi  életünk,  a  helyzetünk, 
a  lakásszükségletünk  egyenes  ellentétben 
minden  művészi  hajlandósággal  ?  Bizonyos 
körülmények,  mintha  ezt  a  pesszimizmust 
támogatnák,  bár  mi  nem  vagyunk  hajlandók 
egyebet  elismerni,  mint  hogy  a  múlt  és  a 
jelen  a  művészi  és  a  gyakorlati  lényeg  össze¬ 
egyeztetésével  semmit  se  törődött,  hogy 
gyönyörűen  kifejlődött  a  praktikus  való  és  a 
művészi  látszat  óriási  ellentéte. 

Legszembetűnőbben  a  monumentális  egész 
és  az  elaprózott  lakás-sor  ütközik  össze.  A 
modern  lakás  kicsi  és  intim.  A  jobbmódúak 
öt-hat  szobás  lakása  is  semmiség  ama  hatal¬ 
mas  termekhez  képest,  a  mikből  az  építészet 
egy-egy  közismert,  a  késő  epigónokat  tápláló 
emléke  állott.  Az  emlékeknél,  a  régi  építke¬ 
zésen  többé' kevésbbé  összhangzó  a  külső  és 
a  belső  monumentálizmus.  Ellenben  a  bérház 
belső  mivolta  szinte  állandó,  változatlan. 
Csupán  az  tesz  különbséget,  hogy  a  kevéssé 
eltérő  lakás-típusok  egymás  mellé  és  egymás 
fölé  milyen  számban,  milyen  tömegben  sora¬ 
koznak.  Ha  nagy  tömegben,  akkor  az  épület 
kifelé  nagyon  terjedelmesnek  mutatkozik, 
noha  benső  lényege  nem  változott,  monu- 
mentálisabbá  nem  vált,  rendeltetése,  célja, 
eszközei  hasonlatosak  maradtak  egy  kisebb 
bérházéihoz.  A  tipikus  budapesti  építész  ennek 
ellenére  a  nagy  bérháznál,  a  bérháznál  en- 
gros,  ha  a  szimpla  kaszárnyával  nem  akar 

megelégedni,  kétségbeesett  erőfeszítéssel  igyek¬ 
szik  monumentálisát  alkotni,  pogány  templo¬ 
mot,  jobb  esetben  középkori  lovagvárat.  Az 
égbe  törekvő  vonalakat  vékony,  erőtlen  mé¬ 
lyedések  teszik  komikussá,  apró  emeletsorok, 
kis  ablakok  birkóznak  velük.  Minél  nagyké- 
pűbb,  minél  pretenciózusabb  a  külső,  annál 
siralmasabb  e  küzdelme  az  egyformán  és 
állandóan  kicsinyes  belsővel. 

A  jövő  építészet  ezek  a  riasztó  példák  az 
eszközöknek,  a  célnak  a  becsületes  megvál¬ 
tására  és  kifejtésére  utalják.  A  gipsz-rózsák¬ 
ról,  az  öntött  oszlopfejekről,  a  vakolat-kockák¬ 
ról  ugyebár  beszélni  sem  lehet  immár  vala¬ 
mirevaló,  jóízlésű  laikus  előtt  sem,  aki  az 
anyag  igazságáról  és  hangsúlyozásáról  valamit 
hallott.  Az  anyag  fogalmát  a  részletekről  ki 


lehet  terjeszteni.  Nem  elég,  hogy  vakolatot 
mutasson,  ami  vakolat,  fát,  ami  fa.  Az  anyag¬ 
szerűség  olyan  nevezetes  művészi  elv,  amely 
nem  tűri,  hogy  a  bérház  palotát,  az  apró 
lakások  sorozatát  magában  foglaló  építmény 
nagy,  szellős  csarnokokat  sejtető  templomot 
imitáljon.  Az  a  művész,  aki  kibékült  azzal, 
hogy  a  közelmúlt  példái  ellenére,  simán  és 
dísztelenül  marad  a  fal,  amelynek  megszakí¬ 
tását,  felcifrázását  semmiféle  konstrukcionális, 
tehát  anyagi  tekintet  nem  teszi  szükségessé, 
hamar  ki  fog  békülni  egy  bizonyos  egyhan¬ 
gúsággal  is,  amely  szinte  velejár  a  nagy 
bérházzal.  Ez  az  egyhangúság  becsületes  és 
őszinte.  Mert  egyforma  és  egyhangú  egy 
kicsit  a  bérház  embere  is.  Jobban  szeretne 
ő  is  palotában  lakni,  nagy  magános  házban 

lakni,  kert  közepén,  levegős,  tágas  villa¬ 
negyedben,  de  ha  már  a  sors  harmincad, 
negyvened  magával  szorította  együvé,  akkor 
nincs  semmi  oka  arra,  hogy  kétségbeessen, 
vagy  letagadja  ezt  az  állapotot.  Arra  gondol 
inkább,  hogy  a  szociális  létet  a  maga  hasz¬ 
nára  fordítsa.  Az  építésznek,  a  művésznek  is 
erre  kell  gondolnia.  Az  a  feladata,  hogy 
minél  jobban  kihasználja,  feltüntesse,  hang¬ 
súlyozza  mindazt  az  előnyt,  amit  a  tömeg¬ 
lakás  kétségtelenül  nyújt,  hátrányai  mellett  is. 
A  közös  helyiségeket,  lépcsőket,  felvonókat, 
fűtést,  az  egyéb,  egyre  szaporodó  közhasznú 
berendezéseket,  amik  egyelőre  csak  technikai 
előnyökként  szerepelnek,  de  idővel  feltétlenül 
anyagot  adnak  a  művészi  invenciónak  is, 
mert  a  derék,  a  jó  művészet  mindig  igazi 
szükségletekből,  technikai  kényszerűségekből 
táplálkozott. 

Nincs  előbbrevaló  feladata  a  modern  bér¬ 
ház  építőjének,  mint  hogy  minél  jobb,  minél 
célszerűbb,  minél  kellemesebb  lakásokat  rak¬ 
jon  egymás  fölé  és  egymás  mellé.  Ezzel  a 


jóságra  való  törekvéssel  együtt  jár  az  artisz- 
tikus  hajlandóság.  Az  építő  kezét,  fantáziáját 
megköti  a  pénz,  a  befektetendő  tőke  korlá¬ 
toltsága.  De  első  sorban  kifelé  köti.  Kifelé, 
külső  hatás-eszközökre  nem  telik  a  tömeg¬ 
lakás  jövedelméből,  mert  ennél  az  üzleti 
vállalatnál  a  költséges  művészi  megjelenésre, 
vagy  épen  cifraságokra  költött  pénz  holt  be¬ 
fektetés.  Ezzel  szemben  a  belülről  jól  meg¬ 
csinált,  a  jó  falakkal,  jó  anyaggal,  jó  abla¬ 
kokkal,  jó  helyiségekkel,  folyosókkal,  fürdő¬ 
szobákkal  ellátott  ház  jól  jövedelmez.  Ennek 
a  jó  matériának  artisztikus  elrendezése  pedig 
legfeljebb  annak  az  építészgárdának  kivihetet¬ 
len  feladat,  amelyik  művészi  nevelését  kizárólag 
az  emlékektől,  az  ásatag  művészettől  kapta. 

Álljon  bár  még  annyi  pénz  is  valakinek 
rendelkezésére,  nem  érthet  egy  bérház  jó  és 
artisztikus  megkomponálásához  az  a  mester, 
akinek  az  ideáljai  az  elmúlt  századokban 
éltek.  A  mi  épitőművészeti  nevelésünk  és 
gyakorlatunk  csődje  ott  kezdődik  és  végződik, 
hog3f  a  modern  bérház,  e  teljesen  új  fejle- 

mény  megcsinálására  semmiféle  letűnt  kor  épí¬ 
tőművészete  meg  nem  taníthat.  Az  építészetnek 
nemcsak  az  anyagai  változtak  meg,  nemcsak 
a  kővel  és  téglával  veszi  fel  a  versenyt  a 
vas  és  az  üveg,  hanem  egészen  új  fogalmak, 
árúházak,  tömeg-lakások,  pályaudvarok  vonul¬ 
tak  a  templomok  és  a  nagyúri  paloták  mellé 
és  helyébe,  ahogyan  a  postakocsi  helyett 
megjelent  a  gyorsvonat. 

Ez  új  építészeti  fogalmakat  lekicsinyelni, 
művészhez  méltatlannak  jelezni  annál  bada- 
rabb,  mert  lehetetlen  is,  lévén  egyre  kevesebb 
templomra  és  egyre  több  lakás-raktárra,  üzlet¬ 
raktárra  és  egyéb  raktárra  szükség.  Amint 
mondottuk,  ezek  az  új  fogalmak  új  követel¬ 
ményekkel  lépnek  fel,  reászorítják  az  építő¬ 
művészt,  hogy  intim  anyagi  és  ami  ezzel 
együtt  jár,  esztétikai  kvalitások  iránt  érdek¬ 
lődjék.  A  lakáskereső  ember  a  legritkább 
esetben  nézi  a  homlokzatot.  A  bérház  belső 
életet  él,  ellentétben  a  középülettel,  legalább 
a  régi  időkben  gyökerező  középülettel,  amely¬ 
nek  legáltalánosabb  típusa  a  templom.  Ez  a 
megállapítás  felveti  azt  a  kérdést,  vájjon  a 
cifra  és  értéktelen,  az  üres  és  hatásvadászó, 
a  tipikusan  budapesti  homlokzatok  nem  rej¬ 
tenek-e  minden  külső  hibáik  mellett  is  kifo¬ 
gástalan  bensőt? 

Nem  következik-e  az  elmondottakból  az, 
hogy  a  körút  malter-architekturája  nem  lénye¬ 
ges  hiba,  épen,  mert  a  modern  tömeg-lakás 
benső  életet  él? 

Budapesti  ember  nem  sokat  időzhet  ez 
előtt  a  kérdés  előtt.  Csak  az  újabb  keletű, 
a  materiálisán  megalapozott  esztétika  igazsá¬ 
gát  dokumentálja  az  a  közismert  tény,  hogy 
elhibázott,  rideg,  kényelmetlen,  drága  és 
egészségtelen  lakások  húzódnak  meg  a 
gipszcifraságok  mögött.  A  belülről  jobban 
felszerelt,  előnyösebben  elhelyezett,  becsülete¬ 
sebben  ellátott  építmények  viszont  általános 
tapasztalás  szerint  kívülről  is  kellemesebben 
hatnak. 

Amaz  egyhangúságon,  amelyet  kívülről  az 
elmélet  szerint  szinte  szükségszerűen  mutat¬ 
nia  kell  a  tömeg-lakásnak,  a  gyakorlat  sokat 
enyhít.  Semmi  optimizmus  nem  kell  hozzá, 
hogy  elhigyjük,  hogy  az  a  művész,  aki  érti, 
hogyan  kell  kedves  és  kényelmes  lakásokat 
komponálni,  érteni  fogja  az  egyszerű  külső 
artisztikussá  tételének  módját  is.  Nem  akarunk 
utalni  a  modern  angol  építészek  családi 
házaira,  amiknek  olykor  csudálatos  báját 
szinte  érthetetlenül  szimpla  eszközökkel  érik 
el.  Nem  akarunk  rájuk  utalni,  mert  hiszen 
arról  beszélünk  épen,  hogy  milyen  lényegbe¬ 
vágó  különbség  van  a  magános  villa  és  az 
utca-sorba  szorított  hombár  között.  A  modern 

építészet  ez  apró  remekeiből  csak  egyetlen 
elvet  ismételjük  és  állapítjuk  meg:  A  jövő 
építésze  (nem  a  jövő  század,  hanem  szinte 
a  szó  szerint  vett  holnap  értendő  jövő  alatt) 
számára  nem  jelent  nehézséget  az,  hogy  a 
régi,  az  ismert,  a  sablonos  eszközök,  a  köz¬ 
helyek  tökéletes  kizárásával,  a  legegyszerűbb, 
a  legpuritánabb  eszközökkel  esztétikus  meg¬ 
jelenéssel  ruházza  fel  a  művét. 

Ennek  az  elvnek  a  részletei  alig  tűrik  meg 
az  elméletet.  Ez  már  művészet,  itt  jön  a 
talentum  munkája,  amit  minden  szónál,  min¬ 
den  betűnél  jobban  magyaráz  egy- egy  vonal. 
Legfeljebb  némely  nagyon  szembetűnő  jelen¬ 
séget  érdemes  feljegyezni.  Ilyen  kiszakított 
jelenség,  —  alapos  méltatására  nincs  alka¬ 
lom  —  hogy  a  mai  Budapest,  egyúttal  az 
egész  világ,  közhelyes,  silány  építészetében 
milyen  rettenetes  mértékben  van  képviselve 
az  úgynevezett  renaissance.  A  rombolást,  a 
hazugságokat,  a  malter-potemkinizmust  mind 
a  renaissance  révén,  a  kiásott  és  rovatokba 
szedett  klasszikus  formákkal  követték  el, 
holott  az  oszlopos  és  kőgerendás  építkezéstől 
mi  sem  áll  messzebb,  mint  a  modern  ház, 
amely  még  a  középkor  formáit  is  könnyeb¬ 
ben  elviseli.  Szinte  együtt  jár  a  renaissance- 
mániával  a  szimmetria-mánia.  Ennek  sarlatán 
esztétikája  hozta  létre  a  félműit,  vagy  féljelen 
legszörnyűbb  építészeti  termékét,  a  vakabla¬ 
kot.  A  szimmetria  nyűgözte  le  a  nagy  formák 
változat  osságát,  ez  kodifikálta  a  kaszárnya¬ 
stílust.  A  szokványos  építész  retteg  az  aszi- 
metriától,  a  kedves  egyenetlenségektől,  amik 
itt-ott  felfrissítenék  a  laktanya- sivatagot.  A 
sablon- szépérzék  megütköznék  azon,  hogy  az 
épület  egyik  oldalán,  ahol,  mondjuk,  egy 
kávéház,  vagy  egyéb  nyilvános  nagy  helyiség 
követeli,  magasabban  álljanak,  magasabban 
kezdődjenek  az  emeletek,  mint  a  másik  ré¬ 
szen,  ahol  a  szent  szimmetrián  kívül  semmi 
nem  utal  a  fölösleges  térpocsékolásra  és  hogy 
ez  a  magasságkülönbség,  ez  az  aszimmetria 
becsületesen,  aláhúzva,  ki  is  legyen  fejezve 
az  épület  külsején. 

A  megcsontosodott  előítéletek,  az  üres 
szabályok,  a  tartalmatlan  sablonok  mind  egy¬ 
formán  értéktelenek  a  jövő  építésze  előtt. 
Nem  köti  egyéb,  mint  a  cél,  a  rendeltetés, 


az  anyag.  A  matériát,  azt  szentnek  tekinti, 
azt  megbecsüli,  azzal  dicsekszik,  annak  vál¬ 
tozataival  gyönyörködtet,  azzal  ír  új  forma¬ 
nyelvet.  Becsületes  és  tudós  mestere  ennek 
az  anyagnak.  Tehát  kulturemberhez  méltóan, 
kényelmesen,  egészségesen  lakhatunk  a  házá¬ 
ban.  És  művészi  fantáziájának,  a  való,  a 
lényeg,  a  materiális  hatások  megbecsülésén 
nevelt  fantáziájának  semmi  gondot  nem  okoz, 
hogy  hivalkodó  cifraság  nélkül  és  az  ő  puri¬ 
tán  alkotása  artisztikus  értékkel  jelenjen  meg. 

Lengyel  Géza 

FARAGÓ  JÓZSEF 

I  ilirkés  Endre,  az  esztergomi  primási 

D)  uradalom  fiatal  gazdatisztje  az 

D"N  1837.  évi  karácsonyi  ünnepeket  a 

_ _ J  felsőmagyarországi  bányavárosok- 

- - -  bán  töltötte.  Megfordult  többi  között 

a  barsvármegyei  Újbányán  is,  ahol  az  összes 
látnivalókat  megszemlélvén,  barátaival  a  Vavra 
tanácsnok  úri  házánál  állapodott  meg. 

Ez  a  városi  tisztviselő  szoros  összekötte¬ 
tésben  lehetett  a  bányászok  valamennyi  család¬ 
jával,  amit  az  is  bizonyított,  hogy  a  házánál  egy 
érckövekből  mesterségesen  összerakott  hegyet 
tartogatott  s  arról  magyarázta  vendégeinek  a 
bányamunkások  életmódját.  A  hegy  tetejéről 
függélyesen  egy  kútforma  üreg  vezetett  le, 
amelybe,  bányászruhába  öltöztetett  emberke 
vederben  ereszkedett  a  mélység  felé,  oldalt  lajtor¬ 
ják  voltak  lerakva,  a  hegy  oldalán  több  kisebb- 
nagyobb  nyílás,  amelyekbe  talicskát  tolva  hatol¬ 
tak  be  a  bányamunkások,  igazi  törpe-manók 
s  a  legalul  feltüntetett  alagútszerű  bejárat  fölött 
pedig  keresztbe  fektetett  két  darab  kalapács 
jelezte  az  akna  nevét  s  az  ezeket  összekötő  cso¬ 
kor  szalagjára  ez  volt  felírva,  hogy  „Glück  auf ! 

Az  esztergomi  vendégek  nem  győztek  betelni 
a  csinos  kis  kézimunkával  s  már-már  meg  akar¬ 
ták  kérdezni,  hogy  ki  volt  e  szép  mű  mestere, 
midőn  a  félig  nyitott  ajtón  egy  boglyashajú 
nevetgélő  gyermek  tetszelgett,  hogy  ez  az  alkot¬ 
mány,  az  ő  kézimunkája,  a  közbámulat  tárgya. 

—  Igen,  uraim!  ennek  a  kis  bányaműnek  a 
készítője  ez  a  kis  fiú,  akinek  neve  Józsi.  Nem 
az  én  fiam  —  tévé  hozzá  Vavra  tanácsnok  — 
nincsen  neki  se  apja,  se  anyja,  sőt  tulajdon¬ 


képen  vezetékneve  sincsen  ;  mert  úgy  szedtem 
fel  a  múltkor,  mikor  Körmöc-  és  Selmecbánya 
közt  az  országúton  kéregetett,  megsajnáltuk 
s  a  nép  közönségesen  csak  Neuschel  Jóská¬ 
nak  vagyis  talált  gyermeknek  nevezi. 

Sajátságos  évek  voltak  ezek  hazánk  társa¬ 
dalmi  életében.  Magyarország  újjáteremtését 
a  nemzet  legjobbjai  gróf  Széchenyi  István  szel¬ 
lemében  már  több  mint  tíz  esztendeje  sürget¬ 
ték  és  mégis  oly  keveset  értünk  el,  jóllehet 
mindnyájan  meg  voltunk  győződve,  hogy  az 
országot  nagygyá  csak  akkor  tehetjük,  ha 
minden  szunnyadó  erőt  felfedezünk,  ha  minden 
állampolgár  tehetségét  kifejlesztjük  s  kinek- 
kinek  érvényesülését  előmozdítjuk. 

Birkés  Endrének  egy  ötlete  támadt.  Mint 
primási  gazdatisztnek  gyakran  volt  alkalma 
látni,  hogyan  faragtatta  a  durva  köveket  Eszter¬ 
gomban  Casagrande  Márk,  az  akkor  híres  olasz 
szobrász ;  legényei  közt  elvétve  se  talált  magyar 
embert;  ha  lett  volna  is  ilyen,  az  is  azt  affek- 
tálta  volna,  hogy  németnek,  olasznak  vagy 
morvának  tekintsék,  így  jobban  elhiszik,  hogy 
nem  naturalista,  hogy  a  mesterségét  tanulta, 
az  iparát  érti,  akiből  idővel  művész  is  válhat, 
csak  magyar  eredetű  nem  léphetett  közéjük, 
az  nem  volt  arra  való,  no  meg  nem  is  fogad¬ 
ták  szívesen. 

A  Ferenczy  István  Csokonai-szobrát  1823-ban 
hozták  haza,  leleplezését  ének  és  szavalat  által 
ünnepelte  Debrecen  városa;  a  nagy  Hunyadi 
Mátyás  emlékét  még  alig  emlegették,  egy  gon¬ 
dolata  támadt  tehát.  Ha  Farkas  Remete  Pál 
hazai  szobrásznak  ajánlotta  az  újságban  a  kis 
Hallgass  Mátyást,  mért  ne  hívná  fel  a  köz¬ 
figyelmet  a  kis  Neuschel  Józsira,  hogy  képez  - 
tesse  ki  valami  mecénás  művész-csemetének, 

hiszen  az  ország  leendő  fővárosában  bizott¬ 
ság  is  alakult  már  a  vármegyei  urakból,  amely¬ 
nek  elnöke,  amint  híre  járt,  maga  volt  az 
alispán,  a  derék  Simoncsics  János,  tagjai  mind 
előkelő  hírneves  emberek. 

A  Birkés  Endre  figyelmeztetése  eredetileg  vala¬ 
melyik  folyóiratban  látott  napvilágot.  Nevét  nem 
merte  aláírni,  félt,  hogy  kudarcot  vall,  azt 
jegyezte  azért  a  cikke  alá,  hogy  a  „Nagy 
Semmi",  ami  hiba  volt,  mert  az  indítványból 
csakugyan  egyelőre  nem  is  lett  semmi! 

Azaz  bizonyos  idő  múlva  —  Isten  segítsé¬ 
gével  —  mégis  csak  lett  valami! 

A  pestvármegyei  bizottságnak  a  „Regélő" 
egy  cikke  alkalmából  tetszett  a  talált  gyer¬ 
meket  felcitálni  Pestre,  egy  levelet  küldöttek 
Újbányára,  a  fiú  nevelő-apjának,  arra  kérvén, 
hogy  a  kis  Józsit  alkalmilag  hozná  magával  a 
magyar  fővárosba. 

Vavrát  hivatalos  teendői  tartóztatták  az  el¬ 
utazásban,  a  kis  Józsit  azonban  némi  felügye¬ 
let  alatt  útnak  eresztette  az  1838.  év  elején. 
Utazásának  részleteiről  nincsenek  részletes  fel¬ 
jegyzések,  de  azt  igenis  egész  körülményesen 
tudjuk,  hogy  megérkezése  éppen  azon  a  napon 
történt,  midőn  március  hóban  a  Duna  vize  kilé¬ 
pett  medréből  s  a  szilaj  hullámok  elöntötték 
az  utcákat,  úgy  hogy  a  belvárosnak  egyedül 
az  a  része  maradt  némileg  száraz,  ahol  a 
F'erenc-rendiek  temploma  áll,  egy-két  ideszö- 
gellő  utcát  is  ide  számítva. 

A  budapesti  nagy  árvíz-veszedelemnek  egész 
kis  irodalma  van,  hanem  annak  mindegyi¬ 
kéből  kimaradt  egy  adat,  hogy  tudniillik 
a  segedelem  nélkül  maradt  árva  gyermekek 
apai  gondviselője  egy  derék  piarista  tanár  volt, 
aki  e  szerepre  önként  vállalkozott,  úgy  hív¬ 
ták:  Raffay  nép.  János. 

E  sorok  írója  személyesen  nem  ismerte  ezt 
az  aranyosszívű  papot;  de  negyven  év  óta 
tartja  tiszteletben  emlékét,  különösen  pedig 
azóta,  hogy  annak  nemes  gondolkozását  a 
megboldogult  Csapiár  Benedek  is  csak  magasz¬ 
talni  tudta.  Öreg  ember  volt,  mikor  Kolozs¬ 
váron  meghalt,  1873  okt.  havában. 

Raffay,  mint  említettük,  az  árvíz  idején  össze- 
fogdosta  az  őgyelgő  szegény  gyerekeket  s  a 
kegyesrendiek  házában  egy  vagy  talán  több 
termet  is  akként  rendezett  be,  hogy  abban  enni, 


inni  kaptak,  gyékényen  aludhattak  s  egyesek 
úgy  összebarátkoztak,  hogy  nem  is  akartak 
megválni  az  épülettől;  mert  a  jó  piarista  nem 
elégedett  meg  azzal,  hogy  néhány  gyerek  életét 
alkalomszerűleg  megmentette;  de  hogy  el  ne 
zülljenek,  hát  tőle  telhetőleg  a  jövőjükről  is 
gondoskodott. 

A  derék  ember  sorba  járta  a  céh-mestereket, 
különösen  felkérte  a  tehetősebb  iparos  családokat 
tudakoznák  ki,  nincs-e  valakinek  szüksége 
inasra,  esetleg  szolgáló-leányra,  pesztonkára 
stb.  s  ha  egyik-másik  csak  legcsekélyebb  haj¬ 
landóságot  mutatott,  hát  rögtön  ott  termett  s 
hozott  magával  egyet,  hozott  kettőt  is  —  válo¬ 
gassanak. 

Mondják,  hogy  a  tót  napszámosok  közt 
találkoztak,  akik  gyermekeiket  pénzért  kínálták 
a  nagy  ínség  következtében. 

Ilyen  alkalommal  történt,  hogy  Raffay  a 
tanterembe  lépvén,  a  gyerekek  egy  kis  fiút  nagy 

ugrálás  közt  a  terem  egyik  sarkába  szorí¬ 
tottak,  aki  sirt,  azért,  mert  azt  az  emberfejet, 
amelyet  bicskájával  az  iskolában  talált  krétá¬ 
ból  faragott,  a  gyerekek  elkapták ;  a  fej  a 
földre  esett  és  összetört.  Raffay  eleinte  ren¬ 
detlenségnek  gondolta  az  egészet,  midőn  azon¬ 
ban  az  összetört  fejnek  töredékeit  felszedte, 
meggyőződött,  hogy  itt  egy  lappangó  tehetség- 
megnyilatkozásáról  van  szó. 

Kitudakozta  azért  a  kis  fiú  nacionáléját,  aki 
erre  önérzettel  húzta  ki  kebeléből  azt  a  levelet, 
amelyet  magával  Újbányáról  hozott ;  maga 
Raffay  is  végtelenül  örült,  mert  ő  is  hasonló¬ 
képen  barsmegyei  ember  volt,  Verebélyre  való 
s  meglepetéssel  olvasta  Pest  vármegye  tek. 
alispánja  nevét,  akinek  szíves  figyelmébe  s  nagy¬ 
lelkű  pártfogásába  ajánlották  Neuschel  Józsefet. 

így  lett  a  fiú  budapesti  lakos,  felvette  a 
„Faragó"  nevet,  a  vármegye  Antal  Mihályt 
nevezte  ki  gyámjává,  aki  őt  először  a  Ferenczy 
budai  műtermében  foglalkoztatta,  majd  Eszter¬ 
gomba  került  Casagrande  mellé,  aki  némelykor 

az  egri  székesegyház  építésénél  is  használta 
az  iparkodó  fiatalembert ;  de  leginkább  alá¬ 
rendelt  működésben,  mert  előképzettséggel  nem 
dicsekedhetett. 

Ez  idő  tájban  ábrázolta  Arméniát  tajtra 
vésve,  ahol  az  oroszlán  csak  kontúrokban 
volt  meg,  de  az  ihlet  szárnyán  repkedő  fiút 
domborműben  dolgozta  ki.  Ezen  művet 
1840-ben  a  műkiállításon  is  bemutatta,  miután 
érdekében  a  nemzeti  casinóban  május  3-án 
kiképzése  végett  értekezletet  tartottak  és  alá¬ 
írási  ívet  nyitottak  számára  a  leglelkesebb 
műbarátok. 

Faragó  a  múlt  század  negyvenes  éveiben, 
különösen  Horváth  Mihály  nagy  történetírónk 
pártfogása  mellett,  Bécsben  töltött  néhány  hetet, 
innen  Linzen  és  Salzburgon  keresztül  Münchenbe 
ment  s  arra  kérte  Schwanthaler  Lajos  híres 
bajor  szobrászt,  fogadná  be  műtermébe,  aki 
azonban  vonakodott  őt  felvenni,  míg  a  mű¬ 
egyetem  bizonyos  osztályait  végig  nem  tanul¬ 
mányozza.  Itt  faragta  „Magyarország  géniusza  “ 
című  szobrát,  amelyről  a  müncheni  „Land- 
bote“  című  újság  1846.  évfolyama  nagy  el¬ 
ismeréssel  emlékezett  meg. 

Ezen  időtájban  ajándékozta  meg  Újbányát 
egy  általa  tervezett  és  saját  maga  által  fara¬ 
gott  „Szent-Háromság "-szoborral,  mely  új¬ 
bányái  trachyt-kőből  készült  s  a  mely  műnek 
hasonlóképen  érdekes  története  van. 

Faragó  József  a  negyvenes  évek  közepén 
állandóan  meg  akart  telepedni  Újbányán  s 
hogy  ott  maga  iránt  bizalmat,  rokonszenvet, 
ébresszen:  ő,  a  szegény  talált  fiú,  egy  szobor¬ 
művet  készített,  egy  Szent-Háromságot,  amely¬ 
nek  négy  mellék  alakja  Szent  István,  Szent 
László  királyok,  a  boldogságos  szűz  és  végre 
szent  Ilona  élőnagyságban  vannak  ábrázolva. 

.Sejtette-e  valaki,  hogy  a  nő-alakok  közül 
az  egyikben  az  újbányai  hölgyek  valamelyikére 
célzás  volt,  vagy  sem,  határozottan  meg  nem 
mondhatjuk;  de  annyi  bizonyos,  hogy  azáltal 
a  nemes  tanács  őt  ki  nem  elégítette,  hogy 
hálából  díszpolgárrá  választották,  ő  egyebet 
óhajtott  elérni,  a  családi  boldogságát  szerette 
volna  a  város  falai  közt  megalapítani.  Kosarat 
kapott  s  annak  a  terhét  vitte  innen  magával. 

A  szobrot,  amely  a  piac  legalkalmasabb 
helyén  áll,  báró  Rudnyánszky  József  beszterce- 

bányai  püspök  1847  szept.  8-án  díszes  segéd¬ 
lettel  szentelte  fel.  - —  Hogy  a  magyar  szabad¬ 
ságharc  idejében  hol  élt,  arról  sejtelmünk  sincs; 
éppenséggel  nem  lehetetlen,  hogy  a  magyar 
hadseregben  mint  honvéd  harcolt.  Mi  az  ötve¬ 
nes  években  láttuk  és  ismertük,  mikor  kenyerét 
arcképrajzolással  kereste. 

E  sorok  írója  az  ötvenes  évek  első  felében 
a  rimaszombati  róm.  kath.  elemi  iskola  növen¬ 
déke  volt.  Bizonyos  Telehaj  György  nevezetű, 
alig  felserdült  ifjú  volt  a  tanítója,  aki  szintén 
lerajzoltatta  vele  magát.  A  gyerekek  ennek  a 
fiatal  tanítónak  a  nevétől  is  reszkettek,  any- 
nyira  indulatos  ember  volt.  Egyszer  engem  is 
bezárt  s  a  büntetésemet  az  ő  szobájában  töl¬ 
töttem  ki. 

Tanulnom  kellett  volna;  de  mit  tanuljon  az, 
aki  a  leckéjét  úgy  tudta,  mint  a  vízfolyás,  csak 
a  remegés  miatt  került  ebbe  a  kellemetlen 
helyzetbe,  hogy  a  szobában  található  képek 
nézésével  kellett  eltöltenem  az  időt.  Itt  lógott 
a  falon  a  tanító  pompásan  eltalált  arcképe  is, 
az  üveglap  alatt  körülbelül  a  szíve  fölött  egy 
rózsa-bimbó  volt  lepréselve,  ez  árulta  el  nekünk, 
hogy  immár  vőlegény;  a  kép  alján  fel  volt 
írva  a  művész  neve:  Faragó. 

Hogy  miért  élt  arcképrajzolásból,  csak  később 
tudtam  meg.  Faragót  egy  ideig  a  beszterce¬ 
bányai  püspök  Bars-Szentkereszten  foglalkoz¬ 
tatta,  majd  Besztercebányán  Somoskeöy  Károly 
megyei  mérnök  vette  maga  mellé,  akinek  tér¬ 
képeket  rajzolt,  itt  ismerkedett  meg  Riedl  Szen¬ 
dével,  aki  az  abszolutizmus  alatt  főgymnáziumi 
tanár  volt  Besztercebányán  s  benső  barátság 
fűzte  a  szerény  törekvő  szobrászhoz,  aki 
Münchenben  tanult  s  csak  azért  nem  mehe¬ 
tett  ki  Rómába,  mert  egyik  mecénása,  egy 
ezredes,  nem  tudta  neki  a  kellő  útiköltséget 
összeszerezni  s  gyámjának,  Antal  Mihálynak 
elhalálozása  után  pedig  nem  volt  honnan  segedel¬ 
met  remélnie. 

Riedl  Szendét  1853-ban  a  lőcsei  főgymná- 
ziumhoz  helyezték  át  tanárnak,  aki  váltig 
édesgette  Faragót,  hogy  jöjjön  utána,  ami 
egy  év  múlva  meg  is  történt,  de  azalatt  Dob- 
sinán  mint  kőfaragó  dolgozott  a  templom  épí¬ 
tésénél;  sírkövet  faragott  Iglón  és  csak  így 
került  nagy  küzdelem  után  abba  a  városba, 
ahol  állandóan  megtelepedett. 

A  Faragó  műterme  Lőcsén  a  Kassai-utcá¬ 
ban  volt,  a  Bartsch-féle  ház  szomszédságában, 
majdnem  szemközt  a  minoriták  kolostorával. 

A  műterem  állandóan  gondosan  volt  le¬ 
függönyözve,  hogy  valahogy  meg  ne  láthassa 
kandi  szem,  amit  a  művész  tervez,  avagy 
amit  farag. 

,  A  műterem  ablaka  alatt  egy  kis  kőpad  ál¬ 
lott;  egyszer  megpróbáltam  arra  állni,  de  az 
ablakot  fel  nem  értem,  másszor  a  pajtásom  a 
vállára  emelt;  de  ügyetlenségből-e,  vagy  pedig 
készakarva,  a  fiú  a  válláról  eleresztett  s  én 
a  kövezetre  estem,  jól  megütöttem  magam. 
Nem  láttam  megint  semmit. 

Ebben  a  műteremben  készítette  el  azokat 
a  rajzokat,  amelyekkel  annak  a  „Szent-Három¬ 
ság"  szobrának  felállításáért  pályázott,  amelyet 
Pestsz.kir.  városa  a  hatvanas  évek  elején  a  belvá¬ 
rosi  plébánia-templom  terére  szánt.  Mondják, 
hogy  a  Faragó  terve  igen  tetszett;  de  a  pálya¬ 
bírók,  illetőleg  a  városi  tanács  a  kivitellel  a 
Halbig  András  céget  bízta  meg.  Ez  a  szobor 
sokáig  fennállott  az  eskütéren,  ennek  a  tövé- 

ben  tette  I.  Ferenc  József  a  koronázási  esküt, 
de  el  kellett  azt  hordani,  mert  a  viharok  nagyon 
megrongálták  s  a  belváros  szabályozási  vonalába 
került,  mikor  az  Erzsébet-hidat  kezdték  építeni. 

Pályázott  1866-ban  a  gróf  Széchenyi  István 
szobrára  is.  Demkó  Kálmán  főgymnasiumi 
igazgató  látta  ezen  terv  rajzát  Lőcse  város 
levéltárában,  igen  szépnek  mondja;  kár  volt, 
hogy  nem  ezt  fogadták  el  —  írja  nekem. 

A  hetvenes  évek  elején  a  branyiszkói  hon¬ 
védemléket  tervezte  Faragó.  Ezen  műnek  a 
mintáját  a  szobrász  beküldte  a  bécsi  világki¬ 
állításra  is  1873-ban;  de  ez  ott  aligha  volt 
látható ;  e  sorok  írója  legalább  nem  láthatta, 
mert  az  a  gondolatlan  csomagolás  miatt  dara¬ 
bokra  tört ;  magát  a  szobrot  azonban  szeren¬ 
csém  volt  látni  1894-ben  Lőcsén,  ahol  az 
ércbe  öntve  a  vármegyeház  előtt  elterülő 
sétatéren  van  felállítva.  Tisztelettel  és  kegye- 

lettel  emelte  meg  mindenki  a  kalapját,  aki  e 
sikerült  szép  művet  szemlélte. 

Gróf  Csáky  Albin,  a  magyar  országgyűlés 
főrendiházának  elnöke,  1858-ban  tette  Lőcsén 
az  érettségi  vizsgát,  nálamnál  több  időt  töl- 

tött  Lőcsén,  mindenesetre  élénken  fog  emlé¬ 
kezni  Faragó  Józsefre,  aki  a  sötét  abszolu¬ 
tizmus  korszakában  is  úgyszólván  tűntetett  a 
maga  feketebársony-attilájával ;  senkivel  nem 
társalgóit,  világfájdalmas  lett,  különösen  mióta 
barátját  Riedl  Szendét  meghívták  a  magyar 
nyelv  tanárának  a  prágai  tudomány-egyetemre, 
amelyet  el  is  foglalt. 

Faragó  csak  dolgozott  és  újra  dolgozott 
szép  csendesen,  hogy  a  mindennapi  kenyeret 
kiérdemelhesse.  Megnősülni  nem  volt  kedve 
többet.  Halálának  évszámát  elmulasztotta  a 
történelem  feljegyezni.  Demkó  Kálmán  szerint 
a  kilencvenes  évek  elején  halt  meg. 

Első  pártfogója  Birkés  Endre  a  negyvenes 
években  találkozott  Faragóval  utoljára  s  mint 
székesfővárosi  tisztviselő  hunyt  el  a  nyolcvanas 
évek  végén  vagy  a  kilencvenes  évek  elején 
Budapesten,  akitől  ezen  elbeszélés  személyes 
vonatkozásainak  részleteit  még  1866-ban  hal¬ 
lottuk. 

Farkasfalvi  Imre 

A  SZÉPMŰVÉSZETI  MÚZEUM  OLASZ  MESTEREI 


2.  A  milánói  iskola  és  Leonardo  da 
Vinci. 

velenceieknél  hasonlíthatatlanul 
kisebb  számú  mű  képviseli  gyűj¬ 
teményünkben  a  milánói  iskolát.  De 
e  műveknek  kis  sorozata  annál 
válogatottabb  s  némelyikük  való¬ 
ságos  gyöngye  az  olasz  művészetnek.  Vala¬ 
mennyi  egyazon,  nagyra  fejlett  korszaknak 
alkotása,  amely  ott  egybeesik  az  állami  és 
politikai  hatalom  magasrendű  virágzásával. 

Milanóban  a  Sforzák  uraságának  hathatós 
pártfogása  mellett,  a  művészeti  tevékenység 
három  vezérszerepű  képviselő  körül  csopor¬ 
tosul.  Vincenzo  Foppa,  a  jellemző  kifejezés  és 
erély  nagymestere,  képviseli  a  mantegna-irány- 
nyal  párhuzamos  rideg  valóságfestést.  Donato 
Bramante,  aki  inkább  az  építészet  terén  úttörő 
mestere  a  fejlett  renaissancenak,  mégis  az  épí¬ 
tészet  és  festészet  szervesen  átérzett  harmó¬ 
niája  révén  a  monumentális  festő  szerepét 
játssza  s  eximio  pittore  (1488-ik  évi  okirat). 
Végre  Leonardo  da  Vinci  a  természet  alakító 
törvényeitől  vezéreltetve,  mélyen  behatol  a  for¬ 
mának,  a  felület  domborodásának  és  lágyságá¬ 
nak  problémájába,  hatalmasra  növeli  a  gondolat 
uralmát,  s  középpontja  egy  iránynak,  amelyet 
Vásári1  újnak  mond  s  amelynek  eredményei 
a  leonardesco  iskolát  adják. 

1  L.  a  Vite  bevezetését. 


A  művészek  ama  csoportjából,  akik  kevéssel 
Leonardo  előtt  működnek  és  részben  vele 
egyivásúak,  s  akiknek  Lombardiában  a  leg¬ 
kimagaslóbb  képviselője  Vincenzo  Foppa,  csu¬ 
pán  egyetlen  festményt  őriz  gyűjteményünk. 
Nem  kínálkozik  tehát  alkalom  behatóbban  fog¬ 
lalkoznunk  azzal  az  iskolával,  amelyből  a  többi 
közt  Zenale,  Bernardo  Buttinone,  Giov.  Donato 
da  Montorfano,  Bartolommeo  Suardi,  Vincenzo 
Civerchio,  Ambrogio  Borgognone,  Ambrogio 
Bevilaqua,  Ambrogio  de  Predis,  Bernardino 
dei  Conti  került  ki,  akik  mind  azon  az  úton 
haladtak,  amelyet  Foppa  mutatott  nekik,  anél¬ 
kül,  hogy  „akár  Bramente,  akár  Leonardo  da 
Vinci  hatását  befogadták  volna"  (Morelli),  Bra- 
mantino  kivételével,  aki  később  segéde  és 
tanítványa  volt  Bramantenek.  Mielőtt  tehát 
a  leonardesco  művészekre  térnénk,  szemlélő¬ 
désünkben  a  derekas  és  tartalmas  új  kataló¬ 
gus1  nyomán,  csupán  Ambrogio  Borgognone 
Pietáképére  szorítkozunk,  s  ezenkívül  csak 
Civercbiora  terjeszkedünk  ki,  akinek  Pulszky 
vásárlásából  eredő  s  most  a  raktárban  őrzött 
művét  nem  tartjuk  egészen  mellőzhetőnek. 

„Krisztus  siratását“  (112.  szám)  nyilván  már 
régebben  is  Ambrogio  Borgognone  művének 
tartották.  Az  Országos  Képtár  1878.  évi  kép¬ 
lajstromában  a  127.  sz.  a.  a  kép  értékét 
kiemelő  *-gal  ellátott  következő  sort  olvassuk: 

1  Térey  Gábor  dr. :  A  Szépművészeti  Múzeum  régi 
képtárának  leíró  lajstroma.  Budapest,  1906. 


305 


Lederer  Sándor 


Ambrogio  Borgognone:  Krisztust  sírba  teszik. 
De  a  képtár  új  rendezése  és  átfüggesztésekor 
Pulszky  arra  tántoríttatta  magát,  hogy  a  képet 
„Németalföldi  festő,  XV.  század"  megjegyzés¬ 
sel  foglalta  a  lajstromba  (L.  az  1881.  lajstro¬ 
mot,  149.  sz.).  S  csakugyan,  egy  évtizednél 
tovább  a  németalföldiek  termében  függött, 
Anton  Woensam  keresztrefeszítése  közelében 
s  Memling  és  Lucas  van  Leyden  művei  szom¬ 
szédságában  ugyancsak  forróvérű  alkotásnak 
hatott.  Az  1889-ik  évi  lajstrom  viszont  Krisztus 
siratását  a  65.  sz.  a.  helyesen  értékelve  vissza¬ 
adja  a  szelíd  ó-lombárdiai  mesternek.  Pnlszky 
pedig  így  ír  róla  a  Nemzet  tárcájában  „Az 
Országos  Képtár  gyarapodása  1880  óta"  cím 
alatt: 

„Ebbe  a  (lombardiai)  iskolába  kell  majd 
sorolnunk  a  restauratio  következtében  egy  képet, 
mely  eddigelé  mindig  rejtélyes  vala  a  felül- 
festések  miatt.  Ezek,  kivált  a  középtérben  álló 
alakon,  oly  tompított  szinhangulatot  képez¬ 
nek,  minőre  a  XVI.  század  dereka  előtt  egy 
festő  sem  gondolt.  Az  alakok  rajza  ellenben 
oly  ósdi,  hogy  Italiában  a  XVI.  század  köze¬ 
pében  semmi  esetre  sem  készülhetett.  Az  ellen¬ 
tétes  jellemvonások  ilyes  összekerülése  csak  a 
németalföldieken  képzelhető,  hol  a  rajz  és  alakí¬ 
tás  a  szinezéssel  szemben  sokáig  elmaradt.  Ezen 
okok  indítottak  arra,  hogy  e  Krisztus  siratását 
ábrázoló  képet  a  kora  németalföldiek  közt 
helyezzem  el.  Henszlmann  Imre  figyelmezte¬ 
tett  arra,  hogy  a  kép  némely  sajátságai,  pél¬ 
dául  a  hosszú,  vékony  kezek  és  fülek  jellem¬ 
zőek  a  milánói  festők  közül  azokra,  kik  Lio- 
nardo  iskolájához  nem  szerződtek.  Felfogását 
teljesen  igazolta,  hogy  a  tompa  színek  mind 
modern  felülfestéseknek  bizonyultak,  hogy  az 
eredeti  felületen  a  rajz  még  határozottabbá 
vált  és  hogy  már  a  mestert  is  megnevezhetjük: 
Ambrogio  da  Fossano,  ki  műveivel  a  paviai 
Certosát  díszítette." 

E  szerint  Alorelli  mellőzve  van,  mert  1880-ban 
megjelent  könyvében  Borgognone-képünkről 
már  említést  tett. 

Flamand-lombardiai  kapcsolatok  fönnállottak 
úgy  a  kereskedelem,  mint  a  művészet  terén. 
Csak  arra  hivatkozom,  hogy  már  Francesco 
Sforza,  uralkodott  1450 — 66  közt,  ílamand 
mestereket  foglalkoztat  szőnyegszövő  műhe¬ 


lyében.  Van  azonban  a  mi  esetünket  még 
közelebb  érintő  körülmény  is.  Flandriának  olasz 
neve  akkor  Borgogna  s  Borgognone  csupán 
mellékneve  a  mi  mesterünknek,  aki  így  írja  alá 
magát :  Ambrosio  de  Fossano  dicto  bergognono. 
Azonkívül  a  kép  úgy  látszik  tölgyfadeszkára 
van  festve.  A  tölgyfa  pedig  a  németalföldi 
festők  kedvenc  alapja,  mint  a  délnémeteké  a 
hárs  és  veres  bükk.1  A  quattro-  és  cinque- 
cento  olaszai  legjobban  szerették  a  nyárfa-  és 
gesztenyefadeszkákat,  ritkábban  használták  a 
piniát  és  diófát.  S  ha  a  velenceiek,  akik  több¬ 
nyire  vászonra  festettek,  inkább  fenyőfadeszkát 
használnak,  úgy  Vásári  megjegyzése  szerint 
az  ehhez  való  fát  rendesen  Németországból 
szerezték. 

Az  az  eset,  hogy  valamely  olasz  mestert 
tévesen  összecserélnek  egy  északi  művésszel, 
nem  elszigetelt  jelenség;  számos  esetben  meg¬ 
történt,  hogy  tévedésből  valamely  olasz  kép 
szerzőjéül  rövidesen  az  Észak  legnagyobb 
művészeit,  leydeni  Lukácsot,  Dürert,  Holbeint 
gyanították.  Carianinak  egy  világos,  életteljes 
képecskéje3  az  Ambrosianában  „Krisztus  útja 
a  Golgotára",  Francesco  Bianchinak  „Cristo 
nell’  orto“-ja,  a  római  Galleria  Nazionale  új 
szerzeménye, Bacchiacca  szép  képe  a  velencei 
palazzo  Giovanelliben:  Mózes  forrást  fakaszt 
a  sziklából,4  mind  leydeni  Lukács  nevén  szere¬ 
peltek.  Sőt  Bernardino  dei  Continak  az  Uffizi- 
gyűjteményben  444.  sz.  a.  őrzött  régi  kópiáját 
az  ősz  leydeni  mester  arcképének  tartották. r> 
Giovanni  Bellimnek  a  velencei  Museo  Civico- 
ban  levő  két  ifjúkori  pietája  közül  az  egyik 
Albrecht  Dürer  hamisított  monogrammját  mu¬ 
tatja  1494  évszámmal15  s  ezt  sokáig  készpénz¬ 
nek  vették.  Hasonlóképpen  Dürer  kezét  gyaní¬ 
tották  a  milánói  érseki  gyűjtemény  egy  ön¬ 
sanyargató  sz.  Jeromosán,  holott  az  Defendente 

1  Krímmel:  Handbuch  dér  Gemáldekunde.  1894.  10.  1. 

2  Crowe  &  Cavalcaselle.  Német  kiadás,  VI.  618.  és 
Lermolieff:  Kunstkrit.  Studien,  I.  317.  és  II  35. 

3  Ad.  Venturi.  Le  gallerie  nazion.  italiane.  Vol.  111. 
1897. 

4  Három  női  fej  idetartozó  kézirajza  az  Uffiziben 
(Főt.  Philipot  1188.),  Michelangelo  nevén.  Lermolieff, 
I.  136. 

5  Lermolieff,  III  242. 

11  Lionello  Venturi:  Le  origini  della  pittura  veneziana 
1907.  359.  1. 

Ferrari  műve. 1  Holbein  munkájának  tartották 
a  Borghese-gyűjteményben  Rafaelnek  egy  arc¬ 
képét,  talán  mesterének,  Peruginonak  kép¬ 
mását,2 3  egy  másik  arcképet  pedig,  Andrea  dél 
Verrocchioét,  amelyet  tanítványa,  Lorenzo  di 
Credi  festett,  egy  Holbein-festette  Luthernek 
vélték.  Viszont  Sieur  de  Morette  drezdai  arc¬ 
képét,  amely  Holbein  műve,  Leonardo  fest¬ 
ményének  tartották,  az  ábrázoltban  pedig  Lodo- 
vico  Sforzát  látták,  míg  végre  Rumohr  valódi 
szerzőjének  vissza  nem  adta.2 

A  mi  pietá-képünk  középterén  Krisztus  holt¬ 
teste  nyugszik  anyja  ölén,  akinek  a  másik  két 
Mária  segédkezik.  Nikodémus  a  fejét  támogatja, 
mellette  János  áll,  Nikodémus  mögött  arima- 
tiai  József,  kezében  a  töviskoronával,  a  holt¬ 
test  lábánál  pedig  Mária  Magdolna  térdel.  A 
baloldalon  négy  alak  feje  tölti  ki  a  teret,  a 
jobboldalon  a  keresztrefeszítés  színhelyéről 
leérkezett  s  levonulóban  levő  auditorok,  mint¬ 
egy  tizenöten,  adják  a  kép  csoportjait.  A 
középtéren  a  leáldozó  nap  veti  fényét  Jeru¬ 
zsálemre.  A  jobboldalon  levő  arany-nyakláncos 
alak  nyilván  arckép,  amiről  arra  következtethe¬ 
tünk,  hogy  ez  a  kis  festmény  fogadalmi  kép 
volt. 

A  Golgota  megragadó  tragédiáját  a  mester 
inkább  az  epikai  elbeszélő  szélességével  adja 
elő,  semmint  a  drámai  erő  súlyával.  A  részt¬ 
vevők  arca  nem  annyira  a  szívetrázó  keservet 
és  megrendülést,  mint  inkább  szeretettel  átszőtt 
bánatot  tükröz.  A  kissé  merev,  szinte  fagyott- 
nak  látszó  holttestre  nem  találunk  Borgognone 
munkásságában  egyéb  példát,  mint  az  ő  korai 
Feszületét  a  paviai  certosában  (aláírással  és 
1490.  may  1  4-gyel  jelzett  mű,  főt.  Brogi  6304), 
mert  egy  másik  pietája,  amelyet  eredeti  helyé¬ 
ről  a  paviai  S.  Rebecchino-templomból  a  lon¬ 
doni  National  Gallery  szerzett  meg  s  amely 
egykor  az  ottani  298.  számú  oltárképeknek 
koronázó  része  volt,  állítólag  a  tengerbe  sülyedt.4 
János  mélyen  átszellemült  alakja  ugyanazt  a 
típust  mutatja,  mint  a  Certosában  levő  korai 
sz.  Ambrus  kép  két  ifjú  szentje :  Protasius  és 

1  Lermolieff,  III.  126. 

2  Lermolieff,  HL  242. 

3  Woltmann:  Holbein.  1876.  I.  427.  II.  124. 

1  C-alvi:  Notizic,  II.  247.  cs  Crowe  &  Cavaleaselle, 
VI.  57. 


Gervasius  (Alinari  14607)s  szakasztott  ugyanez 
a  típus  ismétlődik  még  a  minden  valószínűség 
szerint  legkéseibb  képén  is,  Mária  mennybe¬ 
menetelén,  amely  Ambrosii  bgŐgni  1522  jel¬ 
zéssel  a  Brerában  van  elhelyezve  (Brogi  2103), 
ahova  a  nervianói  Incoronata- templomból  ke¬ 
rült.  A  mi  képünk  Nikodémusa  és  a  Lodiban  levő 
kép  (Bemutatás  a  templomban)  szent  Józsefe 
szinte  egyazon  modell  nyomán  készült.  Mag- 
dolna-tipusát  ösmerjük  Mária-képeiről.  Ugyanez 
a  lombardiai  kedvesség  sugárzik  róluk,  ugyan¬ 
ilyen  típusú  az  imént  említett  Mennybemenetel 
lunettájának  koronás  Máriája,  ilyen  a  brerai 
névjegyzéses  Rókuskép  felhők  közt  levő  isten¬ 
anyja  (főt.  Montabone  211)  s  ilyen  —  fokozot¬ 
tabb  átszellemültségben  —  az  Adolf  Thiem 
műbarátnak  (S.  Remo)  tulajdonában  levő,  kis¬ 
dedét  szoptató  Madonna  (főt.  Dubray)  és  a 
milánói  Museo  Borrom eóban  levő  Madonna 
(Marcozzi  2103). 

Egyebekben  Borgognonera  vall  az  ezüst¬ 
szürke  testszín,  a  ruha  omlós  zománca,  amely 
a  test  színével  erős  ellentétet  ad,  a  dicsfények 
aranytól  csillogó  dísze,  a  főalakok  aranyos 
szegélyű  ruhája.  Az  arany  régieskedő  hasz¬ 
nálata  kiterjed  az  alakok  hajfürtjeinek  fényére 
és  a  fákra  is,  sőt  a  felhők  és  a  táj  verőfényes 
részei  is  csillámló  aranyban  fürödnek.  S  ez  a 
táj  viszont  teljes  rokonságot  tart  a  Brerában 
levő,  S.  Satiro-templomból  származó  Rókuskép 
tájrészével  (főt.  Montabone)  s  a  paviai  Scuola 
déllé  béllé  arti-ban  levő  „Krisztus,  karthauzi 
barátokkal"  c.  festmény  tájával  (főt.  Anderson). 

Ambrogio  Borgognonet  Vincenzo  Foppa 
tanítványának  tartják.  Midőn  Foppa  egyik 
pietáját,  amely  a  berlini  Kaiser  Friedrich 
Museumban  van  s  amelyet  rongált  állapota 
miatt  a  raktárban  őriztek  s  csak  nemrég  füg¬ 
gesztettek  ki,  egy  Hanfstángl-féle  fénykép 
nyomán  itt  reprodukálom,  azt  hiszem,  hogy 
ezzel  szemlélhetővé  teszem  Ambrogio  Borgo- 
gnonenek  Foppától  való  s  a  mi  képünkön  is 
nyilvánuló  függését.  Foppának  nagyméretű 
berlini  képén  (Kát.  1904.  I.  133.  sz.)  Nikode- 
mus  köpönyegének  szegélyén  látható  a  mester 
névaláírása  is:  Vincentius  de  Phop.  pinxit. 
Azonkívül  e  kép  kétségtelenül  azonos  azzal, 
amelyet  Antonio  Albuzio  1770  táján  még  ere¬ 
deti  helyén,  a  S.  Pietro  Gessatc -templom 

KRISZTUS  SIRATÁSA 
VINCENZO  FOPPA  FESTMÉNYE 
BERLIN,  KAISER  FRIEDRICH-MUSEUM 

Agostino-kápolnájában  látott  s  Memorie  per 
servire  alla  storia  de  pittori,  scultori  ed  archi- 
tetti  Milanesi  című  kéziratában  —  jelenleg  mar- 
chese  Lupo  di  Soragana  tulajdona  —  a  leg- 
részletezőbb  gondossággal  leírt.1 

íme  egy  példa,  amely  szemléltetem  mutatja, 
hogy  az  ifjabb  művész  mily  fokig  tartja  magát 
az  általános  elrendezésben  és  a  struktiv  össze¬ 
függésben  az  idősb  mesterhez.  Ez  a  függés 
még  részleteken  is  meglátszik,  vessük  össze 
például  mindkét  képen  Nikodémus  és  Mária 
balkezét.  De  ez  az  összehasonlítás  arról  is 

1  Gir.  Luigi  Calvi:  Notizie  sulla  vita  e  sulié  opere 
dei  principali  architetti,  scultori  e  pittori  durante  il 
governo  dei  Visconti  e  degli  Sforza.  Milano,  1865.  II. 
63.  1.  és  Constance  Jocelyn  Foulkes:  Cenni  su  Vin- 
cenzo  Foppa.  Rassegna  d’  Arte.  1902.  II.  168. 

felvilágosít,  mint  ad  helyet  a 
régi  keresztény  szigorúság  az 
újabb  nemzedéknél  a  szelí- 
debb  stílusnak,  mint  enged  az 
életteljes  heroikus  felfogás  a 
fájdalom  bensőségesebb,  ke- 
vésbbé  reális  ábrázolásának, 
mint  követi  az  egységes  cso¬ 
portosítást  a  színhelynek  gaz¬ 
dagabb  élettel  való  zsúfolása. 
S  e  szembeállítás  nem  csupán 
két  egyéniség  rokonságáról 
vagy  különbségeiről  ad  szá¬ 
mot,  hanem  arról  is,  hogy 
rövid  időközben  mily  fejlő¬ 
désen  esik  át  maga  a  tárgy 
is.  Művészettörténeti  és  iko¬ 
nográfiái  szempontból  felette 
érdekes  volna  ezt  az  össze¬ 
hasonlítást  a  lombardiai  mes¬ 
terek  rokontárgyú  szobormű¬ 
veire  is  kiterjeszteni,  például 
a  milánói  S.  Satiro-ban  levő 
„  Krisztus  siratására“ ,  amelyet 
eddig  Cristoforo  Foppa  (Cara- 
dosso)  művének  tartottak  (főt. 
Montabone),  vagy  Tommaso 
Rodari  1498-ból  való  s  a 
comói  dómban  levő  ugyan¬ 
azon  tárgyú  szoborművére 
(főt.  Alinari),  már  csak  azért 
is,  mert  a  szoborműveknek  az 
egykorú  festészetre  szemmel  látható  hatása 
volt  Lombardiában.  De  túlságosan  eltérnénk 
tárgyunktól,  ha  erre  is  bővebben  kiterjesz¬ 
kednénk. 

Ambrogio  Borgognonere  nézve  Vásári  cser¬ 
ben  hagy  minket.  Csak  néhány  rá  vonatkozó 
adatot  kutattak  ki  egykorú  okmányokból,  szám¬ 
adási  feljegyzések  töredékéből.  Az  új  kataló¬ 
gus  közöl  is  néhányat  ezek  közül ;  legyen 
szabad  néhány  erre  vonatkozó  —  bár  lényeg¬ 
telen  —  helyesbítést  javasolnom.  Nincs  bebi¬ 
zonyítva,  hogy  Borgognone  1523-ban  halt  meg, 
csak  az  áll,  hogy  legkéseibb  eddig  kiderített 
műve  1522-ről  van  keltezve.  Halálának  éve 
épp  oly  kevéssé  ösmeretes,  mint  születéséé. 
Az  első  róla  szóló  levéltári  adat  1481-ból  való. 
Hat,  nevével  jegyzett  képe  közül  csak  hármon 

itt  még  bőven  használja  az  aranyat,  vessük 
össze  e  képet  stiluskritikailag  a  Lodiban  levő 
műveivel,  kivált  Jézusnak  a  templomban  való 
bemutatásával  (főt.  Anderson)  s  jogosultnak 
látjuk  a  feltevést,  hogy  képünk  ebből  a  kor¬ 
szakból  való,  s  hogy  1498  körül  készülhetett. 
Ha  ez  találónak  bizonyul,  úgy  egyben  meg¬ 
kaptuk  a  legkéseibb  időpontját  annak  is,  hogy 
előképe,  Foppa  piétája,  mikor  keletkezhetett. 

Ambrogio  Borgognonet  termékeny  és  min¬ 
den  művében  tipikus  lombardiai  művésznek 
ösmerjük.  Képei  egytől  egyig  az  egyházat 
szolgálják  vagy  áhítatot  kívánnak  kelteni.  Az 
inventárium,  melyet  róluk  Luca  Beltrami  állí¬ 
tott  össze  s  amelyből,  sajnos,  a  mi  pietánk 
hiányzik,  harminc  madonnát,  kilenc  Ambrust, 
négy  Mária  koronázását  stb.  mutat  fel.  Vala- 


van  évszám.  A  paviai  Certosá- 
ban  Borgognone  nem  1486-tól, 
hanem  csak  1488-tól  kezdve 
munkálkodott  (1.  Padre  Matteo 
Valeriónak,  a  certosa  1604  — 

1645  közt  szerepelt  perjelének 
emlékiratait,  amelyeket  a  mi¬ 
lánói  Biblioteca  Nazionale  őriz ; 
idézi  Luca  Beltrami:  Inventario 
deli’  arte  lombarda  No.  1. 

Milano,  1895.,  15.  1.).  Kimutat¬ 
ható,  hogy  a  milánói  S.  Satiro 
templomban  festett  freskóiért 
1495-től  folyósítottak  számára 
fizetést.  Mongerinek1  még  si¬ 
került  egy,  az  átfestéstől  meg¬ 
tisztított  helyen  kibetűznie  az 
Ambrosius  Bergognonius  1495 
jegyzést.  Lodiban  1497-ben 
nincs  még  bebizonyítható  nyo¬ 
ma,  csak  1498 — 1500-ban.  A 
lodii  S.  Maria  Incoronata  Libro 
déllé  spese-jében  foglaltatik  leg¬ 
koraibb  dátumként  1498  május 
utolsó  napja.  Hogy  1508  táján 
Bergamóban  is  működött  volna, 
úgy  magában  véve,  mint  az 
időpontra  nézve  is  kétséges. 

Biztos  csak  az,  hogy  egyik  fő¬ 
műve,  egy  tíz  részből  álló  oltár¬ 
kép,  Bergamóban  van,  a  S. 

Spirito  baloldali  második  kápol¬ 
nájában,  de  éppúgy  csak  szállíthatta,  mint 
ahogy  Melegnanóba  küldte  Krisztus  megke- 
resztelését,  Creszenzajába  egy  triptichont.  Az 
1508-as  évszám  pedig  igaz,  ott  szerepel  Layard 
könyvében,  de  anélkül,  hogy  igazolva  volna. 

Borgognone  korai  működése  azokkal  a 
munkákkal  zárul  be,  amelyeket  1494-ig  vég¬ 
zett  a  Certosában.  Alkotó  munkásságának 
apoteózisa  egy  krb.  70  [j-métert  elborító 
freskó:  Mária  mennybemenetele  a  S.  Simpli- 
ciano-templomban.  Azt  hiszem,  hogy  a  mi 
pietá-képünk  abból  az  átmeneti  korszakából 
való,  mely  a  nála  leginkább  becsült  maniera 
grigia  idejéhez  még  közel  áll  s  melyben  az 
aláfestés  még  szürke.  Vegyük  tekintetbe,  hogy 


1  Arte  in  Milano  1872.  220.  1. 

mennyiben  megőrzi  a  régibb,  szigorúbb  irány 
hagyományát,  valamennyin  a  hieratikus  ko¬ 
molyságra,  a  bensőséges  vallási  érzés  mélyí¬ 
tésére  esik  a  súly.  Ezért  nevezték  el  Borgo- 
gnonet  lombárdiai  Peruginónak. 

Volt  Ambrogio  Borgognonenak  egy  öccse, 
Bernardino,  akit  különben  alig  ösmernek,  s  aki¬ 
nek  névvel  és  1 523  évszámmal  jegyzett  sz.  Rókus- 
képét  a  milánói  Brera-képtárban  nemrég  füg¬ 
gesztették  ki  254.  sz.  a.  Ezen  a  képen  bátyja 
irányának  gyöngébb  képviselőjeként  jelenik 
meg,  iskolai  vonatkozásaiban  hasonló  hozzá, 
de  művészi  tehetség  dolgában  alatta  marad. 

Ambrogio  Borgognonenél  jóval  kisebb  jelen¬ 
tőségű  volt  Vincenzo  Foppa  egy  másik  tanít¬ 
ványa,  Vincenzo  Civerchio,  aki  vele  egy  helyt, 
főként  Bresciában  dolgozott.  Közös  kereszt¬ 
nevük  s  az,  hogy  mindketten  Bresciában  is 
működtek,  e  két  művészről  szóló  adatok  össze- 
tévesztésére  vezetett,  főképp  miután  az  Ano- 
nimo  Morelliano  Foppát  Vincenzo  Bressano 
vecchionak  nevezi,  Lomazzo  pedig  s  az  ő 
nyomán  mások  is,  Civerchiót  szintén  hol 
vecchio-nak,  hol  meg  Vincenzo  Bressanónak 
nevezték.  Hogy  Vincenzo  Foppa,  akinek  a 
bergamói  képtárban  levő  Feszületé  az  1458 
évszámot  mutatja,  csakugyan  nesztora  volt  a 
festőcéhnek,  azt  legújabban  megerősítették  a 
bresciai  levéltárakban  folytatott  kutatások, 
amelyekből  kitűnik,  hogy  ő  nem  1492-ben 
halt  meg,  mint  ahogy  eddig  hitték,  hanem 
jóval  későbben,  1515  május  31-ike  s  1510 
október  16-ika  közt.1 

Vincenzo  Civerchio  két  orgonaszárnya  (?) 
a  Pulszky-féle  vásárlásból  származik.  E  mű 
szokatlan  nagy  méretei  s  megrongálódott  álla¬ 
pota  bírta  bizonyára  igazgatóságunkat  arra, 
hogy  ezeket  egyelőre  a  raktárhelyiségekben 
hagyta.  Az  ábrázolás  Mária  temetését  mutatja. 
Balra  fönt  ('  ■  monogramm  s  jobbra  lent 
az  1531  évszám  olvasható.  A  kép  alsó  szélén 
levő  felírás  apokrif.  Jól  ösmerjük  ezt  a  mono¬ 
grammot,  amelyet  a  művész  egy  C  és  két 
egymásba  tóit  y<Xbői  állított  össze  külön¬ 
böző  változásokban.  A  mi  képünkön  például 
a  felső  A“t  cirkálómmá  alakította,  ami  bizo- 

1  Miss  C.  Jocelyn  Ffoulkes:  The  date  of  Vincenzo 
Foppas  death.  Burlington  Magaziné.  1903.  márciusi  füzet. 

nyára  célzás  a  technikai  készültségére.  Pittor 
et  architecto  et  perspectiuo  —  mondja  róla 
az  Anonimo  Morelliano;1  Lomazzo  azt  jegyzi 
meg  róla,  hogy  új  fajta  malmokat  talált  ki2 
és  Ridolír  azt  írja,  hogy  valse  nella  pittura 
non  solo,  ma  nell’  architettura  e  nell’  intaglioF 
A  V-nek  hasonló,  cirkálómmá  való  átfor¬ 
málása  látható  a  milánói  Brerában  levő  Pre- 
sepe-jén:  GÜX  és  Lovereben  levő,  a  Madonnát 
sz.  Lőrinccel  és  Istvánnal  ábrázoló  képén : 

Neve  Vásárinál  Verchio,  az  Anonimonál : 
Vincenzo  Civerto  Cremasco,  Lomazzonál:  Vin¬ 
cenzo  Bressano,  Ridolfinál:  Vincenzo  Civer¬ 
chio.  0  maga  különféleképpen  írja  nevét : 
Vincentins  Cremensis,  Vincentius  de  Crema  és 
Vincentius  Civerchius  de  Crema.  A  legkoraibb 
keltezés  a  bresciai  Martinengo-képtárban  levő 
ama  triptichonján  látható,  amely  a  S.  Barnaba- 
templom  számára  készült  s  amelyen  sz.  Miklós 
kristálygömbön,  sz.  Sebestyén  és  sz.  Rókus 
közt  foglal  helyet.  Az  utóbbi  szentnek  ruha¬ 
szegélyén  ez  áll :  OPUS  •  VIN  ■  CIV  •  DE  • 
CREMA  •  CIv  •  1495  •  SEP  •  14  —  azaz: 
opus  Vincenti  Civerchi  de  Crema  cívis  P  Bre- 
scia  még  két  más  művét  őrzi,  az  egyik  a 
S.  Alessandro-templomban  levő  pietá,  1504-ből, 
a  másik  szintén  pietá  a  S.  Giovanni  Evan¬ 
gélista-templomban,  1 509-ből.  Később  nyilván 
Brescia  szabad  polgárává  lett,  mert  a  cremai 
székesegyháznak  egy  1519-ből  való  oltárképén 
és  a  cremai  S.  Marta-templom  számára  festett, 
1539-ből  való  Krisztus  megkereszteltetésén  a 
névaláíráson  kívül  még  ez  a  toldalék  is  olvas¬ 
ható:  Cívis  Brixiae  Donatus.  Ez  az  utóbbi  kép, 
amelyet  most  a  loverei  Tadini-gyűjtemény  rejt 
magában,  a  művein  található  dátumok  leg¬ 
későbbikét  mutatja  s  így  Civerchiónak  Mária 
temetését  ábrázoló,  nálunk  levő  festménye  is 
bizonyára  a  Cremában  épp  akkor  kiterjedt 
működésének  utolsó  évtizedéből  való. 

1  Első  kiadás,  1800.,  56.  1. 

-  V.  ö.  Calvi,  Notizie,  II.,  218.  1. 

3  Le  Maraviglie  deli’  arte.  1648.,  I..  401.  1. 

4  Enrico  Brunelli  a  1’  Arte  IX.  1906.  448.  oldalán 
reprodukálja  a  trónoló  sz.  Ambrus  képét,  sz.  Ágoston 
és  sz.  Péter  vértanú  közt,  tisztelő  hívek  csoportjával,  a 
palermói  Bordonaro-gyűjteményből,  ezzel  a  felírással: 
V.  CIVERCHIVS  s  az  1471-es  évszámmal.  A  korai  dátum 
s  a  névjelaláírás  paleográfiái  jellege  magában  véve  is 
gyanút  és  kétkedést  kelt  bennem. 

Több  alakból  álló  csoport  viszi  fel  a  lép¬ 
csőkön  a  ravatalra  helyezett  holttestet;  a  felső 
korlátnál  hárman  nézik  a  halottas  menetet. 
Az  volt-e  szándéka,  hogy  ebben  az  újfajta 
előadásban  mozgást  mutasson  be  s  teljesen 
kifejlessze  az  alakokat  ?  Mert  a  hagyományos 
ábrázolásban  a  ravatal  víszintes  helyzetben 
van.  Az  építészeti  alakítás,  a  színhely  geome¬ 
trikus  jellemvonása,  a  lépcsőfeljáratnak  a  képbe 
való  belevonása,  mindenesetre  rávall  az  épí¬ 
tészre  és  a  távlattan  mesterére,  aminek  őt  tény¬ 
leg  minősítették.  A  szabadabb  és  szélesebb 
ecsetvonás  megfelel  kései  korabeli  modorának 
s  a  képek  keltezési  évszámának. 

Úgy  vélem,  hogy  Mária  e  temetését  azono¬ 
síthatom  Civerchiónak  azzal  a  képével,  amelyet 
a  eremai  székesegyház  számára  festett  s  amely 
később  az  ottani  Monté  di  Pietá-ba  került. 
Calvi  a  következőket  jegyzi  meg:  Nella  mede- 
sima  capella  di  cui  e  qui  parola  (a  eremai 
székesegyház  első  baloldali  kápolnájában) 
vuolsi  che  nel  1531  é  dipingesse  la  morte 
della  madonna,  per  collocarla  sotto  1’  arco  a 
sinistra;  —  továbbá:  questo  quadro  fu  tras- 
portato  giá  da  tempó  in  una  sala  dél  monte 
di  Piéta.  Jegyzetben  pedig:  vi  si  leggeva  1’ 
scrizionc:  1531  •  Vincencius  Civercius  fecit.1 
Az  ábrázolt  tárgy,  az  évszám  s  az  (apokrif) 
felírás  egyezése,  továbbá  az  a  körülmény,  hogy 
hiteles  forrásból  vett  értesülésem  szerint  Pulszky 
egy  azóta  meghalt  festő  s  antikváriussal, 
Glisentivel  egy  Civerchio-féle  festmény  miatt 
Bresciából  Cremába  utazott,  végre  last  bút 
nőt  least,  hogy  a  monte  di  Piéta  igazgatósága 
minden  idevágó  felvilágosítást  megtagad:  meg¬ 
erősíti  azt  a  feltevésemet,  hogy  képünk  azonos 
azzal,  amelyet  Calvi  a  monte  di  Pietá-ból  idéz. 
Ebben  az  esetben  azonban  a  mű  eredetileg 
nem  volt  két  részből  álló  orgonaszárny,  hanem 
quadro  per  collocarlo  sotto  1’  arco  a  sinistra  s 
valószínűleg  csak  később  kapta  mostani  torz¬ 
alakját.  1 

1  Calvi:  Notizie.,  II.,  214.  1.  Calvi  azt  is  mondja, 
hogy  egyesek  szerint  (alcuni  vogliono)  a  Cremából  való 
Carlo  Urbino  is  segédkezett  a  kép  megfestésénél. 

1  A  eremai  székesegyház  orgonaszárnyait  szintén 
Civerchio  festette.  L.  Anonimo  Morelliano,  1800.,  56.  1. 
és  Ridolfi:  Maraviglie,  II.  401.  1.  Ezek  most  a  S.  Ber- 
nardino-templomban  vannak. 


Mindazokra  a  művészekre,  akiket  ezután 
vonunk  tárgyalásunk  körébe,  Leonardo  géniu¬ 
sza  veti  dicsőséges  fényét.  Érett  férfikora 
második  feléből  több,  mint  harmadfél  évtizedet 
töltött  el  munkálkodva  Milanóban.  Ama  szerves 
összefüggésnél  fogva,  amelyben  vele  e  művé¬ 
szek  állanak,  a  szíves  olvasó  engedelmével  elő 
fogjuk  adni  azt,  amit  Leonardóról  e  vonatko¬ 
zásban  és  képtárunkkal  való  kapcsolatban 
elmondandónak  vélünk.  Termékenyítő  hatása 
e  körben  sokkalta  közvetlenebb,  mint  Firen¬ 
zében. 

Első  milánói  tartózkodásának  határai  1482 
és  1499,  mialatt  Lodovico  il  Moro  herceg- 
szolgálatában  állott.  Ez  az  utóbbi  időpont  bebi- 
zonyítottnak  látszik,  mert  egybeesik  a  herceg- 
szökésével  s  XII.  Lajos  által  történt  elűzetésével, 
amint  azt  útitársának,  Luca  Padoknak  köz¬ 
leménye  pontosan  meghatározza.  Eszerint  a 
mester  valószínűleg  december  táján  vette  út¬ 
ját  hazafelé  Mantuán  és  Velencén  át.  Viszont 
azt  a  vitás  kérdést,  hogy  mely  időpontban 
hagyta  el  Firenzét,1  csak  újabb  életrajzíróknak 
sikerült  1482-ben  megállapítaniok,  amit  hozzá¬ 
vetőleg  támogat  a  Magliabecchianaban  lévő 
névtelen  életrajzírónak  az  a  határozott  adata, 
hogy  Leonardo  (szül.  1452)  harmincéves  volt, 
amidőn  Milanóba  költözködött.'2 

Második  milánói  tartózkodása  azzal  kezdő¬ 
dik,  hogy  Charles  d’Amboise  helytartó  1506 
nyarán  szerződteti  s  végződik  1516  januárjá¬ 
ban,  midőn  a  már  hajlott  korú  mestert  I.  Ferenc 
700  scudo  évi  fizetéssel  Franciaországba, 
Cloux-ba  (Clos-Lucé,  Amboise  mellett)  szegőd¬ 
ted.  Ezt  a  második  milánói  tartózkodást  több 
firenzei  út  s  egy  római  utazás  (1514  szept. — 
1515  dec.)  szakította  meg. 

1  Vásári  tévesen  1494-rc  teszi.  Már  Amoretti  (Merao- 
rie  storiche  sulla  vita,  gli  studi  e  le  opere  di  Leonardo 
da  Vinci.  Milano  1804)  1483-at  tartja  Leonardo  Milanóba 
való  érkezése  legvalószinűbb  időpontjának.  Lermolieff  azt 
véli  (Die  Werke  ital  Meister.  1880.,  108.  1.),  hogy  csak 
1485  után.  Hasonló  I.  P.  Richter  nézete  is  (Zeitschrill 
fiir  bild.  Kunst,  1881.  XVI.  139.1.).  Paul  Müller  Walde 
szerint  (Beitráge  zűr  Kenntniss  des  Lionardo.  Jahrbucli 
dér  kgl.  preuss.  Kunstsammlungen.  1897.  XVIII.  126.  1.1 
Leonardo  az  1481 -ik  év  utolsó  negyedében  költözködött 
Firenzéből  Milanóba. 

3  Archivio  Storico  Italiano.  Serie  III.,  XVI.  köt.. 
219—230.  1. 


KÜZDELEM  A  ZÁSZLÓÉRT.  AZ  ANGHIARII  ÜTKÖZET  KÖZÉPSŐ  CSOPORTJA 
p.  p.  RUBENS  RAJZA  LEONARDO  DA  VINCI  NYOMÁN 
PÁRIS,  LOUVRE 


S  mégis,  Leonardo  milánói  munkálkodásá¬ 
ról  magában  e  városban  csupán  a  S.  Maria 
déllé  Grazié  refektóriumában  levő  falfestmény, 
az  Úrvacsora  tanúskodik;  Itália  egyéb  részei¬ 
ben  pedig  a  vatikáni  képtárban  levő  sz.  Jero¬ 
mos,  töredékes  monokróm  vázlaton  s  az  Uffizi- 
képtárban  levő,  csupán  aláfestett  napkeleti  böl¬ 
cseken  kívül  semmi  egyéb.  E  kettő  is  csak 
töredék  és  rom.  S  mily  kegyetlenül  kezdték 
ki  a  századok  Leonardónak  a  milánói  retek- 
tóriumban  levő  leghitelesebb  művét!  Már  Vásári 
mondja  1566-ban,  hogy  nem  hat  az  sokkal 
különben,  mint  valami  folt  —  una  macchia 
abbagliata,1 2  Lomazzo  pedig  1584-ben  megjelent 
Trattato  deli’  arte  della  pittura-jában :  „La  pit- 
tura  e  rovinata  tuttaV  Egykori  pompájáról 

1  Girolamo  da  Carpi  életrajzában,  Fra  Girolamo  Mon- 
signori  másolatának  említésénél. 

2  Ismeretes,  hogy  Leonardo  eltért  a  régi  freskotech- 
nikától,  olajat  kevert  a  festékbe  és  al  secco  festett  a  falra. 

ma  még  az  eszme  súlya,  az  egység  hatalma 
tanúskodik.  Leonardo  eredeti  művei  csakhamar 
külföldre  kerültek,  Olaszországon  kívül  az 
egész  világon  egyedül  a  párisi  Louvre  őriz 
ily  kincset:  ama  három  közismeretéi,  végtelen 
finom  mesterművei.  Ezeket  részletezni,  hozzá¬ 
véve  még  ama  műveket  is,  amelyeket  ma 
még  úgy  átmenetileg  szintén  az  ő  keze  mun¬ 
kájának  szeretnek  feltűntetni,  túllépné  e  tanul¬ 
mány  keretét. 

Andrea  dél  Verrocchiónak,  a  szobrásznak 
iskolájából  indult  ki  Leonardo;  ez  a  bölcsője 
és  gyökere  az  ő  természetszemléletének  és 
formális  készségének.  Bár  már  1472-ben  mes¬ 
ternek  fogadták  be  a  Compagnia  dei  pittori-ba, 
mégis  a  firenzei  állami  levéltárban  levő  okmá¬ 
nyok  szerint  még  1476-ban  is  e  sokoldalú 
mester  műhelyében  dolgozik.1  Verrocchio  épp 

1  Vásári:  Milanesi  IV.  22.  1. 


TANULMÁNYFEJ 
LEONARDO  DA  VINCI  RAJZA 
SZÉPMŰVÉSZETI  MÚZEUM 


akkor  állott  művészi  pályafutása  delelőjén. 
Dávid  bronzszobra  már  készen  volt  s  Colleoni 
szobrát,  amely  később  halhatatlan  dicsőséget 
szerzett  neki,  1479-ben  rendelik  meg  nála. 
Vájjon  tanúja  volt-e  az  ifjú  Leonardo  azok¬ 
nak  a  modell-tanulmányoknak,  amelyekkel 
Verrocchio  a  remekbe  készülő  műhöz,  a  köztár¬ 
saság  főkapitányának  szobrához,  készülődött, 
amelyről  maga  a  megrendelést  elhatározó 
szenátusi  megbízás  azt  mondja:  opere  som- 


ptuoso?  Újabb  teorémák  még  Leonardónak  e 
munkán  való  közreműködését  is  valószínűvé 
szeretnék  tenni. 1 

Hasonló  nagyszabású  szobormegrendelés 
becsvágyától  tüzelve  s  hogy  mesterével  vetél¬ 
kedjék,  lát  hozzá  Francesco  Sforza  lovasszobra 
modelljének  megalkotásához,  amely  vörös  fonál- 

1  Emil  Jacobsen:  Studien  von  Leonardo  zu  Verroc- 
chios  Colleoni-Monument.  Kunstchronik  N.  F.  XVIII. 
1907.  193.  1. 

ként  húzódik  által  első  milánói  tartózkodása 
idején,  —  öve  sedici  anni  continui  consumö, 
mondja  Sabba  di  Castiglione. 4 

A  herceg  előtt  egy  „chosa  in  superlativo 
grado“  lebegett. 3  A  múlandó  anyagból  készült 
modellt,  amelyet  a  kortársak  határt  nem  ismerő 
bámulattal  említenek,  Sabba  di  Castiglione 
szemtanú  visszaemlékezései  szerint  gascognei 
íjjászok  csonkították  el,  s  szobrász-dicsőségé¬ 
nek  ez  az  egyetlen  emléke  nyomtalanul  el¬ 
pusztult,  anélkül,  hogy  valaha  ércbe  öntötték 
volna.  Utána  egy  Trivulzio-emlékmű  tervén 
dolgozott,  amely  azonban  csak  tervezet  maradt. 

Bár  valódi  hivatása  a  festészet  vala  s  a 
művészetek  közt  a  Trattato  della  pittura-ban 
ennek  ítélte  oda  a  legmagasabb  rangot  s  ismé¬ 
telten  tudománynak  minősítette  azt,  tevékeny¬ 
sége  a  szobrászaton  kívül  egyéb  téren  is  pél¬ 
dátlanul  sokoldalú. 

A  milánói  székesegyház  levéltárában  őrzött 
okmány  szerint  1487-ben  azzal  foglalkozik, 
hogy  a  milánói  székesegyház  kupolája  számára 
mintát  készítsen.3  1490-ben  a  paviai  székes- 
egyház  építésének  dolgában  együtt  említik 
Francesco  Martini  di  Giorgio-val.4  Luca  Pacioli 
számára  a  távlattan  és  proporcióról  szóló,  De 
Divina  proportione  című  kézirata  illustrációjául 
geometrikus  rajzokat  készített,  a  kéziratot  már 
1496-ban  bemutatták  a  hercegnek;5  ez  1509- 
ben  jenlent  meg  nyomtatásban  Velencében. 
Hasonlóképpen  később  della  Tőrre  paviai  tanár¬ 
nak  az  emberi  test  anatómiájáról  írott  művé¬ 
hez  készített  rajzokat.  Már  első  milánói  tar¬ 
tózkodása  elején  1492-ben  foglalkozik  Lodovico 
és  később  1507— 10-ben  XII.  Lajos  király  utasí¬ 
tására  a  Martesana-csatorna  tervével,  amelynek 
főcélja  volt,  hogy  az  Adda  hajói  e  csatornán 
Milánót  elérhessék.  Egyik  1508-ból  való  codexe 
ezt  a  címet  viseli:  Del  canale  della  Martesana. 
Vásári  szerint  ő  volt  az  első,  aki  az  Arnót 

1  Ricordi,  ovvero  ammaestramenti.  Bologna  1546, 
a  99.  fejezetben,  109.  1. 

2  Pietro  Alemanni  ügynöknek  a  Lodovico  herceg 
megbízásából  Lorenzo  Magnificohos  írt  levele  1489  július 
22-éről.  L.  Paul  Miiller  Walde,  Jahrb.  dér  kgl.  preuss. 
Kunstsammlungen,  1897.  XVIII.  155.  1. 

3  Calvi:  Notizie  III.  18—20.,  22—24.,  56—57.  1. 

4  Gustavo  Uzielli:  Ricerche  intorno  a  Leonardo  da 
Vinci.  1896.  1.,  122.  1. 

5  Calvi:  Notizie,  III.,  28.  1. 

egy  Firenzétől  Pisáig  építendő  csatorna  segít¬ 
ségével  a  tengerhajózás  számára  használhatóvá 
tenni  ajánlotta. 1  Lodovico  szolgálatában  Inge- 
niarius  camerale  dél  ducato,  volt  a  címe.2 
Cesare  Borgia  pedig  1502  augusztus  18-ikán 
kelt  pátensében  megbízza,  hogy  járja  be 
Romagnát,  Umbriát  és  Emíliát  a  városok  meg¬ 
erősítése  céljából  (az  idevágó  adatokat  a  párisi 
codex  tartalmazza),  címe  itt:  nostro  prestan- 
tissimo  et  dilectissimo  familiare,  architecto  et 
ingegnere  generale  Leonardo  da  Vinci.3 

E  bonyodalmas  háborús  időkben  oly  fontos 
erődítmény-építés  terén  őt  és  Giuliano  di  San 
Gallót  tartották  a  kor  legkitűnőbb  szakembe¬ 
reinek.  S  az  Amboise-kápolna  levéltárában 
Leonardo  haláláról  szóló  feljegyzésben  is  ez 
áll:4  „Fut  inhumé  dans  le  cloítre  de  cette 
église  Mr  Lionard  de  Vincy,  nosble  Millanais, 
1-er  peintre  et  ingenieur  et  architect  du  Roy, 
meschanischien  d’estat  et  anchien  directeur 
de  peinture  du  dúc  de  Milán.  “ 

S  mind  e  sok  hivatalos  munkálkodás  köze¬ 
pette  s  azzal  párhuzamosan  keletkeznek  elmél¬ 
kedéseinek  művei  s  a  művészi  és  tudományos 
tárgyakról  Írott  feljegyzései,  megannyi  kézirat¬ 
ban  ránk  maradt  okmánya  az  ő  szenvedélyes 
kutatóvágyának  és  egészen  kimerítően  még 
éppen  nem  ismert  tudásának.  Burckhardt  szé¬ 
pen  mondja  e  tevékenységéről :  Nem  szabad 
azt  állítanunk,  hogy  elforgácsolta  volna  tehet¬ 
ségét,  hisz  a  sokoldalúság  sajátja  volt. 

Ezeket  a  kéziratokat  —  ő  libri-nek  nevezte 
—  Francesco  Melzi  örökölte,  akinek  birtoká¬ 
ból  széjjelszóródtak  az  egész  világon;  egy 
részük  elpusztult,  más  részük,  mintegy  har¬ 
minc  darab,  egymás  közt  összekeveredve  s 
töredékesen  jutott  magántulajdonba  és  könyv¬ 
tárakba.  Csaknem  mind  balkézzel,  visszafelé 
van  írva,  csak  gyakorlat  után  és  tükörből 
olvasható  s  így  rajtuk  van  a  titokzatosság,  a 
nehezen  kideríthetés  bélyege.  Az  önállóan 
megjelent  Trattato  della  pitturán  (legjobb 

1  Vásári  Leonardo  életrajzában  és  Calvi:  Notizie  III. 
39.  1. 

2  G.  Uzielli:  Ricerche,  I.  327.  1. 

3  Calvi:  Notize  III.  98.  1. 

4  H.  Herluison:  Actes  d’État  civil  d’artistes  fran- 
cais,  1873.  J.  P.  Richternél:  Leonardo.  London,  1880., 
106.  1. 


A  Szépművészeti  Múzeum  olasz  mesterei 


kiadása  H.  Ludwigé  a  vatikáni  kézirat  nyomán 
1882-ben  Bécsben  jelent  meg)  s  a  Bolognában 
1828-ban  megjelent  Del  moto  e  misura 
deli’  aqua-n  kívül  tanulmányokat  tartalmaznak 
a  bonctanról,  mechanikáról,  növénytanról, 
optikáról,  a  theóriáról  és  praxisról,  a  madarak 
vonulásáról,  erődítményekről,  stb.1  E  kéziratok 
néhánya  részenkint  jelent  meg,  mások  kiadása 
most  van  folyamatban,  így  a  párisi  1891-ben, 
a  turini  kir.  könyvtáré  1888-ban,  a  Codice 
Trivulziano  1891-ben,  a  Codice  Atlantico 
1891  és  1904-ben  s  az  olasz  királyé  (azelőtt 
Sabachnikoffé)  1893-ban,  Az  olasz  kormány 
dicséretes  módon  tervbe  vette  az  összes  létező 
kéziratoknak  a  maguk  hiánytalan  teljességében, 
fakszimileben  való  kiadását. 

Mindaz,  amit  eddig  előadtunk,  magyarázatát 
adja  Leonardo  alkotásai  csekély  számának. 
Monumentális  főműveinek  elpusztulásán  kívül 

—  amilyen  Francesco  Sforza  lovasszobrának 
modellje,  az  anghiarii  ütközet  kartonja  — 
még  nyomait  találhatjuk  más  elveszett  művei¬ 
nek,"  még  pedig  Vásári,  Lomazzo  és  egykorú 
levelezések  alapján.  Mégis  már  kortársai  is  sok¬ 
szor  hangsúlyozzák  műveinek  csekély  számát. 
Paolo  Giovio  mondja  :  Paucissima  opera  absol- 
vit.3  Sabba  da  Castiglione :  pochi  altri  lavori 
si  trovano  de  sua  manó.4  Lomazzo  hasonlóan 
nyilatkozik :  benche  siano  poche  .  .  .5 

1  Kivonatban  közli  I.  P.  Richter  :  The  literary  works 
of  Lionardo  da  Vinci.  1883. 

2  Égy  Korvin  Mátyás  számára  festett  madonna  híre 
is  utat  talált  Leonardo  nem  egy  életrajzába.  Ez  minket 
rendkívül  érdekelhet  s  nem  mellőzhetjük  hallgatással. 
De  az  a  kombináció,  hogy  ezt  a  madonnát  Leonardónak 
kellett  festenie,  tarthatatlan  feltevésnek  bizonyul.  Az 
1485.  április  13-dikán  kelt  okmány  (közli  Uzielli  :  Ricer- 
che  I.  580 — 581.  1.)  a  Maffeo  di  Treviglio  követnek 
szóló  utasításban  említ  ugyan  a  hatalmas  királynak  szánt 
ajándékok  közt  egy  madonnát,  de  nem  említi  e  kép  szer¬ 
zőjét.  A  jelzők  szuperlativusa :  —  unó  optimo  pittore, 
al  quale  havendo  veduto  experientia  dél  ingegnio  suo, 
non  cognoscemo  pare  —  senze  sparagno  di  spese  alchuna 

—  még  sem  bizonyítják,  hogy  itt  csak  Leonardóról  lehet 
szó.  így  például  Lodovico  kegyence,  udvari  s  arckép - 
festője  1482-től  fogva  Ambrogio  de  Predis  volt.  (Az 
okmányt  közli  Campori.  Lermolieff :  Kunstkrit.  Studien- 
ben.  I.  238—240.  1.) 

3  Ciiovio.  P  :  Leonardo  Vincii  vita,  Tiraboschi  :  Storia 
della  letteratura  italiana-ban,  XIII.  köt. 

4  Ricordi,  CIX.  Bologna,  1546. 

5  Idea  dél  tempio  della  pittura.  2.  kiadás.  Bologna,  6.  lap. 


„Túlságos  nagyratörés  —  úgymond  Vásári1 

—  vetett  akadályt  e  fenséges  és  remek  elmé¬ 
nek,  s  az  az  igyekvése,  hogy  a  derekasságot 
derekassággal  és  a  tökélyt  tökélytyel  tetézze, 
okozta,  hogy  sok  megkezdett  műve  nem  érte 
meg  a  befejezést. “  „Úgy  tetszett  neki  — folytatja 

—  hogy  a  kéz  már  nem  növelheti  semmivel 
azt  a  tökéletességet,  amelyet  a  gondolat  meg¬ 
ragadott,  főként,  mivelhogy  eszméiben  oly 
csodás  nehézségeket  támasztott  önmagának, 
amelyeket  a  legügyesebb  kéz  sem  lett  volna 
képes  megoldani/* 

Leonardo  hagyatéka  azonban  nem  csupán 
az  Úrvacsora,  nem  csupán  az  a  néhány  fön- 
maradt  festmény2  s  a  reflexiók  és  kutató 
gondolatok  ama  sora,  amelyet  kézirataira 
bízott :  rajzai  és  vázlatai,  amelyek  tanúi  és 
tolmácsai  művei  keletkezésének,  azután  tanít¬ 
ványai,  akiknek  a  természetszemléletben  és 
formaképzésben  új  célokat  s  új  utakat  muta¬ 
tott,  megbecsülhetetlen  kiegészítői  az  ő  hagya¬ 
tékának. 

így  tekintve  a  dolgot,  mondhatjuk,  hogy 
nekünk  is  jutott  rész  az  ő  örökségéből.  Mert 
követőinek  az  a  nemzedéke,  a  melyet  ő  veze¬ 
tett  az  érett  művészethez,  Szépművészeti 
Múzeumunkban  kiválóan  van  képviselve  s 
három,  egykoron  Eszterházy-féle  rajzlap, 
melyek  az  ő  nevét  viselik,  gyűjteményünk 
szemenszedett  kincsei  közé  tartoznak.  Ezeket 
fogjuk  itt  összefüggéseikben  méltatni. 

Rajz  és  vázlat  magában  véve  is  becses 
műfaj.  Hisz  a  legegyszerűbb  eszköz,  egy  rajzón, 
egy  darab  szén  elégséges,  hogy  valamely 
művészi  gondolat  a  megszületés  lázában,  sza¬ 
bad  közvetlenségben  táruljon  elénk.  A  tanú 
szerepét  vállalja,  midőn  valamely  műalkotás¬ 
nak  egyik  részletét  mutatja  be,  vagy  okmány¬ 
ként  szerepel  a  rekonstrukciónál.  Ereklyévé 
válik,  amidőn  egy  később  elpusztult  alkotás 
művészi  inspirációját  pótolja.  De  fokozott  mér¬ 
tékben  ragadtatnak  el  minket  és  sarkalnak  a 
kutatásra  Leonardo  rajzai,  akinek  szertelen 
akarata  hallatlan  igényeket  támasztott  a  tudás 

1  Leonardo  da  Vinci  életrajzában. 

2  Hogy  sajátkezű  műveit  már  eleve  mekkora  becsben 
tartották,  arra  példa  Mona  Lisa  arcképének  ára.  I.  Ferenc 
az  akkori  időkhöz  képest  rengeteg  összeget,  4000  arany¬ 
forintot  fizetett  érte. 


22* 

irányában  és  akinek  géniuszát  olthatatlan  vágy 
hajtotta  a  megismerés,  a  tökéletesség  felé  s 
ezért  sokkal  inkább  kielégítette  őt  magának 
az  eszmének  koncepciója  és  kialakulása,  sem¬ 
mint  a  közönséges  értelemben  vett  kivitel. 
Azok  a  rajzok  és  vázlatok,  amelyeken  töp¬ 
rengő  elméje  a  végleges  befejezésig  fárad¬ 
hatatlanul  alakit  s  amelyeken  a  művészi  érzés¬ 
nek  a  gondolkozás  metodikájával  való  küzdelme 
tükröződik  —  tirato  dalia  mia  bramosa  voglia, 
mondja  egy  helyütt  önmagáról  — •  szellem- 
dús  tanúi  e  műremekek  megszületésének  s 
egyben  magyarázói  a  tökéletesség  azon  foká¬ 
nak,  amelyet  ama  kevés,  ránk  maradt  alko¬ 
tás  elért. 

A  rajzokat  régtől  fogva  becsülték  és  mohón 
gyűjtötték  a  műértők  s  szerencsére  Leonardo 
ily  műveinek  ma  is  jelentékeny  a  száma,  ha 
nem  is  oly  végtelen  sok,  mint  amennyinek 
annak  idején  a  névtelen  életrajzíró  mondotta. 
Mind  ez  ideig  nem  választotta  külön  a  tudo¬ 
mány  az  eredeti  rajzokat  a  csupán  egykorúaktól, 
az  utánzatoktól  és  későbbi  hamisítványoktól. 
Azokhoz,  amelyek  Olaszország  legjelentéke¬ 
nyebb  gyűjteményeiben  láthatók,  már  hozzá¬ 
szólott  Morelli  is.  Berenson  vállalkozott  arra, 
hogy  valamennyiüket  kritika  alá  vesse.  Az  ő 
inventáriuma  257  darabot  tartalmaz,1  azok 
kizárásával,  amelyek  csupán  a  kézirat  szövegét 
illusztrálják.  A  főbb  gyűjtemények,  amelyek¬ 
ben  a  rajzokat,  őrzik  Olaszországban :  a  velen¬ 
cei  accademia  di  béllé  arti,  a  torinói  királyi 
könyvtár,  a  milánói  Ambrosiana  és  a  firenzei 
Uffizi-gyűjtemény. Olaszországon  kívül:  Angliá¬ 
ban  a  Windsor  Castle  és  a  British  Museum, 
Párisban  a  Louvre,  Bécsben  az  Albertina  és 
Budapesten  a  Szépművészeti  Múzeum,  amely 
a  következő  három  rajzlapot  bírja : 

a)  ceruzarajz,  kopasz,  szakáltalan  idősb  férfi, 
erősen  tátott  szájjal,  hirtelen  fordulatban  bal¬ 
felé,  szemben  vele  kissé  lejebb  csupán  futó¬ 
lagosán  megjelölt  arcéle  egy  másik  fejnek ; 

b)  vörös  krétarajz,  egy  kiáltó  ifjú  arcélben 
rajzolt  feje,  erősen  tátott  szájjal ;  az  arc  és 
nyak  be  van  fejezve,  a  fej  többi  része  épp 
csak  jelölve :  A  hátlapon  futólagosán  vázolt, 

1  B.  Berenson  :  The  dravings  of  the  Florentine  pain- 
ters.  2.  vol.  London,  Murray,  1903. 

balra  fordított  mellképe  egy  katonának,  aki 
lándzsát  tart  a  vállán  ; 1 

c)  ezüst  ceruzarajz,  tónusos  alapon,  négy 
lóláb-tanulmány. 

Leonardo  valódi  rajzai  —  mondja  Morelli'1 

—  vörös  vagy  fekete  krétával,  ezüstceruzával 
vagy  tollal  készültek.  Gyűjteményünk  három 
lapja  tehát  e  technikáknak  egy-egy  mutat¬ 
ványa.  A  harcosok  fejét  ábrázoló  két  rajzlapot 
immár  1.  P.  Richter  Leonardónak  az  anghiarii 
ütközetet  ábrázoló  nagy  kartónlapjához  készült 
előtanulmányoknak  ismerte  fel ;  e  célból  készí¬ 
tett  tanulmányokat  máshonnan  is  ki  lehet 
mutatni,  ilyen  a  Windsor  Castleben  levő  rokon- 
vonású  fejrajz  (főt.  Braun  217.)  és  a  velen¬ 
cei  accademia  több  lapja  (főt.  Alinari).  Akkor 
keletkeztek  ezek,  midőn  Leonardo  kitöltötte 
Cesare  Borgiánál  a  szolgálati  éveit  s  1503 
áprilisában  Firenzében  telepedett  le. 

„Ennek  az  isteni  művésznek  pazar  alko¬ 
tásai  —  úgymond  Vásári  —  egyre  növesz¬ 
tették  a  dicsőségét,  miért  mindenki,  aki  a 
művészetben  gyönyörűségét  lelte,  sőt  egész 
P'irenze,  azt  a  kívánságot  táplálta,  hogy  emlé¬ 
kezetének  fentartására  valamely  alkotást  hagy¬ 
jon  hátra  s  széliében  beszéltek  arról,  hogy 
valamely  jelentékeny  mű  elkészítésére  adnak 
neki  megbízást,  hogy  az  a  szellem  és  baj, 
amely  munkáiban  nyilvánul,  a  városnak  díszül 
szolgáljon." 

Piero  Soderini  gonfaloniere  nevéhez  fűző¬ 
dik  az  a  határozat,  amelynek  révén  Leonardo 
„con  pubblico  decreto“  —  mint  Vásári  mondja 

—  megbízást  kapott,  hogy  a  Signoria  imént 
elkészült  nagy  tanácstermének  egyik  falára 
fesse  az  anghiarii  ütközet  dicsőséges  napját, 
a  firenzeieknek  1440-ben  Piccinino  milánói 
hadvezéren  aratott  győzelmét,  míg  ugyanannak 
a  teremnek  egy  másik  falát  Michelangelónak 
tervezték  átengedni.  (1505  —  6.  évbeli  kartón). 

1  Az  a)  és  b)  rajzokat  már  I.  P.  Richter  reprodukálta 
The  literary  works  of  Leonardo  da  Vinci,  1883.,  338. 
és  339.  oldalán,  azután  Berenson  a  The  drawings  of 
florentine  painters  1903.  művében  a  CXV.  és  CX\  I. 
táblán.  Az  a)  rajzot  nemrég  a  l’Arte  1906.  fasc.  IV.  is 
közölte,  a  b)  lap  fiatal  harcosát  Georg  Gronau  Leonardo 
da  Vinci  című  jeles  könyvecskéje.  A  hátlap  rajza  meg¬ 
van  Jós.  Meder  Albertina  publikációjában  a  794.  lapon. 

2  Lermolieff :  Die  Werke  ital.  Meister  in  den  Galerién 
München,  Dresden  u.  Berlin,  1880.,  112.  1. 

Kimerítő,  emlékiratszerű  feljegyzések,  ame¬ 
lyek  e  csatáról  szólnak  s  számos  rajztanul¬ 
mány  mutatja,  mily  érdeklődéssel  készült  egy, 
a  hagyományos  kompozíciótól  teljesen  eltérő, 
nagyszabású  és  hatalmas  mű  alkotására.  E 
csatakép  fejlődéstörténetének  egyes  szakaszai¬ 
ról  egykorú  feljegyzések  maradtak  reánk, 
amelyeket  a  kutatók  levéltári  adatokkal  is* 
bővítettek.  Gaye1  közli  azt  a  mű  keletkezési 
idejének  megállapítására  nézve  figyelemre 
méltó  megjegyzést,  hogy  Benedicto  di  Lucha 
Buchi  asztalos  1504  február  28-dikán  29  lírát 
kapott  per  far  el  ponté  (állvány)  con  la  schala 
e  con  tutti  gli  .  .  .  .  necessari  e  sue  apper- 
tenenze,  fatto  al  lionardo  da  vinci  nella  sala 
dél  papa  (a  Santa  Adaria  Novella  kolostorában) 
per  disegnare  il  Cartone.  A  számadási  köny¬ 
vekből  a  következő  fizetési  adatok  kerültek 
napvilágra:  1504.  junius  30-ikán  45  arany 
forint  (forintja  7  líra),  három  havi  járandóság- 
fejében  a  ragione  de  fiorini  15  larghi  in 
oro  al  mese,  pagati  sopra  il  cartone  et  di 
pinture. —  1505.  április  30-ikán  pedig:  fiorin 
50  per  parte  di  sue  fatiche  per  far  la  pictura 
lire  350. 2  A  Adagliabecchiana  névtelen  életrajz¬ 
irata  pedig  szól  a  tanítványokról,  akik  őt  e 
munkájánál  körülvették  „tra  quali  fu  Sala 
Milanese,  Zoroastro  de  Peretola,  il  Riccio 
fiorentino  della  porta  alla  Ferrando  Spa- 
gnuolo,  mentre  lavorava  la  Sala  in  Palazzo 
de’  Signori.3 

Úgy  látszik,  hogy  Leonardo  a  tanácsterem 
falára  a  csataképnek  csak  egyik  részletét 
festette.  „Olajjal  akarta  a  képet  a  falra  fes¬ 
teni"  —  írja  Vásári  —  „de  oly  durva  keve¬ 
réket  készített  a  fal  bekenésére,  hogy  az 
átütött  a  festésen,  midőn  már  egy  ideig  dol¬ 
gozott  rajta,  s  ő  kevéssel  rá  abbanhagyta  a 
munkát,  mert  látta,  hogy  annak  tönkre  kell 
mennie.  “ 

Továbbra  aztán  nem  történik  említés  fize¬ 
tésről.  S  a  milánói  helytartónak  a  firenzei 
Signoriával  váltott  s  Gaye  által  közölt  leve¬ 
lezése4  tanúskodik  e  munka  megszakításáról. 

1  Gaye  :  Carteggio  inedeto  d’aristi,  1840.  II.  88.  1. 

2  Gaye  :  Carteggio,  vol.  II.  88.,  89.  1. 

3  Archivio  Storico  Italiano.  S.  III.  t.  XVI.  224.  lap. 
Ferrando  Spagnuolo  Gaye  szerint  szintén  kap  fizetést. 

4  Gaye  :  Carteggio,  II.,  86 — 96.  1. 

Sokkal  későbbről,  1513.  április  30-ról  kelt  egy 
adat,  amely  szerint  egy  asztalos  fizetést  ka¬ 
pott  a  Leonardo  festményeinek  megóvására 
készített  munkáért :  per  difenderle,  che  la 
non  sieno  guaste.1  Mégis  teljesen  elpusztultak 
s  nyomtalanul  és  minden  híradás  nélkül 
eltűnt  a  kartón  is,  amelyről  a  névtelen  élet¬ 
rajzíró  említi,  hogy  annak  nagyobbik  része  a 
mester  halála  után  a  Santa  Maria  Nuova 
ispotályában  még  megvolt.  Felette  fájlaljuk, 
hogy  nem  alkothatunk  magunknak  képet  a 
kompozíció  egészéről.  Csak  egy  szigorúan  zárt 
csoport  maradt  meg  másolatokban,  valószínű¬ 
leg  a  csatajelenet  középső  csoportja,  négy 
lovas  vad  és  fékevesztett  küzdelme  a  zász¬ 
lóért,  szenvedélyes  forgatagban.  Egy  ily 
másolat  a  firenzei  Uffizi-gyűjtemény  raktárá¬ 
ban  van,  ez  egyezik  a  luccai  Laurentio 
Zacchia  1558-ból  való  metszetével  ;  továbbá 
egy  másik  verzió  az  egykori  Charles  Timbal- 
féle  gyűjteményben,  ezt  M.  Haussouillier 
metszette.  Egyebekben  pedig  a  Louvre  gyűj¬ 
teményének  egy  rajza  (főt.  Braun  560)  nem 
kisebb  művésznek,  mint  P.  P.  Rubensnek 
neve  alatt  szerepel,  aminek  hitelességéért  ALax 
Rooses  száll  síkra'2  s  Rubens  e  szabadon 
kezelt  tollrajzot  állítólag  a  Leonardo  kompo¬ 
zícióját  mutató  kis  tuilleriabeli  kép  után  készí¬ 
tette,  amely  abban  az  időben  még  ott  lát¬ 
ható  volt. 

Ezek  a  másolatok  mindenképpen  bizonyít¬ 
ják,  hogy  két  rajzlapunk,  amelyek  a  harcosok 
fejét  a  csata  dühének  legintenzivebb  kifejezé¬ 
sével  mutatják,  becses  részletei  egy  oly  mű 
rekonstrukciójának,  amelyet  Leonardo  a  renais- 
sance  dicsőségkultusza  monumentális  kifeje¬ 
zésére  szánt.  S  mert  ennek  kivitele  és  befeje¬ 
zése  nem  adatott  meg  neki,  annál  becsesebbek 
ránk  nézve  e  rajzok. 

Ami  a  kopaszfejű  harcos  képét  illeti,  annak 
mása  természetes  nagyságban,  szénrajzban 
megvan  az  oxfordi  gyűjteményben.  Régibb 
tulajdonosa,  Jonathan  Richardson  Leonardo 
eredeti  művének  tartotta,  most  azonban  Colvin 

1  Gaye  :  Carteggio,  II.,  90.  1. 

2  I/Ouvre  de  Kubens.  1892.  V.  207.  1.:  Le  dessin 
posséde  toute  la  fouge  et  les  formes  puissantes  du 
maitre  anversois.  Nous  croyons  qu’il  est  attribué  avec 

nemrég  megjelent  publikációjában,  egészen 
helyesen  Leonardo  kartonja  utánzásán  alapuló 
ábrázolásnak  ösmerte  fel  s  nem  a  kartonhoz 
készült  tanulmánynak.1  Az  igazi,  hiteles  tanul¬ 
mány  a  mi  rajzunk. 

A  silhouettek  könnyed  körülírása  egészen 
rávall  Leonardo  nobil  furia-jára.  A  páratlan 
frisseség,  a  vonal  bátor  biztossága,  a  harci 
düh  intenzitását  kifejező  kitörő  erély  s  az 
előadás  eszközeinek  egyszerűsége  meglehe¬ 
tősen  eltér  a  másik  lap  födetlen  fejű,  arcélbe 
állított,  kiáltó  harcos  körvonalainak  simulé¬ 
konyságától,  a  mintázás  csaknem  hízelkedő 
lágyságától.  Amott  felülmúlhatatlan  remeke¬ 
lése  a  virtuóz  közvetlenségnek,  —  emitt  a 
kivitel  túlgondos  tökéletessége.  „Oly  gondosan 
és  tisztán  rajzolt  papiroson,  —  úgymond 
Vásári  —  hogy  gyengédség  dolgában  soha 
senki  sem  közelítette  őt  meg.“  Egyazon  idő¬ 
ben  s  egyazon  kompozíció  számára  készülvén, 
e  két  lap  a  kivitel  két  külömböző  stádiumát 
mutatja.  J.  P.  Richter  szerint  Leonardo  akkor 
készített  ennyire  kidolgozott  tanulmányokat, 
amidőn  már  tétovázás  nélkül  a  kép  festésé¬ 
hez  készült  fogni.2  De  vájjon  a  kidolgozás 
e  külömbségei  mellett  nincs- e  bennök  más, 
stiláris  elem,  amely  ezt  az  eltérést  kidom¬ 
borítja?  Gondos  latolgatás  és  grafológiai 
jellemük  szigorúbb  vizsgálata  után  észre¬ 
vesszük,  hogy  a  vörös  krétarajz  elfinomodott 
vonala  pazarul  előkelő  ugyan,  de  nem  oly 
szilárd,  nem  oly  biztos  s  nem  oly  eszmével 
teljes,  mint  ama  másik  rajzé,  amelyen  az 
alakító  képzelet  szabad  futama  oly  villám¬ 
sebes  és  biztos.3  Mindazonáltal  mindkét  lap 
valódiságát  mindenkor  aggodalmaskodás  nél¬ 
kül  elösmerték.  Oly  műkritikusok,  mint  J.  P. 
Richter  és  B.  Berenson,  akiknek  e  tárgyban 
való  otthonosságát  az  egész  világ  teljes  joggal 
autoritativnak  ösmeri  el,  e  rajzokat  nemcsak 
ismertetik  műveikben,  hanem,  mint  már  emlí¬ 
tettük  is,  fakszimile-sokszorosításban  is  bemu¬ 
tatták. 

1  Sidney  Colvin  :  Selected  drawings  from  old  Masters 
in  the  University  and  in  the  Library  at  Christ  Church 
Oxford.  IV.  rész.  1905. 

2  The  Literary  works  of  Leonardo  da  Vinci.  1 , 310. 1. 

3  V.  ö.  a  Windsor  Castle-ben  levő  (Braun  117), 

szinten  e  kartón  számára  készült  ifjú  harcos-fejet. 


A  vörös  krétarajz  túliapján  vázolt  harcost 
nem  lehet  identifikálni ;  ez  talán  a  kartón 
valamely  másik  része  számára  készült,  amely¬ 
ről  nem  maradt  ránk  másolat. 

Leonardo  erősen  hatott  firenzei  kortársaira 
az  anghiarii  ütközet  kartonjával.  „Míg  ki 
voltak  állítva  (t.  i.  Leonardo  és  Michelangelo 
kartonja),  az  egész  világ  iskolája  voltak“,  — 
mondja  Benvenuto  Cellini.1 

E  kartonra  vonatkozólag  mondja  Vásári  : 
Alig  mondható  el,  mily  mesteri  készséget 
mutatott  Leonardo  a  ló  rajzolásában  és  alakí¬ 
tásában,  mert  minden  más  mesternél  jobban 
értett  ahhoz,  hogy  ezekbe  az  állatokba  vad¬ 
ságot,  az  izmok  helyes  játékát  és  szépséget 
öntsön.  Éra  stupendissimo  in  far  cavalli  - — 
írja  Lodovico  Dolce  az  ez  időben  (1557)  meg¬ 
jelent  párbeszédében.2  Még  ha  Vásári  nem  is 
jegyezte  volna  fel  számunkra,  hogy  Leonardo 
mindig  tartott  lovakat  s  hogy  nagy  gyönyörű¬ 
sége  telt  bennük,  hogy  továbbá  megírta  a  ló 
bonctanát, 3  amely  azonban  elveszett,  —  még 
akkor  is  a  tanulmányok  és  rajzok  egész  sora 
—  akár  Francesco  Sforza,  akár  Trivulzio  lovas¬ 
szobrához,  vagy  az  anghiarii  ütközet  karton¬ 
jához,  vagy  akár  Neptunus  ábrázolásához 
készültek  azon  víziszekér  számára,  amelyet 
barátjának,  Antonio  Segni-nek  alkotott  - — 
bizonyítja,  hogy  művészi  munkásságában  mily 
integráns  szerepet  játszik  a  ló,  a  monumen¬ 
tális  paripa,  a  csatamén,  az  allegorikus  ló  s  a 
ló  általában.  Innen  van,  hogy  sok  olyan  rajzot, 
amely  lovat  ábrázol,  alkalmilag  az  a  kitünte¬ 
tés  érte,  hogy  Leonardoval  közvetlen  vagy 
közvetett  összeköttetésbe  hoztak. 

Annál  örvendetesebb,  hogy  a  Szépművé¬ 
szeti  Múzeumunkban  levő  lóláb-tanulmányok, 
amelyekre  most  áttérünk,  tökéletesen  valódiak¬ 
nak  tekintendők.  A  ceruza  izmos,  szilárd  és 
erélyes  duktusa,  a  teljesen  szabad,  jellemző, 
a  rendes  iránynyal  ellentétes  balról-jobbra  vont 
árnyékolás,4  amelyet  nem  találunk  más  mes- 

1  Önéletrajzában.  I.  könyv,  3.  fej. 

2  Dialogo  della  pittura.  Firenzei  kiadás,  1735.  174.  1. 

3  Erről  tanúskodik  Lomazzo  is,  Trattato-jának  több 
helyén. 

4  Hogy  balog  volt,  bizonyítja  Luca  Paciolo:  „il  no- 
stro  Leonardo  da  Vinci,  lume  della  pittura,  qual’  man- 
cino,  come  piú  volté  e  detto“.  Divina  proportione,  1508- 

térnél,  csali  Leonardonál,  továbbá  az,  amit  az 
olasz  pentimento-nak  nevez  —  mind  a  valódi¬ 
ság  mellett  szól,  bárha  hippologiai  szempont¬ 
ból  a  csűdök  és  paták  nem  éppen  kifogás¬ 
talanok. 

Talán  Paul  Müller-Walde  dr.  volt  az  első, 
aki  a  mi  Leonardo-rajzunkat  az  irodalomba 
bevezette;  bizonyos  azonban,  hogy  ő  volt  az 
első,  aki  ezt  közvetlen  vonatkozásba  hozta  a 
Trivulzio-emlékművel.  A  mester  e  buzgó  kuta¬ 
tója  azon  volt,  hogy  a  lovasszobrokra  vonat¬ 
kozó  számos  rajz-  és  vázlatból,  amelyeket  mind 
Francesco  Sforza  emlékművével  szoktak  volt 
kapcsolatba  hozni,  kikutassa  azokat,  amelyek 
(dán  Giacomo  Trivulzio  emlékműve  számára 
készültek.1  Csakugyan,  Leonardo  egy  saját¬ 
kezű  költségvetés-feljegyzéséből,  amely  a  se- 
pulcro  di  messer  iacomo  treulso-ra  vonatkozik 
a  Codex  atlanticusban  (Föl.  179  verso)  s  ame¬ 
lyet  először  G.  Govi,  később  szószerint  J.  P. 
Richter  közölt,  kitűnik,  hogy  az  emlék  egy 
nyolc  bronzfejű  pillérrel  ellátott  talapzatra  volt 
tervezve,  amivel  megegyeznek  ama  Windsor- 
ban  őrzött  rajzok,  amelyek  lovast  ábrázolnak 
vágtató,  ágaskodó  paripán,  egy  mauzóleum¬ 
szerű  alépítményen. 

Müller-Walde  szerint  a  Trivulzio-emlékmű 
további  tervelgetésénél  Leonardo  valószínűleg 
a  nyugodtan  lépkedő  paripa  típusára  tért  át 
s  ama  rajzok  sorából,  amelyek  éppen  e  célból 
készültek,  szoros  kapcsolatban  a  paviai  Regi- 
solc í  lovával,,  ered  talán  a  mi  négy  tanulmány¬ 
rajzunk  is  „a  bal  első  lábról,  ahogy  azt  a  jó¬ 
vérű  ló  tüzes  nekivágásnál  emelni  szokta/'3 

De  azoknak  a  feltevéseknek,  amelyek  a 
lovast  vagy  lovat  ábrázoló  vázlatokat  a  szó- 
banforgó  szoborművekkel  akarják  vonatko- 

1  Paul  Müller-Walde:  Beitrage  zűr  Kenntniss  des 
Leonardo  da  Vinci.  Jahrbuch  dér  Kgl.  preuss.  Kunst- 
sammlungen.  18  97.  XVIII.  k.  92—137.  1. 

Ez  a  Ravennából  való  aranyozott  bronzparipa 
Paviában  a  dóm  terén  állott.  Ennek  a  chosa  anticha-nak 
lovasát  nevezték:  el  a  paviaiak  Regisole-nek  (Re  dél  sole. 
L.  Anon.  Mór.  11800.,  45.,  46.  1.). 

Paul  Müller-Walde:  Leonardo  da  Vinci  und  die 
Reiterstatue  des  Regisole.  Einige  Entwürfe  Leonardos 
zum  Reiterdenkrmal  für  Gian  Giacomo  Trivulzio.  Jahr¬ 
buch  dér  Kgl.  preuss.  Kunstsammlungen.  1899.  XX.  k. 
SÍ  116.  1.  Ugyanott  a  81.  1.  mellett  fénynyomatban 
közli  a  rajzot  is.. 


RÉSZLET  BARTOLOM MEO  COLLE0NI 

LOVASSZOBRÁRÓL 

VERROCCHIO  MŰVE,  VELENCE 


zásba  hozni,  alig  van  pozitív  jelentőségük 
mindaddig,  míg  'nem  tudjuk,  hogy  Francesco 
Sforza  lovasszobrának  mindenkitől  fennen 
dicsért  modellje  milyen  volt  s  míg  nyílt  kérdés 
marad,  vájjon  vágtató  lovas  volt-e  a  szobor 
(ilyen  a  windsori  lovas-vázlatok  többsége,  de 
akad  köztük  egyazon  lapon  is  nyugodtan  lép¬ 
kedő  s  vágtató  is),  vagy  pedig  lépvést  haladó¬ 
nak  volt-e  tervezve,  amiről  eddig  még  nem 
világosított  fel  minket  sem  leírás,  sem  vala¬ 
mely  ránk  maradt  utánzat. 

Viszont  ösmerjük  Verrocchio  paripáját  s 
annak  feszesen  és  erőteljesen  emelt  elülső 
bal  lábát,  amelyhez  oly  nagyon  hasonlít  a  mi 
Leonardo-rajzunk.  Az  időrend  bizonyos  vonat¬ 
kozások  feltevését  engedi  meg.  Leonardo  1481 
szeptember  28-ikán  még  Firenzében  volt  s  a 
Scopetini-barátok  megrendelésére  a  San  Donato 
főoltára  számára  készülő  pala-n  dolgozott.1 
Verrocchio  ugyanebben  az  évben  egész  nagy¬ 
ságában  befejezte  s  Velencébe  küldte  az  1479- 
ben  megkezdett  s  Vellano  és  Leopardival 
versenyben  készített  Colleoni-mintát.2  így  hát 
az  ifjú  Leonardo  nemcsak  mesterének  összes 
előkészítő  rajzait  és  tervezeteit  együtt  láthatta 
Firenzében,  de  látta  a  már  kész  alkotást  is. 
Az  életrajzírók  ebből  az  időből  származtatják 
azt  a  keltezetlen,  memorandumszerű,  egy 
Sforza-ivadékhoz,  valószínűleg  Lodovicohoz 
intézett  felette  sajátságos  levelet,  amely  az 
Ambrosiana  Codice  Atlanticojában  van  meg  s 
először  Amoretti  közlésében  került  nyilvános¬ 
ságra  és  amelynek  vége  így  szól: 

ltem  conducero  in  sculptura  de  marmure 
di  bronzo  e  di  terra :  similiter  in  pictura  ció 
che  si  possa  faré  ad  paragone  di  omni  altro 
e  sia  chi  vole.  Ancora  si  poterá  dar  opera 
al  cavallo  di  bronzo  che  sará  glória  immor- 
tale  et  eterno  onore  della  felice  memória  dél 
S.  Vostro  Padre  e  de  la  inclyta  Casa  Sfor- 
zesca.3  Egészen  közelfekvő  feltevés,  hogy  a 
fiatal,  huszonkilenc  éves  Leonardo  egy  hasonló 
szobrászati  feladatért  való  buzgásában  meste¬ 
rének  modelljét,  kivált  pedig  annak  legszembe- 
szökőbb  jellemvonását,  a  csaknem  görcsösen 
felemelt  elülső  bal  lábat,  élő  lovak  nyomán 
tanulmányozta.  E  mellett  szól  az  is,  hogy 
mind  a  négy  vázlat  egy  és  ugyanazon  lábat 
mutatja  négy  különböző  oldalról,  a  hirtelen 
lépés  pillanatszerűségében,  csaknem  egyazon 
mozdulatban.  Baloldalt  fent  kezdve  látjuk  1. 

1  Paul  Müller-Walde :  Beitrage  zűr  Kentniss  des  Leo¬ 
nardo.  Jahrbuch  dér  Kgl.  preuss.  Kunstsammlungen.  1897. 
XVIII.  121.  1. 

2  M arcéi  Reymond :  Verrocchio,  92.  1.  —  Vásári 
szerint  Verrocchio  a  Velencébe  küldött  minta  fejét  később 
leverte  s  a  lábakat  összetörte,  midőn  a  szenátus  komo¬ 
lyan  (!)  azzal  a  gondolattal  látszott  foglalkozni,  hogy  a 
lovast  Vellanoval  készítteti  s  Verrocchionál  csak  a  paripát 
rendeli  meg. 

3  Calvi  :  Notizie,  III.  documento  I..  88.  1. 


az  elülső  bal  lábat  mintegy  45°  alatt,  2.  a 
mellső  oldalról,  3.  a  belső  oldalról,  4.  élűiről. 
Hogy  a  mester  csupán  a  mozdulatmotivumra 
vetett  súlyt,  azt  az  mutatja,  hogy  a  comb 
izmait  és  inait  teljesen  áttanulmányozta,  ami¬ 
hez  képest  részben  hiányosan  sikerült  a  paták¬ 
nak  csak  könnyedén  jelzett,  szinte  szétfoszló 
vonalú  rajza.1  Vagy  talán  úgy  magyarázhat¬ 
juk  ezt  a  körülményt,  hogy  a  mester  valaki¬ 
vel  magasra  emeltette  a  ló  lábát  —  mint 
a  patkolásnál  szokás  —  s  így  a  csűdöt  és 
patát  nem  láthatta  ? 

Ha  Leonardo  —  mint  Paul  Müller-Walde 
megjegyzi  —  rajzaihoz  ceruzát  legfőképp 
első  firenzei  tartózkodása  idején  használt, 
míg  az  Úrvacsora  számára  készült  előmun¬ 
kálatoktól,  tehát  körülbelül  1493-tól  fogva 
egyáltalán  aligha  mutatható  ki  Leonardonak 
valamely  ceruzarajza,2  úgy  ez  az  indokolás 
is  a  rajznak  firenzei  keletkezése  mellett  szól 
és  a  mi  feltevésünket  erősíti,  annál  is  inkább, 
mert  Gian  Giacomo  Trivulzio  csak  1500 
április  15-én  történt  milánói  diadalmas  bevo¬ 
nulása  után  gondolhatott  arra,  hogy  egy  őt 
ennyire  dicsőítő  emlékművet  rendeljen  meg.3 

Midőn  Leonardo  Bartolommeo  Colleoni- 
nak  ércbe  öntött  lovasszobrát  Milánóból  való 
visszavonulásakor  Velencében  a  S.  Giovanni 
e  Paolo  előtt  viszontlátta,  tizenkilenc  évvel 
azután,  hogy  annak  eredeti  modelljét  F  irenzé- 
ben  látta  készülni,  annak  a  paripának  heve- 
derszíjján,  amelybe  egykori  mesterének  művé¬ 
szete  öntött  életet,  ezt  a  felírást  olvasta : 
Alexander  Leopardus.  V.  F.  opus,4  mert 
Verrocchio  halála  után,  aki  művének  befeje¬ 
zése  előtt,  1488-ban  húnyt  el,  erre  a  művészre 
bízták  az  öntés  technikai  munkáját,  aki  azután 
a  pompás  tagolt  talapzatot  is  készítette.  Ver- 
rocchionak  a  kialkudott  1800  aranyból  mind¬ 
össze  380-at  folyósítottak.  S  Leonardo  ? 
Hasonló  alkotást  vágyott  teremteni  ő  is  művé- 

1  így  az  1.  rajzon  dagadt  a  estid,  a  2-ikon  hibás  és 
ferde  a  pata,  a  3-ikon  abnormis  a  csüd  és  a  4-iken  rossz 
a  patakötés. 

2  Jahrbuch  dér  kgl.  preuss.  Kunstsammlungen  XIII. 
k.  129.  1. 

3  I  P.  Richter  :  The  literary  works  of  Lionardo  da 
Vinci.  London,  1883.,  II.,  6 — 7.  1. 

4  Cicognara  szerint  a  V.  F.  nem  Venetus  Fecit, 
hanem  Venetus  Fundit  (öntötte)  rövidítése. 

szetének  megörökítésére,  de  terve  megakadt. 
Egy  sajátkezű,  keltezetlen  fogalmazványában, 
amely  a  hercegnek  szól,  a  többi  közt  ez  is 
foglaltatik :  dél  cavallo  non  diro  gniente,  per- 
che  cogniosco  i  tempi.1  Később,  hercegi  pro- 
tektorának  bukása  után  mélyen  bánthatta  őt, 
hogy  a  mű  kivitelére  való  minden  remény 
szertefoszlott.  Trattato-jának  egyik  maximája2 

1  Gust.  Uzielli  :  Ricerche  intorno  a  Leonardo  da 
Vinci.  1896.  I.  595.  és  609.  1. 

2  II.  76.  1. 


így  szól:  II  guadagno  dél  honore  e  molto 
magiore  dél’  honore  déllé  richezze.  Mindjárt 
rá  hírét  vette,  hogy  Sforza-modelljét  meg¬ 
csonkították.  És  túlontúl  korán  megtudta,  hogy 
az  teljesen  elpusztult.  II  dúca  perso  lo  stato 
e  la  roba  e  liberta  e  nessuna  sua  opera  si 
fini  per  lui  —  jegyzi  fel.  S  mindezt  tetézte 
később  Michelangelo  gúnyoló  szemrehányása, 
amely  a  névtelen  életrajzíró  közléséből  ismeretes. 

Lederer  Sándor 

MŰVÉSZET  ÉS  MŰVELTSÉG 

h  -t]  világnak  kulturszükségessége-e  a 

A  művészet?  Ezt  a  kérdést  nem  az 
okoskodás  játékaiban  gyönyörkö¬ 
dök  vetették  föl,  hanem  olyan 

L - - —  gondolkozók,  akik  a  művelődés 

energiáit  inventálni  óhajtották.  Tudvalevő, 
hogy  e  kérdés  nyomán  nemcsak  elmélkedés, 
hanem  fanatizmus  is  támadt.  És  sajátságos, 
hogy  a  művészetnek  a  műveltségben  való 
osztályát  leghevesebben  olyanok  tagadták, 
akik  elsősorban  artisták.  A  művészet  és  a 
műveltség  lényegének  félreértéséből  eredt  a 
tévedésük.  Azoké  is,  akik  velük  szemben,  a 
művészetet  a  műveltség  uralkodó  csillagzatá¬ 
nak  mondják.  S  ezek  a  tévedések  a  formáju¬ 
kat  és  színüket  változtatván,  elhatalmasodnak  a 
művészek  gondolkozásában,  a  köztudaton,  a 
művészetről  való  elméleten  s  a  művészet  gya¬ 
korlati  értékelésében.  Szükséges  volna,  hogy 
elsősorban  a  műveltség  dolgában  megérthes¬ 
sük  egymást.  A  műveltség  az  ismeretnek,  a 
kötelességtudásnak  és  a  gyönyörködés  tehet¬ 
ségének  harmóniája.  Az  ember  logikai,  etikai 
és  esztétikai  tehetségének  egyensúlya.  Milyen 
szerepe  jutott  a  művészetnek  ebben  a  har¬ 
móniában,  ebben  az  egyensúlyban,  s  a  har¬ 
mónia  egyes  összetevőiben  ?  A  művészet  köz- 
vetetlenül  a  gyönyörködés  tehetségét  szolgálja, 
közvetve  pedig  az  ismeret  tehetségét  is.  Szol¬ 
gálja-e  a  műveltségnek  etikai  összetevőjét  is? 

A  műveltség  általánosításának  az  a  föltétele, 
hogy  a  sokaság  tudása  gyarapíttassék,  köte- 
lességtudása  mélyíttessék  és  mulatsága  neme- 
824 


síttessék.  Ha  a  művészet  e  föladatok  teljesí¬ 
tésében  az  emberiségnek  segítségére  van,  s  ha 
harmóniájukat  nem  zavarja,  akkor  a  művelt¬ 
ségnek  része.  Az  egyes  ember,  a  műveltség¬ 
nek  egyes  jelentős  munkása,  akinek  az  a 
föladata,  hogy  a  maga  munkájával  azokat  a 
műveltségalkotó  elemeket  gyarapítsa,  rendesen 
csakis  az  egyik  elemet  szolgálja.  Benne  a 
három  tehetség  közül  rendesen  az  egyik  ural¬ 
kodott  el,  a  másik  kettő  még  el  is  csenevészik 
benne.  Értékes  fejlesztője  lesz  a  műveltség- 
egyik  komponensének.  De  az  emberiség  mű¬ 
veltségében  e  komponensek  harmonikusan 
kiegyenlítődnek.  A  műveltség  nem  népszerű¬ 
síthető,  ha  például  csakis  a  gyönyörködésre 
való  szükségességet  fejlesztik.  Pedig  az  esz¬ 
tétikusok  még  mint  népnevelők  is  beérik  ezzel 
az  egyik  elemmel.  Szépről  való  elmélkedésük 
a  másik  kettőt  egyenesen  kizárja.  Azok  az 
ábrándozók,  akik  a  művészet  népszerűségét 
az  abszolút  esztétika  magasságáról  hirdetik, 
nem  is  gondolnak  egyébre,  csak  arra,  hogy 
a  népnek,  a  sokaságnak  gyönyörködésre,  érdek 
nélkül  tetszésére  való  szükségérzete  kifejlesz¬ 
tessék  és  kielégíttessék.  És  azok  a  skeptikusok, 
akik  azt  vallják,  hogy  az  abszolút  művészetnek 
a  nép  szükségérzetével  semmi  összefüggése 
sincs,  ugyancsak  azon  az  esztétikai  alapon 
bizonyítják,  hogy  a  művészet  nem  népszeiű- 
síthető.  A  művészet  —  szerintük  kivált¬ 
ságos  hajlandóságúaknak  szükségessége.  Azt 
mondják,  hogy  a  megértéséhez  rátermettség 
kell.  Hogy  azt  ugyan  el  lehet  érni,  hogy  egy 
sajátságos  hiszékenység  fanatizmusának  neve¬ 
lésével  a  művészetbe  vetett  hit  szélesebb  körök¬ 
ben  ébresztessék,  de  hogy  ez  a  hiszékenység 

nem  szükségérzetből  támadt,  hanem  csak  szug- 
gesztió  eredménye.  Az  a  tetszés,  amelylyel 
ezek  a  sugaltak  a  művészetet  kerülgetik  és 
az  alkotásait  fogadják,  az  a  gyönyörködés, 
amelyet  a  művészet  körében  éreznek :  nem 
meggyőződésnek,  hanem  csak  kényszerűség¬ 
nek  folyománya.  Népszerűsíteni  pedig  csakis 
meggyőződést  keltve  lehet.  A  művészet  nép¬ 
szerűsítésének  útja-módja  a  művészet  álta¬ 
lános  megérttetése.  De  a  művészet  megér¬ 
téséhez  —  szerintük  —  egyenes  rátermettség 
kell,  már  pedig  a  sokaság  nem  lehet  rátermett 
olyan  szükségességeknek  átérzésére,  amelyek 
csakis  kiváltságos  hajlandóságúaknak  szüksé¬ 
gességei. 

Íme  az  esztétikai  szögletben  békességesen 
találkozik  a  két  ellentétes,  egymást  egyenesen 
kizáró  fölfogás.  Az,  amely  a  művészet  népszerű¬ 
sítését  a  gyönyörködésre  való  szükség  és  jog 
szempontjából  sürgeti,  és  az,  amely  a  művészet 
népszerűsítését  lehetetlennek  tartja.  Amaz  az 
ideális  demokrácia  fölfogása,  emez  a  dölyfös 
arisztokratizmusé.  Amaz  szét  akarja  osztani 
a  szép  birodalmát  a  nép  között,  emez  azt 
vallja,  hogy  a  sokaságnak  erre  az  osztályra 
nincs  joga,  mert  nem  adatott  meg  neki  az, 
hogy  az  osztály  szépségét,  jóságát,  szüksé¬ 
gességét  még  csak  be  is  lássa.  Whistler,  ennek 
az  arisztokratizmusnak  fanatikus  szószólója, 
esztelennek  mondja  azt  a  törekvést,  hogy  a 
művészet  népszerűsíttessék,  vele  szemben 
pedig  nemcsak  a  művészi  politika,  hanem  a 
kultúra  terjesztésén  fáradó  pedagógia  is  a 
művészet  népszerűsítését  nemcsak  lehetséges¬ 
nek,  hanem  egyenesen  szükségesnek  mondja. 

Én  a  művészet  népszerűsítését  nem  az 
esztétika  álláspontjáról  kutatom.  Az  a  kutatás 
önkényesen  megállapított  tételekkel  dolgozik. 
Fölállítja  a  tételt,  és  nem  azt  vizsgálja,  hogy 
igaz-e,  hanem  abban  mesterkedik,  hogy  az 
igazságát  okvetetlenül,  mindenképpen  bizo¬ 
nyítsa.  Pedig  az  igazi  tétel  az,  hogy  a  művé¬ 
szetnek  a  műveltségben  való  osztálya  folytán 
a  művészet  népszerűsítése  önmagától  meg¬ 
történik.  A  művészetet  nem  is  kell  népszerű¬ 
síteni,  népszerűvé  válik  magamagától  is,  azaz, 
hogy  a  műveltség  energiája  folytán.  Megis¬ 
métlem,  hogy  mit  tartok  műveltségnek :  a 
tudásnak,  a  kötelességtudásnak  és  gyönyör¬ 


ködés  tehetségének  harmóniáját.  Ha  majd  a 
nép  műveltsége  intenzív  lesz :  annak  a  har¬ 
móniának  mind  a  három  eleme  benne  kellő¬ 
képpen  fog  érvényesülni.  S  akkor  a  művelt¬ 
ségben  a  művészet  is  annak  a  harmóniának 
erejével  foglalja  el  a  maga  helyét. 

A  puszta  gyönyörködés  nem  tette,  nem 
teszi  a  nép  javává  a  művészetet.  Kell,  hogy 
a  művészet  kielégítse  a  műveltség  másik 
nagy  feladatát  is,  az  emberi  kötelességtudás 
mélyítését,  nemesítését.  Erre  a  hatalmas  nép¬ 
szerűsítő  tényezőre  az  abszolút  esztétikusok 
nem  gondoltak,  amikor  a  művészet  népszerű¬ 
sítésének  gondolatával  foglalkozván,  ennek 
szükségességét  vagy  lehetetlenségét  fejtegették. 

Nem  is  gondolhattak  rá,  mert  ez  a  tényező 
teljesen  kívül  esik  a  műveltségnek  azon  a 
magyarázatán,  amelyet  ők  adtak  neki,  és  kívül 
esett  a  művészetnek  azon  az  értelmezésén  is, 
amelyet  azok  fogalmaztak  meg,  akik  a  művé¬ 
szetet  nemcsak  kiváltságosok  intellektuális  nyil- 
vánulásának,  hanem  csakis  kiváltságos  hajlan- 
dóságúak  lelkületi  szükségességének  mondják. 
Amazok  a  műveltséget  a  tudás  és  az  érdek 
nélkül  való  tetszés  együttműködésének  tart¬ 
ják,  emezek  pedig  a  művészetet  teljesen  füg¬ 
getlenítik  minden  erkölcsi  elemtől.  Lehetetlen 
volt  tehát  nekik  az  emberi  kötelességtudásnak 
műveltségalkotó  szerepét  és  ennek  a  művelt¬ 
ségnek  művészetnépszerűsítő  erejét  számításba 
venni. 

Pedig  a  művészet  múltján  elgondolkozván, 
meg  kellett  volna  állapodniok  annak  a  meg¬ 
gondolásánál  is,  hogy  a  renaissance  gyűjtő¬ 
névvel  megjelölt  művészeti  periódusokban  miért 
volt  a  művészetnek  népszerűsége,  s  hogy  miért 
is  terjedt  e  népszerűség  révén  valamelyes  művé¬ 
szeti  fölfogás  is  sokaságba.  Azért,  mert  a 
művészet  abban  a  korban  a  műveltség  etikai 
összetevőjének  erejével  is  hatott,  mert  az 
emberi  kötelességtudásba  is  belekapott.  Olyan 
nagyon,  hogy  jórészt  a  kifejezője,  a  megszó- 
laltatója  volt.  Az  a  kötelességtudás  akkor  a 
vallásosság  kultuszában  nyilvánult.  S  a  művé¬ 
szet,  amely  akkor  is  a  maga  sajátos  törvé¬ 
nyeit  kutatta  és  érvényesítette,  a  festészet, 
amely  akkor  is  a  festőiség  szempontjait  uralta: 
az  embereknek  ezt  a  nagy  kötelességtudását 
tolmácsolta.  A  művészet  közszükségletté  lett 

mert  a  hitben  való  megnyugvást  és  az  isten- 
tisztelet  kötelességének  érzését,  tudatát  szol¬ 
gálta.  A  vallásos  festészet  éppen  akkor,  amikor 
a  művészi  energiája  a  legnagyobb  volt,  nem 
ezzel  az  energiával  hódított,  hanem  azzal  az 
összefüggésével,  mely  közte  és  az  emberi 
kötelességtudás  közt  volt.  Mint  a  műveltség 
etikai  összetevőjének  érvényesítője.  Csak  köz¬ 
vetetve  hatott  művészet  voltával,  de  hatott  vele 
is.  A  vallásos  áhítatnak,  amely  annak  a  nagy 
kötelességtudásnak  kifejezése  volt,  kísérőjévé 
lett  a  művészetben  való  gyönyörűség  is. 

A  vallásos  áhítat  eleinte  rászoktatta  a  soka¬ 
ságot  a  művészetre,  majd  valametyest  nevelte 
is.  És  e  rászoktatás  és  nevelés  révén  a  művé¬ 
szet  népszerűvé  lett.  Köztulajdonná,  közszük¬ 
ségletté  lett.  Igaz,  hogy  népszerűsége  nem 
olyan  volt,  amilyennek  most  tervezzük,  amikor 
annak  az  útját-módját  keressük,  hogy  a  művé¬ 
szetet  tegyük  meg  a  nép  művészetévé,  de  ez 
nagyon  természetes.  Mert  a  műveltségalkotó 
elemei  közül  az  egyik,  a  tudás,  nem  érvénye¬ 
sült  a  népműveltségben,  a  másik,  a  gyönyör¬ 
ködés  tehetsége,  pedig  csakis  közvetetve,  a 
kötelességtudásnak  mintegy  az  árnyékában 
érvényesült.  Népműveltség  nem  is  volt,  mert 
három  alkotó  eleme  nem  lehetett  harmóniá¬ 
ban.  A  művészet  tehát,  mint  a  kultúrának 
része,  nem  tehetett  szert  arra  az  igazi,  inten¬ 
zív  népszerűségre,  amely  csakis  a  műveltség¬ 
ben  gyökerezhet. 

Hanem  kétségtelen,  hogy  a  művészet  az 
akkori  kultúrának  hatalmas  kifejezése  volt, 
hogy  az  emberiség  érzésével  és  gondolkozá¬ 
sával  összefüggésben  volt,  hogy  a  kor  életé¬ 
nek  nevezetes  része  volt.  S  ha  nem  is  a  maga 
sajátos  energiájával  kapott  bele  a  népiélekbe, 
ha  nem  is  pusztán  művészi  sajátosságai  adták 
meg  a  hatalmát :  bizonyos,  hogy  a  népszerű¬ 
ségéből  még  erőt  is  merített,  s  hogy  azoknak 
a  kiváltságosaknak  az  ereje  is,  akik  a  művé¬ 
szet  világát  alkották,  a  művészet  népszerű¬ 
ségén  gyarapodott.  E  nagy  korszakok  után 
az  emberiség  kötelességtudatában  pihenés  állt 
be.  A  műveltség  etikai  komponense  mintha 
visszafejlődött  volna.  A  kötelességtudas  inkább 
szeszélyeskedéssé  lett,  vagy  pedig  megszokott- 
sággá  ernyedt.  Sőt  volt  olyan  idő  is,  hogy 
teljes  apatiába  is  merült.  S  a  művészet,  amely 

nem  tudott  a  sokaság  etikai  szükségességeibe 
belekapaszkodni,  amely  nem  szólaltatta  meg 
őket,  kezdett  elidegenedni  a  néplélektől.  Kiko¬ 
pott  a  népszerűségből.  Tápláló  gyökérszálai 
elfonnyadtak.  És  kivándorolt  a  kultúrából  az 
az  esztétikába.  A  puszta  gyönyörűség  szige¬ 
tein  meghúzódott.  E  szigeteken  támadtak  a 
kiváltságosság  tanának  hirdetői.  És  e  szigeten 
templomot  építettek  a  művészet  arisztokratiz¬ 
musának.  Voltak  mindig  nagy  alkotó  mesterei 
és  voltak  mindig  jeles  alkotásai,  de  a  kul¬ 
túrához  való  tartozandóság  nem  igen  nyil¬ 
vánult  bennük.  Csak  éppen  azokban,  akik 
csalogatva  szólítgatták  a  világnak  gyönyörű¬ 
ségére  való  vágyakozását  és  odakinálták  neki 
a  művészetet.  A  többi  bevonult  bálványai 
templomába  és  ott  tömjénezett  a  kiváltságos¬ 
ság  bálványának.  Még  a  népnek  gyönyörű¬ 
ségére  való  vágyakozástól  is  sajnálták  a  művé¬ 
szetet. 

Hitcikkelyeik  közé  fölvették  az  abszolut- 
festés  törvényét.  Azét,  amelynek  semmi  köze 
sincs  sem  az  értelemhez,  sem  az  emberi  köte¬ 
lességtudáshoz.  Amely  a  gondolatot  egyenesen 
ellenségnek  nyilvánítja  s  a  festést  öncélnak 
deklarálja.  Ez  a  hitcikkely  a  legalaposabb  félre¬ 
értésnek  megrögzítése,  törvénybe  foglalása. 
Csakis  a  fanatizmus  értheti  így  félre  az  iga¬ 
zat.  Az,  hogy  a  festésben  a  festőiségnek  ural¬ 
kodnia  kell :  igazság.  De  az,  hogy  a  festőiség, 
minta  kifejezés  törvénye,  kizárja  a  gondolatot, 
az  értelmet,  mint  a  kifejezés  tárgyát:  az  igaz¬ 
ságnak  félreértése.  Az,  hogy  a  festménynek 
festőinek  kell  lenni :  megdönthetien  törvény, 
de  az,  hogy  a  festmény  csak  akkor  festői, 
ha  nincs  benne  annak  a  tehetsége,  hogy  a 
műveltség  alkotó  elemei  közül  a  gyönyörkö¬ 
désen  kívül  a  másik  kettőt  is  kielégítse:  an¬ 
nak  a  megdönthetien  törvénynek  —  meg¬ 
hamisítása. 

A  „művészet  a  művészetért “  csak  éppen 
a  kifejezés  törvénye.  Csakis  ezé,  csakis  azt 
jelentheti,  hogy  festeni  csakis  a  festés  termé¬ 
szeti  törvényei  szerint  szabad.  De  természeti 
törvényszámba  megy  az  is,  hogy  a  művészet 
akkor,  ha  nem  akar  egyéb  lenni,  mint  csakis 
abszolút  kifejezés,  ha  a  kifejezésnek  és  gondo¬ 
latnak  összetartozandóságát  megveti,  meg¬ 
tagadja:  megszűnt  a  kultúra  alkotó  része  lenni. 

Akkor  olyan  eszköz,  amelynek  a  kultúra  nem 
veszi  hasznát.  Akkor  rang  és  érték  dolgában 
nem  áll  magasabban,  mint  az  artisták  ügyes¬ 
sége,  amely  a  specialitások  sokféleségét  szapo¬ 
rítja.  Azokét  a  specialitásokét,  amelyek  kultur- 
eszközökben  a  kultúrán  kívül  való  ügyeskedést 
jelentenek. 

Az  emberiség  kötelességtudásának  pihenése, 
nembánomsága  idővel  megszűnt.  A  világ  bele¬ 
fáradt  a  fáradságba.  És  akkor  fáradt  bele,  amikor 
a  tudásra  való  vágyakozása  intenzivebbé  lett. 
Amikor  a  műveltség  logikai  összetevője  domi¬ 
nálni  kezdett.  A  műveltség  elemei  újra  ébre¬ 
deztek  s  a  maguk  útján  érvényesülni  töre- 
kesznek.  Csak  a  gyönyörűségre  való  tehetség 
maradt  álmatagnak.  Alig  hogy  vánszorgott, 
amikor  a  másik  kettő  már  rohanvást  járt. 
Harmóniájuk  dolgában  ugyanúgy  állunk,  mint 
annak  előtte.  Mert  a  harmónia  vagy  teljes, 
vagy  diszharmónia.  A  megközelítése  is  jelentős 
siker,  de  még  nem  eredmény,  hanem  még  min- 
digcsakis  eredményre  való  törekvés.  Népművelt¬ 
ség  tehát  még  mindig  nincs,  és  sokáig  nem 
is  lesz.  De  a  reája  való  törekvés  már  intenzív 
és  már  tudatos.  Ez  a  törekvés  küzdés  és  ez 
a  küzdés  forradalom.  Mert  a  diszharmóniának 
megrögzött,  céltudatos  uralmát  meg  akarja 
dönteni  Az  az  uralom  rabságban  akarja  tar¬ 
tani  a  népet  s  általa  a  világot.  Ez  a  forra¬ 
dalom  fölszabaditáson  munkálkodik.  S  ez  a  for¬ 
radalom  izgalmas,  szenvedelmes,  irgalmatlanul 
elszánt.  A  kulturforradalom  a  műveltség  ural¬ 
máért  folyik.  A  tudás,  a  kötelesség  és  a  gyönyö¬ 
rűség  harmóniájának  megvalósításáért.  Tehát 
az  emberiség  boldogságáért.  Küzdelem  az  élet 
céljáért. 

A  forradalomban  részt  kell.  vennie  a  művé¬ 
szetnek  is.  Már  azért  is,  hogy  visszaszerezze 
a  kultúrával  való  összefüggését.  És  azért  is, 
hogy  megállapítsa  a  világ  műveltségében  való 
azt  a  szerepét,  amelyet  népszerűségnek  nevez¬ 
nek.  A  művészet  új  népszerűségének  ugyan¬ 
azok  a  föltételei,  mint  azé  a  régié  voltak, 
amelyből  a  művészet  azóta  kikopott.  A  művé¬ 
szetnek  az  emberiség  etikai  voltát  kell  szol¬ 
gálnia.  A  kötelességtudását  kell  most  is  kife¬ 
jeznie,  élesztgetnie,  kielégíteni,  mint  akkor, 
amikor  az  a  vallásos  áhítat  festészete  volt 
Mint  akkor,  amikor  a  festőiség  nagyszerű 


törvényeit  keresvén  is  és  követvén  is:  a  vilá¬ 
gon  uralkodó  gondolat  és  érzés  kifejezésében 
remekelt. 

Föladata  teljesítésének  most  is  ugyanaz  a 
recipéje.  Keresni  és  követni  kell  a  festőiség 
törvényeit  és  beszédesnek  kell  lennie  a  világon 
uralkodó  gondolat  és  érzés  kifejezésében.  A 
művészet  a  művészetért,  és  a  művészet  az 
emberiségért!  Ez  nem  ellentét,  hanem  logikus 
kapcsolat.  Két  logikai  folyamatnak  egymáshoz 
olvasztása.  Az  elsőnek  kiszabadítása  a  lenyű¬ 
göző  zárlat  alól  és  a  folytatása  útjának  sza¬ 
baddá  tétele.  A  művészet  az  emberiségért ! 
Ez  az  eredője  ama  két  gondolat  összekapcso¬ 
lásának.  A  festői  festés  vegyen  részt  a  művelt¬ 
séget  alkotó  elemek  harmóniájának  keresésé¬ 
ben.  Es  vegyen  részt  e  harmonikus  elemek 
legfontosabbjának,  az  •  emberiség  kötelesség¬ 
tudásának  szolgálatában.  Azért  ez  a  legfonto¬ 
sabb,  mert  a  megérése  a  másik  kettőnek,  a 
tudásnak  és  a  gyönyörűség  tehetségének,  meg- 
érését  föltételezi. 

Az  emberiséget  az  ő  új  kötelességtudása 
a  szolidaritás  ápolására  ösztökéli.  Az  emberi 
együttérzésre.  Ez  az  együttérzés  a  nemzeti, 
a  polgári  össztartozás  és  az  emberiséghez 
való  tartozandóság  érzésében  nyilvánul.  Az 
új  kötelességtudás  ennek  az  érzésnek  érvé¬ 
nyesítése.  Minden  kultúra  jellegét  az  etikai 
összetevője  is  megszabja.  Megállapítja  tehát 
a  kor  kötelességtudása  is.  Aszerint,  hogy  e 
kötelességtudásnak  mi  az  iránya  és  mi  a  tar¬ 
talma,  más  és  másféle  a  kultúra.  S  aszerint 
más  és  másféle  a  művészet  is. 

Más  volt  akkor,  amikor  az  emberiség  köte¬ 
lességtudása  a  vallásos  áhítatban  merült  ki, 
más  volt  akkor,  amikor  az  individuális  érvé¬ 
nyesülés  korlátlanságát  érlelte  meg,  és  más 
volt  akkor  is,  amikor  megállapodottság  nélkül 
részint  imbolygóit,  részint  tengődve  stagnált. 
Ma  a  kultúra  jellegét  az  együttérzés  adja  meg, 
ma  a  művészetnek,  mint  a  kultúra  osztályosá¬ 
nak,  ugyancsak  ezt  az  együttérzést  kell  kife¬ 
jeznie.  Ma  nem  is  vonulhat  vissza  e  kifejezés 
kötelezettségétől,  bármit  tanítgatnak  is  az  ő 
külön  elméleteinek  kieszelői,  mert  a  forrongó 
kultúrában  nem  maradhat  elszigetelt  nyuga¬ 
lomban  a  kultúrának  egyetlen  eleme  sem.  A 
művészet  sem,  a  festészet  sem. 

Még  nem  érezte  meg  a  maga  teljességében 
azt  a  kényszerítő  erőt,  amely  a  kulturforra- 
dalomban  való  résztvételre  erőszakolja.  S  még 
halljuk  is  az  azon  való  elmélkedést,  hogy  a  művé¬ 
szet  energiája  ma  mért  fogyatékosabb,  mint 
amekkora  a  művészet  nagy  korszakaiban  volt 
Mert  jórészt  a  művészet  arisztokratizmusát 
vallja,  vagy  mert  beéri  a  változékony,  sze¬ 
szélyes  hangulatok  után  való  kullogással.  Az 
etikai  összetevővel  való  összefüggés  hiányát 
sínyli.  Az  intenzív  tartalmasság  nélkül  szűköl¬ 
ködik.  Nem  érzi  és  nem  érezteti,  hogy  a 
műveltség  elemeinek  harmonizálásában  részt 
vesz.  Nem  érzi,  hogy  mért  van  köze  az  emberi¬ 
séghez,  s  hogy  mért  van  köze  az  emberiség¬ 
nek  őhozzája. 

Bizonyos,  hogy  még  azt  az  említettem 
„intenzív  tartalmasságot “  is  félreérti.  Mert 
mindent  félreért,  ami  az  ő  tévedéses  dogmáit 
ostromolja  és  mindent  félreértett,  amiből  dog¬ 
mákat  szűrt  le.  Bizonyos,  hogy  az  intenzív 
tartalmasság  követelménye  ellen  a  novellisz- 
tikus  festés  bűneit  fogja  ránk  idézni.  Pedig 
amazt  a  festői  festés,  a  maga  igaz  lényegéhez 
hűséges  festés,  követelményéül  hangoztatom, 
míg  emez  a  festésnek  éppen  a  festői  törvé¬ 
nyeit  tagadja  meg,  Az  úgynevezett  novellisz- 
tikus  festés  a  festői  kifejezést  semmibe  veszi, 
a  festőiség  igazságát  megtagadja,  a  festőiség 
szükségességeire  ügyet  sem  vet,  és  nem  is 
törődik  a  ki  kutatásukkal  és  megállapításukkal, 
míg  az  intenzív  tartalmas  festészet,  —  az, 
amelyet  ezzel  a  jelszóval  fejezek  ki,  —  a 
festőiség  természetes,  igaz  szükségességeit, 
követelményeit  a  művészet  magától  értetődé- 
sével  kielégíti,  de  ezzel  a  magától  értetődő 
kifejezéssel  olyan  hangulatokat,  gondolatokat, 
érzéseket  szólaltat  meg,  amelyek  a  világ  hangu¬ 
latainak,  gondolatainak,  érzéseinek,  az  emberi¬ 
ség  etikai  voltának  részei. 

Az  a  magától  értetődés  azt  jelenti,  hogy 
a  festés  a  maga  kifejezésében  igaz,  valóságos, 
természetes.  Ez  szinte  közhelynek  látszik.  Talán 
az  is,  de  a  festészetnek  igazi  határmegállapí¬ 
tása.  Minden  egyéb  határmegszabás  esztétikai 
önkénykedés,  elméletek  zsarnokoskodása.  Az 
intenzív  tartalmasság  a  festménynek  a  világ 
hangulat-,  érzés-  és  gondolatanyagába  való 
tartozandóságát  jelenti.  Még  a  lírikus  hangulat, 


a  sajátos  egyéni  érzés,  a  különös  körülmények 
okozta  gyönyörűség,  gyász,  lelkesség  is  része 
lehet  annak  a  nagy  anyagnak.  Amikor  ben¬ 
nünk  is  megvan  és  bennünk  a  művész  sza¬ 
vára  reszonál.  Csak  az  a  líra  érdekes,  amely- 
lyel  ilyenformán  együtt  érzünk.  Amely  nemcsak 
a  kifejezése  különös  voltával  meglep  bennün¬ 
ket,  hanem  amely  a  mi  érzésvilágunkban  csak¬ 
úgy  gyökerezik,  mint  a  lírikuséban,  aki  ön¬ 
magáról  vagy  fest,  vagy  mesél.  Benne  csak 
másképp  virágzik  ki,  mint  bennünk.  Ez  a 
sajátos  virágzás  a  művészi  produkció,  ez  a 
különös  virág  a  művészi  alkotás.  Még  a 
puszta  színharmóniákban  kéjelgő  művészet  is 
reszonanciát  kelthet  bennünk.  És  csakis  ekkor 
érdekes,  de  ekkor  a  mi  érdeklődésünknél  fogva 
tartalmas  is,  noha  semmiről  se  beszél,  csakis 
foltok  összjátékáról.  Hanem  ez  a  reszonancia 
csak  arról  tanúskodik,  hogy  megértjük,  hogy 
belátjuk  a  festő  igazságát  a  festői  kifejezés 
kutatásában  és  sajátosságainak  megállapításá¬ 
ban.  Ekkor  tartalmas  a  kutatása,  a  keresése. 
Tartalma  az  igazság  és  a  harmónia  szépsége. 

De  a  követeltük  intenzív  tartalmasság  ennél 
az  igaz  tartalmasságnál  több.  Több  a  kutatás 
tartalmasságánál.  Mert,  ismétlem,  ez  a  kutatás 
csak  éppen  a  kifejezésbeli  tökéletességet  keresi. 
A  festészet  pedig  a  kultúrának  nem  azért 
része,  mert  a  maga  módszere  szerint  való 
tökéletes  kifejezésre  rátermett,  hanem  azért, 
hogy  ezzel  a  hatalmas  kifejező  tehetségével 
a  kultúra  föladatát,  a  műveltség  terjesztését 
szolgálja,  a  harmóniába  olvasztandó  kultur- 
összetevőket  gyarapítsa.  A  festészet  intenzív 
tartalmassága  abban  nyilvánul,  hogy  kiveszi 
részét  ebből  a  föladatból.  A  harmóniába  hozandó 
elemek  közül  neki  az  emberiség  kötelesség¬ 
tudásának  és  a  gyönyörködés  tehetségének 
szolgálása  jutott  osztályául,  mert  a  maga 
kifejezési  eszközeivel  csakis  erre  alkalmas.  Ha 
megszólal,  reszonanciát  kell  keltenie  a  világ 
érzületében.  Mint  ahogy  a  nagy  művészi  kor¬ 
szakok  festői  tették.  Az  emberi  együttérzés 
sokféle  fajtája  illeszkedik  az  ő  megszólalásának 
tartalmi  körébe.  Az  emberiség  lelkületével,  a 
néplélekkel  való  összefüggés  az  ő  tartalmas¬ 
ságának  biztosítása.  Nagy  festészet  enélkül 
az  összefüggés  nélkül  nincsen. 

Gerő  Ödön 

HAZAI  KRÓNIKA 

IMNACH  LÁSZLÓ.  Szeptember  végén  poszthu- 
musz-kiállítást  rendeztek  néhai  Kimnach  László 
tisztelői  a  Műcsarnok  termeiben.  A  kiállításon 
hátrahagyott  művek  kerültek  sorra.  Csupa  olyanok, 
amelyek  évek  folyamán  lettek  műterem-bútorokká, 
szép  csöndben  meghúzódtak  s  hogy  mennyien  vol¬ 
tak,  talán  maga  a  művész  sem  tudta.  Valószínű, 
hogy  nem  igen  tartotta  számon  őket,  mert  ambi¬ 
ciózus,  más  irányú  elfoglaltsága,  tanári  állása  mel¬ 
lett  is  sokat  dolgozó  ember  volt,  akit  inkább  az 
izgatott,  az  kötött  le,  amit  csinálni  fog  s  nem 
pedig,  amit  már  befejezett,  maga  mögött  hagyott, 
kiállításra  és  eladásra  készen. 

Most  e  különböző  éveknek  különböző  témára 
és  festési  matériára  valló  képei  együvé  gyűltek  a 
Műcsarnokban.  Akvarellek,  egészen  és  félig  kész 
olajképek,  tanulmányok,  egyszerű,  éppen  csak  gya¬ 
korlatnak  csinált  modellrajzok,  kompozíciók.  A 
müncheni  iskola  nyolcvanas  esztendői  jelentkeznek 
itt,  főleg  az  olajfestménye¬ 
ken:  csupa  lokális  szín,  pre¬ 
cízen  hangsúlyozott  körvo¬ 
nalak,  nagyon  kevés,  sokszor 
majdnem  semmi  tónus.  Por- 
traitok  az  ú.  n. Dunkelmalerei 
modorában.  Képek,  ahol  a 
szín  nem  alárendelt  szerepet 
játszik,  nem  egyedül  arra 
szolgál,  hogy  éppen  csak 
födje  a  keményen  rajzolt,  de 
biztosan  szerkesztett  formá¬ 
kat:  levegős  képek,  amelyek 
nem  atelier-árnyékokat,  ha¬ 
gyományos  szürkéket,  bar¬ 
nákat  és  vöröseket  hordoz¬ 
nak,  csak  ritkán,  elvétve 
bukkannak  elő  Kimnach  e 
dolgaiból.  Amit  ily  célzattal 
festett,  az  bizonyára  a  leg¬ 
utolsó  esztendők  szülötte. 

Az,  ami  leginkább  kezc- 
ügyébe  esett:  a  ceruzarajz. 


Itt,  a  rajz  terén,  hogy  úgy  mondjuk:  jobban  van 
otthon,  ehhez  különösen  vonzódott.  Egy  teremre- 
valót  hordtak  össze  rajzaiból,  amelyek  közt  nem 
egy  több,  mint  pusztán  tanulmányi  jegyzet:  elmerü- 
lést  is  mutat.  Munkásságának  nagy  része  idetar¬ 
tozik.  Ez  a  rajzkészség  hajtotta  az  illusztráció  felé, 
amelyből  sokat  csinált  képes  lapok  és  könyvek 
számára.  (Pl.  az  Osztrák-Magyar  Monarchia  írásban 
és  képben  c.  vállalathoz.) 

Kimnach  László  1857-ben,  Budán  született. 
Iskoláinak  —  reáliskolát  tanult  — ,  majd  a  mű¬ 
egyetem  végeztével  a  mintarajziskola  és  rajztanár¬ 
képző  növendéke  lett.  Szülői  ugyanis  azt  akarták, 
hogy  az  építész-pályára  menjen.  Kimnach  azonban 
erősebb  szeretettel  adta  magát  a  festésnek.  Hogy 
a  művészetnek  élhessen,  s  emellett  ne  kelljen  törőd¬ 
nie  apró  exisztenciális  gondokkal,  a  rajztanárságot 
választotta.  Ösztöndíjas  növendéke  volt  a  rajztanár¬ 
képző  intézetnek,  s  ugyancsak  állandó  ösztöndíjjal 
utazott  Münchenbe,  ahol  előbb  Benczúr  Gyulánál, 
s  aztán  Lindenschmiednél  tanult.  Müncheni  tartóz¬ 
kodása,  stúdiuma  másfél  évre  terjedt  s  hazatérve, 
hosszabb  ideig  dolgozott  Pál- 
lik  Béla  műtermében.  Ez  a 
segédkezés  anyagi  haszon¬ 
nal  is  járt,  úgy  hogy  némi 
pénzt  gyűjthetett,  újabb  kül¬ 
földi  útra.  Nemsokára  zsá¬ 
nerképet  vesznek  tőle  a  ki¬ 
rályné  számára,  az  egyház¬ 
festészeti  pályázaton  első 
díjat  nyer  s  a  kultuszminisz¬ 
tériumtól  megbízást  is  kap  a 
vázlatnak  nagybani  kivite¬ 
lére.  Ez  erősen  lendített  hely¬ 
zetén  :  most  már  gond  nélkül 
folytathatta  stúdiumait.  Ve¬ 
lence  a  legközelebbi  állomás, 
ahol  letelepszik.  Egy  évig 
tanulmányozza  itt  az  olasz 
renaissance  mestereit,  má- 
solgatva  múzeumokban  s  oty- 
kor  hazaküldve  egy-egy  kész 
dolgot.  Amikor  ismét  Buda¬ 
pestre  jön,  a  Benczur-mester- 

iskola  tagja  lesz,  majd  egy  polgári  iskolában  foglal 
állást.  Egész  halála  napjáig  megmarad  rajztanárnak 
s  emellett  sűrűn  vesz  részt  a  Képzőművészeti  Tár¬ 
sulat  és  a  Nemzeti  Szalon  tárlatain.  Meghalt  1906 
november  9-én. 

/£jj  BÉRHÁZ.  A  szépen,  nyugodtan,  egyformán 
fnl  perdülő  „szürke  hétköznapok “  eseményeiből 
ki  kell  hogy  emeljük  azt  a  pályázatot,  amelyet 
Mocsonyi  Antal  hirdetett,  s  amelynek  első  díjat 
nyert  terve  közelebb  már  felépül  az  Erzsébet-tér 
és  Sas-utca  sarkán.  Bérházról  szólt,  tehát  olyas¬ 
valamiről,  amit  az  architektúra  alaposan  kompro¬ 
mittált,  sőt  lenézett,  jobban,  semmint  érdemelte 
volna.  Erre  városok  a  tanuk,  egész  kerületek  és 
utcák  élénken,  szemléltetően,  s  ami  sajnos:  egy¬ 
előre  maradandóan.  Nemcsak  Budapest,  az  ő 
különböző  időben,  különböző  forma,  divat,  stílus 
szerint  kiépült  kerületeivel,  házaival,  merészen 
térnek  adoptált  kezecskéivel,  hanem  azok  a  váro¬ 
sok  is,  amelyek  tőlünk  nyugatra  esnek,  „nagyob¬ 
bak,  műveltebbek  és  boldogabbak" ,  amelyekre 
ennélfogva  büszkén  és  kritika  nélkül  hivatkozunk, 
amig  közelebbről  nem  tapasztaljuk  őket,  s  ame¬ 
lyekben  az  építészetnek  noha  bár  tradíciója  van, 
elhalt  pápái  vannak,  múltja  és  régi  dicsősége: 
az  emberek  ép  úgy  laknak  négyszögletű  rekeszek¬ 
ben  egymás  tetején,  ép  úgy,  mint  nálunk,  súlyos 
pénzeket  fizetnek  ezért  az  élvezetért,  s  a  bérház 
—  legalább  nagy  részük  —  arra  jó,  hogy  író 
urak  ú.  n.  röppentyűiket,  sziporkáikat,  humoros 
ötleteiket  próbálják  ki  rajta,  s  novellát  írjanak 
á  la  Got'kij-nyomor.  Nézd  meg,  tisztelt  olvasó, 
azokat  a  bérházakat,  amelyek  a  hatvanas  évekből 
valók,  s  látni  fogod  a  művészethistoriának  azt  a 
fejezetét,  amely  jóllehet,  pallérstílus  címen  ösme- 
retes,  —  nem  pallérokon  múlt,  hogy  lett  és 
virágzott,  hanem  az  egyetemes  architektúrán.  Ha 
véletlenül  e  házak  közelében  épületet  találsz, 
amely  velük  egykorúan,  ámde  monumentális  cél¬ 
zattal  készült,  bizonyos,  hogy  a  következőket 
fogod  konstatálni  :  amikor  az  emberek  egy  tem¬ 
plomot,  múzeumot,  szóval  középületet  művészi 
módon  gondolnak  el,  érthetetlen,  hogy  ahol  lak¬ 
nak  és  dolgoznak,  ennyire  sivár.  Például  a  lipót¬ 
városi  bazilika  egyszerűen  kizokog  a  maga  miliő¬ 
jéből.  Úgy  tetszik,  hogy  nagyon  sok  évvel  vagy 
előtte  vagy  utána,  de  semmi  körülmények  közt 
nem  egyidőben  született  ezzel  a  miliővel.  A  bér¬ 
ház  életében  ez  a  korszak  a  kaszárnya-korszak, 
amikor  az  architektúra  a  monumentális  építés 
kivételével  leklasszifikált  mindent  pallér-színvonalra, 
ami  a  forgó,  változó,  ideges  élethez  tartozott, 
nagyvárosi  talajból  nőtt  ki,  burzsoá  és  proletár 
tömegeket  szolgált.  Ami  ezután  következik,  már 
tetszetősebb  s  némi  fantáziára  mutat.  A  bérház 
kacérkodni  kezd  finom  és  előkelő  palazzokkal ; 
különböző  stílusok  ruhájába  öltözik,  a  követ 
mimeli,  pedig  hát  malter  és  tégla.  Egész  stílus- 

kiállítás,  ahogy  felvonul  a  nagyváros  útvonalain. 
Homlokzata  hol  harcias  jellegű,  tornyocskákkal, 
gót  oromzatokkal,  hol  meg  bárok  kastélyokra 
emlékeztet  széles,  nyílt  erkélyeivel,  amelyeket 
nimfák  és  fintor  arcú  szatirok  támasztanak  alá. 
Ez  a  második  etape,  amikor  a  bérház  szép,  szép, 
szép,  csak  az  a  baj,  hogy  nem  kelti  azt  az 
illúziót:  ebben  a  házban  modern  emberek  talál¬ 
hatók,  a  villany  és  Marx  korának  gyermekei,  s 
nem  pedig  őrgrófok,  mint  ahogy  ezt  a  homlok¬ 
zatról  következtetni  méltóztatnék.  Máskép  fejezve 
ki  magunkat:  cél,  anyag  és  forma  még  kellemet¬ 
lenül  ellentmondanak,  de  már  jönnek  új  törek¬ 
vések,  eleinte  igaz,  hogjr  oly  mutatványokkal, 
amelyek  a  köz  szemében  roppant  mulatságosak, 
ez  azonban  tudnivaló  a  művészetek  sorsából, 
hogy  sokszor  vagy  rendszerint  így  van.  Mellékes 
most,  hogy  amit  ezen  a  vonalon  az  új  architek¬ 
túra  produkált,  sűríthető-e  stílussá.  Ezt  kívánni 
elvégre  is  korán  van,  —  az  ellenben  fontos  és 
bizonyos,  hogy  a  bérház  ma  rehabilitálódott, 
amikor  egész  csomó  építésznek  művészi  feladat, 
pályázni  lehet  rá  minden  restelkedés  nélkül,  s  több 
kell  hozzá,  mint  különböző  tabellák,  szabványok 
és  mintakönyvek  ismerete.  (d. — ) 

nŰSZAKI  KAMARA.  Egész  lapvihar  támadta 
mostanában  a  diplomát  és  az  ő  embereit, 
abból  az  ötletből  kifolyólag,  hogy  legyen-e  mű¬ 
szaki  kamara,  avagy  ne  legyen  műszaki  kamara. 
A  lapviharnak  teljességgel  igaza  van,  amikor  ez 
a  m.  k.  középkori  jogokat  vindikál  magának,  oly- 
formán,  hogy  csak  azokat  engedi  levegőhöz,  vilá¬ 
gosabban  szólva:  azok  számára  ád  építési  enge¬ 
délyt,  akiket  diploma  alapján  fölkent  és  lovaggá 
ütött,  mint  ahogy  ez  spanyol  grandok  idejében 
volt  finom  és  előkelő  szokás.  Az  érem  ez  oldalát 
a  m.  k.  apjai,  szervezői  és  fűtői  persze  úgy 
magyarázzák,  hogy  először  is  :  nincs  szó 
arról,  mintha  itt  ekszisztencia-kérdés  állna  a  koc¬ 
kán.  A  m.  k.  senkit  sem  akadályoz  abban,  hogy 
dolgozhassák.  Epén  csak  arról  van  szó,  hogy 
„rendeződnének  a  viszonyok".  Hogy  a  tervező 
munka  jusson  a  diplomásoknak  s  az  ezenkívül 
levő  minden  egyéb  munka,  ami  az  építészeti  iro¬ 
dákban  adódik  bőven  és  sokfélekép,  —  az  a 
diplomátlanoké.  Ez  a  magyarázat,  amelyet  egy 
intéző  szakembertől  kaptunk,  némileg  enyhébben 
hangzik,  de  világos  mint  a  tükör,  hogy  jelent- 
ménye  azzal  egyértelmű,  ugyanazt  mondja,  amit 
fennt  más  szavakkal  mondtunk.  A  lényeg  az, 
hogy  ily  értelemben  az  „építészeti  dicsőség"  mégis 
a  kamarától  jön,  tőle  függ  és  belőle  következik. 
Mert  lehet  valaki  zseni,  élhetnek  benne  gyönyörű 
ideák,  ha  nem  kamarai  tag,  ha  tervein  nincs  a 
kamara  ellenjegyzése,  hát  mehet  kopirozni,  léniázni 
és  szépeket  álmodni,  mint  Schlemil  Péter.  Hogy 
mi  ez  a  kisajátítás,  kinek  árt,  másképen:  hogy 
mi  forog  itt  veszélyben,  —  könnyű  látni.  Min- 


Külföld i  lírán illa 


denesetre  több,  mint  külső  valamik,  a  diploma 
vagy  nem  diploma  kérdése.  Több.  Egy  darab 
fejlődés.  Egy  darab  a  magyar  architektúra  jöven¬ 
dőjéből.  (d. — ) 

J  SZOBROK.  Szept.  9-én  leplezték  le  Szilágyi 
Dezső  szobrát  Telepesen.  A  szobor  Teles  Ede 
műve.  Szept.  22-én  leplezték  le  Kazincy  Ferenc  szob¬ 
rát  Érsemjénben.  A  szobor  Horvai  János  műve. 
Szept.  29-én  leplezték  le  a  szegedi  Erzsébet-szob- 
rot,  Ligeti  Miklós  művét. 

1TÜNTETÉSEK.  Erdélyi  Mór  által  az  Iparművé¬ 
szeti  Társulat  révén  hirdetett  könyvtábla  pályáza¬ 
ton  a  300  koronás  első  díjat  Örkény  István  ésSzendrői 
Dezső  nyerték.  Ugyanők  kapták  az  egyik  100 
koronás  második  díjat.  100  koronás  második  díjat 
nyert  még  Hendrich  Antal. 

A  miskolci  zenepalota  pályázatán  az  első  díjat 
Haasz  és  Málnai,  a  második  díjat  Porgesz  és 
Krausz  építészek  nyerték. 

A  Kor  c.  folyóirat  címlap-pályázatán  az  első 
díjat  Kalmár  János  nyerte. 

IÁLLÍTÁSOK.  Szept.  11-én  nyílt  meg  Pállya 
Károly  kiállítása  a  Könyves  Kálmán  szalonjá¬ 
ban.  Szept.  1  5-én  nyílt  meg  Rácz  Sándor  kollektív  ki¬ 
állítása  Újpesten,  az  újpesti  közművelődési  egyesü¬ 
let  helyiségében.  Szept.  1 5-én  nyílt  meg  Dinek 
Lajos  kiállítása  a  Nemzeti  Szalonban.  Szept.  28-án 
nyílt  meg  az  Uránia  műkereskedés  akt-kiállítása. 
Szept.  28-án  nyílt  meg  Kimnach  László  hagyaté¬ 
kának  kiállítása  a  műcsarnokban. 

MÁRK  LAJOS  „Vasárnap  délután “  c.  festményét 
a  mostani  szám  mellékletén  adjuk  színes  reproduk¬ 
cióban,  a  Könyves  Kálmán  r.-t.  engedélyével. 

VÁGÓ  DEZSŐ  rajzolta  a  281.,  295.,  300., 
305.,  324.  és  337.  oldal  fejlécét. 

DEUTSCH  DÁVID  rajzolta  a  39  7.  oldal  záró¬ 
díszét. 

KIMNACH  LÁSZLÓ  arcképét  közöljük  a  337-ik 
oldalon  fénykép  nyomán. 

MUNKÁCSY  MIHÁLY  kolpachi  kastélyának 
egyik  falfestményét  közöljük  a  340-ilc  oldalon,  az  ő 
felesége  ifjúkori  arcképét  —  szintén  Munkácsy 
művét  —  a  341  -ik  oldalon  reprodukáljuk.  Mind¬ 
kettő  eredetije  olajfestmény. 

FERENCZY  ISTVÁN  egy  eddig  ismeretlen  szob¬ 
rát,  Teleki  József  gróf  képmását  közöljük  a  340-ik 
oldalon.  Eredetije  a  Magyar  Tudományos  Akadémia 
könyvtártermében  van. 

BORNEMISSZA  GÉZA  Csöndes  óra  című  raj¬ 
zát  közöljük  a  347-ik  oldalon. 

SÁRKÁNY  ISTVÁN  Andrássy-cmlékművét  re¬ 
produkáljuk  a  350-ik  oldalon. 

nUNKÁCSY  MIHÁLY  ÖZVEGYÉNÉL.  Körül¬ 
belül  tíz  év  előtt,  február  negyedikén,  az  ende- 
nichi  hársak  fagyos  melancholiával  köszöntöttek 
egy  összeomlott,  világraszóló  magyar  zsenit:  Mun¬ 
kácsy  Mihályt. 

Csöndesség  feküdt  az  Avenue  de  Villiers-i  palo¬ 
tára  ;  magára  maradt  a  fejedelmi  berendezésű, 
kolosszális  műterem,  drága  kosztümjeivel,  mesés 
szőnyegeivel —  s  legfőképen  a  mester  második  énjei, 
alkotásai  s  a  tömérdek  ritka  műtárgy,  egy  Munkácsy 
ízlésével  összeválogatva  .  .  . 

.  .  .  Mielőtt  az  endenichi  szomorú  ház  lakójává 
lett  volna,  egy  évvel  megelőzőleg,  még  egyszer 
viszontláthatta  szülőföldjét  .  .  . 

Felesége  ment  vele  mindenüvé  s  Bonn  mellett 
lakott,  hogy  közelében  lehessen  az  ő  nagy  betegé¬ 
nek.  Mióta  a  katasztrófa  bekövetkezett,  Munkácsyné 
nem  tudta  elhagyni  a  helyet,  hol  annyi  nehéz  időt 
töltött  aggodalmak  és  reménységek  között. 

Mostanában,  tíz  év  után,  tért  vissza  Párisba, 
az  Avenue  de  Villiers-i  házat  kiadta  egy  magyar 
származású,  franciává  lett  művésznek,  Berény  Rezső¬ 
nek,  maga  pedig  egyszerűbb  lakást  vett  a  rue 
Jouffroyban. 

Munkácsy  özvegye  erősen  őszbevegyült  úrnő. 
Csak  akkor  mosolyog,  ha  beszélhet  az  ő  „Misiná¬ 
járól"  és  az  emlékeiről. 

Egy  nemes  ízlésű,  kis  szobában  fogadott,  mely¬ 
nek  ablaka  az  utcára  nyit.  Közvetlen  mellette  egy 
kis  íróasztal,  fölötte  telefon.  Munkácsyné  bemutatja 
még  egy  éltes  urinő-rokonát  és  egy  bájos  tizenkét 
éves  leánykát,  kinek  a  válláról  pompás  gesztenye¬ 
barna  haj  hullám  fut  le,  sötét  lilafolt  a  ruhája,  s 
piros-piros  a  cipője  —  luxembourgiak. 

—  Csodálkozik-e,  —  kérdi  Munkácsyné,  - — 
hogy  visszajöttem  Párisba,  hová  annyi  drága  emlék 
fűz  férjem  fénykorából  ?  Gyászom  első  éveiben 
csak  arra  gondoltam  :  leélem  napjaimat  Endenich 
mellett,  honnét  eltűnni  láttam  „Miskámat"  .  .  .  Aztán 
—  jöttek  a  testet-lelket  ölő  magányosságok.  Végre, 
hosszas  lelki  tusák  után  visszatértem  Párisba,  mintegy 
tíz  év  után  .  .  .  Nagyon  szerencsésnek  érzem  magam, 
ha  magyart  látok.  Óh,  visszaemlékezem  sok-sok 
szép  estére,  midőn  magyarok  voltak  a  vendégeink. 
Miskámmal  együtt  de  gyakran  mondogatták :  „Éljen 
a  magyar  haza"  .  .  . 

Ezt  a  mondatot  tiszta  magyarsággal  ejtette  ki. 
-  Szokott-e  néha  Budapestre  menni,  madame? 
-  Úgy  egy-két  évi  időközben,  hogy  megláto¬ 
gassam  férjem  sírját.  Nemrégiben  is  megnéztem 
az  ideiglenes  síremléket,  amit  rendeltem.  Újabban 
ismét  kiírják  a  szobor-pályázatot.  Ha  ez  eljön, 
gondolom,  ellátogatok  Pestre. 

Jól  találja-e  magát  Párisban  ? 

—  Néha,  ritkán,  egy-egy  soiréet  adok,  hol  a 
régiek  közül  eljönnek  Anatole  Francé,  Detaille, 

Ferrier  ...  a  magyarok  közül  Návay  dr. ,  Föld- 
váry  József,  Földváry  Emma  és  mások.  De  mily 
szép  idők  voltak,  midőn  a  nagy  szalonban  Liszt 
Ferenc  remekelt  s  ott  volt  Gounod,  Dumas  perc, 
Bonaparte  Matild  hercegnő,  az  író-  és  művészvilág 
egész  tömege  .  .  .  Aztán  a  „Krisztus"  és  „Milton" 
befejezése  után,  idegenek  és  párisiak  szünet  nélkül 
jöttek  és  mentek  .  .  .  Mily  szép  idők  voltak  !  .  .  . 

—  íme,  itt  van  a  Krisztus  első  vázlata,  - — - 
folytatta  Munkácsyné  az  íróasztal  fölé  mutatva.  — 
De  jöjjön,  monsieur,  megmutatom  önnek  a  többi 
emlékeket,  mind. 

Mindegyiknél  vannak  reminiszcenciái.  Egy  három¬ 
szögű  keskeny  szekrényben  vannak  Munkácsy  külön¬ 
böző  rendjelei,  mintegy  tizenkettő.  Köröskörül  apró 
és  nagyobb  nippek,  mindegyiket  a  mester  válogatta 
össze. 

—  Ezek  a  rajzok  mintegy  húsz  év  előttiek,  s  két 
magyar  vándor  volt  a  modelljük.  Ez  olaj  tájképet 
IColpachban  festette  a  férjem...  De  menjünk  a  másik 
szobába  ...  Itt  néhány  nagyon  érdekes  fotográfia 
van  .  .  .  íme,  Ferenc  József  király  1878-ból  .  .  . 
Világosan,  magyarul  aláírva :  I.  Ferenc  József.  S 
aztán  legjobb  barátaink,  barátnőink:  Haynald,  Dumas 
pere,  Andrássy,  Beust,  Ipolyi,  Bonaparte  Matild 
hercegnő,  Jókai  ...  A  téli  fotográfiája  —  mondja 
mosolyogva  Munkácsyné. 

—  Hogyan,  madame,  a  „ téli  “  ? 

—  Mikor  Jókai  ideadta,  ezek  voltak  a  szavai: 
„íme  a  téli  arcképem".  Én  is  kérdeztem,  mint  ön: 
Comment?  „Hát  csak  úgy,  —  válaszolt  Jókai  — 
hogy  e  képen  a  fejemen  van  a  parókám;  nyáron 
—  kopasz  vagyok!  Erről  is  van  ám  fotográfiám!" 

—  E  kardok  és  tőrök  Mandas  spanyol  hercegnő 
ajándéka ;  külön  szekrényben  vannak  a  mester 
kiállítási  érmei  és  ezüst  koszorúja.  íme,  a  „Krisztus" 
első  vázlata,  férjem  egyetlen  festett  önarcképe,  a 
hetvenes  évek  végéről.  Még  itt  eme  pompás  tájkép 
két  olaj-studium  s  ezt  a  bronz  mellszobor  .  .  . 
Barrias  mintázta  férjemről. 

— -  Ismerem  a  másolatát  a  Nemzeti  Múzeumból . . . 

—  Úgy  ?  Lássa  Monsieur,  mindeme  tárgyakat 
a  magyar  nemzetnek  fogom  hagyni.  Hasonlóképpen 
e  renaissance  bútorokat,  mezeket  Olaszországban 
vásároltunk  .  .  .  Mennyire  szerette  őket  a  férjem  .  .  . 
E  vázlatok  .  .  .  je  laisserais  tout  ca  pour  la  nation 
Hongroise,  —  ismételte. 

—  Van  a  mester  műveiből  oly  fénykép,  mely 
még  nem  jelent  meg  a  nyilvánosság  előtt  ? 

—  Igen.  A  kolpachi  kastély  belsejéből,  kisebb- 
nagyobb  időközökben  festette  ezeket.  Szívesen  át¬ 
adom. 

Midőn  a  képek  között  keresgélt,  fölfedeztem 
Munkácsyné  fiatalkori  arcképét,  melyet  a  mester 
házassága  első  éveiben  festett  és  elkértem.  Ez  sem 
jelent  még  meg  sehol. 

Munkácsyné  végtelenül  szívélyesen  az  ajtóig  kisért. 

—  Nagyon  szeretem  a  magyarokat,  - —  mondotta 
egyszerűen.  —  Talán  közelebb  én  is  Budapestre 
megyek.  A  Munkácsy-szobor  pályázatára  minden¬ 
esetre  .  .  .  Lendvai  Károly 

í?7?ÁRISI  LEVÉL.  (Sok  a  tárlat.  —  A  pasztellisták, 
Ír  vízfestők,  dekoratív  és  független  művészek  kiál¬ 
lítása.  —  A  francia  állam  vásárlásai.  —  A  művészi 
tulajdonjog  törvénybeiktatása.  —  Vita  a  Hors-Con- 
cours-intézmény  körül.  —  A  régi  Szalon  válsága.) 
Néhány  év  előtt  még  sovinizmussal  vádolták  a  fran¬ 
ciákat.  S  nem  egészen  alaptalanul.  Úgy  a  művész- 
testületekben,  mint  a  műbirálatban  nyíltan  bevallott 
ellenáramlat  volt  tapasztalható  az  idegen  művészek¬ 
kel  szemben. 

Az  utóbb  rendezett  tárlatok  űj  és  az  eddigi 
állásponttal  ellentétes  irányzatról  tesznek  vallomást. 
A  belga  Maus  s  a  francia  Vauxcelles  éppen  azt 
hirdetik,  hogy  „legyünk  internacionalisták" .  A  japá¬ 
nok  stílérzéke,  a  németek  rajzbeli  lelkiismeretes¬ 
sége,  a  belgák  modern  szimbolizmusa  új  és  fel¬ 
emelő  érzéseket  és  vérkeringést  kelt. 

Ezt  a  helyzetet  máris  igyekeznek  kihasználni  a 
különböző  nemzetek.  Legelső  sorban  az  amerikaiak, 
később  az  őszi  szalonban  oroszok  és  svédek  különös 
nagy  számban.  Nem  kell  felednünk,  hogy  egyetlen 
kiállításról  sem  hiányzottak  a  németek,  folyvást  növe¬ 
kedve,  akikkel  szemben  a  hangulat  engedékenyebb  lett. 

Mindegyik  nemzet  művészei  adnak  élctjelensé- 
get  tehát  magukról,  leginkább  csoportosan,  csupán 
a  magyar  művészek  maradnak  még  mindig  a  hát¬ 
térben.  Ama  kevesek  száma,  kik  néha-néha  meg¬ 
jelennek,  valóban  csekély.  Ideje  volna  már,  hogy 
a  franciák  tudomást  vegyenek  rólunk  is.  A  kivé¬ 
teles  erkölcsi  eredmény  iránt  nem  lehet  kétségünk  — 
már  a  revánst  tekintve  sem. 

Egyébként  túlsók  a  műtárlat  az  idén.  A  négy 
nagy  szalonon  kívül  legalább  is  harminc  kiállítás 
nyílt  meg  egymásután  vagy  rövid  időközökben.  Szinte 
érthetetlen,  hova  lesz  e  tengernyi  produktum,  mintegy 
tizenötezernyi  képpel,  hat-hét  ezernyi  szoborral !  .  .  . 
Ma  már  szinte  odáig  jutottunk,  hogy  egy  tárlat  meg¬ 
nyitása  abszolúte  nem  művészi  esemény,  amint  — 
minőségben  —  e  harminc  között,  alig  egy-kettő 
volt  az.  Hová  lesz  így  a  közönség  érdeklődése,  hová 
a  tiszta  művészi  intenciók  ?  E  hirtelen  kisarjadt 
szalonok  legnagyobb  része  csak  mennyiséget  szál¬ 
lít  s  magán  hordja  ama  visszatetsző  bélyeget,  hogy 
tisztán  kereskedelmi  és  nem  művészi  célok  irányítják. 

A  másik  egészségtelen  tünet,  ugyancsak  szalonok 
alakjában,  a  sujet-k  szerint  való  osztályzódás  :  vannak 
pasztellisták,  rajzolók,  miniaturisták,  „ hegyi “  és 
tájkép- festők  külön-külön ;  a  női  festőknek  rövid  idő 
alatt  három-féle  szalonja  keletkezett ;  a  francia  pikto¬ 
rok  még  vidékek  szerint  is  csoportosulnak  újabban. 

S  még  ez  sem  minden. 

E  nagy  széttagoltságokhoz  számíthatjuk  még  az 
ú.  n.  sportfestészetet  is :  az  automobil-  és  lovas¬ 


sport-szalon  keretében  —  hol  ritkán  volt  vezérelv 
a  művészet. 

Talán  nem  is  kell  túlságos  jóstehetség  annak 
a  megállapításához,  hogy  e  felszaporodott  szalonok¬ 
nak  nincs  és  nem  is  lehet  létjogosultsága  s  az 
tisztán  időhöz  kötött.  Konvencionális  hazugságok, 
ahol  minden  csak  felületes  feltűnéshez  van  kötve 
és  kizárják  a  lehetőségét  a  komoly  érzéseknek  és 
munkának.  Egész  csomó,  túlsók  liatalt  látunk,  de 
nem  üdeségben,  hanem  veterán  bágyadtsággal,  ellesett 
rutin-külsőségekkel. 

De  nem  csupán  a  fiatalokat  kell  vádolnunk  az 
elmélyedés  hiányával,  a  túltengő  produkció  foly¬ 
tán  ;  azokat  is,  kik  mesterek,  mint  Aman  Jean, 
Ábel  Kaivre,  Léandre.  E  két  utóbbi  valósággal 
„elillusztrálta“  egyéniségét,  a  nagy-  és  gyakran 
sietős  —  grafikai  termelés  folytán.  Még  ott  is,  hol 
a  modell-tanulmányozás  komolyságát  megszoktuk, 
Besnardnál  és  Dagnan-Bouveret-nél  tisztán  csillogó 
rutint  —  és  mást  alig  — -  láthatunk  pl.  a  pasz- 
tcllisták  huszonharmadik  kiállításán.  E  helyütt  egye¬ 
dül  Ménard  René  maradt  hű  önmagához  egyetlen 
pasztelljében :  ,,Nuditas  az  alkonyaiban^.  A  többiek 
megelégedtek  sokszor  azzal,  hogy  széles  körben 
ismert  nevüket  odajegyezték. 

Szerencsésebb  művészi  sikerrel  járt  a  vízfestészet 
nemzetközi  kiállítása,  a  Georges  Petit-szalonban. 

John  Sargent  vezet,  e  nagy  arcképfestő.  Ezúttal 
velencei  képtárgyakban  adja  az  ő  sajátos,  brilliáns 

koloritját.  Mindent  a  festőinek  rendel  alá,  még  az 
építészet  is  halvány  sujet  nála.  Ugyanez  az  intenció 
Fernand  Khnopffnál,  fehér  világítású  templom  inte- 
riőrjeiben.  Gaston  La  Touche  sem  az  a  vízfesté¬ 
szetben,  mint  az  olajban,  még  Lucien  Simon  sem, 
kinek  itt  tisztán  a  világításban  való  mély  tudása 
imponál. 

Érdekes  csoportosításba  helyezte  a  kiállítás  ren¬ 
dezősége  ama  francia  festőket,  kik  Angliába  men¬ 
tek  képtárgyért  s  viszont  az  angolokat,  kiket  Ver¬ 
sailles,  Páris,  Normandia  és  a  Bretagne  vonzott, 
így  az  angol  East,  Ten  Cate,  Walter  Gay,  Smitsstb., 
kiknek  a  francia  sujet-iből  nem  hiányzik  az  angol 
bélyeg ;  Suréda,  Guillemot,  a  vízfestők  elnöke, 
Haguet  stb.  viszont  londoni  s  angol  emlékeket 
hoztak,  melyek  elég  —  párisiasak. 

Nagyon  erős  zaj  előzte  meg  a  dekoratív  mű¬ 
vészek  kiállítását;  hogy  is  ne,  hiszen  negyven  év 
eredményéről  van  szó  !  .  .  .  Konstatáljuk  mindjárt, 
hogy  természetesen,  nem  nélkülözi  az  érdekességet 
ez  a  tárlat,  de  kár  volt  különösképpen  felcsavarni 
az  illúzióinkat.  Még  mindig  Eugéne  Grasset  husz- 
huszonöt  év  előtti  szirom-,  levél-  és  gyümölcs¬ 
stíljeivel  vesződnek  túlnyomórészt.  Bigaux  beren¬ 
dezése,  egy  fiatal  leány  alvószobája,  sykomor-  és 
kőrisfából,  könnyed  és  elegáns;  talán  ez  a  legjobb, 
ámbár  ilyet  is  sokat  láttunk  .  .  .  Hasonló  konven¬ 
cionális  „eredetiségeket"  látunk  a  többieknél  is. 
A  Grasset-féle  dekorációk  sokasága  látható  a  vázá¬ 
kon,  ékszereken  és  kisebb-nagyobb  edényeken. 

Új  ötlet  volt  az  idén,  bemutatni  egy  kiállítás 
keretében  mindazon  műveket,  melyeket  a  francia 
kormány  vásárolt  avagy  rendelt.  Dujardin-Baumetz, 
a  szépművészeti  államtitkár,  e  kiállítással  nyílt¬ 
szívűén  számot  óhajtott  adni  a  közönségnek,  mit 
és  miért  vásárolt  és  rendelt  a  kormány  nevében, 
mert  talán  sehol  sem  oly  radikálisak  az  emberek, 
mint  Franciaországban.  Találunk  sok  oly  művet, 
melyet  a  kvalitása  emelt  ide,  viszont  olyanokat, 
hol  tisztán  ösztönző-szándékból  vásároltak.  És  ez 
a  szerencsés  irányzat  a  háromszáznyolcvankét  külön¬ 
böző  műnek  legalább  is  felében  érvényesült.  E  fiata¬ 
labb  művészekre  az  ily  vásárlás  kétszeresen  fel¬ 
emelő  :  első  sorban,  hogy  az  állam  méltatta  őket 
figyelemre  ;  másrészt,  különösen  a  szerényebb  sorsú 
művészeknél,  támaszt,  erőt  nyernek  az  önfejlesz¬ 
tésre.  Végezetül  vannak  oly  művek  itt,  melyek 
meglepő  csekély  kárpótlással  váltattak  meg  alkotó¬ 
juktól.  Bizonyos  művészek  ugyanis  szívesen  lemon¬ 
danak  az  anyagi  részről,  ha  szobraik  vagy  képeik 
alatt  függhet  a  tábla:  „megvásárolta  az  állam". 
Ezt  a  kiállítást  mindenképpen  érdemes  és  tanulsá¬ 
gos  volt  megtekinteni. 

Mit  mondjunk  a  „független  művészek"  ezidei 
szalonjáról?  Ez  a  huszonharmadik  kiállítás,  hat¬ 
ezernyi  képével,  mutatja,  mennyi  nagyon  fiatal 
kiállító  szeretne  már  tárlaton  szerepelni.  E  kiállí¬ 
táson,  hol  egyedül  a  húsz  frank  tagsági  díj  a 
zsűri,  végtelenül  sok  a  türelmetlenség  s  az  akarás. 

Bizonyára  megvan  az  előnye,  ami  még  nem  jelenti 
azt,  hogy  hátrány  nélküli.  E  miliőben  is  érdekes 
a  pointilista  Signac,  a  luminista  Desvalliéres,  Daguae- 
Riviére,  Koppé  György,  Válton,  Lamourdedieu  stb. 
A  magyarok  közül  Czóbel  Béla,  Körmendi  Béla 
és  Jenő,  Jakobovics  Artúr,  Berény  Róbert,  Szegfy 
Erzsi  férj.  Koppené,  Perlroth  Vilmos,  Székely  Andor, 
Tibor  Albert,  Ziffer  Sándor  szerepelnek  kisebb- 
nagyobb  stúdiumokkal.  A  kiállítás  április  végéig 
maradt  nyitva. 

Külön  törvények  védik  az  írók  szerzői  tulajdon¬ 
jogát.  Párisban  kiterjedt  és  tevékeny  működést  fejt 
ki  a  „Színpadi  szerzők  egyesülete",  mely  felöleli 
az  írók,  költők  és  zeneszerzők  érdekeit,  —  egyedül 
a  festők,  szobrászok  vannak  kiszolgáltatva  a  fejlődő, 
mindent  kihasználó  kor  szeszélyeinek. 

Húsz  évvel  Millet  halála  után  mesés  áron  kel¬ 
nek  el  művei,  míg  a  művész  életében  könnyek  és 
panasz  között  élt  és  küzködött.  A  nyomorúságban 
meghalt  Rembrandtól  a  barbizonistákig  s  napjaink¬ 
ban  igen  sokszor  ismétlődnek  a  szervezetlenségből 
támadt  kisebb-nagyobb  tragédiák. 

Maga  a  művészi  egyéniség  általában  kevésbbé 
gyakorlatias,  gyakran  képtelen  a  legcsekélyebb  anyagi 
rendezkedésre.  Gyakran  megesik,  hogy  a  művész  a 
műkereskedői  üzérkedés  alatt  el  is  vérzik,  ha  nem 
is  épen  fizikai  értelemben,  de  mindenkor  a  művész¬ 
társadalom  és  a  művészet  rovására. 

Van.  Párisban  a  műbarátok  egy  tevékeny  köre, 
az  „Amis  du  Luxembourg";  ez  nemrégiben  fel¬ 
kereste  Briand  kultuszminisztert  e  tárgyban.  At  is 
nyújtottak  egy  memorandumot,  több  tervezet  kap¬ 
csán.  A  legfontosabb  mindenekfölött  az,  hogy  Briand 
a  leghatározottabban  kijelentette  az  egészségtelen 
viszonyok  szanálásának  szükségességét  és  kötelező 
Ígéretet  tett  az  ide  vonatkozó  törvényjavaslat  mi¬ 
előbbi  benyújtására. 

A  megindult  eszmeáramlatban  több  szisztémát 
említettek  a  műtermékek  eladásánál.  így  a  „művész¬ 
bélyeget"  és  a  „hitelességi  hivatalt"  a  mű  auten- 
ticitásának  meghatározására;  előírásos  szabályokat 
a  vásárló  és  eladó  között  stb. 

E  javaslatokat  részletkérdéseknek,  de  mindenek¬ 
fölött  kevésbbé  célszerűnek  tekintik  művészkörök¬ 
ben,  mert  tengernyi  komplikációt  okoznak  és  a 
művásárlást  sok  tekintetben  akadályoznák,  anélkül, 
hogy  a  művésznek  különös  előnye  származnék  belőle. 
Holott  éppen  arról  van  szó,  hogy  az  eladás  meg¬ 
könnyítése  mellett  a  művész  és  közönség  közötti 
kapocs  szorosabb  legyen. 

A  bizottság  túl  is  tette  magát  e  kérdéseken, 
rövid  vita  után.  S  amennyiben  eddig  megállapítható 
a  benyújtandó  törvényjavaslat  tartalma,  általános¬ 
ságban  már  most  ismertethetem. 

Az  eladások  az  állam  fennhatósága  mellett  tör¬ 
ténnek. 

Az  eladásoknál  az  állam  részéről  megbízott 
ellenőrző-szakértők  szerepelnek. 

Minden  eladás  lehetőleg  nyilvános,  az  árak 
meghatározása  az  eredeti  érték  alapján  történik. 
Az  állam  3  —  4°/0-ot  von  le  a  műtárgyak  eladásánál 
s  ez  összeget  a  művésznek  vagy  ötven  évig  utód¬ 
jainak  számítolja  le. 

Az  ellenőr-szakértők  működésükért  1 0°/0-ot  kap¬ 
nak  az  eladási  árból. 

A  törvényjavaslat  sürgős  jellegénél  fogva  remél¬ 
hető,  hogy  az  már  a  jövő  évben  életbe  fog  lépni. 
* 

.  .  .  Megint  baj  van  a  régi  Szalonban.  Az  öreg 
intézmények  nyakára  nőnek  az  új  tagoknak,  kiknek 
tagbefizetéseit  elfogadják  ugyan,  de  egyébként  a 
szenvedő  alany  szerepét  viselik.  Elég  a  krízist  csak 
annyival  is  illusztrálnom,  hogy  háromszáznegyven 
hors-concours-tag  minden  kiállításon  részt  vehet 
két  művel  s  ők  élnek  is  e  jogukkal :  Roll  is,  az 
öreg  Fia  mén  g  is,  ki  évtizedek  óta  nem  küld  se 
több,  se  kevesebb  képet  kettőnél.  Úgyszólván  vala¬ 
mennyien  hasonlóképen  cselekszenek,  tekintet  nél¬ 
kül  a  nagyságra,  mely  pl.  Detaille-nél,  ritkán  keve¬ 
sebb  öt  méternél.  Pillanatnyi  számítással  háromszáz¬ 
negyven  hors-concours  hatszáznyolcvan  különböző 
nagyságú  képet  jelent  s  egyéb  előnyöket,  minő  a 
jó  világítási!  helyek  stb. ;  a  többi  háromezer  kiállító, 
pedig  hiába  erőlködik,  ha  rossz  helyet  nem  akar, 
elmaradhat  a  tárlatról.  Mindenképpen  mellőztetve 
és  háttérbe  szorítva  háromezer  kiállító  művész,  egy 
nagy  kvantitást  a  régi  stílű  jury-tagok  előny-igér- 
getései  tartanak  lekötve,  tekintettel  a  koronkint 
megejtett  választásokra. 

Bizonyos,  hogy  a  nevet,  tekintélyt  szerzett  öreg- 
művészektől  a  közönség  nem  kíván  többet  egy 
képnél  egy-egy  kiállításon ;  de  ők  mégis  ki  akarják 
venni  az  alapszabályokban  biztosított  jogaikat! 

A  háttérbe  szorított  művészek  a  nyár  folyamán 
is  folyton  gyűléseztek,  tanácskoztak,  hogy  radiká¬ 
lisan  szakítsanak  e  rendszerrel,  mely  anyagi  és 
erkölcsi  érvényesülésüknek  útját  állja. 

Határozataikat,  igényeiket  olyképpen  csoportosít¬ 
ják,  mely  megváltoztatja  a  régi  Szalon  egész  alapját. 

így  első  sorban  megsemmisíteni  óhajtják  a  jury- 
választásokat.  Ehelyett  javasolják,  hogy  a  hors- 
concours  és  aranyérmesek  közül  sorshúzás  útján 
történjék  a  jelölés. 

Függetlenek  óhajtanak  lenni  a  jury  ítélkezési 
jogától. 

Az  első  jury-bizottság  mellé  az  egyik  csoport 
egy  másik  juryt  óhajt  húsz  tagból,  sorshúzás 
útján,  mely  az  ellenőr  szerepét  vállalja  magára; 
revízió  alá  veszi  a  visszautasított  képeket,  segéd¬ 
kezet  nyújt  a  díjak  kiosztásában.  E  húsz  tag  között 
tíz  állandó  és  tíz  sorshúzás  útján  választandó. 

A  többség  már  a  legközelebbi  kiállítás  előtt 
óhajtja  érvényesíteni  e  követeléseit  s  amennyiben 
az  öregek  közül  csak  egy-kettő  akad,  ki  hajlandó¬ 
nak  mutatkozik  az  engedékenységre,  igen  sokan 
biztos  szakadást  jövendölnek.  Lendvai  KAeoly 

[pERENCZY  ISTVÁN  ÉS  AZ  AKADÉMIA.  Meller 
W  Simon  a  Ferenczy  Istvánról  írt  müvében  (Fe- 
renczy  István  élete  és  művei.  Budapest,  1905) 
megemlíti  (a  216.  lapon),  hogy  Ferenczy  való¬ 
színűleg  Döbrenteinek  köszönheti  1832-ben  aka¬ 
démiai  levelező  taggá  való  megválasztatását.  Ezentúl 
nem  említ  semmit  s  nem  ismerteti  Ferenczynek 
akadémiai  munkásságát. 

Ferenczy  István  tényleg  1832-ben,  a  novemberi 
nagygyűlésen  lett  az  Akadémia  levelező  tagja  s  a 
jegyzőkönyv  55.  pontjának  tanúsága  szerint  27 
szavazat  közül  1 6-al  választatott  meg. 

Ferenczy  részt  vett  az  Akadémia  munkájában  is. 

Akkoriban  az  Akadémia  tagjai  munkásságának 
nagyrésze  abban  állott,  hogy  benyújtott  értekezé¬ 
seket  kellett  megbirálniok,  vájjon  érdemesek-e  a 
kinyomtatásra.  Az  Akadémia  a  művészeti  irányú 
ily  benyújtott  értekezéseket  rendszerint  Ferenczynek 
adta  ki  véleményezésre.  így  már  1834-ben  véle¬ 
ményt  kellett  adnia  Györy  Sándor  Architecturai 
Szépségről  c.  művéről. 

Ferenczy  erről  a  következőt  jelentette  (1834.  év 
48.  sz.) : 

Ezennel  a  Györy  Sándor  Úr  által  írt  munkát 
az  Architecturai  Szépségről,  alólírt  el  olvasván,  mint 
igen  tökéletes  és  eléggé  kimerített  munkát,  a  Magyar 
Tudós  Társaság  részéről  a  ki  nyomtatásra  ajánlom. 

Budán,  Junius  8-dikán  1834. 

Ferenczy  István 
a  Művész  inpia. 

Ferenczy  ezt  a  véleményét  az  Akadémia  június 
23-iki  ülésén  olvasta  fel  s  (221.  pont  szerint)  az 
Akadémia  elfogadta  véleményét  és  elrendelte,  hogy 
Györy  értekezése  vétessék  fel  a  Tudománytárba. 

1836-ban  Novák  Dánielnek  A  világ-  és  árnyék¬ 
tanulmány  elveiről  c.  művéről  kellett  véleményt 
adnia  (1836.  év  95.  sz.).  Ferenczynek  ez  a  jelen¬ 
tése  is  fennmaradt  s  így  hangzik : 

A  Világ  s  Árnyéktanítmány  elveiről.  Irta  Novák 
Dániel,  cs.  k.  akadémiai  Művész  és  Architectus. 
10  Réz  Táblával.  Ha  a’  festés  és  rajzolás  csupán 
a’  világosság  és  árnyék  adásból  állana  is,  csak 
Fisikai  tekintetbe  eggyezhetne  meg  az  alólírt  a  Szer¬ 
zővel,  ezen  tárgyról  irt  értekezésében  :  midőn  t.  i. 
a  szerző  állíttya,  hogy  a  világosság,  a’  meg  vilá¬ 
gosított  testen  ott  vagyon  a’  hol  az  egyenest  reá 
esik.  (Tab.  II.  Fig.  I.  és  több  következőkön.)  Más¬ 
képpen  vagyon  művészi  tekintetbe,  mert  annak  ott 
van  a’  világossága,  a'  hol  a’  világító  Test  vagy 
nap,  az  ő  szemével,  a’  megvilágosított  Testen  szeg¬ 
letet  formál,  és  mihelyt  a1  Rajzoló  maga  helyét 
változtattya,  változik  a’  testen  lévő  világosság  is, 
a’  nélkül,  hogy  a’  világositó,  vagy  világosított  test, 
helyéről  változott  volna,  p.  o.  ha  a  nap  hanyat- 
lakor,  valamely  nagy  Folyónak  vagy  Tenger  par- 
tyán  áll  valaki,  a  víz  az  ő  szeműbe  igen  fénylik, 

igen  tükrözik,  és  ha  festené  igen  világos  színekkel 
kellene  kirakni,  ele  ha  ő  csak  száz  ölnyire  fellyebb 
vagy  alább  megy  a  parton,  a’  víz  a’  maga  helyén 
maradt,  a’  nap  is  a’  maga  helyén,  de  megsetéte- 
dett  a’  víz  ott,  és  új  világosságok  támadtak  az 
ember  szeme  előtt  ;  másodszor  a’  surló  világossá¬ 
gok  a’  festésbe  világosabbak,  mint  a’  tökélletescn 
reá  esettek  p.  o.  ha  valaki  posztót  vesz  nem  reá 
ejti,  hanem  suroltattya  rajta  a’  világosságot.  Ezen 
argumentum  áll  minden  e’  világba  lévő  tárgyakra, 
épületek,  hegyek,  élőfák,  s  mezőségekre,  ’sat.  vannak 
ő  nekik  külön  külön  az  ő  égő  pontyok,  a’  mely 
mint  egy  csillag  úgy  jelenik  meg  rajtok,  és  egy 
kép  festetbc  mindnyájának  megent  egy  egész,  mellyct, 
több  meg  több  concentrált  szegletek  formálnak,  és 
a’  honnan  a’  nagy  Nevtonként  azon  különböző 
színek  is  támadnak.  Azon  articulus  pedig  a’  hol 
a’  szerző  azt  állíttya,  hogy  a’  világosság  a’  meszszi- 
ségbe  veszt,  az  alól  írt  az  ellenkezőről  van  meg- 
győzetve,  mind  addig  míg  csak  láthattya ;  a’  mit 
nem  lát  azt  úgy  sem  kell  festeni,  sőt  a’  setét  testek 
is  meg  világosodnak  a’  meszsziségbe,  p.  o.  a  táj 
festésbe  egy  fenyő  fa  erdő  közelről  igen  setétzöld, 
meszszünnen  kék,  igen  mcszszire  világos,  bizonyos 
világosításba  fejér  ködös  kék. 

A  rajzok  közül  Tab.  X.  a’  hol  a’  szerző  láttatik 
egy  nagy  próbáját  adni,  a’  világosság,  Árnyék,  és 
Perspectiv  Tudomány,  bájoló  erejének,  nagy  meg 
clégedésscl  így  fejezvén  ki  magát,  a’  melly  tár¬ 
gyakon  a’  szem  édes  gyönyörrel  mulat :  — -  - — 
ha  azon  tornátz  oldalfalait,  a’  fő  nyílástól  kezdve, 
a’  hol  a’  világosság  béjön,  a  helyt  hogy  setéire, 
inkább  világosra  festette  volna,  mert  a’  hol  vilá¬ 
gosság  bé’jön,  ott  setét  nem  lehet  és  az  ebből 
következett  árnyékokat  vetett  árnyékokat  az  oszlopok 
háta  megett  oda  tette  volna,  azon  teret  a’  melly 
azon  távol  levő  épület  és  a’  között  van,  a  távol¬ 
ságba  világosabnak  a’  közel  setétebnek  festette 
volna,  az  épületet  ’s  fákat  világosabbnak,  s  keve¬ 
sebb  árnyékkal,  a’  hegyek  tetejét  világosnak  a’ 
tövét  setéinek,  így  bizonnyal  czélját  jobban  cl  érte 
volna  :  mint  ebben  minden  Táj  Festések,  Teatrom 
Decoratiok,  csak  középszerű  Művészektől  is,  ál- 
tajján  meg  eggyeznek. 

Következésképpen,  minthogy  ezen  munka,  sem 
Teóriájába,  sem  Praxisába,  a’  Természettel  sem  a’ 
Művészséggel  meg  nem  eggyez,  az  alól  írt  véle¬ 
ménye  oda  megy  ki  hogy  ezen  munka  ki  nyom¬ 
tatása  még  több  időkre  el  halasztasson.  F.  a’  M. 

Ezt  a  jelentést  Ferenczy  az  április  18-iki  ülésen 
olvasta  fel.  Mivel  a  másik  véleményező,  Bitnicz 
Lajos  sem  mondott  e  műről  jobb  véleményt,  az  Aka¬ 
démia  visszaküldte  a  művet  szerzőjének. 

1836-ban  Ferenczy  Karácsonyi  Lázár  A  Lemáso¬ 
lás  egy  Lég  újabb  módjáról  c.  értekezését  is  meg¬ 
bírálta  (1836.  év  129.  sz.).  Ez  a  véleménye  így 
hangzik  : 

Vélemény  Karátsonyi  Lázár  Urnák  a’  Lemáso¬ 
lásnak  egy  Lég  ujjabb  módjáról  írt  értekezésére. 

Az  alolirt  ezen  munkát  a  Tudós  Társaság  előtt 
ajánja  az  Akadémia  Folyó  iratába  való  kinyomta¬ 
tásra  azzal  a  megjegyzéssel,  hogy  ha  a  Szerző  Úr 
nagyobb  tisztaságba  nem  sajnálná  hozni  a  rajzokat 
t.  i.  betűket  vagy  számokat  jobb  sorba  rakná,  mint 
az  itt  való  példa  körülbelül  mutattya  (következik 
két  kis  szerkezeti  rajz) 

a  Magyar  Tudós  Társaság 

kész  szolgája 

Ferenczy  Művész 
Levelező  Tag  mpia. 

A  május  16-iki  ülés  (167.  p.)  azon  feltétel 
alatt,  hogy  a  szerző  az  értekezéshez  mellékelt  raj¬ 
zokat  jobb  rendbe  hozza,  tényleg  elfogadta  az  érte¬ 
kezést  a  Tudomány  tár  számára. 

Ferenczy  1836-ban  Novák  Dánielnek  még  egy 
művéről,  A  perspectiv-tanítmány  alapelveiről  is 
adott  véleményt  (1836 — 44.  sz.). 

Ez  a  véleménye  a  következőképen  szól  : 

Véleménye  az  alólirttnak,  Novák  Dániel  Urnák 
ilj  czimű  munkájáról :  ,,A’  perspectiv-tanítmány 

alapelveiről  “ . 

A’  Tudós  Társaság,  alaprajza  és  rendszabásai 
szerint,  mindenek  felett  eredeti  munkáknak  kinyo- 
matását  válalja  magára,  nem  felejtkezvén  cl  a’ 
remek  tollú  és  nagy  hasznú  írók’  munkáinak  for¬ 
díttatásáról  sem.  ilj  czélból  időről-időre  kiszokta 
jegyezni  ’s  hirdetni  a’  fordításra  különösen  érdemes 
írókat.  A’  jelen  munka  nem  eredeti,  noha  a’  Tab.  I. 
alá,  ez  vagyon  írva  :  Novák  dél.  ct  sculp  ;  hanem 
az  alólírtt  nem  tudja  öszveeggyeztetni,  hogy  mikor 
rajzoltattak  és  metszettek  a’  szerző  úr  által  azon 
lapok.  És  így  a’  munka  már  magában  megszűnik 
ajánlható  lenni.  De  már  akár  mint  legyen  is,  akár 
kívánta  a’  Tudós  Társaság  ezen  munkának  fordí¬ 
tását,  akár  nem,  akár  pedig  a  Szerző  Úr  kívánt 
eggy  újj  munkával  a’  perspectiv-tanítmány  alap¬ 
elveiről  fellépni :  Óhajtandó  lett  volna,  hogy  ezen 
már  igen  tökéletesen  kimerített  tudományt,  nagyobb 
eggyszerűséggel  és  világossággal  és  kevesebb  hibák¬ 
kal  adta  volna  elő,  és  mindjárt  az  elején,  eggy 
rövid  bevezető  esmértetést  adott  volna  arról,  hogy 
mit  és  mennyit  szükséges  a  Geometriából  tudni 
annak,  ki  a’  perspectivát  megakarja  tanúlni  ;  p.  o. 
mi  legyen  a  linea  ?  hogy  csak  két  linea  van  (úgy¬ 
mint  egyenes  és  görbe)  hogy  vannak  két  vagy 
több  eggymással  futó  lineálc,  két  vagy  több  össze¬ 
futó  lineák,  két  vagy  több  széljelfutó  lineálc,  mik 
legyenek  ezen  nevezetek  :  gömböljeg,  kör,  3szeglet, 
4szeglet,  Őszeglet,  mi  az  általmérő,  illető,  bevágó, 
vízirányos  és  függő  linea  stb.  ekkor  aztán  meg¬ 
mutatni,  mikép  kelljen  eggy  négyszeg  mértföldet 
perspectivi  négyszögekre  felosztani  és  azt  kissebb 
s’  nagyobb  épületekkel  vagy  más  tárgyakkal,  a’ 
mellette  lévő  csalhatatlan  mérték  szerint  berakni  ; 
nem  pedig  a’  tanúlni  akarót  azon  X  rézlapok  chao- 
sába  vezetni  és  oktatási  czélt  nem  érni.  Még  eggy 
szót  a’  XI- ik  lapról.  Az  eggy  architecturai  kéz- 

rajzolat,  meljen  nagyon  hibásan  az  adatik  elő, 
hogy  a’  fő  ’s  középen  álló  épület  négyszegletes 
lévén,  annak,  eggy  állópontból,  a’  természetnek 
ellenére,  egyszersmind  három  óldalát  látni,  a’  mi 
teljességgel  lehetetlen  ;  tovább,  az  épület  synmetria- 
ban  akarván  lenni,  még  is  a’  bal  szárnya,  a’  raj¬ 
zolat  szerint  két  ólján  széles,  és  legalább  két  öllel 
magasabb,  mint  a’  jobb  szárnya ;  a’  felmenő  lép¬ 
csőnek  első  darabja,  csak  az  egyik  részen  fekszik 
a’  földön,  a’  másik  rész  pedig  eggy  lábbal  feljebb 
esik  a’  vízmértéknél,  és  a’  többi  darabok  mind 
utánna ;  az  oszloptornácznak  földszinét  nem  lát¬ 
hatni,  midőn  látni  kellene  a’  felvett  szempont  szerint, 
és  az  épületnek  egész  homloka  nem  egyenesen 
szalad.  Jobbra  azon  magában  álló  két  emeletes 
épületnek  magasabb  azon  része,  melj  a’  szemponttól 
messzebb  van,  holott  minél  közelebb  van  a’  szem¬ 
hez  valamelj  része  az  épületnek,  annál  magasabb¬ 
nak  tetszik  az,  a’  perspectiv’  elvei  szerint.  Meljekre 
nézve,  az  alólírottnak  véleménye  oda  megyen  ki, 
hogy  ezen  munka,  mint  nem  hogy  czélra  vezető, 
de  még  sok  hibás  téveljgésscl  is  teljes,  a’  Tudós  Tár¬ 
saság1  neve  alatt  való  kinyomtatásra  nem  ajánlható. 

Budán,  Februári s  18.  1836. 

Ferenczy  István 
a’  Művész  mpia. 

Nemcsak  Ferenczynek  véleménye  volt  kedvezőt¬ 
len,  hanem  a  másik  véleményezőé,  Nyiry  Istváné 
is  s  így  a  november  28-iki  ülésen  (297  sz.)  azt 
határozta  cl  az  Akadémia,  hogy  a  mű  a  szerzőnek 
küldessék  vissza. 

Valószínű,  hogy  Novák  Dániel  ezért  lett  ellen¬ 
sége  Ferenczy  Istvánnak,  mi  leginkább  a  művész¬ 
nek  a  Mátyás-szobor  tervezete  alkalmával  ellene 
indult  támadásoknál  tűnt  ki  legjobban. 

Ferenczynek  még  egy  jelentése  maradt  reánk 
1839-ből  (39.  sz.)  Majer  Istvánnak  A  Rézmetszés¬ 
nek  Műtanáról. 

Ez  így  hangzik : 

Bírálat  a’  Rézmettzésnek,  Műtana  (Technikája) 
iránt  mellyet  Tisztelendő  Majer  István  Úr  Eszter¬ 
gami  áldozó  Pap  és  Rézmettsző  írt  — 

Ezen  munkáról  az  alól  írtnak  véleménye  oda 
megy  ki,  hogy  a’  Theoretikai  oktatás  mód  a’  Réz 
mettzésnél,  éppen  ollyan ;  mintha  valaki  azt  gon¬ 
dolná,  hogy  könyvből,  úszni  vagy  lovagolni  tanűl- 
hat :  —  Csak  az  első  elveit  is,  ezen  Tudománynak 
meg  —  fogására,  ha  csak  egy  nehány  nap  —  is  : 
de  Praxis,  és  ügyes  Mester  kívántatik  ;  mellyet 
egész  Esztendőkigi  olvasás,  ’s  próbálgatás  ki  nem 
pótolhat,  kivált  ha  még  itt,  ott,  kifejezési,  vagy 
magyarosítási,  hibák  is  volnának  a’  munkába,  — 
mint  p.  o. 

pag.  5.  Homok-kő  (Sandstein)  magyarűl  s  néme¬ 
tül  rossz  e  helyt  hogy  köszörűkö,  mert 
nem  minden  homokkő,  jó  köszörülni, 
pag.  2 1 .  Carnatio  —  akar  lenni  (Carnaggione)  a 
magyar  fordítás  Testesület  nem  jó. 


pag.  24.  Kerektű  (Rohleisen)  a  Tű  gondolatom  szerint 
mindenkor  hegyes,  és  nem  lehet,  egy  tompa, 
sarkantyú  taré  formán  gördülő  kerek  vasat, 
vagy  hengert  annak  nevezni, 
pag.  26.  Porszemet  kap  (Korn)  nem  jó. 

—  —  Hang,  a  festés  vagy  rajzolatba  (Tón)  nem  jó. 

Bár  a’  Magyar  Tudós  Társaság  eggyik 
fő  Elvének  választotta,  a1  Művészetek  ápo¬ 
lását,  ’s  annak  lehető  terjesztését ;  de  még 
is  kéntelen  ezen  jó  igyekezetre  ennyit  vála¬ 
szolni  —  hogy  ezen  munka  nem  hogy 
czélra  vezető  volna,  de  az  azt  tanűlni 
akarót  igen  tekervényes  utakon  vezetné 
oda :  hová  a1  Praxis  által  igen  könnyen 
el  lehetne  jutni,  annak  a’  ki  azt  tanűlni 
akarná,  s  azért  kéntelen  az  igyekezetett 
hálálva  viszsza  utasítani. 

Ferenczy  István 
a1  M.  T.  Társaság 
Levelező  Tagja. 

Ez  a  vélemény  a  február  24-iki  ülésen  (24.  p.) 
került  szóba  s  ennek  alapján  az  Akadémia  elha¬ 
tározta,  hogy  az  értekezést  nem  fogadja  cl  a  Tudo¬ 
mánytár  számára. 

A  fentiekből  látható,  hogy  Ferenczy  mint  bíráló  az 
Akadémia  munkásságában  elég  tevékeny  részt  vett. 

Ferenczy  István  akadémiai  működéséhez  kell 
sorolni  egy  művének,  gr.  Teleki  József,  az  Aka¬ 
démia  első  elnöke,  mellszobrának  elkészítését  is. 

E  mellszobor  készülésének  története  van. 

1842-ben  Teleki  Józsefnek,  Erdély  kormányzó¬ 
jává  neveztetvén  ki,  Erdélyben  kellett  laknia  s  így 
az  akadémiai  alapszabályok  szerint  le  kellett  volna 
mondania  az  Akadémia  elnökségéről.1 

Teleki  általában  nagy  tiszteletben  állott  az  aka¬ 
démiai  tagok  előtt,  s  mivel  néhány  évvel  előbb 
könyvtárát  odaajándékozván  az  Akadémiának,  meg¬ 
alapította  ennek  könyvtárát,  eshetőleges  eltávozása 
alkalmából  több  akadémiai  tag  tisztelete  jeléül  a 
felállítandó  könyvtár  számára  meg  akarta  szerezni 
mellszobrát. 

A  mozgalmat  Döbrentei  Gábor  indította  meg  s 
tervének  kivitelére  felkérte  az  Akadémia  titoknokát, 
Schedel  Ferencet.  Schedel  az  1842  január  24-iki 
ülésen  amikor  Teleki  nem  volt  jelen,  tényleg  elő¬ 
adta  az  Akadémiában  a  Döbrentei  megindította  moz¬ 
galmat  s  azt  is,  hogy  Monti  Rafael  milánói  szob- 
rászszal  Döbrentei  már  szerződött  is  (sőt  felpénzt 
is  adott)  a  készítendő  szobor  ügyében.'2 

A  gyűlés,  melyen  Schedius  Lajos  elnöklete  alatt 
jelen  voltak  Bajza  József,  Balogh  Pál,  Bugát  Pál, 
Fogarasi  János,  Frivaldszky  Imre,  Gebhardt  Ferenc, 
Győry  Sándor,  Jerney  János,  Kállay  Ferenc,  Kiss 
Károly,  Luczenbacher  János,  Sztrokay  Antal,  Vörös¬ 
marty  Mihály  r.  tagok,  Lukács  Móric,  Nagy  Ignác, 

1  Tényleg  nem  mondott  le. 

3  800  forintba  került  volna. 

Sjréchy  Ágoston,  Taubner  Károly,  Vajda  Péter 
levelező  tagok,  Schedel  Ferenc  titoknok  és  Szalay 
László  jegyző,  az  indítványt  örömmel  magáévá 
tette,  de  „hazai  anyag  és  művész  létében"  Döbrentci 
indítványát  kissé  módosítva  fogadta  el.  A  titok- 
nokot  felhatalmazta,  bocsásson  ki  aláírási  íveket 
a  szükséges  pénz  beszerzésére.  Az  ügy  véghez¬ 
vitelére  bizottságot  küldött  ki  :  Schedius  Lajos  el¬ 
nöklete  alatt,  Döbrentei  Gábor,  Kiss  Károly,  Jerney 
János  és  Schedel  Ferenc  tagokat,  kiknek  egyúttal 
Teleki  beleegyezését  kellett  kikérniök.  Ugyancsak 
kötelességükké  tétetett,  hogy  Ferenczy  István  leve¬ 
lező  taggal  a  szobor  iránt  értekezzenek,  „kikötvén, 
hogy  magyar  köntösben  s  legkésőbb  nagygyűlésig 
elkészüljön",  továbbá  az  is,  hogy  Döbrenteit  nyer¬ 
jék  meg  az  ügynek,  „aláírásával  magát  ez  ügyhöz 
kapcsolván  s  elsőséget  adván  a’  hazai  művész¬ 
nek,  ki  büsztölésben  a’  társaság  bizodalmát  méltán 
bírja". 

Schedel  és  a  bizottság  hozzá  is  látott  köteles¬ 
sége  teljesítéséhez.  Schedel  megegyezett  Ferenczyvel 
és  csakhamar  jelenthette,  hogy  Ferenczy  az  Aka¬ 
démia  feltételei  szerint  400  forintért  hajlandó  a 
szobrot  elkészíteni.  Ezt  a  feltételt  az  ülés  elfogadta 
s  felhatalmazta  a  bizottságot,  amelybe  utólag  Pulszky 
Ferenc  is  kiküldetett,  hogy  a  művészszel  kösse 
meg  a  szerződést. 

A  bizottság  teljesítette  a  megbízást  s  már  február¬ 
ban  jelentette  a  jegyző,  Jerney  János,  az  eredményt 
és  bemutatta  a  művészszel  kötött  szerződést,  mely¬ 
nek  másolata  fennmaradt  s  így  hangzik  : 

Alulírt  m.  tud.  társasági  felhatalmazott  bizottság 
egyfelől,  másfelül  Ferenczy  István  szobrász  a  követ¬ 
kezőkben  egyeztünk  meg  : 


TELEKI  JÓZSEF  GRÓF  SZOBRA 
FERENCZY  ISTVÁN  MŰVE 

1.  Ferenczy  István  kötelezi  magát  nmlt.  Gr.  Teleki 
József  Úr  O  Excja  életnagyságú  mellszobrát,  honi 
fejér  márványból,  magyar  köntösben,  reávetett  lepel¬ 
lel,  ha  tetemes  akadály  közbe  nem  jő,  június 
hónapban  elkészíteni,  négy  száz  pengő  forintért. 

2.  Az  alulírt  bizottság  viszont  kötelezi  magát  a 
fen  kitett  munkáért  Ferenczy  István  szobrásznak  a 
kikötött  négy  száz  pengő  forintot  három  versben, 
és  pedig  harmadát  most,  második  harmadát  midőn 
a  mű  márványban  félig  kész  leszen,  az  utolsó 
harmadot  pedig,  midőn  az  készen  átadatik,  hiány 
nélkül  kifizetni. 

így  szerződtünk  Pesten,  február  18.  1842. 

De  Jerney  azt  is  jelentette,  hogy  Döbrentei  semmi¬ 
kép  sem  hajlandó  a  bizottságban  résztvenni,  amit 
az  Akadémia  tudomásul  is  vett.  Döbrentei  ugyanis 
sértve  érezte  magát,  hogy  Montival  való  szerző¬ 
dését  nem  vették  tekintetbe  s  ezért  duzzogva  félre¬ 
vonult. 

Ferenczy  elkészítette  a  szobrot,  de  az  Akadémia 
könyvtára  a  kitűzött  időre  nem  nyílt  meg.  Ez  csak 
1 844  december  23-án  nyílt  meg,  a  nagygyűlés 
hatodik  ülése  előtt.  Széchenyi  István  vezetése  mel¬ 
lett  resztvettek  az  ünnepélyen  az  Akadémia  ösz- 
szes  tiszteleti,  rendes  és  levelező  tagjai.  Schedel 
előadta  a  könyvtár  történetét  s  Bajza  József  a 
Telekiek  hatását  a  magyar  irodalomra.  Azután  a 
tagok  megtekintették  a  könyvtár  tudományos  kin¬ 
cseit  s  az  elnöknek,  gróf  Teleki  Józsefnek  „ugyan¬ 
ott  felállított  a’  társasági  tagok  költségén,  melly 
tiszteletűk  ’s  hálájok  jeléül  szabad  ajánlás  útján 
került  egybe,  Ferenczy  honi  szobrászunk  által  készí¬ 
tett  márvány  mellszobrát"  is. 

A  szobrot  tehát  kétségtelenül  Ferenczy  készítette. 
Megjegyzendő,  hogy  a  szobron  nem  található  fel 
Ferenczy  neve.  A  szobor  most  az  akadémia  olvasó¬ 
termében  látható  s  olyan,  aminőnek  a  bizottság 
kívánta.  (Az  egész  kérdés  részletes  történetét  az 
Akadémiai  Értesítő  1907.  évi  4.  füzetében  meg¬ 
jelent  „Gróf  Teleki  József  mellszobra  az  Akadé¬ 
miában"  című  értékezésemben  tárgyalom). 

Végül  még  egy  irat  vonatkozik  Ferenczyre  s  ez 
Fáy  Andrásnak  következő  levele  (1860 — 208.  sz.) : 

Tekintetes  Toldy  Ferencz  t.  akadémiai  Titok¬ 
nok  úrnak,  stb.,  barátságos  tisztelettel 

Pesten 

Igen  tisztelt  Tekintetes  Úr ! 

Én  a’  t.  Akadémia  megbízása  következtében,  meg¬ 
írtam  a’  Ferenczy  István  felett  tartandó  Emlék¬ 
beszédet,  ’s  annak  az  ülésben  leendő  felolvasására 
Székács  barátunkat  kértem  meg,  ki  a’  fáradságot 
szívesen  elvállalta.  Kinyomatás  végett,  a’  Budapesti 
Szemlébe  adom,  ’s  annak  elfogadására,  t.  Csengery 
úr  szívesen  késznek  nyilatkozott. 

Arra  vagyok  bátor  alássan  megkérni  a’  Tettes 
urat,  méltóztatnék,  ha  lehet,  úgy  rendelkezni,  hogy 
ezen  Emlékbeszédem,  a’  jövő  April  2-diki  ülésében 
felolvastathatnék.  — 

Ki  is  ez  iránt  egy  sor  tudósítását  kikérvén,  becses 
barátságába  ajánlott,  szíves  tisztelettel  maradtam 
Pesten,  24  Márt.,  1860 
A’  'Tekintetes  Úrnak 

alázatos  szolgája 
Fáy  András. 

így  tehát  az  az  cmlékbeszéd,  mely  a  Budapesti 
Szemle  1 860.  évfolyamának  9.  füzetében  jelent  meg, 
az  Akadémia  számára  készült  emlékbeszéd  volt. 

— 220.  Dr.  Viszota  Gyula 

ZUDAR  IMRE.  A  kolozsmonostori  konvent  levél¬ 
tárában  egy  1388-ban  kelt  oklevelet  őriznek. 
Az  oklevelet  Gergely  érsek  és  tizenhat  püspök¬ 
társa  adta  ki  s  úgynevezett  búcsúlevél  a  kolozsvári 
Szent  Mihály  templom  és  Szent  Jakab  kápolnája 
javára.  A  búcsúlevelek  sok  esetben  az  egyházak 
építésével  vagy  restaurációjával  kapcsolatosak  s  így 
okvetlenül  ez  okból  is  érdekelheti  műtörténetíróinkat. 
Kezdő  U  betűjében  Krisztus  és  a  sárkánnyal  küzdő 
Szent  Mihály  festett  képe  látható.  Az  oklevél  sorai 
felett  e  név:  Zudarlmre,  akiben  az  oklevél  seriptorát 
s  illetve  a  miniatura  festőjét  sejtjük.  Talán  a  Czudar- 
családnak  volt  egyik  papi  tagja  s  erdélyi  lakos 
lehetett.  — 221. 

Kemény  Lajos 

PILLENBERGER  JÁNOS.  A  Spillenberger  festők¬ 
ről  közölt  209.  és  2f0.  adathoz  Kemény  Lajos 
még  a  következőket  közli :  „A  Spillenbergcrek 
Kassán,  a  Szepességcn,  nevezetesen  Lőcsén  éltek. 
L öcsén  ma  is  ismeretes  Spillenberger  orvos  háza  ; 
a  18-ik  században  a  család  egyik  tagja  Eperjesen 
kereskedő.  Sátoraljaújhelyen  ma  is  élnek  a  család 
tagjai  s  a  rövidebb  Spillenberg  nevet  használják. 
Már  a  1  7-ik  században  magyar  nemességgel  élnek, 
amit  címerük  bizonyít.  Talán  Sátoraljaújhelyen  a 
család  kezei  között  lesznek  iratok,  amelyek  erről 
bővebb  felvilágosítást  nyújtanak.  Spillenberger  János¬ 
ról  a  bécsi  Central  comission  dér  Denkmáler 
kiadványaiban  is  van  szó ;  dr.  Ilg  ismertette 
néhány  festményét.  — 222. 

SCHUTZE  GYÖRGY.  János  Zsigmond  erdélyi 
fejedelem  Schutze  György  Gyulafejérvárt  lakó 
pomerán  festőnek  1569  december  20-án  kiváltság- 
levelet  állíttatott  ki.  Az  oklevél  bevezető  soraiban 
az  az  elv  van,  hogy  a  fejedelem  arra  igyekszik, 
miszerint  azokat,  kik  a  művészetek  valamelyik 
ágában  kiválóságukkal  mások  felé  emelkedtek,  párt¬ 
fogásába  vegye,  boldogulásukat  előmozdítsa  és  így 
a  többiek  fölé  helyezze.  így  jutalmazza  Schutze 
Györgynek  a  festőművészeiben  való  jártasságát, 
midőn  őt  kegyébe  és  fejedelmi  oltalmába  fogadja. 
Biztosítja  ezért,  hogy  ha  idegen  országi  ember 
próbálná  Schutzénak  azon  festményeit  lefesteni, 
vagy  utánozni,  melyeket  ő  saját  alkotóképességével 
hozott  létre,  az  János  Zsigmond  birodalmában 

rosszul  jár.  Ha  pedig  a  fejedelem  birodalmának 
lakói  közül  próbálnák  ugyanezt  tenni,  a  büntetést 
azok  sem  kerülik  el,  sőt  ezenfelül  a  képek  és 
festmények  kárpótlásdíjában  három  márka  tiszta 
ezüstöt  kötelesek  fizetni,  melynek  kétharmada  a 
kincstárt,  harmada  Schutze  Györgyöt  illeti. 

Az  érdekes  oklevél  másolata  Kolozsvárt,  az 
Erdélyi  Nemzeti  Múzeum  kézirattárában,  Kemény 
József  gróf  „Appendix  Diplomatarii  Transsylvanici" 
c.  gyűjteményének  11.  kötetében  van.  — 223. 

[Í^ETHLEN  GÁBOR  RENDELETÉI  KOLOZSVÁR 

FŐB1RÁIHOZ  A  KOLOZSVÁRI  KÉPÍRÓKRÓL. 
Kolozsvár  sz.  kir.  város  levéltárában  Bethlen 
Gábornak  három  olyan  rendeleté  van,  amelyekben 
a  kolozsvári  képírókat  magához  parancsolja.  Az 
első  Gelyén  Imre  főbírónak,  a  második  Radnothy 
Istvánnak,  a  harmadik  egyszerűen  a  kolozsvári 
főbírónak  szól.  Levéltári  számuk  Fasc.  III.  220., 
235.  és  281.  Szövegük  a  következő: 

I.  Gábriel  Bethlen  etc.  Prudens  et  circumspecte, 
hdelis  nobis  sincere  dilecte,  salutem  et  favorem 
nostrum !  Egynéhány  rendbeli  dolgokat  akarván  a 
képírók  eleiekben  adni,  hagyjuk  és  parancsoljuk 
is,  a  kolozsvári  képírót,  —  ha  szinte  fogadott 
mivé  volna  is,  mingyárást  küldgye  alá  Fejérvárra, 
minden  műszerivel.  Secus  non  facturus.  Dátum 
Albae  Júliáé,  die  27  Április  Anno  1619.  — 
G.  Bethlen  mp. 

II.  Gábriel  etc.  Prudens  etc.  Az  mely  német 
képíró  vagyon  az  hűségtek  városában,  hadgyuk 
és  parancsoljuk  is  serio  hűségteknek,  azt  min¬ 
gyárást  instrumentomival  egyetemben  leültön  küld¬ 
gye  Fejérvárra.  Nec  secus  facturus.  Dátum  in 
oppido  nostro  Zcrdaheli,  die  1  Septcmbris 
Anno  1624.  Gábriel  mp. 

III.  Gábriel  etc.  Prudens  etc.  Ennekelőttc  is 
kévántatván  az  ottvalo  képírónak  hozzánk  való 
jövetele,  de  az  mint  értettük,  nehéz  betegsége 
miatt  nem  érkezhetett.  ítéljük  azért,  azoltától  fogva 
megkönnyebbedvén,  egésségre  juthatott.  Hadgyuk 
azért  hűségednek  és  parancsoljuk  is,  hogy  kése¬ 
delem  nélkül  mind  inasával,  műszerivel,  író 
aranyával  mingyárást  küldgye  hozzánk  Fogarasban, 
az  holott  semmi  egyéb  dolga  nem  lészen,  hanem 
az  ifiú  grófnak,  váradi  főkapitánynak  csinálta¬ 
tunk,  aranyoztatunk  egy  zászlót,  és  munkájáról 
contentáltatván,  mindgyárást  vissza  bocsátjuk. 
Secus  non  facturus.  Dátum  in  civitate  nostra 
Coronensi,  die  4  Mártii  1627.  Gábriel  mp. 

Bethlen  Gábor  kezével:  Aranyat,  ezüstöt  is 
hozzon  magával. 

Czakó  Elemérnek  Barabás  Samu  közleménye 
alapján  a  Művészet  1  902.  évfolyamában  (359-6 1 . 1.) 
írott  cikkéből  a  képírók  szabályzata  alapján  tud¬ 
juk,  hogy  a  társaságban  egyszerre  legalább  négyen 
kellett  lenniök.  Miután  pedig  Bethlen  Gábor  ren¬ 
deletéi  mindig  csak  egyről-egyről  szólnak  s  meg 
nem  nevezik:  az  érdekelt  képírók  nevét  legfennebb 

a  városi  számadás-könyvek  azon  rovataiban  keres¬ 
hetjük,  hol  szekérbérüket  a  városi  fizetőmesterek 

elszámolták.  _ 224. 

Kelemen  Lajos 

EUGASS  e  még  kevéssé  ismert  festő  Prónayné 
képéről  találó  megjegyzéseket  olvasunk  Donát, 
a  festő,  egy  Kazinczyhoz  intézett  levelében,  mely¬ 
ből  ha  tehetségére  következtetünk,  úgy  ez  nem 
lehetett  valami  nagy.  Lehet  azonban,  hogy  az  alább 
közlendő  kritikai  megjegyzéseket  Donáttal  a  festő¬ 
társára  irigy  művész  mondatja  és  így  még  sem 
szabad  annak  oly  nagy  értékét  tulajdonítani.  Donát 
ugyanis  szintén  festette  Prónaynét,  ép  úgy  mint 
Neugass  és  a  két  kész  képet  összehasonlítva  írja 
Kazinczynak  1816-ban:  „Dieses  von  Neugass  lcann 
ich  ohne  Rührung  gar  nicht  ansehen,  denn  es 
ist  nicht  gezeichnet,  nicht  kolorirt,  weder  Licht 
und  Schatten  gehörig  vertheilt,  noch  weniger,  dass 
mán  darin  einige  Aehnlichkeit  finden  könnte  und 
doch  erhált  es  Beyfall".  A  képe  nem  tetszése  felett 
elkeseredett  Donát  még  hozzáteszi  :  „eheu  jani 
satis  est!“ 

Neugassnak  ismerjük  különben  még  egy  képét, 
ez  szintén  női  arckép  és  Szirmay  Mihálynét  ábrá¬ 
zolja,  még  pedig,  mint  Kazinczy  írja  Szabó  Jánosnak 
1815.  XI/ 9.  „igen  szerencsésen “ .  — 225. 

jg>  ALKAY  PÁL,  a  festő,  bécsi  tartózkodása  alatt 
'—é  Baróczy  Sándornál  is  bejáratos  volt.  Ki  aján¬ 
lotta  a  testőr-írónak,  az  bizonytalan,  csupán  azt 
tudjuk  Kazinczynak  Döbrenteihez  írt  1816.  X.  2. 
leveléből,  hogy  bár  Balkay  nem  volt  sem  alchy- 
mista,  sem  író,  mint  Baróczy  Sándor,  de  mert 
olajban  jól  festett  „’s  fényt  Ígért  mind  nevének, 
mind  hazájáénak  a  testőr-író  szeretettel  fogadta 
és  támogatta  is  őt.  Ez  a  bécsi  tartózkodás  nem 
múlt  cl  minden  eredmény  nélkül.  Balkay  oly  máso¬ 
latokat  készített  ez  időben,  melyekről  még  későbben 
is,  1815-ben,  mikor  Kazinczy  Kassán  jár,  elragad¬ 
tatással  ír  Dessewffynek,  mert  meggyőződött,  hogy 
„Balkay  excellentissime,  copiroz“.  Különösen  dicséri 
Furino  után  „forró  ecsettel “  festett  „ kesergő “-nek 
másolatát.  „Melly  meleg  tintek  a’  szem  körül  ! 

„  Melly  test !  “  - —  kiált  tel  ennek  láttára,  Kazinczy, 
ki  bár  bírta  e  kép  réznyomatát,  mégis,  Balkay 
másolatának  előnyére  kel  síkra  és  megjegyzi,  hogy, 
„mily  különbség ?“.  Ép  így  ír  a  többi  Belvedere-i 
képek  másolatairól,  mit  Balkaynál  látott:  „Ott  leled 
Mengsnek  Józsefét !  Melly  anatómia !  Ott  az  ő 
tulajdon  feleségét  és  gyermekét,  kiket  Máriának  és 
Jézusnak  festett.  Ott  az  angol  I.  Károlyt  Van  Dyck- 
tól,  két  más  fejjel .  .  .  Ott  Pompeio  Battoninak 
„  1  ékozló  fiú  “ -ját.  Ott  Angelica  Kaufmannak  „Her- 
mann "-ját,  kinek  a  győzelem  után  a’  felesége  Thuz- 
nelda  átöleli  lábait.  Ott  Carlo  Dolcenak  Madonnáját 
és  eggy  igen  szép  nőstény  tigrist."  Mindez  jellemző 
Balkayra,  mert  látjuk,  hogy  Bécsben  nemcsak  egy 
irányban  képezte  tehetségét,  hanem  ép  úgy  másolt 


történelmi  mint  vallásos  tárgyú  képet  vagy  még 
állatképet  is.  S  mind  e  képei  sikerültek  is,  mert 
Kazinczy  azt  írja  Dessewffynek :  „megérdemli,  hogy 
lásd."  De  a  sokat  Ígérő  tehetség  később  nem  vál¬ 
totta  be  a  hozzá  fűzött  reményeket.  Bár  ő  maga 
még  utóbb  is,  mint  pl.  1814-ben  szintén  még  fel- 
rándult  Bécsbe,  hogy  ismereteit  gyarapítsa.  ízlését 
lokozza.  De  sohasem  lett  belőle  több,  mint  egy 
középtehetségű  festő.  Kazinczy  is  azt  írja  arról  a 
képéről,  mit  nejéről  készített.  Helmeczynek  (1815. 
I.  27.):  „Balkay  ezt  jól  festette  az  eltalálásra, 
azon  felül,  hogy  a  száj  irtoztató."  Sőt  azt  állítja, 
hogy  a  festő  mindent  nagyít  és  vastagra  fest.  „A 
pofacsont  a’  természetben  is  nagyobb  :  de  mennyi¬ 
vel  nagyobb  c’  képen  a’  természetnél  is.“  Egri 
működése  idején,  mikor  ott  rajztanároskodott,  még 
kevésbbé  alkotott  kiváló  festményeket.  — 226. 

Naményi  Lajos 

[[UMN1TZER  ÉS  MÜLLER  lőcsei  festőkről.  Mel- 

ezer  Jakab,  Szepesmegyéről  írt  ismertető  cik¬ 
kében  (Tudom.  Gyűjt.  1818.,  XII.  kötet,  a  23. 
lapon),  a  szepességiek  sokoldalúságáról  szólván, 
ezeket  írja:  „A  festés  mesterségében  is  sokan  meg¬ 
különböztették  magukat,  kik  közül  ketten  :  M  ü  1 1  e  r 
és  Lumnitzer  (mindketten  lőcseiek)  leghíre¬ 
sebbek." 

Ezek egyike  az  a  Lumnitzer  János  György, 
aki  1783  május  31-én  Iglón  született  s  mint  a 
morvaországi  és  sziléziai  ágost.  hitv.  egyházak  super- 
intendense,  Brünnben  1864  január  25-én  halt  meg. 
Wurzbach  adatai  szerint  (XVI.  kötet,  159-  60. 
lap)  atyja  Lőcsén  leányiskolái  tanító  volt.  Ez  a 
fia,  ifjúságát  részben  Iglón,  részben  Lőcsén  töltötte 
el.  Majd  a  debreceni  gimnáziumba  iratkozott  be  s 
ott  a  lyceumban  be  is  fejezte  theologiai  tanulmá¬ 
nyait.  Ekkor  külföldre  utazott  s  Lipcsében  tanult. 
Drezda  műkincsei  oly  hatással  voltak  reá,  hogy 
művészi  hajlamainak  nem  tudva  ellentállni,  lemon¬ 
dott  a  tudományos  pályáról,  hogy  teljesen  a  festő¬ 
művészetnek  szentelhesse  idejét.  Csakhogy  művésze¬ 
téből  nem  tudott  megélni.  Lemondva  róla,  kény¬ 
telen  volt  házi  nevelőnek  beállani,  előbb  Bécsben, 
majd  Drezdában.  Szerencséjére  visszatérhetett  újból 
hazájába,  mint  a  késmárki  gimnázium  mennyiségtan- 
és  rajztanára.  1  8  1  5-től  Teschenben  tanárkodik,  majd 
1817-től  ugyanott  mint  német  hitszónok  működik. 

1 824-től  Brünnben  lelkész,  1 830-tól  superintendens. 

Művészi  pályafutásának  időköre,  a  késmárki 
tanárkodás  idejére  esik. 

Wurzbach  szerint,  Lumnitzer  ügyes  rajzoló  volt. 
Mint  késmárki  tanár,  iskolája  számára  előrajzokat 
készíttetett  s  ezek  voltak  az  elsők,  melyek  c  nemben 
Magyarországon  nyomtatásban  megjelentek. 

Tájképeket  mesterileg  rajzolt  volna. 

Mint  látjuk,  Lumnitzer  élete,  egy  félbenmaradt 
művészi  pályafutás  szomorú  története.  Érdemes  volna 
késmárki Vorlag“-jait  felkutatni,  összegyűjteni,  hogy 
művészetének  értékéről  tiszta  fogalmunk  lehessen. 

Nem  lehetetlen,  hogy  akár  Késmárkon,  akár  Lőcsén, 
magánosok  gyűjteményében  ráakadhatni,  egy-egy 
tájképére  is,  melyek  igazolhatnák  azok  mesteri  voltát. 

Mi  azt  hiszszük,  Lumnitzer  művészete,  a  viszo¬ 
nyok  kényszeréből,  ügyes  dilettánskodássá  válhatott. 

Egyetlen  nyomtatott  munkája  Becsben,  1825-ben 
jelent  meg  ily  címen:  Naturhistorische  Tafeln  des 
Thierreichs.  Hét  táblarajzzal.  (L.  Szinnyei  :  „Magyar 
írók"  VIII.  kötet,  131.  hasáb.) 

Müllerre  vonatkozólag  hasztalan  kerestünk  élet¬ 
rajzi  adatokat.  Egy-e  Müller  Jánossal  (Művészet, 
1902,  230.  1.)?  nem  tudjuk.  — 227. 

/^INZENHOFER  IGNÁC  SZOBRÁSZ.  (1761  — 
/ni  1821.)  Régibb  hazai  szobrászaink  jelentékte¬ 
len  csoportjában  Anzenhofer  Ignác  még  névszerint 
is  a  kevésbbé  ismeretesek  közé  tartozik.  Szana 
(Száz  év,  12.  lap)  csak  annyit  ír  róla,  hogy  egy 
„tehetségre  mutató  feszületet  készített". 

Ha  életpályáját  végig  tekintjük,  meg  fogunk  arról 
győződni,  hogy  ő  is  egyike  a  magyar  szépművé¬ 
szetek  története  azon  művészeinek,  kik  sokat  Ígérő 
pályakezdet  után  haza  kerülnek  s  vidéki  magá- 

nyukba  temetkezve,  a  közfigyelmet  mégegyszer  s 
utoljára  akkor  vonják  magukra,  midőn  a  napi  ese¬ 
mények  krónikásai,  az  újságírók,  halálhírüket  tudat¬ 
ják. 

Anzenhofer  művészi  pályafutásának  egy  nagyon 
jellemző  kedélyi  mozzanata  van:  az  az  ok,  amely 
miatt  bécsi  akadémiai  tanulmányait  félbeszakítja. 
Nem  a  szegénység  kényszere,  nem  a  tehetségében 
való  csalódás  keserve,  vagy  valami  prózaibb  külső 
ok  hozza  őt  idő  előtt  vissza  szülőföldjére:  hanem 
a  gyermeki  szeretet  ereje,  mely  még  a  művészet 
szereteténél  is  hatalmasabban  buzog  lelkében.  Mély 
érzésű  ember  lehetett  s  így  ez  egy  okkal  több  arra 
nézve,  hogy  művészi  pályafutásának  megszakadását 
sajnáljuk.  Sokan  talán  ügy  magyaráznák  e  tényt, 
hogy  éppen  e  könnyű  lemondás  a  legbiztosabb  jele 
művészi  rátermettsége  fogyatékos  voltának.  De  ki 
tudja  ma  megmondani,  hogy  mily  lelki  harcot  küzd- 
hetett  végig,  míg  odáig  jutott,  hogy  a  fiúi  kötelesség- 
szava  végleg  elnyomott  benne  minden  kétséget  s 
nyugodtan  jött  vissza  szülőföldjére,  hogy  az  anyai 
szeretet  oltárára  szívesen  lerakja  a  legnagyobb  áldo¬ 
zatot  ?  Életpájályának  rövid  rajza  is  mély  betekin¬ 
tést  enged  lelki  világába,  mert  mint  ez  adatokból 
is  meg  fogunk  győződni,  művészi  finom  lélek  maradt 
mindvégig.  Á  szűk  munkakör  nem  keserítette  el 
és  a  szegényes  viszonyok  dacára  se  sülyedt  odáig, 
hogy  munkát  kunyoráló  mesteremberré  aljasítsa 
magát. 

Élete  vége  felé  járt  már,  midőn  a  Tudományos 
Gyűjteményben  (1819,  v.  le.  1  16.)  Krüchtcn  Józsel 
először  emlékezik  meg  róla  ily  módon  :  „Anzen¬ 
hofer  Ignác,  egri  születésű,  Egerben  akadémiai 
képfaragó.  A  Nemzeti  Múzeumnak  van  tőle  egy 
Feszületé."  .  .  .  Egy  szóval  se  tud  róla  többet  mon¬ 
dani. 

Midőn  1821.  február  22-én  60  éves  korában 
meghal,  erről  az  eseményről  egy  lapban  sem  talá¬ 
lunk  említést.  Két  hónap  fordul  bele,  mígnem  az 
„Ofner  und  Pester  Zeitung"  szépirodalmi  mellék¬ 
lapja,  a  „Gemeinnützige  Blátter"  1821.  április 
15-iki  XXX-ik  számában,  rövid,  32  soros  cikkecs¬ 
kében  elparentálja  e  művészünket.  Megemlíti  róla, 
hogy  e  kiváló  hazai  szobrászunk  („dér  wackere 
vaterlándische  Künstler  in  dér  Sculptur")  mostoha 
testvére  volt  Hess  Mihálynak,  a  bécsi  cs.  és  kir. 
mérnök- akadémia  tanárának.  Anzenhofer  az  idősebb 
testvér  volt  s  ő  is  a  bécsi  Szépművészeti  Akadémiá¬ 
ban  tanult s  későbben  ugyanott  a  szobrászat  nagymes¬ 
tereivel:  Heinricivel,  Messerschmidttel  és  Fischerrel 
együtt  dolgozott.  6  is  Bécset  választotta  volna,  mint  a 
művészet  és  műszeretet  központját,  állandó  tartóz¬ 
kodása  helyéül  :  de  előhaladott  korú  anyja  iránti 
vonzalma,  s  a  fiúi  kötelességérzet  arra  bírták,  hogy 
szülőföldjére,  Egerbe  menjen  vissza.  Ebben  az  időben 
Eger  olyan  kis  város  volt,  hogy  sem  kitűnő  művészi 
tehetségeinek  nem  nyújthatott  alkalmas  működési 
teret,  sem  műveit  nem  tudta  értékük  szerint  meg¬ 
jutalmazni.  Meg  kellett  azzal  elégednie,  hogy  a  vidék 

számára  jelentéktelen  munkákat  vállalt  el.  Jellemé¬ 
nek  fővonása  a  lemondás  volt.  Egyenes,  becsü¬ 
letes  ember  létére  nem  értett  a  tolakodáshoz,  és  a 
saját  művészi  becsét  is  sokkal  inkább  érezte,  sem¬ 
hogy  arra  vetemedett  volna,  hogy  valakinek  a  kegyébe 
koldulja  be  magát.  De  viszont,  midőn  meggyőző¬ 
dött  arról,  hogy  valahol  fölismerték  művészi  értékét, 
igazan  con  atnore  készítette  el  kiváló  művészi 
munkáit,  s  mellékes  dolognak  tekintette  azok  ára  iránt 
alkudozásba  bocsátkozni,  akár  készültek  azok  székes- 
egyházak,  nagy  paloták,  akár  parasztközségek  tem¬ 
plomai  számára. 

Sajnos,  a  mi  cikkírónk  egyetlen  más  művét  se 
említi  meg  azon  egy  Feszületen  kívül,  melyről  már 
a  Tudományos  Gyűjtemény  is  szólt.  Csupán  azt 
jegyzi  meg  Anzenhofer  ezen  művéről,  hogy  az  az 
utókor  előtt  is  fényes  tanúbizonyságot  fog  tenni 
az  ő  művészi  készsége  mellett. 

Valóban  érdemes  volna  Egerben  és  környékén 
lévő  műveinek  sorozatát  összeállítani.  — 228. 

Bayer  József 


MŰVÉSZETI  IRODALOM 

ER  FALL  BÖCKLIN  und  die  Lehre  von  den  Ein- 
heiten.  Irta  Alfréd  Július  Meier-Graefe.  Hoffmann  Julius 
kiadása.  Stuttgart  1905.  270.  1.  —  A  német  művészeti 
irodalom  tengerén  egymás  ellen  törtetnek  a  hullámok. 
Minden  írónak  más  az  elve,  más  meggyőződést  hirdet; 
ha  az  egyik  Leiblt  tartja  az  igazi,  az  egyetlen  nagy 
mesternek,  neki  ront  a  másik  és  bebizonyítja,  hogy 
Eeibl  három  évig  ült  egy  falusi  templomban,  míg  le  bírta 
festeni  az  öreg  anyóka  fejkötőjét,  melyet  hamarább  és 
szebben  meghímezhetett  volna,  tehát  Leibl  unalmas,  lusta 
eszű  fickó.  Fél  Németország  és  vele  csaknem  az  egész 
művelt  világ  bámulja  Böcklint ;  nosza  felkerekedik  Meier- 
Graefe  és  napnál  világosabban  bizonyítja  be,  hogy  Böck- 
lin  először  is  rossz  festő,  inkább  színházi  rendező,  má¬ 
sodszor  mint  rendezőnek  sincs  sok  értéke,  vagy  mit  is 
mondok,  Böcklin  teljesen  értéktelen  ballasztja  a  művé¬ 
szetnek.  És  védelmébe  veszi  Menzelt,  kinek  rovására 
emelték  és  dicsőítették  Böcklint. 

Meier-Graefe  könyve  nem  könnyű  olvasmány;  ismerve 
franciás  hajlamait,  a  csalódás  érzetével  törtettem  keresztül 
mondatainak  rengetegén.  Híve  ő  is  a  német  tudományos 
stílusnak,  mely  a  világosságot  kerüli  és  ködös  meghatá- 
í ozásait  a  szavak  árjával  még  nehezebben  hozzáférhetővé 
teszi. 

Mégis  sok  érdekes  mondanivalója  van  és  abban  meg¬ 
lepően  egyezik  polemikus  ellenfelével,  Kunowskyval,  hogy 
Németország  nem  emelkedik,  de  hanyatlik.  Nemcsak, 
hogy  hanyatlik,  de  életveszélyes  betegségben  sínylődik; 
hogy  mindazon  disszonáns  jelenség,  mely  a  közéletben 
felüti  fejét,  csak  szimptomája  ugyanazon  bajnak;  hogy 


az  új  nagyhatalom  sok  katonájával  és  hivatalnokával, 
hatalmas  iparával  és  sok  pénzével  egynek  hiányát  sínyli 
és  ez  a  kultúra. 

Kiindul  Böcklin  egyik  legkorábbi,  1855-ből  való  képé¬ 
ből,  mely  a  berlini  képtárban  függ  és  „Centaur  és  nimfa“ 
nevet  visel.  Nem  igen  álldogálnák  előtte,  a  pompázó, 
híres  nagy  Böcklinek  elnyomják,  mert  aki  azokban 
gyönyörködik,  ez  igénytelen  képecskében  nem  láthat 
semmi  lebilincselőt.  Hiszen  nincs  rajta  egyéb,  mint  „egy 
pár  fatörzs,  sárga  és  barna  színű  és  sok-sok  zöldje  a 
lombterhes  erdő  mélyének.  A  fák  sudara  közt  nyugodtan 
álmodozik  bágyadt  azúrja  az  égnek  sárgásfehér  bárány¬ 
felhőivel.  Talaj,  fa  és  égboltozat  ugyanazon  színekben 
és  színfoltokban  tartva  melegen  szunnyadó  harmóniába 
simulnak  össze.  Nem  is  igen  van  egyéb  a  képen,  ha 
csak  nem  egy  kék  kendő  vagy  mi  efféle,  mely  ott  hever 
az  előtérben,  az  egyetlen  erősebb  hang  és  egy  centaur 
és  nimfa,  sárgás  és  barnás  színekben  festve,  de  tónus¬ 
ban,  színben,  fényben  és  vonalban  csodás  akkorddá 
oh  ad\  a  a  képpel.  Ez  az  akkord  a  tulajdonképeni  ese¬ 
ménye  a  képnek  és  nem  a  centaur  és  nimfa ;  és  ezt 
az  akkordot  kell  nélkülöznünk  mindinkább  a  későbbi  a 
népszerű  Böcklinben.  Az  1855-ből  való  képhez  közel 
függ  a  „Májusi  ünnep"  1875-ből.  Az  első  szempillan¬ 
tásra  érezhető  a  harmónia,  az  akkord  gyengülése,  melyet 
vaskosabb  hatások  akarnak  elleplezni,  mint  ahogy  a 
zongorázó  annál  erősebben  veri  a  billentyűket,  mennél 
kevésbbé  tiszta  a  játéka. 

E  hanyatlás  minden  újabb  képén  fokozódik  ;  ezeknél 
a  frappáns  külső  hatás,  a  mese,  a  népszerűség  hajhá- 
szása  vezetik  a  művész  ecsetét ;  úgy  hogy  végül  szerző 
kegyetlen  logikával  összegezi  részletes  fejtegetéseit,  mond¬ 
ván  Böcklin  festői  törekvései  e  három  irányban  halad¬ 
nak  :  először  elpusztithatlan,  erős  és  ragyogóra  preparált 
színek ;  másodszor  kompozíciójában  az  egyes  részek 
legvégsőig  vitt  áttekinthetősége  és  hangsúlyozottsága ; 
harmadszor  lehető  erős  színkontrasztok.  Tehát  Böcklin 
a  dekoratív  hatásnak  feláldoz  mindent;  neki  csak  az 
olyan  kép  művészi  alkotás,  mely  a  lcgműveletlenebb, 
legbárdolatlanabb  embert  is  megkap  első  pillanatra.  És 
ily  szemüvegen  nézve  a  művészet  nagyjait,  Böcklin  meg¬ 
döbbentő  nyilatkozatokra  ragadtatja  el  magát,  mely  nyi¬ 
latkozatokat  túlbuzgó  fegyvernökei,  Schick  (Tagebuch- 
Aufzeichnungen  aus  den  Jahren  Í86G,  1868  1869  iiber 
Arnold  Böcklin)  és  Floerke  (Zchn  Jahre  mit  Böcklin) 
hűségesen  feljegyeztek. 

Rembrandtról  nem  egyszer  nyilatkozott  úgy,  hogy 
nem  tekinthető  koloristának,  „denn  es  ist  ihm  nur  um 
hell  gégén  dunkel  zu  tun;  auf  Farbenstimmungen  hat 
er  sich  nie  eingelassen."  „lm  Vergleich  mit  Tizian,  dér 
immer  ein  voller  Kiinstler  war,  sei  Rembrandt  ein  kleines 
Talent,  dér  sein  Hauptaugenmerk  auf  das  Machen  ge- 
richtet  habe.“  Azért  kijut  Tiziannak  is,  mert  „La  bella-ja 
(Pitti-palotában)  térelosztásában  nem  szép  és  mint  ren¬ 
desen  könnyelműen,  hanyag  nembánomsággal  van  el¬ 
kezdve. “  Általában  a  velencei  iskola  nagyon  közönséges 
ízlésű,  durva  mázolókból  áll.  Lionardo  kemény  modelli- 
rozása  és  témái,  mint  hiúság  és  szerénység  stb.  ma  már 
jelentőségnélkiiliek.  Signorelli-re  kimondja  egyszerűen, 

hogy  tehetségtelen,  majd  tovább  fűzi  :  „Nein,  dieser 
Kéri  —  wie  heisst  er  doch  —  dér  Signoréin  !  Ich  habé 
mich  vergebens  gefragt,  warum  uni  Gottcs  willen  dei 
Kéri  das  alles  gemacht,  wie  er  das  ausgehalten  hat. 
Nichts  hat  dér  Kéri  zu  sagen,  keinerlei  kiinstlerischer 
Gedanke  malerischer  oder  plastischer  Art,  keinerlei  kreude 
an  irgend  etvvas,  nicht  einmal  am  Können,  nichts  von 
Komposition  oder  Anatomie,  oder  was  es  sonst  sei: 
lauter  miihseliges,  geduldig  nebeneinander  gezeichnetes 
Zeug“.  És  ezt  az  orvietói  freskókra  mondja. 

Természetesen  a  modernek  sem  járhatnak  jobban  ;  a 
plein-air  festők  „hordárok",  a  franciák  chiffoniers-k  és 
nem  érti  Millet-t,  „hogy  érdeklődhetik  efféle  napszámos- 
csürhe  iránt." 

Némileg  megbocsát  Rubensnek,  mert  bál  a  foimai 
szépséget  nem  találjuk  fel  soha  nála,  de  sokat  tanult 
tőle  a  kompozíció,  technika  és  fényelosztás  dolgában. 
Szeretni  csak  az  északi  primitíveket  tudja,  mint  Rogei 
van  dér  Weyden-t  es  Grünewald-ot,  meit  azok  „tiszták, 
rendesek  és  érthetőek."  Szóval  Böcklin  megveti  az  igazi 
festőket  és  mentői  tipikusabban  jelentkezik  egy  piktor¬ 
ban  a  festői  elem,  annál  merevebb  visszautasításban 
lesz  része. 

Meier-Graefe  szerint  Böcklin  korának  hű  kifejezője^ 
nem  olyan  átmeneti  alakja  a  művészetnek,  mint  talán 
Feuerbach  és  Marées,  értékek,  kik  még  nem  válthatók 
készpénzre,  de  kiknek  e  hibáját  szívesen  megbocsátjuk. 
Böcklin  bevégzett  egész  és  a  maga  nemében  végérvé¬ 
nyesen  kialakult ;  de  éppen  e  nemtől  tagadja  meg  Meiei- 
Graefe  a  művészet  nevet,  tehát  szerinte  Böcklin  a  művé¬ 
szet  jövőjére  nézve  teljesen  értéktelen  ;  csak  arra  jó  a 
maga  tökéletes  mivoltában,  hogy  szemünk  felnyíljék  és 
megismerhessük  általa  a  modern  ideál  üres  hiábavalóságát 

Özv.  Báthory  Nándorné 
FESTÉSZET 

Hová  menjenek  a  fiatal  festők?  Irta  L  s.  A  d. 
Magyar  Szó  aug.  23. 

Szoldatits  Ferenc.  Irta  Czakó  Elemér.  Vasárnapi 
Újság  szept.  8. 

Pállya  Károly  kiállítását  ismertették  a  napilapok 
szept.  1 1 . 

Linek  Lajos  kiállítását  ismertették  napilapok  szept. 
15.,  hetilapok  szept.  23. 

Rácz  Sándor  kiállítását  ismertették  napilapok  szept.  17. 

Pentelei  Molnár  János  kiállítását  ismertették  napilapok 
szept.  29.,  hetilapok  okt.  0. 

Rafael  három  festménye.  Irta  Pasteincr  Gyula.  A  Kor 
okt.  1 . 

Az  Uránia  műkercskedcs  okt.  kiállítását  ismertették 
napilapok  szept.  28.,  hetilapok  okt.  6. 

SZOBRÁSZAT 

Magyar  művész  sikere  Zágrábban.  Irta  S.  E.  Pesti 
Hírlap  szept.  29. 

Munkácsy-szoborpályázatot  ismertették  napilapok  okt. 
(i.  hetilapok  okt.  13. 

Építészakadémia.  Irta  Fittler  Kamill.  Magyar  Építő¬ 
művészet,  augusztus. 

A  szepesi  székesegyház.  Irta  Divald  Kornél.  U.  o. 

A  mezőgazdasági  múzeum.  Irta  Alpár  Ignác.  U.  o. 

Kultusz  és  művészet.  Irta  Ezrey.  Vállalkozók  Lapja 
szept.  4. 

A  diploma.  Irta  Pongrácz  Móric.  Pesti  Hírlap  szept.  4. 

A  városrendezés  szépségeiről.  Irta  L. —  Vállalkozók 
közlönye  szept.  11. 

A  mérnökök  művészete.  Irta  Ezrey.  Vállalkozók  Lapja 
szept.  1 1 . 

Az  építészeti  kamara.  Irta  Bárdos  Artúr.  Egyetértés 
szept.  17. 

Budapest  középkori  mesterei.  Irta  D.  Vállalkozók 
közlönye  szept.  18. 

A  pécsi  székesegyház.  Irta  Gerccze  Péter.  Magyar 
Építőművészet,  szeptember. 

Az  ősember  lakása.  Irta  br.  Nyáry  Albert.  A  Kői 
okt.  1 . 

A  műszaki  kamara.  Irta  Lechner  Jenő.  U.  o. 

IPARMŰVÉSZET 

A  kirakat.  Irta  K.  J.  Budapesti  Hírlap  szept.  20. 

Grafikus  kirándulás.  Irta  Marco.  A  Hét  szept.  29. 

VEGYES 

Schwarze  Kunst.  Irta  Ludvig  Hevesi.  Pestei  Lloyd 
Aug.  25. 

Az  esztétika  Európában.  Irta  Marco.  A  Hét  szept.  3. 

Mit  ért  II.  Vilmos  a  művészethez?  Irta  Lakos  Alfréd. 
Magyar  Szó  szept.  8. 

Művészeti  jegyzetek.  Irta  Observator.  Magyar  Hirlap' 
szept.  8. 

A  gyermek  esztétikai  érzelmeiről.  Irta  Donner  Lajos.. 
Gyermekvédelmi  Lap  III.  3. 

A  kritika  szabadsága.  Irta  Aegrotus.  Az  Újság  szept.  G.. 

Művészetpártolás  és  műérzék  az  ó-korban.  Irta  Márfy 
Oszkár  dr.  Uránia,  szeptember. 

A  művészet  csalói.  Irta  T.  K.  Új  Idők  szept.  3. 

Mi  kamarások.  Irta  Lyka  Károly.  Új  Idők  szept.  8.. 

Szepes  vármegye  művészeti  emlékei.  Irta  X  Alkot-- 
mány  szept.  13. 

Művészeti  jegyzetek.  Irta  Observator.  Magyar  Hírlapi 
szept.  15. 

JEGYZETEK  BENCZÚR  GYULA  RAJZAIHOZ 


éhány  rajzot,  nem  is  rajzot,  csak 
egy  -  két  sebesen  papírra  vetett 
művészi  jegyzetet  közlünk  Ben¬ 
czúr  Gyula  vázlatkönyvéből. 

Ha  megkérdjük,  ő  maga  se  em¬ 
lékszik  talán,  hogy  hol  s  mikor  firkantotta  ezeket 
a  pompás  kis  képeket.  Van  ilyen  a  vázlat¬ 
könyveiben  százával,  ezrével.  Néhány  szirom 
a  dúsan  termő  gyümölcsfáról,  amikor  virágzik. 
Százat,  meg  százat  sodor  le  ilyet  a  szél. 

Mi  pedig,  gyönyörködő  ámulattal  nézzük. 

Az  ünnepiesen  komoly,  a  klasszikusan  stí¬ 
lusos  Benczúr,  a  hermelines  királyi  palástot, 
a  bíboros  tallárt  redőző  Benczúr,  aki  előtt  az 
aranygyapjas-rend  lovagjai,  országok  s  népek 
sorsát  igazgató  földi  hatalmasságok,  mennyei 
üdvösségünkkel  rendelkező  papi  fejedelmek 
ülnek  és  állnak  mozdulatlanul,  a  nemes  páthosz 
hasonlíthatlan  magyar  mestere,  Benczúr,  akiről 
elhisszük,  hogy  lehullott  ecsetje  után  uralkodók 
hajolnak  le  naponkint,  ő,  így  pongyolában, 
csak  ceruzával  kezében,  néhány  mezítelen  női 
testet  vázolva ! 

Szinte  látom,  mily  szelíd,  udvarias  mosoly¬ 
gással  —  azzal  a  zavarbaejtő  szerénységgel, 
amivel  tanítványait  oktatja  —  kérdi  model- 
jét:  nem  fázik,  kérem?  .  .  . 

Dehogy  fázott.  Meg  se  borzonghatott,  olyan 
egy  pillanat  alatt  elkészült  a  rajz  s  érez, 


beszél,  él  a  vonal.  Az  ember  szeretné  levet¬ 
keztetni  az  ő  összes  portréit,  hogy  ilyen  parádé 
nélkül  lássuk  Benczúr  művészetében  az  em¬ 
bert.  Mert  ott  vannak,  a  cifra,  a  hiúságos,  de 
a  mégis  dekoratív  köntös  alatt  él,  ott  van  az 
ember.  Mint  Dávid  képén,  a  Louvre  máso¬ 
dik  emeletén  őrzött  „Labdaházi  Eskün,"  meg¬ 
vannak  rajzolva,  csontban,  húsban,  modell¬ 
ben  s  vonalban  is  és  meg  vannak  konstruálva 
mindnyájan. 

Annyira  megszoktuk  már  Benczúr  ünnepie¬ 
sen  stílusos  voltát,  hogy  most,  így  pongyo¬ 
lában  látva  őt,  most  gondolkozunk  el:  mily 
nagy  művész! 

Két  portréját  csodáltuk  tavaly  a  Műcsar¬ 
nokban. 

Hogy  nagy  úr  volt  mind  a  kettő,  az  magá¬ 
tól  értetődik.  Egy  papi  fejedelem  és  egy  feu¬ 
dális  főúr.  .  . 

Ne  tagadjuk:  a  mai  fészkelődő  világban  egy 
kicsit  forradalmárok  s  többékevésbbé,  persze, 
szociálisták  vagyunk  mindnyájan,  akik  nem 
vagyunk  feudálus  főurak  és  papi  fejedelmek. 
A  nyúl  is  rozsdavörösödik  őszire  és  zöld  a  béka. 
hogy  óvatosan  a  levélhez  lapulhasson.  A  mimikri 
elmélet  !  A  természet  oltja  belénk,  hogy  lehetőleg 
gondoskodjunk  a  bőrünkről.  Különben,  a  mai 
világban  már  maguk  a  papi  fejedelmek  s  a 
grófok  is,  ha  okos  emberek,  tanulnak  a  bota- 

nikából,  illetve  parcellázzák  uradalmaikat.  Szó¬ 
val:  manapság  kevésbbé  lelkesedünk  a  selyem, 
a  brokát,  a  bársony  díszruhákért  s  a  bíboros 
palást  se  ébreszt  elnémuló  áhítatot  bennünk, 
—  sok  temperamentumos  szónoklatot  hallunk  a 
darócról:  a  munkászubbonyé  a  ma  és  még 
biztosabban  -  bármily  régi  legyen  ez  az 
ígéret  —  a  munkászubbonyé  a  holnap. 

Benczúr  említett  két  portréja  előtt  sokat 
tanakodtunk. 

Terringettét!  .  .  .  Hát  hiszen  érdekes,  meg¬ 
döbbentően  érdekesek  például  Meunier  bányá¬ 
szai  is,  szólnak  hozzánk  s  kezdjük  érteni 
egy- egy  gondolkozóbb  fiatal  művészünk,  pl. 
Fényes  Adolf  rongyokban  sanyargó  alakjait  is, 
de  azért,  mégis.  . .  Milyen  színes,  milyen  stílusos, 
mennyire  nemes,  mily  szép  ez  is !  .  .  .  Es 
mily  poétikusan  művészi  ez  a  parádé !  .  .  . 
Önkéntelenül  eszünkbe  jutott  a  svájci  köz- 
társasági  elnök  elszabott  gérokkja  és  borzas 
kürtőkalapja,  amit  Bernben,  a  két  medvéhez 
címzett  sorházban  láttunk.  A  gérokkban  benne 
volt  maga  az  eleven  elnök  is  —  Mayer  vagy 
Müller,  sört  ivott  —  de  ez  se  változtatott  az 
eseten. 

Polgártársak!  A  művészet  nevében!  Gon¬ 
doljuk  meg  jól  a  dolgot,  mielőtt  útilaput  köt¬ 
nénk  az  összes  uralkodók  talpára!  Egynek, 
kettőnek  pardont  kellene  adni  mégis.  A  her- 
melines  palást,  a  bíbortallár,  a  díszmagyar 
olyan  szép  s  bármekkora  arányokat  öltsön 
nálunk  a  Gauguin-epidémia,  reméljük  —  a 
magyar  művészet  érdekében  nem  Benczúr 
az  utolsó  magyar  mester,  aki  ilyesmit  is  le 
tud  festeni. 

Teljes  tisztelettel,  az  igazi  mestert  meg¬ 
illető  hódolattal  néztük  azt  a  két  portrét. 

És  elgondoltuk  még  a  következőket  is: 

...  az  újabb  irányzatok  tusáinak  hevében 
többször  történt  támadás  Benczúr  ellen  is;  a 
ma,  mennél  temperamentumosabb  s  csak 
az  a  ma  nem  veszett  el,  amelyben  volt  ilyen 
temperamentum  —  annál  szilajabban  támad 
a  tegnap  ellen,  az  igazságot  pedig  mindig 
csak  holnap  találják  meg. 

Nem  a  Benczúr  mesteren  ejtett  sebeket 
akarjuk  mi  most  bekötözni.  Ma  még  kérdés 
az  is,  kapott-e  ő  vagy  művészete  sebeket 
ezekben  a  tusákban?  A  támadásról  tudunk, 


a  sebeket  csak  holnap  konstatálhatja  egy  új 
nemzedék.  Annyi  bizonyos  azonban  már  ma 
is,  hogy  ilyen  valóban  monumentális  alkotás 
nála  kisebb  művésztől  nem  telik  —  és  hány 
fürge,  harapós,  modern  piktorban  lelnénk  ennyi 
nemes  páthoszt? 

Ha  nem  csalódunk,  pedig  dehogy  csaló¬ 
dunk,  —  a  sok  vehemens  támadásra  nem  is 
Benczúr  szolgáltat  okot  és  alkalmat,  de  ellene 
szegzik  a  lándzsát,  amelynek  nyelével  az  ő 
utánzóit  kellene  elnadrágolni,  illetve  kiverni  a 
panyókára  vetett  oroszlánbőrből. 

* 

Rajzokról,  mesteri  rajzokról  lévén  szó  -— 
s  épen  ma,  amikor  vagy  a  szín  rovására 
követelik  a  rajzot,  vagy  pedig  a  rajz  rovására 
hirdetik  a  szín  hatalmasabb  voltát  —  foglal¬ 
kozzunk  kissé  a  rajz  és  a  szín  kérdésével. 

Minden  kép  kidolgozásának  harmóniában 
kell  lennie  a  kép  tárgyával.  Egy  drámai  jele¬ 
net  más  rajzot,  más  színösszhangot,  más  meg¬ 
világítást,  sőt  másmilyen  ecsetkezelést  kíván, 
mint  például  egy  szelíd  idill.  A  kép  színei 
összehatásának,  a  tónusnak  is  ki  kell  fejeznie 
a  kép  tartalmának  karakterét.  Montabert,  Verőn 
s  Fromentin  megegyezően  tanítják,  hogy  a 
kép  tehnikájának  harmóniában  kell  lennie 
az  ábrázolt  témával.  Ha  jó  zenét  hallunk, 
egy-két  pillanat  elegendő,  hogy  teljesen  tisz¬ 
tában  legyünk  az  egész  zenemű  jellegével; 
így,  valamely  festményre  pillantván,  a  néző¬ 
nek  rögtön  belé  kell  magát  találnia  az  illető 
kép  tárgyának  hangulatába:  a  színek  össz¬ 
hatásának  kell  őt  azonnal  lelki  harmóniába 
helyezni  azzal,  amit  a  festő  mutat  néki  vász¬ 
nán.  A  szónok  nemcsak  azzal  irányítja  hall¬ 
gatóit,  amit  mond,  de  anélkül,  hogy  szavait 
értenők,  már  maga  a  hang  s  a  hanglejtés,  a 
hanghordozás  is  elegendő,  hogy  tudjuk:  gyász¬ 
beszédet  mond-e  vagy  ünneplő  szónoklatot, 
vádol-e  vagy  védőbeszédet  tart.  Ha  a  festő 
helyesen  oldotta  meg  koloritjának  e  mond- 
hatnók  filozófiai  részét,  szóval  azt,  amivel 
színeinek  összhatásában  tárgya  jellegének  tar¬ 
tozik:  már  a  festményre  vetett  első  pillantás 
azt  a  hatást  teszi  reánk,  amelynek  előidézé¬ 
sére  a  művész  egész  művével  törekszik  s  így, 
mielőtt  jóformán  még  meg  is  külön  böztethet- 

tűk  volna  az  alakok  és  tárgyak  formáit,  mi¬ 
előtt  még  kivehettük  volna  az  egyes  részletek 
jellegét,  már  úgyszólva  tudjuk  a  képet,  készen 
vagyunk,  hogy  megértsük  a  művészt  és  úgy, 
amint  ő  kíván  megértve  lenni. 

Nem  zavarja  meg  ez  egy  csöppet  sem  a 
kolorit  egyéni  voltát.  Rubens,  az  az  eredeti 
Rubens  marad,  Rembrandt  is  híven  az  a  Rem¬ 
brandt,  akire  azonnal  ráismerhetünk,  bár  kolo- 
ritjuk  összhatása  megannyiszor  hűségesen  al¬ 
kalmazkodik  tárgyuk  jellegéhez.  Rubens  párkái, 
a  Medici  sorozatban,  csak  olyan  Rubensek, 
mint  például  „Lajos  születése"  s  a  két  kép 
különböző  tónusában  mégis  kifejezésre  jut  az 
a  különbség,  amit  megkíván  a  két  képtárgy 
jellegének  különböző  volta.  Az  „Asztalos-csa¬ 
lád"  és  a  „Vén  filozófus4'  egyformán  a  leg¬ 
egyénibb  Rembrandt-munkák,  rájuk  ismer  min¬ 
denki  azonnal,  aki  életében  három  Rembrandt- 
képet  látott  s  a  különbség,  amit  a  két  külön¬ 
böző  képtárgy  jellege  megkíván,  gyönyörűen 
rajtuk  van  a  színek  összhatásában  és  anélkül, 
hogy  kilépett  volna  Rembrandt,  egy  tapodt- 
nyira  bár,  a  saját  egyéniségéből.  Delacroix,  a 
legnagyobb  koloristák  egyike,  nem  csupán 
arra  törekszik,  hogy  palettájának  ragyogó  színei 
harmóniában  legyenek  tárgyának  jellegével, 
de  festményeinek  tónusa  mindannyiszor  mint¬ 
egy  már  előre  jelzi  azt;  mielőtt  még  közelről 
szemügyre  vehetnők  egyes  alakjait  és  cselek¬ 
vésüket,  megkapott  már  bennünket  az  egész¬ 
nek  az  a  megdöbbentő,  komor  vagy  ünnepies 
jellege,  amiben,  úgyszólva,  sűrítve  van  az 
egész  témának  a  hatása.  Munkácsynál  is, 
például  a  „Zálogház4’4  vagy  a  „Siralomház44 
tartalmának  jellegét  a  kép  sötét  tónusa  is  jel¬ 
lemzi  már. 

Számtalanszor  vádolták  Munkácsy t,  hogy 
nem  tud  rajzolni,  Rubens  sem  tudott  többet, 
de  segített  a  rajzolón  s  a  gondolkozón,  segí¬ 
tett  a  festő.  Ezért  számtalanon  vannak,  akik 
szilaj  lendületében  nem  tudják  követni  Rubenst. 
„Érzik,  hogy  valami  kitörő  fantázia  röpíti,  de 
látni  csak  azt  látják,  ami  lefelé  húzza,  a  kö¬ 
zönségesbe,  a  túlzottan  valószeréibe ;  látják  a 
duzzadó  izmokat,  a  dagadó  s  gyakran  elha¬ 
nyagolt  formákat,  a  nehézkes  típusokat,  azt 
a  sok-sok  húst  és  vért.  Azt  nem  veszik  észre, 
hogy  megvannak  a  maga  formulái,  van  stí¬ 


lusa,  eszménye  és  hogy  az  a  magasabb  rendű 
formula,  az  a  stílus,  az  az  eszmény  a  palet¬ 
táján  van44.  Lám,  Munkácsy  is,  csakúgy  mint 
a  többi  nagy  kolorista,  mint  Rubens,  Vero- 
nese,  Tizano,  Rembrandt,  Giorgione,  Tintoretto, 
Correggio,  Delacroix,  nem  olyan  középszerű 
rajzolók,  mint  ahogy  azt  sokan  mondogatják. 
A  valóság,  Véron  szerint,  az,  hogy  nem  a 
rajzra  vetik  a  fősúlyt,  azaz,  jobban  mondva, 
mindenikük  rajzában  természetük  lírizmusa 
érvényesül  és  olyan  hatalmas  függetlenséggel 
kezelik  s  alkotják  a  formákat,  hogy  épen  ezen 
botránkozik  meg  a  kaligrafisták  tehetetlensége 
és  tudatlansága.  Nem  lenne  bajos  kimutatni, 
hogy  bizonyos  tekintetben  és  éppen  a  lénye¬ 
gesben,  a  koloristák  rajza  becsesebb  azoknak 
a  rajzmestereknek  a  rajzainál,  akik  hivatás¬ 
szerűen  hirdetik  a  rajz  egyedül  üdvözítő  voltát. 
A  koloristák  reliefje,  az  úgynevezett  „modelé44, 
igazibb,  élőbb  és  kétségtelen,  hogy  azok  a 
hullámzó,  el -elmosódó  vonalak,  amelyekkel 
ők  jelzik  a  kontúrokat,  inkább  kifejezik  a 
természetet,  semmint  azok  a  merev,  élesen 
kivágódó  vonalak,  amelyek  szinte  kiollózzák 
a  vászonból  Ingresnek  és  iskojának  alakjait. 

Tulajdonkép:  mi  tehát  a  rajz? 

A  rajz,  Thoret  jellemző  meghatározása  sze¬ 
rint,  nem  egyéb  a  festészetben,  mint  ami  az 
ütem  a  zenében. 

Mi  az  ütem,  hang  nélkül?  Üresség,  lehe¬ 
tetlenség. 

Az  ütem  a  hang  határa,  így  a  rajz  is  a 
szin  kerete. 

Prud’honról  mondták,  hogy  nem  tudott  raj¬ 
zolni,  a  szerencsétlen!  Az  igazság  pedig  az, 
hogy  nem  úgy  rajzolt,  mint  versenytársai. 
Eljárása  teljesen  másmilyen  volt  s  eredmé¬ 
nyében  ugyancsak  becsesebb.  Míg  Dávid  isko¬ 
lája  a  külső  vonalakat  rajzolta,  azt  hívén, 
hogy  az  alakot  adja,  adván  annak  geometrikus 
körvonalait,  valami  keretfélét,  amiből  hiány¬ 
zik  a  belső  valóság,  —  Prűd’ hon  rendesen  az 
árnyék  és  világosság  nagy  masszáit  rakta 
fel  vásznára  előbb  s  alakjainak  a  reliefjét  dol¬ 
gozta  (így  Henner  is). 

A  rajz  tehát  a  festészetben  nem  egyéb, 
mint  a  színezés  differenciáinak  eredménye: 
az  az  eszményi  vonal,  mely  a  színezett  felü¬ 
leteket  határolván,  elválasztja  azokat  egymás- 

tói.  E  színezett  felületek  reliefjét  szintén  csak 
a  színek  adják  meg  s  ismételjük,  ez  az,  amit 
„modelé‘‘-nek  nevezünk:  a  színek  és  a  vilá¬ 
gosság  gyengébb  vagy  erősebb  volta  dombo¬ 
rítja  elé  vagy  viszi  hátrébb  az  ábrázolt  alak 
egyes  részeit. 

A  díszítő,  dekoratív  rajzról  ezúttal  nem 
szólván,  bizony  csak  a  színezés  differenciái¬ 
nak  eredménye  a  művészi  modern  rajz  akkor 
is,  ha  adva  csupán  két  szín  vagyon:  a  ceruza 
feketéje  s  a  papiros  fehérje. 

És  most,  vegyük  elő  Benczúr  rajzait. 

Nézzük  csak  sorra,  egymás  mellett,  ezeket 
a  rajzokat. 

És  akármilyen  különösnek  tessék  is,  ezek¬ 
ből  szinte  megkapjuk  a  modern  rajznak  a 
monográfiáját. 

Amit  ma  modern  rajznak  neveznek,  az 
alig  egyéb  tulajdonképpen,  mint  valamivel 
több  és  valamivel  kevesebb  a  réginél. 

Hogy  mivel  kevesebb,  azt  megállapíthatjuk 
azon  a  két  karját  kitáró,  nyitott  hajú,  álló 
akton,  aki  mintha  hozsannát  kiáltana. 

Nézzük  a  torzóját:  dominál  a  föltétien  plasz¬ 
tika.  Az  anatómiai  részletek  lelkiismeretes  hű¬ 
séggel  vannak  majdnem  leltározva.  Nincs  a 
húsnak,  az  izomnak,  a  bőrnek  olyan  meg¬ 
jelenése,  amit  a  művész  mellékesnek  ítélt  volna 
arra,  hogy  elhagyhassa  rajzából.  A  lábakban 
a  csontszerkezetet,  a  vállat,  a  karforgókat, 
amint  szilaj  lendülettel  mozdulnak  elé  a  karok 
a  lapocka  alól,  a  hátraszegződő  fej  okozta 
nyakmegmerevedést,  mindezt  egyformán  el¬ 
mondja,  anélkül,  hogy  bármit  is  különöseb¬ 
ben  hangsúlyozna.  Egy  modern  értelemben 
vett  grafikus  ezen  az  akton,  mely  ily  szokat¬ 
lanul  széles  és  bátor  mozdulatban  van  ábrá¬ 
zolva,  ezekből  az  apróknak  látszó,  de  az  em¬ 
beri  test  konstrukciójához  mindig  és  minden 
körülmények  közt  hozzátartozó  adatokból  való¬ 
színűleg  semmit  el  nem  mondott  volna,  - 
őt  csak  a  mozgás,  sőt  még  színtétikusab- 
ban,  csak  ez  a  mozgás  érdekelte  volna  e 
pillanatban,  a  minthogy  az  előbb  említett  adatok 
merő  általánosság  mind,  mely  minden  emberi 
alakon,  minden  körülmények  közt  konstatál¬ 
ható. 

Igen  ám,  de  Benczúr  a  maga  egyetemes 
szépségekre  edzett  nézésével  ugyanaz  alatt 
a  rövidke  pillanat  alatt,  a  míg  a  mi  modern 
rajzolónk  csak  azt  az  egyetlen,  tolakodóan 
szembeszökő  mozdulatot  látja  meg  —  össze¬ 
foglalva  adja  az  egész  test  biológiai  elválto¬ 
zásait.  Mert  hiszen  ez  a  szilaj  gesztus  nem 
csupán  a  karok  lendülésében  nyilatkozik  meg, 
de  visszahat  az  egész  test  szerkezetére. 

Amit  sommás,  összefoglaló,  színtétikus  rajz¬ 
nak  neveznek,  —  s  amivel  úgy  büszkélkedik 
a  mi  modernségünk,  mint  haladással,  —  meg¬ 
van  az  is  a  Benczúr  vázlatkönyvében. 

Itt  az  ülő  akt;  keresztbetett  lábakkal,  előre¬ 
hajolva,  egyik  karja  átcsapva  az  ölén,  a  másik 
lenyúlik. 

Keressük  meg  ezen  a  rajzon,  a  Benczúr 
rajzán,  hogy  mennyivel  van  hát  ebben  több 
és  mennyivel  van  benne  kevesebb,  mint  az 
iméntiben? 

Ami  az  első  nézésre  szembeszökő :  részlet 
nincsen  semmi  ezen,  holott  a  másik  csupa 
részlet. 

Szinte  csak  a  test  körvonalai.  Azok  a  vona¬ 
lak,  amelyek  nélkül  el  sem  lehetne  mondani 
festői  nyelven  azt  a  mozdulatot,  amelynek 
szépsége  a  művész  kezébe  ceruzát  adott.  A 
női  test  szerkezetének  bonyolultságából,  a 
csontok  és  a  hús,  szóval  a  formák  plasztikájá¬ 
ból  a  felületek,  a  bőr  színéből,  tónusából 
semmi. 

Csak  a  mozdulat.  Ez  a  mozdulat.  A  test 
hajtásából  kialakuló  vonalak  ritmusa.  A  nyu¬ 
galom  elmélázóan  szelíd  bája:  ez  az,  amit  a 
festő  mondani  akar  és  amit  elmond,  szu¬ 
verénül,  a  lehető  legkevesebb  eszközzel. 

Bizonyos,  hogy  az,  aminek  a  szépsége  meg¬ 
kapta  és  az,  amire  figyelmünket  tetézettebb 
mértékben  kívánja  irányítani :  meglepő  köz¬ 
vetlenséggel  hat. 

De  vájjon  kevesebb  erővel  hat-e  ama  másik 
álló  alaknak  szilaj  mozgása,  mert  rajta  egyéb 
is  érdekelte  a  festőt,  mint  csak  a  mozgás 
lendülete?  .  .  . 

Csak  a  tudás  kérdése  ez. 

Benczúr,  a  maga  felsőbbséges  tudásával, 
nem  vész  el  a  részletekben  úgy,  hogy  az 
rovására  eshetnék  főmondanivalójának.  Biztos 
ceruzája  éppoly  könnyűséggel  győzi  ezt  az 

összetett  feladatot,  mint  a  kevésbé  biztos  já¬ 
rású  kéz  azt  az  egyszerűbbet,  amelyben  össze¬ 
foglalva  elmondana  mindent,  ha  nem  érezné, 
hogy  a  részletekre  való  kiterjeszkedés  szétbontja 
ugyan,  de  próbára  is  teszi  a  sommázó  elő¬ 
adást. 

Benczúr  összetart  mindent,  amazok  elvetnek 
maguktól  mindent,  hogy  erősebben  hallassák, 
hogy  kiáltás  legyen,  amit  mondani  akarnak. 

Ez  a  rajza  Benczúrnak,  suhanó  lyra,  amaz 
a  rajza  tartalmas,  széles  mederben  hömpölygő 
epika. 

Az  érté k különbözet  ? 

Hát  lehet  az  értékkülönbséget  megállapítani 
egy  Ossziáni  ének  s  egy  Petrarka  szonett 
között  ? 


A  kicsi  rajzokban  megkapjuk  Benczúrt,  a 
nagy  kompozíciók  mesterét  is. 

Beszéljünk  az  alakok  beállításáról. 

Emlékezzünk  azokra  a  képeire,  amelyek, 
mint  a  Bakhansnő,  az  Amorettek,  Pompadour, 
részben  Vajk  keresztelése,  mezítelen  emberi 
testeket  hoznak  vonatkozásba,  bizonyos  kör¬ 
nyezettel. 

Az  akt  szerepe  ilyenkor,  természetszerűleg, 
megváltozik.  Nem  az  emberi  test  topográfiája 
a  fontos,  de  az  attitűdé  és  éppen  az  a  vonat¬ 
kozás,  amelyben  az  akt  mozdulata  egyben 
hozzájárul  a  cselekmény  magyarázásához  is. 
Elképzelhető,  hogy  egy  akár  idillikus,  akár 
drámai  jelenetben,  az  érzések  megnyilvánu¬ 
lásai  csak  olyan  nagy  skálában  léphetnek 
előtérbe,  mint  amennyire  az  alakok  elhelye¬ 
zése  akár  egy  képen,  akár  különböző 
kompozíciókon  —  a  megszokott  pózoktól  erő¬ 
sen  elütő  formákra  utalja  a  művészet. 

Az  a  rémületet  kifejező  s  valamiben  gör¬ 
csös  kapaszkodással  menekülést  kereső  női 
alak  például,  már  így  magában,  nemcsak 
magva  lehet  egy  nagyobbszabású  kompo- 
zicónak,  de  már  maga  is  képszerűen  hat. 
Vagy  a  másik,  —  kezében  almát  tartó  és 
hányát  fekvő  női  alak,  —  ugyancsak  szem- 
melláthatóan  mást,  vagy  legalább  is  többet 
akar  mondani,  mint  csak  a  női  test  vonalai¬ 
nak  szépségét  s  nem  csupán  a  mozdulat  foly¬ 
tán  elváltozó  idomok  karakterisztikonjának 


megrögzítése  végett  került  a  művész  jegvző- 
könyvébe. 

Az  alak  környezetéből  semmi  sincs  bár  e 
vázlaton,  érezzük  mégis,  szinte  látjuk,  hogy 
ez  a  rajz  csak  stúdium,  csak  törzse  egy 
kompozíciónak,  amelynek  többi  részét  el¬ 
lesheti  a  művész  talán  beállítás  nélkül  is, 
megkomponálhatja  szín-,  forma-  és  vonalme- 
moriájának  kincseiből,  —  de  a  mezítelen  emberi 
testnek  ebben  az  igazán  nem  mindennapi 
helyzetben  való  megjelenését  csak  a  model 
tudatos  beállítása  révén  találhatja  meg  s  vi¬ 
heti  rá  később  a  kompozícióra. 

Vagy  a  harmadik,  henperegni  készülő  női 
alak,  amelynek  nemcsak  törzse,  de  arca  is 
igyekszik  valamit  kifejezni  (éppúgy,  mint  a 
rémülő),  a  maga  képszerűségével  szemláto¬ 
mást  igazolja,  hogy  merőben  más  célból  s 
más  okból  került  Benczúr  vázlatkönyvébe, 
mint  az  egyszerű  szilhuett  rajz,  mely  csak  a 
vonaljáték  egy  megfigyelését  könyvelte  el. 

Hogy  mennyire  bonyolulnak  ilyenkor  a  festő 
föladatai,  s  mi  mindent  kell  tudni,  tehát  előbb 
megtanulni  a  föladat  megoldhatásához,  azt  is 
beszédesen  igazolják  e  rajzok,  jobban  mondva, 
ezek  a  kompozíció-részletek. 

A  laikus  erőszakoknak,  kis  hijján  termé¬ 
szetellenesnek,  legalább  is  mesterkéltnek  ítél¬ 
heti  az  olyan  beállítást,  amelyben  —  mint 
például  a  rémülő  alakon  —  az  összehúzott 
láb  és  az  erősen  kiütköző  térdkalács,  igazán 
nem  ád  még  csak  szép  vonalat  sem,  inkább 
csak  egy  masszát,  de  a  festőnek  számolnia 
kell  azzal,  hogy  miként  a  távlat  megvál¬ 
toztatja  a  tárgyak  méreteit  és  alakját,  úgy 
a  hely  is,  ahonnan  nézzük  az  ábrázolt  tár¬ 
gyakat,  ugyancsak  más  átalakulásokat  mutat. 
Ez  a  skurc.  Hogy  ez  micsoda  nehézségeket 
ró  a  művészre,  azt  mutatja  az  is,  hogy  né¬ 
kem,  Írásban,  mily  bajos  megmagyarázni,  mi 
is  hát  ez?  .  .  .  Mi  a  világot  mindig  szembe 
látjuk,  vegyünk  azonban  egy  mennyezetképet, 
ahol  bár  fejünk  felen  lebegnek  az  alakok,  a 
művésznek  abba  az  illúzióba  kell  bennünket 
ringatnia,  hogy  szembe  állunk. 

Most  érünk  Benczúr  nagy  erősségéhez:  a 
térbehelyezés  művészetéhez. 

Itt  nem  használ  a  lendületes,  a  beszédes, 
a  helyesen  érzett,  a  szép  vonal,  nem  hasz- 

nál  a  dekoratív  hatású  stilizálás:  egy  sík  felü¬ 
let  van  adva,  amelyen  plasztikailag  kell  érez¬ 
tetni  az  alakokat,  hogy  benne  legyenek  az 
őket  környező  levegőben  és  egyben  levegő 
legyen  közöttük. 

Plakáton,  címlapon,  fejlécen,  záródíszen,  szó¬ 
val  olyan  felületeken,  amelyeknek  céljuk  és 
rendeltetésük  elsősorban  díszítő,  dekoratív : 
lehet  a  művésznek  egyszerűsítenie,  —  de  a 
skurzból  el  nem  vehetünk  semmit,  hogy  a 
nyakunkba  ne  szakadjon  az  egész  kép. 

Hiába,  nemcsak  a  képet,  az  aktot  is  kom¬ 
ponálni  kell. 

És  a  kompozíciót  elsikkasztani  nem  lehet. 
Annak  éppúgy  törvényei  vannak,  mint  a  per¬ 
spektívának.  Azt  tudni  és  megint  csak  tudni  kell. 

* 

Képszerűségről  szólottunk  az  imént. 

De,  ugye,  a  kép  nemcsak  vonalból  áll  és 
nemcsak  kompozícióból.  A  képnek  van  színe 
is  és  van  a  színeknek  egy  egységes  színe, 
a  színek  összesugárzásából  kiáradó  új  szín: 
a  tónus. 

És  itt  a  fény  és  a  levegő,  amelyek  befo¬ 
lyásolják  és  megváltoztatják  a  színeket,  fel¬ 
bontják  vagy  összekapcsolják  a  színelemeket, 
hogy  végül  azzal  a  harmóniával  szolgáljanak, 
amit  a  művész  vélünk  közölni  akar. 

A  fény  és  árnyék  éreztetése  azonban  föl¬ 
adata  a  festőnek  (valamint  a  szobrásznak, 


aki  meg  kell  nékem  mondja  márványában, 
szőke-e  vagy  barna  a  mód  élj  e)  akkor  is,  ha 
csak  ceruzával  dolgozik. 

Két  szín  mindenesetre  adva  van.  Fehér  és 
fekete.  A  test  színe  a  műterem  világításában  és 
az  árnyékokozta  reflexek.  Láthatunk  rajzokat 
-  igaz,  hogy  ez  főleg  a  természet  előtt  készült 
rajzokon  a  leggyakoribb  — ,  ahol  az  egyszerű 
ceruzarajzon  adva  van  minden  szín,  legalább  is  a 
színek  minéműsége.  Érezzük  az  előtér  vilá¬ 
gosabb  darabját  s  tudjuk,  hogy  a  háttér  pél¬ 
dául  milyen  mértékben  üt  el  az  előtértől.  Mű¬ 
teremvilágítás  mellett  természetesen  egysze¬ 
rűbbé  válik  a  művész  föladata.  Az  üvegen 
keresztül  szűrődő  fény  általánosítja  a  dolgo¬ 
kat,  szinte  leönti  azzal  a  vendéglői  „generál- 
saft“-tal,  amit  a  festők  „atelier-szósz“-nak 
neveznek;  a  műteremvilágítás  nem  ád  várat¬ 
lan,  meglepetésként  ható  benyomásokat.  Meny- 
nyiségtani  pontossággal  számíthatjuk  ki,  hogy 
például  egy  északranéző,  felsővilágítású  mű¬ 
terem,  adott  évszak  adott  órájában,  ilyen  és 
ilyen  világítással  szolgál.  Künn  a  természet¬ 
ben  a  környezetre  eső  fény,  a  visszaverődő 
világosság,  a  tűnő  pillanattal  együtt  suhanó 
fényhatások,  óriási  skáláját  adják  a  fény  és 
árny  játékainak. 

Ezeket  a  Turner,  Constable,  Manet  és  De- 
gas  és  Claude  Monet  óta  új  festői  feladatokat 
Benczúr  kora  még  alig  ismerte.  De  az  ő  iskolájá¬ 
nak  szeretetteljes  lelkiismeretessége  annál  gon- 

dosabban  mélyedt  el  a  műterem  világi  tás  fény¬ 
hatásainak  tanulmányozásába. 

Nézzük  rajzait  s  anélkül,  hogy  ellenőriz- 
nők  vagy  ellenőrizhetnék  a  fény-  és  árnyék¬ 


szít  talán  valamit  abból,  amit  ezzel  a  már- 
már  nagyon  is  elkoptatott  jelzővel:  „egyéni4', 
szoktunk  jellemezni,  —  de  kárpótol  bennünket 
azzal  a  szabatossággal  azzal  az  öntudatos- 

elosztások  valószerűségét,  érezzük,  hogy  azo¬ 
kon  a  felületeken,  ahol  a  művész  a  papír 
tisztánhagyásával  érezteti  a  fényt:  a  kép  mű¬ 
vészi  hatásának  szempontjából  föltétlenül  szük¬ 
ség  volt  a  világos  foltokra.  De  szükség  volt 
a  „modelé“  szempontjából  is. 

Igaz,  hogy  a  fény-  és  árnyelosztás  művé¬ 
szetének  e  szabályai  kánonszerűleg  meg  vannak 
állapítva  régen,  de  tudni  és  érezni  s  ami  fő, 
alkalmazni  kell  ezeket  helyesen. 

Új  eljárási  módokkal,  grafikai  viccekkel,  a 
véletlen  folytán  oly  gyakorta  kínálkozó  eshe¬ 
tőségekkel  Benczúr  nem  dolgozik.  Ezért  ve- 

sággal,  ami  minden  maradandó  művészi  munka 
legjellemzőbb  sajátsága. 

Milyen  tudatosan  van  fölépítve  Bovaryné ! . . . 

* 

Valami  sajátságos  elmerengéssel  is  nézzük 
e  rajzokat. 

Előttünk  a  hempergő  alak. 

Úgy  tetszik  nékünk,  amióta  öreg  Lotz  Ká¬ 
rolyt  eltemettük,  Benczúr  a  mindjobban  irtott 
erdőségben  ...  az  utolsó  bölény. 

A  mai  nemzedék  érzékeny,  finom,  ideges, 
satnyább. 

Erzelmességük  érzelgősség,  érzékiségük 
(nagy  egészség  bírja  csak  el!)  perverzitás. 
Nincs  fiatalságuk,  csak  gyerekkoruk,  nincs 
férfiasságuk,  csak  öregségük. 

Benczúr  s  az  egyívásúak,  mintha  egyenest 
férfikorba  születtek  volna  és  ebben  az  erőtel¬ 
jes,  mégis  gyöngéden  termőképes,  mégis  virá¬ 
gos  nyárban  meg  tudnak  maradni,  amikor  dél¬ 
után  van  már,  amikor  az  alkony  veti  előre 
árnyékait. 

Gyöngédet  mondtunk.  Igen,  mert  a  teljes 
művészből  nem  szabad  hiányoznia  a  nőies¬ 
nek  sem,  a  görög  efebosz  mindkét  matériá¬ 
jának. 

Az  ő  érzékiségük  —  a  modern  művészet 
ez  uralkodónak  hangsúlyozott  eleme  —  soha¬ 
sem  fajul  beteges  vágygyá  és  sohasem  cse- 
nevészedik  magtalan  semlegességgé.  Ahogy 

ők  a  nőt  nézik,  abban  benne  van  a  férfi  állat 
étvágya,  az  apaság  egészséges  ereje,  az  anya¬ 
ság  tiszteletével,  az  erősebbnek  lovagias  hó¬ 
dolatával.  És  Benczúr  sem  igyekszik  álszen- 
teskedően  elhitetni  velünk,  bogy  amikor  ér¬ 
deklődését  és  formakutató  szemét  érzéki  inger 
tüzeli,  nem  akarja  elhitetni  velünk,  hogy  a 
nő  benső  életének  külső  dokumentumait  ke¬ 
resi,  de  —  becsületesen  bevallja,  hogy  a  forma 
üdesége  és  a  női  test  gerjesztő  szépsége 
hívta  benne  életre  azt  a  teremtő  erőt,  amely 
egy  az  alkotással,  tehát  a  művészettel. 

Ez  a  nemesebb,  ez  a  világföntartó  érzéki¬ 
ség  talán  nem  izgat  úgy,  mint  a  modernül 


raffinált,  flirtelő  érzékiség,  de  teremt.  Nem  sor¬ 
vaszt,  nem  zülleszt. 

Ám  nevezzék  ildomosnak,  szalonképesnek 
ezt  a  „ klasszikus"  mezítelenséget,  mely  le¬ 
tudja  vetkőztetni  a  templomi  Madonnát  is, 
anélkül,  hogy  botránkoztatna,  bizonyos,  —  hogy 
nemcsak  művészi,  de  emberi  szempontból  is 
értékesebb  az  a  kvalitás,  mely  ilyen  fiatalos 
áhítatban  és  szűzies  férfiasságban  konzerválja 
a  művészt,  amilyennek  Benczúr  maradt  meg, 
mint  ahogy  az  a  nemzedék  is,  amelynek  mű¬ 
vészi  divatja  Benczúr  iskolája  volt,  csakugyan 
egészségesebb,  tetterősebb,  teremtőbb  is  volt 
a  mainál. 

Malonyay  Dezső 

A  SÁRKÁNYÖLŐ 
KACZIÁNY  ÖDÖN  RAJZA 


VÁRAKOZÓ  HALÁL 
KACZIÁNY  ÖDÖN  FESTMÉNYE 


KACZIÁNY  ÖDÖN 

. —  ^Tlindenfelé  eg'y  ideálisabb  kor  haj- 

Mnalhasadásáról  beszélnek.  Bízó 
lelkek  egy  szellemi  és  ethikai 
renaissance  kibontakozásának 

- előjeleit  keresik  és  találják  a 

L— — : II  társadalomban,  politikában,  iro¬ 
dalomban  és  magánéletben.  Bodnár  tanár  ön¬ 
tudatlan  ideálistái  meghúzták  a  lélekharangot 
a  realizmus  fölött,  s  miután  a  népdal  szerint 
hitették  a  holttestet  az  udvarra,  senki  sem 
borul  a  koporsójára.  Ellenben  vádlói  meg¬ 
szaporodtak  és  keserű  kifakadások  között  kisé¬ 
rik  sírjába. 

A  letűnt  realizmus  azon  kornak  szülötte, 
amely  Comte  bölcseletének  volt  szülőanyja. 
Zászlóvivői  száraz  pozitivisták,  ijesztően  józan 
emberek,  akikben  epikai  nyugalom  volt,  a 
lírai  gyöngédség  hiányzott.  A  világ  a  szellemi 
téren  csak  azokat  bámulta,  akikben  az  értelem 
fénye  ragyogott,  érzelmeikkel  nem  törődött. 
A  színpad,  regényirodalom  boncolóasztallá  lett, 
amelyen  az  embernek  nem  annyira  pszichéjét, 
mint  inkább  ösztöneit  boncolgatták.  Az  iro¬ 
dalomra  és  művészetre  is  ráillett  egy  szelle- 
meskedő  anatómus  mondása:  uraim,  felbon¬ 
tottuk  az  embert  utolsó  idegszáláig  és  rostjáig, 
de  a  lelket  nem  találtuk.  A  romanticizmus 
lírai  ömlengései,  pazarfényű  leírásai  kiszorul¬ 
tak  s  a  regény  legtöbb  esetben  a  béte  humaine 


perverz  erkölcseinek  rajzává  alakult.  A  filozófia 
és  természettudomány  mezején  a  pozitivizmus 
büszkén  lengette  zászlaját  és  körülötte  Comte, 
Littré,  Taine,  Sainte-Beuve  csoportosultak.  El¬ 
avult  Schoppenhauer  állítása  „dér  Mensch  ist 
das  einzige  Wesen,  dass  metaphysische  Be- 
dürfnisse  hat“  —  és  a  tudomány  kizárta  csar¬ 
nokaiból  a  metafizikát,  sőt  inkviziciós  lelkülettel 
elnyomni  igyekezett  a  szubjektív  poézist  is, 
mert  a  képzelet  gyermekes  játékának,  színes 
szappanbuboréknak  tartotta.  A  pozitivista  tudo¬ 
mány,  okulva  a  tisztán  spekulatív  filozófia 
elrettentő  tévelyein,  szinte  túlzó  lelkiismeretes¬ 
séggel  rideg  tárgyilagosságra  törekedett  s  közép¬ 
kori  kazuisztikus  agyafúrtsággal  őrködött  afö¬ 
lött,  hogy  a  tudós  énje  bele  ne  szóljon  kuta¬ 
tásaiba  és  induktív  módszerébe.  S  amint  a 
tudomány  arra  célzott,  hogy  a  természetet 
szenvedély,  egyoldalúság,  elfogultság  nélkül, 
rideg  tárgyilagossággal  vizsgálja,  úgy  az  iro¬ 
dalom  és  művészet  a  való  élet  változatait, 
rejtélyeit  és  mélységeit  akarta  felkutatni  és 
megjeleníteni.  A  képkiállításokon  élénk  élet 
zsendült.  Az  élet  minden  jelenségével  meg¬ 
figyelés  tárgya  lett,  a  modern  ember  lépett  a 
művészi  érdeklődés  központjába.  Ezzel  üdvös 
reakció  állott  be  azon  hamis  ideálizmus  ellen, 
amely  a  XIX.  század  elején  a  görög  szobrá¬ 
szat  és  a  renaissance  festészet  félreértéséből 
sarjadt  és  a  végelgyengülés  hínárjába  vezette 
a  művészetet.  A  realizmus  szakít  az  ideális 
esztétika  folytán  sémákba  merevedett  rnűvé- 

szettel  s  amennyiben  a  külső,  érzékelhető  éle¬ 
tet  utánozza,  alapot  vet  a  mostani  virágzó 
művészetnek.  A  séma  uralma  megszűnik,  nyo¬ 
mában  pedig  artisztikus  művészet  lép,  amint 
a  művészettörténet  tanúsága  szerint  eddig  is 
minden  ellaposodó  ideálizmust  a  természethez 
való  visszatérés  mentett  meg. 

Ámde  a  realizmus  tudománya,  irodalma  és 
művészete  nem  elégítette  ki  az  egész  embert, 
vagy  legalább  is  igen  sokan  voltak,  akikben 
az  érzelmi  tehetség  erősebben  ki  volt  fejlődve, 
semhogy  az  értelmi  megismerés  gyönyörei 
harmóniát  teremtettek  volna  lelkűkben.  Mert 
bármennyi  document  huniamét  hordott  össze 
Zola  iskolája,  a  modern  életnek  mégis  csak 
egy  részét  mutatta  be:  sivárságát,  költőietlen- 
ségét,  a  létért  való  ádáz  küzdelmet,  a  tömeg 
durva  uralmát,  csiszolatlan  és  zabolátlan  mo¬ 
dorát.  A  Zola-iskola  emberei  tucatemberek 
voltak,  akikben  hiányzottak  a  művelt  modern 
ember  szkepsissel  telített  kedélyhangulatai, 
komplikált  szellemi  élete,  kibontakozó  új  elvei, 
érzései  és  sejdítései.  A  művészet,  amely  az 
irodalommal  párhuzamosan  haladt,  szintén 
csak  a  külső  igazságot  és  valóságot  mutatta 
be  durva  mezítelenségében  vagy  finom  elő¬ 
kelőségében.  Annyira  megittasodott  a  külső 
szépségen,  elvakító  bájon  vagy  megragadó 
erőn,  hogy  a  belsőbe  hatolni,  a  lélek  mélyén 
rejtőző  kincseket  felhozni,  eszébe  sem  jutott. 
Egy  időre  megtévesztett  e  zseniális  szemfény¬ 
vesztés  és  tagadhatatlanul  óriási  léptekkel  vitte 
előre  a  művészetet,  de  hosszú  életre  nem 
számíthatott.  Felocsúdva  az  első  igézet  varázsa 
alól,  megszólalt  bennünk  az  örök  költői  erő, 
amely  a  dolgok  burkán  belül  s  az  érzékelhető 
világon  kívül  rejtett  szépségeket  teremt.  Fel¬ 
támad  a  dualista  lélek,  vagv  akár  a  monista 
psziché,  és  ábrándozni  kezd.  A  képzelet  tele¬ 
szórja  virágaival  a  mindennapi  életet  vagy 
nem  elégedve  meg  a  külvilág  szépségeivel, 
egy  sokkal  szebb,  nagyobb  és  kedvesebb  vilá¬ 
got  teremt,  mint  az,  amelyet  lábunkkal  tapo¬ 
sunk.  Mélyen  lelkűnkben  gyökerezik  az  a  vágy, 
hogy  a  képzelet  szárnyain  az  álomképek  ho¬ 
nába  emelkedjünk,  légvárakat  építsünk,  össze¬ 
omlásukat  megsirassuk;  misztikus  lényekkel 
népesítsük  be  az  éj  homályát.  Minél  színtele¬ 
nebb  a  jelen,  annál  csábítóbban  ingerkedik 

velünk  az  elmerült  múlt  mesebeli  pompája. 
Éppen  a  köznapi  élet  banalitása  tesz  fogé¬ 
konyakká  a  régi  mítoszok  finom  bájainak  élve¬ 
zésére.  A  legendák  és  költői  korok  varázsát 
gyermekesebben  és  finomabb  érzékkel  szívja 
be  lelkünk,  ha  az  életben  költészetet  nem 
találunk.  Hívőbbek  és  vallásosabbak  is  lettünk, 
mert  a  pozitív  bölcselet  felcsigázta  tudásvágyun¬ 
kat;  ígérte,  hogy  megszólaltatja  a  szfinkszet; 
megoldatja  vele  azon  kérdéseket,  amelyek  időt¬ 
len  idők  óta  gyötrik  az  emberiséget,  de  a 
szfinksz  továbbra  is  gúnyosan  mereszti  szemét. 

Ezen  sejtelmes  milieuben  dúsan  teremnek 
a  misztikus  költészetnek  és  művészetnek  virá¬ 
gai.  A  festők  egyéniségök  szerint  tündérmesé¬ 
ket,  legendákat,  mitológiát,  álomképeket  sze¬ 
retnek,  vagy  az  evangéliom  miszticizmusába 
merülnek.  A  keresztény  vallásos  eszmék  mel¬ 
lett  feltünedeznek  az  antikkor  istenei  és  isten¬ 
női,  a  keletázsiai  szellemek  bizarr  serege.  Min¬ 
denféle  okkultista,  érzékfeletti  rajongás,  spiritiz- 
mus,  miszticizmus  kifejezést  keres  és  kielégítést 
talál.  A  középkor  bűbájossága,  a  hallucinálók 
rejtélyei,  az  elveszett  paradicsomról  szóló  cso¬ 
dálatos  tan  izgatják  a  művészek  lelkét.  A  lovag¬ 
kor  ragyogó  meséi  is  elbájolják  a  festőket, 
akik  elandalognak  azon  világban,  amelyben 
szerelem,  háború,  kaland,  nemeslelkűség,  asz- 
kézis  és  mámor  csillogó  zűrzavarban  egyesül¬ 
tek.  Az  embereket  igézet  szállja  meg  a  virág- 
koszorúzta  legendák  és  mítoszok  fátyolképeinek 
láttára  és  önfeledten  engedik  át  magukat  c 
szubtilis  költészet  mámorának. 

Kacziány  ezen  miszticizmusnak  színköltője. 

Nem  olyan  értelemben,  mintha  a  metafizi¬ 
kának  művészi  megrögzítésre  kevésbbé  alkal¬ 
mas,  ködbe  vesző  és  csak  sejtelemben  élő 
témáival  bíbelődnék,  vagy  a  divatos  spiritiz- 
mus  patologikus  tüneteit  akarná  érzékelhetőkké 
tenni,  mint  egykoron  a  német  Max.  Teozofista 
világnézlete,  dualisztikus  filozófiája,  a  múlt 
század  nyolcvanas  éveiben  divatozó  parlagi 
spiritizmus  intelligens  leszűrődtetése,  a  kinyi¬ 
latkoztatáson  nyugvó  metafizikák  dogmamente¬ 
sítése.  De  Kacziány  ezen  érzékfeletti  világfel¬ 
fogása  nem  tolakszik  annyira  előtérbe,  hogy 
programmfestészetté  aljasítsa  művészetét.  Sőt 
még  annyira  sem  célzatos,  mint  a  Morris- 
elveket  valló  Körösfői  vagy  a  még  tenden- 

ciózusabb  tolsztoista  Nagy  Sándor.  Aki  Kacziány 
lelkivilágát  nem  ismeri,  aligha  fogja  műveiből 
mélyenszántó  filozófiai  és  teozófiiai  világfel¬ 
fogását  sejteni,  mert  az  nem  játszik  nagyobb 
szerepet  Kacziány  művészetében,  mint  Rafláel 
arrazziáiban  a  lenfonalak.  Mélyben  nyugvó 
alap,  amelyet  egészen  elföd  a  föléje  emelt 
impozáns  épület.  Kacziány  ízig-vérig  művész¬ 
ember,  aki  alkotási  trance-ában  tisztán  az 
artisztikus  igézetnek  enged.  A  képtárgya  oly 
jelentőségű,  mint  a  vászon,  ecset  vagy  festék: 
a  művészi  gondolat  és  hangulat  hordozója. 
Se  több,  se  kevesebb.  Azért  Kacziány  miszti¬ 
cizmusa  lényegileg  nem  témáiban,  hanem  sajá¬ 
tos  színfelfogásában  és  kifejezésmódjában  rej¬ 
lik.  Maeterlinck  színekben  kifejezve,  a  nagy 
misztikus  költő  irodalmi  tartalma  nélkül.  Ked¬ 
veli  a  holdvilágos  éjszakák  csendes  bűbáját, 
sejtelmes,  összeolvadó  fényvilágát;  a  borongó 


est  vagy  a  hajnali  párafátyolon  áttetsző  nap 
hangulatát;  az  éjszakának  ünnepélyes  csend¬ 
jét,  amelyben  a  tündérek  lépteit  véljük  hallani, 
Böcklin  „Schweigen  im  Walde“  című  képét 
sejtjük  látni,  vagy  Nietzsche  „Tanzlied“-je 
cseng  fülünkbe: 

Ah  Mensch!  Gieb  Acht! 

Was  spricht  die  tiefe  Mitternacht? 

Ich  schlief,  ich  schlief  — 

Aus  tiefem  Traum  bin  ich  erwacht. 

Die  Welt  ist  tief, 

Und  tiefer  als  dér  Tag  gedacht. 

Kacziány  ennek  az  ünnepélyesen  csendes,  de 
mélységes  élettel  telített  éjszakának  finom  lelkű 
painter  poetje. 

Az  ilyen  szemlélődő  lélekben  egészen  ter¬ 
mészetszerűleg  kivirágzik  a  romantika  kék 
virága.  Hiszen  Carlyle  szerint  „A  romantika 
nem  hal  meg  soha.  A  realista  korokban  gúny 

között  hántolják  el,  de  az  érzésteli  időkben 
újabb  köntösben  életre  támad Modern  kön¬ 
tösében  szívesen  látjuk,  akár  Rops  zseniális 
satanelláiban  jelentkezik,  akár  Khnopff  miszti¬ 
cizmusában  ingerkedik,  vagy  Böcklin  nimfái 
és  satirjai  között  dévajkodik.  Kacziány  roman- 
ticizmusa  messze  áll  a  harmincas  évek  lármás, 
pózoló  romantikájától,  amely  szánalmas  mo¬ 
solynál  egyebet  nem  kelt.  Mert  manap  már 
kinőttünk  a  kulturember  kamaszkorából,  amely¬ 
ben  mindegyikünk  koturnus- stílusban  szavalta 
el  a  ,  Koriolán"  gyermekded  átkozódásait  és 
tükör  előtt  sírta  el  első  csalódásának  wertheri 
könyeit.  Akkor  még  gyönyörködtünk  fájdal¬ 
munkban  és  kulisszákat  hasogató  stentori  han¬ 
gunkban.  Pátosz  volt  bennünk  a  túlcsordulásig; 
shakespearei  drámaerő  mentül  kevesebb.  Mű- 
haragunkban  pléhkardokkal  hasogattuk  a  leve¬ 
gőt,  de  a  megijedt  biedermeiereket  bonbonok¬ 
kal  vigasztalgattuk.  Szerettük  a  haramia-idillt, 
de  gondosan  becsuktuk  vasléces  ajtóinkat  és 
ablakainkat,  ha  a  szél  erősebben  dudorászott 


házunk  tájékán.  Komikusán  hősök  voltunk 
és  bakfisosan  lágyak,  ábrándozók.  Nem  ártot¬ 
tunk  a  légynek  sem,  de  úgy  ijesztgettük  egy¬ 
mást  színpadon,  regényekben,  képeken,  mint 
Miklós-napján  a  krampusz  a  legifjabb  múzsa- 
fiakat.  És  mindezen  érzelmi  forrongás  és  lelki 
tusakodás  után  leültünk  egy  csésze  aludttej 
mellé  vagy  egy  pohár  málnaszörp  elé.  Kacziány 
modernebb  ember,  semhogy  jól  érezné  magát 
ebben  a  limonádés,  Tick— Novalis — Wacken- 
roder-ízű  hangulatban.  Velünk  együtt  evett  a 
tudás  fájáról  és  így  elveszítette  a  nagy  gyerekek 
naivitását.  Romantikája  körül  ott  settenkedik 
a  kétely  Mefisztója,  aki  nem  engedi  nevetsé¬ 
gessé  lenni.  De  azért  nem  tudálékos,  pápa¬ 
szemes  professzor,  csupán  a  felvilágosodott 
ember  önkritikájával  őrzi  ellen  költői  álmait. 
Így  tehát  nem  a  népmesék  és  regék  szalon¬ 
képesítése  képezi  célját,  hanem  a  modern 
ember  sejdítéseit,  látomásait,  képzeletalkotta 
világát  vetíti  vásznaira.  Szívőszinte  igazsággal 
érezteti,  hogy  látomásai  nem  akarnak  valósá- 

gok  lenni,  mint  a  romantikusok  meséi,  hanem 
a  lombikoktól,  górcsőtől,  méterektől,  kilóktól 
elfáradt  kulturember  érzékfeletti  sejtelmei,  tuda¬ 
tosan  szőtt  álmai.  „Az  enyészet  kapuja"  és 
hasonló  témájú  művei  a  XX.  század  neo- 
romanticizmusának  oly  diszkréten  ízléses  em¬ 
lékei,  hogy  a  legrealisztikusabb  korokban  sem 
fognak  megémelyesedni.  Ily  értelemben  elfogad¬ 
hatjuk  Zichy  Mihály  mondását  Kacziányról: 
az  utolsó  magyar  romantikus. 

Ehhez  a  lelki  hangulathoz  nem  illik  a  színek 
nagy  orkesztruma,  sem  a  pasztozus  kezelés 
démoni  erőszakoskodása.  Kacziány  omló,  lágy 
színekbe  leheli  bele  érzelmeit,  vágyódásait, 
álmait  és  ábrándjait  és  ezen  teknikája  olyan 
lenge,  ködszerű,  hogy  szinte  lábujjhegyen 
járunk  képei  között,  nehogy  egy  durva  hangra 
vagy  zajosabb  lépésre  szétrebbenjen  költői 
álmunk.  De  amilyen  óriási  a  különbség  a 
szende  leányarc  mosolygása  és  a  borravalót 
leső  pincér  édeskedése  között,  olyan  vagy  még 
annál  is  áthidalhatatlanabb  mélység  tátong 
Kacziány  és  a  régi  iskola  kikent,  kifent,  éme¬ 
lyítően  mosolygó,  sima  teknikája  között.  Csak 
a  felületes  szemlélő  és  az  artisztikum  iránt 
vaksággal  megvert  „tekintélyek"  nem  látják, 
hogy  bár  Kacziány  a  modern  pasztozus  keze¬ 
léstől  felmérhetetlen  mértföldnyi  távolságban 
esik,  ha  nem  is  szóval,  de  művészetével  irtózva 
tiltakozik  az  ellen,  hogy  az  akadémikus  olaj- 
nyomatosokkal,  a  vászonakvarellistákkal,  a 
porcellánfestőkkel,  e  tutti  quanti  a  nagyközön¬ 
ség  dédelgetett  kegyenceivel  egy  kategóriába 
soroltassák.  És  igaza  van. 

Mert  a  modern  művészet  lényege  nem  abban 
áll,  hogy  a  teknika  pasztozus  vagy  sima,  plei- 
nair-e  vagy  stilizált  színfelfogás,  impresszio¬ 
nizmus  vagy  a  művészi  kiforrás  minden  fázi¬ 
sán  átment  kialakulás.  Hanem  egyesegyedül 
abban,  ami  az  igaz  művészi  alkotásnak  min¬ 
denha  egyedüli  kritériuma  volt :  a  zseniális 
felfogás  és  megcsinálás  művészetében,  szóval: 
a  hogyanban.  A  modern  művészeti  esztétika 
nem  esküszik  konokul  egy  mesterre  se,  de 
makacsul  kitart  a  mesterek  mellett.  Lehet 
aztán  akár  Michelangelo  grandiózus  forma¬ 
látása  vagy  Rafael  bájos  alakköltészete  és 
vonalharmóniája ;  Tiziano  olvadékony,  omlós 
színlágysága  vagy  Rubens  dévaj  vonallendü- 

lete;  Velazquez  pasztozus  monochromiája  vagy 
Rembrandt  aranyos  lazúrja.  A  rendszer,  tek¬ 
nika,  metódus  semmi:  a  művészi  kialakulás 
minden. 

És  e  tekintetben  szinte  fellázító  a  filiszter- 
világ  olcsó  szellemeskedése  és  léha  vádasko¬ 
dása,  hogy  a  modern  művészet  minden  régi¬ 
ből  tabula  rasát  csinál  és  egyedül  a  pasztozus, 
széles  ecsetkezelésre,  a  színfoltokból  össze¬ 
tevődő  szintézisre  esküszik;  a  gondos  munkát 
lenézi;  az  alapos  teknikai  kiképzést,  a  művészi 
átérzést  és  a  lélek  mélyéből  való  kialakítást 
kiküszöböli;  és  csak  a  pillanatnyi  jelenségek, 
szín-  vagy  fényhatások  felületes  odamázolá- 
sát,  a  gyors  munka  olcsó  dicsőségét  erősza¬ 
kolja  a  divattal  versenytfutó,  ítéletalkotásra 
képtelen  közönségre.  A  modern  művészetek 
Pantheonjában  nemcsak  Manet  és  iskolája, 
a  Whistlerék  szín-arrangementéja,  Wattsnak 
Tizianoval  vetekedő  kolorizmusa,  hanem  Böck- 
lin,  Puvis  és  Gauguin  rajzköltészete  és  primiti¬ 
vizmusa  is  helyet  talál.  Nálunk  Kacziány  vá¬ 
lasztékos,  gondos,  finom  teknikája  dacára 
jogosan  foglalt  helyet  a  Nemzeti  Szalon  új 
palotájának  első  kiállításán,  ahol  a  legmoder¬ 
nebb  irányzatok  jelesei  szerepeltek,  mert  a 
modern  teknikai  vívmányok  erőteljes,  vakmerő 
fortisszimóit  lágy  szimfóniává  finomította  át. 

Ami  pedig  Kacziány  eredeti  talentumát  még 
erősebben  kidomborítja,  az  a  magas  nívójú 
virtuozitás,  amellyel  ezt  a  finom  hangulatot 
és  színimpressziót  a  legkeményebb  íőszínek- 
kel  éri  el.  Kék,  sárga,  fehér,  vörös  színek 
képezik  szegényes  színskáláját  és  mégis  oly 
ünnepélyes,  akár  a  gregorián-ének  javarészt 
terc-esésekből  kialakuló  melódiája.  E  tekintet¬ 
ben  csak  Fényessel  vethető  össze,  azzal  a 
különbséggel,  hogy  az  utóbbi  a  főszíneket 
teljes  közellenségükben  a  legmerészebb  egy¬ 
másmellé  hetyezésben  alkalmazza  és  az  egy¬ 
másra  hatásból  sugároztatja  ki  csodás  har¬ 
móniáját,  míg  Kacziány  egy  főszin  vezető 
akkordjába  mélyeszti  bele  a  többinek  lágyí¬ 
tott  sorozatát.  Ezen  kis  terjedelmű  színskálá¬ 
ból  azonban  a  legbensőségesebb  és  meglepőbb 
modulációkat  csalja  ki. 

Az  est  homályát  és  a  hajnal  derengését  a 
régi  iskola  vöröses  tónusától  elütően  kékes, 
rezgő  milieube  meríti  és  ez  a  kékes  domináns 

vezet  végig  Kacziány  egész  művészetén.  Azon¬ 
ban  mesterien  tud  bánni  a  fehér  és  mélybarna, 
a  szürke  és  sötétvörös  harmóniákkal  is,  sőt  e 
tekintetben  valóságos whistleri  arrangementok- 
kal  jeleskedik  (Hajnal  a  tengeren).  Három  sáv 
elegendő,  hogy  egy  igéző  természeti  jelensé¬ 
get  megrögzítsen,  természetesen  a  hozzáértők 
előtt.  A  filiszter  elképed  ekkora  egyszerűség¬ 
től  és  elkeseredésében  művészeti  léhaságot 
rebesget. 

Kacziány  erős  egyénisége  és  mélyenjáró 
tehetsége  nem  csupán  néhány  szín  szűk  kere¬ 
tén  belül  való  gazdag  modulációkban  nyilvá¬ 
nul,  de  ha  úgy  tetszik,  az  irodalmi  tartalmat 
kereső  inartisztikus  publikumnak,  még  kedve 
szerint  való  mesét  is  találhat  a  művész  képein. 
A  szisztematikus  filozófia  természetesen  nem 
talál  kegyelmet  Kacziány  műtermében,  de 
érzelmi  mélysége  mellé  gondolati  erőssége  is 
társul.  Misztikus  színfelfogásához  remekül  ille¬ 
nek  metafizikai  gondolatai.  Az  élet  nagy  problé¬ 
mája,  a  rettenetes  kaszás,  minduntalan  meg¬ 
jelenik  vásznán.  Természetesen  oly  eminenter 
színművész,  mint  Kacziány,  nem  indulhat  a 
romantikus  iskola  hátborzongató  meséi  után, 
sem  a  „Molnár  és  gyermeke"  stílű  bieder- 
meier-érzelgés  csapásán.  Kacziány  a  bár  kez¬ 
detleges,  de  művészi  impulzustól  lüktető  közép¬ 
kori  „1  otentanz“-ciklusok  modern  interpretá- 
tora,  Rethel  enemű  rajzsorozatának  szerencsés 
kezű  továbbfejlesztője.  Nem  grimaszokkal  és 
kabaretmimikával,  hanem  a  megjelenítés  belső 
igazságával  imponál  a  kellemetlen  vendég:  a 
halál.  Eredeti  felfogására  és  individualitására 
vall,  hogy  oly  csábító  és  szuggesztiv  hatású 
mesterek,  mint  Böcklin  és  Stuck,  nem  vezet¬ 
ték  az  utánzás  hínárjába.  Pózmentes,  egyszerű 
fellépésében  ünnepélyes  halálja  templomi  áhí¬ 
tatot  és  csendet  parancsol.  Az  Apokalipszis 
félelmetes  lovagjának  páratlan  megtestesítője. 
Milyen  hálás  témának  kínálkozott  volna  pél¬ 
dául  a  „Várakozó  halál"  egy  iskolás  mester¬ 
nek.  Tükörsimára  finomított  teknikában  merev 
tartású  halál  leskelődött  volna  a  haldokló 
ablaka  alatt,  és  ha  a  művészbe  még  egy  kis 
esprit  is  szorul,  kiváncsi  bekukkanás,  nagy 
lendületű  ágálás  emelte  volna  a  céhbeli  fest¬ 
mény  hatását.  Kacziánynak  ezen  külső  hatásra 
célzó  eszközökre  nincs  szüksége.  A  szürke, 


kék,  sárga  és  fehér  színek  mesteri  harmóniá¬ 
jával  ünnepélyessé,  komollyá,  félelmetessé 
teszi  az  emberiség  nagy  ellenének  megjelené¬ 
sét.  És  jól  vigyázzunk,  a  hatás  titka  nem  a 
rajzban,  hanem  a  színekből  kialakuló  hangú 
latban  fekszik. 

Kacziány  művészete  ezen  lágy  teknika  da¬ 
cára  sem  válik  vizenyőssé,  sőt  oly  mesterien 
dolgozik  vele,  hogy  ábrándos,  melankolikus 
tájképeiből  szokatlanul  erős  plaszticitással  emel¬ 
kedik  ki  rajzainak  struktúrája.  így  „Éjjel  a 
Ríván"  című  képének  a  holdfény  fátyolos, 
párás  özönében  álló  házai  majdnem  vasszer¬ 
kezetű  felépítést  mutatnak.  Kacziány  német 
szellemrokona,  Palmié,  vetekszik  mesterünk¬ 
kel  a  bűvös  hangulat  megjelenítésében,  de 
benső  erő  helyett  több  ellágyulást  mutat.  Ha 
Kacziány  alakot  állít  be  sejtelmes  légkörébe, 
erőszak  nélkül  érezteti  velünk,  hogy  nem 
szellemekkel  és  kísértetekkel  népesíti  be  a 
művész  az  éj  világát,  hanem  hús  és  vér  ala¬ 
kokkal,  akik  félelmes  erővel  tudnának  csele¬ 
kedni  Sőt  még  túlvilági  szellemei  is  reális 
életet  élnek  darabosság  és  galvanizálás  nél¬ 
kül.  Ha  pedig  a  természeti  erők  skáláit  szó¬ 
laltatja  meg,  a  művész  lelkén  át  halljuk  a 
viharzó  tenger  bömbölő  moraját,  a  tajtékzó 
hullámok  súlyos  omlását.  Mint  a  tenger  mé¬ 
lyén  zúgó,  marakodó,  harcoló  őserők  rettene¬ 
tes  csatája,  úgy  vonul  meg  Kacziány  ősere¬ 
deti  ereje  a  nyugalmas  külszín  alatt.  Lányos 
szendeség  nem  simul  lágy  teknikája  alá.  Még¬ 
ha  a  csendnek  himnuszát  zengi  is  vásznán, 
mint  a  „Zárda  Romnál"  (Szépművészeti  Mú¬ 
zeum),  még  akkor  is  érezzük  a  monumentális 
hatás  kiklopszi  súlyát.  Szinte  elakad  lélekze- 
tünk  a  mázsányi  teher  súlya  alatt. 

Vallásos  képein  ugyanez  a  földöntúli  nyu¬ 
galom  ül.  A  Golgotha  nngy  tragédiájánál  nem 
a  kínok  megrendítő  jelenete  fogja  le  a  művész 
lelkét,  —  bár  néhány  vázlatán  arról  tanúsko¬ 
dik,  hogy  a  viharzó  tragédiáknak  is  mestere 
lehetne  —  hanem  a  befejezett  dráma  után 
beállott  mélységes  csend  és  a  lezajlott  testi 
és  lelki  kínok  nyomába  lépő  csendes  fájdalom 
vagy  ünnepélyes  kiengesztelődés.  —  Ha  a  víz 
és  levegő  misztikus  irrigációjához  a  tűz  félel¬ 
metes  hatalma  is  járul,  Kacziány  nem  rendez 
görögtüzes  díszelőadást.  Tűzkatasztrófái,  ame- 

lyek  csendesen  szendergő  északáinak  miszti¬ 
cizmusát  felverik,  Turner  tengeri  ütközeteinek 
démoni  erejéig  emelkednek  fel.  —  Arcképein 
nem  fektet  nagy  súlyt  sem  a  fotografikus  hű¬ 
ségre,  sem  a  karakter  szembeszökő  kidombo¬ 
rítására,  hanem  a  csendes  magábamélyedés 
lebilincselő  kifejezésére.  Michelangelo  Jeremiása 
önmagába  mélyedő  elgondolkozásával  védő 
szellemként  állhatna  Kacziány  portréi  mellé, 
ha  a  művész  egyáltalán  rokonságba  volna 
hozható  valakivel,  ha  mindjárt  a  legjelesebbel 
is.  Kisebb,  de  önálló.  Misztikus  teknikája  Carrie- 
ret  juttatja  eszünkbe,  anélkül,  hogy  elcsenésre 
gondolhatnánk.  Sőt  ilyen  összehasonlítást  félve 
teszek,  mert  a  nagy  közönség  szemében  nem 


a  művész  felemelését  jelenti  jelentősebb  mű¬ 
vészi  magaslatra,  hanem  alárendelését  egy  más 
tekintélyesebb  nivó  alá.  Ha  Kacziány  a  fran¬ 
ciáké  volna,  Carriere-rel  a  Musée  de  Luxem¬ 
bourgban  egy  terembe  kerülne,  nem  össze¬ 
hasonlítás  kedvéért,  hanem  a  rokonlelkek 
összehozása  végett.  És  Kacziány  a  nagy  fran¬ 
cia  mester  oldalán  sem  vallana  szégyent.  Itt¬ 
hon  a  mester  műtermében  gyűlnek  tel  alko¬ 
tásai,  mert  mi  még  mindig  szegény  nemzet 
vagyunk,  nemcsak  vagyonilag,  hanem  főképen 
igaz  művészi  érzék  tekintetében. 

Csak  trombiták  és  dobok,  nem  szimfóniák 
kellenek  nekünk. 

Fieber  Henrik 

KAZINCZY  ÉS  OESEF; 

azinczy  irodalmi  arcképét  egyoldalú 
világításban  tárja  elénk  az,  aki  meg¬ 
feledkezik  arról,  hogy  a  nagy  mű¬ 
barátot  és  kiváló  műértőt  is  ki¬ 
emelje  egyénisége  rajzában.  Ha 
ezen  fölül  korának  a  szépművészetek  iránti 
feltűnő  közönyét  számításba  vesszük,  valamint 
azt.  hogy  közvetlen  környezetében  nem  volt 
semmi,  ami  műérzékének  kifejlődését  elősegí¬ 
tette  volna,  csak  annál  bámülandóbbnak  tart¬ 
hatjuk,  ha  a  természettől  ezirányban  nyert 
képességei  visszafejlődés  helyett  mind  jobban- 
jobban  tökéletesedtek. 

Pályám  emlékezetében,  tanuló  éveiről  szól¬ 
ván,  azt  írja,  hogy  Sárospatakon  „nem  lehet 
egyéb  képeket  látni,  mint  amit  az  országban 
az  olaszországi  parasztok  hátaikon  hordoztak 
körül".  E  sajátságos  colportage  mégis  javára 
vált  Kazinczynak.  „Ezek  hordák  el  —  írja  — 
minden  pénzemet,  ami  volt." 

Kazinczyban  megvolt  már  tanulóéveiben  az 
a  becses  tulajdonság,  mely  nélkül  emberi 
kiválóság  olyan  nehezen  képzelhető :  az  ön¬ 
maga  kiművelését  irányító  akaraterő  és  lelki 
képesség.  Egyike  legjellemzőbb  mondásainak 
az,  midőn  a  Belvedereben  nyert  első  benyo¬ 
másairól  emlékezik  meg :  mi  leheték  vala,  ha 
Bécsben,  Párisban  vagy  Rómában  születtem 


volna!  .  .  .  Alig  18  éves  ifjú  még  (1777),  mi¬ 
dőn  alkalma  van  elsőizben  Bécsbe  menni  Szir- 
may  Tamás  és  nagybátyja,  Kazinczy  András 
társaságában,  ez  utóbbinak  költségén. 

Alig  érnek  Pestre,  első  dolga,  hogy  meg¬ 
vegye  Gessnert,  de  sajnos,  az  összes  példá¬ 
nyok  elfogytak.  Ekkor  megpillantja  Wieland 
Gratziáit  és  Muzari ónját,  Geyser  rézmetszetei¬ 
vel  Oeser  után.  Magával  vitte,  hogy  legyen 
Bécsig  valami  olvasni  valója.  A  két  könyv 
sokáig  haszon  nélkül  hevert  kezei  közt,  végre 
addig  olvasta  Wieland  Diogenesét,  hogy  a 
Muzariont  s  Gratziáit  is  megérthette.  így  lehe¬ 
tett  az  Oeser-féle  rajzokkal  is.  Maga  bevallja: 
nem  lehetetlen,  hogy  a  saját  rajzainak  köszön¬ 
hette,  hogy  bátyja  e  bécsi  útjára  magával 
vitte.  A  derék  férfiú  felismervén  unokaöccse 
„szenvedelmét"  a  képek  iránt,  gyönyörét  találta 
abban  s  így  nagy  befolyással  volt  Kazinczy nk 
művészi  képességeinek  kifejlődésére.  Jellemző, 
hogy  az  a  vágy,  hogy  megláthassa  a  Belve- 
deret,  egészen  kiverte  fejéből  Gessnert.  Meg¬ 
történt  vele  az,  amit  tán  maga  is  lehetetlen¬ 
ségnek  tartott :  öt  napi  bécsi  tartózkodása  alatt 
annyit  bújta  a  Belvedere  termeit,  hogy  elfelej¬ 
tette  megvenni  —  Gessnert .  .  .  Azzal  az  Oeser- 
rel,  kinek  rajzait  Pesten  látta  először,  később 
levelezésben  állott  s  a  közelebbi  barátságnak 
bizonyára  az  vetett  gátat,  hogy  Kazinczy, 
mint  a  Martinovics -féle  összeesküvésnek  egyik 
kompromittáltja,  fogságba  került, 

Ez  az  Oeser  Ármin  Frigyes  egyike  a  kalan¬ 
dos  XVIII.  évszázad  legérdekesebb  alakjainak. 
Pozsonyban  született  1717  februárius  18-án. 
Wurzbach  szerint  a  szépművészetek  iránti  haj¬ 
lam  nagyon  korán  nyilvánult  meg  nála  s 
(XXI.  k.  16 — 18.  1.)  csakhamar  Pécsbe  került, 
hol  hét  évig  látogatta  a  Szépművészetek  Aka¬ 
démiáját.  Magyar  forrásunk  tanulóéveit  sokkal 
kalandosabbnak  rajzolja  meg.  (Tud.  Gyűjte¬ 
mény  1828  IV.  k.  38 — 39.  lap.)  Szerinte  már 
kilenc  éves  korában  növendéke  volt  az  Aka¬ 
démiának  s  ott  18.  évében  „az  első  művészi 
jutalomra  érdemesnek  tartották11.  Wurzbach 
adata:  t.  i.  hogy  1735-ben  Oeser  19  éves 
korában1  nyerte  volna  el  Ábrahám  áldozatá¬ 
val  az  aranyérmet,  nem  látszik  teljesen  pon¬ 
tosnak.  Wurzbach  szerint  e  hét  évi  tanulóév 
alatt  volt  volna  azonfölül  Donner  György  Ra¬ 
fael  tanítványa,  kivel  aztán  két  évet  együtt 
töltött  volna  Olaszországban.  Magyar  forrá¬ 
sunk  szerint  a  díjnyerés  után  „még  két  esz¬ 
tendeig  Donner  Gy.  R.  híres  képfaragónál  az 
emberi  test  formáinak  helyes  elrendeltetését 
és  a  régieknek  öltözeteit  tanulta".  Ha  Donner 
életrajzi  adatait  megtekintjük  magánál  Wurz- 
bachnál,  úgy  csodálatosan  Wurzbach  maga 
ellen  vall  és  a  magyar  forrás  adatainak  hite¬ 
lességét  támogatja.  Donner  ugyanis  1715  után 
1  726-ig  Salzburgban  van.  Salzburgból  Magyar- 
országba  jön,  midőn  is  Esterházy  Imre  her¬ 
cegprímás,  építészeti  igazgatójává  nevezi  ki. 
Ezzel  az  állással  a  Pozsonyban  lakás  köte¬ 
lezettsége  volt  egybekötve.  Itt  mintegy  10  évig 
tartózkodott  és  ércöntéssel  foglalkozott,  mely 
célból  a  prímás  külön  ércöntőt  építtetett  a 
számára. 

Nagyon  valószínű  tehát,  hogy  Donner  nem 
Pécsben,  hanem  Pozsonyban  ismerkedhetett 
meg  a  tehetséges  Oeserrel.  Akkor,  midőn 
Oeser  Pécsben  díjat  nyer:  1735-ben,  Donner 
még  Pozsonyban  van,  épen  Wurzbach  adatai 
szerint.  (III.  k.  366—9.  lap.)  Csak  1739-ben 
jut  el  ismét  Pécsbe  s  1741-ben  találkozunk 
személyével  a  városi  számadások  közt.  Az 
olaszországi  út  tehát  a  lehetetlenségek  közé 

1  C.  von  Lützow  szerint  is  mint  18  éves  ifjú  nyerte 
el  az  aranyérmet.  Geschichte  dér  k.  k.  Akademie  .  .  . 
Wien  1877,  24 — 5.  lap.  V.  ö.  147.  lap. 


tartozik  s  valószínű  az,  hogy  a  díjnyerés  után 
Oeser  Pozsonyban  tanul  Donnértől. 

Magyar  forrásunk  szerint  1 739-től  fogva 
holta  napjáig  „Saxonia"  volt  állandó  helye. 
Oeser  életének  ez  a  szaka:  1735-től  1739-ig 
misztikus  homályba  merül.  Ugyanis  midőn 
111.  Károly  1735-ben  a  díjazási  aranyérmet 
személyesen  adta  át  a  derék  ifjúnak,  tanuló¬ 
társai  irigységtől  ösztönöztetve  életére  törtek. 
Kicsalták  őt  a  Freiung-on  levő  egyik  korcs¬ 
mába  s  ott  szándékos  civakodást  kezdve,  mi¬ 
után  a  kézről-kézre  adott  aranyérem  eltűnt 
irigy  barátai  kezei  közt,  mérgezett  karddal 
megsebesítették.1  Egy  ügyes  seborvos  meg¬ 
mentette  ugyan  életét,  de  bajából  csak  nagy 
sokára  gyógyult  ki  teljesen.  Felgyógyulván, 
egy  újabb  támadástól  való  féltében,  titkon 
elhagyta  Pécset  —  eltűnt  nyomtalanul  s  évekig 
holtnak  tartották,  mígnem  művészi  hírneve 
elárulta  tartózkodási  helyét. 

E  kalandos  történetben  valószínűnek  azt 
tartjuk,  hogy  Oeser  visszament  Pozsonyba  s 
ott  mint  Donner  tanítványa,  annak  műhelyé¬ 
ben  dolgozott  1735  után  s  midőn  Donner 
1739-ben  Pécsbe  visszament,  nem  merte  őt 
oda  követni,  hanem  beiratkozott  a  drezdai 
művésziskolába,  aminthogy  Wurzbach  adatai 
is  támogatják  ezen  állításunkat,  mely  szerint 
1739-ben  tényleg  Drezdában  van  s  a  szobrá¬ 
szat  helyett  a  festészet  tanulmányozására 
szánja  magát.  Az,  hogy  sógora,  Korabinszky, 
a  magyar  tudós  1769  ben  találja  őt  meg,  mint 
sok  év  óta  eltűntet,  bajosan  hozható  össze¬ 
függésbe  az  1735-iki  merénylettel,  mert  az, 
hogy  valaki  30  évnél  tovább  féljen  hamis 
barátjaitól,  teljesen  valószínűtlennek  látszik. 
Úgynevezett  eltűnését  azzal  véljük  jobban  ki¬ 
magyarázhatni:  röstelhette  ugyanis  közelállói¬ 
nak  bevallani,  hogy  22  éves  létére  újra  be¬ 
állott  tanítványnak  és  a  szobrász  dicsőségéről 
lemondva,  festőnek  óhajtotta  magát  kiképezni. 
Várni  akart  addig,  míg  a  dicsőség  és  hírnév 
melléje  szegődve,  igazolni  fogják  új  pálya- 
választása  helyességét.  Az  igaz,  hogy  még 
így  is  nehezen  érthető  a  30  évi  teljes  hallga¬ 
tás.  De  nem  ismerve  családi  körülményeit, 
még  hozzávetőleg  se  mondhatjuk  meg:  minő 


1  Ez  esetet  elmondja  Líitzow  i.  h.  25.  1. 

ok  bírta  őt  rá,  hogy  még  szülei  előtt  is  el¬ 
hallgassa  tartózkodási  helyét.  A  rosszakaróitól 
félelemből  való  elrejtőzködés  azonban  a  leg- 
sületlenebb  indoknak  látszik  előttünk.  Ha 
pályafutását  végigtekintjük,  csak  még  való¬ 
színűtlenebbnek  fog  látszani  e  felhozott  kicsi¬ 
nyes  indok.  1739-ben  Drezdában  találjuk  őt, 
ahol  a  festői  szakra  adva  magát,  nagy  szor¬ 
galmat  fejt  ki.  A  freskófestést  Sylvestre-től 
tanulja.  Itt  ismerkedik  meg  Winkelmannal, 
kinek  egész  irányára  nagy  befolyást  gyakorol. 

1 744  ben  meghívást  kap  Szent-Pétervárra,  de 
Anna  cárnő  halála  miatt  ennek  eleget  nem 
tehet.1 

A  hétéves  háború  ideje  alatt  (1  756—  1  763) 
távol  van  Drezdától  és  gróf  Bonaunak  dol¬ 
gozik  Dahlenben.  A  háború  befejeztével  vissza¬ 
kerül  Lipcsébe  s  ott  az  újonnan  alapított  Mű¬ 
vészeti  Akadémia  igazgatójává  nevezik  ki.  Mi¬ 
dőn  a  szász  választófejedelem  Drezdában  is 
Művészeti  Akadémiát  állít  fel,  Oeserre  bízza, 
hogy  válasszon  Lipcse  és  Drezda  közt.  Oeser 
Lipcse  mellett  maradván,  fejedelme  a  lipcsei 
direktorságon  kívül  a  drezdai  Akadémián  is 

1  Itt  időrendi  tévedés  lesz  Wurzbachnál.  I.  Anna 
cárnő  már  1740-ben  meghalt.  Hogyan  függhet  tehát  össze 
az  1744  iki  meghívás  és  Annának  1740-ben  bekövetke¬ 
zett  halála?  II.  Annát  pedig  1741-ben  fosztotta  meg 
Erzsébet  cárnő  a  régensségtől  és  bebörtönöztette. 


tanárrá  teszi,  sőt  udvari  festőjévé  is  kinevezi. 
Élte  végéig,  82  esztendős  koráig  itt  működik. 

Wurzbach  Oeser  művei  közül  névszerint 
csak  egyet  említ  meg:  a  Krisztus  Emausban 
címűt,  melyet  azzal  küldött  Pozsonyba,  hogy 
a  nővére  a  saját  nevében  adományozza  vala¬ 
melyik  templomnak. 

Kazinczy  Ferenc  Oesernek  három  képét 
ismeri  hazánkban:  1.  egy  oltárképet  a  pozsonyi 
kath.  templomban;  2.  egy  csaknem  három 
lábnyi  magasságú  képet  a  saját  tulajdonában, 
és  3.  egyet  Fried  címmel  kassai  szenátornál. 

Ugyancsak  ő  Ígéri,  hogy  „a  pozsonyi  nagy 
Faragó “  felől,  kinek  művei  a  pozsonyi  Szent 
Márton  és  a  győri  püspöki  templom  oltárjain 
szemléltetnek",  egy  más  alkalommal  részlete¬ 
sebben  fog  szólani.  Sajnos,  ezt  az  Ígéretét 
be  nem  váltotta  s  így  az  Oeserrel  való  isme¬ 
retség  mellett  csupán  az  a  néhány  levél  tanús¬ 
kodik,  melyről  az  alábbiakban  akarunk  szólani. 

Kazinczy  Ferenc  elkészülvén  Klopstock 
Messiása  első  10  énekének  lefordításával,  hat 
évi  fáradságának  gyümölcsét  művészileg  is 
méltó  formában  óhajtván  megjelentetni,  egy 
címképet  akart  hozzá  festetni.  Tokajból  kel¬ 
tezve  1794  április  5-éről  udvarias  levelet  írt 
Oesernek  Lipcsébe.  Tudatta  vele,  hogy  a 
német  irodalom  ezen  elsőrendű  művéhez  senki 
méltóbb  címlapot  nem  festhet,  mint  Német- 

ország  első  művésze.  Ez  a  tudat  s  annak 
meggondolása,  „dass  dieser  Künstler  mein 
Hazafi  ist“,  felbátorították  őt,  hogy  Német¬ 
ország  nagy  emberéhez  forduljon.  Tudja  na¬ 
gyon  jól,  hogy  vakmerőség  egy  Oesernek  meg¬ 
mondani,  hogy  mit  fessen,  de  ha  remélheti, 
hogy  az  ő  terve  megnyeri  Oeser  tetszését, 
azt  ajánlja,  hogy  egy  dicsfénytől  talált,  csodá¬ 
lattól  elragadtatott,  vagy  imádásra  leboruló 
Gábriel  arkangyalt  fessen.  Reynolds  egy  tableau- 
ját  hozza  Oeser  emlékezetébe  s  az  attól  való 
eltérést  s  egyéb  utasításait  oly  szakavatott- 
sággal  írja  le,  hogy  művészi  ízlése  előtt  való¬ 
sággal  kalapot  kell  emelnünk. 

Még  egy  hónap  se  telt  bele  és  Oeser  már 
1794  május  3-áról  válaszol  is  Kazinczy  leve¬ 
lére.  A  megtisztelő  sorok  nagy  örömet  okoz¬ 
tak  neki.  Nagyon  örül,  hogy  egy  tudós  földije 
érezni  tudja  e  nagy  német  költő  művének 
szépségeit  s  anyanyelvén  nemzetével  is  érez¬ 
tetni  akarja.  Neki  Klopstock  személyes  barátja 
s  így  fölöttébb  kellemes  rá  nézve  az  ajánlat 
elfogadása.  ígéri,  hogy  amint  ideje  engedi, 
hozzá  is  fog  a  munkához. 

Ami  a  díjazást  illeti,  erre  nézve  a  követke¬ 
zőket  írja  Oeser.  Ő  tudja  jól,  hogy  azon  a 
vidéken  (t.  i.  Tokajon)  meglehetős  jó  bor 
terem.  („Ein  ganz  ertráglicher  Wein  wáchst!“) 
Arra  számít,  hogy  képe  értékének  megállapí¬ 
tását  Kazinczyra  bízván,  a  fizetés  ne  pengő 
pénzben,  hanem  folyó  értékben  történjék.  („Die 
Zahlung  statt  klingender  Münze,  lieber  in 
íliessender  erhaschen.  “) 

Kazinczy  t  a  betegsége  m  egakadály ózta  abban , 
hogy  Oesernek  nagyon  udvarias  levelére  azon¬ 
nal  válaszoljon,  de  1794.  évi  július  22-éről 
Széphalomról  kelt  soraiban  ezért  bocsánatot 
kérvén  Oesertől,  örömmel  ígéri,  hogy  nemcsak 
az  idei,  kitűnőnek  Ígérkező  új  borból  fog  kül¬ 
deni,  hanem  régibb  termésűvel  is  fog  szolgálni 
s  pedig  annál  nagyobb  örömmel,  „da  mein 
Vaterland,  das  ohnehin  nie  Geld  hat,  von 
seinem  Gelde  jetzt  gánzlich  entblősst  ist“. 

Sajnos,  e  levél  csonkán  maradt  ránk  s 
egyebet  a  fizetés  e  különös  módján  kívül  nem 
tudunk  meg  belőle. 

Kazinczy  büszke  volt  az  Ígéretre  s  Kis 
János  barátjának  megírta  1794  október  6-án 
kelt  levelében,  hogy  kérkedni  fog  ezen  darab¬ 


bal  „és  nem  tudom,  ha  nem  metszetem-e 
Londonban?  .  .  .“  Oeser  hozzá  is  fogott  a  kép 
megfestéséhez  és  1795  februárius  25-én  már 
azt  írhatta  Kazinczynak,  hogy  a  lipcsei  könyv¬ 
vásárkor,  ha  jó  és  biztos  alkalom  kínálkozik, 
az  óhajtott  képet  el  fogja  küldeni.  Arra  kéri, 
gondoskodjék  az  elszállításról,  mert  ő  az  ilyes¬ 
mivel  nem  szeret  foglalkozni.  Valószínűleg 
megfordulnak  ez  időben  Lipcsében  a  tokaj- 
vidéki  kereskedők  is  s  azt  hiszi,  ezekkel  lehetne 
a  képet  legbiztosabban  elszállítani.  Kazinczytól 
válasz  nem  érkezvén,  Oeser  1795  május  1 3-áról 
kelt  levelében  még  egyszer  ismétli  az  előbbi 
levelében  elmondottakat,  mert  azt  hiszi,  hogy 
febr.  25-éről  kelt  levele  elveszett. 

Ez  volt  Oeser  utolsó  levele  Kazinczyhoz  s 
magának  Kazinczynak  se  volt  többé  alkalma 
Oeserhez  írni :  mert  Kazinczyt  1794  dec.  14  én 
éjjel,  Regmeczen,  anyja  házánál,  a  Martinovics- 
féle  összeesküvésben  való  részesség  gyanúja 
alapján  elfogták  és  fogsága  csak  1801  június 
28-án  ért  véget.  Oeser  ezalatt  (1799  március 
18-án)  meghalt  s  a  két  férfiú  késő  barátsá¬ 
gának  a  sors  ekként  kora  és  gyors  véget 
vetett. 

A  képnek  magának  egész  története  van. 
Kazinczy  1801  október  4-éről  valami  Háger 
Dániel  nevű  úriembertől  levelet  kapott  Maros- 
vásárhelyről,  melyben  tudatja  vele  ez  a  Háger, 
hogy  azt  a  képet,  melyet  Oeser  Kazinczy 
kérésére  megfestett,  tőle  átvévén,  magával 
hozta  és  megőrizte.  Ez  a  kép  tőle  átvehető. 
Kazinczyt  e  kép  létezéséről  már  előbb  barátja, 
Kozma  Gergely  értesítette.  Kazinczy  ekkor 
levelet  írt  B.  Bruckenthalnak  a  kép  iránt.  E 
levélről  nincs  tudomásunk,  de  hihető  az,  hogy 
B.  Bruckenthal  utasítására  írta  Háger  Dániel 
a  kérdéses  levelet.  Kazinczy  aztán  megbízta 
egyik  kassai  barátját,  kinek  Kolozsvárott  dolga 
akadt,  hogy  a  képet  hozza  ki  magával. 

A  képpel  magával  Kazinczy  nem  volt  meg¬ 
elégedve.  1802  december  1  -érői  ezt  írja  róla 
barátjának,  Kozma  Gergelynek:  a  kép  meg 
nem  felel  a  róla  támasztott  reményemnek;  de 
az  Oesernek  munkája,  aki  magyar  volt,  akit 
egész  Európa  tisztelt  és  aki  meghalálozván, 
nékem  új  festést  nem  tehet  .  .  .“ 

Kazinczy  egyéniségének  jellemzése  tökélet¬ 
len  volna,  ha  nem  ismertetnők  azon  hálálkodó 

sorokat,  melyeket  ez  ügyben  1802  dec.  3-án 
Háger  Dánielhoz  írt.  Megköszöni  benne  Háger 
jóságát,  hazafiságát  és  a  tudományokhoz  való 
szeretetét.  Neki  is  elmondja,  hogy  bár  a  kép 
távolról  sem  felel  meg  várakozásának,  de  a 
kép  mégis  Oeser  munkája.  Oeser  szeme,  Oeser 
keze  nyugodott  e  vásznon  és  a  munka  egy 
közbecsülésben  álló  magyar  művésztől  van. 
„Seyen  Sie  mir  ewig  gesegnet !“  —  írja  Háger- 
nek.  ígéretet  tesz,  hogy  a  képről  készítendő 
első  lenyomatokból  neki  is,  meg  v.  Hannen- 
heim  gubernális  titkárnak,  ki  a  kép  eredetijét 
a  saját  szobájában  őrizte  és  gondozta,  a  leg¬ 
sikerültebb  példányokat  meg  fogja  küldeni. 
Barátját,  Kozmát,  azonfölül  külön  is  megkéri, 
hogy  jelentse  ki  v.  Hannenheim  előtt  „tiszte¬ 
letét,  köszönetét". 

Kazinczy  az  Oeser  képét  ugyan  nem  met¬ 
szette  Londonban,  hanem  mint  egyik  leveléből 
megtudjuk  (1805  július  5-éről),  Bécsben  met¬ 
szette  Kiningerrel.1  Ez  a  viszontagságos  sorsú 
kép  egyetlen  emléke  Oeser  és  Kazinczy  mű- 

1  V.  ö.  Kazinczy  F.  levelezése  II.  kötet,  Budapest 
1891  :  351-4;  360;  369—70;  385;  400;  403;  441; 
513 — 14;  517.  lap  és  III.  kötet,  Budapest  1892:  392.1. 


vészbarátságának.  Ha  fogsága  közbe  nem  jön, 
bizonyára  bensővé,  állandóvá  és  a  magyar 
művészetre  is  hasznossá  válhatott  volna.  Az 
igaz,  hogy  az  érintkezés  első  évében  Oeser 
már  koros  ember  volt,  de  azt  is  tudjuk  róla, 
hogy  alkotó  ereje  nem  hagyta  cserben  s  né¬ 
hány  nappal  halála  előtt  fejezte  be  utolsó 
művét ;  egy  Krisztus-fejet. 

A  fennmaradt  levelek  azt  bizonyítják,  hogy 
Oeser  nem  feledte  el  hazáját  s  megtisztelve 
érezte  magát,  midőn  honfitársa,  Kazinczy,  ma¬ 
gyar  származására  és  hazafi  voltára  hivatko¬ 
zással,  munkára  kérte  föl. 

Oeser  művészi  életpályája  e  soraink  révén 
néhány  teljesen  ismeretlen  adattal  válik  telje¬ 
sebbé. 

Megemlítjük,  hogy  Oeser  Ádám  Frigyesről, 
az  első  magyar  nyelvű  értesítés  a  Hadi  és 
más  nevezetes  Történetek  című  újságban  olvas¬ 
ható,  1791,  IV.,  652.  A  Literarischer  Anzeiger 
für  Ungern  1799.  évi  16.  száma  az  első  német 
nyelvű  cikket  közli  Oeserről.  Gráffer  F .  pedig  a 
Pannónia  című  s  Pozsonyban  megjelenő  német 
folyóiratban  írt  róla  1843,  146.  sz. 

2.  A  milánói  iskola  és  Leonardo  da 
Vinci.  /r,  , 

(Folytatás.) 


-p 

eonardo  Firenzében  sem  egészen  ma¬ 
gában  álló  jelenség.  Azoknak  a  tanít¬ 
ványainak  nevét,  akik  a  nagy  tanács¬ 
terem  csataképének  festésekor  az  ő 
oldalán  működtek  s  a  kiket  már 
említettünk  volt,  a  Magliabecchiana  névtelen 
szerzője  őrizte  meg  számunkra.  Vásári  arról 
értesít,  hogy  Jacopo  Pontormo  Leonardo  isko¬ 
lájába  járt  és  hogy  íra  Bartolommeo  is  tanul¬ 
mányozta  az  ő  műveit.  Az  ifjú  Rafaelről  is 
elmondja,  hogy  készséggel  magába  fogadta 
Leonardo  hatását,  midőn  az  umbriai  festés 
elveit  lassankint  a  firenzei  művészet  elveivel 
cserélte  fel  (1504  végén1).  Megállapítható, 
hogy  Leonardo  termékenyítő  eszméinek  gaz¬ 
dag  sora  még  szélesebb  körben  sugárzott  szét. 
Piero  di  Cosimo  tartósan  magába  fogadott 
leonardesco  benyomásokat,  Ridolfo  Ghirlan- 
dajo  munkálkodásában  pedig  egyenest  leonar¬ 
desco  korszakot  különböztethetünk  meg. 

Az  a  talaj  azonban,  amelyet  közvetlenül 
termékennyé  tett  s  ahol  nagy  mintakép  gya¬ 
nánt  tanítványokat  és  követőket  nevelt,  az 
Milano  s  nem  Firenze,  mert  itt  az  ifjabb  nem¬ 
zedék  Michelangelo  új  hatásainak  mámorító 
varázsa  alá  került.  Bár  tanításának  sarkkövei: 
a  hagyományoktól  való  függetlenség,  a  köz¬ 
vetlen  természettanulmány,  a  beható  kifejezés, 


ebben  az  ő  milánói  iskolájában  kevésbbé  lát¬ 
szanak  folytatódni,  annál  félreismerhetetle- 
nebbül  csendülnek  meg  mintaképszerű  típusai, 
hű  és  sokféle  változatú  kiadásban,  még  év¬ 
tizedeken  át.  Talán  a  lombardiaiak  nagyra  - 
fejlett  plasztikai  érzékének  tudható  be  az  a 
készség,  amellyel  befogadták  a  formáknak  azt 
az  uralmát,  amelyet  Leonardo  juttatott  nekik, 
de  bármint  legyen  is:  a  leonardesco  művész- 
csoport  egy  dologban  felülmúl  minden  egy¬ 
korú  olasz  iskolát:  az  arc  modellatu rajában. 
Leonardo  a  festészet  lelkének  mondotta  a 
modellaturát.  Módszere  azt  kívánta,  hogy  a 
formák  már  az  aláfestésben  kész  mintázást 
mutassanak  s  hogy  a  formák  kifejező  ereje 
a  sfumató  révén,  a  körvonalak  és  tónusok 
gyöngéd  egymásba  olvadásával  fokoztassék.  Ed 
in  ultimo  che  le  tue  ombre  e  lumi  sieno 
uniti  senza  tratti  o  segni,  ad  uso  di  fumo.1 
A  világosság  és  árnyék,  a  domborulat  és  lágy¬ 
ság,  íme  ez  az,  amit  e  művészcsoport,  mint 
e  tanoknak  örökségét,  átvesz.  Csak  az  ő  ta¬ 
nításaiból,  csak  a  modellatura  művészi  vágyá¬ 
ból  magyarázhatjuk  meg,  hogy  most  oly  elő¬ 
szeretettel  festenek  félalakú  képeket:  az  Ecce 
homot,  szt.  Katalint,  szt.  Zsuzsannát,  Mag¬ 
dolnát,  Herodiást,  Lucreziát,  Lédát,  Egeriát  s 
más  hasonlót. 

Morelli  érdemeinek  koszoriíjában  külön  ba¬ 
bérágat  képvisel  az,  hogy  a  milánói  művé¬ 
szeknek  Leonardóhoz  való  viszonyát  helyes 


1  Vásári,  Pontormo,  fra  Bartolommeo  és  Rafael  élet¬ 
rajzában. 


1  Trattato  della  pittura.  Ed.  Manzi.  Roma,  1817.  63., 
64.  1. 

világításba  hozta.  Tulajdonképpeni  tanítványai 
közé,  akik  közvetlen  oktatásában  részesültek, 
Beltraffiót,  Marco  d’Oggionot,  Salainot,  Giovan 
Antonio  Bazzit,  Gian  Pietrinot,  Cesare  da 
Sestot  és  fenntartással  Francesco  Napoletanot 
sorolja.  Azok,  akikre  „csupán  általános,  inkább 
esztétikai,  mint  művészi  hatással  volt“  :  Andrea 
Solario,  Ambrogio  de  Predis,  Bernardino  dei 
Conti,  Bernardino  Luini,  Gaudenzio  Ferrari, 
Antonio  da  Monza  miniatürfestő  „s  még  má¬ 
sok  is,  akiknek  művei  ugyan  ösmeretesek,  de 
akiknek  nevét  okiratokból  megállapítani  mind 
ez  ideig  nem  sikerült".1 

Ezek  közül  gyűjteményünkben  szerepel  Ber¬ 
nardino  Luini,  Beltraffio,  Gian  Pietrino,  még 
az  Esterházy-képtárból  származó  madonnák¬ 
kal,  Cesare  da  Sesto  másolatban  és  Giovan 
Antonio  Bazzi  (Sodorna)  egy  Pulszky  vásár¬ 
lásából  származó  Krisztus  ostoroztatásá-val. 

Luinit  egyik  kortársa,  Cesare  Cesariano  egy 
1521-ben  Comóban  megjelent  Vitruvius-kom- 
mentárjában  Bernardino  di  Lupino-nak  nevezi. 
Vásári  is  Bernardino  dél  Lupino-nak  hívja  őt. 
Az  előbbi  szerző  csak  éppen  nevét  említi, 
az  utóbbi  is  fukar  értesítést  ad  róla,  mind¬ 
össze  két  helyen  a  Vite-ben.2  Argellati  sze¬ 
rint  a  Luino-ba  való  Giovanni  Lutero  fia. 
Saját  aláírásai  is  megerősítik,  hogy  csakugyan 
a  Lago  Maggiorc  melléki  Lovino  vagy  Luvi- 
no-ból  származik,  amely  helység  nevét  1889 
óta  hivatalosan  Luino-nak  állapították  meg. 

Csodálnivalóan  kevés  az,  amit  élete  folyásá¬ 
ról  tudunk,  a  freskóknak  és  függő-képeknek 
ama  tömegéhez  képest,  amely  munkásságá¬ 
ból  ránk  maradt.  Aláírt  és  keltezett  művei: 
Trónoló  madonna  a  Brera-gyűjteményben 
1521-ből,  a  saronnói  freskók  1525-ből  s  a 
luganói  Madonna-lunetta  1530-ból.  Névaláírás 
nélkül  van  meg  az  1529.  évszám  a  luganói 
passió-freskón  Ezenkívül  még  csak  néhány 
más  művére  vonatkozó  számadás  és  szerző¬ 
déstöredék  maradt  fenn,  amelyek  az  151 2 — 
1 532  időközre  terjednek  ki. 

Halála  ideje,  amelyre  nézve  ingadozva  em¬ 
lítették  az  1547-es  évet  s  amelyet  katalogu- 

1  Lermolieff:  Kunstkritische  Studien.  I.  202,  203.  s 
más  1. 

-  Boccaccino  és  Garofalo  életrajzában. 


sunk  „meghalt  1533  körül"  megjegyzésbe 
foglal,  a  legújabb  irodalom  tekintetbe  vételé¬ 
vel  most  már  pontosan  állapítható  meg.  Emilio 
Mazetti  egy  luganói  jegyzőnek,  Domenico 
Carnevalinak  feljegyzései  közt  talált  egy  1532 
július  1-ről  keltezett  okmányt,1  amelyben  ez 
is  foglaltatik:  Evangélista  filio  quondam  Ma- 
gistri  Bernardini  de  Luyno  olim  pictoris  super 
mércédé  et  salario  ipsius  quondam  Magistri 
Bernardini  depingendi  passionem  domini  nostri 
Yhesu  Cristi  in  ipsia  ecclesia  sancte  Máriáé 
Angelorum.  Ebből  kiviláglik,  hogy  Luini  ez 
év  július  1-én  már  meghalt  volt  s  hogy  az 
elhunyt  mesternek  az  óriási  passio-freskoért 
még  járó  100  lírát — -super  mércédé  et  sala¬ 
rio  —  az  okmány  szerint  fiának,  Evangélis¬ 
tának  fizették  ki.'2  Miután  másrészt  a  San- 
tuario  di  Saronno  jegyzékében  az  áll,  hogy 
1531  augusztus  2-ikán  231  lírát  fizettek  ki  a 
még  élő  Luininak,  halála  1531  augusztus  2. 
és  1532  július  1.  közé  helyezendő.3 

Aligha  született  oly  korán  s  minden  való¬ 
színűség  szerint  ifjabban  halt  meg,  semhogy 
elfogadható  volna  az  a  hagyományos  véle¬ 
mény,  mely  szerint  a  saronnói  freskó  jobb 
sarkában  ábrázolt  fehérszakállú  aggastyán  a 
foliánssal,  aki  a  Jézussal  vitatkozó  írástudók 
csoportjában  látható,  az  ő  magafestette  arc¬ 
képe  lehetne.  Magafestette  arcképét  sejtették 
másutt  is:  a  S.  Maurizio-beli  freskókon,  az 
Ambrosiana- bán  levő  Krisztus  ostoroztatásá- 
ban  és  a  luganói  Krisztus  keresztrefeszítésén. 

Luini  termékeny  munkálkodása  a  Pavia  és 
Lugano  közti  területre  terjed  ki,  Milano,  Sa¬ 
ronno,  Legnano,  Monza  és  Como  központok¬ 
kal  s  kivételesen  találjuk  a  veltlini  Ponteben. 
E  kis  földterületen  a  páratlan  mesterművek 
egész  sorát  teremtette  s  ott  mint  freskó-festő 
a  legelső  helyen  áll.  Azok  a  művei,  amelyek 
a  milánói  Monastero  Maggiore,  a  saronnói 
plébániatemplom  és  a  luganói  S.  Maria  degli 

1  Közli  a  Corriere  dél  Ticino  11)01.  jan.  15.  cs 
18.  sz. 

2  A  luganói  nagy  passiofreskora  vonatkozó  fizeté- 
tésekre  nézve  1.  E.  Gerspach  cikkét  az  Emporium  1902. 
máj.  397.  1. 

:!  (Em.  Motta)  La  data  della  morte  di  Bernardino  da 
Luino.  Bollettino  Storico  della  Svizzera  italiana.  XXIII. 
1901.,  109—115.  1. 

Angeli  falait  díszítik,  azzal  a  kiváló  műtörté¬ 
neti  becscsel  bírnak,  hogy  a  helyszínén  egész 
teljességükben  fönnmaradt  freskóművek.  Ol¬ 
tárképei  közül  három  a  comóí  dómban  s  fő¬ 
műve,  a  legnanói  plébániatemplom  számára 
készült,  15  részből  álló  polyptichon,  szintén 
régi  törzsökös  talaján  érvényesül  teljes  hatá¬ 
sában. 

Függő  képei  Olaszországon  kívül  a  legna¬ 
gyobb  számban  Angliában  találhatók. 

A  hagyományok  megbízhatatlansága  miatt1 
a  stíluskritika  útjára  terelődött  a  művészeté¬ 
nek  eredetére  vonatkozó  kérdés.  Már  Crovve 
és  Cavalcaselle  bizonyos  művészeti  vonatko¬ 
zásokat  és  közösséget  tesz  fel  Luini  és  Bra- 
mantino  közt.2  Csakugyan  stílusbeli  vonatko¬ 
zásokra  enged  következtetni  például  Luininak 
a  Brerában  őrzött,  a  Monastero  déllé  Vetere- 
ből  származó  feltámadt  Jézus  46.  számú  freskó- 
töredék.  Morelli  még  Ambrogio  Borgognonere 
is  utalt.3  Nem  lehet  megokoltan  kétségbevonni, 
hogy  Luini  festette  a  milánói  Sta  Maria  della 
Passione-főoltára  felett  levő  Krisztus  siratását 
(főt.  Anderson),  mint  azt  angol  életrajzírója 
teszi,4  éppen  annál  a  képnél,  amely  Morelli- 
nek  e  következtetések  kiindulási  pontjául  szol¬ 
gált.  És  ama  főképp  Lanzira  visszavezethető 
elterjedt  nézetet,  amely  Luinit  Leonardo  leg¬ 
kiválóbb  tanítványának  és  utánzójának  tün¬ 
teti  fel,5  annyiban  kell  kellő  mértékére  leszál¬ 
lítani,  amennyiben  Leonardo  befolyása  csak 
Luini  művészetének  virágkorában,  a  már  érett 
mesteren  mutatható  ki. 

A  gyűjteményünkben  levő  két  Luini-kép 
egyike  a  madonnát  mutatja  szent  Erzsébettel 
és  a  két  gyermekkel  (106.  sz.),  másika  a  ma¬ 
donnát  sz.  Katalin  és  sz.  Borbála  közt,  fél¬ 
alakban  (1 10.  sz.)  Mindkettőt  annakelőtte  Leo- 
nardónak  tulajdonították.  így  az  utóbbit  a 

1  Lomazzo  tévesen  mondja  tanítójának  Gaudenzio 
Ferrarit,  aki  ifjabb  vetélytársa  volt,  Argellati  pedig  az 
(Ismeretlen  Andrea  Scottit. 

2  Geschichte  dér  ital.  Maierei.  Német  kiad.  VI.  31.  1. 

3  Lermolieff:  Kunstkritische  Studien.  III.  146.  1. 

4  G.  C.  Williamson.  Bernardino  Luini.  London.  1900. 
16.  1.  „It  is  nőt  early  work  at  all,  and  whoewer  may 
have  painted  it,  most  certainly  Luini  did  nőt  do  so“. 

5  II  piu  celebre  imitatore.  Luigi  Lanzi:  Storia  pitt. 
della  Italia.  1816.  IV.  198  1. 


bécsi  katalógus,1  az  előbbit  pedig  csak  Pas- 
savant  határozta  meg  Luini  művének  és  Per¬ 
get’  galeriamunkájában  még  Leonardo  műve¬ 
ként  metszették.2 

Csakugyan,  a  mester  középső  korszakából, 
1508 — 1520.  eredő  képeket,  amelyeken  a  fejek 
nagyobb  plasztikai  hatását  kereső  mintázásá¬ 
ban  a  leonardesco  impulzusokat  feléledve  és 
utánérezve  látjuk,  csaknem  mindmáig  magá¬ 
nak  Leonardónak  tulajdonították.  Nevezete¬ 
sen  a  jelesebbeket:  Jézust  az  írástudók  közt, 
a  londoni  National  Galleryben,  Mártát  és  Má¬ 
riát,  amelyet  eddig  Hiúság  és  Szerénység- 
néven  ösmertek  a  Sciarra-palotában,  most 
Párisban,  Rothschild  Ödön  báró  gyűjteményé¬ 
ben  és  a  milánói  Ambrosianában  levő  nagy 
szent  családot. 

Ez  utóbbi  kép  tudvalévőén  a  londoni  Royal 
Academyben  levő  szt.  Anna  karton  hűséges 
utánzása,  (József  alakjának  hozzáfűzésével)  s 
az  én  érzésem  szerint,  a  mi  képünknek  is  ez 
a  karton  volt  az  előképe.  Itt  is  két  nő  és  két 
gyermek  csoportját  látjuk,  bár  lazább  kap¬ 
csolatban  és  mintegy  visszájára  fordítva,  így 
a  madonna  ölében  félig  fekvő  gyermek  a  mi 
képünkön  ellenkező  irányba  van  fordítva,  a 
gyermekcsoport  is  könnyed  eltéréssel  variá- 
lódik.3  Leonardóval  mintegy  versenyre  kelve 
Luini  a  szabad  természetbe,  egy  hatalmas 
fatörzs  és  buja  lombozat  elé  állítja  csoportját, 
idillikus  jellemvonást  adva  neki,  míg  Leonardo 
a  sötét  háttér  és  a  fény  értékelése  kedvéért 

1  Katalog  dér  Gemaldegalerie  des  durchlauchtigen 
Fiirsten  Nicolaus  Esterházy  von  Galantha  zu  Wien.  1815. 
108.  1.  No.  17.  Ez  a  katalógus  nem  kevesebb,  mint  hat 
művet  (14 — 19.  sz.)  tulajdonít  Leonardónak,  abban  a 
meggyőződésben,  hogy  már  Is  óvakodott  a  túlzástól, 
amennyiben  az  előszóban  kijelenti,  hogy  nagyhangzású 
nevektől  tartózkodott:  „gégén  Benennungen,  womit  mán 
bisher  nur  zu  verschwenderisch  gewesen  ist“.  Még  a  buda¬ 
pesti  1871-ből  való  jegyzék  is  két  képet  tart  Leonardo 
műveinek.  Csak  Pulszkynak  1881-ből  való  Ideiglenes 
lajstroma  óta  tűntek  el  ezek  a  téves  meghatározások. 

2  L.  Erimmel.  Kleine  Galeiiestudien,  1892.,  II.  223.  1. 
A  képnek  az  1881-iki  katalógusban  51  volt  a  száma. 

3  Hasonló  példa  gyanánt  szolgálhat  egy  motívumai¬ 
ban  cs  érzületében  megegyező  kompozíció  a  római  Gál. 
C-olonnában,  ahol  a  gyermek  Jézus  a  kis  Jánost  meg 
akarja  csókolni  és  egy  másik  Madonna  az  Uffizi-gyűj- 
teményben,  a  két  szent  gyermekkel,  de  szent  Anna 
nélkül. 

sziklaalkotmányt  választ;  de  lent  a  rétegzett 
kőformáció  és  közöttük  a  hosszúszárú  virág¬ 
szálak  ismét  leonardesco  emlékek.  Azonban 
fa  és  lombozat  egyáltalán  nem  vall  Luinira 
és  függőképein  aligha  fordul  elő.  Naiv  termé¬ 
szetszemlélete,  a  szabad  természetnek  a  mű¬ 
vészetbe  való  belevonása,  csupán  nagyobb 
falfestményeinek  vedutáin  érvényesül.  A  mienk¬ 
hez  némileg  hasonló  lombozatra  lehet  ugyan 
példát  találni:  az  egyik  freskótöredék,  ma¬ 
donna  a  kis  Jánossal,  aki  a  gyermek  Jézus¬ 
hoz  bárányt  vezet  (főt.  Montabone),  a  másik 
is  ily  töredék,  a  madonna  a  sz.  Márta  és 
János  közt  egy  apácával,  félalakban  (főt.  Ali- 
nari),  mindkettő  a  Brerában. 

Ami  pedig  az  alakokat  illeti :  szent  Erzsébet 
arca  gyengébb  mintázású,  mint  Máriáé;  de  érté  - 

kesebb  és  inkább  Luinira  vall  a  két  gyer¬ 
mek  alakja.  Ezeken  is  a  haj  nem  tűnteti  fel 
Luini  teljes  finomságát,  ami  a  közvetlen  mel¬ 
lette  függő,  110.  sz.  képpel  való  összehason¬ 
lításból  leginkább  kitűnik.  A  két  szent  nő  keze 
kissé  merev  és  esetlen.  A  kis  János,  aki  a 
gyermek  Jézusnak  egy  cámoly- virágot  nvujt 
át,  úgy  látszik  alapul  bírja  az  Ambrosianá- 
ban  (főt.  Braun  175.)  lévő  három  gyermeket 
ábrázoló  tussolt  tanulmányok  egyikét,  ame¬ 
lyen  a  szélső  magasabban  tartja  a  ballábát. 

Vájjon  e  képet  csakugyan  Luini  sajátkezű- 
lég  festette-e  ?  Az  idevágó  irodalom,  az  is, 
amely  képtárunkról  s  az  is,  amely  Luiniről 
szól,  eddig  autentikusnak  tünteti  fel ;  én  egy 
egészen  halk  kételyt  még  sem  hallgathatok  el. 

Ehhez  képest  a  másik,  110.  számú  Luini- 

álló,  mandulaszemű  női  típusok,  a  homlokhoz 
és  halántékhoz  simuló  s  a  vállig  leomló  gyen¬ 
géden  bodros  fürtökkel,  elragadóan  bájosak, 
kivált  a  boldogságot  sugárzó  szűzies  isten¬ 
anyja,  aki  lesütött  szempillákkal  s  arcvoná¬ 
sain  gyengéden  tovasikló  lelkes  csodálkozás¬ 
sal  —  amelyet  bensőségesebben  aligha  lehet 
előadni  —  követi  figyelemmel  a  gyermek 
Jézus  mozdulatait,  aki  elmélázó  komolysággal 
lapozza  az  imakönyvet.  Az  áldó  és  oltalmazó, 
de  mozdulatában  hirtelenül  megálló  kéz  a  kép 
középterén  a  legtökéletesebb  taglejtésű.  De  e 
kézmozdulat  érdekessége  és  bája  leonardesco 
vonás.  Ez  Leonardo  sziklabarlangos  Madon- 


kép,  a  két  vértanu-nő  közé 
állított  Madonna,  véleményem 
szerint  becsesebb  örökség. 

Bár  Ven  túri  előnyben  látszik 
részesíteni  a  106-ik  számú 
Madonnát  a  két  szent  gyer¬ 
mekkel1  s  katalógusunk  is 
éppen  ezt  választotta  ki  a 
száz  reprodukciója  közé,  s 
ezzel  ennek  jelentőségét  a 
másik  felett  kiemelni  látszik, 
mégis  indíttatva  érzem  maga¬ 
mat  a  1 10-ik  számú  Ma¬ 
donnát  a  két  vértanú-nővel, 
tökéletesebb  minőségei  és  el- 
vitázhatatlanabb  eredetisége 
miatt,  jelentékenyebbnek  tar¬ 
tani,  amit  talán  ennek  az  érté¬ 
kelésnek  mások  részéről  való 
behatóbb  megvizsgálása  is 
igazolni  fog.  így  már  Ottó 
Mündler  a  magyar  kormány 
megbízásából  1869-ben  ké¬ 
szült  becslési  lajstromában  a 
Madonnát  a  két  szent  gyer¬ 
mekkel  30.000  frankra,  a 
másikat  100.000  frankra  be¬ 
csülte.  Az  architektonikus  ízű 
kompozíció  szimmetrikus  el¬ 
rendezése  a  quattrocento  mű¬ 
vészetérzületét  hozza  emlé¬ 
kezetünkbe.  —  Ennek  révén 
keletkezése  idejét  nagy  való¬ 
színűséggel  koraibbnak  fogad¬ 
hatjuk  el,  mint  a  106-ik  számú 
képét,  a  Madonnát  a  két  szent  gyermekkel. 
De  hogy  egyeztethetjük  akkor  össze  a  koraibb 
származású  kép  minőségének  nyilvánvalón 
nagyobb  kiválóságát  a  később  keletkezett  kép 
minőségeinek  hanyatlásával  ? 

A  Madonna,  oldalán  szent  Katalinnal  és 
Borbálával,  egyike  az  áhitat  ama  nemesen 
sugallt  képeinek,  amelyben  a  fejek  mintázása 
és  az  arcok  lélekkel  teljes  alakítása  a  leg¬ 
magasabb  rendű  formaképzéssel  van  előadva, 
Luini  művészetének  tökéletes  fejlettségű  meg¬ 
nyilvánulása  az.  A  széles  homlokéi,  keskeny 


1  L’Arte.  1900.,  fasc.  V— Vili. 

nájának  (vierge  aux  rochers)  függélyesre  állí¬ 
tott  kézmozdulata,  amely  ama  képen  vízszintes 
helyzetében,  mint  új  felfogás  és  gazdag  hatás 
érvényesül  s  a  leonardesco  milánói  iskolában 
épp  oly  gyakran  kerül  elénk,1  mint  egy  másik, 
szintén  Leonardora  visszavezethető  kézmoti- 
vum  az  előrenyujtott  mutatóujjal,  amely  Leo- 
nardonál  többnyire  transzcendentális  vonat¬ 
kozású.2  Egyebekben  a  kezek  egészen  Luinira 
vallanak ;  erősek,  szélesek  és  húsosak. 

A  két  vértanú -nő  ruhaszegélyeibe  bele¬ 
szőve  emblémáikat  látjuk,  négy-négy  gyöngy 
között.  Sz.  Katalin  mellén  a  szegélyen  kerék, 
a  diadémes  sz.  Borbáláén  a  torony,  akárcsak 
a  S.  Maria  di  Brera  számára  készült  freskó- 
képen  s  most  a  Brerában,  66.  sz.  a.  A  gazdagon 
leomló  hajfürtök  részben  elfedik  a  felírást: 
(BAR)BARE  •  VIRGI(NIS).  Mária  ruháján,  a 
nyak  szegélyén  ez  áll:  VIRGINIS  •  MA1ER. 
Ez  azonban  nem  akarja  sz.  Annát  jelenteni, 
mint  ahogy  az  1888-iki  katalógus  még  véli, 
a  felirat  sem  apokrif,  mint  Williamson  gon¬ 
dolta,15  hanem  itt  nyilván  a  szűz  anyáról  van 
szó,  aminek  helyesen  virginis  matris-nak  kel¬ 
lene  szólnia.  De  baj-e,  ha  Luini  latin  tudomá¬ 
nya  kifogásolható?  Leonardoról  J.  P.  Richter 
a  párisi  H.  I.  kézirat  adataiból  azt  az  érdekes 
feljegyzést  közli,  hogy  már  meglett  korában, 
42-ik  életévében  a  latin  nyelvtan  alapszabá¬ 

1  A  mi  gyűjteményünkben  is,  a  80.  sz.,  Cesare  da 
Sesto  nyomán  készült  másolaton,  szent  József  kézmoz¬ 
dulata.  Marco  d’  Oggiono-nál:  Lucifer  bukásán,  Brera; 
a  besatei  plébániatemplom  oltárképén  (főt.  Ferrari);  a 
milánói  Crespi-gyűjteményben  levő  triptichonon;  mind  a 
három  a  mester  főműve  és  névjegyzéses.  Bernardino  dei 
Continál  a  szinten  névjegyzéses  Madonnán,  a  nápolyi 
múzeumban.  Giampietrinonál  a  római  Sterbini- képtárban 
levő  Lucrezián  s  meg  sok  más  képen. 

2  Leonardonál  megvan  sz.  Tamás  alakján,  az  Űr- 
vacsorán,  sz.  Annán  a  Royal  Academy  kartonján,  a 
Louvre-beli  vierge  aux  rochers  angyalán.  Az  utóbbi  képre 
vonatkozólag  Salomon  Reinach  archeológus  a  párisi  Aca- 
demie  des  Inscriptionsban  (1.  Chronique  des  Árts.  1907. 
jan.  17.)  azt  a  magyarázatot  adja,  hogy  e  kézmozdulat 
a  venitc  adoremusnak  egyenértéke  és  az  angyal  azért 
mutat  ujjúval  a  kis  Jánosra,  mert  ő  Firenze  védszentje; 
amiből  az  a  fontos  következtetés  volna  vonható,  hogy 
Leonardo  ezt  a  képet  még  Firenzében  és  Firenze  szá¬ 
mára  festette. 

3  G.  C.  Williamson:  Bernardino  Luini.  London,  1900., 
99.  1. 

lyainak  gyakorlásával  vesződik.1  Egyebekben 
Luini  régibb  források  szerint  irodalommal  is 
foglalkozott.  Compose  un  opera  degna  clella 
sua  arte,  nella  quale  si  danno  diversi  ammae- 
stramenti  giovevoli  alli  professori  di  quelle 
vista  —  írja  Morigia,2  Lomazzo  szerint  pedig 
a  költészetet  is  művelte.3 

Törzsökös  művészetében  is  festő-poéta  Luini, 
festészetét  költői  érzület  szövi  által.  Parola 
figurata,  mondja  Mongeri.  Lényének  alapvo¬ 
nása  lírai.  Nem  a  fékezetlen  indulatok  festője; 
mélységes  indulatokat,  az  élet  küzdelmeit  és 
meghasonlásait  bemutatni  nem  adatott  meg 
neki ;  olykor  a  konstrukció,  a  távlat,  az  ana¬ 
tómia  futólagosán  felszínes  nála,  de  nagyon 
tökéletes  az  érzés  kifejezésében,  szálfinom  és 
csodásán  gyengéd  a  benső  élet  rezdüléseinek 
előadásában.  Élete  műveinek  túlnyomó  részét 
a  templomokban  és  a  kolostorok  csöndjében 
festett  faliképek  teszik  ki,  azok  néhány  mito¬ 
lógiai  freskó  kivételével  legnagyobbrészt  az 
egyház  szolgálatára  készültek.  A  napkeleti 
bölcsek  imádása,  Krisztus  születése  többször 
ismétlődő  legkedvesebb  tárgyai.  Naiv  a  fel¬ 
találóképessége,  elfogulatlan  az  előadása,  meg¬ 
nyerő  a  stílusa,  szépen  rendezettek  a  cso¬ 
portjai,  tisztult  ízlésűek  a  típusai  s  inkább 
bájosak,  mint  erőteljesek,  mindig  vonzók;  ki¬ 
meríthetetlen  gazdagságban  adja  a  női  arcok 
rajongó  szépségét,  amelyekben  olykor  eléri  az 
átszellemültség  fokát. 

Függő  képeit  szolid  technikájuk  jókarban 
tartotta  meg  mindmáig,  sőt  gyűjteményünk 
két  képének  harmonikus  meleg  színei,  többi 
galeriaképeivel  ellentétben  alig  szenvedtek  át¬ 
festéstől. 

Luinit  lombardiai  Rafaelnek  nevezték  el. 
Nem,  mintha  annak  modorát  utánozta  volna, 
mint  Lomazzo  tévesen  gondolja,  hanem,  mert 
mindkettőjük  művei  egyazon  tiszta  érzelmet 
és  boldog  megnyugvást  tükrözik.  A  milánói 
művészetben  is  ugyanazt  a  szerepet  játsza, 
amit  Rafael  az  umbriaiban.  S  ha  Borgognonet 
keresztény  tárgyainak  bensőséges  felfogása 

1  J.  P.  Richler:  Bibliographie  dér  Handschriften  Leo- 
nardos.  Zeitschrift  f.  bild.  Kunst.  XVII.  385 — 38G.  1. 

2  Paolo  Morigia:  La  nobilta  di  Milano.  1595.,  187.  1. 

3  Trattato.  1844.,  II.,  69.  1. 

miatt  a  lombárdok  Peruginojának  nevezték  el, 
úgy  e  párhuzam  annal  vonzóbb,  mert  mind¬ 
két  esetben  a  mester  és  tanítvány  viszonyát 
is  magában  foglalja.  Kockázatosabb  Luininak 
Leonardóhoz  való  szokásos  hasonlítgatása, 
holott  itt  csupán  függési  viszonyról  lehet  szó, 
itt  helyén  volna  a  meggondoltabb  és  tartóz¬ 
kodóbb  ítélet.  Ha  Ruskin  azt  mondja  Luini- 
ról,  hogy:  „He  is  a  mán  ten  times  greater 
than  Leonardo ;  a  mighty  colouriste,  vvhile 
Leonardo  was  only  a  fine  draughstman  in 
black,  staining  the  chiaroscuro  drowing,  like 
a  coloured  print:  he  percieved  and  rendered 
the  delicatest  types  of  humán  beauty  that 
have  been  painted  since  the  days  of  the 
Greeks,  while  Leonardo  depraved  his  finer 
instincts  by  caricature,  and  remained  to  the 
end  of  his  days  the  slave  of  an  archaic  smile: 
and  he  is  a  designer  as  frank,  instinctiv,  and 
exhaustless  as  Tintoret,  vvhile  Leonardos  de¬ 
sign  is  only  an  agony  of  Science,  admired 
chiefly  because  it  is  painful,  and  capable  of 
analysis  in  its  best  accomplishmenL1  —  úgy 
ez  az  esztéták  önkényéből  származó,  talán 
tendenciózus  bírálat,  nem  állja  meg  a  tárgyi¬ 
lagosság  követelményeit.  Mily  népszerűtlen 
lehet  Leonardo  művészete  a  tömeg  szemében, 
ha  olyan  tekintélyes  kritikusok,  mint  Ruskin, 
annyira  nem  ismerik  fel  az  ő  minden  egyebek 
fölé  meredő  magasságát. 

Luininek  sok  utánzója  akadt.  De  legke- 
vésbbé  sorolható  közéjük  Aurelio  Luini,  három 
fiának  egyike,  akiknek  művészi  munkálkodá¬ 
sából  épp  az  övé  mutatható  ki  leginkább.  Még 
az  utolsó  katalógus  neki  tulajdonította  szent 
Katalin  egy  félalakú  képét,  könyvvel  s  pálma¬ 
gallyal  a  kezében.  Akkor  az  50.  sz.  a.  volt 
lajstromozva  és  Venturi  a  gyűjteményünk 
olasz  mestereiről  írt  tanulmányában  nemcsak 
elfogadta  ezt  az  attribuciót,  hanem  még  re¬ 
produkálta  is  a  képet.-  Teljesen  tévesnek  kell 
azonban  tartanunk  azt  a  kényelmes  eljárást, 
hogy  oly  képeket,  amelyeket  minőségük  miatt 
művészi  értékelés  alapján  nem  lehet  magának 

1  John  Ruskin:  The  queen  of  the  air.  London,  1906., 

211.,  212.  1.  Ami  a  karrikaturákat  illeti,  meg  kell  jegyez¬ 
nünk,  hogy  azok  legtöbbje  hamisítvány  (Braun  174., 

98.,  49.,  27.). 

2  L’Arte.  III.  1900.,  fasc.  V— Vili. 


Luininak  tulajdonítani,  egyszerűen  fiának,  Au- 
relionak  utalják  át.  Mert  a  milánói  Monas- 
tero  Maggioreben  levő  falfestményei  és  szent 
Vincenzino  vértanuságának  freskója  egy  Mi¬ 
chelangelo  varázsa  alatt  álló  s  atyja  ösvényeit 
éppen  nem  követő  művésznek  mutatják  be 
őt.1  És  ha  ő  —  mint  ahogy  mindmáig  elfu 
gadták  —  azonos  azzal  az  Aurelio  Luinivel, 
akinek  egykor  a  S.  Girolamoban  volt  sírfel¬ 
iratát  a  helyi  művészettel  és  irodalommal  fog¬ 
lalkozó  szerzők  egybehangzón  közük2  s  amely 
szerint  1593  augusztus  6-ikán  halt  meg  63 
éves  korában,  úgy  nem  lehetett  Luini  első¬ 
szülött  fia,  mint  Ticozzi  az  ő  Dizionario  degii 
artisti-jében  sejti,  sem  nem  lehetett  tanítványa 
az  atyjának,  mert  az  sokkalta  korábban  halt 
meg,  nemsokára  a  fiú  születése  után.  De  az 
alexandriai  tudós  szent  nő  e  képe,  akinek 
ideáltípusa  bizton  magára  Luinira  vezethető 
vissza,  amint  azt  freskóin,  a  saronnoi  búcsú¬ 
járótemplom  apszisában,  a  milánói  S.  Mauri- 
zióban  és  másutt  is  megtaláljuk,  különben  is 
az  utánzó  művészet  minden  bélyegét  mutatja 
s  így  a  mostani  igazgatóság  joggal  száműzte 
a  raktárba.3  A  sűrűn  található  ismétlések  közül 
a  legjobb  példánynak  tartható  a  kopenhágai 
kir.  képtárban  levő,  amelyet  Rumohr  még 
Leonardo  művének  tartott.4 

A  nagyszebeni  Bruckenthal-féle  múzeum 
868.  sz.  kis  képe  is,  amelyen  a  kis  Jézus  bal¬ 
jával  a  keresztre  mutat,  ballábával  az  almára 
tápod,  s  a  baloldalon  egy  fatörzsön  kimúlt 
kígyó  látható,  a  gyűjtemény  katalógusában 
Luini  egy  utánzójának  műve  gyanánt  szere¬ 
pel,  holott  egyszerű  másolata  Luini  ama  kis 
Megváltó- képének,  amely  a  dúc  d’  Aumale- 
féle  gyűjteményben  volt  s  most  a  chantilly-i 
Condé-múzeumban  látható,  s  amelynek  rajzát 
a  milánói  Ambrosiana  őrzi.  A  gyűjteményünk 
spanyol  termében  299,  sz.  a.  kifüggesztett 
Madonna  is  csupán  Luini  nyomán  valamely 
spanyol  festő  által  készített  másolatnak  látszik. 

1  L.  Gustavo  Frizzoni:  Rassegna  d’  insigni  artisti 
italiani.  L’  Arte.  IV.,  1901.,  103.  1. 

2  Picinelli:  Ateneo.  —  Argellati:  Bibi.  Script.  me- 
diol.  —  Forcelia:  Iscrizioni. 

:i  Bár  itt  is  változatlanul  Aurelio  Luini  nevén  szerepel. 
L.  Kát.  1906.,  589.  1. 

4  C.  F.  v.  Rumohr:  Ital.  Forschungen.  II.,  307.  1. 

Határozottabban  jelentkezik  a  Leonardótól 
való  egyenes  függés  a  festmények  egy  jelenté¬ 
keny  során,  amelyeknek  szerzőjét  csak  aki i- 
tika  és  kutatás  volt  képes  önálló  művész¬ 
egyéniségben  megtestesíteni:  Gian  Pietrinoban, 
akit  Lomazzo  Pietro  Rizzo  Milanese-nek  nevez. 
Nem  maradt  fönn  képei  közül  egy  sem,  ame¬ 
lyen  névaláírása  is  rajta  volna,  csupán  egyen 
van  évszám  s  miután  műveinek  legnagyobb 
része  magángyűjteményekben  volt,  azok  java¬ 
részét  még  inkább  Leonardónak  szokták  volt 
tulajdonítani,  mint  Sodorna,  Cesare  da  Sesto 
vagy  Marco  d’  Oggiono  festményeit.  Művei 
Angliában  ha  nem  Leonardo,  úgy  Luini  nevén 
szerepelnek,  Németországban  pedig  Sálaino 
név  alatt  lappangnak.  Csak  Morelli  kísérleti 
módszere  és  F  rizzoni  dr.  külön  tanulmányai 
révén  volt  művészegyénisége  jobban  körülír¬ 
ható.  így  Gian  Pietrinót  sejtették  Sodorna 
Lucreziájában,  a  torinói  képtárban,  míg  ugyan¬ 
ott  egyik  kezemunkája,  a  keresztjét  vivő 
Krisztus,  Marco  d’  Oggiono  nevét  viselte.  A 
pétervári  Eremitageban  levő  csodásán  bájos 
Columbináját,  amelyet  azelőtt  Leonardo  művé¬ 
nek  tartottak,  még  ma  is  Luininak  tulajdonít¬ 
ják  s  Cesare  da  Sesto  művének  tekintik  még 
ma  is,  a  Poldi-Pezzoli-képtárban  a  Leonardo 
sz.  Anna  képe  nyomán  készült  exquizit  kis 
Madonna-képet.  Számos  az  ezekhez  hasonló 
eset,  mert  Gian  Pietrino  odaadással  csatlako¬ 
zott  Leonardóhoz  s  közeli  kapcsolatban  van 
Luinival,  de  freskóval  egyátalánnem  foglalkozik. 

Kevésbbé  termékeny,  mint  Luini,  tárgyai¬ 
ban  s  művészi  munkásságában  szűkebb  hatá¬ 
rok  közt  mozgó,  kevésbbé  elfogulatlan  és 
kevésbbé  szűzies,  meggondoltabb,  nyilván¬ 
valóbb  szándékú,  érzelgősebb  és  konvencioná¬ 
lisabb  Gian  Pietrino,  s  úgy  áll  előttünk  min¬ 
tázó  stílusában,  az  árnyék  kezelésében,  mint 
legsimulékonyabbja  a  leonardesco-varázs  alatt 
álló  művészeknek. 

Az  Eszterházy-képtárból  származó,  108.  sz., 
kiválón  jókarban  levő  félalakos  csoportkép,  a 
Madonna  sz.  Jeromossal  és  Mihály  arkangyal¬ 
lal,  igazolja  a  Leonardo  stílusához  és  minta¬ 
képszerű  típusaihoz  való  si múlását.  Leonar- 
desco  a  széles  koponyájú  fej  formaképzése, 
a  hosszúdad,  hegyes  áll,  a  puha,  hullámos 
haj,  a  mandulaalakú  szem  és  szelíden  mo¬ 

solygó  száj ;  leonardesco  a  Mária  fejének  me¬ 
rész  fordulata  és  körülményesen  kikeresett 
silhouetteje  a  gyermek  Jézusnak,  aki  Mária 
öléből  hirtelenül  felpattanva,  vehemens  moz¬ 
dulattal  kap  sz.  Jeromos  köve  után.  Lehet-e 
csodálkozni,  hogy  képünk  régi  hercegi  gaz¬ 
dájának  gyűjteményében,  a  Kaunitz-féle  kerti 
palotában,  még  Leonardo  vélt  hat  eredeti  műve 
egyikéül  szerepelt?1  Vájjon  Ottó  Mündler  szak¬ 
értelmére  (1869)  vezethető-e  vissza  a  helyes 
attribució?  Bizonyos,  hogy  a  kép  Pulszky  első 
ideiglenes  lajstromában  1881-ben  a  78.  sz.  a. 
már  Gian  Pietrino  neve  alatt  szerepel.  Nem 
nehéz  magára  a  mesterre  ösmernünk  arcai¬ 
nak  mindig  finom  metszésű  szájáról,  a  gyer¬ 
mekfejek  négerszerűen  rövid  göndör  hajáról, 
a  szép  kezek  iránt  való  érzékéről  s  kiváló¬ 
képpen  Mihály  arkangyalnak  a  csuklón  negé¬ 
desen  forduló  keze-  s  karjáról.  Magának  Mihály 
arkangyalnak  arca  szinte  kicsöndülése  egy 
stereotip  típusnak.  A  mesteré  ez  a  kiválóan  jó 
technika  is,  a  simán  eldörzsölt  festék,  amely 
szinte  zománccá  olvadtnak  látszik.  Kései  ko¬ 
rának  művei  melegebb  tónusúak  s  ragyogób¬ 
bak,  mint  korábbi,  hidegebb  testszínt  mutató 
képei.  Az  alakok  erősebb  elcsavarodása,  a 
vonalak  nagyobb  görbesége  is  jellemző  kései 
műveire. 

Gian  Pietrino  leginkább  mint  félalakos  ké¬ 
pek  festője  ösmeretes.  Még  sem  szabad  azt 
hinni,  mintha  művészete  ezekben  merülne  ki. 
Mert  éppen  azok  sorolandók  legjobb  művei 
közé,  amelyeken  gazdag  konstrukciót,  teljes 
alakokat  ad.  Ilyen  a  paviai  dóm  oltárképe,  a 
milánói  S.  Sepolcro  sekrestyéjében  levő  prae- 
sepe,  azután  Léda  a  gyermekeivel,  amelyet 
csak  az  1904-iki  düsseldorfi  műtörténeti  kiállí¬ 
tás  óta  ismernek  szélesebb  körökben  s  amely 
Wied  hercege  tulajdona  Neuwiedben."  A  pa¬ 
viai  dóm  oltárképe  csak  nemrég  került  oda 
a  távolabb  fekvő  S.  Marino-templomból  s 
egyik  legfontosabb  műve,  már  az  egykorú  ke¬ 
retnek  alsó  részén  levő  1521 .  évjegyzés  foly- 

1  V.  ö.  Jós.  Fischer  katalógusát,  a  107  1. 

2  Leonardónak  tulajdonítva.  „Egykoron  legszebb  dísze 
a  hercegi  gyűjteményinek" .  V.  ö.  Runrohr:  Ital.  For- 
schungen,  II.,  307  1.  1806-ig  Caritás  címmel  volt  Cas- 
selben.  Később  Malmaisonban  volt,  azután  eladta  Jose- 
fin  császárné. 

tán  is.  A  Madonna  sz.  Jeromos  és  sz.  János 
közt  ül,  magas  lépcsőfokon,  pompás  dombor¬ 
művű  építmény  előtt,  gazdag  architektonikus 
dísz  közepette;  a  háttér  finoman  hangolt 
messzi  táj,  gyengéd  kékpárás  fátyolban,  egé¬ 
szen  leonardesco  ízlésben.  E  művet  egy  An- 
derson-féle  fénykép  nyomán  reprodukáljuk, - 
részben,  hogy  Gian  Pietrino  e  kevésbbé  ős¬ 
imért,  rajongón-lágy  főművét  bemutassuk,1 
részben,  hogy  pregnáns  egyezéseket  tegyünk 
szemlélhetővé.  Hasonlítsuk  össze  elsősorban 
János  feje  hajlását,  karját  és  csuklóját  a  mi 
Mihály  arkangyalunkkal. 

Félalakos  képeinek  legtöbbje  angol  és  mi¬ 
lánói  magántulajdonban  van.  Haliam  Murray 
birtokában  van  egyike  a  legelragadóbb  Ma¬ 
donna-képeinek.  Más  Madonna-képeiből  egyet- 
egyet  bír  a  Villa  Borghese  és  a  Villa  Albani 
Rómában,  egyet  a  milánói  Crespi-gyűjtemény. 
Donna  Laura  Visconti-Venostá-nak  van  egy 
szent  Rókusa,  Borromeo  grófnak  egy  Abun- 
danciája,  Brivio  márkinak  egy  Egeria  nim¬ 
fája  —  megannyi  félalakos  kép  s  mind  Mila¬ 
nóban.  A  bűnbánó  Magdolnát  —  nyilván  a 
mezítelen  és  félig  mezítelen  testnek  a  sötét 
háttér  előtt  érvényesülő  plasztikai  hatása  ked¬ 
véért,  oly  kifogyhatatlan  bőségben  festette, 
hogy  nincs  a  cinquecentónak  művésze,  aki 
e  szép  bűnöst  ily  sok  változatban  adta  volna 
elő.  A  legjobbaknak  vélem  a  három  milánói 
példányt:  kettejük  a  Brerában  s  egy  a 
Castello  Sforzescoban  van.  Nagy  bennük  a  raf- 
finement  s  korai  példái  az  érzékies  realizmus¬ 
nak.  Más  ismétlései  láthatók  Lady  Layard- 
nál  Velencében,  a  genuai  Pallavicini-villában, 
az  augsburgi  és  magdeburgi  képtárakban  és 
Lürmann  dr.  magángyűjteményében  Brémá¬ 
ban  stb.  Valamennyit  hiánytalanul  felsorolni 
nehéz  volna.  Gyűjteményünkben  is  ki  volt 
függesztve  Magdolnának  egv  ily  félalakja, 
régebben  (az  1881.  évi  katalógusban)  még 
Marco  d’  Oggiono  nevén,  azután  (1897.  kát. 
49.  sz.)  csupán  mint  lombardiai,  XVI.  szá¬ 
zadbeli  mű.  Keresztbetett  karjai,  igaz,  telje- 

1  Anderson  mint  „incognito“-t  fényképezte.  Egy  veres- 
krétarajz,  amely  Gian  Pietrino  e  képének  tanulmány¬ 
rajzául  tekinthető,  tévesen  Leonardo  nevén  szerepel  a 
Louvreban  (Braun  187).  V.  ö.  Lermolieff:  Kunstkrit. 
Studien,  I.,  206.  1. 


sen  egyeznek  a  Monti  bíboros  hagyatékából 
a  Brerába  került  Magdolnával,  de  az  arc  más 
kiképzésű,  a  nyak  kövér,  a  váll  el  van  raj¬ 
zolva  s  rögtön  nyilvánvalóvá  válik,  mily 
távolság  választja  el  e  mester  derekassá- 
gát  és  delikatesszét  az  ilyen  csinálmánytól. 
Az  új  katalógussal  egyetértve,  amely '  e  képet 
a  raktárba  utalta,  kétkedem  abban,  hogy  ez 
a  foltos  kép  valaha  is  sajátkezű  replikája  lett 
volna  Gian  Pietrinónak. 

Van  azonban  budapesti  magántulajdonban 
egy  félalakos  sz.  Tekla,  Gian  Pietrino  eredeti 
műve.  Az  érzés  bensősége,  amellyel  itt  a 
szent  nő  tiszta  szűziessége  előadásra  kerül, 
a  lágy  sfumato,  a  szép  telt  kezek,  amelyek 
nem  negédesek,  a  mester  korai  időszakából 
való  eredetre  engednek  következtetni.1 

Gian  Pietrinónál  erélyesebb  és  izmosabb 
művész  Leonardónak  egy  másik  tanítványa: 
Giovanni  Antonio  Beltraffio. 

Róla  ezt  írja  Vásári :  „Nagy  szorgalommal 
festett  1500-ban  egy  nagy  olajfestményt  a 
Bologna  falain  kívül  levő  Misericordia-temp- 
lomban"  —  .  e  valóban  szép  mű  alá  odaírta 
nevét  s  hozzájegyezte,  hogy  Leonardo  tanít¬ 
ványa".2  Az  1813  óta  a  Louvreban  1  169.  sz.  a. 
levő  eme  fogadalmi  képen,  az  említett  felírás 
már  nincs  ugyan  meg,  de  Beltraffiónak  Leo¬ 
nardo  val  való  szoros  kapcsolata,  sőt  szemé¬ 
lyes  érintkezése  Vásári  adata  nélkül  is  eléggé 
nyilvánvaló.  A  Windsor  Collection  kéziratai¬ 
ban  Leonardónak  egy  sajátkezű  feljegyzése 
maradt  ránk:  ricordo:  védi  tonio  dél  beltraf¬ 
fio  effali  trare  una  pittura.3 

Élete  adatait  kimeríti  a  S.  Paoloból  szár¬ 
mazó  sírköve,  amelyet  most  a  milánói  Museo 
municipale  őriz.  Ebből  kiderül,  hogy  neve 
Beltraffio  volt  s  nem  Boltraffio,  mint  ahogy 
Vásári  s  mások  írják,  továbbá,  hogy  1516-ban 
49  éves  korában  halt  meg  és  hogy  komoly 
foglalkozásai  közt  sem  hagyta  el  a  festés  ta¬ 
nulmányait,  melyre  gyermekkorában  a  sors 
vitte.  A  sírirat  továbbá  magasztalja  elveinek 
és  erkölcseinek  komolyságát.  Nemesember 

1  Giorgio  Bernardini:  Arte.  1906.,  105  1.  Ugyanott 
reprodukálva. 

2  Leonardo  da  Vinci  életrajzában,  a  befejező  részben. 

3  J.  P.  Richter:  Leonardo.  London,  1880.,  50  1. 

volt  s  nem  kizárólag  festő,  hanem  nyilvános 
hivatalt  is  viselt. 

Egyebekben  pedig  életének  megösmerésére 
most  már  művei  vezetnek  minket.  A  S.  Sa- 
tiróból  eredő  és  a  Solly-gyűjteménnyel  a  ber¬ 
lini  Kaiser  Friedrich  Museumba  került  Sz.  Bor¬ 
bála  keletkezési  idejére  vonatkozólag  Fran- 
cesco  Malaguzzi  Valeri  a  milánói  városi  ok¬ 
irattár  egyik  krónikájában  azt  a  feljegyzést 
találta,  hogy  a  Sta  Maria  konfraternitás  1502 
okt.  27-ikén  sz.  Borbálának  egy  Belraffio- 
festette  képét  átadta  a  nevezett  templomnak. 
S  egyik  oltárképének  keletkezési  ideje  —  mint 
alább  kimutatjuk  —  következtetések  révén 
1508-ra  lesz  megállapítandó. 

Bár  Beltraflio  alakító-ereje  nem  nagy  termé¬ 
kenységül,  mégis  tehetsége  szűkebb  körében 
a  legkiválóbb  derekasságot  árulja  el:  sílhouuet- 
teje  nagy  vonásit,  mintázása  nagyerejű,  az 
élet  jellemvonásait  erélyesen  ragadja  meg  s 
frázis  nélkül  adja,  nem  riadva  vissza  a  tőről- 
metszett  valóságtól.  Műremeket,  mint  az  ala¬ 
kító  képzelet  termékét,  igaz,  ne  várjunk  tőle. 
Annál  szubstanciálisabb  az  egyszerű  félala¬ 
kos  képen.  Mesteri  módon  uralkodik  oly  tár¬ 
gyon,  mint  amilyan  a  Szűzanyának  a  gyer¬ 
mek  Jézussal  egységesen  tömör  csoporttá  való 
alakítása  s  ily  problémáiban  közelebb  férkő¬ 
zik  nagy  mesteréhez,  mint  bárki  más.  Efajta 
műveihez  sorolhatjuk  gyűjteményünknek  az 
Esterházy-képtárból  származó  115.  sz.  Ma¬ 
donnáját  is,  amely  annakelőtte  hosszú  ideig 
abban  a  megtiszteltetésben  részesült,  hogy 
Leonardo  sajátkezű  alkotásának  tartották. 

Vásári  német  kiadásában1  olvasom  a  követ¬ 
kező  megjegyzést:  Beim  Fürsten  Esterházy 
Galantha  in  Wien  hat  Herr  von  Rumohr  ein 
kleines  aechtes  Madonnenbild  von  Leonardo 
entdeckt.  A  képet,  amelyet  Erasmus  Engerth 
azon  időtájt  restaurált,  az  „egyetlen  Bécsben 
levő  Leonardo-műnek  tartották “. 2  Nálunk  még 
az  1897-iki  katalógusban  is  Leonardo  da  Vinci 
neve  állott  mellette  kérdőjellel. 

A  kép  tektonikus  felépítése  és  zárt  elren¬ 

1  Ludwig  Schorn  és  Ernst  Förster  fordításában.  Stutt¬ 
gart  u.  Tübingen,  1843.,  III.,  46  1. 

2  Kunstblatt,  1845.  Idézi  Frimmel:  Kleine  Galeriestu- 
dien,  1892.,  II.,  223  1. 


dezése,  amely  az  egyenlőtlen  szárú,  egyol- 
dalra  dűlt  háromszögbe  foglalható,  csakugyan 
szigorún  leonardesco.  A  fejek  rajza  rendkívül 
pontos.  A  gyermek  Jézusban  az  élénk  moz¬ 
dulatot  nyilván  egy  virág  váltja  ki,  amelynek 
cserepe  itt  van,  maga  a  virág,  a  kompozíció 
gócpontja,  vagy  elenyészett,  vagy  egyáltalán 
nem  volt  a  képen.  Ezt  a  koncentrációt  követi 
a  Madonna  fejének  kecses,  de  egyben  hatá¬ 
rozott  hajlása.  A  fej  e  mozdulatának  bájára 
legyen  szabad  külön  is  utalnunk.  Épp  úgy  a 
gyermekét  csodálva  néző  Madonna  komoly¬ 
ságára  is,  akinek  nőiesen  telt  formái  inkább 
az  anyát,  mint  a  szüzet  mutatják.  Allegra 
speculazione  —  ezt  a  kifejezést  használja  Lo- 
mazzo  a  vierge  aux  rochers  említésénél.  Haja 
gesztenyeszínű  s  könnyed  hullámzásban  kí- 
gyódzik  orcái  mellett.  Szép  arca  ama  nekünk 
már  ösmerős  és  megállapodott  lombardiai  női 
ideáltípus.  Sötét  háttérre,  amely  hathatósan 
támogatja  a  színek  mélységét  és  tömörségét, 
fakóra  tört  kékkel,  narancssárgával  és  vörös¬ 
sel  keverten  van  e  kép  szélesen  és  pasztó- 
zusan  festve. 

Beltrafrio  különleges  jellemvonása  itt  a 
komoly  érzület  monumentális  kifejezése,  a 
gyermek  Jézus  súlyos  és  nagy  alakja,  a 
madonna  arcának  poligonális  tojásdad  formája, 
az  erélyes  árnyékot  vető  fény,  az  árnyékok 
nehéz  tömegessége,  a  gazdag  és  súlyos  öltözék 
redőinek  töredezettsége.  Mestere  volt  az  anyag¬ 
szerűségnek  s  kedvelte  a  damasz-  és  selyem¬ 
ruhát.  Ez  a  kép  érett  készültségének  idejéből 
való  s  madonnái  sorában  érték  dolgában  a 
milánói  Poldi-Pezzoli  gyűjtemény  remeke  és 
amaz  ünnepélyes,  talán  még  a  mienket  is 
felülmúló  kép  közt  foglal  helyet,  amelyet  a 
londoni  National  Gallery  őriz.  Senki  sem  kétel¬ 
kedik  abban,  hogy  csakugyan  Beltraffiótól  ered. 
Csupán  Bode  véleménye  tér  el  ettől.  0  e 
„pompás  madonna"  szerzőjének  Leonardónak 
egy  hozzá  legközelebb  álló  névtelen  tanítványát 
tartja,  aki  véleménye  szerint  egyúttal  a  péter- 
vári  Madonna  Litta  szerzője  is,  amely  ott 
Leonardo  nevét  viseli.1  Ez  a  mű  azonban 

1  W.  Bode:  Jahrbuch  dér  kgl.  preuss.  Kunst- 
sammlungen.  1886.  VII.,  240.  1.  Hasonlóképen  a  Gazette 
des  beaux-arts  1889  januári  fűz. 

GIAN  ANTONIO  BELTRAFFIO  FESTMÉNYE 
POZSONY.  MAGÁNTULAJDON 


Morelli  megbízható  meghatározása  szerint  Ber- 
nardino  dei  Conti-tól  való.1 

A  chatsworthi  ösmert  zöldes  rajzlapon 
(Braun  48.),  amelynek  szubtilis  ezüstceruza- 
rajzát  általában  Leonardónak  tulajdonítják, 
aligha  lesz  lehetséges  észre  nem  venni  a 
képünkkel  való  egyezést,  mert  tükörképben 
szabatosan  megfelelnek  a  mi  Beltraffio-képünk 
fejeinek.  E  rajzról  már  Frizzoni  dr.  a  Moréikhoz 
írt  jegyzetekben  úgy  nyilatkozott,  hogy  azoknak 
Beltraffio  valamely  kompozíciójára  kell  vonat- 

1  Lermolieff :  Kunstkritische  Studien,  I.,  249.  1. 

kozniok.1  A  hercegi  gyűjtemény  legújabb  ös- 
mertetője  Ambrogio  de  Predis-t  vallja  szerzőül.2 

Mivelhogy  nagyobbrétű  s  kivált  több  alakkal 
bíró  Beltraffio-képet  nem  ismerünk  a  Louvre- 
gyűjtemény  fogadalmi  képén  és  egy  nagyobb 
képnek  a  Brerában  1895  óta  őrzött  töredékén 
kívül  (a  két  térdelő  adományozó  képe"):  nagy¬ 
mértékben  leköti  érdeklődésünket,  hogy  hazánk- 

1  Lermolieff  Kunstkritische  Studien,  III.  138.  1. 

á  Arthur  Strong:  Drawings  by  old  Masters  in  the 
Collection  of  the  Duke  of  Devonshire.  London,  1902. 

3  Megvették  a  Bonomi-Cereda-gyűjtemény  árverésén. 
Addig  sajátságos  módon  G.  B.  Moroni  művének  tartották. 


ALVÓ  GYERMEK  JÉZUS  SZENT  CSALÁD 

bán,  egy  művészetszerető  főúr  magángyűjte¬ 
ményében  is  van  egy  ilyen  hiteles  Beltraffió- 
kép.  Hozzáférhetlenségénél  fogva  még  a  szak¬ 
emberek  is  nagyobbrészt  csak  az  irodalomból 
ismerik1  s  azért  legyen  szabad  Beltrafiioról 
szóló  közleményeink  során  erre  is  kiterjesz¬ 
kednünk. 

A  kép  tárgya  a  madonna,  sziklabarlang 
előtt,  sz.  János  és  sz.  Sebestyén  közt,  tehát 
ugyanazon  szentektől  körülvéve,  akik  a  Louvre- 
beli  madonnán  is  láthatók;  a  gyermek  Jézus 
áldásra  emeli  kezét  a  térdelő  adományozó  felé. 

Megállapítható,  hogy  a  kép  eredetileg  a 
Lodi-i  dóm  első  kápolnájában  volt  elhelyezve, 
amely  kápolnát  mindenestül  egy  előkelő  Lodi-i 
polgár  adományozta,  s  a  kápolnaadományozás 
1508-as  évszámából  következtethetünk  a  fest¬ 
mény  eredetének  idejére  is,  holott  ez  adat 
nélkül  talán  inkább  valamely  koraibb  időszakra 
gondolnánk.  Az  adományozó  képmása,  ame¬ 
lyet  síremléke  megőrzött,  tökéletesen  egyezik 
a  képünkön  látható  donátorral,  aki  bensőséges 
odaadással  térdel  a  gyermek  Jézus  előtt  s 
ilyen  módon  őt  Bassano  da  Ponte-vel  azono¬ 
síthatjuk,  sőt  a  donator  képmásához  készült 
vörös  krétarajz  —  amely  elfenődött  ugyan, 
de  eredeti  —  ki  is  mutatható  az  Ambrosiana- 
ban  (a  régibb  elrendezésben  1806-ig  bekere¬ 
tezve  volt  kiállítva).  A  képet  Fumagalli  kör¬ 
rajzban  mutatta  be  művének  XXIV.  tábláján; 
az  ő  idejében,  tehát  mintegy  száz  évvel  ez¬ 
előtt  Sanquircio  milánói  polgár  tulajdona  volt, 
deszkára  van  festve,  nagysága  ugyanazon 
forrás  szerint  193X147  centiméter.2  A  het¬ 
venes  évek  elején  Baslini  műkereskedő  útján 
a  pozsonyi  főűr  tulajdonába  jutott  és  repro¬ 
dukcióját  módomban  van  közölni  Pozzi-nak 
egy  több  mint  harminc  év  előtt  még  Milanó¬ 
ban  készült  fényképe  nyomán,  Gustavo  Friz- 
zoni  dr.  előzékenységéből. 

1  V.  ö.  Ernst  Förster:  Geschichte  dér  italien.  Kunst. 

1878.,  V.  k.,  448.  1. —  Giulio  Carotti:  Giov.  Ant.  Boltraffio. 
Különlenyomat  a  Le  Gallerie  nazionali  italiane-ből,  Róma. 

1899.,  16.  1.  —  Morelli  említi  Kunsthist.  Studien  III.  k.  139. 1. 

-  Ignazio  Fumagalli  :  Scuola  di  Leonardo  da  Vinci 

in  Lombardia,  1811.  Az  akadémia  tudós  titkára  Padre 
G.  B.  Molossi :  Memorie,  1776  nyomán  tévesen  és  inga¬ 
dozva  Oldrado  da  Ponté,  vagy  Pontano-nak  nevezi  az 
adományozót. 


Kompozíciója  ismétli  a  Louvre-beli  foga¬ 
dalmi  képét  azzal  a  különbséggel,  hogy  ezen 
két  térdelő  donátor  látható  védőszentjeik  kí¬ 
séretében.  A  Brerában  levő  töredéket  is  ugyan¬ 
ilyen  kompozíció  ismétlésévé  egészíthetjük  ki 
s  úgy  képzelhetjük,  hogy  a  térdelő  donátorok 
mellett  itt  is  egy-egy  védőszent  állott,  akik¬ 
nek  nyomai  láthatókká  lettek  a  Cavenaghi 
által  végzett  restauráló-munka  folyamán,  sőt 
e  nyomok  egyike  sz.  János  alakjára  látszott 
mutatni. 

Mindezeken  az  oltárképeken  laza  a  szer¬ 
kezet.  Nincsenek  egymással  szoros  vonatko¬ 
zásban  a  kompozíció  részei  s  a  csoportok 
sem  szerves  egységek.  A  pozsonyin  még 
szorosabban  összefügg  a  madonna  középső 
csoportja  a  donátorral,  aki  szeretetteljes  oda¬ 
adással  rajongva  néz  fel  hozzá,  de  a  madonna 
tekintete  nem  elegyedik  az  előadott  jelenetbe, 
a  baloldalon  levő  sz.  János  is  aligha  tekint¬ 
hető  a  kompozíció  tényezőjének,  sz.  Sebestyén 
pedig  a  csoporttal  össze  nem  függő  elszige¬ 
telt  alak. 

A  madonna  arca  az  előkelő  úrnőé,  Beltraftio 
ugyanazt  a  típust  —  kerekebb  orcával 
ismétli  a  Lochis- gyűjtemény  114.  számú  ton- 
dóján  (főt.  Taramelli).  A  kezét  áldásra  emelő 
gyermek  Jézus  alakja  Leonardo  sziklabarlan¬ 
gos  madonnájáról  való,  csak  kissé  előbbre 
hajlik,  ugyanonnan  való  a  sziklás  szakadék 
is.  A  megkötözött  sz.  Sebestyén  karcsú  és 
gyöngéd  ifjú,  ez  magában  véve  még  leonar- 
desco  vonás.  E  szentet  a  művészet  régibb 
korszakaiban  tudvalevőleg  idősbb  harcosnak 
ábrázolták  és  midőn  a  mezítelen  test  iránt 
való  érzék  megerősödött :  lassankint  átalakí¬ 
tották  a  keresztény  művészet  ifjú  Apollójává. 
Az  én  érzésem  szerint  ez  a  patetikus  és  a 
víziók  boldogságát  sejtető  sz.  Sebestyén,  sa¬ 
játságosán  hat  ebben  a  környezetben  és  epe- 
kedő  alakja  Peruginóból  való  emlék.  Michele 
Marini-nek  sz.  Sebestyén-szobra  a  római  S. 
Maria  sopra  Minerva-ban  például  azonos  alak 
a  mienkkel.  S  Beltraftiónak  ezért  nem  kellett 
éppen  Rómába  mennie  —  ami  különben  be- 
bizonyítottnak  vehető  — ,  mert  Peruginót  ösmer- 
ték  s  ünnepelték  Paviában,  Cremonában,  Ve¬ 
lencében,  Firenzében  is.  Vessük  össze  a  mi 
alakunkkal  Perugino  sz.  Sebestyénét  ama 

madonnaképen,  amelyet  a  Fiesole-beli  S.  Do- 
menico-templom  számára  festett  —  most  az 
Ufrizi-gyűjteményben  —  s  amelyet  nevével  és 
az  1493-as  évszámmal  jegyzett.1 2  Nem  véletlen, 
hogy  Vásári  ezt  a  sz.  Sebestyént  rendkívüli 
dicsérettel  halmozza  el,  mert  Perugino  művészi 
érzésvilágát  épp  azon  időkben  fogadta  magába 
egész  Közép- Olaszország,  bár  ő  maga  művé¬ 
szetének  delelő  pontján  immár  tűi  volt.  Vagy 
gondoljunk  a  Louvreben  levő  Apolló  és  Mar- 
sziasz  folyamatos  szép  vonalaira.  Nemcsak 
az  alak  átérzésében,  hanem  még  külsőségek¬ 
ben  is  —  hogy  például  bal  lábát  hátrahe¬ 
lyezi  —  Perugino  követését,  Perugino  után¬ 
érzését  látjuk  a  mi  sz.  Sebestyénünkön. 

Hogy  mily  karban  van  ez  a  deszkára  fes¬ 
tett  kép,  arról  alig  ad  felvilágosítást  e  régi 
fénykép.  Műértők  állítása  szerint  akkor,  midőn 
Milanóban  a  piacra  került,  erős  restaurálás 
jeleit  mutatta.  A  Louvreben  és  a  Brerában  levő 
másik  két  oltárkép  mellett  kisebb  erélyű,  de 
el  nem  hanyagolható  értéket  jelent  Beltraffio 
művészi  hagyatékában. 

Ebbe  a  sorba  helyezhető  Cesare  da  Sesto, 
szintén  Leonardo  tanítványa,  aki  közvetlenül 
függ  mesterétől.  Lo  imito  molto  bene  Cesare 
da  Sesto  anch’egli  Milanese  —  szól  róla  Vá¬ 
sári.3  Ezt  az  előkelő  művészt  a  mi  gyűjte¬ 
ményünkben,  sajnos,  csak  egy  a  maga  nemé¬ 
ben  szépnek  mondható  másolat  képviseli.  Már 
az  1888.  és  1897.  évi  katalógus  is  kérdőjel¬ 
lel  látta  el  a  80.  (azelőtt  56.)  számú  Szent 
család  szerzőjének  nevét.  Ez  a  megállapítás 
haladás  volt  a  régi,  1881-ből  való  katalógus¬ 
sal  (76.  sz.)  szemben,  amely  a  festményt 
Andrea  Solario  nevén  ismertette.  A  legújabb, 
1906-ból  való  katalógus  meghatározása  ez: 
Cesare  da  Sesto  után.  S  bizonyára  így  is  áll 
a  dolog.  Mégis  Morelli,  nyilván  csak  futólogus 
megtekintés  után,  szép  mű3  gyanánt  jegyzi 
ama  képek  sorozatába,  amelyek  Leonardo 
utánzójának  tüntetik  fel  Cesare  da  Sestót. 
Venturi  szerint  „szemmel  láthatólag  másolat^.4 
Morelli nek  szeme  előtt  lebeghetett  az  a  Windsor 

1  Magának  e  sz.  Sebestyének  replikája  a  római  Pál. 
Sciarra-ban  volt. 

2  Benven  Garofalo  életrajzában.  F,d.  Milanesi,  VI.  518. 1. 

3  Lermolieff :  Kunstkritische  Studien.  I.,  212.  1. 

1  L’Arte.  1900.,  fasc.  V— Vili. 

Castleben  levő,  Leonardo  nevét  viselő  rajz, 
amely  két  gyermektanulmányt  mutat  egyazon 
lapon  s  amelyről  éppen  ő  mutatta  ki,  hogy 
Cesare  da  Sesto  műve,  vagy  talán  az  a  másik 
jó  vörös  krétarajz,  amely  helyes  név  alatt 
szerepel  az  olasz  király  torinói  magánkönyv¬ 
tárában.  Örvendek,  hogy  e  kevéssé  ösmert 
pompás  rajzot  egy  Anderson-féle  fénykép 
nyomán  itt  bemutathatom,  annál  is  inkább, 
mert  oly  pontosan  egyezik  képünknek  a 
madonna  keblén  szunnyadozó  kisded  Jézusá¬ 
val  és  csak  feje  tartásában  tér  el  a  Brera 
tribunájában  levő  276.  számú,  rendkívül  nép¬ 
szerű  s  a  mienkkel  csaknem  azonos  Madonna¬ 
képtől,  amely  ama  gyűjtemény  minden  láto¬ 
gatójának  gyönyörűsége. 

Cesare  rajzművészetét  már  Lomazzo  is 
dicséri,  nemcsak  Trattato-jában,  hanem  Idea 
dél  tempio-jában  is  és  rarissimo-nak  mondja 
őt  a  művészet  e  terén.  Ha  egészen  eltekin¬ 
tünk  Leonardo  mindenek  fölé  emelkedő  nagy¬ 
ságától,  vele  összemérve  kevésbbé  tömör  s 
korántsem  oly  pontos,  mint  mestere,  kontúrja 
tétovázóbb,  vonala  nyugtalanabb,  kissé  mes¬ 
terkélt,  elfogultabb  s  aggodalmasan  keresi  a 
tetszetős  mise-en-place-ot,  ami  őt  az  annyira 
jellemző  s  olykor  rendkívül  magasfokú  ele¬ 
ganciára  vezeti.  A  leonardesco  szépségeknek 
ez  az  örököse  és  apostola,  világéletében  a  ter¬ 
mészet  reális  szépségét  felülmúló  ideált  ke¬ 
reste.  Fu  graziosissimo  figurista  ed  erudito 
compositore,  jellemzi  őt  kevés  szóval  Orlandi. 

Élete  folyását  épp  oly  homály  takarja,  mint 
milánói  tanulótársaiét.  Yűisari  csak  mellékesen 
említi  meg  őt  Garofalo  és  Dosso 1  életrajzá¬ 
ban.  Egyetlen  névaláírása  és  keltezése  (1531) 
a  vatikáni  gyűjtemény  úgynevezett  Madonna 
della  cintura-ján  apokrif  és  hamis,  s  maga  ez 
a  gyenge  lombárdiai  festmény  későbbi  eredetű. 
Cesare  da  Sesto  jó  egy  évtizeddel  halt  meg 
e  dátum  előtt.  Életének  egyik  kései  szakában 
Rafael  hatását  is  magába  fogadta,  bizonyítja 
ezt  a  milánói  Melzi  herceg  örököseinek  birto¬ 
kában  levő  fontos  Pala-ja,  amelyet  Rafael 
Folignoi  Szűz-e  sugalmazott  neki  s  a  Salerno 
melletti  S.  Trinitá  deila  Cava  konventben  levő 
erősen  megviselt  oltárképe,  amelyet  Morelli 

1  Vásári.  Ed.  Milanesi,  VI.  518  cs  V.  102.  1. 

előtt  Andrea  da  Salerno  művének  tekintettek.1 
Utalhatunk  ezenkívül  arra  is,  hogy  Cesare  da 
Sesto  értendő  ama  Cesare  da  Milano  alatt, 
aki  Vásári  szerint  2  Baldassare  Peruzzi  oldalán 
II.  Gyula  pápa  számára  falfestményeket  készí¬ 
tett  a  Róma  melletti  Ostia  várkastélyában. 

* 

Ide  soroljuk  Sodomát  is,  engedve  a  nagy¬ 
emlékű  Morelli  iránt  érzett  mély  tiszteletünk¬ 
nek,  aki  őt  mindenképen  a  milano-lombardjai 
mesterek  közé  kívánta  sorolni.  Gian  Antonio 
Bazzi,  köznéven  Sodorna,  Vercelliből  való 
lombárd  művész,  aki  ifjan  került  Sienába  s 
akit  ott  évtizedekre  terjedő  dicsőséges  művészi 
munkálkodása  miatt  a  sienai  lokálpatriotizmus 
megbocsátható  módon  magáénak  tart  s  sienai 
Rafaelnek  vall. 

Mert  övé  az  az  el  nem  évülő  érdem,  hogy 
megalapítójává  Ion  egy  új  korszaknak,  hogy 
Sienában  nagyszabású  történeti  festészetet 
teremtett  s  propagált,  dús  virágzásra  fejlesztve 
az  akkori  sienai  iskolát,  amelyben  Vásári 
szerint  nem  ismert  vetélytársat.  S  tette  ezt 
oly  időben,  amidőn  a  sienai  festészet  már- 
már  elsenyvedt  az  egyhangú  terméketlenség¬ 
ben  és  „passzív  kifejezőképességű  mesterei¬ 
nek  fogyatékossága  folytán  “  (Burckhardt).  De 
Sodorna,  a  művész,  lombárdiai  volt  és  az  ma¬ 
radt  akkor  is,  midőn  Sienában  telepedett  le, 
akkor  is,  midőn  nyughatatlanul  kóborolt  Pisa, 
Lucca  és  Volterrában  s  az  egykor  deli,  bizarr, 
fantasztikus,  talán  szenvedélyes  és  kicsapongó 
férfiú  és  művész  nem  kerülhette  el  az  agg¬ 
kor  elernyedését.  Semmi  okmány  sem  tanú¬ 
sítja  és  a  legújabb  Sodorna- irodalomban  is 
kérdés  tárgya  ma  is,  hogy  mikor  s  hol  érin¬ 
tette  őt  meg  először  a  leonardesco- művé¬ 
szet  varázsa.  Vájjon  már  új  hazájába  való 
költözködése  előtt,  vagy  abban  az  időben, 
midőn  Leonardo  Firenzében  dolgozott  (1503 
-1508),  avagy  csak  később,  római  találko¬ 
zásukkor,  amidőn  Sodorna  a  Farnesinában 

1  Gust.  Frizzoni  :  Arte  italiana  dél  Rinascimento. 

Milano,  1891.,  64.  1. 

3  Baldassare  Peruzzi  életrajzában.  Ed.  Milanesi. 
IV.,  592.  1. 

festette  freskóit  ? 1  Bizonyos  csak  az,  hogy  e 
nagytehetségű  és  tüzes  teremtőerejű  mester 
gazdag,  bár  egyenlőtlen  alkotó-munkáját  semmi 
sem  termékenyítette  meg  annyira,  mint  Leo¬ 
nardo  elméjének  dús  adományai  s  hogy  Leo¬ 
nardo  az,  aki  vezércsillaga  s  féktelenségeiben 
jóságos  géniusza  maradt. 

Vásári  ott  kezdi  Sodorna  életrajzát,  amidőn 
őt  kereskedők,  a  Spanocchiak  ügynökei  Sienába 
hívták.  De  nem  tudunk  meg  tőle  semmit  Sodo¬ 
rnának  Siena  előtti  korszakáról.  Luigi  Bruzza 
okiratosan  kimutatta,  hogy  Giovanni  Antonio 
tizenhárom  éves  korában  Martino  Spanzotti 
vercellii  mesternél  hét  teljes  esztendeig  inas- 
kodik.2  Ez  az  okirat  1490  november  28-ikán 
kelt  pontos  szerződés  s  részletei  révén  ritka 
művelődéstörténeti  adalék.3  Feltéve,  hogy  a 
fiatal  tanonc  végig  kitöltötte  a  megállapított 
tanulóéveket:  még  mindig  négy  évnyi  hézag 
marad,  inért  della  Valié4  szerint  két,  már 
Sienában  keletkezett  s  a  Saviniak  számára 
festett,  most  már  elenyészett  képe  1501-ből 
való.  Morelli  abból  a  ma  már  kétségbe  vont 
feltevésből  indult  ki,  hogy  Sodorna  már  az 
1498 — 1500  időszakban  is  a  leonardesco-elvek 
szolgálatában  állott. 

1503-ban  a  rögtönzés  könnyed  stílusában 
díszíti  falfestményekkel  a  Pienza  melletti  Sz.- 
Anna  in  Creta  kolostor  refektóriumát.  1505-ben 
Monté  Öli  vető  Maggiore  kolostorában  jut  szá¬ 
mára  a  feladat,  hogy  folytassa  Luca  Signo- 
rellinek  befejezetlenül  maradt  művét,  miután 
az  1498-ban  Orvietóba  kapott  meghívást. 
Ama  35  lunetta  közül,  amelyek  sz.  Benedek 
életének  legendáit  ábrázolják,  az  első  19  és 
az  utolsó  6  Sodorna  keze-műve :  naiv  idilli 
érzéssel  teli  festmények,  amelyekben  van 

1  Sodorna  legújabb  életrajzírója,  Róbert  H.  Hobart 
Cust :  Giovanni  Antonio  Bazzi  (Sodorna),  London,  1906. 
c.  művében  nem  foglal  állást  e  kérdéssel  szemben. 

2  Martino  Spanzotti  casalei  festó't  illetőleg,  akiről 
nevén  kívül  alig  volt  valami  ismeretes,  v.  ö.  Lisetta 
Ciaccio  figyelemreméltó  tanulmányát  az  Arte  1904.  évf. 
441—456.  1. 

:i  Padre  Luigi  Bruzza,  Barnabita :  Notizie  intorno 
alla  patria  e  ai  primi  studii  dél  pittore  Giovan  Antonio 
Bazzi  detto  il  Soddoma.  K.  1.  a  Miscellanea  di  storia 
italiana-ból,  Torino,  1862.,  doc.  C.,  38.  1. 

4  Padre  Guglielmo  della  Valié :  Lettere  sanesi. 
Róma,  1786. 

humor,  sőt  kicsattanó  jókedv  is.  Festett  azon¬ 
kívül  6  más  falfestményt,  összesen  tehát  31-et, 
mindezt  három  év  alatt,  25 — 28  esztendős 
korában  s  kapott  érte  jól  megszámlált  241 
aranyakat.1  A  biblioteca  Corsinianában  van 
egy  1508  október  13-ikáról  kelt  okirat,  amely¬ 
ben  Sigismondo  Chigi,  Agostinonak,  a  pápa 
bankárának  fivére  kezességet  vállal  II.  Gyula 
pápával  szemben,  hogy  Sodorna  a  Vatikán 
emeleti  lakosztályaiban  annyit  fog  festeni, 
amennyi  a  munka  befejezte  után  ötven  aranyra 
lesz  becsülhető.2  II.  Gyula  tudvalévőén  elha¬ 
tározta,  hogy  lakását  a  Vatikán  ama  felsőbb 
részeibe  helyezi  át,  amelyeket  V.  Miklós  építő¬ 
szenvedélye  emeltetett,  nem  akarván  továbbra 
is  a  Borgia-lakosztályban  maradni,  ahol  trónra- 
lépte  óta,  1503  november  1-től  fogva  lakott, 
mert  bántotta  őt  memória  illius  pessima  et 
scelerata,  mint  ahogy  Paris  de  Grassis  1507 
november  26-án  megjegyzi.3  A  művészek 
egész  serege  kapott  megbízást,  hogy  az  új 
pápai  lakosztály  fényét,  pompáját  emeljék. 
Perugino,  Baldassare  Peruzzi,  Bárt.  Suardi, 
Lor.  Lotto,  Michele  de  Becca  és  Giov.  Ruisch 
mellett  Sodorna  is.  De  a  nagytermészetű  pápa 
az  imént  készült  művek  legnagyobb  részét 
leverette  a  falról,  midőn  1509  tavaszán  az 
összes  munkákat  a  neki  beajánlott  ifjú  Rafaelre 
bízta  s  az  egész  művésztársaságot  rövidesen 
szélnek  eresztette.  A  camera  della  segnaturá- 
ban,  ahol  Rafael  megkezdte  vatikáni  festő¬ 
munkásságát,  Sodorna  festette  volt  a  mennye¬ 
zetet.  Rafael  eltávolította  ugyan  a  négy  kerek 
és  négy  négyszögletes  falmezőt,  de  meg¬ 
hagyta  a  kiváló  mennyezetdíszt,  ékítményeivel 
együtt,  amelyek  ma  is  körülfogják  a  Rafael- 
festette  alakokat  —  mondja  Vásári. 

Vásári  Sodornának  a  Vatikánból  való  elbo¬ 
csátását,  Agostino  Chigi  trasteverei  palotájába 
való  meghívásával  hozza  okozati  kapcsolatba. 
De  tény,  hogy  Sodorna  1510  októberében 
Sienában  megnősül,  1511  és  1512-ben  egy- 
egy  gyermekét  tartja  keresztvízre,  1513-ban 
142  lírát  kap  egy  S.  Gimignanóban  festett 

1  V.  ö.  Don  Gregoire  M.  Thomas  :  L’abbaye  de 
Mont-Olivet-Majeur.  Florence,  1881. 

2  Az  okmányt  C.  Cugnoni :  Agostino  Chigi  il  Magni- 
fico,  82. 1.  nyomán  közli  Eug.  Müntz :  Raphael,  1 888.,  325.  1. 

3  Julián  Klaczko  :  Jules  II.,  184.  1. 

freskójáért  s  csak  X.  Leó  trónralépte  után 
(1513  március  11)  utazik  másodszor  is  Ró¬ 
mába,  amikor  is  az  új  pápa  számára  Lucretia- 
képet  festett  Miután  pedig  1515-ben  újra 
Sienában  látjuk  őt,  az  opera  dél  duomo  szá¬ 
mára  való  megrendeléssel  elfoglalva :  1514-re 
kell  tennünk  a  pal.  Chigiben  levő  festményei¬ 
nek  keletkezési  idejét.  Ama  négy  falfestmény 
közt,  amelyekkel  e  bájos  renaissance-palota 
hálószobáját  díszítette,  korának  legmagasabb 
rendű  alkotásai  közé  sorolható  az  a  mű,  amely 
Nagy  Sándor  és  Roxane  lakodalmát  mutatja, 
amorinók  kecsesen  összehangolt,  gyönyörteljes 
rajával  körülvéve,  Hefaisztonnal  és  Himene- 
osszal,  akik  a  vőfély  szerepét  játsszák.  A 
lakodalmi  idill  e  mámorító  apotheozisa  oly  fel¬ 
adat  volt,  amely  bizonyára  teljesen  megfelelt 
lelkületének.  Köztudomású,  hogy  e  kompozí¬ 
cióban  a  művész  alakító  tehetsége  szorosan 
Lukianosz  szövegéhez  simul,  amely  Aetion 
híres  festményét  írja  le. 

Több  rajz  maradt  fönn,  amelyeket  e  kép¬ 
hez  készített  s  amelyeket  Morellinek 1  és  Friz- 
zoni  dr.-nak2  kellett  Sodorna  számára  vissza- 

1  Lermolieff :  Kunstkritische  Studien.  1890.,  1.  300.  1. 

5  Gustavo  Frizzoni :  Arte  italiana  dél  rinascimento. 
1891.,  142.  1. 

foglalniok,  mivel  hogy  valamennyiüket  Ra¬ 
faelnek  tulajdonították.  Ezek:  Tollrajz  Roxane 
nyoszolyájához,  három  puttóval  a  baldachinon, 
Oxfordban  177.  sz.  a.;  első,  könnyedén  ár¬ 
nyékolt  vázlata  Roxanenak,  Himeneosszal  és 
Hefaisztonnal,  tollvázlat  az  Uffizi-gyűjtemény- 
ben  1479,  sz.  a. ;  egy  gondosan  kidolgozott 
vörös  krétarajz  a  bécsi  Albertinában,  mezí¬ 
telen  alakokkal  és  puttókkal,  amelyet  még 
Passavant  is  Rafaelnek  tulajdonított,  végre 
pedig  egy  minket  kiválóan  érdeklő  ezüst- 
ceruzarajz,  Roxane  alakja,  ruha  nélkül  s  állva, 
amely  egykor  az  Esterházy-gyűjteményé  volt, 
most  pedig  a  Szépművészeti  Múzeum  tulaj¬ 
dona.  Pulszky  ismertette  ezt  Raphael  Santi 
in  dér  ungarischen  Reichsgalerie  című  tanul¬ 
mányában,1  még  pedig  mint  Rafael  eredeti 
művét.  Ő  maga  hangsúlyozza,  hogy  mennyire 
egyezik  a  fej,  a  felső  test,  a  bal  kar  mozdu¬ 
lata  s  a  formák  teltsége  a  bécsi  (Albertina- 
beli)  Roxaneval,  csakhogy  ő  ragaszkodott 
ahhoz  is,  hogy  a  bécsi  vörös  krétarajz  Rafael 
munkája,  bár  nem  volt  előtte  ismeretlen  (1.  a 
339.  1.),  hogy  Morelli  felszólalt  ez  attribució 
ellen.  Lermolieff  azután  — -  s  vele  csaknem 
egyidejűleg  Frizzoni  dr.  is  —  a  budapesti 

1  Ungarische  Revue.  1882.,  297  —  343.  1. 

rajzot  is  Sodornának  tulajdonította,  ami  két¬ 
ségbe vonhatlanul  találó.  A  nyilván  élő  modell 
nyomán  készült  rajzon  ugyanis  megvannak 
Sodorna  jellemző  bélyegei :  a  vonalak  sűrű¬ 
sége,  a  telt  és  kerek  térd,  a  hegyes  ujj,  a 
láb  erős  nagyujja.  A  rajz  nyilván  Roxane 
alakjának  egy  koraibb  konceptusa,  mert  a 
kivitelre  került  képen  Roxane  felkél  ültéből, 
hogy  vőlegényét  fogadja. 

A  siker  és  dicsőség,  amely  Sodomát  Ró¬ 
mából  hazakísérte,  bizonyára  Siena  templomai 
és  konfraternitásai  legkeresettebb  freskofestő- 
jévé  tették  őt.  De  messze  túllépnők  az  elénk 
tűzött  határokat,  ha  tanulmányunkat  kiter¬ 
jesztenek  termékeny  munkálkodásának  dús  ha¬ 
gyatékára,  amelyet  Sienában  főképp  a  S.  Spi- 
rito,  S.  Domenico,  S.  Bernardino,  a  palazzo 
publico  és  a  városi  akadémia  rejt  magában 
mindmáig.  Állapodjunk  meg  egyik  falfestmé¬ 
nyénél,  amely  közvetlenül  a  Famesina-beli 
freskók  készítése  előtt  vagy  után  keletkezett1 
s  amelyet  Vásári  is  említett.  ,,E  templom  mel¬ 
lett  a  kolostor  folyosóján  freskóban  festette 
meg  az  oszlophoz  kötött  Krisztus  ostorozta- 
tását,  Pilátussal  s  a  zsidók  tömegével  és  egy 
előcsarnok  távlatilag  rajzolt  oszlopsorával" . 

A  Cinuzzi-család  megbízásából  ugyané  temp¬ 
lom  egyik  oltára  számára  Sodorna  megfes¬ 
tette  a  Keresztlevétel  jeles  képét,  amelyet  sze¬ 
rencsére  nem  pusztított  el  az  1655.  évi  nagy 
tűzvész,  míg  egy  másik  oltárképét  s  Perugino 
és  Pinturicchio  egy-egy  hasonló  művét  fel¬ 
emésztették  a  lángok.  Valószínűleg  e  tűzvész 
alkalmával  pusztult  el  Krisztus  ostoroztatásá- 
nak  föntemlített  képe  is,  kivéve  azt  a  töre¬ 
déket,  amely  fönnmaradt  belőle:  Krisztusnak 
az  oszlophoz  kötözött  fél-alakját.  Della  Valié 
1786-ban  leírja,  mily  siralmas  állapotban  ta¬ 
lálta  e  képtöredéket  s  hírt  ad  azokról  a  ke- 
gyeletes  intézkedésekről,  amelyeket  foganato¬ 
síttatott,  hogy  azt  a  végromlástól  megmentse. 
Csak  1842-ben  távolították  el  eredeti  helyé¬ 
ről,  vászonra  vitték  át  s  elhelyezték  a  sienai 
Accademia  di  béllé  arti-ban.  De  még  így  is 

1  Della  Valié  Lettere  Sanesi-je  nyomán,  aki  Tiziónak 
Históriáé  Senese-jéből  megállapíthatta,  hogy  a  kép  el¬ 
készítése  egybeesik  azzal  az  idővel,  amidőn  Luca  di 
Montepulciano  volt  a  gvardián. 


AZ  OSZLOPHOZ  KÖTÖTT  KRISZTUS.  RÉSZLET 

SODOMA  FESTMÉNYE 

SIENA,  ACCADEMIA  Dl  BÉLLÉ  ARTI 

felette  gazdag  a  hatása  ennek  a  falról  lefű¬ 
részelt,  összefüggéséből  kiragadott  töredéknek. 
E  nagy  veszteségért  némileg  kárpótol  az  a 
körülmény,  hogy  Sodornának  ugyanazon  kom  ¬ 
pozíciója  —  bár  csak  predella-kép  formájá¬ 
ban  —  napjainkig  is  fönnmaradt  és  Pulszky 
vásárlásaiból  most  már  újonnan  elrendezett 
gyűjteményünkbe  került  (90.  sz.).  Az  elrende¬ 
zés  ugyanolyan,  mint  amilyen  az  elpusztult 
freskóé  lehetett.  Itt  is,  ott  is  oszlop  áll  a 
középen,  előtte  a  Megváltó  alakja.  A  vesz- 
szőző  poroszlók,  Pilátus  és  kísérete  (a  zsidók 
csoportja  helyett),  az  oszlopsor  és  előcsarnok 
megfelel  Vasárinak  az  elenyészett  freskóról 
írt  feljegyzésével ;  a  pribék,  aki  az  oszlop 
mögött  szorosabban  húzza  a  kötelet,  úgylát¬ 
szik  nem  volt  meg  a  freskón,  a  bástyától 
jobbra  elhelyezett  alakokat  sem  tudjuk  azo¬ 
nosítani. 

Krisztus  töredékes  képe,  amelyet  Lombardi 
nyomán  reprodukálunk,  egyike  Sodorna  hí- 
resb  alakjainak.  Javakorából  való  Sodoma- 
kép,  amelyet  alkotó  ereje  fáradság  nélkül  lát- 

szott  megteremteni.  Ami  itt  bámulatra  készt, 
az  a  festői  tehetség  gazdagsága,  amely  a  vér¬ 
tanúság  extázisát  oly  behatóan  adja  elő.1  és 
érzésének  az  az  értékes  deleje,  amely  min¬ 
denkit  hatalmasan  megragad.  Csekély  távol¬ 
ság  választja  el  a  Megváltó  arcát  a  mi  kis 
predella-képünkétől,  a  felső  test  körvonalai  tűr¬ 
hetően  egyeznek,  alakjának  szelíden  hullámos 
vonalait  a  mi  képünk  nyomán  rekonstruál¬ 
hatjuk.  A  poroszlók  csoportjának  élénk  moz¬ 
galmassága  kontrasztjaival  egyetemben  koránt¬ 
sem  michelangelesco  hajlandóságokból  eredt, 
amelyektől  Sodorna  egész  életén  át  nem  en¬ 
gedte  magát  zavartatni,  mindez  inkább  megannyi 
emlék  ama  kilenc  monte-olivetói  lunetta  freskói¬ 
ból,  amelyeken  Luca  Signoréik  is  ábrázolt  ha¬ 
sonló  mozgalmas  alakokat,  landsknechteket  és 
Totila  katonáit.  Az  alakok  olykoi  elég  rosszul 
állanak  a  talajon,  ami  gyakori  eset  Sodomá- 
nál.  A  szín  élénk,  az  árnyékok  átlátszók,  mint 
javakorából  eredő  képein,  míg  a  kései  időből 
származó  festményein,  az  árnyékok  nagyon 
megsötétedtek. 

Természetes,  hogy  egy  ily  igénytelen  pre- 
della-kép  nem  adhat  tiszta  és  teljes  fogalmat 
Sodorna  művészetéről  s  csak  hitelessége  ré¬ 
vén  vált  művészi  munkájának  becses  kiegé¬ 
szítőjévé.2 

Nem  mondhatjuk  ugyanezt  a  szintén  Sodo¬ 
rnának  tulajdonított  79.  számú  képről,  ame¬ 

1  Az  oszlophoz  kötözött  Krisztust  egymagában  s  ha¬ 
sonló  előadásban  Sodorna  a  Monté  Oliveto  egyik  falára 
is  festette,  (főt.  Lombardi). 

2  Pulszky  voltaképen  három  predellarészt  vásárolt, 
mint  egymással  összefüggő  Sodoma-féle  műveket.  A  másik 
kettő:  Judás  csókja  és  Cirénéi  Simon  segíti  Krisztust 
a  kereszt  vitelében  —  talán  csakugyan  Sodoma-féle  ere¬ 
detikre  vezethetők  vissza,  de  oly  értéktelen  kontármun¬ 
kák,  hogy  az  igazgatóság  nem  is  tehetett  egyebet,  mint¬ 
hogy  a  raktárban  hagyta  azokat. 


lyen  Mária  és  a  kisded  Jézus  látható  sz.  Fe¬ 
renc  és  sz.  Katalin  közt.  Teljes  határozott¬ 
sággal  ellentmondhatunk  annak,  hogy  ez  So¬ 
dorna  nevét  viselje.  Ez  a  festmény  a  Nem¬ 
zeti  Múzeumból  került  gyűjteményünkbe,  az 
1881.  évi  katalógusban  100.  szám  alatt  mint 
„Lombardiai,  XVI.  század41  szerepelt  s  hajói 
emlékszem,  Jansen  szóbeli  nyilatkozata  foly¬ 
tán  1885  táján  kapta  a  Sodoma-attribuciót, 
amit  a  mai  napig  változatlanul  fönntartottak 
katalógusaink.  Jansen  1870-ben  monográfiát 
írt  Sodomáról,  de  abban  korántsem  fejtett  ki 
oly  speciális  műértelmet,  mint  amekkora  tu¬ 
dományos  képzettséggel  sikerült  a  kor  képét 
történelmi  hátterével  bemutatnia.  Érthetetlen 
előttem,  hogy  e  Sodoma-attribúció  esetleges 
szószólói  honnan  meríthetik  argumentumaikat. 
E  félalakok  stílusirányaiban  eklekticizmus  nyil¬ 
vánul,  ami  már  magában  véve  is  elég  arra, 
hogy  szerzőjét  mélyen  Sodornának  művészi 
egyénisége  alá  helyezzük.  Hogy  most  már 
mily  nevet  adjunk  e  képnek,  azt  nem  tud¬ 
nám  megmondani. 

* 

Sajnálni  való,  hogy  gyűjteményünkben  So- 
domát  nem  képviseli  méltóbb  mű  s  hogy 
Cesare  da  Sesto  csupán  másolatban  van  meg. 
Ma  még  nem  tartozik  a  lehetetlenségek  közé, 
hogy  e  hézag  kitöltessék  s  hogy  kiegészítésül 
oly  mesterek  is  jussanak  képtárunkba,  mint 
Andrea  Solario,  Gaudenzio  Ferrari  vagy  Marco 
d’  Oggiono.  A  Szépművészeti  Múzeum,  amely 
már  is  válogatott  példákon  mutathatja  be, 
mily  gazdag  és  erőteljes  értékeket  válthatott 
ki  a  művészekből  Leonardo  odaadó  tanulmá- 
mányozása,  ily  irányban  meggazdagodva  oly 
bélyeghez  jutna,  amelyet  más  gyűjtemények 
méltán  irigyelhetnének  tőle. 

Lederer  Sándor 

TERMÉSZET 

Minden  művészet  a  természet  utánzása. 

Seneca 

A  természet  a  mesterek  mestere. 

Goethe 

Mert  a  művészet  valósággal  benn  rejtőzik  a  ter¬ 
mészetben,  aki  abból  ki  tudja  ragadni,  az  meg¬ 
kapta.  Dürer 

A  természet  az  egyetlen  forrás,  amely  kimerít¬ 
hetetlen  és  amelyből  minden  derekasság  fakad. 

Joshua  Reynolds 

Égő  csodálattal  bámulni  a  természetet:  ez  a 
művészet  legfőbb  parancsolatja. 

Fritz  Mackensen 

* 

Örök  haladást  csak  a  természet  alapos  tanul¬ 
mányozása  rejt.  Anselm  Feuerbach 

Szép,  szép  a  természetet  tanulmányozni,  de 
akinek  aztán  semmi  sem  jut  az  eszébe,  annak  mi 
haszna  a  természetből? 

Moritz  y.  Schwind 

A  természet,  ha  művész  szemével  értékeljük, 
nem  mintakép.  Hiányos,  tűloz  és  torzít.  A  termé¬ 
szet  esetlegesség.  A  „természet  után  való  tanul¬ 
mányt"  rossz  jelnek  veszem:  meghódolást  jelent, 
gyöngeséget,  fatalizmust,  —  porban  fetrengni  a 
csip-csep  holmi  előtt  nem  méltó  a  talpig  művészhez. 

Friedrich  Nietzsche 


A  természet  szolgálata,  helyesen  megértve,  töké¬ 
letes  szabadság.  Joshua  Reynolds 

* 

Félve,  remegve  kövessük  a  természetet,  tiszte¬ 
lettel  és  hálával,  de  ne  hiúságból  vagy  elfogultan. 

Joli.  Georg  Hamann 

* 

Mértéktelen  fennhéjázás  vagy  szertelen  ostobaság 
azt  hinni,  hogy  valaki  javítani  képes  a  természet  úgy¬ 
nevezett  hibáin  vagy  fogyatékos  ízlésén.  Mily  alapon 
gondolhat  ilyesmire  bárki  is?  Akik  nem  szeretik  s  nem 
értik  a  természetet,  azok  elől  elrejti  ábrázatát,  melyet 
azok  csak  esetleg  pillanthatnak  meg.  Ezért  pana¬ 
szolják  aztán,  hogy  savanyú  a  szőlő.  Miután  nem 
értik  meg  a  természetet:  bosszúból  megrágalmazzák. 
Rájuk  illik  a  próféta  mondása:  „Isten  ellentáll  a 
gőgnek,  de  kegyelmet  oszt  az  alázatosnak."  A  ter¬ 
mészet  fenntartás  nélkül  odaadja  magát  annak,  aki 
reá  vágyakozik,  de  féltékeny  egy  úrnő:  kívánja, 
hogy  egyedül  őt  szeressék. 

J.  F.  M illet 

A  vérbeli  művész  nem  tagadja  meg  azt,  amit 
Isten  teremtett.  W.  M.  Hunt 

A  művész,  aki  elfordul  a  természettől,  sohasem 
fog  magasztosai  alkotni. 

E.  J.  Háhnel 

* 

Tiszteletet  érezni  a  természet  iránt  még  nem  jelenti 
azt,  hogy  majmaivá  legyünk. 

Alexander  von  Glcichen-Russwurm 

* 

Helyes  a  természetet  utánozni,  de  nem  az  una¬ 
lomig.  Jean  Lerond  d’Alembert 

Minél  több  a  természet,  —  vagy  jobban  mondva, 
minél  több  a  felületesen  visszaadott  természet  vala¬ 
mely  műben,  annál  kevesebb  benne  a  művészet, 
annál  kevesebb  a  művész  egyéniségének  kifejezése, 
annál  kisebb  a  néző  érdeklődése. 

Walter  Crane 

* 

Ha  a  természetet  bctűről-bctűrc  utánozni  akarjuk, 
ujjaink  közt  siklik  ki  kezünkből. 

Eugéne  Dcvcria 

A  természet  menten  föllázad,  mihelyst  tökélete¬ 
sen  utánozni  próbáljuk.  Julcs  Breton 

A  festő  még  akkor  is  megváltoztatja  a  termé¬ 
szetet,  ha  másolni  akarja.  Talán  annál  inkább, 
mentül  nagyobb  művész. 

Richard  Muther 

Megbecsülhetetlen  a  kép,  amely  a  természetet 
interpretálja.  De  tűzre  való,  mihelyst  a  természetet 
pótolni  akarja.  William  Hooker 

Legnagyobb  feladata  minden  művészetnek  a  lát¬ 
szat  révén  egy  magasabbrendű  valóság  illúzióját 
adni.  Mily  hamis  törekvés  azonban  a  látszatot  annyira 
megvalósítani,  míg  végre  csak  földhöz  ragadt  való¬ 
ság  marad  belőle.  Mert  ha  a  csalódásig  híven  ábrá¬ 
zolom  a  kedvesem  kis  kutyáját,  akkor  van  ugyan 
két  kis  kutyám,  de  műremekhez  nem  jutottam. 

Goethe 

* 

Kétféle  a  módja  a  természet  utánzásának:  az 
egyik  a  maga  igazát  a  lélek,  a  másik  a  szem 
érzésével  támogatja. 

Joshua  Reynolds 

* 

Ha  a  festő  egyszer  rájön  arra,  hogy  a  termé¬ 
szet  szebb  a  művészetnél,  már  ott  tart,  hogy  a 
művészetet  szebbé  tegye  a  természetnél. 

Jules  Breton 

* 

A  művészet  minden  alkotása  szép  hazugság . .  . 
Nincs  annál  nevetségesebb  tanács,  hogy:  „Utánozd 
a  természetet.  “  Nagyon  jól  tudom  ugyan,  hogy 


utánoznunk  kell  a  természetet,  de  minden  azon 
fordul  meg,  hogy  mennyire.  Stendhal 


Hogy  a  festő  egyáltalán  vagy  mily  mértékben 
dolgozik  a  természet  nyomán,  ez  attól  függ,  hogy 
hova  irányul  a  törekvése. 

Max  Liebermann 

Tartsd  meg  elmédben:  amennyivel  hívebben 
veszed  le  a  természetet  és  az  életet,  annál  jobb 
és  mesteribb  lesz  a  te  munkád. 

Dürer 

Mindenekben  a  tenyészethez  ragaszkodom  és 
ha  minden  egyes  darabkánál  és  szakadatlanul  a 
szemem  előtt  tarthatnám,  annál  jobb  lenne. 

Francisco  Pacheco 

* 

A  természetet  felhasználom,  de  sohasem  másolom. 

Ernst  Rietschel 

Képtelen  vagyok  másképp,  mint  a  természet 
nyomán  festeni.  Azon  vagyok,  hogy  egyszerűen  és 
körülményesség  nélkül  visszaadjam  azt,  amit  ide¬ 
geim  éreznek,  szemem  lát;  művészeti  teóriám  ebben 
merül  ki  s  igyekszem  ezt  gyakorlatra  is  váltani, 
ami  már  magában  véve  is  ördöngősen  bajos  egy 
dolog.  Félicien  Rops 

Akkor  indul  hanyatlásnak  a  művészet,  amikor 
a  művész  nem  támaszkodik  egyenest  és  egyszerűen 
a  természetre.  Csilingelő  mesterkéltség  lép  a  termé¬ 
szet  helyébe  s  kezdődik  a  romlás.  Erőnk  veszen¬ 
dőnek  indul,  mihelyst  elfordulunk  a  természettől, 
mint  ahogy  a  mese  Anteusát  is  elhagyta  ereje, 
midőn  lába  nem  érhette  a  földet. 

J.  F.  Millet 

* 

Nem  lehet  hibás,  ami  a  természetnek  utánzása. 

Lessing 

Patvar  vigye  a  természetet,  —  mindig  kihoz  a 
sodromból!  Heinrich  Füssli 

Közli  T.  H. 

n AGYAR  NATURALISTÁK  ÉS  IMPRESSZIO¬ 
NISTÁK  KÖRE  címmel  október  hó  végén  új 
művész  -  egyesület  alakult.  Célja:  kiállítások  ren¬ 
dezése  homogén  környezetben.  Az  egyesületet  a 
következők  alakították  meg:  Csók  István,  Czóbel 
Béla,  Ferenczy  Károly,  Ferenczy  Valér,  Fényes 
Adolf,  Glatz  Oszkár,  Iványi-Grünwald  Béla,  Kami 
Gyula,  Kernstock  Károly,  Magyar -Mannheimer 
Gusztáv,  Márffy  Ödön,  Olgyay  Ferenc,  Réti  István, 
Rippl -Rónai  József,  Strobentz  Frigyes,  Szinyei 
Merse  Pál,  Vaszary  János.  A  tagság  nem  belépés, 
hanem  csak  meghívás  alapján  érhető  el.  Az  admi- 
nistrativ  ügyeket  egy  háromtagú  bizottság  intézi, 
amelynek  egy  évre  terjedő  mandátummal  tagjai 
lettek  Szinyei  Merse  Pál,  Ferenczy  Károly  és 
Rippl -Rónai  József.  Az  egyesület  külön  kiállítási 
helyiség  létesítését  is  tervezi,  egyelőre  azonban  az 
első  kiállítását  a  Nemzeti  Salonban  nyitja  meg 
1908  január  hó  folyamán. 

HFÍZ  KÖTET  IPARMŰVÉSZET.  Egy  lapról,  egy 
W  folyóiratról  van  ezúttal  szó,  amelyből  immár  tíz 
kötet  áll  iparosemberek,  művészek  szép  dolgokat  kívánó 
közönség  könyvespolcán,  továbbá  Szinyei  bácsi 
szobája  mellett,  a  Nemzeti  Múzeumban,  ahol  tudva¬ 
levő,  hogy  minden  hazai  sajtóterméket  pontos  és 
szigorú  leltár  alapján  őriznek  komoly  államtiszt¬ 
viselők.  Egy  folyóiratról  van  szó,  amelyet  Magyar 
Iparművészeinek  hívnak,  s  amely,  hogy  lezárta 
tizedik  évfolyamát,  mindenkép  érdemes  arra,  hogy 
egy  kis  ovációt  küldjünk  feléje,  megemeljük  kala¬ 
punkat  s  köszöntsük  szerkesztőségét,  Fittler  Kamill 
és  Györgyi  Kálmánnal  az  élén.  Mert  a  maga 
területén,  a  maga  céljaiért  azt  csinálta  végig  és 
csinálja  folytatólagosan  a  Magyar  Iparművészet, 
amit  az  irodalmat  szolgáló  folyóiratok  rég  elvégez¬ 
tek,  de  a  művészetnek  még  tartozunk  véle:  egy  új- 

fajta  kultúra  beplántálását  a  magyar  közönségbe. 
Ez  az  újfajta  kultúra,  ez  a  műveltség:  iparmű¬ 
vészeti  műveltség,  amelynek  épp  úgy  szüksége  van 
agitációs  munkára,  mint  szüksége  volt  annak  a 
kornak,  amely  az  irodalomtörténetben  „magyar 
irodalmi  renaissance"  címen  ismeretes.  Tíz  éve 
lehet,  hogy  ideértek  a  modern  iparművészet  első 
szellőmozdulásai.  Ekkor  indult  a  Magyar  Iparművé¬ 
szet,  s  eleinte  csak  kevés  résztvevőtől  kísérve, 
kevesektől  meghallgatva  elkezdett  egy  ily  agitációs 
munkát:  nevelését  iparosoknak,  nevelését  a  közön¬ 
ségnek  és  (kérem,  ne  sértődjenek  meg  rajta)  de 
nevelését  egynémely  művészeknek  is.  Persze  nem 
ex  katedra  történt  ez,  hanem  önkéntelenül,  a  kép 
és  írás  önkéntelenül  ható  szuggesztiv  erejével.  Mint 
egy  fiatal,  folyvást  növekvő  társulat  s  mint  egy 
ugyancsak  fiatal,  gyerekcipőben  járó, de  folyvást  előre¬ 
fejlődő  iparművészet  közlönye  nőtt,  szebb,  gazdagabb, 
faj súlyban  értékesebb  lett,  s  ma,  tizedik  életévében, 
a  külföld  bármely  hasonló  közlönyével  állja  az 
összehasonlítást.  (d.  — ) 

nUHITS  SÁNDOR  két  vízfestményének  hasonmá¬ 
sát  közöljük  két  mellékletünkön,  Bandi  karikása 
és  Megyünk  Debrecenbe  címmel.  E  két  erélyesen 
rajzolt  magyar  zamatú  képet  annál  is  szívesebben 
reprodukáljuk,  mert  azok  egy  illusztráció-sorozatból 
valók,  amellyel  szerzőjük  .Sebők  Zsigmond,  Pósa 
Lajosné  és  más  ifjúsági  írók  műveit  díszíti.  Merőn 
új  jelenség  nálunk,  hogy  a  legzsengébb  Magyar- 
ország  is  megkapja  azt,  amit  joggal  követelhet  a 
magyar  művészektől:  eredeti  és  minden  külföldi 
máztól  ment  képeket.  Mi  eddig  csak  két  ilynemű 
sorozatot  ösmerünk:  Nagy  Sándor  illusztrációit  és 
Mühlbeck  Károly  rajzait.  Gondoljunk  azonban  arra 
a  sok-sok  ifjúsági  könyvre,  amely  ma  is  német, 
készen,  házhoz  szállított  képeket  vet  a  magyar 
könyvpiacra  s  rögtön  meg  fogjuk  érteni,  mily  fonák 
a  helyzet  e  téren.  Sajátságos,  hogy  közönségünk 
nem  érti  meg  eléggé,  hogy  mily  silány  portékával 

táplálja  gyermekei  lelkét,  amidőn  e  külföldi  importot 
veszi,  holott  lassankint  bővül  az  alkalom,  hogy 
nemcsak  művészi,  de  egyúttal  magyar  zamatú  képes¬ 
könyvet,  ifjúsági  iratot  szerezhet.  Akik  e  tárgy 
iránt  érdeklődnek,  azokat  éppen  Muhits  Sándor 
pompás  képeire  figyelmeztetjük,  amelyek  a  Sínger 
és  Wolfner  cég  kiadásában  fognak  megjelenni  és 
a  maguk  nemében  kiváló  művek  s  eredetiségükön 
kívül  megvan  az  a  ritka  érdemük  is,  hogy  a  leg¬ 
távolabbról  sem  hasonlítanak  az  átlagos,  művészieden 
külföldi  importhoz. 

fj^IÁLLÍTÁSOK.  Kőnek  Ida  kiállítása  megnyílt 
szept.  31-én.  Okt.  2-án  nyílt  meg  Pentelei 
Molnár  János  kiállítása  a  Könyves  Kálmán  szalon¬ 
jában.  Okt.  13-án  nyílt  meg  a  Nemzeti  Szalon 
őszi  kiállítása.  Okt.  23-án  nyílt  meg  Spányi  Béla 
kiállítása  az  Eggenberger-féle  műkereskedés  szalon¬ 
jában.  A  Könyves  Kálmán  r.-t.  helyiségeiben  okt. 
27-én  nyílt  meg  Charles  Palmie  gyűjteményes 
kiállítása.  Okt.  26-án  nyílt  meg  Tolnay  Ákos 


kiállítása  az  Uránia-műkereskedésben.  Nov.  3-án 
nyílt  meg  Márk  Lajos  gyűjteményes  kiállítása  a 
Nemzeti  Szalonban. 

jjC" ITÜNTETÉSEK.  Az  Aufrecht  és  Goldschmied 
ilA  cég  által  porcellángyártmányok  terveire  hirde¬ 
tett  pályázaton  a  száz  koronás  harmadik  djjat  Klein 
Rezső  nyerte.  Az  első  és  második  díjat  nem  adták  ki. 

A  kiskunfélegyházi  közgazdasági  takarékpénztár 
r.-t.  székházának  tervpályázatán  az  első  díjat  Fodor 
és  Reisinger,  a  második  díjat  Morbiczer  Nándor 
műépítészek  kapták. 

A  Ferencz  József  szobrászati  ösztöndíjat  Lányi 
Ignác  szobrászművész  nyerte. 

(UJJ  SZOBROK.  Okt.  6-án  leplezték  le  a  körmendi 
^Kossuth-szobrot.  A  szobor  Horvai  János  műve. 

Okt.  13-án  leplezték  le  Zsolnay  Vilmos  pécsi 
szobrát.  A  szobor  Horvai  János  műve. 

Okt.  13-án  leplezték  le  a  nagyharsányi  Kossuth- 
szobrot,  Horvai  János  művét. 

A  KÖNYVES  KÁLMÁN  műkiadó-társaság  en¬ 
gedőimével  közöltük  az  előző  füzetben  Márk  Lajos 
olajfestményeit. 

LAKATOS  ARTÚR  rajzolta  a  355.,  374.,  382., 
387.,  410.  oldal  fejléceit. 

BODOR  ALADÁR  rajzolta  a  412.  1.  fejlécét. 

MUHITS  SÁNDOR  rajzolta  a  408.  és  411.  1. 
záródíszét. 

ZÁDOR  ISTVÁN  Modell  című  rajzát  közöljük 
a  409.  oldalon. 

EGRY  JÓZSEF  rajzolta  a  413.  oldalon  közölt 
Műhelyben  című  képet. 

MBRIA  MŰVÉSZETE.  (A  perugai  kiállítás.)  — 
A  Perugiában,  a  városháza  gyönyörű  épületében 
összegyűjtötték  Umbria  templomainak  és  kis  helyi 
múzeumainak  kincseit:  templomi  szereket,  régi  ruhá¬ 
kat,  hímzéseket,  majolikákat,  elvétve  szobrokat  is, 
főképp  pedig  festményeket.  A  perugiai  múzeum  gyűj¬ 
teményével  együtt,  amely  eddig  is  elfoglalta  aPalazzo 
Communale  második  emeletét,  elmondhatni,  hogy 
Umbria  egész  művészete  együtt  van  most  Perugiában. 

Az  ilyenféle  időszaki  kiállítások,  amelyeken  egy- 
egy  művészeti  „iskola“  kincseit  összehordják,  elég 
gyakran  érik  egymást  mostanság  Olaszországban. 
Hat-hét  évvel  ezelőtt  a  sienai  művészet  alkotásait 
mutatták  be  Sienában  visszatekintő  kiállításon :  azóta 
rövid  egymásutánban  Orvietóban  és  Maceratában  ren¬ 
deztek  retrospektív  kiállítást  a  régiek  művészetéből. 
Újabban  ellenkező  vélemények  hallatszanak  Olaszor¬ 
szágban.  Az  összehordott  műtárgyak  épségét  féltik  a 
kiállítások  rendezőitől,  és  nem  éppen  alaptalanul, 
példa  rá  a  tavalyi  milánói  kiállítás  a  maga  tűzben 
pusztult  műtárgyaival.  Azt  is  felpanaszolják,  hogy 
a  műkincset  kiragadják  környezetéből,  letépik  arról 
a  templomfalról,  amelybe  belerozsdásodott  úgyszólva 
az  évszázadok  során  s  meghamisítják  azzal,  hogy 
hamis  világításba  állítják.  Állítólag  maga  Corrado 
Ricci,  aki  a  Brera,  majd  az  Uftiziák  igazgatói  szé¬ 
kéről  került  a  szépművészeti  ügyek  élére,  is  ellenzi 
ezeket  a  kiállításokat  s  jövőre  meg  fogja  akadá¬ 
lyozni  őket. 

Nagy  kár  lenne.  A  régi  olasz  mesterek  alkotásai 
annyifelé  szóródtak  szét  még  szülőhazájukban  is, 
hogy  a  városok  és  falvak  egész  seregét  kénytelen 
sorra  venni  az,  aki  egy-egy  művész  munkáival 
meg  akar  ismerkedni.  Ezek  a  kirándulások,  való 
igaz,  nagy  gyönyörűségekkel  járnak,  de  mégis  csak 

elaprózzák  a  figyelmet  s  akadályára  vannak  a  kon¬ 
centrálódásnak.  Az  emlékezetre  is  túlon-túl  nagy 
feladat  az,  hogy  föl-fölidézze  napok  múltán,  annyi 
új  benyomás  után,  a  már  megtekintett  műtárgyak 
képét  s  lehetővé  tegye  az  összehasonlítást.  Azután 
meg,  aki  valaha  megfordult  Olaszországban,  jól 
tudja,  az  apró  városok  kicsi  templomaiban  sokszor 
mennyire  hozzáférhetetlenek  a  műtárgyak;  mily 
megközelíthetetlen  helyeken  függnek  a  képek,  vagy 
mennyire  zavarja  élvezésüket  a  rossz  világítás. 
Megannyi  gyakorlati  természetű  érv  ez;  de  hiszen 
a  kiállítások  is  gyakorlati  célokat  szolgálnak. 

Összefüggésében  mutatni  be  az  umbriai  festő¬ 
iskola  alkotásait:  ez  a  perugiai  kiállítás  gyakorlati 
célja.  És  hogy  ezenfelül  valósággal  revelál  nehány 
kiváló  művészt  azzal,  hogy  ritka  teljességben  jelen¬ 
teti  meg  művészetét,  az  már  nem  is  annyira  célja 
volt,  mint  inkább  a  véletlen  szerencséje.  Közöttük 
az  Alunno  néven  ismeretes  Niccolö  da  Foligno  a 
legérdemesebb  alak.  Perugiában  összegyűjtött  művei 
eddig  sem  voltak  ismeretlenek,  de  szana-széjjel 
függtek  Umbria  apró  városkáiban,  Folignóban, 
Assisiban,  Spellóban,  Montefalcóban,  Derutában, 
Todiban,  Cannarában,  Gualdo  Tadinóban,  Nocerá- 
ban  és  egyebütt.  Ezekről  a  helyekről  most  mind 
összehordták  Perugiába,  ami  elmozdítható  volt  s 
így  telt  meg  Niccoló  da  Foligno  műveivel  egy  egész 
terem.  E  kimagasló  alakon  felül  Umbria  primitiv- 
jeit  is  hatalmas  gyűjtemény  képviseli.  Egy  csomó 
ismeretlen  szerzőjű,  de  érdekes  kép  szomszédságá¬ 
ban  függnek  Bocco  da  Fabriano,  Allegretto  Nuzio, 
Ottaviano  Nelli,  Bernardino  di  Mariotto,  Antonio 
és  Gentile  da  Fabriano  munkái. 

Egymásra  hányva  így  ezek  a  nevek  talán  zűr¬ 
zavar  képzetét  keltik;  de  ahogy  mint  képek  jel¬ 
zői  helyezkednek  el  egymás  alatt,  fölött  vagy  mel¬ 
lett,  csodálatos  rokonságot  érez  közöttük  az  ember. 
Mindezek  a  régen  halott  művészek  mesterei,  vagy 
tanítványai  vagy  társai  voltak  egymásnak.  A  tanít¬ 
vány  megtanulta  mesterétől  az  ecset  forgatásának 
módját,  örökölte  a  képtárgyait,  a  kompozícióit,  a 
színeit,  sokszor  még  a  modeljeit  is.  Mindezt  naivul, 
becsületesen.  Csak  idő  múltán,  mikor  a  tanítvány 
szárnyra  kelt  és  kiröppent  abból  a  sziklacsúcson 
épült  kis  városból,  amelyben  együtt  élt  volt  mes¬ 
terével,  csak  ezután  kezdenek  műveiben  idegenszerű 
vonások  feltűnni:  ütközik  az  egyénisége.  Gyönyö¬ 
rűség  ezt  a  bontakozást  szemmel  követni.  Meg¬ 
figyelni  például,  hogyan  búvik  ki  mint  madárfióka 
a  tojásból,  az  ifjú  Raffael  az  öreg  Peruginóból. 
Vér  szerint  való  rokonságot  tartottak  egymással 
ezek  a  művészek:  közös  volt  a  szűkebb  hazájuk; 
egyazon  városban  éltek  és  festettek,  ugyanazokat 
a  tájakat  örökítették  meg. 

És  éppen  ezért  kellett  ezt  a  kiállítást  Perugiában 
megrendezni,  nem  egyebütt:  Umbria  közepén,  egy 
hegynek  a  csúcsán,  amelyről  belepillanthat  a  szem 
az  umbriai  természet  minden  csodájába.  Ott  terül 
el  a  hegy  lába  előtt,  mint  rengeteg  bölcső,  amely- 

ben  emberfajok  sorsát  ringatták,  a  nagy  umber- 
síkság.  A  zöld  színek  pazar  számú  árnyéklatai 
játszanak  rajta.  A  rónát  a  messze  kéklő  Apenni- 
nek  szegik  be  csodás,  meseszerű  sziklaalakulásaik¬ 
kal.  Észak  felé  zöldelő  völgyek,  dombok,  szaka¬ 
datlan  gyűrődései  a  talajnak.  Minden  hegyecske 
külön  világként  nyúlik  fel  kúpalakúan,  mint  a 
tűzhányók.  Es  lejtőin  búza  terem  s  a  zöld  táblá¬ 
kat  kopasz  szederfákra  futtatott  szőlőláncok  kerítik 
körül.  Itt-ott,  de  szinte  szabályos  távolságnyira 
egymástól,  egy-egy  olajfa;  a  hegyek  kopasz  taraján 
egy-egy  magános  ciprus.  És  a  völgyekben  sekély 
vizű  kék  erecskék  csörgedeznek.  Akkora  terü¬ 
leten,  amekkorát  a  szem  egy  pillantásra  befog¬ 
hat,  együtt  van  a  természet  minden  eleme:  hegy, 
völgy,  szikla,  víz,  fű,  fa.  Az  ember,  amíg  csak 
régi  olasz  mesterek  festményein  látta,  a  gyermekes 
képzelet  alkotásainak  nézi  a  természet  látványos¬ 
ságainak  ilyen  összesűrűsítését.  De  Umbriában  lép- 
ten-nyomon  ilyen  koncentrált  természeti  képekre 
bukkan  az  ember.  Ha  Perugiából  letekintünk  a 
nagy  umber-síkságra,  mintha  különböző  zöld  szí¬ 
nekkel  kifestett  térképet  látnánk,  a  térképírók  sajá¬ 
tos  jelzéseivel,  a  szabályos  távolságnyira  sorakozó 
pontokkal,  a  botra  csavart  kígyóval,  amely  szőlő¬ 
földet  jelent,  a  pálcára  tűzött  kúpocskával,  amely 
erdőt  jelent.  A  természetnek  ez  a  szemléltető  cél¬ 
zatú  bemutatkozása  kész  tájkép-kompoziciókkal 
szolgált  a  festőművészetnek.  De  csak  a  réginek. 
A  modern  olasz  művészek  nem  festik  meg  Umbria 
bájos  kis  panorámáit;  alighanem  azért,  mivel  azok¬ 
nak  a  tájaknak  elrendezkedésében,  a  szerkezetében 
van  valami,  ami  mesébe  illően  naiv  s  ami  ellen¬ 
kezik  a  realista  szemű  modern  művész  valószerű- 
ség-érzetével.  Ezért  is  Ítéljük  mosolyogva  gyerme¬ 
kes  képzelet  játékainak  a  régi  olasz  mesterek  táj¬ 
kép-háttereit;  holott  azok  az  umbriai  természet 
pontos  tanulmányozása  alapján  készültek  és  ideali¬ 
zált  mivoltukban  is  hű  képmásai  az  eredetinek. 

A  primitívek  persze  nem  sokba  vették  a  hegyek- 
folyók  természetét.  Okét  az  állati  természet  érdekelte, 
az  ember,  mert  főképp  rajzlátók  voltak,  nem  szín¬ 
látók.  Ezek  a  keményrajzú  névtelenek  —  többnyire 
ismeretlen  szerzőjű  festmények  képviselik  a  kiállí¬ 
táson  Umbria  primitivjeit  —  nagy  bátorsággal  és 
nagy  hittel  merészkedtek  neki  az  emberábrázolás 
legnehezebb  problémáinak.  A  komponálásban  gyer¬ 
mekek  (egyebek  közt  még  a  perspektíva  törvényeit 
sem  fedezték  föl  nekik),  ecsetjük  merev  húzással 
rajzolja  meg  az  emberformákat,  de  ők  azért  a  leg¬ 
nehezebb  mozdulatok  megrögzítésére  vállalkoznak. 
Egy  névtelen  festő  megfestette  a  keresztre  feszített 
Jézus  mezítelen  alakját.  Durván,  nyers  színekkel, 
a  részleteket  elhagyva,  vagy  észre  nem  véve,  idom- 
talan  tagúnak,  aránytalanul  nagy  fejűnek.  De  a 
szem,  amely  az  arányokat  még  nem  érzi  meg, 
nagy  biztossággal  látja  már  a  test  mozgását.  Meg¬ 
döbbentő  realizmussal  függ  két  odaszegezett  kezén 
a  sovány  test ;  a  derék  elhajlik  a  keresztfától,  a 


puffadt  has  lerogy gyan,  a  térdek  összehuzódnak. 
A  halálküzdelemnek  azt  a  fokát  ábrázolja  ez  a 
kép,  amikor  az  izmok  ellenállása  véget  ért  s  az 
akarat  ereje  meghalt  a  nagy  szenvedőben.  Ezt  a 
mozdulatot  hatalmas  anatómiai  tudással  érzékíti  meg 
az  ismeretlen  festő.  De  ami  ezen  túl  való,  az  már 
mind  primitívség.  A  keresztfa  köré  csoportosuló, 
arccal  a  nézőnek  forduló  női  alakok,  csupa  csodá¬ 
latosan  felnyílt  karika-szemű  merev  és  színtelen 
teremtés,  valami  képtelenül  merész  mozdulattal,  csak¬ 
nem  száznyolcvan  fokos  szögben  fordítja  félre  és 
támasztja  öklére  fejét.  Es  mégis  művész  volt  már 
a  kép  megalkotója,  művész  a  megérzés  helyes  és 
őszinte  voltában  s  művész  abban,  hogy  szeme  a 
lényegest  s  az  érdekest,  az  erőt  próbára  tevő  nehéz¬ 
séget  kereste. 

Valamikor  régen,  amidőn  még  idegenek  rá  nem 
tették  kezüket  Olaszország  műkincseire,  bizonyára 
lehetséges  lett  volna  megmutatni,  hogyan  alakult, 
módosult,  fejlődött  ennek  a  korai  névtelennek  sej¬ 
tése  Niccolö  da  Foligno  tudatosságává.  Nehány  év¬ 
század  perspektívája  áll  kettejük  között:  mégis 
ráismerni  a  kései  utódban  az  ős  vonásaira.  Háborús, 
véres  korban  élt  mind  a  kettő:  az  élet  borzalmas 
látványosságai  komoríthatták  el  mindkettejük  színeit. 
De  a  színeik  voltaképpen  nem  lényegesek  művükön. 
Vonalrakók  voltak  mind  a  ketten.  Békés  rajzolók. 
Az  ősnek  még  merész  lendületei  voltak,  az  utód 
már  megcsendesiilt.  Nyugodtan,  nagy  biztossággal 
rajzolta  meg  szentjeit  Niccolö  da  Foligno.  A  csopor¬ 
tokat  mintha  kerülte  volna:  többnyire  magános 
alakokat  festett  hatalmas,  sokrekeszű  szárnyas-oltá¬ 
rokra.  Egymagukban  álló  szenteket,  megannyi  arc¬ 
képet.  Írott  adatok  nincsenek  róla,  de  képein  meg- 
ismerszik,  hogy  minden  alakja  modell  nyomán 
készült.  Az  ő  nemzedéke  még  erősen  realista  volt, 
csak  azt  festette  meg,  amit  közvetetlenül  megfigyelt, 
nem  várta  meg,  amíg  az  emlékezet  elhomályosítja 
s  a  képzelet  azután  új  élettel  önti  el  megfigyeléseit. 
Képzelet  dolgában  nem  nagyon  áldotta  meg  sorsa. 
Csak  megfigyelni  tudott,  de  azt  nagyon.  Nocerából 
hozták  el  Perugiába  egy  sokkeretű  szárnyas-oltárát. 
A  gót  architektúrájú  aranyos  foglalatok  közepén, 
a  többinél  szélesebb  mezőn  a  Madonna  térdel  a 
gyermek  előtt  s  körötte  angyalok.  E  fő-mező  körül 
és  fölött,  gótívű  aranyos  keretekben  tizenkét  szent¬ 
nek  képe  sorakozik.  Mindegyik  egy-egy  kitűnő 
portrait.  A  csoportosításukban,  vagy  inkább  elkülö¬ 
nítésükben  nem  látszik  semmi  konstruktív  gondolat. 
Semmi  közük  ezeknek  a  szenteknek  sem  a  Madon¬ 
nához  és  a  kis  Jézushoz,  akik  körül  elhelyezked¬ 
nek,  sem  egymáshoz.  De  külön-külön  egy-egy  jellem¬ 
rajz  megannyi.  Nehéz  elfelejteni  annak,  aki  látta, 
az  ifjú  szent  Felicissimus  képe  mását,  ezét  a  csak¬ 
nem  leányos  bájú  fiatalemberét;  ahogy  imádságos 
könyvét finomrajzú  ujjaival  magához  szorítva,  félig  áll, 
félig  megy,  az  ember  hallani  véli,  mint  árad  alig 
megnyílt  szájából  halkan  és  melegen  a  zsolozsma. 
Egész  alakot  ábrázoló  portrait-i  között  talán  ez  a 

legsikerültebb  műve  Alunnonak.  A  lábak,  a  kezek, 
az  ujjak  s  a  fej  mozdulata  mélyen  átérzett  egy¬ 
ségben  olvad  össze.  Csupa  megfigyelés  ezen  az 
alakon  minden  ecsetvonás  s  az  előadás  még  sem 
részletező,  inkább  egybefoglaló.  Ugyanennek  a 
polyptichonnak  egy  másik  mezője  szent  Gergelyt, 
az  élemedett  főpapot  ábrázolja  derékban,  amint 
esküre  emeli  kezét.  A  lábak  híján  ez  a  kép  nem 
olyan  mozgalmas,  mint  a  másik.  A  művész  jellemző 
tehetsége  itt  az  arcon  jut  érvényre.  Egyszerű  esz¬ 
közökkel  dolgozik,  kevés  színnel,  árnyékos  és  meg¬ 
világított  helyekkel,  lágy  átmenetekkel,  de  erős 
tónusbeli  különbségekkel.  Ezt  a  képet  a  XIX.  század 
hetvenes  éveiben  sem  festették  volna  meg  modernebb 
felfogással. 

A  megfigyelő  tehetség  volt  Niccolö  da  Foligno 
művészi  tulajdonságai  közt  a  legjelentősebb.  Kép¬ 
zelete  szegényes  és  drámai  ereje  is  csekély.  Drámai 
mozgalmasságra  törekszik  egy  Folignóból  való,  Iára 
festett  nagyobb  képe,  amely  Szent-Bertalan  apostol 
vértanú-halálát  ábrázolja.  A  tárgy  eléggé  drámai  s 
Alunno  kompozícióján  meglátszik,  hogy  a  művész 
is  megérezte  ezt  a  tárgyban.  A  festmény  a  szent 
megny ázásának  jelenetét  szemlélteti.  Két  alacsony, 
lombos  fa  között  áll  a  szent,  jobbi ól-balról  egy- 
egy  állati  arcú  hóhér  a  karjáról  fejti  már  le  a 
bőrt.  Mellettük  kétkézfelől  katonák  és  szánakozó 
nézők  csoportja.  A  katonák  élén  Astyages,  az 
örmény-király  áll  és  lóhátról  utasítgatja  pribékeit. 
A  festmény  alighanem  fiatalkori  műve  Alunnonak; 
egyéb  képein  legalább  nem  oly  egyformán  ösztö- 
vérek  és  merev  mozdulatúak  az  alakjai.  A  vér¬ 
tanú  és  két  hóhérja  akt-alak;  megrajzolásukban 
imponáló  a  művész  anatómiai  tudása.  Ez  a  művé¬ 
szet  még  főképpen  a  tartalom  szolgálatában  van. 
Alunno  egy  pillanatra  sem  feledkezik  meg  arról, 
mit  kell  kifejeznie.  Luca  Signorelli  keze  alatt  bizo¬ 
nyára  nemcsak  mértani  középpontja  lett  volna  a 
festménynek  a  két  mezítelen  alak,  aki  egy  harma¬ 
dikon  próbálja  ki  izmainak  erejét.  Mintha  valami 
józan  kötelességtudás  akadályozná  meg  Alunnót 
abban,  hogy  olykor-olykor  elragadtassa  magát  tem¬ 
peramentumával.  Mindenütt  nyugalom:  a  pribékek 
mozdulatában,  a  vértanú  szenvedésében  s  Astyages 
haragjában  is.  De  egyenként  kitűnő  valamennyiük 
jellemrajza.  Balfelől  a  katonák  közömbös  arccal 
nézik  a  kínzást,  vagy  háttal  fordulnak  neki.  Jobb¬ 
kéz  felől  papoknak,  világiaknak  ájtatos  csoportja 
sorakozik  és  arcának  játékával,  megdöbbenéssel, 
szörnyülködéssel,  szánakozással,  levert  tehetetlen¬ 
séggel  kommentálja  a  rémes  jelenetet.  Megannyi 
jól  jellemzett  portrait.  A  nagy  festői  tulajdonságok, 
a  színekbe  elmerülés,  a  szélesen  látás  tehetsége 
nem  adatott  meg  Alunnonak.  Bágyadtan  komor 
színű  kép  ez,  a  kopár  hegyek  s  a  kopár  talaj, 
amely  bekeretezi  a  kínzás  jelenetét,  sem  enyhíti 
meg  a  szemet  frissebb  színekkel. 

Színeivel  sokkal  megkapóbb  a  Szent-Szűz  meg¬ 
koronázását  ábrázoló  nagyobb  festménye,  melyet  a 

folignói  San  Nicolötemplomból  hoztak  a  kiállításra. 
A  háttér  itt  a  mesebeli  umbriai  természet:  egy  mély 
perspektívái ű  panoráma,  amelyben  egymagukban  álló 
apró  kúpos  hegyecskék  váltakoznak  kies  völgyekkel. 
A  hegyek  világos-zöldjére  sötéten  rajzolódik  rá  egy- 
egy  magánosán  állongó  merev  lombozató  fa.Aszakállas 
Szent-Bernardinus  és  az  aszkéta-arcú  Szent-Antal 
térdel  elől  a  szárazságában  meghasadozott  kemény 
földön.  Az  egyik  káprázó  szemmel,  a  másik  gyer¬ 
mekesen  boldog  áhítattal  nézi  a  kék  felhőkben 
játszó  mennyei  jelenetet,  a  Szűz  megkoronázását. 
Lágyság  nélkül,  férfias  rajzával  is  csupa  báj  ez 
a  kép. 

Hogy  Niccolö  da  Foligno  műveiből  ilyen  teljes 
gyűjteményt  mutat  be,  az  talán  legnagyobb  érdeme 
a  perugiai  kiállításnak.  De  nem  ez  az  egyedüli 
érdemes  látnivalója.  Függnek  ott  képek,  amelyek 
hosszú  időre  megragadnak  az  emlékezetben.  Csak  f  ra 
Angelico  tudott  még  olyan  szőkével  koszorúzott,  ham¬ 
vas  rózsaszín  madonnákat  festeni,  mint  a  Fabrianóból 
való  Gentile.  És  Luca  Signorellit  is  ereje  teljessé¬ 
gében  mutatja  „San  Sebastianó“-ja,  amelyet  (  itta 
di  Castellóból  hoztak  ide.  Az  a  minden  festőnél 
eredetibb  viziójú  művész,  az  a  nagyszerű  kompo¬ 
náló  tehetség,  az  monumentális  szobrász!  formalátó 
ezen  is,  akinek  az  orvietói  dóm  falfestményein 
csodáljuk.  Egy  sereg  kisebb  nevet  említhetnék  még, 
de  inkább  egy  specialitásáról  emlékezem  a  perugiai 
kiállításnak. 

A  XIV.  századtól  fogva  sűrűn  pusztította  Umbriát 
s  kivált  Perugia  városát  a  döghalál.  Az  1348-iki 
feketehalál,  egykorú  krónikások  szerint,  százezer 
embert  ölt  meg  Umbriában.  Jajgatástól  visszhang¬ 
zott  a  város.  Az  emberek  Isten  büntető  kezét  látták 
a  pusztulásban.  Gyermekies  képzeletük  Jézus  alak¬ 
ját  ültette  a  haragos  felhők  közé  s  emberölő  nyilakat 
szóratott  vele  a  földre.  A  haragvó  Isten  meg¬ 
békítésére  a  Szűzhöz  s  a  szentekhez  fordultak: 
ők  a  közbenjárók,  akik  mindent  megértő  szerete- 
tükkel  megengesztelik  az  isteni  haragot.  Körmenetek 
járták  be  a  várost.  Minden  épkézláb  ember  hamu¬ 
val  szórta  meg  fejét  s  verte  mellét:  miserere ! 
miserere !  A  jajgató  sokaság  élén  haladtak  a  papok, 
a  sötét  csuklyás  barátok  és  magasra  tartották  a 
fogadalmi  zászlót,  a  gonfalonét.  Ezeket  a  zászló¬ 
kat  a  hívek  ajánlották  fel  az  egyháznak,  engesz- 
telésül.  Nem  lobogó  szövetből  készültek,  hanem 
kifeszített  vászonból,  melyre  a  kor  leghíresebb  művé¬ 
szeivel  festtettek  vallási  jeleneteket.  Legtöbbjük  a 
Madonna  della  Misericordiát,  az  irgalom  miasszo¬ 
nyát  ábrázolja  arany glóriásan,  amint  két  karjával 
széjjelhúzza  aranyhímes  köpenyét,  hogy  megoltal¬ 
mazza  vele  körötte  térdeplő  híveit,  a  reszketve 
imádkozó,  síró,  zsolozsmát  éneklő  törpe  emberiséget. 
A  Madonna  feje  fölött  a  felhők  közt  trónol  Jézus 
és  röpíti  le  villámait  a  romlott  világra.  De  a 
nyilakat  felfogja  és  elcsorbítja  a  Szűz  köpenye. 
Két  oldalt  Szűz  Mária  hatalmas  alakja  s  az  apró 
emberkéknek  ábrázolt  hívek  között  sorakoznak  a 

Szentek,  akik  imádságukkal  közbenjárnak  a  szen¬ 
vedő  emberek  érdekében.  Legalul  a  dögvész  súj¬ 
totta  város  látszik  tornyostul,  templomostul.  Néha 
még  a  Halál  is  megjelenik  a  képen,  denevér-szár¬ 
nyas,  kaszával  fölfegyverkezett  csontváz  alakjában, 
amint  menekül  az  üldöző  angyalok  elől.  A  kör¬ 
meneti  gonfalonéknak  ez  a  leggyakoribb  típusa. 
Legnagyobb 'részük  a  perugiai  Bonfigii  műhelyéből 
került  ki.  A  mester  és  tanítványai  nagy  szapora- 
sággal  festhették  temperával  durva  vászonra  a 
fogadalmi  zászlókat,  mert  a  pestis  mind  gyakoribb 
vendége  lett  Umbriának.  A  XV.  században  tízszer 
rohant  pusztítva  végig  Perugia  utcáin,  s  kivált 
1460-tól  1468-ig  meg  sem  enyhült  ereje.  A  meg¬ 
rémült  hívek  nyakra-főre  rendelték  a  gonfalonékat : 
oltalomért  a  veszedelem  idején,  majd  hálából,  ha 
a  feketehalál  elvonult  és  nem  tett  kárt  bennük. 
A  gonfalonék  csodatevő  hatásában  nagyon  hittek 
az  egykorúak.  Egy  perugiai  krónikás  feljegyezte, 
hogy  azokban  az  utcákban,  melyeken  a  San  Fran- 
cesco  templom  gonfalonéját  meghordozták,  nemcsak 
hogy  egy  teremtett  lélek  nem  halt  meg  aznap, 
hanem  attól  a  naptól  fogva  elcsillapult  a  pestis 
dühe.  A  Madonna  della  Misericordia  típusának 
változata  az  a  gonfalone  is,  amelyet  Bernardino 
di  Mariotto  festett. 

De  ettől  a  típustól  gyakran  eltértek  a  festők. 
Bonfiglinak  egy  1476-ban  készült  gonfaloneján  a 
lőalak  a  gyermek  Jézus,  amint  az  angyalok  tartotta 
rózsás  kosáron  ül ;  az  isteni  gyermek  nem  szoron¬ 
gat  nyilakat,  hanem  áldásra  nyújtja  kezét  az  imád¬ 
kozó  nép  fölé,  másik  kezével  pedig  jövendő  seb¬ 
helyeire  mutat.  Néhány  kezdetleges  verssor  Istenhez 
való  hűségre  és  könyörületességre  buzdítja  a  népet. 
Alig  emlékeztet  már  a  típusra  Giannicola  Manni 
fogadalmi  zászlaja.  A  művész,  aki  Peruginónak 
volt  tanítványa,  a  férfi  Jézust  állította  képe  köze¬ 
pébe  s  a  Szűz,  Szent  János,  meg  más  szentek 
alakját  festette  köréje.  Ennek  a  képnek  mindössze 
annyi  a  köze  a  gonfalonék  hagyományos  icono- 
grafiiájához,  hogy  Jézus  itt  is  nyílköteget  tart  jobb¬ 
jában.  Niccolö  da  Folignónak  is  van  egy  gonfalonéja 
a  kiállításon.  Derutából  való.  Alkalmasint  kései 
műve  a  festőnek  s  olyan  időszakból  származik, 
amikor  a  döghalál  már  nem  pusztított.  A  gonfalo¬ 
nék  divatja  ugyanis  tovább  élt  a  pestis  járványánál, 
amelynek  keletkezését  köszönhette.  Közönséges  áldo¬ 
zati  tárgya  lett  a  híveknek,  amelyet  engesztelő  vagy 
hálaadó  célzattal  rendeltek  meg  életük  egy-egy 
nevezetesebb  eseményének  alkalmából.  Ehhez  képest 
persze  tárgyuk  is  lényegesen  módosult  s  egészen 
eltávolodott  a  típustól. 

Gonlalonét  körülbelül  minden  régi  umbriai  mes¬ 
ter  testeit.  De  lelkét  egyikük  sem  öntötte  beléjük. 
Nem  műalkotások  a  gonfalonék,  inkább  műveltség¬ 
történeti  érdekességek.  Emlékei  annak  az  óriási 
rémületnek,  mely  a  középkor  utolsó  századaiban 
a  sok  csapástól  megviselt  népet  elfogta.  És  emlékei 
ama  korok  - — ,  sienai  Szent-Bernardinus,  az  ifjú 


leccei  Fra  Ruperto,  a  költői  szavú  Bernardino  da 
Féltre  aszkézis  felé  tekintő  kora  mélyen  gyökerező 
hitének. 

A  perugiai  kiállítás  gazdagságára  az  eddig  el¬ 
mondottakból  is  csak  következtetni  lehet.  Mert 
amilyen  gazdag  a  kiállításnak  szépművészeti  része, 
ugyanolyan  bő  és  nagyértékű  az  iparművészeti 
része  is.  A  templomszerek,  ereklyetartók,  feszületek, 
kelyhek  gyűjteménye  teljes  képét  adja  az  umbriai 
egyházi  iparművészet  fejlettségének.  Aki  a  kulturhis- 
tória  apróbb  adatai  iránt  érdeklődik,  heteket  eltölt- 
het  a  kiállításon.  Megcsodálhatja  az  ember  ruház¬ 
kodási  művészet  remekeit.  Meg  XI.  Benedek  pápa 
(Perugiában  halt  meg)  misemondó  ingeit,  köntöseit, 
finom  szattyánnal  bélelt  és  selyemmel,  meg  szürke 
bársonnyal  borított  cipellőit.  A  templomokból  és 
konfraternitásokból  összegyűjtötték  a  kéziratú  mise¬ 
mondó  és  énekeskönyveket:  a  miniaturfestés  és 
könyvkötő-  művesség  remekeit.  Külön  terembe 
hordták  össze  Umbria  két  legfejlettebb  keramikai 
gócpontjának,  Derutának  és  Gubbionak  majolikáit. 
Sajnálatos  csak  az,  hogy  ezeknek  a  kincseknek 
megtekintését  és  értékelését  katalógus  meg  nem 
könnyíti.  Kétes  megbízhatóságú  cédulák  nyomán 
kell  eligazodnia  a  látogatónak.  De  hát  ez  is  ola¬ 
szos:  stílszerű. 

Elek  Artúr 

LASZÜK  P ÁRISBAN.  A  Dante-társaság  párisi 
alosztálya  kiállítást  rendezett  olasz  festők  mű¬ 
veiből.  A  Cours  de  la  Reine  egyik  kiállításról  fen- 
maradt  pavilonjában  hat  termet  töltenek  meg  ola¬ 
szok  képei  és  szobrai. 

„Olasz  divizionisták"  —  így  nevezik  magukat 
ama  festési  technikáról,  amely  Segantini  nagy  egyé¬ 
nisége  révén  vált  ismeretessé  nálunk  és  mindenütt. 
Már  maga  a  technikát  megjelölő  elnevezés  is  rossz, 
logikátlan,  de  még  rosszabb,  hogy  pusztán  egy 
technika  közösségében  és  jelszavának  zászlója  alatt 
egyesültek  fiatal  művészek.  Ismerjük  a  pointillizmus 
manier-kinövéseit  is,  holott  ennek  gyökere  mélyebb, 
átfoglalóbb,  mivelhogy  nemcsak  modorbeli,  hanem 
fizikai  és  kémiai  relációt  is  jelöl.  Segantini  sajá¬ 
tos  festékfelrakási  módja  gyönyörű  megoldását  adta 
az  ő  mélységes  levegő-problémáinak,  de  e  festékfel¬ 
rakási  mód  tudatos  és  mindenütt  való  alkalmazá¬ 
sának  szükségképpen  a  manier  ingoványaiba  kell 
vezetnie. 

A  divizionisták  párisi  tárlata  azt  is  beigazolja, 
hogy  e  fiatal  olaszok  kizárólag  csak  modor  dolgában 
tartanak  közösséget  nagy  mesterükkel.  Egyenkint 
megalkuvó,  gerinctelen  fiatalok,  akik  egy  valamikor 
forradalmi  modor  csatakiáltásával,  de  hevület  nél¬ 
kül  akarnak  érvényesülni.  Talán  a  legepigonabb 
közöttük  a  mester  két  fia,  Gottardo  Segantini  és 
Mario  Segantini.  Az  egyik,  a  Gottardo,  így  is  írja 
ala  magát:  „Gottardo,  a  Giovanni  Segantini  fia“. 
Nyilván  nem  érzi  ez  a  szegény  utód,  hogy  a  művé¬ 
szet  első  törvénye:  megtagadni  a  legdicsőbb  apákat! 

És  mindent,  ami  tradíció.  Ő  az  különben,  akiről 
megállapították,  hogy  apja  befejezetlen  képeit  a 
forgalom  céljaira  „befejezte". 

E  föltétlenül  hosszú  életű  minta- fiú  köré  mint¬ 
egy  tíz  fiatal  piktor  csoportosul.  Alig  tudok 
róluk  többet,  mint  a  nevüket  följegyezni:  Focardi, 
Ramponi,  Tominetti,  Cinotti,  Baracchini-Caputi,  Ben- 
venuti,  Merello,  Onico,  Prada.  Idejegyzem  a  kiállí¬ 
tás  igazgatójának  előttem  tett  különös  vallomását 
is,  mely  szerint  némelyikük  soha  életében  nem  fes¬ 
tett  divizionista-modorban,  csak  éppen  ezen  külön 
célra,  hogy  e  tárlat  jelszava  alá  férjen  .  .  . 

E  fiatalokon  túl  Gaetano  Previati  kollekcióját 
találjuk,  ugyanazét,  aki  a  divizionizmus  „tudomá¬ 
nyos  elveit"  is  megfogalmazta  egy  terjedelmes 
kötetben.  Őt  is  prófétának  vallják  az  örök  tanít¬ 
ványok,  holott  alig  több,  mint  fejlett  technikájú 
faiseurje  egy  Segantinibol,  de  la  Toucheból  és  az 
angol  prerafaelistákból  összeszűrt  miszticizmusnak. 
Talán  legerősebben  mégis  Dante  Gábriel  Rossetti 
hatását  viseli.  Hét  év  előtt  láttam  tőle  Lipcsében 
egy  kollekciót,  amely  még  forrongóbbnak,  érdeke¬ 
sebbnek  mutatta.  Mióta  próféta  lett  és  dogmákba 
szűrte  művészetét,  úgylátszik,  erejét  vesztette. 

Az  utolsó  teremben  végül  a  mestert,  az  igazi 
Segantinit  látjuk  viszont.  Első  pillantásra  szinte  ő 
maga  is  elbágyad  az  epigonok  modorosságától.  De 
aztán  nyomban  meggyőz  róla,  hogy  itt  nem  divi- 
zionizmussal,  hanem  egy  mély,  bensőséges  világ¬ 
nézet,  egy  nagy  paszteisztikus  ember-  és  természet- 
szeretet  hatalmas  nyilatkozataival  állunk  szemben. 
Egyébként  az  ismert,  legutóbb  Milanóban  is  kiállí¬ 
tott  Grubicy-gyűjteményt  találjuk  itt  Segantini  mű¬ 
veiből. 

Néhány  eléggé  karakterisztikus  állatszobrot  kül¬ 
dött  ide  Remrandt  Bugatti.  Liberó  Andreotti  is, 
ha  nem  is  nagyon  egyéni,  de  erős  plasztikai  tehet¬ 
ségként  mutatkozik  be.  Érdekesek  Carlo  Bugatti 
pergamennel  bevont  és  népes  motívumokkal  díszített 
bútorai;  ornamentika  és  forma  dolgában  értékeset 
nyújtanak,  de  a  praktikus  igényekkel  aligha  szá¬ 
molnák. 

Dr.  Bárdos  Artúr 

flZBÉGHY  FESTŐ.  Ennek  a  művésznek  munkás- 
11  ságához  Pongrácz  Károly  úr  a  következő  ada¬ 
tokat  juttatta  hozzánk:  „A  Művészet" -ben  olvastam 
Naményi  Lajos  „Egy  XVIII.  századbeli  ismeretlen 
magyar  festő"  című  cikkét,  amelyben  bizonyítja, 
hogy  Izbéghy  Mihály  és  István  két  személy.  Családom 
birtokában  levő  Izbigi  képek  az  ellenkezőről  győztek 
meg.  Ugyanis  két  képünk  van  ezzel  az  aláírással : 
Steph :  Michael  Izbigi  fecit  Cassoviae.  —  A  Steph  : 

betűk  bizonyítják,  hogy  a  többi  képein  olvasható 
St. :  betűk  nem  struxit-ot  jelentenek,  annál  kevésbbé, 
mert  ott  áll  a  fecit  is.  A  két  kép  eredetére  nézve 
csak  annyit  tudok,  hogy  nagybátyám,  Haulik  György 
zágrábi  érsek  vette  őket  s  ma  nővérem  Dióssy 
Imréné,  született  Pongrácz  Heda  tulajdonában  vannak 
Szentmihályúron  (Nyitra  m ).  A  képeken  évszám 
nincs.  Mindakettő  olajfestmény,  nagyságuk:  49X38 
centiméter. 

Az  egyik  csendélet,  háttere  zöldesbarna,  jobbra 
sörös  kanesóban  fehér  bor.  Előtte  cseresnye  és  három 
sárga  barack  egy  asztalon  amelyen  két  széncinke 
fekszik.  Egy  szegen,  a  kép  közepén  négy  madár  lóg, 

3  fenyvesmadár  és  egy  fekete-vörös  harkály.  A  sörös 
kancsón  virágdísz.  Aláírás:  Steph:  Michael  Izbigj 
fecit  Cassoviae. 

A  másik  is  csendélet,  háttere  szintén  zöldesbarna, 
a  kép  legnagyobb  részét  fekete,  fehér  és  vörhenyes 
szőllőfürtök  foglalják  el.  Előttük  almák,  körték. 
Az  előtérben  áll  egy  rigó,  amely  a  legédesebb  fajú 
fürtből  csipked.  Tőle  jobbra  és  balra  egy-egy  szén¬ 
cinke  ül  a  szőllővesszőn.  Fejüket  elfordítják  a 
szőllőtől.  Ennek  a  képnek  szimbolikus  jelentőségét 
ugyan  nem  tudom  megfejteni,  de  azt  hiszem,  okvetlen 
van,  mert  Izbigi  azzal  ki  akart  fejezni  valamit,  hogy 
míg  a  rigó  eszi  a  szőllőt,  addig  a  két  másik  madár 
elfordítja  a  fejét.  Aláírása:  Steph:  Michael  Izbigi 
fecit."  —229. 

JjAKOBEY  KÁROLY.  Jakobey  munkásságának 
cd  ismertetéséhez  Szuchy  Emil  úr  közli  velünk, 
hogy  Jakobey  Dezsőnek,  a  festő  unokaöccsének 
információja  szerint  Jakobey  Károly  a  48  utáni 
időkben  festett  egy  allegorikus  képet,  amely  az 
elpusztult  hazát  ábrázolja.  Ez  a  kép  sokszorosításra 
is  került.  Az  egyik  budai  temetőben  a  Gyulai-féle 
családi  sírboltot  freskóval  díszítette. 

Dessewffy  Béla  úrnak  Jakobeyre  való  közlését 
a  következőkben  adjuk: 

A  „Művészet"  3.  száma  „Adatok  művészetünk 
történetéhez"  rovata  213.  számú  cikkében  felhívás 
van,  amelyben  Jakobey  Károly,  a  múlt  század 
közepén  élő  festőművész  172  darab  megfestett  oltár¬ 
képeiről  kívánnak  adatokat. 

Oltárképről  nem  írhatok;  hanem  van  birtokom¬ 
ban  10  darab  30/45  cm.  nagyságú  arckép,  amelyek 
közül  három  darabon  ez  a  kézjegy  „J.  K.  1864“, 
egyen  pedig  ki  van  egész  neve  Jakobey  Károly 
1864  írva.  Belül  a  rámán  tintával  „Jakobey  Károly 
Pesten  1864". 

A  képek  ezek: 

B.  Károlyi  László  (ezen  van  kiírva  a  név  egész¬ 
ben),  I.  Rákóczy  Ferenc  (név  kezdőbetűi  és  évszám), 
gr.  Károlyi  Sándor  generális  (név  kezdőbetűi  és 
évszám),  Gyarmathi  Balassa  Ferenc  (név  kezdőbetűi 
és  évszám). 

A  következőkön  nincsen  jegy:  gr.  Batthyány 
Lajos,  gr.  Tököly  Imre,  Apafy  Mihály,  Földvary 
Mihály,  gr.  Keglevich  Péter,  Petrus  Rajkovits. 


Adatok  művészetünk  történetéhez 


A  képek  festészeti  modora,  ovális  alakja  egy 
kézre  vallanak.  Nagyon  természetes,  ezen  képeket 
Jakobey  csak  másolhatta,  mert  a  képek  többnyire 
ismert  alakok. 

Van  egy  kisebb  oltárképem,  keresztelő  Szent- 
János,  Krisztussal,  a  Jordán  vizében,  hogy  ezt  is 
ő  festette  volna?  vájjon  ki  mondhatja  meg.  Hihető 
pedig,  hogy  boldogult  felejthetlen  atyám  azt  is  ott 
vásárolhatta,  ahol  az  elébb  elsorolt  10  arcképet, 
mert  egy  időben  vásárolta.  — 

Walter  Gyula  dr.,  p.  prelátus,  kanonok  úr  Esz¬ 
tergomból  írja  nekünk,  hogy  birtokában  van 
Jakobey  Károly  egy  festménye:  f  Knauz  Nándor  c. 
püspök,  pozsonyi  prépost  arcképe,  amely  a  festő 
feljegyzése  szerint  1876-ban  készült.  —  230. 

js^ÁJA  ISTVÁN  festőről  (l.  Művészet,  1904.  év- 
É"7  folyam)  most  már  azt  is  tudjuk,  hogy  nemesi 
családból  származott,  melynek  előneve  „borbátvizi“ 
volt.  Állandó  lakhelyéről  is  olvasunk  Kazinczy 
Ferenc  „Erdélyi  leveleidben ;  a  179.  1.  említi, 
hogy  nagyon  örvendett,  mikor  gróf  Gyulainé  Dévára 
vezette,  mert  itt  otthonában  kereshette  fel  Bája 
Istvánt  és  láthatta  miniaturban  dolgozott  arcképeit. 
Ezek  felülhaladták  minden  reményét.  Bája  István, 
mint  hunyad-megyei  birtokos,  lerajzolta  a  vajda¬ 
hunyadi  várat  is,  mint  Kazinczy  írja:  „nagy  hű¬ 
séggel  és  igen  szépen.  “  A  vár  képe  különböző 
nézőpontokból  készült.  Látszott  ezen  a  négyszögű 
bástya  is.  A  kép  annyira  megtetszett  Döbrentei- 
nek,  hogy  Bája  István  e  munkáját  1823-ban,  fél 
ív  nagyságban,  kőre  is  metszette.  — 231. 

IpHRENREICH  ÁDÁM  rézmetszőről  még  eddig  nem 
ZEí  volt  megemlítve,  hogy  tulajdonképen  pecsétnyo¬ 
mók  készítésével  kezdte  működését.  Még  későbben 
is,  mikor  Spissich  képét  metszette,  Kazinczy  gúnyo¬ 
san  írja  felőle  Sárközy  Istvánnak  :  „Meg  sem  álmod 
tam  én,  hogy  Trattner  azt  eggy  pecsétnyomó  metsző 
vei  fogja  dolgoztatni,  mert  Ehrenreich  ez,  s  nem 
egyéb.  “  De  ha  az  is  volt,  Trattner,  a  kényes  ízlésű 
kiadó,  mégis  általa  dolgoztatott,  mert  mint  Wesse¬ 
lényi  Miklós  egy  levelében  olvassuk:  „nem  boldo¬ 
gult  a’  Bécsiekkel  ’s  Ehrenreich  olcsóbban  dol¬ 
gozik  V  Máskor  azonban  Trattner  is  bevallja,  hogy 
„jó  munkát'1  nem  mer  reá  bízni  és  az,  amit  Kazinczy 
Ehrenreich  Wesselényijéről  ír,  az  nem  valami  hízelgő, 
mert  határozottan  kijelenti  „ha  akkor  láttam  volna, 
mikor  még  ideje  volt,  kész  voltam  volna  megvenni 
és  összve  meg  összve  törni."  Nem  kevésbé  rossz 
véleménynyel  volt  Kazinczy  Ehrenreich  Révai  képé¬ 
ről,  melyeket  mint  írja  „megdöbbent  szívvel  vett", 
mert  meggyőződött  ebből,  hogy  „Ehrenreich  nem 
tud  rajzolni".  Bántja,  hogy  a  jobb  arc  conturja 
egészen  hibás  és  a  kép  árnyékolását  is  kifogásolja  ; 
emellett  felemlíti,  hogy  a  jobb  szem  sem  áll  arány¬ 
ban  a  ballal.  Elismeri,  hogy  a  festő  az  eredeti 
Révai -képen  is  ejtett  hibákat,  de  a  rézmetszőnek 
ezt  önállóan  ki  kellett  volna  javítani.  Dacára  ez 


ócsárló  megjegyzéseknek,  Ehrenreich  a  XIX.  század 
első  évtizedeiben  egyike  a  legkeresettebb  rézmetszők¬ 
nek,  ki  főuraink  körében  számos  megrendelést  nyer 
és  gyűjteményes  vállalatban  kiadott  rézmetszeteivel 
figyelmet  kelt.  — 232. 

Naményi  Lajos 

BARABÁS  MIKLÓS  ÉS  MARKÓ  KÁROLY  AKA- 
^  DÉMIAI  TAGSÁGA.  1847  előtt  az  Akadé¬ 
miában,  tudomásom  szerint,  csak  három  művészünk 
lett  levelező  taggá:  Ferenczy  István  1832-ben,  Bara¬ 
bás  Miklós  1836-ban  és  Markó  Károly  1840-ben. 

1832-ben  még  nem  adták  be  írásban  az  aján¬ 
latot,  így  nem  tudni,  ki  ajánlotta  Ferenczyt  leve¬ 
lező  taggá,  csak  az  bizonyos,  hogy  az  1882-ik 
évi  novemberi  nagygyűlésen  27  jelenlévő  tag  közül 
1 6  adta  rá  szavazatát  s  így  meg  is  választatott 
levelező  taggá. 

Barabás  Miklós  megválasztatásáról  már  többet 
tudunk.  Az  1836-ik  évi  „tagajánlási  jegyzékek 
(98.  sz.  főtitk.  irat.  XXII-ike)  azt  bizonyítja,  hogy 
Schedel  Ferenc  (később  Toldy  Ferenc)  ajánlotta 
levelező  tagul  „Barabás  Miklós  képírót,  mint  mű- 
vészségének  alapos  és  tudományos  ismerőjét ;  a’ 
művészségekre  tekintetből,  mellyekre  nézve  eddig 
csak  egy  tagunk  van".  Ugyancsak  ajánlotta  őt  (a 
XXIII.  számú  ajánlat  szerint)  Wesselényi  Miklós  is. 

Tényleg  meg  is  választották  levelező  tagnak  (1. 
a  jegyzőkönyv  95.  pontját)  az  1836.  évi  szept. 
10-iki  tagválasztó  ülésen  16  szavazattal  (de  csak 
második  választásra). 

A  választásról  értesíté  őt  hivatalosan  az  elnök, 
gr.  Teleki  József  s  erre  Barabás  a  következő  levéllel 
(31.  sz.  főtitk.  irat)  köszönte  meg  megválasztatását 
az  akkori  főtitkárnak,  Toldy  Ferencnek. 

Tekintetes  Titoknok  Ur  ! 

Nagy  Méltóságú  Gróf  Teleki  Josef  Ur  által,  e’ 
folyó  holnap  1 5-ikén  lett  felszollítatásomra,  van 
szerencsém  a’  Tekintetes  Urnák  ezennel  válaszolni  : 
hogy  a’  M.  T.  Társaságnak  leendő  szolgálhatásomat, 
(mindenkor  és  mindenben,  mennyire  tehettségem 
engedik)  szerencsémnek  fogom  tartani  ;  melynél 
fogva  magamat  a’  rendszabályok  alá  adni  kötele¬ 
zem  is.  igyekezvén  a  Társaságnak  irántami  rész¬ 
vétét  megérdemleni  ;  vagyok 
a’  Tekintetes  Urnák 

Pesten,  sept.  23-kán,  836. 

köteles  szolgája 
Barabás  Miklós 
Cs.  K.  academiai  képíró. 

(Kívül:  Barabás  Miklós  m.  t.  társasági  1.  tagtól. 

Tekintetes  Schedel  Ferenc  orvos  Dr.  Urnák, 
a'  m.  kir.  egyetemben  macrobiotica  és  diaetetica 
nyilv.  rendkiv.  professorának,  több  orvosi  társa¬ 
ságok  tagjának,  mint  a’  m.  t.  Társaság  Titokno- 
kának  - —  Pesten.  Hivatalból). 

Markó  Károlyt  1840-ben  választották  meg  leve¬ 
lező  tagnak. 

A  XlI-ik  tagajánlási  jegyzék  szerint  (25.  sz. 
főtitk.  irat)  „Markó  Károly  hazánkfiát,  jelenleg 
Európának  első  tájképfestőjét  levelező  tagnak  ajánlja 
Eötvös  József,  Bajza  József,  Zsoldos  Ignác,  Sztrokay 
Antal,  Szemere  Pál,  Czech  János,  Szontagh  Gusztáv, 
Szilasy,  Vállas  Antal,  Stettner  György,  Czuczor, 
Kossovich,  Nagy  János,  Szlemenics,  Péczely,  Döb- 
rentei  Gábor,  Jerney,  Schedel  Ferenc". 

18-an  ajánlották,  ami  igen  tekintélyes  szám  volt, 
úgy  hogy  megválasztatása  biztos  volt.  Tényleg  az 
1 840.  évi  szeptember  5-iki  tagválasztó  ülésen  40 
jelenlévő  tag  közül  22  adta  reá  szavazatát  s  így 
már  első  szavazásra  megkapta  az  abszolút  többséget. 
— 233.  Dr.  Viszota  Gyula 

ZENTP ÉTERI  MUNKÁI  KOMÁROMBAN.  He- 
tényi  János  megnyerte  a  maga  idejében  a 
Magyar  Tudományos  Akadémia  valamennyi  koszo¬ 
rúját,  amit  az  istentől  hivatott  magyar  lángelmék 
számára  fontak  —  akkoriban.  A  komáromvár- 
megyei  kis  csallóközi  falu  temetőkertjében,  Ekeiben 
nyugvó  porai  fölött,  ezt  a  nagy  dicsőséget  még¬ 
sem  hirdeti  semmi  sem.  Sírján  csak  bogáncs  terem  ; 
a  tudós  Akadémia  egyformán  elfelejtette,  úgy  lát¬ 
szik,  a  régi  koszorút  is.  A  munkáiról,  amiket  alko¬ 
tott  s  a  mikben  a  legfényesebb  gondolkozó  elmék 
egyik  legkiválóbb] a  nyilatkozott  meg,  talán  jobb 
is  volna,  ha  nem  beszélnék,  mert  azokat  ma  már 
alkalmasint  senki  sem  olvassa,  sőt  talán  számon  se 
tartja.  Pedig  megérdemelnék. 

Véletlenül  akadtam  a  Hetényi  János  elfelejtett 
dicsősége  fakuló  emlékeire  is :  három  ezüst  ser¬ 
legre,  meg  egy  ezüst  szelencére  ;  mindenik  száz¬ 
száz  körmöci  magyar  aranynyal  volt  megtöltve 
annak  idején,  úgy  nyújtották  át  akadémiai  jutalom¬ 
képen  Hetényi  Jánosnak.  De  ma  már  a  sok  arany- 
420 


ból  semmi  sincs,  az  épp  úgy  elmúlt,  mint  gazdája 
dicsősége,  a  serlegeket  és  a  kazettet  kegyeletesen 
őrzi  a  tudós  egy  háladatos  ivadéka  :  Pogányi  József, 
Komárom  vármegye  tiszti  főfiskálisa. 

A  három  ezüst  serleggel  a  Hetényi  János  követ¬ 
kező  akadémiai  három  pályamunkáját  koszoruzza 
meg  az  Akadémia:  1.  Honi  városainknak  nem¬ 
zeti  fejlődésünkre  befolyásuk  (1 837) ;  2.  A  világ- 
istenelés  oknyomozó  történetírása  (1839);  3.  A 
magyar  írásszerkezet  eredete  s  történeti  kifejlődése 
(1840).  A  serlegek  azóta  megkoptak,  ötvös-mun¬ 
kájukon  talán  a  műemlékek  ritka  szakértője  is  csak 
nehezen  ismerné  meg  az  értéküket.  Ezeken  a  mun¬ 
kákon  kívül  még  tömérdek  könyvet  írt  Hetényi 
János  és  „A  Pesten  állítandó  református  főiskolai  rend 
tervezete"  című  munkájával  szintén  pályadíjat  nyert. 

Legérdekesebb  azonban  a  kazett.  És  pedig  nem¬ 
csak  általános  kultur-  és  irodalomtörténeti  szem¬ 
pontból,  de  művészi  becsénél  fogva  is,  hisz  a 
Szentpéteri  vésője  alól  került.  Ezt  a  kazettet  száz 
arany  pályadíjjal  megtöltve  Batthyány  Kázmér  gróf 
tűzte  ki,  az  Országos  Magyar  Gazdasági  Egyesü¬ 
letben  s  Hetényi  János  három  más  versengő  társa 
munkájával  szemben  „Robot  és  dézsmaválság  er¬ 
kölcsi  és  anyagi,  mező-  és  státusgazdasági  tekin¬ 
tetben"  című  művével  nyerte  meg. 

Összesen,  tudtommal,  hét  pályadíjat  nyert  el 
egymásután  Hetényi  János.  Aminek  jeléül  akkor, 
valaha,  mikor  meghalt,  1853-ban,  a  sírkövére  fara¬ 
gott  vers  fölibe  hét  koszorút  is  véstek.  De  azóta 
a  koszorút  az  idők  moha  lepte  be  s  a  sírkövet 
kidöntötték  a  viharok,  melyek  az  ekeli  csöndes 
sírkertet  tépászgatják.  A  Magyar  Tudományos  Aka¬ 
démia  dolga  volna,  hogy  Hetényi  János  elporladt 
hét  koszorúja  helyén  egy  szerény  jelzőkövet  állítson. 
—234.  Lörinczy  György 

|g>OGDÁN  JAKAB.  A  XVII.  évszázad  második 
1— '  fele  csodálatraméltó  termékenységéinek  látszik 
hazánkban  a  szépművészetek  szempontjából.  A  köz¬ 
ismert  Mányokyn  és  Kupetzkyn  és  a  kevésbbé 
ismert  Orienten  kívül  még  egy  név  merül  íöl  a 
múlt  homályából:  Bogdán  Jakabé,  aki  hírnévre  s 
vagyonra  —  Angliában  tett  szert. 

Reája  is  a  Tudományos  Gyűjtemény  GRTS. 
jegyű  cikk  írója  (Gróf  Teleki  Sámuel)  terelte  hazája 
közfigyelmét  első  ízben  (1828.  IV.  k.).  Keveset 
tud  ugyan  róla  mondani,  de  mindaddig  „míg  ezen 
híres  Művészünknek  homályba  merült  életét  valaki 
bővebben  megírná",  elmondja,  amit  róla  megtud¬ 
hatott. 

Szerinte  Bogdán  előkelő  nemes  házból  vette 
eredetét.  Mikor  ?  azt  nem  tudja  megmondani. 
Virágzása  Anna  angol  királynő  idejére  esik.  Ha 
meggondoljuk,  hogy  Anna  1702-től  1714-ig  ural¬ 
kodott,  megközelítő  pontossággal  joggal  mondhatjuk 
közel  egyidőben  születettnek  Mányokyval,  Kupetz- 
kyvel  és  Orienttel. 

Cikkírónk  szerint  atyja  „a  magyar  nemzet  részé¬ 
ről  Bécsben  követségbe  küldetett  és  ott  több  esz¬ 
tendőket  töltvén,  fiát  a  Művek  gyakorlásában  egye¬ 
nesen  nem  akadályoztatta  ugyan,  de  nem  is  segí¬ 
tette.  Ez  elég  volt  az  akkori  idő  gondolkozásához 
képest.  Mindig  csodálkozást  érdemel  tehát  az  öreg 
Bogdán,  kinek  felvilágosodott  műveltsége,  századja 
előítélete  által  nem  lévén  megvesztegetve,  fia  győz¬ 
hetetlen  hajlandósága  kifejlődését  nem  hátráltatta". 


Bogdánban  tehát  az  autodidactát  látjuk,  ki 
Bécsben  a  művészet  remekjein  tökéletesítvén  vele¬ 
született  tehetségeit,  függetlenül  a  kor  balítéletétől 
egy  oly  pályára  szánta  rá  magát,  mely  a  kor  fel¬ 
fogása  szerint  ellenkezni  látszott  a  származás  elő¬ 
kelőségével.  De  midőn  e  pályán  elért  sikerei  nyil¬ 
vánvalókká  lettek,  az  apa  se  látszott  fiát  az  űj 
foglalkozásban  hátráltatni,  sőt  valószínűleg  az  ő 
közvetítésének ;  köszönhette,  hogy  az  Ausztriával 
akkor  barátságban  lévő  angol  udvar  közvetlen 
közelébe  kerülhetett. 

Cikkírónk  szerint  Bogdán  minden  külső  segítség 
nélkül  emelkedvén  föl  a  festés  felső  polcára,  An¬ 
gliába  utazott  és  ott  Anna  királyné  számára  „több 
madarakat,  virágokot  és  gyümölcsöket  készített 
(csupán  ezen  tárgyakkal  foglalatoskodván),  melyek 
még  ma  is  nagy  becsben  tartatnak." 

Bogdán  Jakab  tehát  csak  szűk  körben  munkál¬ 
kodó  csendéletfestő  lehetett,  de  mint  ilyen  nagy 
hírnevű  volt  a  XVIII.  évszázad  elején. 

Szorgalmával  „hallatlan  kincseket"  szerzett  volna. 
De  családi  életében  ügy  látszik  a  szerencse  nem 
kedvezett  neki.  Tulajdon  fia  csalfasága,  nem  tudni 
mi  módon,  vagyonától  kifosztotta.  „Ezen  szomorú¬ 
ságból  eredett  nyavalyája  életének  véget  vetett". 

Műveit  a  következőleg  jellemzi  cikkírónk:  „Külső 
kerülete,  színlete,  legnagyobb  dicséretet  érdemel, 
ellenben  távozási  perspectivjei  sokszor  igen  hibá¬ 
sak".  Ezt  a  mondást  tán  így  fejezhetnők  ki  mai 
nyelven,  hogy:  csoportosítás  és  colorit  dolgában 

kiváló  volt,  de  iskolázottság  hiányából  eredő  rajz¬ 
hibáktól  nem  volt  ment. 

A  Művészet  hasábjain  (1903.  év.  2.  sz.  49. 
alatt,  147.  lap)  rövid  említés  tétetvén  róla,  a  cikk¬ 
író,  forrása  megnevezése  nélkül  azt  jegyzi  meg, 
hogy  a  XVII.  század  végén  magyar  íourak  kas¬ 
télyaiban  működött. 

Zsilinszky  Mihály,  azon  festők  csoportjában, 
kik  II.  Rákóczi  Ferenc  udvarában  a  fejedelerptől 
rendes  évdíjat  húztak:  Mányoky,  Mindszenti,  Me- 
diczky  társaságában  megemlíti  Bogdánt  is.  (Kupeczky 
János.  írta:  Zsilinszky  M.  Budapest,  1878.  29.  lap.) 

A  „GRTS“  jegy  alatt  író  gróf  Teleki  Sámuel¬ 
nek  adatai  teljesen  megegyeznek  a  J.  R.  Füszli- 
féle  Allgemeines  Künstlcrlexikon  adataival.  (Zürich, 
1779.  87.  lap.)  Füszlinél  ezeket  olvassuk:  „Bog¬ 
dáné  (Jacob)  ein  Vögel-Früchte-  und  Blumen- 
mahler,  stammt  aus  einer  altén  Ungarischen  Fa¬ 
nniié  ab,  und  sein  Vater  war  ein  Abgesandter 
dieses  Reichs  an  dem  Kayserlichen  Hofe.  Mán  hat 
den  guten  Fortgang  in  dér  Kunst,  dem  Génié 
dieses  Mahlers  alléin  zuzuschreiben.  Bogdáné  kam 
in  England  (!),  wo  cr  für  die  Königin  Anna  ar|:>ci- 
tete;  mán  siehet  von  seiner  Arbeit  in  den  könig- 
lichen  Pallásten.  Er  ahmte  in  dér  Zeichnung  und 
Fárbung  die  Natúr  sehr  genau  nach,  aber  seine 
Gemáhlde  sind  in  dér  Perspective  fehlerhaft.  Seine 
Werke  waren  so  begehrt,  dass  er  sich  durch  sei- 
nen  Fleiss  gar  bald  einen  grossen  Reichthum  er- 
warb.  Alléin  ein  Betrug,  den  ihm  sein  eigener 
Sohn  spielte,  bracht  ihm  an  den  Bettelstab,  wel- 
ches  ihm  eine  heftige  Krankheit  und  einen  schmerz- 
lichen  Tód  zuzog“. 

így  ír  Füszli.  Adatainak  forrásául  a  következő 
munkát  nevezi  meg:  Pilkington  :  The  Gentlemans 
und  Connoisseurs  Dictionary  of  Peintres.  London, 
1770.  Ezen  ma  már  ritkaság  számba  menő  munka 
alapján  tán  közelebbi  részleteket  lehetne  megtudni 
Bogdán  Jakab  angolországi  pályafutásáról. 

Megemlítjük,  hogy  a  Bogdán  családról  a  Győri 
történeti  és  régészeti  füzetek  1865.  évfolyama, 
III.  k.,  70/'  és  324.  lapjain  találhatók  adatok. 
Ür.  Térey  Gábornok  a  Vasárnapi  Újság  1907. 
évi  25-ik  számában  megjelent  érdekes  cikke  sze¬ 
rint  a  jelen  év  őszén  egy  külön  monographia  fog 
megjelenni,  mely  Bogdán  Jakab  egész  művészi 
pályafutását  Angolországban  beszerzendő  adatok 
alapján  fogja  a  magyar  közönséggel  megismertetni. 
Dr.  Téreyé  lesz  az  érdem,  hogy  Angolországban 
végzett  kutatásai  alapján  egy  új  névvel  gazdagodik 
a  magyar  művészet  története.  b.  j. 

—235. 

WEIDE  festőről  Szana  Tamás  csak  falusi  jele¬ 
netei  nyomán  emlékezik  meg.  Pedig  Weide 
arcképfestéssel  is  foglalkozott.  O  festette  Szalay 
Péter  képét,  mely  után  Decher  Gábor  litográfiái 
intézetében  műlapok  készültek.  — 230. 

Naményj  Lajos. 

INCKELMANN.  LESSING.  KlassischeSchönheit.  Aus- 
gewált  und  eingeleitet  von  Alexander  von  Gleichen- 
I’usswurm.  Eugen  Diederichs  kiadása.  Jena  és  Lipcse 
1906.  200  1.  —  „Az  első  herkulanumi  ásatásoknak  és 
a  Chigi-palota  régiségeinek,  melyek  a  drezdai  régiségtárba 
jutottak,  az  a  legnagyobb  eredménye,  hogy  felnyitották 
szemét  Winckelmannak,  az  ókori  művészet  isteni  magya- 
rázójának".  E  szavakkal  állít  Herdcr  a  műtörténelem 
berkeiben  kőnél  maradandóbb  emléket  Winckelmannak  ; 
ki  elsőnek  beszélt  népéhez  a  görög  művészetről,  kinek 
népe  a  plasztikai  szép  megértését  köszönheti.  Benső 
megindultsággal  és  ifjonti  naivsággal  élt  a  klasszikus  írók 
és  művészek  gondolatvilágában,  ők  fejtették  meg  neki  az 
élet  nagy  rejtélyét ;  az  ő  szobraikról  olvasta  le  a  kivált¬ 
ságos  lények  napsugaras  derűjét,  és  annyira  belemerült 
a  kor  világfelfogásába,  hogy  egész  életét  e  szerint  ren¬ 
dezte  be.  Reggeli  imája  Homérosz  volt,  hogy  gond  és 
nélkülözés  ne  kezdhessék  ki  lelke  fenkölt  nyugalmát,  a 
Belvedere  szobrai  előtt  áhitatoskodott;  vidáman  és  szerény 
megelégedésben  élt  Róma  XVIII-dik  századbeli  előkelő 
rokoko-társaságában  és  nem  kívánt  a  maga  számára 
egyebet,  mint  egyéni  szabadságot,  amit  mindenekfelett 
becsült  és  csendes  munkálkodást  a  szép  birodalmában. 

Hogy  munkái,  melyeket  az  ókor  művészetéről,  az 
allegóriáról,  múzeumok  és  ásatásokról  írt,  ma  már  az 
újabb  kutatások  folytán  sok  tekintetben  elévültek  és 
tartalmukban  is  túlhaladottak,  az  bizonyos,  de  a  görög¬ 
imádó  finom  lelke,  egész  egyénisége  még  ma  is  elevenen 
sugárzik  és  hat  és  hatni  fog  mindaddig,  míg  szépség  és 
hellenismus  rokonfogalmak  maradnak. 

Érdekes  szemelvényeket  közöl  Gleichen-Russwurm 
Winckelmann  esztétikájából: 

„A  kifejezés  megváltoztatja  az  arc  vonásait  és  a  test 
állását,  szóval  a  szépség  főfaktorait.  Mentői  nagyobb 
az  elváltozás,  annál  hátrányosabb  a  szépségre  nézve. 
Ezért  a  nyugalom  legigazibb  állapota  a  szépségnek  és 
tapasztalásunk  is  bizonyítja,  hogy  a  legszebb  emberek 
nyugodt,  erényes  lényűek“. 

„Mentői  nyugodtabb  egy  testállás,  annál  alkalmasabb 
a  lélek  valódi  jellemének  ábrázolására.  Minden  nyugtala¬ 
nabb  helyzet  a  lelket  nem  szokott  természetes  állapotában, 
de  erőszakos  hullámzásában  tünteti  föl.  Talán  jellemzőbb 
a  lélek  heves  szenvedélyében,  nagy  és  nemes  csak 
nyugalmában,  egységében  lehet“. 

E  nézetei  az  individualitás  századában  már  nem 
állanak  meg,  annál  aktuálisabbak  még  ma  is  a  műélve¬ 
zetről  szóló  intelmei:  „Ne  siess  oly  nagyon  a  mű  hiányait 
és  hibáit  felfedezni,  mikor  még  szépségét  sem  tanultad 
megismerni.  Legtöbbünk  előtt  ismeretlen  marad  mind¬ 
végig  a  szép,  mert  iskolásfiuk  módjára  cselekszünk,  kik¬ 
nek  mindig  van  annyi  szellemük,  hogy  tanítóik  gyengéit 
megtalálják. 

„Aztán  ne  uralkodjék  ítéletünkben  a  kézműves,  ki 
többre  becsüli  a  nehezet  a  szépnél.  E  hibás  előítélet 
nagy  kára  művészetünknek,  mert  csaknem  kiölte 
belőle  a  szépet.  Érzésnélküli  művészmesteremberek,  kiket 

szép  nem  indít  meg,  kik  képtelenek  szépet  alkotni, 
telefestik  a  mennyezeteket  virtuóz  módon  rövidített  alakok 
tömegével,  úgy  hogy  az  igazi  művészt  tudatlanság 
gyanúja  éri,  ha  alakjai  nem  alólról  való  nézetben  vannak 
festve." 

A  kritikusok  háborúsdija  sem  új  keletű,  meglehetős 
epésen  ír  már  Winckclmann  is  Lcssingről  :  „Lessing 
úr  munkáját  Laokoonról  megkaptam.  Szépen  és  éles 
ésszel  van  megírva.  De  kétségei  és  felfedezései  dolgá¬ 
ban  még  tanításra  szorul ;  jöjjön  csak  Rómába,  hogy 
beszélhessek  vele.  Ennek  az  embernek  oly  kevés  az 
ismerete,  hogy  írásbeli  felelettel  nem  érek  célt.  És  könnyebb 
meggyőzni  egy  természetes  eszű  embert  az  Uckermark- 
ból,  mint  az  egyetemi  észt,  (Universitátswitz)  mely 
paradoxonokban  tetszeleg  magának". 

Társalgás  közben  egyszer  Goethe  megjegyezte,  mily 
jó  lett  voln  i,  ha  Winckelmann  életművének  nyugodt  átte¬ 
kintése  idejében  Lessinggel  szövetkezik,  hogy  alapelvei 
tisztázódjanak.  A  szobrok,  freskók,  gemmák  és  romokból 
áradó  hangulat  Winckelmannt  önkénytelenül  is  odaterelte, 
hogy  a  művészetek  e  gyújtópontján  minden  sugarát  egyaránt 
felfogja  a  szellemi  életnek.  Míg  a  Lessing  egész  mivoltán 
eluralkodó  kritikai  él  arra  ösztönzi  a  nagy  harcost,  hogy 
különböztessen  és  határvonalakat  húzzon  ott,  hol  egész 
százada  csak  közös  jellemvonásokat  látott.  A  rokoko 
korszak  művészi  káoszában  Lessing  éles  szava  kezdett 
rendet  csinálni.  O  terelte  az  ingadozó  ízlést  új  irányba 
és  megteremtette  azon  elhatároló  törvényeket,  melyek  a 
klasszikus  művek  egyes  fajaiból  leszármaztathatók.  E 
munkájából  kérlelhetetlen  következetességgel  szűrte  le 
általánosan  ismert  főtételeit:  „A  képzőművészet  tulaj- 
donképeni  tárgya  az  emberi  test,  melynek  cselekvényét 
arckifejezéséből  és  testállásából  következtetjük.  A  költé¬ 
szet  valódi  tárgya  pedig  a  cselekmény,  ebből  kell 
levonnunka  személyek  jellemvonásait".  Tehát  Lessingnem 
akarja  ismerni  azon  tünékeny  hangulatokat  és  érzéseket, 
melyek  minden  modern  művészet  legjavát  alkotják. 

Lessing  Laokoonja  kiragadta  korát  a  szépimádó 
negédeskedésből  és  az  önszemlélődés  elmosódó  han¬ 
gulataiból,  melyek  árjában  fulladoztak  költő,  művész  és 
közönség.  Innen  erednek  erősen  polemizáló  hangja  és 
kritikus  kirohanásai.  De  megismerkedik  Mendelssohn 
Mózessel  és  a  „német  Sokrates“-szal  folytatott  gyakori 
eszmecseréje  lecsiszolják  jellemének  zordabb  éleit  és 
belső  elégedetlensége  antik  példákra  valló  eszményi  élet- 
felfogásnak  ad  helyet.  Mendelssohn  egyénisége  lett  Bölcs 
Náthánjának  szülőapja,  az  ő  hatása  érzik  meg  egy 
levelén  :  „Elvem  elégedetten  élni,  ha  még  oly  kevés 
okom  is  van  rá...  Bizony  elég  nehéz  művészet,  maga¬ 
mat  boldognak  tartani ;  de  hol  az  a  boldogság,  melynek 
egyébb  alapja  is  volna  a  magunk  szuggesztiójánál? 

Gleichen-Russwurm  hosszú  sorát  adja  a  Lessing 
műveiből  kiválogatott  szemelvényeknek.  Variációi  ezek 
felállított  tételeinek,  hogy  a  képzőművészété  a  tér,  a 
költészeté  az  idő.  Hogy  a  képzőművészet  ne  akarjon 
időbeli  cselekedeteket  előadni,  a  költészet  pedig  ne 
tetszelegjen  természeti  leírásokban : 

„Merem  állítani,  hogy  csak  azon  cél  felelhet  meg  a 
művészet  rendeltetésének,  amire  eszközei  képesítik  és 


nem  olyasmi,  amit  más  művészet  éppen  oly  jól  vagy 
talán  még  jobban  megcsinálna.  Plutarchosnak  van  egy 
találó  hasonlata:  „Aki  kulccsal  fát  akar  vágni  és  fej¬ 
szével  ajtót  nyitni  az  nemcsak  hogy  elrontja  mindkét 
szerszámot,  de  lemond  azok  hasznos  szolgálatairól  is". 

„Újító  lehet  egyaránt  a  nagy  szellem  és  a  közép- 
szerűség.  Amaz  elhagyja  a  régit,  mert  már  nem  elégíti 
ki,  emez  csak  azért  tér  el  a  régitől,  mert...  régi.  A  láng¬ 
ész  többet  akar  elérni,  mint  elődei,  a  lángész  majmolója 
csak  mást  akar". 

Végül  szólaljon  meg  Lessingben  a  kritikus  is  :  „Ha 
kimerném  akasztani  a  kritikus  céhtábláját,  akkor  a  követ¬ 
kező  hangnemekből  ítélkeznék:  Szelíd  és  hízelgő  a  kezdő 
iránt;  csodálva  kétkedő  és  kételkedve  csodáló  a  mester 
alkotása  előtt;  elrettenteném  a  kontárt,  gúnyolnám  a  hence- 
gőt,  és  kegyetlenül  elbánnék  a  cselszövővel.  Az  oly  kritikus, 
kinek  egy  a  hangja  bárkivel  szemben  is,  jobban  tenné, 
ha  néma  marad.  Aki  pedig  egyaránt  udvarias  mindenki 
iránt,  az  alapjában  véve  goromba  ott,  ahol  udvariasnak 
kellene  lennie". 

Özv.  Báthory  Nándorné 

]E  KARPATHEN.  Halbmonatschrift  tűr  Kultur  und 
Leben.  Kiadja  Ad.  Meschendörfer.  Brassó.  1 — 3. 
füzet.  Ez  az  új  folyóirat,  amely  a  szellemi  élet  sokféle 
területén  szedi  össze  közleményeit,  művészettel  is  fog¬ 
lalkozik  s  nem  csupán  reprodukcióban  közöl  festményeket, 
hanem  a  művészeti  irodalomnak  is  teret  nyit.  Az  első 
számban  e  tekintetben  Emil  Sigerus  „Rosenauers  Kreu- 
zigungsbild"  című  cikke  érdekel  minket.  A  nagyszebeni 
plébániatemplom  kórusának  északi  falát  díszíti  ez  a 
kép,  amelynek  névaláírása:  „Hoc  opus  fecit  magister 
Johannes  de  Rozenaw  Ann.  domini  milesimo  quadringen- 
tesimo  XLV.“  —  semmi  kétséget  sem  hagy  szerzője 
felől.  Általában  erdélyi  szásznak  tartották  János  mestert, 
aki  talán  a  Brassó  melletti  Rozenauból  való.  De  a  kép 
szegélyén  a  magyar  és  cseh  címer  mellett  ott  van  a 
sziléziai  is  és  Sziléziában  is  van  három  Rosenau  község. 
Nem  utal-e  ez  a  körülmény  esetleg  sziléziai  eredetre? 

A  szerző  megemlékezik  e  kép  flamand  jellemvonásairól 
is.  De  meg  lehetett  állapítani,  hogy  ez  azért  nem  döntő, 
mert  a  kép  át  van  festve.  Átfestette  pedig  Hermán  György, 
mint  az  a  képen  alig  olvasható  betűkkel  —  amelyek 
eddig  elkerülték  a  figyelmet  —  fel  is  van  jegyezve : 
„Geor:  Hermán  pictor  cib.  1650  FE." 

„Ha  eltekintünk  az  átfestés  barokk  hozzáadásaitól  — 
írja  a  szerző  — ,  úgy  oly  kép  áll  előttünk,  amely  a 
bécsi  festőiskola  minden  jellemző  bélyegét  magán  viseli... 
De  felfogásában  is  az  osztrák,  illetve  a  bécsi  iskola 
azon  korbeli  képeire  emlékeztet  e  mű."  Lehet,  hogy 
közös  forrásból  merítettek. 

A  füzetek  többi  művészeti  cikkéről  bibliográfiái 
táblánk  számol  be. 

FESTÉSZET 

A  Kimnach-kiállítást  ismertették  napilapok  szept. 
28.,  hetilapok  okt.  fi. 

A  Nemzeti  Szalon  őszi  kiállítását  ismertették  napi¬ 
lapok  okt.  13.,  hetilapok  okt.  20. 

Sálon  d’automne.  írta  h.  b.  Pesti  Hírlap  okt.  13. 
Az  emberi  test  rajzolásának  főbb  szabályai.  Grafikai 
Szemle,  szeptember  hava. 

K.  Spányi  Béla  kiállítását  ismertették  napilapok  okt. 
23.,  hetilapok  okt.  27. 

A  szabad  rajzolás  és  a  műszaki  tudományok.  írta 
Schauschek  Árpád.  Rajzoktatás  okt.  15. 

A  velencei  tárlatról.  írta  Bárdos  Artúr,  Egyetértés 
október  25. 

Palmie  Charles  kiállítását  ismertették  napilapok  okt.  26. 
Tolnay  Ákos  kiállítását  ismertették  napilapok  okt.  26., 
hetilapok  nov  3. 

Kulisszatitkok  az  ultramodern  művészetről.  (Cézanne) 
írta  L.  A.  Pesti  Hírlap  okt.  27. 

Új  műr  észtársulat.  írta  Viharos.  Pesti  Napló  okt.  31. 
Franciák  Berlinben.  írta  Advena  novus.  Pesti  Hírlap 
november  3. 

Márk  Lajos  gyűjteményes  kiállítását  ismertették  napi¬ 
lapok  nov.  3.,  hetilapok  nov.  10. 

Művészeti  jegyzetek  (Palmie1.  Irta  Lyka  Károly.  Új 
idők  nov.  3. 

SZOBRÁSZAT 

A  munka-tornya  (Rodin).  írta  Yartin.  Az  Újság  okt  12. 
Bartha  Miklós  síremlék  (Kallós).  írtáéi Md)  Budapesti 
Hírlap  okt.  18. 

Egy  síremlék  (Kallós).  írta  B — s.  Egyetértés  okt.  18. 
Munkácsy-szobrok.  Irta  Bródy  Sándor.  Új  Szemle 

1.  szám. 

Sennyei  Károly.  írta  Endrődi  Béla.  A  Kor  okt.  15.  sz. 
Művészeti  krónika  (Kallós).  írta  Lyka  Károly.  Új 
Idők  okt.  20. 

A  temető  művészete.  írta  Zsolt.  Pesti  Hírlap  nov.  2. 
Canova.  írta  Csudáky  Bertalan.  Vasárnapi  LJjsag  nov.  3. 

ÉPÍTÉSZET 

Ottó  Wagner’s  moderné  Kirche.  írta  Hevesi  Lajos. 
Pester  Lloyd,  okt.  8. 

A  pécsi  székesegyház  építészeti  és  szobrászati  emlékei. 
Irta  dr.  Gerecze  Péter.  Múzeumi  és  könyvtári  értesítő. 

2.  füzet. 

Ceylon  és  művészete.  írta  Kertész  K.  Róbert.  A  Kor 
október  15. 

A  magyar  parasztház.  írta  (P.  M.).  Budapesti  Hírlap 
október  20. 

A  Mátyás-templom.  írta  Schulek  Frigyes.  Magjrnr 
Építőművészet,  okt.  10. 

Az  Erzsébet  homeopata-kórház.  Irta  Töry  Emil  U.  o. 
Világvárosi  telekpolitika.  Irta  Bárczy  István  dr.  U.  o. 

IPARMŰVÉSZET 

Művészi  gyermekjátékok.  írta  Ballangó.  Az  Újság, 
szeptember  28. 

Tíz  esztendő.  írta  ( — nő.)  Magyar  Iparművészet  5.  sz. 
Művészet  az  utcán.  Irta  V.  S.  U.  o. 

Könyvfedelek.  Irta  Dömötör  István.  U.  o. 
Iskolakönyvek.  Irta  (D.  — ).  U.  o. 

A  linóleum-metszés.  írta  — i.  U.  o. 

A  magyar  csipkeverő-tanfolyamról.  Irta  D.  A.  U.  o. 

Szolnokmegye  népművészetéről.  írta  Novák  József 
Lajos.  U.  o. 

Nógrádmegye  népművészetéről.  Irta  Fábián  Gyula. 
Ugyanott 

Somogyi  és  ormánysági  fejfák.  írta  — r — .  U.  o. 

A  nagy  fazekas  (Zsolnay).  írta  Ezrey.  Vállalkozók 
lapja  okt.  23. 

Libay  Sámuel,  a  drótművész.  Irta  Czakó  Elemér. 
Vasárnapi  Újság  okt.  27. 

Unsere  altén  orientalischen  Teppiche.  Irta  Ernst 
Kühlbrandt.  Die  Karpathen  (Brassó),  I.  2. 

VEGYES 

A  haldokló  csoda  (Velencze).  írta  Lynkeus.  Pesti  Napló 
okt.  12. 

A  német  múzeum  Münchenben.  írta  Szalay  Imre. 
Múzeumi  és  könyvtári  értesítő.  2.  füzet. 

Komoly  rajzvizsgákat  a  parádés  rajzkiállítások  elé. 
írta  Böhm  Antal.  Rajzoktatás  7.  szám. 

Középfokú  rajztanításunk  a  pécsi  országos  kiállításon, 
írta  Erdőssy  Béla.  U.  o. 

Művészeti  jegyzetek.  írta  Observator.  Magyar  Hírlap 
okt.  20. 

Műtörténelem  és  az  ízlés.  írta  Lányi  Ernő.  Rajz¬ 
oktatás  okt.  15. 

A  műhely  zugából.  írta  Lyka  Károly.  Új  Idők  okt.  13. 

Modern  rajzoktatók  kiállítása  Pécsett.  írta  Arnhold 
Nándor.  Rajzoktatás  okt.  15. 

Nippon’s  Aesthetik.  írta  Vay  Péter  báró.  Pester  Lloyd. 
október  25. 

Művészeti  fogékonyságunk.  írta  Alfa.  Budapesti  Hír¬ 
lap  nov.  3. 

A  népművészet  kulturális  jelentősége.  Irta  Juhász 
Arnold.  Népművelés.  II.  évf.  1.  sz. 

Elemi  iskolai  rajzoktatásunk  Olaszországban.  írta 
Czakó  Elemér.  Népművelés  II.  évf.  2.  sz. 

Képek  és  művészeti  tárgyak  az  amerikai  népiskolák¬ 
ban.  írta  Sztankovics  Szilárd.  U.  o. 

Műemlékeink  cs  a  turisztika  írta  Gróh  István.  Nép¬ 
művelés  4 — 5.  sz. 

Puskin  mint  népnevelő.  írta  Nádai  Pál.  Népművelés 
7 — 8.  szám. 

Az  újirányú  rajzoktatás  és  a  pécsi  rajzkiállítás.  Irta 
Janszky  Béla.  Népművelés  7 — 8  sz. 

Mit  beszélnek  a  kis  művészek  rajzai?  Irta  (F.  G.)U.  o. 

Új  stílus  az  iskolában.  írta  Szöllősi  István.  U.  o. 

Múzeum  és  műkiállítás  gyári  munkásoknak.  írta  Czakó 
Elemér.  U.  o. 

Rómer  Ferenc  Flóris  élete  és  működése.  Irta  Rumlik 
Emil.  4  arcképpel,  2  hasonmással.  A  szerző  sajátja. 
Pozsony,  1907.  118  1. 

Az  aesthetikai  nevelésről.  írta  dr.  Glatz  Károly. 
Különlenyomat  a  Budapest  VIII.  főreáliskola  1905/6 
értesítőjéből.  28  1. 

Felelős  szerkesztő  :  LYKA  KÁROLY 

Kiadótulajdonos:  S1NGER  és  WOLFNER 
Budapest,  Andrássy-út  10. 

Hornyánszky  Viktor  cs.  és  kir.  udvari  könyvnyomdája. 

MUMELLEKLETEK 

Poll  Hugó:  Vásár .  1.  oldal  mellett 

Pravotinszky  L.  :  Est . 73.  »  » 

Undi  S.  Mariska  :  Régen  ....  136.  » 

Hegedűs  László :  Imádkozó  asszonyok  145.  »  » 

Rippl  Rónai  József:  Nyíres  ...  217.  »  » 

Márk  Lajos:  Nyári  délután  ...  281.  »  » 

Thoroczkai-Vigand  Ede:  Az  én  falum  328.  »  » 

Muhits  Sándor  :  Bandi  karikása  .  .  353. 

»  »  Megyünk  Debrecenbe  408. 

RAJZOK 


Poll  Hugó:  Tanulmány . 17, 

Conrad  Gyula  :  Tanulmány 
Nagy  Sándor :  Ex-Libris 
Faragó  József :  Arckép  .  . 

»  »  A  nagybetcj 

Deák-Ébner  Lajos  :  Medaillonok 

falfestményeihez . 80, 

Glatz  Oszkár  vázlatkönyvéből  .  . 

Deák-Ebner  Lajos  vázlatkönyvéből  . 

»  »  »  Kukoricafosztás 

»  »  »  Cserepes  vásár . 

Juszkó  Béla:  Tanulmány  .... 

Rudnay  Béla  :  Tópart . 

Innocent  Ferenc:  Tanulmány  . 

Kéméndy  Jenő:  Díszletek . 112  — 

Kernstock  Károly  vázlatkönyvéből 
»  »  Tanulmány. 

Bottka  Miklós  :  Részlet  Körmöcbányáról 
Kiss  Rezső  :  Tanulmány  .... 

Strobentz  Frigyes:  Ülő  nő  könyvvel 
Garzó  Berthold  :  Gellérthegyi  kápolna 
Rakssányi  Dezső  :  Utcarészlet  Assisiben 
Ligeti  Antal  :  Jeruzsálem  környéke  . 

Coulin  Artúr  :  Parasztleány 
Mészöly  Géza  :  Részlet  a  Nagy-Erdőből 
Wellmann  Róbert  :  Arcél-tanulmány  . 

30 


Paál  László  :  Az  erdő . 196 

Körösfői  Aladár:  Tanulmány  Sz.  Istvánhoz  .  197 

Mednyánszky  László  br.  :  Budafoki  barlang- 

lakás  . 200 

Fényes  Adolf :  Eső  után . 201 

Thorockai-Vigand  Ede  :  A  Szépművészeti  Mú¬ 

Auguste  Rodin  vázlatkönyvéből  230.,  231.,  232.,  233 

Novák  Lajos  József :  Tengerpart  .... 

240 

Oldal 

Lohvvag  Ernesztin  :  Tanulmány . 

241 

32 

Wellmann  Róbert:  Tanulmány . 

